
Marsballui, 

kuris tapo vertu 
pasididžiavimo žmogumi, 
Beverly, 

kuri padėjo, 

bei Christopberiui, Brianui 
žr Mellissai, 


su meile 


PADĖKOS 


Niekaip nebūčiau papasakojusi šių istorijų be knygų ir duomenų, 
kuriuos pateikė specialistai, dirbę vietoje ir surinkę mūsų priešistorinių 
protėvių artefaktus. Jiems reiškiu didžiausią padėką. Ypač dėkoju keliems 
žmonėms. Be galo patiko diskusijos, susirašinėjimas ir darbai, kupini ne 
vien faktų, bet ir minčių bei teorijų. Drauge privalau aiškiai pasakyti, kad 
tie, kurie suteikė man informacijos ir pasiūlė pagalbą, jokiu būdu nėra at- 
sakingi už požiūrius ir mintis, išsakytus šioje istorijoje. Tai grožinės lite- 
ratūros kūrinys, mano vaizduotės vaisius. Veikėjai, bendras supratimas ir 
kultūrų pavaizdavimas priklauso man. 

Pirmiausia nuoširdžiai dėkoju Davidui Abramsui, antropologijos pro- 
fesoriui ir nepaprastų kelionių vadovui, bei Diane Kelly, antropologijos 
studentei ir žmonių santykių specialistei, kuri suplanavo, suruošė ir pa- 
lydėjo mus į asmeninę tiriamąją kelionę po tam tikras vietas ir muziejus 
Prancūzijoje, Austrijoje, buvusioje Čekoslovakijoje ir Sovietų Sąjungoje. 

Labai dėkoju daktarui Janui Jelinekui, antropologijos instituto Brno, 
Čekoslovakijoje, direktoriui už man skirtą laiką ir parodytus daugybę ti- 
krų artefaktų iš Rytų Europos, kurie aprašyti jo knygoje „Iliustruota žmo- 
gaus evoliucijos enciklopedija“ („Ihe Pictorial Encyclopedia of the Evolu- 
tion of Man“, Zbe Hamlyn Publishing Group, Ltd., London). 

Esu dėkinga daktarei Lee Proter iš Vašingtono valstijos universiteto, 
kad ir ką su jos amerikietišku akcentu jai skyrė lemtis viešbutyje Kijeve. 
Čia ji tyrinėjo mamutų kaulų iškasenas ir susitiko kaip tik tą žmogų, kurį 
mes žūtbūt norėjome pamatyti. Įveikusi visas kliūtis Lee suorganizavo tą 
susitikimą. 

Už daug ką jaučiuosi skolinga daktarei J. Lawrence Angel, Smitsono 
instituto Fizinės antropologijos skyriaus vadovei: už teigiamus ir drąsi- 
nančius atsiliepimus apie mano knygas, už galimybę pažvelgti iš užkulisių, 
už paaiškinimą kai kurių skirtumų bei panašumų tarp neandertaliečių ir 
šiuolaikinių žmonių kaulų ir ypač už tai, kad nurodė žmones, kurie galėtų 
suteikti man tolesnės informacijos ir pagalbos. 

Labai vertinu ypatingas daktarės Ninel Kortnič, rusės specialistės, ty- 
rinėjusios Ukrainos aukštutinį paleolitą, pastangas. Ji buvo kilni ir malo- 
ni netgi tada, kai stigo laiko. Su ja mes apžiūrėjome artefaktus dviejuose 
muziejuose, ji padovanojo man ieškotą knygą apie muzikos instrumentus, 
kuriuos iš mamutų kaulų gamino ledynmečio žmonės, ir jų garsų įrašus. 
Knyga buvo rusų kalba, todėl aš labai dėkoju daktarei Glorijai y'Edynak, 
buvusiai daktarės Angel asistentei, kuri moka rusų kalbą, įskaitant techni- 
nius paleoantropologijos terminus, kad suorganizavo šios knygos vertimą, 
ir ypač už tai, kad jį patikrino ir pataisė techninius terminus. Taip pat dė- 
koju jai už tai, kad išvertė ukrainų kalba parašytus straipsnius, lyginančius 
šiuolaikinius ukrainiečių audimo raštus su raštais, išraižytais ledynmečio 
artefaktuose. 

Dorothy Yacek-Matulis aš didžiai dėkinga už puikų, lengvai skaitomą 
ir tinkamą naudoti rusiškos knygos apie iš mamutų kaulų pagamintus mu- 
zikos instrumentus vertimą. 

Taip pat dėkoju daktarui Richardui Kleinui, knygos „Ledynmečio me- 
džiotojai Ukrainoje“ (University of Chicago Press) autoriui, kuris maloniai 
pateikė papildomų dokumentų ir informacijos apie senovės žmones tame 
regione. 

Ypač dėkinga esu Alexanderiui Marshackui, Harvardo universiteto Pi- 
bodžio archeologijos ir etnologijos muziejaus moksliniam bendradarbiui 
ir knygos „Civilizacijos šaknys“ („The Roots of Civilization“, McGraw- 
Hill Book Co.) autoriui, už mikroskopinių Ukrainos aukštutinio paleoli- 

to daiktų ir artefaktų tyrimų rezultatų duomenų, kurie pasirodė Cu77e2/ 
Anthropology, kopijas ir medžiagą iš jo vis dar neišspausdintos knygos apie 
ledynmečio žmones Rytų Europoje. 

Kuo nuoširdžiaisiai dėkoju daktarei Olgai Softer iš Viskonsino univer- 
siteto Antropologijos fakulteto, tikriausiai didžiausiai nūdienės Amerikos 
ledynmečio populiacijos Rusijoje ekspertei, už ilgą, įdomų ir naudingą 
pokalbį viešbučio „Hilton“ vestibiulyje bei straipsnį „Intensifikacijos po- 
būdis Centrinės Rusijos lygumų aukštutinio paleolito požiūriu“ iš knygos 
„Priešistoriniai medžiotojai ir rinkėjai: kultūrų sudėtingumo iškilimas“ 
(„Prehistoric Hunter-Gartherers: The Emergence of Cultural Complexi- 
ty“, T. Douglas Price and James A. Brown, Academic Press). 

Labai dėkoju daktarui Paului C. Paguetui, „Pasaulio vilkų“ („Wolves 
of the World“, Noyes Publications) bendraautoriui, už tai, kad po mano 
skambučio pertraukė atostogas ir ilgai diskutavo apie vilkus ir įmanomą 
jų prijaukinimą. 

Dar kartą ačiū Jimui Riggsui, antropologui, kursų „Aborigenų gyveni- 
mo patirtis“ instruktoriui. Vis dar pasitelkiu iš jo gautą informaciją. 

Esu skolinga trims moterims, kurios per labai trumpą laiką įveikė storą 
rankraštį ir pasiūlė naudingų pastabų kaip skaitytojos: Karen Auel, kuri 
skaitė juodraštį, užkibo ir leido man suprasti, jog pasakojimas pavyko, Do- 
reen Gandy, poetei ir mokytojai, kuri užsikrovė skaitymą mokslo metų 
gale, tačiau neprarado sau būdingo įžvalgumo, ir Cathy Humble, kuri dar 
kartą sugebėjo pateikti nuovokių pastabų. 

Žodžių nepakaktų padėkoti neprilygstamajai Jean Naggar, draugei ir 
patikėtinei, kuri ir toliau pranoksta didžiausius mano lūkesčius. 

Nuoširdžiai dėkoju Crow2 Publisber produkcijos ir meno skyriams, 
kurių išmone ir pastangomis vis pasirodo dailios ir puikiai paruoštos kny- 
gos. 

Esu dėkinga Judith Wilkes, savo sekretorei ir asistentei, kurios suma- 
numu labai kliaujuosi. Ji palengvina vis didėjantį susirašinėjimo krūvį, kad 
aš galėčiau rašyti. 


Ir Ravui Auelui... 

LIŪUTO STOVYKLOS ŽEMINĖ 


PRIEANGIS - 
čia laikomas kuras, rykai, 
viršutiniai drabužiai 


PIRMASIS ŽIDINYS — 
virimo židinys ir susibūrimų 
vieta 


ANTRASIS - 
liūto židinys 
"Talutas - vadas 
Nezė 
Danugas 
Latija 
Rugija 
Raidagas 


TREČIASIS — 
lapės židinys 
Vaimezas 

Ranekas 


KETVIRTASIS - 
mamuto židinys - 
ceremonijų, susibūrimų, 
darbo, svečių priėmimo vieta 
Mamuta - šamanas 
Aila 


Jondalaras 


PENKTASIS - 
šiaurės elnio židinys 
Manuvas 
Tronija 
Tornekas 
Nuvija 
Hatalas 


ŠEŠTASIS — 
gervės židinys 
Krosija 
Fralija 
Frebekas 
Krisaveras 
"Tašeris 


(Bektija) 


SEPTINTASIS - 
tauro židinys 
Tulija - vadė 
Barzekas 
Digija 
Druvezas 
Brinanas 
Tusija 
(Tarnegas) 


Virpėdama iš baimės Aila prisišliejo prie vyro ir stebėjo besiartinančius 
nepažįstamuosius. Jondalaras lyg gindamas apkabino moterį, tačiau ji vis 
tiek drebėjo. 

„Koks jis didžiulis!“ - pagalvojo Aila, spoksodama į lyderį, tą, kurio 
plaukai ir barzda buvo ugnies spalvos. Ji nebuvo mačiusi tokio dičkio. 
Greta jo netgi Jondalaras atrodė mažiukas, nors ją apkabinęs žmogus 
lyg bokštas kyšotų virš daugumos. Besiartinantis raudonplaukis buvo ne 
tik aukštas, bet ir itin stambus, tikras meškinas. Jo sprandas pūpsojo, ant 
krūtinės būtų išsitekę du normalaus sudėjimo vyrai, o masyvūs raumenys 
buvo tokio storio, kaip daugumos žmonių šlaunys. 

Aila dirstelėjo į Jondalarą ir jo veide nepamatė baimės, tačiau šypsena 
buvo atsargi. Juos zelandonietis matė pirmą kartą, o ilgose kelionėse jis 
išmoko saugotis nepažįstamųjų. 

— Nepamenu, kad būčiau tave matęs, - be jokios įžangos kreipėsi dič- 
kis. - Iš kokios tu stovyklos? 

Aila atkreipė dėmesį, kad jis kalbėjo ne Jondalaro kalba, o viena tų 
kitų, kurių jis ją mokė. 

— Mes ne iš stovyklos, — atsakė Jondalaras. - Mes ne mamutojai, - jis 
paleido Ailą iš glėbio ir draugiškai sveikindamasis žengė žingsnį į priekį, 
delnais į viršų ištiesęs abi rankas, šitaip rodydamas, kad nieko neslepia. — 
Aš esu Jondalaras iš Zelandonijos. 


Rankų jam niekas nepaspaudė. 

— Zelandonijos? Keista... pala, ar tie du svetimšaliai, kurie buvo 
apsistoję pas upės žmones vakaruose? Regis, kažkokį panašų pavadinimą 
būsiu girdėjęs. 

— Taip, mudu su broliu ten gyvenome, - pripažino Jondalaras. 

Liepsnabarzdis kurį laiką mąsliai žvelgė, tada netikėtai šoko prie Jon- 
dalaro ir suspaudė ilgšį šviesiaplaukį kaulus trupinančiame lokio glėbyje. 

— Tada mes giminaičiai! - sumaurojo jis, o plati šypsena sušildė jo vei- 
dą. - Tolija yra mano pusbrolio duktė! 

Kiek sukrėstas Jondalaras šypsena atsakė į šypseną. 

— Tolija! Mamutojų moteris, vardu Tolija, buvo mano broliui giminin- 
gos ramudojų šeimos moteris! Ji mane išmokė jūsų kalbos. 

- Žinoma! Juk sakiau. Mudu giminės, - jis čiupo Jondalarą už rankų, 
kurias tas buvo draugiškai ištiesęs, tačiau jau spėjo atitraukti. - Aš esu Ta- 
lutas, Liūto stovyklos vadas. 

Aila pastebėjo, kad šypsosi visi. Talutas taip pat atsisuko į ją su šypsena 
ir su išmanymu nužvelgęs tarstelėjo: 

— Kaip matau, keliauji nebe su broliu. 

Jondalaras vėl apkabino Ailą, o ji spėjo pastebėti, kaip Jondalaro kaktą 
trumpam išvagoja skausmo raukšlės. 

- Tai Aila. 

— Koks neįprastas vardas. Ar ji iš upės žmonių? 

Tiesus klausimas Jondalarą užklupo nepasiruošusį, paskui, prisiminęs 
Toliją, jis viduje nusišypsojo. Nedidukė kresna moteriškaitė, kurią jis paži- 
nojo, išoriškai nelabai buvo panaši į čia, upės pakrantėje, stypsantį milži-. 
ną, tačiau aiškiai abu buvo išskaptuoti iš to paties titnago gabalo. Abu vie- 
nodai tiesmukai kreipėsi: toks pat nesuvaržytas, kone nekaltas atvirumas. 
Jis nežinojo, ką sakyti. Nebus lengva paaiškinti, kas tokia Aila. 

— Ne, ji gyvena slėnyje už kelių dienų nuo čia. 

Talutas atrodė sutrikęs. 

— Niekad negirdėjau, kad gretimais gyventų moteris tokiu vardu. Ar tu 
tikras, kad ji mamutojė? 

— Esu tikras, kad ne. 

- Tada kas jos žmonės? Šiose apylinkėse gyvename tik mes, mamutų 


medžiotojai. 

— Aš neturiu žmonių, - atkirto Aila, kiek įžūliai pakėlusi smakrą. 

Talutas sumaniai ją įvertino. Ji tarė jo kalbos žodžius, tačiau jos balsas 

ir tai, kaip ji tarė garsus, buvo... neįprasta. Ne nemalonu, tačiau neįprasta. 
Jondalaras kalbėjo su svetimos kalbos akcentu; tačiau skirtumas, su ku- 
riuo kalbėjo ji, buvo daugiau nei vien tik akcentas. Talutui tapo smalsu. 
“ — Na, čia ne vieta postringauti, - galiausiai pasakė jis. - Nezė išlies ant 
manęs motinišką rūstybę, jei nepakviesiu jūsų apsilankyti. Svečiai visada 
atneša jaudulio, o mes jau kurį laiką neturėjome svečių. Liūto stovykla 
jūsų laukia, Jondalarai iš Zelandonijos ir Aila be žmonių. Ar užsuksite? 

— Ką pasakysi, Aila? Ar norėtum pasisvečiuoti? — pasiteiravo Jon- 
dalaras zelandoniškai, kad ji galėtų atsakyti teisingai, be baimės ką nors 
įskaudinti. — Ar ne laikas susipažinti su saviškiais? Ar ne šitai liepė tau 
Iza? Susirasti savo žmones? — Jondalaras nenorėjo, kad matytųsi, kaip jis 
nekantrauja, tačiau taip ilgai su niekuo kitu nekalbėjęs jis labai troško pa- 
sisvečiuoti. 

— Nežinau, - atsakė ji ir susiraukė negalėdama apsispręsti. - Ką jie apie 
mane pagalvos? Jis norėjo sužinoti, kas yra mano žmonės. Daugiau nebe- 
turiu žmonių. Kas, jei jiems nepatiksiu? 

— Patiksi, Aila, patikėk manimi. Žinau, kad patiksi. Talutas juk tave 
pakvietė? Jam nesvarbu, kad tu neturi žmonių. Be to, taip ir nesužinosi, 
ar jie tave pripažins, ar jiems patiksi, jei nesuteiksi jiems progos. Supranti, 
čia tokie pat žmonės, kuriems tu gimei. Ilgai neužsibūsim. Išeisim kada 
panorėję. 

— Galėsim išeiti kada panorėję? 

- Žinoma. 

Aila nudelbė akis į žemę ir pamėgino apsispręsti. Ji norėjo eiti kartu; 
jautė trauką tiems žmonėms ir norėjo kuo daugiau apie juos sužinoti, ta- 
čiau drauge pilve kirbėjo kietas baimės gniužulas. Ji pakėlė akis, pamatė du 
gauruotus stepių arkliukus, besiganančius aukštoje žolėje lygumoje prie 
upės, ir jos baimė dar sustiprėjo. 

— O kaip Yhaha? Ką su ja darysime? Kas, jei jie užsimanys ją užmušti ? 
Niekam neleisiu skriausti Yhaha! 

Jondalaras nebuvo pagalvojęs apie Yhaha. 

„Kąjie pagalvos?“ - nusistebėjo jis. 

— Nežinau, ką jie darys, Aila, bet nemanau, kad jie ją nugalabys, jei 
pasakysim, kad ji ypatinga ir neskirta maistui, — jis prisiminė savo nuos- 
tabą ir pradinę baimingą pagarbą Ailos santykiams su arkliu. Bus įdomu 
pamatyti jų reakciją. - Man šovė mintis. 

Talutas nesuprato, ką vienas kitam sako Aila ir Jondalaras, tačiau jis 
suvokė, kad moteris nenori, o vyras bando ją įkalbėti. Taip pat jis pastebė- 
jo, kad ji kalba su tuo pačiu neįprastu akcentu netgi to vyro kalba. Tai jo 
kalba, nusprendė vadas, tačiau ne jos. 

Jis tyrinėjo moters paslaptį su tam tikru pasimėgavimu: jis mėgo tai, 
kas nauja ir neįprasta; nepaaiškinami dalykai kėlė iššūkius. Staiga mįslė 
įgavo visiškai naują mastą: Aila garsiai ir šaižiai sušvilpė. Staiga medaus 
spalvos kumelė ir neįprastai intensyvaus rudo atspalvio kumeliukas šuo- 
liais atlėkė tarp jų, tiesiai prie moters, ir ramiai stovėjo, kol ji juos lietė! 
Dičkis užgniaužė baimingos pagarbos drebulį. Tai buvo daugiau nei jis 
nutuokė egzistuojant. 

„Gal ji mamuta? — smalsavo jis su augančiu nuogąstavimu. - Turi ypa- 
tingų galių?“ Ne viena tų, kurios tarnauja Motinai, teigia turinčios galių 
privilioti žvėris ir vadovauti medžioklei, tačiau jis niekad nebuvo matęs, 
kad kas šitaip valdytų gyvūnus, kad jie atlėktų išgirdę signalą. Ji turi nej- 
prastą talentą. Medžioti būtų taip lengva! 

Vos Talutas atsipeikėjo po pirmo sukrėtimo, moteris suteikė jam antrą. 
Įsitvėrusi į stačius kietus kumelės karčius ji užšoko ant jos nugaros ir ją 
apsižergė. Dičkis apstulbęs išsižiojo, kai arklys su Aila ant nugaros nušuo- 
liavo prie upės kranto. Kumeliukui sekant iš paskos, jie nudūmė į stepes. 
Nuostaba, suspindusi Taluto akyse, neaplenkė ir kitų grupės narių. Ypač 
susidomėjo dvylikametė mergaičiukė. Ji prasibrovė prie vado ir prisišliejo 
prie jo tarsi ieškodama paspirties. 

— Kaipjai taip pavyko, Talurai? - tyliu, kupinu nuostabos ir baimingos 
pagarbos balsu pasiteiravo ji. - Tas mažas arkliukas buvo taip arti, beveik 
galėjau jį paliesti. 

Taluto veido išraiška sušvelnėjo. 

— Teks jos pačios paklausti, Latija. Galbūt Jondalaro, - tarė jis atsisuk- 


damas į aukštą nepažįstamąjį. 

— Aš ir pats gerai nežinau, - atsakė tas. - Aila su gyvūnais elgiasi ypa- 
tingai. Ji užaugino Yhaha. 

— Yhaha? 

— Tai geriausia, kaip aš galiu ištarti vardą, kurį ji davė kumelei. Kai ji 
pati jį taria, gali pagalvoti, kad ji irgi arklys. O kumeliuko vardas Lenkty- 
nininkas. Pats jį taip pavadinau, ji manęs paprašė. Zelandonijoje taip vadi- 
name tuos, kurie greitai bėgioja. Taip pat tai reiškia tokį, kuris iš visų jėgų 
stengiasi būti geriausias. Kai pirmą kartą pamačiau Ailą, ji padėjo kumelei 
apsikumeliuoti. 

— Neblogas turėjo būti reginys! Nė nepagalvočiau, kad kumelė leistų 
kam prisiartinti tokiu metu, - tarstelėjo vienas iš būrio vyrų. 

Jojimo pasirodymas turėjo tokį poveikį, kokio Jondalaras ir tikėjosi, to- 
dėl jis pamanė, kad atėjo laikas išsakyti Ailos rūpestį. 

— Manau, ji mielai pasisvečiuotų jūsų stovykloje, Talutai, tačiau baimi- 
nasi, kad pagalvosit, jog šie arkliai yra tokie pat kaip bet kurie kiti medžio- 
jami arkliai. Kadangi jie nesibijo žmonių, juos būtų labai lengva užmušti. 

— Turėtum žinoti, ką aš galvoju, tačiau koks skirtumas? 

Talutas stebėjo, kaip Aila atjoja. Ji atrodė kaip koks keistas gyvūnas, pu- 
siau žmogus, pusiau arklys. Jis džiaugėsi, kad nesusidūrė su jais jų nepaži- 
nodamas. Būtų buvę... baugoka. Akimirką pagalvojo, kaip jaustųsi užsėdęs 
arkliui ant nugaros ir ar jis pats atrodytų taip pritrenkiamai. O paskui, įsi- 
vaizduodamas save sėdintį apsižergusį vieną iš tikrai nedidukų, nors tvirtų 
stepinių arkliukų, tokių kaip Yhaha, jis garsiai nusijuokė. 

— Tikriausiai man tą arklį būtų lengviau nešti nei jam mane! 

Jondalaras sukikeno. Nebuvo sunku suvokti, ką Talutas galvoja. Keletas 
žmonių nusišypsojo arba sukikeno, ir Jondalaras suprato, kad tikriausiai 
visi galvoja apie pasijodinėjimą. Nieko keista. Ir jam tas pats šovė į galvą, 
kai pamatė Ailą ant Yhaha nugaros. 

Aila matė nuostabą nedidelės grupės žmonių veiduose ir, jei Jondalaras 
nebūtų laukęs, būtų šuoliavusi atgal į slėnį. Ji jaunystėje pakankamai pri- 
sikentėjo už veiksmus, kurie buvo nepriimtini kitiems žmonėms. Ir turėjo 
pakankamai laisvės nuo tada, kai pradėjo gyventi viena, todėl nebenorėjo 


girdėti kritikos dėl savo polinkių. Ji buvo pasiruošusi pasakyti Jondalarui, 
kad gali viešėti pas ros žmpnes, jei to nori. Ji grįš atgal. 

Kai grįžusi Aila pamatė Talutą tebekikenantį dėl vaizduotėje iški- 
lusio savęs kaip raitelio paveikslo, ji persigalvojo. Juokas jai tapo toks 
brangus. Gyvenant gentyje jai nebuvo leidžiama juoktis; dėl to jie ner- 
vinosi ir nesmagiai jausdavosi. Tik su Durku, slapčia, ji juokdavosi gar- 
siai. Mažylis ir Yhaha išmokė ją mėgautis juoko teikiamu jausmu, tačiau 
Jondalaras buvo pirmasis asmuo, kuris atvirai su ja tuo dalijosi. 

Ji stebėjo, kaip jiedu su Talutu nevaržomai juokiasi. Jondalaras pa- 
kėlė akis ir nusišypsojo. Jo neįtikėtinai gyvų mėlynų akių burtai palietė 
kažką giliai jos sieloje, ji atliepė šiltu, tvinksinčiu švytėjimu, ir Aila paju- 
to užplūstančią meilę tam vyrui. Ji negali grįžti į slėnį, tik ne be jo. Vien 
tik mintis apie gyvenimą be jo užgniaužė gerklę ir nuo sulaikytų ašarų 
ėmė gelti akis. 

Jodama atgal ji pastebėjo, kad, nors Jondalaras nebuvo toks stambus 
kaip raudonplaukis, buvo beveik toks pat aukštas ir didesnis už kitus 
tris vyrus. Ne, vienas dar berniukas, pastebėjo ji. Ar ten su jais mergaitė? 
Aila paslapčia stebėjo grupelę: nenorėjo atvirai stebeilytis. 

Ji kūno judesiais davė Yhaha ženklą sustoti, tada, permetusi kojas, 
nulipo. Talutui artinantis abu arkliai, regis, sunerimo. Aila paglostė 
Yhaha ir apsikabino Lenktynininko kaklą. Jai taip svarbaus jų buvimo 
reikėjo nė kiek ne mažiau nei jiems reikėjo jos. 

— Aila be žmonių, - kreipėsi vadas kiek abejodamas, ar pridera šitaip 
sakyti, nors moteriai su šiurpulingu ir slėpiningu talentu tikriausiai tai 
pritinka, - Jondalaras sakė, jog bijaisi skriaudos, kuri gali būti padaryta 
šiems arkliams, jeigu apsistosite pas mus. Drąsiai sakau: kol Talutas yra 
Liūto stovyklos galva, jokios skriaudos nebus padaryta nei kumelei, nei 
jos jaunikliui. Norėčiau, kad pasisvečiuotum ir atsivestum arklius, - jo 
šypsena išplatėjo, ir jis sukikeno: - Kitaip niekas mumis nepatikės. 

Dabar Aila kur kas labiau atsipalaidavo, be to, ji žinojo, kad Jonda- 
laras nori pasisvečiuoti. Nebuvo tikros priežasties atsisakyti, ir ją traukė 
lengvas, draugiškas raudonplaukio dičkio juokas. 

— Gerai, ateisiu, — tarė ji. 

Talutas šypsodamasis linktelėjo. Jis galvojo apie ją, apie jos neįprastą 
akcentą, jos stebėtiną gebėjimą apsieiti su arkliais. Kas ta Aila be žmo- 


nių? 

Aila su Jondalaru buvo įsikūrę stovyklą prie veržlios upės, ir tą rytą, 
prieš susitikdami būrelį iš Liūto stovyklos, jau buvo nusprendę sukti at- 
galios. Upės vaga buvo per plati lengvai kirsti ir neverta pastangų, jei 
jie ketino grįžti tuo pačiu keliu. Stepės į rytus nuo slėnio, kuriame Aila 
trejus metus gyveno viena, buvo prieinamesnės, tad jaunoji moteris ne- 
sivargindavo pernelyg dažnai leistis sudėtingu aplinkiniu keliu į vakarus 
ir šitų teritorijų gerai nepažinojo. Nors ir leidosi į vakarus, Aila ir Jonda- 
laras neturėjo konkretaus kelionės tikslo. Galiausiai jie pasuko į šiaurę, 
paskui į rytus, tačiau kur kas toliau nei Aila nusigaudavo medžiodama. 
Jondalaras įtikino ją leistis į kelionę, kad ji įprastų keliauti. Jis norėjo 
parsivesti ją namo, tačiau jo namai buvo toli vakaruose. Ji nenorėjo ir 
baiminosi palikti savo saugų slėnį dėl gyvenimo su nepažįstamais žmo- 
nėmis nežinomoje vietoje. Nors šitiek metų keliavęs Jondalaras nekan- 
travo grįžti į namus, jis nusiteikė žiemą praleisti su Aila slėnyje. Kelias 
atgalios bus ilgas, tikriausiai truks visus metus, todėl, šiaip ar taip, ge- 
riausia į jį leistis pavasario pabaigoje. Zelandonietis neabejojo, kad iki 
tol pavyks ją prikalbinti keliauti kartu. Kitos alternatyvos jis net neno- 
rėjo svarstyti. 

Aila surado Jondalarą baisiausiai sumaitotą, kone prie mirties, šilto- 
jo sezono pradžioje, kurio paskutinėmis dienomis dabar jie mėgavosi. Ji 
žinojo, kokią tragediją jis patyrė. Jiedu pamilo vienas kitą. Ji jį slaugė ir 
grąžino jam sveikatą, nors ilgai užtruko, kol pavyko įveikti visiškai skir- 
tingos kilmės sukurtus barjerus. Jie vis dar mokėsi vienas kito elgesio 
būdų ir stengėsi pažinti nuotaikas. 

Aila su Jondalaru baigė ardyti stovyklą ir, didelei laukiančių žmonių 
nuostabai ir susidomėjimui, sudėjo visus savo rykus ir įrangą ant arklio, 
o ne į kuprines ar krepšius, kuriuos būtų tempę patys. Nors kartais jie ir 
dviese jodavo ant tvirto arklelio, Aila pagalvojo, kad Yhaha ir kumeliu- 
kui bus ramiau, jei jie ją matys. Abu žygiavo už žmonių grupės. Jonda- 
laras už ilgos virvės, pririštos prie apynasrio, kurį pats sugalvojo, vedėsi 


Lenktynininką. Yhaha laisva sekė paskui Ailą. 

Jie kelias mylias ėjo palei upės vagą plačiu slėniu, kuris leidosi nuo- 
žulniai nuo žole apaugusios lygumos. Sudžiūvusi žolė siekė iki krūtinės, 
gretimose atšlaitėse sunokusių sėklų nusvarintos smilgos aukso bangomis 
suposi šaltame vėjyje, kuris šuorais pūtė nuo didžiulio ledyno šiaurėje. 
Atviroje stepėje prie vandens šaltinių gūžėsi keletas kreivų pušų ir beržų, 
jų šaknys ieškojo drėgmės, kurią vėliau atiduodavo viską aplinkui džiovi- 
nantiems vėjams. Artėliau upės nendrės ir viksvos tebebuvo žalios, nors 
stingdantis vėjas barškino plikas lapuočių medžių šakas. 

Latija ėjo kiek atsilikusi, vis dirsčiodama į arklius ir į moterį, kol visi už 
upės vingio pastebėjo keletą žmonių. Tada ji pasileido bėgte, nes norėjo 
būti pirmoji, kuri papasakos apie svečius. Išgirdę jos šūksnius žmonės at- 
sisuko ir ėmė vėpsoti. 

Dar daugiau žmonių išėjo, kaip Ailai pasirodė, iš didžiulės skylės upės 
pakrantėje, tikriausiai kažkokio urvo. Nieko panašaus anksčiau ji nebu- 
vo mačiusi. Dingojosi, tarsi jis jaugęs į upę besileidžiančiame šlaite, tačiau 
nepriminė atsitiktinės uolos ar molingo kranto formos. Ant stogo augo 
žolė, tačiau anga buvo per daug lygi, pernelyg taisyklinga ir atrodė keistai 
nenatūraliai. Tai buvo tobulai simetriška arka. 

Staiga jai toptelėjo: tai ne urvas, juk šie žmonės - ne gentis! Jie nepa- 
našūs į Izą, vienintelę motiną, kurią ji prisimena, arba į Krebą, arba Bruną, 
žemą ir raumeningą, didelėmis akimis, kurias temdė sunkūs antakių kau- 
buriai, nusklembta kakta ir atsikišusiais žandikauliais be smakro. Šie žmo- 
nės atrodė taip, kaip ji. Jie atrodė taip, kaip tie, kuriems ji buvo gimusi. Jos 
motina, jos tikroji motina, turėjo atrodyti kaip viena tų moterų. Čia buvo | 
kiti! Čia jų vieta! Šitai suvokusi ji iš jaudulio išraudo ir pajuto nudiegiant 
baimę. 

Bežadė tyla pasveikino nepažįstamuosius ir dar keistesnius jų arklius, 
atvykusius į nuolatinę Liūto stovyklos žiemos buveinę. Paskui visi prapliu- 
po vienu metu. 

— Talutai, ką atsivedei šįkart? Iš kur gavot tuos arklius? Ką jiems pada- 
rėt? - kažkas kreipėsi į Ailą: - Kaip tau pavyksta priversti juos pasilikti ? Iš 
kokios jie stovyklos, Talutai? 

Triukšmingi, draugingi žmonės brukosi pirmyn, nekantravo paliesti 


svečius ir jų arklius. Aila buvo priblokšta, sutrikusi. Ji nebuvo pratusi prie 

tokios daugybės žmonių, prie garsios kalbos, ypač kai visi kalbėjo vienu 
metu. Yhaha žengė į šoną pastačiusi ausis ir atkraginusi galvą. Išrietusi 
sprandą ji mėgino apsaugoti išsigandusį savo kumeliuką ir bandė išvengti 
besiartinančių žmonių. 

Jondalaras pastebėjo Ailos sutrikimą, arklių nervingumą, tačiau nega- 
lėjo nieko padaryti, kad Talutas ar kiti jo žmonės susiprastų ir atsitrauktų. 
Kumelė prakaitavo, mosavo uodega, sukosi ratu. Ilgiau tverti Yhaha nebe- 
galėjo. Baimingai sužvingusi ji atsistojo ant užpakalinių kojų ir sutabalavo 
sunkiomis kanopomis. Žmonės atsitraukė. Kumnelės nerimas privertė Ailą 
susitelkti. Ji raminamai žvingaudama ėmė ją guosti ir rodė ženklus gestais, 
kuriais buvo įpratusi bendrauti prieš Jondalarui išmokant ją kalbėti. 

— Talutai! Niekam nevalia liesti arklių, jei Aila neleido! Tik ji gali juos 
suvaldyti. Jie švelnūs, tačiau kumelė gali būti pavojinga, jei yra erzinama arba 
pajunta grėsmę kumeliukui. Gali ką nors sužeisti, - paaiškino Jondalaras. 

— Atsitraukit! Girdėjot, ką jis pasakė, - griausmingu balsu visus nutil- 
dė Talutas. Kai žmonės ir arkliai nusiramino, Talutas prabilo normalesniu 
tonu. — Moteris vardu Aila. Pažadėjau, kad jokios žalos jos arkliams pa- 
daryta nebus, jei ji atvyks pasisvečiuoti. Pažadėjau kaip Liūto stovyklos 
vadas. Tai Jondalaras iš Zelandonijos, mūsų giminaitis, Tolijai giminingos 
šeimos vyro brolis, - tada, nušvitęs patenkinta šypsena, jis pridūrė: — Ta- 
lutas atsivedė svečių! 

Visi pritariamai sulinksėjo. Žmonės sustojo ratu ir su neapsimestiniu 
smalsumu stebėjo atvykėlius, tačiau buvo atsitraukę pakankamai, kad iš- 
vengtų arklio kanopų spyrių. Net jei nepažįstamieji dabar pat būtų išėję, 
susidomėjimo ir šnekų pakaktų mažiausiai ateinantiems metams. Vasaros 
susirinkime buvo kalbama, kad kažkur netoliese yra du svetimšaliai, gyve- 
nantys su upės žmonėmis pietvakariuose. Mamutojai prekiavo su šaramu- 
dojais. Kadangi jų giminaitė Tolija pasirinko upės žmogų, Liūto stovyklos 
nariams viskas buvo tik dar įdomiau. Vis dėlto jie nesitikėjo, kad vienas 
iš tų svetimšalių atžirglios į jų stovyklą, ypač su moterimi, turinčia stebu- 
klingų galių arkliams. 

— Ar viskas gerai? — pasiteiravo Ailos Jondalaras. 

— Jie išgąsdino Yhaha ir Lenktynininką. Ar žmonės visada taip vienu 


metu kalba? Vyrai ir moterys vienu metu? Tai trikdo, jie tokie triukšmingi, 

kaip suprasti, kuris ką sako? Gal mums geriau grįžti į slėnį? - apsikabinusi 
kumelės kaklą, Aila prisišliejusi prie jos ją guodė, tačiau ir pati sėmėsi sti- 
prybės. 

Jondalaras suprato, kad Aila taip pat sunerimusi kaip ir arkliai. Triukš- 
mingas žmonių spaudimas ją sukrėtė. Tikriausiai nederėtų per ilgai užsi- 
būti. Gal būtų buvę geriau pradėti nuo mažos draugijos, kol ji vėl pripras 
prie žmonių. Drauge buvo smalsu, ką teks daryti, jei ji taip niekada ir ne- 
pripras. Na, kad jau atsidūrė čia, telieka palaukti ir pažiūrėti. 

— Kartais žmonės būna triukšmingi ir kalba visi vienu metu, tačiau 
dažniausiai kalbama po vieną. Manau, dabar jie su arkliais bus atsargesni, 
Aila, - tarė jis. 

Aila pradėjo nuiminėti krepšius, pririštus prie abiejų gyvūno pusių dir- 
žais, kuriuos buvo padirbusi iš odos juostų. 

Kol ji buvo užsiėmusi, Jondalaras pasivedėjo Talutą į šoną ir tyliai jam 
pasakė, kad arkliai, taip pat ir Aila, truputį sutrikę ir prireiks laiko prie visų 
priprasti. 

— Bus geriau, jei kuriam laikui paliksime juos vienus. 

Talutas suprato ir, įsimaišęs tarp stovyklos žmonių, su visais šnektelė- 
jo. Jie išsiskirstė, grįžo prie kitų užduočių: ruošė maistą, dirbino įrankius, 
tvarkė kailius, todėl atvykėlius galėjo stebėti ne taip akivaizdžiai. Jiems irgi 
nebuvo lengva. Nepažįstamieji buvo įdomūs, tačiau moteris su tokia ne- 
paprasta galia gali iškrėsti ką netikėta. 

Tiktai keletas vaikų liko stebėti svečius godžiai susidomėję, kaip mote- 
ris ir vyras išsikrauna daiktus, tačiau jie Ailai netrukdė. Ji metų metus ne-. 
buvo mačiusi vaikų, nuo tada, kai paliko gentį, ir jie ją domino ne mažiau 
nei ji juos. Ji nuėmė diržus ir Lenktynininko apynasrį, tada patapšnojo ir 
paglostė Yhaha, paskui Lenktynininką. Jausmingai pamylavusi kumeliu- 
ką ji pakėlė akis ir pamatė, kaip ilgesingai į gyvulėlį žiūri Latija. 

— Nori paliesti arklį? — pasiteiravo Aila. 

— Ar galima? 

— Ateik. Duok ranką. Aš parodysiu, - ji paėmė Latijos plaštaką ir pri- 
glaudė ją prie gauruoto, žiemai jau pasiruošusio pusiau suaugusio kume- 
liuko kailio. Lenktynininkas pasuko galvą, priglaudė nosį ir pauostinėjo 


mergaitę. 


Ib: 


MAMUTŲ MEDŽIOTOJAI 


Dėkinga mergaitės šypsena buvo tikra dovana. 

— Aš jam patikau! 

- Jis mėgsta būti kasomas. Šitaip, - tarė Aila, rodydama vaikui, kurias 
vietas kumeliukui labiausiai niežti. 

Lenktynininkas džiaugėsi dėmesiu ir tai rodė, o Latija iš džiaugsmo 
netvėrė savame kailyje. Kumeliukas ją traukė nuo pat pradžių. Aila nusi- 
suko padėti Jondalarui ir nepastebėjo, kaip prisiartino kitas vaikas. Atsi- 
gręžusi ji aiktelėjo ir pajuto, kaip išbalo. 

— Ar nieko, jei Raidagas palies arklį? - pasiteiravo Latija. - Jis nekalba, 
tačiau aš žinau, kad norėtų. 

Raidagas visada sukeldavo žmonėms nuostabą. Latija buvo prie to pri- 
pratusi. 

— Jondalarai! - kimiai pro ašaras sušnibždėjo Aila, - tas vaikas galėtų 
būti mano sūnus! Jis atrodo visai kaip Durkas! 

Jondalaras atsisuko ir apstulbo. Tai buvo mišrių dvasių vaikas! 

Plokščiagalviai — tie, kuriuos Aila visada vadino gentimi, - daugumai 
žmonių buvo gyvuliai, o tokius kaip šis vaikus dauguma laikė išsigimėliais, 
pusiau gyvuliais, pusiau žmonėmis. Jis pats buvo sukrėstas, kai sužinojo, 
kad Aila pagimdė mišrių dvasių sūnų. Tokio vaiko motina paprastai bū- 
davo atstumtoji, išvaroma baiminantis, kad nepritrauktų piktavalių dvasių 
dar kartą ir kitoms moterims netektų gimdyti tokių išsigimėlių. Kai kurie 
nenorėjo netgi pripažinti, jog jie egzistuoja, tad pamatyti vieną tokį vaiką 
čia gyvenantį su žmonėmis buvo daugiau nei netikėta. Tai buvo sukrėti- 
mas. Iš kur tas berniukas atsirado? 

Aila ir vaikas stebeilijo kits į kitą pamiršę viską aplinkui. Jis per liesas ir 
per smulkutis, kad būtų pusiau genties, galvojo Aila. Paprastai jie stambių 
kaulų ir raumeningesni. Netgi Durkas nebuvo tiesiog liesas. Akyla Ailos 
kaip gydytojos akis pastebėjo, kad jis silpnas ir ligotas. Problemos nuo gi- 
mimo dėl stipraus raumens krūtinėje, kuris pulsuoja, plaka ir verčia kraują 
judėti, spėjo ji. Šiuos faktus ji įrašė į atmintį daug negalvodama; atidžiau 
įsižiūrėdama į berniuko veiduką, į jo galvą, ji ieškojo skirtumų ir panašu- 
mų tarp šito vaiko ir savo sūnaus. 

Jo didelės, rudos, protingos akys buvo visai kaip Durko, netgi žvilgsnis 


kupinas senovinės išminties, gerokai pranokstančios jo amžių. Aila pajuto 

ilgesio kančią ir gumulą gerklėje, tačiau berniuko akyse buvo ne vien tik 
fizinio skausmo ir kančios, kurių Durkas niekada nepažinojo. Aila jį stebė- 
jo su dideliu gailesčiu. Šito vaiko antakiai taip neišsikišę, nusprendė ji ati- 
džiau patyrinėjusi. Kai ji išėjo, Durkui buvo vos treji metukai, tačiau kau- 
lėtos antakių briaunos buvo gerai išsivysčiusios. Durkas akis ir išsikišusius 
antakių gūbrius paveldėjo iš genties, tačiau jo kakta buvo kaip šio vaiko. Ne 
nusklembta ir susiplojusi, kaip genties, bet aukšta ir skliautuota, kaip jos. 

Jos mintys klajojo. Prisiminė, kad Durkui dabar būtų šešeri, pakan- 
kamai daug, kad išeitų su vyrais pasipraktikuoti su medžioklės ginklais. 
Brunas mokys jį medžioti, ne Braudas. Prisiminusi Braudą ji pajuto už- 
plūstant pyktį. Ji niekada nepamirš, kaip Bruno moters sūnus jos nekentė, 
kad vien iš neapykantos atėmė jos kūdikį ir privertė ją išeiti iš genties. Aila 
užsimerkė: prisiminimų skausmas raižė kaip peilis. Ji nenorėjo patikėti, 
kad niekada nebepamatys savo sūnaus. 

Ji atsimerkė, pažvelgė į Raidagą ir giliai įkvėpė. 

Įdomu, kiek tam berniukui metų? Jis mažas, tačiau tikriausiai turėtų 
būti Durko amžiaus, galvojo ji, vėl lygindama abu vaikus. Raidago oda 
buvo šviesi, plaukai tamsūs ir garbanoti, tačiau šviesesni ir minkštesni nei 
tanki ruda čiupryna, įprastesnė gentyje. Didžiausias skirtumas tarp šio vai- 
ko ir jos sūnaus, pastebėjo Aila, buvo smakras ir kaklas. Jos sūnaus kaklas 
buvo ilgas kaip jos - kitaip nei kiti genties vaikai, jis kartais užspringdavo 
maistu. Jis turėjo nusklembrą, tačiau ryškų smakrą. Šio vaiko kaklas buvo 
trumpas, kaip genties žmonių, ir žandikauliai atsikišę. Tada ji prisiminė 
Latiją užsiminus, kad jis nemoka kalbėti. 

Staiga ji suprato, koks šio vaiko gyvenimas. Viena yra penkerių mer- 
gytei, kuri neteko tėvų per žemės drebėjimą ir kurią surado nariai genties, 
negalintys artikuliuotai kalbėti, išmokti ženklų kalbos, kuria tie žmonės 
paprastai bendrauja. Ir visiškai kas kita gyventi su kalbančiais žmonėmis 
ir negalėti kalbėti. Ji prisiminė, kokia sutrikusi buvo iš pradžių, kai nega- 
lėjo susikalbėti su ją priėmusiais žmonėmis. Dar sunkiau buvo priversti 
Jondalarą ją suprasti prieš jai vėl išmokstant kalbėti. Kas, jei jai nebūtų 
pavykę išmokti? 

Ji parodė berniukui ženklą, paprastą pasveikinimo gestą, vieną pirmų- 
jų, išmoktų taip seniai. Jo akyse akimirką atsispindėjo susijaudinimas, pas- 

kui jis sutrikęs papurtė galvą. Jis niekada nesimokė genties gestų kalbos, 
suprato Aila, tačiau privalėjo išlikti kokie nors genties prisiminimų pėdsa- 
kai. Akimirką jis atpažino tą ženklą, tuo Aila neabejojo. 

— Ar gali Raidagas paliesti arkliuką? — vėl pasiteiravo Latija. 

— Taip, - patikino Aila, imdama vaiko rankutę. Jis toks menkutis, toks 
trapus, galvojo ji, ir tada viską suprato. Jis negali bėgioti kaip kiti vaikai. 
Jis negali žaisti vaikams įprastų peštynių ar kumštynių. Jis gali tik stebėti 
ir norėti. 

Su tokiu švelnumu, kokio Jondalaras niekad anksčiau jos veide neregė- 
jo, Aila kilstelėjo berniuką ir užsodino jį ant Yhaha nugaros. Davusi žen- 
klą Yhaha sekti iš paskos, ji iš lėto apvedė kumelę aplink stovyklą. Nutilo 
visos kalbos, nes visi sustojo pažiūrėti į Raidagą, sėdintį ant arklio. Nors 
visi apie tai kalbėjo, nė vienas, išskyrus Talutą ir žmones, kurie sutiko juos 
prie upės, nebuvo matę raitelio ant arklio. Niekam niekada tai nė nebuvo 
toptelėję. 

Stambi, motiniška moteris išlindo iš keisto būsto ir, pamačiusi Raidagą 
ant arklio, kuris visai neseniai taip pavojingai spardėsi prie pat jos galvos, 
pirmiausia norėjo bėgti jo gelbėti. O priėjusi arčiau tapo tylios dramos 
liudytoja. 

Vaiko veidukas buvo kupinas nuostabos ir džiaugsmo. Kiek kartų 
anksčiau jis ilgesingomis akimis stebėdavo, negalėdamas dėl savo silpnu- 
mo arba kitoniškumo daryti to, ką daro kiti vaikai? Kiek kartų jis svajojo 
padaryti ką nors, kad juo žavėtųsi arba jam pavydėtų? O dabar, kai įsitaisė 
ant to padaro nugaros, visi stovyklos vaikai ir visi stovyklos suaugusieji 
pirmą kartą gyvenime troško susikeisti su juo vietomis. 

Moteris nustebusi stebėjo. Ar gali būti, kad ši nepažįstamoji taip grei- 
tai perprato berniuką? Taip lengvai jį priėmė? Ji pamatė, kaip Aila žiūri į 
Raidagą, ir suprato, kad tikrai taip yra. 

Aila pastebėjo ją tyrinėjančią moterį ir nusišypsojo. Moteris atsakė 
šypsena ir prisigretino. | 

— Tu padarei Raidagą labai laimingą, - tarė ji ištiesusi rankas į mažylį, 
kurį Aila nukėlė nuo arklio. | 

— Tai labai nedaug, - patikino Aila. 


Moteris linktelėjo. 

— Aš vardu Nezė, - prisistatė ji. 

— Aš vardu Aila. 
tačiau tirdamos ateities santykių galimybę. 

Ailos galvoje sukosi klausimai, kuriuos ji norėjo užduoti apie Raida- 
gą, tačiau ji dvejojo, nebuvo tikra, ar dera klausti. Ar Nezė - berniuko 
motina? Jei taip, kaip nutiko, kad ji pagimdė mišrių dvasių kūdikį? Ailai 
vėl ėmė kirbėti klausimas, kuris nedavė ramybės nuo pat Durko gimimo. 
Kaip prasideda gyvybė? Moteris tik sužino, jog ji yra, tada, kai jos kūnas 
kūdikiui augant pradeda keistis. Kaip kūdikis parenka į moters vidų? 

Krebas su Iza tikėjo, kad nauja gyvybė užsimezga tada, kai moteris pra- 
ryja vyro totemo dvasią. Jondalaras galvojo, kad Didžioji Motina Žemė 
sumaišo moters ir vyro dvasias ir įdeda jas į moters vidų, kai ji tampa nėš- 
čia. O Aila turėjo savo nuomonę. Pastebėjusi, kad sūnus paveldėjo kai ku- 
riuos jos būdo bruožus ir kai kuriuos genties, ji suvokė, kad jokia gyvybė 
nepradėjo augti jos viduje tol, kol Braudas priverstinai į ją neįsiskverbė. 

Ji sudrebėjo viską prisiminusi. Tai buvo taip skausminga, jog niekaip 
negalėjo to pamiršti, tad ji pradėjo tikėti, jog tai kažkaip susiję su tuo, kad 
vyrai įstumia savo organą į tą vietą, pro kurią gimsta vaikai, ir tai lemia 
gyvybės pradžią moters viduje. Jondalarui tokia mintis pasirodė keista. Jis 
vis tiek mėgino ją įtikinti, jog Motina sukuria gyvybę. Ji juo nelabai tikėjo, 
o dabar ėmė apie tai galvoti. Aila užaugo su gentimi, ji buvo viena iš jų, kad 
ir kokia atrodė skirtinga. Kad ir kaip ji to nekentė, Braudas tik naudojosi 
savo teisėmis. Tik kaip galėjo genties vyras išprievartauti Nezę? 

Jos mintis pertraukė sujudimas, kilęs atvykus kitai mažai medžiotojų 
grupelei. Kai vienas vyras prisiartinęs nusitraukė gobtuvą, Aila su Jondala- 
ru nustebę išsižiojo. Vyras buvo rudas! Jo oda buvo tamsiai ruda. Jis buvo 
kone Lenktynininko spalvos, kas gana reta net arkliui. Nė vienas jų anks- 
čiau nebuvo matęs žmogaus ruda oda. 

Jo plaukai buvo juodi, tankiai susiraitę ir atrodė kaip vilnonė kepuraitė 
ar juodas muflono kailis. Jo akys taip pat buvo juodos, jos kibirkščiavo 
džiaugsmu jam šypsantis. Dantys buvo baltutėliai, liežuvis rausvas ir smar- 
kiai kontrastavo su tamsia oda. Vyras žinojo, kokią sumaištį sukelia tarp 


pirmą kartą jį matančių nepažįstamųjų, ir nuoširdžiai tuo mėgavosi. 

Visais kitais atžvilgiais jis buvo visiškai įprastas žmogus: vidutinio 
ūgio, vargiai daugiau nei colį aukštesnis už Ailą, vidutinio kūno sudėjimo. 
Vis dėlto užslėptas gyvybingumas, taupūs judesiai ir lengvas pasitikėjimas 
savimi kūrė įspūdį žmogaus, kuris žino, ko nori, ir nešvaistys laiko tam 
gauti. Pamačius Ailą jo akyse plykstelėjo dar viena kibirkštėlė. 

“ Jondalaras atpažino tą žvilgsnį kaip viliojimą. Jis suraukė antakius, ta- 
čiau nei šviesiaplaukė moteris, nei tamsiaodis vyras to nepastebėjo. Ją su- 
žavėjo neįprasta odos spalva, ir ji žiūrėjo į vyrą su drąsia vaiko nuostaba. Jį 
patraukė tiek aura tikro nekaltumo, kurį kėlė jos reakcija, tiek jos grožis. 

Staiga Aila susivokė, kad spokso į tamsiaodį, tamsiai nukaito ir nu- 
delbė akis į žemę. Iš Jondalaro ji sužinojo, kad visiškai pridera vyrui ir 
moteriai žiūrėti tiesiai vienam į kitą, tačiau genties žmonėms tai būtų ne 
paprasčiausiai nemandagu, tai būtų įžeidu, ypač iš moters pusės. Tai dėl 
auklėjimo, genties papročių, kuriuos Krebas su Iza vis stiprino, kad ji taptų 
kuo labiau priimtina. Tai ją trikdė. 

Akivaizdus jos susikrimtimas tik sustiprino tamsiaodžio vyro susido- 
mėjimą. Jis dažnai tapdavo neįprasto moterų dėmesio objektu. Pirmą kar- 
tą jį pamačiusios ir atsipeikėjusios iš nuostabos, regis, jos imdavo smalsau- 
ti, kokių dar skirtybių jis gali turėti. Jam kartais būdavo įdomu, ar jau visos 
moterys vasaros susirinkimuose išsiaiškino, kad, tiesą sakant, jis niekuo 
nesiskiria nuo visų kitų vyrų. Nebuvo taip, kad jam nepatiktų, tačiau Ailos 
reakcija jį sudomino ne mažiau nei jo odos spalva ją. Jis nebuvo pratęs ma- 
tyti, kad sukrečiančiai graži suaugusi moteris raustų kaip drovi mergaitė. 

— Ranekai, ar jau susipažinai su mūsų svečiais? - eidamas artyn šūkte- 
lėjo Talutas. 

— Dar ne, bet labai... trokštu. 

Išgirdusi jo balso toną Aila pažvelgė į gilias juodas akis, pilnas geismo 
ir subtilus humoro. Jos įsiskverbė į ją ir palietė tą vietą, kurią anksčiau lietė 
tik Jondalaras. Jos kūnas atsakė netikėtu dilgčiojimu, kuris privertė kiek 
prasiverti jos lūpas, išsiplėsti pilkšvai mėlynas akis. Vyras palinko pirmyn 
pasiruošęs paimti jos rankas, tačiau prieš kaip įprasta supažindinant tarp 
jų įsiterpė aukštas nepažįstamasis ir rūsčiai prakalbęs pats ištiesė rankas. 

— Aš esu Jondalaras iš Zelandonijos, - tarė jis. - Moteris, su kuria ke- 


liauju, yra Aila. 

Aila neabejojo, jog Jondalarui kažkas sukėlė nerimą. Tai dėl tamsiao- 
džio vyriškio. Ji buvo pratusi skaityti žmogaus jausmus pagal pozas, tad 
atidžiai stebėjo Jondalarą ieškodama užuominų, kuriomis grįstų savo pa- 
čios elgesį. Vis dėlto kūno kalba žmonių, kurie kliovėsi žodžiais, buvo kur 
kas neaiškesnė nei gentainių, kurie bendraudavo gestais, tad ji dar nepa- 
sitikėjo savo įžvalgomis. Atrodė, kad šiuos žmones vienu metu ir papras- 
čiau, ir sudėtingiau perprasti, kaip ir šį staigų Jondalaro nuotaikos pokytį. 
Ji suprato, kad jis pyksta, tačiau nežinojo, kodėl. 

Vyras paėmė Jondalaro rankas ir tvirtai jas paspaudė. 

— Aš Ranekas, geriausias, o gal ir vienintelis mamutojų Liūto stovyklos 
raižytojas, — tarė jis su save menkinančia šypsena. Tada pridūrė: - Keliau- 
damas su tokia dailia bičiule privalai suprasti, kad ji pritrauks dėmesį. 

Dabar sutriko Jondalaras. Raneko draugiškumas ir atvirumas privertė 
jį pasijusti tikru mulkiu, ir su pažįstamu skausmu sugrįžo mintys apie bro- 
lį. Tonolanas pasižymėjo tokiu pat draugišku pasitikėjimu savimi ir visada 
pirmas imdavosi iniciatyvos, kai keliaudami jie susitikdavo žmonių. Jon- 
dalaras nusimindavo, kai jis iškrėsdavo ką nors kvaila; jis nemėgo pradėti 
santykių su naujais žmonėmis nederamu būdu. Geriausiu atveju, jis elgėsi 
netinkamai. 

O dabar staigus pyktis jį nustebino ir užklupo nepasiruošusį. Karštas 
pavydo dūris buvo jam visiškai nauja emocija arba bent jau tokia, kurios 
jis nepatyrė jau labai seniai ir nebesitikėjo patirti. Jis būtų kuo skubiau tai 
paneigęs, tačiau aukštas išvaizdus vyriškis su įgimta charizma ir jausminga 
patirtimi pataluose buvo labiau įpratęs, kad moterys pavydėtų jo dėme- 
sio. 

„Kodėl turiu nerimauti dėl to, kad kažkoks vyras žvalgosi į Ailą? - gal- 
vojo Jondalaras. - Ranekas teisus, ji labai graži, man derėjo to tikėtis. Ir ji 
turi teisę pati pasirinkti. Vien dėl to, kad esu pirmasis jos rūšies vyras, su 
kuriuo ji susipažino, dar nereiškia, kad ir liksiu vienintelis, kuris jai pasi- 
rodys patrauklus: 

Aila matė, kaip jis šypsosi Ranekui, tačiau pastebėjo, kad įsitempę pe- 
čiai neatlėgo. 

— Ranekas visada apie tai kalba atsainiai, nors nėra linkęs paneigti nė 


vieno iš savo įgūdžių, - pasakojo Talutas, rodydamas kelią į neįprastą urvą, 

kuris atrodė padarytas iš pakrantėje susikaupusios žemės. - Jis ir Vaimezas 
šiuo požiūriu nesiskiria nuo kitų. Vaimezas irgi nenoromis pripažįsta savo 
kaip įrankių dirbėjo įgūdžius, kaip ir jo židinio sūnus kalbėdamas apie 
raižymą. Ranekas yra geriausias raižytojas iš visų mamutojų. 

— Turite patyrusį įrankių dirbėją? Titnago skaldytoją? - maloniai pa- 
siteiravo Jondalaras. Jo karštas pavydo protrūkis išgaravo su viltimi susi- 
tikti kitą žmogų, gerai nusimanantį jo amatą. 

— "Taip, ir jis taip pat geriausias. Liūto stovykla gerai žinoma. Mes tu- 
rime geriausią raižytoją, geriausią įrankių dirbėją ir vyriausią mamutą, — 
pasigyrė vadas. 

— O vadas pakankamai stambus, kad niekas neprieštarautų, nori jie to 
ar ne, - kreivai šyptelėjęs pastebėjo Ranekas. 

Talutas nusišiepė žinodamas Raneko polinkį šmaikščiomis pastabo- 
mis nukreipti į šoną jo raižymo įgūdžių šlovinimą. Vis dėlto tai nesustab- 
dė Taluto noro girtis. Jis didžiavosi savo stovykla ir nedvejodamas leisdavo 
visiems tai suprasti. 

Aila stebėjo subtilų dviejų vyrų bendravimą — vyresnio stotingo mil- 
žino liepsnos raudonumo plaukais ir blyškiai žydromis akimis, ir kito, 
tamsaus ir liekno. Ji suprato gilų prieraišumo ir ištikimybės ryšį, kuriuo 
jie dalijosi, nors skyrėsi taip, kad labiau du žmonės nebegali skirtis. Jie abu 
buvo mamutų medžiotojai, abu iš mamutojų Liūto stovyklos. 

Visi ėjo link arkos, kurią Aila pastebėjo anksčiau. Atrodė, ji veriasi į 
kauburį ar kelis jų, sulindusius į šlaitą ir atsigręžusius į didelę upę. Aila 
matė įeinančius ir išeinančius žmones. Ji suprato, kad tai turi būti urvas 
ar kažkokia buveinė, tačiau tokia, kuri atrodė padaryta vien tiktai iš pur- 
vo: tvirtai suplūkto, tačiau su jaugusiais žolės kuokštais, ypač apačioje ir 
šonuose. Ji taip gerai įsiliejo į aplinką, kad, išskyrus įėjimą, buvo sunku 
išskirti būstus iš supančios aplinkos. 

Iš arčiau įsižiūrėjus ji pastebėjo, kad ant suapvalinto kalvos viršaus pri- 
dėliota įdomių daiktų ir rykų. Staiga Aila tiesiai virš arkos pamatė vieną 
ypatingą daiktą. Jai užėmė kvapą. 


Tai buvo urvinio liūto kaukolė! 


Aila slėpėsi menkame stačios uolos plyšyje ir stebėjo, kaip milžiniško 
urvinio liūto letena tiesiasi jos link. Mergaitė suspiegė iš skausmo ir bai- 
mės, kai užgriebęs jos nuogą šlaunį žvėris išvagojo ją keturiais lygiagrečiais 
dryžiais. Didžiojo urvinio liūto dvasia pati ją pasirinko ir pasirūpino, kad 
ji liktų pažymėta, kad būtų aiškus jos totemas, paaiškino Krebas po išban- 
dymų, kuriuos ne kiekvienas vyras būtų pakėlęs. Aila tebuvo vos penkerių. 
Prisiminus po kojomis virpančios žemės pojūtį ją supykino. 

Moteris papurtė galvą, kad nusikratytų gyvų prisiminimų. 

— Kas atsitiko, Aila? - pastebėjęs jos nerimą pasiteiravo Jondalaras. 

— Pamačiau kaukolę, - tarė ji, rodydama puošmeną virš angos, - ir pri- 
siminiau, kaip buvau pasirinkta, kaip urvinis liūtas tapo mano totemu! 

— Mes Liūto stovykloje, - išdidžiai pranešė Talutas, nors jau anksčiau 
buvo tai minėjęs. Jis nesuprato pašnekesio Jondalaro kalba, tačiau paste- 
bėjo susidomėjimą stovyklos talismanu. 

— Urvinis liūtas Ailai labai daug reiškia, - paaiškino Jondalaras. - Ji 
sako, kad didžiojo žvėries dvasia ją veda ir saugo. 

— Tada tau čia bus patogu, - pamalonintas nušvito šypsena Talutas. 

Pastebėjusi, kaip Nezė neša Raidagą, Aila vėl pagalvojo apie savo 
sunų. 

— Tikiuosi, - tarstelėjo ji. 

Prieš įeidama į vidų jaunoji moteris stabtelėjo apžiūrėti įėjimo arkos ir 
nusišypsojo pamačiusi, kaip pasiekta tokios tobulos simetrijos. Paprasta, 


bet pati nė už ką nebūtų sugalvojusi. Į žemę buvo tvirtai įkastos dvi di- 

džiulės mamutų iltys, to paties žvėries ar bent jau panašaus augumo. Ilčių 
galiukai nukreipti vienas į kitą ir pačiame arkos viršuje sujungti mova iš 
trumpos mamuto kojos kaulo dalies. 

Angą, pakankami aukštą, kad net Talutas, patraukęs uždangą, galėjo 
įeiti nepalenkęs galvos, dengė sunki mamuto kailio užuolaida. Arka vedė 
į prieangį su dar viena simetriška, oda uždengta arka iš mamutų ilčių. Sto- 
ros apskrito prieangio sienos linko į plokščio kupolo formos skliautą. 

Praeidama Aila pastebėjo, kad šoninės sienos atrodo kaip mozaikos iš 
mamutų kaulų, o ant gembių ir kaiščių prie lentynų su įvairiais indais ir 
padargais sukabinti viršutiniai drabužiai. Talutas patraukė vidaus užuolai- 
dą, pats įėjo ir įleido svečius. 

Aila žengė pro antrą arką, tada sustojo ir žvalgėsi apstulbusi, suglumu- 
si, nežinomų daiktų, nepažįstamų vaizdų ir ryškių spalvų pakerėta. Beveik 
viskas, ką regėjo, jai buvo nesuprantama, ir ji bandė kaip nors susivokti. 

Beveik pačiame patalpos viduryje buvo įrengta didelė ugniavietė. Virš 
laužo, užvertas ant ilgo iešmo, kepė didžiulis mėsos gabalas. Abipus ugnia- 
vietės į žemę buvo stačiai įbesti jaunų mamutų kojų kaulai, o abu iešmo 
galai ilsėjosi peiliu kelių sąnariuose išpjautuose grioveliuose. Berniukas 
suko rankeną iš didelio išsišakojusio elnio rago. Tai buvo vienas tų vaikų, 
kurie stovėjo ir stebėjo ją su Yhaha. Aila jį atpažino ir nusišypsojo. Vaikas 
atsakė šypsena. 

Akims pripratus prie blausios šviesos viduje, Ailą nustebino žeminės 
erdvė, tvarka ir jaukumas. Šita ugniavietė buvo pirmoji iš eilės nusitęsusių 
per vidurį ilgo būsto, patalpos, kuri buvo daugiau nei aštuoniasdešimties 
pėdų ilgio ir kone dvidešimties pėdų pločio. 

„Septyni židiniai, - suskaičiavo Aila, nepastebimai spausdama pirštus 
prie kojos ir mintyse tardama skaičių pavadinimus, kurių ją išmokė Jon- 
dalaras. 

Aila pajuto, jog viduje šilta. Laužai įšildė pusiau požeminės buveinės 
vidų labiau nei paprasti įšildo Ailai įprastus urvus. Iš tikrųjų buvo gana šilta, 
ir tolėliau ji pastebėjo keletą žmonių, kurie buvo visai lengvai apsirengę. 

Giliau urve buvo nė kiek netamsiau. Lubos visur buvo panašaus aukš- 
čio, maždaug dvylikos pėdų, su dūmų angomis virš kiekvieno laužo. Pro 


jas taip pat sklido šviesa. Skersai paklotos gegnės iš mamutų kaulų buvo 

apkabinėtos drabužiais, rykais ir maistu, tačiau centrinė lubų dalis buvo 
padaryta iš tarpusavyje suraizgytų elnių ragų. 

Staiga Aila užuodė kvapą, nuo kurio jos burnoje prisikaupė seilių. 
„Mamuto mėsa!“ - pagalvojo ji. Neskanavo sodrios, švelnios mamutienos 
nuo tada, kai išėjo iš genties urvo. Buvo justi ir kiti puikūs valgių kvapai. 
Vieni pažįstami, kiti ne, tačiau jų derinys Ailai priminė, kad ji alkana. Ve- 
dama ilgu gerai suplūktu koridoriumi, einančiu per patį būsto vidurį palei 
keletą židinių, pasieniais Aila pastebėjo plačias pakylas, apkrautas kailiais. 
Kai kur ant jų sėdėjo žmonės, ilsėjosi ar šnekučiavosi. Aila jautė, kaip jie 
žvilgčioja jiems praeinant. Palei šonus ji pastebėjo daugiau mamutų ilčių 
arkų. Buvo įdomu, kur jos veda, tačiau ji nedrįso klausti. 

„Tai panašu į urvą, - svarstė Aila, - didelį patogų urvą. Ilčių arkos ir 
didžiuliai ilgi mamutų kaulai, panaudoti kaip poliai, atramos bei sienos, 
leido suprasti, jog tai nėra urvas, kurį kažkas surado. Šitą urvą mamutojai 
pasistatė! 

Pirmoji patalpa, kurioje čirškė kepsnys, buvo didesnė nei kitos. Tokia 
buvo ir ketvirtoji, į kurią juos nuvedė Talutas. Keletas tuščių, akivaizdžiai 
nenaudojamų miego pakylų palei sienas iliustravo, kaip jos įrengtos. 

Kasant žeminę, palei sienas abipus kiek aukščiau grindų lygio buvo 
paliktos plačios žemės pakylos, paskui sutvirtintos tam tikru būdu su- 
dėliotais mamutų kaulais. Skersai ant pakylų viršaus buvo suguldyta dar 
daugiau mamutų kaulų, tarpai užpildyti susipynusia žole, kad ji pakeltų 
ir išlaikytų minkštos odos čiužinius, prikimštus mamutų vilnos ir kitokių 
purių medžiagų. Uždėjus kelis sluoksnius kailių, žemės pakylos tapdavo 
šiltomis ir patogiomis lovomis. 

Jondalarui buvo smalsu, ar židinys, prie kurio juos vedė Taluras, nėra 
užimtas. Atrodė tuščia, tačiau nepaisant tuščios erdvės čia neatrodė negy- 
venama. Ugniavietėje žioravo anglys, ant kai kurių suolų buvo prikrauta 
kailių, nuo rėmų kabojo džiovintos žolės. 

— Svečiai paprastai apsistoja prie mamuto židinio, - paaiškino Talu- 
tas. - Jei Mamuta neprieštarauja. Aš pasiteirausiu. 

- Žinoma, jie gali pasilikti, Talutai. 

Balsas atsklido nuo tuščio suolo. Jondalaras apsisuko ir sužiuro. Staiga 


viena krūva kailių sujudėjo ir dvi akys sužibo veide, paženklintame aukš- 

tai ant dešiniojo skruosto ištatuiruotų ševronų, kurie įsiliejo į neįtikėtino 
amžiaus raukšles ir jas kirto. Tai, ką Jondalaras palaikė žieminiu gyvūno 
kailiu, pasirodė esanti balta barzda. Senis ištiesė ilgas liesas lig tol sukry- 
žiuotas blauzdas ir nuleido per pakylos kraštą ant grindų. 

— Ko taip nustebai, žmogau iš Zelandonijos? Moteris suprato, kad aš 
čia, - prabilo senolis stipriu balsu, iš kurio negalėjai numanyti jo metų. 

— Ar tikrai, Aila? - pasitikslino Jondalaras, tačiau neatrodė, kad mote- 
ris jį girdėtų. Aila ir senolis negalėjo vienas nuo kito akių atitraukti. Žvelgė 
vienas į kitą taip, tarsi permatytų pačias sielas. Tada jaunoji moteris puolė 
ant žemės priešais senąjį Mamutą, sukryžiavo kojas ir nulenkė galvą. 

Jondalaras nustebo ir sumišo. Aila pasitelkė ženklų kalbą, kurią, kaip 
jam pati pasakojo, bendravimui naudojo gentis. Ji atsisėdo pagarbia poza, 
kuri derėjo genties moterims, kai jos prašydavo leidimo pasisakyti. Vie- 
nintelį kartą jis matė ją šitaip sėdint tada, kai ji mėgino jam pasakyti šį 
tą svarbaus, ko ji negalėjo perduoti jokiu kitu būdu, kai žodžių, kurių jis 
ją išmokė, nepakako išsakyti tam, kaip ji jaučiasi. Jondalarui buvo keista, 
kad kartais daug aiškiau galima pasisakyti kalba, kurioje vartojami gestai 
ir judesiai, o ne žodžiai. Dar labiau jis nustebo sužinojęs, kad tie žmonės 
apkritai bendrauja. 

Vis dėlto jis būtų norėjęs, kad čia Aila nebūtų taip pasielgusi. Jis išrau- 
do matydamas ją šitaip viešai pasitelkiant plokščiagalvių signalus, norėjo 
pribėgrti ir liepti jai stotis, kol niekas daugiau nepamatė. Jos poza privertė jį 
pasijusti nesmagiai, tarsi ji siūlytų kitam nuolankumą ir pagarbą, kuri skir- 
ta Doni, Didžiajai Žemei Motinai. Jis laikė tai kažkuo asmenišku, tinka- 
mu tik tarp jųdviejų, ne tuo, ką galima demonstruoti prie kirų. Viena buvo 
šitaip elgtis būnant dviese, tačiau Jondalaras norėjo, kad šiems žmonėms ji 
paliktų gerą įspūdį. Jis troško, kad Aila jiems patiktų. Jis nenorėjo, kad jie 
sužinotų, kokia jos kilmė. 

Mamuta griežtai jį nudelbė, tada vėl atsisuko į Ailą, akimirką ją tyrė, o 
paskui pasilenkė ir patapšnojo per petį. 

Aila pakėlė galvą ir senio veide, išvagotame daugybės raukšlių ir raukš- 
lelių, išvydo išmintingas, švelnias akis. Tatuiruotė po dešiniąja akimi 
trumpam atrodė kaip patamsėjusi akiduobė ar trūkstama akis, ir vieną 


širdies tvinksnį Ailai pasidingojo, jog priešais ją sėdi Krebas. Deja, senasis 

šventas genties žmogus, kuris kartu su Iza ją išaugino ir ja rūpinosi, buvo 
miręs, kaip ir Iza. Tad kas yra šis žmogus, kuris sužadino jai tokius stiprius 
jausmus? Kodėl ji sėdi prie jo kojų kaip genties moteris? Iš kur jis žino 
deramą genties atsaką? 

— Kelkis, mano brangioji. Pasikalbėsim vėliau, - tarė Mamuta. - Tau 
reikia pailsėti ir užkąsti. Čia lovos — vietos miegoti, - paaiškino jis rody- 
damas pakylas, tarsi suprastų, jog jai reikia pasakyti. - Ana ten yra daugiau 
kailių ir patalų. 

Aila grakščiai atsistojo. Pastabus senolis šiame judesyje pastebėjo ilga- 
metę praktiką ir pridėjo šį trupinėlį informacijos prie vis gausėjančių žinių 
apie moterį. Per trumputį susitikimą apie Jondalarą ir Ailą jis sužinojo 
daugiau nei bet kuris kitas stovyklos žmogus. Mamuta turėjo dar vieną 
pranašumą. Jis geriau nei bet kuris kitas suprato, iš kur Aila atkeliavo. 

Nusprendus pasimėgauti pietumis lauke, vėlyvos popietės saulėje, ma- 
muto kepsnys buvo išneštas iš urvo didelėje dubens kaulo lėkštėje kartu su 
įvairiausiomis šaknimis, daržovėmis bei vaisiais. Mamutiena buvo lygiai 
tokia riebi ir švelni, kokią Aila prisiminė, tačiau vos patiekus maistą kilo 
keblumų. Aila nežinojo papročių. Tam tikromis progomis, dažniausiai 
oficialesnėmis, genties moterys valgydavo atskirai nuo vyrų. Paprastai visi 
susėsdavo šeimomis, bet netgi tada vyrai būdavo aptarnaujami pirmi. 

Aila nežinojo, kad mamutojai pagerbia svečius pasiūlydami jiems pir- 
miems išsirinkti gabalėlį maisto, arba kad pagal papročius, iš pagarbos 
Motinai, moteris pirmoji turi paragauti. Išnešus maistą Aila laikėsi nuo- 
šaliai, už Jondalaro, stengdamasi kukliai stebėti kitus. Trumpam kilo pai- 
niava ir sumaištis, nes visi atsitraukę laukė, kol ji pradės valgyti, o ji vis dar 
stengėsi likti nematoma. 

Vienas kitas mamutojas suprato, kas čia vyksta, ir šelmiškai šypsoda- 
miesi nusprendė iš to pasidaryti pramogą. Ailai ši situacija neatrodė juo- 
kinga. Ji suprato, kad elgiasi kažkaip nederamai, ir veltui stebėjo Jondala- 
rą. Jis taip pat stengėsi ją paraginti. 

Į pagalbą atėjo Mamuta. Jis paėmė Ailą už rankos ir nusivedė prie du- 
benkaulio lėkštės su storai suraikytu mamutienos kepsniu. 

— Tikimasi, jog tu valgysi pirmoji, Aila, - tarė jis. 

— Tačiau aš moteris! — pasipriešino ta. 

— Todėl ir tikimasi, kad valgysi pirmoji. Tokia mūsų auka Motinai, ir 
geriau, jei vietoj Motinos auką priima moteris. Paimk geriausią gabalėlį, 
ne sau, o Motinos garbei, - paaiškino senolis. 

Ji pažvelgė į žmogų, pirmiausia su nuostaba, paskui dėkingai. Paėmė 
lėkštę, kiek išlenktą mamuto kaulo gabalėlį, atskeltą nuo ilties, ir didžiai 
susikaupusi kruopščiai atsirinko geriausią gabalėlį. Jondalaras nusišypso- 
jo, pritariamai linktelėjo, tada visi susigrūdo prie kepsnio. Pavalgiusi Aila 
padėjo lėkštę ant žemės, ten, kur matė dedant jas kitus. 

- Iš pradžių maniau, kad demonstruoji mums naują šokį, - tarė balsas 
iš už nugaros, visai arti. 

Aila atsisuko ir pamatė tamsias rudaodžio vyro akis. Ji nesuprato žodžio 
„šokis“ reikšmės, tačiau plati šypsena buvo draugiška, ir ji nusišypsojo. 

— Ar kas nors tau sakė, koki tu graži, kai šypsaisi? — tarstelėjo vyriškis. 

— Graži? Aš? — nusijuokė Aila ir negalėdama patikėti papurtė galvą. 

Jondalaras kažkada pasakė beveik tokius pačius žodžius, tačiau Aila 
šitaip apie save negalvojo. Jau labai seniai, vos pasiekusi moterystę, ji buvo 
liesesnė ir aukštesnė už ją užauginusius žmones. Ji taip nuo jų skyrėsi, savo 
iškilia kakta ir juokingu kaulu po burna, kurį Jondalaras pavadino „sma- 
kru“, kad visada manė, jog yra didelė ir bjauri. 

Ranekas susidomėjęs ją stebėjo. Moteris juokėsi nerūpestingai kaip 
vaikas, tarsi nuoširdžiai manytų jį pasakius kažką juokinga. Ne tokio at- 
sako jis tikėjosi. Tikriausiai laukė apsimestinai drovios šypsenos arba iš- 
manančio, viliojančio juoko. Pilkai mėlynose Ailos akyse nebuvo matyti 
apgavystės, nė trupinėlio koketiškumo ar sąmoningo veiksmo tame, kaip 
ji krestelėjo galvą ar nusibraukė ilgus plaukus. 

Tikriau būtų pasakyti, kad ji judėjo su natūraliu sklandžiu gyvūno 
grakštumu, gal arklio, o gal liūtės. Aplink ją tvyrojo aura, kurios pobūdžio 
jis negalėjo apibrėžti, tačiau joje slypėjo visiškas nuoširdumas ir atvirumas, 
taip pat kažkokia gili paslaptis. Ji atrodė nekalta kaip kūdikis, atvira vis- 
kam, tačiau kiekviena kūno ląstele buvo moteris, aukšta, stulbinanti, ypač 
daili moteris. 

Jis žvelgė į Ailą smalsiai, susidomėjęs. Jos tankūs, ilgi, banguojantys 
plaukai blizgėjo tamsiu auksu, kaip vėjyje siūruojančių sausų žolių laukas, 


jos akys buvo didelės, plačiai įsodintos, aprėmintos blakstienų, atspalviu 

tamsesnių nei plaukai. Su skulptoriaus išmanymu jis tyrė gryną, elegantišką 
jos veido struktūrą, raumeningo kūno grakštumą, o akims pasiekus kuplias 
krūtis ir viliojančias šlaunis, jo akyse atsirado žvilgsnis, kuris Ailą sutrikdė. 

Ji išraudo ir nusigręžė. Nors Jondalaras tikino, kad tai pridera, Aila ne- 
buvo tikra, ar jai patinka būti šitaip atvirai vertinamai. Ji jautėsi bejėgė, pa- 
žeidžiama. Nors Jondalaras, kai ji atsisuko pasižiūrėti, buvo atgręžęs nuga- 
rą, jo poza bylojo daugiau nei žodžiai. Jondalaras pyko. Kodėl jis pyksta? 
Arji padarė ką nors, kad jį supykdytų? 

— Talutai! Ranekai! Barzekai! Tik pažiūrėkit, kas ten! - šūktelėjo kaž- 
kas. 

Visi atsigręžė pažiūrėti. Šlaitu leidosi keletas žmonių. Nezei su Talutu 
pradėjus kopti jų pasitikti, staiga nuo būrio atsiskyrė jaunuolis ir bėgte pa- 
sileido jų link. Susitikę pusiaukelėje visi ėmė entuziastingai glebėsčiuotis. 
Ranekas taip pat leidosi pasitikti vieno iš ateinančiųjų. Nors susitikimas 
buvo kiek santūresnis, vis dėlto šiltai ir prieraišiai jis apkabino vyresnį 
vyrą. Aila keistai abejingai stebėjo, kaip visi stovyklos žmonės palieka sve- 
čius nekantraudami pasveikinti sugrįžusius giminaičius ir draugus. Visi 
kalbėjo ir juokėsi vienu metu. Ji buvo Aila be žmonių. Ji neturėjo, kur 
vykti, namų, į kuriuos galėtų sugrįžti, genties, kuri ją sutiktų apkabinimais 
ir bučiniais. Iza ir Krebas, kurie ją mylėjo, buvo mirę, o ji buvo mirusi vi- 
siems, kuriuos mylėjo pati. 

Izos duktė Uba buvo artimesnė už tikrą seserį; jas vienijo ne kraujas, 
o meilė. Dabar išvydusi Ailą Uba užtrenktų jai širdies ir proto duris, atsi- 
sakytų patikėti savo akimis; netikėtų tuo, ką mato, tiesiog jos nematytų. 
Braudas Ailą prakeikė mirtimi. Taigi ji yra mirusi. 

O Durkas, ar bent jis ją prisimintų? Teko vaiką palikti Bruno gentyje. 
Aila galėjo išsigabenti jį slapčia, tačiau jeigu jai būtų kas nutikę, berniukas 
liktų vienas. Geriau buvo palikti jį gentyje. Uba Durką myli ir juo pasirū- 
pins. Visi jį mylėjo, išskyrus Braudą. Vis dėlto Brunas jį apgins, išmokys 
medžioti, jis užaugs stiprus ir drąsus, bus ne prasčiau už ją įgudęs medžio- 
tojas su svaidykle, greitas bėgikas ir... 

Staiga ji pastebėjo, kad vienas stovyklos gyventojas nebėga šlaitu. Prie 
žeminės viena ranka atsirėmęs į iltį stovėjo Raidagas ir išplėstomis akimis 


stebeilijo į būrį grįžtančių linksmai besijuokiančių žmonių. Tada ji ėmė 

tuos žmones stebėti berniuko akimis: vieni apsikabinę neša vaikus, kiti 
vaikai strykčioja prašydamiesi ant rankų. „Jam sunku kvėpuoti, - pagal- 
vojo Aila, - kai per daug susijaudina“ 

Ji pasuko link vaiko ir pamatė ta pačia kryptimi einantį Jondalarą. 

— Ketinau nunešti jį tenai, - paaiškino jaunuolis. Jis taip pat pastebėjo 
vaiką, ir jiedviem su Aila kilo ta pati mintis. 

— Taip ir padaryk, - pritarė ji. - Yhaha ir Lenktynininkas pradės ner- 
vintis vėl atsiradus naujų žmonių. Eisiu, pabūsiu su jais. 

Aila stebėjo, kaip Jondalaras pakelia tamsiaplaukį vaikiščią, užsisodi- 
na ant pečių ir nužirglioja šlaitu link Liūto stovyklos žmonių. Jaunuolis, 
kone Jondalarui prilygstantis ūgiu, kurį Talutas ir Nezė taip šiltai pasveiki- 
no, ištiesė rankas į mažylį ir akivaizdžiai su džiaugsmu jį pasveikino, tada 
užsikėlė Raidagą sau ant pečių kelionei atgal į žeminę. Jis yra mylimas, 
pagalvojo Aila, ir prisiminė, jog ir pati buvo mylima, nepaisant skirtumų. 

Jondalaras pamatė, kad ji juos stebi, ir nusišypsojo. Ji pajuto tokį šiltų 
jausmų antplūdį rūpestingam, jautriam vyrui, kad sutriko vien pagalvojusi 
apie tai, jog prieš kelias akimirkas šitaip savęs gilėjosi. Ji jau nebe vieniša. 
Ji turi Jondalarą. Ailai patiko jo vardo skambesys, jos mintis užpildė jis ir 
jausmai jam. 

Jondalaras. Pirmasis iš kitų, jos pamatytas, kiek ji atsimena, pirmasis su 
tokiu kaip jos veidu, tokiomis kaip jos mėlynomis akimis, dar daugiau, jo 
akys buvo tokios mėlynos, kad sunku ir patikėti, jog tikros. 

Jondalaras. Pirmasis jos sutiktas žmogus, aukštesnis už ją; pirmasis nu- 
sijuokęs kartu, pirmasis verkęs sielvarto ašaromis dėl brolio, kurio neteko. 

Jondalaras. Vyras, kurį jos totemas atnešė kaip dovaną, - tuo Aila nea- 
bejojo, - į slėnį, kuriame ji apsistojo palikusi gentį, pavargusi ieškoti kitų 
žmonių, tokių kaip ji. 

Jondalaras. Žmogus, kuris vėl išmokė ją kalbėti žodžiais, ne tik genties 
ženklų kalba. Tas, kurio jautrios rankos galėjo suformuoti įrankį, pakasyti 
arkliuką arba pakelti vaiką ir pasisodinti jį ant pečių. Jondalaras, išmokęs 
ją kūno džiaugsmų - džiaugtis savo ir jo kūnu. Ją mylintis Jondalaras, kurį 
ji mylėjo labiau, nei galvojo esant įmanoma ką nors mylėti. 

Ji ėjo prie upės, apsuko kilpą, ten, kur prie žemo medžio ilga virve buvo 


pririštas Lenktynininkas. Argalia ranka nusišluosčiusi sudrėkusias akis, 

užvaldyta vis dar jai naujų emocijų, Aila palietė savo amuletą, mažą odos 
kapšelį, juostele parištą po kaklu. Ji apčiuopė jame esančius daiktelius ir 
nukreipė mintis į savo totemą: 

„Didžiojo urvinio liūto dvasia, Krebas visada sakydavo, kad sunku gy- 
venti su galingu totemu. Jis neklydo. Visi išmėginimai buvo sunkūs, ta- 
čiau visada to verti. Šita moteris yra dėkinga tau už apsaugą, už galingojo 
totemo dovanas. Už vidines dovanas, išmoktas pamokas, už tuos, kuriais 
galima rūpintis, už Yhaha, Lenktynininką ir Mažylį, o visų labiausiai už 
Jondalarą: 

Aila priėjo prie kumeliuko, o prie jos prisiartino Yhaha ir pasisveikin- 
dama tyliai sušnirpštė. Moteris padėjo galvą kumelei ant sprando. Ji jau- 
tėsi pavargusi, išsekusi. Nebuvo pratusi prie tokios daugybės žmonių, tiek 
daug veiksmo, o mamutojai, bendraujantys žodžiais, buvo tokie triukš- 
mingi. Jai sopėjo galvą, smilkiniai tvinksėjo, gėlė kaklą ir pečius. Yhaha 
prisišliejo arčiau, Lenktynininkas prisiglaudė iš kitos pusės, ir Aila pasiju- 
to visiškai jų suspausta, tačiau nieko nepaisė. 

— Pakaks! - tarstelėjo ji pagaliau ir pliaukštelėjo kumeliukui per šoną. — 
Daraisi per didelis, kad šitaip mane viduryje suspaustum. Pažiūrėk į save, 
pažiūrėk, koks tu stambus. Beveik toks pat didelis kaip motina, - ji pakasė 
kumeliukui sprandą, tada paglostė bei patapšnojo Yhaha ir pastebėjo pri- 
džiūvusį prakaitą. - Tau irgi nelengva, tiesa? Vėliau tave gerai ištrinsiu ir 
iššukuosiu karšuliu. Atėjo daugiau žmonių, todėl tikriausiai dar sulauksi 
dėmesio. Kai jie pagaliau prie tavęs pripras, nebus taip blogai. 

Aila nė nepastebėjo, kaip perėjo prie asmeninės kalbos, kuri išsivystė 
per ilgus metus būnant vienai tik gyvūnų draugijoje. Toji kalba susidėjo iš 
genties gestų, tų kelių žodžių, kuriuos vartojo gentis, gyvūnų pamėgdžio- 
jimo ir nieko nereiškiančių garsų, kuriuos buvo pradėjusi tarti su sūnumi. 
Kas nors kitas tikriausiai nepastebėtų rankų signalų, ir dingotųsi, kad ji 
murmena pačius keisčiausius garsų rinkinius, kriuksi, niurna ir kartoja 
skiemenis. Niekas nepagalvotų, jog tai yra kalba. 

— Gal Jondalaras iššukuos Lenktynininką, - staiga ji nutilo nerimo ap- 
imta. Ji vėl paėmė savo amuletą ir pabandė surikiuoti mintis: - Didysis ur- 
vinis liūte, Jondalaras dabar taip pat pasirinktas, taip, kaip ir aš, jis nešioja 


ant kojos tavo paliktus randus, tavo žymes, - Aila perėjo prie senovinės 


las 


MAMUTŲ MEDŽIOTOJAI 


tylios kalbos, kuri tariama tik rankomis; tik tokia kalba tiko kreipiantis į 
dvasių pasaulį. 

— Didžiojo urvinio liūto dvasia, tas vyras, kurį pasirinkai, nepažįsta 
totemų. Tas žmogus nežino apie išbandymus, nežino galingų totemų iš- 
mėginimų, dovanų ir pamokų. Netgi šiai moteriai, kuri apie tai žino, jie 
atrodo sudėtingi. Ši moteris meldžia urvinio liūto dvasią... meldžia už šį 
vyrą... 

Aila liovėsi. Ji nelabai žinojo, ko prašyti. Nenorėjo prašyti, kad dvasia 
nesiųstų Jondalarui išmėginimų, nes nenorėjo, kad jis netektų naudos, ku- 
rios tie išmėginimai neabejotinai suteikia, ir netgi kad būtų su juo švelni. 
Kadangi pati ištvėrė didelius išmėginimus ir įgijo unikalių įgūdžių bei įž- 
valgų, Aila pradėjo tikėti, kad nauda gaunama proporcingai išbandymų 
rūstumui. Sukaupusi mintis ji tęsė: 

— Ši moteris maldauja didžiojo urvinio liūto dvasią padėti tam vyrui, 
kurį ji pasirinko, pažinti galingo totemo vertę, suprasti, kad išmėginimai 
yra būtini, kad ir kokie rūstūs jie būtų. 

Galiausiai ji baigė ir nuleido rankas. 

— Aila? 

Atsisukusi moteris pamatė Latiją. 

— Taip. 

— Atrodei... užsiėmusi. Nenoriu tau trukdyti. 

— Jau baigiau. 

— Talutas norėtų, kad ateitum ir atsivestum arklius. Jis jau liepė visiems 
nedaryti nieko, ko tu neleisi. Kad arkliai neišsigąstų ir nesusinervintų... 
Man regis, keletas žmonių susinervino. 

— Ateisiu, - pažadėjo Aila ir nusišypsojo. - Norėtum pajojėti? - dar 
pasiteiravo mergaitės. 

Latijos veidas pražydo plačia šypsena. 

— Galėčiau? Tikrai? 

„Kai šitaip šypsosi, ji primena Talurą“, - pagalvojo Aila. 

— Gal žmonės nesinervins, pamatę tave ant Yhaha. Ateik. Čia yra 
akmuo. Padėsiu tau užsiropšti. | 

Kai Aila pasirodė iš už vingio vedina suaugusia kumele su mergaite ant 


nugaros ir žvitriu kumeliuku, visos kalbos liovėsi. Tie, kurie jau buvo tai 

matę anksčiau, nors vis dar pagarbiai baiminosi, mėgavosi stulbinančio- 
mis netikėjimo išraiškomis veiduose tų, kurie dar nebuvo to regėję. 

— Matai, Iulija. Sakiau tau! - pareiškė Talutas tamsiaplaukei moteriai, 
kuri stotu, jei ne plaukų spalva, panėšėjo į jį. Ji kaip bokštas stūksojo greta 
Barzeko, vyro iš paskutinio židinio, kuris stovėjo greta ranka apglėbęs ją 
per juosmenį. Greta stovėjo du jų židinio berniukai, trylikos ir aštuonerių 
metų, bei šešiametė jų sesutė, su kuria Aila neseniai susipažino. 

Priėjus žeminę Aila nukėlė Latiją, tada paglostė ir patapšnojo Yhaha, 
kurios šnervės išsiplėtė vėl užuodus nepažįstamus žmones. Mergaitė nu- 
kūrė prie ištįsusio raudonplaukio jaunuolio, tikriausiai kokių keturiolikos, 
kone tokio pat aukšto kaip Talutas ir, išskyrus amžių ir ne tokį masyvų 
kūno sudėjimą, kone jam identiško. 

— Ateik, susipažink su Aila, - tarė Latija, tempdama jį link moters su 
arkliais. Jis leidosi tempiamas. Jondalaras atžirgliojo numaldyti Lenktyni- 
ninko. 

— Tai mano brolis Danugas, - paaiškino Latija. - Jo ilgai nebuvo, ta- 
čiau dabar jis pasiliks namie, nes jau viską sužinojo apie titnago gavybą. 
Tiesa, Danugai? 

— Nežinau visko, Latija, - kiek sutrikęs atsakė jaunuolis. 

Aila nusišypsojo. 

— Sveikinu tave, — tarė ji ištiesusi rankas. 

Danugas dar labiau sutriko. Jis buvo liūto židinio sūnus, turėjo pirmas 
pasveikinti svečią, tačiau gražioji nepažįstamoji, turinti tokią galią gyvū- 
nams, jį visiškai pakerėjo. Jis paėmė jos ištiestas rankas ir sumurmėjo pa- 
sveikinimą. Yhaha būtent tą akimirką prunkštelėjusi atšoko, tad jaunuolis 
greitai paleido moters rankas kažkodėl pajutęs, kad arklys to nepateisina. 

— Yhaha greičiau tave pažins, jei ją paglostysi ir leisi užuosti tavo kva- 
pą, — tarė Jondalaras, pajutęs jaunuolio nerimą. Toks amžius sunkus; jau 
nebe vaikas, tačiau dar ir ne vyras. - Mokeisi titnago gavybos amato? — 
pasiteiravo Jondalaras kasdieniškai, mėgindamas nuraminti vaikinuką ir 
rodydamas, kaip glostyti arklį. 

— Esu titnago apdirbėjas. Vaimezas mane mokė nuo mažumės, - išdi- 
džiai paaiškino jaunuolis. - Jis - pats geriausias, tačiau norėjo, kad išmok- 


čiau kokių kitokių būdų ir kaip išsirinkti akmenį. 

Pokalbiui pakrypus prie pažįstamų temų išryškėjo natūralus Danugo 
entuziazmas. Jondalaro akyse įsižiebė nuoširdus susidomėjimas. 

— Aš taip pat esu titnago apdirbėjas, ir mokiausi amato iš žmogaus, 
kuris yra geriausias mūsų krašte. Būdamas maždaug tavo amžiaus, gyvenau 
kartu su juo greta jo surastos titnago kasyklos. Norėčiau kada nors susipa- 
žinti su tavo mokytoju. 

— Tada leisk man tave pristatyti, nes aš esu jo židinio sūnus ir pirmasis, 
nors ne vienintelis, jo įrankių naudotojas. 

Jondalaras atsisuko į Raneką ir pastebėjo, kad visa stovykla susispietė 
aplink. Greta rudaodžio vyriškio stovėjo kitas, tas, kurį jis taip šiltai pa- 
sveikino. Nors jie buvo kone vienodo ūgio, daugiau panašumų Jondalaras 
neįžvelgė. Vyresniojo plaukai buvo tiesūs, šviesiai rudi, kai kur žilumos 
palytėti, akys įprastai mėlynos, nebuvo jokio panašumo tarp jo ir Raneko 
išskirtinai egzotinių bruožų. „Motina tikriausiai parinko kito vyro dvasią 
jo židinio sūnui, - pagalvojo Jondalaras, - tačiau kodėl ji pasirinko tokios 
neįprastos spalvos?“ 

— Vaimezas iš Liūto stovyklos lapės židinio, mamutojų titnago meis- 
tras, — perdėtai oficialiai tarė Ranekas. - Susipažink su mūsų svečiais: Jon- 
dalaras iš Zelandonijos, regis, dar vienas tavo srities, - Jondalaras pajuto... 
nebuvo tikras... humorą? sarkazmą? — ir jo gražioji bičiulė, Aila be žmo- 
nių, tačiau didžiai žavi ir paslaptinga. 

Jo šypsena traukė Ailos žvilgsnį: tas kontrastas tarp baltų dantų ir tam- 
sios odos, tos išmanančiai kibirkščiuojančios tamsios akys. 

— Būkit pasveikinti, - tarė Vaimezas taip paprastai ir tiesmukai, kaip 
Ranekas išvedžiojo. - Dirbi su akmeniu? 

— Taip, aš titnago apdirbėjas, - atsakė Jondalaras. 

— Parsigabenau puikių akmenų. Tiesiai iš šaltinio, dar visai neapdžiū- 
vę. 

— Kuprinėje turiu akmeninį kūjį ir gerą daužeklį, - akimirksniu susi- 
domėjęs tarė Jondalaras. - Ar naudoji daužeklį ? 

Pokalbiui pakrypus link abu vyrus dominančios temos, Ranekas skaus- 
mingai pažvelgė į Ailą. 

— Taip ir maniau, kad taip nutiks, - tarė jis. - Ar žinai, kas yra blogiau- 


sia gyvenant prie įrankių dirbėjo židinio? Ne tai, kad tavo kailiuose nuolat 

pribarstyta skeveldrų, o tai, kad ausyse nuolat skamba kalbos apie akmenis. 
O dar kai Danugas parodė susidomėjimą... Akmuo... Akmuo, akmuo... Tik 
tai ir tegirdžiu, - šilta Raneko šypsena neigė jo skundą, visi akivaizdžiai jau 
buvo girdėję tai anksčiau, nes niekas nekreipė dėmesio, išskyrus Danugą. 

— Nemaniau, kad tai šitaip tau neduoda ramybės, - pastebėjo jaunuo- 
lis, 

— Nieko panašaus, - įsiterpė Vaimezas. - Nejaugi nesupranti, kad Rane- 
kas nori padaryti įspūdį gražiai moteriai? 

— Tiesą sakant, aš tau dėkingas, Danugai. Kol tu nepasirodei, maniau, 
jis viliasi mane įtraukti į titnago apdirbimą, - tarė Ranekas išsklaidydamas 
Danugo susirūpinimą. 

— Tik ne suvokęs, kad domiesi mano įrankiais tik tam, kad galėtum jais 
raižyti kaulą. Atsidūrus čia, neilgai teko to laukti, - tarė Vaimezas ir nusi- 
šypsojęs pridūrė: - Jei manai, kad titnago skeveldros lovoje yra blogai, turė- 
tum pamėginti mamutų kaulų dulkes maiste. 

Abu tokie nepanašūs vyrai šypsojosi vienas kitam, ir Aila su palengvėji- 
mu suvokė, kad jie juokauja, draugiškai erzina vienas kitą. Taip pat ji paste- 
bėjo, kad, nepaisant skirtingos odos spalvos ir egzotiškų Raneko bruožų, jie 
šypsosi panašiai ir jų kūnai juda vienodai 

Staiga iš žeminės pasigirdo šauksmai. 

— Geriau nesikišk, sene! Tai tik Fralijos ir mano reikalas. 

Šaukė šeštojo, priešpaskutinio židinio, vyras. Aila prisiminė su juo susi- 
pažinusi. 

— Nesuprantu, kodėl ji pasirinko tave, Frebekai! Niekada nebūčiau 
pritarusi! — nenusileido moteris. Staiga ji išlėkė pro arką kartu tempdama 
verkiančią jaunesnę moterį. Iš paskos išbėgo du suglumę berniukai, vienas 
kokių septynerių, kitas kokių dvejų mažylis, pliku užpakaliu, nykštį susigrū- 
dęs į burną. 

— Tai tavo kaltė. Ji per daug tavęs klauso. Kodėl nepaliauji kišęsis? 

Visi nusisuko — jau girdėjo tai anksčiau, ir girdi pernelyg dažnai. Aila 
stebeilijo apstulbusi. Nė viena genties moteris šitaip nebūtų ginčijusis su 
vyru. 

- Frebekas ir Krosija vėl savo, nepaisyk, - pasakė Tronija. Ji buvo penk- 


tojo, šiaurės elnių židinio, moteris, prisiminė Aila. Tas židinys buvo greta 

mamuto židinio, kur apsistojo ji su Jondalaru. Prie krūtinės moteris glau- 
dė neseniai gimusį berniuką. 

Aila kiek anksčiau susipažino su miela jauna motina iš gretimo židi- 
nio. Tornekas, jos pora, pakėlė įsikibusią į motiną trimetę, kuri niekaip 
nepripažino naujagimio, užėmusio jos vietą prie motinos krūtinės. Tai 
buvo šilta ir mylinti jauna pora, ir Aila džiaugėsi, kad jie gyvena prie gre- 
timo židinio, o ne tokie žmonės, kurie kivirčijasi dėl menkniekių. Su jais 
gyvenantis Manuvas bevalgant buvo prisėdęs šnektelėti ir papasakojo, 
kad anksčiau, kol Tornekas buvo mažas, to židinio vyras buvo jis, Ma- 
nuvas, Mamutos pusbrolio sūnus. Jis sakėsi dažnai leidžiantis laiką prie 
ketvirtojo židinio, ir Aila apsidžiaugė. Ji visada jautė ypatingą palankumą 
seniems žmonėms. 

O kaimynystė iš kitos pusės nebuvo tokia jauki: prie trečiojo, lapės ži- 
dinio, gyveno Ranekas. Ailai jis patiko, tačiau greta jo Jondalaras elgėsi 
keistai. Dviejų vyrų židinys buvo mažesnis, ilgoje žeminėje užėmė mažiau 
erdvės, todėl Aila jautėsi arčiau antrojo, Nezės ir Taluto židinio bei Rai- 
dago. Jai patiko ir kiti Taluto liūto židinio vaikai, Latija ir Rugija, Nezės 
jaunesnioji dukra, amžiumi panaši į Raidagą. Dabar, kai susipažino su Da- 
nugu, jis jai taip pat patiko. 

Priėjo Talutas su stambia moterimi bei Barzekas su vaikais, tad Aila 
numanė, kad toji moteris su Barzeku - pora. 

— Aila, ar norėtum susipažinti su mano seserimi Tulija iš tauro židinio, 
Liūto stovyklos vade? 

— Sveikinu, - tarė moteris, oficialiai ištiesusi abi rankas, - Mutos var- 
du sveikinu tave, - kaip vado sesuo ji jam prilygo ir puikiai išmanė savo 
pareigas. 

— Sveikinu tave, Tulija, - atsakė Aila, stengdamasi į ją nespoksoti. 

Kai Jondalaras pagaliau pajėgė atsistoti po ilgo gydymo, Aila buvo su- 
krėsta pamačiusi, kad jis už ją aukštesnis, tačiau pamačiusi už save aukštes- 
nę moterį ji dar labiau apstulbo. Gentyje Ailos galva visada kyšodavo virš 
visų. O vadė buvo daugiau nei aukšta, ji buvo raumeninga ir atrodė tikrai 
galinga. Vienintelis brolis pranoko ją stotu. Savo įspūdingą svorį ir ūgį ji 
nešiojo išdidžiai, su nepaneigiamu pasitikėjimu moters, motinos ir vadės, 


kuri visiškai patenkinta savo gyvenimu ir visiškai jį kontroliuoja. 

Tuliją sudomino keistas viešnios akcentas, tačiau kita problema trikdė 
ją labiau, ir su tiesumu, būdingu mamutojams, ji nedvejodama ėmėsi ją 
spręsti. 

— Nežinojau, kad mamuto židinys užimtas, kai pakviečiau Branagą 
grįžti sa mumis. Jis su Digija šią vasarą susijungs ir pabus čia tik kelias die- 
nas. Žinau, Digija tikėjosi, jog jie galės šias dienas praleisti atskirai, vieni 
du, atokiau nuo brolių ir seserų. Kadangi jūs svečiai, ji neprašytų, tačiau 
Digija norėtų apsistoti prie mamuto židinio su Branagu, jei neprieštarau- 
jate. 

— "Tas židinys didžiulis, daug lovų. Aš neprieštarauju, - atsakė Aila pa- 
sijutusi nesmagiai, kad jos klausiama. Tai nebuvo jos namai. 

Jiems bekalbant iš žeminės išėjo jauna moteris, jauno vyro lydima. Aila 
dirstelėjo atidžiau. Ji buvo maždaug Ailos metų, kresna ir dalelytę aukš- 
tesnė! Jos plaukai buvo tamsiai kaštoniniai, veidas, kurį ne vienas būtų 
pavadinęs dailiu, draugiškas. Buvo akivaizdu, kad kartu esantis jaunuolis 
laiko ją tikrai patrauklia. Aila nedaug tekreipė dėmesio į jos fizinę išvaizdą, 
ji su baiminga pagarba stebeilijo į jaunosios moters drabužius. 

Ji vilkėjo aptemptas kelnes ir tuniką, kurios spalva beveik atitiko jos 
plaukų atspalvį, - ilgą, gausiai dekoruotą, tamsaus ochros raudonumo 
tuniką, atvirą per priekį ir sujuostą diržu. Raudona buvo šventa genties 
spalva. Izos krepšelis buvo vienintelis Ailos turėtas raudonai dažytas daik- 
tas. Jame buvo laikomos ypatingosios šaknys, iš kurių gaminamas gėrimas 
specialioms apeigoms. Ji tebeturėjo tą krepšelį, rūpestingi padėtą pačiame 
vaistų krepšio, kuriame Aila nešiojosi įvairias džiovintas gydomąsias žoles, 
dugne. Visa tunika raudonos odos! Sunku parikėti. 

- Ji tokia graži! - pagyrė Aila, dar tinkamai nė nepristatyta. 

— Patinka? "Tai mano jungtuvėms. Man ją padovanojo Branago moti- 
na, ir dabar apsivilkau, kad visiems parodyčiau. 

— Niekada nemačiau nieko panašaus! - išplėtusi akis prisipažino Atila. 

Jaunoji moteris apsidžiaugė. 

— Tave vadina Atila, tiesa? Aš vardu Digija, o jis - Branagas. Po kelių 
dienų jam teks grįžti, — tarė ji akivaizdžiai nusiminusi, — tačiau po kitos 


vasaros mes būsime drauge. Mes persikraustysime su mano broliu Tarne- 

gu. Dabar jis gyvena su savo moterimi ir jos šeima, bet nori įkurti naują 
stovyklą, todėl vis ragino mane susirasti porą, kad turėtų vadę. 

Aila matė, kad Tulija šypsosi ir linkčioja dukrai, todėl prisiminė pra- 
šymą. 

- Židinyje daug erdvės, daug tuščių lovų, Digija. Tu apsistosi prie ma- 
muto židinio su Branagu:? Jis irgi svečias... jei Mamuta nieko prieš. Ten 
Mamutos židinys. 

- Jo pirmoji moteris buvo mano senelės motina. Ne vieną kartą mie- 
gojau prie jo židinio. Mamuta, neprieštarausi, tiesa? — pasitikslino Digija 
jį pamačiusi. 

- Žinoma, judu su Branagu galite apsistoti, Digija, - patikino seno- 
lis, - tik atmink, kad tikriausiai daug miegoti neteks. 

Digija viltingai nusišypsojo, o Mamuta kalbėjo toliau: 

— Atvyko svečių, visus metų nebuvęs grįžo Danugas, tavo jungtuvės, 
sėkmingi Vaimezo mainai - manau, yra priežastis šį vakarą susirinkti prie 
mamuto židinio istorijų pasakoti. 

Veiduose pražydo šypsenos. Žmonės tikėjosi kažkokio pranešimo, o 
šitas pateisino jų lūkesčius. Visi žinojo, kad susirinkimas prie mamuto ži- 
dinio reiškia patirčių vardijimą, pasakojimus, o gal ir kitokius pasilinksmi- 
nimus, todėl su džiaugsmu laukė vakaro. Visi nekantravo išgirsti naujienas 
iš kitų stovyklų bei dar kartą paklausyti jau žinomų istorijų. Smalsu pasi- 
klausyti, ką paporins svečiai, tačiau ne mažiau įdomu pamatyti nepažįsta- 
mųjų reakcijas į gyvenimą ir nuotykius Liūto stovykloje. 

Jondalaras taip pat žinojo, ką toks susirinkimas reiškia, ir jam buvo ne- 
ramu. Ar Aila atskleis daug savo istorijos? Ar Liūto stovykla ir tada liks 
tokia svetinga? Jis pagalvojo, kad vertėtų pasivedėti ją į šalį ir įspėti, tačiau 
žinojo, kad tai ją tik supykdys ir nuliūdins. Daugeliu atžvilgiu ji buvo to- 
kia pat kaip mamutojė: tiesmuka ir sąžininga, rodanti jausmus. Šiaip ar 
taip, nebus nieko gero. Aila nemoka meluoti. Geriausiu atveju ji susilaikys 


ir nekalbės. 


Popietę Aila leido trindama Yhaha minkšta odos skiautele ir šukuo- 
dama dygliuota džiovinto karšulio galvute. Tai raminamai veikė abi: ir 
moterį, ir kumelę. 

Jondalaras draugiškai darbavosi šalia: karšuliu bandė nuraminti niež- 
tinčias Lenktynininko vieteles, lygino gauruotą žieminį kumeliuko kai- 
lį, nors gyvuliukas labiau norėjo žaisti nei stovėti ramiai. Šilta ir minkšta 
Lenktynininko pavilnė užaugo daug tankesnė ir priminė žmogui, kad 
greitai užeis šalčiai. Jis ėmė galvoti apie tai, kaip praleis žiemą. Jondalaras 
vis dar negalėjo pasakyti, kaip pas mamutojus jaučiasi Aila, tačiau bent jau 
arkliai ir žmonės iš stovyklos pradėjo priprasti vieni prie kitų. 

Aila taip pat pastebėjo, kad įtampa sumažėjo, tačiau jai kėlė nerimą, 
kur nakvos arkliai, kai ji bus žeminės viduje. Jie įpratę kartu miegoti urve. 
Jondalaras vis tikino, kad jiems viskas bus gerai, kad arkliai įpratę būti 
lauke. Galiausiai ji nusprendė pririšti Lenktynininką arčiau įėjimo, nes 
žinojo, kad Yhaha nenuklys toli į laukus be savo kumeliuko. Jeigu iškils 
pavojus, kumelė ją pažadins. 

Sutemus atšalo, ore buvo justi sniego alsavimas, tačiau prie mamuto 
židinio pusiau požeminio būsto viduje buvo jauku ir šilta. Susirinkusieji 
stoviniavo prie šaltų maisto likučių: mažų baltų krakmolingų žemės rie- 
šutų, laukinių morkų, mėlynių ir mamutienos kepsnio riekelių. Daržoves 
ir vaisius žmonės ėmė pirštais arba dviem lazdelėmis, kurias naudojo kaip 
žnyples. Aila pastebėjo, kad visi žmonės, išskyrus mažiausius vaikus, turi 


peilį mėsai. Jai buvo smalsu stebėti, kaip dantimis įsikandus didesnį ga- 

balą stačiu peiliu atriekiamas mažesnis kąsnelis ir sugebama nenusipjauti 
nosies. 

Ratu buvo perduodami maži rudi vandenmaišiai - vandeniui atsparios 
įvairių gyvūnų pūslės ir skrandžiai. Žmonės pasigardžiuodami iš jų gėrė. 
Talutas pasiūlė gėrimo ir Ailai. Jis kvepėjo raugu, kažkaip nemaloniai, 
burnoje pasijuto salsvas, tačiau stipriai deginantis skonis. Kitą kartą Aila 
atsisakė. Gėrimas jai nepatiko, nors Jondalaras akivaizdžiai mėgavosi. 

Susiradę vieteles ant pakylų, kailių ar grindų demblių žmonės kalbėjosi 
ir juokavo. Klausantis pokalbių Ailai ėmė suktis galva, tačiau staiga triukš- 
mas pastebimai numalšo. Aila atsisukusi pamatė, kad prie nedidelio laužo, 
rusenančio ugniavietėje, tyliai stovi senasis Mamuta. Kai liovėsi visos kal- 
bos, kai jis sulaukė visų dėmesio, paėmė nedidelį neuždegtą deglą ir laikė jį 
karštose liepsnose, kol tas įsiliepsnojo. Viltingoje tyloje, nes visi net kvapą 
buvo sulaikę, jis prinešė liepsną prie nedidelės akmeninės lempelės sienos 
nišoje sau už nugaros. Sausų kerpių dagtis mamuto taukuose suspragsėju- 
si užsiliepsnojo ir apšvietė nedidelį kaulo raižinį - už lempelės pastatytą 
stambios, gausiai gamtos apdovanotos moters figūrėlę. 

Aila pajuto dilgtelint tarsi kažką atpažinus, nors niekada anksčiau to- 
kios figūrėlės mačiusi nebuvo. „Štai ką Jondalaras vadina deive, - pagal- 
vojo ji. - Sako, jog joje slypi Didžiosios Motinos Žemės dvasia. O gal jos 
dalis? Ji atrodo pernelyg maža, kad sutalpintų visą. Tik kokio dydžio yra 
dvasia?“ 

Ji mintimis nuklydo prie kitų apeigų, to karto, kai jai buvo paduotas 
juodas akmenukas, kurį ji nešiojasi amuletų kapšelyje ant kaklo. Nedidelis 
juodo mangano dioksido gumulėlis talpino dalelę visų gentainių dvasios, 
ne tik jos genties. Akmuo buvo jai įteiktas tapus gydytoja, o ji mainais 
atidavė dalelę savo dvasios, tad, jei ji išgelbėtų kam gyvybę, tas asmuo ne- 
užsitrauktų įsipareigojimo mainais duoti jai ką nors savo arba vertingo. 
Tai jau padaryta. 

Vis dėlto jai nerimą kėlė tai, kad sielos nebuvo grąžintos ją mirtinai 
prakeikus. Krebas paėmė jas iš Izos, kai senoji gydytoja mirė, kad jos ne- 
patektų kartu su ja į dvasių pasaulį, tačiau niekas neatsiėmė jų iš Ailos. 
Jei ji nešiojasi su savimi visų gentainių sielų dalelytes, ar Braudas ir jiems 


neužtraukė mirtino prakeiksmo? 

„Ar aš mirusi?“ — svarstė ji, kaip jau daugybę kartų buvo svarsčiusi. Ji 
taip nemanė. Ji suprato, kad mirtino prakeiksmo galia slypi įsitikinime. 
Be to, kai mylimieji daugiau nebepripažįsta tavo egzistavimo, kai neturi, 
kur eiti, gali sau ramiausiai mirti. Tik kodėl ji nenumirė? Kas neleido jai 
pasiduoti? Dar svarbiau, kas nutiktų genčiai, jei ji iš tikrųjų numirtų? Ar 
jos mirtis galėtų padaryti žalos tiems, kuriuos ji myli? O gal visai genčiai? 
Mažas odos maišelis apsunko nuo atsakomybės naštos, tarsi visos genties 
likimas būtų pakibęs jai po kaklu. 

Iš apmąstymų Ailą sugrąžino ritmingi garsai. Kūjo formos elnio rago 
dalimi Mamuta daužė į mamuto kaukolę, ištapytą geometriniais simbo- 
liais ir linijomis. Ailai pasirodė, kad ji išskyrė tembrą už ritmo, tad atidžiai 
stebėjo ir klausėsi. Tuščia ertmė sustiprino garsą turtinga vibracija, tačiau 
tame slypėjo kažkas daugiau nei paprastas instrumento rezonansas. Kai 
senasis šamanas daužė į skirtingus plotus, pažymėtus ant kaulinio būgno, 
garso aukštis ir tonas skyrėsi taip sudėtingai ir subtiliai, taip varijavo, kad 
dingojosi, jog Mamuta priverčia seną mamuto kaukolę kalbėti. Žemu bal- 
su iš krūtinės gilumos senolis pradėjo intonuoti monotonišką minorinę 
giesmę. Būgnas ir balsas pynėsi į vingrų raštą, iš vienos ar kitos židinio vie- 
tos į nustatytą tonaciją jungėsi kiti balsai, nepriklausomai ją kaitaliodami. 
Būgno ritmą pasigavo panašus garsas kitoje patalpos pusėje. Aila dirstelėjo 
ton pusėn ir išvydo Digiją, grojančią kitu kaukolės būgnu. Paskui Torne- 
kas pradėjo bilsnoti raginiu kūju kitą mamuto kaulą, petikaulį, padengtą 
vienodai išdėstytomis linijomis ir raudonai nudažytais ševronais. Gilus 
toninis kaukolinių būgnų rezonansas ir aukštesni mentikaulio tonai pri- 
pildė žeminę nuostabaus įsimenamo garso. Ailos kūnas ritmingai judėjo ir 
ji pastebėjo, kad ir kiti judina kūnus kartu su garsu. Staiga viskas nutilo. 

Tyla buvo kupina laukimo, tačiau jam buvo leista išblėsti. Jokių oficia- 
lių ceremonijų nebuvo planuota, tiktai neformalus stovyklos susirinkimas 
praleisti malonų vakarą vieniems kitų draugijoje, darant tai, kas žmonėms 
geriausiai sekasi, - kalbantis. 

Tulija pradėjo pranešimu, kad pasiektas susitarimas ir kitą vasarą bus 
surengtos Digijos ir Branago vedybos. Buvo išsakyti pritarimo ir sveikini- 
mo žodžiai, nors visi to ir tikėjosi. Jaunoji pora net švytėjo iš džiaugsmo. 


Tada Talutas paprašė Vaimezo papasakoti apie prekybinę misiją ir visi su- 

žinojo, kad ji apėmė druskos, gintaro ir titnago mainus. Vienas kitas šio 
to paklausė, vienas kitas pakomentavo. Jondalaras klausėsi susidomėjęs, 
tačiau Aila nieko nesuprato ir nusprendė paklausinėti jo vėliau. Paskui, su- 
keldamas jaunuolio sumišimą, Talutas pasiteiravo apie Danugo progresą. 

— Jis turi talentą, meninį potėpį. Dar keletas patirties metų, ir jis bus 
nepaprastai geras. Jiems buvo gaila matyti jį išeinantį. Jis mokėsi puikiai, 
metai nenuėjo veltui, - pranešė Vaimezas. 

Grupė išsakė dar daugiau pritarimo žodžių. Paskui stojo pertraukėlė, 
kurią užpildė nereikšmingi asmeniniai pokalbiai. O tada Talutas atsisuko 
į Jondalarą, ir kilo susijaudinimo šurmulys. 

— Papasakok mums, žmogau iš Zelandonijos, kaip atsidūrei čia, ma- 
mutojų Liūto stovyklos buveinėje? — pasiteiravo jis. 

Jondalaras iš vieno rudųjų vandenmaišių nurijo mauką fermentuoto 
gėrimo, apžvelgė laukiančius žmones, tada nusišypsojo Ailai. „Jis jau tai 
darė anksčiau“, - truputį nustebusi pagalvojo ji, supratusi, kad jis rikiuoja 
pasakojimo tempą ir toną. Ji taip pat nusiteikė paklausyti. 

— Ilga istorija, - pradėjo Jondalaras. Žmonės sulinksėjo. Tai jie ir norė- 
jo išgirsti. - Mano žmonės gyvena ilgas kelias nuo čia, toli, labai toli į va- 
karus, netgi toliau nei ištakos didžiosios motinos upės, kuri įteka į Berano 
jūrą. Mes taip pat gyvename prie upės, kaip ir jūs, tačiau mūsų upė įteka į 
Didžiuosius Vandenis vakaruose. 

— Zelandoniečiai yra puikūs žmonės. Kaip ir jūs, visi mes žemės vaikai; 
tą, kurią jūs vadinate Muta, mes vadiname Doni, tačiau ji yra vis ta pati 
Motina Žemė. Mes medžiojame ir prekiaujame, o kartais leidžiamės į ilgas 
keliones. Mudu su broliu nusprendėme leistis į tokią kelionę, - akimirką 
Jondalaras užmerkė akis, o kaktoje susimetė skausmingos raukšlės. - To- 
nolanas... mano brolis... buvo kupinas džiaugsmo ir mėgo nuotykius. Jis 
buvo Motinos numylėtinis. 

Skausmas buvo pernelyg tikras. Visi suprato, kad tai nebuvo efektas pa- 
sakojimui sustiprinti. Netgi nieko nepasakius visi įspėjo priežastį. Taip pat 
visi sušneko apie tai, kad tuos, kuriuos myli, Motina pasiima anksti. Jon- 
dalaras neplanavo šitaip atskleisti savo jausmų. Sielvartas užklupo jį neti- 
kėtai, ir jis liko kažkoks sutrikęs. O tokia netektis universaliai suprantama. 


Neplanuotas jos pasireiškimas sukėlė užuojautą ir privertė juos pajusti jam 

šilumą, kuri siekė kur kas toliau nei normalus smalsumas ir mandagumas, 
paprastai parodomi negrėsmingiems nepažįstamiesiems. 

Jondalaras giliai įkvėpė ir pabandė sugauti savo pasakojimo giją. 

— Kelionė nuo pat pradžių buvo Tonolano. Planavau jį tik trumpai pa- 
lydėti, tiktai iki giminaičių namų, tačiau paskui nusprendžiau eiti kartu. 
Mes kirtome nedidelį ledyną, kur išteka Donau - Didžioji Motina Upė, 
ir nutarėme eiti iki jos galo. Niekas netikėjo, kad mums pavyks, nesu ti- 
kras, ar mums pavyko, tačiau mes ėjome, kirtome ne vieną intaką, suti- 
kome daugybę žmonių. Kartą, pirmąją vasarą, sustojome pamedžioti, ir 
kol džiovinome mėsą, apsižiūrėjome, kad mus apsupo kažkokie žmonės, 
nukreipė į mus ietis... 

Jondalaras vėl įsijautė ir laikė visą stovyklą prikaustęs, kol pasakojo savo 
nuotykius. Jis buvo geras pasakotojas, turėjo nuojautą, kada giją nutrauk- 
ti, ko nepasakyti. Buvo pritariamų linksėjimų ir murmesių, padrąsinimo 
žodžių, neretai nuskambėdavo nuostabos šūksnis. „Netgi klausydamiesi, 
žmonės, kalbantys žodžiais, nebūna tylūs“, - pagalvojo Aila. 

Ji buvo apstulbinta kaip ir visi kiti, tačiau apsižiūrėjo kurį laiką stebinti 
Jondalaro besiklausančius žmones. Suaugusieji buvo ant kelių pasisodinę 
vaikus, vyresni vaikai sėdėjo susispietę ir spindinčiomis akimis stebeilijo į 
charizmatiškąjį nepažįstamąjį. Ypač Danugas atrodė prikaustytas. Sutel- 
kęs dėmesį jis palinko pirmyn. 

— Tonolanas nuėjo į kanjoną. Jis manė, kad mes saugūs, nes liūtė išėjo. 
Tada išgirdome liūto riaumojimą... 

— Ir kas tada nutiko? - neiškentė Danugas. 

— Kas buvo toliau, turi papasakoti Aila. Toliau aš nebeprisimenu. 

Visų akys nukrypo į ją. Aila apstulbo. Šito ji nesitikėjo; jai anksčiau 
neteko kalbėti žmonių miniai. Jondalaras šypsojosi. Jis buvo sumanęs, kad 
geriausias būdas pripratinti ją kalbėti sa žmonėmis — tai priversti ją tai 
daryti. Tai ne paskutinis kartas, kai ji bus prašoma pasidalyti patirtimi, 
o visiems dar neprimiršus jos įtakos arkliams, istorija apie liūtą bus įtiki- 
mesnė. Jis žinojo, kad pasakojimas jaudinantis, toks, kuris prisidės prie jos 
paslaptingumo, ir galbūt, jei jie pasitenkins šiuo pasakojimu, jai nereikės 


atskleisti savo kilmės. 

— Kas nutiko, Aila? - netvėrė Danugas, vis dar užvaldytas pasakojimo. 
Rugija buvo drovi ir tyli greta didžiojo brolio, kurio taip ilgai nebuvo. Pri- 
siminusi senus laikus, kai jie sėdėdavo pasakodami vienas kitam istorijas, ji 
nusprendė įsiropšti jam į skreitą. Jis ją priėmė išsiblaškiusiai nusišypsoda- 
mas ir apkabino, tačiau laukiamai žvelgė į Ailą. 

“ Aila apžvelgė visus į ją atgręžtus veidus. Bandė prabilti, tačiau jos burna 
išdžiūvo, nors delnai prakaitavo 

— Tikrai, kas gi nutiko? - pakartojo Latija. Ji sėdėjo greta Danugo su 
Raidagu ant kelių. Didelės rudos berniuko akys buvo kupinos jaudulio. Jis 
pravėrė burną paklausti, tačiau niekas nesuprato jo išleisto garso, išskyrus 
Ailą. Ne paties žodžio, bet jo intencijos. Ji jau anksčiau buvo girdėjusi pa- 
našius garsus, netgi mokėsi jais kalbėti. Genties žmonės nebuvo nebylūs, 
tik pasižymėjo ribota galimybe artikuliuoti. Jie sukūrė turtingą ir supran- 
tamą ženklų kalbą, kad galėtų bendrauti, o žodžius pasitelkdavo tik kirčiui 
pabrėžti. Ji žinojo, kad vaikas prašo ją tęsti pasakojimą ir kad jo žodžiai tai 
ir reiškia. Aila nusišypsojo ir, rodės, kalbėjo jam. 

— Buvau su Yhaha, - pradėjo Aila. Ji visada tardavo kumelės vardą tarsi 
imituodama tylų žvengimą. Žmonės žeminėje nenutuokė, kad ji ištarė ar- 
klio vardą. Jie pagalvojo, jog tai gražus pasakojimo pagražinimas. Jie nusi- 
šypsojo, ištarė pritarimo žodžius, drąsindami ją tęsti tuo pačiu stiliumi. 

— Netrukus ji turėjo susilaukti mažo arkliuko. Buvo labai didelė, — tarė 
Aila, priešais pilvą pakėlusi rankas, šitaip rodydama, kad kumelė buvo 
kumelinga. Pasirodė supratingos šypsenos. - Jodinėjom kasdien, Yhaha 
reikėjo judėti. Netoli, negreitai. Visada į rytus, lengviau į rytus. Pernelyg 
lengva, nieko nauja. Vieną dieną jojome į vakarus, ne į rytus. Pamatėm 
naujas vietas, - tęsė Aila, kalbėdama Raidagui. 

Jondalaras mokė ją mamutojų kalbos, taip pat kaip ir kitų jam žinomų 
kalbų, tačiau taip sklandžiai kaip jo kalba, kurią išmoko pirmąją, mamu- 
tojiškai ji nekalbėjo. Jos kalbos maniera buvo keista, skyrėsi taip, kad sun- 
ku paaiškinti, ji sunkiai rasdavo reikiamų žodžių ir to gėdijosi. Kai Aila 
pagalvodavo apie berniuką, kuris visai negali tikėtis būti suprastas, turėjo 
pabandyti. Nes jis prašė. 

— Išgirdau riaumojant liūtą, - ji nežinojo, kodėl taip padarė. Gal dėl 


viltingo Raidago veidelio, gal dėl to, kaip jis pasuko galvą, kad girdėtų, 
si 


JEAN M. AUEL 


o gal instinktyviai. Ištarusi žodį „liūtą“ ji reikšmingai suurzgė — visiems 
tai nuskambėjo kaip tikro liūto urzgimas. Ji išgirdo tylius baimingus aik- 
telėjimus, paskui nervingą kikenimą, paskui pamatė šypsenas, vėl girdėjo 
skatinančius susirinkusiųjų žodžius. Jos gebėjimas mėgdžioti žvėrių garsus 
buvo kone šiurpulingas ir pridėjo pasakojimui netikėto jaudulio. Jondala- 
ras taip pat pritariamai sulinksėjo ir nusišypsojo. 

— Išgirdau rėkiant žmogų, - ji dirstelėjo į Jondalarą ir akys prisipildė 
liūdesio. - Sustojau. Ką daryti? Yhaha tokia stora su kumeliuku, - ji tyliai 
pažvingčiojo kaip kumelė ir buvo apdovanota žydinčia Latijos šypsena. — 
Jaudinausi dėl arklio, bet žmogus rėkė. Vėl girdėjau liūtą. Įsiklausiau, - ji su- 
gebėjo kažkaip pamėgdžioti, kad liūto urzgimas nuskambėtų žaismingai. — 
Tai Mažylis. Tada nuėjau į kanjoną, žinojau, kad arkliui nieko nenutiks. 

Aila pamatė sutrikusius žvilgsnius. Žodžiai, kuriuos ji sakė, buvo neži- 
nomi, nors Raidagas kitomis aplinkybėmis gal būtų juos supratęs. Jonda- 
larui ji jau buvo minėjusi, kad šitaip gentyje vadinti kūdikiai. 

— Mažylis yra liūtas, — tarė ji, mėgindama paaiškinti. - Mažylis yra liū- 
tas, kurį aš pažįstu. Mažylis yra... Kaip sūnus. Nuėjau į kanjoną, priverčiau 
liūtą pasitraukti. Radau vieną vyrą negyvą. Kitas vyras, Jondalaras, buvo 
baisiai sužeistas. Yhaha nugabeno jį į slėnį. 

— Cha! — pašaipiai tarstelėjo kažkas. Aila pakėlė galvą ir pamatė, kad 
tai Frebekas, tas vyras, kuris anksčiau ginčijosi su senyva moterimi. - Ar 
mėgini man pasakyti, kad paliepei liūtui pasitraukti nuo sužeisto žmo- 
gaus? 

— Ne bet kokiam liūtui. Mažyliui, - paaiškino Aila. 

— Kas yra tas... Kaip tu ten sakai? 

— Mažylis yra mano genties žodis. Reiškia „vaikas, kūdikis“. Daviau 
vardą liūtui, kai gyveno su manimi. Mažylis yra liūtas, kurį pažįstu. Ar- 
klys irgi pažįsta. Nebijo, - Aila nusiminė. Kažkas buvo negerai, tačiau ji 
nežinojo, kas. 

— Gyvenai su liūtu? Netikiu, - suniurzgė Frebekas. 

- Netiki? — piktokai užsipuolė jį Jondalaras. Žmogus kaltino Ailą 
melu, o jis pernelyg gerai žinojo, kad pasakojimas tikras. - Aila nemeluo- 
ja, - pareiškė jis, atsistojo ir ėmė rištis virvelę, apjuostą per juosmenį ir pri- 


laikančią jo odines kelnes. Jis nuleido vieną pusę ir pademonstravo kirkšnį 

ir šlaunį, sudarkytas bjaurių raudonų randų. - Tas liūtas mane puolė, o 
Aila ne tik mane iš jo atėmė, ji labai prityrusi gydytoja. Jei ne ji, būčiau ke- 
liavęs paskui savo brolį į aną pasaulį. Dar šį tą tau pasakysiu. Mačiau ją jo- 
jant ant to liūto, lygiai taip pat kaip ant arklio. Pavadinsi mane melagiu? 

— Nė vienas Liūto stovyklos svečias nevadinamas melagiu, - pareiškė 
Tulija, žiūrėdama į Frebeką ir mėgindama išvengti galimai bjaurios sce- 
nos. - Manau, akivaizdu, kad tu buvai baisiai sužalotas, o mes tikrai ma- 
tėm moterį... Ailą... raitą ant arklio. Nematau priežasties abejoti tavimi ar 
ja. 

Stojo įtempta tyla. Aila sutrikusi dirsčiojo tai į vieną, tai į kitą. Žodis 
„melagė“ jai buvo nežinomas, ir ji nesuprato, kodėl Frebekas pasakė, kad ja 
netiki. Aila užaugo tarp žmonių, kurie bendravo judesiais. Genties kalba 
apėmė ne tik rankų gestus, bet ir pozas bei išraiškas potekstėms ir niuan- 
sams suteikti. Buvo neįmanoma efektyviai pameluoti visu kūnu. Geriausiu 
atveju galėdavai susilaikyti ko nepaminėjęs, ir netgi tai tapdavo žinoma, 
nors leidžiama dėl privatumo. Aila taip ir neišmoko meluoti. 

Dabar ji suprato, kad kažkas negerai. Ji galėjo perskaityti kilusį pyktį ir 
priešiškumą lygiai taip pat, tarsi jis būtų išrėktas, taip pat ji suprato, kad jie 
stengiasi susilaikyti to neminėję. Talutas pastebėjo, kad Aila žiūri į tamsia- 
odį vyrą, paskui nusigręžia. Ranekas pamėtėjo jam mintį, kaip sumažinti 
įtampą ir grįžti prie pasakojimų. 

— Puiki istorija, Jondalarai, - sududeno Talutas, rūsčiai nudelbęs Fre- 
beką. - Visada jaudina pasakojimai apie ilgas keliones. Ar nori išgirsti pa- 
sakojimą apie dar vieną ilgą kelionę? 

— Taip, labai. 

Žmonės atsipalaidavo, sušvito šypsenos. Tai buvo mėgstamiausias bū- 
rio pasakojimas, ir nedažnai pasitaikydavo proga pasidalyti juo su žmonė- 
mis, kurie dar nėra jo girdėję. 

— Tai Raneko istorija... - pradėjo Talutas. 

Aila laukiamai sužiuro į Raneką. 

— Sužinosiu, kaip vyras ruda oda apsigyveno Liūto stovykloje, - tars- 
telėjo ji. 

Ranekas nusišypsojo Ailai, tačiau atsigręžė į savo židinio bendrą. 


— Istorija mano, tačiau papasakoti ją teks tau, Vaimezai, - pasakė jis. 

Jondalaras vėl atsisėdo nevisiškai įsitikinęs, jog jam patinka, kur kryps- 
ta kalba, - o gal Ailos susidomėjimas Raneku? - nors tai buvo geriau nei 
kone atviras priešiškumas, ir jam taip pat buvo įdomu. 

Vaimezas atsirėmė, linktelėjo Ailai, tada, šypsodamasis Jondalarui, 
pradėjo: 

— Mes turime daugiau bendro nei akmens pojūtis, jaunuoli. Jaunystė- 
je aš irgi leidausi į ilgą kelionę. Nusprendžiau keliauti į pietus. Iš pradžių 
pasukau į rytus, ėjau palei Berano jūrą iki kur kas didesnės jūros toli pie- 
tuose. Šita Pietų jūra turi daug pavadinimų, nes daug žmonių gyvena jos 
pakrantėse. Apėjau ją rytiniu pakraščiu, tada sukau į vakarus palei pietinį 
krantą, keliavau per miškingas žemes, kur daug šilčiau ir daug dažniau lyja 
nei Čia. 

— Nė nebandysiu apsakyti visko, kas man nutiko. Pataupysiu kitam kar- 
tui. Papasakosiu Raneko istoriją. Keliaudamas į vakarus sutikau daugybę 
žmonių, vienur kitur apsistodavau, išmokau daug nauja, bet vėl imdavau 
nerimauti ir iškeliaudavau. Norėjau patirti, kaip toli į vakarus galiu nueiti. 
Po kelerių metų atsidūriau ne taip toli jūsiškių Didžiųjų Vandenų, man 
taip dingojasi, Jondalarai, tačiau kitoje pusėje sąsiaurio, kuris jungia Pietų 
jūrą su Didžiaisiais Vandenimis. Čia sutikau žmonių, kurių oda buvo tokia 
tamsi, kad atrodė juoda, ir ten susipažinau su moterimi. Mane traukė prie 
tos moters. Gal iš pradžių jos kitoniškumas... Keisti apdarai, odos spalva, 
tamsios blizgančios akys. Jos prikaustanti šypsena... Kaip ji šoko, kaip ju- 
dėjo... Ji buvo labiausiai jaudinanti mano kada nors matyta moteris. 

Vaimezas pasakojo santūriai, paprastai, tačiau pasakojimas buvo toks. 
pavergiantis, kad jokių teatrališkumų nereikėjo. Vis dėlto kresno, gana su- 
sivaržiusio vyro elgesys pastebimai pakito paminėjus moterį. 

— Kai ji sutiko su manimi susijungti, nusprendžiau ten ir pasilikti. Vi- 
sada domėjausi akmens apdirbimu, netgi jaunystėje, ir išmokau tų žmonių 
būdo dirbinti strėlių antgalius. Jie nuskelia abi akmens puses, supranti? — 
klausimą jis nukreipė Jondalarui. 

— Taip, antgalis dvipusis, kaip kirvis. 

— Jų antgaliai nebuvo tokie stori ir grubūs. Jie turėjo gerą metodą. Aš 
jiems taip pat kelis dalykėlius parodžiau, ir visiškai patenkintas priėmiau 
jų papročius, ypač kai Motina palaimino mano moterį kūdikiu, berniuku. 

Pagal jų papročius ji pasiteiravo manęs, kaip jį pavadinsim. Išrinkau vardą 
„Ranekas“. 

„Tai viską paaiškina, - pagalvojo Aila, - jo motina buvo tamsiaodė. 

— Kas privertė tave grįžti? — pasiteiravo Jondalaras. 

— Praėjus keleriems metams po Raneko gimimo prasidėjo sunkumai. 
Tamsiaodžiai, su kuriais gyvenau, buvo atkeliavę dar toliau iš pietų, o žmo- 
nės iš kaimyninių stovyklų nepanoro dalytis medžioklės žemėmis. Ten ki- 
tokie papročiai. Beveik įkalbėjau juos susitikti ir viską aptarti. Tada keli 
jauni karštakošiai iš abiejų stovyklų nusprendė kariauti. Vienam žuvus, iš 
keršto krisdavo kitas, o paskui prasidėjo stovyklaviečių antpuoliai. 

— Mes tinkamai pasirūpinom gynyba, tačiau priešų buvo daugiau. Tai 
užsitęsė, jie vis mus žudė, vieną po kito. Po kiek laiko žmogus šviesia oda 
ėmė kelti baimę ir neapykantą. Nors buvau vienas iš jų, jie ėmė manimi 
nepasitikėti, manimi ir netgi Raneku. Jo oda buvo šviesesnė nei kitų, ir 
bruožai šiek tiek skyrėsi. Pasitariau su Raneko motina, ir nusprendėme 
iškeliauti. Išsiskyrimas buvo liūdnas, teko palikti šeimą ir daugybę draugų, 
tačiau pasilikti buvo nesaugu. Vienas kitas karštakošis netgi bandė mums 
sukliudyti, tačiau sulaukėme pagalbos ir pasprukome nakčia. 

— Keliavome į šiaurę, link sąsiaurio. Pažinojau kelis ten gyvenančius 
žmones, kurie dirbino nedidelius laivelius, tinkamus atviriems vandenims. 
Mus tie žmonės įspėjo, kad metų laikas netinkamas, o sąsiaurį perplaukti 
sunku net ir geriausiomis sąlygomis. Jaučiau, kad privalome nešdintis, ir 
nusprendžiau išnaudoti progą. 

— Sprendžiau klaidingai, — stipriai tvardydamasis pastebėjo Vaime- 
zas. - Laivelis apsivertė. Tiktai mudu su Raneku persikėlėme, ir liko vie- 
nas jos ryšulių, - vyras kiek patylėjo. - Buvome vis dar labai toli nuo namų 
ir ilgai užtrukome, tačiau galų gale sugrįžome per vasaros susirinkimą. 

— Kiek užtrukai kelionėje? — pasiteiravo Jondalaras. 

— Dešimt metų, - atsakė Vaimezas ir nusišypsojo. - Sukėlėme tikrą 
sumaištį. Niekas nesitikėjo dar kada mane pamatyti, juo labiau - su Rane- 
ku. Nezė manęs net nepažino, tačiau, kai išėjau, mano jaunesnioji sesutė 
buvo dar visai maža. Jiedu su Talutu buvo ką tik susijungę ir kartu su Tulija 


bei abiem jos vyrais ir jų vaikais kūrė Liūto stovyklą. Jie pakvietė mane 

prisijungti. Nezė įsivaikino Raneką, nors jis vis dar mano židinio sūnus, ir 
rūpinosi juo tarsi savo vaiku netgi gimus Danugui. 

Vaimezui nutilus prireikė akimirkos susivokti, kad jis jau baigė. Visi 
norėjo išgirsti daugiau. Nors dauguma buvo girdėję daugumą Raneko is- 
torijų, atrodė, jog titnago apdirbėjas visada turi papasakoti ką nauja arba 
kitaip pakreipia senuosius pasakojimus. 

— Tikriausiai Nezė visus įsivaikintų, jei tik galėtų, - pastebėjo Tulija, 
prisiminusi Vaimezo grįžimą. — Tada aš maitinau Digiją, o Nezė niekaip 
negalėjo su ja atsižaisti. 

— Ir mane ji išauklėjo! - pareiškė Talutas, žaismingai, su šypsena tapš- 
nodamas per jos platų užpakalį. Jis atsinešė dar vieną to stipraus gėrimo 
maišą ir nugėręs kelis gurkšnius perdavė jį kaimynui. 

— Talutai! Stengiuosi tave auklėti, ir dar auklėsiu, neklysti! - Nezė ban- 
dė kalbėti piktai, bet prigesino šypseną. 

— Ar tai pažadas? - nepasidavė Talutas. 

— Puikiai žinai, ką tai reiškia, Talutai, - pertarė Tulija, nutraukdama 
gana akivaizdžias užuominas tarp brolio ir jo moters. - Ji negalėjo paleisti 
netgi Raidago. Vaikas toks ligotas, verčiau būtų neišgyvenęs. 

Aila akimis nuklydo prie vaiko. Tulijos komentaras jį sujaudino. Jos 
žodžiai nebuvo labai nemalonūs, tačiau Aila suprato, jog Raidagui nepa- 
tinka, kad apie jį kalbama taip, lyg jo čia nebūtų. Tik jis nieko negalėjo 
pakeisti. Jis negalėjo pasakyti, kaip jaučiasi, o moteris visai negalvodama 
nusprendė, neva, jeigu nekalbi, tai ir nejauti. 

Aila dar norėjo pasiteirauti ir apie Raidagą, tačiau nujautė, kad tai būtų 
pernelyg drąsu. Už ją tai padarė Jondalaras, tegu ir norėdamas patenkinti 
savo smalsumą. 

— Neze, ar papasakosi mums apie Raidagą? Manau, Ailai būtų ypač 
įdomu, taip pat ir man. 

Nezė pasilenkusi perėmė vaiką iš Lacijos, pasisodino ant kelių ir apka- 
bino, kol dėliojosi mintis. 

— Mes persekiojome didžiaragius, žinote, tuos milžiniškus elnius di- 
džiuliais ragais, - pradėjo ji. - Ketinome pastatyti aptvarą ir juos ten su- 
ginti, taip geriausia medžioti stambius raguočius. Kai pastebėjau netoli 

medžioklės stovyklos besislapstančią moterį, pagalvojau, kad tai tikrai 
keista. Retai pamatysi plokščiagalvių moterį, ir niekada - vieną. 

Palinkusi arčiau Aila įdėmiai klausėsi. 

— Pamačiusi, kad žiūriu į ją, ji nepabėgo, sujudo tik tada, kai pamė- 
ginau prieiti arčiau. Tada pamačiau, kad ji laukiasi. Pamaniau sau, gal ji 
alkana, todėl toje vietoje, kur ji slapstėsi, padėjau kiek maisto. Ryte maisto 
nebebuvo, todėl prieš išardant stovyklą palikau daugiau. 

— Pasidingojo, kad ir kitą dieną kelis kartus ją mačiau, tačiau nebuvau 
tuo tikra. Paskui tą naktį, kai sėdėdama prie laužo žindžiau Rugiją, vėl ją 
išvydau. Atsistojau ir pabandžiau prieiti. Ji vėl nubėgo šalin, tačiau judėjo 
taip, lyg jai skaudėtų, ir supratau, kad ji gimdo. Neišmaniau, ką daryti. No- 
rėjau padėti, tačiau ji vis bėgo tolyn, paskui sutemo. Papasakojau Talutui, 
ir jis subūrė kelis žmones jos paieškoms. 

— Dar kai kas buvo keista, - prie Nezės pasakojimo pridėjo savo dalį 
Talutas. - Maniau, teks ją apsupti ir sugauti, tačiau kai šūktelėjau jai susto- 
ti, ji paprasčiausiai atsisėdo ant žemės ir laukė. Neatrodė, kad pernelyg ma- 
nęs bijotų, o kai pamojau prieiti arčiau, ji atsistojo ir nusekė paskui mane, 
tarsi žinotų, ką daryti, ir suprastų, kad aš jos nenuskriausiu. 

— Nesupratau, kaip ji apskritai paėjo. Juk šitaip skaudėjo, - tęsė Nezė. — 
Plokščiagalvė greitai suprato, kad noriu jai padėti, tačiau nenumanau, 
kiek buvau naudinga. Nebuvau netgi tikra, jog ji gyva iškęs gimdymą. O 
ji nerėkė. Galiausiai, į rytą, gimė berniukas. Nustebau pamačiusi, kad jos 
sūnus — mišrių dvasių. Netgi tokį mažutį pamačius galėjai pasakyti, kad 
jis kitoks. 

— Moteris buvo labai silpna. Pamaniau, gal jai atsiras jėgų gyventi, jei 
parodysiu, kad sūnus gyvas, ir ji pati tarsi nekantravo jį pamatyti. Deja, 
tikriausiai ji pernelyg nusilpo, prarado pernelyg daug kraujo. Atrodė, tarsi 
ji paprasčiausiai pasidavė. Dar saulei nepatekėjus, plokščiagalvė mirė. 

— Visi man sakė, kad vaiką derėtų palikti mirti kartu su motina, tačiau 
aš, šiaip ar taip, žindžiau Rugiją, turėjau daug pieno. Nebuvo taip jau sun- 
ku priglausti prie krūties ir tą berniuką, - Nezė globėjiškai jį apkabino. — 
Supratau, kad jis silpnutis. Gal ir derėjo jį palikti, tačiau pamilau Raidagą 


ne mažiau nei savo vaiką. Nesigailiu, kad jį pasilikau. 

Raidagas pažvelgė į Nezę didelėmis rudomis švytinčiomis akimis, tada 
apkabino rankutėmis jos kaklą ir priglaudė galvelę jai prie krūtinės. Nezė 
pradėjo jį supti glėbyje. 

— Kai kurie žmonės sako, kad Raidagas yra gyvulys, nes negali kalbėti, 
tačiau aš žinau, kad jis supranta. Taip pat jis visai ne išsigimėlis, — pridūrė 
ji, piktai stebeilydama į Frebeką. - Tiktai Motina žino, kodėl jį sukūrusios 
dvasios sumaišytos. 

Aila iš paskutiniųjų stengėsi suvaldyti ašaras. Ji nežinojo, kaip į ašaras 
reaguos šitie žmonės. Gentainiams jos vandeniuojančios akys visada kel- 
davo nerimą. Stebint moterį su vaiku ją užplūdo prisiminimai. Ji aistringai 
troško apkabinti savo sūnų, iš naujo gedėjo Izos, kuri ją priėmė ir užaugino, 
nors gentyje ji išsiskyrė taip pat kaip Raidagas Liūto stovykloje. Labiau už 
viską ji troško kažkokiu būdu Nezei paaiškinti, kaip ji sujaudinta, kokia 
dėkinga už Raidagą... ir save. Nepaaiškinamu būdu Aila jautė, jog gebės 
kažkaip atlyginti Izai, jei suras būdą kaip nors pasitarnauti Nezei. 

— Neze, jis supranta, - tyliai tarė Aila. - Jis ne gyvulys, ne plokščiagal- 
vis. Raidagas yra genties ir kitų vaikas. 

- Žinau, kad jis ne gyvulys, Aila, - atsakė Nezė. - O kas ta gentis? 

— Tokie žmonės, kaip Raidago motina. Jūs sakote „plokščiagalviai , jie 
save vadina gentimi, - paaiškino Aila. 

— Ką nori pasakyt, „vadina save gentimi“? Jie nemoka kalbėti, - įsiter- 
pė Tulija. 

— Žodžių jie beveik netaria, tačiau jie kalba. Kalba rankomis. 

— Iš kur tu žinai? — neištvėrė Frebekas. - Iš kur čia išdygai tokia pro- 
tinga? 

Jondalaras giliai įkvėpė ir sulaikė kvapą laukdamas jos atsakymo. 

— Anksčiau aš gyvenau su gentimi. Kalbėjau kaip gentis. Ne žodžiais, 
kol pasirodė Jondalaras, - paaiškino Aila. - Gentis yra mano žmonės. 

Aiškėjant jos žodžių prasmei stojo stingdanti tyla. 

— Nori pasakyt, gyvenai su plokščiagalviais?! Gyvenai su tais purvinais 
gyvuliais! - pasibjaurėjęs sušuko Frebekas, pašoko iš vietos ir ėmė trauk- 
tis. - Nieko keista, kad ji negali padoriai kalbėti. Jei gyveno su jais, ji tokia 
pat niekam tikusi. Niekas kitas, tik gyvuliai, visi jie, įskaitant ir tavo mišrių 


dvasių šlykštynę, Neze. 

Stovykloje kilo šurmulys. Net jei kas nors jam ir pritarė, Frebekas nu- 
ėjo per toli. Jis peržengė mandagumo su svečiais ribas ir netgi įžeidė vado 
moterį. Tik vyrukas jau seniai gėdijosi, kad priklauso stovyklai, priėmusiai 
„mišrių dvasių išsigimėlį“, ir vis dar niršo dėl Fralijos motinos pastabų pas- 
tarajame ilgalaikės jų tarpusavio kovos etape. Jis norėjo savo susierzinimą 
kur nors išlieti. 

Talutas griausmingai užstojo Nezę ir Ailą, Tulija nedelsdama puolė 
ginti stovyklos garbės. Krosija, pagiežingai šypsodamasi, pakaitom pa- 
mokslavo tai Frebekui, tai įsibaiminusiai Fralijai, ir kiti nesidrovėjo garsiai 
reikšti savo nuomonės. Aila žvalgėsi tai į vieną, tai į kitą ir troško rankomis 
užspausti ausis, kad numaldytų visą tą triukšmą. 

Staiga Talutas griausmingai pareikalavo tylos. Pakankamai garsiai, kad 
visi iki vieno išsigąstų ir nutiltų. Tada pasigirdo Mamutos būgnas, kuris 
veikė raminamai, maldomai. | 

— Manau, kol niekas daugiau nieko nepasakė, derėtų paklausyti, ką pa- 
sakys Aila, - tarė Talutas būgnui nutilus. 

Žmonės atidžiai palinko pirmyn, nekantraudami kuo daugiau sužinoti 
apie paslaptingąją moterį. Aila nebuvo tikra, kad nori dar ką nors pasakoti 
šiems triukšmingiems, šiurkštiems žmonėms, tačiau jautė, kad pasirinki- 
mo neturi. Tada pagalvojo: „Jei jau norit klausytis, papasakosiu, tačiau iš 
pat ryto iškeliausiu. Kilstelėjusi smakrą ji pradėjo: 

— Aš... aš neprisimenu vaikystės, tik žemės drebėjimą ir urvinį liūtą, ku- 
ris paliko randus man ant kojos. Iza pasakojo, kad rado mane prie upės... 
koks tas žodis, Mamuta? Nepabudusi? 

— Be sąmonės. 

— Iza rado mane prie upės be sąmonės. Buvau panašaus amžiaus kaip 
Raidagas, kiek jaunesnė. Gal penkerių. Viena koja buvo sužeista urvinio 
liūto letenos. Iza buvo... gydytoja. Ji pagydė mano koją. Krebas... Krebas 
buvo šamanas... Kaip Mamura... Šventas žmogus... Išmanė dvasių pasaulį. 
Krebas išmokė mane genties kalbos. Iza ir Krebas... visa gentis... jie mani- 
mi rūpinosi. Aš nepriklausiau genčiai, tačiau jie manimi rūpinosi. 

Aila labai stengėsi prisiminti viską, ką Jondalaras jai buvo pasakojęs 
apie mamutojų kalbą. Jai nepatiko Frebeko komentaras, kad ji negali dera- 
mai kalbėti, ne mažiau nei visa kita, ką jis pasakė. Ji dirstelėjo į Jondalarą. 


Zelandonietis sėdėjo suraukęs kaktą, norėjo, kad ji kažko pasisaugotų. 

Aila nelabai suprato, kodėl jis toks susirūpinęs, tačiau galbūt neverta mi- 
nėti visko. 

— Aš užaugau gentyje, tačiau išėjau... ieškoti kitų, tokių kaip aš. Aš bu- 
vau... — ji nutilo, kad prisimintų teisingą skaitvardį, - tada buvau keturio- 
likos. Iza man sakė, kad kiti gyvena šiaurėje. Ilgai ieškojau, nieko neradau. 
Tada radau slėnį ir apsistojau, pasiruošiau žiemai. Nudobiau arklį mėsai, 
tada pamačiau mažylį, kumelaitę. Neturėjau žmonių. Maža kumelaitė yra 
kaip kūdikis, todėl ja pasirūpinau. Vėliau radau sužeistą liūtuką. Ir liūtuką 
paėmiau, tačiau jis užaugo ir išėjo, susirado porą. Gyvenau slėnyje trejus me- 
tus. Viena. Tada pasirodė Jondalaras. 

Aila nutilo. Niekas nieko nesakė. Jos paaiškinimas, taip paprastai, be jo- 
kių pagražinimų pateiktas, galėjo būti tik tiesa, tačiau buvo taip sunku tuo 
patikėti. Jis kėlė daugiau klausimų nei atsakymų. Ar tikrai plokščiagalviai 
galėjo priimti ir užauginti mergaitę? Nejau jie tikrai geba kalbėti ar bent jau 
bendrauti? Ar jie tikrai gali būti tokie žmoniški, tokie žmogiški? O kaip gi 
ji? Jei ją užaugino plokščiagalviai, ar ji - žmogus? 

Užsitęsusioje tyloje Aila stebėjo Nezę ir berniuką, o paskui prisiminė 
nutikimą gyvenimo su gentimi pradžioje. Krebas ją mokė bendrauti rankų 
ženklais, tačiau vieno gesto ji išmoko pati. Tai buvo ženklas, dažnai rodo- 
mas vaikams, o vaikai visada taip kreipdavosi į moteris, kurios jais rūpinasi. 
Aila gerai prisiminė, kaip jautėsi Iza, kai ji pirmą kartą parodė jai tą ženklą. 

Aila palinko prie Raidago ir pasakė: 

— Noriu parodyti tau žodį. Žodį, kurį tu sakysi rankomis. 

Jis atsitiesė, akyse buvo matyti susidomėjimas, jaudulys. Jis suprato, kaip 
ir visada, kiekvieną pasakytą žodį, o kalbos apie rankų signalus berniukui 
kėlė neaiškų jaudulį. Visiems stebint Aila parodė gestą — tikslingą rankų 
judesį. Raidagas, susiraukęs ir sutrikęs, pabandė jį pakartoti. Staiga iš kaž- 
kur, iš pasąmonės gelmių, atėjo supratimas, ir tai atsispindėjo jo veide. Jis 
pasitaisė, Aila nusišypsojo ir linktelėjo. Tada berniukas atsisuko į Nezę ir vėl 
parodė gestą. Nezė pažvelgė į Ailą. 

- Jis pasakė „mama“, - paaiškino Aila. 

— Mama? - negalėjo patikėti Nezė, tada užsimerkė mėgindama sulaikyti 
ašaras ir dar stipriau priglaudė vaikelį, kuriuo rūpinosi nuo gimimo. - Ta- 
lutai! Ar matei? Raidagas ką tik pavadino mane mama. Niekada nemaniau 


sulauksianti dienos, kai Raidagas pavadins mane mama. 


Stovyklos žmonės tvardė jausmus. Niekas nežinojo, ką sakyti ir ką gal- 
voti. Kas šitie nepažįstamieji, staiga išdygę jų stovykloje? Vyras teigia atsi- 
bastęs iš kažkokio krašto toli vakaruose, bet juo lengviau patikėti nei mo- 
terimi, kuri tvirtina, kad trejus metus gyveno gretimame slėnyje, o prieš 
tai, visiškai neįtikėtina, su šutve plokščiagalvių. Moters pasakojimas kėlė 
grėsmę visai patogių įsitikinimų struktūrai, tačiau ja abejoti buvo sunku. 

Nezė su ašaromis akyse nunešė miegoti Raidagą, ką tik ženklu ištaru- 
sį pirmą tylų žodį. Visi kiti tai suprato kaip užuominą, kad pasakojimai 
baigti, ir pajudėjo prie savo židinių. Aila pasinaudojo proga pasprukti. 
Ant tunikos užsimaukšlinusi skrandą su gobtuvu, ji išėjo į lauką. 

Jąatpažinusi Yhaha tyliai sužvingo. Tamsoje vedama kumelės šnarpšti- 
mo ir kvėpavimo, Aila ją susirado. 

— Ar viskas gerai, Yhaha? Ar tau patogu? O Lenktynininkui? Tikriau- 
siai ne labiau nei man, - kalbėjo Aila mintimis ir savo asmenine kalba, kurią 
pasitelkdavo būdama su arkliais. Yhaha atkragino galvą, kilstelėjo priekines 
kanopas, tada padėjo galvą moteriai ant peties. Aila apsikabino rankomis 
gauruotą kaklą ir kakta prisiglaudė prie kumelės, kuri taip ilgai buvo vie- 
nintelė jos bičiulė. Lenktynininkas prigūrino arčiau, ir visi trys trumpam 
tvirtai susiglaudė, kad atsikvėptų nuo visų neįprastų dienos parirčių. 

Įsitikinusi, kad arkliams viskas gerai, Aila nuėjo prie upės. Buvo gera 
ištrūkti iš žeminės, toliau nuo žmonių. Ji giliai įkvėpė. Nakties oras buvo 
vėsus, sausas. Nusiimant kailiu pamuštą gobtuvą Ailos plaukuose susprag- 


sėjo kibirkštėlės. Aila ištiesė kaklą ir pakėlė akis. 

Jaunas mėnulis, vengdamas didžiosios kompanionės, kuri taip varžė, 
nusuko savo žėrinčią akį į tolimas gelmes. Ten sukrūs šviesuliai kankino 
pažadais apie neribotą laisvę, bet siūlė tik kosminę tuštumą. Aukštai dan- 
guje ploni debesys dengė blyškiausias žvaigždes, tačiau prislopintos jos tik 
ryžtingiau gaubėsi mirgančiomis aureolėmis, ir suodžių juodumo dangus 
atrodė artimesnis bei švelnesnis. 

Aila buvo sumišusi, ją draskė prieštaringi jausmai. Čia buvo kiti, tie, 
kurių ji ieškojo. Žmonės, kuriems ji buvo gimusi. Jei ne žemės drebėjimas, 
ji būtų užaugusi su panašiais žmonėmis jaukiuose namuose. O ją užaugino 
gentis. Aila išmanė genties papročius, tačiau kitų įpročiai jai buvo svetimi. 
Jei ne gentis, ji apskritai nebūtų užaugusi. Pas juos ji negali grįžti, tačiau 
nesijautė priklausanti ir šiems žmonėms. 

Šitie žmonės tokie triukšmingi ir nežaboti. Iza būtų pasakiusi, kad jie 
nemoka elgtis. Pavyzdžiui, Frebekas. Jis kalba be eilės, net nepaprašęs lei- 
dimo, o paskui visi klykia, rėkia vienu metu. Ji galvojo, kad vadas yra Talu- 
tas, tačiau net jam teko šaukti, kad būtų išgirstas. Brunui niekada nebūtų 
prisiėję šaukti. Šūktelint jį girdėdavai tik tada, kai reikėdavo ką įspėti apie 
gresiantį pavojų. Visi gentainiai iki tam tikro lygio buvo įsisąmoninę, kas 
yra vadas; Brunui tereikėjo duoti ženklą, ir širdies tvyksnio greičiu jis su- 
laukdavo visų dėmesio. 

Ailai nepatiko, kaip šitie žmonės kalba apie gentį, vadina juos plokščia- 
galviais ir gyvuliais. Nejaugi niekas neįžvelgia, kad gentis taip pat žmonės? 
Galbūt kiek skirtingi, tačiau tokie pat žmonės. Nezė tai suprato. Nepai- 
sant to, ką sakė kiti, ji žinojo, kad Raidago motina yra moteris, o vaikas, 
kurį ji pagimdė, kūdikis kaip visi. „Tačiau jis mišrūnas, - galvojo Aila, - 
kaip mano sūnus ir kaip mažoji Odos mergaitė, matyta genties susirinki- 
me. Kaip Raidago motina galėjo pagimdyti mišrių dvasių vaiką?“ 

„Dvasių! Ar tikrai dvasios daro kūdikius? Ar vyro totemo dvasia įvei- 
kia moters dvasią ir patalpina vaikelį augti jos viduje, kaip galvoja gentis? 
Ar Didžioji Motina parenka ir sujungia vyro ir moters dvasias, o paskui 
įdeda jas į moters vidų, kaip įsitikinęs Jondalaras ir jo žmonės?“ 

„Kodėl aš vienintelė galvoju, kad tai vyras, o ne dvasia, pradeda vaikelį 
moters viduje? Vyras tai padaro savo organu... savo vyriškumu, kaip jį va- 


dina Jondalaras. Kam dar vyrui ir moteriai susieiti?“ 

„Iza man užsiminė, jog yra vaistų, kurie sustiprino jos totemą ir leido 
tiek daug metų neturėti vaikų. Gal ir taip, tačiau gyvendama viena aš jų 
negėriau, ir jokie vaikai savaime neprasidėjo. Tik atsiradus Jondalarui 
pagalvojau, jog vertėtų vėl susirasti tų auksuotųjų kopčių bei šalavijų ša- 
knų... 

„Kai Jondalaras man parodė, kad neskaudės... kai jis parodė, kaip 
nuostabu vyrui ir moteriai būti drauge..“ 

„Smalsu, kas nutiktų, jei liaučiausi vartojusi slaptuosius Izos vaistus? 
Ar turėčiau kūdikį? Ar aš turėčiau Jondalaro kūdikį, jei jis įkištų savo 
vyriškumą ten, pro kur gimsta vaikai?“ 

Šitaip pagalvojus šiluma plūstelėjo jos veidan, ėmė dilgsėti speneliai. 
„Šiandien jau per vėlu, - pagalvojo ji, — ryte jau išgėriau vaistų, tačiau 
kas būtų, jei rytoj užsiplikyčiau paprastos arbatos? Ar manyje pradėtų 
augti Jondalaro kūdikis? Nors mums nebūtina laukti. Galėtume pamė- 
ginti šįvakar... 

Ji nusišypsojo sau. „Tiesiog noriu, kad jis mane paliestų, priglustų lū- 
pomis prie mano lūpų... Ji suvirpėjo lyg tai jausdama, užmerkė akis ir 
leido savo kūnui prisiminti, kokius jausmus sužadina Jondalaras. 

— Aila? - balsas stačiai trinktelėjo. 

Ji pašoko. Negirdėjo Jondalaro ateinant, jo tonas neatitiko jos pojū- 
čių. Išsisklaidė visa šiluma. Kažkas kėlė jam nerimą. Kažkas nedavė jam 
ramybės nuo pat jų viešnagės pradžios; ji troško išsiaiškinti, kas tai. 

— Taip? 

— Ką tu čia veiki? — atžagariai tarstelėjo jis. 

Ką ji čia veikia? 

— Išgyvenu naktį, alsuoju ir svajoju apie tave, - kuo smulkiau paaiš- 
kino ji. 

Ne šitokio atsakymo Jondalaras tikėjosi, nors pats nežinojo, kokio. 
Jis bandė įveikti sunkų pykčio ir nerimo gniutulą, kuris sukosi viduriuo- 
se nuo tada, kai pasirodė tas tamsiaodis vyras. Ailai jis pasirodė toks įdo- 
mus, o ir Ranekas nuo jos akių nenuleido. Jondalaras bandė numalšinti 
pyktį ir įtikinti save, kad kvaila galvoti už to slypint ką daugiau. Ailai 
reikia kitų draugų. Vien dėl to, kad jis buvo pirmasis, dar nereiškia, kad 


ir liks vienintelis vyras, kurį ji panorės pažinti. 


JEAN M. AUEL 


Vis dėlto, kai Aila pasiteiravo apie Raneko kilmę, Jondalaras tuo pat 
metu pajuto užplūstant karštą įtūžį ir drebulį keliančią šaltą baimę. Kodėl 
ji nori daugiau sužinoti apie šį stulbinantį nepažįstamąjį, jei juo nesidomi? 
Aukštas jaunuolis atsispyrė impulsui čiupti ją ir išsigabenti, netgi suneri- 
mo šitaip pasijutęs. Ji turi teisę rinktis draugus, ir jie yra tik draugai. Jie tik 
kalbėjosi ir žiūrėjo vienas į kitą. 

Kai Aila viena išėjo į lauką, Jondalaras, pamatęs, kaip Ranekas nulydi 
ją tamsiomis akims, greitai užsimetė savo skrandą ir leidosi įkandin. Matė 
ją stovinčią prie upės ir nežinia kodėl buvo įsitikinęs, kad ji galvoja apie 
Raneką. Jos atsakymas užklupo jį netikėtai, paskui jis atsipalaidavo ir nu- 
sišypsojo. 

— Turėjau susiprasti: jei paklausiu, gausiu išsamų ir sąžiningą atsakymą. 
Alsuoji ir išgyveni naktį. Tu nuostabi, Aila. 

Ji atsakė šypsena. Nežinia, ką ji padarė, tačiau kažkas privertė jį nusišyp- 
soti ir grąžino linksmumą balsui. Šiluma, kurią jautė ankstėliau, sugrįžo, ir 
Aila žengė Jondalaro link. Net nakties tamsoje, vos keletui žvaigždžių ap- 
šviečiant veidą, iš to, kaip ji juda, Jondalaras juto jos nusiteikimą ir atitinka- 
mai sureagavo. Kitą akimirką ji jau buvo jo glėbyje, jo lūpos globė jos lūpas, 
visas jos nerimas ir abejonės išsisklaidė. Ji keliaus bet kur, gyvens su visokiais 
žmonėmis, mokysis visokių keistų papročių tol, kol turės Jondalarą. 

Po akimirkos ji pakėlė akis. 

— Atsimeni, teiravausi, koks yra tavo ženklas? Kaip turėčiau tau pasa- 
kyti, kad noriu, jog mane liestum, noriu savyje jausti tavo vyriškumą? 

— Taip, prisimenu, - atsakė jis vylingai šypsodamasis. 

— Pasakei: „Pabučiuok arba tiesiog pasakyk“ Todėl sakau: ar gali paža- 
dinti savo vyriškumą? 

Moteris buvo tokia rimta, tokia nuoširdi, tokia gundanti. Jis vėl pasi- 
lenkė ją pabučiuoti ir prisitraukė taip arti, kad ji kone įžvelgė jo akių mėlį 
ir meilę jose. 

— Aila, mano keistuole, mano gražuole, - tarė Jondalaras. - Ar žinai, 
kaip stipriai aš tave myliu? 

Ją apkabinęs jis pajuto užplūstant kaltę. Jei šitaip stipriai ją myli, kodėl 
tada sutrinka dėl jos elgesio? Kai tas Frebekas pasibjaurėjęs nuo jos pasi- 


traukė, jis panoro mirti iš gėdos, kad ją atsivedė, kad gali būti siejamas su 

ja. Po akimirkos pats savęs už tai nekentė. Juk mylėjo Ailą. Kaip galima 
gėdytis moters, kurią myli ? 

"Tas tamsiaodis, Ranekas, jis nesigėdijo. Kaip jis spigino į ją tamsiomis 
žėrinčiomis akimis, iššiepęs baltus žvilgančius dantis, juokdamasis, koke- 
tuodamas, gundydamas; pagalvojęs apie tai Jondalaras turėjo nugalėti im- 
pulsą jį užsipulti. Kaskart apie tai pagalvojus tekdavo kovoti su įtūžiu. Jis 
taip ją myli, kad negali pakęsti minties, jog ji gali geisti ko nors kito, galbūt 
tokio vyro, kurio ji netrikdytų. Jis mylėjo ją labiau nei galvojo, kad įmano- 
ma ką nors mylėti. Kaip galima gėdytis moters, kurią myli ? 

Jondalaras vėl ją pabučiavo, tik įnirtingiau, laikė taip tvirtai suspaudęs, 
kad net skaudėjo, paskui su beveik siautulinga aistra nubėrė bučiniais jos 
sprandą ir kaklą. 

— Ar supranti, ką reiškia sužinoti, jog gali pamilti? Aila, ar jauti, kaip 
stipriai aš tave myliu? 

Jis buvo toks nekantrus, toks aistringas, kad ji pajuto baimingą skaus- 
mą. Ne dėl savęs, dėl jo. Ji mylėjo Jondalarą labiau nei pajėgė apibūdinti 
žodžiais, tačiau meilė, kurią jis jautė Ailai, buvo ne visai tokia pati. Ji nebu- 
vo tiek daug stipresnė, bet kiek daugiau reikalaujanti, įkyresnė, primygti- 
nesnė. Tarsi baimintųsi netekti to, ką galų gale įgijo. Totemai, ypač galingi 
totemai, vesdavo pažinimo keliu ir išmėgindavo būtent tokiomis baimė- 
mis. Aila norėjo surasti būdą jo galingų emocijų srautui nukreipti. 

— Jaučiu, kad tu pasiruošęs, - pasakė ji, truputį vyptelėjusi. 

Jondalaras buvo ne taip gerai nusiteikęs, kaip ji tikėjosi. Jis bučiavo ją 
nuožmiai, gniaužė taip, kad Aila galvojo, jog šonkauliai lūš. Tada ėmė raus- 
tis jos skrandoje, po tunika, siekė krūtų, pabandė atrišti kelnių virvelę. 

Aila nebuvo mačiusi jo šitokio: reikalaujančio, geidžiančio, meldžian- 
čio su tokia skuba. Paprastai Jondalaras elgdavosi daug švelniau, labiau at- 
sižvelgdavo į jos poreikius. Jis išmanė jos kūną geriau nei ji pati ir mėgavosi 
savo žiniomis bei patirtimi. O šįkart jo poreikis buvo stipresnis. Supratusi, 
kas vyksta, Aila jam atsidavė, atsisakė savęs galingo jo meilės pasireiškimo 
labui. Pati buvo pasiruošusi tam ne mažiau nei jis. Ji atsirišo virvelę, leido 
nusmukti kelnėms, paskui padėjo iš kelnių išsivaduoti ir Jondalarui. 

Nė nespėjusi susivokti Aila jau gulėjo ant kietos upės kranto žemės. 


Prieš užsimerkdama dar spėjo pastebėti švystelint blyškias ūkanotas 

žvaigždes. Jondalaras ją užgulė, prisispaudė prie jos lūpų, iškišo liežuvį tar- 
si bandydamas apčiuopti tai, ko taip nekantriai ieškojo savo karštu stan- 
džiu organu. Aila jam atvėrė ir lūpas, ir šlaunis, siekė jo, palydėjo į drėgną, 
kviečiančią gilumą. Aiktelėjo jam įsiskverbiant, išgirdo prislopintą vyro 
aimaną, paskui pajuto, kaip jo vyriškumas besiskverbdamas ją pripildo, ir 
suspaudė jį pasitikusi. 

Netgi šitokios aistros apimtas Jondalaras stebėjosi, kaip stebuklingai 
jie dera, kaip jos gelmės jį atitinka. Jis jautė, kaip jos klostės visiškai jį apka- 
bina, ir kone iš karto pasiekė viršūnę. Akimirką dar bandė susivaldyti, kaip 
buvo pratęs, paskui pasidavė. Nėrė gilyn, dar kartą, o paskui sudrebėjo pa- 
jutęs nenusakomo stebuklo kulminaciją ir išrėkė jos vardą: 

— Aila! O, mano Aila, mano Aila! Myliu tave! 

— Jondalarai, Jondalarai, Jondalarai... 

Dar po kelių judesių jis baigė ir suaimanavęs įsikniaubė veidu jai į ka- 
klą. Gulėjo ją apsikabinęs, ramus, ištuštėjęs. Aila jautė į nugarą duriančius 
akmenis, tačiau skausmo nepaisė. 

Po kiek laiko jis pakilo ir dirstelėjo į ją. Kaktoje susimetė rūpesčio 
raukšlelė. 

— Atsiprašau, — tarė jis. 

— Kodėl atsiprašai ? 

— Per daug skubėjau, neparuošiau tavęs, nesuteikiau tau malonumo. 

— Aš buvau pasiruošusi, Jondalarai, patyriau malonumą. Argi pati ne- 
prašiau? Patiriu malonumą dėl to, kad tau malonu. Patiriu malonumą tavo 
meilėje, tavo stipriuose jausmuose. 

— Tu nepatyrei akimirkos malonumo. 

— Man to nė nereikia. Aš jaučiu kitaip, kitokį malonumą. Argi tai visa- 
da būtina? — teiravosi moteris. 

— Ne,tikriausiai ne, - raukėsi Jondalaras. Paskui ėmė ją bučiuoti ir kiek 
užtruko. - Be to, ši naktis dar nesibaigė. Kelkis, eime. Čia šalta. Susiras- 
kime šiltą lovą. Digija su Branagu jau užsitraukė užuolaidas. Jie iki kitos 
vasaros bus atskirai, ir yra nekantresni. 

— Tik ne tokie nekantrūs, koks buvai tu, - nusišypsojo Aila. Ji nematė, 
tačiau pagalvojo, kad jis tikriausiai išraudo. - Myliu tave, Jondalarai. Visą. 
Visa, ką tu darai... Netgi tavo nekantrą... - ji papurtė galvą. - Ne, neteisin- 


gai, tas žodis netinka. 

— Tikriausiai nori pasakyti „užsidegimą“, „troškimą“. 

— Myliu netgi tavo užsidegimą. Taip, teisingai. Tavo kalbos žodžius 
bent jau moku geriau negu mamutojų, - ji patylėjo. - Frebekas sakė, kad 
kalbu nederamai. Jondalarai, ar kada išmoksiu kalbėti tinkamai? 

— Ir aš mamutojiškai kalbu nevisiškai gerai. Užaugau ne su ta kalba. 
Frebekui paprasčiausiai patinka kelti rūpesčius, - paaiškino Jondalaras, 
padėdamas jai atsistoti. - Kodėl kiekviename urve, kiekvienoje stovyklo- 
je, kiekvienoje grupėje turi būti toks ramybės drumstėjas? Nekreipk į jį 
dėmesio, niekas nekreipia. Tu kalbi labai gerai. Aš stebiuosi, kaip greitai 
tu perpranti kalbas. Kalbi mamutojiškai geriau nei dar visai neseniai pats 
kalbėjau. 

— Man reikėjo mokytis kalbėti žodžiais. Dabar nieko neturiu, - tyliai 
tarė Aila. Nebepažįstu nė vieno, kuris kalbėtų ta kalba, su kuria aš užau- 
gau, — ji akimirką užsimerkė ir pajuto, kaip užplūsta niūri tuštuma. 

Nusikračiusi jos Aila pradėjo mautis kelnes ir staiga sustojo. 

— Palauk, - tarstelėjo ji, vėl jas nusimaudama. - Labai seniai, kai tik 
tapau moterimi, Iza papasakojo man viską, ką genties moterims reikia ži- 
noti apie vyrus ir moteris, nors ji ir abejojo, ar kada rasiu antrą pusę ir man 
tų žinių prireiks. Kiti gal irgi tuo netiki, juk net vyrų ir moterų signalai 
skiriasi, tačiau aš manau, kad prieš pirmąją naktį kitų stovykloje po malo- 
numų derėtų apsišvarinti. 

— Ką nori pasakyt? 

— Nusiprausiu upėje. 

— Aila! Šalta. Tamsu. Gali būti pavojinga. 

— Toli nebrisiu. Tik čia, prie kraštelio, - tarė ji nusimesdama skrandą ir 
per galvą nusitraukdama tuniką. 

Vanduo buvo šaltas. Jondalaras stebėjo ją nuo kranto ir tik įmerkė 
pirštus, kad pajustų, koks jis ledinis. Ailos jautrumas progai pritinkan- 
čioms apeigoms jam priminė apsivalymą prieš pirmuosius ritualus, tad jis 
nusprendė, kad truputį apsikuopti ir pačiam nepakenks. Išlipusi Aila visa 
drebėjo. Jondalaras glėbyje ją sušildė. Nusausino ją savo gauruota bizono 
kailio skranda, paskui padėjo apsivilkti tuniką ir skrandą, 

Grįždama į žeminę Aila jautėsi atgijusi, virpanti ir gaivi. Kai įėjo, dau- 


guma gyventojų jau buvo įsitaisę nakčiai. Laužai buvo pridengti, žmonės 

kalbėjosi tyliau. Prie pirmojo židinio buvo tuščia, nors mamuto kepsnio 
liko. Tyliai traukiant koridoriumi per liūto židinį, Nezė atsikėlusi juos su- 
stabdė. 

— Tik norėjau tau padėkoti, Aila, - tarė ji, dirsteldama į lovą prie sienos. 
Nusekusi jos žvilgsnį Aila pamatė tris mažas figūrėles, išsitiesusias vienoje 
didelėje lovoje. Latija ir Rugija dalijosi vienu patalu su Raidagu. Išsikėtojęs 
per miegus Danugas užėmė kitą lovą, o Talutas, išsitiesęs visu ūgiu, rėmėsi 
ant alkūnės laukdamas Nezės. Ji linktelėjo ir nusišypsojo. 

Nezė įsiropštė į patalą pas raudonplaukį milžiną, o Aila su Jondalaru 
kuo tyliau ėjo pro kitą židinį, stengdamiesi niekam nesutrukdyti. Pajutusi, 
kad kažkas ją stebi, Aila dirstelėjo į pasienį. Iš tamsios nišos į juos smigo 
dvi žėrinčios akys ir šypsena. Ji pajuto, kaip Jondalaro pečiai įsitempia, tad 
kuo greičiau nusigręžė. Jai pasidingojo, kad išgirdo tylų kikenimą, paskui 
pamanė, kad tikriausiai tai knarkimas, sklindantis nuo lovos prie priešin- 
gos sienos. 

Prie didelio ketvirtojo židinio viena lovų buvo pridengta sunkia odos 
užuolaida, atskiriančia erdvę nuo koridoriaus, nors garsai ir judesiai viduje 
buvo nuspėjami. Aila pastebėjo, kad prie daugumos kitų miego vietų ilgo- 
je žeminėje yra panašios užuolaidos, pririštos prie mamutų kaulų gegnių 
viršuje arba ištemptos tarp polių, nors ne visos jų buvo užtrauktos. Ma- 
mutos lova prie šoninės sienos priešais jųdviejų guolį buvo atvira. Senolis 
gulėjo lovoje, tačiau Aila suprato, kad nemiega. Karštose židinio angly- 
se Jondalaras uždegė pagaliuką ir pridengęs rankomis atnešė prie sienos 
miego pakylos galvūgalyje. Čia, nišoje, buvo padėtas storas, gana plokščias 
akmuo, kuriame išskaptuota lėkštutės formos įduba buvo pusiau pripil- 
dyta taukų. Jondalaras uždegė susuktų švendrų pūkų dagtį, ir akmeninė 
lempelė nušvietė mažą Motinos figūrėlę. Tada jis atrišo lovos užuolaidos 
virves ir, kai užuolaida nukrito, pamojo Ailai. 

Aila palindo po užuolaida ir užsiropštė ant lovos pakylos, dosniai ap- 
krautos minkštais kailiais. Įsitaisius viduje, už užuolaidos, švelnios mir- 
guliuojančios lempelės šviesoje Aila jautėsi atskirta nuo aplinkos ir saugi. 
Tai buvo nedidukė judviejų asmeninė erdvė. Ji priminė nedidelį urvą, kurį 
Aila surado būdama maža mergaitė. Ji mėgdavo ten nueiti, kai norėdavo 


pabūti viena. 

— Kaip sumanu, Jondalarai. Nebūčiau šito sugalvojusi. 

Jondalaras išsitiesė greta pamalonintas jos džiugesio. 

— Tau patinka užtraukta užuolaida? 

— O, taip. Leidžia pasijusti vienam, net jei žinai, kad esi apsuptas žmo- 
nių. Taip, man patinka, - jos šypsena švytėjo. 

Jis patraukė ją žemyn ir švelniai pabučiavo į lūpas. 

— Tu tokia graži, kai šypsaisi, Aila. 

Ji nužvelgė meilės nutviekstą jo veidą, žvilgsnį prikaustančias akis, lau- 
žo šviesoje ne įprastai gyvai mėlynas, o violetines, ilgus gelsvus plaukus, iš- 
sidraikiusius ant kailių, jo ryžtingą smakrą, aukštą kaktą, taip stipriai besi- 
skiriančią nuo genties vyrų besmakrių žandikaulių ir nusklembtų kaktų. 

— Kodėl nusiskutai barzdą? — pasiteiravo ji, liesdama ražieną ant vyro 
žandikaulio. 

— Nežinau. Tikriausiai taip esu įpratęs. Vasarą vėsiau, ne taip niežti. Pa- 
prastai barzdą auginu žiemą, kad veidui lauke būtų šilta. Ar tau nepatinka, 
kai esu nusiskutęs? 

Ji sutrikusi susiraukė. 

— Negaliu spręsti. Barzda — vyro reikalas, skusti ar ne - kiekvienas daro 
kaip jam patinka. Pasiteiravau tik todėl, kad iki pažindama tave nemačiau 
nė vieno vyro nuskusta barzda. Kodėl klausi, patinka man ar ne? 

— Klausiu todėl, kad noriu tau patikti. Jei tau patinka barzda, leisiu jai 
užaugti. 

— Tai nesvarbu. Tavo barzda nesvarbi. Tu svarbus. Tu man patinki... 
ne, - ji piktai papurtė galvą. - Tu teiki man malonumų... malonumus... Tu 
man tinki, - pasitaisė Aila. 

Jis pasivaipė iš jos pastangų ir neketino ginčyti dvigubos žodžio reikš- 
mės. 

— Norėčiau suteikti tau malonumų, - jis vėl ją prisitraukė ir pabučiavo. 
Ji susirangė greta, ant šono. Jis apsivertė, tada atsisėdo ir pažvelgė į ją. 

- Lyg pirmą kartą, - pasakė jis. - Čia ramu, mus stebi deivė, - jis dirs- 
telėjo į nišą su apšviesta mamuto kaulo raižyta motiniška figūrėle. 

— Tai ir yra pirmas kartas... tarp kitų, - tarė ji užsimerkdama, jausdama 
ir lūkestį, ir akimirkos svarbą. 

Jis suėmė jos veidą rankomis, pabučiavo akių vokus, paskui ilgai žiūrėjo 


į moterį, kurią laikė pačia gražiausia iš visų. Joje slypėjo kažkokios egzoti- 

kos. Ailos skruostikauliai buvo aukštesni nei Zelandonijos moterų, akys 
plačiau įstatytos. Akis rėmino tankios blakstienos, tamsesnės nei sunkūs 
plaukai, rudens žolės aukso spalvos. Jos žandikauliai buvo tvirti, smakras 
kiek smailėjantis. 

Kaklo duobutėje buvo matyti nedidelis lygus randelis. Jis pabučiavo 
tą vietą ir pajuto, kaip ji suvirpa iš malonumo. Jis pasislinko atgalios ir vėl 
pažvelgė į ją, tada pabučiavo mažos, tiesios nosies galiuką, kampuų putlių 
lūpų, ten, kur budo jos šypsena. 

Jondalaras jautė, kaip ji įsitempia. Kaip kolibris, sustingusi, tačiau kupi- 
na virpančio susijaudinimo, kurio jis negalėjo matyti, tik justi. Aila gulėjo 
užsimerkusi, prisiversdama ramiai laukti. Vyras ją stebėjo mėgaudamasis 
akimirka, paskui pabučiavo į lūpas, liežuviu jas atvėrė ir paieškojo įėjimo, 
tada pajuto, kaip ji jį priima. Nebakštino šį kartą, tik švelniai ieškojo, o 
paskui priėmė jos liežuvį. 

Jis atsisėdo. Matė, kaip ji atsimerkia ir jam nusišypso. Nusitraukęs savo 
tuniką Jondalaras padėjo nusirengti Ailai. Vėl ją paguldęs pasilenkė, suė- 
mė lūpomis tvirtą spenelį ir pradėjo čiulpti. Ji aiktelėjo sukrėsta kūną per- 
liejusio jaudulio. Pajutusi šiltą ir drėgną dilgčiojimą tarp kojų Aila svarstė, 
kodėl Jondalaro lūpos ant jos spenelio sužadina pojūčius ten, kur jis nė 
neliečia. Vyras švelniai uostinėjo ir gnaibė, kol ji ėmė slinktis artyn, tada 
pradėjo čiulpti godžiau. Aila aimanavo iš malonumo. Jis siekė kitos krū- 
ties, glamonėjo jos kuplų apvalumą ir pabrinkusią viršūnėlę. Moteris jau 
sunkiai alsavo. Tada jis paleido krūtis ir pradėjo bučiuoti jos kaklą, susira- 
dęs ausį pakramsnojo lezgelį, pūstelėjo, tada abiem rankom ėmė glamonė- 
ti jos rankas ir krūtis. Ailą krėtė drebulys. 

Pabučiavęs į lūpas Jondalaras šiltu liežuviu lėtai perbėgo per jos smakrą, 
kaklo viduriu, tarp krūtų, žemyn iki bambos. Jo vyriškumas vėl padidėjo 
ir ryžtingai stūmėsi prie juostele užrištų kelnių angos. Pirmiausia jis atrišo 
juostelę ir numovė ilgas jos kelnes, paskui, pradėjęs ties bamba, glamones 
tęsė žemyn. Pajuto švelnius plaukelius, paskui jo liežuvis surado jos šilto 
plyšelio viršų. Pasiekęs nedidelį kietą kauburėlį pajuto, kaip ji pašoka. Kai 
jis liovėsi, ji nusivylusi tyliai riktelėjo. 

Atsirišęs virvę ir nusimovęs kelnes Jondalaras išleido į laisvę besiver- 


žiantį savo organą. Aila atsisėdusi suėmė jį rankomis, glostė aukštyn ir 

žemyn per visą ilgį, jausdama šilumą, odos švelnumą ir sunkų pilnumą. 
Jondalaras džiaugėsi, kad jo organo dydis Ailos nebaugina, ji neišsigando 
netgi pirmąjį kartą, kitaip nei kitos pirmą kartą jį išvydusios moterys. Aila 
pasilenkė, ir Jondalaras pajuto, kaip jį apglobia šilta jos burna. Jis jautė 
tempimą jai judant aukštyn ir žemyn, džiaugėsi, kad stipriausią nekantrą 
jau buvo numalšinęs, nes dabar nebūtų susivaldęs. 

— Aila, šįkart aš noriu pamaloninti tave, - tarė Jondalaras ją nustum- 
damas. 

Ji pažvelgė į jį išplėstomis, tamsiomis, švytinčiomis akimis, pabučiavo 
jį ir linktelėjo. Suėmęs už pečių jis vėl paguldė moterį ant kailių, vėl bučia- 
vo lūpas, kaklą, jautė, kaip ji virpa iš malonumo. Rankomis apglėbęs abi 
krūtis liežuviu pakaitomis glamonėjo jautrius spenelius ir odos lopinėlį 
per vidurį. Paskui liežuviu vėl suradęs jos bambą ėmė brėžti vis didėjančius 
ratus, kol pasiekė švelnius gaktos plaukus. 

Nusileidęs tarp jos šlaunų Jondalaras jas praskėtė, tada ranka praskleidė 
odos klostes ir ilgai iš lėto mėgavosi Ailos kūnu. Ji sudrebėjo, pusiau atsisė- 
do, suriko, ir jis pajuto, jog pats vėl susijaudina. Jam patiko teikti jai malo- 
numą, jausti jos atsaką į jo patirtį. Panašiai kaip atskeliant ploną geležtę nuo 
titnago gabalo. Jondalaras ypač džiaugėsi žinodamas, kad pirmasis suteikė 
jai malonumą. Kol jis neatvėrė malonumo dovanos, kurią Didžioji Motina 
Žemė įteikė savo vaikams, Aila pažinojo tik jėgą ir skausmą. 

Jis švelniai ją tyrinėjo žinodamas, kur slypi maloniausi pojūčiai, erzino 
tas vieteles liežuviu, patyrusiomis rankomis skverbėsi vidun. Aila pradėjo 
kilnotis, šūkauti ir purtyti galvą, tad Jondalaras suprato, jog ji pasiruošu- 
si. Suradęs jos kietą kauburėlį jis pradėjo jį glamonėti, kol jos kvėpavimas 
pagreitėjo, o jo styrantis vyriškumas jos troško. Jai surikus jis pajuto drė- 
gnumą, o ir ji nekantravo 

— Jondalarai... O... Jondalarai... 

Aila netvėrė savyje, nesuvokė savęs, nesuvokė nieko, tik Jondalarą. Ji 
geidė jo, troško savyje pajusti jo pritvinkusį organą. Jondalaras buvo ją už- 
gulęs, ji jam padėjo, nuvedė jį, jis įslydo ir pajuto geismą, vedantį į neapsa- 
komą viršūnę. Jis atsitraukė ir vėl giliai nėrė; ji apkabino jį. 

Jis vis judėjo pirmyn ir atgal, norėjo visai pasitraukti, norėjo, kad tai 


užsitęstų. Jis troško, kad tai niekada nesibaigtų, ir drauge negalėjo sulaukti 

pabaigos. Su kiekvienu galingu stūmiu jis jautėsi vis arčiau malonumo vir- 
šūnės. Mirguliuojančioje šviesoje prakaitu žvilgančias kūnais, sutartinai, 
radę savo tėkmę jie judėjo gyvybės ritmu. 

Sunkiai alsuodami jie stengėsi priimti vienas kitą sulig kiekvienu stū- 
miu, tvinksintys, geismingi, susitelkę. Tada, kone netikėtai, judesių inten- 
syvumas pasiekė viršūnę. Jaudulys ir džiaugsmas tvenkėsi, pasiekė smailę 
ir pratrūko. Jie akimirką laikėsi taip susikibę, tarsi ketintų tapti vieniu, o 
paskui abu užliejo aukščiausias pasitenkinimas. 

Jie gulėjo nejudėdami, mėgindami atgauti kvapą. Lempelė sumirgėjo, 
prigeso, vėl plykstelėjo ir visai užgeso. Kiek taip pagulėjęs Jondalaras nu- 
sirito ir atsigulė greta Ailos apimtas miglotos būsenos tarp miego ir pra- 
budimo. Aila nemiegojo: plačiai atmerkusi akis tamsoje pirmą kartą po 
daugybės metų ji klausėsi žmonių skleidžiamų garsų. 

Iš gretimos lovos sklido tylus vyro ir moters šnabždesys, kiek tolėliau 
buvo girdėti negilus gergždžiantis miegančio šamano kvėpavimas. Aila 
klausėsi, kaip prie gretimo židinio knarkia vyras, o nuo pirmojo židinio 
sklido su niekuo nesupainiojami malonumais besidalijančių Taluto ir Ne- 
zės ritmingi niurnėjimai ir šauksmai. Kitapus verkė vaikas. Kažkas balsu jį 
ramino, kol verksmas staiga nuščiuvo. Aila nusišypsojo: be abejonės, buvo 
pasiūlyta krūtis. Iš tolėliau sklidusių garsų atrodė, jog tuoj įsiplieks kivir- 
čas, tačiau viskas nuščiuvo. Iš kažkur atsklido gergždus kosulys. 

Slėnio vienatvėje visada būdavo sunkiausia ištverti naktis. Dieną Aila 
vis rasdavo kuo užsiimti, tačiau naktimis atšiauri urvo tuštuma slėgte slėgė. 
Iš pradžių, girdėdama tik savo kvėpavimą, ji netgi sunkiai užmigdavo. Gy- 
venant gentyje naktį niekada nebūdavai vienas, o pati didžiausia bausmė, 
kokią galėjai užsitraukti, tai atskyrimas į vienumą: šalinimasis, išvarymas, 
mirtinas prakeiksmas. 

Aila pernelyg gerai žinojo, kad tai iš tiesų yra siaubinga bausmė. Tą aki- 
mirką suprato netgi labiau. Gulėdama tamsoje, klausydamasi aplinkinio 
gyvenimo garsų, greta jausdama Jondalaro šilumą, pirmą kartą nuo tada, 
kai susitiko šiuos žmones, kuriuos ji vadino kitais, pasijuto namuose. 

— Jondalarai, — pašaukė ji tyliai. 

- Hmm. 


— Miegi? 

— Dar ne, - suniurnėjo jis. 

— Tie žmonės puikūs, tu neklydai, reikėjo užsukti ir su jais susipažinti. 

Jo protas greitai prašviesėjo. Jondalaras vylėsi, kad, kai Aila susitiks su 
savo rūšies žmonėmis, jie daugiau nebebus tokie nežinomi, nebeatrodys ir 
tokie bauginantys. Šitiek užgaišus svetur, Jondalaro kelionė namo bus ilga 
ir sudėtinga. Aila turi norėti eiti kartu. Vis dėlto slėnis jai tapo namais. Slė- 
nis teikė viską, ko reikėjo išgyventi, ji susikūrė ten savo pasaulį, o gyvūnus 
pasitelkė kaip pakaitalą žmonių, kurių taip stigo. Aila nenorėjo išeiti. Ji 
norėjo, kad Jondalaras pasiliktų. 

- Žinojau, kad reikia, Aila, — tarė jis šiltai, įtikinamai. - Juos tereikia 
pažinti. 

— Nezė primena man Izą. Kaip, tavo manymu, motina ėmė lauktis Rai- 
dago? 

— Kas žino, kodėl Motina davė jai mišrių dvasių kūdikį ? Motinos keliai 
visada paslaptingi. 

Aila kurį laiką pacylėjo. 

— Nemanau, kad Motina sumaišė dvasias. Aš manau, kad genties mo- 
teris pažino kitų vyrą. 

Jondalaras susiraukė. 

- Žinau, kad galvoji, jog vyrai turi kažką bendra su gyvybės pradėjimu, 
tačiau kaip plokščiagalvių patelė galėjo pažinti vyrą? 

— Nežinau kaip, tačiau genties moterys nekeliauja vienos ir laikosi ato- 
kiai nuo kitų. Vyrai nenorėdavo, kad netoli moterų būtų kitų. Jie mano, 
kad kūdikius pradeda vyro toremo dvasia, todėl ir nenori, kad kitų vyrų 
dvasia pernelyg prisiartintų. Ir moterys jų bijo. Genties susirinkimuose 
nuolat būdavo pasakojamos istorijos apie tai, kaip gentainiams, ypač mo- 
terims, pridarė bėdų arba sužalojo kiti. O Raidago motina kitų nebijojo. 
Nezė pasakojo, kad ji sekiojo iš paskos dvi dienas ir pamojus nuėjo su Ta- 
lutu. Bet kuri kita genties moteris būtų bėgusi šalin. Ji turėjo anksčiau pa- 
žinoti kitų vyrą, tokį, kuris gerai su ja elgėsi arba bent jau jos nenuskriaudė, 
nes Taluto ji nebijojo. Kai jai prireikė pagalbos, kas suteikė jai pagrindo 
manyti, kad sulauks jos iš kitų? 

— Galbūt taip pamanė todėl, kad pamatė žindančią Nezę? - spėjo Jon- 
dalaras. 

— Gali būti. Tik tai nepaaiškina, kodėl ji buvo viena. Galiu sugalvoti 
vienintelę priežastį: ji buvo prakeikta ir išvaryta iš genties. Genties mote- 
rys nedažnai prakeikiamos. Ne jų prigimčiai užsitraukti prakeiksmą. Gal- 
būt tai turi kažką bendra su kitų vyru... 

Aila kurį laiką parylėjo, paskui mąsliai pridūrė: 

— Raidago motina tikriausiai labai norėjo savo kūdikio. Reikėjo daug 
drąsos prisiartinti prie kitų, net jei anksčiau pažinojo jų vyrą. Tiktai pama- 
čiusi kūdikį ir pagalvojusi, kad jis nesveikas, ji pasidavė. Genčiai taip pat 
nepatinka mišrūs vaikai. 

— Kaip gali būti tokia įsitikinusi, kad ji pažinojo vyrą? 

- Ji atėjo pas kitus, kad pagimdytų savo kūdikį. Tai reiškia, kad nesu- 
laukė genties pagalbos ir turėjo kažkokią dingstį manyti, kad Nezė ir Talu- 
tas ją suteiks. Galbūt susitiko jį vėliau, tačiau esu tikra, ji pažinojo vyrą, su 
kuriuo dalijosi malonumais... O gal tik tenkino savo poreikius. Ji pagimdė 
mišrų kūdikį, Jondalarai. 

— Kodėl manai, kad būtent vyras pradeda gyvybę? 

— Juk akivaizdu, Jondalarai, jei pagalvoji. Pažiūrėk į berniuką, kuris 
šiandien atvyko, į Danugą. Jis atrodo visai kaip Talutas. Tik jaunesnis. 
Manau, Talutas jį pradėjo, kai dalijosi malonumais su Neze. 

— Ar tai reiškia, kad ji turės dar vieną kūdikį, nes šiąnakt jie dalijosi 
malonumais? — pasiteiravo Jondalaras. - Malonumais dalijamasi dažnai, 
nes tai yra Didžiosios Motinos Žemės dovana ir šitaip ji pagerbiama. Pasi- 
dalijus jos dovana moterys ne visada susilaukia vaikų. Aila, jei vyras vertina 
Motinos dovanas, jei ją dažnai pagerbia, tada ji gali išrinkti to vyro dvasią ir 
sulieti su jo židinio moters dvasia. Jei dvasia to vyro, vaikas gali būti į jį pa- 
našus, kaip Danugas panašus į Talutą, tačiau tik Motina tai nusprendžia. 

Aila tamsoje susiraukė. Šito klausimo niekaip nesisekė išsiaiškinti. 

— Aš nežinau, kodėl moteris nesusilaukia vaiko kaskart. Galbūt, kad 
vaikelis prasidėtų, malonumais reikia pasidalyti kelis kartus, o gal tik tam 
tikru metu, pavyzdžiui, tiktai tada, kai vyro totemo dvasia ypač galinga 
ir todėl gali įveikti moters totemo dvasią. O gal Motina parenka vyrą ir 
sustiprina jo vyriškumą? Kas gali žinoti, kaip ji renkasi? Ar numanai, kaip 
dvasios maišosi? Ar jos negali susilieti moters viduje, kai dalijamasi malo- 


numais? 

— Niekada nieko panašaus negirdėjau, — atitarė Jondalaras, - tačiau 
spėju, kad taip gali būti. 

Dabar jis susiraukė tamsoje. Jis tylėjo taip ilgai, kad Aila pagalvojo, jog 
įmigo, tačiau tada vėl prabilo. 

— Aila, jei tai, ką tu galvoji, yra tiesa, kaskart, kai dalijamės Motinos 
dovana, mes galime tavo viduje pradėti kūdikį. 

— Aš taip manau, taip, - džiugiai pritarė Aila. 

— Tada turime liautis! - staiga atsisėdo Jondalaras. 

— Kodėl? Aš noriu turėti tavo pradėtą kūdikį, Jondalarai, - Aila aki- 
vaizdžiai nusivylė. 

Jondalaras pasivertė ir ją apkabino. 

— Ir aš noriu, kad turėtum, tačiau ne dabar, į mano namus kelionė ilga. 
Gali užtrukti metus ar daugiau. Gali būti pavojinga leistis taip toli, jei ne- 
šiosi kūdikį. | 

— O ar negalime paprasčiausiai grįžti į mano slėnį? - pasiteiravo ji. 

Jondalaras bijojo, kad grįžę į slėnį saugiai pagimdyti jie niekada iš ten 
neišeis. 

— Aila, nemanau, jog tai geras sumanymas. Tu neturėtum būti viena. 
Aš nežinočiau, kaip tau padėti, greta turėtų būti moterų. Moteris gali mir- 
ti gimdydama, - tarė jis, o jo balsą suvaržė kančia. Ne taip seniai jis matė 
šitaip nutinkant. 

Tai tiesa, suvokė Atila. Ji pati gimdydama buvo arti mirties. Be Izos ne- 
būtų išgyvenusi. Ne laikas turėti kūdikį, netgi nuo Jondalaro. 

— Taip, tu teisus, - tarė ji, jusdama triuškinantį nusivylimą. - Gali būti 
sudėtinga... aš... aš... norėčiau, kad šalia būtų moterų, - prisipažino ji. 

Jondalaras vėl ilgai tylėjo. 

— Aila, - galiausiai tarė jis, o balsas kone užlūžo nuo įtampos, - gal- 
būt... galbūt neturėtume miegoti vienoje lovoje... jei... Vis dėlto dalijantis 
Jos Dovana pagerbiama Motina, - išpyškino Jondalaras. 

Kaip jam sąžiningai pasakyti, kad jiems nereikia liautis dalijusis malo- 
numais? Iza įspėjo niekada niekam, ypač vyrui, neprasitarti apie slaptus 
vaistus. 

— Nemanau, jog tau derėtų dėl to nerimauti, — tarė ji. - Juk nesu tikra, 
kad vyrai pradeda vaikus, o jei Didžioji Motina pasirinks, ji gali pasirinkti 
bet kokį laiką, tiesa? 

— Taip, ir šitai man kelia nerimą. Jei mes vengsime jos dovanų, ji gali 
supykti. Ji tikisi būti pagerbta. 

— Jondalarai, jei ji renkasi, ji ir renkasi. Kai ateis laikas, tada ir spręsim. 
Nenorėčiau, kad tu ją įžeistum. 

— Taip, tu teisi, Aila, - kiek palengvėjo Jondalarui. 

Skausmingai apgailestaudama Aila nusprendė, kad toliau gers vaistus, 
kurie trukdo pastoti, tačiau tą naktį sapnavo, kad susilaukė vaikų, vienų 
ilgais šviesiais plaukais, o kiti priminė Raidagą ir Durką. Jau buvo beveik 
rytas, kai ji susapnavo visiškai kitokį sapną, grėsmingą, nežemišką. 

Sapne ji turėjo du sūnus, brolius, tačiau niekas neatspėtų, kad jie broliai. 
Vienas buvo aukštas šviesiaplaukis, kaip Jondalaras, o kitas, vyresnis, Aila 
suprato, kad yra Durkas, nors jo veidas buvo šešėlyje. Broliai artinosi vienas 
prie kito iš skirtingų pusių vidury nykios, nusiaubtos, vėjo taršomos preri- 
jos. Aila stipriai sunerimo, turėjo nutikti kažkas siaubingo, ir tam ji turėjo 
sutrukdyti. Tada baimės sukrėsta ji suprato, kad vienas sūnus nužudys kitą. 
Jiems besiartinant ji pabandė prieiti, tačiau ją laikė įkalinusi stora klampi 
siena. Vyrai jau beveik susidūrė, iškėlę rankas lyg smūgiui. Ji sukliko. 

— Aila? Aila, kas nutiko? - Jondalaras sėdėdamas ją purtė. 

Staiga greta atsidūrė ir Mamuta. 

— Pabusk, vaike, pabusk! - ragino jis. - Tai tik simbolis, žinia. Pabusk, 
Aila! 

— Vienas jų mirs! — verkė ji, vis dar apimta sapno emocijų. 

— Tai ne tai, ką tu galvoji, Aila, - tarė Mamuta. - Tai nebūtinai reiškia, 
kad vienas... brolių mirs. Privalai išmokti sapnuose ieškoti tikrosios pras- 
mės, turi tam talentą; jis labai stiprus, tačiau jį reikia lavinti. 

Ailos vizijos išsisklaidė, ir ji pamatė du į ją įsmeigtus susirūpinusius 
veidus, vieną jauną ir dailų, kitą seną ir išmintingą. Jondalaras pridegė pa- 
galiuką, kad šviesa padėtų moteriai pabusti. Aila atsisėdusi pabandė nusi- 
šypsoti. 

- Ar dabar jau geriau? - pasiteiravo Mamuta. 

— Taip. Taip. Atsiprašau, kad jus pažadinau, - tarė Aila zelandoniškai, 
pamiršusi, kad senolis nesupranta šitos kalbos. 

— Pasikalbėsim vėliau, — tarė jis švelniai šypsodamasis ir grįžo į savo 


lovą. 

Aila pastebėjo, kad jai su Jondalaru vėl įsitaisius ant savo miego paky- 
los nusileido ir kitų užimtų lovų užuolaidos. Ji truputį sutriko, kad sukėlė 
tokią sumaištį. Aila susirangė prie Jondalaro šono, padėjo galvą į duobutę 
po jo petimi. Ji jautėsi dėkinga už jo šilumą ir jo buvimą. Jau snūduriavo, 
kai staiga vėl plačiai atsimerkė. 

— Jondalarai, — tarė ji pašnibždomis, - iš kur Mamuta žinojo, kad aš 
sapnavau savo sūnus, ir tai, jog vienas brolis ketina nužudyti kitą? 


Zelandonietis jau miegojo. 


Aila krūptelėjusi pabudo, paskui gulėjo ramiai ir klausėsi. Vėl išgirdo 
garsią aimaną. Atrodė, kažkam baisiai skaudėjo. Susirūpinusi ji atitraukė 
užuolaidą ir apsidairė. Koridoriuje prie šeštojo židinio stovėjo nevilties 
kupina Krosija maldaujamai ištiesusi rankas: kaip tik taip, kad sukeltų 
užuojautą. 

— Tiesiai į širdį! Jis mane žudo! Nuteikia prieš mane mano dukterį! - 
spiegė Krosija lyg mirdama, gniauždama rankas prie krūtinės. Keletas 
žmonių stovėjo ir žiūrėjo į ją. - Atidaviau jam dalį iš savo kūno... iš savo 
kraujo... 

— Atidavei! Ničnieko tu man nedavei! - užriko Frebekas. - Už Fraliją 
aš susimokėjau nuotakos išpirką. 

- Tik menką sumą! Galėjau už ją gauti kur kas daugiau, - atkirto Kro- 
sija, o jos dejonė nebuvo nuoširdesnė už skausmingą riksmą. - Ji atiteko 
tau su dviem vaikais, Motinos malonės įrodymu, o savo menka išmalda tu 
sumažinai jos vertę. Ir jos vaikų vertę. Tik pažiūrėk į ją! Jau vėl palaiminta. 
Atidaviau ją tau maloningai, iš savo širdies gerumo... 

— Ir dar todėl, kad niekas nebūtų ėmęs Krosijos netgi su dukart palai- 
minta dukterimi, - pridūrė balsas šalimais. 

Aila atsisuko pažiūrėti, kas kalba. Jai šypsojosi jauna moteris, kuri va- 
kar vilkėjo raudoną tuniką. 

- Jeigu planavai ilgiau pamiegoti, pamiršk, — pareiškė Digija. - Šian- 


dien jie anksti pradėjo. 

— Ne. Jau keliuosi, - tarė Aila ir apsidairė. Lova buvo tuščia. Išskyrus 
dvi moteris, nieko šalia nebuvo. Jondalaras atsikėlė. Aila susirado drabu- 
žius ir pradėjo rengtis. - Pabudau, maniau, moteris sužeista. 

— Niekas nesužeistas. Bent jau akivaizdžiai. Man gaila Fralijos, — tarė 
Digija. - Sunku būti įkalintai visame šitame. 

Aila papurtė galvą. 

— Kodėl jie šūkauja? 

— Nežinau, kodėl jie visą laiką kaunasi. Manau, abu trokšta Fralijos pa- 
lankumo. Krosija sensta ir nenori, kad Frebekas sumenkintų jos įtaką, o 
Frebekas užsispyręs. Ne kaži kiek pasiekė anksčiau ir nenori prarasti da- 
bartinės padėties. Fralija, net ir su menka nuotakos išpirka, užtikrino jam 
gerą statusą. 

Viešnia akivaizdžiai susidomėjo, tad Digija atsisėdo ant pakylos pa- 
laukti, kol Aila apsirengs. 

— Nemanau, kad Fralija jį išvarys. Manau, Frebekas jai patinka, nepai- 
sant to, kad kartais būna toks bjaurus. Nebuvo lengva rasti kitą vyrą, tokį, 
kuris norėtų priimti jos motiną. Visi žinojo, kaip buvo pirmąjį kartą, ir 
niekas nenorėjo susidėti su Krosija. Ta senė gali spiegti ką nori apie pado- 
vanotą dukterį. Tai ji numušė Fralijos vertę. Nepakęsčiau būti šitaip tam- 
poma į dvi puses. Man pasisekė. Net jei įsikursiu esamoje stovykloje užuot 
pradėjusi naują su savo broliu, Tulija bus laukiama. 

— Tavo mama iškeliaus su tavimi? — nustebo Aila. Ji suprato, kad mo- 
teris gali persikraustyti į savo vyro gentį, bet kad kartu pasiimtų ir motiną, 
buvo negirdėta. 

— Norėčiau, kad kraustytųsi, tačiau nemanau, kad ji sutiks. Manau, ji 
verčiau pasiliks čia. Nekaltinu jos. Geriau būti savo stovyklos vade, negu 
vadės motina kitoje. Aš jos pasiilgsiu. 

Aila pakerėta klausėsi. Nesuprato nė pusės to, ką Digija kalbėjo, ir ne- 
buvo tikra, ar teisingai suprato kitą pusę. 

— Liūdna palikti motiną ir savo žmones, - tarė Aila. - Netrukus tu 
turėsi vyrą? 

— O, taip. Kitą vasarą. Per vasaros susirinkimą. Motina galiausiai vis- 
ką sutvarkė. Ji nustatė tokią didelę nuotakos išpirką, kad jau bijojau, jog 


Branago stovykla niekada nesutiks, tačiau jie sutiko. Taip sunku laukti. 

Jeigu tik Branagas galėtų pasilikti... Deja, jie jo laukia. Jis pažadėjo iš karto 
grįžti... 

Dvi jaunos moterys kartu žingsniavo link išėjimo. Digija tauškė, o Aila 
godžiai klausėsi. 

Prieangyje buvo vėsiau, tačiau tik atitraukusi priekinės arkos užuo- 
laidą Aila pajuto šalto oro gūsį ir suvokė, kaip stipriai atšalo. Stingdan- 
tis vėjas bloškė atgal jos plaukus, staigiais gūsiais kilnojo sunkią mamuto 
kailio užuolaidą. Per naktį žemę uždengė lengvas sniego paklotas. Aštrus 
skersvėjis graibstė smulkias sniegules, sūkuriais nešiojo po ertmes ir užuo- 
glaudas, paskui sužertus kristalus sviesdavo į atvirą erdvę. Ailai veidą gėlė 
nuo mažučių kietų ledo grūdelių. 

Viduje buvo šilta, kur kas šilčiau negu urve. Kailinę skrandą reikė- 
jo užsivilkti tik einant į lauką. Jei būtų pasilikusi viduje, nebūtų reikėję 
papildomai rengtis. Ji girdėjo žvengiant Yhaha. Kumelė ir kumeliukas, 
vis dar pririštas, stengėsi kuo toliau atsitraukti nuo žmonių ir jų veiklos. 
Aila patraukė link gyvulių, paskui atsisuko ir nusišypsojo Digijai. Jaunoji 
moteris atsakė šypsena ir nuėjo ieškoti Branago. Prisiartinus Ailai kume- 
lei tarsi palengvėjo, ji sužvengė ir atmetė galvą sveikindamasi. Nuėmusi 
Lenktynininko apynasrį moteris nusivedė arklius link upės, už vingio. Kai 
stovyklos nebebuvo matyti, Yhaha ir Lenktynininkas atsipalaidavo, ėmė 
rupšnoti trapią sausą žolę. 

Prieš sukdama atgalios Aila sustojo pakrūmėje. Ji atsirišo kelnių juos- 
mens virvutę, tačiau vis dar neišmanė, ką daryti, kad šlapinantis nesušlaprų 
antblauzdžiai. Šita problema atsirado pradėjus vilkėti drabužius. Per vasa- 
rą ji susikurpė sau drabužį, sukirptą pagal tą, kurį siuvo Jondalarui. Aila jį 
nukopijavo nuo liūto sudraskytojo. Jo nevilkėjo, kol neišsiruošė į tiriamą- 
ją kelionę. Jondalaras buvo labai pamalonintas pamatęs ją vilkint tokiais 
pačiais kaip jo drabužiais vietoj patogaus odos apsiautalo, kurį paprastai 
nešiodavo genties moterys, tad Aila nusprendė pastarojo atsisakyti. Ji vis 
dar nesugalvojo, kaip lengvai patenkinti šitą esminį poreikį, o Jondalaro 
klausti nenorėjo. Jis buvo vyras. Iš kur jam žinoti, kaip elgtis moteriai. 

Ji nusimovė tampriai prigludusias kelnes, o tam reikėjo nusiauti apa- 
vą - aukštus mokasinus, kurie buvo apvynioti aplink kelnių apačią, tada 


išskėtė kojas ir kaip įpratusi pasilenkė. Balansuodama ant vienos kojos, 

kad vėl apsimautų apatinį drabužį, ji pastebėjo tingiai srūvančią upę ir 
persigalvojo. Nusitraukusi per galvą skrandą ir tuniką, nusirišo nuo kaklo 
amuletų krepšelį ir nuėjo pakrante link vandens. Švarinimosi ritualas turi 
būti užbaigtas, ir ji visada mėgavosi rytiniu pasiplaukiojimu. 

Ji planavo išsiskalauti burną ir upėje nusiprausti veidą bei rankas. Ne- 
žinojo, kokias priemones šie žmonės naudoja švarinimuisi. Prisireikus, jei 
malkų krūva būdavo palaidota po ledu arba stigo kuro, jei urve stipriai 
traukdavo skersvėjis arba vanduo taip įšaldavo, kad būdavo sunku pakan- 
kamai atskelti netgi gėrimui, ji galėjo apsieiti nesipraususi, tačiau stengda- 
vosi būti švari. Be to, sąmonės užkaboriuose ji vis dar galvojo apie ritualą: 
tinkamą apsivalymo ceremoniją po pirmosios nakties kitų urve, tiksliau, 
žeminėje. 

Ji nužvelgė vandenį. Pagrindiniu kanalu vanduo sruvo sparčiai, tačiau 
skaidrios ledo plokštės jau buvo aptraukusios balutes ir ramesnius užutė- 
kius, pakraščiai baltavo. Vienoje vietoje į upę tiesėsi kyšulys, apaugęs reta 
nubalusia suvytusia žole, o tarp jo ir kranto susiformavo nedidukas ba- 
seinėlis. Įsikibęs į ploną žemės sluoksnį augo vienišas beržas, panašesnis į 
krūmą. 

Aila paėjėjo link baseinėlio ir žengusi suskaldė tobulą jį dengusio ledo 
plokštę. Moteris aiktelėjo, suvirpėjo nuo stingdančio vandens ir griebė 
skeletą primenančią beržo šaką, kad atgautų pusiausvyrą, tada nubrido 
srovės link. Aštrūs ledinio vėjo šuorai plakė nuogą odą, kuri ėjo pagaugais, 
taršė ir bloškė į veidą plaukus. Sukandusi dantis Aila brido gilyn. Kai van- 
duo pasiekė juosmenį, ji apsišlakstė lediniu vandeniu veidą, tada greitai 
įkvėpusi pasilenkė ir paniro iki kaklo. Kad ir kaip aikčiojo bei drebėjo, ji 
buvo pratusi prie ledinio vandens, be to, žinojo, kad netrukus apskritai 
bus nebeįmanoma maudytis upėje. Išlipusi greitai rankomis nusibraukė 
nuo kūno vandenį ir nedelsdama apsirengė. Kopiant šlaitu nuo upės sting- 
dantį šaltį pakeitė dilgčiojanti šiluma, ji jautėsi atsinaujinusi ir įgavusi jėgų, 
tad nusišypsojo, kai pavargūsi saulė akimirką įveikė apniukusį dangų. 

Atėjusi į stovyklą sustojo pakraštyje suplūktos aikštės, kuri plytėjo gre- 
ta ilgosios žeminės, ir ėmė stebėti, kuo užsiima žmonių grupelės. 

Jondalaras kalbėjosi su Vaimezu bei Danugu. Aila nė kiek neabejojo, 


kokia tema kalbasi trys titnago apdirbėjai. Netoliese keturi mamutojai at- 

rišinėjo virves, laikiusias elnio odą - dabar jau minkštą ir lanksčią, kone 
baltą, prie stačiakampio rėmo, pagaminto iš mamutų šonkaulių, surištų 
odos dirželiais. Netoliese Digija su dailiai atbukintu dar vienu šonkaulio 
galu niršiai kumšnojo ir tampė kitą odą, įtemptą ant panašaus rėmo. Aila 
žinojo, kad džiūstanti oda apdirbama tam, kad būtų lankstesnė, tačiau pri- 
rištą prie mamutų kaulų rėmo matė pirmą kartą. Ji susidomėjusi stengėsi 
įsidėmėti naujo odos tempimo būdo smulkmenas. 

Palei išorinį gyvulio odos kontūrą buvo eilė nedidelių rėžių, per kie- 
kvieną jų perverta virvelė, tvirtai pririšta prie rėmo, kad oda gerai įsitemp- 
tų. Rėmas buvo atremtas į pastatą, jį buvo galima apsukti ir dirbti iš abiejų 
pusių. Digija, visu svoriu užgulusi šonkaulio lazdą, atbukintu galu mygo 
įtemptą odą. Atrodė, kad ilgas kotas pradurs ją kiaurai, tačiau stipri ir 
lanksti oda tempėsi, bet nepasidavė. 

Keletas žmonių užsiėmė Ailai nežinoma veikla, tačiau likusieji krovė 
mamutų skeletų atliekas į žemėje iškastas duobes. Visur buvo pribirę kaulų 
ir ilčių. Kažkas šūktelėjo, ir Aila atsisukusi pamatė, kaip Talutas su Tulija 
traukia link stovyklos ant pečių tempdami didžiules lenktas mamutų iltis, 
dar neatskeltas nuo kaukolių. Ne visus gyvūnus mamutojai buvo nudobę 
patys. Kartais jų atsitiktinai aptikdavo stepėse, tačiau daugiausia rasdavo 
krūvose kaulų, susikaupusių staigiuose upės vingiuose, kur tūžmingi van- 
denys sunešdavo gyvūnų liekanas. 

Staiga Aila pastebėjo dar vieną žmogų, stebintį stovyklą netoli nuo jos. 
Ji nusišypsojo ir nuėjo prie Raidago, tačiau apstulbo pamačiusi, kad jis irgi 
šypsosi. Genties žmonės nesišypsojo. Genties bruožais pasižyminčiame 
veide išraiška, kai rodomi apnuoginti dantys, paprastai reiškė priešiškumą 
arba ypatingą nervingumą ir baimę. Raidago vypsnys akimirką atrodė ne 
vietoje, tačiau berniukas augo ne gentyje ir išmoko draugiškesnės šios iš- 
raiškos prasmės. 

- Labas rytas, Raidagai, - tarė Aila, kartu atlikdama genties sveikini- 
mosi judesį su lengvu pakeitimu, kuris reiškė, kad kreipiamasi į vaiką. Aila 
vėl pastebėjo blykstelint supratingumą pastebėjus rankų ženklus. 

„Jis prisimena, - pagalvojo ji. - Esu tikra, jis turi prisiminimus. Jis žino 
ženklus, jam tik reikia priminti. Ne taip kaip aš — aš turėjau jų mokytis“ 


- 

Ji prisiminė Izos ir Krebo siaubą supratus, kaip Ailai sudėtinga, paly- 
ginti su genties mažyliais, ką nors prisiminti. Ji turėjo stengtis iš visų jėgų, 
kad viską išmoktų ir įsimintų, o genties vaikams tereikėdavo vieną kartą 
parodyti. Ne vienas galvojo, jog Aila paprasčiausiai kvaila, tačiau augdama 
ji įgudo įsiminti greitai, kad žmonės bendraudami su ja neprarastų kan- 
trybės. 

O Jondalarą jos įgūdžiai apstulbino. Palyginti su kitų žmonių, jos at- 
mintis buvo nepaprastai išlavinta ir sustiprino gebėjimą mokytis. Jis apstul- 
bo, kaip lengvai, pavyzdžiui, ji mokosi naujų kalbų, tarsi visai be pastangų. 
Išsiugdyti šitą savybę nebuvo lengva. Nors Aila išmoko greitai įsiminti, 
niekada taip iki galo ir nesuprato, kas yra genties prisiminimai. Niekas iš 
kitų nesuprastų. Tai ir buvo esminis skirtumas tarp genties ir kitų. 

Su smegenimis, netgi didesnėmis nei tos, kokios jos tapo vėliau, gen- 
ties žmonės nebuvo mažiau sumanūs, tiesiog jų protiniai gabumai buvo 
kitokie. Jie mokėsi iš atsiminimų, kurie savotiškai panėšėjo į instinktus, ta- 
čiau buvo sąmoningesni. Prisiminimai buvo saugomi didžiuliuose jų sme- 
genų kloduose nuo gimimo, ten tilpo viskas, ką žinojo jų protėviai. Jiems 
nereikėjo mokytis žinių ir patirčių, būtinų išgyventi, jie jas prisimindavo. 
Kad įprastų prie proceso, vaikams tereikėjo priminti tai, ką jie jau žinojo. 
Suaugusieji mokėdavo išsikviesti saugomus prisiminimus. 

Jie prisimindavo lengvai, tačiau visa, kas nauja, buvo suvokiama tik 
didžiulėmis pastangomis. Išmokę ko nors nauja - perpratę naują sąvoką 
arba priėmę naują įsitikinimą - jie niekada to nebepamiršdavo ir perduo- 
davo savo palikuonims, tačiau mokėsi ir keitėsi lėtai. Iza ėmė suprasti, jei 
ne perprasti, šiuos skirtumus mokydama Ailą medicinos įgūdžių. Keista 
mergaičiukė nė iš tolo negalėjo prisiminti taip gerai kaip jie, tačiau mokėsi 
kur kas greičiau. 

Raidagas ištarė žodį. Aila iš karto jo nesuprato, paskui atpažino. Tai 
buvo jos vardas! Jos vardas, ištartas tuo būdu, kuris kadaise buvo toks pa- 
Žįstamas, taip, kaip jį tardavo genties žmonės. 

Kaip ir jie, vaikas negebėjo tinkamai artikuliuoti; jis nebuvo bežadis, 
tačiau negalėjo ištarti kai kurių svarbių garsų, būtinų atkuriant žmonių, su 


kuriais jis gyveno, kalbą. Tai buvo tie patys garsai, su kuriais dėl patirties 

stokos turėjo sunkumų ir Aila. Būtent dėl šių genties balso aparato apribo- 
jimų ir buvo išvystyta išsami bei suprantama rankų ženklų ir gestų kalba, 
skirta jų turtingos ir nuovokios kultūros mintims išreikšti. Raidagas su- 
prato kitus - žmones, su kuriais gyveno; jis suprato kalbos koncepciją. Jis 
tik negalėjo tapti suprantamas jiems. 

Paskui mažylis pakartojo gestą, kurį išvakarėse parodė Nezei; jis pa- 
vadino Ailą „mama“. Aila pajuto, kaip širdis ėmė sparčiau plakti. Pasku- 
tinįsyk šitą gestą jai rodė jos sūnus, o Raidagas taip priminė Durką, kad 
akimirką ji jame įžvelgė savo sūnų. Ji norėjo patikėti, kad jis yra Durkas, ji 
troško jį pakelti ir laikyti glėbyje, tarti jo vardą. Ji užsimerkė ir net drebė- 
dama, didelėmis pastangomis nuslopino poreikį jam šūktelti. 

Kai vėl atsimerkė Raidagas stebėjo ją išmanančiu, seniokišku, ilgesingu 
žvilgsniu, tarsi suprastų ir žinotų, kad ji jį supranta. Kad ir kaip Aila norė- 
jo, Raidagas nebuvo Durkas. Jis buvo nė kiek ne labiau Durkas nei ji buvo 
Digija. Jis buvo savimi. Vėl susivaldžiusi giliai įkvėpė. 

— Ar norėtum išmokti daugiau žodžių? Daugiau rankų ženklų, Raida- 
gai? — pasiteiravo ji. 

Berniukas akivaizdžiai linktelėjo. 

— Prisimeni ženklą „mama“, kurį vakar vakare rodžiau? 

Jis atsakė parodydamas ženklą, kuris taip sujaudino Nezę... ir Ailą. 

— Ar supranti šitą? — pasiteiravo Aila, rodydama pasveikinimo gestą. 
Matė, kaip jis stengiasi įsisąmoninti tai, ką jau beveik žino. - Tai pasveiki- 
nimas. Tai reiškia „labas rytas“ arba „sveikas“. Šitaip daroma, — ji parodė 
truputį pakeistą gestą, kurį neseniai panaudojo pati, - kai vyresnis žmogus. 
kalba su jaunesniu. 

Berniukas suraukė antakius, tada padarė gestą ir nusišypsojo sava bau- 
ginančia šypsena. Jis parodė abu ženklus, tada kiek pagalvojęs parodė tre- 
čią ir pažvelgė į Ailą klausiamai, neįsitikinęs, jog tikrai kažką padarė. 

— Taip, teisingai, Raidagai! Aš moteris, kaip motina, o šitaip sveikina- 
masi su motina. Tu prisimeni! 

Nezė pastebėjo, kad Aila yra drauge su berniuku. Kelis kartus jis buvo 
sukėlęs jai daug rūpesčių, kai belakstydamas užsimiršo ir pervertino savo 
jėgas, todėl ji stengėsi visada žinoti, kur vaikas yra ir ką veikia. Ji patraukė 


link jaunosios moters ir vaiko mėgindama įžvelgti ir suprasti, kuo jie už- 

siima. Aila ją pamatė, pastebėjo jos smalsumo ir susirūpinimo išraišką ir 
šūktelėjo: 

— Rodau Raidagui genties - jo motinos žmonių - kalbą, - paaiškino 
Aila. - Kaip tą žodį vakar vakare. 

Raidagas, plačiai išsišiepęs ir rodydamas didesnius nei įprasta dantis, 
sąmoningai parodė gestą Nezei. 

— Ką tai reiškia? — pasiteiravo toji, žiūrėdama į Ailą. 

— Raidagas sako: „Labas rytas, mama“, - paaiškino jaunoji moteris. 

— Labas rytas, mama? - Nezės judesys vargiai priminė apgalvotą Rai- 
dago gestą. - Šitai reiškia „labas rytas, mama“? 

— Ne. Sėskis čia. Parodysiu. Šitai, - Aila padarė ženklą, - reiškia „labas 
rytas“, o šitaip, — ji kiek pakeitė gestą, - „labas rytas, mama“. Jis gali pa- 
rodyti tą patį ženklą ir man. Tada reikš „motiniška moteris“. Tu turėtum 
rodyti šitaip, - Aila kitaip pakeitė ženklą, - tada reikš „labas rytas, vaike“, 
o šitaip, — toliau varijavo Aila, - pasakoma „labas rytas, sūnau“. Supratai ? 

Nezei atidžiai stebint Aila pakartojo visas varijacijas. Moteris kiek dro- 
vėdamasi pabandė dar kartą. Nors signalams trūko subtilumo, ir Ailai, ir 
Raidagui tapo aišku, kad gestas, kurį ji bando parodyti, reiškia „labas ry- 
tas, sūnau“. 

Berniukas rankutėmis apkabino jos kaklą. Nezė jį apkabino tankiai 
mirksėdama, kad sulaikytų gresiantį ašarų antplūdį. Ailos nuostabai, net 
Raidago akutės buvo drėgnos. 

Bruno gentyje jos vienintelės akys ašarojo užplūdus emocijoms, nors ir 
tų žmonių jausmai nebuvo silpnesni. Jos sūnus gebėjo ištarti tą patį, ką ir 
ji; jis būtų gebėjęs kalbėti žodžiais — jai vis dar maudžia širdį prisiminus, 
kaip jis ją šaukė, kai ji buvo priversta išeiti. Tik Durkas negalėjo pralieti 
ašarų, kad išreikštų liūdesį. Kaip ir jo motina, priklausiusi genčiai, Raida- 
gas nemokėjo kalbėti, tačiau prisipildžiusios meilės jo akyse sublizgėdavo 
ašaros. 

- Anksčiau negalėjau su juo pasikalbėti, tačiau tikrai žinojau, kad jis 
supranta, — tarė Nezė. 

— Ar norėtum išmokti daugiau ženklų? - švelniai pasiteiravo Aila. 

Moteris linktelėjo. Ji vis dar laikė apkabinusi berniuką ir bijojo prašnek- 


ti baimindamasi, kad nesusivaldys. Aila parodė dar vieną seką ženklų ir jų 

varijacijų, o Nezė su Raidagu susitelkę ją stebėjo ir mėgino juos perprasti. 
Paskui Aila parodė dar daugiau ženklų. Nezės dukterys Latija su Rugija ir 
Tulijos jauniausioji atžala Brinanas bei jo mažoji sesutė Tusija, kuri buvo 
panašaus į Rugijos ir Raidago amžiaus, atėjo išsiaiškinti, kas vyksta. Paskui 
prisijungė ir Fralijos septynmetis sūnus Krisaveras. Netrukus visi įsitraukė 
į iš pažiūros nuostabų naują žaidimą: kalbėtis rankomis. 

Kitaip nei daugumoje stovyklos vaikų žaidimų, šiame Raidagas prano- 
ko visus. Aila net negebėjo jo pakankamai greitai mokyti. Užtekdavo vos 
vieną kartą parodyti, o jis jau pats pridėdavo varijacijas — niuansus ir sub- 
tiliausias reikšmės potekstes. Aila nujautė, kad visa tai susikaupę jo viduje 
ir skverbiasi į išorę. Reikia tik mažiausios angelės, ir kartą išsilaisvinusių 
žinių nebesulaikysi. 

Dar labiau jaudino tai, kad mokėsi visi panašaus amžiaus vaikai. Pir- 
mą kartą gyvenime Raidagas galėjo pasisakyti iki galo, ir niekaip negalė- 
jo tuo pasisotinti. Mažieji, su kuriais jis užaugo, lengvai priėmė berniuko 
gebėjimą sklandžiai kalbėti šiuo naujovišku būdu. Jie ir anksčiau su juo 
bendravo. Vaikai suprato, kad jis kitoks, kad jam sunku kalbėti, tačiau dar 
nebuvo perėmę suaugėliškos nuostatos ir nemanė, kad jam stinga protinių 
gabumų. O Lacija, kaip vyresnės seserys dažnai daro, ne vienerius metus 
vertė suaugusiesiems neaiškią jo kalbą. 

Kai visi pakankamai pasimokė ir nuskubėjo naujojo žaidimo diegti į 
rimtą gyvenimą, Aila pastebėjo, kad Raidagas vaikus taiso, o jie vis krei- 
piasi į jį norėdami pasitikslinti ženklų ar gestų reikšmę. Raidagas susirado 
vietą tarp sau lygių. 

Sėdėdama greta Nezės Aila stebėjo juos švysčiojančius vienas kitam 
tylius žodžius. Ji šypsojosi įsivaizduodama, ką apie kitų vaikus, kalbančius 
genties kalba ir tuo pat metu besijuokiančius bei šūkaujančius, pagalvotų 
Iza. Kažkokiu būdu, dingojosi Ailai, senoji gydytoja suprastų. 

— Tikriausiai tu neklydai. Tai jo būdas kalbėti, - tarė Nezė. - Niekad 
nemačiau, kad jis taip greitai ko išmoktų. Nenumaniau, kad plokš... kaip 
tu juos vadini? 

— Gentis. Jie sako „gentis“. Tai reiškia... „šeima“... „žmonės“. Urvinio lo- 
kio gentis - tai žmonės, kurie garbina didįjį urvinį lokį; kaip jūs sakote ma- 


mutojai — tai mamutų medžiotojai, kurie garbina Motiną, - atsakė Aila. 

— Gentis... Nenumaniau, kad jie šitaip kalbasi, nenutuokiau, kad aps- 
kritai galima šitiek pasakyti rankomis... Niekada nemačiau Raidago tokio 
laimingo, - moteris dvejojo. Aila jautė, jog ji mėgina rasti būdą pasakyti 
kažką daugiau, todėl ji laukė, suteikė Nezei galimybę sudėlioti mintis. — 
Nustebau, kad tu taip greitai jį sužavėjai, - tęsė Nezė. - Kai kurie žmonės 
jo nemėgsta, nes jis mišrus, o dauguma greta jo jaučiasi kiek nesmagiai. O 
tu, atrodė, jį pažįsti. 

Prieš prabildama Aila patylėjo, tyrinėjo vyresniąją moterį nežinodama, 
ar sakyti tiesą. Tada apsisprendusi išrėžė: 

— Kadaise pažinojau panašų į jį... savo sūnų Durką. 

— Savo sūnų?! - Nezės balse buvo girdėti nuostaba, tačiau Aila nepaju- 
to jokios gaidelės pasibjaurėjimo, kuris buvo toks akivaizdus Erebeko bal- 
se, kai jis praėjusį vakarą kalbėjo apie plokščiagalvius ir Raidagą. - Tu turi 
mišrų sūnų? Kur jis? Kas jam nutiko? 

Sielvartas užtemdė Ailos veidą. Mintis apie sūnų ji laikė giliai palaido- 
jusi, kol gyveno viena slėnyje, tačiau Raidago vaizdas juos pažadino. Nezės 
klausimas užklupo ją netikėtai, iškėlė skausmingus prisiminimus ir emoci- 
jas į paviršių, ir dabar teko su jais susigrumti. 

Nezė buvo tiesi ir atvira kaip ir visi kiti mamutojai. Jos klausimai ištrū- 
ko spontaniškai, tačiau ji nebuvo nejautri. 

— Atsiprašau, Aila. Turėjau pagalvoti... 

— Nesirūpink, Neze, - tarė Aila mirksėdama, kad nepravirktų. - Su- 
prantu, kilo klausimų, kai prabilau apie sūnų. Skaudu... galvoti apie Durką. 

— Neprivalai apie tai kalbėti. 

— Kartais būtina apie tai kalbėti, - Aila parylėjo, paskui paniro į prisi- 
minimus. - Durkas liko gentyje. Mirdama Iza, mano motina, tokia kaip 
tu Raidagui... liepė man eiti į šiaurę, susirasti saviškius. Ne genties žmones, 
kitus. Durkas tada buvo kūdikis. Aš nėjau. Vėliau, kai Durkui buvo treji, 
Braudas mane privertė išeiti. Nežinojau, kur gyvena kiti. Nenutuokiau, 
kur eisiu, Durko pasiimti negalėjau. Atidaviau Ubai, seseriai. Ji myli Dur- 
ką, pasirūpins juo. Jis dabar jos sūnus. 

Aila nutilo, tačiau Nezė nežinojo, ką pasakyti. Ji būtų norėjusi už- 


duoti daugiau klausimų, tačiau nenorėjo spausti, nes jaunajai moteriai 

akivaizdžiai buvo sunku kalbėti apie sūnų, kurį mylėjo, tačiau privalėjo 
palikti. Aila neraginama pasakojo toliau. 

— Durko nemačiau trejus metus. Dabar jis yra... šešerių. Kaip Raidagas? 

Nezė linktelėjo. 

— Dar nepraėjo septyneri metai nuo Raidago gimimo. 

Aila parylėjo, atrodė giliai panirusi mintyse. Paskui vėl pradėjo pasa- 
koti: 

— Durkas yra kaip Raidagas, tačiau nevisiškai. Durko akys kaip gen- 
ties, burna — kaip mano, - Aila kreivai nusišypsojo. - Galėtų būti kitaip. 
Durkas taria žodžius, jis gali kalbėti, tačiau genties žmonės - ne. Geriau, 
jei Raidagas kalbėtų, bet jis negali. Durkas yra stiprus, - Ailos žvilgsnis 
nuklydo į tolumą, - jis greitai bėgioja. Jis geriausias bėgikas, kurią dieną 
lenktyniaus, kaip Jondalaras sako, - ji dirstelėjo į Nezę, o akys buvo kupi- 
nos liūdesio. - Raidagas silpnas. Nuo gimimo. Silpna... - ji uždėjo ranką 
ant krūtinės, nes nežinojo žodžio. 

— Kartais jam sunku kvėpuoti, - pripažino Nezė. 

— Bėda ne kvėpavimas. Bėda - kraujas... ne... ne kraujas... Dunkst 
dunkst, - tarė ji ir priglaudė kumštį prie krūtinės nusiminusi, kad nežino 
žodžio. 

- Širdis. Šitaip vadina Mamuta. Jo silpna širdis. Iš kur tu žinai? 

— Iza buvo gydytoja. Geriausia genties gydytoja. Ji mokė mane kaip 
dukterį, aš esu gydytoja. 

Jondalaras minėjo, kad Aila gydytoja, prisiminė Nezė. Ji nustebo su- 
žinojusi, kad plokščiagalviai netgi apie mediciną nutuokia, tačiau juk 
nežinojo, kad jie ir bendrauja. Pakankamai laiko praleidusi su Raidagu 
Nezė suprato, kad net ir nekalbantis jis nėra kvailas gyvulys, kaip daugu- 
ma įsitikinę. Net jeigu ji ir nėra mamuta, nėra jokių priežasčių, kodėl Aila 
negalėtų išmanyti gydymo. 

Užslinkus šešėliui abi moterys pakėlė akis. 

— Mamuta norėtų žinoti, ar ateisi su juo pasišnekėti, Aila, - tarė Danu- 
gas. Abi moterys buvo taip įnikusios į pokalbį, jog nė viena nepastebėjo, 
kada tas ištįsęs jaunuolis prisiartino. - Raidagas taip džiaugiasi naujuoju 
rankų žaidimu, kurį jam parodei, - tęsė jis. - Latija sako, jog jis norėtų, 


kad ir mane pamokytum kokių ženklų. 

— Taip. Taip. Pamokysiu tave. Pamokysiu visus. 

— Aš taip pat noriu išmokti daugiau rankų žodžių, — tarė Nezė, kai abi 
atsistojo. 

— Ryte? - pasiteiravo Aila. 

— Taip, rytoj iš ryto. O tu dar ničnieko nevalgei. Galbūt vertėtų pir- 
miausia ko nors užkąsti, - pastebėjo Nezė. - Eime kartu, paieškosiu ko 
nors tau ir Mamutai. 

— Aš alkana, - pasakė Aila. 

- Ir aš, - pridūrė Danugas. 

— Artu kada būni nealkanas? Judu su Talutu dviese tikriausiai mamutą 


sukirstumėt, - purkštelėjo Nezė išdidžiai nužvelgusi augalotą sūnų. 


Dviem moterims ir Danugui einant žeminės link, kiti, regis, priėmė tai 
kaip užuominą padaryti pertraukėlę ir užvalgyti, tad nusekė įkandin. Prie- 
angyje nusivilkę viršutinius drabužius žmonės sukabino juos ant gembių. 
Tai buvo įprastas, kasdienis rytinis valgymas, kai vieni gaminosi prie savo 
židinių, o kiti rinkosi prie didžiulio pirmojo židinio - ten buvo pagrindi- 
nė ugniavietė ir keletas mažesnių. Vieni valgė šaltos mamutienos likučius, 
kiti užkandžiavo mėsa ar žuvimi, virta su šaknimis ir žalėsiais. Tokia sriu- 
ba būdavo sutirštinta rupiai maltais laukiniais grūdais, surinktais stepių 
ganyklose. Netgi papusryčiavę prie savo židinio dauguma gurkšnodami 
karštą arbatą arba prieš vėl eidami į lauką vis tiek atklysdavo pasibūti į 
bendrą erdvę. 

Aila sėdėjo greta Mamutos ir didžiai susidomėjusi stebėjo, kas vyksta. 
Triukšmas šitokiai daugybei žmonių kalbantis ir juokaujant vienu metu vis 
dar ją stebino, tačiau ji vis labiau prie to pratinosi. Dar didesnę nuostabą 
kėlė, kaip laisvai moterys judėjo tarp vyrų. Nebuvo jokios griežtos hierar- 
chijos, jokios virimo ar maisto patiekimo tvarkos. Regis, visi apsitarnavo pa- 
tys, išskyrus pačius mažiausius vaikus, kuriems padėjo ir moterys, ir vyrai. 

Jondalaras atsargiai pritūpė ant žolės demblio greta Ailos mėgindamas 


neprarasti pusiausvyros. Jis abiejose rankose laikė karštos mėtų arbatos 

sklidinus vandeniui atsparius, tačiau kažkokius lanksčius be rankenų puo- 
delius, suaustus iš pluoštinės jukos kontrastingų spalvų ševrono raštu. 

— Anksti atsikėlei, - pastebėjo Aila. 

— Nenorėjau tavęs žadinti. Tu taip saldžiai miegojai. 

— Pabudau, kai pamaniau, kad kažkas sužeistas, tačiau Digija pasakė, 
kad senoji moteris... Krosija... visada garsai kalba su Frebeku. 

— Jie ginčijosi taip garsiai, kad net lauke buvo girdėti, - pastebėjo Jon- 
dalaras. - Frebekas gal ir kelia rūpesčių, tačiau nesu tikras, ar dera jį kaltin- 
ti. Ta senė tarška garsiau už kėkštą. Kaip įmanoma su ja gyventi? 

— Pamaniau, kad kažkas sužeistas, - mąsliai pakartojo Aila. 

Jondalaras dirstelėjo į ją sutrikęs. Jis nemanė, kad ji kartoja, jog klaidin- 
gai pagalvojo, kad kažkas fiziškai sužeistas. 

— Neapsirinki, Aila, - pastebėjo Mamuta. - Senos žaizdos, kurias te- 
beskauda. 

— Digija jaučia gailestį Fralijai, - Aila atsisuko į Mamutą džiaugdamasi, 
kad gali teirautis jo, nes nenorėjo išduoti savo neišmanymo visiems aplin- 
kiniams. - Kas yra nuotakos išpirka? Digija sakė, kad Tulija už ją prašė 
didelės išpirkos. 

Prieš atsakydamas Mamuta parylėjo ir rūpestingai sudėliojo savo min- 
tis, nes norėjo, kad ji suprastų. Aila lūkuriuodama stebėjo baltaplaukį se- 
nolį. 

— Galėčiau tau paprastai atsakyti, Aila, tačiau yra šis tas daugiau nei 
atrodo. Ne vienerius metus apie tai galvojau. Nėra lengva suprasti ir pa- 
aiškinti sau bei savo žmonėms, net jei esi iš tų, pas kuriuos žmonės ateina . 
atsakymų, - jis užsimerkė ir susitelkęs suraukė kaktą. - Supranti, kas yra 
prestižas, reputacija, tiesa? 

— Taip, - patikino Aila. - Genties vadai turėjo aukščiausią statusą, 
paskui išrinktieji medžiotojai, paskui — kiti medžiotojai. Šamanas taip pat 
užėmė aukštą padėtį, tačiau kitokią. Jis... buvo dvasių pasaulio žmogus. 

— O moterys? 

— Moterys turėjo poros statusą, tačiau gydytojos turėjo savo statusą. 

Ailos komentarai nustebino Jondalarą. Kad ir kiek iš jos sužinojo apie 
plokščiagalvius, jis vis dar sunkiai tikėjo, jog jie gali būti perpratę tokią 
sudėtingą sąvoką kaip lyginamoji hierarchija. 

— Taip ir maniau, - tyliai tarė Mamuta, tada aiškino toliau. - Mes 
garbiname Motiną, visos gyvybės kūrėją ir maitintoją. Žmonės, gyvūnai, 
augalai, vandenys, medžiai, akmenys, žemė - ji visa tai pagimdė, ji visa tai 
sukūrė. Kai kviečiame mamuto, elnio ar bizono dvasią prašydami leidimo 
juos medžioti, suprantame, kad tai Motinos dvasia įkvėpė jiems gyvybę; 
jos dvasia lems, kad gimtų kitas mamutas, elnias ar bizonas vietoje to, kurį 
ji suteikė mums kaip maistą. 

— Mes sakome, kad tai Motinos gyvybės dovana, - susidomėjęs įsi- 
terpė Jondalaras. Jam buvo įdomu palyginti mamutojų ir zelandoniečių 
papročius. 

— Muta, Motina, pasirinko moteris, kad parodytų mums, kaip ji prisi- 
ima gyvybės dvasią į save, kad sukurtų ir atneštų naują gyvybę vietoje tų, 
kurias pakviečia pas save, - tęsė senolis. - Vaikai tai sužino augdami, iš 
legendų, pasakojimų ir dainų, tačiau tu esi už viso to, Aila. Mums patinka 
klausytis pasakojimų netgi susenus, tačiau reikia įžvelgti jų šaltinį, tai, kas 
slypi ištakose, kad galėtum perprasti daugumos mūsų papročių priežastis. 
Kalbant apie mus, statusas priklauso nuo motinos, o nuotakos išpirka yra 
būdas parodyti jos vertę. 

Aila apstulbusi linktelėjo. Jondalaras bandė jai aiškinti apie Motiną, 
tačiau Mamuta pasakojo labai suprantamai, kur kas aiškiau. 

— Kai vyras ir moteris nusprendžia susijungti, vyras ir jo stovykla at- 
neša daug dovanų moteriai ir jos stovyklai. Motina arba stovyklos vadė 
nustato kainą - pasako, kiek dovanų reikia už dukterį, arba kartkartėmis 
moteris gali pati nustatyti kainą, tačiau tai lemia kur kas nuo daugiau nei 
paprasčiausios užgaidos. Nė viena moteris nenori būti menkai įvertinta, 
tačiau kaina neturi būti tokia didelė, kad pasirinktas vyras ir jo stovykla 
neįstengtų arba nepanorėtų mokėti. 

— O kam mokėti už moterį? — nesuprato Jondalaras. - Argi šitaip ji 
netampa preke, kaip druska, titnagas ar gintaras? 

— Moters vertė yra kur kas didesnė. Nuotakos išpirka yra tai, ką vyras 
moka už privilegiją gyventi su moterimi. Gera nuotakos išpirka naudinga 
visiems. Ji suteikia moteriai aukštą statusą; pasako visiems, kaip labai ją 
vertina jos trokštantis vyras bei pačios moters stovykla. Vyro stovykla taip 


pat pagerbiama, nes gali pasirodyti, kad yra pasiturinti ir išgali susimokėti 

išpirką. Tai naudinga ir moters stovyklai: parodoma pagarba ir tenka šio- 
kia tokia kompensacija dėl praradimo, jei jauna moteris, kaip neretai nu- 
tinka, prisijungia prie naujos stovyklos arba išeina gyventi į vyro stovyklą. 
Visų svarbiausia tai, kad įgytos vertybės padeda sumokėti didelę nuotakos 
išpirką, jei kuris iš stovyklos vyrų užsinori moters. Tada galima parodyti 
savo turtus. 

— Vaikai gimsta su motinos statusu, todėl aukšta nuotakos išpirka nau- 
dinga ir jiems. Nors nuotakos išpirka mokama dovanomis ir kai kurios do- 
vanos skirtos poros bendro gyvenimo pradžiai, tikroji vertė yra statusas, 
gera nuomonė, kuri susidaro apie moterį ir jos gimtojoje, ir visose kitose 
stovyklose. Tai ji perduoda savo porai ir savo vaikams. 

Aila vis dar buvo sutrikusi, tačiau Jondalaras pradėjo linksėti pagaliau 
supratęs, apie ką kalbama. Specifika ir konkrečios smulkmenos skyrėsi, 
tačiau bendras giminystės ryšių ir vertės suvokimas panėšėjo į įprastą Ze- 
landonijoje. 

— Kaip sužinoma moters vertė? Kaip nustatyti didelę nuotakos išpir- 
ką? - pasiteiravo zelandonietis. 

— Nuotakos išpirka priklauso nuo daugybės dalykų. Vyras visada steng- 
sis surasti moterį su didžiausiu jam įkandamu statusu, nes palikęs motiną 
jis įgyja savo moters statusą. Moteris jau yra arba taps motina. Moteris, įro- 
džiusi motinystę, turi didesnę vertę, todėl moterys su vaikais labai trokš- 
tamos. Vyrai dažnai stengiasi padidinti būsimos poros vertę, nes jiems tai 
naudinga; du vyrai, kurie varžosi dėl aukšto statuso moters, gali, jei sutaria 
tarpusavyje ir moteris neprieštarauja, sujungti savo išteklius ir dar labiau 
padidinti nuotakos išpirką. 

— Kartais vienas vyras gali susijungti su dviem moterimis, ypač seseri- 
mis, kurios nenori išsiskirti. Tada jis įgauna labiau vertinamos moters sta- 
tusą. Toks vyras įrodo, kad gali aprūpinti dvi moteris ir būsimus jų vaikus, 
todėl vertinamas palankiai ir įgauna dar didesnį statusą. Dvynės mergaitės 
laikomos ypatingu palaiminimu, jos išskiriamos labai retai. 

— Kai mano brolis susirado šaramudojų moterį, jis turėjo giminystės 
ryšių su mamutojų moterimi, vardu Tolija. Kartą ji man papasakojo, kad 


buvo pagrobta, nors pati sutiko, - prasitarė Jondalaras. 

— Mes prekiaujame su šaramudojais, tačiau mūsų papročiai skiria- 
si. Tolija buvo aukšto statuso moteris. Prarasti ją kitiems reiškė atiduoti 
kažką, kas ne tik vertinga savaime - šaramudojai sumokėjo gerą nuotakos 
išpirką, — tačiau jie kartu pasiėmė ir vertę, kurią ji gavo iš savo motinos ir 
atiduoda savo porai bei vaikams, - vertę, kuri pamažu būtų pasiskirsčiusi 
tarp mamutojų. Nėra kaip to kompensuoti. Mes ją praradome, tarsi jos 
vertė būtų iš mūsų pavogta. O Tolija buvo įsimylėjusi ir apsisprendusi su- 
sijungti su jaunuoju šaramudoju, taigi, kad tai sutvarkytume, mes leidome 
ją „pavogti“. 

— Digija užsiminė, kad Fralijos motina sumenkino nuotakos išpirką, - 
tarė Aila. 

Senolis pasimuistė. Jis jautė, kur link klausimas veda, nelengva bus į jį 
atsakyti. Dauguma žmonių papročius supranta intuityviai ir nebūtų galėję 
paaiškinti jų taip išsamiai kaip Mamuta. Ne vienas, atsidūręs jo padėtyje, 
nenoromis aiškintų įsitikinimus, paprastai pridengtų juos dviprasmybė- 
mis baimindamasis, kad tiesmukas ir išsamus kultūrinių vertybių atsklei- 
dimas nenuplėštų nuo jų paslaptingumo šydo ir nesumenkintų galios. 
Netgi Mamutai pasidarė nesmagu, tačiau jis jau buvo padaręs kelias išva- 
das ir apsisprendęs dėl Ailos. Jis norėjo, kad ji suvoktų esmę ir kuo greičiau 
perprastų mamutojų papročius. 

— Motina gali persikraustyti prie bet kurio iš vaikų židinio, - pradė- 
jo Mamutra. - Paprastai iki senatvės to vengiama, tačiau jei persikrausto, 
tai dažniausiai pas dukrą, kuri tebegyvena toje pačioje stovykloje. Jos vy- 
ras paprastai kraustosi kartu, tačiau jei nori, jis gali grįžti į savo motinos 
stovyklą arba apsigyventi su seserimi. Vyrai dažnai jaučiasi artimesni savo 
moters, savo židinio vaikams, nes gyvena kartu ir juos moko, tačiau sesers 
vaikai yra jo paveldėtojai ir vyrui senstant tampa už jį atsakingi. Paprastai 
senoliai yra laukiami, tačiau, deja, ne visada. Fralija yra vienintelis Krosi- 
jai likęs vaikas, todėl ji eina ten, kur eina duktė. Gyvenimas Krosijos ne- 
lepino, su amžiumi ji netapo švelnesnė. Ji įsikabina kaip varnalėša, todėl 
nedaugelis vyrų panorėjo su ja dalytis židiniu. Kai mirė pirmasis Fralijos 
vyras, jai teko mažinti dukters nuotakos išpirką, dėl to ji graužiasi ir tapo 
dar piktesnė. 


Aila supratingai linktelėjo, tačiau jai rūpėjo dar kai kas. 

— Iza pasakojo apie vieną seną moterį, kuri gyveno su Bruno gentimi 
prieš mane surandant. Ji atėjo iš kitos genties. Pora mirė, vaikų nėra. Ji ne- 
turi vertės, neturi statuso, bet visada turi maisto, visada vietą prie ugnies. 
Jei Krosijai neliktų Fralijos, kur ji eitų? 

Mamuta akimirką svarstė klausimą. Jis norėjo Ailai atsakyti teisingai. 

— Krosija turėtų problemų, Aila. Paprastai žmogų, neturintį giminai- 
čių, priima kitas židinys, tačiau ji tokia, nesugyvenama, kad nedaugelis 
panorėtų ją priimti. Tikriausiai ji rastų pakankamai maisto ir vietą miegui 
bet kurioje stovykloje, tačiau po kiek laiko jie priverstų ją išeiti, taip, kaip 
stovykla privertė jas išeiti mirus pirmajam Fralijos vyrui. 

Senasis šamanas nutaisė rimtą miną ir kalbėjo toliau. 

— Frebekas irgi nėra itin simpatiškas. Jo motinos statusas buvo labai že- 
mas, ji turėjo nedaug gerų savybių ir nedaug ką pasiūlyti, išskyrus pomėgį 
buzai. Jo stovykla nenorėjo Krosijos ir nepaisė, kad jis išeina. Jie visiškai 
atsisakė mokėti. Štai kodėl Fralijos nuotakos išpirka tokia žema. Vieninte- 
lė priežastis, kodėl jie čia yra, tai Nezė. Ji įtikino Talutą juos užtarti, todėl 
jie buvo priimti. Čia yra tokių, kurie to gailisi. 

Aila linktelėjo. Situacija pasidarė kiek aiškesnė. 

— Mamuta, o kas... 

Staiga pasigirdo moters riksmas: 

— Nuvija! Nuvija! O, Motina, ji springsta! 

Keletas žmonių stovėjo apsupę trimetę, kuri kosėjo, žiaukčiojo ir duso. 
Kažkas padaužė mergytei per nugarą, tačiau tai nepadėjo. Kiti būrėsi 
aplink mėgindami ką patarti, tačiau tik sutrikę stebeilijo į mergaitę, kuri 


sunkiai gaudė orą ir jau mėlynavo. 


Aila prasibrovė pro minią ir stvėrė jau sąmonę beprarandantį vaiką. 
Pakėlusi mergaitę ji atsisėdo, pasiguldė ją ant kelių ir sukišo į burną pirštus 
pažiūrėti, ar pavyks rasti kliūtį. Nepavykus Aila atsistojo, apvertė vaiką ir 
viena ranka prilaikydama per juosmenį, kad jos galvelė ir rankos karotų, 
stipriai stuktelėjo tarp raktikaulių. Tada iš užpakalio apkabino suglebusią 
mažylę ir stipriai, staigiai spustelėjo. 

Visi stovėjo atsitraukę, sulaikę kvapą ir stebėjo moterį, kuri, regis, ži- 
nojo, ką daro, ir kovėsi su mirtimi, kad pašalintų kažkokį daiktą iš mažos 
mergaitės gerklės. Mažylė liovėsi kvėpavusi, nors jos širdutė tebeplakė. 
Aila paguldė mergaitę ir atsiklaupė greta. Ji pamatė šalia gulinčią vaikelio 
skrandą, ją pakišo po mergaitės sprandu ir atlošusi galvą pražiodė. Tada 
užspaudusi mažą nosiukę moteris prisispaudė burna prie vaikelio burnos 
ir iš visų jėgų patraukė, stipriai įsiurbė. Stipriai traukė tol, kol pati kone 
liko be kvapo. 

Tada staiga Aila pajuto, kaip slopiai pokštelėjęs daiktas įlėkė jai į burną 
ir vos neįstrigo jos pačios gerklėje. Aila pakėlė galvą ir išspjovė gabalėlį 
kremzlėto kaulo su prikibusia mėsa. Giliai įkvėpusi, ji nusibraukė nuo 
veido plaukus ir vėl palinkusi prie nejudančios mažylės burnos ėmė pūsti 
gyvastį dovanojantį orą į nurimusius plaučius. Maža krūtinytė pakilo. Aila 
papūtė dar kelis kartus. 

Staiga mergaitė užsikosėjo, atsikrenkštė, o paskui pratisai, gergždžian- 


čiai įkvėpė pati. 

Aila padėjo pradėjusiai kvėpuoti Nuvijai atsisėsti ir tik tada pamatė, 


kaip Tronija sriūbauja iš palengvėjimo pamačiusi, kad duktė gyva. 


Aila per galvą užsimovė skrandą, atmetė jos gobtuvą ir nužvelgė židi- 
nių eilę. Prie paskutinio - tauro židinio - ji pamatė laužo šviesoje stovin- 
čią Digiją, kuri iššukavusi tankius kaštoninius plaukus susuko juos į kuodą 
ant pakaušio, tuo pat metu kalbėdamasi su kažkuo ant lovos pakylos. Aila 
su Digija per pastarąsias kelias dienas tapo geromis draugėmis ir paprastai 
rytais į lauką eidavo kartu. Įsmeigusi į plaukus kaulinį smeigtuką - ilgą 
ploną lazdelę, išdrožtą iš mamuto ilties ir lygutėliai nupoliruorą, Digija 
pamojavo Alilai ir ženklais parodė: „Palauk, eisiu su tavimi. 

Tronija sėdėjo ant lovos patalpoje greta mamuto židinio ir žindė Ha- 
talą. Ji nusišypsojo Ailai ir pamojavo. Aila įėjo į erdvę, apibrėžiamą kaip 
šiaurės elnio židinys, atsisėdo greta ir pasilenkusi kažką suburkavo bei pa- 
kuteno mažylį. Jis akimirkai paleido krūtį, sukikeno ir pasispardė kojukė- 
mis, tada vėl įsikibo į motinos spenelį. 

- Jis tave jau pažįsta, Aila, - pastebėjo Tronija. 

— Hacalas laimingas, sveikas berniukas. Greitai auga. Kur Nuvija? 

— Manuvas anksčiau išsivedė ją į lauką. Jis labai padeda prižiūrėti ma- 
žąją, džiaugiuosi, kad atėjo pas mus gyventi. Tornekas turi seserį, pas kurią 
Manuvas galėjo pasilikti. Seni ir jauni dažniausiai sutaria, tačiau Manuvas 
kone visą laiką praleidžia su mažąja, pildo visas jos užgaidas. Ypač dabar, 
kai per plauką ji liko gyva, - jaunoji motina persisvėrė vaiką per petį ir 
patapšnojo jam nugarytę, tada vėl atsisuko į Ailą. - Dar neturėjau progos 
akis į akį su tavimi šnektelti. Noriu dar kartą padėkoti. Mes visi tokie dė- 
kingi... Aš taip bijojau, kad ji... Vis dar sapnuoju baisius sapnus. Nežino- 
jau, ką daryti. Nežinau, ką būčiau dariusi, jei tavęs ten nebūtų buvę, - ji 
nutilo, nes ašaros užliėjo akis. 

— Tronija, nekalbėk. Nėra reikalo dėkoti. Tai mano... Nežinau žodžio. 
Turiu žinių... Tai būtina... man. 

Aila pamatė per gervės židinį ateinančią Digiją ir pastebėjo, kad Fralija 


seka ją akimis. Jai aplink akis buvo gilūs šešėliai, ji atrodė labiau pavargusi 

nei turėtų būti. Aila ją stebėjo, ir nors nėštumas jau buvo gerokai pažen- 
gęs, kad nebepykintų rytais, Fralija vis dar nuolat vėmė, ir ne tik rytais. 
Aila norėjo atidžiau ją apžiūrėti, tačiau Frebekas vos apie tai užsiminus 
sukėlė didelį šurmulį. Jis tvirtino, jog tai, kad išgelbėjai užspringusį vaiką, 
dar nereiškia, jog viską išmanai apie gydymą. Jo nebuvo galima įtikinti, 
vien tik todėl, kad ji taip sakė, ir jis nenorėjo, kad kažkokia svetima mo- 
teris duotų Fralijai blogų patarimų. Tai suteikė akstiną Krosijai dar viena 
tema su juo pasiginčyti. Galiausiai, kad jų rietenos baigtųsi, Fralija pareiš- 
kė, jog jaučiasi puikiai ir jai nereikia susitikti su Aila. 

Aila drąsinamai nusišypsojo mažylių apgultai moteriai, paskui pake- 
liui pastvėrusi tuščią vandenmaišį nuėjo su Digija išėjimo link. Einant pro 
mamuto židinį ir žengiant į lapės židinio erdvę Ranekas pakėlė galvą ir 
stebėjo jas praeinančias. Aila aiškiai jautė, kad jis seka ją akimis visą kelią 
per liūto židinį ir virimo erdvę, kol ji pasiekė vidinę arką. Ji suvaldė didžiu- 
lį norą atsigręžti. 

Prasibrovusi pro išorinę užuolaidą Aila sumirksėjo: saulė ryškiai mėly- 
name danguje švietė netikėtai intensyviai. Buvo viena tų šiltų, švelnių ru- 
dens dienų, kurios išaušta kaip reta dovana, kad būtų ką prisiminti atėjus 
šėlstančių vėjų, nuožmių audrų ir geliančių šalčių sezonui. Aila patenkinta 
nusišypsojo-ir staiga prisiminė, nors nebuvo apie tai galvojusi ilgus metus, 
kad tokią dieną gimė Uba, tą pirmąjį rudenį, kai Bruno gentis ją surado. 

Žeminė ir lygus plotas priešais ją buvo įrengti į vakarus atgręžtame 
šlaite, maždaug per jo vidurį. Nuo pat įėjimo buvo toli matyti, tad Aila 
kurį laiką stovėdama dairėsi. Upė žėruodama ir kibirkščiuodama murmė- 
jo vandens melodiją saulės šviesos ir lašų žaismėje, o kitoje pusėje, tolimoje 
migloje, Aila matė panašų statų šlaitą. Plati srovė, išskobusi kanalą per be- 
kraštę atvirą stepę, buvo apsupta išgraužtos žemės pylimų. 

Nuo suapvalinto plokščiakalnio krašto viršuje iki plačios salpos apa- 
čioje smulki lioso dirva buvo išvagota gilių lomų; pasidarbavo lietus, tirps- 
tantis sniegas ir didžiulių ledynų tirpsmas šiaurėje per pavasarinį polaidį. 
Vienas kitas žalias maumedis ar pušis stovėjo tvirti ir tiesūs tarp išgulu- 
sių susiraizgiusių belapių krūmų. Pasroviui upės pakrantėje švendrų ietys 


maišėsi su nendrėmis ir viksvomis. Vaizdą prieš srovę užstojo upės vingis, 

matėsi besiganantys Yhaha su Lenktynininku - jie rupšnojo sudžiūvusią 
žolę, kuri kiek gaivino tuščią atšiaurų kraštovaizdį. 

Ailai po kojomis nutiško purvo. Krūptelėjusi ji pakėlė galvą ir pamatė 
gyvas mėlynas Jondalaro akis. Greta plačiai šypsojosi Talutas. Ji nustebo 
ant namo viršaus pamačiusi dar kelis žmones. 

— Ateik, Aila, paduosiu tau ranką, - pasiūlė Jondalaras. 

— Ne dabar. Vėliau. Aš ką tik išėjau. Kodėl jūs viršuje? 

— Virš dūmų angų tvirtiname valtelės, - paaiškino Talutas. 

— Ką? 

— Ateik. Paaiškinsiu, - pasakė Digija. - Aš pasiruošusi nusilengvinti. 

Dvi jaunos moterys kartu nuėjo link artimiausios gilios daubos. Sta- 
čioje sienoje buvo iškirsti grubūs laipteliai, vedantys prie kelių didelių, 
plokščių mamuto mentikaulių su juose išpjautomis skylėmis. Kaulai buvo 
įtvirtinti giliausioje išdžiūvusios lomos vietoje. Aila užsilipo ant vieno iš 
mentikaulių, nusirišo kelnių juosmens raištį, jas nuleido, tada pasilenkusi 
ir atsitūpusi virš skylės greta Digijos dar kartą nusistebėjo, kaip pati nesu- 
galvojo tokios pozos ir šitiek vargo su drabužiais. Tai atrodė taip paprasta 
ir akivaizdu pamačius Digiją taip elgiantis. Naktinių maišų turinys, kaip 
ir kitos atliekos, taip pat buvo pilamas į šią lomą — pavasarį viskas bus nu- 
plauta. 

Jos išsiropštė iš daubos ir nuėjo link upės palei platų tarpeklį. Jo vi- 
duriu sruvo upeliukas, kurio šaltinis toliau į šiaurę jau buvo užšalęs. Kai 
pasikeis metų laikas, griovyje vėl šniokš nirtinga srovė. Prie kranto buvo 
sustatytos kelios apverstos mamutų kaukolės, greta padėti grubūs iš kojų 
kaulų išskaptuoti samčiai. 

Moterys prisipylė mamutų kaukolių kriaukles vandens, pasemto iš 
upės, o Aila iš krepšelio, kurį atsinešė su savimi, abiem į delnus įbėrė džio- 
vintų, daug saponino turinčių ceanotų žiedlapių - kažkada blyškiai mė- 
lynų žiedynų kekių. Patrynus drėgnomis rankomis susidarė putota, kiek 
šiurkšti rupi medžiaga, kuria nusiprausus rankos ir veidas maloniai kvepė- 
jo. Aila nusilaužė šakelę, pakramtė jos galiuką ir juo nusivalė dantis - šitą 
įprotį perėmė iš Jondalaro. 

— Kas yra valtelė? - pasiteiravo Aila abiem moterims traukiant atgalios 


ir nešant sunkų, šviežio vandens sklidiną bizono skrandį. 

— Valtelėmis keliamės per upę, kai ji nebūna tokia srauni. Pirmiausia iš 
kaulų ir medžio padarai dubenėlio formos rėmą, kuris išlaikytų du, gal tris 
žmones, uždengi jį kailiais, paprastai taurų, gauruotąja puse į išorę, ir gerai 
sutepi riebalais. Iš didžiaragių ragų, kiek palyginus, išeina puikiausi irklai... 
stumtis per vandenį, - paaiškino Digija. 

— O kam valtelės ant namo stogo? 

— Šiaip ten visada laikom, kai nenaudojam, tačiau žiemai uždengiam 
dūmų angas, kad į vidų nepatektų lietaus ir sniego. Pririšam jas pro skyles, 
kad vėjas nenupūstų, tačiau dar reikia palikti erdvės dūmams išeiti ir kad 
galima būtų pajudinti bei nupurtyti iš vidaus, jei gausiai apsninga. 

Jodviem taip kartu žingsniuojant Aila galvojo, kokia yra laiminga, kad 
susipažino su Digija. Uba buvo kaip sesuo, ji ją mylėjo, tačiau Uba buvo 
jaunesnė, be to, tikra Izos duktė; visada buvo skirtumas. Aila niekada ne- 
pažinojo bendraamžės, kuri, regis, suprastų viską, ką sakai, su kuria turėtų 
šitiek bendra. Merginos padėjo sunkų vandenmaišį ant žemės ir trumpam 
sustojo pailsėti. 

— Aila, parodyk man, kaip pasakyti „Aš tave myliu“ ženklų kalba, kad 
galėčiau pasakyti Branagui, kai vėl jį pamatysiu, - paprašė Digija. 

— Gentyje nėra tokio ženklo, - atsakė Aila. 

— Nejau jie nemyli vieni kitų? Pasakojai, kad jie tokie žmogiški. 

— Taip, jie myli vienas kitą, tačiau tyliai... ne, šitas žodis netinka. 

— Manau, tiktų žodis „santūriai“, - pasiūlė Digija. 

— Santūriai... rodo jausmus. Motina gali pasakyti vaikui „tu pripildai 
mane laimės“, - atsakė Aila, rodydama Digijai atitinkamą ženklą, - tačiau 
moteris nebus tokia atdara... ne, akivaizdi... — ji akimirką svarstė, ar tei- 
singai pasirinko antrąjį žodį, ir laukė, kol Digija linktelėjo. - Moteris taip 
akivaizdžiai nerodo jausmų vyrui. 

Digija susidomėjo. 

— Tai kaip ji elgrųsi? Turėjau Branagui paaiškinti, ką jam jaučiu, kai pa- 
stebėjau, kad jis mane stebi per vasaros susirinkimus, lygiai taip pat, kaip 
kaip elgtis. 

— Genties moterys nesako, jos rodo. Moterys daro visokius dalykus 


vyrui, kurį myli, gamina jo mėgstamus patiekalus, rytais, kai jis pabunda, 

užpliko mėgstamos arbatos. Ypatingu būdu ruošia drabužius - itin minkš- 
tą vidinį kailio apsiautalo sluoksnį arba šiltą apavą su kailiu viduje. Dar 
geriau, jei moteris žino, ko jis nori dar jam nepaprašius. Tai rodo, kad ji ati- 
džiai stebėjo ir įsiminė jo įpročius bei nuotaikas, pažįsta jį ir juo rūpinasi. 

Digija linktelėjo. 

— Geras būdas parodyti, kad myli. Puiku daryti vienas kitam ypatingus 
dalykus. O kaip moteris sužino, kad jis ją myli? Ką vyras daro moteriai ? 

— Vieną kartą Druvas nepaisydamas pavojaus užmušė snieginį leopar- 
dą, kuris išgąsdino Ovrą, nes atslinko per arti urvo. Ji suprato, jog jis tai 
padarė dėl jos, nors kailį medžiotojas atidavė Krebui, o Iza padarė man 
kailinį apsiautalą, - papasakojo Aila. 

— Kaip subtilu! Nesu tikra, ar būčiau supratusi, - nusijuokė Digija. — Iš 
kur tu žinai, kad jis tai padarė dėl jos? 

— Ovra vėliau man papasakojo. Tada nežinojau. Buvau maža. Vis dar 
mokiausi. Rankų ženklai — tai ne visa genties kalba. Kur kas daugiau bylo- 
ja veidas, akys ir kūnas. Kaip žengsi, kaip galvą pasuksi, pečių raumenų įsi- 
tempimas, jei žinai, ką reiškia, pasako daugiau nei žodžiai. Ilgai užtrukau, 
kol išmokau genties kalbą. 

— Stebiuosi, kaip sparčiai mokaisi mamutojų kalbos! Stebiu tave. Tu 
kasdien tobulėji. Norėčiau turėti tavo talentą kalboms. 

— Aš vis dar nekalbu taisyklingai. Daug žodžių nežinau, tačiau apie 
jau žinomus žodžius galvoju remdamasi genties kalba. Klausausi žodžio ir 
stebiu, kaip atrodo veidas, jaučiu, kaip žodis skamba ir dera, žiūriu, kaip 
juda kūnas... ir stengiuosi įsiminti. Kai rodžiau Raidagui ir kitiems rankų 
ženklus, aš irgi mokiausi. Mokiausi jūsų kalbos. Labiau. Privalau mokytis, 
Digija, - pridūrė Atila su aistra, liudijančia nuoširdumą. 

— Tau tai nėra tiesiog žaidimas, tiesa? Kaip tie rankų ženklai mums. 
Smagu žinoti, kad galėsime nukakę į vasaros susirinkimą kalbėtis tarpusa- 
vyje, o niekas nesupras. 

— Džiaugiuosi, kad visiems smagu ir kad visi nori išmokti daugiau. Dėl 
Raidago. Dabar ir jam smagu, tačiau jam tai ne žaidimas. 

— Ne, taip ir nemaniau, - jos vėl paėmė vandenmaišį, tačiau Digija su- 
stojo ir pažvelgė į Ailą. - Iš pradžių nesupratau, kodėl Nezė norėjo jį pasi- 


likti, tačiau paskui prie jo pripratau ir vis labiau pamėgau. Dabar jis tiesiog 

vienas iš mūsų, ir man jo stigtų, jei jo nebūtų, tačiau niekada netoptelėjo, 
kad jis irgi nori pasisakyti. Niekad nė nepamaniau, kad jis apskritai apie 
tai mąsto. 

Jondalaras stovėjo prie žeminės angos ir stebėjo ateinančias į pokal- 
bį įsitraukusias jaunas moteris. Jis buvo patenkintas, kad Ailai taip gerai 
sekasi pritapti. Kai apie tai susimąstydavo, atrodė tikrai neįtikėtina, kad 
iš visų žmonių, kuriuos galėjo sutikti, jie surado būtent tą bendruomenę, 
kurioje gyveno mišrių dvasių vaikas ir kuri tikriausiai noriau, nei dauguma 
kitų būtų to norėjusios, ją priėmė. Vis dėlto dėl vieno dalyko jis neklydo. 
Aila nedvejodama visiems pasakojo apie savo kilmę. 

„Na, bent jau nepasipasakojo jiems apie sūnų“, - pagalvojo Jondalaras. 
Viena, kai savo židinį našlaičiui atveria toks žmogus kaip Nezė, ir visiškai 
kas kita svetingai sutikti moterį, kurios dvasia maišėsi su plokščiagalvio ir 
kuri pagimdė išsigimėlį. Visada sielos gilumoje slypėjo baimė, jog tai gali 
pasikartoti, ir jei ji pritrauks netinkamos rūšies dvasias, jos gali pasklisti 
tarp kitų greta esančių moterų. 

Staiga aukštas gražuolis išraudo. Aila nemano, kad jos sūnus yra išsigi- 
mėlis, persigando Jondalaras. Jis suvirpėjo iš pasibjaurėjimo, kai ji pirmą 
kartą papasakojo jam apie sūnų. Tuomet ji įtūžo. Jis niekad nematė jos to- 
kios įpykusios, tačiau tai buvo jos sūnus ir ji tikrai nejautė dėl jo gėdos. „Ji 
teisi. Doni man pasakė sapne. Plokščiagalviai... gentis... taip pat yra Moti- 
nos vaikai. Pažvelkit į Raidagą. Jis kur kas šviesesnis, nei kada įsivaizdavau. 
Jis truputį kitoks, tačiau jis yra žmogus, ir labai simpatingas. 

Jondalaras šiek tiek laiko praleido su mažiumi ir suprato, koks jis nuo- 
vokus ir subrendęs, pasižymėjo netgi savotišku šmaikščiu sąmoju, ypač 
paminėjus jo kitoniškumą ar silpnumą. Jis matė garbinimą berniuko akyse 
kaskart, kai jis žiūrėdavo į Ailą. Moteris jam minėjo, kad Raidago amžiaus 
berniukai gentyje jau būna arti vyrystės, panašiai kaip Danugas. Be to, sil- 
pnumas galėjo jį anksčiau subrandinti. 

„Ji teisi. Žinau, kad ji neklysta. Jeigu ji tiesiog apie juos nekalbėtų, būtų 
kur kas lengviau. Niekas nieko nesužinotų, jeigu ji nepasakytų... 

„Juk ji laiko juos savo žmonėmis, Jondalarai, - priekaištavo jis sau, vėl 
pajutęs, kaip veidą užlieja karštis. Vyras pyko ant savęs dėl tokių minčių. — 


Kaip pats pasijustum, jei kas nors lieptų nekalbėti apie žmones, kurie tave 

užaugino, tavimi rūpinosi? Jei ji jų nesigėdija, kodėl tu turėtum? Nėra juk 
taip blogai. Frebekas, šiaip ar taip, triukšmadarys. Tik ji nenutuokia, kaip 
žmonės gali imti elgtis su tavimi ir su tais, kurie yra drauge su tavimi. 

„Gal ir geriau, kad ji nežino. Gal nieko ir nenutiks. Ji jau privertė didu- 
mą šioje stovykloje kalbėti kaip plokščiagalviai, įskaitant ir mane“ 

Pamatęs, kaip nekantriai visi nori išmokti genties bendravimo būdo, 
Jondalaras atsisėdo vienoje improvizuotoje pamokoje, kuri visada prasidė- 
davo kam nors paprašius. Jis pajuto, jog įsitraukia į naują smagų žaidimą, 
švysčioja signalais per atstumą, tyliai krečia juokus, tokius kaip vieno daly- 
ko sakymas, o visai ko kito rodymas už nugaros. Jį nustebino tylios kalbos 
gelmė ir išsamumas. 

— Jondalarai, tavo veidas raudonas. Ką galvojai? - paerzino Digija, kai 
merginos priėjo arką. 

Klausimas užklupo Jondalarą netikėtai. Jis priminė, ko gėdijosi, ir su- 
trikęs dar smarkiau iškaito. 

— Tikriausiai stovėjau per arti ugnies, - sumarmaliavo jis nusisukda- 
mas. 

„Kodėl Jondalaras taria žodžius, kurie nėra tiesa? — stebėjosi Aila, spė- 
jusi pamatyti, kad jo kakta susiraukšlėjusi, o sodrios mėlynos akys sklidi- 
nos gilaus rūpesčio. - Jis išraudęs ne nuo ugnies. Jis išraudęs dėl jausmų. 
Kai tik pagalvoju, kad jau pradėjau suvokti jo elgesį, jis padaro kažką, ko 
nesuprantu. Aš jį stebiu, mėginu paisyti. Viskas atrodo nuostabu, tada be 
jokios priežasties staiga jis supyksta. Matau, kad pyksta, tačiau nesupran- 
tu, dėl ko. Tai kaip žaidimas - sakyti viena žodžiais, o kita rodyti ženklais. 
Pavyzdžiui, kai taria gražius žodžius Ranekui, o visas kūnas išduoda, kad 
pyksta. Kodėl Ranekas jį pykdo? Ir dabar kažkas jam rūpi, o jis tvirtina, 
kad įraudo nuo ugnies. Ką aš darau ne taip? Kodėl jo nesuprantu? Ar kada 
perprasiu?“ 

Visas trejetas pasisuko eiti ir vos neatsitrenkė į Talurą, išeinantį iš že- 
minės. 

— Ėjau tavęs ieškoti, Jondalarai, — tarė vadas. - Nenoriu vėjais paleis- 
ti tokios gražios dienos. O Vaimezas grįždamas namo neplanuotai atliko 
žvalgybą. Sako, kad praėjo bizonų bandą. Pavalgę trauksim medžioti. No- 


rėtum prisijungti ? 


o2 


MAMUTŲ MEDŽIOTOJAI 


— Taip. Norėčiau! - nušvito Jondalaras. 

— Paprašiau Mamutos ištirti orą ir paieškoti bandos. Jis tvirtina, kad 
ženklai palankūs, o banda nenuklydo toli. Pasakė dar šį tą, ko nesupratau: 
„Kiekvienas išėjimas kartu yra ir įėjimas“ Ar numanai, ką tai galėtų reikš- 
ti? 

— Ne, tačiau čia nieko neįprasta. Tie, kurie tarnauja Motinai, dažnai 
kalba užuominomis, kurių kiti nesupranta, - nusišypsojo Jondalaras. - Jų 
kalba - tai šešėlis to, ką jie nori pasakyti. 

— Kartais svarstau, ar jie patys supranta, ką sako, - pritarė Talutas. 

— Jei eisim medžioti, norėčiau parodyti šį tą, kas galėtų praversti, — 
Jondalaras visus nusivedė prie miego pakylos mamuto židinyje. Jis paėmė 
saują lengvų iečių ir įtaisą, kuris Talutui buvo nematytas. - Šitą padirbi- 
nau Atilos slėnyje, ir nuo tada juo medžiojame. 

Aila stovėjo atokiau ir viską stebėjo jausdama, kaip viduje kyla siau- 
binga įtampa. Ji labai troško kartu eiti į medžioklę, tačiau nebuvo tikra, 
ką šie žmonės galvoja apie medžiojančias moteris. Praeityje medžioklė 
kėlė jai daug rūpesčių. Genties moterims buvo uždrausta medžioti, net ir 
liesti medžioklės ginklus, tačiau nepaisant draudimo ji pati išmoko nau- 
dotis svaidykle. Bausmė tiesai paaiškėjus buvo žiauri. Bausmę ištvėrusiai 
jai netgi buvo leista šiek tiek medžioti siekiant pamaloninti galingą Ailą 
saugantį totemą, tačiau būtent medžioklė dar kartą tapo akstinu Braudui 
jos nekęsti ir galiausiai prisidėjo prie jos ištrėmimo. 

Vis dėlto medžioklė su svaidykle padėjo jai vienai išgyventi slėnyje, 
suteikė paskatų ir padrąsino plėsti šiuos gebėjimus. Aila išgyveno dėl įgū- 
džių, kurių ji išmoko kaip genties moteris, ir dėl asmeninio sumanumo bei 
drąsos, padėjusių jai pasirūpinti savimi. Drauge medžioklė Ailai reiškė kur 
kas daugiau nei saugumą, kai ji buvo nepriklausoma ir atsakinga už save, — 
tai savaime reiškė nepriklausomybę ir laisvę. Nelengva būtų to atsisakyti. 

— Aila, gal ir tu pasiimk savo iečių mėtyklę, - pasiūlė Jondalaras ir at- 
sisuko į Talutą. — Aš turiu daugiau jėgos, tačiau Aila kur kas taiklesnė. 
Ji geriau už mane parodys jums, ko šitas daiktas vertas. Tiesą sakant, jei 
norite pasigrožėti taiklumu, turėtumėte pamatyti ją su svaidykle. Manau, 
kad būtent patirtis medžiojant su svaidykle suteikia Ailai pranašumo ir 


naudojantis šituo ginklu. 

Aila atsikvėpė - nė nesumojo, kad buvo sulaikiusi kvapą, — ir nuėjo 
pasiimti savo mėtyklės ir iečių, kol Jondalaras kalbėjosi su Talutu. Vis dar 
buvo sunku patikėti, kaip lengvai šitas kitų vyras priėmė jos troškimą ir 
gebėjimą medžioti, ir kaip natūraliai jis giria jos įgūdžius. Regis, jis mano, 
kad Talutas ir Liūto stovykla ir ją paims medžioti. Ji dirstelėjo į Digiją 
spėliodama, kaip moteris turėtų jaustis. 

— Turėtum mamai pasakyti, kad medžioklėje ketini išbandyti naują 
ginklą, Talutai. Žinai, kad ir ji norės tai pamatyti, - tarė Digija. - Aš taip 
pat galiu atsinešti savo ietis ir kuprinę. Ir palapinę, nes tikriausiai užsibū- 
sim pernakt. 

Po pusryčių Talutas pamojo Vaimezui. Vyrai sutūpė ant minkštesnės 
žemės greta vieno iš mažesnių ugniakurų prie virimo židinio, per dūmų 
angą sklindančios šviesos gerai apšviestoje vietoje. Į žemę netoli krašto 
buvo įsmeigtas įrankis iš elnio kojos kaulo nuo kelio sąnario iki galiuko, 
panašus į peilį ar kūgišką durklą tiesiais bukais ašmenimis. Suėmęs už są- 
nario gumbo, Talutas plokščiuoju kraštu sulygino žemę, paskui, paėmęs 
kitaip, ant lygaus paviršiaus smaigaliu pradėjo braižyti ženklus ir linijas. 
Aplink sustojo keletas žmonių. 

— Vaimezas tvirtina matęs bizonus netoli trijų didžiųjų atodangų šiau- 
rės rytuose, prie tos nedidelės upės intako aukštupyje, — pradėjo vadas, 
piešimo įrankiu brėždamas apyrtikrį teritorijos žemėlapį. 

Taluto žemėlapis buvo labiau schematiškas piešinys nei apytikris atvaiz- 
das. Nebuvo būtina tiksliai atvaizduoti vietovę. Liūto stovyklos žmonės 
apylinkes pažinojo, ir šis piešinys buvo labiau reikalingas kaip pagalbinė 
priemonė prisiminti vietą, kurią jie ir taip žino. Jame suprantamais sutarti- 
niais ženklais ir linijomis buvo pažymėtos tam tikros teritorijos vietos. 

Žemėlapyje nebuvo pažymėta upės vaga; brėžinys nepriminė vaizdo 
iš paukščio skrydžio. Talutas nubraižė „eglutę“ upei pažymėti: išdėstė 
brūkšnelius abipus tiesios linijos, jais pažymėdamas intakus. Atvirame 
plokščiame kraštovaizdyje upės tebuvo vandens masė, kurios srovės kart- 
kartėmis susijungia. 

Mamutojai žinojo, iš kur upės teka ir kur jos veda, palei upę buvo ga- 
lima nueiti iki tam tikro tikslo. Tam pasitarnavo ir kiti orientyrai, be to, 


mažiau tikėtina, kad uolienos atodanga pasikeis. Teritorijoje, kuri buvo 

taip arti ledyno, tačiau taip pat patyrė žemesniųjų platumų sezoninius po- 
kyčius, ledas ir amžinasis įšalas - nuolat suledėjusi žemė — drastiškai kei- 
tė kraštovaizdį. Jau nekalbant apie didžiausius potvynius, vien potvyniai 
dėl ledynų tirpsmo galėjo lengvai pakeisti upės vagą. Ledo luitų iškeltos 
kalvos vasarą ištirpdavo ir virsdavo balomis. Mamutų medžiotojai fizinę 
teritoriją suvokė kaip bendrą visumą, kurioje upės buvo tik elementai. 

Taip pat Talutas nesistengė piešiamoms linijoms pritaikyti mastelį, 
kad parodytų upės ilgį ar kelią myliomis arba žingsniais. Toks linijų mata- 
vimas maža teturėjo reikšmės. Medžiotojai atstumus iki reikiamos vietos 
matavo ne ilgio matais, o laiku, kurio reikia iki jos nusigauti. Tai geriau 
tiko parodyti eile brūkšniukų ar kokiais kitais ženklais, reiškiančiais dienų 
skaičių arba laiką. Netgi tokiu atveju ta pati vieta vieniems žmonėms bus 
toliau negu kitiems, nes teks ilgiau iki jos keliauti. Atstumas, kurį reikėda- 
vo įveikti visai stovyklai, buvo matuojamas laiku, per kurį nueis lėčiausias 
jos narys. Taluto žemėlapis buvo visiškai aiškus Liūto stovyklos žmonėms, 
tačiau Aila stebėjo jį apstulbusi ir sužavėta. 

— Vaimezai, pasakyk, kur jie yra, - paprašė Talutas. 

— Pietinėje intako pusėje, - atsakė Vaimezas, imdamas kaulinį piešimo 
peilį ir nubrėždamas kelias papildomas linijas. — Čia uolėta, stačios ato- 
dangos, tačiau salpa plati. 

- Jei jie traukia aukštyn palei upę, toje pusėje nedaug yra vietų, kur 
nusukti, - pastebėjo Tulija. 

— Mamuta, ką tu manai? — pasiteiravo Talutas. - Sakei, kad jie toli 
nenuklydo. 

Senasis šamanas paėmė rašymo peilį ir akimirką užsimerkęs parylėjo. 

— Ten yra upelis, kuris įteka tarp antrosios ir paskutinės atodangų, — 
ėmė kalbėti piešdamas. - Labiausiai tikėtina, kad ieškodami išėjimo jie 
pasuks šituo keliu. 

- Žinau tą vietą! - paskelbė Talutas. - Jei eini į aukštupį, salpa susiau- 
rėja, ten ji apsupta stačių uolų. Puiki vieta juos įvilioti į spąstus. Kiek jų? 

Vaimezas paėmė piešimo įrankį ir palei kraštą nubrėžė kelias linijas. 
Kiek padvejojęs, pridėjo dar vieną. 

— Mačiau šitiek, galiu tikrai pasakyti, - tarė jis smeigdamas kaulinį pie- 


šimo peilį į žemę. 

Tulija paėmė žymėjimo kaulą ir nubrėžė dar tris linijas. 

— Mačiau kėblinančius atsilikusius, vienas atrodė visai jauniklis, o gal 
buvo nusilpęs. 

Žymeklį paėmęs Danugas nubrėžė dar vieną liniją. 

— Ten buvo dvyniai, man regis. Mačiau dar vieną nuklydusį. Ar tu ma- 
tei dvynius, Digija? 

— Neprisimenu. 

- Ji žiūrėjo tik į Branagą, - švelniai nusišypsojęs pastebėjo Vaimezas. 

— "Ta vieta maždaug už pusdienio kelionės nuo čia? — pasitikslino Ta- 
lutas. 

Vaimezas linktelėjo. 

— Pusdienis, spėriai žengiant. 

— Tada turėtume negaišti, - vadas mąsliai patylėjo. - Jau senokai tenai 
nebuvau. Norėčiau sužinoti vietovės reljefą. Įdomu... 

— Gal kas nori prasilakstyti? Galėtų nusigauti ten greičiau ir pasižval- 
gyti, tada grįždamas sutiktų mus, - tarstelėjo Tulija atspėjusi, ką galvoja 
brolis. 

— Toli bėgti... - tarstelėjo Talutas ir dirstelėjo į Danugą. Aukštas ištįsęs 
jaunuolis jau ruošėsi žiotis, tačiau jį aplenkė Aila. 

— Arkliui netoli. Arklys bėga greitai. Aš galėčiau nujoti su Yhaha... Tik 
nežinau vietos, — tarė ji. 

Pirmiausia Talutas į ją pažvelgė nustebęs, paskui plačiai nusišypsojo. 

— Galėčiau duoti tau žemėlapį! Tokį kaip šitas, - tarė jis rodydamas į 
brėžinį ant žemės. Jis apsidairė ir netoli kaulų krūvos pamatė nebereika- 
lingą sulūžusios ilties arplaišą, tada išsitraukė aštrų titnago peilį. - Žiūrėk, 
keliauji į šiaurę, kol pasieki didelę upę, — jis ėmė rėžti zigzagines linijas, 
rodančias vandenį. - Čia yra mažesnis intakas, kurį pirma teks kirsti. Pa- 
sistenk nesuklysti. 

Aila susiraukė. 

— Nesuprantu žemėlapio, - tarstelėjo ji. - Niekada tokio nemačiau. 

Talutas atrodė nusivylęs ir vėl numetė kaulinę plokštelę ant krūvos. 

— O gal kas nors galėtų joti su ja? — pasiūlė Jondalaras. - Arklys gali 
panešti du žmones. Mudu jodinėjome kartu. 


Talutas vėl nusišypsojo. 

— Puiki mintis! Kas nori joti? 

— Aš josiu! Aš žinau kelią, - atsišaukė vienas balsas ir kone tuo pačiu 
metu kitas. - Aš žinau kelią. Ką tik iš ten atkeliavome, — prabilo Latija 
pramaišiui su Danugu, o keletas kitų taip pat atrodė pasiruošę. 

Talutas dirstelėjo į vieną, į kitą, tada truktelėjo pečiais, iškėlė rankas ir 
atsisuko į Ailą: 

— Rinkis. 

Aila dirstelėjo į jaunuolį, kone tokį aukštą kaip Jondalaras, raudonais 
Taluto plaukais ir blyškiais smakro pūkeliais - barzdos užuomazga. Pas- 
kui nužvelgė aukštą liesą mergaitę, dar ne moterį, tačiau ja betampančią, 
tamsokais, bet šviesiais plaukais, atspalviu ar dviem šviesesniais nei Nezės. 
Abiejų akyse švietė nuoširdi viltis. Aila nežinojo, kurį pasirinkti. Danu- 
gas jau buvo kone suaugęs vyras. Ji pagalvojo, kad turėtų jį paimti, tačiau 
Latija kažkuo Ailai priminė ją pačią. Ji prisiminė ilgesingą žvilgsnį, kurį 
pastebėjo mergaitės akyse, kai Latija pirmą kartą pamatė arklius. 

— Manau, Yhaha jos greičiau, jei nebus per daug sunku. Danugas yra 
vyras, — tarė Aila, plačiai ir šiltai nusišypsodama jaunuoliui. - Manau, šį- 
kart geriau pasiimti Latiją. 

Danugas linktelėjo. Jis buvo susijaudinęs ir pasitraukė, mėgindamas 
rasti būdą susidoroti su staiga užplūdusiais sumišusiais jausmais. Jis labai 
nusivylė, kad Aila pasirinko Latiją, tačiau žavi moters šypsena, kai pavadi- 
no jį vyru, privertė kraują suplūsti į veidą, širdį smarkiau plakti. Trikdan- 
čiai įsitempė jo slėpsnos. 

Latija nubėgo apsivilkti šilto lengvo elnio kailio kelioninio drabužio, 
susikrovė kuprinę, įsidėjo Nezės paruošto maisto ir vandens. Ji pasiruošusi 
kelionei jau laukė lauke dar Ailai nespėjus nė persirengti. Mergaitė stebėjo, 
kaip Jondalaras padeda Ailai diržais prisegti ant Yhaha šonines pintines. 
Aila sudėjo Nezės parūpintą maistą ir vandenį į vieną krepšį ant kitų savo 
daiktų, o į kitą krepšį įgrūdo Latijos kelionmaišį. Tada, įsikibusi Yhaha į 
karčius, Aila stryktelėjo ir apsižergė kumelės nugarą. Jondalaras padėjo už- 
siropšti mergaitei. Įsitaisiusi priešais Ailą Lacija žvelgė į stovyklos žmones 
nuo pilkos kumelės nugaros, o akys švytėjo džiaugsmu. 

Kiek drovėdamasis prisiartino Danugas ir padavė Latijai atlaužtą ma- 


muto kaulo plokštelę. 

- Šrai, baigiau Taluto pradėtą žemėlapį. Bus lengviau rasti kelią, - tarė 
jis. 

— Oi, ačiū, Danugai! - šūktelėjo Larija ir stvėrusi už kaklo jį apkabi- 
no. 

— Tikrai. Ačiū, Danugai, - tarė Aila, vėl šypsodamasi ta širdį daužytis 
priverčiančia šypsena. 

Danugo veidas tapo kone toks pat raudonas kaip ir jo plaukai. Kai 
moteris su mergaite raitos ant kumelės pajudėjo šlaitu, jis mojavo joms 
atsukęs delną į save. Tas judesys reiškė „greičiau grįžkite“. 

Jondalaras, viena ranka apglėbęs jauno kumeliuko, kuris atkraginęs 
galvą ir iškėlęs snukį baudėsi lėkti iš paskos, sprandą, kita ranka apkabino 
jaunuolio pečius. 

- Labai gražiai pasielgei. Žinau, kad norėjai keliauti. Esu tikras, galėsi 
pajodinėti arkliu kitą kartą. 

Danugas tiesiog linktelėjo. Tą akimirką jis galvojo ne apie pasijodinė- 
jimą. 

Pasiekus stepes, subtiliais šlaunų spustelėjimais ir kūno judesiais Aila 
davė ženklą arkliui, ir Yhaha šuoliais pasileido į šiaurę. Po skriejančiomis 
kanopomis liejosi žemė, ir Latija sunkiai galėjo patikėti, kad lekia per stepę 
ant arklio nugaros. Ji nuo pat pradžių šypsojosi ir buvo pakilios nuotaikos. 
Tas nusiteikimas niekur nedingo, tačiau kartais ji užsimerkdavo ir palink- 
davo pirmyn, kad tik veidu jaustų vėją. Tai neapsakomai jaudino; mergai- 


tė nė neįsivaizdavo, kad kažkas gali taip smarkiai jaudinti. 


Kiti medžiotojai netrukus patraukė iš paskos. Ėjo visi, kas pajėgė ir no- 
rėjo. Iš liūto židinio ėjo trys medžiotojai. Latija buvo jauna, ir tik neseniai 
jai buvo leista prisijungti prie Taluto ir Danugo. Ji visada nekantraudavo 
keliauti, kaip ir jos motina, kai buvo jaunesnė, tačiau dabar Nezė nedaž- 
nai lydėdavo medžiotojus. Ji pasiliko rūpintis Rugija bei Raidagu ir padėti 
prižiūrėti kitus mažus vaikaus. Pasiėmusi auginti Raidagą, ji dalyvavo ne- 


daugelyje medžioklių. 

Prie lapės židinio gyveno tik du vyrai: jie abu, ir Vaimezas, ir Ranekas, 
medžiojo, tačiau nemedžiojo niekas iš mamuto židinio, išskyrus svečius — 
Ailą su Jondalaru. Mamuta buvo per senas. 

Nors būtų mielai keliavęs, Manuvas pasiliko, kad nelėtintų medžiotojų 
tempo. Tronija taip pat pasiliko su Nuvija ir Haralu. Išskyrus retus vary- 
mus, kada net vaikai galėjo padėti, ji taip pat atsisakė medžioklės žygių. 
Tornekas buvo vienintelis medžiotojas iš šiaurės elnio židinio, o Frebekas 
vienintelis medžiojo iš gervės židinio. Fralija ir Krosija pasiliko stovykloje 
su Krisaveru ir Iašeriu. 

Tulija kone visada sugalvodavo dingstį eiti medžioti, netgi kai turėjo 
mažų vaikų, tad tauro židiniui būdavo gerai atstovaujama. Be vadės, ke- 
liavo Barzekas, Digija ir Druvezas. Brinanas viską išbandė, kad įkalbėrų 
motiną pasiimti jį kartu, tačiau berniukas buvo paliktas su Neze, taip pat 
kaip ir jo sesuo Tusija. Jam buvo pažadėta, kad ir jis netrukus bus pakan- 
kamai suaugęs medžioti. 

Medžiotojai visi kartu užkopė šlaitu, o pasiekus lygią ganyklą Talutas 


nustatė spartų tempą. 


— Aš taip pat manau, kad diena pernelyg graži, jog būtų iššvaistyta vel- 
tui, — tvirtai statydama puodelį Nezė kreipėsi į būrį, medžiotojams išė- 
jus susirinkusį prie virimo židinio lauke. Moterys gurkšnodamos arbatą 
baiginėjo vėlyvus pusryčius. - Grūdai subrendę ir sausi, norėčiau eiti ir 
susirinkti juos. Jei patrauktume prie pinijų guoto palei upeliuką, galėtume 
prisirinkti ir sunokusių riešutų, jei jie subrendę. Ar dar kas nors nori eiti? 

— Nesu tikra, ar Fralija taip toli nueis, - pastebėjo Krosija. 

— Oi, mama, - tarstelėjo Fralija, - truputį pasivaikščioti man bus tik į 
naudą. Kai orai subjurs, visi turėsime kone visą laiką lindėti viduje. O tai 
nutiks gana greitai. Norėčiau eiti, Neze. 

— Ką gi, tada ir aš geriau eisiu, padėsiu jums prižiūrėti vaikus, — tarė 
Krosija tarsi didžiai aukodamasi, nors sumanyta išvyka ir jai patiko. 


Tronija noromis tai pripažino. 

— Kokia puiki mintis, Neze! Tikrai, įsidėsiu Hatalą į nugaros krepšį, 
todėl galėsiu panešti Nuviją, jei ji pavargs. Nieko nėra maloniau už dieną, 
praleistą lauke. 

— Nuviją aš galėsiu panešti, nėra reikalo tampyti dviejų, - įsiterpė Ma- 
nuvas. - Tik aš tikriausiai eisiu kedrinių pinijų, o grūdus rinkti paliksiu 
jums. 

— Ko gero, aš irgi prisijungsiu, Neze, - tarstelėjo Mamuta. - Galir Rai- 
dagas nepasididžiuos palaikyti seniui kompaniją? Gal pamokys mane dar 
daugiau Ailos ženklų, kad jau taip įgudo. 

— Tu irgi labai įgudęs, Mamuta, - ženklais parodė Raidagas. - Taip 
greitai mokaisi. Gal tu mane mokysi? 

— Gal mes mokysim vienas kitą? - ženklais parodė Mamuta. 

Nezė nusišypsojo. Senolis niekada nesielgė su mišrių dvasių vaiku ki- 
taip nei su kitais stovyklos vaikais, tik rodė jam daugiau dėmesio dėl jo 
silpnumo ir neretai padėjo jai prižiūrėti Raidagą. Atrodė, jog tarp jų tvy- 
ro ypatingas artumas. Ji įtarė, kad Mamuta eina tam, kad berniukas būtų 
užsiėmęs, kol kiti dirbs. Taip pat Nezė žinojo, jog senolis pasirūpins, kad 
niekas nė netyčia nemygtų Raidago eiti greičiau, nei jis pajėgia. Jis sulė- 
tins, jei pamatys, kad mažiui per sunku, ir apkaltins savo garbų amžių. Jau 
anksčiau yra taip daręs. 

Visiems susirinkus lauke prie žeminės su krepšiais, odomis, vanden- 
maišiais ir maistu pusiaudienio užkandai, Mamuta išsiėmė nedidelę su- 
brendusios moters figūrėlę, išskaptuotą iš mamuto kaulo, ir įsmeigė ją į 
žemę priešais įėjimą. Pasakė kelis tik jam vienam suprantamus žodžius ir 
atliko kelis jausmingus judesius. Iš stovyklos išeina visi, būstas lieka tuščias, 
tad jis pažadino Mutos, Didžiosios Motinos, dvasią, prašydamas saugoti ir 
ginti namus, kol jų nebus. 

Niekas nepažeis draudimo įeiti, kurį reiškia Motinos figūrėlė prie įėji- 
mo. Nesant absoliučios būtinybės niekas nedrįstų rizikuoti pasekmėmis, 
kurių, visuotiniu įsitikinimu, susilauktų. Net atsiradus žūtbūtiniam porei- 
kiui - jei kas nors būtų sužeistas ar audrai užklupus prisireiktų pastogės, 
reiktų tučtuojau imtis veiksmų ir numaldyti galimą kerštingos saugotojos 


pyktį. Žmogus, šeima arba stovykla nedelsdama turėtų sumokėti kompen- 

saciją, viršijančią bet kokio sunaudoto turto vertę. Aukos ir dovanos tu- 
rėtų būti atiduotos mamuto židinio nariams, kad jie numaldytų Didžiąją 
Motiną maldavimais, paaiškinimais bei pažadais ateityje gerais darbais ar 
kaip kitaip kompensuoti nepaklusnumą. Mamutos poelgis buvo veiks- 
mingesnis už bet kokią spyną. 

“Kai Mamuta nusisuko nuo įėjimo, Nezė užsikėlė ant pečių krepšį, ant 
kaktos pasitaisė nešulį padedančią prilaikyti juostelę, pastvėrusi Raida- 
gą užsisodino jį ant aptakios šlaunies, kad lengviau užneštų šlaitu. Tada, 
paraginusi Rugiją, Tusiją ir Brinaną, ji pasileido stepių link. Kiti darniai 
sekė įkandin, ir netrukus jau kita stovyklos pusė drožė per atvirą ganyklą 
dienelę padirbėti: rinkti grūdų bei sėklų, kuriuos jiems pasėjo ir pasiūlė 
Didžioji Motina Žemė. Rinkėjų darbas ir įnašas į bendrą gyvenimą buvo 
vertinamas ne mažiau nei medžiotojų, tačiau ir viena, ir kita nebuvo vien 


tik darbas. Draugiškai visiems kartu dirbti buvo smagu. 


Aila su Latija nutiškėjo per seklų upeliuką, tačiau Aila sulėtino arklį, 
kai jiedvi prijojo kitą, kur kas didesnį vandentakį. 

— Ar čia ta upė, kuria dera sekti? — pasiteiravo Aila. 

— Nemanau, - atsakė Latija, paskui pasitikslino ženklus ant kaulo 
plokštelės. - Ne, pažiūrėk čia, šitą nediduką jau kirtom. Šitą irgi kertame. 
Suksime ir kilsime aukštyn palei kitą upę. 

— Neatrodo gilu. Ar čia gera vieta bristi ? 

Latija pasidairė pasroviui ir į aukštupį. 

— Kiek aukštėliau yra geresnė vieta. Ten tereiks nusiauti ir pasiraitoti 
kelnes. 

Jos pajojėjo prieš srovę, tačiau kai pasiekė seklią brastą, kur vanduo pu- 
tojo aplink kyšančius akmenis, Aila nesustojo. Ji pasuko Yhaha į vandenį 
ir leido arkliui rinktis kelią skersai upę. Kitoje pusėje kumelė vėl pasileido 
šuoliais, o Latija nušvito šypsena. 


— Mes net nesušlapome! - sušuko mergaitė. — Tik keli lašai užtiško. 

Kai jos pasiekė kitą upę ir pasuko į rytus, Aila trumpam sulėtino tem- 
pą, kad Yhaha pailsėtų. Vis dėlto net lėtai arklys bėgo kur kas greičiau nei 
žmogus eitų arba pastoviu greičiu risnotų, todėl jos greitai įveikė numa- 
tytą atstumą. Toliau vietovė keitėsi, darėsi atšiauresnė, atsirado pakiluma. 
Kai Aila sustojusi parodė kitoje pusėje plačią „V“ formos deltą ir intaką 
upės, palei kurią jos jojo, Latija nustebo. Ji nesitikėjo taip greitai pamatyti 
intaką, tačiau Atila, kaip ir tikėjosi, pastebėjo putojantį vandenį. Iš ten, kur 
jos stovėjo, buvo matyti trys didžiulės granito atodangos, nelygus status 
paviršius kitapus upės ir dar dvi atodangos jų pusėje, kiek aukščiau palei 
upę, išsidėsčiusios kampu. 

Jos sekė sava upės atšaka ir pastebėjo, kad ji sukasi link atodangų. Prisi- 
artinusios prie pirmosios Aila ir Latija pamatė, kad upė srūva tarp jų. Vos 
prajojusi upę įrėminančias atodangas Aila pastebėjo keletą tamsių gauruo- 
tų bizonų, besiganančių prie vandens vis dar žaliose viksvose ir nendrėse. 
Parodžiusi gyvūnus ji sušnibždėjo Latijai į ausį: 

— Garsiai nekalbėk. Žiūrėk. 

— Jie ten! - prislopintai spygtelėjo mergaitė, mėgindama suvaldyti jau- 
dulį. 

Aila pasukiojo galvą, tada lyžtelėjo pirštą ir iškėlė jį, mėgindama nusta- 
tyti vėjo kryptį. 

— Vėjas pučia į mus nuo bizonų pusės. Gerai. Nenoriu jų trikdyti, kol 
pasiruošime medžioti. Bizonai arklius pažįsta. Su Yhaha galime prisiartin- 
ti, bet ne kaži kiek. 

Aila nukreipė arklį rūpestingai aplenkdama gyvūnus, kad patikrintų 
padėtį toliau prieš srovę. Įvykdžiusi, ką užsibrėžė, ji grįžo atgal tuo pačiu 
keliu. Didelė sena bizonė pakėlusi galvą jas nužvelgė vis gromuliuodama. 
Kairiojo jos rago galiukas buvo nulaužtas. Moteris sulėtino arklį ir leido 

"Yhaha judėti natūraliai, o raitelės sulaikiusios kvapą tylėjo. Kumelė susto- 
jo, nuleido galvą ir peštelėjo kelis žolės stiebelius. Arkliai paprastai sune- 
rimę nesigano, tad kumelės veiksmas, regis, nuramino bizonę. Ji taip pat 
ėmė ganytis. Aila kuo greičiau apjojo nedidelę bandą, tada šuoliais para- 
gino Yhaha pasroviui. Pasiekusios anksčiau pastebėtus orientyrus, jos vėl 
pasuko į pietus. Kirtusios antrąjį upelį sustojo atsigerti, pagirdė Yhaha, o 


tada nujojo toliau į pietus. 

Medžiotojų būrelis buvo neseniai kirtęs pirmąjį upeliuką, kai Jonda- 
laras pastebėjo, kad Lenktynininkas veržiasi dulkių debesies, judančio jų 
kryptimi, link. Jis patapšnojo Talutui per petį ir parodė. Vadas pakėlė gal- 
vą ir pamatė jų link ant Yhaha atjojančias Ailą su Latija. Medžiokliams 
neteko ilgai laukti, kol arklys su raitelėmis įsimaišė į jų vidurį ir išdidžiai 
sustojo. Latijos veide švytėjo laiminga šypsena, akys žėrėjo, o skruostai 
buvo nuraudę iš susijaudinimo. Talutas padėjo jai nusiropšti nuo kumelės. 
"Tada Aila permetė koją per Yhaha ir nuslydo, o visi susispietė aplink. 

— Ar pavyko juos rasti? — pasiteiravo Talutas, garsiai ištardamas visiems 
kirbėjusį klausimą. Dar vienas žmogus paklausė beveik to paties, tik visiš- 
kai skirtingu tonu. 

— Nesugebėjo netgi jų rasti. Nemaniau, kad lėkimas į priekį arkliu duos 
kokios naudos, - sukniurkė Frebekas. 

Latija nedelsdama piktai jam atkirto: 

— Ką čia tauški, „nesugebėjo rasti '? Radom ir vietą, net ir bizonus ma- 
tėm! 

— Kur dabar bizonai? - sesers dukros pasiteiravo Vaimezas, nekreipda- 
mas dėmesio į Frebeką ir nuslopindamas jo pašaipią pastabą. 

Latija nudrožė prie ant Yhaha šono kabančios nešulių pintinės ir išsi- 
traukė ženklais išmarginto kaulo plokštelę. Tada iš prie juosmens kyban- 
čios makšties išsitraukusi titnago peilį, ji atsisėdo ant žemės ir žemėlapyje 
ėmė raižyti papildomus ženklus. 

— Pietinė atšaka prateka štai čia, tarp dviejų atodangų, - kalbėjo Latija. 
Vaimezas su Talutu atsisėdo greta jos ir pritariamai sulinksėjo, o Aila ir 
keletas kitų sustojo aplink ratu. — Bizonai buvo kitoje atodangų pusėje, 
kur atsiveria salpa ir prie vandens vis dar yra žalio pašaro. Mačiau keturis 
jauniklius... - kalbėdama mergaitė įbrėžė keturias vertikales. 

— Aš manau, penkis, - pataisė Aila. 

Latija pakėlė akis į Ailą, linktelėjo ir pridėjo dar vieną trumpą brūkš- 
niuką. 

— Tu buvai teisus, Danugai, dėl dvynių. Ir yra jaunų. Ir septynios 
karvės... — ji vėl pakėlė galvą, kad Aila patvirtintų. Moteris pritariamai 

linktelėjo, o Latija pridėjo dar septynias lygiagrečias linijas, kiek ilgesnes 
nei pirmosios. - Tik keturios su jaunikliais, man regis, - ji akimirką svars- 
tė. - Kiek toliau buvo daugiau. 

— Penki jauni patinėliai, - pridūrė Aila. - Ir dar du ar trys. Nesu tikra, 
gal daugiau mes nepastebėjom. 

Larija pridėjo penkias kiek didesnes linijas, truputį atskirai nuo pirmų- 
jų, tada nubrėžė dar tris, truputį mažesnes, ir išrėžė nedidelį „Y“ formos 
ženkliuką paskutinėje eilės linijoje šitaip parodydama, kad baigė, kad toks 
yra galutinis jų suskaičiuotų bizonų kiekis. Latijos skaičiavimo ženklai 
kirto kai kuriuos kitus ženklus, anksčiau įrėžtus kaule, tačiau tai nebuvo 
svarbu. Savo anie jau buvo atitarnavę. 

Talutas paėmė iš Latijos kaulo plokštelę ir atidžiai ištyrinėjo. Tada pa- 
žvelgė į Ailą. 

— Gal netyčia pastebėjote, kuriuo keliu jie traukia? 

— Man regis, aukštyn palei upę. Mes apjojome bandą, atsargiai, kad 
nesutrikdytume jos. Jokių pėdsakų kitoje pusėje, žolė nenuėsta, - papa- 
sakojo Aila. 

Talutas linktelėjo ir parylėjo akivaizdžiai svarstydamas. 

— Sakai, apsupote. Ar toli nujojote į aukštupį? 

— Taip. 

— Kiek prisimenu, salpa siaurėja, kol visai pradingsta, ir aukštos uolos 
priartėja prie pat vandens. Ten nėra jokio išėjimo. Ar taip? 

— Taip... tik tikriausiai išėjimas yra. 

— Išėjimas? 

— Priešais stačias uolas yra status skardis, medžiai, tankūs krūmai su 
Man regis, tai išėjimas. 

Talutas susiraukė, dirstelėjo į Vaimezą, į Tuliją, tada pratrūko juoku. 

- Išėjimas kartu yra ir įėjimas! Šitaip Mamuta sakė! 

Vaimezas akimirką sutriko, paskui pamažu viską supratęs išsišiepė. Tu- 
lija juos abu nužvelgė. Tada ir jos veide ėmė busti supratimas. 

- Žinoma! Mes galim tuo keliu įeiti, padaryti aptvarą, kad juos už- 
spiestume, tada apeiti iš kitos pusės ir juos įvaryti, - paaiškino Tulija, kad 


visiems pasidarytų aišku. - Kažkas turi stebėti ir įsitikinti, kad nuo mūsų 

į juos nepapūstų vėjas ir jie nenukėblintų atgal pasroviui, kol statysime 
spąstus. 

— Atrodo, tai tinkama užduotis Danugui ir Latijai, - pastebėjo Talu- 
tas. 

— Manau, jiems gali padėti Druvezas, - pridūrė Barzekas. - Jei manot, 
kad prireiks daugiau pagalbos, eisiu pats. 

— Gerai! - nesiginčijo Talutas. - Jūs žygiuokit palei upę pasroviui, o aš 
žinau greitesnį kelią pasiekti tolimąjį galą. Mes nuo čia kirsime. Jūs laiky- 
site juos apsupę, o vos baigsime spąstus, ateisime pas jus ir padėsime juos 


įvaryti. 


Išdžiūvusi vaga - sauso purvo ir akmenų ruožas, įsirėžęs į stačią, me- 
džiais ir susiraizgiusiais krūmais apaugusį kalvos šlaitą, vedė į lygią, siau- 
rėjančią salpą greta sraunios upės, kuri krito tarp uolų keliais neaukštais, 
bet niršiais kriokliais. Aila atsistojo ir nuėjo prie arklių. Ir Yhaha, ir Lenk- 
tynininkas buvo pripratę prie stataus tako į urvą slėnyje, todėl be dides- 
nio vargo nusileido žemyn. Aila nuo Yhaha nuėmė krepšius ir diržus, kad 
kumelė galėtų laisvai ganytis. Jondalaras nenorėjo nuimti Lenktynininko 
apynasrio, nes be jo nei Aila, nei jis nepajėgė suvaldyti jau gana didelio 
kumeliuko, kuris panoręs galėjo ir užsiaikštyti. Kadangi apynasris ganytis 
nekliudė, Aila neprieštaravo, nors pati mieliau arkliui būtų suteikusi visiš- 
ką laisvę. Moteris suprato skirtumą tarp kumelės ir jos kumeliuko. Yhaha 
visada ateidavo ir dingdavo kada panorėjusi, tačiau Aila visą laiką praleis- 
davo su kumele - neturėjo nieko daugiau. Lenktynininkas turėjo Yhaha, 
tačiau silpnesnį ryšį su Aila. „Tikriausiai man arba Jondalarui derėtų dau- 
giau su juo pabūti ir jį pamokyti“, - pagalvojo ji. 

Kai Aila atėjo padėti medžiotojams, aptvarą primenanti pasala jau 
buvo renčiama. Tvorą mamutojai statė iš visų medžiagų, kokių tik pavyko 
rasti: riedulių, kaulų, medžių ir šakų. Viskas buvo kraunama ir tarpusavyje 
suraizgoma. Gausi ir įvairi gyvūnija šaltose lygumose nuolat atsinaujin- 
davo, o senus išsibarsčiusius kaulus atsitiktiniai srautai dažniausiai suneš- 
davo į netvarkingas krūvas. Kiek paieškojus žemupio link, visai netoliese 
buvo aptikta kaulų krūva. Medžiotojai didžiulius gyvulių kojų kaulus bei 


šonkaulių rėmus tempė į plotą netoli išdžiūvusio upelio vagos, kurią jie 

bandė užtverti. Tvora turėjo būti pakankamai tvirta, kad išlaikytų bizonų 
bandą, tačiau nebuvo numatyta kaip nuolatinis statinys. Ji bus reikalinga 
tik kartą. Šiaip ar taip, mažai tikėtina, kad ji atsilaikytų pavasarį, kai srau- 
nus upeliukas išpamps į šėlstančią srovę. 

Aila stebėjo, kaip Talutas mosuoja milžinišku kirviu didžiule akme- 
nine geležte, tarsi jis būtų žaisliukas. Vyras buvo nusimetęs marškinius ir 
apsipylęs prakaitu vertė tiesius jaunus medelius, kiekvieną nukirsdamas 
dviem trim smūgiais. Tornekas su Frebeku nespėjo jų nešioti. Tulija pri- 
taip pat lengvai prireikus pusiau perkirsdavo medį ar suskaldydavo kaulą, 
kad jis tiktų į numacytą vietą. Retas vyras jėga galėjo prilygti vadei. 

— Talutai! — šūktelėjo Digija. Ji tempė priekinį galą visos lenktos ma- 
muto ilties, kuri buvo daugiau nei penkiolikos pėdų ilgio. Vaimezas ir Ra- 
nekas prilaikė vidurį ir galą. - Radom mamuto kaulų. Ar laužysi šitą iltį ? 

Raudonplaukis milžinas išsišiepė. 

- Šita sena pabaisa tikriausiai nugyveno ilgą amželį! — pareiškė jis ap- 
žergęs atneštąją iltį. 

Milžiniški Taluto raumenys išsipūtė. Jis pakėlė triuškinamo dydžio 
kirvį ir oru ataidėjo smūgiai. Kaulo arplaišos išlakstė į visas puses. Aila 
kaip pakefėta stebėjo, kaip galingas vyras šitaip prityrusiai ir lengvai valdo 
masyvų įrankį. Toks jėgos pasireiškimas kur kas labiau pribloškė Jondala- 
rą, nes anksčiau jis tokių dalykų nevertino. Aila buvo labiau pratusi, kad 
vyrai nudirbtų didelius darbus kliaudamiesi vien raumenų jėga. Nors ji ir 
pranoko juos ūgiu, genties vyrai buvo itin raumeningi ir ypač stiprūs. Net 
ir moterys, tarp kurių augo kitų mergaitė, pasižymėjo šiurkščia jėga. Buvo 
tikimasi, kad ir Aila atliks genties moterims skirtas užduotis, tad gyveni- 
mo būdas privertė užsiauginti jos smulkiems kaulams neįprastai stiprius 
raumenis. 

Talutas padėjo kirvį, užsikėlė ilties galą ant peties ir patraukė link sta- 
tomos užtvaros. Aila pastvėrė didžiulį kirvį, kad jį patrauktų, ir suprato, 
jog jo nesuvaldytų. Netgi Jondalarui jis buvo per sunkus, kad meistriškai 
panaudotų. Įrankis buvo pernelyg gerai pritaikytas stambiajam vadui. 
Abudu užsikėlė kitą pusę ilties ant pečių ir nuėjo paskui Talutą. 

Jondalaras su Vaimezu pasiliko padėti įpleištuoti akmenimis gremėz- 
diškas kaulines iltis. Jos bus rimta užtvara bet kuriam lekiančiam bizonui. 
Aila su Digija ir Raneku nuėjo atnešti daugiau kaulų. Jondalaras atsisukęs 
nusekė žvilgsniu nueinančiuosius ir iš paskutiniųjų nurijo pyktį pamatęs, 
kad juodaodis vyras, žengiantis greta Ailos, pasakė kažką, kas jas su Digija 
prajuokino. Ir Talutas, ir Vaimezas, pastebėję įraudusį ir piktą išvaizdaus 
jaunojo svečio veidą, persimetė reikšmingais žvilgsniais, tačiau nieko ne- 
pasakė. 

Galiausiai buvo sumontuoti vartai. Vienoje tvoros angos pusėje buvo 
stačiai įkastas tvirtas jaunas medelis nukapotomis šakomis. Pagrindui 
buvo iškasta skylė, o medžiui paremti buvo sukrauta akmenų krūva. Dėl 
tvirtumo baslys prie sunkių mamutų ilčių dar buvo pririštas juostomis. 
Vartus atstojo suraizgytų kojų kaulų, šakų ir mamutų šonkaulių konstruk- 
cija, tvirtai pririšta prie dviejų vienodo ilgio pagalių. Keletas žmonių juos 
prilaikė, o kiti, persukdami juostelę, vieną kraštą keliose vietose pririšo 
prie statmenai įtvirtinto baslio, todėl vartai sukiojosi ant savotiškų odos 
vyrių. Prie kito krašto buvo sukrauti sunkūs rieduliai, skirti uždarytiems 
vartams užremti. 

Kai viskas jau buvo paruošta, popietės saulė tebekabojo aukštai. Vi- 
siems sutartinai darbuojantis, spąstus įrengti pavyko stebėtinai greitai. 
Medžiotojai susibūrė aplink Talutą ir užkandžiaudami atsineštu sausu 
kelionės maistu kurpė tolesnius planus. 

— Sunkiausia bus įvaryti juos pro vartus, - aiškino Talutas. - Jei įeis vie- 
nas, kiti tikriausiai seks iš paskos. O jei jie prabėgs pro šalį ir pradės blašky- 
tis čia, gale, kur tiek mažai vietos, bizonai gali pasukti prie vandens. Srovė 
čia stipri, ne visi gebės ją įveikti, tačiau mums tai visiškai nenaudinga. Mes 
juos prarasim. Geriausiu atveju pasroviui išgriebsim kokį skenduolį. 

— Tada teks užkirsti jiems kelią, - pareiškė Tulija, - neleisti išvengti 
spąstų. 

— Kaip? — pasiteiravo Digija. 

— Galėtume pastatyti dar vieną tvorą, - pasiūlė Frebekas. 

— Kaip sužinosime, ar bizonai nepasuks prie vandens priėję tvorą? — 


pasiteiravo Aila. 

Frebekas ją globėjiškai nudelbė, tačiau anksčiau prabilo Talutas. 

— Geras klausimas, Aila. Be to, aplink liko ne itin daug medžiagos dar 
vienai tvorai statyti. 

Frebekas supykęs niūriai žvilgtelėjo į Ailą. Jis pasijuto taip, tarsi būtų 
privertusi jį apsikvailinti. 
 -Kadir ką sumeistrautume keliui užblokuoti, tai būtų naudinga. Vis 
dėlto aš galvoju, kad kas nors turi čia stovėti ir juos varyti. Nors tai pavo- 
jinga, - tęsė Talutas. 

— Aš pastovėsiu. Tai gera vieta pasinaudoti šita iečių mėtykle, apie ku- 
rią pasakojau, — tarė Jondalaras, rodydamas nematytą įtaisą. - Ietis skrieja 
ne tik toliau, bet ir su didesne jėga nei sviedus ranka. Tinkamai nusitai- 
kius iš nedidelio atstumo viena ietimi nudobiama iškart. 

— Tai tiesa? - nepatikėjo Talutas, su nauju susidomėjimu žvelgdamas į 
Jondalarą. - Vėliau apie tai daugiau pasikalbėsim. Gerai, jei nori, gali čia 
stotis. Manau, aš taip pat čia įsitaisysiu. 

- Ir aš, - pasisiūlė Ranekas. 

Jondalaras susiraukė žiūrėdamas į besišypsantį tamsiaodį. Jis nebuvo 
tikras, ar nori užimti postą su vyru, taip akivaizdžiai besidominčiu Aila. 

— Aš taip pat čia stovėsiu, - pasakė Tulija. - Užuot statę dar vieną 
tvorą, verčiau sukraukime atskiras krūvas, už kurių kiekvienas galėtume 
atsistoti. 

— Arba pabėgti, - pašmaikštavo Ranekas. - Kas verčia jus galvoti, kad 
jie neims mūsų vytis? 

— Kalbant apie vaikymąsi, dabar, kai nusprendėme, ką darysime bizo- 
nams pasirodžius, kaip ketiname atvilioti juos čia? - pasiteiravo Talutas, 
įvertinęs saulės padėtį danguje. - Iš čia tolimas kelias juos apeiti. Dienos 
gali nepakakti. 

Aila klausėsi labiau negu susidomėjusi. Ji prisiminė, kaip medžioklės 
planus kurpdavo genties vyrai. Pradėjusi medžioti su svaidykle, mergaitė 
labai troško būti įtraukta į medžiotojų būrį. Šį kartą ji buvo viena iš me- 
džiotojų. Pastebėjusi, kad Talutas įsiklausė į jos ankstesnę pastabą, ir pri- 
siminusi, kad jis noriai priėmė jos pasiūlymą pasižvalgyti, išdrįso pateikti 


dar vieną: 

— Yhaha yra puiki varovė, - tarė Aila. - Su Yhaha ne vieną kartą giniau 
bandas. Galiu apsukti bizonus, susirasti Barzeko grupelę ir greitai atginti 
bizonus čia. Jūs lauksite ir įvarysite į spąstus. 

Talutas pažvelgė į Ailą, į kitus medžiotojus, tada vėl į Ailą. 

— Ar tu tikra, kad susidorosi? 

— Taip. 

— O kaip juos apsuksi? - pasiteiravo Tulija. - Tikriausiai gyvuliai jau 
pajuto, kad mes čia, ir nepasitraukė tik dėl to, kad Barzekas su jaunuoliais 
užtvėrė jiems kelią. Kas žino, kaip ilgai jiems pavyks bizonus išlaikyti? Ar 
nenuginsi bizonų netinkama kryptimi, jei iš čia pasuksi jų link? 

— Nemanau. Bizonai arklių pernelyg nesibaido, tačiau galiu joti aplink, 
jei norite. Arklys lekia greičiau, nei eina žmogus, - pasakė Aila. 

— Ji teisi! Niekas to nepaneigs. Aila ant arklio apjos aplinkui greičiau 
nei mes apeitume, — tarė Talutas, paskui susitelkęs susiraukė. - Manau, 
turėtume leisti jai elgtis saviškai, Tulija. Ar tikrai svarbu, kad medžioklė 
pavyktų? Nepakenktų, ypač jei žiema pasirodys ilga ir sunki. Be to, paj- 
vairintume maistą, tačiau iš tikrųjų atsargų turime pakankamai. Niekaip 
nenukentėsime, jei neteksime šių bizonų. 

— Tas tiesa, tačiau įdėjome tiek daug darbo. 

— Ne pirmas kartas, kai įdėję daug darbo grįžtume tuščiomis, - Talutas 
vėl patylėjo. - Blogiausia, kas gali nutikti, - prarasime bandą. Jei pavyks, 
dar nesutemus puotausime išsikepę bizonienos, o rytoj iš pat ryto jau lei- 
simės atgalios. 

Tulija linktelėjo: 

— Gerai, Talutai. Išmėginkime tavąjį būdą. 

— Norėjai pasakyt, Ailos būdą. Pirmyn, Aila. Pasistenk atginti bizonus 
čionai. 

Aila nusišypsojo ir švilptelėjo Yhaha. Kumelė sužvingo ir abu su Lenk- 
tynininku atlėkė šuoliais. 

— Jondalarai, prilaikyk Lenktynininką, - tarė Aila ir nubėgo prie ku- 
melės. 

— Nepamiršk iečių mėtyklės, - šūktelėjo Jondalaras. 

Aila stabcelėjusi stvėrė ginklą ir kelias ietis iš laikiklio prie krepšio šono, 


tada išlavintu lengvu judesiu užšoko arkliui ant nugaros ir nujojo. Kurį lai- 

ką Jondalaras buvo užsiėmęs eržiliuku, kuris muistėsi nepatenkintas, kad 
negali lėkti paskui kumelę. Visa tai išėjo į naudą: Jondalaras neturėjo laiko 
pastebėti nujojančią Ailą stebinčio Raneko žvilgsnio. 

Moteris ant nebalnoto arklio niršiai jojo išilgai salpos palei sūkuringą 
sraunią upę, raitytu koridoriumi vingiuojančią tarp stačių kalvų. Nuogi 
krūmai, pridengti išdžiūvusios žolės, kibo į kalvų šlaitus ir gūžėsi vėjuo- 
tose viršūnėse, suminkštindami atšiaurų žemės veidą, tačiau po vėjo su- 
neštu tarpus užpildančiu lioso dirvos sluoksniu slypėjo akmeninė širdis. 
Išsikišusiomis uolomis nusagstyti šlaitai liudijo tikrąjį granitinį pobūdį 
regiono, kuriame aukštos kalvos kilo iki didingų atodangų plikų uolų vir- 
šūnėmis. 

Prijojusi tą vietą, kur ryte buvo mačiusi bizonus, Aila sulėtino, tačiau 
gyvūnų čia nebebuvo. Jie pajuto arba išgirdo medžiotojų bruzdesį ir pa- 
keitė kryptį. Ji pastebėjo bizonus visai kaip ji judančius į šešėlius, kuriuos 
popietės saulėje metė viena atodangų. Iš karto už nedidelės bandos ji pa- 
matė Barzeką, stovintį greta, kaip pasirodė, nedidelės akmenų piramidės. 

Žalesnė žolė tarp plikų liaunų medžių prie vandens atviliojo bizonus 
į siaurą slėnį, tačiau praėjus pro vienodas atodangas, įrėminusias upę, ne- 
atsirado kito išėjimo, tik tas, pro kurį gyvūnai ir suėjo. Barzekas su jaunai- 
siais medžiotojais matė, kaip bizonai, pasklidę palei upę, vis dar šen bei 
ten sustoja pasiganyti, tačiau pamažu traukia atgal. Jie bandė juos nuginti, 
tačiau sustabdydavo tik laikinai. Susibūrę krūvon ir mėgindami išeiti iš 
slėnio bizonai judėjo kiek ryžtingiau. Ryžtas ir neviltis galėjo sukelti pa- 
nišką bėgimą. 

Gyvūnų sulaikyti pasiųsta ketveriukė suprato, kad nieku gyvu nesu- 
stabdytų paniško bėgimo, tačiau ir pradėti jų varyti negalėjo. Reikėjo daug 
pastangų gyvulius sulaikyti. Barzekas nenorėjo, kad jie nevaldomai pasi- 
leistų kita kryptimi, kol spąstai neįrengti. Akmenų piramidė, prie kurios 
Barzeką ir pastebėjo Aila, buvo sukrauta aplink tvirtą šaką su pririštu dra- 
bužiu, kuris plaikstėsi vėjyje. Paskui ji išvydo dar kelias akmenų krūvas, 
prilaikančias šakas ar kaulus, išdėliotas gana nediliais tarpais tarp atodan- 
gos ir vandens. Nuo visų baslių karojo miego kailis, drabužis arba palapi- 
nės dangalas. Medžiotojai išnaudojo netgi mažus medelius ir krūmus, bet 


ką, prie ko galėjo pririšti kokį daiktą, kad jis judėtų vėjyje. 

Bizonai nervingai žvelgė į keistus vaiduoklius nesuprasdami, ar jie 
grėsmingi. Jie nenorėjo grįžti tuo keliu, kuriuo atėjo, tačiau nenorėjo ir 
leistis pirmyn. Kartkartėmis koks vienas bizonas pajudėdavo link neaiš- 
kaus daikto, tada mesdavosi atgal tam suplevėsavus. Bizonai buvo įkalinti, 
efektyviai sulaikyti ten, kur Barzekas norėjo, kad jie ir būtų. Ailai šis nuos- 
tabus sumanymas padarė įspūdį. 

Ji pavarė Yhaha prie pat atodangos, norėjo pro bizonus prajoti lėtai, 
kad nesugriautų subtilios pusiausvyros. Aila pastebėjo, kad sena bizonė 
nulaužtu ragu ryžtingai traukia pirmyn. Gyvuliui nepatiko būti uždary- 
tam, jis atrodė nusiteikęs pralaužti užtvarą. 

Pastebėjęs Ailą Barzekas pasidairė kitų medžiotojų, tada vėl atsigręžė 
į ją ir susiraukė. Po šitokių pastangų jis netroško, kad moteris pavarytų 
bizonus netinkama kryptimi. Greta krustelėjo Latija. Jie tyliai persimetė 
keliais žodžiais, tačiau Barzekas vis tiek nuogąstaudamas nenuleido akių 
nuo moters ant arklio, kol ji prijojo visai arti. 

— Kur kiti? - pasiteiravo Barzekas. 

— Laukia, - atsakė Aila. 

— Laukia ko? Negalim laikyti tų bizonų čia amžinai! 

— Laukia, kol mes varysim bizonus. 

— Kaip mes galim juos varyt? Mūsų nepakanka! Jie jau pasiruošę iš- 
trūkti. Nežinau, kiek ilgai galėsime juos čia išlaikyti. Dar mažiau galimy- 
bių varyti juos atgal. Reikia, kad jie pradėtų paniškai bėgti. 

— Yhaha varys, - paaiškino Aila. 

— Arklys varys bizonus! 

— Ji jau anksčiau yra variusi. Bus geriau, jei ir tu varysi. 

Pasiklausyti priėjo Danugas su Druvezu, kurie buvo išsisklaidę stebėti 
bandos ir paleisdavo akmenis į pavienius žvėris, išdrįsusius pernelyg pri- 
siartinti prie plevėsuojančių sargybinių. Jaunuoliai apstulbo ne mažiau 
negu Barzekas, tačiau sumažėjus jų budrumui pokalbį teko skubiai baigti 
ir stvertis paskutinės galimybės. 

Akies kampučiu Aila pastebėjo, kaip didžiulis jaunas patinas pasilei- 
džia bėgti, o paskui jį dar keli. Dar akimirka, ir viskas bus baigta, sulaikyta 
banda išsilaisvins. Ji apsuko Yhaha, metė ietis su mėtykle ir pasileido pas- 


kui gyvulius, pakeliui nuo šakos pasistvėrusi plevėsuojančią tuniką. 

Ji lėkė tiesiai į gyvulį pasilenkusi, mosuodama tunika. Bizonas staigiai 
metėsi į šalį mėgindamas ją apibėgti. Kirtusi odiniu drabužiu buliui per 
snukį Aila vėl apsuko Yhaha. Gyvuliui neliko nieko kita, kaip sukti atgal 
į siaurą slėnį, į būrį gyvūnų, kurie atsekė paskui jį. Aila, raita ant Yhaha, 
mynė jam ant kulnų, kapodama odos tunika. 

Atitrūko dar viena bizonė, tačiau Aila sugebėjo ir ją apgręžti. Atrodė, 
kad Yhaha iš anksto supranta, kuris bizonas bandys ištrūkti tam dar nė 
nepabandžius to padaryti. Ir nesąmoningi moters signalai, ir kumelės in- 
tuicija kaskart nuvesdavo ją į gauruotų žvėrių kelią. Nuo pat pradžių Aila 
sąmoningai nesistengė dresuoti Yhaha. Pirmą kartą ji užšoko arkliui ant 
nugaros gryno instinkto pastūmėta, jokia mintis apie valdymą jai nė ne- 
toptelėjo. Tai vyko pamažu, augant abipusiam supratimui. Aila įrempdavo 
kojų raumenis ar subtiliai pakeisdavo kūno padėtį, o kumelė į tai atsižvelg- 
davo. Nors pamažu moteris pradėjo taikyti tai tikslingai, tarp moters ir 
arklio visada būdavo visiškas supratimas, ir jos dažnai judėdavo kaip viena, 
tarsi vadovautųsi vienu protu. 

Vos Ailai pajudėjus, kiti suvokė padėtį ir nuskubėjo stabdyti bandos. 
Aila su Yhaha jau buvo variusi gyvulių bandą, tačiau be pagalbos nebūtų 
gebėjusi apsukti bizonų. Didžiulius kuprotus žvėris suvaldyti buvo sun- 
kiau, nei ji įsivaizdavo. Jie nepasidavė, o Aila niekada nebuvo variusi gy- 
vulių ta kryptimi, kuria jie nenori eiti. Atrodė, tarsi instinktas būtų juos 
įspėjęs apie laukiančius spąstus. 

Danugas nuskubėjo padėti Ailai apsukti tuos bizonus, kurie bandė 
išsiveržti pirmi. Moteris taip susitelkusi bandė sustabdyti jauną buliuką, 
kad iš pradžių jaunuolio nė nepastebėjo. Latija, pamačiusi, kaip prasiveržė 
vienas iš dvynių veršelių, ištraukusi šaką iš akmenų krūvos puolė priešais, 
žiebė jam per snukį ir nuginė atgal, o Barzekas su Druvezu akmenimis ir 
mosikuodami kailiais užsipuolė bizonę. Galiausiai ryžtingomis pastango- 
mis medžiotojams pavyko beprasidedantį panišką bėgimą nukreipti nori- 
ma linkme. Sena bizonė su nulūžusiu ragu ir keletas kitų vis dėlto ištrūko, 
tačiau dauguma bizonų jau dūmė mažo upelio salpa į aukštupį. 

Kai nedidelė banda atsidūrė už granito atodangos, medžiotojai lėn- 
gviau atsikvėpė, tačiau jie turėjo versti juos bėgti toliu. Aila stabtelėjo ir 


nulipo tik iečių ir mėtyklės pasiimti. 

Talutas ką tik gurkštelėjo iš vandenmaišio, ir jam pasidingojo, kad gir- 
di silpną grumėjimą, tarsi tylų griaustinį. Jis pakreipė galvą žemupio pu- 
sėn, kelias akimirkas pasiklausė. Jis nesitikėjo ką nors šitaip greitai išgirsti, 
nebuvo visiškai įsitikinęs, kad apskritai tikėjosi ką nors išgirsti. Jis atsigulė 
kniūbsčias ir priglaudė ausį prie žemės. 

— Jie ateina! — sušuko jis pašokęs. 

Visi greitai pakilo, susirado savo ietis ir nuskubėjo į vietas, kuriose buvo 
sutarę atsistoti. Frebekas, Vaimezas, Tornekas ir Digija išsklido palei statų 
šlaitą vienoje pusėje, pasiruošę pribėgti bizonams iš užnugario ir užtrenkti 
vartus. Tulija įsitaisė arčiausiai atvirų vartų iš kitos pusės, pasiruošusi juos 
užtrenkti vos tik bizonai atsidurs viduje. Erdvėje tarp aptvarą primenan- 
čios užtvaros ir nirtulingos srovės, už kelių žingsnių nuo Tulijos, stovėjo 
Ranekas, dar tolėliau - Jondalaras. Jis laukė beveik prie pat upelio krašto. 
Talutas pasirinko vietelę truputį pirmiau svečio ir stovėjo šlapiame krante. 
Kiekvienas medžiotojas turėjo skiautelę odos ar drabužį, kuriuo mosikuo- 
damas tikėjosi nubaidyti atlekiantį žvėrį. Visi taip pat pakėlė ietis ir kiek 
pažongliravę tvirtai sugniaužė kotus, tada pakėlė jas paruoštas. Visi, išsky- 
rus Jondalarą. 

Siauras ilgas medinis įtaisas, kurį jis laikė dešinėje rankoje, buvo maž- 
daug jo rankos nuo alkūnės iki pirštų galiukų ilgio, su grioveliu per vidurį. 
Viename gale buvo kabliukas, veikiantis kaip stabdis, o priešakyje dvi odos 
kilpos pirštams. Laikydamas įtaisą horizontaliai Jondalaras lengvos ieties 
plunksnuotą drūtgalį su ilgu, smailėjančiu aštriu kaulo antgaliu atrėmė į 
kabliuką mėtyklės gale. Lengvai prilaikydamas ietį dviem pirštais, perner- 
tais per kilpas, jis užsikišo odos skiautę už diržo ir kaire ranka paėmė kitą 
ietį, pasiruošęs ją įstatyti antram metimui. 

Visi laukė. 

Niekas nekalbėjo, tad tyliam laukime anksčiau vos pastebimi garsai 
skambėjo grėsmingiau. Paukščiai čiulbėjo ir klykavo, vėjas šiureno sausas 
šakas. Vanduo, besipilantis per akmenis, taškėsi ir gurguliavo. Zvimbė mu- 


sės. Vis garsėjo kanopų dundesys. 

Tada artėjantį griaustinį pranoko baubimas ir riaumojimas bei šūkau- 
jančių žmonių balsai. Medžiotojai akylai žvelgė stengdamiesi pamatyti 
pirmuosius bizonus, išlekiančius už linkio pasroviui. Kai gyvūnai pasiro- 
dė, jų buvo ne vienas. Staiga iš už posūkio išniro visa banda. Didžiuliai 
gauruoti tamsrudžiai žvėrys ilgais juodais, mirtinai pavojingais ragais pa- 
niškai lėkė tiesiai į medžiotojus. 

Visi įsitempė laukdami užpuolimo. Vedė stambus jaunas bizonas, kone 
ištrūkęs į laisvę prieš prasidedant vijimui. Priekyje jis pamatė užtvarą ir 
pakeitė kryptį link vandens ir prie jo kelyje stovinčių medžiotojų. 

Aila, lipanti ant kulnų nedidelei bandai, laisvai laikė savo mėryklę, kol 
varė žvėris pirmyn. Priartėjusi prie paskutinio posūkio ji pakėlė ją ir pasi- 
ruošė smogti nežinodama, ko tikėtis. Aila pamatė, kad bulius keičia kryp- 
tį... tiesiai į Jondalarą. Kiti bizonai lėkė jam įkandin. 

Talutas pasileido link žvėries mosikuodamas tunika, tačiau storakailis 
žvėris jau buvo matęs daug maskatuojančių skiaučių ir jų nesibaidė. Nė 
nepagalvojusi Aila palinko pirmyn ir paragino Yhaha. Nardydama tarp 
bizonų ir juos lenkdama ji prisiartino prie stambiojo buliaus ir paleido ietį 
kaip tik tuo metu, kai savąją sviedė Jondalaras. Tuo pat metu buvo paleista 
ir trečioji ietis. 

Kumelė nulėkė pro medžiotojus, iš po jos kanopų ištiškęs vanduo ap- 
taškė Talutą. Aila sulėtino arklį, sustojo, tada greitai apsisuko. Tuo metu 
viskas jau buvo baigta. Didysis bizonas tysojo ant žemės. Lėkę paskui jį 
kiti gyvūnai sulėtino žingsnį, o tiems, kurie buvo arčiausiai šlaito, neliko 
kito kelio, tik į aptvarą. Kai pirmasis bizonas praėjo pro angą, truputį 
pabakštinti sulindo ir kiti. Paskui paskutinį atsilikėlį Tulija uždarė var- 
tus. Vos juos užvėrus Tornekas su Digija atritino riedulį. Vaimezas su 
Frebeku pririšo vartus prie tvirtai įstatytų polių, o Tulija atrideno dar 
vieną akmenį. 

Aila nulipo nuo Yhaha vis dar virpėdama. Jondalaras su Talutu ir Ra- 
neku klūpėjo greta buliaus. 

— Jondalaro ietis pataikė į kaklo šoną ir išlindo pro gerklę. Manau, ji 
viena būtų užmušusi bulių, tačiau taip pat galėjo ir taviškė, Aila. Net ne- 
pamačiau, kada atjojai, - pagarbiai tarė Talutas. - Tavo ietis įsmigo giliai 


pro šonkaulius. 

— Tu elgeisi pavojingai, Aila. Galėjai susižeisti, - papriekaištavo Jon- 
dalaras. Kalbėjo jis piktai, tačiau tai buvo reakcija į baimę, kurią dėl jos 
jautė suvokęs, ką ji padarė. Tada jis dirstelėjo į Talutą ir parodė į trečią 
ietį. - Kieno šita? Puikiai mesta, įsmigo giliai į krūtinę. Šita taip pat būtų 
jį sustabdžiusi. 

— Tai Raneko ietis, - pasakė Talutas. 

Jondalaras atsisuko į tamsiaodį vyrą ir abu vienas kitą įvertino. Gal jie 
ir turėjo skirtumų, būdami varžovai galėjo nesutarti, tačiau pirmiausia jie 
buvo žmonės, vyrai, kartu gyvenantys nuostabiame, tačiau nuožmiame 
pirmykščiame pasaulyje ir žinantys, jog norėdami išgyventi privalo kliau- 
tis vienas kitu. 

— Esu skolingas tau padėką, — tarė Jondalaras. — Jei būčiau prametęs, 
turėčiau padėkoti už gyvybę. 

— Tik tada, jei Aila irgi būtų prametusi. Tas bizonas buvo triskart už- 
muštas. Jis neturėjo nė menkiausios galimybės tave sužeisti. Vadinasi, tau 
skirta gyventi. Tu laimės kūdikis, mano drauge. Motina tau palanki. Ar 
tau visur šitaip sekasi? — tarė Ranekas, tada pakėlė į Ailą ne tik susižavėji- 
mo kupinas akis. 

Kitaip nei Talutas, Ranekas matė ją atjojant. Nesibaidydama ilgų aš- 
trių ragų keliamo pavojaus, besiplaikstančiais plaukais, siaubo ir pykčio 
kupinomis akimis, valdydama arklį taip, tarsi kumelė būtų jos kūno tęsi- 
nys, ji atrodė kaip kerštaujanti dvasia arba kaip bet kurio padaro motina, 
ginanti savo vaiką. Rodės, jai nerūpėjo, kad ir ji, ir kumelė galėjo lengvai 
būti užbadytos. Ji atrodė kone Motinos dvasia, galinti suvaldyti bizonus 
taip pat lengvai, kaip valdo arklį. Ranekas niekada nematė panašios į ją 
moters. Ji buvo viskas, ko jis kada nors troško: graži, stipri, bebaimė, rū- 
pestinga, globojanti. Ji buvo tikra moteris. 

Jondalaras matė, kajp Ranekas žvelgia į Ailą, ir jam susuko pilvą. Ar gali 
Aila to nematyti? Kaip ji gali nereaguoti? Jis baiminosi, kad gali prarasti 
Ailą dėl šito jaudinančio tamsaus gymio vyro, ir neišmanė, ką daryti. Su- 
kandęs dantis, iš pykčio ir nevilties susiraukšlėjusia kakta jis nusisuko mė- 
gindamas nuslėpti savo jausmus. Matė šitaip kaip jis reaguojančius vyrus ir 
moteris, jų gailėjosi ir truputį niekino. Tai buvo vaikiškas elgesys, nepaty- 


rusio vaiko, kuriam stinga žinių ir išminties gyventi pasaulyje. Jis manė, jog 

jam tai negresia. Ranekas veikė, kad išsaugotų jo gyvybę, ir jis buvo vyras. 
Kaip galima jį kaltinti, kad jį traukia prie Ailos? Argi ji neturi teisės pati 
pasirinkti? Jis nekentė savęs, kad šitaip jaučiasi, tačiau negalėjo susivaldyti. 
Ištraukęs savo ietį iš negyvo bizono Jondalaras nukėblino šalin. 

Prasidėjo skerdynės. Tvoros saugomi medžiotojai svaidė ietis į bau- 
biančius, maurojančius sutrikusius žvėris, besiblaškančius juos įkalinu- 
siame aptvare. Aila palypėjo ir radusi patogią vietą įsikibti stebėjo, kaip 
Ranekas stipriai ir tiksliai svaido savo ietį. Didžiulė bizonė susvirduliavo 
ir parklupo ant kelių. Druvezas metė kitą ietį į tą pačią bizonę. Iš kitos pu- 
sės - Aila nebuvo tikra, kas ją metė, - atskriejo trečioji. Kuprota gauruota 
būtybė susmuko, o jos masyvi žema galva nukrito ant kelių. Moteris suvo- 
kė, jog iečių mėtyklės čia niekuo nepranašesnės. Medžiojant tokiu būdu 
visiškai pakanka ranka svaidomų iečių. 

Staiga vienas bizonas puolė tvorą, smogė į ją savo kelias tonas sverian- 
čiu kūnu. Medis sutraškėjo, raiščiai atsilaisvino. Išsiklibino basliai. Pajutu- 
si, kad tvora dreba, Aila nušoko žemyn. Staiga į tvorą įsmigo bizono ragai! 
Stengdamasis išsilaisvinti jis drebino visą rentinį. Aila tikrai pagalvojo, 
kad jis subyrės. 

Talutas užsiropštė ant klibančių vartų ir vienu savo didžiulio kirvio 
smūgiu sutraiškė milžiniško žvėries kaukolę. Vyro veidas aptiško bizono 
krauju, ištiško gyvulio smegenys. Bizonas susvirduliavo ir vis dar į stati- 
nį įkliuvusiais ragais nusitempė žemyn ir susilpnėjusius vartus, ir Talutą. 
Dičkis vadas abejingai nužengė nuo sugriuvusių vartų vos jiems pasiekus 
žemę, paėjėjo kelis žingsnius ir sudavė dar vieną kaukoles traiškantį smūgį 
paskutiniam gyvam likusiam bizonui. Vartai pasitarnavo tinkamai. 

— Dabar prasidės darbas, - pastebėjo Digija, mostelėjusi link laikina 
tvora apsupto ploto. Visur kaip tamsiai rudos vilnos gniutulai gulėjo kritę 
žvėrys. Jaunoji moteris patraukė prie pirmojo, iš makščių išsitraukė skus- 
tuvo aštrumo titnago peilį ir atkraginusi bizono galvą perrėžė jo gerklę. 
Šovė skaisčiai raudonas kraujas, paskui ėmė tekėti lėčiau ir tamsiai raudo- 
na balute telkėsi aplink burną ir nosį. Jis lėtai gėrėsi į žemę, vis platėjančiu 
apskritimu rusvą žemę nudažydamas juodai. 

— Talutai! - šūktelėjo Digija priėjusi prie kitos gauruoto kailio kalvos. 


Ilgas ieties kotas, styrantis iš gyvulio šono, tebedrebėjo. - Ateik, išvaduok 

šitą iš skausmų, tačiau šįkart pasistenk išsaugoti bent dalį smegenų. Norė- 
siu jas sunaudoti. 

Talutas greitai pribaigė kenčiantį žvėrį. 

Tada prasidėjo kruvinas darbas: reikėjo šalinti vidurius, dirti, mėsinėti. 
Aila prisijungė prie Digijos ir padėjo jai taip apversti didelę bizonę, kad 
apsinuogintų švelni papilvė. Jondalaras žengė link moterų, tačiau Rane- 
kas buvo arčiau ir atsirado ten pirmas. Jondalaras stebėjo, ar jiems reikės 
pagalbos, ar ketvirtas tik painiotųsi. 

Pradedant nuo išangės perrėžusi pilvą iki gerklės, nupjovusi pieno 
sklidiną tešmenį, Aila bizonę sugriebė už vieno šono, Ranekas - už kito, 
ir ėmė plėšti šonkaulius. Kaulai traškėdami atsiskyrė, paskui Digija kone 
įsilipusi į vis dar šiltą pilvo ertmę ištraukė vidaus organus: skrandį, žarnas, 
širdį, kepenis. Reikėjo suktis greitai, kad žarnyno dujos, kurios netrukus 
pradės pūsti skerdeną, neužnuodytų mėsos. Paskui jie ėmėsi kailio. 

Buvo akivaizdu, kad pagalbos trijulei nereikia. Jondalaras pastebėjo, 
kad Danugas ir Latija grumiasi su mažesnio gyvulio krūtinės ląsta. Jis nu- 
stūmė Latiją į šalį ir piktu mostu plikomis rankomis vienas pats perplėšė 
šonkaulius. Mėsinėjimas buvo sunkus darbas, tad atėjus metui dirti bizo- 
no odą pastangos jau buvo apmalšinusios jo pyktį. 

Ailai šis procesas buvo pažįstamas; ne kartą ji tai darė viena. Kailis buvo 
ne tiek nupjaunamas, kiek nuplėšiamas. Apipjovus apie kojas jis gana len- 
gvai skyrėsi nuo raumenų, ir buvo kur kas efektyviau bei švariau kumščiais 
atlaisvinti jį iš vidaus arba nuplėšti. Ten, kur prisitvirtinę raiščiai, buvo 
lengviau nupjauti pasitelkus specialų dyrimo peilį su kaulo rankena ir ti- 
tnago geležte, užaštrinta iš abiejų pusių, tačiau suapvalinta ir buka viršuje, 
kad neįrėžtų odos. Aila buvo taip įpratusi prie rankoje laikomų peilių ir 
įrankių, kad jai buvo nepatogu naudoti geležtę su kotu, nors jau dabar 
galėjo pasakyti, kad, įpratus tokius naudoti ir valdyti, dirbti tampa kur kas 
patogiau. 

Išplėštos kojų ir nugaros sausgyslės buvo plačiai pritaikomos — nuo 
siuvimo siūlų iki kilpų. Kailis taip ir liks tik kailis arba taps oda. Ilgi gau- 
rai bus suvyti į įvairiausių storių virves ir virveles, tinklus žvejybai, paukš- 
čiams arba mažiems gyvūnėliams gaudyti. Buvo surenkamos visos sme- 


genys, taip pat dalis kanopų su kaulais ir odos atraižomis klijams išvirti. 

Didžiuliai ragai, siekiantys iki šešių pėdų, buvo ypač vertinami. Kietus ga- 
lus, kurie siekė per trečdalį viso ilgio, galima naudoti svertams, gembėms, 
prakalams, pleištams, durklams. Tuščiosios dalys, pašalinus kietą tolimąjį 
galą, tapdavo kūgiškais vamzdžiais laužams įkurti arba piltuvais skysčiams, 
miltams ar sėkloms į odos maišus pilti. Vidurys, palikus neliestą kietąją 
dalį, galėjo pasitarnauti kaip puodelis, o siaurais ruožais supjaustęs skersai 
turėdavai apyrankių ar žiedų. 

Snukiai ir liežuviai kartu su kepenimis buvo rinktiniai skanėstai. Viską 
išrinkus, skerdena buvo dalijama į keletą dalių: du užpakalinius kumpius, 
du priekinius kumpius, vidurinę dalį per pusę ir storą sprandą. Išplautos 
žarnos, skrandžiai ir pūslės buvo susukami į odas. Paskui, pripūtus, kad 
nesusitrauktų, šie „indai“ bus naudojami virti, skysčiams ir taukams laikyti 
arba kaip žvejybos tinklų plūdurai. Naudingos buvo visos gyvūno dalys, 
tačiau ne visos kiekvieno gyvūno dalys buvo imamos; tik pačios geriausios 
ir naudingiausios. Tik tiek, kiek galima buvo panešti. 

Jondalaras pavedėjo Lenktynininką pusę kelio stačiu taku ir, jaunojo 
arkliuko nevilčiai, saugiai pririšo jį prie medžio, kad nesipainiotų po ko- 
jomis, kad būtų toliau nuo pavojų. Yhaha jį surado vos suvarius bizonus 
į gardą, kai Aila ją paleido. Pagelbėjęs Latijai ir Danugui išdoroti pirmąjį 
bizoną Jondalaras nuėjo kumeliuko parsivesti, tačiau Lenktynininkas bai- 
dėsi daugybės lavonų. Yhaha jie taip pat nepatiko, tačiau ji buvo labiau 
prie jų įpratusi. Aila matė Jondalarą su arkliais, taip pat pastebėjo į že- 
mupį traukiančius Barzeką su Druvezu. Staiga jai toptelėjo, kad skubomis 
stengdamiesi apsukti bizonus ir įvaryti juos į spąstus medžiotojai paliko 
savo krepšius. 

— Barzekai, tu grįžti mantos? - pasitikslino ji, pasivijusi Barzeką. 

Jis nusišypsojo. 

— Taip. Ir atsarginių drabužių. Baisiai skubėjome... nesigailiu. Jei nebū- 
tum jų apsukusi, tikrai būtume juos praradę. Tikrus triukus su tuo arkliu 
išdarinėji. Jei nebūčiau savo akimis regėjęs, nebūčiau patikėjęs, tačiau kiek 
nerimauju dėl mantos. Šitie negyvi bizonai netrukus privilios visus aplin- 
kinius mėsėdžius. Kol laukėm, mačiau vilkų pėdsakus. Jie atrodė švieži, o 
vilkai mėgsta aptikę pakramtyti odos. Ir erniai taip pat. Kad ir kaip būtų 
pikta, vilkai tai daro dėl smagumo. 

— Galiu nujoti mantos ir drabužių, - pasisiūlė Aila. 

— Nepagalvojau! Kai baigsime darbuotis, čia visiems visko užteks, ta- 
čiau nenoriu palikti maitėdoms nieko, ko jie nenusipelnė. 

— Mes paslėpėme daiktus, prisimeni? — pastebėjo Druvezas. - Aila nie- 
ku gyvu jų neras. 

— "Tai tiesa, - pripažino Barzekas. - Spėju, turėsime eiti patys. 

— O Druvezas žino, kur ieškoti? - nenustygo Aila. 

Berniukas dirstelėjo į Ailą ir linktelėjo. 

Aila nusišypsojo. 

— Nori joti su manimi? 

Druvezo veidas nušvito plačia šypsena. 

— Galima? 

Aila pasidairė Jondalaro ir žvilgsniams susitikus pamojo jam prieiti su 
arkliais. Jis atskubėjo. 

— Ketinu pasiimti Druvezą ir keliauti pasiimti daiktų, kuriuos teko pa- 
likti pradėjus varymą, —- pasakė ji zelandoniškai. - Leisiu ir Lenktyninin- 
kui bėgti kartu. Gal geras pasilakstymas jį numaldys? Arkliams nepatinka 
lavonai. Iš pradžių ir Yhaha buvo sunku. Tu buvai teisus, kad dera palikti 
apynasrį, tačiau mums derėtų pradėti jį mokyti kaip Yhaha. 

Jondalaras nusišypsojo. 

— Sumanyta nuostabiai, tačiau kaip ketini tai daryti? 

Aila susiraukė. 

— Dar nežinau. Yhaha man padeda, nes pati to nori, nes mes geros 
draugės. O dėl Lenktynininko nežinau. Tu jam patinki, Jondalarai. Gal- 
būt jis norės padėti tau? Ko gero, mums abiem derės pabandyti. 

— Mielai, - nesiginčijo Jondalaras. - Kurią nors dieną galėsiu joti juo 
raitas taip, kaip tu jodinėji su Yhaha. 

— Man būtų taip smagu, Jondalarai, — tarė ji prisiminusi tą meilės ši- 
lumą, kurią patyrė vildamasi, kad šviesiaplaukio vyro jausmai Yhaha ku- 
meliukui sustiprės ir kad dėl to Jondalaras galėtų apsispręsti su ja pasilikti 
slėnyje. Štai kodėl prašė, kad Jondalaras duotų kumeliukui vardą. 

Laukdamas, kol svetimšaliai baigs kalbėtis jam nesuprantama kalba 
Barzekas pradėjo kiek nekantrauti. Galiausiai jis neištvėrė: 


— Na, jei jūs paimsit daiktus, aš grįžtu prie bizonų. 

— Luktelk akimirką. Padėsiu užkelti Druvezą ir eisiu su tavim, — tarė 
Jondalaras. 
Vyrai padėjo berniukui užsiropšti ant arklio ir nusekė akimis nujojan- 


čiuosius. 


Jojikai sugrįžo šešėliams gerokai pailgėjus ir abu nuskubėjo padėti ki- 
tiems medžiotojams. Vėliau, plaudama ilgas žarnų ringes upelio pakrantė- 
je, Aila prisiminė, kaip su genties moterimis dirdavo ir mėsinėdavo gyvū- 
nus. Staiga ji suvokė, jog pirmą kartą medžiojo kaip visavertė medžiotojų 
grupės narė. 

Netgi vaikystėje ji norėdavo keliauti su vyrais, nors žinojo, kad mote- 
rims draudžiama medžioti. Vis dėlto vyrai taip didžiai vertino savo įgū- 
džius ir leisdavo suprasti, jog tai taip jaudina, kad mergaitė svajodavo tapti 
medžiotoja, ypač kai tekdavo painiotis iš nemalonių ar sudėtingų situaci- 
jų. Nekalta pradžia vedė prie kur kas sudėtingesnių nei ji įsivaizdavo situa- 
cijų. Leidus medžioti su svaidykle, nors kitaip medžioti Ailai vis dar buvo 
tabu, ji dažnai tyliai stebėdavo vyrus, aptarinėjančius medžioklės strategi- 
jas. Genties vyrai nedarė beveik nieko daugiau, tik medžiojo: jei neaptari- 
nėdavo medžioklės, tai dirbino medžioklės ginklus arba dalyvaudavo me- 
džioklės apeigose. Genties moterys dyrė ir mėsinėjo gyvūnus, ruošė odas 
miegui ir drabužiams, konservavo ir virė mėsą, be to, dirbino talpyklas, 
virves, čiužinius bei įvairius namų apyvokos rykus, rinkdavo daržoves bei 
kitokius augalus maistui, vaistams ir kitais tikslais. 

Bruno gentyje buvo kone tiek pat žmonių kaip ir Liūto stovykloje, 
tačiau medžiotojai retai nudobdavo daugiau nei vieną ar du žvėris vienu 
metu. Todėl ir tekdavo medžioti dažnai. Tokiu metų laiku genties me- 
džiotojai išeidavo kone kiekvieną dieną, kad sukauptų kuo daugiau atsar- 
gų žiemai. Ailai su Jondalaru apsigyvenus pas mamutojus Liūto stovykla 
tik dabar pirmą kartą leidosi medžioti. Moteris stebėjosi, tačiau niekas dėl 
to, regis, nesijaudino. Aila pertraukusi savo darbą atsigręžė į moteris ir vy- 


rus, mėsinėjančius nedidelę bandą. Dviem ar trims žmonėms darbuojantis 

prie vienos skerdenos darbas buvo užbaigiamas kur kas greičiau, nei Aila 
įsivaizdavo, todėl ji pradėjo galvoti apie mamutojų ir genties skirtumus. 

Mamutojų moterys medžioja; tai reiškia, kad medžiotojų yra daugiau. 
Tiesa, devyni medžiotojai yra vyrai ir tik keturios moterys. Moterys su 
vaikais medžioja retai, tačiau skirtumas vis tiek juntamas. Daugiau žmo- 
nių medžioja efektyviau, taip pat visiems sutartinai darbuojantis kur kas 
sparčiau ir mėsinėjama. Tai suprantama, tačiau Atila jautė, jog čia slypi dar 
šis tas, kad ji praleido kažkokį esminį elementą, kad reikia atrasti kažkokią 
svarbiausią prasmę. Mamutojai ir mąstė visiškai kitaip. Jie nebuvo tokie 
griežti, taip suvaržyti taisyklių, nesivadovavo tuo, kas yra tinkama ir kaip 
buvo daroma anksčiau. Vaidmenys maišėsi. Moterų ir vyrų elgesys nebu- 
vo griežtai apibrėžtas. Atrodė, vaidmenys labiau priklauso nuo asmeninių 
polinkių, ir tai pasiteisino. 

Jondalaras jai pasakojo, kad Zelandonijoje niekam nedraudžiama me- 
džioti, kad medžioklė yra svarbi ir medžioja dauguma, bent jau jaunystėje, 
tačiau nė vienas nėra verčiamas medžioti. Akivaizdu, kad mamutojų pa- 
pročiai panašūs. Jondalaras bandė paaiškinti, kad žmonės gali turėti ki- 
tokių įgūdžių ir gebėjimų, kurie taip pat vertingi. Jis pasitelkė save kaip 
pavyzdį: išmokęs apdirbti titnagą ir įgijęs puikaus meistro reputaciją jis 
galėjo mainais už įrankius ir antgalius gauti viską, ko reikia. Jondalarui 
visiškai nebuvo būtinybės medžioti, nebent to norėdavo. 

Aila vis tiek ne viską suprato. Kokie vyriškumo ritualai pas juos vyksta, 
jei nesvarbu, medžioja vyras ar ne? Genties vyrai pražūtų, jei nebūtų įsi- 
tikinę, kad medžioti būtina. Berniukas netapdavo vyru, kol nenugalaby- 
davo pirmo stambaus grobio. Tada ji pagalvojo apie Krebą, kuris niekada 
nemedžiojo. Negalėjo medžioti: jam stigo akies ir rankos, jis buvo raišas. 
Krebas buvo galingiausias šamanas, didžiausias šventas genties žmogus, 
tačiau jis taip ir nenužudė savo grobio, niekada nepatyrė vyriškumo ritua- 
lų. Jis neturėjo savo židinio, tačiau Aila žinojo, kad jis buvo vyras. 

Medžiotojai darbuotis baigė jau prietemoje, tačiau visi buvo apsitaškę 
krauju, tad nedvejodami nusimetė drabužius ir pasileido į upelį. Moterys 
prausėsi kiek aukščiau nei vyrai, tačiau vieni kitus matė. Sukrovus suvy- 
niotas odas ir suskaldytus griaučius, aplinkui juos buvo uždegta keletas 


laužų, kad atbaidytų keturkojus grobuonis ir maitėdas. Šalimais malkoms 

buvo sukrauta arplukdyto medžio, sausų krituolių ir žalias medis, nau- 
dotas tvorai. Virš laužo perverta ant iešmo kepė atkirsta skerdenos dalis, 
aplink buvo pastatyta keletas žemų palapinių. 

Sparčiai šalo, medžiotojus apgaubė tamsa. Aila džiaugėsi tais jai netin- 
kančiais drabužiais, kuriuos paskolino 'Iulija su Digija. Jos apdaras, kurį 
ji turėjo išskalbti nuo kraujo dėmių, džiūvo prie laužo drauge su kitų dra- 
bužiais. Ji šiek tiek pabuvo su arkliais, įsitikino, kad jie patogiai įsitaisę. 
Yhaha pasiliko laužo, virš kurio kepė mėsa, šviesos rate, tačiau kiek įma- 
noma toliau nuo skerdenų, laukiančių, kol bus nugabentos į žeminę, ir 
nuo krūvos likučių tamsoje, iš kur kartkartėmis buvo girdėti urzgimas ir 
viauksėjimas. 

Sočiai prisikirtę apskrudusios ir traškios iš išorės, tačiau prie kaulo vis 
dar žalios bizonienos medžiotojai pakurstė laužą ir susėdę aplink šneku- 
čiavosi, gurkšnojo karštą žolelių arbatą. 

— Reikėjo pamaryt, kaip Aila apsuko tą bandą, - pasakojo Barzekas. — 
Nenumanau, kiek dar būtume juos išlaikę. Bizonai vis labiau nerimo, bu- 
vau tikras, kad juos prarasime, kai tas jauniklis pradėjo bėgti. 

— Ko gero, už sėkmę medžioklėje dera padėkoti Ailai, - tarė Talutas. 

Nepratusi būti giriama Aila išraudo, tačiau ne tik iš drovumo. Ji švytėjo 
džiaugsmu, nes buvo priimta, o sprendžiant iš liaupsių, liko įvertinti jos 
įgūdžiai ir gebėjimai. Moteris visą gyvenimą troško tokio pripažinimo. 

— Man regis, iš to išeis nebloga istorija vasaros susirinkimui! - pridūrė 
Talutas. 

Kalbos nuščiuvo. Talutas pastvėrė sausą šaką, gabalą krituolio, kuris 
taip ilgai gulėjo ant žemės, kad žievė karojo aplink kaip sena suvytusi oda. 
Vyras keliu perlaužė pagalį ir sumetė abu gabalus į laužą. Žiežirbų fonta- 
nas nušvietė veidus žmonių, glaudžiai susėdusių aplink liepsnas. 

— Medžioklės ne visada šitaip nusiseka. Ar prisimenat tą kartą, kai 
kone sugavome baltą bizoną? —- priminė Tulija. - Kaip apmaudu, kad jis 
paspruko. 

— Tikras laimės kūdikis. Neabejojau, kad jį sugausime. Ar kada matei 
baltą bizoną? - Jondalaro pasiteiravo Barzekas. 

— Girdėjau apie juos ir mačiau kailį, - atsakė Jondalaras. - Zelandoni- 


joje balti žvėrys laikomi šventais. 

— Ir lapės, ir triušiai? — nustebo Digija. 

— Taip, bet ne taip rimtai. Netgi baltieji tetervinai, kol dar balti. Mes 
tikime, jog jie buvo Doni palytėti, todėl tie, kurie gimsta balti ir būna balti 
visus metus, yra šventesni, - paaiškino Jondalaras. 

- Baltieji ir mums turi ypatingą reikšmę. Štai kodėl gervės židinys turi 
tokį aukštą statusą... paprastai, - tarė Tulija ir su vos regima panieka dirs- 
telėjo į Frebeką. - Didžioji šiaurinė gervė yra balta, šie paukščiai yra ypa- 
tingi Mutos pasiuntiniai. O baltieji mamutai turi ypatingų galių. 

— Niekada nepamiršiu baltosios mamutės medžioklės, - ėmė pasakoti 
Talutas. Lūkesčio kupini žvilgsniai jį padrąsino tęsti. - Kai žvalgas pranešė 
ją pastebėjęs, visi neregėtai susijaudino. Didžiausia garbė, jei Motina dova- 
noja mums baltą mamutą. O per pirmąją vasaros susirinkimo medžioklę 
tai reikštų sėkmę visiems, jei tik sugebėtume ją sumedžioti, - paaiškino jis 
svečiams. 

— Visi, norėję traukti į medžioklę, turėjo ištverti apsivalymo ir susilai- 
kymo išbandymą, kad įsitikintų, jog yra to verti. Mamuto židinys netgi po 
to galėjo uždrausti medžioklę, tačiau visi norėjome būti pasirinkti. Buvau 
jaunas, ne ką vyresnis nei Danugas, tačiau toks pat nuaugęs. Galbūt dėl 
to buvau pasirinktas ir buvau vienas iš tų, kurie įsmeigė į ją ietį. Kaip tas 
bizonas, kuris puolė tave, Jondalarai: niekas nežino, kieno strėlė nudėjo 
baltąją mamutę. Manau, Motina norėjo, kad nė vienam mamutojui netek- 
tų per daug garbės. Baltoji mamutė buvo visų. Šitaip geriau. Jokio pavydo 
ar apmaudo. 

— Esu girdėjęs apie baltųjų meškų padermę, jos gyvena toli šiaurėje, - 
įsiterpė Frebekas, nenorėjęs likti nuošalyje. Galbūt nė vienas mamutojas 
negalėjo prisiimti nuopelno už baltosios mamutės nužudymą, tačiau tai 
neužkirto kelio pavydui ir apmaudui. Visi, pasirinkti medžioti, įgavo di- 
desnį statusą nei Frebekas turėjo nuo gimimo. 

— Aš taip pat apie jas girdėjau, —- tarė Danugas. — Kai viešėjau titnago 
kasykloje, mainyti titnago atkeliavo sangėjai. Viena jų moteris buvo puiki 
pasakotoja. Ji pasakojo apie Pasaulio Motiną, apie išsišokėlį, kuris naktimis 
persekioja saulę, ir daugybę skirtingų gyvūnų. Ji papasakojo ir apie balrą- 
sias meškas. Jos gyvena ant ledo ir ėda tik jūrų gyvius. Kalbama, kad jos 


švelnesnės nei didieji urviniai lokiai, kurie neėda mėsos. O rudieji lokiai 

tikrai nuožmūs, - Danugas nepastebėjo, kaip jį nudelbė suirzęs Frebekas. 
Jis neketino pertraukti, tik labai džiaugėsi galėdamas įsiterpti. 

— Genties vyrai kartą grįžę iš medžioklės pasakojo apie baltą ragano- 
sį, — tarė Aila. Vis dar suirzęs Frebekas rūsčiai nužvelgė ir ją. 

— Taip, baltieji yra reti, - įsiterpė Ranekas, — tačiau juodi taip pat ypa- 
tingi. 

Vyras sėdėjo kiek atsitraukęs nuo laužo, ir jo veidas šešėlyje buvo kone 
neįžvelgiamas, išskyrus baltus dantis ir šelmiškai žibančias akis. 

— Tu retas, tai jau tikrai, ir su džiaugsmu leidi kiekvienai panūdusiai 
moteriai vasaros susirinkime išsiaiškinti, kuo skiriesi nuo kitų, - pastebėjo 
Digija. 

Ranekas nusijuokė. 

— Digija, ką aš galiu padaryti, jei pati Motina šitaip smalsauja? Juk ne- 
norėtum, kad aš kurią nuvilčiau, tiesa? Tik aš kalbėjau ne apie save. Turė- 
jau omeny juodas kates. 

— Juodas kates? - nustebo Digija. 

— Vaimezai, aš šiek tiek pamenu didžiulę juodą katę, - tarė Ranekas, 
pasisukdamas į žmogų, su kuriuo dalijosi židiniu. - Ar gali ką nors apie 
tai papasakot? 

— Tikriausiai tau ji paliko labai stiprų įspūdį. Nemaniau, kad prisi- 
meni, - atsiliepė Vaimezas. - Buvai dar visai kūdikis, tačiau tavo motina 
spiegė kaip reikiant. Kažkur nuklydai, o pamačiusi tave ji kartu išvydo ir 
iš medžio šokančią tą didžiulę katę, panašią į snieginį leopardą, tik juodą. 
Tikriausiai ji pamanė, kad katė puola tave, tačiau arba motinos riksmas 
ją išgąsdino, arba žvėris neketino tavęs pulti. Katė paprasčiausiai nubėgo, 
tačiau motina tave pasistvėrė ir tik po ilgos pertraukos drįso vėl išleisti iš 
akių. 

— Ar ten, kur gyvenai, buvo daug tokių juodų kačių? - pasiteiravo Ta- 
lutas. 

— Ne itin daug, tačiau pasitaikydavo. Jos gyvena miškuose ir medžioja 
naktimis, todėl jas sunku pamatyti. 

— Jos būtų tokios pat retos kaip baltosios čia, tiesa? Bizonai yra tamsūs, 
tamsūs ir kai kurie mamutai, tačiau iš tikrųjų jie nėra juodi. Juoda spalva 


ypatinga. Kiek yra juodų gyvūnų? - teiravosi Ranekas. 

— Šiandien, kai jojome su Druvezu, mačiau juodą vilką, - tarė Aila. - 
Niekada anksčiau nebuvau mačiusi juodo vilko. 

— Ar jis buvo tikrai juodas? Ar tiesiog tamsus? - labai susidomėjęs pa- 
siteiravo Ranekas. 

- Juodas. Ties papilve šviesesnis, bet juodas. Manau, vienišas vilkas, — 
pridūrė Aila. - Kitų vilkų pėdsakų nemačiau. Gaujoje būtų... žemo statu- 
so. Gal išėjo, susiras kitą vienišą vilką, pradės naują gaują. 

— Žemas statusas? Iš kur tiek daug žinai apie vilkus? — pasiteiravo Fre- 
bekas. Jo balse pasigirdo pašaipos gaidelė, tarsi vyras nenorėtų patikėti Ai- 
los žodžiais. Vis dėlto buvo justi ir akivaizdus susidomėjimas. 

— Vos išmokusi medžiojau tik mėsėdžius. Tik su svaidykle. Stebėjau 
iš arti, ilgai. Daug sužinojau apie vilkus. Kartą gaujoje mačiau baltą vil- 
kę. Kiti jos nemėgo. Ji išėjo. Kitiems vilkams nepatinka neįprastos spalvos 
plaukas. 

— Vilkas tikrai buvo juodas, - pridūrė Druvezas, norėdamas apginti 
Ailą, ypač po jų jaudinančio pasijodinėjimo. — Aš irgi jį mačiau. Iš pradžių 
netgi nebuvau tikras, tačiau tai buvo vilkas, ir juodas. Pritariu, kad jis vie- 
nišas. 

— Kad jau prakalbom apie vilkus, šiąnakt turėsime budėti. O aplink 
slampinėjantys juodi vilkai - dar viena priežastis, - pastebėjo Talutas. — 
Galėsime keistis, bet reikės budėti visą naktį. 

— Derėtų kiek pailsėti, - pridūrė Tulija stodamasi. - Rytoj teks sukarti 
ilgą kelią. 

— Aš pirmas budėsiu, - pasisiūlė Jondalaras. - Kai pavargsiu, ką nors 
pažadinsiu. | 

— Galėsi pažadinti mane, - tarė Talutas. 

Jondalaras linktelėjo. 

— Aš irgi budėsiu, - tarstelėjo Aila. 

— Tikrai, kodėl tau nepabudėjus su Jondalaru? Puiki mintis — turėti 


budėjimo draugą. Vienas kitam neleisite užmigti. 


— Praėjusi naktis buvo šalta. Vadinasi, prasideda šalčiai, - tarstelėjo Di- 
gija, rišdama kumpį prie kuprinės lentos. 

— Tai gerai, - pastebėjo Tulija, - tačiau šitiek nepargabensime. Kaž- 
kiek teks palikti. 

— Ar negalime sukrauti piramidės iš akmenų, kurie liko nuo tvoros? — 
pasiteiravo Latija. 

— Galima, ir tikriausiai turėtume. Puiki mintis, Latija, - atsakė Tulija, 
ruošdama sau tokį didelį nešulį, kad Aila stebėjosi, kaip apskritai netgi ji, 
tokia stipri, pajėgs jį panešti. - Tik gali nepavykti iki pavasario sugrįžti vis- 
ko pasiimti, jei oras pasikeis. Jei būtų arčiau namų, būtų geriau. Žvėrys taip 
arti nepriklysta, ir patys galėtume stebėti. O čia, atviroje vietoje, jei koks, 
tarkime, urvinis liūtas ar netgi ryžtingai nusiteikęs ernis iš tikrųjų įsigeistų 
mėsos, rastų būdą akmenims praardyti. 

— Ar negalima apipilti vandeniu, kad sušaltų į ledą? Atbaidytų gyvū- 
nus. Netgi kapliais ir kirtikliais sunku pralaužti suledėjusią akmenų pira- 
midę, - pastebėjo Digija. 

— Žvėris atbaidytų, pritariu, tačiau kaip atbaidysi saulę, Digija? - pasi- 
teiravo Tornekas. - Negali būti tikra, kad išsilaikys šalčiai. Dar per anksti. 

Aila klausėsi stebėdama, kaip nyksta bizonienos krūva kiekvienam 
kraunantis tiek, kiek galės panešti. Ji nebuvo įpratusi prie pertekliaus: 
turėti tiek, kad būtų galima imti ir rinktis tik tai, kas geriausia. Gentyje 
maisto netrūko, visada buvo daugiau nei pakankamai kailių drabužiams, 


patalams ir kitoms reikmėms, tačiau mažai kas būdavo iššvaistoma. Aila 

neįsivaizdavo, kiek bizonienos mamutojai nesugebės pargabenti, tačiau 
jau dabar atliekų krūva buvo tokia didelė, kad moteris nerimavo pagalvo- 
jusi, jog liks dar daugiau. Akivaizdu, kiti tuo irgi nesidžiaugė. 

Pastebėjusi, kaip Danugas stveria Tulijos kirvį ir mosuodamas juo taip 
pat lengvai kaip toji moteris perkerta rąstą pusiau ir meta į paskutinį de- 
gantį laužą, ji priėjo prie jaunuolio. 

— Danugai, - kreipėsi ji tyliai, - ar padėsi? 

— A... ką... taip, - droviai sumikčiojo jis pajusdamas, kaip veidą užlieja 
raudonis. Ailos balsas buvo toks žemas ir toks sodrus, akcentas toks nej- 
prastas. Be to, ji užklupo jį netikėtai. Danugas nematė jos ateinant, o buvi- 
mas šalia gražios moters nepaaiškinamai svaigino. 

— Man reikia... dviejų baslių, - tarė Aila iškėlusi du pirštus. - Jaunų 
medžių, štai ten, pasroviui. Nukirsi? 

— Aha... būtinai. Nukirsiu tau porą jaunų medelių. 

Eidamas link upelio vingio Danugas jautėsi labiau atsipalaidavęs, ta- 
čiau vis žvilgčiojo į šviesiaplaukę moterį, kuri žengė vos per pusę žingsnio 
priekyje. Aila išrinko du tiesius panašaus storio alksniukus, o kai Danugas 
juos nukirto, paprašė nukapoti šakas ir atkirsti viršūnes, kad stiebai būtų 
vienodo ilgio. Iki tol jauno žaliūko drovumas beveik išgaravo. 

— Ką tu su jais darysi? - pasiteiravo jis. 

— Parodysiu, - atsakė ji, tada garsiai ir įsakmiai sušvilpusi pakvietė 
Yhaha. Kumelė atšuoliavo. Aila jau buvo pritaisiusi jai diržus ir pintines — 
pasiruošusi iškeliauti. Nors Danugui atrodė keista matyti ant arklio nuga- 
ros odos antklodę ir porą krepšių, odos juostelėmis pririštų prie šonų, jis 
pastebėjo, kad gyvulio tai aiškiai netrikdo ir netgi nelėtina. 

— Kaip tu priverti ją taip elgtis? — pasiteiravo Danugas. 

— Elgtis kaip? 

— Ateiti sušvilpus. 

Aila mąsliai suraukė antakius. 

— Nelabai suprantu, Danugai. Iki Mažylio gyvenome su Yhaha slėnyje 
dviese. Ji buvo vienintelė mano draugė. Užaugo su manimi, ir mes išmo- 
kome... viena kitos. 


— Ar tiesa, kad su ja susikalbi? 

— Mes mokome viena kitą, Danugai. Yhaha kalba ne taip kaip tu. Aš 
mokausi jos ženklų... jos signalų. Ji mokosi manųjų. 

— Nori pasakyt, kaip Raidago ženklų? 

— Panašiai. Gyvūnai, žmonės, visi turi savo signalus, netgi tu, Danugai. 
"Tu sakai žodžius, signalai byloja daugiau. Tu kalbi net nežinodamas, kad 
kalbi. 

Danugas susiraukė. Jis nebuvo tikras, kad jam patiko, kur link pasisuko 
kalba. 

— Nesuprantu, - tarė jis, nusukdamas akis. 

— Dabar mes kalbame, - tęsė Aila, - žodžiai nesako, bet signalai sako. 
Tu nori joti arkliu. Tiesa? 

— Na... a... taip, norėčiau. 

— Taigi... tu josi. 

— Ką nori pasakyt? Ar aš tikrai galėsiu joti? Kaip Latija ir Druvezas? 

Aila nusišypsojo. 

— Ateik čia. Pirmą kartą užlipti nepakenktų didesnis akmuo. 

Aila glostė ir tapšnojo Yhaha kalbėdama su ja unikalia kalba, kuri na- 
tūraliai išsivystė tarp jųdviejų: deriniu genties žodžių ir ženklų, nieko ne- 
reiškiančių garsų, kuriuos ji sugalvojo bendraudama su sūnumi ir kuriems 
įkvėpė prasmės, bei gyvūnų skleidžiamų garsų, kuriuos ji tobulai mėg- 
džiojo. Aila pasakojo Yhaha, kad Danugas nori joti, nori pajusti jaudulį, 
bet kad nebūtų pavojinga. Kai Aila mokė Raidagą stovykloje, jaunuolis 
taip pat pramoko genties ženklų, todėl nustebo, kad gali suprasti kai ku- 
riuos bendravimo su arkliu ženklus. Tai jam įkvėpė dar didesnę pagarbą. 
Moteris tikrai kalbėjosi su arkliu, tačiau kaip ir Mamuta, kai žadindavo 
dvasias, vartojo keistą, išraiškingą ir paslaptingą kalbą. 

Ar suprasdama kalbą, ar ne, iš Ailos veiksmų kumelė suvokė, kad tiki- 
masi kažko ypatinga, kai moteris padėjo ant nugaros užsiropšti tam aukš- 
tam jaunuoliui. Yhaha jis pasirodė panašus į vyrą, kurį ji pažino ir kuriuo 
pasitikėjo. Ilgos jaunuolio kojos nukaro, niekas nevaldė, kur link jai bėgti. 

— Įsikibk į karčius, - nurodė Aila. - Kai norėsi, kad ji pajudėtų, truputį 
pasilenk pirmyn. Kai norėsi, kad Yhaha sulėtintų arba sustotų, atsitiesk. 

— Nori pasakyt, tu neketini joti sa manimi? - nustebo Danugas, o bal- 


są sudrebino baimės gaidelė. 

— Tau manęs nereikia, - tarė ji ir pliaukštelėjo Yhaha per šoną. 

Yhaha staiga pasileido greitais šuoliais. Danugas trūktelėjo atgal, pas- 
kui stvėrėsi karčių, pasislinko pirmyn, apsivijo rankomis kumelės kaklą 
ir iš visų jėgų laikėsi. Jojant Ailai, palinkimas pirmyn buvo signalas bėgti 
greičiau. Tvirtas šaltų lygumų arkliukas skriejo jau gana pažįstama lygia 
salpa, peršokdamas per rąstus ir krūmus, išvengdamas išsikišusių styrančių 
uolų ir kartkartėmis medžių. 

Iš pradžių Danugas taip persigando, kad užsimerkė ir laikėsi iš visų 
jėgų, tačiau suvokęs, kad nenukris, nors šokčiodamas sulig Yhaha ritmu 
jautė galingus kumelės raumenis, jis per plyšelį prasimerkė. Širdis ėmė 
daužytis iš susijaudinimo stebint, kaip liejasi pro šalį skriejantys medžiai 
ir krūmai bei žemė apačioje. Vis dar įsikibęs į karčius jis pakėlė galvą ir 
apsidairė. 

Danugas sunkiai galėjo patikėti, kad taip toli buvo nujojęs. Iki pat 
didžiųjų upelį rėminančių atodangų! Miglotai išgirdo šaižų švilpimą už 
nugaros ir tučtuojau pastebėjo, kaip pasikeitė kumelės bėgimas. Yhaha, 
ką tik praskriejusi kyšančias uolas, truputį sulėtino, plačiu ratu apsisuko 
ir pasileido atgal. Nors vis dar buvo tvirtai įsikibęs karčių, Danugas dabar 
baiminosi mažiau. Jis norėjo matyti, kur joja, todėl atsisėdo kiek tiesiau, o 
Yhaha tai suprato kaip signalą truputį sulėtinti. 

Matydama šypseną grįžtančio Danugo veide Aila iš karto pagalvojo 
apie Talutą, ypač kai tas būdavo patenkintas savimi. Berniuko bruožuo- 
se ji aiškiai įžvelgė tą vyrą. Yhaha išdidžiai sustojo, o Aila pavedėjo ją iki 
akmens, kad Danugas galėtų nulipti. Jis buvo taip pakerėtas, kad vargiai. 
galėjo kalbėti, tačiau nepaliovė šypsotis. Jis niekada nė nesvarstė galimybės 
greitai joti raitomis ant arklio - tai viršijo jo vaizduotę, o potyris pranoko 
labiausiai pašėlusius lūkesčius. Jis niekada to nepamirš. 

Jaunuolio šypsena vertė Ailą šypsotis kaskart į jį pažvelgus. Ji pritvir- 
tino baslius prie Yhaha diržų. Sugrįžęs į stovyklą Danugas vis dar šypso- 
josi. 

— Kas tau nutiko? - pasiteiravo Latija. - Ko šitaip vypsai ? 

— Jojau arkliu, - atsakė Danugas. Lacija linktelėjo ir nusišypsojo. 

Kone viskas, kas turėjo būti išgabenta iš medžioklės vietos, buvo pri- 


rišta prie nugaros rėmų arba suvyniota į odas ir paruošta pakabinti prie 

tvirtų baslių, kuriuos persimetę per pečius neš du žmonės. Tebuvo likę 
kumpių ir odos ritinių, bet ne tiek daug, kaip Aila galvojo. Kaip ir me- 
džiojant ar mėsinėjant, kai visi darbuojasi sutartinai, į žiemos stovyklą ga- 
lima parsinešti daugiau. 

Keletas žmonių pastebėjo, kad Aila neruošia sau krovinio ir smalsavo, 
kur ji dingusi. Pamatęs ją grįžtančią su baslius tempiančia Yhaha Jonda- 
laras suprato, ką ji sugalvojo. Aila pertvarkė baslius taip, kad storieji galai 
kryžiuotųsi virš pintinių skersai kumelės gugos ir pririšo juos prie diržų. 
Siauruosius galus Aila kampu nuleido ant žemės užpakalyje. Tada tarp 
dviejų baslių ji pritvirtino laikiną platformą iš palapinės uždangos, atra- 
moms panaudojusi šakeles. Mamutojai apstoję ją stebėjo. Tik tada, kai 
Aila pradėjo ant neštuvų krauti bizonienos likučius, žmonės suprato jos 
tikslą. Taip pat ji pripildė krepšius, o kas liko, pririšo. prie savo kuprinės. 
Baigus šiuos darbus, didelei visų nuostabai mėsos krūvos nebeliko. 

"Iulija akivaizdžiai sužavėta pažvelgė į Ailą ir į arklį su neštuvais bei 
krepšiais. 

— Niekad nemaniau, kad arklį galima panaudoti kroviniui gabenti, — 
tarė ji. - Tiesą sakant, net netoptelėjo, kad arklį galima panaudoti dar kam 
nors, išskyrus maistą. 

Talutas užbėrė laužą žeme ir rūpestingai išmaišė, kad tikrai užgesintų 
ugnį. Tada ant nugaros užsikėlė sunkią kuprinę, per kairį petį persime- 
tė krepšį, pagriebė ietį ir leidosi į kelią. Kiti medžiotojai nusekė įkandin. 
Pirmą kartą pamatęs mamutojus Jondalaras stebėjosi, kad jų krepšiai pri- 
taikyti nešti per vieną petį. Patogiau ant nugaros taisydamasis kuprinę ir 
stumdamas krepšį ant peties jis staiga suprato. Šitaip jie galėjo ant nugaros 
neštis visiškai prikrautas kuprines. „Mamutojams dažnai tenka daug ga- 
benti“, - pagalvojo jis. 

Yhaha ėjo už Ailos, jos galva kone siekė moters petį. Jondalaras su 
Lenktynininku už pavadžio žingsniavo greta. Talutas kiek acsiliko ir ėjo 
šiek tiek pirmiau jų, tad pakeliui jie persimetė keliais žodžiais. Žmonėms 
traukiant su sunkiais nešuliais, Aila pastebėjo atsitiktinius į ją ir jos arklį 
nukreiptus žvilgsnius. 

Po kiek laiko Talutas pradėjo ritmingai niūniuoti po nosimi, o netru- 


kus žingsnio ritmu jis jau tarė žodžius: 

Hus-na, dus-na, tis-na, kiš-na, 
Pek-na, sek-na, ba-na-nija. 
Hus-na, dus-na, tis-na, kiš-na, 


Pek-na, sek-na, ba-na-nija. 


Grupė prisijungė ir tuo pačiu tonu kartojo skiemenis. Tada šelmiškai 
išsišiepęs Talutas, laikydamasis to paties tono ir ritmo, dirstelėjo į Digiją 


ir pakeitė žodžius: 


Ko trokšta gražuolė Digija? 
Branago, Branago patale. 
Kur traukia gražuolė Digija? 


Namo, namo į tuščią patalą. 


Digija nuraudo, bet šypsojosi, o kiti supratingai sukikeno. Talutui ri- 
tmingai ištarus pirmą klausimą, kiti išdainavo atsakymą, o paskui sutarti- 


nai su Talutu pakartojo priedainį: 


Hus-na, dus-na, tis-na, kiš-na, 


Pek-na, sek-na, ba-na-nija. 
Pakartojus keletą kartų, Talutas improvizavo kitą posmą: 


Ką Vaimezas veikia žiemą? 
Dirba įrankius, laukia šventės. 
Ką Vaimezas veikia vasarą? 


Nusivylęs nieko nepesa. 


Visi nusijuokė, išskyrus Raneką. Tas tiesiog nusikvatojo. Kai eiles pa- 
kartojo grupė, paprastai santūrus Vaimezas švelniai paerzintas išraudo. 
Įrankių dirbėjo įprotis vasaros susirinkime kompensuoti priverstinį Žie- 
mos mėnesių susilaikymą buvo visiems žinomas. 

Jondalarui patiko pasierzinimai, jis juokėsi tiek, kiek ir kiti. Kaip tik 
taip elgtųsi jo žmonės. O Aila iš pradžių nesuprato, kas vyksta, nesuvokė 
humoro, ypač pastebėjusi, kaip sutriko Digija. Paskui pamatė, kad viskas 


daroma su geravališka šypsena ir juoku, o pašaipos buvo priimamos geruo- 

ju. Pamažu ji ėmė suprasti žodinį humorą, o juokas savaime buvo užkre- 
čiamas. Ji taip pat nusišypsojo iš Vaimezui skirtų posmų. 
Talutas vėl pradėjo kartoti iš rirmingų skiemenų sudarytą priedainį, 


visi nurimo ir jam pritarė: 


Hus-na, dus-na, tis-na, kiš-na, 


Pek-na, sek-na, ba-na-nija. 
Talutas dirstelėjo į Ailą ir patenkintas savimi pradėjo: 


Ailos prieraišumo trokšta kas? 
Ne vieną vilioja jos patalas. 
Ką gi šiandien ji pasirinks? 


Baltą ar juodą nuramins? 


Ailai buvo smagu būti įtrauktai į pokštą, ir nors ji nebuvo tikra, ar tei- 
singai suprato eilučių prasmę, nukaito, nes dainuojama buvo apie ją. Prisi- 
minusi praėjusios nakties pokalbį ji pagalvojo, kad juodas ir baltas tikriau- 
siai reiškia Jondalarą ir Raneką. Patenkintas Raneko juokas jos įtarimus 
patvirtino, tačiau įtempta Jondalaro šypsena sukėlė nerimą. Zelandonietis 
jau nebesimėgavo juokeliais. 

Tada priedainį nusistvėrė Barzekas, ir net neišlavinta Ailos ausis įver- 
tino švelnų išskirtinį jo balso tembrą. Šypsodamasis Ailai Barzekas leido 


suprasti, kas bus jo pašaipaus posmelio subjektas: 


Kaipgi Aila spalvą išsirinks? 
Juoda - reta, ir balta - reta. 
Kaipgi Aila vieną išsirinks? 
Ar abu per naktį bus greta? 


Kol kiti kartojo eilutes, Barzekas dirstelėjo į Tuliją, o toji apdovano- 
jo jį meilės ir švelnumo kupinu žvilgsniu. Jondalaras susiraukė net ne- 
sistengdamas apsimesti, kad yra patenkintas, kur link krypsta pašaipos. 
Jis nenorėjo galvoti apie tai, kad Aila gali tekti dalytis, ypač su žaviuoju 


raižytoju. 

Dabar priedainį nusistvėrė Ranekas, ir visi greitai prie jo prisijungė: 


Hus-na, dus-na, tis-na, kis-na, 


Pek-na, sek-na, ba-na-nija. 


Ranekas nesidairė, pirmiausia norėdamas išlaikyti nežinomybę, paskui 
nušvito plačia šypsena, skirta Talutui, pradėjusiam erzinančias daineles. 
Visi iš anksto nusijuokė laukdami, kaip Ranekas padarys žodžių taikiniu 


tą, kuris privertė kitus pasijusti nesmagiai. 


Dičkis, aukstas, stiprus ir gudrus 
Liūto stovyklos vadas ugningas. 
Valdo jam dydžiu prilygstančius įrankius, 


Moterų dėmesio Talutui nestinga. 


Dičkis vadas nusikvatojo išgirdęs užuominą, kiti išdainavo posmą antrą 
kartą, o jis vėl pasistvėrė priedainį. Žygiuojant į Liūto stovyklą su medžio- 


klės grobiu rirmiška skanduotė nustatė tempą, o juokas lengvino naštą. 


Išėjusi iš žeminės Nezė nuleido užuolaidą ir nužvelgė dangų kitapus 
upės. Saulė vakaruose kabojo žemai, pasiruošusi leistis už aukšto debesų 
kranto netoli horizonto. Paskui pati nežinodama kodėl moteris pakėlė 
akis į šlaitą virš žeminės. Tikrai dar niekas nelaukė grįžtančių medžiotojų; . 
juk išėjo tik vakar, negrįš mažiausiai dar dvi naktis. Kažkas privertė ją vėl 
dirstelti. Ar ten, ant tako, vedančio į stepes, viršuje tikrai kažkas juda? 

— Talutai! - suriko Nezė, išvydusi pažįstamą siluetą dangaus fone. Įki- 
šusi galvą į žeminę ji šūktelėjo: - Jie grįžta! Talutas ir visi kiti, jie grįžta! — 
ir pasileido šlaitu jų pasitikti. 

Visi išpuolė iš namų pasitikti grįžtančių medžiotojų, padėjo nukelti 
sunkias kuprines nuo nugarų žmonėms, kurie ne tik medžiojo, bet ir par- 
tempė namo savo pastangų vaisius. Kur kas didesnę nuostabą sukėlė vaiz- 
das arklio, tempiančio krovinį, gerokai didesnį, nei žmogus gebėtų pakel- 


ti. Apstoję Ailą, žmonės iš šoninių pintinių iškrovė dar daugiau gėrybių. 

Mėsa ir kitos bizonų dalys buvo tučtuojau suneštos į žeminę, perduotos iš 
rankų į rankas ir sudėtos saugykloje. 

Kai visi suėjo vidun, Aila įsitikino, kad arkliai jaučiasi gerai. Ji nuo 
Yhaha nugaros nusegė diržus, Lenktynininkui nuėmė apynasrį. Nors iš 
pažiūros neatrodė, kad jiems kaip pakenktų vienišos naktys lauke, moteris 
vis dar jautė skausmingą rūpestį dėl to, kad kas vakarą palieka gyvūnus, o 
pati eina į žeminę. Tol, kol oras pakenčiamas, nėra blogai. Nedidelis šaltu- 
kas Ailai nerimo nekėlė, tačiau tokiu metų laiku oras gali labai netikėtai 
pasikeisti. Kas, jei užgrius baisi pūga? Kur tada pasidės arkliai? 

Ji pakėlė akis ir sunerimusi susiraukė. Aukštai virš galvos draikėsi smul- 
kutės žėrinčios debesų sruogos. Saulė ne taip seniai nusileido palikusi 
prašmatnią ryškių spalvų pašvaistę. Aila stebėjo, kol nepatvarios spalvos 
išblėso ir giedras dangus papilkėjo. 

Įėjusi į prieangį, dar neatitraukusi vidinės užuolaidos, vedančios prie 
virimo židinio, Aila nugirdo komentarus apie save ir arklį. Žmonės sėdėjo 
ratu, nurimę užkandžiavo ir ilsėjosi, tačiau Ailai pasirodžius kalbos nutilo. 
Moteris sutriko pajutusi, kad į ją visi spokso. Tada Nezė padavė jai kau- 
lo lėkštę, ir kalbos vėl pratrūko. Aila pradėjo krautis maistą, tačiau staiga 
sustojo ir apsidairė. Kur ką tik atgabenta bizoniena? Niekur nė ženklo. Ji 


suprato, kad mėsą žmonės tikriausiai kažkur nunešė. Tik kur? 


Nustūmusi sunkią mamuto kailio užuolaidą Aila pirmiausia pasidairė 
arklių. Įsitikinusi, jog gyvūnai saugūs, ji akimis paieškojo Digijos ir nusi- 
šypsojo pamačiusi ją ateinančią. Mergina buvo pažadėjusi parodyti, kaip 
mamutojai dažo ir išdirba odą. Ailai buvo ypač smalsu, kaip oda nudažo- 
ma raudonai, kaip Digijos tunika. Jondalaras minėjo, kad jam šventa spal- 
va yra balta, Ailai šventa buvo raudona, nes raudona buvo šventa genčiai. 
Odą dažanti tyrė iš raudonosios ochros su riebalais, geriausia — urvinio 
lokio taukais, buvo naudojama per vardo suteikimo apeigas. Gabalėlis 
raudonosios ochros buvo pirmiausia dedamas į amuletų maišelį, įteikia- 


mą žmogui sužinojus savo totemą. Nuo pirmo klyksmo iki gyvenimo 

pabaigos raudonoji ochra buvo naudojama daugybėje ritualų, įskaitant 
ir paskutinį — laidotuves. Mažas krepšelis su šaknimis šventam gėrimui 
gaminti buvo vienintelis raudonas Ailos daiktas ir kartu su amuletu - di- 
džiausias jos turtas. 

Nezė išėjo iš žeminės nešina didžiuliu nuo naudojimo dėmėtu odos 
gabalu ir pamatė Ailą su Digija. 

— O, Digija, ieškojau, kas man galėtų padėti, — tarė ji. - Pagalvojau, 
pagaminsiu tiek troškinio, kad visiems užtektų. Šitokia sėkminga bizonų 
medžioklė! Talutas sako, kad verta iškelti puotą ir atšvęsti. Ar gali paruošti 
odą virimui? Karštų anglių į duobę prie didžiojo židinio aš prikrausiu ir 
rėmą uždėsiu. Štai ten krepšys su sausu mamutų mėšlu. Jį reikia sudėti tarp 
anglių. Danugą su Latija pasiųsiu vandens. 

— Prie tavo troškinio aš visada prisidėsiu, Neze. 

— Gal ir aš galiu padėti? - pasiteiravo Aila. 

— Ir aš, — tarė Jondalaras. Jis ką tik išėjo pasikalbėti su Aila ir nugirdo 
moterų pokalbį. 

— Galėsit man padėt atnešti produktų, - tarė Nezė ir apsisuko. 

Jie nusekė paskui vado moterį link vienos iš mamutų ilčių arkų palei 
sieną žeminės viduje. Nezė atitraukė tikrai kietą, sunkią mamuto kailio su 
plaukais užuolaidą. Dvigubo sluoksnio rausvai rudas kailis su pūkuotais 
apatiniais ir ilgais išoriniais plaukais buvo atsuktas į išorę. Už kailio kabėjo 
kita užuolaida. Ją atitraukus Aila su Jondalaru pajuto šalto oro gūsį. Žvelg- 
dami į blausiai apšviestą plotą jie pamatė didžiulę, kone kambario dydžio 
duobę, maždaug trijų pėdų gylio, stačiomis plikos žemės sienomis, kone. 
kupiną sušaldytų kumpių ir mažesnių mėsos gabalų. 

— Saugykla! - tarė Jondalaras, prilaikydamas sunkias užuolaidas, kol 
Nezė nulipo. - Mes taip pat žiemai laikome sušaldytą mėsą, bet ne taip pato- 
giai arti. Turime pastogę, įtaisytą po uolos atodanga arba priešais kai kuriuos 
urvus. Tik sušaldytą mėsą ten sunku išlaikyti, todėl mėsą laikome lauke. 

- Šaltuoju metų laiku gentis laiko mėsą sušaldytą slėptuvėje po akme- 
nų krūva, - tarė Aila dabar supratusi, kas nutiko pargabentai bizonienai. 

Nustebo ir Nezė, ir Jondalaras. Jie nepagalvojo, kad genties žmonės 
saugotų mėsą žiemai, ir kaskart apstulbdavo Ailai paminėjus kokią veiklą, 
kuri atrodydavo tokia pažangi, tokia žmogiška. O Jondalaro pastaba apie 

jo gyvenamą vietą nustebino Ailą. Ji manė, kad visi kiti žmonės gyvena 
vienoduose būstuose, ir nesuvokė, kad žeminės konstrukcija jam tokia pat 
neįprasta kaip ir jai. 

— Čia neturime pakankamai akmenų, kad pasidarytume slėptuves, — 
nugriaudėjo Talutas. Jie sužiuro į atėjusį raudonplaukį milžiną, kuris perė- 
mė iš Jondalaro vieną užuolaidą. - Digija sakė, kad nusprendei pagaminti 
troškinį, Neze, - tarė Talutas pritariamai šypsodamasis. - Pamaniau, atei- 
siu ir padėsiu. 

- Šitas žmogus užuodžia maistą dar nė gaminti nepradėjus! - sukike- 
no Nezė kuisdamasi duobėje. 

Jondalaras vis dar buvo susidomėjęs saugojimo patalpomis. 

— Kaip mėsa čia išlieka sušalusi? Žeminėje juk šilta, - tarė Jondalaras. 

— Žiemą visa žemė sušąla į akmenį, tačiau pavasarį suminkštėja pakan- 
kamai, kad galėtum kasti. Sratydami žeminę įsikasėme pakankamai giliai, 
kad pasiektume amžinąjį įšalą, tinkamą saugykloms. Jose maistas išsilaiko 
šaltas netgi vasarą, nors ne visada sušalęs. Rudenį, vos lauke atvėsta, žemė 
pradeda stingti. Tada mėsa duobėse įšąla, ir pradedame kaupti atsargas 
žiemai. Mamuto kailis sulaiko šilumą viduje ir šaltį lauke, - paaiškino Ta- 
lutas. - Lygiai taip pat kaip mamutui, - pridūrė jis išsišiepęs. 

— Štai, Talutai, paimk, — tarė Nezė, iškėlusi kietą suledėjusį rausvai 
rudą gabalą su storu sluoksniu gelsvų lašinių vienoje pusėje. 

— Aš paimsiu, - pasisiūlė Aila, siekdama mėsos. 

Talutas ištiesė Nezei ranką, ir nors ji buvo suaugusi, nors ir nedidukė 
moteris, stiprus vyras iškėlė ją tarsi vaiką. 

— Sušalai, tuojau tave sušildysiu, - tarė jis, apkabinęs moterį pakėlė ir 
ėmė šniukštinėti jos kaklą. 

— Liaukis, Talutai. Nuleisk mane! — subarė ji, nors veidas švytėjo 
džiaugsmu. — Turiu darbą padaryti, radai laiką... 

— Pasakyk, kada bus laikas, tai nuleisiu. 

— Turime svečių, - dar protestavo ji, tačiau apsikabino milžino kaklą ir 
kažką pašnibždėjo į ausį. 

- Pažadėjai! - nusikvatojo dičkis ir švelniai nuleidęs savo moterį plekš- 
telėjo jai per apvalainą užpakalį. Sutrikusi Nezė taisėsi drabužius ir bandė 


atgauti orumą. 

Jondalaras nusišypsojo Ailai ir apkabino ją per liemenį. 

„Ir vėl, - pagalvojo Aila, - jie žaidžia tą žaidimą: žodžiais sako vienus 
dalykus, o visai ką kita daro veiksmais“ Šįkart ji suprato humorą ir užslėptą 
stiprią meilę, kurią vienas kitam puoselėjo Talutas ir Nezė. Staiga ji suvokė, 
kad jie rodo meilę ne akivaizdžiai, kaip ir gentyje, - jie sakė viena, kas reiškė 
visai ką kita. Šita nauja įžvalga išryškino ir išsprendė daugybę jai nerimą 
kėlusių klausimų ir padėjo geriau suprasti humorą. 

— Tas Talutas! - tarstelėjo Nezė stengdamasi, kad skambėtų griežtai, ta- 
čiau jos patenkinta šypsena neigė balso toną. - Jei daugiau neturi, ko veikti, 
padėk atnešti šaknis, Talutai, - o jaunajai moteriai pasakė: - Parodysiu, kur 
mes jas laikom, Aila. Motina šiemet dosni, buvo puikus sezonas, daug pri- 
sikasėme. 

Apėję miego pakylą jie nužingsniavo prie kitos užuolaida uždengtos ar- 
kos. 

— Šaknys ir vaisiai saugomi aukščiau, - svečiams pasakė Talutas, ati- 
traukdamas kitą užuolaidą ir rodydamas krepšius, prikrautus gumbuotų, 
ruda odele aptrauktų, krakmolingų žemės riešutų, mažų, blyškiai gelsvų 
laukinių morkų, sultingų švendrų ir meldų apatinių stiebų bei kitokių pro- 
duktų, saugomų ant žemės palei gilesnės duobės kraštą. — Ilgiau išsilaiko 
laikomi vėsiai, tačiau sušaldžius suminkštėja. Saugojimo duobėse laikome 
ir kailius, kol pasiruošiam juos išdirbti, truputį kaulų įrankiams dirbinti ir 
kelias iltis Ranekui. Jis sako, kad šaldytas kaulas būna šviežesnis ir lengviau 
apdirbamas. Iltys ir kaulai laužams laikomi prieangyje ir duobėse lauke. 

— Priminei, troškiniui dar reikia mamuto kaulo su sąnariu. Suteikia sko-- 
nio ir aromato, - tarė Nezė kraudama į didelę pintinę įvairiausių daržo- 
vių. - Kur gi nukišau tuos džiovintus svogūnų žiedus? 

— Visada maniau, kad išgyventi žiemą kaip apsauga nuo stiprių pūgų ir 
vėjų būtinos uolų sienos, - tarė Jondalaras kupinu susižavėjimo balsu. - Mes 
renčiame pastoges urvų viduje, prie sienų, tačiau jūs urvų neturite. Jums 
netgi medžio nepakaktų pastogei suręsti. Jūs viską pasidarote iš mamutų! 

- Štai kodėl mamuto židinys yra šventas. Mes medžiojame ir kitus žvė- 
ris, tačiau išgyvenimas priklauso nuo mamutų, - atsakė Talutas. 

- Apsistojęs pas Bresiją Gluosnių stovykloje, nemačiau jokių panašių 
į šitą statinių. 

— Tu pažįsti Bresiją? - pertraukė Talutas. 

— Bresija ir keletas kitų jos stovyklos žmonių ištraukė mane su broliu 
iš dribsmėlio. 

— Ji su mano seserimi senos draugės, - tarė Talutas, - giminiuojasi 
per Tulijos pirmąjį vyrą. Mes kartu užaugom. Vasarojimo vietą jie vadina 
Gluosnių stovykla, tačiau gyvena Briedžio stovykloje. Vasariniai būstai 
lengvesni, ne tokie kaip šis. Liūto stovykla yra žiemojimo vieta. Gluosnių 
stovykla dažnai traukia prie Berano jūros žuvų ir kiautuotųjų vėžiagyvių 
bei druskos, paskui prekiauja. Ką tu ten darei? 

— Mudu su Tonolanu kirtome Didžiosios Motinos Upės deltą. Bresija 
išgelbėjo mums gyvybę... 

— Turėsi vėliau papasakoti tą istoriją. Visi sa malonumu pasiklausys, — 
tarė Talutas. 

Jondalarui toptelėjo, kad dauguma jo pasakojimų taip pat ir apie To- 
nolaną. Nori jis to ar ne, prisieis kalbėti apie brolį. Lengva nebus, tačiau 
teks priprasti, jei ketina apskritai pasakoti. 

Eidamas per mamuto židinį, kuris, išskyrus centrinį koridorių, kaip ir 
visi kiti židiniai, buvo atskirtas mamutų kaulų pertvaromis ir odos užuo- 
laidomis, Talutas pastebėjo Jondalaro iečių mėtyklę. 

- Judu puikiai pademonstravote ginklą, - pastebėjo vadas. - Tas bizo- 
nas buvo sustabdytas bebėgantis. 

- Šitas ginklas gali kur kas daugiau nei matėt, — tarė Jondalaras ir stab- 
telėjęs paėmė įtaisą. - Juo ietį galima nusviesti ir stipriau, ir toliau. 

— Tai tiesa? Gal galite surengti mums dar vieną pasirodymą? - paprašė 
Talutas. 

— Norėčiau, tačiau reikėtų eiti į stepę, kad geriau jaustųsi atstumas. Ma- 
nau, nustebsi, - pasigyrė Jondalaras, paskui atsisuko į Ailą. - Kodėl ir tau 
saviškio nepasiėmus? 

Lauke Talutas pamatė seserį, traukiančią prie upės, ir šūktelėjo, kad 
ketina eiti pažiūrėti naujojo Jondalaro iečių svaidymo būdo. Vyrai pradė- 
jo kopti šlaitu, ir kol pasiekė atvirą lygumą, juos lydėjo jau kone visa sto- 
vykla. 

— Kaip toli gali nusviesti ietį, Talutai? — pasiteiravo Jondalaras, kai pa- 


siekė pasirodymui tinkamą vietą. - Ar gali parodyti ? 

- Žinoma, bet kam? 

— Noriu įrodyti, kad aš galėsiu nusviesti toliau, - pasigyrė Jondalaras. 

Šį pareiškimą palydėjo visuotinis juokas. 

— Geriau išsirinktum ką nors kitą jėgoms išbandyti. Suprantu, kad tu 
aukštas vyras ir tikriausiai stiprus, bet niekas negali sviesti ieties toliau nei 
Talutas, - pastebėjo Barzekas. - Gal tu tiesiog jam parodyk, Talutai? Su- 
teik jam progos pamatyti, su kuo varžosi, kad galėtų varžytis su sau lygiu. 
Aš galėčiau būti neblogas varžovas, galbūt netgi Danugas. 

— Ne, - tarė Jondalaras su žiburiukais akyse. Pakvipo lažybomis. - Jei 
Talutas iš jūsų yra geriausias, tada tik Talutas ir tiks, ir aš tvirtinu, kad galiu 
nusviesti ietį toliau, tik kad aš neturiu, iš ko lažintis. Tiesą sakant, — tarė 
Jondalaras, pakėlęs siaurą plokščią medinį įtaisą, - lažinčiausi, kad su mė- 
tykle Aila galėtų nusviesti ietį toliau, greičiau ir tiksliau nei Talutas. 

Kaip atsakas į Jondalaro tvirtinimą tarp susirinkusių mamutojų nu- 
vilnijo nuostabos murmesys. Tulija nužvelgė Ailą ir Jondalarą. Pernelyg 
atsipalaidavę, pernelyg pasitikintys savimi — juk turi būti akivaizdu, kad 
negali prilygti jos broliui. Ji abejojo, ar prilygtų netgi jai. Ji buvo kone to- 
kio pat ūgio kaip ugniaplaukis vyras ir galbūt stipresnė, nors šiuo atveju 
ilgas jo siekis suteiktų pranašumo. Ką jie žino, ko nežino ji? Tulija žengė 
į priekį: 

— Aš siūlau pagrindą lažintis, - pareiškė ji. - Jei jūs laimėsite, galėsite 
proto ribose prašyti, ko tik norite. Jei tai bus mano valioje, aš įvykdysiu. 

— Ojei pralaimėsim? 

— Jūs pažadėsite man tą patį. 

— Tulija, ar tu tikra, kad nori lažintis aklai? - neramiai suraukęs kaktą 
savo moters paklausė Barzekas. Šitaip neapibrėžtai statant nuolatos pa- 
reikalaujama daugiau nei įprastos išmokos. Ne tiek dėl to, kad laimėtojas 
daug pareikalautų, nors ir taip nutinka, tačiau dėl to, kad pralaimėjusiam 
reikia užsitikrinti, jog įvykdžius sąlygas daugiau jokių reikalavimų nebus 
teikiama. Kas žino, ko šitas nepažįstamasis gali paprašyti ? 

— Aklai? Taip, - atsakė ji, tačiau nepaminėjo, kad, šiaip ar taip, laimės, 
nes jei laimės Jondalaras, jei tikrai padarys, kaip sako, mamutojai gaus ver- 
tingą naują ginklą. Jei jis pralaimės, ji ko nors paprašys. - Ką pasakysi, 

"Iulija buvo gudri, tačiau Jondalaras šypsojosi. Jis jau anksčiau buvo 
lažinęsis aklai; tai visada suteikdavo žaidimui papildomo prieskonio, žiū- 
rovams būdavo įdomiau. Zelandonietis vis tiek ketino pasidalyti savo išra- 
dimo paslaptimi, norėjo pamatyti, kaip jis bus priimtas ir kaip pasitarnaus 
bendroje medžioklėje. Tai būtų logiškas kitas naujo medžioklės ginklo 
bandymo žingsnis. Truputį pabandęs ir pasitreniravęs bet kas gali jį įval- 
dyti. Čia ir slypi visas jo žavesys. Vis dėlto naujos technikos mokymasis ir 
praktika užtruks, tam reikia nuoširdaus noro. Šitos lažybos padės sukurti 
tą norą. Be to, jis žinojo, ko paprašys Tulijos. Nė neabejojo. 

— Sutinku! — tarė Jondalaras. 

Aila sekė pokalbį. Ji nelabai nutuokė, kas yra lažybos, išskyrus tai, kad 
bus kažkokios varžybos. Ji suprato, jog pagrindinis veiksmas vyksta po po- 
kalbio paviršiumi. 

— Išrinkim kelis taikinius ir kelis orientyrus, - tarė Barzekas, ėmęsis 
vadovauti lažyboms. - Druvezai, judu su Danugu atgabenkit kelis ilgus 
kaulus vietoj stulpų. 

Jis nusišypsojo matydamas, kaip abu berniukai pasileido šlaitu. Da- 
nugas, toks panašus į Talutą, dunksojo kaip bokštas greta kito berniuko. 
Nors Danugas buvo vos metais vyresnis, tačiau jau buvo pradėję ryškėti 
tvirti, kompaktiški trylikamečio Druvezo raumenys, toks panašus į Bar- 
zeko sudėjimas. 

Barzekas buvo įsitikinęs, kad jauniausioji, mažoji Tusija, turėjo jo 
dvasios, taip kaip Digija ir Tarnegas tikriausiai turėjo Darnevo dvasios. 
Jis nebuvo tikras dėl Brinano. Jau aštuoneri metai praėjo nuo jo gimimo, 
tačiau vis dar sunku pasakyti. Gal Muta išsirinko kieno kito dvasią, ne vie- 
no iš dviejų tauro židinio vyrų? Vaikas priminė Tuliją, turėjo jos brolio 
raudonus plaukus, tačiau buvo savitos išvaizdos. Darnevas irgi taip manė. 
Barzekas pajuto gumulą gerklėje, aiškiai suvokė, kaip jam trūksta to vyro. 
„Be Darnevo viskas kitaip“, - galvojo Barzekas. Praėjus dvejiems metams 
jis vis dar gedėjo taip par kaip Tulija. 

Diena pradėjo panėšėti į šventę. Sviedimo linija buvo pažymėta įbedus 
mamutų kojų kaulų gaires su pririštomis raudonomis lapių uodegomis ir 
ant viršaus apverstais krepšiais, suaustais iš ryškiai dažytų žolių. Pradedant 


nuo kiekvienos gairės, vis dar augančios ilgos žolės kuokštai tam tikrais 

atstumais buvo suraišioti virve — taip susidarė platus takas. Vaikai metimo 
taku lakstė pirmyn ir atgal mindžiodami žolę, dar tiksliau nužymėdami 
erdvę. Kiti atnešė ietis, paskui kažkam kilo mintis seną miego čiužinį pri- 
kimšti žolės ir sauso mamutų mėšlo, juoda anglimi išpaišyti figūras ir pa- 
naudoti kaip judantį taikinį. 

Pasiruošimų, kurie darėsi vis įmantresni, metu Aila pradėjo ruošti pus- 
ryčius Jondalarui, Mamutai ir sau, o netrukus ir visam liūto židiniui, kad 
Nezė galėtų netrukdoma gaminti troškinį. Talutas pasiūlė pietums savo 
fermentuoto gėrimo, kuris privertė visus pajusti, jog tai ypatinga proga, 
nes paprastai buzos jis atnešdavo tik svečiams ir per šventes. Ranekas visus 
pradžiugino paskelbęs, kad pagamins savo ypatingąjį patiekalą, o Aila nu- 
stebo sužinojusi, kad jis gamina valgį. Tornekas su Digija pareiškė, kad jei 
jau bus šventė, tai ir jie galėtų šiuo žuo prisidėti. Šito žodžio Aila taip pat 
nesuprato, tačiau pasiūlymas buvo priimtas su dar didesniu entuziazmu 
nei Raneko ypatingasis patiekalas. 

Žmonėms suvalgius pusryčius ir viską sutvarkius žeminė ištuštėjo. Aila 
išėjo paskutinė. Išorinės arkos užuolaidai nukritus už nugaros moteris 
pastebėjo, kad rytas jau įpusėjo. Arkliai klaidžiojo kiek artėliau. Yhaha 
atlošusi galvą sužvengė, taip pasveikindama ateinančią moterį. Ietys buvo 
likusios stepėje, tačiau Aila pasiėmė svaidyklę ir laikė ją rankoje kartu su 
maišeliu apskritų akmenėlių, kurių prisirinko akmenuotoje pakrantėje 
netoli upės vingio. Sunkios skrandos ji nebuvo susijuosusi odos diržu, tad 
nebuvo, kur užsikišti svaidyklės. Nebuvo nė patogios klostės apsiautale, 
už kurios būtų galima užsikišti šovinius. Tunika ir skranda, kuriomis ji 
vilkėjo, buvo laisvos. 

Visa stovykla susidomėjo varžybomis; beveik visi gyventojai jau lūku- 
riavo šlaito viršuje. Aila taip pat pajudėjo, tada pamatė Raidagą, kantriai 
laukiantį, kol kas nors jį pastebės ir užneš aukštyn. Tie, kurie paprastai tai 
darė, - Talutas, Danugas ir Jondalaras - jau buvo stepėje. 

Aila nusišypsojo vaikui ir nuėjo jo pakelti, tada jai šovė mintis. Apsi- 
sukusi ji sušvilpė Yhaha. Ir kumelė, ir kumeliukas atlėkė šuoliais ir atrodė 
tokie laimingi, kad Aila suvokė, jog pastaruoju metu praleidžia su jais per 


mažai laiko. Buvo tiek daug žmonių, kuriems jos reikėjo. Ji apsisprendė kas 


1 152 


MAMUTŲ MEDŽIOTOJAI 


rytą pajodinėti, bent jau kol orai leis. Tada kilstelėjo Raidagą, užsodino jį 
ant kumelės nugaros ir leido Yhaha užnešti jį stačiu šlaitu. 

— Įsikibk į karčius, kad nenukristum, - įspėjo Aila vaiką. 

Berniukas linktelėjo, sauja sugriebė tankius tamsius šieno spalvos ar- 
klio karčius ir palaimingai atsiduso. 

Kai Aila pasiekė iečių svaidymo taką, įtampa ore buvo kone apčiuo- 
piama. Tai padėjo suvokti, kad, nors ir vyksta šventė, tačiau lažybos yra 
rimtas reikalas, dėl jų reginys bus daugiau nei paprastas pasirodymas. Ji 
paliko Raidagą sėdėti Yhaha ant nugaros, kad jis gerai matytų, kas vyksta. 
Aila tyliai stovėjo greta abiejų arklių, kad jie būtų ramūs. Prie šių žmonių 
jie jau jautėsi geriau, tačiau Aila suprato, kad Yhaha jaučia įtampą, o Lenk- 
tynininkui visada persiduodavo motinos nuotaika. 

Nekantraudami žmonės šmirinėjo aplink, kai kurie šiaip sau svaidė ie- 
tis paruoštame take. Nebuvo numacytas joks konkretus varžybų pradžios 
laikas, tačiau, tarsi kažkam davus signalą, visi suprato, kada tiksliai atlais- 
vinti taką ir nurimti. Talutas ir Jondalaras stovėjo tarp dviejų gairių veidu į 
taką. Tulija laukė greta. Nors Jondalaras iš pradžių sakė, kad lažintųsi, jog 
netgi Aila galėtų nusviesti ietį toliau nei Talutas, tai atrodė taip nerealu, 
kad komentaras akivaizdžiai buvo ignoruojamas. Aila gyvai susidomėjusi 
stebėjo vyksmą iš už šoninės linijos. 

"Taluto ietis buvo didesnė ir ilgesnė nei kitų, tarsi jo galingiems raume- 
nims reikėtų kažko svaresnio ir masyvesnio. Aila prisiminė, kad genties 
vyrų ietys buvo dar sunkesnės ir masyvesnės, jei ir ne tokios ilgos. Taip pat 
Aila pastebėjo ir kitų skirtumų. Kitaip nei genties ietys, skirtos durti, šios 
ietys, taip pat kaip jos ir Jondalaro, buvo skirtos mesti oru ir su plunksno- 
mis, nors Liūto stovykla, regis, labiau vertino tris plunksnas, pritvirtintas 
prie koto galo, o Jondalaras naudojo dvi. Ietys, kurias Aila gaminosi viena 
gyvendama slėnyje, buvo užaštrintais, ugnyje sukietintais galiukais, pana- 
šiais į tuos, kuriuos ji buvo mačiusi gentyje. Jondalaras ieties antgaliams 
naudojo suformuotą ir užaštrintą kaulą, kurį tvirtino prie kotų. Mamutų 
medžiotojai, atrodo, pirmenybę teikė titnago antgaliams. 

Susidomėjusi ietimis mamutojų rankose Aila beveik pražiopsojo pir- 
mą Taluto metimą. Vyras žengė kelis žingsnius atgal, tada įsibėgėjęs galin- 


gu mostu paleido ginklą. Ietis nušvilpė pro žiūrovus ir kietai dunkstelėjusi 

nusileido. Antgalis kone visas susmigo į žemę, o kotas vibravo nuo smūgio. 
Susižavėjusi stovykla neleido abejoti, ką mano apie vado žygdarbį. Netgi 
Jondalaras nustebo. Jis įtarė, kad Talutas numes toli, tačiau dičkis gerokai 
pranoko jo lūkesčius. Nieko keista, kad žmonės abejojo jo tvirtinimais. 

Jondalaras nužingsniavo tą atstumą, kad pajustų nuotolį, kurį jam rei- 
kia įveikti, tada sugrįžo prie metimo linijos. Laikydamas mėtyklę horizon- 
taliai, jis paguldė galinį ieties koto galą į griovelį, kuris ėjo per visą įtaiso 
ilgį, ir įtaikė į įdubą, išdrožtą ieties buožėje, nedidelį išsikišusį kabliuką 
mėtyklės gale. Du pirštus pranėręs pro odines kilpas priekiniame gale ga- 
lėjai išlaikyti ietį ir mėtyklę tinkamoje pusiausvyroje. Jis nužvelgė lauką iki 
styrančios Taluto ieties, tada atsitraukė ir paleido savąją. 

Sviedžiant mėtyklės galas pakilo, todėl rankos siekis pailgėjo dar dviem 
pėdom, o metimo jėga įgavo papildomo impulso. Ietis nušvilpė pro žiūro- 
vus, o paskui, visų nuostabai, pro styrančią vado ietį ir gerokai toliau. Ji 
nusileido horizontaliai ir dar atkarpėlę slydo žeme, o ne susmigo. Šituo 
prietaisu Jondalaras padvigubino savo paties ankstesnį metimą, ir nors ti- 
krai dukart neaplenkė Taluto metimo, gerokai jį pranoko. 

Staiga, dar stovyklai neatgavus kvapo ir neišmatavus skirtumo tarp 
dviejų metimų, taku nušvilpė dar viena strėlė. Krūptelėjusi Tulija atsigręžė 
ir pamatė prie metimo linijos Ailą dar su mėtykle rankoje. Ji atsigręžė lai- 
ku ir pamatė nusileidžiančią ietį. Nors Ailos metimas neprilygo Jondala- 
ro, jaunoji moteris pralenkė galingą Taluto sviedimą. Tulijos veide švieste 


švietė didžiulė nuostaba. 


— Lieku tau skolinga, Jondalarai, - pareiškė Tulija. - Pripažįstu, gal ir 
numačiau menką galimybę, kad tu įveiksi Talutą, tačiau niekada netikė- 
jau, kad moteris galėtų tai padaryti. Norėčiau apžiūrėti šitą... a... kaip tu 
jį vadini? 

— Iečių mėtyklė. Nesugalvojau, kaip dar pavadinti. Mintį pakišo Aila, 
kai stebėjau ją vieną dieną su svaidykle. Vis galvojau, kad tik galėčiau taip 
toli, taip greitai ir taip puikiai paleisti ietį, kaip ji svaidykle paleidžia akme- 
nį. Tada ėmiau mintyti, kaip tai padaryti, - papasakojo Jondalaras. 

— Jau esi užsiminęs apie jos įgūdžius. Ar ji tikrai tokia šauni? — pasitei- 
ravo Tulija. 

Jondalaras nusišypsojo. 

— Aila, kodėl tau nepaėmus svaidyklės ir neparodžius Tulijai? 

Ailos kaktoje įsimetė raukšlės. Ji nebuvo pratusi prie viešų pasirody- 
mų. Savo įgūdžius ji ištobulino slapčia, ir paskui, kai jai nenoriai buvo 
leista medžioti, visada eidavo viena. Ir Ailai, ir genties žmonėms buvo ne- 
jauku macyti, kaip ji naudoja medžioklės ginklą. Jondalaras buvo pirmasis 
su ja drauge medžiojęs vyras, ir pirmasis, kuriam ji parodė savo išsiugdytą 
patirtį. Kurį laiką ji stebėjo besišypsantį vyrą. Jis buvo atsipalaidavęs, pasi- 
tikintis savimi. Aila nepastebėjo jokių užuominų, raginančių ją atsisakyti 
pasirodymo. 

Ji linktelėjo ir nuėjo pasiimti svaidyklės bei akmenų maišelio iš Raida- 
go, kuriam viską davė palaikyti nusprendusi sviesti ietį. Berniukas šypso- 
josi jai nuo Yhaha nugaros. Jis jautėsi esąs pasirodymo dalis ir buvo paten- 


kintas, kad ji sukėlė tokį sujudimą. 

Aila pasidairė taikinių. Pastebėjo stačius mamuto šonkaulius ir pir- 
miausia nusitaikė į juos. Rezonuojantis, kone muzikinis garsas akmeniui 
atsitrenkus į kaulą neleido abejoti, kad į gaires ji pataikė, tačiau tai buvo 
pernelyg lengva. Ji pasidairė ieškodama dar ko nors, ką galėtų numušti. 
Buvo įpratusi dairytis paukščių ir smulkių gyvūnėlių, ne daiktų. 

Jondalaras žinojo, kad Aila sugeba kur kas daugiau nei tik pataikyti į 
gaires, ir prisiminė vieną praėjusios vasaros popietę. Tada jo šypsena virto 
vypsniu, jis apsidairė ir paspyrė porą žemės grumstų. 

— Aila! - šūktelėjo jis. 

Ji atsisukusi nužvelgė metimo taką ir pamatė Jondalarą išsižergusį, ant 
šlaunų sudėtomis rankomis, o ant abiejų jo pečių pūpsojo po žemės grums- 
tą. Jis jau buvo panašiai pasielgęs anksčiau, tada ant pečių pasidėjo po 
akmenį. Jai nepatiko, kad jis stumia save į pavojų. Svaidykle paleisti akme- 
nys gali būti mirtini. Vis dėlto geriau pagalvojus teko pripažinti, kad viskas 
atrodo pavojingiau nei yra iš tikrųjų. Du nejudantys objektai buvo lengvas 
taikinys Ailai. Tokio šūvio ji niekada neprašovė. Kodėl turėtų nepataikyti 
dabar vien tik todėl, kad tie daiktai yra ant vyro kūno? Vyro, kurį ji myli? 

Ji užsimerkė, giliai įkvėpė ir vėl linktelėjo. Paėmusi du akmenis iš mai- 
šelio ant žemės prie kojų, suėmė abu odinės juostelės galus, įstatė vieną 
akmenį į nudėvėtą kišenėlę per vidurį, o kitą akmenį laikė paruošusi. Tada 
pakėlė galvą. 

Tarp žiūrovų įsivyravo nervinga tyla. Niekas nieko nesakė. Atrodė, 
niekas net nealsuoja. Buvo visiškai tylu, išskyrus grėsmingą įtampą ore. 

Aila susitelkė į vyrą su žemės grumstais ant pečių. Kai ji pajudėjo, visa 
stovykla įsitempė. Su lanksčia gracija ir subtiliais judesiais ištreniruoto 
medžiotojo, kuris yra išmokęs kuo mažiau rodyti savo ketinimus, jaunoji 
moteris staiga paleido pirmąjį šovinį. 

Dar pirmam akmeniui nepasiekus žymės ji jau paruošė antrąjį. Ivir- 
tas žemės grumstas ant Jondalaro peties sprogo nuo tvirtesnio akmens 
smūgio. Tada, žiūrovams dar nespėjus suprasti, kad ji jau sviedė, antrasis 
akmuo, kaip ir pirmasis, pilkšvai rudos lioso dirvos gumulą ant Jondalaro 
peties pavertė dulkių debesiu. Viskas nutiko taip greitai, kad kai kuriems 
žiūrovams susidarė įspūdis, tarsi jie viską pražiopsojo arba čia būta kažko- 


kio triuko. 

Tai ir buvo triukas, tačiau tokio triuko neturėdamas patirties nepa- 
kartosi. Niekas negalvojo, kad Aila naudoja svaidyklę. Ji mokėsi slapčia 
stebėdama Bruno genties vyrus, paskui nuolat bandė, klydo ir treniravosi. 
Greito dvigubo šūvio techniką ji išvystė kaip būdą apsiginti, kai kartą pir- 
mu šūviu nepataikė į puolančią lūšį ir vos nuo jos išsigelbėjo. Ji nežinojo, 
kad dauguma žmonių būtų tvirtinę, jog tai neįmanoma; nebuvo nė vieno, 
kuris šitai pasakytų jai. 

Nors ji to nesuvokė, buvo abejotina, ar ji kada sutiks kitą žmogų, kuris 
jai prilygtų įgūdžiais. Jai tai mažiausiai rūpėjo. Jai buvo neįdomu varžytis 
su kitu medžiotoju aiškinantis, kas geresnis. Vienintelis jos varžovas buvo 
ji pati, jai terūpėjo patobulinti savo įgūdžius. Ji suvokė savo galimybes, ir 
kai sugalvojo naują techniką, tokią kaip dvigubas akmenų metimas ar me- 
džioklė nuo arklio nugaros, išbandydavo kelis būdus ir surasdavo tinka- 
miausią. O tada praktikuodavosi, kol pavykdavo. 

Kiekvienoje žmogiškoje veikloje tik nedaugelis žmonių dėl susitelki- 
mo ir treniruočių bei gilaus troškimo gali tapti tokie prityrę, kad pranoktų 
kitus. Aila tokia prityrusi buvo naudodamasi svaidykle. 

Akimirką tvyrojo tyla, tada žmonės atsiduso, pasigirdo nuostabos 
murmesiai. Ranekas pradėjo delnais ploti į šlaunis. Netrukus šitaip plojo 
visa stovykla. Aila nesuprato, ką tai reiškia, ir dirstelėjo į Jondalarą. Jis švy- 
tėjo džiaugsmu, ir ji ėmė suvokti, jog plojimai yra pritarimo ženklas. 

Tulija taip pat plojo, nors atrodė kiek labiau susivaržiusi nei kai kurie 
kiti. Ji nenorėjo parodyti, jog yra pernelyg paveikta įspūdžio, nors Jonda- 
laras buvo įsitikinęs priešingai. 

— Jei manote, kad tai įspūdinga, tada pažiūrėkit! — tarė jis, siekdamas 
dar dviejų kietų grumstų. Jis matė, kad Aila jį stebi ir laiko paruošusi du 
akmenis. Jis vienu metu paleido abu grumstus į orą. Aila vieną po kito 
pavertė juos byrančių dulkių ir žemių pliūpsniu. Jis metė dar du, kuriuos ji 
taip pat susprogdino nepasiekusius žemės. 

Taluto akys blizgėjo iš sūsijaudinimo. 

— Ji puiki! - pagyrė jis. 

- Tuirgi mesk du, - pasiūlė vadui Jondalaras. Žiūrėdamas į Ailą ir pats 
paėmė dar du žemės grumstus ir iškėlė, kad ji pamatytų. Moteris iš mai- 


šelio išsitraukė keturis akmenis, laikė po du kiekvienoje rankoje. Reikia 

išskirtinės koordinacijos vien įdėti į svaidyklę ir paleisti keturis akmenis 
keturiems mestiems į orą grumstams nespėjus nukristi ant žemės. Atlikti 
dalaras nugirdo, kaip Barzekas su Manuvu lažinasi tarpusavyje. Manuvas 
statė už Ailą. Kai ji išgelbėjo gyvybę mažajai Nuvijai, jis buvo įsitikinęs, 
kad mergina sugeba viską. 

Jondalaras stipria dešine ranka vieną po kito galingai sviedė grumstus. 
Talutas irgi kuo aukščiau paleido dar du žemės gumulus. 

Pirmieji du, vienas Jondalaro, kitas Taluto, buvo greitai numušti. Po 
susidūrimų žemyn pabiro žemės, tačiau prireikė laiko iš vienos rankos į 
kitą perimti kitus akmenis. Jondalaro antrasis grumstas jau krito, o Taluto 
lėtėjo artėdamas prie aukščiausio skrydžio trajektorijos taško, kol Aila vėl 
paruošė svaidyklę. Ji nusitaikė į žemiausią, greitai krintantį taikinį, ir pa- 
leidusi akmenį stebėjo, kaip jis pasiekia tikslą. Kiek per ilgai uždelsė prieš 
vėl siekdama laisvojo svaidyklės galo. Turėtų paskubėti. 

Sklandžiu judesiu moteris įtaisė į svaidyklę paskutinį akmenį, o pas- 
kui, greičiau nei galima buvo patikėti, jį švystelėjo ir sutrupino paskutinį 
grumstą jam nepasiekus žemės. 

Stovykla pratrūko sveikinimo ir pritarimo šūksniais, plojimais į šlau- 
nis. 

— Nepaprastas pasirodymas, Aila, - šiltai pagyrė Tulija. - Nemaniau, 
kad kada pamatysiu ką panašaus. 

— Aš jums dėkoju, - tarė Aila, išraudusi iš džiaugsmo dėl vadės reakci- 
jos ne mažiau nei dėl savo pasiekimo. Aplink ją ėmė būriuotis žmonės, visi 
ją gyrė. Ji droviai šypsojosi, paskui pažvelgė į Jondalarą kiek sutrikusi dėl 
jai vienai tekusio dėmesio. Zelandonietis kalbėjosi su Vaimezu ir Talutu, 
kuris ant pečių buvo pasisodinęs Rugiją, o šalia stovėjo Latija. Jondalaras 
pastebėjo jos žvilgsnį ir nusišypsojo, tačiau pokalbio nenutraukė. 

— Aila, kaip tu apskritai išmokai šitaip valdyti svaidyklę? — pasiteiravo 
Digija. 

— Kur? Kas tave mokė? - nerimo ir Krosija. 

— Ir aš norėčiau šitaip išmokti, - droviai įsiterpė Danugas. Išstypęs 
jaunuolis stovėjo už kitų ir žvelgė į Ailą garbinančiu žvilgsniu. Vos pir- 


mą kartą pamačius Ailą, jam kilo jaunatviška sumaištis. Jis manė, jog tai 

pati gražiausia kada matyta moteris, ir tam Jondalarui, kuris jį taip žavėjo, 
labai pasisekė. O po pasijodinėjimo arkliu ir jos įgūdžių demonstravimo 
besiskleidžiantis jaunuolio susidomėjimas staiga įsiplieskė neįveikiamu 
susižavėjimu. 

Aila nedrąsiai jam nusišypsojo. 

— Galbūt galėtum mus kiek pamokyti, kai Jondalaras rodys iečių mė- 
tykles, - pasiūlė Tulija. 

— Taip. Ir man nepakenktų išmokti šitaip valdyti svaidyklę, tačiau iečių 
mėtyklė irgi atrodo įdomi, jei bent pakenčiamai tiksli, - pridūrė Torne- 
kas. 

Aila kiek atsitraukė. Klausimai ir spūstis vertė ją nervintis. 

— Iečių mėtyklė yra tiksli... jei ranka taikli, — tarė ji prisiminusi, kaip 
stropiai jiedu su Jondalaru treniravosi. - Niekas nėra tikslus savaime. 

— Kaip visada. Darbas meistrą giria, Aila, - tarė Ranekas, siekdamas jos 
rankos ir žvelgdamas į akis. — Ar žinai, kokia grakšti, kokia graži atrodei ? 
Tu tikra svaidyklės menininkė. 

Tamsios akys ją įkalino. Aila pajuto, kaip stipriai tas žvilgsnis žadina 
joje glūdinčios moters atsaką, seną kaip pats gyvenimas. O širdis bandė 
įspėti: „Čia ne tas vyras. Tai ne tas vyras, kurį tu myli“ Jausmų, kuriuos jai 
kėlė Ranekas, nepaneigsi, tačiau jie buvo kitokios prigimties. 

Aila prisivertė nusisukti ir ėmė dairytis Jondalaro, kol pagaliau jį pa- 
matė. Zelandonietis irgi žiūrėjo į juos, o jo gyvos mėlynos akys buvo kupi- 
nos ugnies, ledo ir skausmo. 

Aila ištraukė ranką, kurią laikė Ranekas, ir atsitraukė. Ji daugiau tver- 
ti nebegalėjo. Visi tie klausimai, ta minia, nevaldomi ją užplūdę jausmai. 
Skrandis susitraukė į gumulą, krūtinė daužėsi, gėlė gerklę; reikėjo dingti. 
Ji pamatė Yhaha su vis dar ant nugaros sėdinčiu Raidagu. Ta pačia ranka, 
kurioje tebelaikė svaidyklę, Aila negalvodama griebė akmenų maišelį ir 
nukūrė prie arklio. 

Užšokusi kumelei ant nugaros Aila stipriai apsikabino berniuką ir pa- 
linko pirmyn. Iš šlaunų spustelėjimo ir tam tikrų judesių, kurie buvo dalis 
subtilaus, nepaaiškinamo ryšio taip arklio ir moters, Yhaha pajuto, kad 
reikia sprukti šuoliais. Ji pasileido per atvirą lygumą. Lenktynininkas nu- 


šuoliavo iš paskos, be vargo spėdamas su savo motina. 

Liūto stovyklos žmonės liko apstulbę. Dauguma jų neturėjo suprati- 
mo, kodėl Aila nubėgo prie arklio, ir tik nedaugelis buvo matę ją šitaip 
niršiai jojant. Vaizdas moters už nugaros besiplaikstančiais ilgais šviesiais 
plaukais, įsikibusios į šuoliuojančios kumelės nugarą, stulbino ir kėlė bai- 
mingą pagarbą. Ne vienas būtų mielu noru susikeitęs vietomis su Raida- 
gu. Nezė iš pradžių pajuto nerimą, paskui, supratusi, kad Aila neleis, jog 
jam nutiktų kas nors bloga, nusiramino. 

Berniukas nežinojo, kodėl buvo apdovanotas tokia reta pramoga, ta- 
čiau jo akys žėrėjo iš džiaugsmo. Nors širdutė iš jaudulio daužėsi, Ailos 
glėbyje jis nejautė jokios baimės, tik kvapą gniaužiančią nuostabą skriejant 
į vėją. 

Pabėgimas iš nerimą keliančios vietos, pažįstami arklio judesiai ir gar- 
sai išsklaidė Ailos įtampą. Atsipalaidavusi ji pajuto, kaip Raidago širdutė 
pojos delnu daužosi savitu neaiškiu ricmu. Aila susirūpino. Ji klausė savęs, 
ar išmintingai pasielgė pasiėmusi jį kartu, paskui suvokė, kad širdelės pla- 
kimas, nors nenormalus, nebuvo pernelyg stiprus. 

Ji sulėtino arklį ir apsukusi platų ratą patraukė atgalios. Artėjant prie 
mėtymo tako arkliai išbaidė porą žvyrių, kurios, savo dėmėtas vasarines 
plunksnas dar nevisiškai pakeitusios žiemos baltomis, slėpėsi žolėje. Vien 
iš įpročio paukščiams purptelėjus į orą Aila paruošė svaidyklę, o tada 
pasilenkusi pamatė, kad Raidagas iš krepšelio išėmęs laiko du akmenis. 
Paėmusi šovinius Aila šlaunimis paragino Yhaha ir numušė vieną žemai 
skridusį riebų paukštį, po akimirkos - kitą. 

Sustabdžiusi Yhaha, prilaikydama Raidagą, ji nuslydo nuo kumelės 
nugaros su berniuku glėbyje. Pastačiusi vaiką ant žemės ji susirado ir atsi- 
nešė paukščius, nusuko jiems kaklus ir keliais plaušėtais sudžiūvusios žolės 
stiebais surišo jų plunksnuotas kojas. Žvyrės, nors panorėjusios galėdavo 
nuskristi greitai ir toli, neskrido į pietus. Atšiaurią žiemą jos užsiaugin- 
davo maskuojamąsias baltas plunksnas, kurios dar ir šildė jų kūnus, bei 
savotiškus sniego batus. Šaltąjį sezoną šios vištelės ištverdavo misdamos 
sėklomis ir šakelėmis, o užėjus pūgai sniege išsirausdavo mažus urvelius ir 
juose lindėdavo, kol snygis baigdavosi. 

Aila vėl užsodino Raidagą Yhaha ant nugaros. 

— Ar palaikysi žvyres? — paklausė ji ženklais. 

— O tu man leisi? - atsakė jis rankomis, tačiau grynas džiaugsmas by- 
lojo daugiau nei rankų ženklai. Raidagas niekada nebuvo šitaip greitai 
skriejęs vien dėl smagumo; jis pirmą kartą pajuto šį jausmą. Berniukas nie- 
kada nemedžiojo ir gerai nesuprato sudėtingų jausmų, kurie užplūsta, kai 
pasitelkus sumanumą ir patirtį sieki maistu aprūpinti save ir savo žmones. 
Geriau niekada ir nesupras. Tikresnės medžioklės Raidago gyvenime ne- 
bebus. 

Aila nusišypsojo, permetė paukščius per arklio gugą priešais Raidagą, 
tada apsisuko ir nužingsniavo link mėtymo tako. Yhaha sekė iš paskos. 
Aila neskubėjo grįžti, ji vis dar buvo nusiminusi dėl pikto Jondalaro žvilgs- 
nio. Kodėl jis taip supyko? Vieną akimirką šypsojosi toks patenkintas... 
kai visi ėmė aplink ją burtis. O kai Ranekas... ji išraudo prisiminusi tam- 
sias akis, švelnų balsą. „Kiti! - pagalvojo ji, purtydama galvą, tarsi norėtų 
išvaikyti mintis. - Nesuprantu tų kitų!“ 

Vėjas sušukuotas plaukų sruogas bloškė atgal jai į veidą. Nusiminusi 
Aila nubraukė plaukus ranka. Kelis kartus svarstė, gal vėl juos susipinti 
taip, kaip šukuodavosi gyvendama viena slėnyje. Jondalarui patiko palaidi 
plaukai, todėl taip ir paliko. Kartais būdavo labai nepatogu. Tada, truputį 
suirzusi, ji pastebėjo, kad tebelaiko rankoje svaidyklę, nes neturi, kur jos 
pasidėti, nėra patogaus diržo užsikišti. Su šitais drabužiais ji netgi negalė- 
davo nešiotis savo vaistų krepšelio, o drabužius vilkėjo todėl, kad Jonda- 
larui jie patiko; paprastai krepšelį ji pririšdavo prie juostos, prilaikančios 
apsiautalą. 

Pakėlusi ranką vėl nusibraukti plaukų nuo akių, ji prisiminė svaidyklę. 
Sustojusi apvyniojo tamprią odos svaidyklę aplink galvą. Užkišusi laisvąjį 
galą po apačia, Aila patenkinta nusišypsojo. Regis, neblogai. Palaidi plau- 
kai tebekrinta ant nugaros, tačiau svaidyklė neleidžia jiems užkristi ant 
akių, o galva tapo gera vieta svaidyklei pasidėti. 

Ne vienas stovyklos gyventojas pamanė, kad staigus Ailos pasišalini- 
mas ir greitas lėkimas arkliu, pasibaigęs žvyrių medžiokle, buvo svaidyklės 
naudojimo įgūdžių demonstravimo dalis. Aila susilaikė jų nepataisiusi, 
tačiau vengė žiūrėti į Raneką ir Jondalarą. 

Jondalaras suprato, kad Aila pabėgo nusiminusi. Jis neabejojo, jog tai 


įvyko dėljo kaltės. Jis gailėjosi, mintyse sau priekaištavo, tačiau jam sunkiai 

sekėsi tvardyti nepažįstamas, sumišusias emocijas. Jis nežinojo, kaip jai vis- 
ką pasakyti. Ranekas nesuvokė Ailos sielvarto. Jis suprato, kad išprovokavo 
kažkokius jausmus, ir įtarė, jog tai galėjo lemti panišką skubėjimą arklio link. 
Vis dėlto jos veiksmai jam pasirodė naivūs ir žavūs. Jis jautė, jog ji traukia jį 
dar labiau, ir spėliojo, ar labai stiprūs jos jausmai tam ilgšiui blondinui. 

Kai ji parjojo, vaikai vėl lakstė metimo taku. Atėjusi paimti Raidago, 
Nezė paėmė ir paukščius. Aila paleido arklius ganytis, o pati liko stebėti ne- 
formalių iečių svaidymo varžybų, kurios kilo po draugiško ginčo. Galiausiai 
prasidėjo tai, ko ji jau nebepajėgė suvokti: žmonės ėmė žaisti. Aila suprato, 
kas yra varžybos, kad rungtyniaujama išbandant būtinąsias savybes: kas grei- 
čiausiai bėga arba toliausiai meta ietį. Tik kaip suprasti veiksmus, kurie skirti 
paprasčiausiai pasimėgauti, kai esminių įgūdžių išbandymas ar tobulinimas 
nėra labai svarbus? 

Iš žeminės buvo atnešta keletas žiedų, maždaug tokio dydžio, kad tilptų 
ant šlaunies. Jie buvo sulenkti iš šlapių supintų žalios odos juostelių. Išdžiūvę 
žiedai sukietėjo ir buvo tvirtai apvynioti viksvomis. Žaidžiant taip pat buvo 
reikalingi užaštrinti kotai su plunksnomis - lengvos ietys, tačiau be kaulo ar 
titnago antgalių. 

Paritus lankus, į juos buvo mėtomos ietys. Pavykus sustabdyti lanką, tai 
yra, jei pataikius į skylę kotas įsmigdavo į žemę, pasigirsdavo pritarimo šūks- 
niai ir plekšnojimas į šlaunis. Žaidžiant taip pat buvo naudojami skaičiavi- 
mo žodžiai. Ailai naujas dalykas, vadintas lažybomis, sukėlė didelį jaudulį. 
Aila buvo apstulbusi. Žaidė vyrai ir moterys, tačiau jie rideno lankus ir mėtė 
ietis paeiliui, tarsi būtų varžovai. 

Galiausiai buvo pasiekta kažkokių rezultatų. Keletas žmonių patraukė 
prie žeminės, tarp jų ir Digija. Ji buvo išraudusi ir susijaudinusi. Aila ją pa- 
sivijo. 

- Atrodo, ši diena virto tikra švente, - tarė Digija. - Varžybos, žaidimai, 
dar laukia tikra puota: Nezės troškinys, Taluto buza, Raneko patiekalas. Ką 
ketini daryti su žvyrėmis? 

— Mėgstu jas kepti ypatingu būdu. Manai, turėčiau pagaminti ? 

— Kodėl gi ne? Puotoje nepakenks dar vienas ypatingas patiekalas. 

Dar nepasiekus žeminės apie pasiruošimą puotai pranešė nuostabūs 


maisto kvapai. Labiausiai kvepėjo Nezės troškinys. Jis ramiai burbuliavo 

didelėje virimo odoje prižiūrimas Latijos ir Brinano. Visi gyventojai atrodė 
kažkokiu būdu įsitraukę į maisto gaminimą. Ailą domino troškinio gami- 
nimo įrenginys, todėl ankstėliau ji stebėjo, kaip Nezė su Digija jį įrengė. 

Į didelę duobę, iškastą netoli ugniavietės, ant dugną užklojusių pelenų 
buvo sukrautos karštos anglys. Ant anglių buvo užpilas į miltelius sutrin- 
to džiovinto mamutų mėšlo sluoksnis, o ant paries viršaus padėtas dide- 
lis, storas, į rėmą įtvirtintas mamuto kailis, pripiltas vandens. Po mėšlu 
smilkstančios anglys įkaitino vandenį, tačiau, įsiliepsnojus mėšlui, kuras 
jau buvo išdegęs pakankamai, tad kailis nebesirėmė į jį, o pakibo ant rėmų. 
Verdantis skystis lėtai sunkėsi pro kailį ir neleido odai įsiliepsnoti. Kurui 
po virimo oda visai sudegus, troškinys toliau virė, nes buvo pridedama lau- 
že iki raudonumo įkaitintų upės akmenų. Šituo ir užsiėmė keletas vaikų. 

Aila nupešė paukščius, naudodamasi mažu titnago peiliu išėmė vidu- 
rius. Peilis buvo be rankenos, tačiau galas atbukintas dailinant, kad lai- 
kydamas neįsipjautum, o prie smaigalio buvo nuskelta duobutė. Jis buvo 
laikomas suėmus nykščiu ir rodomuoju pirštais, uždėjus didįjį pirštą ant 
duobutės, kad būtų lengviau valdyti. Tas peilis nebuvo skirtas sunkiems 
darbams, tik mėsai ir odai pjauti. Aila išmoko juo naudotis Liūto stovy- 
kloje, tačiau iš karto suprato, kad jis labai patogus. 

Ji visada kepdavo žvyres duobėje. Išklojus ją akmenimis, būdavo už- 
degamas laužas ir paliekamas išdegti, paskui sudedami paukščiai. Viskas 
uždengiama. Šiame krašte buvo sunku rasti didelių akmenų, tad savo rei- 
kmėms Aila nusprendė pritaikyti troškinio duobę. Mėgstamiausių žalė- 
sių - šalpusnių, dilgėlių ir balandų - šiuo metų laiku rasti negalėjai, taip 
pat nebuvo ir žvyrių kiaušinių. Aila būtų jais įdariusi paukščius, tačiau kai 
kurios žolės iš jos vaistų krepšelio, su saiku naudojamos, tiko ir priesko- 
niams, ne tik gydymui. Šienas, į kurį Aila suvynios paukščius, pridės sa- 
vito, vos juntamo skonio. „Gal ir nepagaminsiu tiksliai tokio patiekalo, 
kokį labiausiai mėgo Krebas, - pagalvojo Aila, - tačiau žvyrės turėtų būti 
skanios: 

Baigusi valyti paukščius ji nuėjo vidun ir pamatė Nezę prie pirmojo 
židinio kuriančią ugnį didžiojoje ugniavietėje. 

— Norėčiau kepti višteles duobėje, kaip kad tu verdi troškinį. Ar galiu 
pasiimti anglių? - paklausė Atila. 

— Žinoma. Ar dar ko nors reikės? 

— Turiu džiovintų žolelių. Su paukštiena mėgstu šviežius žalėsius. Gai- 
la, jų nėra. 

— Gali paieškoti saugykloje. Ten yra kitokių daržovių, gal sumanysi pa- 
naudoti, be to, turime truputį druskos, - pasiūlė Nezė. 

„Druska, - pagalvojo Aila. - Negaminau su druska nuo tada, kai išėjau 
iš genties. 

— Taip, norėčiau druskos. Galbūt daržovių. Pažiūrėsiu. Kur rasti karštų 
anglių? 

— Duosiu, kai tik įkursiu šitą. 

Aila iš pradžių atsainiai stebėjo laužą kraunančią laužą Nezę, paskui 
susidomėjo. Ji žinojo, tačiau pernelyg nekreipė dėmesio į tai, kad mamu- 
tojai neturi daug malkų ir kaip kurą degina kaulus, o kaulai įsidegdavo 
nelengvai. Nezė iš kito laužo atsinešė nedidelę kibirkštį ir ja uždegė gau- 
romečio pūkus, naudojamus vietoj pinčių. Tada pridėjo truputį džiovinto 
mėšlo, kad ugnis būtų karštesnė ir smarkesnė. Paskui moteris pabėrė smul- 
kių skiedrų ir kaulo atplaišų. Ugnis įsidegė sunkiai. 

Nezė pūtė į laužą, kad jis neužgestų, o pati judino nedidelę rankenėlę, 
kurios jaunoji moteris anksčiau nepastebėjo. Aila girdėjo lengvai švilpiant 
vėją, pastebėjo aplink sklandant pelenus ir matė, kad ugnis įsiliepsnoja 
ryškiau. Liepsnai karštėjant kaulų skiedros palei kraštus pradėjo rusenti, 
o paskui užsiliepsnojo. Ir staiga Aila suvokė, kas nedavė jai ramybės vos 
atvykus į Liūto stovyklą: nors sunkiai juntamas, tačiau dūmų kvapas buvo 
kitoks. 

Aila pati kartais degindavo sausą mėšlą ir pažinojo stiprų, aitrų jo 
dūmų kvapą, tačiau dažniausiai jos kuras buvo augalinės kilmės. Ji buvo 
pratusi prie medžio dūmo, o Liūto stovykloje naudojamas kuras buvo gy- 
vulinis. Degančių kaulų kvapas visiškai kitoks, truputį primena per ilgai 
ant laužo paliktą kepsnį. Kartu su džiovinto mėšlo, kurį mamutojai taip 
pat gausiai naudojo, visoje stovyklavietėje nuolat tvyrojo išskirtinis aitrus 
kvapas. Jis nebuvo nemalonus, tačiau neįprastas, todėl truputį ir glumino. 
Dabar, nustačius priežastį, tam tikra neapibrėžta įtampa nuslūgo. 

Aila šypsodamasi stebėjo, kaip Nezė prideda dar daugiau kaulų ir pare- 


guliuoja rankeną. Ugnis įsidegė karščiau. 

— Kaip tu taip padarai? - pasiteiravo ji. - Kad laužas toks karštas? 

— Ugniai reikia kvėpuoti, vėjas yra ugnies alsavimas. Motina mus išmo- 
kė, kai paskyrė moteris židinio saugotojomis. Gali tai pastebėti papūtusi į 
ugnį. Kai puti, ugnis darosi karštesnė. Židinio apačioje įrengėme lataką į 
lauką, kad vėjas įeitų. Iškasėme griovelį, paklojome gyvūnų žarnas, pripūs- 
tas prieš džiovinant, paskui uždengėm kaulais ir vėl užvertėme žeme. Šito 
laužo latakas eina štai ten, po tuo žolės dembliu, matai? 

Aila dirstelėjo ten, kur rodė Nezė ir linktelėjo. 

— Jis ateina štai čia, - toliau pasakojo moteris, rodydama jai tuščią bi- 
zono ragą, kyšantį iš angos vienoje laužo duobės pusėje žemiau grindų 
lygio. - Tik ne visada reikia vienodai įleisti vėjo. Priklauso nuo to, kaip 
stipriai jis pučia lauke ir kokio stiprumo ugnies reikia. Vėją uždarai arba 
įsileidi štai šitaip, - tarė Nezė, rodydama rankenėlę, kuri buvo pritvirtinta 
prie sklendės, padarytos iš plono mentikaulio. 

Viskas atrodo gana paprasta, tačiau sumanymas buvo genialus, tikras 
technikos pasiekimas, būtinas išgyventi. Kitaip mamutų medžiotojai, ne- 
paisant gausybės sumedžiojamų gyvių, nebūtų ištvėrę subarktinėse stepė- 
se, išskyrus kelias atskiras vietas. Daugių daugiausia jie čia būtų sezoniniai 
svečiai. Krašte, kuriame beveik neauga medžiai, kur tik atšiaurios žiemos 
žino, kada ledynas pasistūmės arčiau, priverstinio oro srauto židinys su- 
teikė galimybę deginti kaulus - vienintelį kurą, kurio yra pakankamai, ir 
leido gyventi tame krašte kiaurus metus. 

Kai Nezė įkūrė židinį, Aila pasidairė saugyklose: gal suras ką nors žvy- 
rėms prikimšti. Ji gundėsi keliais džiovintais paukščių embrionais, tačiau 
juos tikriausiai derėjo mirkyti, o Aila gerai nežinojo, kiek laiko tai užtruks. 
Dar norėjo panaudoti laukinių morkų arba žirnelių iš pieninių vikių ankš- 
čių, tačiau persigalvojo. 

Paskui jos akis užkliuvo už austinės talpyklos, kurioje nuo ryto buvo 
likę grūdų ir daržovių košės. Košė buvo palikta priešpiečiams, jei kas pa- 
norėtų, ir gerokai sutirštėjo, kone sustingo. Aila paragavo. Be druskos. 
Žmonės labiau mėgsta išskirtinius, pikantiškus skonius, tad ji paskanino 
rugių ir miežių gūdų mišinį šalavijais ir mėtomis, pridėjo levizijų, svogūnų 


ir laukinių morkų. 

„Pridėjus žiupsnelį druskos, - galvojo ji, - dar saulėgrąžų sėklų, ma- 
čiau, yra saugykloje, ir džiovintų serbentų... galbūt dar šalpusnių bei erš- 
kėtrožių iš mano vaistų krepšelio, gali išeiti visai įdomus įdaras: Paruošusi 
ir prikimšusi paukščius, Aila susuko juos į šviežiai nupjautą šieną, užkasė 
duobėje su trupučiu kaulų anglies ir užvertė pelenais. Tada nuėjo pažiūrė- 
ti, ką veikia kiti žmonės. 

Greta įėjimo į žeminę vyko visokiausi darbai ir dauguma stovyklos 
žmonių buvo susirinkę čia. Priėjusi arčiau Aila pamatė dideles krūvas su- 
rinktų stiebų su grūdais. Vieni trypė, mušė, plakė ir mindžiojo šiaudų ry- 
šulius, kad grūdai atsiskirtų nuo šiaudų ir lukštų, kiti šalino likusius spalius 
svaidydami grūdus į orą nuo plačių, plokščių vėtymo padėklų, pagamintų 
iš gluosnių vytelių. Lengvesnes išaižas taip nupučia vėjas. Ranekas pylė 
grūdus į piestą iš išskobtos mamuto pėdos su kojos kaulo dalimi. Pagrie- 
bęs įstrižai atskeltą mamuto iltį, kuri tarnavo kaip grūstuvas, vyras pradėjo 
skaldyti grūdus. 

Netrukus Barzekas nusivilko viršutinę kailio skrandą ir, atsistojęs prie- 
šais, kas antrą smūgį perimdavo sunkų grūstuvą, tad darbą pasiskirstė du 
vyrai. Tornekas pradėjo rankomis ploti ritmą, o Manuvas įsiliejo su karto- 


tine skanduote. 


- O-ja-ja, Ranekas skaldo grūdus, o-ja! 
— O-ja-ja, Ranekas skaldo grūdus, o-ja! 
Įstojo Digija su kitokia, neva prieštaraujama, tačiau tinkančia eilute: 
Ne-ne-ne-ne, Barzekas jam palengvina, o-ja! 
Ne-ne-ne-ne, Barzekas jam palengvina, 0-ja! 

Netrukus visi sutartinai plojo per šlaunis, vyrai balsiai traukė su Manu- 
vu, o moterys dėjosi prie Digijos. Aila stipriai jautė ritmą ir niūniavo po 
nosimi. Ji nežinojo, ar norėtų prisijungti, tačiau tuo mėgavosi. 

Po kiek laiko Vaimezas, irgi nusivilkęs skrandą, priėjo arčiau Raneko ir 


pakeitė jį nepraleisdamas smūgio. Manuvas lygiai taip pat greitai pakeitė 


priedainį ir per kitą smūgį traukė jau naują eilutę: 


Na-na-ja-ja, Vaimezas perėmė malimą, ja! 


bi 

Kai Barzekas, rodos, pavargo, jį pakeitė Druvezas, o Digija pakeitė žo- 
džius. Paskui atėjo Frebeko eilė. 

Paskui jie sustojo įvertinti rezultatų, išpylė sumaltus grūdus į tinklinį 
krepšį, suaustą iš švendrų lapų, ir gerai jį pakratė. Tada į kaulo piestą buvo 
įpilta daugiau grūdų, tačiau šįkart mamuto ilties grūstuvą paėmė Tulija 
su Digija. Manuvas sudainavo po priedainį abiem, tačiau moters partiją 
atliko falcetu, visus prajuokindamas. Nezė perėmė grūstuvą iš Tulijos, o 
Aila, impulso pagauta, žengė greta Digijos ir sulaukė pritarimo šypsenų 
bei linksėjimų. 

Digija smogė iltimi ir paleido ją, Nezė perėmė ir pakėlė, o Aila tuo 
metu atsistojo į Digijos vietą. Aila girdėjo grūstuvo smūgį ir griebė storą, 
kiek lenktą kaulo kotą. Jis buvo sunkesnis, nei ji tikėjosi, tačiau su darbu 


susidorojo ir išgirdo Manuvą dainuojant: 
A-ja-ja-ja, pasveikinkite Ailą, ja! 


Ji vos neišmetė mamuto ilties. Aila nesitikėjo spontaniško draugystės 
gesto ir per kitą smūgį, kai dainavo visa Liūto stovykla, ir vyrai, ir moterys, 
ji buvo taip susijaudinusi, kad turėjo mirksėdama sulaikyti ašaras. Ailai 
tai buvo daugiau nei paprastas šiltas pranešimas apie draugystę; tai buvo 
priėmimas, Ji rado kitus, ir jie ją maloniai priėmė. 

Tronija pakeitė Nezę, o po kiek laiko jų link žengė Fralija. Aila papurtė 
galvą, ir nėščia moteris noriai atsitraukė. Aila dėl to džiaugėsi, tačiau įtari- 
mas, kad Fralija jaučiasi nekaip, sustiprėjo. Moterys tol grūdo grūdus, ko! 
Nezė jas sustabdė, kad miltus išpiltų į sietą ir vėl pripildytų piestą. 

Skaldyti laukinius grūdus gana sunku, nors ištvermės reikalaujantį dar- 
bą kiek lengvino bendros pastangos ir juokai. Šį kartą atlikti savo prievolę 
žengė Jondalaras. Jis susiraukė pamatęs, kad kitapus piestos stoja Rane- 
kas. Staiga tarp tamsiaodžio vyriškio ir šviesiaplaukio svečio kilusi įtampa 
draugišką atmosferą pripildė vos apčiuopiamo slapto priešiškumo. 

Kai vyrai, pakaitomis imdami iltį, pradėjo didinti tempą, visi tai pa- 
juto. Toliau greitėjant nutilo skanduotė, tačiau keletas žmonių pradėjo 
mušti ritmą koja, ir pliaukšėjimas tapo garsesnis ir aštresnis. Nepastėbi- 
mai kartu su tempu Jondalaras su Raneku didino ir smūgio jėgą, tad vie- 


toj bendro darbo pastangos tapo jėgos ir ištvermės varžybomis. Grūstuvu 

buvo dobiama žemyn taip smarkiai, kad jis atšokdavo kone tiesiai kitam į 
rankas. 

Prakaitas nusėjo jų kaktas, tekėjo veidais, sruvo į akis, permerkė tuni- 
kas, o vyrai vis spaudė vienas kitą, vis greičiau ir smarkiau smūgiavo didžiu- 
liu sunkiu grūstuvu į piestą, vienas, paskui kitas, pirmyn ir atgal. Atrodė, 
tai truks amžinai. Abu sunkiai šnopavo, atrodė nuvargę ir įsitempę, tačiau 
atsisakė pasiduoti. Nė vienas nenorėjo nusileisti, atrodė, verčiau sutiktų 
pirmas kristi negyvas. 

Aila netvėrė savam kaily. Jie grūdo per smarkiai. Ji pažvelgė į Talutą 
panikos kupinomis akimis. Talutas linktelėjo Danugui, ir abu vienu metu 
pajudėjo prie užsispyrėlių, kurie, regis, buvo pasiryžę nusižudyti. 

— Laikas kitiems užleisti vietą! - nugriaudėjo Talutas, nustumdamas 
Jondalarą į šoną ir čiupdamas grūstuvą. Danugas atšokusį įrankį griebė iš 
Raneko. 

Abu vyrai klumpino šalin vos atgaudami kvapą ir buvo taip apsvaigę 
nuo išsekimo, kad, regis, vargiai suprato, jog varžybos pasibaigė. Aila no- 
rėjo skubėti jiems į pagalbą, tačiau susitvardė. Ji suprato, kad kažkokiu 
būdu ji yra jų kovos priežastis, ir kad ir prie kurio ji prieis pirma, kitas pra- 
ras prestižą. Stovyklos žmonės taip pat buvo sunerimę, bet pagalbos siūly- 
ti neskubėjo. Jie bijojo, kad išreiškę susirūpinimą pripažins, jog varžybos 
tarp dviejų vyrų buvo daugiau negu žaidimas, ir patvirtins konkurenciją, 
kurios niekas nenorėjo vertinti taip rimtai. 

Kai Jondalaras su Raneku pradėjo atsigauti, dėmesys nukrypo į Talutą 
su Danugu, kurie maldami grūdus irgi padarė iš to varžybas. Draugiškas 
varžybas, tačiau ne mažiau intensyvias. Talutas šiepėsi jaunai savo kopi- 
jai smogdamas ilties grūstuvu į pėdos kaulą. Danugas, kupinas nuožmaus 
ryžto, be šypsenos tvodavo juo atgal. 

- Šaunuolis, Danugai! — šūktelėjo Tornekas. 

— Jis neturi jokių šansų! — atrėmė Barzekas. 

- Danugas jaunesnis, — tarė Digija, - Talutas pasiduos pirmas. 

- Jis neturi Taluto ištvermės, - nepritarė Frebekas. 

— Jis dar neturi visos Taluto jėgos, bet ištvermės Danugui pakanka, - 
tarė Ranekas. Jis galiausiai pakankamai atsikvošėjo, kad galėtų įterpti savo 


komentarą. Nors vis dar juto įtampą, šiose varžybose įžvelgė galimybę pa- 


1 168 


MAMUTŲ MEDŽIOTOJAI 


versti savo su Jondalaru grumtynes mažiau nei mirtinai rimtomis pastan- 
gomis įveikti vienam kitą, nors tokios jos ir buvo. 

— Nagi, Danugai! - šūktelėjo Druvezas. 

— "Tau pavyks! - pridūrė Latija, pagauta entuziazmo, nors nebuvo ti- 
kra, ar komentarą skiria Danugui, ar Talutui. 

Staiga po stipraus Danugo smūgio pėdos kaulas suskilo. 

— Gal jau pakaks! - pyktelėjo Nezė. - Nereikia daužyti taip smarkiai, 
kad sulaužytumėte piestą. Dabar mums prireiks naujos. Tu turėtum ją pa- 
daryti, Talutai. 

— Ko gero, tu teisi! - šūktelėjo Talutas, švytėdamas džiaugsmu. - Puiki 
buvo kova, Danugai. Sustiprėjai, kol buvai išvykęs. Ar matai, koks vyras, 
Neze? 

— Tik pažiūrėk, — tarė Nezė, pildama turinį iš piestos. — Šitie grūdai su- 
malti į miltelius. Norėjau, kad tik sutraiškytumėt. Ketinau juos išdžiovinti 
ir saugoti. Šitų nepagruzdinsi, kad išlaikytum. 

— Kokie čia grūdai? Pasiteirausiu Vaimezo, tačiau man atrodo, kad 
mano motinos žmonės gamino kažką iš grūdų, sutrintų iki dulkių, — tarė 
Ranekas. — Aš paimsiu, jei niekas daugiau nenorės. 

— Čia daugiausia kviečiai, tačiau yra įsimaišę rugių ir avižų. Tulija jau su- 
kaupė pakankamai mažiems skaldytų grūdų kepaliukams, kuriuos visi taip 
mėgsta, tereikia juos išvirti. Talutui reikėjo šiek tiek grūdų sumaišyti su šven- 
drų šaknų krakmolu buzai. Šituos gali visus pasiimti, jei nori. Užsidirbai. 

— Talutas irgi užsidirbo. Jei jam reikia, gali turėti, - atsakė Ranekas. 

— Naudok kaip nori, Ranekai. Paimsiu, kas liks, - atsakė Talutas. — 
Švendrų šaknų krakmolas, kurį užmerkiau, jau pradėjo fermentuotis. 
Nežinau, kas nutiktų, jei pridėčiau šitų, tačiau įdomu būtų pabandyti ir 
pažiūrėti. 

Aila stebėjo Raneką su Jondalaru, kad įsitikintų, jog jie abu jaučiasi 
gerai. Kai pamatė, kad Jondalaras nusitraukė suprakaitavusią tuniką, ap- 
sipylė vandeniu ir nuėjo į žeminę, ji suprato, kad nieko blogo nenutiko. 
"Tada pasijuto truputį kvailai, kad šitaip dėl jo nerimavo. Jis stiprus, ener- 
gingas vyras, iš tikrųjų truputį įtampos nepakenks nei jam, nei Ranekui: O 
ji pati vengė abiejų. Ją trikdė jų elgesys ir pačios jausmai, tad norėjo truputį 


pagalvoti. 

Tronija išėjo pro arką visiškai nusikamavusi. Ant vienos šlaunies ji lai- 
kė Hatalą, o ant kitos - seklų kaulo indą, prikrautą krepšių ir rykų. Aila 
nuskubėjo prie jos. 

— Aš padėsiu. Paimti Haralą? — pasiteiravo ji. 

— O, tikrai? - apsidžiaugė jaunoji motina, perduodama vaiką Ailai. — 
Visi verda ar gamina ypatingus patiekalus, ir aš norėjau šios dienos puotai 
ką nors pagaminti, bet vis kas nors atitraukdavo, o paskui pabudo Hatalas. 
Pamaitinau, tačiau jis visiškai nenusiteikęs toliau miegoti. 

Tronija surado vietą išsidėlioti rykus greta didžiosios lauko laužavietės. 
Laikydama kūdikį Aila stebėjo, kaip Tronija iš vieno krepšelio į seklų kau- 
lo indą pila išlukštentas saulėgrąžų sėklas. Gabalėliu čiurnikaulio — Aila 
pagalvojo, kad jis tikriausiai vilnotojo raganosio, - Tronija sutrynė sėklas 
į tyrę. Sutrynusi dar porą krūvelių sėklų ji į kitą krepšį įpylė vandens. Tada 
viena ranka suėmusi dvi tiesias kaulų lazdeles, kurios buvo tiksliai išpjau- 
tos ir suformuotos, išėmė iš laužo ir panardino į vandenį karštus virimo 
akmenis. Nardinami akmenys šnypštė ir vertė garų debesis, o Tronija iš- 
traukdavo iš vandens atšalusius ir dėjo vis daugiau karštų, kol vanduo už- 
virė. Tada ten sudėjo saulėgrąžų tyrę. Aila susidomėjo. 

Verdant iš saulėgrąžų išsiskyrė aliejus. Tronija dideliu samčiu jį nusėmė 
ir supylė į dar vieną indą, šį kartą pagamintą iš beržo tošies. Nugriebusi vis- 
ką, kiek sugebėjo, į verdantį vandenį ji pridėjo kažkokių traiškytų laukinių 
grūdų, mažų juodų balandų sėklų, paskanino žolelėmis ir įdėjo dar virimo 
akmenų, kad viskas virtų. Beržo tošies indą ji padėjo į šalį atvėsti, kad sau- 
lėgrąžų sviestas sustingtų, paskui nuo samčio galiuko davė Ailai paragauti 
viralo. Moteris nusprendė, kad jis nepaprastai skanus. 

— Ypač skanu su Tulijos kepaliukais, — pastebėjo Tronija. - Štai kodėl 
norėjau pagaminti. Kol viriau vandenį, pagalvojau, kartu pagaminsiu ką 
nors rytojaus pusryčiams. Niekam nepatinka gaminti rytais po didelės 
šventės, tačiau vaikai mėgsta pavalgyti. Labai ačiū, kad prižiūrėjai Haralą. 

— Nereikia dėkoti. Man malonu. Seniai nelaikiau kūdikio, — tarė Aila 
ir suprato, jog tai tiesa. Ji atidžiau pažvelgė į Hatalą, mintyse jį lygindama 
su genties kūdikiais. Hatalas neturėjo antakių gūbrių, tačiau ir genties kū- 


dikių jie nebuvo visiškai išsivystę. Sio berniuko kakta buvo tiesesnė ir galva 

apvalesnė, tačiau tokie maži jie taip labai ir nesiskyrė. Hatalas juokėsi, ki- 
keno ir gugavo, o genties vaikai tokių įvairių garsų neskleidė. 

Kai motina nuėjo plauti rykų, vaikas pradėjo muistytis. Aila pašokdi- 
no jį ant kelių, paskui paėmė kitaip, pradėjo šnekinti ir stebėjo jo reak- 
ciją. Berniukas susidomėjo, bet neilgam. Kai jis vėl susiruošė rėkti, Aila 
pradėjo švilpauti. Garsas jį nustebimo. Haralas liovėsi verkęs ir sukluso. Ji 
vėl sušvilpė, šį kartą ėmė mėgdžioti paukščio giesmę. Aila ne vieną vienišą 
popietę slėnyje praleido repetuodama paukščių giesmes ir šūksnius. Ji taip 
įgudo mėgdžioti sparnuočius, kad tam tikrų rūšių paukščiai atskrisdavo į 
jos švilpimą. Tie skrajūnai gyveno ne tik slėnyje. 

Kai ji ėmė švilpauti, kad pralinksmintų kūdikį, greta nusileido keletas 
paukščių ir pradėjo lesioti grūdus bei sėklas, išbirusius iš Tronijos krep- 
šelių. Aila juos pastebėjo, sušvilpavo ir iškėlė pirštą. Iš pradžių kiek su- 
nerimęs, vienas drąsus giesmininkas stryktelėjo jai ant rankos. Atsargiai, 
švilpesiu ramindama ir masindama mažąjį tvarinį, Aila pakėlė ir prinešė 
paukštelį arčiau kūdikio. Džiugiai kikendamas ir tiesdamas putnius kumš- 
tukus vaikas paukštelį nubaidė. 

Tada savo nuostabai Aila išgirdo aplodismentus. Plekšnojimas į šlaunis 
privertė ją atsisukti, ir ji pamatė, kad jai šypsosi kone visi Liūto stovyklos 
žmonės. 

— Kaip tau tai pavyksta, Aila? Pažįstu keletą žmonių, kurie gali pamėg- 
džioti paukščius ar gyvūnus, tačiau tu darai tai taip puikiai, kad juos net 
apgauni, — tarė Ironija. - Niekad nemačiau, kad kas turėtų tiek įtakos 
gyvūnams. 

Aila išraudo, tarsi būtų užklupta daranti kažką... neteisingai, užklupta 
būdama kitokia. Nepaisant visų šypsenų ir pritarimo, ji jautėsi nesmagiai. 
Nežinojo, kaip atsakyti į Tronijos klausimą, kaip paaiškinti, kad būdamas 
visiškai vienas turi visą pasaulio laiką išmokti čiulbėti kaip paukštis. Kai 
negali į nieką atsiremti, arklys arba liūtas tampa tavo bičiuliu. Kai nežinai, 
ar pasaulyje yra bent vienas į tave panašus žmogus, ieškai ryšio su bet ko- 


kiu gyvu padaru. 


Ankstyvą popietę Liūto stovykloje veikla aprimo. Nors pagrindinis 
dienos valgymas paprastai vykdavo apie vidudienį, dauguma žmonių pra- 
leido vidurdienio pietus arba užkando pusryčių likučių laukdami puotos, 
kuri žadėjo būti puiki, kad ir neplanuota. Žmonės ilsėjosi, vienas kitas nu- 
snūdo, kiti kartkartėmis tikrino maistą, keletas tyliai kalbėjosi. Ore tvyro- 
jo jaudulys, ir visi laukė ypatingo vakaro. 

Žeminės viduje Aila su Tronija klausėsi Digijos, kuri smulkiai pasakojo 
apie viešnagę Branago stovykloje ir pasiruošimą jungtuvėms. Iš pradžių 
Aila klausėsi susidomėjusi, tačiau kai jaunos mamutojės pradėjo kalbėti 
apie kažkokį giminaitį arba draugą, nė vieno kurių Aila nepažinojo, ji atsi- 
stojo ir pasiteisinusi, kad reikia patikrinti žvyres, išėjo. Digijos kalbos apie 
Branagą ir artėjančias jungtuves nukreipė Ailos mintis į jos santykius su 
Jondalaru. Jis sakė, kad ją myli, tačiau niekada nesiūlė susijungti, nekalbė- 
jo apie jungtuves. Ailai tai buvo keista. 

Ji nuėjo prie duobės, kurioje virė paukščiai. Patikrinusi įsitikino, kad ji 
pakankamai karšta, tada nuošaliau pastebėjo Jondalarą su Vaimezu ir Da- 
nugu: jie paprastai dirbdavo toliau nuo takų, kuriais vaikščiojo žmonės. Ji 
žinojo, apie ką jie kalba, o jei nebūtų žinojusi, būtų atspėjusi. Visas plotas 
buvo nubarstytas atlūžusiais titnago gabalais ir aštriomis atplaišomis, ant 
žemės prie trijų įrankių dirbėjų gulėjo ir keletas didesnių gabalų apdirbti 
tinkamo akmens. Ailai visada buvo smalsu, kaip galima tiek laiko praleisti 


kalbantis apie titnagą. Juk tikrai jau turi būti pasakyta viskas, ką galima 
buvo pasakyti. 

Nors nebuvo itin prityrusi, kol nepasirodė Jondalaras, Aila pati gami- 
nosi įrankius, kurie atitinkamai pasitarnavo jos poreikiams. Jaunystėje ji 
dažnai stebėdavo Drugą, genties įrankių dirbėją, ir mokėsi kopijuodama 
jo techniką. O pirmą kartą stebėdama Jondalarą Aila suprato, kad jo įgū- 
džiai gerokai pranoksta josios. Nors bendras supratimas apie amatą buvo 
panašus, galbūt netgi atitinkami gebėjimai, Jondalaro metodai ir jo paga- 
minti įrankiai gerokai pralenkė genties turimus. Jai buvo įdomu, kokius 
metodus naudoja Vaimezas, ir ji norėjo paklausti, ar kartais galėtų jį stebė- 
ti. Aila nusprendė, jog dabar tinkamas metas. 

Jondalaras tą pačią akimirką pajuto, kad ji išėjo iš žeminės, tačiau sten- 
gėsi to neparodyti. Jis buvo tikras, jog ji jo vengia nuo pat pasirodymo su 
svaidykle stepėje. Jis nenorėjo priverstinai brukti jai savo dėmesį, jei ji ne- 
nori jo matyti. Ailai einant artyn jis pajuto didelį įtampos gumulą pilve: 
išsigandęs, kad ji persigalvos ir apsisuks išeiti, arba tik atrodo, jog ji ateina. 

- Jei netrukdysiu, norėčiau pažiūrėti įrankių gamybos, - tarė Aila. 

— Žinoma. Sėskis, - tarė Vaimezas svetingai šypsodamasis. 

Jondalaras regimai atsipalaidavo; jo susiraukšlėjusi kakta išsitiesino, 
įsitempę žandikauliai suminkštėjo. Danugas mėgino kažką pasakyti, kai 
ji atsisėdo, tačiau greta jos liko be žado. Jondalaras atpažino garbinantį 
žvilgsnį jaunuolio akyse ir nuslopino atlaidžią šypseną. Jis juto tikrą švel- 
numą tam paaugliui ir suprato, kad jaunuolio veršelio akimis meilė jam 
grėsmės nekelia. Jis įstengs pasijusti kaip globėjiškas vyresnysis brolis. 

— Ar tavo metodas visuotinai naudojamas, Jondalarai? - teiravosi Vai- 
mezas, akivaizdžiai pratęsdamas diskusiją, kuri nutrūko pasirodžius Ailai. 

— Daugiau ar mažiau. Dauguma žmonių atskiria geležtes nuo paruoš- 
tos šerdies, kad pagamintų kitus įrankius - kaltus, peilius, grandiklius ar 
antgalius mažesnėms ietims. 

— O kaip didesnės ietys? Ar jūs medžiojate mamutus? 

— Kartais, - atsakė Jondalaras. - Mes neturime tokių įgūdžių kaip kad 
jūs. Didesnių iečių antgaliai daromi iš kaulo - man patinka naudoti prie- 
šakines elnių kojas. Kaltu iškertamas griovelis pagal apytikrį kontūrą ir 
vis gilinamas, kol išsipjauna. Tada grandikliu, padirbintu iš geležtės šono, 
apskutama iki tinkamos formos. Kad antgalis būtų aštrus, nutrinama šla- 


piu smėliu. 


173 4 


JEAN M. AUEL 


Aila padėjo Jondalarui gaminti kaulinius iečių antgalius ir žinojo, kad 
jie tikrai efektyvūs. Jie buvo ilgi ir mirtini, o ietį sviedžiant stipriai, ypač 
iečių mėtykle, įsiskverbdavo tikrai giliai. Kur kas lengvesnės, nei ji buvo 
pratusi, nei tos, kurias buvo pasigaminusi pagal sunkių genties iečių pa- 
vyzdį. Jondalaro ietys, be abejonės, buvo skirtos mėtyti, ne durti. 

— Kaulinis antgalis praduria giliai, - pastebėjo Vaimezas. - Jei patai- 
kysi į gyvybiškai svarbią vietą, žvėris kris greitai, tačiau nebus daug kraujo. 
Sunkiau pataikyti į gyvybiškai svarbią mamuto ar raganosio vietą. Kailis 
tankus, oda stora, jei taikai tarp šonkaulių, vis tiek reikia prakirsti nema- 
žą riebalų ir raumenų sluoksnį. Geras taikinys yra akis, tačiau ji mažutė 
ir nuolat juda. Mamutą galima užmušti pataikius ietimi į gerklę, tačiau 
tai pavojinga. Tenka pernelyg arti prieiti. Titnaginiai iečių antgaliai turi 
aštrius kraštus. Jie lengviau prakerta diržingą odą ir pasipila kraujas, to- 
dėl žvėris nusilpsta. Norint, kad nukraujuotų, geriausia taikytis į žarnas ar 
pūslę. Viskas įvyksta ne taip greitai, tačiau daug saugiau. 

Aila buvo apstulbusi. Įrankių gamyba buvo pakankamai įdomi, tačiau 
ji niekada nemedžiojo mamutų. 

— Tu teisus, - pripažino Jondalaras, - tačiau kaip padarai didelį tiesų 
ieties antgalį? Kad ir kokį būdą pasitelktum geležtei atskelti, ji visada lenk- 
ta. Tokia akmens prigimtis. Negali mesti ieties su lenktu antgaliu - prarasi 
taiklumą, prasiskverbimą ir tikriausiai pusę jėgos. Štai kodėl titnago ant- 
galiai yra maži. Kol pavyksta atskelti pakankamai, kad apačioje susifor- 
muotų tiesus galiukas, nedaug belieka. 

Vaimezas pritariamai šypsodamasis palingavo galvą. 

— Tiesa, Jondalarai, tačiau leisk man kai ką tau parodyti. 

Vyresnysis vyras iš už nugaros paėmė sunkų oda apsuktą ryšulį ir išvy- 
niojo. Išėmė didžiulę kirvio galvą, gigantišką, kūjo dydžio, padirbintą iš 
viso titnago gniutulo. Galva buvo suapvalintu drūtgaliu ir suformuota į 
tikrai storą kirtimo briauną, kuri siaurėjo iki smaigalio. 

— Gamini kažką panašaus, esu tikras. 

Jondalaras nusišypsojo. 

- Taip, aš darau kirvius, tačiau tikrai ne tokius didelius. Šitas tikriau- 

— Taip, ketinau pritaisyti ilgą kaulo kotą, bus Talutui... O gal Danu- 
gui, — tarė Vaimezas, šypsodamasis jaunuoliui. — Šitie naudojami mamutų 
kaulams trupinti arba iltims perpjauti. Kad jį valdytum, reikia jėgos. Talu- 
tas švaistosi juo tarsi pagaliu. Manau, Danugas dabar gali tą patį. 

— Gali. Jis man nukirto baslius, - Aila dėkingai su pripažinimu pa- 
žvelgė į Danugą, o tas iškaito ir droviai nusišypsojo. Ji taip pat dirbinosi ir 
naudojo rankinius kirvius, tačiau ne tokio dydžio. 

— Kaip tu darai kirvį? — toliau klausinėjo Vaimezas. 

— Paprastai akmeniniu kūju atskeliu storą titnago plokštelę, o paskui 
dailinu iš abiejų pusių, kad susiformuotų ašmenys ir galiukas. 

— Raneko motinos žmonės, eiteriečiai, gamino iečių galiukus dvipusiu 
dailinimu. 

— Dvipusiu? Nuskaldant iš abiejų pusių, kaip gaminant kirvį? Kad jis 
išeitų pakankamai tiesus, reikėtų pradėti nuo gana didelės plokštės, o ne 
nuo plonos smulkios geležtės. Ar ne per daug gremėzdiška ieties antga- 
liui? 

— Žinoma, jis storas ir sunkus, tačiau neabejotinai tobulesnis už kirvį. 
Ir labai efektyvus medžiojant. Nors yra tiesos. Kad perdurtum mamutą 
arba raganosį, reikia titnago antgalio, kuris ilgas ir tiesus, stiprus ir plonas. 
Kaip tokį padaryti? — teiravosi Vaimezas. 

— Dvipusiu apdirbimu. Tai vienintelis būdas. Ant storos plokštės nau- 
doju plokščio spaudimo apdirbimą, kad pašalinčiau atskalas iš abiejų pu- 
sių, - mąsliai tarė Jondalaras, mėgindamas įsivaizduoti, kaip padirbintų 
tokį ginklą. - Dirbant reikia smarkiai susitelkti. 

— Sunkumų kelia valdymas ir akmens kokybė. 

— "Taip, jis turėtų būti šviežias. Dalanaras, vyras, kuris mane mokė, gy- 
vena netoli atviros klinčių uolos, kurios apatiniame lygmenyje yra titnago. 
Galbūt kažkuris iš jo akmenų tiktų. Netgi tuo atveju jis turi būti kietas. 
Mes esame padarę keletą puikių kirvių, tačiau nežinau, kaip tokiu būdu 
pagamintum deramus iečių antgalius. 

Vaimezas paėmė dar vieną ryšulį, susuktą į ploną minkštą odą. Jis atsar- 
giai jį išvyniojo ir parodė kelis titnago antgalius. 

Jondalaro akys išsiplėtė iš nuostabos. Jis dirstelėjo į Vaimezą, paskui į 


Danugą, kuris šypsojosi didžiuodamasis savo mokytoju, tada paėmė vieną 

iš antgalių. Švelniai pavartė rankose, kone glamonėdamas dailiai apdirbtą 
akmenį. 

Titnagas buvo slidus, glotnus, tarsi aliejingas ir saulės šviesoje blizgėjo 
žioruodamas daugybe briaunelių. Daiktas buvo gluosnio lapelio formos, 
kone tobulai simetriškų matmenų, ilgio per visą plaštaką nuo delno pa- 
grindo iki pirštų galiukų. Smaigaliu prasidėjęs viename gale jis platėjo iki 
keturių pirštų pločio per vidurį ir vėl siaurėjo iki smaigalio kitame gale. 
Pasukęs jį ašmenimis į šviesą Jondalaras pamatė, kad jam tikrai trūksta bū- 
dingos išgaubtos geležtinių įrankių formos. Antgalis buvo tobulai tiesus, 
su skersiniu maždaug mažojo pirštelio storio pjūviu. 

Jondalaras profesionaliai jautė ašmenis. Labai aštrūs, vos vos dantyti 
dėl randelių, likusių nuo daugybės mažų pašalintų arplaišėlių. Jis švelniai 
perbraukė pirštais paviršių ir pajuto mažytes bangeles, likusias po nutryni- 
mo daugybės panašių mažyčių atplaišėlių, kad titnagui būtų suteikta tokia 
daili, tiksli forma. 

— Jis per daug gražus, kad būtų naudojamas kaip ginklas, - pagyrė Jon- 
dalaras. - Tai meno dirbinys. 

— Šitas ir nenaudojamas ginklams, — tarė Vaimezas, patenkintas kole- 
gos pagyra. - Padariau jį kaip modelį technikai demonstruoti. 

Aila ištiesė kaklą, kad apžiūrėtų tobulai padirbtus įrankius, gulinčius 
minkštoje odoje ant žemės. Liesti nedrįso. Ji nebuvo mačiusi šitaip dailiai 
padirbtų antgalių. Jų buvo įvairiausių dydžių ir rūšių. Be tų lapo formos 
antgalių, dar buvo asimetriškai briaunotų, kurie staigiai smailėjo vienoje 
pusėje, o atsikišusį galą buvo galima įstatyti į rankeną ir įrankį panaudo- 
ti kaip peilį, bei simetriškų su dailiai apdirbtais galiukais ir centruota, į 
kriaunas įtvirtinama dalimi, - tokie galėtų būti iečių antgaliai arba kito- 
kios rūšies peiliai. 

— Ar norėtum atidžiau juos apžiūrėti? - pasiteiravo Vaimezas. 

Jos akys švytėjo iš nuostabos paėmus vieną antgalį ir ėmus apžiūrinėti, 
tarsi tai būtų nuostabiausias brangakmenis. Kone toks jis ir buvo. 

— Titnagas toks glotnus... lyg gyvas, - tarė Aila. - Niekada nemačiau 
tokio titnago. 


Vaimezas šypsojosi. 

— Tu arskleidei paslaptį, Ailą, — tarė jis. - Būtent dėl to šie antgaliai ir 
atsiranda. 

— Ar turi tokio titnago netoliese? — nepatikliai pasiteiravo Jondala- 
ras. — Aš irgi nieko panašaus į tai nesu matęs. 

— Ne, bijau, kad ne. O, mes galime gauti geros kokybės titnago. Didelė 
stovykla į šiaurę gyvena greta geros titnago kasyklos. Ten ir buvo Danugas. 
Tik šitas akmuo specialiai apdirbtas... ugnimi. 

— Ugnimi?! - šūktelėjo Jondalaras. 

— Taip, ugnimi. Karštis keičia akmens savybes. Nuo karščio jis tampa 
toks vienalytis ir glotnus, - Vaimezas dirstelėjo į Ailą, - toks gyvas. Karš- 
tis suteikia akmeniui ypatingų savybių, - bekalbėdamas jis paėmė gniu- 
tulą, ant kurio buvo matyti akivaizdūs ugnies pėdsakai. Jis buvo suodinas 
ir apanglėjęs, o kalkinga išorinė žievė buvo kur kas sodresnės spalvos, kai 
sueižėjusi atsivėrė po smūgio akmeniniu kūju. - Pirmą kartą tai nutiko 
atsitiktinai. Gabalėlis titnago įkrito į laužą. Į didelį, kaitrų laužą - žinot, 
kokio karščio reikia, kad degtų kaulai? 

Aila supratingai palingavo galva. Jondalaras truktelėjo pečiais - jam tai 
neatrodė labai svarbu, tačiau Atila, regis, žinojo, apie ką kalbama, todėl jis 
mielai tai pripažino. 

— Ketinau išridenti titnagą laukan, tačiau Nezė nusprendė, kad jei jau 
jis ten guli, tai bus puiki atrama indui, į kurį iš kepsnio varva syvai. Pasi- 
rodė, kad taukai, varvantys nuo kepamos mėsos, užsidega ir sugadina gerą 
mamuto ilties pusdubenį. Palikau jį ten Nezės paprašytas, bet pasirodė, 
jog tai laimingas atsitiktinumas. Vis dėlto iš pradžių akmens vos neišme- 
čiau. Jis buvo visas apdegęs, kaip ir šis, ir vengiau jį naudoti, kol pristigau 
žaliavos. Perskėlęs pamaniau, kad jis sugadintas. Pažiūrėkit, suprasit ko- 
dėl, - tarė Vaimezas, duodamas kiekvienam po gabalėlį. 

— Titnagas paramsėjęs ir neatrodo toks slidus, - tarė Jondalaras. 

— Nutiko taip, kad aš bandžiau eiterėnų iečių antgalių metodą, mėgi- 
nau jį patobulinti. Kadangi tik bandžiau, ką nauja sumanęs, pagalvojau, 
kad nebus svarbu, jei akmuo netobulas. O vos pradėjęs su juo dirbti paste- 
bėjau skirtumą. Tai nutiko tik grįžus iš kelionės, Ranekas dar mažas buvo. 
Tobulinu iki šiol. 

— Apie kokius skirtumus tu kalbi? - pasmalsavo Jondalaras. 

— Pats pabandyk, Jondalarai, ir pamatysi. 

Jondalaras paėmė savo kūjį - ovalo formos akmenį, įduobtą ir nudau- 
žytą naudojant, kuris patogiai tilpo jo rankoje. Vyras pradėjo numušinėti 
kalkingos žievės likučius, taip ruošdamasis darbui. 

— Jei prieš apdirbant titnagas labai gerai iškaitinamas, — toliau kalbėjo 
Vaimezas Jondalarui dirbant, - valdyti medžiagą tampa gerokai lengviau. 
Pritaikius spaudimą galima pašalinti labai mažas arplaišas, kur kas smul- 
kesnes, plonesnes ir ilgesnes. Gali akmeniui suteikti praktiškai bet kokią 
formą. 

Vaimezas apsivyniojo kairiąją ranką nedidele odos skiautele, kad apsi- 
saugotų nuo aštrių galiukų, ir paėmė parodyti kitą titnagą, neseniai išskeltą 
iš apdegusio gniutulo. Dešiniąja paėmęs trumpą smailėjantį kaulo dailiklį, 
smailųjį galiuką jis pridėjo prie titnago krašto ir stipriai stumtelėjo, kartu 
pirmyn ir žemyn. Atskėlęs mažą, ilgą, plokščią akmens arplaišą, ją pakėlė. 
Jondalaras paėmė tą arplaišą, tada pats pabandė nuskelti akmenį. Puikiai 
pavyko, ir vyrą labai nustebino rezultatai. 

- Turiu parodyti tai Dalanarui! Neįtikėtina! Dalanaras patobulino kai 
kuriuos procesus - jis turi prigimtinę nuojautą dirbti su akmeniu, kaip ir tu, 
Vaimezai, tačiau šitą akmenį praktiškai gali skusti. Visa tai dėl kaitinimo? 

Vaimezas linktelėjo. 

— Nepasakyčiau, kad skusti. Vis dėlto tai akmuo, ne taip lengva for- 
muoti jį kaip kaulą. Jei moki akmenį apdirbti, pakaitinus tai pavyksta len- 
gviau. 

— Smalsu, kas nutiktų netiesiogiai smūgiuojant... Ar bandei naudoda- 
mas kaulo arba rago galiuką nukreipti akmeninio kūjo smūgio jėgą? Šitaip 
gali padaryti daug ilgesnes ir plonesnes geležtes. 

Aila galvojo, kad ir Jondalaras turi prigimtinį darbo su akmeniu jaus- 
mą. Maža to, jo entuziazme ji jautė spontanišką troškimą pasidalyti atra- 
dimu su Dalanaru, galingą troškimą keliauti namo. 

Slėnyje, baimindamasi susidūrimo su nepažįstamaisiais, su kitais, 
ji galvojo, kad Jondalaras nori išeiti tam, kad būtų su kitais žmonėmis. 
Anksčiau ji iki galo nesuprato, koks galingas yra troškimas grįžti namo. 
Tai atėjo kaip paslapties atskleidimas, kaip įžvalga; ji suprato, kad jokioje 


kitoje vietoje jis nebus visiškai laimingas. 


Lars 


MAMUTŲ MEDŽIOTOJAI 


Nors jai desperatiškai stigo sūnaus ir žmonių, kuriuos mylėjo, Aila ne- 
jautė namų ilgesio, kaip kad tai suprato Jondalaras: kaip troškimo grįžti 
į žinomą vietą, kur žmonės pažįstami ir papročiai priimtini. Palikdama 
gentį ji žinojo, kad niekada negrįš. Jiems ji buvo mirusi. Jei jie ją pamatytų, 
pagalvotų, kad ji - piktavalė dvasia. O dabar ji žinojo, kad negrįš gyventi 
su jais, net jei ir galėtų tai padaryti. Net trumpai pagyvenusi Liūto stovy- 
kloje ji jautėsi patogiau ir labiau namuose nei per visus gyvenimo gentyje 
metus. Iza buvo teisi. Ji nepriklausė genčiai. Ji buvo gimusi kitiems. 

Paskendusi mintyse Aila praleido dalį tolesnės diskusijos. Išgirdusi 
Jondalarą paminint jos vardą, ji atsipeikėjo. 

— „manau, Ailos technika panaši į jų. Štai kur ji mokėsi. Mačiau kele- 
tą jos įrankių, tačiau niekada nemačiau juos darant, kol ji man neparodė. 
Įgūdžiai neblogi, tačiau ilgai užtrunkama nuo išankstinio šerdies formavi- 
mo iki paskesnių smūgių, ir čia atsiranda skirtumas tarp sunkaus plokštės 
įrankio ir dailaus lengvos geležtės įrankio. 

Vaimezas nusišypsojo ir sulinksėjo. 

— Jei tik galėtume rasti būdą padaryti geležtę tiesią. Kad ir kaip apdirb- 
tum, peilio ašmenys po dailinimo vis tiek nebebūna tokie aštrūs. 

— Galvojau apie tai, - tarė Danugas, įsiterpdamas į diskusiją. - O jeigu 
kaule arba rage išpjautum griovelį ir įklijuotum mažas geležtėles? Pakan- 
kamai mažas, kad būtų beveik tiesios? 

Jondalaras akimirką galvojo. 

— Kaip tu jas padarytum? 

— Ar nebūtų galima pradėti nuo mažos šerdies? - kiek drovėdamasis 
pasiūlė Danugas. 

— Gal ir pavyktų, Danugai, bet su maža šerdimi sunku dirbti, - paste- 
bėjo Vaimezas. - Manau, kad reikia pradėti nuo didesnės geležtės ir su- 
skaldyti į mažesnes... 

„Jie vis dar kalba apie titnagą, - susivokė Aila. - Atrodo, niekad ne- 
pavargs. Medžiaga ir jos galimybės niekada nenustoja jų stulbinti. Kuo 
daugiau jie išmoksta, tuo daugiau domisi. Aila vertino titnagą bei įrankių 
gamybą, manė, kad antgaliai, kuriuos Vaimezas jiems parodė, yra puikesni 
negu bet kokie anksčiau matyti ir dėl savo grožio, ir dėl panaudojimo ga- 


limybių. Ji niekada negirdėjo temos aptarinėjant taip išsamiai ir smulkiai. 

Paskui prisiminė savo domėjimąsi medicinos žiniomis ir gydymo magija. 
Laikas, kurį ji praleido su Iza ir Uba, kai gydytoja jas mokė, buvo vienas 
maloniausių prisiminimų. 

Aila pastebėjo nuo namo ateinančią Nezę ir atsistojo pasiteirauti, ar 
nereikia padėti. Nors trys vyrai šypsojosi ir komentavo savo įgūdžius, ji 
nemanė, kad jie bent pastebės ją nueinant. 

Tai nebuvo visiškai tiesa. Nors nė vienas nieko garsiai nepasakė, stebint 
ją nueinančią pokalbis nutrūko. 

„Kokia graži jauna moteris, - galvojo Vaimezas. - Protinga, nusima- 
nanti, smalsi, daug kuo domisi. Jei būtų mamutojė, atneštų didelę nuo- 
takos išpirką. Įdomu, kokį statusą ji suteiktų porai ir perduotų savo vai- 
kams?“ 

Danugo mintys tekėjo panašia linkme, nors ne taip aiškiai dėliojosi. 
Sklandė miglotos idėjos apie nuotakos išpirką, jungtuves ir netgi bendrą 
židinį, tačiau jis nemanė, kad turi nors menkiausią galimybę. Daugių dau- 
giausia troško tiesiog būti netoliese. 

Jondalaras troško daug daugiau. Jei būtų galėjęs sugalvoti pakenčia- 
mą dingstį, būtų atsistojęs ir drožęs iš paskos. Drauge jis bijojo pernelyg 
tvirtai įsipainioti. Jis prisiminė, ką jausdavo, kai moterys labai stengdavosi 
priversti jį jas mylėti. Išeidavo atvirkščiai: jis imdavo jų vengti ir gailėtis. 
Jondalaras nenorėjo Ailos gailesčio. Jis troško jos meilės. 

Dusinantis tulžies gumulas įstrigo jo gerklėje pamačius iš žeminės išei- 
nantį tamsiaodį vyrą. Jis šypsojosi Ailai. Jondalaras pabandė tą guzą nuryti, 
suvaldyti juntamą pyktį ir nusivylimą. Jis niekada nepatyrė šitokio pavydo 
ir nekentė savęs už tai. Jis buvo tikras, kad Aila imtų jo nekęsti arba, dar 
blogiau, pradėtų gailėti, jei sužinotų, kaip jis jaučiasi. Jondalaras paėmė 
didelį titnago gniutulą ir savo kūju su trenksmu jį perskėlė. Gabalas buvo 
su trūkumais, visas išvagotas baltos gruoblėtos kreidos, tačiau Jondalaras 


ir toliau daužė akmenį, trupindamas jį į vis mažesnius gabalėlius. 


Ranekas matė Ailą ateinančią iš titnago apdirbimo teritorijos. Vis au- 


gantys jaudulys ir trauka, kurią jis jautė kaskart ją pamatęs, buvo nepanei- 


N 180 


MAMUTŲ MEDŽIOTOJAI 


giami. Nuo pat pradžių jį viliojo formų tobulumas. Estetiniam jo skoniui 
Aila tiko ne tik kaip graži pažiūrėti, tačiau traukė ir subtiliais, natūraliais 
grakščiais judesiais. Išlavinta akimi jis matė visas smulkmenas ir negalėjo 
nustatyti nė menkiausios pozos ar apsimetinėjimo. Aila elgėsi ramiai, su 
nepajudinamu pasitikėjimu, kuris atrodė toks natūralus, kad turėjo būti 
įgimtas, ir savaime lėmė savybes, kurios moterį Raneko akyse darė paslap- 
tingą, tiesiog nežemišką. 

Jis nušvito šilta šypsena. Į tokią šypseną lengva ranka nenumotum, tad 
Aila atsakė panašiai. 

- Jau išūžė ausis kalbos apie titnagą? — pasiteiravo Ranekas, paskuti- 
nius žodžius suliedamas į vieną, todėl suteikdamas frazei kiek menkinamą 
atspalvį. Aila pajuto šį niuansą, tačiau nebuvo visiškai tikra dėl jo reikš- 
mės. Ji pamanė, kad tai turėjo būti humoras, pokštas.. 

— Taip. Jie kalba apie tirnagą. Gamina geležtes. Įrankius, antgalius. Vai- 
mezas gamina puikius antgalius. 

— Ach, jis atsinešė savo lobį, štai kas. Tu teisi, jie nuostabūs. Nesu tikras, 
ar jis tai žino, tačiau Vaimezas daugiau nei amatininkas. Jis menininkas. 

Raukšlės išvagojo Ailos kaktą. Ji prisiminė, kaip Ranekas pavartojo 
šitą Žodį jos svaidymui apibūdinti. Ji dar nežinojo, kada tą žodį vartoti 
tinkamai. 

— Ar tu esi menininkas? — pasiteiravo ji. 

Jis nutaisė kreivą šypseną. Jos klausimas palietė esmę temos, apie kurią 
jis daug galvojo. 

Mamutojai tikėjo, kad Motina pirmiausia sukūrė dvasių pasaulį, ir visi 
daiktai jame buvo tobuli. Tada dvasios sukūrė gyvas savo kopijas, kad ap- 
gyvendintų paprastą pasaulį. Dvasia buvo modelis, šablonas, iš kurio visi 
daiktai kilo, tačiau nė viena kopija nebūna tokia tobula kaip originalas; 
netgi pačios dvasios negalėjo padaryti tobulų kopijų. Štai kodėl visi skir- 
tingi. 

Žmonės yra unikalūs, jie artimesni Motinai nei kitoms dvasioms. Mo- 
tina pagimdė savo kopiją, kurią pavadino moters dvasia, tada pasirūpino, 
kad iš jos gimdos gimtų vyro dvasia, taip kaip kiekvienas žmogus gimsta iš 
moters. Tada Didžioji Motina lėmė, kad tobula moters dvasia susilietų su 


tobula vyro dvasia ir šitaip gimtų daug skirtingų dvasių vaikų. Motina pati 

parinkdavo, kurio vyro dvasia maišysis su moters dvasia prieš įkvėpdama 
gyvybės jėgą į moters burną, kad ji taptų nėščia. Ir tik nedaugeliui savo 
vaikų, vyrų ir moterų, Motina suteikia ypatingas dovanas. 

Ranekas laikė save raižytoju, gamintoju daiktų, išskaptuotų pagal gyvų 
ar dvasinių dalykų panašumą. Raižiniai yra naudingi daiktai. Jie įasmenina 
gyvas dvasias, padaro jas matomas, suvokiamas ir yra esminės priemonės 
tam tikroms mamutojų apeigoms bei ritualams. Tie, kurie tokius daiktus 
kuria, labai gerbiami; tai apdovanoti meistrai, kuriuos Motina pasirinko. 

Dauguma žmonių galvoja, kad visi raižytojai, tiesą sakant, visi, geban- 
tys kurti arba puošti daiktus, kad šie taptų kiek daugiau nei paprasčiausiai 
naudingi, yra menininkai. Raneko nuomone, ne visi meistrai yra vienodai 
apdovanoti, o gal ne visiems vienodai rūpi jų darbas. Gyvūnai ir figūrėlės, 
kurias jie daro, atrodo negrabios. Jis jautė, kad toks darbas įžeidžia dvasias 
ir Motiną, kuri juos sukūrė. 

Raneko supratimu, puikiausias ir tobuliausias bet ko pavyzdys buvo 
grožis, ir bet kas gražaus buvo puikiausias ir tobuliausias dvasios pavyzdys; 
tai buvo jos esmė. Tuo jis tikėjo. Giliai, savo estetiškos sielos gelmėje, jis 
jautė, kad grožis turi esminę savaiminę vertę, ir buvo įsitikinęs, jog grožio 
užuomazga slypi visur. Nors tam tikra veikla ar objektai yra tiesiog praktiš- 
ki, jis jautė, kad kiekvienas, kuris priartėja prie tobulumo bet kurioje vei- 
kloje, yra menininkas, o rezultatuose slypi grožio esmė. Vis dėlto menas 
skleidėsi ir pačioje veikloje, ir jos rezultatuose. Menas nebuvo paprasčiau- 
siai gatavas produktas, tačiau ir mintis, veiksmas, visas jį sukūręs procesas. 

Ranekas ieškojo grožio kone kaip šventenybės, savo paties patyrusio-- 
mis rankomis, tačiau dar labiau — iš prigimties jautriu žvilgsniu. Jis jautė 
poreikį save juo apsupti, ir jau pradėjo žiūrėti į Ailą kaip meno kūrinį, kaip 
puikiausią, tobuliausią moters išraišką, kokią tik galėjo įsivaizduoti. Ne tik 
jos išvaizda buvo graži. Grožis nėra statiška savybė. Tai esmė, dvasia, tai, 
kas pagyvina. Jis geriausiai išryškėdavo judesiuose, elgesyje, pasiekimuose. 
Graži moteris buvo visapusiška ir dinamiška moteris. Nors jis ir neišsaky- 
tų to šitokia daugybe žodžių, Aila jo akyse atstovavo tobulam įsikūnijimui 
tikrosios moters dvasios. Ji buvo moters esmė, grožio esmė. 

Tamsiaodisvyrasbesijuokiančiomis akimis, laidantis ironiškus sąmojus, 


kuriuos išmoko naudoti kaip kaukes savo giliausiems troškimams paslėp- 

ti, pasitelkęs savo gebėjimus siekė sukurti tobulybę ir grožį. Už pastangas 
mamutojai jį paskelbė tobuliausiu raižytoju, tikrai išskirtiniu menininku, 
tačiau, kaip ir dauguma perfekcionistų, pats Ranekas niekada nebuvo pa- 
tenkintas savo kūriniais. Jis nebūtų savęs pavadinęs menininku. 
 - Aš raižytojas, - tarė jis Ailai. Kadangi ji akivaizdžiai sutriko, pridū- 
rė: - Dažnas kiekvieną raižytoją pavadins menininku, - akimirką dvejo- 
jęs, nes nežinojo, kaip ji reaguos į jo žodžius, vyras pasiūlė: - Ar norėtum 
pamatyti keletą mano raižinių? 
— Taip, - atsakė ji. 
- Paprastas, tiesus Ailos atsakymas akimirką jį pribloškė, paskui jis atlošė 
galvą ir garsiai nusikvatojo. Žinoma, o kaip dar ji galėjo sureaguoti? Jo 


akys prisimerkė iš džiaugsmo, ir jis pakvietė ją į žeminę. 


Stebėdamas pro arką einančius Ailą su Raneku Jondalaras pasijuto 
prislėgtas. Jis nusiminęs užsimerkė ir nuleido galvą ant krūtinės. 

Aukštas dailus vyras niekada nestokojo moterų dėmesio, tačiau stin- 
gant supratimo, kokios savybės jį daro tokį patrauklų, pats tuo netikėjo. Jis 
buvo įrankių dirbėjas, labiau perpratęs fiziką nei metafiziką, geriau pritai- 
kantis neeilinį protą techniniams spaudimo ar smūgiavimo į homogeninį 
silicio kristalą — titnagą — aspektams suprasti. Jis suvokė pasaulį fiziniu 
požiūriu. 

Ir save Jondalaras išreiškė fiziškai. Jam tai geriau sekėsi rankomis nei 
žodžiais. Ne, jis kalbėdavo aiškiai, nebuvo tylenis, tiesiog neturėjo ypa- 
tingos žodžio dovanos. Jis įgudo pakankamai gerai pasakoti istorijas, ta- 
čiau nepasižymėjo gražiakalbiais vingriais atsakymais, greitai šmaikščiai 
neatsikirsdavo. Jondalaras buvo santūrus ir uždaras, nemėgo kalbėti apie 
save, tačiau buvo jautrus klausytojas, traukiantis kitų išpažintis ir keliantis 
pasitikėjimą. Namuose jis buvo pagarsėjęs kaip puikus amatininkas, tačiau 
tos pačios rankos, kurios taip sumaniai kietą akmenį vertė puikiaušiais 
įrankiais, gebėjo puikiai apsieiti ir su moters kūnu. Tai buvo dar vienas jo 


fizinės prigimties pasireiškimo būdas. Nors ir ne taip atvirai, zelandonietis 

ne mažiau garsėjo ir šiuo aspektu. Moterys lakstė jam iš paskos, o žmonės 
laidė juokelius apie „kitą“ Jondalaro amatą. 

Šituos įgūdžius jis išsiugdė panašiai kaip mokydamasis formuoti titna- 
gą. Žinojo, kur liesti, sureaguodavo ir atliepdavo į subriliausius signalus ir 
patirdavo malonumą teikdamas malonumą. Jo rankos, akys, visas jo kūnas 
bylojo iškalbingiau nei bet kokie jo kada ištarti žodžiai. Jei Ranekas būtų 
moteris, pavadintų jį menininku. 

Prie kai kurių moterų Jondalaras nuoširdžiai prisirišdavo, puoselėdavo 
joms šiltus jausmus ir mėgavosi fiziškai bendraudamas, tačiau nė vienos ne- 
mylėjo, kol sutiko Ailą. Vis dėlto nesijautė užtikrintas, kad ji tikrai jį myli. 
Kaip galėtų? Juk neturi su kuo palyginti. Jondalaras buvo vienintelis jos 
pažinotas vyras iki tol, kol atėjo čia. Zelandonietis pripažino, kad raižyto- 
jas yra išskirtinis ir pakankamai žavingas vyras, be to, pastebėjo, kad Aila jį 
vis labiau traukia. Maža to, suprato, kad iš visų vyrų būtent Ranekas galėtų 
laimėti Ailos meilę. Jondalaras apkeliavo pusę pasaulio, kol surado moterį, 
kurią pamilo. Nejaugi dabar, pagaliau suradęs, taip greitai jos neteks? 

Tik ar jis nusipelnė ją prarasti? Ar gali ją parsivesti žinodamas, kaip 
jausis jo žmonės? Nepaisant apėmusio pavydo Jondalaras ėmė svarstyti, 
ar jis pats yra Ailai tinkamas žmogus. Sakė sau, kad nori būti su ja sąžinin- 
gas, tačiau pačiose širdies gelmėse svarstė, ar ištvers dar kartą pamilęs ne tą 
moterį. Pastebėjęs Jondalaro pyktį Danugas sunerimęs pažvelgė į Vaime- 
zą. Meistras tik palinksėjo. Jis irgi kadaise mylėjo egzotiško grožio moterį, 
tačiau Ranekas buvo jo židinio sūnus, gerokai vėluojantis susirasti moterį, 
su kuria įsikurtų ir augintų vaikus. 

Ranekas nusivedė Ailą prie lapės židinio. Nors ji praeidavo pro čia kelis 
kartus kiekvieną dieną, rūpestingai vengė smalsiai žvalgytis į asmenines 
erdves. Šitas gyvenimo gentyje paprotys tiko ir Liūto stovykloje. Atviroje 
žeminėje privatumas buvo labiau ne uždarų durų, o atidumo, pagarbos ir 
pakantumo reikalas. 

— Sėskis, - Ranekas mostelėjo link lovos pakylos, užtiestos minkš- 
tais puikiais kailiais. Aila apsidairė. Dabar buvo priimtina tenkinti savo 
smalsumą. Nors dalijosi vienu židiniu, Ranekas su Vaimezu priešingose 
centrinio koridoriaus pusėse susikūrė išskirtinai asmeniškas gyvenamąsias 


erdves. 

Kitoje židinio pusėje įrankių dirbėjo teritorija atrodė visiškai pa- 
prasta. Virš lovos pakylos su kimštiniu čiužiniu ir kailiais karojo atsai- 
niai pririšta odos užuolaida, kuri atrodė taip, tarsi metų metus nebūtų 
nuleista. Nuo gembių kabėjo keletas drabužių, o dar daugiau buvo su- 
krauta ant pakylos palei sieną, už perskyros lovos galvūgalyje. 

Didžiąją patalpos dalį užėmė darbo vieta, aiškiai matoma dėl titna- 
go gabalėlių, nuolaužų ir skeveldrų, pribirusių aplink mamuto pėdos 
kaulą, naudojamą ir atsisėsti, ir kaip priekalas. Ant pakylos lovos ko- 
jūgalyje buvo išdėlioti įvairiausi akmeniniai ir kauliniai kūjai, kūjeliai 
bei daužekliai. Vienintelė puošmena buvo Motinos figūrėlė iš mamuto 
ilties, pastatyta sienos nišoje. Greta jos kabėjo įmantriai išpuoštas dir- 
žas, nuo kurio krito sausų ir suvytusių žolių sijonas. Aila ir neklaususi 
suprato, kad diržas priklausė Raneko motinai. 

Priešingai, raižytojo pusėje buvo skoningai ištaiginga. Ranekas 
buvo rinkėjas ir kolekcininkas, tačiau labai išrankus. Viskas buvo rū- 
pestingai atrinkta ir išdėliota taip, kad atskleistų geriausias savybes, o 
turtinga forma ar tekstūra papildytų visumą. Kailius ant lovos taip ir 
norėjosi paliesti, o palietus būdavai apdovanojamas išskirtiniu minkš- 
tumu. Užuolaida abipus lovos, tamsiai gelsvai ruda aksominė elnena, 
krito tvarkingomis klostėmis ir vos juntamai, tačiau maloniai kvepėjo 
pušų dūmais, kurie ir suteikė tą spalvą. Grindys buvo užklotos nagingai 
suaustais spalvingais raštuotais kažkokių aromatingų žolių kilimėliais. 

Ant pakylos vienoje lovos pusėje buvo išrikiuoti įvairiausių dydžių 
ir formų krepšiai. Didesniuosiuose buvo sukrauti drabužiai, išskirtinai 
puošniai siuvinėti karoliukais, plunksnomis ar kailiu. Kituose krep- 
šiuose gulėjo ir nuo gembių kabėjo raižyti mamutų kaulų rankovių 
raiščiai bei apyrankės, kaklo vėriniai iš gyvūnų dantų, gėlavandenių 
moliuskų kiaukutų ir kriauklių, cilindriškų kreidos vamzdelių, natū- 
ralių ir dažytų mamutų kaulų karoliukų ir pakabučių, ryškiausiai tarp 
kurių išsiskyrė gintaras. Ant sienos buvo pakabinta didžiulė mamuto 
ilties plokštė, išraižyta neįprastais geometriniais raštais. Netgi ant gem- 
bių sukabinti medžioklės ginklai ir viršutiniai drabužiai turėjo įtakos 


bendram vaizdui. 

Kuo daugiau Atila dairėsi, tuo daugiau visko pastebėjo. Labiausiai trau- 
kė paliesti ir daugiausia domino dailiai padirbta nišoje stovinti kaulinė 
Motinos figūrėlė ir raižiniai netoli Raneko darbo vietos. 

Ranekas ją stebėjo, fiksavo, kur jos akys sustoja, ir suprasdavo, į ką 
ji žiūri. Kai pagaliau Aila atsigręžė į jį, raižytojas nusišypsojo. Jis atsisė- 
do prie darbo staliuko - mamuto kojos kaulo, įsodinto į žemę taip, kad 
plokščias, kiek įgaubtas kelio sąnarys siektų kiek virš krūtinės jam sėdint 
ant grindų demblio. Ant įgaubto horizontalaus darbo paviršiaus, tarp įvai- 
riausių raižiklių ir panašių į kaltelius titnago įrankių, kuriais jis naudojosi 
raižydamas, gulėjo nebaigta paukščio figūrėlė. 

— Su šituo aš dabar dirbu, - padavęs figūrėlę Ailai Ranekas laukė jos 
reakcijos. 
pasukiojo ir ėmė tyrinėti atidžiau. Paskui, iš pažiūros sutrikusi, pasuko ją 
vienaip, o paskui vėl kitaip. 

— Paukštis, kai žiūri šitaip, - tarė ji Ranekui. - O dabar, - ji iškėlė figū- 
rėlę, - dabar tai moteris! 

— Nuostabu! Įžvelgei teisingai. Šitai ketinu ištobulinti. Noriu parodyti 
Motinos transformacijas, jos dvasinę formą. Noriu parodyti, kad ji, virtu- 
si paukščiu, atskrenda čia iš dvasių pasaulio, tačiau vis tiek lieka Motina, 
moteris. Noriu sulieti abi formas vienoje! 

Raneko tamsios akys švytėjo, jis buvo toks susijaudinęs, kad kone ne- 
spėjo pasakoti. Aila šypsojosi. Šitokio entuziazmo ji anksčiau neįžvelgė. 
Raižytojas paprastai atrodydavo kur kas labiau nutolęs, netgi kai juokda- 
vosi. Vieną akimirką Ranekas priminė jai Jondalarą, kai tas plėtojo iečių 
mėtyklės idėją. Tai prisiminus moters kaktą išvagojo raukšlės. Tos vasaros 
dienos slėnyje, regis, buvo taip seniai. Dabar Jondalaras beveik niekada 
nesišypso, o jei ir nusišypso, kitą akimirką supyksta. Staiga jai toptelėjo, 
kad Jondalarui nepatiktų jos viešnagė prie lapės židinio ir pokalbis su Ra- 
neku, nepatiktų, kad ji klausosi, kaip jis susijaudinęs pasakoja apie savo 


pomėgius. Dėl to Aila nusiminė ir pyktelėjo. 


— Aila, štai kur tu, - tarstelėjo Digija, praeidama pro lapės židinį. - Ne- 
trukus skambės muzika. Ateik. Ir tu, Ranekai. 

Pakeliui Digija sukvietė kone visą Liūto stovyklą. Aila pastebėjo, kad 
ji nešasi mamuto kaukolę ir Torneko mamuto mentikaulį, išdažytą tiesio- 
mis raudonomis linijomis bei geometrinėmis figūromis. Be to, Digija vėl 
pavartojo tą nežinomą žodį. Aila su Raneku taip pat išėjo į lauką. 

Tamsėjančiame danguje šiaurės pusėje kaupėsi lengvi debesys, o vėjas 
taršė gobtuvų ir skrandų kailius. Nė vienas susirinkusių ir ratu sustojusių 
žmonių, regis, to nepastebėjo. Lauko židinys, kuris buvo sudėliotas su že- 
mės kauburėliais ir keliais akmenimis, drauge išnaudojant vyraujantį šiau- 
rės vėją, pridėjus daugiau kaulų ir truputį medienos degė karščiau. Kol 
kas ugnis nebuvo pernelyg pastebima, ją įveikė blizgus švytėjimas palei 
horizontą vakaruose. 

Keletas tarsi atsitiktinai paliktų gulėti didelių kaulų puikiai pasitarna- 
vo: ant jų greta Mamutos įsitaisė Digija su Torneku. Digija padėjo išrašytą 
kaukolę taip, kad ji neliestų žemės: iš dviejų pusių ji rėmėsi į kitus didelius 
kaulus. Dažytą mentikaulį Tornekas laikė stačią ir jį įvairiose vietose stuk- 
seno raginiu kūjo formos prietaisu, taip reguliuodamas padėtį. 

Ailą pribloškė skleidžiami garsai, visiškai kitokie, nei girdėtieji vidu- 
je. Būgnai uždavė ritmą, tačiau garsas buvo išskirtinio tono, nepanašus 
į nieką Ailos anksčiau girdėtą. Jis rodėsi labai pažįstamas. Savo įvairovę 
instrumentų garsai priminė jai balsus, kažką panašaus į tai, ką ji tyliai niū- 


niuodavo sau, tačiau buvo aiškesni. Ar tai ir yra muzika? 

Staiga kažkas uždainavo. Aila atsisukusi pamatė atlošusį galvą Barzeką, 
kurio garsus ūksmas skrodė orą. Vyras perėjo prie žemo vibrato, kuris pa- 
žadino gumulą Ailos gerklėje, ir baigė aštriu aukšto tono gūsiu, kažkokiu 
būdu likusiu kyboti ore. Atsakydami trys muzikantai pradėjo greitai muš- 
ti į mamutų kaulus ir pakartojo Barzeko garsus tokiu pat tonu ir nuotaika. 
Aila to pati sau paaiškinti negalėjo. 

Netrukus visi jau dainavo be žodžių, tik intonacijomis ir garsais, žmo- 
nėms antrino mamutų kaulų instrumentai. Netrukus muzika ėmė keistis 
ir pamažu įgavo kitokį pobūdį. Ji tapo lėtesnė, labiau apgalvota, o tonas 
skambėjo liūdnai. Aukštu, švelniu balsu, šįkart su žodžiais, pradėjo dai- 
nuoti Fralija. Ji pasakojo istoriją apie moterį, kuri neteko savo vyro ir vai- 
ko. Tekstas giliai palietė Ailą. Ji pradėjo galvoti apie Durką, akyse sužvil- 
go ašaros. Kai pakėlė akis, pamatė, kad ji tokia ne viena. Aila dar labiau 
susijaudino pastebėjusi, kad Krosija senu bejausmiu veidu tarsi abejingai 
spokso į priekį, tačiau jos skruostais srūva ašarų upeliai. 

Fralijai pakartojus paskutines dainos eilutes, prisijungė Tronija, paskui 
ir Latija. Kartojant kitą kartą eilutė buvo pakeista, dabar kartu dainavo ir 
Nezė su Tulija, kurios balsas buvo sodrus, gilus kontraltas. Dar kartą pa- 
keitus frazę, prisijungė daugiau balsų, ir muzika vėl pakeitė pobūdį. Dai- 
na ėmė pasakoti apie Motiną, žmones, dvasių pasaulį ir pradžių pradžią. 
Moterims priartėjus prie tos vietos, kur užgimė vyro dvasia, prisijungė ir 
vyrai. Vyrai ir moterys dainavo paeiliui, prasidėjo draugiškos varžytuvės 
tarp vyrų ir moterų balsų. 

Muzika greitėjo, tapo ritmingesnė. Užplūdus energijai Talutas nusi: 
traukė viršutinį kailį ir atsidūrė grupės viduryje keistai judindamas kojas, 
spragsėdamas pirštais. Pasigirdo juokas ir pritarimo šūksniai, žmonės ėmė 
trypti kojomis ir pliaukšėti į šlaunis, palaikydami atletiškus Taluto spyrius 
ir aukštus šuolius muzikos ritmu. Nenorėdamas nusileisti prie jo prisijun- 
gė Barzekas. Kai abu nuvargo, į ratą stojo Ranekas. Jo greiti žingsniai ir dar 
įmantresni judesiai sulaukė daugiau šūksnių ir plojimų. Prieš sustodamas 
jis pakvietė Vaimezą, kuris iš pradžių atsitraukė, tačiau paskui žmonių pa- 
ragintas pradėjo šokį. Jo judesiai buvo visiškai kitokie. 

Aila juokėsi ir šūkavo drauge su kitais, mėgavosi muzika, dainavimu ir 


šokiais, tačiau labiausiai džiaugėsi entuziazmu ir linksmybe, leidusiais taip 

gerai jaustis. Druvezas rate ėmė demonstruoti tikrus akrobatinius triukus, 
paskui jį pamėgdžioti pabandė Brinanas. Jo šokiui trūko vyresniojo brolio 
rafinuotumo, tačiau berniukui buvo plojama už pastangas. Tai padrąsino 
prisidėti Krisaverą, vyriausiąjį Fralijos sūnų. Tada Tusija nusprendė, kad 
irgi nori šokti. Meiliai šypsodamasis Barzekas suėmė abi jos rankutes ir 
ėmė šokti kartu. Pasinaudojęs Barzeko užuomina Talutas susirado ir atsi- 
vedė į ratą Nezę. Jondalaras bandė įkalbėti Ailą, tačiau ji atsisakė, o paskui, 
pamačiusi, kaip Latija švytinčiomis akimis stebi šokėjus, atkreipė Jondala- 
ro dėmesį į mergaitę. 

— Ar parodysi man žingsnelius, Latija? - pasiteiravo jis. 

Mergaitė dėkinga nusišypsojo aukštam vyriškiui ir eidama rato link 
paėmė jį už rankų. „Ialuto šypsena“, - vėl pastebėjo Aila. Dvylikametė 
Latija buvo laiba ir aukšta, judėjo grakščiai. Pašalietės žvilgsniu lygindama 
ją su kitomis moterimis, Aila pagalvojo, kad vieną dieną Latija bus labai 
patraukli. 

Šokti pradėjo dar daugiau moterų, o muzikai vėl pasikeitus, kone visi 
judėjo jos ritmu. Žmonės pradėjo dainuoti, ir Aila pajuto norą rankomis 
kibtis su kitais žmonėmis ir stoti į ratą. Tarp Jondalaro ir Taluto ji lingavo 
pirmyn ir atgal, ėjo ratu, dainavo ir šoko, o muzika vijo vis greičiau. 

Galiausiai sulig paskutiniu šūksniu muzika nutilo. Žmonės juokėsi, 
kalbėjo, bandė atgauti kvapą. Muzikantai buvo nuvargę kaip ir šokėjai. 

— Neze! Ar maistas dar negatavas? Uodžiu visą dieną, išbadėjau, - pa- 
siskundė Talutas. 

— Tik pažiūrėkit į jį, - link savojo gremėzdo linktelėjo Nezė. - Argi jis 
panašus į išbadėjusį? — visi nusijuokė. - Taip, maistas paruoštas. Laukiau, 
kol būsit pasiruošę valgyti. 

— Na, aš tai pasiruošęs, - patikino Talutas. 

Kol vieni nuėjo atsinešti indų, tie, kurie gamino, atnešė maistą. Kie- 
kvienas žmogus turėjo savo indus. Lėkštės dažnai būdavo iš plokščių 
bizonų arba elnių dubens kaulų arba petikaulių, puodeliai ir dubenėliai 
buvo arba tankiai suausti, kad nepraleistų vandens, arba kartais gaminami 
iš elnių kaktinių kaulų nupjovus ragus. Kaip mažesni indai arba samčiai 


buvo naudojamos moliuskų ar kitokios geldelės, įsigytos, kaip ir druska, 

iš žmonių, kurie viešėjo arba gyveno prie jūros. Pačios mažiausios geldelės 
atstojo šaukštus. 

Mamutų dubens kaulai tarnavo kaip padėklai arba didelės lėkštės. 
Maistas buvo patiekiamas su dideliais samčiais, išdrožtais iš kaulų, ilčių 
bei elnių arba raganosių ragų, ir su tiesiais pagaliukais arba kaulais, pa- 
prastai naudojamais kaip žnyplės. Mažesnės tiesios žnyplės buvo naudoja- 
mos valgant kartu su titnaginiu valgomuoju peiliu. Taip toli žemyne reta 
ir ypač branginama druska buvo patiekiama atskirai ant tokių pat retų ir 
dailių moliuskų geldelių. 

Kaip aromatas ir žadėjo, Nezės troškinys buvo sodrus ir gardus, ypač su 
"Iulijos mažais skaldytų grūdų kepalėliais, kurie buvo verdami troškinyje. 
Nors dviejų paukščių toli gražu nebūtų pakakę alkanai stovyklai pamai- 
tinti, Ailos žvyrių paragavo visi. Iškepta žemės orkaitėje mėsa buvo tokia 
minkšta, kad krito nuo kaulų. Mamutojų gomuriui neįprastas prieskonių 
derinys Liūto stovyklos buvo puikiai įvertintas. Žmonės suvalgė viską. 
Aila nusprendė, kad grūdų įdaras visai neblogas. 

Bebaigiant valgyti savo patiekalą atnešęs Ranekas visus nustebino, nes 
tai nebuvo jo įprastas ypatingasis: raižytojas pasiuntė ratu lėkštę traškių 
mažų sausainių. Aila paragavo vieną, tada siekė kito. 

— Kaip juos pagaminai? - pasiteiravo ji. - Labai skanu. 

— Nemanau, kad kitą kartą juos pagaminti būtų lengva, nebent kaskart 
grūsdami grūdus imtume varžytis. Sutrintus į dulkes grūdus sumaišiau su 
lydytais mamutų taukais, pridėjau mėlynių ir išprašiau iš Nezės truputį 
medaus. Kepiau ant karštų akmenų. Vaimezas sakė, kad mano motinos 
žmonės kepti naudojo šernų taukus, tačiau nežinojo, kodėl jie tai darė. 
Kadangi nė neatmenu, ar esu šerną matęs, nusprendžiau apsistoti ties ma- 
mutų taukais. 

— Taukų skonis beveik vienodas, - tarė Aila. - Nesu valgiusi nieko 
skanesnio. Tirpsta burnoje, - ji smalsiai pažvelgė į vyrą ruda oda, juodo- 
mis akimis ir tankiai susiraičiusiais plaukais, kuris, nepaisant egzotiškos 
išvaizdos, buvo toks pat Liūto stovyklos mamutojas kaip ir kiti. - Kodėl 
tu kepi? 


Ranekas nusijuokė. 

— Kodėl gi ne? Prie lapės židinio gyvenam tik dviese, be to, man tai 
patinka, nors labai džiaugiuosi gaudamas pavalgyti prie Nezės židinio. 
Kodėl klausi ? 

— Genties vyrai negamina. 

— Dauguma vyrų negamina, jei neprireikia. 

— Ne tai. Genties vyrai negali gaminti. Nežino kaip. Neturi virimo pri- 
siminimų, - Aila nebuvo tikra, kad aiškina suprantamai, tačiau tada pasi- 
rodė Talutas ir pradėjo pilstyti gėrimą iš fermentuotos masės, vadinamą 
buza. Maža to, Aila pastebėjo, kad Jondalaras ją nužiūrinėja ir stengiasi 
neatrodyti nusiminęs. Ji pakėlė kaulo puodelį ir stebėjo, kaip Talutas pila 
buzą. Pirmą kartą paragavus jai nelabai patiko, tačiau atrodė, jog visi kiti 
gėrimu be galo mėgaujasi. Ji nusprendė pabandyti dar kartą. 

Visiems įpylęs buzos Talutas pasiėmė savo lėkštę ir nuėjo trečią kartą 
įsidėti troškinio. 

— Talutai! Nejaugi negana? — tarė Nezė tuo apsimestinai piktu balsu, 
kurį Aila pagaliau pradėjo atpažinti kaip Nezės būdą pasakyti, kad ji labai 
patenkinta savo dičkiu. 

— Tu pranokai pati save. Tai skaniausias mano valgytas troškinys. 

— Vėl perdedi. Taip sakai tik todėl, kad neišvadinčiau tavęs besočiu. 

— Klausyk, Neze, - tarė Talutas, dėdamas ant žemės savo lėkštę. Visi 
ėmė šypsotis ir išmanančiai susižvalgė. - Kai aš sakau, kad tu geriausia, tai 
ir noriu pasakyt, kad tu geriausia. 

Jis ją pastvėrė į glėbį ir ėmė nosimi kutenti kaklą. 

— Talutai! Tu didelis meškine! Paleisk mane! 

Jis padarė ko prašomas, tačiau dar paglamonėjo jos krūtinę ir pakrams- 
nojo ausies lezgelį. 

— Manau, tu teisi. Kas dar nori troškinio? Aš jau pavalgiau. Argi anks- 
čiau man šis tas nebuvo pažadėta? - atsakė jis apsimestinai nekaltai. 

— Talutai! Tu bjauresnis nei tauras per rują. 

— Pirmiausia buvau ernis, paskui lokys, o dabar dar ir tauras, - nusikva- 
tojo dičkis. - O tu tikra liūtė. Ateik prie mano židinio, — tarė jis judesiais 
rodydamas, jog ruošiasi ją pagriebti ir nusinešti į žeminę. 

Staiga Nezė neišlaikė ir pradėjo juoktis. 


— Oi, Talutai, kaip nuobodu būtų gyventi be tavęs. 

Talutas išsišiepė. Meilė bei supratimas akyse jiems žvelgiant vienam į 
kitą skleidė šilumą. Ailą užliejo maloni šiluma. Sielos gelmėse ji jautė, kad 
artumas kyla iš poros gebėjimo bėgant gyvenimui ir dalijantis patirtimi 
priimti vienam kitą tokius, kokie jie yra. 

Jų laimė Ailai kartu sukėlė ir neramias mintis. Ar ji pati kada patirs 
tokį pripažinimą? Ar kada nors taip gerai supras kitą žmogų? Ji sėdėjo 
gromuliuodama savo mintis, žvelgė kitapus upės ir dalijosi tylos akimirka 
su kitais. Neaprėpiamas tuščias kraštovaizdis staiga surengė stulbinamą 
pasirodymą. Liūto stovyklai baigiant puotauti, debesys šiaurėje išplito 
ir savo spindinčius paviršius atvėrė greitai besileidžiančiai saulei. Tarsi 
pergalės prieš vakarą, tamsos sąjungininką, vėliavos tolimajame horizon- 
te suspindo raudonos ir oranžinės liepsnos. Didingas skriejančių spalvų 
spektaklis akį rėžė begėdiška prabanga, tačiau šventė buvo trumpalaikė. 
Nenumaldomas nakties artėjimas pakirto kaprizingą dangaus švytėjimą ir 
prislopino liepsningus tonus iki kraujuojančio karmino ir karneolio ats- 
palvių. Ugnies rausva išbluko į dūminę levandų, šią įveikė pelenų purpu- 
ras, o galiausiai apsupo suodžių juoduma. 

Artėjant nakčiai vėjas stiprėjo, žmones viliojo žeminės užuovėja ir šilu- 
ma. Blėstančioje šviesoje kiekvienas smėliu išsišveitė savo indus ir praska- 
lavo vandeniu. Nezės troškinio likučiai buvo supilti į dubenį, o didžiulė 
virimo oda nuvalyta ir pakabinta ant rėmo džiūti. Viduje nusivilkę ir ant 
gembių sukabinę viršutinius drabužius, žmonės pakurstė laužus savo ži- 
diniuose. 

Pavalgęs ir patenkintas Tronijos kūdikis Hatalas greitai nuėjo miegoti, 
tačiau trimetė Nuvija, iš paskutiniųjų kovodama su snauduliu, norėjo kar- 
tu su kitais traukti prie mamuto židinio. Aila pakėlė klupinėjančią mažylę, 
panešiojo ir nunešė ją Tronijai jau giliai įmigusią. 

Dirstelėjusi link gervės židinio Aila pastebėjo, kad dvejų metų Fralijos 
sūnus Tašeris, nors ir užvalgęs iš motinos lėkštės, prašosi žįsti, o paskui 
pradeda muistytis ir inkšti. Aila galutinai įsitikino, kad motinos pienas 
pasibaigė. Vos berniukas užmigo, tarp Krosijos ir Frebeko kilęs ginčas jį 
pažadino. Fralija, per daug pavargusi, kad eikvotų energiją pykčiui, laikė 
sūnų apkabinusi, o septynmetis Krisaveras, rūsčiai nužvelgęs ginčininkus, 


išėjo su pro šalį traukiančiais Brinanu ir Tusija. Pakeliui susiradę Rugiją su 

Raidagu, visi penki maždaug panašaus amžiaus vaikai tučtuojau pradėjo 
kikenti, kalbėdami žodžiais ir rankų signalais. Jie susispietė ant tuščios pa- 
kylos greta lovos, ant kurios miegojo Aila ir Jondalaras. 

Druvezas su Danugu įsitaisė prie lapės židinio. Latija stypsojo neto- 
liese, tačiau berniukai arba jos nepastebėjo, arba nenorėjo priimti į savo 
būrelį. Aila stebėjo, kaip galiausiai ji atsuka jiems nugarą ir nuleidusi galvą 
lėtai nudūlina prie jaunesnių vaikų. Aila spėjo, jog ši mergaitė tuojau taps 
moterimi. Jai norėjosi pasikalbėti su kitomis mergaitėmis, tačiau Liūto sto- 
vykloje Latijos bendraamžių nebuvo, o berniukai nekreipė į ją dėmesio. 

— Latija, atsisėsi pas mane? — pakvietė Aila. Mergaitė pralinksmėjo ir 
įsitaisė greta viešnios. 

Ilgu koridoriumi atėjo ir kiti tauro židinio gyventojai. Tulija su Barze- 
ku prisijungė prie Taluto, kuris tarėsi sa Mamuta. Digija atsisėdo kitapus 
Latijos ir nusišypsojo. 

— Kur Druvezas? - pasiteiravo ji. - Visada žinojau, kad jei noriu jį ras- 
ti, pirmiausia turiu surasti tave. 

— O, jis kalbasi su Danugu, - atsakė Latija. - Jie dabar visada kartu. 
Taip džiaugiausi, kad brolis grįžo, maniau, trise turėsim tiek temų pokal- 
biams. O jie nori bendrauti tik tarpusavyje. 

Digija ir Aila persimetė supratingais žvilgsniais. Atėjo laikas į vaikys- 
tėje užmegztas bičiulystes pažvelgti naujoje šviesoje, pertvarkyti jas pagal 
suaugusiųjų santykius. Galiausiai jaunuoliai ims pažinti vienas kitą kaip 
vyras ir moteris, tačiau prieš tai bus sutrikę ir vieniši. Vienaip ar kitaip, 
Aila buvo atskirta ir atstumta beveik visą gyvenimą. Ji suprato, ką reiškia 
būti vienišai, kad ir apsuptai mylinčių žmonių. Vėliau, slėnyje, ji rado būdą 
palengvinti dar beviltiškesnę vienatvę, tad prisiminė ilgesį ir susijaudini- 
mą mergaitės akyse, kai ji žvelgdavo į arklius. 

Aila dirstelėjo į Digiją, paskui į Latiją, kad įtrauktų ją į pokalbį. 

— Diena buvo tokia užimta. Visos dienos tokios užimtos. Man reikia 
pagalbos, galėsi man padėti, Latija? — pasiteiravo Aila. 

— Padėti? Žinoma. Ką nori, kad padaryčiau? 

— Anksčiau kasdien šukuodavau arklius, jodavau pasijodinėti. Dabar 
neturiu tiek daug laiko, o arkliams reikia dėmesio. Galėsi man padėti? Aš 


tau parodysiu. 

Latijos akys išsiplėtė ir suapvalėjo. 

— Nori, kad padėčiau rūpintis arkliais? - pašnibždomis pasiteiravo ji 
nustebusi. - Oi, Aila, tikrai galėsiu? 

— "Taip. Tol, kol čia viešėsiu, man tavo pagalba būtų didelė paspirtis, 
atsakė Aila. 

Visi susirinko prie mamuto židinio. Talutas, Tulija ir keletas kitų kal- 
bėjo su Mamuta apie bizonų medžioklę. Senasis šamanas ieškojo, dabar 
visi tarėsi, ar derėtų paieškoti dar. Kadangi medžioklė šitaip nusisekė, 
buvo įdomu, ar kitos teks ilgai laukti. Mamuta sutiko pabandyti. 

Didysis vadas ratu paleido buzos, fermentuoto gėrimo, kurį gamino iš 
švendrų šaknų krakmolo, o Mamuta ruošėsi ieškoti. Talutas pripildė Ailos 
puodelį. Lauke ji išgėrė beveik viską, kiek buvo įpilta, tačiau jautėsi tru- 
putį kalta, nes šakelį išliejo. Šį kartą pauostė, pateliuskavo, paskui giliai 
įkvėpė ir nurijo. Talutas nusišypsojo ir įpylė daugiau. Ji nusišypsojo ir vėl 
išgėrė. Eidamas pro šalį ir pamatęs jos puodelį tuščią, Talutas pripylė jį 
trečią kartą. Aila nenorėjo, tačiau atsisakyti buvo per vėlu. Ji užsimerkė ir 
nugurkė stiprų skystį. Prie skonio tarsi priprato, tačiau negalėjo suprasti, 
kodėl visiems jis taip patinka. 

Staiga ją apėmė svaigulys, ausyse ėmė zvimbti, ji viską suvokė tarsi per 
miglą. Nė nepastebėjo, kada Tornekas pradėjo rirmiškai daužyti mamuto 
mentikaulį; atrodė, jog garsas sklinda jos viduje. Aila papurtė galvą ir pa- 
mėgino susikaupti. Ji sutelkė dėmesį į Mamutą, pastebėjo, kaip šamanas 
kažką nuryja, ir miglotai pajuto, jog tai nėra saugu. Aila norėjo jį sustab- 
dyti, tačiau liko, kur esanti. Jis yra Mamuta, jis privalo žinoti, ką daro. 

Aukštas liesas senolis balta barzda ir ilgais žilais plaukais sėdėjo sukry- 
žiavęs kojas už kito kaukolės būgno. Paėmęs rago kūjį jis įsiklausė, tada 
pradėjo mušti kartu su Torneku, o paskui monotoniškai giedoti. Giesmei 
pritarė kiti, ir netrukus kone visa stovykla giliai įsitraukė į hipnotizuojan- 
čią sekvenciją, susidedančią iš pasikartojančių frazių tarimo pulsuojančiu 
ritmu mažai keičiant toną, pakaitomis su rirmišku būgnijimu, turėjusiu 
daugiau tono varijacijų nei balsai. Prisidėjo dar vienas būgnininkas, ir Aila 
pastebėjo, kad Digijos nebėra šalia. 

Būgnų dūžiai atitiko smūgius Ailos galvoje. Paskui jai pasidingojo, kad 


girdi šį tą daugiau, ne vien giesmę ir būgnų dūžius. Įvairaus tembro, mo- 

duliacijos, skirtingo aukščio ir stiprumo garsai priminė kitus, kalbančius 
balsus, sakančius kažką, ką Aila beveik, tačiau nevisiškai suprato. Ji ban- 
dė susitelkti, įrempė klausą, tačiau protas nebuvo aiškus, ir kuo labiau ji 
stengėsi, tuo sunkiau buvo tuos balsus suprasti. Galiausiai ji pasidavė ir 
atsidavė sūkuringam svaiguliui, kuris tarsi ją prarijo. 


Paskui ji vėl išgirdo būgnus ir staiga užmigo. 


Ji greitai skriejo per atšiaurią sušalusią lygumą. Apačioje driekėsi tuš- 
čias kraštovaizdis, viskas, išskyrus pačius ryškiausius orientyrus, buvo už- 
dengta vėjo supūsto sniego skraiste. Pamažu Aila ėmė suvokti, kad yra ne 
viena. Bendrakeleivis regėjo tą patį ir kažkokiu nepaaiškinamu būdu valdė 
jų greitį ir kryptį. 

Paskui neryškiai, tarsi tolimą akustinį švyturį, kaip išeities tašką, ji iš- 
girdo skanduojančių balsų ir kalbančių būgnų triukšmą. Aiškumo akimir- 
ką išgirdo žodį, ištartą klaikiai kapotai, virpantį, apytikriai, jei ne tiksliai 
atitinkantį žmogaus balso aukštį, toną ir skambesį. 

— Apačioje... 

Paskui dar kartą: 

— Apačioje banda. 

Ji jautė, kad lėtėja, pažvelgė žemyn ir aukšto upės kranto užuovėjoje 
pamatė bizonų bandą. Didžiuliai žvėrys stengėsi stoiškai ištverti stiprią 
pūgą. Sniegu apkibusiais gauruotais kailiais jie stovėjo nuleidę galvas, tarsi 
nusvertas masyvių atsikišusių juodų ragų. Tik garai, kylantys iš šnervių 
bukuose snukiuose, leido spėti, kad tai gyvi padarai, o ne aplinkos detalė. 
Aila jautėsi traukiama arčiau, nusileido pakankamai arti, kad juos suskai- 
čiuotų ir įžiūrėtų atskirus žvėris. Vienas jauniklis žengė kelis žingsnius, 
kad atsidurtų arčiau savo motinos; sena karvė, kurios rago galiukas buvo 
nulaužtas, papurtė galvą ir sušnarpštė. Bulius kanopa rausė žemę, nubrau- 
kė sniegą, tada ėmė rupšnoti išlindusį suvytusios žolės kupstą. Tolumoje 
buvo girdėti kauksmas; tikriausiai vėjo. 

Tolstant vaizdas plėtėsi, ir ji užmatė tylius keturkojus pavidalus, judan- 


čius ramiai ir kryptingai. Tarp vienodų atodangų, žemiau susispietusių 

bizonų bandos, sruvo upė. Aukštupyje salpa, kurioje bizonai ieškojo užuo- 
glaudos, siaurėjo, o upė tarp aukštų krantų skubėjo per išsikišusių uolų 
sangrūdą ir pylėsi greitais nedideliais kriokliais. Vienintelis išėjimas buvo 
status akmenuotas tarpeklis, pavasarinių potvynių nuotėkis, kuris vedė 
atgal į stepes. 

— Namai. 

Ilgas žodžio balsis stipriomis vibracijomis rezonavo Ailos ausyse, ji pa- 


judėjo ir vėl lėkė virš lygumų. 


— Aila! Ar gerai jautiesi? — teiravosi Jondalaras. 

Aila pajuto, kaip kūnas trūkteli, tada atsimerkė ir pamatė porą išsigan- 
dusių mėlynų akių bei nerimo raukšlių išvagotą kaktą. 

— A... taip. Tikriausiai. 

— Kas nutiko? Latija sakė, tu nugriuvai ant lovos, sustingai ir pradėjai 
trūkčioti. Paskui užmigai, ir niekas negalėjo tavęs pažadinti. 

— Nežinau... 

— Tu keliavai su manimi, Aila, - ištarė Mamuta. 

— Keliavau su tavim? Kur? - nustebo Aila. 

Senolis tiriamai ją nužvelgė. „Ji išsigandusi, - pagalvojo jis. - Nieko 
keista, ji to nesitikėjo. Pirmą kartą net ir pasiruošus pakankamai baisu. Ne- 
pagalvojau, kad reikia ją paruošti. Nė neįtariau, kad jos prigimtiniai gebė-- 
jimai tokie stiprūs. Netgi neišgėrė dvasių gėrimo. Šitokia galinga dovana. 
Ją reikia lavinti dėl jos pačios saugumo, tačiau kaip jai dabar tai pasakyti? 
Nenoriu, kad ji galvotų apie savo talentą kaip apie naštą, kurią turės nešti 
visą gyvenimą. Noriu, kad Aila suprastų, jog tai dovana, net jei ir užkrauna 
atsakomybę... Motina paprastai nešvaisto dovanų tiems, kurie negalėtų jų 
pakelti. Šiai jaunai moteriai tikriausiai ji skyrė ypatingą užduotį“ 

— Kur, tavo manymu, mes buvome, Aila? — pasiteiravo senasis šama- 
nas. 

— Nesu tikra. Lauke... Pūgoje, mačiau bizonus... su nulaužtu ragu... prie 


upės. 

— Regėjai aiškiai. Nustebau pajutęs, kad tu su manimi. Turėjau suvokti, 
kad šitaip gali nutikti, žinojau, kad tu turi gebėjimų. Tu turi dovaną, Ailą, 
tačiau tau reikia mokymo, vadovavimo. 

— Dovaną? - sėsdamasi pasiteiravo Aila. Ją perliejo šaltis, akimirką už- 
valdė baimė. Nenorėjo jokių dovanų. Ji tenorėjo vyro ir vaikų, kaip Digija 
ar bet kuri kita moteris. - Kokios rūšies dovaną, Mamuta? 

Jondalaras matė jos išblyškusį veidą. „Ji atrodo tokia išsigandusi, tokia 
pažeidžiama“, - galvojo jis apkabindamas Ailą. Norėjo ją globoti, ginti nuo 
pavojų, mylėti. Aila atsišliejo į šiltą jo kūną ir pajuto, kaip baimės slopsta. 
Mamuta pastebėjo subtilų jaunuolių ryšį ir įsidėmėjo tai, pridėjo tai prie 
savo žinių apie šią paslaptingą jauną moterį, taip netikėtai atsidūrusią tarp 
mamutojų. „Kodėl, - svarstė jis, - būtent tarp mūsų?“ 

Šamanas netikėjo, kad Ailą į Liūto stovyklą atvedė atsitiktinumas. Jo 
pasaulio suvokime atsitiktinumams arba sutapimams apskritai nebuvo vie- 
tos. Mamuta neabejojo, kad viskas turi tikslą, tiesioginį vadovavimą, buvi- 
mo priežastį, suprantamą ar ne. Jis buvo tikras, kad Motina ne be pagrindo 
nukreipė Ailą į jų stovyklą. Šį tą jis nuovokiai atspėjo, o dabar, kai daugiau 
sužinojo apie jos kilmę, ėmė svarstyti, ar iš dalies į šią stovyklą ji atsiųsta ne 
dėl jo. Mamuta žinojo, kad jis labiau nei kas kitas gali ją suprasti. 

— Nesu tikras, kokios rūšies ta dovana, Aila. Motina suteikia įvairiausių 
dovanų. Atrodo, tu turi gydymo dovaną. Tikriausiai apsiėjimas su gyvū- 
nais irgi yra dovana. 

Aila nusišypsojo. Jei gydymo magija, kurios ji išmoko iš Izos, yra dova- 
na, tada nieko tokio. Jei Yhaha, Lenktynininkas ir Mažylis yra Motinos 
dovanos, ji dėkinga. Ir pati tikėjo, kad gyvūnus jai atsiuntė didžiojo urvi- 
nio liūto dvasia. Gal ir Motina su tuo turi šį tą bendra? 

— Iš to, ką sužinojau šiandien, sakyčiau, kad turi ieškojimo dovaną. 
Motina tau buvo dosni dovanų, - pridūrė Mamuta. 

Jondalaro kaktą išvagojo rūpesčio raukšlelės. Pernelyg daug Doni dė- 
mesio nebūtinai malonu ir pageidautina. Ir jam pakankamai dažnai aplin- 
kiniai kartodavo, koks jis apdovanotas. Nedaug laimės tai atnešė. Staiga jis 
prisiminė seną baltaplaukį gydytoją, kuris tarnavo Motinai pas šaramudo- 
jus. Šamuda kartą jam pasakė, kad Motina taip gausiai jį apdovanojo, jog 
moterys negali jam atsispirti. Netgi pati Motina jam neatsakytų, tokia jau 

jo dovana, tačiau įspėjo saugotis. Motinos dovanos nėra gryna palaima — 
tampi jos skolininkas. Ar tai reiškia, kad ir Aila - jos skolininkė? 

Aila nebuvo tikra, jog ši naujai įvardyta dovana jai labai patinka. 

— Nepažįstu Motinos, nežinau, kokios jos dovanos. Maniau, Yhaha 
atsiuntė urvinis liūtas, mano totemas. 

Mamuta nustebo. 

— Tavo totemas yra urvinis liūtas? 

Aila pastebėjo senolio išraišką ir prisiminė, kaip genčiai buvo sunku 
patikėti, kad moterį gali ginti toks galingas vyriškas totemas. 

— Taip. Šamanas pasakė. Urvinis liūtas mane pasirinko ir pažymėjo. 
Parodysiu, - paaiškino Atila. Ji atsirišo kelnių juosmens juostą ir nuleido 
vieną klešnę, kad pasimatytų kairė šlaunis ir keturi aštrių nagų palikti ly- 
giagretūs randai — susidūrimo su urviniu liūtu įrodymas. 

„Ženklai seni, ilgai gijo, - pastebėjo Mamuta. - Ji turėjo būti visai 
maža. Kaip gali maža mergaitė išsigelbėti nuo urvinio liūto?“ 

— Kaip gavai šitą žymę? - pasiteiravo jis. 

— Neprisimenu... bet sapnavau. 

Mamuta susidomėjo. 

— Sapnavai? — padrąsino jis. 

— Kartais tas sapnas grįžta. Aš esu tamsioje ankštoje vietoje. Šviesa 
krinta per mažą angą. Tada, - ji užsimerkė ir nurijo seiles, - kažkas užstoja 
šviesą. Aš bijau. Įlenda didžiulė urvinio liūto letena, aštrūs nagai. Aš rėkiu 
ir pabundu. 

— Neseniai aš sapnavau urvinius liūtus, - tarė Mamuta, - todėl ir susi- 
domėjau tavo sapnu. Sapnavau stepėje karštą vasaros dieną saulės spindu- 
liuose besilepinančią urvinių liūtų šeimyną. Buvo du jaunikliai. Vienas jų, 
patelė, bandė žaisti su patinėliu, dideliu, rausvais karčiais. Ji letenėle kepš- 
telėjo jam per snukį, švelniai, labiau norėdama paliesti. Didelis patinas 
nutempė mažylę į šoną, o paskui prispaudęs priekine letena visą nuprausė 
ilgu šiurkščiu liežuviu. 

Aila su Jondalaru klausėsi lyg pakerėti. 

— Paskui, staiga, — toliau pasakojo Mamuta, - pasigirdo triukšmas. 
Tiesiai į liūtus lėkė šiaurės elnių banda. Iš pradžių pamaniau, kad elniai 


puola - neretai sapnai turi gilesnę prasmę nei atrodo. Iš tikrųjų gyvuliai 

buvo apimti panikos, o pamatę liūtus išsisklaidė. Sumaištyje jauniklės 
brolis buvo sutryptas. Kai viskas pasibaigė, liūtė pabandė mažylį pakelti, 
tačiau jo atgaivinti nepavyko. Galiausiai nusekė savo būrį tik su mažąja 
liūtuke. 

Aila sėdėjo visiškai sukrėsta. 

— Kas tau, Aila? - pasiteiravo Mamuta. 

— Mažylis! Tas brolis buvo Mažylis. Aš persekiojau šiaurės elnius, me- 
džiojau. Vėliau radau liūtų jauniklį. Atsinešiau į urvą. Išgydžiau. Užaugi- 
nau kaip kūdikį. 

— Liūtas, kurį tu auginai, buvo elnių sužalotas? — dabar atėjo Mamu- 
tos eilė pajusti sukrėtimą. Tai negali būti paprasčiausias sutapimas ar vie- 
tovės panašumas. Tai turi gilią prasmę. Šamanas nujautė, kad sapną apie 
urvinius liūtus dera aiškinti simboliškai, tačiau čia slypėjo daugiau, nei jis 
įsivaizdavo. Tai siekė toliau nei paieška, toliau jo ankstesnių patirčių. Jis 
nusprendė giliai tai apmąstyti ir jautė, jog privalo sužinoti daugiau. - Aila, 
gal galėtum pasakyti... 

Juos pertraukė garsus ginčas. 

— Tau nerūpi Fralija! Tu net nesumokėjai deramos nuotakos išpir- 
kos! - klykė Krosija. 

— O tau nerūpi niekas daugiau, tik tavo statusas! Jau pavargau klausytis 
apie žemą nuotakos išpirką. Sumokėjau, kiek prašei, niekas kitas nebūtų 
ir tiek mokėjęs. 

— Ką nori pasakyt, niekas kitas nebūtų mokėjęs? Maldavai mane, kad 
ją tau atiduočiau. Sakei, rūpinsiesi ja ir jos vaikais. Sakei, jog mielai priimsi 
mane prie savo židinio... 

— O argi ne? Argi to nepadariau? - rėkė Frebekas. 

— Vadini tai mielu priėmimu? Kada parodei pagarbą? Kada pagerbei 
mane kaip motiną? 

— O kada pati parodei man pagarbą? Kad ir ką pasakyčiau, vis užgin- 
čiji. 

— Jei kada pasakytum ką protinga, niekam nereikėtų užginčyti. Fralija 
nusipelno daugiau. Pažvelk į ją, ji pilna Motinos palaiminimo... 

— Mama, Frebekai, meldžiu, liaukitės, - įsiterpė Fralija. - Taip noriu 


pailsėti... 

Ji atrodė tokia išsekusi ir išbalusi, kad Ailai kėlė nerimą. Ginčui aštrė- 
jant ji kaip gydytoja matė, kaip tai trikdo nėščiąją. Ji atsistojo, o kojos pa- 
čios nunešė prie gervės židinio. 

— Ar nematote, kad Fralija nusiminusi? — tarė ji, kai senoji su vyriškiu 
nutilo. - Jai reikia pagalbos. Judu nepadedat. Jūs ją sargdinat. Toks ginčas 
nėščiai moteriai nieko gero neduos. Ji gali netekti kūdikio. 

Krosija su Frebeku nustebę įsmeigė į ją akis, tačiau Krosija atsipeikėjo 
greičiau. 

— Matai, ar nesakiau? Fralija tau nerūpi. Tu netgi nenori, kad ji pasi- 
kalbėtų su šia išmanančia moterimi. Jei mano dukra neteks kūdikio, tai 
bus tavo kaltė! 

— Ką ji apie tai išmano! - suurzgė Frebekas. - Užauginta šutvės pur- 
vinų gyvulių, ką ji gali išmanyti apie mediciną? Paskui čia gyvulių atsi- 
tempia. Pati ne kas kita, kaip gyvulys. Nieku gyvu neleisiu šitai bjaurybei 
artintis prie Fralijos. Kas žino, kokią piktąją dvasią ji atviliojo į šią buvei- 
nę? Jei Fralija neteks kūdikio, tai bus jos kaltė! Jos ir Motinos prakeiktų 
plokščiagalvių! 

Aila atšoko, tarsi jai būtų fiziškai smogta. Nuo keiksmų atakos jai užė- 
mė kvapą, kiti mamutojai liko be žado. Stingdančioje tyloje Aila aiktelėjo 
ir nuslopinusi smaugiančią raudą apsisukusi išbėgo iš žeminės. Jondalaras 
griebė abiejų parkas ir išlėkė iš paskos. 

Aila prasistūmė pro sunkią išorinės arkos užuolaidą ir pateko tiesiai į 
staugiančio vėjo nagus. Audra, grasinusi visą dieną, neatnešė nei lietaus, 
nei sniego, tačiau su nuožmiu įniršiu stūgavo už storų žeminės sienų. Be 
jokių užtvarų, kurios stabdytų jo laukinius proveržius, atmosferos slėgių 
skirtumo dėl didelės ledo sienos šiaurėje sukeltas uraganinis vėjas pliekė 
beribę atvirą stepę. 

Aila sušvilpė Yhaha ir visai netoliese išgirdo atsakomąjį žvengimą. Iš 
tamsos žeminės užuovėjoje pasirodė kumelė ir kumeliukas. 

— Aila! Tikiuosi, nesumanei pasijodinėti tokiame vėjyje, — išėjęs iš Že- 
minės sudraudė Jondalaras. - Štai, atnešiau tau skrandą. Šalta. Tikriausiai 
jau spėjai suledėti. 


— O, Jondalarai. Negaliu čia pasilikti, - sriūbavo Atila. 

— Apsivilk skrandą, - primygtinai pareikalavo Jondalaras, maukšlinda- 
mas jai per galvą drabužį, paskui apkabino. Jis seniai tikėjosi tokios scenos, 
kurią ką tik iškėlė Frebekas. Žinojo, kad taip turi nutikti Ailai taip atvirai 
papasakojus apie savo kilmę. - Dabar negali išvykti. Tik ne šitokiu oru. 
Kur gi tu eitum? 

* — Nežinau. Man nerūpi, - kūkčiojo ji. - Kuo toliau nuo čia. 

— O kaip Yhaha? Ir Lenktynininkas? Netinkamas oras jiems būti lau- 
ke. 

Aila nieko neatsakė, tik įsikibo į Jondalarą, tačiau nesąmoningai paste- 
bėjo, kad arkliai ieško užuoglaudos arčiau žeminės. Ji nervinosi, kad negali 
pasiūlyti urvo apsaugai nuo blogo oro, kaip jie yra įpratę. Jondalaras tei- 
sus. Tikriausiai negalima išeiti tokią naktį. 

— Nenoriu čia pasilikti, Jondalarai. Vos prašviesės, noriu grįžti į slėnį. 


- Jei tik nori, Aila. Grįšime. Kai prašviesės. O dabar eime vidun. 


- Žiūrėk, kiek ledo prikibę prie jų kailio, - tarė Aila, mėgindama ran- 
ka iššukuoti varveklius, gniutulais kabančius susivėlusiuose ilguose Yhaha 
gauruose. Kumelė suprunkštė, šiltu kvapu į šaltą ryto orą paskleisdama 
garų debesį, kurį aštrus vėjas greitai išsklaidė. Audra pasitraukė, tačiau de- 
besys virš galvos vis dar atrodė grėsmingi. 

— Žiemą arkliai visada lauke. Paprastai jie negyvena urvuose, Aila, — 
tarė Jondalaras stengdamasis, kad jo balsas skambėtų pagrįstai. 

— Todėl žiemą daug arklių žūva, nors ir stengiasi blogu oru kur nors 
prisiglausti. Panorėję Yhaha ir Lenktynininkas visada turėjo šiltą ir sausą 
vietą. Jie negyvena su kaimene, nėra pratę visą laiką būti lauke. Jiems čia 
nėra gera vieta... ir man čia negera. Sakei, kad galėsim bet kuriuo metu 
išeiti. Aš noriu grįžti į slėnį. 

— Aila, juk mus čia svetingai priėmė. Argi dauguma žmonių nebuvo 
malonūs ir dosnūs? 

— Taip, mus maloniai priėmė. Mamutojai dosnūs savo svečiams, tačiau 
mes tik svečiai, ir atėjo metas išvykti. 

Jondalaras nudelbė žvilgsnį žemyn ir ėmė mindžiukuoti. Jis norėjo šį tą 
pasakyti, tačiau nežinojo, kaip. 

— Aila... a... Sakiau, kad kažkas panašaus gali nutikti, jei tu... jei kalbėsi 
apie ... a... Žmones, su kuriais gyvenai. Dauguma negalvoja... apie juos taip 
kaip tu, - jis pakėlė galvą. - Jei dar nepasakei nieko... 

— Būčiau mirusi, jei ne gentis, Jondalarai! Ar sakai, kad turėčiau gėdy- 
tis žmonių, kurie manimi pasirūpino? Manai, Iza mažiau žmogiška negu 


Nezė:? - šėlo Aila. 

— Ne, ne, ne tai turėjau omeny, Aila. Nesakau, kad turėtum gėdyris, 
tiesiog sakau... noriu pasakyt... neturėtum pasakoti apie tai tiems, kurie 
nesupras. 

— Nesu tikra, kad pats supranti. Ką, tavo manymu, turėčiau pasakoti, 
kai manęs paklausia, kas aš tokia? Kas mano žmonės? Iš kur aš kilusi? Ne- 
bepriklausau genčiai - Braudas mane prakeikė, jiems aš mirusi, tačiau no- 
rėčiau priklausyti! Galiausiai jie bent pripažino, kad aš gydytoja. Nebūtų 
draudę padėti moteriai, kuriai reikia pagalbos. Ar supranti, kaip siaubinga 
matyti ją kenčiančią ir negalėti padėti? Aš gydytoja, Jondalarai! - bejėgiš- 
kai ir neviltingai viską išrėkusi Aila atsisuko į arklius. 

Išėjusi pro žeminės angą ir pamačiusi Ailą su arkliais nekantriai prisi- 
artino Latija. 

— Ką galiu padaryti, kad padėčiau? - pasiteiravo ji plačiai šypsodamasi. 

Aila prisiminė vakarykštį prašymą padėti ir pabandė susitvardyti. 

— Nemanau, kad dabar reikia pagalbos. Nepasiliksiu, greitai grįšiu į slė- 
nį, — tarė ji mamutojiškai. 

Latija nusiminė. 

— O... Ką gi... Tada tikriausiai nesipainiosiu po kojom, - tarė ji, eidama 
atgal. 

Aila pastebėjo jos nusivylimą. 

— Arkliams reikia iššukuoti kailius. Jie pilni ledo. Gal šiandien gali pa- 
dėti? 

— O, taip, — vėl nusišypsojo Latija. - Ką daryti? 

— Matai, ana ten, ant žemės prie žeminės, mėtosi sausi stiebai? 

— Nori pasakyti, karšuliai? - pasitikslino Latija, imdama stiebus su 
ovaliomis dygliuotomis išdžiūvusiomis sėklų dėžutėmis. 

— Taip. Atsinešiau nuo upės pakrantės. Išeina geras šepetys. Nulaužk, 
šitaip, apsivyniok ranką odos skiautele. Lengviau laikyti, - aiškino Atila. 
Paskui privedusi mergaitę prie Lenktynininko parodė, kaip laikyti kar- 
šulį šukuojant gauruotą žieminį arkliuko kailį. Jondalaras stovėjo greta ir 
ramiai jį laikė, kol gyvuliukas priprato prie nepažįstamos mergaitės. Aila 
nuėjo laužyti ir valyti ledo, prišalusio prie Yhaha. 

Latijos akivaizdoje kalbos apie išėjimą trumpam buvo pamirštos, 


ir Jondalaras džiaugėsi. Jis jautė, jog pasakė daugiau nei derėjo, pasakė 

netikusiai, ir dabar jam trūko žodžių. Jis nenorėjo, kad Aila išeitų tokio- 
mis aplinkybėmis. Jei išeis dabar, niekada nebenorės palikti slėnio. Kad 
ir kaip ją mylėjo, Jondalaras nežinojo, ar ištvertų, jei visą likusį gyvenimą 
tektų praleisti be kitų žmonių. Nemanė, kad ir ji galėtų. „Jau ėmė prisitai- 
kyti, - galvojo jis. - Neturėtų jokių problemų, pritaptų bet kur, netgi tarp 
zelandoniečių, jei tik nekalbėtų apie... Vis dėlto ji teisi. Ką turėtų sakyti 
kam nors paklausus, kas jos žmonės?“ Jondalaras puikiai suprato, kad par- 
sivedus ją namo visi to klausinėtų. 

— Ar visada iššukuoji ledą jiems iš kailių, Aila? — pasiteiravo Latija. 

— Ne, ne visada. Slėnyje blogu oru arkliai ateina į urvą. Čia nėra vietos 
arkliams, - paaiškino Aila. — Greitai išeisiu. Grįšiu į slėnį, kai oras page- 
rės. 

Nezė praėjo pro virimo židinį ir prieangį ir susiruošė į lauką. Prisiar- 
tinusi prie išorinės arkos ji lauke išgirdo balsus ir sustojo pasiklausyti. Ji 
baiminosi, kad po praėjusios nakties incidento Aila užsimanys išvykti. Tai 
reikštų, jog daugiau nebebus ženklų kalbos pamokų Raidagui ir stovyklai. 
Moteris spėjo pastebėti, kaip pasikeitė žmonių elgesys dabar, kai jau galėjo 
su juo susikalbėti. Išskyrus Frebeką, žinoma. „Apgailestauju, kad prašiau 
Taluto pakviesti juos jungtis prie mūsų... Tik kur Fralija būtų dabar, jei 
nebūčiau prašiusi? Ji negaluoja. Šitoks sunkus nėštumas..“ 

— Kodėl turi išeiti, Aila? — paklausė Latija. - Galėtume įrengti jiems 
pastogę čia. 

— Tikrai, - paantrino Jondalaras. - Nebūtų sunku įtempti palapinę, 
suręsti pašiūrę ar ką nors panašaus netoli įėjimo. Turėtų užuoglaudą nuo 
stipriausių vėjų ir sniego. 

— Nemanau, kad Frebekui patiktų taip arti turėti gyvulių, - pastebėjo 
Aila. 

— Frebekas yra tik vienas, Aila, - tarė Jondalaras. 

— Tik Frebekas yra mamutojas. O aš ne. 

Niekas šito nepaneigė, tačiau Latija išraudo susigėdusi dėl stovyklos 
elgesio. 

Nezė nusiskubino atgal prie liūto židinio. Ką tik pakirdęs Talutas nu- 
bloškė kailius, permetė savo didžiules kojas per lovos pakylos kraštą ir atsi- 


sėdo. Jis pasikasė barzdą, rąžydamasis kuo plačiau išskėtė rankas ir baisin- 

gai nusižiovavo. Paskui vyras nutaisė skausmingą grimasą ir susiėmė galvą 
rankomis. Pakėlęs akis pamatė Nezę ir mieguistai nusišypsojo. 

— Vakar padauginau buzos, - pasiguodė jis stodamasis, pasistvėrė tu- 
niką ir apsivilko. 

— Talutai, Aila planuoja išvykti vos tik orai pagerės, - pranešė Nezė. 

Dičkis susiraukė. 

— To ir bijojau. Labai blogai, vyliausi, kad jie peržiemos pas mus. 

— Ar galime ką nors padaryti? Kodėl dėl netikusio Frebeko būdo jie 
turi išeiti, kai visi kiti nori, kad jie pasiliktų? 

— Nežinau, ką galėtume padaryti. Ar kalbėjaisi su ja, Neze? 

— Ne, girdėjau pokalbį lauke. Aila pasakė Lacijai, kad čia nėra vietos 
arklių pastogei, blogu oru jie įpratę būti urve. Latija pasiūlė suręsti pa- 
šiūrę, o Jondalaras - palapinę ar ką nors panašaus prie įėjimo. Aila atsakė 
nemananti, jog Frebekui patiks taip arti turėti gyvulių, ir aš supratau, kad 
ji turėjo omenyje ne arklius. 

Talutas kartu su Neze traukė link išėjimo. 

— Tikriausiai galėtume sumeistrauti pastogę arkliams, — tarė jis. - Tik 
jei ji nori išeiti, nepriversime pasilikti. Ji net ne mamutojė, o Jondalaras yra 
zel... zela... kad ir kaip ten būtų. 

Nezė jį sustabdė. 

— Ar negalėtume padaryti ją mamutoje? Juk ji sakė, kad neturi žmo- 
nių. Galėtume ją įdukrinti, o paskui judu su Tulija atliktumėte įvesdinimo 
į Liūto stovyklą apeigas. 

Talutas patylėjo, svarstė. 

— Nesu tikras, Neze. Šiaip sau, be niekur nieko, nevirsti mamutoju. 
Visi turi sutikti, be to, reikia keletą gerų priežasčių per vasaros susirinkimą 
pateikti tarybai. Be to, sakei, kad ji išeina, - Talutas atitraukė užuolaidą ir 
nuskubėjo prie daubos. 

Nezė pastovėjo už arkos stebėdama Taluto nugarą, paskui nukreipė 
žvilgsnį į aukštą šviesiaplaukę moterį, kuri šukavo storą šieno spalvos ku- 
melės kailį. Atidžiai ją nužiūrinėdama Nezė ėmė svarstyti, kas tokia ji iš ti- 
krųjų yra. Aila neteko šeimos pusiasalyje pietuose, todėl jos žmonės galėjo 
būti mamutojai. Ne viena stovykla vasaroja prie Berano jūros, o pusiasalis 


ne daug toliau. Vis dėlto kažkodėl vyresnioji moteris abejojo. Mamutojai 

žino, kad ten plokščiagalvių teritorija, ir paprastai laikosi atokiau. Be to, 
kai kurie Ailos bruožai nepriminė mamutojų. Gal jos šeima buvo šaramu- 
dojai, tie upės žmonės, gyvenantys vakarų pusėje, pas kuriuos buvo ap- 
sistojęs Jondalaras? O gal sangėjai iš šiaurės rytų? Nezė nežinojo, ar jie 
nukeliauja taip toli į pietus, net iki jūros. Gal jos žmonės buvo nepažįstami 
klajokliai? Sunku pasakyti, tačiau viena buvo aišku: Aila ne plokščiagal- 
vė... Ir vis dėlto anie ją priglaudė. 

Iš žeminės išėjo Barzekas su Torneku, jiems įkandin - Danugas su Dru- 
vezu ir mostelėjo rytinius pasveikinimus Nezei, kaip kad Aila buvo jiems 
parodžiusi; Liūto stovykloje tai jau darėsi įprotis, ir Nezė tai skatino. Kitas 
pasirodė Raidagas, mostelėjo pasisveikinimą ir nusišypsojo. Ji mostelėjo ir 
nusišypsojo atsakydama, tačiau kai jį apkabino, šypsena išblėso. Raidagas 
atrodė prastai. Jo veidas buvo pabrinkęs ir išblyškęs, vaikas atrodė labiau 
pavargęs nei paprastai. Tikriausiai sirgo. 

— Jondalarai! Štai kur tu, - šūktelėjo Barzekas. - Pagaminau vieną tų 
mėtyklių. Einam į stepę išbandyti. Pasakiau Tornekui, kad nedidelė mankš- 
ta padės atsikratyti galvos skausmo po vakarykščio. Eini kartu? 

Jondalaras dirstelėjo į Ailą. Mažai tikėtina, kad šį rytą jie ką nors nuspręs, 
o Lenktynininkas irgi atrodė visiškai patenkintas Latijos rodomu dėmesiu. 

Kol vyrai laukė, Aila pastebėjo, kad Danugas su Druvezu tarsi vengia 
Latijos pastangų pelnyti jų dėmesį, nors ištįsęs raudonplaukis jaunuolis dro- 
viai jai šypsojosi. Latija nelinksmai nulydėjo su vyrais nueinančius brolį ir 
pusbrolį. 

— Galėjo pakviesti ir mane eiti kartu, - sumurmėjo ji panosėje, tada ryž- 
tingai nusisuko ir ėmė šukuoti Lenktynininką. 

— Nori išmokti svaidyti ietis mėtykle, Latija? - pasiteiravo Aila, prisimi- 
nusi dienas, kai pati stebėjo išeinančius medžiotojus ir troško eiti kartu. 

— Jie galėjo mane pakviesti. Visada įveikdavau Druvezą žaidžiant su lan- 
kais ir strėlytėmis, tačiau jie į mane nė nedirstelėjo, - pasiskundė Latija. 

— Pati parodysiu, jei nori, Latija. Kai iššukuosim arklius, - pažadėjo 
Aila. 

Latija dirstelėjo į Ailą. Ji prisiminė stulbinantį moters pasirodymą su 
iečių mėtykle bei svaidykle, pastebėjo, kaip jai šypsosi Danugas, ir staiga 


viską suprato. Aila nemėgino pritraukti į save dėmesio, ji tiesiog ėjo pir- 

myn ir darė, ką sumaniusi, tačiau darė tai taip puikiai, kad žmonės buvo 
priversti pastebėti. 

— Norėčiau, kad mane pamokytum, Aila, - tarė ji. Paskui, patylėjusi, 
pridūrė: - Kaip tau pavyksta taip šauniai? Noriu pasakyt, su mėtykle ir 
svaidykle ? 

“ Aila pagalvojusi pasakė: 

— Labai norėjau ir treniravausi... labai daug. 

Šlapia barzda, prisimerkęs nuo upės atėjo Talutas. 

— O, mano galva, - perdėtai suaimanavo jis. 

— Talutai, kodėl susišlapinai barzdą? Tokiu oru gali susirgti, - suneri- 
mo Nezė. 

— Aš ir taip sergu. Panardinau galvą į ledinį vandenį, bandžiau atsikra- 
tyti skausmo. Ojojoj! 

— Niekas nevertė šitiek maukti. Eik vidun, išsidžiovink. 

Aila dirstelėjo į jį susirūpinusi ir truputį nustebo, kad Nezė tarsi nero- 
do daug užuojautos. Atsikėlus jai taip pat skaudėjo galvą, truputį pykino. 
Ar tai sukelia gėrimas? Buza, kuri visiems taip patinka? 

Yhaha pakėlė galvą, sužvingo, o paskui stuktelėjo Ailai. Nuo ant kai- 
lio prikibusio ledo arkliams nieko neskaudėjo, nors dideli luitai būdavo 
sunkūs. Jie mėgavosi šukavimu ir dėmesiu, tad kumelė pastebėjo, kad Aila 
sustojo paskendusi mintyse. 

— Yhaha, liaukis. Maža mano dėmesio, tiesa? - tarė Aila naudodama 
bendravimo formą, kurią paprastai pasitelkdavo kalbėdamasi su arkliu. 

Nors jau buvo girdėjusi anksčiau, Lacija vis dar truputį baiminosi Ailos 
tobulai mėgdžiojamo Yhaha žvengimo. Be to, ji pastebėjo ir ženklų kalbą, 
nors nebuvo tikra, ar suprato gestus. 

— Tu gali kalbėtis su arkliais! - šūktelėjo mergaitė. 

— Yhaha yra draugė, - tarė Aila, tardama arklio vardą taip kaip Jonda- 
laras, nes daugumai stovyklos žmonių priimtiniau buvo girdėti žodį negu 
žvengimą. - Labai ilgai - vienintelė draugė, - ji paglostė kumelę, tada 
žvilgsniu įvertino jaunojo arkliuko kailį, paglostė ir jį. - Man regis, pakaks 
šukuoti. Srveriam mėtyklę ir einam treniruotis. 

Jos nuėjo į žeminę ir pakeliui prie ketvirtojo židinio praėjo pro Talutą, 


kuris atrodė apgailėtinai. Aila paėmė savo iečių mėtyklę, saujelę iečių, o 

išeidama pastebėjo likučius paprastųjų kraujažolių arbatos, kurią užsiplikė 
sau nuo rytinio galvos skausmo. Sausi gėlės skėčiai ir trapūs plunksniški la- 
pai vis dar buvo prikibę prie stiebo, kuris augo greta karšulių. Pikantiškos 
ir aromatingos, kol šviežia, prie upės augusios kraujažolės gyvybines galias 
iščiulpė lietus ir saulė. Suvytęs augalėlis priminė jai tuos, kuriuos ji surinko 
ir išsidžiovino anksčiau. Be galvos skausmo, Ailai kėlė nerimo ir skrandis, 
todėl ji nusprendė į arbatą įberti ir truputį gluosnių žievės. 

„Gal tai padėtų Talutui“, - pagalvojo Aila, nors pagal jo skundo garsą 
ji spėjo, kad geriau padėtų vaistai iš paprastųjų skalsių, kuriuos ji ruošdavo 
nuo ypač stiprių galvos skausmų. Tiesa, tai buvo labai stiprūs vaistai. 

— Išgerk, Talutai. Nuo galvos skausmo, - tarė ji praeidama. Jis silpnai 
nusišypsojo, paėmė puodelį ir išgėrė, nelabai ko tikėdamasis, tačiau džiaug- 
damasis užuojauta, kurios niekas daugiau, regis, nesiteikė siūlyti. 

Šviesiaplaukė moteris su mergaite kopė šlaitu link ištrypto tako, kur 
anksčiau vyko varžybos. Užlipusios pamatė, kad ten treniruojasi anksčiau 
išėjusių vyrų ketveriukė, tad jos patraukė į kitą pusę. Yhaha su Lenkty- 
nininku sekė įkandin. Latija nusišypsojo tamsiai rudam arkliukui, kai jis 
sužvengė ir atkragino galvą. Paskui jis ėmė ganytis greta savo motinos, o 
Aila rodė Lacijai, kaip mesti ietį. 

— Laikyk šitaip, - aiškino Aila, horizontaliai paėmusi siaurą medinį 
apie dviejų pėdų ilgio įtaisą. Pirmą ir antrą dešinės rankos pirštus ji įmovė 
į odos kilpas. - Dabar įstatyk ietį, - pasakojo ji toliau, atremdama kokių 
šešių pėdų ilgio ieties kotą į griovelį, išpjautą per visą įtaiso ilgį. Aila įtaikė 
kabliuką, išdrožtą kaip stabdis, į buožės galą ir paleido ietį. Ilgas laisvas. 
iečių mėtyklės galas pakilo, suteikdamas papildomo ilgio bei keliamosios 
jėgos, ir ietis greitai ir galingai nuskriejo. Aila padavė įtaisą Latijai. 

- Šitaip? — teiravosi mergaitė, laikydama iečių mėtyklę taip, kaip rodė 
Aila. - Ietis ilsisi šiame griovelyje, aš prakišu pirštus pro kilpas, kad prilai- 
kyčiau, o galą pritaisau prie šios galinės dalies. 

— Gerai. Dabar sviesk. 

Latija nusviedė ietį gana toli. 

— Ne taip ir sunku, - tarė ji patenkinta savimi. 

— Ne, ietį sviesti nesunku, - pripažino Aila. - Sunku priversti ietį skrie- 


ti ten, kur nori. 

— Nori pasakyt, pataikyti. Kaip strėlytę pataikyti į lanką. 

Aila nusišypsojo. 

— Taip. Reikia praktikos, kad strėlytė pataikytų į lanką... pataikytų į 
konkretų lanką, - ji pastebėjo Frebeką, ateinantį pažiūrėti, ką veikia vyrai, 
ir staiga suvokė, kad vis dar kalba neteisingai. Pagalvojo, kad nepakenktų 
pasitreniruoti. Tik argi tai svarbu? Juk čia nepasiliks. 

Latija treniravosi, o Aila ją mokė. Jos abi taip įsitraukė, kad nė nepaste- 
bėjo ateinančių vyrų, kurie patys baigė svaidyti, kad pažiūrėtų, kaip treni- 
ruojasi moterys. 

— Puiku, Latija! - mergaitei pataikius į taikinį sušuko Jondalaras. — 
Pasirodys, kad tu šauniausia iš visų! Man regis, šitie berniukai pavargo ir 
verčiau atėjo pažiūrėti, kaip sekasi tau. 

Danugas su Druvezu atrodė sutrikę. Jondalaro erzinimuose buvo tie- 
sos, tačiau Latija švytėjo šypsena. 

— Aš būsiu geriausia iš visų. Ketinu treniruotis tol, kol pavyks, - pa- 
reiškė ji. 

Jie nusprendė, kad jau pakankamai pasitreniravo, ir nudrožė žemyn į 
žeminę. Kai pasiekė arką, iššoko Talutas. 

— Aila! Štai kur tu. Kokio ten gėrimo man davei? — pasiteiravo jis, ei- 
damas artyn. 

Ji žengė žingsnį atgal. 

— Kraujažolių su trupučiu liucernų, kiek aviečių lapų ir... 

— Neze? Girdi? Išsiaiškink, kaip tai išvirti. Man nustojo skaudėti galvą! 
Jaučiuosi kaip naujagimis, - jis apsidairė. - Neze? 

- Ji su Raidagu nuėjo prie upės, - paaiškino Tulija. - Šįryt berniukas 
atrodė pavargęs, ir Nezė nemanė, kad jis turėtų taip toli eiti. O Raidagas 
pasakė, kad nori eiti kartu... Gal jie nori pabūti kartu... nesu tikra dėl žen- 
klų. Sakiau, aš irgi eisiu ir padėsiu atgal nešti vaiką arba vandenį. Kaip tik 
ten einu. 

Tulijos pastaba prikaustė Ailos dėmesį daugiau nei dėl vienos priežas- 
ties. Ji jautė tam tikrą susirūpinimą dėl vaiko, tačiau ne tik tai. Ji aiškiai 
pajuto, kaip pasikeitė Tulijos požiūris. Dabar jis buvo „Raidagas“, o ne 
tiesiog „berniukas“, be to, ji paminėjo, ką jis sakė. Tulijai Raidagas tapo 


žmogumi. 

— Ką gi... - sudvejojo Talutas nustebęs, kad Nezės čia nėra, paskui, lyg 
priekaištaudamas sau, kad tikėjosi, jog ji bus, sukikeno. - Ar papasakosi 
man, kaip jų pasigaminti Aila? 

— Taip,- pažadėjo ji, - papasakosiu. 

Jis akivaizdžiai apsidžiaugė. 

- Jei ketinu gaminti buzą, turėčiau žinoti vaistus nuo pagirių. 

Aila nusišypsojo. Nepaisant stoto, raudonplaukis vadas turėjo kažko- 
kio meilumo ir žavesio. Ji neabejojo, kad supykęs jis būna grėsmingas. Jis 
buvo ne tik stiprus, bet ir vikrus bei greitas. Jam tikrai nestigo sumanumo, 
tačiau jame buvo ir švelnumo. Jis buvo atsparus pykčiui. Nors jis nepasidi- 
džiuodavo pajuokauti kieno kito sąskaita, dažnai juokdavosi ir iš savo sil- 
pnybių. Jis nuoširdžiai susirūpinęs tvarkė žmogiškas žmonių problemas, o 
jo užuojauta siekė toliau nei jo paties stovykla. 

Staiga visų dėmesį patraukė garsus riksmas. Vos dirstelėjusi į jo pusę 
Aila pasileido šlaitu link upės; keletas žmonių nubėgo įkandin. Nezė klū- 
pojo prie mažos figūrėlės ir sielvartingai raudojo. Tulija stovėjo greta sutri- 
kusi ir bejėgė. Atbėgusi Aila pamatė, kad Raidagas guli be sąmonės. 

— Neze? — savo išraiška Aila teiravosi, kas atsitiko. 


— Mes kilome šlaitu, - pradėjo aiškinti Nezė. - Staiga jis ėmė sunkiai 


ALL 


paskui priglaudė ausį prie krūtinės, čiuopė kaklą po žandikauliu. Ji dirste- 
lėjo į Nezę su nerimu akyse, tada atsisuko į vadę. 

— Tulija, nešk Raidagą į žeminę, prie mamuto židinio, greičiau! - pa- 
liepė ji. 

Aila pirma įpuolė pro arką ir nuskubėjusi prie pakylos savo lovos kojū- 
galyje ėmė kuistis po savo mantą, kol rado neįprastą krepšelį, pagamintą 
iš viso ūdros kailio. Ant lovos išvertusi viską, kas jame buvo, moteris ėmė 
raustis paketų ir nedidelių maišelių krūvoje. Ji dėmesį kreipė tik į maišelio 
formą bei spalvą, virvelės rūšį bei mazgų skaičių ir išsidėstymą. 

Jos mintys skriejo. „Tai širdis, žinau, kad bėda yra jo širdis. Negerai. Ką 
turėčiau daryti? Ne tiek jau daug žinau apie širdį. Niekas Bruno gentyje 


neturėjo bėdų dėl širdies. Privalau prisiminti, ką aiškino Iza ir ta kita gydy- 

toja iš genties susirinkimo. Jos gentyje du žmonės turėjo širdies problemų. 
Pirmiausia galvok, visada sakydavo Iza, kas yra blogai. Jis išblyškęs ir pati- 
nęs. Jis sunkiai kvėpuoja, jam skauda. Pulsas silpnas. Jo širdis turėtų dirbti 
smarkiau, stipriau stumti. Ką geriausia naudoti? Gal durnaropes? Nema- 
nau. O jeigu eleborus? Beladonas? Drignes? Rusmenes? Rusmenės... Rus- 
menių lapai. Per stipru. Tai gali jį pribaigti. Tik jis mirs be pakankamai 
stiprių vaistų, kurie priverstų jo širdį vėl plakti. Taigi, kiek vartoti? Reikia 
virti ar mirkyti? O, taip norėčiau prisiminti, kaip darydavo Iza. Kur mano 
rusmenės? Nejaugi neturiu?“ 

- Aila, kas nutiko? 

Pakėlusi akis Ailą greta išvydo Mamutą. 

— Raidagas... jo širdis. Jį atneša. Ieškau augalo. Aukštas stiebas, žiedeliai 
karo žemyn... purpuriniai su raudonais taškeliais viduje. Dideli lapai, apa- 
čioje kaip kailis. Priverčia širdį... stumti. Žinai? - Aila jautėsi sugniuždyta, 
nes jai trūko žodžių. Vis dėlto ji kalbėjo aiškiau, nei manė pati. 

- Žinoma, kitas rusmenės pavadinimas — pirštukai. Žolė labai sti- 
pri... - Mamuta pažvelgė Ailai tiesiai į akis ir giliai įkvėpė. 

— Taip, bet būtina. Reikia sugalvoti, kiek... štai krepšelis! Iza liepė vi- 
sada nešiotis. 

Kaip tik tuo metu įėjo Tulija mažu berniuku nešina. Aila griebė nuo 
lovos kailį, paklojo jį prie ugniakuro ant žemės ir parodė moteriai vaiką 
ten paguldyti. Ailai už nugaros stovėjo Nezė, visi kiti irgi speitėsi aplink. 

— Neze, nuvilk skrandą. Praskleisk drabužius. Talutai, čia per daug 
žmonių. Reikia erdvės, - nurodinėjo Aila nė nesuvokdama, kad viskam 
vadovauja. Ji atrišo nedidelį odos krepšelį, pauostė jo turinį ir susirūpinusi 
pažvelgė į senąjį šamaną. Paskui, metusi žvilgsnį į be sąmonės gulintį vai- 
ką, pasiryžo. 

— Mamuta, reikia karštos ugnies. Latija, atnešk virimo akmenų, dubenį 
vandeniui, puodelį gerti. 

Kol Nezė aclaisvino drabužius, Aila pakišo dar kailių, kad pakeltų ber- 
niuko galvą. Talutas nurodinėjo stovyklos žmonėms atsitraukti, kad duo- 
tų Raidagui oro, o Ailai - erdvės veikti. Latija nekantriai kurstė laužą, kurį 


užkūrė Mamuta, mėgindama priversti akmenis įkaisti greičiau. 

Aila patikrino Raidago pulsą: jį apčiuopti buvo sunku. Moteris pri- 
glaudė ausį prie vaiko krūtinės. Jis alsavo paviršutiniškai, gergždžiančiai. 
Jam reikėjo pagalbos. Aila atlošė Raidago galvą, kad atlaisvintų kanalą 
orui, tada užsikniaubė burna virš jo burnos norėdama į plaučius įpūsti oro, 
kaip jau buvo dariusi Nuvijai. 

Mamuta kurį laiką ją stebėjo. Aila atrodė pernelyg jauna, kad turėtų 
daug gydymo patirties, ir tikrai jis kartą pastebėjo jos neryžtingumą. Da- 
bar moteris buvo rami, susitelkusi į vaiką, ramiai ir užtikrintai davė nuro- 
dymus. 

Jis linktelėjo sau, tada atsisėdo už mamuto kaukolės būgno ir apgalvo- 
tai pradėjo mušti ritmą, lydimą tylios monotoniškos giesmės, kuri, kad ir 
kaip keista, palengvino Ailos juntamą įtampą. Gydančią giesmę greitai pa- 
sigavo visa stovykla; ir žmonėms kiek palengvėjo pasijutus naudingiems. 
Tornekas su Digija prisijungė su savo instrumentais, paskui pasirodė Ra- 
nekas su barškančiais žiedais, pagamintais iš mamutų ilčių. Būgnų ritmas, 
giesmė ir tarškynės nebuvo garsūs ir valdingi, jie švelniai pulsavo ir rami- 
no. 

Galiausiai vanduo užvirė ir Aila, į delną atseikėjusi reikiamą kiekį džio- 
vintų rusmenių lapų, subėrė juos į vandenį dubenyje. Paskui laukė, leido 
jiems įmirkti ir stengėsi išlikti rami, kol galiausiai skysčio spalva ir intuicija 
pasakė, kad gėrimas tinkamai paruoštas. Truputį skysčio iš virimo dubens 
ji įpylė į puodelį, tada apkabinusi Raidago galvą pasidėjo ją ant kelių ir aki- 
mirkai užsimerkė. Šių vaistų nedera vartoti lengva ranka. Netinkama dozė 
berniuką nužudytų, o kiekvieno augalo lapeliuose slypėjo skirtinga jėga. 

Aila atsimerkė ir išvydo porą gyvų mėlynų akių, kupinų meilės ir su- 
sirūpinimo. Ji su dėkingumu probėgšmais nusišypsojo Jondalarui, pakėlė 
puodelį prie savo lūpų ir įkišo liežuvį tikrindama vaisto stiprumą. Tada 
įpylė kartaus gėrimo vaikui į burną. 

Nuo pirmo gurkšnio jis užsikosėjo, tačiau pamažu ėmė busti. Atpa- 
žinęs Ailą Raidagas pabandė nusišypsoti, tačiau veidą iškreipė skausmo 
grimasa. Ji pamažu sugirdė jam daugiau vaistų, o pati atidžiai stebėjo vaiko 
reakcijas: odos temperatūros ir spalvos pokyčius, akių judesius, kvėpavimo 
gilumą. Liūto stovyklos žmonės taip pat nekantriai stebėjo. Jie nė nesuvo- 


kė, kiek daug vaikas jiems reiškia, kol jo gyvybei neiškilo pavojus. Raidagas 

užaugo kartu su jais, jis buvo vienas iš jų. Pastaruoju metu žmonės pradėjo 
suvokti, kad jie ne tiek jau daug ir skiriasi. 

Aila nepajuto, kada ritmas ir giesmė nuščiuvo, tačiau įtampos kupinoje 
žeminėje tylus ir gilus Raidago įkvėpimas nuskambėjo kaip pergalingas 
riksmas visiškoje tyloje. 

Kai berniukas antrą kartą giliai įkvėpė, Aila pastebėjo lengvą raudonį 
ir pajuto, kad jos nuogąstavimai po truputį menksta. Vėl pasigirdo ritmas, 
tik pakitusiu tempu, pravirko vaikas, kažkas murmėjo. Ji padėjo puodelį, 
patikrino pulsą Raidago kakle, čiuopė krūtinę. Berniukas kvėpavo len- 
gviau, nebe taip skausmingai. Ji pakėlė galvą ir pamatė, kaip Nezė jai šyp- 
sosi ašarų kupinomis akimis. Ji nebuvo viena. 

Aila laikė berniuką, kol buvo tikra, kad jis patogiai ilsisi, o paskui lai- 
kė tik todėl, kad pati to norėjo. Jei būtų pusiau užsimerkusi, būtų kone 
pamiršusi stovyklos žmones. Beveik galėjo įsivaizduoti šį berniuką, kuris 
toks panašus į jos sūnų, kaip tikrai tą vaiką, kurį ji pagimdė. Ašaros, drėki- 
nusios jos skruostus, sruvo ne tik dėl vaiko glėbyje, - ji ašarojo ir dėl savęs, 
ir dėl sūnaus, kurį taip troško išvysti. 

Galiausiai Raidagas užmigo. Išmėginimas iš jo pareikalavo daug jėgų, 
taip pat ir iš Ailos. Talutas paėmė berniuką ir nunešė į lovą, tada Jondala- 
ras padėjo atsistoti Ailai. Jis stovėjo ją apkabinęs, o ji į jį atsišliejo, jausda- 
masi išsekusi ir dėkinga už paramą. 

Palengvėjimo ašaros pasirodė daugumos susirinkusiųjų akyse, tačiau 
tinkamus žodžius sunku buvo surasti. Jie nežinojo, ką pasakyti jaunai 
moteriai, kuri išgelbėjo jų vaiką. Jie šypsojosi, pritariamai linkčiojo, šiltai 
ją lietė, keletas kažką sumurmėjo, vargiai aiškiau nei šiaip garsus. Ailai to 
visiškai pakako. Tą akimirką girdėdama per daug dėkingumo ar pagyrimo 
žodžių ji būtų pasijutusi nejaukiai. 

Įsitikinusi, kad Raidagas patogiai paguldytas, Nezė atėjo šnektelti su 
Aila. 

— Maniau, jis numirė. Negaliu parikėt, kad jis tik miegojo, — tarė ji. — 
Tie vaistai puikūs. 

Aila linktelėjo. 

— "Taip, bet stiprūs. Jam reikės jų gerti kiekvieną dieną, truputį, ne per 


daug. Turės gerti su kitais vaistais. Paruošiu. Gaminsi kaip arbatą, tačiau 

truputį pavirsi. Parodysiu. Duosi mažą puodelį iš ryto, kitą - prieš miegą. 
Naktį jis daugiau šlapinsis, kol patinimas praeis. 

— Ar tie vaistai jį pagydys, Aila? -— viltingai pasiteiravo Nezė. 

Aila palietė moters ranką ir pažvelgė tiesiai į akis. 

— Ne, Neze. Jokie vaistai jo nepagydys, - atsakė ji tvirtu, tačiau gailes- 
čio kupinu balsu. 

Nezė paklusniai nulenkė galvą. Ji visą laiką tai žinojo, tačiau Ailos vais- 
tai taip stebuklingai atgaivino Raidagą, kad jai teliko tikėtis visiško pagi- 
jimo. 

— Vaistai padės. Raidagui bus truputį geriau. Neskaudės šitaip, — tęsė 
Aila. - Daug neturiu. Daugiau vaistų palikau slėnyje. Nemaniau, kad iške- 
liaujam ilgam. Mamuta pažįsta rusmenes, gal kiek turi. 

— Aš turiu ieškojimo dovaną, Aila, - prabilo Mamuta. - Menkai išma- 
nau mediciną, tačiau Vilko stovyklos mamuta yra gera gydytoja. Nusiųsi- 
me ką nors paklausti, gal ji kiek turi, kai oras pasitaisys. Nors tai užtruks 
kelias dienas. 

Aila tikėjosi, kad jai pakaks rusmenių lapų širdies stimuliantams paga- 
minti, kol kas nors nukaks į Vilko stovyklą pargabenti daugiau. Labiausiai 
ji troško turėti ir kitas savo paruošas. Ji nepasitikėjo kitų metodais. Visada 
labai atsargiai džiovindavo didelius pūkuotus lapus: lėtai, vėsioje tamsioje 
vietoje, ne saulėje, kad išliktų kuo daugiau aktyviųjų elementų. Tiesą sa- 
kant, būtų norėjusi turėti visas savo rūpestingai paruoštas vaistines žoles, 
tačiau jos liko nedideliame urve slėnyje. 

Lygiai taip pat kaip Iza, Aila nuolat nešiojosi ūdros kailio vaistų: 
krepšelį, kuriame buvo tam tikrų šaknų ir žievių, lapų, žiedų, vaisių ir 
sėklų, tačiau tik šiek kiek daugiau nei pirmosios pagalbos reikmėms. 
Urve ji buvo sukaupusi visą vaistinę, nors gyveno viena ir neturėjo kam 
visko panaudoti. Noras išmokti ir įprotis vertė ją rinkti gydomuosius 
augalus, pasirodžiusius tam tikru sezono metu. Tai buvo kone toks pat 
automatiškas veiksmas kaip ėjimas. Ji žinojo daugybę kitų būdų panau- 
doti aplinkos augaliją, nuo pluošto virvėms iki maisto, tačiau labiausiai 
ją domino gydomosios savybės. Aila sunkiai praeidavo pro augalą, kuris 
jos žiniomis turėjo gydomųjų savybių, jo nenuskynusi. Tokių augalų ji 


žinojo šimtus. 

Taip puikiai su vegetacija susipažinusią moterį ypač domino nežinomi 
augalai. Aila ieškodavo panašumų į žinomus augalus, ėmė suprasti, kad 
kelios rūšys priklauso didesnei genčiai. Ji galėjo nustatyti susijusias rūšis ir 
šeimas, tačiau puikiai žinojo, kad panaši išvaizda nebūtinai reiškia tokias 
pačias reakcijas, todėl atsargiai eksperimentuodavo su savimi, išmaningai 
ir prityrusiai ragaudama nuovirus bei juos bandydama. Taip par ji labai 
atsargiai elgėsi su dozėmis ir paruošimo metodais. Aila mokėjo gaminti 
užpilus, kai karštas vanduo pilamas ant įvairių lapų, žiedų ar uogų ir pa- 
liekamas, kad išsiskirtų aromatinės ir greit išgaruojančios sudedamosios 
dalys bei esencijos. Verdant išeidavo nuoviras, ištraukiantis dervingas ir 
karčias sudedamąsias dalis. Nuovirą ruošti buvo efektyviau iš kietesnių 
medžiagų, tokių kaip žievės, šaknys ir sėklos. Aila žinojo, kaip iš augalų 
išgauti eterinius aliejus, sakus ir dervas, kaip pagaminti šuteklius, traukus, 
gaivinamuosius skysčius, sirupus, tepalus ar balzamus naudojant riebalus 
arba tirštinamąsias medžiagas. Ji mokėjo sumaišyti sudedamąsias dalis, pa- 
daryti vaistą stipresnį arba prireikus jį atskiesti. 

Tokiu pačiu kaip augalų lyginimo būdu Aila atskleidė panašumus ir 
tarp gyvūnų. Moteris išmanė žmogaus organizmą ir jo funkcijas, nes il- 
gainiui padarė išvadas iš bandymų ir klaidų bei išplėstinio gyvūnų ana- 
tomijos pažinimo, įgyto mėsinėjant sumedžiotus gyvūnus. Jų panašumą 
į žmones galima būdavo įžvelgti įvykus nelaimingiems nutikimams arba 
kam susižeidus. 

Aila buvo botanikė, farmacininkė ir gydytoja. Jos magija buvo grįsta 
specialiomis žiniomis, perduotomis ir tobulintomis per kartų kartas šim- 
tus, tūkstančius, o gal ir milijonus metų. Rinkėjų ir medžiotojų išgyveni- 
mas priklausė nuo ypač artimo pažinojimo žemės, kurioje gyvena, ir jos 
produktų išmanymo. 

Prie šito laiko ribų neturinčio, nerašyto istorijos šaltinio, mokantis 
atitekusio jai iš Izos, pridėjus įgimtus analitinius gebėjimus ir intuityvų 
suvokimą, Aila gebėjo diagnozuoti ir gydyti daugumą ligų ir sužeidimų. 
Skustuvo aštrumo titnago geležte kartkartėmis ji netgi atlikdavo nedide- 
les chirurgines operacijas, tačiau Ailos medicina kliovėsi gydomuosiuo- 
se augaluose esančių aktyviųjų elementų mišiniu. Ji buvo patyrusi ir jos 


vaistai buvo efektyvūs, tačiau moteris negalėjo atlikti rimtos operacijos ir 

pataisyti įgimtos širdies ydos. Stebėdama miegantį berniuką, tokį panašų į 
savo sūnų, ji jautė gilų palengvėjimą ir dėkingumą, kad Durkas gimė svei- 
kas ir stiprus. Deja, tai nepalengvino skausmo, kai reikėjo Nezei pasakyti, 
kad jokie vaistai nepagydys Raidago. 

Vėlią popietę Aila peržiūrėjo žolių paketėlius ir maišelius, kad paruoš- 
tų Nezei žadėtą mišinį. Mamuta vėl tyliai ją stebėjo. Mažai kas dabar ga- 
lėjo abejoti jos gydymo patirtimi, taip pat ir Erebekas, nors jis gal ir neno- 
rėjo to pripažinti, arba Iulija, kuri garsiai to nepasakė, tačiau, kaip senolis 
suprato, buvo labai skeptiška. Iš pažiūros Aila yra paprasta jauna moteris, 
gana patraukli netgi jo senoms akims. Vis dėlto jis buvo įsitikinęs, kad joje 
slypi kur kas daugiau nei kiti įžvelgia; jis abejojo, ar ji ir pati žino visą savo 
galimybių skalę. 

„Koks sudėtingas ir stulbinamas jos gyvenimas, — svarstė jis sau. - At- 
rodo tokia jauna, tačiau yra labiau patyrusi nei dauguma žmonių apskritai 
kada bus. Kiek laiko ji gyveno gentyje? Iš kur taip gerai išmano jų gydymo 
meną?“ Šamanas žinojo, kad tokios žinios paprastai buvo perduodamos 
tik pagal giminės liniją, o Aila buvo didesnė pašalietė, nei galima įsivaiz- 
duoti. Ir dar tas netikėtas gebėjimas ieškoti. Kokie dar talentai slypi joje? 
Kokios žinios dar nepasitelktos? Kokios paslaptys neatskleistos? 

Jos stiprybė pasireiškia per krizę; šamanas prisiminė, kaip Aila nuro- 
dinėjo Tulijai ir Talutui. „Netgi man, - pagalvojo jis šypsodamasis, — ir 
nė vienas neprieštaravo. Ji vadovauja natūraliai. Kokios bėdos turėjo ją 
užgrūdinti, kad tokia jauna ji būtų tokia stipri? Motina turi jai planų, esu 
tuo tikras, tačiau kaip tas jaunuolis, tas Jondalaras? Jis tikrai Motinos nu- 
mylėtinis, tačiau jo dovanos neypatingos. Kas skirta jam?“ 

Aila atidėjo likusius žolelių paketus, o Mamuta staiga susidomėjęs pa- 
žvelgė į ūdros kailio vaistų krepšelį. Jis atrodė pažįstamas. Užsimerkęs ša- 
manas matė kitą tokį panašų, tad užplūdo begalė prisiminimų. 

— Atila, ar galiu apžiūrėti? - paprašė jis. 

- Šitą? Mano vaistų krepšelį? — pasitikslino ji. 

— Visada buvo smalsu, kaip jie gaminami. 

Aila padavė jam neįprastą krepšelį ir pastebėjo artrito gumbus ilgose, 


liesose, seniokiškose Mamutos plaštakose. 

Senasis šamanas atidžiai apžiūrėjo krepšelį. Jis atrodė nusidėvėjęs, ti- 
kriausiai Aila jau senokai jį turi. Krepšelis buvo pagamintas ne susiuvant 
ar sutvirtinant skiautes, tačiau iš vieno gyvūno odos. Užuot perrėžus ūdros 
pilvą, kaip paprastai daroma diriant kailį, buvo perpjauta tik gerklė, o galva 
ties sprandu liko prisitvirtinusi. Kaulai ir viduriai buvo ištraukti per kaklą, 
kaukolė išdžiovinus tapo kažkokia suplota. Visa oda paskui buvo išdirbta, 
aplink kaklą akmenine yla tankiai išbadytos mažos skylutės virvelei įverti. 
Išeidavo slidus, vandens nepraleidžiantis ūdros kailio krepšelis su visomis 
letenėlėmis ir uodega, o galva buvo naudojama kaip dangtelis. 

Mamuta atidavė krepšelį Ailai. 

— Ar pati jį pasidarei? 

— Ne. Iza padarė. Ji buvo Bruno genties gydytoja, mano motina. Ji 
mokė mane nuo mažumės, kur augalai auga, kaip pasigaminti vaistų, kaip 
juos vartoti. Ji sirgo, nėjo į genties susirinkimą. Brunui reikėjo gydytojos. 
Uba buvo per jauna, aš buvau vienintelė. 

Mamuta supratingai linktelėjo, paskui įdėmiai pažvelgė. 

— Kokį ten vardą ką tik paminėjai? 

— Mano motinos? Iza? 

— Ne, tą kitą. 

Aila akimirką galvojo. 

— Uba? 

— Kas tokia Uba? 

— Uba yra... sesuo. Ne tikra sesuo, bet kaip sesuo. Ji Izos duktė. Dabar 
ji gydytoja... ir motina... 

— Ar tai dažnas vardas? — pertraukė ją Mamuta balsu, kuriame buvo 
girdėti krislas susijaudinimo. 

— Ne... Nemanau... Krebas davė vardą Ubai. Izos motinos motina buvo 
tuo vardu. Krebas ir Iza buvo tos pačios motinos. 

— Krebas! Sakyk man, Aila, tas Krebas, ar jo viena ranka buvo niekam 
tikusi, jis šlubčiojo? 

— Taip, - sutrikusi atsakė Aila. Iš kur Mamuta žino? 

— Ir buvo dar vienas brolis? Jaunesnis, bet stiprus ir sveikas? 

Išgirdusi nekantrų Mamutos klausimą, Aila suraukė kaktą. 


— Taip. Brunas. Jis buvo vadas. 

— Didžioji Motina! Negaliu patikėti! Dabar aš suprantu. 

— Aš nesuprantu, - tarė Aila. 

— Aila, ateik, sėskis. Noriu papasakoti tau istoriją. 

Jis nusivedė ją prie laužo netoli savo lovos. Pats atsisėdo ant vieno pa- 
kylos krašto, o ji nutūpė ant grindų kilimėlio ir viltingai sužiuro. 

— Kartą, labai labai seniai, pačioje jaunystėje, patyriau keistą nuotykį, 
kuris pakeitė mano gyvenimą, - pradėjo Mamuta. Aila staiga pajuto nykų 
dilgčiojimą po oda, tarsi jau žinotų, ką jis nori papasakoti. 

— Mudu su Manuvu esame iš tos pačios stovyklos. Vyras, kurį jo mo- 
tina pasirinko į porą, buvo mano pusbrolis. Mes užaugome kartu, ir dar 
visai jauni sutarėm kartu leistis į kelionę, tačiau tą vasarą, kai turėjome 
iškeliauti, jis susirgo. Labai susirgo. Nekantravau pradėti kelionę. Ne vie- 
nerius metus planavome tą kelionę, ir vis tikėjausi, kad jis pasveiks, tačiau 
liga užsitęsė. Galiausiai vasarai besibaigiant nusprendžiau iškeliauti vienas. 
Visi atkalbinėjo, tačiau aš laikiausi savo. 

Planavome apeiti Berano jūros pakraščiu, o paskui palei rytinį kraną 
traukti link didžiosios Pietų jūros, panašiai kaip Vaimezas. O vasara jau 
ėjo į pabaigą, todėl nusprendžiau sutrumpinti kelią per pusiasalį ir rytinę 
sąsmauką link kalnų. 

Aila linktelėjo: Bruno gentis tuo keliu traukdavo į genties susirinki- 
mus. 

— Niekam savo planų neatskleidžiau. Tai buvo plokščiagalvių kraštas, 
žinojau, kad visi pultų prieštarauti. Pagalvojau, jei būsiu atsargus, išveng- 
siu bet kokių kontaktų, tačiau nenumačiau nelaimingo atsitikimo. Iki šiol 
nesu tikras, kaip viskas nutiko. Ėjau aukštu upės krantu, beveik uola, o 
kitą akimirką paslydęs jau lėkiau žemyn. Kurį laiką tikriausiai gulėjau be 
sąmonės. Kai atsipeikėjau, buvo vėlyva popietė. Man sopėjo galvą, viskas 
skendo migloje, tačiau blogiausiai atrodė ranka. Kaulas buvo lūžęs ir išėjęs 
iš vietos, man siaubingai skaudėjo. 

— Kurį laiką gūrinau palei upę nė nežinodamas, kur einu. Pamečiau 
kuprinę ir net negalvojau jos ieškoti. Nežinau, kiek ilgai ėjau, tačiau buvo 
jau tamsu, kai pagaliau pastebėjau laužą. Nė nesusimąsčiau, kad esu pusia- 


salyje. Pamačiau prie laužo būrelį žmonių ir patraukiau prie jų. 

— Galiu įsivaizduoti, kaip jie nustebo, kai atsvirduliavau į jų vidurį, ta- 
čiau tuo metu jau taip karščiavau, kad nesuvokiau, kur esąs. Stebėjausi vė- 
liau. Pabudau nepažįstamoje aplinkoje neturėdamas supratimo, kaip ten 
atsiradau. Kai pajutau, kad ant galvos uždėtas šuteklis, o ranka perpetėje, 
prisiminiau kritęs ir pagalvojau, kaip man pasisekė, kad radau stovyklą su 
geru gydytoju. Tada pasirodė moteris. Gal tu ir gali įsivaizduoti, Aila, koks 
buvau sukrėstas, kai supratau, kad atsidūriau genties stovykloje. 

Aila ir pati jautėsi sukrėsta. 

— Tu! Tu esi tas vyras su sulaužyta ranka? Tu pažinojai Krebą ir Bru- 
ną? - apstulbusi, negalėdama patikėti klausinėjo Aila. Užplūdus jausmams 
akių kampučiuose ištryško ašaros. Tai tarsi žinutė iš praeities. 

— Girdėjai apie mane? 

— Iza pasakojo, kad dar prieš jai gimstant jos motinos motina gydė 
vyrą su sulaužyta ranka. Kitų vyrą. Krebas taip pat šiek tiek papasakojo. 
Jis užsiminė, kad Brunas leido man pasilikti su gentimi tik todėl, kad iš to 
vyro — iš tavęs, Mamuta, - sužinojo, kad kiti taip pat yra žmonės, - Aila 
nutilo užsižiūrėjusi į garbingo senolio baltus plaukus ir raukšlėtą seną vei- 
dą. - Iza jau iškeliavo į dvasių pasaulį. Kai tu atėjai, ji dar nebuvo gimusi... 
Ir Krebas... Jis buvo berniukas, dar neišsirinktas lokio. Krebas mirė senas... 
Kaip tu vis dar gyveni? 

— Ir pats svarsčiau, kodėl Motina nusprendė man padovanoti tiek daug 


metų laikų. Manau, ji ką tik man atsakė. 


— Talutai? Talutai, ar tu miegi? - sušnibždėjo Nezė savo dičkiui į ausį 
ir jį papurtė. 

— Ei? Kas nutiko? - staiga pabudo jis. 

— Ša. Visus pažadinsi. Talutai, negalim dabar leisti Ailai išeiti. Kas pa- 
sirūpins Raidagu kitą kartą? Galvoju, kad privalome ją įsidukrinti, priimti 
į šeimą. Ji turi tapti mamutoja. 

Talutas pakėlė galvą ir pamatė moters akis, kuriose atsispindėjo raudo- 
ni pridengto laužo angliukai. 

— Suprantu, kad tau rūpi berniukas, Neze. Ir man rūpi. Tik ar tavo mei- 
lė jam yra pakankama priežastis paskelbti nepažįstamąją viena iš mūsų? 
Ką pasakysiu tarybai ? 

— Kalba ne vien tik apie Raidagą. Ji gydytoja. Gera gydytoja. Argi ma- 
mutojai turi tiek gydytojų, kad galim leisti sau vieną tokią gerą paleisti ? 
Pažiūrėk, kas nutiko vos per kelias dienas. Ji išgelbėjo nuo mirties užsprin- 
gusią Nuviją. Suprantu, Tulija sakė, kad gal ji tik šio metodo buvo išmo- 
kusi, tačiau apie Raidagą šito tavo sesuo nepasakys. Aila žino, ką daro. Tie 
vaistai padėjo. Ir dėl Fralijos ji neklysta. Netgi aš matau, kad šitas nėštu- 
mas jai sunkus, o visas tos kovos ir ginčai nepadeda. O kaip gi tavo galvos 
skausmas? 

Talutas išsiviepė. 

— Tai buvo daugiau nei gydymo magija. Tai buvo nuostabu! 

— Ša! Pažadinsi visus namus. Aila yra daugiau nei gydytoja. Mamuta 


sakė, kad ji geba ieškoti, tik to neišmokyta. Pažiūrėk, kaip ji apsieina su 

gyvūnais, neabejočiau, jei ji dar būtų ir kvieslė. Pagalvok tik, kiek naudos 
būtų stovyklai, jei pasirodytų, kad ji ne tik gali surasti medžiojamus žvėris, 
tačiau ir juos privilioti ? 

- Šito tu nežinai, Neze, tik spėlioji. 

— Na, man nereikia spėlioti apie jos patyrimą su tais ginklais. Pats su- 
pranti, kad ji būtų verta geros nuotakos išpirkos, jei būtų mamutojė, Ta- 
lutai. Kai šitiek turi pasiūlyti, pasakyk, ko ji būtų verta kaip tavo židinio 
duktė? 

—- Hmm. Jei ji būtų mamutojė ir liūto židinio duktė... Tik ji gali nepa- 
norėti tapti mamutoja, Neze. O kaip tas jaunuolis, Jondalaras? Juk aki- 
vaizdu, kad jie puoselėja vienas kitam stiprius jausmus. 

Nezė kurį laiką apie tai galvojo, tad buvo pasiruošusi. 

— Ir jį paprašykim. 

— Abu! - sviedė Talutas sėsdamasis. 

— Ša! Tyliau! 

- Jis turi savo žmones. Jis sakosi esąs zel... zel... kad ir kaip ten. 

— Zelandonietis, - sušnibždėjo Nezė. - Jo žmonės gyvena toli nuo čia. 
Ko jam keliauti taip toli atgal, jei gali rasti namus su mumis? Šiaip ar taip, 
galėtum jo paprašyti, Talutai. Tas jo išrastas ginklas galėtų būti pakanka- 
ma priežastis tarybai patenkinti prašymą. O Vaimezas sako, kad jis patyręs 
įrankių dirbėjas. Jei jau mano brolis jį rekomenduoja, pats žinai, kad tary- 
ba neprieštaraus. 

— Tai tiesa... Neze, - tarė Talutas, vėl atsiguldamas. — Iš kur tu žinai, 
kad jie panorės pasilikti? 


— Nežinau, bet juk galima paprašyti? 

Rytas buvo įpusėjęs, kai Talutas žengė iš žeminės ir pastebėjo, kaip Jon- 
dalaras su Aila veda arklius tolyn nuo stovyklos. Sniego nebuvo, tačiau 
ankstyvo ryto šerkšnas vis dar dažė takus krištolo baltuma, o galvas sulig 
kiekvienu iškvėpimu apgaubdavo garai. Sausame šąlančiame ore spragsė- 


jo kibirkštėlės. Vyras ir moteris buvo deramai apsirengę: su skrandomis, 

tvirtai aplink veidus susiveržę gobtuvus, kailinėmis kelnėmis, sukištomis 
į apavą, kurio viršus buvo apvyniotas aplink apatinį kelnių kraštą ir užriš- 
tas. 

— Jondalarai, Aila! Išvykstate? - sušuko Taluras, skubėdamas juos pa- 
sivyti. 

Aila patvirtindama linktelėjo, ir Taluto šypsena išblėso. Jondalaras pa- 
aiškino: 

— Mes tik ketiname arklius kiek pramankštinti. Po pusiaudienio grį- 
šim. 

Jis nepaminėjo, kad jie taip pat ieško kiek privatumo, vietos pabūti vie- 
ni ir niekieno nepertraukiami aptarti, ar grįžti atgal į Ailos slėnį. Arba, 
Jondalaro nuomone, kol pavyks atkalbėti Ailą nuo noro grįžti. 

— Gerai, norėčiau kiek pasitreniruoti su tomis iečių mėtyklėmis, kai 
oras pasitaisys. Norėčiau pažiūrėti, kaip jos veikia ir ką aš galėčiau su tokiu 
ginklu nuveikti, - paaiškino Talutas. 

— Manau, nustebsi, - šypsodamasis pastebėjo Jondalaras, - pamatęs, 
kaip puikiai jos veikia. 

— Juk ne pačios savaime. Neabejoju, jums svaidyti sekasi puikiai, tačiau 
reikia šiokių tokių įgūdžių, ir iki pavasario gali nelikti daug laiko treniruo- 
tėms, - Talutas mąsliai nutilo. 

Aila laukė, vieną ranką uždėjusi ant kumelės gugos, kiek žemiau jos 
trumpų stačių karčių. Sunki kailinė pirštinė kabėjo ant virvutės ir buvo 
išlindusi iš skrandos rankovės. Virvelė buvo perverta per rankovę, per kil- 
pą nugaroje ties kaklu, žemyn per kitą rankovę ir pritvirtinta prie kitos 
pirštinės. Virvele sukabintas, jei staiga prireikia plikos rankos, kumštines 
galima mikliai nusimauti nesibaiminant jų pamesti. Tokių gilių šalčių ir 
stiprių vėjų šalyje pamesti pirštinę reiškė netekti rankos, o gal ir gyvybės. 

Jaunasis kumeliukas susijaudinęs žvingčiojo ir stojo piestu, drauge 
nekantriai kumšnodamas Jondalarui. Regis, jie nekantravo eiti toliau, ir 
tik iš mandagumo laukė, kol jis pabaigs, suprato Talutas, todėl nusprendė 
kalbėti tiesiai. 

— Mudu su Neze praėjusią naktį šnektelėjom, o šįryt persimečiau žo- 
deliu su kelias kitais. Būtų ne pro šalį, kad kas parodytų, kaip naudotis tais 


medžioklės ginklais. 

— Jūsų svetingumas buvo daugiau negu kilniaširdiškas. Pats žinai, kad 
būčiau laimingas galėdamas visiems parodyti, kaip naudotis iečių mėty- 
kle. Tai labai maža padėka už visa, ką jūs padarėte, - tarė Jondalaras. 

Talutas linktelėjo, tada kalbėjo toliau. 

— Vaimezas sako, kad tu puikus titnago apdirbėjas, Jondalarai. Mamu- 
tojams visada praverčia tas, kas gali pagaminti puikios kokybės įrankių. Ir 
Aila turi daugybę įgūdžių, kurie galėtų praversti stovyklai. Ji ne tik įgudusi 
iečių ir akmenų svaidytoja. Buvai teisus, - nuo Jondalaro Talutas pasisuko 
į Ailą, - ji yra gydytoja. Mes norėtume, kad jūs pasiliktumėte. 

— Tikėjausi, kad galėsime pas jus peržiemoti, Talutai, ir vertinu tavo 
pasiūlymą, tačiau abejoju dėl Ailos, - atsakė Jondalaras šypsodamasis. Jis 
suprato, kad Taluto pasiūlymas nuskambėjo pačiu laiku. Kaip dabar ji ga- 
lės išvykti? Žinoma, Taluto pasiūlymas vertas daugiau nei Frebeko bjau- 
rumas. 

Talutas kalbėjo toliau, savo pastabas skirdamas jaunajai moteriai. 

— Aila, dabar tu neturi žmonių, o Jondalaro žmonės gyvena labai toli, 
galbūc toliau, nei jis norės keliauti, jei suras namus čia. Mes norėtume, kad 
judu pasiliktumėte, ir ne tik per žiemą, tačiau visam laikui. Kviečiu jus 
tapti vienais iš mūsų. Kalbu ne vien savo vardu. Tulija su Barzeku mie- 
lai įsūnytų Jondalarą prie tauro židinio, o mudu su Neze norėtume, kad 
taptum liūto židinio dukra. Kadangi Tulija yra vadė, o aš esu vadas, tarp 
mamutojų tai jums suteiktų aukštą statusą. 

— Sakai, kad norit mus įvaikinti? Norit, kad taptume mamutojais? — 
išpyškino Jondalaras truputį apstulbęs, net iškaitęs iš nuostabos. 

- Jūs norite manęs? Norite mane įdukrinti? - pasitikslino Aila. Ji klau- 
sėsi pokalbio net kaktą suraukusi, taip susitelkusi, nevisiškai tikra, kad tiki 
tuo, ką girdi. - Tu nori Ailą be žmonių padaryti Aila iš mamutojų? 

Dičkis nusišypsojo. 

— Taip. 

Jondalarui pristigo žodžių. Svetingumas gali būti papročių ir garbės 
reikalas, tačiau niekur nėra įprasta prašyti svetimųjų prisijungti prie stovy- 
klos ar šeimos rimtai to neapsvarsčius. 

— Aš... o... Nežinau... ką pasakyt, - išlemeno jis. — Jaučiuosi labai pa- 


gerbtas. Tai didelis pagyrimas. 


223 A 


JEAN M. AUEL 


— Suprantu, kad jums reikia laiko apie tai pagalvoti. Abiem, - tarė Ta- 
lutas. - Nustebčiau, jei nereikėtų. Dar neminėjom visiems, ir visa stovykla 
turi sutikti, bet tai neturėtų būti problema įvertinant viską, ką jūs iki šiol 
padarėte. Mudu su Tulija abudu jus užtarsim. Pirmiausia norėjau jūsų pa- 
klausti. Jei jūs sutiksite, kviesime susirinkimą. 

Aila su Jondalaru tylėdami stebėjo, kaip didysis vadas grįžta į žemi- 
nę. Jie planavo susirasti vietą pasikalbėti, abu tikėjosi išspręsti problemas, 
kurios, jautė, ima kilti tarp judviejų. Netikėtas Taluto kvietimas suteikė 
svarstymams, sprendimui, kurį jiems teks priimti, netgi, tiesą sakant, jų 
gyvenimams visiškai kitokį pobūdį. Nieko nesakiusi Aila užšoko ant Yha- 
ha, o Jondalaras įsitaisė už jos. Lenktynininkui sekant iš paskos jie užkopė 
šlaitu, o paskui nujojo per tyrus, abu paskendę mintyse. 

Taluto pasiūlymas neapsakomai sujaudino Ailą. Gyvendama su genti- 
mi ji dažnai jautėsi atstumta, tačiau tai buvo niekis palyginti su geliančia 
tuštuma, desperatiška vienuma, kurią pažino slėnyje. Nuo tada, kai paliko 
gentį, iki tol, kol kiek daugiau nei prieš vieną metų laiką pasirodė Jonda- 
laras, ji buvo viena. Ji nieko neturėjo ir niekam nepriklausė: jokių namų, 
jokios šeimos, jokių žmonių. Maža to, suprato, jog niekada daugiau ne- 
pamatys savo genties. Žemės drebėjimas, dėl kurio ji liko našlaitė prieš ją 
surandant genčiai, žemės drebėjimas tą dieną, kai ji buvo išvaryta, suteikė 
jos atskirčiai visiško galutinumo jausmą. 

Po jos jausmais glūdėjo gili gaivališka baimė, derinys pirmapradžio 
siaubo kilnojantis žemei ir mėšlungiškas sielvartas mažos mergaitės, kuri 
prarado viską, netgi savo prisiminimus apie tuos, kuriems priklausė. Ne- 
buvo nieko, ko Aila bijotų labiau nei siūbuojanti žemė. Atrodė, jog tai 
visada praneša apie pokyčius jos gyvenime, kurie bus tokie pat staigūs ir 
prievartiniai, kaip pokyčiai, kuriuos drebėjimas suteikia žemei. Atrodytų, 
tarsi pati žemė pasakotų, ko tikėtis... Arba užjaučiamai drebėtų. 

Pirmą kartą visko netekus gentis tapo jos žmonėmis. Dabar, jei pasi- 
rinktų, ji vėl turėtų žmonių. Ji taptų mamutoja, nebebūtų viena. 

O kaip Jondalaras? Kaip galima rinktis kitus nei jo žmones? Ar jis pa- 
norės likti ir tapti mamutoju? Aila abejojo. Ji buvo tikra, jog jis nori grįžti 
į savo namus. Jondalaras baiminosi, kad visi kiti elgtųsi su ja taip kaip Fre- 


bekas. Jis nenorėjo, kad ji pasakotų apie gentį. Kas, jei ji iškeliaus į Zelan- 

doniją, o ten jos nepripažins? Gal jo žmonės visi tokie kaip Frebekas? Ji 
neatsisakys minėti Izos, Krebo ar Bruno, tarsi jie ir jos sūnus būtų tokie 
žmonės, kurių jai derėtų gėdytis. Ji nesigėdys žmonių, kuriuos myli! 

Ar ji nori eiti į jo namus ir rizikuoti, kad su ja būtų elgiamasi kaip su 
gyvuliu? Ar ji nori pasilikti čia, kur yra noriai priimta? Liūto stovykloje 
yra priimtas netgi mišrus berniukas, toks kaip jos sūnus. Staiga jai šovė 
mintis: jei jie priėmė vieną, gal priimtų ir kitą? Tokį, kuris nėra silpnas 
ir sergantis. Tokį, kuris gali išmokti kalbėti. Mamutojų teritorija tęsiasi 
iki pat Berano jūros. Argi Talutas nesakė, kad kažkas ten turi Gluosnių 
stovyklą? Pusiasalis, kuriame gyvena gentis, ne taip toli. Jei ji taptų viena 
iš mamutojų, galbūt vieną dieną galėtų... O kaip gi Jondalaras? Kas, jei 
jis išeis? Taip pagalvojusi Aila giliai skrandžio dubutėje pajuto veriantį 
skausmą. Ar ji ištvertų gyvenimą be Jondalaro? Jos jausmai visiškai su- 
mišo. 

Jondalaras taip pat kovojo su prieštaringais troškimais. Jis vargiai ar 
svarstė jam pateiktą pasiūlymą, greičiau norėjo sugalvoti dingstį atsisa- 
kyti, kuri neįžeistų Taluto ir mamutojų. Jis buvo Jondalaras iš Zelando- 
nijos, ir žinojo, kad brolis neklydo: niekada negalėtų būti kuo nors kitu. 
Jis norėjo keliauti namo, tačiau tai buvo labiau geliantis skausmas nei 
beatodairiškas veržimasis. Nebuvo įmanoma galvoti jokiais kitais termi- 
nais. Jo namai taip toli, prireiktų metų vien tik tam atstumui sukarti. 

Didžiausia sumaištis kilo dėl Ailos. Nors jam niekada nestigo jo gei- 
džiančių partnerių, dauguma kurių labai norėjo užmegzti ilgėlesnį ryšį, 
jis nebuvo sutikęs moters, kurios pats geistų taip kaip Ailos. Nė viena 
moterų Zelandonijoje, nė viena moterų, sutiktų kelionėse, nesužadino 
jam tos būsenos, kurią Jondalaras buvo pastebėjęs kituose, tačiau nejau- 
tė pats, kol nesutiko Ailos. Jis mylėjo ją labiau nei manė, kad įmanoma 
mylėti. Ji įkūnijo viską, ko jis kada nors geidė moteryje, ir daug daugiau. 
Jondalaras negalėjo ištverti minties apie gyvenimą be jos. 

Drauge jis suprato, ką reikštų su savimi atsigabenti negarbę. Tos pa- 
čios moters savybės, kurios jį taip traukė — išminties ir nekaltumo deri- 
nys, sąžiningumas ir paslaptis, pasitikėjimas savimi ir pažeidžiamumas, — 
galėjo lemti tokias aplinkybes, kurios jam sukeltų nešlovės skausmą ir 

Ailą augino gentis, žmonės, kurie yra nepaaiškinamai kitokie. Daugu- 
ma jo pažįstamų tų, kuriuos Aila vadina gentimi, nelaiko žmonėmis. Jie 
laikomi gyvuliais, tačiau kitokiais nei kiti gyvūnai, kuriuos Motina sukūrė 
žmonių poreikiams. Nors nepripažįstami, panašumai tarp genties ir kitų 
buvo aiškiai matomi, tačiau akivaizdžiai žmogiškos genties charakteristi- 
kos nekėlė artimos brolystės jausmų. Greičiau į juos buvo žvelgiama kaip į 
grėsmę, o skirtumai pabrėžiami. Žmonėms, tokiems kaip Jondalaras, gen- 
tis atrodė kaip nenusakomai gyvuliška rūšis, net neįtraukta į Didžiosios 
Motinos Žemės kūrinių panteoną, tarsi juos būtų išveisęs koks didžiulis 
neišmatuojamas blogis. 

Abipusis žmogiškumas poelgiais buvo pripažįstamas labiau nei žo- 
džiais. Vos prieš kelias kartas Jondalaro žmonės dažnai įsiverždavo į gen- 
ties teritorijas, dažnai perimdavo geras gyvenamąsias vietas, kuriose buvo 
gausių maisto išteklių bei gerų medžioklės plotų, ir priversdavo gentį 
trauktis į kitus regionus. Vilkų gaujos irgi panašiai tarpusavyje dalijasi te- 
ritorijas ir jų ribas gina vienos nuo kitų, o ne nuo kitų padarų, savo aukų 
ar kitų plėšrūnų. Pripažinti kitos grupės teritorijos ribas — tai tarsi neby- 
liai sutikti, kad ji yra tos pačios rūšies. 

Jondalaras pradėjo suvokti, maždaug tuo metu, kai suvokė savo jaus- 
mus Ailai, kad visa gyvybė yra Didžiosios Motinos Žemės kūrinys, įskai- 
tant plokščiagalvius. Nors ją mylėjo, buvo įsitikinęs, kad tarp jo žmonių 
Aila bus atstumtoji. Ne vien tik ryšys su gentimi darytų ją kitokia. Ji būtų 
laikoma neapsakoma Motinos prakeikta bjaurybe, nes pagimdė mišrių 
dvasių vaiką, pusiau gyvulį, pusiau žmogų. 

Tabu buvo visuotinis. Visi Jondalaro kelionėse sutikti žmonės laikėsi 
šio įsitikinimo, nors vieni gal stipriau nei kiti. Būta netgi nepripažinusių 
tokių niekam vertų padarų egzistavimo, kiti laikė tai nemaloniu pokštu. 
Štai kodėl jis buvo toks sukrėstas, kai Liūto stovykloje pamatė Raidagą. 
Jis buvo tikras, kad Nezei nebuvo lengva, ir tikrai jai atiteko pagrindi- 
niai kritikos ir įtarimų smūgiai. Tik blaiviai mąstantis ir savo padėtimi 
neabejojantis žmogus išdrįstų duoti atkirtį pavyduoliams, ir jos nuoširdi 
užuojauta bei žmogiškumas pagaliau nugalėjo. Vis dėlto netgi Nezė ne- 
paminėjo sūnaus, kurį Aila jai pasisakė turinti, kai mėgino įkalbėti kitus 

Aila nesuprato, kokį skausmą patyrė Jondalaras, kai Frebekas ją išjuokė, 
nors tikėjosi, kad bus dar blogiau. Tas skausmas buvo daugiau nei paprasta 
atjauta. Piktas pasipriešinimas priminė Jondalarui kitą atvejį, kai emoci- 
jos jį suklaidino, ir atskleidė giliai palaidotą paties skausmą. Dar nykesnė 
buvo jo paties netikėta reakcija, kankinanti iki šiol. Jondalaras vis dar kaito 
nuo kaltės, nes vieną akimirką, kai Frebekas išrėkė savo įžeidžiamą kalbą, 
jautėsi pažemintas, kad yra siejamas su juo pačiu. Kaip galima mylėti mo- 
terį ir tuo pat metu jos gėdytis? 

Nuo ano siaubingo karto jaunystėje Jondalaras turėjo kovoti, kad su- 
sitvardytų, tačiau atrodė, jog negali suvaldyti prieštaravimų, dabar jį kan- 
kinusių. Jis norėjo parsivesti Ailą namo. Norėjo, kad ji susipažintų su Da- 
lanaru ir jo urvo gyventojais, su jo motina Martona, vyresniuoju broliu ir 
jaunesne seserimi, pusbroliais, Zelandone. Jis norėjo, kad jie ją svetingai 
sutiktų, troško sukurti su ja židinį, vietą, kur ji galėtų turėti vaikų, kurie 
galėtų būti jo dvasios. Nieko daugiau pasaulyje jis netroško, tačiau gūžėsi 
pagalvojęs apie panieką, kurios gali sulaukti, jei parsives namo tokią mote- 
rį. Jis nenorėjo, kad ji tai patirtų. 

Ypač jei taip neturi būti. Jeigu tik ji nekalbėtų apie gentį, niekas ir ne- 
sužinotų. Tik ką jai sakyti, kam nors pasiteiravus, kas jos žmonės? Iš kur 
ji kilusi? Žmonės, kurie ją augino, yra vieninteliai, kuriuos ji žinojo, ne- 
bent... ji priimtų Taluto pasiūlymą. Tada ji galėtų būti Aila iš mamutojų, 
tarsi būtų jiems gimusi. Jos ypatingas būdas tarti kai kuriuos žodžius būtų 
tiesiog akcentas. „Kas žino? — svarstė jis. - Gal ji tikrai mamutojė? Jos 
tėvai galėjo būti mamutojai. Ji juk nežino, kas jie buvo: 

„Jei ji taps mamutoja, gali nuspręsti pasilikti. Kas, jei nuspręs? Ar aš ga- 
lėsiu pasilikti? Ar išmoksiu priimti šiuos žmones kaip saviškius? Tonola- 
nas taip padarė. Ar jis Džetamiją mylėjo labiau negu aš Ailą? Šaramudojai 
buvo jos žmonės. Ji buvo ten gimusi ir augusi. Mamutojai nėra Ailos žmo- 
nės, nė kiek ne daugiau nei mano. Jei ji galėtų būti čia laiminga, ji galėtų 
būti laiminga su zelandoniečiais. Jei ji taps viena iš jų, ji gali nepanorėti 
keliauti su manimi. Ji lengvai susirastų ką nors čia... esu tikras, Ranekas 
visai neprieštarautų. 

Aila pajuto, kaip jis savininkiškai ją apkabina, ir ėmė spėlioti, kodėl. 
Priekyje pastebėjusi eilę krūmų ji pagalvojo, kad ten tikriausiai nedidelis 

upeliukas, ir paragino Yhaha. Arkliai užuodė vandenį, tad itin raginti jų 
nereikėjo. Prijoję tėkmę Aila su Jondalaru nulipo ir paieškojo patogios 
vietos įsitaisyti. 

Vandentakis ties kraštais buvo apledėjęs. Jie žinojo, jog tai tik pradžia. 
Baltas pakraštėlis, kilęs sluoksnis po sluoksnio iš tamsių vandenų, vis dar 
sūkuriuojančių viduryje, sezonui įsibėgėjus plėsis ir storės, dengs, kol nir- 
tulinga srovė nurims, ir stovės surakintas, kol ciklas pasikeis. Tada vande- 
nys laisvu srautu vėl siūbtels pirmyn. 

Aila atidarė nedidelę dėžutę, padarytą iš kietos odos, į kurią buvo su- 
dėjusi užkandžius: truputį džiovintos mėsos, tikriausiai tauro, bei nedi- 
delius krepšelius džiovintų mėlynių ir mažų aitrių slyvaičių. Ji atsigabeno 
metalo pilkumo geležies pirito gniutulą ir gabalėlį titnago nedideliam 
lauželiui užkurti, kad galėtų užvirinti vandens arbatai. Jondalaras nepa- 
liovė žavėtis, kaip lengvai ugnies akmeniu įžiebiama ugnis. Tikri burtai, 
stebuklas. Nieko panašaus jis nebuvo matęs, kol nesusitiko Ailos. 

Geležies pirito - ugnies akmens - gniutulai buvo nubarstę akmenuo- 
tą Ailos slėnio paplūdimį. Moteris visai atsitiktinai pastebėjo, kad gele- 
žies piritą sudaužus su titnagu iššoka pakankamai karšta kibirkštis, tin- 
kama laužui uždegti. Šiuo atradimu ji nedvejodama pasinaudojo laužui 
išblėsus. Tiesa, moteris žinojo, kaip išgauti ugnį sukiojant į medinį pa- 
grindą įremtą pagaliuką, kol dėl trinties medis pakankamai įkaista ir ima 
rusenti. Šį varginantį procesą naudojo dauguma žmonių. Aila susigaudė, 
kaip pasinaudoti procesu, kai suklydusi vietoj saviškio titnagui formuoti 
reikalingo akmens kūjo pakėlė gabalą geležies pirito ir įskėlė pirmąją ki- 
birkštį. 

Jondalaras iš Ailos išmoko šitos technikos. Dirbdamas su titnagu 
jis neretai įskeldavo nedideles kibirkštis, tačiau manė, jog tai gyva dva- 
sia akmens, išsilaisvinanti proceso metu. Jam nė netoptelėjo kibirkštimi 
mėginti užkurti laužą. Jis nebuvo atsidūręs vienas slėnyje ant išgyvenimo 
ribos; paprastai būdavo apsuptas žmonių, o netoliese ruseno ugnis. Šiaip 
ar taip, kibirkštys, įskeliamos vien tik iš titnago, paprastai nebūdavo to- 
kios ilgalaikės, kad virstų laužu. Jis akimirksniu suprato proceso ir ugnies 
akmenų vertę bei naudą, gaunamą gebant šitaip greitai ir šitaip lengvai 


įžiebti ugnį. 

Valgydami jie juokėsi iš Lenktynininko kvailionių viliojant savo mo- 
tiną į žaidimą „pagauk mane“. Paskui abu arkliai raičiojosi spardydamiesi 
ore ant smėlėto, nuo vėjų apsaugoto ir saulės įšildyto kranto. Aila su Jon- 
dalaru rūpestingai stengėsi neužsiminti apie galvoje besisukančias mintis, 
tačiau besijuokdami abu atsipalaidavo, o nuošalumas ir privatumas primi- 
nė artumo dienas slėnyje. Gurkšnodami karštą arbatą abu jau buvo pasi- 
ruošę nuklysti į sudėtingesnes temas. 

— Latijai labai patiktų stebėti šitaip žaidžiančius arklius, - pastebėjo 
Jondalaras. 

— Taip. Jai patinka arkliai, tiesa? 

— Jai patinki tu, Aila. Turi naują gerbėją, - Jondalaras kiek sudvejojo, 
tačiau kalbėjo toliau. - Daugelis čia tave mėgsta ir žavisi tavimi. Juk tu ne 
iš tikrųjų nori grįžti į slėnį ir toliau gyventi viena? 

Aila nudelbė akis į puodelį rankoje, pateliūskavo paskutinius arbatos 
lašus su lapų nuosėdomis ir truputį gurkštelėjo. 

— Tikras palengvėjimas vėl būti vieniems. Tik mudu. Nesuvokiau, kaip 
gera pabėgti nuo visų tų žmonių, be to, urve slėnyje liko mano daiktų, 
kuriuos norėčiau turėti. Vis dėlto tu teisus. Dabar, sutikusi kitus, nenoriu 
visą laiką gyventi viena. Man patinka Latija ir Digija, ir Talutas su Neze, 
visi... išskyrus Frebeką. 

Jondalaras su palengvėjimu atsiduso. Pirmoji ir didžiausia kliūtis įveik- 
ta lengvai. 

— Frebekas tik vienas. Negali leisti, kad vienas tipas viską sugadintų. 
Talutas... ir Tulija... nebūtų kvietę mus pasilikti, jei jiems nepatiktum ir jei 
jie nejaustų, kad turi pasiūlyti ką vertinga. 

— Tu turi ką vertinga pasiūlyti, Jondalarai. Ar nori pasilikti ir tapti ma- 
mutoju? 

— Jie buvo mums malonūs, daug malonesni nei reikalauja paprastas 
svetingumas. Galėčiau pasilikti, per žiemą tai jau tikrai, ir net ilgiau, lai- 
mingas būčiau pasiūlydamas viską, ką sugebu. Tik jiems nereikia titna- 
go apdirbėjo. Vaimezas kur kas labiau prityręs, Danugas netrukus bus ne 
prastesnis. O iečių mėtyklę jiems jau parodžiau. Jie matė, kaip ji padaryta. 
Pasitreniravę galės naudotis. Tereikia noro, o aš esu Jondalaras iš Zelan- 

Jis nutilo, sėdėdamas žiūrėjo kažkur į tolį. Tada nužvelgė tą kelią, ku- 
riuo atjojo, ir Jondalaro kakta susiraukšlėjo, tarsi mėgintų sugalvoti kokį 
paaiškinimą. 

— Privalėsiu... vieną dieną grįžti... Jei vien tik dėl to, kad papasakočiau 
motinai apie brolio mirtį... ir duočiau Zelandonei progą surasti jo dvasią ir 
palydėti į kitą pasaulį. Negaliu tapti Jondalaru iš mamutojų tai žinodamas, 
negaliu pamiršti savo įsipareigojimų. 

Aila atidžiai pažvelgė į Jondalarą. Ji žinojo, kad jis nenori pasilikti. Ne 
dėl įsipareigojimų, nors gal juos ir jautė. Jis norėjo grįžti namo. 

— O kaip tu? - tarė Jondalaras, mėgindamas išlaikyti neutralią išraišką 
ir toną. - Ar nori pasilikti ir tapti Aila iš mamutojų? 

Aila užsimerkė ieškodama būdo išsisakyti. Juto, jog žino nepakanka- 
mai žodžių arba tinkamų žodžių, o gal žodžių tiesiog nepakanka. 

— Kadangi Braudas mane prakeikė, aš neturiu žmonių, Jondalarai. Dėl 
to jaučiuosi tuščia. Mamutojai man patinka, aš juos gerbiu. Pas juos jau- 
čiuosi namuose. Liūto stovykla yra... kaip Bruno gentis... dauguma yra geri 
žmonės. Nežinau, kas mano žmonės buvo prieš man patenkant į gentį, 
nemanau, kad kada sužinosiu, tačiau kartais naktimis galvoju... norėčiau, 
kad jie būtų mamutojai. 

Ji įdėmiai nužvelgė vyrą, jo tiesius šviesius plaukus tamsaus gobtuvo 
kailio fone, jo dailų veidą, kurį Aila laikė gražiu, nors Jondalaras pasakė, 
jog tai nėra tinkamas žodis vyrui apibūdinti. Ji tyrinėjo jo stiprų, jausmin- 
gą kūną, stambias išraiškingas rankas, mėlynas akis, kurios atrodė tokios 
rimtos, nuoširdžios ir tokios nerimo kupinos. 

— Anksčiau už mamutojus pasirodei tu. Tu sunaikinai tuštumą ir pri- 
pildei mane meilės. Noriu būti su tavimi, Jondalarai. 

Nerimas dingo iš jo akių, jį pakeitė atsipalaidavimo ir palengvėjimo 
šiluma, prie kurios ji priprato slėnyje. Paskui tvykstelėjo patraukiantis, ne- 
paprastas troškimas, kuris vertė jos kūną reaguoti. Visiškai nevalingai ją 
traukė prie jo, ji jautė, kaip jo burna jos ieško, kaip jo rankos ją apkabina. 

— Aila, mano Aila, kaip aš tave myliu, - jis kimiai išrėkė smaugiantį 
verksmą, kuris buvo kupinas kančios ir palengvėjimo. Jis tvirtai, bet švel- 
niai glaudė ją prie krūtinės, tarsi niekada neketintų paleisti, tačiau bijotų 


sulaužyti. Truputį atlaisvino glėbį tik tam, kad kilsteltų į save jos veidą, 

pabučiuotų ją į kaktą, jos akis, nosies galiuką, paskui į lūpas ir pajustų su- 
kylant geismą. Buvo šalta, jie neturėjo pastogės ir šilumos, tačiau jis jos 
geidė. 

Atrišęs gobtuvo juostelę Jondalaras surado Ailos kaklą, rankomis sie- 
kė po skranda ir tunika, apčiuopė šiltą odą ir kuplias krūtis su standžiais 
sukietėjusiais speneliais. Tyli aimana išskriejo iš jos lūpų jam pradėjus juos 
glamonėti, tvirtai spaudyti ir judinti. Atrišęs kelnių raištį jis palietė jos 
plaukuotą kalvelę. Kai jis aptiko šiltą drėgną plyšį, Aila prisispaudė arčiau 
pajutusi tempimą ir tvinkčiojimą. 

Tada ji apgraibomis po skranda ir tunika surado jo kelnių raištį, atrišo, 
paskui palietė jo kietą, tvinksintį organą ir ėmė trinti jį ranka. Jis garsiai 
iškvėpė iš malonumo, kai pasilenkusi ji paėmė jį į burną. Liežuviu Aila jau- 
tė lygią odą ir kuo giliau įtraukė, paskui išstūmė ir vėl įtraukė kiek lenktą 
sustandėjusį jo vyriškumą, tuo pat metu glostydama jį rankomis. 

Moteris išgirdo vyrą pradedant aimanuoti, kone rėkti. Paskui jis giliai 
įkvėpė ir ją nustūmė. 

— Luktelk, Aila, aš noriu tavęs, - tarė jis. 

— Tada turėsiu nusimauti kelnes ir nusiauti batus, - pastebėjo ji. 

— Ne, nereikia, per daug šalta. Apsisuk, prisimeni ? 

— Kaip Yhaha ir jos eržilas, - sušnibždėjo Aila. 

Ji apsisuko ir atsiklaupė ant kelių. Akimirką padėtis priminė jai ne Yha- 
ha ir jos nirtų eržilą, o Braudą: kaip ji buvo parblokšta ir prievartaujama. 
Mylintis Jondalaro prisilietimas buvo visiškai kitoks. Ji nuleido juosmens 
juostą, apnuogino šiltus standžius sėdmenis ir angą, kuri viliojo jį kaip žie- 
das vilioja bites švelniais vainiklapiais ir tamsiai rožine ertme. Kvietimas 
buvo kone per stiprus. Jis pajuto užplūstant spaudimą, kuris nekantravo 
išsilaisvinti. Akimirką susilaikęs, jis prisišliejo kuo arčiau, kad ji nesušaltų, 
kol jis glamonės jos glotnų pilnumą; jis tyrė viliojančias, šiltas ir drėgnas 
raukšles bei klostes švelniais išmoningais prisilietimais, kol jos riksmai ir 
naujo karščio pliūpsnis patarė jam daugiau nedelsti. 

Praskyręs jos kalveles Jondalaras nukreipė visiškai pasiruošusį vyriš- 
kumą į gilią nekantraujančią jos moteriškumo ertmę. Kankinantis malo- 
numas iš abiejų išplėšė riksmą. Jondalaras tol judėjo pirmyn ir atgal, kol 


galiausiai juos abu lyg galinga banga užliejo neapsakomas palengvėjimas. 

Keli paskutiniai dūriai atėmė likusias jėgas. Tebepaskendęs jos šilumoje 
Jondalaras apsivijo Ailą rankomis ir abu nusirito ant šono. Kol ilsėjosi, jis 
laikė ją apkabinęs, pridengęs savo kūnu ir skranda. Galiausiai jie atsiskyrė, 
ir Jondalaras atsisėdo. Kilo vėjas. Zelandonietis nerimastingai nužvelgė be- 
sikaupiančius debesis. 

— Turėčiau truputį apsiplauti, — tarė Aila stodamasi. — Čia naujos kelnės, 
Digija davė. 

— Kai grįšim, galėsi palikti jas lauke, kad sušaltų, o paskui nušveisi. 

— Upelyje vis dar yra vandens... 

- Jis ledinis, Aila! 

- Žinau. Aš greitai. 

Išbandžiusi ledo stiprumą ji atsitūpė netoli vandens ir ranka apsiplo- 
vė. Moteriai žengus ant kranto, Jondalaras atsistojo jai už nugaros ir savo 
skrandos kailiu ją nušluostė. 

— Nenoriu, kai /a/ suledėtų, - tarė jis plačiai išsišiepęs, globdamas ją kai- 
liu, o paskui ir gdlamonėdamas. 

— Tikiuosi, ir tu laikysi /2/ pakankamai šiltai, - nusišypsojo ji rišdamasi 
kelnių raištį ir taisydamasi skrandą. 

Tai buvo tas Jondalaras, kurį ji mylėjo. Aila giliai viduje pajusdavo šilu- 
mą ir virpulį vien dirstelėjusi jam į akis arba jam prisilietus; šitas vyras paži- 
nojo jos kūną geriau nei ji pati, išlaisvino jausmus, kurių ji nė neįtarė turinti; 
šitas vyras leido jai užmiršti pirmo prievartinio Braudo įėjimo skausmą ir 
pamokė, koks malonumas gali ir turėtų būti. Jondalaras, kurį ji mylėjo, buvo 
žaismingas, rūpestingas ir mylintis. Toks jis buvo slėnyje ir dabar, kai jie vie- 
ni. Kodėl viskas visiškai kitaip Liūto stovykloje? 

— Tu labai spėriai mokaisi žodžių, moterie. Netrukus aš nebespėsiu su 
tavimi net zelandonietiškai! - jis apsikabino ją per liemenį ir pažvelgė į akis, 
ojo akys buvo sklidinos meilės ir pasididžiavimo. — Tau puikiai sekasi kal- 
bos, Aila. Negaliu patikėti, kaip greitai tu mokaisi. Kaip tau pavyksta? 

— Privalau. Dabar tai mano pasaulis. Aš neturiu žmonių. Genčiai esu 
mirusi, negaliu grįžti. 

— Tu gali turėti žmonių. Gali tapti Aila iš mamutojų. Jei nori. Ar nori? 

— Noriu būti su tavimi. 

— Galėsi būti sa manimi. Vien dėl to, kad tave kažkas įdukrina, nereiš- 


kia, kad... vieną dieną negalėsi išvykti. Galime čia pasilikti... kurį laiką. O jei 

man kas nors nutiktų, pati supranti, nebūtų blogai turėti žmonių. Žmonių, 
kuriems tavęs norisi. 

— Nori pasakyt, tu neprieštarautum? 

— Prieštaraučiau? Ne, neprieštaraučiau, jei tu šito nori. 

Ailai pasidingojo, kad pastebėjo nedidelę dvejonę, tačiau vyras atrodė 
nuoširdus. 

— Jondalarai, aš esu tiesiog Aila. Aš neturiu žmonių. Jei mane įsidukrins, 
jų turėsiu. Būsiu Aila iš mamutojų, - ji žengė atgal, kiek atsitraukė. - Man 
reikia apie tai pagalvoti. 

Apsisukusi ji patraukė prie kuprinės. „Jei ketinu netrukus išeiti su Jon- 
dalaru, neturėčiau sutikti, - galvojo ji. - Būtų nesąžininga. O jis sakė, kad 
nori pasilikti. Kurį laiką. Galbūt, kai pagyvens su mamutojais, persigalvos 
ir panorės čia sukurti namus“ Ailai darėsi įdomu, ar jis bando rasti dingstį 
atsisakyti. 

Ji įkišo ranką po skranda ir apčiuopusi amuletą pasiuntė savo mintis to- 
temui. 

— Urvinis liūte, norėčiau, kad būtų koks būdas išsiaiškinti, kaip dera pa- 
sielgti. Myliu Jondalarą, tačiau noriu priklausyti ir savo žmonėms. Talutas ir 
Nezė nori mane įsidukrinti, jie nori padaryti mane liūto... liūto židinio duk- 
terimi. Liūto stovykla! O, didysis urvinis liūte, ar tu mane visą laiką kreipei, 
o aš tik nepastebėjau? 

Ji apsisuko. Jondalaras tebestovėjo toje pačioje vietoje ir tyliai ją stebėjo. 

— Aš nusprendžiau. Sutiksiu! Būsiu Aila iš mamutojų Liūto stovyklos! 

Ji pastebėjo, kaip prieš nusišypsant jo veidu perbėga trumpalaikis nepri- 
tarimas. 

— Puiku, Aila. Džiaugiuosi dėl tavęs. 

— O, Jondalarai. Ar bus gerai? Ar viskas bus į gera? 

— Niekas į tai negali atsakyti. Kas žino? - tarė jis eidamas artyn, viena 
akimi nužvelgdamas tamsėjantį dangų. - Viliuosi, kad bus... mums abiem, — 
jie stipriai apsikabino. - Man regis, derėtų grįžti. 

Aila siekė savo kuprinės, kad susikrautų daiktus, tačiau kažkas užkliuvo 
jai už akių. Ji ant vieno kelio priklaupė ir pakėlė sodriai geltoną akmenį. 
Nušveitusi įsižiūrėjo atidžiau. Visiškai apgaubtas glotnaus akmens, kuris 


palietus atrodė šiltas, tūnojo visas sparnuotas vabzdys. 

— Jondalarai! Tik pažiūrėk. Ar esi matęs ką panašaus? 

Jis paėmė daiktą, atidžiai apžiūrėjo, tada pažvelgė į ją su baiminga pa- 
garba. 

— Tai gintaras. Mano motina turi vieną tokį. Jis yra didžiai vertingas. O 
šitas gal net dar geresnis, - Jondalaras pastebėjo, kad Aila apstulbusi atidžiai 
į jį žiūri. Jis nemanė, kad pasakė ką nors labai bauginamo. - Kas yra, Aila? 

— Tai ženklas, tai mano totemo ženklas, Jondalarai. Didžiojo urvinio 
liūto dvasia man sako, kad priėmiau teisingą sprendimą. Jis nori, kad tap- 
čiau Aila iš mamutojų. 

Jojant atgal vėjas vis stiprėjo. Nors buvo vos po vidudienio, saulės šviesą 
užtemdė debesis sausos lioso žemės, kurią nuo suledėjusios žemės pakėlė vė- 
jas. Netrukus pro vėjo plaikstomas dulkes bus sunku įžiūrėti kelią. Sausame 
suledėjusiame ore aplinkui spragsėjo žaibo blyksniai, grumėjo griaustinis. 
Netoliese smogus žaibui viskas aplinkui tiesiog driokstelėjo. Lenktyninin- 
kas išsigandęs atsistojo piestu, Yhaha neramiai sužvengė. Aila su Jondalaru 
nulipo nuraminti arkliuko ir toliau ėjo pėsčiomis abiem arkliais vedini. 

Kol jie pasiekė stovyklą, kilo tikra dulkių audra, dangus pajuodo, nuo 
vėjo smūgių gėlė odą. Prisiartinus prie žeminės, iš vėjo sukeltos niūrumos 
išniro figūra, laikanti kažką besiplaikstantį, kas priešinosi, tarsi būtų gyvas. 

- Štai kur jūs! Jau nerimavau, - perrėkdamas griaustinį sušuko Talutas. 

— Ką darai? Gal galim padėt? - pasiteiravo Jondalaras. 

— Užmatę, kad kaupiasi audra, puolėme statyti pašiūrę Ailos arkliams. 
Nežinojau, kad bus sausa audra. Vėjas viską nupūtė. Geriau juos įsiveskite. 
Jie galės pabūti prieangyje, - pasakė Talutas. 

— Ar taip būna dažnai? - pasiteiravo Jondalaras, čiupdamas vieną galą 
didžiulės odos, kuri, kaip buvo planuota, turėjo užstoti nuo vėjo. 

— Ne. Būna metų, kai smėlio audrų visai nepasitaiko. Nurims, kai gerai 
pasnigs, - paaiškino 'Talutas. - Tada šėls tik pūgos, - papokštavo jis. 

Vyras nėrė į žeminę ir palaikė sunkią mamuto kailio užuolaidą, kad Aila 
su Jondalaru galėtų įsivesti arklius vidun. 

Arkliai nervinosi žengdami į nežinomą vietą, pilną tokios gausybės ne- 
pažįstamų kvapų, tačiau triukšminga vėtra buvo nemalonesnė, ir jie pasiti- 
kėjo Aila. Palengvėjo tučtuojau, vos pasislėpus nuo vėjo, ir gyvuliai greitai 


nurimo. Aila buvo dėkinga Talutui už rūpestį, nors truputį dėl to nustebo. 

Eidama pro antrą arką Aila pastebėjo, kad buvo šalta. Geliantys dulkių grū- 
deliai ją išblaškė, tačiau neigiamoje temperatūroje ir stipriame vėjyje ji buvo 


suledėjusi iki kaulų. 


Lauke tebešėlo vėjas, tarškindamas uždangas virš dūmų angų, plaiks- 
tydamas sunkias užuolaidas. Staigūs gūsiai nešė dulkes, vertė ugnį virimo 
židinyje skaisčiau liepsnoti. Žmonės, kaip kasdien, grupelėmis buvo susi- 
rinkę prie pirmojo židinio. Jie baigė vakarieniauti, gurkšnojo žolelių arba- 
tą ir laukė, kol Talutas pradės susirinkimą. 

Galiausiai vadas atsistojo ir nudrožė prie liūto židinio. Grįžo nešinas 
mamuto ilties lazda, aukštesne už jį patį, storesne apačioje, smailėjančia 
į viršų. Lazda buvo išpuošta nedideliais skersiniais, ratus primenančiais 
daiktais, kurie buvo pritvirtinti prie koto apie trečdalį žemyn nuo viršaus. 
Viršuje pusračiu kaip vėduoklė buvo pritvirtintos baltosios gervės plunks- 
nos, o tarp skersinių apačioje nuo juostelių karojo paslaptingi maišeliai, 
raižyti mamutų ilčių ir kailių gabalėliai. Atidžiau įsižiūrėjusi Aila pamatė, 
kad lazda padaryta iš vienos ilgos mamuto ilties, kuri kažkokiu nežinomu 
būdu buvo ištiesinta. „Kaip, - svarstė ji, - kažkam pavyko atimti linkį iš 
mamuto ilties?“ 

Visi nurimo ir sužiuro į vadą. Jis pažvelgė į Tuliją, ta linktelėjo. Tada jis 
lazda keturis kartus trinktelėjo į žemę. 

— Noriu Liūto stovyklai pateikti rimtą klausimą, - pradėjo Talutas. — 
Tai svarbu visiems, todėl bylosiu su kalbėjimo lazda, kad visi atidžiai 
klausytų ir niekas nepertrauktų. Visi, kurie norės pasisakyti šia tema, turės 
paprašyti kalbėjimo lazdos. 

Nuvilnijo susijaudinimo šurmulys, žmonės patogiau įsitaisė ir susikau- 
pė. 

— Aila su Jondalaru atvyko į Liūto stovyklą ne taip seniai. Suskaičiavęs 
dienas, kiek jie čia vieši, nustebau, kad taip trumpai. Atrodo, lyg būtų seni 
bičiuliai, tarsi čia jiems ir priklausytų būti. Manau, ne vienas jaučiatės pa- 
našiai. Puoselėdamas tokius šiltus jausmus mūsų giminaičiui Jondalarui 


ir jo draugei Ailai aš vyliausi, kad jie užtęs savo viešnagę, ir planavau jų 

prašyti, kad pas mus peržiemotų. Per tą trumpą viešnagės laiką Aila su 
Jondalaru parodė daugiau nei draugystę. Abu atsigabeno vertingų įgūdžių 
bei žinių ir negailėdami jas pasiūlė, tarsi būtų vieni iš mūsų. 

— Vaimezas rekomenduoja Jondalarą kaip patyrusį titnago dirbėją. Jis 
laisvai dalijasi savo žiniomis su Vaimezu ir Danugu. Dar daugiau, jis atsi- 
gabeno naują medžioklės ginklą - iečių mėtyklę, kuri padidina sviedimo 
atstumą ir galią. 

Pasigirdo pritarimo murmesys, žmonės ėmė linkčioti, tad Aila dar kar- 
tą pastebėjo, kad mamutojai retai nusėdi ramiai, verčiau pasisako, aktyviai 
komentuoja ir kitaip dalyvauja. 

— Aila atsigabeno daug neįprastų talentų, — toliau kalbėjo Talutas. - Ji 
įgudusiai ir taikliai naudojasi iečių mėtykle bei mėgstamu ginklu svaidy- 
kle. Pasak Mamutos, ji yra ieškotoja, nors nemokyta, o Nezė galvoja, kad ji 
gali būti ir kvieslė. Visaip gali būti, tačiau tiesa ta, kad ji priverčia arklius jai 
paklusti, o jie leidžia jai joti ant nugaros. Ji netgi išmokė mus būdo kalbėti 
be žodžių ir padėjo visiškai naujai suprasti Raidagą. O visų svarbiausia, 
kad ji yra gydytoja. Ji jau išgelbėjo dviejų vaikų gyvybes... ir turi nuostabių 
vaistų nuo galvos skausmo! 

Paskutinis komentaras sukėlė juoko pliūpsnį. 

— Jie abu tiek daug atsinešė, nenoriu, kad Liūto stovykla arba mamu- 
tojai juos prarastų. Kviečiau juos pasilikti sa mumis ne tik per žiemą, bet 
visam laikui. Mutos, visų Motinos vardu, - Talutas vieną kartą tvirtai 
trinktelėjo lazda į žemę, - prašau, kad jie prisijungtų prie mūsų ir kad jūs 
priimtumėte juos kaip mamutojus. 

Talutas linktelėjo Ailai ir Jondalarui. Jie atsistojo ir oficialiai priėjo prie 
vado, kaip buvo iš anksto surepetuota. Tulija, kuri laukė nuošaliau, priėju- 
si atsistojo greta brolio. 

— Aš prašau kalbėjimo lazdos, - pasakė ji. 

Talutas perdavė jai lazdą. 

— Kaip Liūto stovyklos vadė teigiu, jog pritariu Taluto pasisakymui. 
Jondalaras ir Aila vertingai papildytų Liūto stovyklos ir mamutojų gre- 
tas, — ji atsisuko į aukštą šviesiaplaukį vyrą. - Jondalarai, - kreipėsi ji, tris 
kartus subelsdama lazda, - Tulija ir Barzekas prašo tavęs tapti tauro židi- 


nio sūnumi. Mes kreipiamės į tave. Kaip atsakysi, Jondalarai ? 

Jis priėjo prie moters, paėmė iš jos lazdą ir tris kartus subeldė. 

— Aš esu Jondalaras iš devintojo Zelandonijos urvo, Martonos, anks- 
tesnės devintojo urvo vadės, sūnus, gimiau prie zelandoniečių vado Da- 
lanaro židinio, - pradėjo jis. Kadangi proga buvo oficiali, Jondalaras nu- 
sprendė kalbėti rimtai ir išvardijo visus tiesioginius saitus, todėl sulaukė 
šypsenų ir pritarimo. Visi tie svetimšališki pavadinimai suteikė apeigoms 
egzotikos ir svarbumo. - Esu didžiai pagerbtas jūsų kvietimo, tačiau tu- 
riu būti sąžiningas ir pasakyti, kad esu griežtai įsipareigojęs. Kurią dieną 
privalėsiu grįžti į Zelandoniją. Turiu pranešti motinai apie brolio mirtį, 
privalau perduoti Zelandonei, mūsiškei mamutai, kad reikia pradėti jo 
sielos paieškas ir palydėti ją į dvasių pasaulį. Vertinu mūsų giminystę, be 
galo džiaugiuosi jūsų draugiškumu ir nenoriu išvykti. Norėčiau pasilik- 
ti su jumis, mano bičiuliai ir giminaičiai, kuo ilgiau, - Jondalaras atidavė 
kalbėjimo lazdą Tulijai. | 

— Mes nuliūdome, kad negali prisijungti prie mūsų židinio, Jondalarai, 
tačiau suprantame tavo įsipareigojimus. Tu pelnei mūsų pagarbą. Kadan- 
gi esame giminaičiai per tavo brolį, kuris buvo Tolijai giminingos šeimos 
vyras, esi kviečiamas pasilikti kiek norėsi, - atsakė Tulija ir perdavė lazdą 
Talutui. 

— Aila, - tarė Talutas, tris kartus sutrenkęs lazda į žemę, - Nezė ir aš 
norime įsidukrinti tave kaip liūto židinio dukrą. Mes kreipiamės į tave. 
Kaip atsakysi? 

Aila paėmė lazdą ir tris kartus subeldė. 

— Aš Aila. Aš neturiu žmonių, esu pagerbta ir pamaloninta prašymu 
tapti viena iš jūsų. Didžiuosiuosi tapusi Aila iš mamutojų, - pasakė rūpes- 
tingai išmoktą kalbą Aila. 

"Talutas paėmė lazdą ir subeldė keturis kartus. 

— Jei nėra prieštaraujančių, skelbiu šį ypatingą susirinkimą... 

— Aš reikalauju kalbėjimo lazdos, - pasigirdo balsas iš žiūrovų. Visi 
nustebę pamatė ateinantį Frebeką. 

Paėmęs lazdą iš vado jis tris kartus subeldė. 


— Aš nesutinku, - pasakė. - Aš nenoriu Ailos. 


Liūto stovyklos žmonės sukrėsti nuščiuvo ir suakmenėjo. Paskui kilo 
nustebimo klegesys. Vadas rėmė Ailą, vadė visiškai jam pritarė. Nors visi 
žinojo Frebeko nuostatą dėl Ailos, neatrodė, kad kas kitas panašiai jaus- 
tųsi. Maža to, Frebekas ir gervės židinys vargiai galėjo prieštarauti: juos 
pačius neseniai priėmė Liūto stovykla, kai kelios kitos stovyklos atstūmė. 
Priėmė tik todėl, kad Nezė ir Talutas juos užstojo. Gervių židinys kadaise 
turėjo aukštą statusą, ir kitose stovyklose būtų atsiradę žmonių, norinčių 
juos paremti, tačiau visur atsirasdavo prieštaraujančiųjų, o tokių būti ne- 
gali. Visi turi sutikti. Erebekas, pats sulaukęs tokios vado paramos, atrodė, 
elgėsi nedėkingai, ir niekas to nesitikėjo, mažų mažiausiai - Talutas. 

Kai Talutas paėmė kalbėjimo lazdą iš Erebeko, pakėlė ir papurtė, bu- 
dindamas jos galią, bruzdesys greitai nurimo. 

— Frebekas turi lazdą. Leiskit jam kalbėti, - pasakė Talutas, vėl atiduo- 
damas mamuto ilties lazdą. 

Frebekas tris kartus pabeldė į žemę ir kalbėjo toliau: 

— Aš nenoriu Ailos, nes manau, jog ji nepakankamai pasiūlė, kad taptų 
mamutoja. 

Pasigirdo tylūs prieštaravimai, ypač po Taluto išsakytų pagyrų, tačiau 
nepakankami, kad būtų galima pertraukti kalbėtoją. 

— Argi prašome bet kokių nepažįstamųjų, kurie apsistoja viešnagės ma- 
mutojų stovykloje, tapti mamutojais? 

Netgi kalbėjimo lazdos kaustomiems stovyklos žmonėms buvo sunku 


susilaikyti neprakalbus. 

— Ką nori pasakyt, nepakankamai pasiūlė? O jos medžioklės įgū- 
džiai? — neištvėrė Digija, kupina teisuoliško įtūžio. Jos motina, vadė, irgi 
iš karto neparėmė Ailos. Tik rūpestingai apsvarsčiusi ji pritarė Talutui. 
Kaip gali šitas Frebekas prieštarauti ? 

— Tai kas, kad ji medžioja? Ar kiekvieną medžiojantįjį reikia priimti į 
stovyklą? — nepasidavė Erebekas. — Tai nepakankama priežastis. Vis tiek ji 
neilgai medžios. Nemedžios, kai susilauks vaikų. 

— Turėti vaikų yra daug svarbiau. Tai suteiks jai daugiau statuso, - tūžo 
Digija. 

— Manai, nesuprantu? Mes net nežinome, ar ji gali turėti vaikų, o jei 
ji neturi vaikų, ji visai nėra vertinga. Na, dabar kalbame ne apie vaikus, 
o apie medžioklę. Vien tai, kad ji medžioja, nėra pakankama priežastis 
padaryti ją mamutoja, - ginčijosi Frebekas. 

— O kaip iečių mėtyklė? Negali paneigti, kad tai vertingas ginklas, o 
Aila su juo apsieina šauniai, net mokė kitus juo naudotis, - įsiterpė Tor- 
nekas. 

— Neji jį atsinešė. Jį atsinešė Jondalaras, o jis nesideda prie mūsų. 

- Ji gali būti ieškotoja arba kvieslė, - prabilo Danugas. - Priverčia jai 
paklusti arklius, netgi jodinėja. 

— Arkliai yra maistas. Motinos skirta, kad juos medžiotume, o ne gy- 
ventume su jais. Nesu netgi tikras, ar teisėta jais joti. Ir niekas tikrai nežino, 
kas ji galėtų būti. Gali būti ieškotoja, gali būti kvieslė. Gali būti Motinos 
įsikūnijimas, o gali ir nebūti. Nuo kada „gali būti“ tampa priežastimi kam 
nors dėtis prie mūsų? — niekas nepajėgė nuginčyti šio argumento. Frebe- 
kas jau pradėjo mėgautis savimi ir visu dėmesiu, kurio sulaukė. 

Mamuta žiūrėjo į Frebeką su šiokia tokia nuostaba. Nors šamanas visiš- 
kai jam nepritarė, turėjo pripažinti, kad Frebeko argumentai šaunūs. Tik 
blogai, kad nukreipti netinkama linkme. 

— Aila išmokė Raidagą kalbėti, kai niekas negalvojo, kad jis tai suge- 
ba, - į ginčą įsitraukė Nezė. 

— Kalbėti! - prunkštelėjo Frebekas. - Jei nori, mosikavimą rankomis 
gali vadinti kalba, tačiau aš taip nemanau. Nesugalvoju nieko mažiau nau- 
dingo nei kvailai mosikuotis prieš plokščiagalvį. Tai ne priežastis ją priim- 


ti. Jei ką, tai priežastis nepriimti. 

— Nepaisant to, kas akivaizdu, spėju, tu vis dar netiki, kad ji yra gydyto- 
ja? - pakomentavo Ranekas. - Juk, tikiuosi, supranti, kad išvaręs Ailą pats 
būsi pirmas pasigailėjęs, kad nėra kam padėti Fralijai gimdant. 

Raneką Frebekas visada laikė anomalija. Nepaisant jo aukšto statuso 
ir raižytojo šlovės, Frebekas nesuprato, kaip atsirado rudaodis žmogus, ir 
greta jo jautėsi nesmagiai. Frebekui visada atrodydavo, kad Ranekas jį nie- 
kina arba pašiepia, kai kalbėdavo šituo vos pastebimai ironišku tonu. Jam 
tai nepatiko, be to, tikriausiai nėra normalu tokia tamsi oda. 

— Neklysti, Ranekai, - tyliai pasakė jis. - Nemanau, kad ji yra gydytoja. 
Kaip galima užaugus su tais gyvuliais būti gydytoja? O Fralija jau turi vai- 
kų. Kodėl šį kartą turėtų būti kitaip? Nebent šitos gyvulių patelės atsive- 
dimas pritrauktų blogą lemtį. Tas plokščiagalvių berniukas jau pažemino 
stovyklos statusą. Nejaugi nematot? Aila tik dar labiau jį sumažins. Kaip 
galima „panorėti moters, kurią užaugino gyvuliai? Ką žmonės pagalvotų, 
atėję ir pamatę žeminėje arklius? Ne, aš nenoriu, kad gyvulių patelė, kuri 
gyveno su plokščiagalviais, taptų Liūto stovyklos nare. 

Dėl tokių komentarų apie Liūto stovyklą kilo didelis sujudimas, tačiau 
Tulija perrėkė triukšmą. 

— Kuo grįsdamas teigi, kad stovyklos statusas sumažėjo? Raidagas ne- 
atėmė iš manęs statuso, o aš vis dar esu pagrindinis balsas seserų taryboje. 
Talutas taip pat neprarado reikšmės. 

- Žmonės visada sako: „Ta stovykla su plokščiagalvių vaiku“ Todėl 
man gėda prisipažinti, kad esu jos narys, - atsikirto Frebekas. 

Tulija visu ūgiu atsistojo greta tikrai menkai sudėto vyriškio. 

— Tu bet kada gali išeiti, - pasakė ji šaltai. 

— Pažiūrėk, ko pridirbai, - suriko Krosija. - Fralija laukiasi kūdikio, 
o tu tuoj priversi ją išeiti į šitą šaltį, be vietos. Kodėl aš apskritai sutikau 
su jūsų sąjunga? Kodėl aš apskritai patikėjau, kad tipas, kuris moka tokią 
mažą nuotakos išpirką, bus pakankamai geras mano dukrai? Mano vargšė 
dukrelė, mano vargšė Fralija... 

Senosios moters aimanas nustelbė pikti balsai ir prieštaravimai, skirti 
Frebekui. Aila nusisuko ir patraukė mamuto židinio link. Pastebėjusi, kad 
Raidagas didelėmis liūdnomis akimis stebi susirinkimą iš liūto židinio, ji 


nuėjo pas jį. Atsisėdusi šalia, čiuopė jo krūtinę ir atidžiai apžiūrėjo norė- 

dama įsitikinti, kad vaikas jaučiasi gerai. Paskui, nemėgindama užmegzti 
jokio pokalbio, nes nežinojo, ką pasakyti, pasisodino jį ant kelių ir sūpa- 
vo, niūniuodama po nosimi monotonišką melodiją. Kartą šitaip ji sūpavo 
savo sūnų, o vėliau, viena urve slėnyje, dažnai šitaip sūpuodavosi, kad kaip 
nors užmigtų. 

— Nejaugi niekas negerbia kalbėjimo lazdos? - suriaumojo Talutas, 
perrėkdamas triukšmą. Jo akys piktai žibėjo. Aila nebuvo mačiusi jo tokio 
pikto, tačiau susižavėjo jo savitvarda, kai jis vėl prakalbo: 

— Krosija, mes nieku gyvu neišmestume Fralijos į šaltį, todėl tu įžeidei 
mane bei Liūto stovyklą manydama, kad galėtume tai padaryti. 

Senoji moteris išsižiojusi spoksojo į vadą. Ji iš tikrųjų negalvojo, kad jie 
galėtų išmesti Fraliją lauk. Ji paprasčiausiai moralizavo Frebekui ir nepa- 
galvojo, kad pastaba gali būti priimta kaip įžeidimas. Ji turėjo padorumo 
nurausti iš gėdos, tuo ne vieną nustebindama, tačiau tikrai suprato subti- 
liausius priimtino elgesio niuansus. Fralijos statusas, šiaip ar taip, pirmiau- 
sia kilo iš Krosijos. Jos teisės buvo didžiai gerbiamos, bent jau iki didžio- 
sios netekties, kuri pavertė ją bei visus jos aplinkinius tokiais apgailėtinais. 
Ji vis dar galėjo pretenduoti į išskirtinumą, jei ne į tikrąją vertę. 

— Frebekai, gali būti, kad jautiesi sutrikęs būdamas Liūto stovyklos na- 
rys, - kalbėjo Talutas, - tačiau jei ši stovykla prarado kokį statusą, tai tik 
todėl, kad buvome vienintelė stovykla, priėmusi tave. Kaip Tulija ir sakė, 
niekas neverčia tave pasilikti. Esi laisvas išeiti bet kuriuo metu. Mes ne- 
verčiame tavęs išeiti, tik ne su ligota moterimi, kuri šią žiemą gimdys. Gal 
anksčiau nesi buvęs greta nėščių moterų, tačiau, supranti tai ar ne, Fralijos 
liga yra rimtesnė nei nėštumas. Šitiek net aš suprantu. 

— Ne dėl šios priežasties buvo sušauktas susirinkimas. Nesvarbu, kaip 
tu dėl to jautiesi ar kaip mes dėl to jaučiamės, visi esame Liūto stovyklos 
nariai. Aš išsakiau savo norą įdukrinti Ailą prie savo židinio, padaryti ją 
mamutoja. Sutikti privalo visi, o tu prieštarauji. 

Dabar jau Frebekas pasijuto nesmagiai. Viena yra pasijusti svarbiam 
protestuojant ir trukdant kitiems, tačiau Talutas ką tik jam priminė pa- 
žeminimą ir neviltį, kurį jis jautė, kai taip sunkiai mėgino rasti stovyklą ir 
sukurti židinį su savo branginama nauja moterimi. Ji buvo tokia geidžiama 


ir atnešė jam daugiau statuso nei jis turėjo kada nors gyvenime. 


241 A 


JEAN M. AUEL 


Mamuta atidžiai jį stebėjo. Frebekas niekada pernelyg neišsiskyrė. Jis 
turėjo nedidelį statusą, nes motina jam nedaug tegalėjo suteikti, jokių lai- 
mėjimų, nedaug akivaizdžių savybių ar tikrai vertingų talentų. Jis nebuvo 
nekenčiamas, tačiau nebuvo ir itin mylimas. Atrodo, toks vidutiniškas vi- 
dutinių gabumų vyras. Vis dėlto ginčydamasis jis atrodė įspūdingai. Nors 
melagingi, jo argumentai turėjo logikos. Gali būti, kad jis turi daugiau 
nuovokos nei jam priskiriama, ir akivaizdžiai siekia pripažinimo. Sąjunga 
su Fralija tokiam žmogui kaip jis buvo didelis pasiekimas. Jį derėtų ati- 
džiau stebėti. 

Netgi pateikti pasiūlymą tokiai moteriai kaip Fralija reikėjo savotiš- 
kos drąsos. Nuotakos išpirka tarp mamutojų buvo ekonominės vertės 
pagrindas; nuotakos buvo valiutų standartas. Vyro statusas visuomenėje 
priklausė nuo moters, kuri jį pagimdė, ir moters arba moterų, kurias jis 
gali patraukti, - statusu, medžioklės menu ar įgūdžiais, talentu ar žavesiu, 
noru gyventi su juo. Rasti aukšto statuso moterį, norinčią tapti tavo mote- 
rimi, — tai tarsi rasti didelį lobį, ir Frebekas neketino jos paleisti. 

„Tik kodėl ji jį priėmė?“ - svarstė Mamuta. Juk tikrai ir kiti vyrai teikė 
pasiūlymus. Frebekas prisidėjo prie jos problemų. Jis turėjo tiek nedaug 
ką pasiūlyti, o Krosija buvo tokia nesukalbama, kad Fralijos stovykla juos 
išmetė, o Frebeko stovykla jų atsisakė. Paskui viena po kitos ir kitos sto- 
vyklos juos išmetė, netgi nėščią aukšto statuso moterį. Ir kaskart panikos 
apimta Krosija viską tik pablogindavo: plūsdama ir keikdama Frebeką ji 
darė juos dar mažiau pageidaujamus. 

Frebekas buvo dėkingas, kai Liūto stovykla pasakė „taip“, tačiau ji buvo 
viena iš paskutiniųjų, į kurias jis kreipėsi. Tiesa, statusą ji turėjo aukštą, 
tačiau į ją buvo žiūrima kaip į turinčią neįprastų narių. Talutas pasižy- 
mėjo gebėjimu į neįprastus dalykus žvelgti greičiau kaip į ypatingus nei į 
keistus. Visą gyvenimą turėjęs aukštą statusą jis ieškojo kažko daugiau, ir 
rasdavo tai neįprastuose žmonėse ir dalykuose. Jis mėgavosi ta savybe ir ją 
puoselėjo. Pats Talutas buvo didžiausias kada matytas žmogus, ne tik tarp 
mamutojų, tačiau ir tarp kaimynų. Tulija buvo didžiausia ir stipriausia 
moteris. Mamuta - seniausias žmogus. Vaimezas buvo geriausias titnago 
dirbėjas, Ranekas ne tik tamsiausia oda, bet ir geriausias raižytojas. Raida- 


gas buvo vienintelis plokščiagalvių vaikas. Talutas norėjo Ailos, kuri buvo 

neįprasčiausia su savo arkliais, įgūdžiais ir talentais, jau neminint Jondala- 
ro, kuris atsibeldė iš toliausiai. 

Frebekas nenorėjo būti neįprastas, ypač dėl to, kad į save galėjo žvelgti 
tik kaip į prasčiausią ar menkiausią bet kokiu atžvilgiu. Jis vis dar ieškojo 
statuso tarp „normalių“, todėl būti dažniausiai pasitaikančiu arba įpras- 
čiausiu jam tapo vertybe. Jis buvo mamutojas, vadinasi, geresnis už visus, 
kurie ne mamutojai, geresnis už bet kurį kitokį. Tamsiaodis, kandus, saty- 
riška išmintimi pasižymintis Ranekas nebuvo tikras mamutojas, jis netgi 
gimė ne tarp mamutojų, o Frebekas gimė, ir jau tikrai buvo geresnis už 
tuos gyvulius, tuos plokščiagalvius. Tas berniukas, kurį Nezė taip mylėjo, 
apskritai neturėjo jokio statuso, nes buvo gimęs plokščiagalvių patelei. 

O dabar ta Aila, pasirodžiusi su arkliais ir ilgšiu nepažįstamuoju, jau 
krito Ranekui į akį ir pati pastebėjo tamsiaodį, kurio trokšta visos moterys 
nepaisant jo kitoniškumo arba būtent dėl to. Ji nė nedirstelėjo į Frebeką, 
tarsi būtų žinojusi, kad jis nėra vertas jos dėmesio. Jokio skirtumo, įgudusi 
ji, apdovanota ar graži, jis tikrai už ją geresnis; ji nebuvo mamutojė, o jis 
buvo. Maža to, ji gyveno su tais plokščiagalviais. O dabar Talutas nori pa- 
daryti ją mamutoja. 

Frebekas suprato, kad dėl jo kilo nemaloni scena. Jis įrodė, jog yra pa- 
kankamai svarbus, kad jos neįsileistų, tačiau labiau nei bet kada supykdė 
didįjį vadą, ir buvo truputį baugu matyti tą žmogų-meškiną tokį įsiutusį. 
Talutas galėjo jį pastverti ir perlaužti pusiau. Mažų mažiausiai Talutas ga- 
lėjo priversti jį išeiti. Kaip tada jis pasilaikys savąją aukšto statuso moterį ? 

Vis dėlto, nepaisant suvaldyto pykčio, Talutas elgėsi su Frebeku pa- 
garbiau nei pastarasis buvo įpratęs. Jo komentarai nebuvo ignoruojami ar 
atmesti. 

— Ar tavo prieštaravimai pagrįsti, nesvarbu, - šaltai tęsė Talutas. - Esu 
įsitikinęs, jog Aila turi daugybę neįprastų talentų, kurie būtų mums nau- 
dingi. Tu tai užginčijai ir pasakei, kad ji neturi pasiūlyti nieko vertinga. 
Neįsivaizduoju, ką galima pasiūlyti, kad niekas panorėjęs neužginčytų... 

— Talutai, - kreipėsi Jondalaras, — atsiprašau, kad pertraukiu, nes tu 
laikai kalbėjimo lazdą, tačiau tikriausiai žinau šį tą, kas negalėtų būti už- 
ginčyta. 


— Zinai? 

— Taip, taip manau. Ar galiu pasikalbėti su tavimi akis į akį? 

— Tulija, ar palaikytum lazdą? - tarė Talutas ir nuėjo su Jondalaru link 
liūto židinio. Juos nulydėjo smalsus murmesys. 

Jondalaras nuėjo prie Ailos ir persimetė su ja keliais žodžiais. Ji linkte- 
lėjo, pasodino Raidagą, atsistojo ir nuskubėjo prie mamuto židinio. 

— Talutai, ar galėtum užgesinti visus laužus? — pasiteiravo Jondalaras. 

Talutas susiraukė. 

— Visus laužus? Lauke šalta, vėjuota. Viduje greitai atvės. 

— Suprantu, tačiau patikėk manimi, bus verta. Kad Ailos pasirodymas 
turėtų geriausią poveikį, turi būti tamsu. Šalta ilgai nebus. 

Aila grįžo keliais akmenimis nešina. Talutas kelis kartus pakaitomis 
nužvelgė ją ir Jondalarą, tada pritariamai linktelėjo. Laužus visada galima 
vėl įkurti, net jei prireiks šiokių tokių pastangų. Jie grįžo prie virimo ži- 
dinio, ir Talutas asmeniškai pasikalbėjo su Tulija. Kilo šioks toks ginčas, 
į kurį įsitraukė ir Mamuta. Paskui Tulija šnektelėjo su Barzeku, tas davė 
ženklą Druvezui su Danugyu, visi trys užsivilko skrandas, pasiėmė didelius 
tankiai suaustus krepšius ir išėjo į lauką. 

Žmonės kalbėjosi kupini susijaudinimo. Vyko kažkas ypatinga, ir sto- 
vykla buvo sklidina laukimo, kone tokio, koks apima prieš ypatingas apei- 
gas. Niekas nesitikėjo slaptų pasitarimų ir paslaptingų pasirodymų. 

Barzekas su berniukais greitai grįžo su žemių pilnais krepšiais. Tada, 
pradedant nuo tolimojo galo, nuo tauro židinio, jie visose laužavietėse iš- 
žarstė anglis arba mažus lauželius, kad uždusintų liepsnas, ir užpylė žeme. 
Supratę, kas vyksta, stovyklos žmonės pradėjo nervintis. 

Sulig kiekvienu užgesintu laužu patalpoje vis tamsėjant, visi liovėsi 
kalbėti ir žeminėje stojo tyla. Vėjas už sienų staugė garsiau, gūsiai buvo 
šaltesni ir grėsmingesni. Laužai buvo kažkas savaime suprantama, tačiau 
matydami laužus išblėstant žmonės suprato, nuo ko priklauso jų gyvybė. 

Galiausiai ugnis liko liepsnoti tik didžiajame virimo židinyje. Aila tu- 
rėjo pasiruošusi ugnies įžiebimo medžiagų. Sulaukęs Taluto linktelėjimo, 
Barzekas, jausdamas akimirkos dramatizmą, užvertė žeme laužą, ir visi 
aiktelėjo. 

Akimirksniu žeminėje tapo tamsu. Tai nebuvo tiesiog šviesos ne- 


buvimas, tai buvo visa apimanti tamsa. Troškinanti, nepalenkiama, gili 

juoduma užliejo visas tuščias erdves. Nebuvo žvaigždžių, jokių žėrinčių 
šviesulių, jokių perlamutrinių švytinčių debesų. Nebuvo macyti prieš akis 
ištiestos rankos. Nebuvo jokių apybraižų, jokių šešėlių, jokių tamsių silue- 
tų juodame fone. Šviesos pojūtis neteko jokios prasmės. 

Pravirko ir buvo nuramintas vaikas, paskui ėmė girdėtis kvėpavimas, 
šliurinimas, kosulys. Kažkas labai tyliai prakalbo, jam buvo atsakyta giles- 
niu tonu. Degančių kaulų kvapas buvo stiprus, tačiau maišėsi su daugybe 
kitų kvapų ir aromatų: išdirbtos odos, gaminamo bei saugomo maisto, 
žolės čiužinių, džiovintų žolelių ir žmonių kvapais: kojų, kūnų, šilto kvė- 
pavimo. 

Stovykla kupina nuostabos laukė tamsoje. Žmonės buvo ne iš tikrųjų 
išsigandę, tačiau truputį nuogąstavo. Atrodo, praėjo nemažai laiko, ir jie 
pradėjo nerimauti. Kas vyksta taip ilgai? 

Spręsti dėl laiko buvo palikta Mamutai. Kurti dramatiškus efektus 
buvo senojo šamano antrasis pašaukimas: jis kone instinktyviai atspėdavo 
tinkamą akimirką. Aila pajuto patapšnojimą per petį. Tai ir buvo lauk- 
tasis signalas. Rankoje ji laikė gabalėlį geležies pirito, kitoje - titnagą, o 
ant žemės priešais gulėjo nedidelė krūvelė gauromečių pūkų. Juodoje kaip 
degutas žeminės tamsoje Aila užsimerkė, giliai įkvėpė ir trenkė titnagą į 
geležies piritą. 

Švystelėjo didelė kibirkštis - tobuloje tamsoje išryškėjo mažytė švie- 
selė, įžiebta jaunos moters, ilgai klūpėjusios ant žemės. Iššaukusi išgąs- 
tingus mamutojų aiktelėjimus ir baimingos pagarbos šūksnius ji išblėso. 
Aila vėl sutrenkė akmenis, šį kartą arčiau paruoštų pinčių. Kibirkštis 
nukrito ant greitai įsiliepsnojančių medžiagų. Moteris pasilenkusi papū- 
tė, ir po akimirkos šoko liepsna, tad ji išgirdo aikčiojimus bei nuostabos 
šūksnius. 

Ji pridėjo nedidelių žabų drožlių iš gretimos krūvos, o kai tos įside- 
gė, kiek didesnių pagaliukų ir prakurų. Paskui atsisėdo atokiau ir stebėjo, 
kaip Nezė išvalo žemes ir pelenus iš virimo židinio ir perkelia į jį liepsną. 
Sklende reguliuodama vėjo lataką Nezė pradėjo deginti kaulus. Iš pradžių 
stovyklos žmonių dėmesys buvo prikaustytas prie proceso, tačiau ugniai 
užsiliepsnojus jie ėmė suvokti, kaip trumpai tai užtruko. Tikri kerai! Ką ji 


padarė, kad taip greitai užkūrė laužą? 

Talutas papurtė kalbėjimo lazdą ir tris kartus trinktelėjo į žemę sto- 
ruoju galu. 

— Ar dabar kas nors dar prieštarauja, kad Aila taptų mamutoja ir Liūto 
stovyklos nare? - pasiteiravo jis. 

— Ar ji parodys mums, kaip padaryti šitą stebuklą? - paklausė Frebe- 
kas. 

- Ji ne tik mums parodys, ji pažadėjo duoti po ugnies akmenį kiekvie- 
nam stovyklos židiniui, - atsakė Talutas. 


— Daugiau neprieštarauju, - pasakė Frebekas. 

bentus geležies pirito gniutulus ir atrinko šešis geriausius. Praėjusį vakarą 
ji vėl įžiebė ugnį visuose židiniuose, mamutojams rodydama procesą. Da- 
bar ji jautėsi pavargusi ir buvo per vėlu kuistis kuprinėse ieškant ugnies 
akmenų. 

Šeši pilkšvai gelsvi metališkai švytintys akmenys kaip nedidelė, ne- 
reikšminga krūvelė pūpsojo ant lovos pakylos. Vis dėlto būtent jie lėmė 
Ailos priėmimą į stovyklą. Žiūrėdamas į juos niekas niekada nejįspėtų, ko- 
kia magija slypi šių akmenų sielose. 

Aila pakėlė juos ir laikydama delnuose pažiūrėjo į Jondalarą. 

- Jei visi kiti manęs norėjo, kodėl būtų leidę vieninteliam žmogui mane 
atstumti? — pasiteiravo ji. 

— Nesu tuo tikras, - atsakė Jondalaras, — tačiau visi tokioje grupėje turi 
gyventi kartu su visais kitais. Jei vienas asmuo iš tikrųjų nemėgsta kito, gali 
kilti įvairiausių blogų jausmų, ypač kai orai verčia visus ilgai lindėti viduje. 
Galiausiai žmonės pasirenka vieną ar kitą pusę, ginčai veda prie kovų, kas 
nors netgi gali būti sužeistas arba dar blogiau. Tai veda prie pykčio, paskui 
kas nors užsimano kerštauti. Kartais vienintelis būdas išvengti tragedi- 
jos yra išsklaidyti grupę... arba sumokėti didelę baudą ir išsiųsti ramybės 
drumstėją... 

Jo kakta skausmingai susiraukšlėjo, jis akimirką užmerkė akis, o Aila 


ėmė spėlioti, kas sukėlė šitą sielvartą 

— O Frebekas su Krosija visą laiką kovoja, ir žmonėms tai nepatinka, - 
pastebėjo ji. 

— Liūto stovykla apie tai žinojo ar bent jau nutuokė dar prieš sutikda- 
ma juos priimti. Visi turi progą pasakyti „ne“, todėl niekas negali kaltinti 
kieno nors kito. Jei jau kam pritari, linksti manyti, kad susitvarkysi, ir su- 
pranti, kad tai tik žiemai. Pokyčius lengviau atlikti vasarą. 

Aila linktelėjo. Ji vis dar nebuvo įsitikinusi, kad Jondalaras nori, jog ji 
taptų viena iš šių žmonių. Parodyti ugnies akmenį sugalvojo jis, ir tai su- 
veikė. Jie abu nuėjo prie liūto židinio ir nunešė akmenis. Talutas su Tulija 
buvo giliai įnikę į pokalbį. Nezė sa Mamuta taip pat kartais įsiterpdavo, 
bet jie daugiau klausėsi nei kalbėjo. 

— Čia žadėtieji ugnies akmenys, — tarė Aila, kai žmonės pastebėjo juos 
prisiartinus. - Galėsit šiandien juos išdalyti. 

— Oi, ne, - tarė Tulija, - ne šiandien. Pasaugosim juos apeigoms. Mes 
kaip tik kalbėjomės apie tai. Jie bus dalis dovanų. Turime nuspręsti, kokia 
jų vertė, kad galėtume suplanuoti, ką dar bus būtina padovanoti. Jie turėtų 
būti labai vertingi, ne tik patys savaime, bet ir mainams, ir dėl statuso, kurį 
tau suteiks. 

— Kokias dovanas? - nustebo Alla. 

— Įprasta įvaikinant apsikeisti dovanomis, - paaiškino Mamuta. - Įvai- 
kinamas asmuo iš kiekvieno gauna dovanų, o židinio, kuris įvaikina, vardu 
dovanos yra padalijamos kitiems stovyklos židiniams. Jos gali būti nedi- 
dukės, tik simboliniai mainai, arba gali būti gana vertingos. Priklauso nuo 
aplinkybių. 

— Manau, kad ugnies akmenys pakankamai vertingi, kad būtų tinkama 
dovana kiekvienam židiniui, - pareiškė Talutas. 

— Talutai, pritarčiau tau, jei Aila jau būtų mamutojė ir jos vertė būtų 
nusistovėjusi, - pastebėjo Tulija, - tačiau šiuo atveju mes mėginame nu- 
statyti nuotakos išpirką. Visai stovyklai bus naudos, jei galėsime įteisinti 
aukštą jos išpirką. Kadangi Jondalaras atsisakė būti įsūnytas, bent jau kol 
kas... - Tulija nusišypsojo jam rodydama, kad nepuoselėja priešiškumo, 
gal ir ne flirtavo, tačiau tikrai nesidrovėjo. Tiesiog ji buvo įsitikinusi, kad 
ji patraukli ir geidžiama. - Aš su džiaugsmu duosiu šiokių tokių dovanų 


padalyti. 


247 į 


JEAN M. AUEL 


— Kokių dovanų? - vėl teiravosi Aila. 

— Na, tiesiog dovanų... Tai gali būti įvairiausi daiktai, - paaiškino Tu- 
lija. - Puikiai tinka kailiai ir drabužiai... Tunikos, kelnės, batai arba oda 
jiems dirbinti. Digija dailiai dažo odas. Tinka gintaras ir jūrų kriauklės, 
mamutų ilčių karoliai vėriniams ir drabužiams puošti. Gana vertingi yra 
vilkų ir kitų mėsėdžių iltiniai dantys. Taip pat raižiniai iš mamutų kaulų. 
Titnagas, druska... Tinka dovanoti maistą, ypač jei jis gali būti saugomas. 
Viskas, kas puikiai padaryta: krepšiai, čiužiniai, diržai, peiliai. Aš manau, 
kad svarbu padovanoti kuo daugiau, kad, kai visi parodys dovanas per su- 
sirinkimą, atrodytų, jog turi perteklių. Šitaip parodysi savo statusą. Ir visiš- 
kai nesvarbu, kad daugumą tų dovanų tau padovanos Talutas ir Nezė. 

— Talutui ir Nezei nereikia man dovanoti. Aš turiu daiktų dovanoti, — 
pasakė Aila. 

- Taip, žinoma, turi ugnies akmenis. Ir jie yra patys vertingiausi, tačiau 
neatrodo labai įspūdingai. Vėliau žmonės suvoks jų vertę, tačiau pirmasis 
įspūdis svarbu. 

— Tulija teisi, - pastebėjo Nezė. - Dauguma jaunų moterų metų metus 
praleidžia gamindamos ir kaupdamos dovanas, kurias išdalija per jungtu- 
ves arba kai yra įdukrinamos. 

— Ar mamutojai įvaikina tiek daug žmonių? - pasiteiravo Jondalaras. 

— Pašaliečių - ne, - atsakė Nezė, - bet mamutojai dažnai įvaikina kitus 
mamutojus. Visoms stovykloms reikia sesers ir brolio, kad turėtų vadą ir 
vadę, tačiau ne kiekvienam vyrui pasiseka turėti tokią seserį kaip Tulija. Jei 
kas nors nutinka vienam ar kitam, arba jeigu jaunas vyras ar jauna moteris 
nori pradėti naują stovyklą, seserį ar brolį galima įvaikinti. Na, nerimauti 
neverta. Aš turiu daug daiktų, kuriuos tu galėsi padovanoti, Aila, ir netgi 
Latija pasiūlė daiktų tau padovanoti. 

— Aš turiu daiktų dovanoti, Neze. Turiu daiktų urve slėnyje, - pakar- 
tojo Aila. - Praleidau kelerius metus gamindama daugybę daiktų. 

— Tau nebūtina grįžti... - tarė Tulija, tyliai sau mintydama, kad viskas, 
ką ji turi, bus labai primityvu, atsižvelgiant į jos plokščiagalvišką kilmę. 
Kaip pasakyti jaunai moteriai, kad jos dovanos tikriausiai nebus tinka- 
mos? Kebloka. 

— Aš noriu grįžti, - mygosi Aila. - Man reikia ir kitų daiktų. Gydomų- 
jų augalų. Palikto maisto. Pašaro arkliams, - ji atsisuko į Jondalarą. - Aš 
noriu grįžti. 

— Tikriausiai galėtume. Jei paskubėtume ir pakeliui nestabčiotume, 
manau, sugebėtume nukeliauti... jei orai pasitaisys. 

— Paprastai, kai kerta šitoks pirmas šaltis, paskui stoja geresni orai, — 
pastebėjo Talutas. - Nors nenuspėjama. Jie gali bet kada pasikeisti. 

— Na, jei oras bus bent kiek palankus, gal mes pasinaudosim proga ir 
grįšim į slėnį, - tarė Jondalaras ir buvo apdovanotas viena nuostabiųjų Ai- 
los šypsenų. Ir jis norėjo šio to parsigabenti. Tie ugnies akmenys padarė 
tokį įspūdį, o akmenuotas paplūdimys prie upės linkio Ailos slėnyje jais 
nubarstytas. Kurią dieną, vylėsi jis, grįš ir pasidalys su savo žmonėmis vis- 
kuo, ko išmoko ir atrado: ugnies akmenimis, iečių mėtykle, o Dalanarui 


parodys Vaimezo kaitinto titnago triuką. Vieną dieną... 


/ 


— Kuo greičiau grįžkite, - šūktelėjo Nezė ir iškėlusi ranką į save atsuktu 
delnu mojo atsisveikindama. 

Dviese susėdę ant Yhaha, Lenktynininką pririšę virve jie žvelgė į išly- 
dėti susirinkusius Liūto stovyklos žmones. Kad ir kaip jaudinosi grįždama 
į slėnį, kuris trejus metus buvo jos namai, Aila skausmingai liūdėjo palik- 
dama žmones, kurie jau atrodė kaip šeima. 

Raidagas ir Rugija stovėjo įsikibę į Nezę ir mojavo. Aila negalėjo nepa- 
stebėti, kokie jie abu nepanašūs. Viena buvo sumažinta Nezės kopija, kitas 
pusiau genties, tačiau abu augo kaip brolis ir sesuo. Staiga Aila prisiminė, 
kad Oga žindė Durką kartu su savo sūnumi Grevu - jie augo kaip pieno 
broliai. Grevas visas buvo genties, o Durkas tik pusiau, skirtumas tarp jų 
buvo lygiai toks pat didžiulis. 

Spustelėjusi šlaunimis ir pakeitusi kūno padėtį Aila davė ženklą Yhaha. 
Buvo taip įpratusi, kad nė negalvojo, jog šitaip valdo kumelę. Apsisukę jie 


ėmė kilti šlaitu. 

Kelionė atgal nebuvo tokia lengva ir neskubri. Jie keliavo nesustodami, 
nedarė tiriamųjų lankstų į šoną, nemedžiojo, dažnai nestoviniavo pailsėti 
ar pasidžiaugti kitais malonumais. Tikėdamiesi grįžti, pakeliui iš slėnio 
buvo pasižymėję orientyrus: tam tikras atodangas, aukštumas ar akmenų 
formacijas, slėnius ir vandentakius, tačiau besikeičiantis metų laikas pakei- 
tė ir kraštovaizdį. 

Iš dalies vaizdą pakeitė pasikeitusi augmenija. Saugūs slėniai, kuriuose 
jie buvo apsistoję, kaip visada tokiu metų laiku neatpažįstamai pasikeitė. 
Arktiniai beržai ir gluosniai numetė visus lapus, ir jų menkos šakelės vir- 
pėjo vėjyje tarytum sudžiūvusios, be gyvybės. Užtat buvo geriau matomi 
spygliuočiai: baltosios eglės, maumedžiai, kedrai, tvirti ir besididžiuojan- 
tys žalių spygliukų galia, netgi pavieniai vėjų taršomi žemaūgiai krūmeliai 
stepėse, rodos, įgijo svarbos. Labiau trikdė pokyčiai, kuriuos paviršiuje, 
toje sustingusioje prieledyninėje žemėje, paliko amžinasis įšalas. 

Amžinasis įšalas — tai ta Žemės plutos dalis nuo paviršiaus iki gilių pa- 
matinių uolienų, kuri lieka sušalusi kiaurus metus. Tose teritorijosę taip 
toli į pietus nuo poliarinių regionų anuomet jį lėmė per visą žemyną nu- 
sitęsusi mylios, dviejų, o gal ir aukštesnė ledo paklodė. Sudėtinga klimato, 
paviršiaus ir požeminių sąlygų tarpusavio sąveika sukūrė ir palaikė sustin- 
gusią žemę. Turėjo reikšmės saulės šviesa ir stovintis vanduo, vegetacija, 
dirvos drėgmė, vėjas ir sniegas. 

Pakako vos keletu laipsnių žemesnės vidutinės metinės temperatūros 
nei toji, prie kurios vėliau susiformuos vidutinio klimato juosta, kad ma- 
syvūs ledynai įsiveržtų į teritoriją ir toliau pietuose susiformuotų amžina- 
sis įšalas. Žiemos buvo ilgos ir šaltos. Retkarčiais audros atnešdavo gausų 
sniegą ir stiprias pūgas, tačiau kritulių kiekis per sezoną būdavo palyginti 
nedidelis, o dauguma dienų - giedros. Vasaros buvo trumpos, tiesa, pasi- 
taikydavo keletas tokių karštų dienų, kad negalėtum patikėti ledo masės 
artumu, tačiau paprastai jos būdavo debesuotos ir šaltos, lydavo nedaug. 

Nors tam tikra dirvos dalis buvo nuolat įšalusi, amžinasis įšalas nebuvo 
nuolatinė nekintama būsena; jis buvo nepastovus ir permainingas, kaip ir 
metų laikai. Žiemos viduryje, kai viskas kiaurai sušąla, žemė atrodė pasy- 
vi, kieta ir nederlinga, tačiau nebuvo taip, kaip atrodė. Pasikeitus sezonui 


paviršius suminkštėdavo: vietomis vos per kelis colius, kur storas žemės 

sluoksnis, tanki dirva arba per daug šešėlio priešindavosi švelniai vasaros 
šilumai, tačiau saulėtuose šlaituose iš gerai drenuojamo žvirgždo, kur ne- 
daug augmenijos, aktyvusis sluoksnis atitirpdavo per kelias pėdas. 

Vis dėlto lengvai pasiduodantis sluoksnis buvo tik iliuzija. Po paviršiu- 
mi vis dar karaliavo geležiniai žiemos gniaužtai. Viską valdė neprasiskver- 
biamas ledas, tad traukos jėgų veikiama tirpsmo ir atodrėkių prisotinta 
dirva su visa akmenų ir medžių našta šliaužė, slydo ir krito skersai van- 
deniu sudrėkinto vis dar sustingusio žemės sluoksnio apačioje. Paviršiui 
įšilus atsirasdavo nuošliaužų ir įgriuvų, o kur vasaros tirpsmas nerasdavo 
išėjimo, telkšodavo balos, pelkės ir tirpsmo ežerai. 

Ciklui dar kartą pasikeitus, aktyvusis sluoksnis virš amžinojo įšalo vėl 
sukietėdavo, tačiau šalta ledinė priedanga slėpė nerimstančią širdį. Dėl 
didžiulio spaudimo ir slėgio dirva kilnojosi ir slankiojo, sušalusi žemė ski- 
linėjo ir aižėjo, o paskui prisipildydavo ledo, kuris, kad palengvėtų įtam- 
pa, buvo išstumiamas kaip ledo pleištai. Dėl spaudimo atsiradusios skylės 
prisipildydavo purvo, o paskui tos sušalusios sąnašos iškildavo kaip žemės 
skauduliai. Šąlančiam vandeniui plečiantis, pelkėtose žemumose iškildavo 
iki dviejų šimtų pėdų aukščio ir kelių šimtų metrų skersmens purvino ledo 
pakilimai ir kalvos - pingos. 

Grįždami tuo pačiu keliu Aila ir Jondalaras pamatė, kad vietovės rel- 
jefas pasikeitęs, tad orientyrai klaidino. Kai kurie nedideli upeliukai, ku- 
riuos jie taip gerai įsiminė, buvo pradingę. Jie užšalo arčiau ištakų, todėl 
žemėliau visai išdžiūvo. Ten, kur anksčiau nieko nebuvo, iš vasaros balų ir 
pelkėtų žemumų, kur tankus smulkios struktūros substratas lėmė prastą 
pralaidumą, iškilo ledo kalvos. Ant tako - nesušalusios dirvos salelių, ap- 
suptų amžinojo įšalo, augo medžių guotai, sudarydami klaidinantį įspūdį 
nedidelio slėnio, kurio keliautojai negalėjo prisiminti matę. 

Jondalaras apskritai buvo prasčiau susipažinęs su vietove ir daugiau nei 
kartą nusileido geresnei Ailos atminčiai. Kai ir pati nebūdavo tikra, Aila 
leido vesti Yhaha. Kumelė anksčiau ne kartą buvo pargabenusi ją namo ir 
atrodė žinanti, kur traukia. Kartais dviese raiti ant kumelės, kartais pakai- 
tomis arba abu eidami, kad duotų gyvuliui pailsėti, jie stūmėsi, kol buvo 


priversti sustoti nakčiai. Tada įkūrė paprastą stovyklą su mažučiu laužiuku, 

pasistatė kailio palapinę su miego kailiais, išsivirė karštos skaldytų skru- 
dintų laukinių grūdų košės. Aila užplikė karštos žolelių arbatos. 

Ryte, kol krovėsi daiktus, jie išgėrė karštos arbatos, kad sušiltų, paskui 
pakeliui kramsnojo džiovintą mėsą ir džiovintas uogas, kurios buvo sumai- 
šytos su riebalais ir suformuotos į mažus sausainukus. Išskyrus atsitiktinai 
išbaidytą triušį, kurį Aila numušė svaidykle, jie nemedžiojo. Kelioninį Ne- 
zės įduotą maistą jie papildė aliejingomis kedrinėmis pinijomis, kurių pri- 
sirinkdavo pakeliui ir sumesdavo į laužą, kad spragtelėjusios jos atsivertų. 

Kai reljefas aplinkui pamažu pasikeitė, tapo akmeningesnis, labiau iš- 
raižytas, atšiauresnis, su tarpekliais, stačiasieniais kanjonais ir griovomis, 
Aila pajuto kylant jaudulį. Teritorija atrodė pažįstama, kaip ir į pietus bei 
vakarus nuo slėnio. Pamačius tam tikrų raštų ir spalvų sluoksnių uolienos 
atodangą Ailos širdis pašoko. 

— Jondalarai! Štai! Pažiūrėk ten! — sušuko ji rodydama. - Jau beveik 
atvykome! 

Netgi Yhaha, regis, atrodė susijaudinusi ir neraginama paspartino tem- 
pą. Aila dairėsi kito orientyro, išskirtinės formos akmenų atodangos, kuri 
priminė susigūžusią liūtę. Ją suradę jie pasuko į šiaurę, kol priėjo stataus 
skardžio, nubarstyto žvirgždu ir palaidais akmenimis, kraštą. Čia sustoję 
jie pažvelgė žemyn. Apačioje žaižaruodamas saulėje ir taškydamasis per 
akmenis į rytus sruvo nedidelis upelis. Jie nulipo nuo arklio ir rūpestingai 
rinkosi kelią žemyn. Arkliai pasileido greičiau ir sustojo atsigerti. Aila su- 
rado iš vandens kyšančius įprastus brastos akmenis, kur tik vienoje vietoje 
reikėdavo peršokti platesnį tarpą. Pasiekusi kitą krantą, ji taip pat atsigėrė. 

- Čiair vanduo saldesnis. Tik pažiūrėk, koks skaidrus! - šūktelėjo ji. — 
Jis visiškai nedumblinas. Dugnas matyti. Tik pažiūrėk, Jondalarai, čia yra 
arklių! 

Jondalaras švelniai nusišypsojo iš jos energijos antplūdžio, jausdamas 
panašų, tegu ir švelnesnį, grįžimo namo džiugesį. Jie pamatė pažįstamą 
ilgą slėnį su upeliu per vidurį. Aršūs vėjai ir šaltis, puolęs stepėse, švelniau 
lietė šią saugią daubą, ir netgi vasarinę lapiją numetusi augmenija čia buvo 
akivaizdžiai turtingesnė, kuplesnė. Status šlaitas, kuriuo jie ką tik nusilei- 
do, kairėje slėnio pusėje staigiai kilo iki grynos uolos sienos. Plati krūmų 


ir medžių juosta kitapus upelio pamažu retėjo ir virto auksine pieva, ban- 

guojančia popietės saulėje. Lygus jau sudžiūvusios žolės, siekiančios juos- 
menį, laukas dešinėje pamažu kilo iki stepių, tačiau link tolimojo slėnio 
galo siaurėjo. Šlaitas statėjo, kol virto kita siauro tarpeklio siena. 

Pusiaukelėje ganėsi nedidelė stepinių arklių kaimenė. Gyvuliai pakėlė 
galvas ir akimis lydėjo praeinantį atvykėlių būrelį. Vienas arklys sužvengė. 
Yhaha atmetė galvą ir atsakė jam. Kaimenė stebėjo, kol Aila su Jondala- 
ru prijojo visai arti. Paskui, nepažįstamam žmogaus kvapui vis stiprėjant, 
stepinukai kaip vienas apsisuko ir dundėdami kanopomis, mostaguodami 
uodegomis nuožulniu šlaitu nušuoliavo į atvirą lygumą viršuje. Aila su- 
stabdė Yhaha ir akimis nulydėjo šuoliuojančius arklius. Taip pat žvalgėsi 
ir jaunas eržiliukas, pririštas virve. 

Lenktynininkas, iškėlęs galvą, pastatęs į priekį ausis, sekė paskui kai- 
menę kiek virvė leido. Paskui jis sustojo įsitempęs, išplėtęs šnerves ir sekė 
ją akimis. Vėl pajudėjusi Yhaha jam sužvengė, Lenktynininkas sugrįžo ir 
nusekė paskui kumelę. 

Skubindamiesi prieš srovę siaurojo slėnio galo link jie matė staigų 
sraunios upelės vingį, išsikišusią sieną ir akmenuotą paplūdimį žemėliau. 
Kitoje pusėje pūpsojo didelė akmenų, suneštų medžių, kaulų, visokiausių 
ragų ir ilčių krūva. Vieni griaučiai buvo atplukdyti iš stepių, kiti - liekanos 
gyvūnų, kuriuos pagriebė staigus potvynis. Viską srovė sunešė ir suvertė 
priešais sieną. 

Aila vos galėjo tverti. Ji nulipo nuo Yhaha nugaros ir stačiu siauru taku 
palei kaulų krūvą bėgte pasileido iki viršaus sienos, kuri suformavo atbrai- 
l4 priešais angą akmeninės uolos fasade. Ji kone įbėgo vidun, tačiau pasku- 
tinę minutę susitvardė. Čia ta vieta, kurioje ji gyveno viena, ir išgyveno tik 
dėl to, kad nė akimirkai neužmiršdavo saugotis galimo pavojaus. Urvais 
paprastai naudodavosi ne tik žmonės. Pamažu kildama palei išorinę sieną 
Aila nusivyniojo nuo galvos svaidyklę ir sustojo pasirinkti akmenų. 

Atsargiai pažvelgusi į vidų tamsoje Aila nieko neįžiūrėjo, tačiau užuo- 
dė silpnai juntamą seniai degusio medžio ir šiek tiek šviežesnį, tačiau irgi 
seną muskusinį ernio kvapą. Žengusi į vidų ji leido akims priprasti prie 
blausios šviesos, o tada apsidairė. | 

Moteris pajuto, kaip ašaros spaudžia akis, pastangos jas sulaikyti buvo 


bergždžios Stai jis, jos urvas. Ji buvo namuose. Viskas taip pažįstama, 

tačiau vieta, kur ji taip ilgai gyveno, atrodė apleista ir nelaiminga. Švieso- 
je, besiliejančioje pro angą virš įėjimo, paaiškėjo, kad jos uoslė neklydo, o 
atidžiau patyrinėjus Ailai ištrūko nevilties šūksnis. Urve buvo tikras jova- 
las. Kažkoks gyvūnas, o gal daugiau nei vienas, tikrai čia įsilaužė ir paliko 
visur išbarstytus apsilankymo įkalčius. Aila kol kas nesuprato, kiek žalos 
padaryta. 

"Tada pasirodė Jondalaras. Įėjo jis, iš paskos - Yhaha ir Lenktyninin- 
kas. Urvas taip pat buvo ir kumelės namai bei vieninteliai namai, kuriuos 
turėjo Lenktynininkas, kol susipažino su Liūto stovykla. 

— Atrodo, turėjom svečių, - pastebėjo Jondalaras, pamatęs nusiaubtą 
urvą. — Šičia tikras jovalas! 

Aila sunkiai atsiduso ir nusišluostė ašaras. 

— Geriau užkursiu laužą ir uždegsiu deglus, tada pažiūrėsim, kas sunai- 
kinta. Tik pirmiau išlaisvinsiu Yhaha, kad ji galėtų pailsėti ir pasiganyti. 

— Manai, galima leisti jiems taip paprastai bėgioti? Atrodė, jog Lenk- 
tynininkas pasiryžęs sekti tuos arklius. Galbūt derėtų juos pririšti, - nuo- 
gąstavo Jondalaras. 

— Yhaha visada bėgiojo laisva, - pyktelėjo Aila. - Negaliu jos pririšti, 
ji mano draugė. Ji lieka su manimi, nes to nori. Kartą ji išėjo gyventi su 
kaimene, nes įsigeidė eržilo, ir aš taip jos ilgėjausi, nežinau, ką būčiau da- 
riusi, jei nebūčiau turėjusi Mažylio. Vėliau ji grįžo. Ji pasiliks, o kol pasiliks 
ji, pasiliks ir Lenktynininkas, bent jau kol užaugs. Mažylis mane paliko. 
Lenktynininkas taip pat gali palikti, kaip užaugę vaikai palieka motinos 
židinį. Arkliai skiriasi nuo liūtų. Manau, jei jis taps draugas, kaip Yhaha, - 
jis gali pasilikti. 

Jondalaras linktelėjo. 

— Puiku, tu juos geriau pažįsti, — šiaip ar taip, Aila buvo prityrusi. Kal- 
bant apie arklius, ji vienintelė tokia. - Tada aš užkursiu laužą, kol tu nu- 
krausi daiktus. 

Nė nesuvokdamas, koks pažįstamas jam tapo urvas per trumpą čia 
praleistą vasarą, Jondalaras nuėjo atsinešti laužo įžiebimo medžiagų bei 
malkų. Jis ėmė svarstyti, kaip galėtų susidraugauti su Lenktynininku. Jis 
vis dar gerai nesuprato, kaip Aila bendrauja su Yhaha, kodėl kumelė eina 


ten, kur moteris nori, kai jos jodinėja, ir lūkuriuoja netoliese, jei laisvai gali 

bėgti kur panorėjusi. Gal jis ir niekada to neišmoks, tačiau norėtų paban- 
dyti. Vis dėlto, kol mokysis, nepakenktų Lenktynininką laikyti pririšrą, 
bent jau keliaujant ten, kur gali būti kitų arklių. 

Apžiūrėjus urvą buvo galima papasakoti visą istoriją. Ernis arba hie- 
na, Aila negalėjo pasakyti kuris, nes abu buvo urve skirtingu metu ir jų 
pėdsakai susimaišė, įsilaužė ir ištuštino vieną džiovintos mėsos slėptuvių. 
Keliose vietose buvo pragraužtas pakankamai matomoje vietoje paliktas 
vienas krepšys grūdų, pririnktų Yhaha ir Lenktynininkui. Sprendžiant iš 
pėdsakų, sėkmingai padirbėjo įvairiausi maži graužikai — pelėnai, šokliai, 
starai ir didieji žiurkėnai, tad nedaug grūdų bebuvo likę. Šieno krūvoje 
visai netoliese Aila su Jondalaru aptiko ir lizdelį su prisiplėštu grobiu. Vis 
dėlto dauguma krepšių su grūdais ir šaknimis bei džiovintais vaisiais, kurie 
arba buvo sustatyti į įdubas, iškastas urvo grindyse, arba apkrauti akmenų 
piramidėmis, nukentėjo kur kas mažiau. 

Aila džiaugėsi, kad minkštas odas ir kailius, kuriuos ji buvo paruošusi 
per tuos metus, jie nusprendė sudėti į tvirtą krepšį ir apkrauti akmeni- 
mis. Didžiulė akmenų krūva pasirodė per didelis iššūkis plėšikaujantiems 
žvėrims. Oda, likusi nuo drabužių, kuriuos prieš iškeliaujant Aila pasiuvo 
Jondalarui ir sau, ir kuri nebuvo paslėpta, buvo sukramtyta iki skutelių. 
Kita piramidė, kuri, be kitų daiktų, slėpė žaliaminės odos talpyklą, pilną 
rūpestingai išlydytų taukų, saugomų nedidelėse, dešreles primenančiose 
elnių žarnų atkarpėlėse, patyrė keletą užpuolimų. Vienas krepšio kampu- 
tis dantimis ir letenomis buvo pradraskytas, viena „dešrelė“ pragraužta, 
tačiau piramidė išsilaikė. 

Gyvūnai nepasitenkino vien maisto saugyklomis, jų šmižinėta ir kitur: 
išspardytos krūvos rankomis skaptuotų ir nuglotnintų medinių dubenėlių 
ir puodelių, ištampyti subtiliais raštais ir £ormomis supinti ir suausti krep- 
šiai ir kilimėliai, keliose vietose išterlioti išmatomis ir apskritai nuniokota 
viskas, ką tik pavyko rasti. Vis dėlto tikroji žala buvo kur kas mažesnė, nei 
iš pradžių atrodė, o gausias sausų ir konservuotų vaistinių žolelių atsargas 
žvėrys apskritai ignoravo. 

Į vakarą Aila pasijuto kur kas geriau. Jie išvalė ir sutvarkė urvą, nu- 
sprendė, kad netektis ne tokia jau didelė, pasigamino maisto ir pavalgė, 


netgi išėjo į slėnį pažiūrėti, kas pasikeitė. Židinyje jie įkūrė laužą, virš šva- 

raus šieno sekliame griovelyje, kurį Aila naudojo kaip lovą, pasitiesė miego 
kailius. Yhaha ir Lenktynininkui patogiai įsitaisius įprastoje vietoje kita- 
pus įėjimo, Aila pagaliau pasijuto namuose. 

— Sunku patikėti, kad aš grįžau, — tarė ji, sėdėdama ant demblio prie- 
šais laužą greta Jondalaro. - Jaučiuosi taip, lyg būčiau nebuvusi čia visą 
gyvenimą. Iš tikrųjų nebuvau visai neilgai. 

— Tikrai neilgai. 

— Tiek daug išmokau, galbūt todėl atrodo, kad taip ilgai čia nebuvau. 
Puiku, kad įtikinai mane joti su tavimi, Jondalarai. Džiaugiuosi, kad susi- 
tikome Talutą ir mamutojus. Ar nutuoki, kaip aš bijojau susitikti kitus? 

- Žinojau, kad tu nerimauji, tačiau buvau tikras, kad, kai pažinsi tuos 
žmones, tau jie patiks. 

— Tai nebuvo paprasčiausiais žmonių susitikimas. Aš susitikau su ki- 
tais. Genčiai jie buvo tokie, ir nors man visą gyvenimą buvo primenama, 
kad aš gimusi kitiems, vis tiek galvojau apie save kaip apie genties dalį. 
Netgi kai buvau prakeikta ir supratau, kad negalėsiu grįžti, bijojau kitų. 
Kai pas mane apsigyveno Yhaha, viskas dar pablogėjo. Nežinojau, ką da- 
ryti. Bijojau, kad kiti neleis man jos pasilikti arba nugalabys maistui. Dar 
bijojau, kad jie neleis man medžioti. Nenorėjau gyventi su žmonėmis, ku- 
rie neleis man medžioti, jei to norėsiu, arba kurie gali versti mane daryti 
tai, ko nenoriu, - kalbėjo Aila. 

Staiga baimių ir nerimo prisiminimas pripildė ją nemalonios, ner- 
vingos energijos. Ji atsistojo ir nuėjo prie urvo angos, tada nustūmė į šalį 
sunkią vėjo užuolaidą ir išėjo ant viršaus išsikišusios sienos, suformavusios . 
plačią priekinę urvo verandą. Lauke buvo šalta ir giedra. 

Žvaigždės, atšiaurios ir ryškios, aštriais kaip vėjas kraštais žybčiojo iš 
gilaus juodo dangaus. Ji apsikabino save ir pasitrynė rankomis eidama link 
atbrailos krašto. 

Pradėjusi drebėti Aila pajuto, kaip jos pečius apgaubia kailis, ir atsisu- 
ko į Jondalarą. Jis ją apglėbė ir ji prisiglaudė prie jo, paniro į jo šilumą. 

Jis pasilenkė ją pabučiuoti, tada pasakė: 

— Čia šalta. Eime vidun. 

Aila leidosi jo vedama, tačiau sustojo vos praėjusi pro sunkią odą, kurią 


nuo pirmosios gyvenimo urve dienos naudojo kaip uždangą nuo vėjo. 

— Tai buvo mano palapinė... Ne, tai buvo Krebo palapinė, - pasitaisė 
ji. - Nors jis niekada jos nenaudojo. Tai buvo ta palapinė, kuria naudojausi, 
kai buvau viena iš moterų, pasirinktų eiti su vyrais, kai jie ėjo į medžioklę. 
Turėjau mėsinėti ir padėti parnešti mėsą. Ji man nepriklausė. Ji priklausė 
Krebui. Pasiėmiau ją išeidama, nes pagalvojau, kad Krebas neprieštarau- 
tų. Negalėjau jo paklausti. Jis buvo miręs, tačiau nebūtų manęs matęs, jei 
būtų gyvas. Aš juk buvau prakeikta, - ašaros pasruvo jos veidu, tačiau ji jų 
nepaisė. - Aš buvau negyva. Durkas mane matė, jis buvo per mažas, kad 
suprastų, jog tikimasi, kad jis manęs nematys. O, Jondalarai, nenorėjau jo 
palikti, - dabar ji jau raudojo balsu, — tačiau išsivesti jo negalėjau. Nenu- 
tuokiau, kas man gali nutikti. 

Jis nenumanė, ką pasakyti ar ką daryti, todėl tiesiog laikė ją apkabinęs 
ir leido verkti. 

— Noriu dar kartą jį pamatyti. Kaskart matydama Raidagą galvoju apie 
Durką. Norėčiau, kad jis būtų čia su manimi. Norėčiau, kad mamutojai 
mus abu įsivaikintų. 

— Aila, jau vėlu. Tu pavargusi. Eime į lovą, - paragino Jondalaras, ves- 
damas ją prie miego kailių. Jam taip pat buvo nelengva. Tokie lūkesčiai 
nerealūs, ir jis nenorėjo jų skatinti. 

Aila paklusniai apsisuko ir leidosi nuvedama. Tylėdamas jis padėjo jai 
nusivilkti drabužius, pasodinęs švelniai stumtelėjo atgal ir apklojo kailiais. 
Ugniavietėje Jondalaras pridėjo malkų, sužėrė anglis, kad ilgiau neišblėstų, 
tada greitai nusirengė ir įropojo į lovą greta Ailos. Jis apsivijo ją rankomis 
ir pabučiavo, švelniai, vos paliesdamas lūpomis jos lūpas. 

Poveikis buvo kankinantis, jis pajuto jos tvinksintį atsaką. Taip pat len- 
gvai, kone kutenamais prisilietimais, jis pradėjo bučiuoti jos kaklą, skruos- 
tus, užmerktas akis, o paskui vėl minkštas putlias lūpas. Pasiekęs atlošė jos 
smakrą ir tokiu pat būdu glamonėjo jos kaklą. Aila prisivertė gulėti ramiai 
ir, užuot jautusi kutenimą, ji leido sklisti jo žaismingų prisilietimų sukel- 
tam deginančiam drebuliui. Graudulys išsisklaidė. 

Jondalaro pirštų galiukai perbėgo peties linkiu, per visą ilgį perbraukė 
ranką, tada lėtai, vos juntamai pakilo rankos vidumi iki viršaus. Ailą purtė 
drebulys, visur dilgčiojo, kiekvienas nervas viltingai įsijautrino. Piešdamas 


ranka jos kūno apybraižą Jondalaras išmaningai grybštelėjo ir minkštą 

spenelį. Šis pakilo tvirtas ir pasiruošęs glamonei, o Ailą nukrėtė stiprus 
malonumo drebulys. 

Jondalaras nepajėgė atsispirti ir pasilenkęs burna suėmė spenelį. Ji spau- 
dėsi prie vyro, kai jis čiulpė, trūkčiojo ir kramsnojo spenelį. Aila jautė šiltą 
drėgnumą tarp šlaunų, o aštrūs pojūčiai siuntė dieglius giliai į vidų. Jonda- 
laras uodė moters odos kvapą, jautė tempiantį savo slėpsnų pilnumą ir jos 
geismą. Atrodė, jis niekada negalės ja pasisotinti, o ji visada buvo pasiruošusi 
jį sutikti. Nė karto, kiek jis prisimena, ji jo neatstūmė. Kad ir kokios būtų 
aplinkybės, viduje ar lauke, šiltuose kailiuose ar ant šaltos žemės, kada tik jis 
jos įsigeisdavo, ji būdavo ne tik nuolanki, bet ir aktyvi bei geidulinga partne- 
rė. Tik mėnulio laiku ji būdavo kiek lėtesnė, tarsi drovėdavosi. Gerbdamas 
jos norus Jondalaras atsitraukdavo. 

Kai vyras pradėjo glamonėti moters šlaunis ir ji jam atsivėrė, jis pajuto 
tokį stiprų geismą, kad būtų paėmęs ją tą pačią akimirką, tačiau norėjo viską 
pailginti. Jie buvo šiltoje sausoje vietoje, vieni, tikriausi paskutinį kartą tą 
žiemą. Žinoma, ir ilgojoje mamutojų žeminėje jis nedvejodavo, tačiau vienu- 
ma jų malonumui teikė ypatingo laisvumo ir pojūčių intensyvumo. Jo ranka 
surado jos drėgnumą, paskui nediduką standų malonumo kauburėlį. Jon- 
dalarui pradėjus jį trinti ir glamonėti Aila pratrūko aikčioti ir rėkti. Jis siekė 
žemiau ir dviem pirštais ėmėsi tyrinėti jos gelmes. Ji aimanuodama išrietė 
nugarą. „O, kaip aš jos geidžiu, - galvojo Jondalaras, - bet dar ne dabar“ 

Jis paleido jos spenelį, susirado truputį praviras lūpas, tvirtai jas pabu- 
čiavo mėgaudamasis lėtu, jausmingu jos liežuvio prisilietimu, kuris pats jį 
susirado. Jis akimirkai atsitraukė, kad kiek susivaldytų prieš visiškai atsiduo- 
damas galingam geismui ir šiai nuostabiai, trokštančiai, mylimai moteriai. 
Jondalaras žvelgė į Ailos veidą tol, kol ji atsimerkė. 

Dienos šviesoje jos akys buvo pilkšvai mėlynos, smulkaus titnago spal- 
vos. Dabar šios akys buvo tamsios ir tokios sklidinos geismo ir meilės, kad 
jam susopo gerklę nuo jausmo, kuris sukilo iš pačių būties gelmių. Jis palietė 
jos skruostą, apibrėžė skruostikaulį, perbėgo lūpomis. Jis negalėjo į ją atsi- 
žiūrėti, tarsi norėtų įrėžti jos veidą į savo atmintį. Aila pažvelgė į Jondalarą. 
Jo akys, tokios ryškiai mėlynos, kad laužo šviesoje atrodė violetinės, buvo 
sklidinos meilės ir geismo. Ji panoro jose ištirpti. Nebūtų įstengusi jam atsi- 


spirti, tačiau to ir nenorėjo. 

Jis ją pabučiavo, tada šiltu liežuviu nukeliavo kaklu žemyn, į tarpelį 
tarp krūtų. Abiem rankomis suėmęs kuplius Ailos apvalumus Jondalaras 
apžiojo spenelį ir ėmė čiulpti. Ji gnaibė, glostė jo pečius bei rankas ir tyliai 
suaimanuodavo, kai dilgčiojančios bangos nuvilnydavo kūnu. 

Jondalaras burna ir liežuviu leidosi vis žemiau, sudrėkino bambos duo- 
butę, paskui pajuto minkštus plaukelius. Ji truputį išsirietė jį kviesdama, o 
jis drėgnu ir jautriu liežuviu surado jos plyšio viršų, paskui - mažą malo- 
numo centrą. Aila suriko, kai jis ten palietė. 

Tada ji atsisėdo, surado kietą jo vyriškumą ir giliai jį apžiojo. Jis pasi- 
davė aistrai, ir moteris paragavo šilto jos pliūpsnio. Rankomis ji čiuopė 
minkštus jo kapšelius. 

Aila jautė, kaip kyla įtampa ir spaudimas jo slėpsnose, o išbrinkęs orga- 
nas virpa ir pulsuoja, Jondalarui mėgaujantis jos moteriškumu, vis iš naujo 
atrandant raukšleles ir klostes aplink jos gilų mielą šulinį. Jondalaras nie- 
kaip negalėjo pasisotinti. Jis norėjo paliesti kiekvieną jos lopinėlį, išragauti 
ją visą, geidė jos vis labiau, jautė jos šilumą, jos trauką ir abi jos rankas, ju- 
dančias aukštyn ir žemyn jo ilgu išbrinkusiu vyriškumu. Jis geidė į ją įeiti. 

Šiaip taip sutelkęs pastangas jis atsitraukė, apsisuko ir vėl atrado mote- 
rystės šaltinį, tyrinėjo jį išmanančiomis rankomis, tada pasilenkė prie ma- 
lonumų mazgelio ir uostinėjo bei lietė jį tol, kol jos kvėpavimas virto spaz- 
mais ir riksmais. Pajutusi sukylant neišreiškiamą didžiulę įtampą Aila ėmė 
šaukti Jondalarą, jo siekė. Tada jis pakilo tarp jos šlaunų ir virpėdamas nuo 
laukimo ir susivaldymo galiausiai įėjo, prasmego šiltame jos jaukume. 

Jondalaras tvardėsi taip ilgai, kad akimirką užtruko, kol atsipalaidavo. 
Jis įsiskverbė kuo giliau, mėgaudamasis ja, galinčia jį priimti visu dydžiu. 
Džiaugsmingai, nesivaržydamas jis stūmė ir traukė, vis greičiau, kildamas 
link didesnių aukštumų. Ji kilo jo pasitikti, taikėsi prie jo savo judesiais. 
Girdėdamas, kad jos riksmai vis stiprėja, Jondalaras pajuto, jog tai prasi- 
deda, tai plūsta jos viduje, ir abu atsidavė tam galutiniam, visa apimančiam 
energijos, malonumo ir atsipalaidavimo srautui. 

Abu buvo pernelyg išsekę, pernelyg daug jausmų išsieikvoję, kad judė- 
tų. Jondalaras gulėjo ant viršaus, tačiau ji visada mėgo šitaip jausti jo kūno 
svorį. Ji užuodė ant vyro silpną savo kvapą, o tai visada primindavo, kokia 


mylima ji ką tik buvo ir kodėl jaučiasi tokia saldžiai suglebusi ir mieguista. 

Aila vis dar jautė tą gryną, stebinantį malonumo stebuklą, vis dar netikė- 
jo, kad jos kūnas gali jausti šitokį džiaugsmą. Juk anksčiau ji pažinojo tik 
pažeminimą, kai buvo jodoma iš neapykantos ir paniekos. Iki Jondalaro ji 
nenutuokė, kad yra koks kitas būdas vyrui ir moteriai susijungti. 

Galiausiai jis pasikėlė, pabučiavo jos krūtinę, pakramsnojo bambą, 
atsitraukė ir atsistojo. Aila taip pat atsistojo ir įmetė į laužą kelis virimo 
akmenis. 

— Gal įpiltum truputį vandens į tą virimo krepšį, Jondalarai? Man re- 
gis, didysis vandenmaišis yra pilnas, - paprašė ji eidama į tolimąjį urvo 
kampą, kuriuo naudojosi, kai buvo per šalta eiti į lauką nusilengvinti. 

Grįžusi Aila išėmė iš laužo karštus akmenis taip, kaip išmoko iš ma- 
mutojų, ir sumetė juos į vandens nepralaidžiantį krepšį. Akmenys šnypštė 
ir garavo, savo karštį atiduodami vandeniui. Ji akmenis išžvejojo, sudėjo 
atgal į laužą ir pridėjo kitų, kurie buvo smarkiai ugnies įkaitinti. 

Vandeniui užvirus pasėmė kelis puodelius vandens, supylė jį į medinę 
kriauklę ir iš žolelių atsargų pridėjo kelis džiovintus alyvų spalvos ciano- 
tų žiedus. Aromatingas, pikantiškas kvapas pripildė patalpą, o įmerkus 
minkštą odos skiautelę, augalo su saponinais tirpalas lengvai suputojo. Jo 
nereikės nuplauti, ir liks tik malonus kvapas. Stovėdamas prie laužo Jon- 
dalaras stebėjo, kaip Aila nusišluosto veidą ir prausia kūną. Vyras gėrėjosi 
jos grožiu, jos judesiais, drauge bergždžiai trokšdamas vėl ją myluoti. 

Ji padavė Jondalarui skiautelę puikiai drėgmę sugeriančios triušio odos 
ir perleido jam praustuvę. Kol jis prausėsi — šitą paprotį ji įvedė Jondala- 
turi šitiek atsargų. Paskui abiem išrinko individualius arbatos mišinius. 
Sau pirmiausia, kaip įpratusi, paėmė auksuotųjų kopčių ir šalavijų šaknų, 
tačiau vėl akimirką svarstė, ar nevertėtų liautis tai gėrus ir pažiūrėti, ar 
jos viduje ims augti kūdikis. Nepaisant Jondalaro aiškinimų, Aila vis dar 
buvo įsitikinusi, kad vyras, o ne dvasios pradeda gyvybę. Kad ir kokia būtų 
priežastis, Izos magija, regis, veikė, ir jos mėnesinės, arba mėnulio laikas, 
kaip tai vadino Jondalaras, vis dar prasidėdavo reguliariai. „Būtų nuostabu 
turėti kūdikį, kuris atsirastų iš malonumo su Jondalaru, - galvojo Aila, - 
tačiau galbūt geriausia palaukti. Jei jis taip pat nuspręs tapti mamutoju, 


gal tada?“ 

Dar savo arbatai ji paieškojo dagių, stiprinančių širdį ir kvėpavimą bei 
puikiai tinkančių motinos pienui. Persigalvojusi ji pasirinko plačiųjų tur- 
nerų, kurios padeda sureguliuoti moters ciklą, paskui paėmė raudonųjų 
dobilų ir erškėtrožių gerai sveikatai palaikyti ir skoniui pagerinti. Jondala- 
rui ji išrinko ženšenio vyriškai pusiausvyrai, energijai ir ištvermei, pridėjo 
geltonųjų rūgštynių - gaiviklio ir valiklio, paskui saldymedžių šaknų. Aila 
pastebėjo, kad Jondalaras raukosi, vadinasi, yra dėl kažko įsitempęs ir neri- 
mauja, be to, bus saldžiau. Nuo nervų dar įmetė žiupsnelį ramunėlių. 

Ji ištiesino ir perklojo kailius, padavė Jondalarui jo medinį puodelį, 
kurį ji padarė ir kuris taip jam patiko. Paskui, truputį sušalę, abu vėl grįžo į 
lovą, baigė gerti arbatą ir susiglaudė. 

— Tu skaniai kvepi gėlėmis, - pastebėjo Jondalaras, kvėpdamas jai į ausį 
ir kramsnodamas lezgelį. 

— Tu irgi. 

Jis ją pabučiavo, švelniai, paskui ilgiau, jausmingiau. 

— Arbata skani. Ko joje buvo? - pasiteiravo jis, bučiuodamas jai kaklą. 

— Tik ramunėlių ir keletas kitų žolelių, kad gerai jaustumeis. Suteiks 
tau stiprumo ir ištvermės. Nežinau, kaip jūsiškai jos visos vadinasi. 

Tada jis ją pabučiavo, dar karščiau, o ji šiltai atsakė. Jis pasirėmė ant 
vienos alkūnės ir pažiūrėjo į ją. 

— Aila, ar bent nutuoki, kokia tu stulbinanti ? 

Ji nusišypsojo ir purtė galvą. 

— Kaskart, kiekvieną kartą, kai tavęs įsigeidžiu, tu būni man pasiruošu- 
si. Tu niekada manęs neatstūmei, niekada nenusisukai, net jei kuo daugiau 
aš tave turiu, tuo labiau, regis, noriu. 

— Argi tai stulbina? Kad geidžiu tavęs taip pat dažnai kaip ir tu manęs? 
Tu pažįsti mano kūną geriau nei aš pati, Jondalarai. Tu verti mane patirti 
malonumus, kurių aš nė nežinojau esant. Kaip galiu nenorėti tavęs visada, 
kai tu manęs geidi? 

— Daugumai moterų būna metas, kai jos prastos nuotaikos arba tiesiog 
nepatogu tai daryti. Kai šalta lauke, stepėse arba ant drėgno upės kranto, 
nors šilta lova vos už kelių žingsnių. Tu niekada nesakai „ne“. Tu niekada 
neliepi palaukti. 


Ji užsimerkė, o kai vėl atsimerkė, buvo truputį susiraukusi. 

— Jondalarai, šitaip mane augino. Genties moterys niekad nesako „ne“. 
Kai vyras duoda jai ženklą, kad ir kur ji būtų ar ką veiktų, liaujasi ir atsilie- 
piajo poreikiams. Bet kuris vyras, net jeigu ji jo nekenčia, kaip aš nekenčiu 
Braudo. Jondalarai, tu teiki man ne ką kita, o džiaugsmą, nieko kita, tik 
malonumą. Man patinka, kai tu manęs geidi, bet kuriuo metu bet kurioje 
vietoje. Jei tu manęs nori, nebus laiko, kad aš nebūčiau tau pasiruošusi. Aš 
visą laiką geidžiu tavęs. Aš tave myliu. 

Jis staiga ją apkabino ir suspaudė taip stipriai, kad ji vargiai galėjo kvė- 
puoti. 

— Aila, Aila, - verkė jis kimiu šnabždesiu, įkniaubęs galvą jai į kaklą. — 
Maniau, kad niekad nepamilsiu. Visi susirado moteris sau į porą, įkūrė 
židinius ir šeimas. O aš tik dariausi vyresnis. Netgi Tonolanas keliaudamas 
susirado moterį. Štai kodėl pasilikome su šaramudojais. Pažinau daugybę 
moterų. Man patiko nemažai moterų. Tik visą laiką kažko stigo, maniau, 
kad bėda manyje. Maniau, motina neleidžia man įsimylėti. Maniau, kad 
tokia mano bausmė. 

— Bausmė? Už ką? - pasiteiravo Aila. 

— Už tai... už tai, kas nutiko labai seniai. 


Ji nespaudė. Tai taip pat buvo jos auklėjimo dalis. 


Jį pašaukė balsas, jo motinos balsas, tačiau tolimas, virpantis šuoringa- 
me vėjyje. Jondalaras buvo namuose, tačiau namai buvo keisti; pažįstami 
ir kartu nepažįstami. Jis ištiesė ranką — šalia buvo tuščia! Panikos apimtas 
jis pašoko ir visiškai atsibudo. 

Apsidairęs Jondalaras atpažino Ailos urvą. Vėjo užuolaida prie įėjimo 
viename gale atsipalaidavo ir plaikstėsi vėjyje. Šalti oro gūsiai pūtė į nedi- 
delį urvą, tačiau pro įėjimą ir pro angą virš jo sruvo saulė. Jis greitai šoko 
į kelnes, užsimetė tuniką, o tada prie židinio pastebėjo puodelį garuojan- 
čios arbatos, o šalia jo - šviežią nužievintą šakelę. 

Jis nusišypsojo. „Kaip jai tai pavyksta?“ - galvojo jis. Kaip ji sugeba pa- 
ruošti karštą arbatą, kad ji lauktų jo nubudus? Bent jau čia, urve, ji taip da- 
rydavo. Liūto stovykloje visada kažkas vyksta, valgiu paprastai dalijamasi 
su kitais. Jie vienodai dažnai gurkšnojo šį ryto gėrimą prie liūto židinio ar 
prie kepimo židinio, o tada kažkas paprastai prie jų prisijungdavo. Tenai 
jis nepastebėjo, ar ji visada turi karšto geriamojo vandens, jo laukiančio 
vos pabudus, tačiau kai apie tai pagalvojo, suprato, kad ji turėjo. Jai nie- 
kada nebuvo būdinga ką nors sureikšminti. Vanduo paprasčiausiai visada 
būdavo ten, kaip ir daugybė kitų dalykų, kuriuos ji darė nė neprašyta. 

Jis paėmė puodelį ir gurkštelėjo. Buvo mėtų - ji žinojo, kad rytais jam 
patinka mėtos, ramunėlių, taip pat kažko dar, ko jis negalėjo išskirti. Ar- 
bata buvo rausvo atspalvio. Gal erškėtrožių? | 

„Kaip lengva sugrįžti prie senų įpročių“, - galvojo jis. Jondalaras visada 


pasidarydavo pramogą mėgindamas atspėti, ko įdėta į rytmetinę arbatą. Jis 

paėmė šakelę, eidamas į lauką pakramtė vieną jos galą ir sukramtytu galu 
nusivalė dantis. Gurkšniu arbatos išsiskalavo burną eidamas link tolimojo 
atbrailos galo nusilengvinti. Išmetė šakelę, arbatą išspjovė, tada stovėjo ant 
krašto ir mąsliai stebėjo, kaip čiurkšlė trykšta žemyn. 

Vėjas nebuvo stiprus, ir ryto saulė, atsispindėjusi nuo šviesių uolų, kėlė 
šilumos įspūdį. Jis nuėjo skersai nelygaus paviršiaus iki išsikišusio galiuko 
ir pažvelgė į nedidelę upelę apačioje. Palei pakraščius jau kaupėsi ledas, 
tačiau ji vis dar sparčiai sruvo staigiu linkiu, kuris trumpam keitė jos įpras- 
ta kursą. Vandenys kelias mylias tekėjo į rytus, paskui vėl suko į pietus. 
Kairėje taikingas slėnis tiesėsi išilgai upės. Jondalaras pastebėjo netoliese 
besiganančius Yhaha ir Lenktynininką. Pažvelgus prieš srovę, į dešinę, 
vaizdas buvo visai kitoks. Už kaulų krūvos sienos papėdėje ir akmenuoto 
paplūdimio vėrėsi aukštos akmeninės sienos. Upė sruvo gilaus tarpeklio 
dugnu. Jis prisiminė kartą plaukęs prieš srovę tiek, kiek galėjo, iki pat nir- 
tulingo krioklio papėdės. 

Jis pamatė stačiu taku kylančią Ailą ir nusišypsojo. 

— Kur buvai? 

Dar keli žingsniai, ir į jo klausimą buvo atsakyta be žodžių. Už plunks- 
nuotų kojų ji nešėsi du riebius kone baltus tetervinus. 

— Stovėjau štai ten, kur tu dabar, ir pamačiau tuodu pievoje, - tarė ji 
iškeldama paukščius. - Pamaniau, būtų ne pro šalį turėti šviežios mėsos. 
Virimo duobėje paplūdimyje jau užkūriau laužą. Kai papusryčiausim, juos 
nupešiu ir įdėsiu kepti. Tiesa, štai dar radau ugnies akmenį. 

— Ar paplūdimyje jų daug? - pasiteiravo jis. 

- Gal ne tiek daug kaip anksčiau. Šito teko paieškoti. 

— Manau, vėliau nusileisiu ir paieškosiu. 

Aila nuėjo vidun baigti ruošti pusryčių. Patiekalas buvo iš grūdų, virtų 
su raudonosiomis mėlynėmis, kurių ji dar rado tebekabančių prie jau bela- 
pių krūmų. Paukščiai nedaug uogų tepaliko ir jai teko kruopščiai pasidar- 
buoti, kad surinktų kelias saujas. Aila džiaugėsi jų radusi. 

— Tai štai kas ten buvo! - šūktelėjo Jondalaras baigęs dar vieną puodelį 
arbatos. — Į arbatą įbėrei bruknių! Mėtų, ramunėlių ir bruknių. 

Ji pritariamai nusišypsojo, o jis pasijuto patenkintas, kad išsprendė šį 


nedidelį galvosūkį. 

Po pusryčių jie abu nusileido į paplūdimį, ir kol Aila ruošė paukščius 
kepti akmenų ugniavietėje, Jondalaras pradėjo ieškoti nedidelių geležies 
pirito gniutulų, kurių buvo prisibarstę paplūdimyje. Jis tebeieškojo, o ji 
grįžo į urvą. Jondalaras dar rado ir atsidėjo kelis tinkamo dydžio titnago 
gabalus. Įpusėjus rytui jis buvo surinkęs visą krūvą ugnies akmenų, ir šiaip 
jau pabodo apžiūrinėti akmenuotą paplūdimį. Jis apėjo išsikišusią sieną ir 
kiek tolėliau slėnyje pastebėjęs kumelę su kumeliuku patraukė link jų. 

Priėjęs arčiau Jondalaras pastebėjo, kad abu gyvūnai žiūri į stepių pusę. 
Ant šlaito viršaus stovėjo keletas arklių. Lenktynininkas išrietęs kaklą, vir- 
pančiomis šnervėmis žengė kelis žingsnius laukinės kaimenės link. Jonda- 
laras sureagavo negalvodamas. 

— Bėkit! Nešdinkitės iš čia! - suriko jis ir nulėkė link arklių mojuoda- 
mas rankomis. 

Išgąsdinti gyvuliai žvengdami bei prunkštaudami pasileido bėgti. Pa- 
skutinis, šieno spalvos eržilas, puolė link vyro, tarsi įspėdamas atsistojo 
piestu ir nušuoliavo paskui savo kaimenę. 

Jondalaras apsisuko ir nuėjo atgal, prie Yhaha ir Lenktynininko. Abu 
buvo susijaudinę. Jie taip pat išsigando ir pajuto bandos paniką. Vyras pa- 
glostė Yhaha, apsivijo rankomis Lenktynininko kaklą. 

— Viskas gerai, vyruti, - tarė jis jaunajam arkliukui. - Nenorėjau tavęs 
išgąsdinti. Tik nenorėjau, kad jie nuviliotų tave, kol dar neturėjome progos 
susidraugauti, - jis meiliai glostė ir kasė gyvulį. - Įsivaizduoju, koks būtų 
jausmas joti tokiu eržilu kaip tas pelėkas, — garsiai svarstė Jondalaras. — 
Būtų sudėtinga ant jo užlipti, tačiau jis nesileistų ir šitaip kasomas, tiesa? 
Ką turėčiau padaryti tau, kad leistum atsisėsti tau ant nugaros ir eitum ten, 
kur aš norėčiau, kad eitum? Kada derėtų pradėti? Turėčiau pamėginti joti 
ant tavęs jau dabar. Ar derėtų palūkėti? Tu dar nevisiškai suaugęs, tačiau 
greitai toks būsi. Geriau pasiteirausiu Ailos. Ji privalo žinoti. Yhaha, regis, 
visada ją supranta. Smalsu, ar tu apskritai mane supranti, Lenktynininke? 

Kai Jondalaras galiausiai pajudėjo atgal į urvą, Lenktynininkas nusekė 
iš paskos, žaismingai jį bakstelėjo ir ėmė uostinėti ranką. Tai vyrui labai 
patiko. Atrodo, arklelis nori draugauti. Lenktynininkas atsekė jį visą kelią, 


netgi takeliu iki urvo. 

— Aila, ar turi ko nors, ko galėčiau duoti Lenktynininkui? Tarkim, 
kokių grūdų? - pasiteiravo Jondalaras vos įėjęs. 

Aila sėdėjo prie guolio, o aplinkui buvo išdėliotos krūvos krūvelės įvai- 
riausių daiktų. 

— Gal duok jam kelis obuoliukus iš to dubens ana ten? Išrinkau tuos, 
kurie jau įgedę, — tarė ji. 

Jondalaras pasėmė saują mažų apvalių rūgščių vaisių ir sumaitino juos 
Lenktynininkui. Dar kiek jį paglostęs, vyras nuėjo prie Ailos. Jį atsekė 
draugingai nusiteikęs arklys. 

— Jondalarai, išvesk Lenktynininką iš čia! Dar ką nors sumindys! 

Vyras atsisukęs atsitrenkė į eržiliuką. 

— Ką gi, pakaks, Lenktynininke, - tarė vyras, eidamas su juo į kitą pusę 
urvo angos, kur eržiliukas ir kumelė paprastai pasilikdavo. Jondalarui nu- 
ėjus gyvuliukas vėl atsekė iš paskos. Jis vėl nuvedė Lenktynininką į vietą, 
tačiau ne ką labiau pasisekė priversti jį pasilikti. - Dabar, kai jis toks drau- 
giškas, kaip priversti jį liautis? 

Aila šiuos išsidirbinėjimus stebėjo šypsodamasi. 

— Gal pamėgink įpilti vandens į jo dubenėlį arba grūdų į lovį? 

Jondalaras padarė ir viena, ir kita. Kai arklys galiausiai pakankamai iš- 
siblaškė, vyras atėjo pas Ailą atidžiai žiūrėdamas sau už nugaros, kad įsiti- 
kintų, jog arkliukas neseka įkandin. 

— Ką veiki? — pasiteiravo jis. 

— Bandau nuspręsti, ką pasiimti, o ką palikti, - paaiškino moteris. — 
Kaip manai, ką turėčiau padovanoti Tulijai per įdukrinimo apeigas? Tai 
turėtų būti kas nors ypač dailaus. 

Jondalaras peržvelgė krūveles Ailos padarytų daiktų. Ji juos gamino 
stengdamasi kuo nors užsiimti tuščiomis naktimis ir ilgomis šaltomis 
žiemomis, kurias viena leido urve. Netgi kai gyveno su gentimi, ji buvo 
pripažinta už įgūdžius ir darbo kokybę, o per gyvenimo slėnyje metus ji 
nelabai ką turėjo daugiau veikti. Kiekvienam sumanymui moteris galėjo 
skirti pakankamai laiko, dirbti kruopščiai ir susitelkusi. Rezultatai buvo 
matyti. 

Jondalaras paėmė vieną dubenį. Jis buvo apgaulingai paprastas - kone 


tobulai apskritas ir pagamintas iš vientiso medžio gabalo. Medis buvo to- 

bulai nugludintas, atrodė lyg gyvas. Aila buvo pasakojusi jam, kaip juos 
darė. Procesas iš esmės buvo toks pat kaip ir visi tie, kuriuos žinojo Jonda- 
laras, išskirtinumo suteikė rūpestingas apdirbimas ir atidumas smulkme- 
noms. Pirmiausia ji apytikriai išskaptuodavo formą akmeniniu skliutu, 
paskui dailino titnago peiliu be rankenos. Apvaliu akmeniu ir smėliu ji 
lygindavo ir vidų, ir išorę, kol vargiai galima buvo užčiuopti kokią vilnelę. 
Pačioje pabaigoje indą Aila nušlifuodavo asiūkliais. 

Jos krepšiai, ar atviri pinti, ar vandens nepraleidžiantys, turėjo tą pačią 
paprastumo ir didelės meistrystės savybę. Nebuvo naudojami dažai ar ko- 
kios spalvos, tik įdomi tekstūra, sukurta keičiant audimo stilių arba pasitel- 
kus natūralią pluoštų spalvų įvairovę. Tokie patys buvo ir grindų kilimėliai. 
Ritiniai virvių ir virvelių iš sausgyslių ir žievės, visokio storio, buvo lygūs ir 
vienodi, taip pat ir ilgi odos diržai, išpjauti ratu iš vieno odos gabalo. 

Ailos išdirbtos odos buvo minkštos ir elastingos, tačiau didžiausią 
įspūdį Jondalarui darė kailiai. Išgauti lanksčią odą nuskutant grūdelius su 
plauku iš išorės bei grandant iš vidaus yra lengviau, todėl kailiai paprastai 
būdavo kietesni. Ailos išdirbrų kailių ne tik plaukas puikiai atrodė - jie 
buvo minkšti ir lankstūs kaip aksomas. 

— O ką gi dovanosi Nezei? - pasiteiravo Jondalaras. 

— Maisto, kaip tie obuoliai, ir indus jam laikyti. 

- Puiki mintis. O ką galvojai dovanoti Tulijai? 

- Ji labai didžiuojasi Digijos odomis, todėl nemanau, kad turėčiau jų 
dovanoti. Taip pat nenoriu dovanoti maisto kaip Nezei. Nieko pernelyg 
praktiška. Ji vadė. Tai turi būti kažkas ypatingo dėvėti, gal gintaras ar jūros 
kriauklės, tačiau aš nieko tokio ypatingo neturiu, - pasiguodė Atila. 

— Turi. 

— Pagalvojau, padovanosiu gintarą, kurį radau, tačiau tai mano totemo 
ženklas. Negaliu jo atiduoti. 

— Neturėjau omenyje gintaro. Tikriausiai ji turi galybę gintarų. Pado- 
vanok jai kailį - tai buvo pirmas daiktas, kurį ji paminėjo. 

— Juk ir kailių ji turi gausybę. 

— Jokie kailiai nėra tokie gražūs ir ypatingi kaip tavo, Aila. Tik vieną 
kartą gyvenime mačiau ką nors panašaus. Esu tikras, ji nėra mačiusi. "Tas, 


kurį mačiau, buvo išdirbtas plokš... genties moters. 

Iki vakaro Aila priėmė kelis ryžtingus sprendimus, ir trejų metų dir- 
biniai buvo sudėlioti į dvi krūvas. Didesnioji buvo skirta palikti, kartu su 
urvu ir slėniu. Mažesniojoje tilpo tai, ką ji turėtų pasiimti... kartu su savo 
prisiminimais. Tai buvo skausmingas, net kankinantis procesas, gerokai 
ją išsekinęs. Jos nuotaika persidavė Jondalarui, kuris pajuto daugiau gal- 
vojantis apie namus, savo praeitį ir gyvenimą, kurį gyveno daugelį metų. 
Jo mintys vis nuklysdavo į skausmingus prisiminimus, kuriuos jau manėsi 
pamiršęs ir norėjo būti pamiršęs. Jam buvo keista, kad viską ėmė prisimin- 
ti dabar. 

Jie vakarieniavo ramiai. Persimesdavo atsitiktiniu žodžiu ir dažnai nu- 
grimzdavo į tylą, abu užsiėmę savo mintimis. 

— Paukščiai puikūs, kaip visada, - pakomentavo Jondalaras. 

— Krebas mėgo juos šitaip pagamintus. 

Ji jau buvo apie tai užsiminusi. Vis dar sunku patikėti, kad ji tiek daug 
išmoko iš plokščiagalvių, su kuriais gyveno. Nors geriau apie tai pagalvo- 
jus, kodėl gi jie negalėtų gaminti maisto kaip ir visi kiti? 

— Mano motina puiki virėja. Jai šie paukščiai tikriausiai taip pat patik- 
tų. 

„Pastaruoju metu Jondalaras daug galvoja apie savo motiną, - pamanė 
Aila. - Sakė, šįryt pabudo ją susapnavęs: 

— Kai augau, ji turėjo ypatingų patiekalų, kuriuos mėgo gaminti... Kai 
nebūdavo užsiėmusi urvo reikalais. 

— Urvo reikalais? 

— Ji buvo devintojo urvo vadė. 

— Sakei, bet aš nesupratau. Nori pasakyti, ji kaip Tulija? Vadė? 

— Taip, kažkas panašaus. Tik nėra Taluto, ir devintasis urvas daug di- 
desnis nei Liūto stovykla. Daug daugiau žmonių, - jis nutilo ir užsimerkė, 
kad susitelktų. - Galbūt netgi po keturis devintojo urvo žmones vienam 
Liūto stovyklos žmogui. 

Aila bandė suvokti, kiek daug tai galėtų būti, paskui nusprendė išsi- 


aiškinti vėliau, naudodamasi žymėmis žemėje. Jai buvo smalsu, kaip tokia 

gausybė žmonių gali visą laiką gyventi kartu. Atrodė, jog tiek beveik pa- 
kaktų genties susirinkimui. 

— Gentyje moterys nebūdavo vadės, - pastebėjo ji. 

— Martona tapo vade po Jokonano. Zelandonė man pasakojo, kad ji 
tiek daug dalyvavo jam valdant, kad jam mirus visi paprasčiausiai atsigręžė 
į ją. Mano brolis Joharanas buvo gimęs prie jo židinio. Dabar jis vadas, 
tačiau Martona vis dar patarinėja... Bent jau taip buvo, kai išėjau. 

Aila susiraukė. Jis minėjo juos anksčiau, tačiau ji nevisiškai suprato vi- 
sus jo giminystės ryšius. 

— Tavo motina buvo pora... kieno? Jokonano? 

— Taip. 

— Tu visada kalbi apie Dalanarą. 

— Aš gimiau prie jo židinio. 

— Tai tavo motina buvo ir Dalanaro pora. 

— Taip, ji jau buvo vadė, kai jie susiporavo. Jie buvo labai artimi, žmo- 
nės dar tebepasakoja apie tai istorijas - apie Martoną ir Dalanarą, dainuo- 
ja dainas apie jų meilę. Zelandonė man užsiminė, kad jie pernelyg mylėjo. 
Dalanaras nenorėjo jos dalytis su urvu. Jis vis labiau ėmė nekęsti laiko, kurį 
ji praleisdavo vykdydama lyderės pareigas, tačiau ji jautė atsakomybę. Ga- 
liausiai ji perkirto mazgą, ir jis išėjo. Vėliau Martona sukūrė naują židinį 
su Vilomaru, tada gimė Tonolanas ir Folara. Dalanaras iškeliavo į šiaurės 
rytus, atrado titnago kasyklą ir susipažino su Jerika, tada įkūrė pirmą Lan- 
zadonijos urvą. 

Kuriam laikui jis nutilo. Atrodė, Jondalaras jaučia poreikį kalbėti apie 
savo šeimą, tad Aila klausėsi netgi jei jis šį tą pakartodavo, vėl pasakydavo, 
ką jau buvo minėjęs anksčiau. Ji atsistojo, į puodelius supylė likusią arbatą, 
pridėjo į laužą malkų, tada atsisėdo ant kailių lovos gale ir stebėjo, kaip 
mirgančios laužo liepsnos keičia šešėlius ant svajingo Jondalaro veido. 

— O ką reiškia „Lanzadonija“? — pasiteiravo ji. 

Jondalaras nusišypsojo. 

— Tai tiesiog reiškia... žmonės... Doni vaikai... Tiksliau, vaikai Didžio- 
sios Motinos Žemės, kurie gyvena šiaurės rytuose. 


— Tu ten gyvenai, tiesa, su Dalanaru? 

Jondalaras užsimerkė. Jo žandikauliai judėjo jam griežiant dantimis, 
o kaktoje susimetė skausmo raukšlelės. Aila jau buvo mačiusi tą išraišką 
ir nusistebėjo. Jis vasarą užsiminė apie tą gyvenimo tarpsnį, tačiau stai- 
ga susinervino. Aila suprato, jog neprašneks. Ir dabar pajuto ore tvyrant 
įtampą, besikaupiantį didelį spaudimą aplink Jondalarą, tarsi brinkstanti 
Žemė ruoštųsi sprogti iš pačių gelmių. 

— Taip, gyvenau tenai, — atsakė jis. - Trejus metus, — staiga jis pašo- 
ko, nuspyrė arbatą ir nudrožė prie galinės urvo sienos. - O, Motina! Tai 
buvo baisu! - atsirėmęs ranka į sieną, jis prie jos prisiglaudė kakta, tamsoje 
mėgindamas susivaldyti. Galiausiai sugrįžo, pažvelgė į drėgną vietą, kur 
skystis buvo įsigėręs į tvirtai suplūktas grindis, ir pritūpė ant vieno kelio 
pataisyti puodelio. Apvertė jį rankose ir įsmeigė akis į laužą. 

— Kodėl taip blogai gyventi su Dalanaru? - galiausiai neištvėrė Aila. 

— Gyventi su Dalanaru? Ne, - regis, jį nustebino tai, ką ji pasakė. - Ne 
tai buvo taip blogai. Jis džiaugėsi mane matydamas. Jis pasveikino mane 
prie savo židinio, išmokė amato kartu su Joplaja, elgėsi su manimi kaip su 
suaugusiu... Ir niekada nė žodeliu apie tai neužsiminė. 

— Žodeliu apie ką? 

Jondalaras giliai įkvėpė. 

— Priežastį, dėl kurios buvau ten išsiųstas, - pasakė jis ir įsmeigė akis į 
puodelį rankoje. 

Tylai gilėjant urvą pripildė arklių kvėpavimas, o garsus degančios 
ugnies traškesys atsimušė nuo akmeninių sienų. Jondalaras padėjo puo- 
delį ir atsistojo. 

— Visada buvau didelis pagal amžių, atrodžiau vyresnis, ne pagal me- 
tus suaugęs, - pradėjo jis, žingsniuodamas tuščiame plote aplink laužą. — 
Anksti subrendau. Buvau ne daugiau kaip vienuolikos, kai sapne pas mane 
pirmą kartą atėjo Doni... Ji buvo Zolenos veidu. 

Vėl tas vardas, moteris, kuri jam tiek daug reiškė. Jis užsiminė apie ją, 
bet tik trumpai ir akivaizdžiai nusiminęs. Aila nesuprato, kas jam kėlė tokį 
sielvartą. 

— Visi jauni vyrai troško, kad ji būtų jų Doni moteris, visi troško, kad 
jijuos mokytų. Buvo ir tikimasi, kad jie jos norės arba ko nors kaip ji, - jis 
apsisuko ir atsistojo priešais Ailą, - tačiau nebuvo tikimasi, kad jie ją pa- 


mils! Ar žinai, ką reiškia įsimylėti savo Doni moterį ? 

Aila papurtė galvą. 

— Tikimasi, kad ji parodys tau, pamokys tave, padės suprasti Motinos 
didžiąją dovaną, padės pasiruošti, kai tau ateis eilė atvesti mergaitę į mo- 
terystę. Visos vyresnės moterys bent kartą būna Doni moterimis, lygiai 
taip kaip visi vyrai bent kartą gyvenime turėtų dalyvauti jaunos moters 
pirmuosiuose ritualuose. Tai šventos pareigos pagerbiant Doni, - jis pa- 
žvelgė į žemę. - Doni moteris atstovauja Didžiajai Motinai; nedera ją įsi- 
mylėti ir norėti, kad ji taptų tavo pora, - jis vėl pažvelgė į ją. - Ar gali tai 
suprasti? Tai uždrausta. Tai tas pats, kas įsimylėti savo motiną, kaip norėti 
susituokti su seserimi. Atleisk man, Aila. Tai beveik tas pats, kaip norėti 
susiporuoti su plokščiagalvių moterimi! 

Jis apsisuko ir keliais dideliais žingsniais atsidūrė prie įėjimo. Nubloškė 
į šoną vėjo užuolaidą, tada jo pečiai sukumpo, jis persigalvojo ir grįžo at- 
gal. Atsisėdo šalia Ailos ir įsižiūrėjo į tolumą. 

— Man buvo dvylika, Zolena buvo mano Doni moteris, ir aš ją mylėjau. 
Ir ji mane mylėjo. Iš pradžių tiesiog atrodė, kad ji tiksliai žino, kaip mane 
pamaloninti, tačiau paskui atsirado šis tas daugiau. Su ja aš galėjau kalbėti 
apie viską, mums patiko būti kartu, ji mokė mane apie moteris, aiškino, 
kas joms malonu, o aš puikiai mokiausi, nes ją mylėjau ir norėjau ją pama- 
loninti. Man patiko ją pamaloninti. Mes nenorėjome įsimylėti, iš pradžių 
nieko vienas kitam net nesakėme. Paskui bandėme laikyti tai paslaptyje. O 
aš norėjau, kad ji taptų mano pora. Norėjau su ja gyventi. Norėjau, kad jos 
vaikai būtų mano židinio vaikai. 

Jis sumirksėjo ir Aila pamatė sužaižaruojant drėgmę jo akių kampu- 
čiuose, kai jis pažvelgė į laužą. 

— Zolena vis sakydavo, kad aš per jaunas, kad man praeis. Daugumai 
vyrų būna mažiausiai penkiolika, kai jie pradeda rimtai ieškoti moters 
jungtuvėms. Nesijaučiau per jaunas. Na, nesvarbu, ko aš norėjau. Nega- 
lėjau jos turėti. Ji buvo mano Doni moteris, mano patarėja ir mokytoja. 
Nebuvo tikimasi, kad ji leis man ją įsimylėti. Ją kaltino labiau nei mane, 
tačiau tai viską tik pablogino. Ji apskritai nebūtų buvusi kaltinama, jei aš 
nebūčiau buvęs toks kvailas! - spjaute išspjovė Jondalaras. 

— Kiti vyrai jos taip pat norėjo. Visada, nepaisant jos norų. Vienas ypač 


prie jos lindo - Ladromanas. Ji buvo jo Doni moteris prieš kelerius metus. 

Spėju, negaliu jo kaltinti, kad jos norėjo, tačiau ji juo daugiau nebesidomė- 
jo. Jis ėmė mus sekioti, stebėti. Paskui vieną kartą užklupo mus drauge. Jis 
grasino, pasakė, kad jei ji su juo neis, jis visiems apie mus papasakos. 

— Ji bandė jį išjuokti, liepė jam nešdintis; nėra ką pasakoti, juk ji papras- 
čiausiai mano Doni moteris. Ir aš turėjau daryti tą patį, tačiau kai jis ėmė 
tyčiotis iš žodžių, kuriuos mes tarėme tik vienas kitam, aš supykau. Ne... aš 
ne paprasčiausiai supykau. Praradau savitvardą, nesusivaldžiau. Aš jam smo- 
giau. 

Jondalaras trenkė kumščiu į žemę, paskui dar ir dar kartą. 

— Negalėjau liautis jo mušęs. Zolena bandė priversti mane liautis. Galiau- 
siai jai teko kažką pakviesti, kad mane atitrauktų. Gerai, kad ji taip pasielgė. 
Tikriausiai būčiau jį užmušęs. 

Jondalaras atsistojo ir vėl pradėjo žingsniuoti pirmyn ir atgal. 

— Tada viskas ir paaiškėjo. Kiekviena niekinga smulkmena. Ladromanas 
viską papasakojo, viešai... visų akivaizdoje. Sutrikau, kai paaiškėjo, kaip ilgai 
jis mus stebėjo ir kiek daug jis girdėjo. Apklausė mus abu, ir mane, ir Zole- 
ną, - Jondalaras išraudo vien tai prisiminęs, - ir abu pasmerkė. Negalėjau 
susitaikyti su tuo, kad ji buvo paskelbta už viską atsakinga. Dar blogiau buvo 
tai, kad aš esu savo motinos sūnus. Ji buvo devintojo urvo vadė, ir tai užtrau- 
kė jai gėdą, nemalonę. Visas urvas sujudo. 

— Ką ji padarė? 

— Padarė tai, ką ir turėjo padaryti. Ladromanas buvo smarkiai sužeistas. 
Neteko kelių dantų. Be dantų darosi sunku kramtyti, ir moterims nepatin- 
ka bedančiai vyrai. Motina turėjo už mane sumokėti didelę baudą žalai pa- 
dengti. Kadangi Ladromano motina primygtinai to reikalavo, ji sutiko mane 
išsiųsti. 

Jis nutilo ir užsimerkė, kakta susiraukšlėjo nuo skausmingų prisimini- 
mų. 

— Tą naktų verkiau, - akivaizdu, jam buvo sunku tai prisipažinti. - Neži- 
nojau, kur keliausiu. Nežinojau, kad motina nusiuntė pasiuntinį pas Dalana- 
rą paklausti, ar mane priims. 

Jis įkvėpė oro ir kalbėjo toliau. 

— Zolena išvyko anksčiau už mane. Ją visą laiką traukė zelandonės, ir ji 


iškeliavo prisijungti prie tų, kurios tarnauja Motinai. Aš irgi svarsčiau apie 

tarnystę, galbūt kaip raižytojas - tada maniau, kad turiu nedidelį raižytojo 
talentą. Atėjo Dalanaro atsakymas ir Vilomaras nuvedė mane į Lanzadoniją. 
Iš tikrųjų nepažinojau Dalanaro. Jis išėjo, kai buvau dar mažas, matydavau jį 
tik vasaros susirinkimuose. Nežinojau, ko tikėtis, bet Martona pasielgė tei- 
singai. 

Jondalaras liovėsi kalbėjęs ir vėl atsitūpė prie ugnies. Tada paėmė sulau- 
žytą šakelę, sausą ir trapią, ir įmetė ją į liepsnas. 

— Prieš išeinant žmonės manęs vengė ir užgauliojo, — tęsė jis. - Kartais 
man esant netoliese pasiimdavo savo vaikus, kad tie nepatirtų niekšingos 
to nusipelniau, tai, ką mes padarėme, buvo baisu. Norėjau mirti. 

Aila laukė ir tyliai jį stebėjo. Ji nevisiškai suprato papročius, apie kuriuos 
jis pasakojo, tačiau skaudžiai kankinosi dėl jo iš užuojautos, kurią gimdė jos 
pačios skausmas. Ji taip pat sulaužė tabu ir skaudžiai už tai sumokėjo, tačiau 
iš to pasimokė. Galbūt dėl to, kad nuo pat pradžių taip skyrėsi nuo kitų, ji 
išmoko klausti, ar tai, ką ji padarė, iš tikrųjų taip blogai. Ji suprato, kad nėra 
blogai, jei ji medžios su svaidykle, ietimi ar bet kokiu kitu ginklu, vien dėl to, 
kad genties nariai buvo įsitikinę, jog moterims medžioti nedera. Ji nejautė 
sau neapykantos už tai, kad stojo prieš Braudą nepaisydama jokių tradicijų. 

— Jondalarai, - tarė ji, jausdama skausmą dėl jo, matydama jį visiškai su- 
gniuždytą ir viskuo kaltinantį save, - tu padarei siaubingą dalyką, - jis pri- 
tariamai linktelėjo, - kai taip žiauriai sumušei tą žmogų. O ką tokio blogo 
padarėte judu su Zolena? - pasiteiravo Aila. 

Jis dirstelėjo į ją nustebintas jos klausimo. Tikėjosi paniekos, išjuokimo, 
savotiškos paniekos, kurią jautė pats sau. 

— Tu nesupranti, Zolena buvo mano Doni moteris. Mes užtraukėme ne- 
šlovę Motinai. Įžeidėme ją. Tai gėdinga. 

— Kas buvo gėdinga? Vis dar nežinau, ką tokio nedoro padarėte. 

— Aila, kai moteris priima Motinos užduotį mokyti jauną vyrą, ji pri- 
siima svarbią atsakomybę. Ji ruošia jį vyrystei, būti moterų atvėrėju. Doni 
vyrams paskyrė atverti moteris, paruošti jas priimti dvasias iš Didžiosios 
Motinos Žemės, kad moteris galėtų tapti motina. Tai šventa pareiga. Tai 
ne įprasti, kasdieniai santykiai, kuriuos bet kas gali turėti bet kuriuo metu, 


ne kažkas, į ką galima pažiūrėti lengvai, - aiškino Jondalaras. 

— Ar tu žiūrėjai į tai lengvai? 

— Ne, žinoma ne! 

— Tada ką jūs padarėte blogai? 

— Išniekinau šventą ritualą. Įsimylėjau... 

— Įsimylėjai. Ir Zolena įsimylėjo. Kodėl tai turėtų būti blogai? Argi tas 
jausmas nėra šiluma ir gėris? Jūs to neplanavote. Taip nutiko. Argi nena- 
tūralu įsimylėti moterį ? 

— Tik ne tą moterį, - prieštaravo Jondalaras. - Tu nesupranti. 

— "Tu neklysti. Aš nesuprantu. Braudas mane prievartavo. Jis buvo 
žiaurus ir neapykantos kupinas, ir tai teikė jam malonumą. Tada tu mane 
pamokei, kokie malonumai turi būti, ne skausmingi, o šilti ir palaimingi. 
Tavo meilė taip pat mane vertė jautis šiltai ir palaimingai. Maniau, kad 
meilė visada sukelia tokius jausmus, tačiau dabar sakai man, kad gali būti 
negerai ką nors mylėti ir tai gali sukelti didelį skausmą. 

Jondalaras pagriebė dar vieną malką ir įmetė ją į ugnį. Kaip priversti 
ją suprasti? Ir motiną tu gali mylėti, tačiau nenori su ja tuoktis, nenori, 
kad tavo Doni moteris turėtų tavo židinio vaikų. Jis nežinojo, ką pasakyti. 
Tvyrojo įtempta tyla. 

— Kodėl palikai Dalanarą ir grįžai atgal? - po kiek laiko pasiteiravo 
Aila. 

— Mano motina manęs pasiuntė... ne, buvo šis tas daugiau. Aš norėjau 
grįžti. Kad ir koks geras man buvo Dalanaras, kad ir kaip man patiko Jeri- 
ka ir pusseserė Joplaja, tai niekada nebuvo tikri namai. Nežinojau, ar kada 
galėsiu grįžti. Labai nerimavau dėl grįžimo, tačiau norėjau eiti. Prisiekiau 
niekad neprarasti savitvardos, visada valdytis. 

— Ar džiaugeisi grįždamas namo? 

— Taip nebuvo, tačiau po kelių pirmųjų dienų buvo geriau nei maniau 
būsią. Ladromano šeima paliko devintąjį urvą, ir be jų, kurie visiems pri- 
mintų tuos įvykius, žmonės pamažu viską pamiršo. Nežinau, ką būčiau 
daręs, jei jis tebegyventų ten. Jau pakankamai blogai būdavo per vasaros 
susirinkimus. Kas kartą jį pamatęs prisimindavau negarbę. Buvo daugybė 
kalbų, kai pirmoji grįžo Zolena. Bijojau vėl ją pamatyti, tačiau norėjau. 
Negalėjau susilaikyti, Aila, netgi po viso šito maniau, kad vis dar ją my- 


liu, - jis meldžiamai ieškojo supratimo. 

Jis vėl atsistojo ir pradėjo žingsniuoti po urvą. 

— Ji buvo labai pasikeitusi, jau pakilusi tarnystės ranguose. Ji buvo la- 
biau ta, kuri tarnauja Motinai. Pirmiausia nenorėjau tuo patikėti. Norėjau 
pamatyti, kaip ji pasikeitė, pažiūrėti, ar ji vis dar puoselėja kokius jausmus 
man. Norėjau pabūti su ja vienas ir suplanavau, kaip tai padaryti. Palau- 
kiau iki kitos šventės Motinos garbei. Tikriausiai ji atspėjo. Ji bandė manęs 
išvengti, tačiau paskui persigalvojo. Buvo žmonių, kitą dieną kėlusių skan- 
dalą, nors visiškai tinkama šventės metu dalytis su ja malonumais, - jis 
pašaipiai prunkštelėjo. - Jiems nebuvo ko nerimauti. Ji pasakė, kad aš jai 
vis dar rūpiu, kad ji linki man ko geriausio, tačiau tai buvo ne tas pars. Iš 
tikrųjų ji manęs daugiau nenorėjo. 

— Tiesa ta, - tarė jis su karčia ironija, - kad manau, jog iš tikrųjų jai rū- 
piu. Mes dabar geri draugai, tačiau Zolena žinojo, ko nori... ir ji tai pasiekė. 
Dabar ji nebe Zolena. Prieš man pradedant savo kelionę ji tapo Zelando- 
ne. Pirmąja tarp tų, kurios tarnauja Motinai. Netrukus mudu su Tonolanu 
išėjome. Manau, aš išėjau dėl to. 

Jis vėl nugūrino prie įėjimo, pastypsojo žiūrėdamas į lauką ir pataisė 
vėjo užuolaidą. 

Aila atsistojo ir priėjo prie Jondalaro. Ji užsimerkė, veidu jautė vėją, 
klausėsi lygaus Yhaha kvėpavimo ir kiek neramesnio Lenktynininko 
šniokštavimo. Jondalaras giliai įkvėpė, grįžo į visų ir atsisėdo ant demblio 
prie laužo. Aila nuėjo įkandin, paėmė didelį vandenmaišį, į virimo krepšį 
įpylė truputį vandens, tada į laužą sudėjo kaitinti akmenis. Jondalaras dar 
nebuvo pasiruošęs gultis. Dar neišsikalbėjo. 

— Geriausia, ką radau grįžęs namo, buvo Tonolanas, - tarė Jondalaras, 
vėl apčiuopdamas pokalbio giją. - Jis užaugo, kol manęs nebuvo, ir kai 
grįžau, mudu tapome gerais draugais. Ėmėme viską daryti kartu... 

Jondalaras nutilo, o jo veidas prisipildė sielvarto. Aila prisiminė, kaip 
sunkiai jis ištvėrė brolio mirtį. Jis susmuko greta jos nuleidęs pečius, išse- 
kęs ir pavargęs. Ji suprato, koks sunkus išmėginimas jam buvo kalbėti apie 
savo praeitį. Ji nežinojo, kas tai paskatino, tačiau suprato, kad kažko jame 
prisikaupė. 

— Atila, grįždami atgal, kaip manai, ar galėtume rasti... vietą, kur To- 
nolanas buvo... nužudytas? — pasiteiravo jis lūžtančiu balsu, atsigręžęs į ją 


ašarų sklidinomis akimis. 

— Nesu tikra, ar pavyks, bet pamėginti galime, - ji į vandenį pridėjo 
daugiau akmenų ir paėmė raminamųjų žolelių. 

Staiga Aila prisiminė, kokį nerimą ir baimę jautė tą pirmąją naktį urve, 
kai nebuvo tikra, kad Jondalaras išgyvens. Tada jis šaukėsi savo brolio. Ji 
nesuprato kalbos, tačiau suvokė, jog jis šaukia tą žuvusį vyrą. Pajutęs, jog 
Aila jį supranta, Jondalaras jos glėbyje išliejo didžiulį, kankinantį sielvar- 
tą. 

— Tą pirmąją naktį... ar žinai, kiek laiko buvo praėję, kai aš paskutinįsyk 
verkiau? — pasiteiravo jis išgąsdindamas ją, tarsi būtų žinojęs, ką ji galvoja. 
Jis kalbėjo apie Tonolaną. - Neverkiau nuo tada, kai motina pasakė, kad 
privalėsiu išeiti. Aila, kodėl jis turėjo mirti? - Jondalaras klausė maldauja- 
mu, įsitempusiu balsu. - Tonolanas buvo jaunesnis už mane! Jis neturėjo 
mirti toks jaunas. Negaliu pakęsti žinojimo, kad jo nebėra. Kai pradėjau 
verkti, atrodo, negalėsiu sustoti. Nežinau, ką būčiau daręs, jei tavęs ten 
nebūtų buvę, Aila. Niekada anksčiau tau šito nesakiau. Man atrodo, aš 
gėdijausi, nes... nes vėl nesusivaldžiau. 

— Nėra gėdinga gedėti ir sielvartauti, Jondalarai... arba mylėti. 

Jis nusigręžė nuo jos. 

— Manai, ne? - jo balse buvo juntama savotiška panieka sau. - Netgi 
kai pasinaudoji tuo savo tikslais arba žeidi ką nors kitą? 

Aila sutrikusi susiraukė. 

Jis vėl atsisuko į laužą. 

— Tą vasarą, kai grįžau, vasaros susirinkime buvau išrinktas pirmiesiems 
ritualams. Nerimavau; dauguma vyrų nerimauja. Nerimauji, kad nesužeis- 
tum moters, o aš nemažas vyras. Visada būna liudytojų, kad patvirtintų, jog 
mergina tikrai buvo atverta, tačiau taip pat kad įsitikintų, jog ji iš tikrųjų 
nesužalota. Nerimauji, kad nesugebėsi įrodyti savo vyriškumo ir paskutinę 
minutę teks pakviesti kitą vyrą. Būsi apsijuokęs. Gali nutikti daugybė daly- 
kų. Turiu padėkoti Zelandonei, - jo juokas buvo dygus, - ji padarė tiksliai 
tai, ko iš Doni moters ir tikimasi. Ji patarė man... ir tai padėjo. 

— Tą naktį aš galvojau apie Zoleną, o ne apie karjeros siekiančią Ze- 
landonę. Tada pamačiau tą išsigandusią mergaitę ir suvokiau, kad ji neri- 
mauja kur kas labiau nei aš. Ji iš tikrųjų persigando pamačiusi mane visą; 


dauguma moterų išsigąsta pirmąjį kartą. Prisiminiau, kaip Zolena mane 

mokė ją paruošti; kaip riboti ir valdyti save, kaip ją pamaloninti. Viskas 
išėjo puikiai, buvo nuostabu matyti, kaip iš nervingos, išsigandusios mer- 
gaičiukės ji virsta atvira, pasiruošusia ir norinčia priimti vyrą moterimi. Ji 
buvo tokia dėkinga ir tokia mylinti... Jaučiu, jog tą naktį mylėjau ją. 

Jis užmerkė akis, skausmingai suraukė antakius, kaip kad Aila pasta- 
ruoju metu dažnai matė jį darant. Tada vėl pašoko ir pradėjo vaikščioti. 

— Niekada nepasimokiau! Jau kitą dieną supratau, kad iš tikrųjų jos ne- 
myliu, tačiau ji mylėjo mane! Nebuvo tikimasi, kad ji mane įsimylės, lygiai 
taip kaip aš neturėjau pamilti savo Doni moters. Aš teturėjau paversti ją 
moterimi, pamokyti ją malonumų, ne priversti ją mane pamilti. Stengiausi 
neįžeisti jos jausmų, tačiau mačiau jos nusivylimą, kai galiausiai leidau jai 
viską suprasti. 

Jis atžygiavo nuo urvo angos, sustojo tiesiai priešais Ailą ir kone sušu- 
ko: 

— Atila, tai šventas veiksmas — paversti mergaitę moterimi, pareiga, at- 
sakomybė, o aš vėl tai išniekinau! — jis pradėjo žingsniuoti. - Ir tai ne- 
buvo paskutinis kartas. Pasakiau sau, kad daugiau niekada to nedarysiu, 
tačiau kitą kartą viskas lygiai taip pat nutiko. Pasakiau sau, kad daugiau 
šito vaidmens nesiimsiu, kad jo nenusipelniau. O kitą kartą mane vėl iš- 
rinko, negalėjau pasakyti „ne“. Aš to norėjau. Mane dažnai išsirinkdavo, aš 
pradėjau to laukti, meilės ir šilumos jausmo tą naktį, nors nekęsdavau savęs 
kitą dieną, kad savanaudiškai pasinaudoju tomis jaunomis moterimis ir 
šventu Motinos ritualu. 

Jis sustojo, įsikibo į vieną žolių džiovyklos rėmo stulpą ir pažvelgė į 
Ailą. 

— Po poros metų suvokiau, kad kažkas negerai, ir supratau, kad Mo- 
tina mane baudžia. Mano amžiaus vyrai susirasdavo moteris, įsikurdavo, 
visiems rodė savo židinio vaikus. Tik aš negalėjau rasti moters, kurią šitaip 
mylėčiau. Pažinojau daugybę moterų, mėgavausi jų draugija ir malonu- 
mais, tačiau meilę jausdavau tik tada, kai neturėdavau jos jausti, per pir- 
muosius ritualus... ir tik tą vienintelę naktį, - jis nuleido galvą. 

Jis pakėlė galvą ir krūptelėjo, kai išgirdo švelnų juoką. 

— O, Jondalarai. Bet juk tu pamilai. Tu juk myli mane, tiesa? Nejau- 


gi nesupranti? Tu nebuvai baudžiamas. Tu laukei manęs. Juk sakiau, kad 

mano totemas tave man atvedė, gal Motina irgi, tačiau tau teko nueiti toli- 
mą kelią. Tu turėjai laukti. Jei būtum pamilęs anksčiau, niekada nebūtum 
atėjęs. Niekada nebūtum manęs radęs. 

„Ar tai galėtų būti tiesa?“ — svarstė jis. Norėjo tuo tikėti. Pirmą kartą 
per daugybę metų jis jautė, kad našta, slėgusi jo dvasią, lengvėja. Jo veidu 
perbėgo viltingas žvilgsnis. 

— O kaip Zolena, mano Doni moteris? 

— Nemanau, kad buvo neteisinga ją mylėti, tačiau net jei tai prieštaravo 
jūsų papročiams, tu buvai nubaustas, Jondalarai. Tu buvai išsiųstas. Dabar 
viskas baigta. Tu neturi sau vis to priminti, vis iš naujo bausti save. 

— O kaip tos jaunos moterys per pirmuosius ritualus, kurios... 

Ailos išraiška sugriežtėjo. 

— Jondalarai, ar žinai, kaip baisu pirmą kartą būti išprievartautai? Ar 
žinai, koks jausmas nekęsti ir turėti ištverti ne malonumą, bet skausmą ir 
atstūmimą? Gal ir nebuvo tikimasi, jog tu pamilsi tas moteris, tačiau jos 
turėjo jaustis nuostabiai dėl to, kad su jomis elgiamasi švelniai, jausti ma- 
lonumą, kurį tu puikiai moki suteikti, ir tą pirmąjį kartą pajusti meilę. Jei 
tu joms davei bent dalelę to, ką davei man, tada tu padovanojai joms nuos- 
tabų prisiminimą, kurį jos galės nešiotis visą gyvenimą. O, Jondalarai, tu 
jų neįskaudinai. Tu viską padarei teisingai. Kaip manai, kodėl taip dažnai 
buvai pasirenkamas? 

Gėdos ir paniekos sau našta, kurią jis nešiojosi, kuri taip ilgai buvo palai- 
dota giliai viduje, pradėjo lengvėti. Jis pradėjo galvoti, kad gal jo gyvenimas 
turi tikslą ir kad skausminga vaikystės patirtis buvo savotiškai naudinga. 
Išpažinties katarsyje jis matė, kad jo veiksmai tikriausiai nebuvo tokie verti 
paniekos kaip jis manė, kad galbūt jis buvo vertas - ir norėjo jaustis vertas. 

Vis dėlto emocinio bagažo, kurį jis nuolat tampėsi su savimi, buvo sun- 
ku atsikratyti. Taip, galų gale jis rado mylimą moterį, ir tikra tiesa, jog ji 
buvo viskas, ko jis kada nors norėjo. Tik kas bus, jei jis parsives ją namo, o ji 
kam nors papasakos, kad ją augino plokščiagalviai? Arba dar blogiau, kad 
turi mišrų sūnų? Išsigimėlį? Ar jis vėl bus užgauliojamas kartu su ja, kad 
atsivedė tokią moterį? Taip pagalvojęs jis sutriko. 

Ar tai sąžininga jos atžvilgiu? Kas, jei jie nusisuks nuo jos, ją įžeidi- 


nės? O kas, jei jis neišsilaikys greta jos? Kas, jei jis jiems nesukliudys? Jis 

sudrebėjo. Ne, galvojo. Jis neleis jiems taip su ja elgtis. Jis ją myli. O kas, 
jei leis? 

Kodėl būtent Ailą jam buvo skirta pamilti? Jos paaiškinimas atrodo 
toks paprastas. Jo įsitikinimo, kad Didžioji Motina jį baudžia už šven- 
tvagystę, negalima šitaip lengva ranka atmesti. Galbūt Aila teisi? Galbūt 
Doni atvedė jį pas ją, tačiau ar tai nėra bausmė, kad gražuolė, kurią jis 
pamilo, būtų ne daugiau priimtina jo žmonėms nei pirmoji jo moteris? 
Ar nėra ironiška tai, kad ši moteris, kurią jis galų gale susirado, yra parija, 
pagimdžiusi išsigimėlį ? 

Vis dėlto mamutojų įsitikinimai panašūs, ir jie jos neatstūmė. Liūto 
stovykla ją įsidukrins netgi žinodama, kad ją augino plokščiagalviai. Tie 
žmonės netgi maloniai priėmė mišrų vaiką. Galbūt nederėtų bandyti ves- 
tis jos namo? Gal ji būtų laimingesnė pasilikusi sa mamutojais? Gal ir jis 
turėtų pasilikti, leisti Tulijai jį įvaikinti ir tapti mamutoju? Tik jis nebuvo 
mamutojas. Jis buvo zelandonietis. Mamutojai geri žmonės, ir jų papročiai 
panašūs, tačiau tai ne jo žmonės. Ką jis gali pasiūlyti Ailai čia? Tarp šių 
žmonių jis neturi ryšių, šeimos, jokių giminaičių. O ką galės jai pasiūlyti 
parsivedęs namo? 

Jis taip blaškėsi mintyse, kad staiga pasijuto išsekęs. Aila pastebėjo, kad 
jo veidas tampa vangus, pečiai suglebo. 

— Jau vėlu, Jondalarai. Išgerk truputį, ir eime miegoti, - tarė ji tiesdama 
jam puodelį. 

Jis linktelėjo, gurkštelėjo šilto gėrimo, nusimetė drabužius ir įropojo į 
kailius. Aila atsigulė šalia ir stebėjo, kaip raukšlės Jondalaro kaktoje pama- 
žu išsilygina, kvėpavimas tampa gilus ir tolygus, tačiau jai miegas artinosi 
lėtai. Jondalaro sielvartas kėlė jai nerimą. Ji džiaugėsi, kad jis daugiau pa- 
pasakojo apie save, apie ankstesnį gyvenimą. Ji jau seniai buvo įsitikinusi, 
kad kažkas giliai viduje kelia jam didžiulę kančią. Galbūt kalbėjimas apie 
tai kiek palengvino jo nemalonią būseną, tačiau kažkas vis dėlto kėlė jam 
nerimą. Jis ne viską jai pasakė, ir dėl to ji stipriai nerimavo. 

Ji gulėjo atsimerkusi, stengdamasi jo nesutrikdyti, norėdama užmigti. 
Kiek naktų ji praleido šiame urve viena, negalėdama užmigti? Tada prisi- 
minė skraistę. Tyliai išslydusi iš lovos pasirausė savo daiktuose, išsitraukė 


minkštą seną odos skiautę ir priglaudė ją prie skruosto. Tai buvo vienas 

iš tų nedaugelio daiktų, kuriuos ji pasiėmė iš genties urvo griuvėsių prieš 
išeidama. Ji naudojo šią skraistę Durkui nešioti, kai jis buvo kūdikis, ir 
paremdavo jį ant savo šlaunies, kai vaikas kiek ūgtelėjo. Aila pati nežinojo, 
kodėl tą skraistę pasiėmė. Išgyvenimui jos nereikėjo. Vis dėlto ne kartą 
savo vienatvėje moteris sūpavosi apsikabinusi tą minkštą seną skiautę, ji 
padėdavo jai užmigti. Tik ne tada, kai pasirodė Jondalaras. 

Ji susuko seną minkštą odą į kamuoliuką, prispaudė prie pilvo ir susi- 


rangė. Tada užsimerkė ir pradėjo migdytis. 


— Per daug, netgi su neštuvais ir Yhaha nešulių krepšiais. Kad šitiek 
paneštume, man reikia dviejų arklių! - pareiškė Aila, žvelgdama į krūvas 
ryšulių ir tvarkingai surištų daiktų, kuriuos norėjo pasiimti. - Turėsiu 
palikti, - ji apsidairė mėgindama rasti ką nors, kas padėtų jai išspręsti šią 
dilemą. 

Urvas atrodė apleistas. Visi naudingi daiktai, kurių neėmė, buvo su- 
krauti atgal į saugojimo skyles ir piramides. Dėl visa ko, jei kurią dieną jie 
užsimanytų grįžti, nors nė vienas netikėjo, kad kada sugrįš. Viskas, kas liko 
matoma, buvo atliekų krūva. Net Ailos džiovinimo rėmai buvo tušti. 

— Tu ir turi du arklius. Labai blogai, jei negali panaudoti abiejų, - tarė 
Jondalaras, žiūrėdamas į du arklius, netoli įėjimo žiautarojančius šieną. 

Aila mąsliai tyrinėjo arklius. Jondalaro komentaras privertė ją pagal- 
voti. 

— Vis dar mąstau apie jį kaip apie Yhaha kumeliuką, tačiau Lenktyni- 
ninkas jau kone toks pat didelis kaip ir ji. Gal jis ir galėtų panešti nedidelį 
krovinį? 

Jondalaras tučtuojau susidomėjo. 

— Svarsčiau, kada jis bus pakankami didelis, kad darytų kai kuriuos da- 
lykus, kuriuos daro Yhaha, ir kaip tu jį išmokysi tai daryti. Kada tu pirmą 
kartą jojai su Yhaha? Ir, visų pirma, kaip apskritai apie tai pagalvojai? 

Aila nusišypsojo. 

— Tiesiog vieną dieną mudvi kartu bėgiojome, o aš norėjau bėgti taip 
greitai kaip ji, ir staiga man toptelėjo ta mintis. Yhaha iš pradžių truputį išsi- 
gando, pasileido visu greičiu, tačiau mane juk pažinojo. Kai pavargo, sustojo, 
ir atrodė, kad neprieštarauja. Buvo nuostabu! Lėkti kaip vėjas! 

. Jondalaras stebėjo moterį, prisimenančią pirmąjį jojimą. Ailos akys bliz- 
gėjo, ji tankiai kvėpavo prisiminusi tada užplūdusį jaudulį. Jis irgi šitaip jau- 
tėsi, kai Aila jam pirmą kartą leido joti ant Yhaha. Staiga jam sukilo geismas. 
Jondalaras vis dar apstulbdavo, kad šitaip lengvai ir netikėtai jos įsigeisdavo. 
O Aila galvojo apie Lenktynininką. 

— Svarstau, kiek užtruktų pripratinti jį nešioti krovinį? Yhaha jau buvo 
pratusi nešioti mane, kai pirmą kartą ją apkroviau, tad ilgai netruko. Jei pra- 
dėtume nuo ko nesunkaus, gal vėliau jam būtų lengviau priprasti prie raite- 
lio? Pažiūrėkim, gal rasiu ką tinkama dresuoti. 

Pasiraususi atliekų krūvoje Aila ištraukė odas, kelis krepšius, akmenis, 
kuriuos naudojo dubenims šlifuoti ir titnago įrankiams dailinti, bei lazdeles, 
kuriose žymėjo, kiek laiko gyvena slėnyje. 

Aila tylomis paėmė vieną lazdelę ir ėmė dėlioti vienos rankos pirštus prie 
žymių, kaip Krebas labai seniai ją buvo išmokęs. Pagalvojusi apie Krebą ji 
sunkiai nurijo seiles. Pasinaudojęs įrantomis lazdelėse Jondalaras suskaičia- 
vo, kiek ji pragyveno slėnyje, ir padėjo jai skaitmenimis įvardyti jos nugyven- 
tų metų skaičių. Tada, vasaros pradžioje, ji buvo septyniolikos; žiemos pa- 
baigoje arba pavasarį tektų pridėti dar vienerius metus. Jondalaras pasisakė, 
kad jam yra dvidešimt metų ir vieneri, o paskui juokais pavadino save seniu. 
Kelionę jis pradėjo prieš trejus metus, tuo pačiu metu, kai ji paliko gentį. 

Viską susirinkusi Aila patraukė į laukus. Ji švilptelėjo Lenktynininkui 
su Yhaha sekti įkandin. Laukuose ji kurį laiką glostė ir kasė eržiliuką, pas- 
kui, paėmusi odą, leido jam ją apuostyti ir pakramsnoti, patrynė ta oda 
kumeliuko kailį, tada užmetė ją Lenktynininkui ant nugaros ir paliko. Ar- 
klys sugriebė odos kraštą dantimis ir nusitraukęs atnešė Ailai dar pažaisti. 
Moteris vėl užmetė odą jam ant nugaros. Kitą kartą ant nugaros odą už- 
dėjo Jondalaras, o Aila pasiruošė ilgą juostos ritinį ir ėmė kažką meistrau- 
ti. Užmetę odą ant Lenktynininko Aila su Jondalaru leido jam dar kelis 
kartus ją nutraukti. Yhaha susidomėjusi žvingavo ir taip pat sulaukė šiokio 


tokio dėmesio. 

Kitą kartą užmetusi odą skersai Lenktynininko nugaros Aila kartu už- 
metė ir ilgą odos juostą, pasilenkė, papilvėje sugriebė laisvąjį galą ir surišo 
odą su juosta. Šį kartą traukiama dantimis oda ne iš karto pasidavė. Iš pra- 
džių Lenktynininkui tai nepatiko, jis pabandė ją nusispardyti, tačiau pas- 
kui surado laisvą galą ir tol tampė dantimis, kol odą ištraukė iš po juostos. 
Paskui pradėjo tampyrti juostą, ją atlaisvino, surado mazgą ir ėmė knaibyti 
dantimis, kol jį atrišo. Dantimis suėmęs atnešė odą ir padėjo po Ailos kojo- 
mis, tada nuėjo atnešti juostos. Aila su Jondalaru juokėsi, o Lenktynininkas 
išdidžiai iškėlęs galvą atsitraukė. Jis buvo aiškiai patenkintas savimi. 

Leidęs Jondalarui vėl užrišti odą eržiliukas pasivaikščiojo su ja ant nuga- 
ros, paskui vėl pradėjo žaidimą. Pamažu jis jam ėmė nusibosti. Aila vėl už- 
rišo jam odą ir, kol moteris glostė bei šnekino, Lenktynininkas nebandė jos 
nusitraukti. Paskui Aila paėmė pačios sukonstruotą mokymo prietaisą - du 
surištus, kad nukartų abipus, krepšius su akmenimis papildomam svoriui ir 
styrančiomis lazdelėmis, kaip priekiniai neštuvų baslių galai. 

Aila užmetė tuos krepšius Lenktynininkui ant nugaros. Arklys suglaudė 
ausis ir atsisuko pasižiūrėti. Jis nebuvo pratęs prie svorio ant nugaros, tačiau 
į jį tiek kartų šliejosi ir rėmėsi Aila, tiek kartų jį lietė, kad jis įprato jausti 
tam tikrą spaudimą ir svorį. Potyris nebuvo visiškai nepažįstamas, tačiau 
Lenktynininkas, kaip ir jo motina, pasitikėjo šia moterimi. Nešulių krepšiai 
kabėjo ant nugaros, kol Aila jį glostė, kasė ir šnekino, o paskui nuėmė viską 
kartu su juosta bei oda. Eržiliukas vėl viską apuostė, o paskui nebekreipė 
dėmesio. 

— Galim pasilikti dar vieną dieną, kad jis priprastų, o aš dar kartą viską 
peržiūrėsiu. Manau, pavyks, - grįžtant į urvą Aila net švytėjo iš pasitenki- 
nimo. - Galbūt tempti krovinį ant neštuvų, kaip Yhaha, ir nepavyks, tačiau 
neabejoju, kad Lenktynininkas ant nugaros šį tą pargabens. 


- Tik viliuosi, kad orai dar kelias dienas pasilaikys, - atsakė Jondalaras. 


— Jondalarai, jei mes visai neketiname joti, ten, kur sėdėtume, galiu 


uždėti ryšulį šieno. Tvirtai jį pririšiu, - šūktelėjo Aila vyrui, kuris paskuti- 

nįsyk nuėjo paieškoti ugnies akmenų akmenuotame paplūdimyje. Arkliai 
taip pat buvo paplūdimyje. Yhaha su prikrautais neštuvais, nešulių krep- 
šiais bei oda pridengtu gumbuotu kroviniu ant čiuprynos kantriai laukė. 
Lenktynininkas labiau baidėsi kabančių prie šonų pintinių ir nedidelio 
ant nugaros pririšto krovinio. Jis vis dar nebuvo pratęs ką nors nešioti, ta- 
čiau stepių arkliukai buvo ypatingi: kresni, tvirti, pratę gyventi tyruose ir 
išskirtinai stiprūs. 

— Maniau, nešamės grūdų, kam tau reikia šieno? Ten daugiau žolės nei 
arkliams pavyks sulapnoti. 

— Smarkiai pasnigus arba, dar blogiau, jei ant viršaus susidarys ledo 
sluoksnis, jiems bus sunku prisikasti, o nuo per daug grūdų jie gali išpamp- 
ti. Neblogai būtų po ranka turėti šieno atsargų kelioms dienoms. Žiemą 
arkliai gali mirti iš bado. 

— Tu neleistum tiems arkliams badauti, net jei pačiai tektų laužyti ledą 
ir pjauti žolę, Aila, - nusijuokė Jondalaras. - Man tas pats, josime mes ar 
eisime, — jo šypsena išblėso žvelgiant į žydrą giedrą dangų. - Kai arkliai 
šitaip apkrauti, atgal keliausime ilgiau. 

Su dar trimis iš pažiūros visiškai neypatingais akmenimis rankose 
Jondalaras stačiu taku patraukė į urvą. Prie įėjimo rado Ailą, stovinčią su 
ašaromis akyse. Padėjęs geležies piritus į krepšį greta kelioninės kuprinės 
zelandonietis priėjęs atsistojo greta. 

— Čia buvo mano namai, - tarė ji, netekties užvaldyta, suvokusi, jog tai 
vieno jos gyvenimo etapo pabaiga. — Čia buvo tik mano vieta. Totemas 
mane čia atvedė, davė ženklą, - ji pasiekė mažą odos kapšelį, kurį nešiojosi 
po kaklu. - Buvau vieniša, tačiau čia dariau, ką norėjau, ir tai, ką privalė- 
jau. Dabar urvinio liūto dvasia nori, kad išeičiau, - ji pakėlė akis į greta 
stovintį aukštą vyrą. - Kaip manai, ar kada sugrįšim? 

— Ne, - atsakė jis tuščiu balsu. Jondalaras žvelgė į nedidelį urvą, tačiau 
regėjo kitą vietą ir kitus laikus. — Net jei grįžti į tą pačią vietą, vis tiek jau 
nebe tas. | 

— Tai kodėl tu nori grįžti, Jondalarai? Kodėl nepasilieki čia, netampi 
mamutoju? — pasiteiravo Aila. | 

— Negaliu pasilikti. Sunku paaiškinti. Suprantu, kad taip pat nebus, 


tačiau zelandoniečiai yra mano žmonės. Noriu parodyti jiems ugnies 


- 


283 


JEAN M. AUEL 


akmenis, išmokyti medžioti su iečių mėtykle, parodyti, ką galima padaryti 
su pakaitintu titnagu. Visi šitie dalykai yra svarbūs, vertingi ir gali atnešti 
daug labo. Noriu pargabenti tai savo žmonėms, - jis nudelbė akis į žemę 
ir prakalbo tyliau. - Aš noriu, kad pažiūrėję į mane jie pamatytų, kad aš 
esu šio to vertas. 

Aila pažvelgė į išraiškingas, nerimo kupinas vyro akis ir panoro numal- 
dyti skausmą, kurį jose išvydo. 

— Argi svarbu, ką jie pagalvos? Argi ne svarbiau, kad tu pats tai žinai? — 
tarė ji, paskui prisiminė, kad ir Jondalaro totemas yra urvinis liūtas, kad 
jį, kaip ir ją, pasirinko galingo žvėries dvasia. Aila žinojo, kad nelengva 
gyventi su galingu totemu, kad laukia sunkūs išbandymai. Vis dėlto per tai 
įgyjamos dovanos ir žinios visada būna to vertos. Krebas sakė, kad didysis 
urvinis liūtas niekada nesirenka tokio žmogaus, kuris nebūtų to vertas. 

Vietoj mažesnio, per vieną petį nešamo mamutojų krepšio, jie užsidėjo 
sunkias kelionines kuprines, panašias į zelandoniečių, skirtas nešioti ant 
nugaros, su juostomis per pečius. Pasitikrino, ar neprispaudė skrandų gob- 
tuvų, kad galėtų laisvai juos nusimesti ir užsidėti. Aila dar persijuosė kaktą 
raiščiu, kuris padėjo prilaikyti nešulį. Paprastai šio raiščio ji atsisakydavo, 
kad galėtų aplink galvą apsivynioti svaidyklę. Kuprinėse buvo sukrautas 
maistas, laužo įkūrimo reikmenys, palapinė ir miego kailiai. 

Jondalaras taip pat nešėsi du nemenkus titnago gniutulus, rūpestingai 
atrinktus iš keleto, kuriuos susirado paplūdimyje, ir ugnies akmenų pil- 
ną krepšelį. Atskirame prie šono pritaisytame laikiklyje abu nešėsi ietis 
ir mėtykles. Aila kapšelyje nešėsi keletą svaidyti tinkamų akmenų. O po 
skranda, prie juostos, kuria buvo susijuosusi tuniką, buvo prisirišusi ūdros 
kailio vaistų krepšelį. 

Šieną susukusi į pailgą ryšulį, Aila jį pririšo prie kumelės. Ji kritiškai 
jog jie ne per daug apkrauti. Paskutinį kartą nužvelgę statų taką į urvą jie 
pajudėjo ilgu slėniu: pirmoji Aila, pakui Yhaha, o Jondalaras vedėsi už 
virvės pririštą Lenktynininką. Brastos akmenimis perėjusi per upelį Aila 
dar svarstė, ar nenuėmus Yhaha dalies nešulių, kad būtų lengviau užlipti 


žvirgžduotu skardžiu, tačiau tvirta kumelė be vargo jį įveikė. 

Atsidūrę vakarų stepėse jie patraukė kitu keliu nei atkeliavo. Iš pradžių 
pasuko neteisingai, teko grįžti, kol surado tą vietą, kurios ieškojo. Galiau- 
siai atsidūrė prie uždaro kanjono, užversto didžiuliais aštriabriauniais rie- 
duliais, atlūžusiais nuo kristalinio granito sienų vienu metu veikiant ir šal- 
čiui, ir šilumai. Stebėdami, ar Yhaha nesinervina, - kanjonas kadaise buvo 
urvinių liūtų namai, - jie pajudėjo link žvirgždo šlaito tolimajame gale. 

Kai Aila surado zelandoniečius, Tonolanas jau buvo miręs, o Jondalaras 
sunkiai sužalotas. Išskyrus prašymą urvinio liūto dvasiai palydėti žmogų į 
kitą pasaulį, ji neturėjo laiko laidotuvių apeigoms, tačiau negalėjo palikti 
kūno plėšrūnams. Aila nutempė Tonolano kūną į kanjono galą ir sunkia 
ietimi, pagaminta pagal genties vyrų naudojamų iečių pavyzdį, kaip svir- 
timi nustūmė į šoną akmenį, kuris laikė palaidų akmenų sankaupą. Ji liū- 
dėjo, kai akmenys užvertė jau be gyvybės, kruviną kūną žmogaus, kurio ji 
nepažinojo ir nebepažinos; žmogų, tokį kaip ji, kitą. 

Jondalaras stovėjo šlaito papėdėje trokšdamas kaip nors pažymėti bro- 
lio kapą. Galbūt Doni jį jau rado, nes taip anksti pasišaukė pas save, tačiau 
žinojo, kad Zelandonė vis tiek mėgins rasti šią Tonolano dvasios poilsio 
vietą ir norės jį palydėti. Tik kaip jai papasakoti, kur toji vieta yra? Pats jos 
nė nebūtų radęs. 

— Jondalarai? - kreipėsi Aila. Dirstelėjęs jis pastebėjo, kad rankoje Aila 
laiko nedidelį odos kapšelį. - Sakei, kad dvasia turi sugrįžti pas Doni. Ne- 
žinau Didžiosios Motinos Žemės papročių, išmanau tik genties totemų 
dvasių pasaulį. Prašiau urvinio liūto dvasios jį palydėti. Gal tai ta pati vie- 
ta, gal jūsų Didžioji Motina žino mūsiškę, tačiau urvinis liūtas yra galingas 
totemas, ir tavo brolis gerai saugomas. 

- Dėkoju, Aila. Žinau, kad padarei viską, ką galėjai. 

— Gal iki šiol nesupranti, taip kaip aš neperprantu Doni, tačiau urvinis 
liūtas dabar yra ir tavo totemas. Jis tave pasirinko taip pat kaip mane ir 
pažymėjo tave kaip ir mane. 

— Jau minėjai tai. Nesu tikras, ar suprantu. 

— Skirdamas tave man jis tave išsirinko. Tik vyras su urvinio liūto tote- 
mu yra pakankami stiprus moteriai su urvinio liūto totemu, tačiau derėtų 
žinoti dar šį tą. Krebas visada man sakydavo, kad nėra lengva gyventi su 


galingu totemu. Jo dvasia tave bandys, kad pažintų, ar esi jos vertas. Bus 

labai sunku, tačiau pelnysi daugiau nei supranti, - ji pakėlė mažąjį kapše- 
lį. - Padariau tau amuletą. Neprivalai nešioti jo po kaklu kaip aš, tačiau 
turėk su savimi. Įdėjau ten gabalėlį raudonosios ochros, kad išlaikytų dale- 
lę tavo dvasios ir dalelę tavo totemo. Manau, kad tavo amulete turėtų būti 
dar vienas daiktas. 

Jondalaras susiraukė. Jis nenorėjo Ailos įžeisti, tačiau abejojo, ar nori 
šio genties totemo amuleto. 

— Manau, turėtum pasiimti akmenuką nuo brolio kapo. Jame liks jo 
dvasios trupinėlis, o tu parneši jį savo žmonėms. 

Siaubo raukšlės jo kaktoje pagilėjo, paskui staiga išsilygino. Žinoma! 
Tai galėtų padėti Zelandonei dvasiniame transe rasti $i4 vietą. Galbūt gen- 
ties totemai reiškia daugiau, nei jis įsivaizdavo? Šiaip ar taip, argi ne Doni 
sukūrė visų gyvūnų dvasias? 

— Aila, iš kur taip tiksliai žinai, ką daryti? Kaip galėjai tiek daug iš- 
mokti ten, kur augai? Taip, aš pasiliksiu amuletą ir įdėsiu akmenuką nuo 
Tonolano kapo, - pasakė Jondalaras. 

Jis dirstelėjo į laisvą aštriais kraštais akmenėlį, dar šiaip taip laikomą 
prie sienos tų pačių jėgų, kurios skaldo akmenų luitus nuo stačių kanjono 
sienų. Staiga akmenukas, pasidavęs kosminei traukos jėgai, nusirito per 
išsibarsčiusias nuolaužas ir sustojo prie Jondalaro kojų. Iš pirmo žvilgsnio 
akmenukas atrodė toks pat kaip ir kiti niekuo neišsiskiriantys maži atlūžu- 
sio granito ar nuosėdinės uolienos gabalėliai. Jį apvertęs Jondalaras nuste- 
bo skilimo vietoje pamatęs žėrinčią vaivorykštę. Iš pieno baltumo akmens 
šerdies žėrėjo liepsningos raudonos šviesos, o sukiojant akmenuką saulėje 
šoko ir žaižaravo mėlyni ir žali dryžiai. 

— Aila, tik pažiūrėk, - Jondalaras ištiesė mažą opalo gabalėlį, - iš kitos 
pusės niekaip neįspėtum. Pamanytum, kad čia paprastas akmuo, tačiau 
pažiūrėk čia, kur atlūžęs. Spalvos, regis, sklinda iš pačios gelmės, ir jos to- 
kios ryškios. Jis atrodo kone gyvas. 


— Galtaip ir yra, gal tai tavo brolio dvasios dalelė, - atsakė moteris. 


Šalto oro verpetas palindo po žemos palapinės kraštu. Iškišta žmogaus 
plaštaka staigiai dingo po kailiu. Ryžtingam vėjui švilpiant pro atsivėrusį 
plyšį, nerimas išvagojo miegančiojo kaktą. Gūsis, nustvėręs palanką, aštriai 
čežendamas bloškė jį atgal, atvėrė kelią švilpiančiam skersvėjui, kuris Ailą 
su Jondalaru akimirksniu pažadino. Jondalaras pririšo atsipalaidavusį pa- 
lapinės kraštą, tačiau vėjas, visą naktį tolygiai stiprėjęs, trukdė miegoti, nes 
aikčiojo ir aimanavo, kaukė ir stūgavo aplink nedidukę odinę pastogę. 

Ryte kovodami su vėjo šuorais jie dviese vargais negalais sulankstė 
palapinės odą ir greitai susikrovė daiktus, nė nesivargindami kurti laužo. 
Išgėrę šalto vandens iš netoliese tekančio apledėjusio upelio, keliautojai 
pavalgė kelioninio maisto. Įpusėjus rytui vėjas susilpnėjo, tačiau ore tvy- 
rojo įtampa, kuri vertė abejoti, ar blogiausia tikrai pasibaigė. 

Kai apie vidudienį vėjas vėl pradėjo kilti, Aila ore pajuto gaivų, kone 
metalinį kvapą, labiau kaip kvapo nebuvimą nei tikrą kvapą. Ji uodė sukio- 
dama galvą, mėgino atpažinti. 

- Šiame vėjyje jaučiu sniegą, - šūktelėjo Aila, kad būtų išgirsta per vė- 
tros kaukimą. - Užuodžiu. 

— Ką sakai? - neišgirdo Jondalaras, tačiau vėjas nunešė jo žodžius ir 
Aila suprato, ką jis pasakė, labiau iš lūpų judesių nei iš klausos. Stabtelėjusi 
palaukė, kol jis prieis arčiau. 

— Užuodžiu artėjantį sniegą. Turime susirasti vietą pastogei, kol ne- 
pradėjo snigti, - tarė Aila, nerimo kupinomis akimis tirdama plačią, lygią 


erdvę. — Tik kaip čia rasime pastogę? 


287 A 


JEAN M. AUEL 


Jondalaras taip pat sunerimęs tyrė tuščią stepę, paskui prisiminė be- 
veik užšalusį upeliuką, prie kurio buvo įsikūrę praėjusią naktį. Vanden- 
takio jie nekirto, tad jis vis dar turėtų būti kairėje, kad ir kiek vingiuotų. 
Jondalaras stengėsi ką nors įžiūrėti pro pustomas dulkes, tačiau nieko 
aiškaus nebuvo matyti. Jie vis tiek pasuko kairėn. 

— Pamėginkim surasti tą upeliuką, - tarė jis. - Palei krantą gali būti 
medžių ar koks skardis, vis suteiks šiokią tokią apsaugą. 

Aila linktelėjusi nusekė iš paskos. Yhaha taip pat neprotestavo. 

Subtili oro savybė, kurią nustatė moteris, tokia kaip sniego kvapas, 
buvo tikslus įspėjimas. Neilgai trukus jau sūkuriavo ir plaikstėsi lengvos 
birios smiltelės, vėjui suteikusios matomą formą. Netrukus jas pakeitė 
didesni sniego dribsniai, pro kuriuos buvo sunkiau macyti. 

Jondalarui pasidingojo, kad priekyje mato kažkokius miglotus kon- 
tūrus, ir jis sustojo įdėmiau įsižiūrėti. Yhaha prasibrovė į priekį, ir visi 
nusekė paskui kumelę. Žemai palinkę medžiai ir krūmų užtvara žymėjo 
vandens telkinio kraštą. Vyras ir moteris galėjo susigūžti po šiais auga- 
lais, tačiau kumelė toliau ėjo pasroviui, kol pasiekė vingį, kur vanduo 
buvo giliai įsirėžęs į tvirtai suplūktą krantą. Čia, link žemo skardžio, 
į šiokią tokią užuovėją Yhaha paragino savo kumeliuką ir atsistojo iš 
šono jo pridengti. Aila su Jondalaru greitai nuėmė arklių krovinius, o 
mažą palapinę pasistatę kone kumelei po kojomis, įropojo į vidų išlauk- 
ti audros. 

Netgi pylimo priedangoje, toliau nuo tiesioginės vėjo jėgos, audra 
grasino jų paprastai pastogei. Riaumojanti vėtra sniegą Žėrė visomis 
kryptimis vienu metu ir, regis, taikėsi surasti kelią palapinės vidun. Ne- 
retai jai pavykdavo. Gūsiai ir šuorai prasibraudavo pro pakraščius arba 
per plyšius, kur oda.persidengdavo ties angomis arba kur buvo prisegtas 
dūmų angos dangalas, dažnai įnešdama ir sniego dulkių. Vyras ir mo- 
teris įropojo po kailiais, kad sušiltų, ir kalbėjosi. Vaikystės nutikimai, 
pasakojimai, legendos, pažįstami žmonės, papročiai, sumanymai, sva- 
jonės, viltys; atrodė, temos pokalbiams niekada neišseks. Stojus nakčiai 
jie pasidalijo malonumais, tada užmigo. Kažkuriuo metu vidury nakties 


vėjas antpuoliai liovėsi. 

Aila pabudo ir gulėjo atsimerkusi. Ji dairėsi blausioje šviesoje, drauge 
kovodama su kylančia panika. Jautėsi prastai, skaudėjo galvą, o prislopinta 
tyluma tvankioje palapinėje slėgte slėgė. Kažkas buvo negerai, tik ji neži- 
nojo kas. Jausmas Ailai buvo pažįstamas, tarsi prisiminimas, tarsi taip jau 
būtų nutikę, tačiau kiek kitaip. Tai labiau panėšėjo į pavojų, kurį ji galėjo 
atpažinti, tačiau kokį? Staiga nebegalėdama ištverti ji atsisėdo ir nutraukė 
šiltus apklotus nuo šalia gulinčio vyro. 

— Jondalarai! Jondalarai! - papurtė, tačiau jo žadinti jau nereikėjo. Jis 
pabudo tą pačią akimirką, kai ji atsisėdo. 

— Aila! Kas yra? 

— Nežinau. Kažkas negerai! 

— Nematau nieko bloga, - atsakė tas. Tikrai nematė, tačiau kažkas aki- 
vaizdžiai jaudino Ailą. Jis nebuvo pratęs matyti jos tokios išsigandusios. 
Paprastai Aila būdavo rami ir susitvardydavo netgi artėjant neišvengia- 
mam pavojui. Jokį keturkojį plėšrūną išvydus jos akyse nebus tokios ap- 
gailėtinos baimės. - Kodėl manai, kad kažkas negerai? 

— Sapnavau. Buvau tamsoje, tamsesnėje nei naktis, ir dusau, Jondalarai. 
Negalėjau kvėpuoti! 

Pažįstama susirūpinimo išraiška išplito jo veidu, kai jis dar kartą apsi- 
dairė palapinėje. Labai nepanašu į Ailą šitaip išsigąsti. Tikriausiai kažkas 
negerai. Palapinėje buvo tamsu, tačiau iš lauko sruvo silpna šviesa. Viskas 
atrodė savo vietoje, vėjas nieko nenuplėšė, nenutraukė jokių virvių. Tiesą 
sakant, netgi nepūtė. Nebuvo jokio judėjimo. Visiškai tyku... 

Jondalaras nusimetė kailius ir nuropojo prie įėjimo. Jis atsegė palapinės 
palanką ir atsivėrė minkšta balta siena, kuri visa įgriuvo į palapinę. Toliau 
buvo tik dar daugiau sniego. 

— Mes palaidoti, Jondalarai! Mes palaidoti sniege! - Ailos akys buvo iš- 
siplėtusios iš siaubo, balsas trūkinėjo nuo įtampos stengiantis jį suvaldyti. 

Jondalaras ją pasiekė ir apkabino. 

— Viskas gerai, Aila. Viskas gerai, — jis tyliai guodė moterį. 


— Taip tamsu, negaliu kvėpuoti! 

Jos balsas buvo toks keistas, toks tolimas, tarsi sklistų iš kažkur toli, 
ir ji staiga suglebo jo rankose. Jis paguldė ją ant kailių ir pastebėjo, kad 
jos akys užmerktos, tačiau ji toliau tebeverkė tuo klaikiu, tolimu balsu, 
skundėsi, kad tamsu, kad negali kvėpuoti. Jondalaras buvo sutrikęs, iš- 
sigandęs dėl jos. Vyko kažkas keista, kažkas daugiau nei šis pranykimas 
sniege, kad ir koks gąsdinantis jis buvo. 

Jis greta angos pastebėjo savo kuprinę, pusiau užverstą sniegu, ir aki- 
mirką į ją stebeilijo. Tada nuropojo artyn. Nubraukęs sniegą, Jondalaras 
apčiuopė šoninį laikiklį ir rado ietį. Pakilęs ant kelių jis atsegė palapinės 
dūmų angos uždangalą, kuris buvo beveik pačiame viduryje, ir bukuoju 
ieties galu bedė per sniegą. Ant jų miego kailių plekštelėjo krūvelė snie- 
go, o paskui pasirodė saulės šviesa ir į mažą palapinę padvelkė gaivaus 
oro gūsis. 

Aila akimirksniu pasikeitė, ji regimai atsipalaidavo ir greitai atsi- 
merkė. 

— Ką tu padarei? — pasiteiravo ji. 

— Bedžiau ietį pro dūmų angą ir prasilaužiau pro sniegą. Turėsime 
išsikasti laukan, tačiau sniegas tikriausiai nėra toks gilus kaip atrodo, — 
jis atidžiai ir susirūpinęs pažvelgė į ją. - O kas nutiko tau, Aila? Pri- 
vertei mane sunerimti. Vis kartojai, kad negali kvėpuoti. Man regis, tu 
apalpai. 

— Nežinau. Gal tiesiog stigo šviežio oro. 

— Neatrodė taip blogai. Man nebuvo sunku kvėpuoti, ir tu tikrai 
buvai išsigandusi. Nemanau, kad kada nors mačiau tave tokią išsigan- 
dusią. 

Aila jautėsi nesmagiai šitaip jo kamantinėjama. Ji tikrai jautėsi keis- 
tai, truputį svaigo galva ir atrodė, jog prisimena nemalonų sapną, tačiau 
negalėjo jo paaiškinti. 

— Pamenu, kartą sniegas užvertė angą į nedidelį urvą, kuriame apsi- 
stojau, kai turėjau išeiti iš Bruno genties. Pabudau tamsoje, oras buvo 
troškus. Gal viskas dėl to. 

— Spėju, toks įvykis galėjo versti tave baimintis, kad visa tai nepasi- 
kartotų, — atitarė Jondalaras, tačiau kažkodėl nelabai tuo tikėjo. Neti- 


kėjo nė Atila. 

Raudonbarzdis dičkis tebedirbo lauke, nors saulėlydis sparčiai tirpo į 
tamsą. Jis pirmasis ir pamatė keistą procesiją, kuri apsukusi šlaito viršūnę 
ėmė leistis žemyn. Pirmoji lėtai ir sunkiai per gilų sniegą plūkėsi moteris, 
paskui ją žengė arklys nuo išsekimo nunarinta galva, su kroviniu ant nu- 
garos ir dar tempiamais neštuvais. O jauną arkliuką, taip pat gabenantį 
krovinį, už virvės vedėsi vyras, ėjęs įkandin kumelės. Jam žygiuoti buvo 
lengviau, nes sniegą sutrypė einantieji priekyje, nors Jondalaras su Aila 
pakeliui keitėsi vietomis duodami vienas kitam pailsėti. 

— Neze! Jie sugrįžo! - šūktelėjo Talutas ir pasileido jų pasitikti, pakeliui 
trypdamas sniegą bent keliems paskutiniams Ailos žingsniams. Jis nuvedė 
juos ne prie pažįstamo arkinio įėjimo priekyje, tačiau prie ilgojo namo vi- 
durio. Jų nuostabai, jiems nesant pastatui buvo pridėtas naujas priedas, 
panašus į centrinio įėjimo prieangį, tačiau didesnis. Nuo čia naujas įėjimas 
vėrėsi tiesiai į mamuto židinį. 

- Čia arkliams, Aila, — vos atsidūrus viduje apstulbusiai, negalinčiai pa- 
tikėti tuo, ką mato, moteriai pranešė Talutas, šypsodamasis plačia, savimi 
patenkinta šypsena. - Po tos paskutinės vėtros supratau, kad paprasčiau- 
sios pašiūrės nepakaks. Jei jūs ir arkliai ruošiatės gyventi su mumis, reikėjo 
padaryti šį tą tvirtesnio. Manau, turėtume pavadinti tai arklių židiniu! 

Ailos akys priplūdo ašarų. Ji buvo nenusakomai pavargusi, dėkinga, 
kad pagaliau įveikė kelią atgal, todėl ją užvaldė jausmai. Niekas niekada 
dėl jos nesiėmė tokių didelių darbų. Kol gyveno su gentimi, niekada nesi- 
jautė iš tikrųjų priimta, niekada visiškai priklausanti genčiai. Ji buvo tikra, 
jog jie niekada nebūtų leidę jai laikyti arklių, jau nekalbant apie naujos 
vietos jiems statybą. 

— O, Talutai, - tarė ji, tačiau balsas užlūžo, ir ji paprasčiausiai pasistie- 
bė ir apsikabino jo kaklą, šaltu skruostu prisispaudė prie vado. Aila jam 
visada atrodė tokia santūri, tad spontaniška meilės išraiška buvo džiugi 
staigmena. Talutas ją apkabino, paglostė jai nugarą, šypsojosi akivaizdžiai 


pamalonintas ir jautėsi labai savimi patenkintas. 

Dauguma Liūto stovyklos narių susispietė aplink juos naujajame pries- 
tate ir sveikino vyrą ir moterį, tarsi jie abu jau būtų visaverčiai grupės na- 
riai. 

— Pradėjome nerimauti dėl judviejų, — tarė Digija, - ypač kai tiek 
pasnigo. 

— Būtume grįžę greičiau, jei Aila nebūtų norėjusi tiek visko atsigaben- 
ti, — atliepė Jondalaras. - Pastarąsias dvi dienas jau abejojau, kad pavyks 
parsirasti. 

Aila pradėjo nuo arklių krauti nešulius, ir kai Jondalaras priėjo padėti, 
jos paslaptingi ryšuliai kėlė didelį smalsumą. 

— Ar ką nors man parnešei? - galiausiai Rugija garsiai išsakė klausimą, 
kuris nedavė ramybės visiems. 

Aila nusišypsojo mergytei. 

— Taip, šį tą tau parnešiau. Kažką parnešiau visiems, - atsakė Aila vers- 
dama visus spėlioti, kokią dovaną ji atnešė kiekvienam. 

— O šitas kam? - pasiteiravo Tusija, kai Aila pradėjo pjauti didžiausio 
ryšulio raiščius. 

Aila dirstelėjo į Digiją ir jos abi nusišypsojo stengdamosi, kad mažoji 
Digijos sesutė nepastebėtų švelnios, globėjiškos moterų pašaipos išgirdus 
Iulijos intonaciją jauniausios jos dukros balse. 

— Aš netgi atgabenau šio to arkliams, - tarė Aila mažylei, perpjaudama 
paskutines virves. Pasirodė šieno ryšulys. - Čia Yhaha ir Lenktynininkui. 

Paskleidusi arkliams šieno, ji pradėjo nuo neštuvų rišti krovinį. 

— Kas liko, turėčiau sunešti į vidų. 

— Nebūtinai iš karto, - pertarė Nezė. - Netgi nenusivilkot viršutinių 
drabužių. Eime, išgersim ko nors karšto, ko užvalgysit. Kurį laiką viskas 
gali čia pabūti. 

— Nezė teisi, - pritarė Tulija. Ji buvo ne mažiau smalsi nei visi kiti sto- 
vyklos nariai, tačiau Ailos paketai gali palaukti. - Jums abiem reikia pail- 
sėti ir ko nors suvalgyti. Atrodot išsekę. 

Jondalaras dėkingas nusišypsojo vadei ir nusekė paskui Ailą į žeminę. 

Ryte Aila sulaukė daug padėjėjų ryšuliams sunešti, tačiau Mamuta 
ramiai pasiūlė dovanas palaikyti uždengtas iki vakaro ceremonijos. Aila 


pritariamai nusišypsojo greitai supratusi, kad šamanas nori įvesti paslap- 

ties ir laukimo elementą. Jos išsisukinėjimai atsakant į Tulijos užuominas 
parodyti, ką atgabenusi, nuliūdino vadę, nors ji ir stengėsi to neparodyti. 

Visus paketus ir ryšulius sukrovusi ant tuščios lovos pakylos ir nulei- 
dusi užuolaidas, Aila įsiropštė į asmeninę, uždarą erdvę, apšviestą trijų 
akmeninių lempelių, išdėliotų taip, kad būtų kuo šviesiau, ir apžiūrinėjo 
bei rikiavo atgabentas dovanas. Ji padarė kelis nedidelius pakeitimus anks- 
tesniuose pasirinkimuose, kelis daiktus pridėjo, šį tą atidėjo, tačiau kai už- 
pūtusi lempas išnėrė iš už nuleistos užuolaidos, jautėsi patenkinta. 

Ji išėjo į lauką pro naują angą toje vietoje, kur anksčiau buvo niekieno 
nenaudojama lovos pakyla. Naujojo priestato grindys buvo aukščiau nei 
žeminės, buvo iškalti trys platūs keturių colių aukščio laiptukai, kad būtų 
lengviau išlipti. Ji stabtelėjo ir apsidairė. Arkliai buvo išėję. Yhaha buvo 
pratusi nosimi nustumti vėjo užuolaidą, Ailai tereikėjo jai kartą parodyti. 
Lenktynininkas triuką perėmė iš mamos. Paklususi impulsyviam norui 
juos patikrinti, - kaip motina kad jaučia vaikus, dalis jos proto visą laiką 
jautė arklius, - jaunoji moteris praėjo per atitvertą erdvę iki mamutų ilčių 
arkos, atitraukė sunkią kailio užuolaidą ir pažvelgė į lauką. 

Pasaulis buvo praradęs bet kokią formą ir apibrėžtumą; vientisos 
spalvos be jokių šešėlių ar formų liejosi skersai kraštovaizdžio dviem ats- 
palviais: mėlynas, sodrus, žaižaruojantis, bauginamai mėlynas dangus, 
nesuterštas nė vienos debesies sruogos, ir baltas, akinamai baltas sniegas, 
atspindintis tviskančią vėlyvo ryto saulę. Aila prisimerkė nuo žaižaruo- 
jančios baltumos, vienintelio kelias dienas šėlusios audros įrodymo. Lėtai, 
akims apsipratus su šviesa, vėl ėmus suvokti gylius ir atstumus, išryškėjo 
detalės. Vanduo, vis dar raibuliuojantis upės viduryje, žaižaravo ryškiau 
nei minkšti sniegu padengti krantai, kurie perėjo į dantytas baltas sniego 
šukes, ties vandentakio kraštais atbukintas sniego. Ji kelis žingsnius žengė į 
lauką, kad matytų už upės linkio, kur arkliai mėgdavo ganyrtis. Saulėkaitoje 
buvo šilta, sniegas žvilgėjo, rodės, jis pradės tirpti. Arkliai gali kanopomis 
nukasti gilų, minkštą, šaltą sluoksnį ir susirasti žolės, kurią jis dengia. Vos 
Aila pasiruošė švilpti, Yhaha pakėlė galvą ir ją pamatė. Ji sužvengė sveikin- 
damasi, iš už jos pasirodė Lenktynininkas. Aila sužvengė atsakydama. 

Apsisukusi eiti moteris pastebėjo, kad Talutas stebi ją keista, kone bai- 


mingos pagarbos kupina išraiška. 

— Iš kur kumelė žinojo, kad tu išėjai? —- pasiteiravo jis. 

— Nemanau, kad žinojo, arklių uoslė labai gera, užuodžia iš toli. Geros 
ausys, girdi toli. Kas nors sujuda, ji mato. 

Dičkis linktelėjo. Aila pasistengė, kad paaiškinimas skambėtų taip pa- 
prastai, taip logiškai, o vis dėlto... Vadas nusišypsojo. Jis buvo patenkintas, 
kad jie sugrįžo. Jis laukė Ailos įdukrinimo. Ji turi tiek daug ką pasiūlyti, ji 
bus mielai sutikta ir mamutojų verta moteris. 

Aila su Talutu patraukė į naująjį priestatą, o ten susidūrė su ką tik iš 
žeminės išėjusiu Jondalaru. 

— Pastebėjau, kad tavo dovanos jau paruoštos, — tarė jis plačiai išsišie- 
pęs. Jis mėgavosi laukimu, kurį sukėlė jos paslaptingi paketai, ir džiaugėsi 
būdamas staigmenos dalininkas. Jondalaras nugirdo Tulijos išsakytą susi- 
rūpinimą dėl dovanų kokybės, tačiau pats ja nė kiek neabejojo. Mamuto- 
jams jie bus neįprasti, tačiau tikras meistriškumas yra tikras meistriškumas. 
Jondalaras buvo tikras, kad jos meistriškumas bus pripažintas. 

- Visiems smalsu, ką atgabenai, Aila, - tarė Talutas. Tikėtis ir jaudintis 
jis mėgo ne mažiau, gal net labiau nei kiti. 

— Nežinau, ar mano dovanų pakaks visiems, - pastebėjo Aila. 

- Žinoma, kad pakaks. Nesijaudink dėl to. Kad ir ką atgabenai, pa- 
kaks. Jau ugnies akmenų pakaktų. Netgi ne ugnies akmenų, vien /avęs 
pakaktų, - tarė Talutas, o paskui su šypsena pridūrė: - Būtų pakakę vien 
priežasties surengti didelę šventę! 

— Tu sakei, dovanomis keičiamasi, Talutai. Gentyje mainais turėjai 
duoti tos pačios rūšies, tos pačios vertės dovaną. Ką turėčiau padovano- 
ti tau, visiems, kas įrengėt šitą vietą arkliams? — tarė Aila, apsidairydama 
priestate. - Atrodo kaip urvas, bet jūs tai padarėt. Neįsivaizduoju, kaip 
žmonės gali padaryti tokį urvą. 

— Ir aš stebiuosi, - prisipažino Jondalaras. - Turiu pasakyti, niekad ne- 
mačiau nieko panašaus, nors regėjau daug būstų: vasaros pastogių, buvei- 
nių urvų viduje arba po išsikišusia atbraila, tačiau jūsiškis statinys tvirtas 
kaip pati uola. 

Talutas nusijuokė. 

— Ir turi toks būti, kad galėtum čia gyventi, ypač žiemą. Kai šitaip švil- 


pia vėjai, bet kas mažiau atsparus būtų nupūstas, - jo šypsena išblėso, veidą 

užliejo švelnumas, toks panašus į meilę. - Mamutojų žemė yra turtinga; 
apstu žvėrių, žuvų, valgomų augalų. Tai gražus, bet griežtas kraštas. Neno- 
rėčiau gyventi jokioje kitoje vietoje... - vėl nusišypsojo vadas, - tačiau, kad 
čia gyventum, reikia parvarių būstų, o urvų nedaug teturim. 

— Kaip jūs statote tuos urvus, Talutai? Kaip pasidarote tokią vietą? — 
pasiteiravo Aila prisiminusi, kaip Brunas ieškojo genčiai tinkamo urvo, ir 
kokia benamė pati jautėsi, kol surado slėnį su tinkamu gyventi urvu. 

- Jei nori žinoti, papasakosiu. Anokia čia paslaptis! - pažadėjo Talutas, 
net išsiviepęs iš smagumo. Jį džiugino akivaizdus svečių susižavėjimas. — 
Visas būstas suręstas daugiau ar mažiau panašiai, tačiau šiam priestatui 
pirmiausia išmatavome reikalingą atstumą nuo mamuto židinio lauko 
sienos. Viduryje ploto, kuris atrodė pakankamai didelis, į žemę įbedėme 
lazdą - toje vietoje, kur bus įrengtas židinys, jei nuspręsime, kad jis ten rei- 
kalingas. Tada atmatavome tokio pat ilgio virvę, vieną galą pririšom prie 
lazdos, o kitu galu pažymėjome apskritimą, rodantį, kur iškils sienos, — 
Talutas aiškindamas viską rodė: atžirgliojo ir ėmė rišti nematomą virvę 
prie neegzistuojančios lazdos. 

— Paskui nukasėm velėną, rūpestingai ją iškėlėme, kad išsaugotume, o 
paskui kasėme gilyn maždaug per mano pėdą, - kad pastabos būtų aiškes- 
nės, Talutas iškėlė neįtikėtinai ilgą, tačiau stebėtinai siaurą ir dailią pėdą, 
apgaubtą prie jos prigludusiu minkštu batu. - Tada pažymėjome suolelio 
plotį - pakylos, kuri gali tapti lova arba saugykla, ir truputį papildomo 
pločio sienai. Nuo vidinio suolelio krašto toliau rausėmės gilyn, iki dviejų 
ar trijų mano pėdų gylio, paruošėme vidurį grindims. Žemes tolygiai pylė- 
me aplink kaip atramą sienoms. 

— Nemažai kasimo, - pastebėjo Jondalaras, žvilgsniu apmesdamas 
priestatą. - Sakyčiau, atstumas tarp priešingų sienų - gal kokios trisdešimt 
tavo pėdų, Talutai. 

Vadas nustebęs išplėtė akis. 

— Tu teisus! Tiksliai atmatavau. Iš kur žinai? 

Jondalaras truktelėjo pečiais. 

— Tiesiog atspėjau. 

Tai nebuvo grynas spėjimas — šitaip dar kartą pasireiškė jo intuityvus 


fizinio pasaulio suvokimas. Jondalaras gebėjo iš akies tiksliai nustatyti 

atstumą, jis matavo erdvę savo kūno matmenimis. Jis žinojo savo žingsnio 
bei rankos ilgį, rankos siekį ir grybšnio apimtį, jis gebėjo nykščiu įvertinti 
trintį arba nustatyti medžio aukštį, žingsniais išmatavęs jo šešėlį saulėje. 
Šito jis nesimokė. Su šitomis dovanomis gimė, o paskui naudodamas išto- 
bulino. Jam niekada nė netoptelėjo apie tai galvoti. 

Aila taip pat pagalvojo, kad buvo daug kasimo. Pati ji iškasė pakanka- 
mai duobių spąstams, tad suprato, kiek darbo reikia įdėti, todėl pasmal- 
savo: 

— Kaip jūs tiek daug iškasate? 

— Kaip ir visi kasa. Naudojame kaplius moliui suskaldyti, semtuvus jam 
išsemti, išskyrus tvirtai suplūktą velėną ant viršaus. Ją išpjauname užaštrin- 
tu plokščio kaulo kraštu. 

Iš Ailos sutrikusio žvilgsnio buvo aišku, kad ji nesuprato. Talutui top- 
telėjo, kad ji tikriausiai nežino įrankių pavadinimų mamutojų kalba, tad 
jis žengė pro duris ir grįžo keliais padargais nešinas. Visi įrankiai buvo 
ilgais kotais. Prie vieno koto buvo pritvirtintas mamuto šonkaulis viena 
užaštrinta briauna. Jis priminė kauptuką su ilga lenkta geležte. Aila ati- 
džiai jį apžiūrėjo. 

— Panašu į kasimo lazdą, - tarstelėjo ji ir klausiamai pažvelgė į Talutą. 

Jis nusišypsojo. 

— Taip, tai kirtiklis. Kartais pasitelkiame nusmailintas kasimo lazdeles, 
jas lengviau padaryti, kai skubi, tačiau šituos lengviau naudoti. 

Paskui jis parodė jai semtuvą, padirbintą iš plačių plaštakos formos di- 
džiaragių elnių ragų, perskeltų išilgai per porėtą vidurį. Tada jiems buvo 
suteikta forma, jie buvo užaštrinti. Reikėjo jauno gyvulio ragų; subrendu- 
sių didžiaragių elnių galvos puošmenos siekė vienuolika pėdų ir buvo per 
didelės. Rankena buvo pritvirtinta stipria virve, perverta per tris poras sky- 
lių, išgręžtų per vidurį. Padargas buvo naudojamas korėtąja puse žemyn, 
ne kasti, tačiau išsemti ir išmesti smulkią lioso dirvą, prieš tai sutrupintą 
kapliu, arba, prireikus, sniegą. Talutas dar turėjo ir kitą semtuvą, labiau 
šaukšto formos, padirbintą iš atlenktos išorinės mamuto ilties dalies. 

- Šitie vadinasi semtuvai, - pasakė pavadinimą Taluras. Aila linktelėjo. 
Ji panašiai naudojo plokščius kaulų ir ragų gabalus kasti, tačiau jos ssmtu- 


vai neturėjo kotų. 

— Tik džiaugiuosi, kad jums išėjus kurį laiką laikėsi gražus oras, - pasa- 
kojo vadas. — Vis tiek neiškasėme taip giliai kaip paprastai. Apačioje žemė 
jau sukietėjusi. Kitais metais, kai grįšim iš vasaros susirinkimo, galėsim pa- 
gilinti ir įrengti kelias saugojimo duobes, gal net garinę. 

— Ar nėjote medžioti, kai oras pasitaisė? — nustebo Jondalaras. 

— Bizonų medžioklė buvo labai sėkminga, o Mamutai ne itin sekasi 
ieškoti. Atrodo, jis teranda ištrūkusius bizonus, dėl tiek eiti neverta. Nu- 
sprendėme verčiau pastatyti priestatą, įrengti vietą arkliams, nes Aila ir jos 
arkliai buvo labai naudingi. 

— Su kapliais ir ssmtuvais lengviau, Talutai, tačiau kiek darbo... šitiek 
kasimo, - tarė Aila nustebusi ir truputį susijaudinusi. 

— Mes turime daug dirbti galinčių žmonių, Aila. Kone visi pritarė, jog 
sumanymas puikus, ir norėjo padėti... Širdingai tave sutikti. 

Jaunoji moteris staiga pajuto užplūstant emocijas ir užsimerkė, kad 
suvaldytų besiveržiančias dėkingumo ašaras. Jondalaras su Talutu tai re- 
gėdami supratingai nusisuko. 

Vis dar susidomėjęs statyba Jondalaras apžiūrinėjo sienas. 

— Atrodo, tarsi būtumėte kasę ir tarp pakylų, - pakomentavo jis. 

— Taip, pagrindinėms atramoms, - tarė Talutas, rodydamas šešias link 
vidurio smailėjančias milžiniškas mamutų iltis, ties pagrindu pleištuotas 
mažesniais kaulais - stuburo ir pirštikaulių dalimis. Jos buvo išdėliotos 
vienodais intervalais palei sieną abipus dviejų porų mamutų ilčių, kurios 
buvo panaudotos arkinėms durims. Stiprios, ilgos, lenktos iltys buvo pa- 
grindiniai žeminės statybos elementai. 

Mamutų medžiotojui Talutui toliau aiškinant pusiau požeminio būs- 
to statybos ypatumus, Aila su Jondalaru vis labiau stebėjosi. Viskas buvo 
kur kas sudėtingiau, nei jie įsivaizdavo. Pusiaukelėje tarp būsto centro ir 
atraminių sienos ilčių stovėjo šeši mediniai basliai - nusmailinti medžių 
kamienai, žievė nulupta, su išsišakojimais viršuje. Iš išorės aplinkui pries- 
tatą, atremtos į pylimą, ant žemės buvo sustatytos mamutų kaukolės, pa- 
ramstytos petikauliais, šlaunikauliais, nugarkauliais ir keletu strategiškai 
išdėstytų ilgesnių kojų kaulų ir šonkaulių. Viršutinė sienos dalis, sudaryta 
daugiausia iš mentikaulių, šlaunikaulių ir mažesnių mamutų ilčių, jungėsi 


su stogu, kuris buvo paremtas mediniais rąstais, skersai suguldytais tarp 

išorinių ilčių ir vidinių baslių. Tarp tvirtų ilčių buvo įsprausta ir pririšta 
tikra kaulų mozaika: visi išmoningai parinkti, kai kurie palyginti, kad tik- 
tų į numatytą vietą, lyg dėlionės detalės. Iš tų mozaikų buvo formuojama 
lenkta siena. 

Šiek tiek medienos galima buvo surasti upių slėniuose, tačiau staty- 
bai reikalingų mamutų kaulų buvo gausu. Tik mažą dalis statybai nau- 
dojamų kaulų buvo pačių mamutojų sumedžiotų mamutų. Didžiąją 
dalį statybinių medžiagų mamutojai atsigabendavo iš įspūdingų kaulų 
krūvų ties upės linkiu. Parsinešdavo kaulų ir nuo maitėdų apgraužtų 
griaučių, surastų stepėse, tačiau atviros stepės tiekė ir kitokių svarbių 
medžiagų. 

Kasmet bandomis migruojantys šiaurės elniai numesdavo savo ragus, 
o mamutojai juos susirinkdavo. Baigiant įrengti būstą šiaurės elnių ragai 
buvo suraizgyti į stiprų rėmą skliautiniam stogui, o centre palikta skylė 
dūmams išeiti. Paskui iš gluosnių, augančių prie upės, surištas tankus kili- 
mas, patiestas skersai ragų rėmo ir tvirtai pririštas. Jis leidosi žemyn kauli- 
ne siena, kad susidarytų tvirtas pagrindas virš stogo ir virš sienos. Paskui, 
vandeniui sulaikyti, iki pat žemės buvo paklota ir prie gluosnių pritvirtin- 
ta lygi storesnė žolės danga. Žolės sluoksnis buvo užklotas tankia velėna. 
Sunaudojus velėną, iškeltą kasant duobę priestatui, kiek trūko, buvo atsi- 
nešta iš pievos netoliese. 

Visos statinio sienos buvo dviejų trijų pėdų storio, tačiau dar liko pa- 
dengti priestatą viena paskutine medžiaga. 

Jie stovėjo lauke žavėdamiesi nauju statiniu, kai Talutas baigė smulkiai 
aiškinti žeminės konstrukciją. 

— Tikiuosi, orai pasitaisys, — tarė jis, išraiškingai mosteldamas giedro 
žydro dangaus link. - Reikia pabaigti. Jei nebaigsime, nesu tikras, ar ilgai 
ji stovės. 

— O kiek stovės žeminė? — pasiteiravo Jondalaras. 

— Tiek, kiek aš gyvensiu, o gal ir ilgiau. Žeminės yra žiemos namai. Va- 
sarą paprastai išeiname: į vasaros susirinkimą, didžiąją mamutų medžioklę 
ir kitokias keliones. Vasara skirta kelionėms, augalams rinkti, medžioti ir 
žvejoti, prekiauti ir svečiuotis. Kai išeiname, didumą daiktų paliekame čia, 


nes kasmet grįžtame. Liūto stovykla yra mūsų namai. 

— Jei tikiesi, kad šis priestatas ilgam taps Ailos arklių namais, geriau 
pabaikime, kol turime progą, - įsiterpė Nezė. 

Jos su Digija pastatė didžiulę sunkią odą su vandeniu, kurią atitempė 
nuo beužšąlančios upės. Tada pasirodė kasimo įrankiais nešinas Ranekas. 
Jis tempė didelį krepšį, pilną vienalyčio drėgnos grunto. 

- Nesu girdėjęs, kad kas taip vėlai statytų žeminę ar netgi jos dalį, - 
rarstelėjo jis. 

Greta jo stovėjo Barzekas. 

— Bus įdomu išbandyti, - tarė jis, statydamas kitą krepšį slidaus purvo, 
kurio vyrai prikasė upės pakrantėje. Paskui pasirodė Danugas su Druvezu, 
abu tempė dar po krepšį drėgno purvo. 

— Tronija užkūrė laužą, — tarė Tulija, viena imdama sunkią odą su 
vandeniu, kurią Nezė su Digija tempė dviese. - Tornekas su kitais krauna 
sniegą tirpinti, kai įkaitinsime šitą vandenį. 

— Norėčiau padėti, - tarė Aila spėliodama, kiek ji galės būti naudinga. 
Visi, regis, tiksliai žinojo, ką daryti, o ji nė supratimo neturėjo, kas vyksta, 
juo labiau - kuo galėtų prisidėti. 

— Tikrai, ar galime padėti? — pridūrė Jondalaras. 

- Žinoma, juk tai arkliams, - pakomentavo Digija, - tačiau pirma 
duosiu tau savo kokias senas drapanas, Aila. Tai purvinas darbas. Gal Ta- 
lutas ar Danugas paskolins ką Jondalarui? 

— Surasiu, - pažadėjo Nezė. 

— Jei vis dar būsit tokie nekantrūs, kai baigsime, galėsit ateiti ir padėti 
statyti kitą žeminę. Mudu su Tarnegu įkursime naują stovyklą... Kai susi- 
jungsiu su Branagu, - šypsodamasi pridūrė Digija. 

— Ar kas nors užkūrė laužus garinėse? — pasiteiravo Talutas. - Po šito 
visi norės apsišvarinti, ypač todėl, kad šįvakar laukia šventė. 

— Vaimezas su Frebeku užkūrė iš pat ankstaus ryto. Dabar neša dau- 
giau vandens, - atsakė Nezė. - Krosija, Manuvas ir Latija su keliais mažiais 
išėjo parnešti šviežių pušų šakų, kad pirtyse gaiviai kvepėtų. Fralija irgi 
norėjo eiti, tačiau nenorėjau, kad ji keberiotųsi aukštyn ir žemyn po kal- 
vas, todėl paprašiau jos prižiūrėti Raidagą. Ji prižiūri ir Hatalą. Mamuta 
irgi užsiėmęs, kažką ruošia šio vakaro apeigoms. Nujaučiu, kad kažkokią 

299 į 


JEAN M. AUEL 


— Tiesa... Mamuta prašė perduoti tau, kad ženklai palankūs medžioklei 
po kelių dienų, Talutai. Jis teiravosi, ar norėtum, kad paieškotų, - pasakė 
Barzekas. 

— Ženklai, palankūs medžioklei, — tarė dičkis vadas. - Tik pažvelk į 
šitą sniegą! Minkštas apačioje, aptirpęs iš viršaus. Jei gerai pašals, turėsime 
ledo plutą, tokiomis sąlygomis gyvūnai visada įklimpsta. Taip, manau, ne- 
blogai sumanyta. 

Visi patraukė link laužo, kur ant rėmo tiesiai virš liepsnų buvo paka- 
binta didelė oda su lediniu upės vandeniu. Upės vanduo buvo reikalingas 
tik sniego tirpinimo procesui pradėti: iš pradžių sniegas buvo verčiamas į 
vandenį. Jam tirpstant vanduo krepšiais buvo išsemiamas ir pilamas į kitą 
didelį, purviną, dėmėtą kailį, kuriuo buvo išklota duobė žemėje. Buvo 
pridedama ypatingojo grunto, atgabento nuo upės kranto, ir maišoma su 
vandeniu, kad susidarytų tiršta lipnaus, glotnaus molio suspensija. 

Keletas žmonių užsiropštė ant naujo velėna uždengto priestato stogo 
su vandeniui nelaidžiais krepšiais, pilnais takaus purvo, ir samčiais pradė- 
jo pilti jį link stogo šonų. Aila su Jondalaru stebėjo, o netrukus patys prisi- 
jungė. Stovintieji apačioje skleidė molį aplink, kad visas paviršius tolygiai 
ir storai pasidengtų. 

Tvirtas, lipnus molis, kurio smulkiausias daleles išplovė ir atskyrė upė, 
nesugers vandens. Sluoksnis buvo nelaidus vandeniui. Lietus, šlapdriba, 
tirpstantis sniegas — niekas negalės prasiskverbti. Netgi sušlapęs molio 
sluoksnis buvo nelaidus. Išdžiūvęs paviršius ilgainiui pasidarydavo toks 
kietas, kad dažnai net būdavo naudojamas kaip paranki vieta daiktams ir 
įrangai laikyti. Geresniu oru čia buvo smagu užsibūti, pastoviniuoti, leis- 
tis į garsesnį ginčą ar tyliai pasėdėti ir tiesiog patylėti. Kai pasirodydavo 
svečių, čia užsiropšdavo vaikai, kad galėtų viską stebėti nesipainiodami po 
kojomis. Visi naudojosi šia pakyla, kai reikėdavo auditorijos ar būdavo, ką 
pažiūrėti. 

Molio buvo sumaišyta daug. Aila tempė sunkų krepšį, laistydama molį 
per kraštus ir juo apsitaškydama. Nesvarbu. Ji jau buvo išsipurvinusi, kaip 
ir visi kiti. Digija buvo teisi: tai nešvarus darbas. Baigę lieti šonus darbi- 
ninkai pasitraukė nuo krašto ir pradėjo dengti viršų, tačiau kupolo pavir- 


šiui pasidengus drėgnu slidžiu purvu, vaikščioti tapo nesaugu. 

Aila iš krepšio išpylė likusį purvą ir stebėjo, kaip jis lėtai slysta žemyn. Ji 
pasisuko eiti atidžiai nežiūrėdama, kur stato koją. Nė susigaudyti nespėjus 
kojos jau slydo, ir Aila plojosi į pačios ką tik išpiltą šviežią minkštą molį. 
Nevalingai spiegdama ji suapvalintu stogo kraštu ir priestato šonu slydo 
žemyn. 

| Kitą akimirką pajuto, kaip vos pasiekusią žemę ją sugavo tvirtos ran- 
kos, ir išsigandusi ji pamatė besijuokiantį, moliu apdrabstytą Raneko 
veidą. 

— Šitas būdas paskleisti molį šonu irgi tinka, - tarė vyras, prilaikyda- 
mas Ailą, kol ji susitvardė. Tada, nepaleisdamas iš glėbio, pridūrė: - Jei 
užsimanysi pakartoti, aš čia palauksiu. 

Ji jautė šilumą ten, kur jis prisilietė prie šaltos jos rankos odos, ji puikiai 
suvokė prie jos kūno prisispaudusį raižytojo kūną. Tamsios Raneko akys, 
blizgančios ir gilios, buvo kupinos gilaus troškimo, kuris sukėlė neprašy- 
tą atsaką iš pačių jos moteriškumo gelmių. Aila lengvai suvirpėjo, pajuto, 
kaip nurausta, tada nudelbė akis ir pasitraukė kuo toliau nuo jo prisilieti- 
mo. 

Dirstelėjus į Jondalarą pasitvirtino tai, ką ji ir tikėjosi pamatyti. Ze- 
landonietis buvo piktas. Jo kumščiai buvo sugniaužti, smilkiniai pulsavo. 
Aila paskubomis nusigręžė. Dabar ji jau geriau suprato jo pyktį, suvokė, 
jog.tai yra jo baimės išraiška - baimės prarasti, baimės būti atstumtam. Vis 
dėlto dėl jo reakcijos ji jautėsi kiek sudirgusi. Ji nekalta, kad nuslydo, buvo 
dėkinga Ranekui, kad jis buvo ten ir ją sugavo, tačiau išraudo prisiminusi 
savo reakciją į užsitęsusį jo prisilietimą. Ir šito negalėjo suvaldyti. 

— Einam, Aila, - tarė Digija. - Talutas sako, kad jau pakaks, ir garinės 
įkaitusios. Einam, nusigramdysim šitą purvą ir pasiruošim šventei. Ji tavo 
garbei. 

Abi jaunos moterys žengė į žeminę pro naująjį įėjimą. Priėjusi mamuto 
židinį, Aila staiga atsisuko į draugę: 

— Digija, o kas yra garinė? 

— Nejaugi nesi buvusi garinėje? 

— Ne, - papurtė galvą Aila. 

— O, tau patiks! Tuos molinus drabužius galėsi nusivilkti prie tauro ži- 


dinio. Moterys paprastai naudojasi galine pirtimi. Vyrams patinka šita, — 

per šiaurės elnio židinį einant į gervės židinį, Digija parodė arką už Ma- 
nuvo lovos. 

— Tai ne saugykla? 

— Manei, kad visos šoninės patalpos yra saugyklos? Spėju, nežinojai, 
tiesa? Tu taip įsiliejai į mūsų gyvenimą, kad sunku prisiminti, jog iš tikrųjų 
esi Čia visai neseniai, - Digija sustojo ir pažvelgė į Ailą. - Džiaugiuosi, kad 
būsi viena iš mūsų, manau, tau taip skirta. 

Aila droviai nusišypsojo 

— Aš taip pat džiaugiuosi, džiaugiuosi, kad tu čia esi, Digija. Smagu 
pažinoti moterį... jauną... kaip ir aš. 

— Suprantu, - šypsodamasi atsakė Digija. — Aš taip norėjau, kad tu 
greičiau sugrįžtum. Po vasaros ketinu išeiti. Beveik nesinori. Noriu būti 
stovyklos vadė, kaip ir mama, tačiau aš jos ilgėsiuosi, ir tavęs, ir visų kitų. 

— Ar toli iškeliausi? 

— Nežinau. Dar nenusprendėm, - tarė Digija. 

— O kam eiti toli? Kodėl nenorite statyti žeminės greta? — klausė 
Aila. 

— Nežinau. Beveik niekas nestato, tačiau tikriausiai būtų galima. Ne- 
galvojau apie tai, - nuoširdžiai nusistebėjo Digija. Paskui, priėjusi pasku- 
tinį žeminės židinį, ji pridūrė: - Nusivilk šituos purvinus drabužius ir pa- 
prasčiausiai palik krūvoje ana ten. 

Digija su Aila nusilukšteno purvinus apdarus. Aila jautė šilumą, sklin- 
dančią iš už raudonos odos užuolaidos, nuleistos nuo gana žemos mamuto 
ilčių arkos tolimiausioje galinėje pastato sienoje. Digija pasilenkė ir įėjo. 
pirma. Aila nusekė iš paskos, tačiau atitraukusi užuolaidą akimirką stabte- 
lėjo bandydama įsižiūrėti. 

— Paskubėk ir uždaryk! Išleisi visą šilumą! — šūktelėjo kažkas iš garų 
kupinos, silpnai apšviestos, padūmavusios patalpos. 

Aila greitai įbėgo, nuleido užuolaidą ir pajuto, kaip ją visą apgaubia 
šiluma. Digija nusivedė ją žemyn grubiais laipteliais, padarytais iš mamu- 
tų kaulų, atremtų į kokių trijų pėdų gylio žemėje iškastos duobės sieną. 
Aila stovėjo ant apačioje patiesto minkšto ilgais plaukeliais kažkokio gy- 
vūno kailio laukdama, kol akys apsipras, paskui apsidairė. Patalpa buvo 
maždaug šešių pėdų pločio ir dešimties pėdų ilgio. Ją sudarė dvi apskritos 

sujungtos sekcijos, abi žemomis skliautinėmis lubomis — vos trys ar keturi 
coliai virš galvos. 

Karštos kaulų anglys, išbarstytos ant grindų didesniajame plote, ryškiai 
žėrėjo. Abi jaunos moterys nuėjo per mažesnę patalpėlę ir prisijungė prie 
kitų moterų. Aila pamatė, kad sienos uždengtos kailiais, o didesnės erdvės 
grindys padengtos rūpestingai, su tarpais išdėliotais mamutų kaulais, kad 
būtų galima praeiti tarp žioruojančių anglių. Vėliau, pilant vandenį ant 
grindų, kad pasigamintų garų, arba prausiantis, jis susigerdavo į žemę po 
kaulais, o kojos likdavo virš purvo. 

Į viduryje deganųį laužą buvo įmesta daugiau anglių. Jos buvo ir šilu- 
mos, ir vienintelis šviesos šaltinis, išskyrus blyškią dienos šviesos apybrėžą 
aplink uždengtą dūmų angą. Nuogos moterys sėdėjo aplink židinį ant lai- 
kinų suolelių, padarytų plokščius kaulus uždėjus ant kitų mamutų kaulų. 
Palei sieną buvo išrikiuoti indai su vandeniu. Dideliuose, tvirtuose tankiai 
suaustuose krepšiuose buvo šaltas vanduo, o garai virto iš stambių gyvūnų 
skrandžių, įtaisytų ragų rėmuose. Kažkuri moteris iš laužo dviem plokš- 
čiais kaulais iškėlė iki raudonumo įkaitusį akmenį ir metė į vieną iš van- 
dens pripildytų skrandžių. Patalpą apgaubė pušų kvapo garų debesis. 

— Štai, sėskis tarp Tulijos ir manęs, — paslinkusi savo platų kūną į vie- 
ną pusę padarė vietos Nezė. Tulija pasislinko į kitą pusę. Ji taip pat buvo 
stambi moteris, tačiau jos kūną sudarė kone gryna raumenų masė, nors 
kuplios moteriškos formos neleido abejoti dėl lyties. 

— Pirmiausia norėčiau nusiplauti purvą, - tarė Digija. - Tikriausiai ir 
Aila norėtų. Ar matėt, kaip ji nuslydo šonu? 

— Ne. Ar nesusižeidei, Aila? - pasiteiravo Fralija akivaizdžiai susirūpi- 
nusi. Ji kiek nesmagiai jautėsi dėl smarkiai atsikišusio pilvo. 

Digija nusijuokė dar Ailai nespėjus atsakyti. 

— Ranekas ją sugavo ir visiškai neatrodė nusiminęs. 

Moterys pradėjo šypsotis ir linkčioti. 

Digija paėmė mamuto kaukolės kriauklę, į ją įpylė ir karšto, ir šalto 
vandens, atsitiktinai iš karšto vandens išgriebė pušies šakelę ir iš tamsaus 
kažkokios minkštos medžiagos kauburio išpešė saują Ailai, paskui sau. 

— Kas čia? — pasiteiravo Aila, čiuopdama neįtikėtinai minkštą ir švel- 


nią medžiagą. 

— Mamutų pavilnė, - tarė Digija. - Apatinis sluoksnis, kurį jie užsiau- 
gina žiemą. Meta ją dideliais kuokštais kiekvieną pavasarį, tiesiai per ilgus 
kailio plaukus. Pavilnė užkimba už medžių ir krūmų, kartais gali tiesiog 
nuo žemės prisirinkti. Pamerk į vandenį, lengviau purvą nusiplausi. 

— Ir plaukai molini, - pasiskundė Aila, - reikėtų išsitrinkti. 

— Geriau nusiprausime vėliau, kai truputį išprakaituosime. 

Jos nusiprausė vandeniu ir paniro į garų lavinas. Paskui Aila atsisėdo 
tarp Digijos ir Nezės. Digija atsilošė, užsimerkė ir patenkinta atsiduso, ta- 
čiau Aila, nustebusi, kad visos sėdi kartu ir prakaituoja, stebėjo moteris. 
Latija, įsitaisiusi kitapus Tulijos, jai nusišypsojo. Aila atsakė šypsena. 

Ties įėjimu kilo bruzdesys. Aila pajuto šaltą vėją ir suprato, kokia yra 
įkaitusi. Visos atsisuko pažiūrėti, kas atėjo. Žemyn nusiropštė Rugija su 
Tusija, iš paskos nešina Nuvija nusikeberiojo Tronija. 

— Reikėjo žindyti Hatalą, - pranešė Tronija. - Tornekas užsimanė pa- 
siimti jį į garinę, nenorėjau, kad imtų nervintis. 

— Argi vyrai čia neįleidžiami, netgi vyriškosios lyties kūdikiai? — nusi- 
stebėjo Atila. 

— Ar visi vyrai pirtyje, Tronija? Gal reikia pasiimti Raidagą? - paklausė 
Nezė. 

— Jį nusivedė Danugas. Manau, šįkart vyrai nusprendė, kad reikia eiti 
visiems, - pastebėjo Tronija, - netgi vaikams. 

— Frebekas pasiėmė Tašerį ir Krisaverą, - užsiminė Tusija. 

— Jau laikas jam pradėti daugiau užsiimti tais berniukais, - suniurnėjo 
Krosija. — Argi tai ne vienintelė priežastis, kodėl su juo susijungei, Fralija? 

— Ne, mama. Tai ne vienintelė priežastis. 

Aila nustebo. Ji nebuvo girdėjusi, kad Fralija nepritartų motinai, net- 
gi švelniai. Nė viena kita, regis, nieko nepastebėjo. Gal čia, vien tik tarp 
moterų, Fralijai nereikėjo nerimauti, kad stoja į kurio nors pusę. Krosija 
sėdėjo atsilošusi, užsimerkusi; buvo nuostabu, kokia dukra į ją panaši. Tie- 
są sakant, netgi pernelyg panaši. Išskyrus didžiulį pilvą, Fralija buvo tokia 
liesa, kad atrodė kone tokia pat sena kaip ir jos motina. Aila pastebėjo, 
kad jos čiurnos patinusios. Blogas ženklas. Aila troško ją apžiūrėti ir staiga 
suvokė, kad galėtų tai padaryti tiesiog čia. 


— Fralija, čiurnos smarkiai tinsta? - truputį dvejodama paklausė Atila. 

Moterys atsitiesė laukdamos Fralijos atsakymo, tarsi visos staiga būtų 
suvokusios, kas ką tik toptelėjo Ailai. Netgi Krosija stebėjo dukterį nesa- 
kydama nė žodžio. 

Fralija dirstelėjo į savo pėdas, tarsi vertindama patinusias čiurnas, svars- 
tydama, ką pasakyti. Tada pakėlė akis. 

— Taip, pastaruoju metu jos ištinusios, — atsakė ji. 

Nezė garsiai, su palengvėjimu atsiduso, panašiai pasijuto ir visos kitos. 

— Vis dar pykina rytais? - teiravosi Aila, kiek palinkusi pirmyn. 

— Su pirmaisiais dviem taip ilgai nebuvo bloga. 

— Fralija, leisi man... tave apžiūrėti? 

Fralija apžvelgė moteris. Nė viena netarė nė žodžio. Nezė šypsodamasi 
jai linktelėjo, tyliai ragindama sutikti. 

— Gerai, - nusileido Fralija. 

Aila greitai atsistojo, apžiūrėjo jos akis, pauostė krūtis, palietė kaktą. 
Pirtyje buvo per tamsu gerai matyti ir pernelyg karšta, kad galėtum ką 
nors nuspręsti. 

— Gal atsigultum? — paprašė Aila. 

Visos pasitraukė padarydamos vietos Fralijai išsitiesti. Aila čiuopė, 
klausėsi ir apžiūrinėjo ją kruopščiai, su akivaizdžiu išmanymu, o moterys 
smalsiai stebėjo. 

— Manau, sergi ne tik rytiniu pykinimu, - baigusi tarė Aila. — Šio to 
paruošiu, padėsiu, kad maistas taip greitai neišeitų. Pasijusi geriau. Padės 
nuo tinimo. Gersi? 

— Nežinau, - atsakė Fralija. - Frebekas stebi viską, ką valgau. Man re- 
gis, jis dėl manęs nerimauja, tačiau to nepripažįsta. Teirausis, iš kur gavau. 

Krosija sėdėjo tvirtai sučiaupusi lūpas, akivaizdžiai bandydama sulai- 
kyti besprūstančius žodžius, baimindamasi, kad, jeigu prašneks, Fralija 
gali stoti į Frebeko pusę ir atsisakyti Ailos pagalbos. Nezė su Tulija persi- 
metė žvilgsniais. Keista, kad Krosija šitaip tvardėsi. 

Aila linktelėjo. 

— Man regis, žinau būdą, - tarė ji. 

— Nežinau, kaip kitos, tačiau ketinu apsivalyti ir dingti, - pareiškė Di- 
gija. - Ką manai, jei išsivoliotume sniege? Dabar pat, Aila? 


— Neprieštarauju. Perkaitau. 


Jondalaras praskleidė užuolaidą priešais lovos pakylą, kur jiedu su Aila 
miegojo, ir nusišypsojo. Ji sėdėjo sukryžiavusi kojas lovos viduryje, nuoga, 
rausva spindinčia oda ir šukavosi drėgnus plaukus. 

— Taip gerai jaučiuosi, - nusišypsojo ji atsakydama į jo šypseną. - Digi- 
ja sakė, kad man patiks. Ar tau patiko garinė? 

Jondalaras įsiropštė į vidų greta jos ir leido užuolaidai nukristi. Jo raus- 
va oda irgi švytėjo, tačiau jis buvo visiškai apsirengęs, ką tik susišukavęs ir 
susirišęs plaukus į kuodą ties sprandu. Garinė taip atgaivino, kad jis net 
norėjo nusiskusti, tačiau tik pasitvarkė barzdą. 

— Visada ją mėgau, - atsakė jis, o paskui jau nebegalėjo atsispirti geis- 
mui. Apkabinęs pabučiavo Ailą ir ėmė glamonėti jos šiltą kūną. Ji noriai 
atsiliepė, atsidavė jo glėbiui, ir jis išgirdo tylią aimaną, kai pasilenkęs ap- 
žiojo jos spenelį. 

— Didžioji Motina, moterie, tu tokia gundanti, — tarė jis atsitraukda- 
mas. - Tik ką žmonės pasakys, kai pradėję rinktis prie mamuto židinio į 
įdukrinimo šventę ras mus ne apsirengusius ir pasiruošusius, o besidalijan- 
čius malonumais? 

— Galėsime paprašyti jų ateiti kiek vėliau, - šypsodamasi atkirto ji. 

Jondalaras garsiai nusijuokė. 

— Tikiu, kad taip ir padarytum, tiesa? 

— Na, juk davei man ženklą? - tarė ji šelmiškai šypsodamasi. 

- Ženklą? 

- Juk pameni. Ženklą, kurį vyras duoda moteriai, kai jos nori. Sakei, 
kad aš visada suprasiu, tada pabučiavai ir palietei štai šitaip. Ką gi, ką tik 


os 


MAMUTŲ MEDŽIOTOJAI 


parodei man ženklą, o kai vyras duoda ženklą, genties moteris niekada 
neatsisako. 

— Ar tikrai niekada neatsisako? — vis dar negalėjo patikėti Jondalaras. 

— Šito jos mokomos, Jondalarai. Šitaip elgiasi tikra genties moteris, — 
atsakė ji neva visiškai rimtai. 

— Hmm, nori pasakyti, rinktis galiu aš? Jei tarčiau „Likim čia ir pa- 
simėgaukim malonumais“, tu priverstum visus laukti? — jis stengėsi būti 
rimtas, tačiau akyse spindėjo džiaugsmas dėl to, ką jis laikė pokštu. 

— Tik, jei tu duosi man ženklą, - atsakė ji tuo pačiu tonu. 

Jis vėl apglėbė Ailą ir pabučiavo, pajuto jos šiltą odą ir dar šiltesnį at- 
saką, jau beveik gundėsi patikrinti, juokauja ji ar tikrai taip galvoja, tačiau 
nenoriai ją paleido. 

— Nenorėčiau to daryti, bet geriau leisiu tau apsirengti. Neilgai trukus 
čia pradės rinktis žmonės. Ką ketini apsivilkti ? 

— Iš tikrųjų nieko neturiu, išskyrus kelis genties apsiautalus, drabužius, 
kuriuos vilkėjau, ir papildomą porą kelnių. Norėčiau turėti daugiau. Di- 
gija man parodė, ką ji ketina apsivilkti. Drabužis toks gražus, nesu nieko 
panašaus mačiusi. Ji davė man vieną savo šepečių, kai pradėjau šukuoti 
plaukus karšuliu, - tarė Aila, rodydama Jondalarui plataus smailėjančio 
teptuko formos šepetį iš kietų mamutų plaukų. Vietoj rankenos jie viena- 
me gale buvo tvirtai susukti žaliamine oda. - Taip pat ji davė man kelias 
gijas karoliukų ir kriauklelių. Manau, įsipinsiu juos į plaukus kaip ir ji. 

— Geriau netrukdysiu tau ruoštis, - tarė Jondalaras atitraukdamas 
užuolaidą. Pasilenkęs ją pabučiavo, tada atsistojo. Odos užuolaidai nu- 
sileidus jis kelias minutes stovėjo stebeilydamas į ją, o raukšlės išvagojo 
kaktą. Būtų mielai su ja pasilikęs, jei nereikėtų nerimauti dėl kitų žmonių. 
Gyvendami slėnyje jie galėjo daryti ką panorėję ir kada panorėję. Jondala- 
ras nemanė, kad ją įdukrins žmonės, kurie gyvena taip toli nuo jo namų. 
Kas, jei ji panorės čia pasilikti ? Jį užliejo nerimas, kad po šio vakaro niekas 
nebebus taip, kaip buvę. 

Pasisukęs eiti jis pajuto Mamutos žvilgsnį. Šamanas jam pamojo. Aukš- 
taūgis jaunas vyras pasuko prie ne ką žemesnio senolio. 

- Jei nesi per daug užsiėmęs, norėčiau paprašyti tavo pagalbos, - tarė 

— Su džiaugsmu padėsiu. Ką galėčiau padaryti? — pasiteiravo Jonda- 
laras. 

Mamuta parodė jam keturis ilgus polius, sudėtus ant saugojimo paky- 
padaryti iš tvirtų mamutų ilčių. Lenktų mamutų ilčių, kurios buvo for- 
muojant ištiesintos. Tada senolis padavė jam didelį akmeninę tvoklę su 
kotu. Jondalaras įdėmiau apžiūrėjo sunkų, į kūjį panašų įrankį, nes nieko 
panašaus anksčiau nebuvo matęs. Jis visas buvo aptrauktas oda. Jondala- 
ras numanė, kad aplink didįjį akmenį įrėžtas griovelis, paskui akmuo ap- 
suktas lanksčia gluosnio vytele, kurios galai užlenkti iki kaulo rankenos. 
Visa tvoklė buvo apsukta drėgna neišdirbta, tik švariai nugrandyta oda. 
Žaliaminė oda džiūdama smarkai susitraukia, tad abu, didžiulis akmuo ir 
rankena, susirakino į kietą, tvirtą, vientisą padargą. 

Šamanas nusivedė Jondalarą prie laužo duobės ir pakėlęs žolės kilimė- 
lį parodė apie šešių colių skersmens skylę, kuri buvo pilna pripilta mažų 
akmenukų ir kaulų gabalėlių. Mamuta juos išėmė, tada Jondalaras atne- 
šė ir į skylę įsmeigė vieną mamuto kaulo baslį. Šamanas prilaikė jį, kad 
stovėtų tiesiai, o Jondalaras užvertė akmenimis ir kaulais bei tvirtai juos 
suplūkė akmenine tvokle. Tvirtai įstatę baslį vyrai įdėjo kitą, paskui trečią 
ir ketvirtą puslankiu kiek tolėliau nuo laužo. 

Tada senolis atsinešė paketą ir atsargiai, pagarbiai išvyniojęs išėmė dai- 
liai susuktą plonos kaip plėvelė pergamentą primenančios medžiagos lakš- 
tą. Ją išvyniojus, Jondalaras pamatė nutapytas įvairių gyvūnų - mamutų, 
paukščių bei urvinio liūto - figūras bei keistus geometrinius raštus. Vyrai. 
pritvirtino pergamentą prie stačių kaulo kuolų: kiek tolėliau nuo laužo 
jie sukūrė skaidrų tapytą ekraną. Jondalaras kelis žingsnius atsitraukė, kad 
įvertintų visumą, o paskui smalsiai apžiūrėjo iš arčiau. Perpjautos, išvaly- 
tos ir išdžiovintos žarnos paprastai būdavo skaidrios, tačiau šitas ekranas 
buvo padarytas iš kažko kito. Jondalarui dingojosi, kad jis žino, kokia tai 
medžiaga, bet nebuvo tuo tikras. 

- Šitai padaryta ne iš žarnų, tiesa? Jas būtų reikėję susiūti, o Čia vienti- 
sas gabalas, - Mamuta pritariamai sulinksėjo. - Tada tai tikriausiai labai 
stambaus žvėries membraninis vidinis odos sluoksnis, kažkokiu būdu at- 

Senolis nusišypsojo. 

— Mamutė, - pasakė jis. - Balta mamuto patelė. 

Jondalaro akys išsiplėtė, ir jis dar kartą su baiminga pagarba pažvelgė 
į ekraną. 

— Kiekvienai stovyklai atiteko baltosios mamutės dalis, nes ji atidavė 
savo dvasią per pirmąją vasaros susirinkimo medžioklę. Dauguma stovy- 
klų norėjo ko nors balto. Aš paprašau šito. Mes vadiname tai odos šešėliu. 
Jis mažiau vertingas nei baltieji gabalai, jo nepademonstruosi, kad visi pa- 
matytų akivaizdžią galią, tačiau aš tikiu, kad tai, kas subtilu, kas vos paste- 
bima, kartais veikia stipriau. Tai daugiau negu mažas gabalėlis. Tai talpina 
savyje vidinę visumos dvasią. 

Staiga į mamuto židinio erdvę įsiveržė Brinanas su Krisaveras. Berniu- 
kai gaudydami vienas kitą skuodė koridoriumi nuo tauro ir gervės židinių. 
Jie pargriuvo susikibę, imdamiesi ir vos neatsitrenkė į trapų ekraną. Vai- 
kai sustojo, kai Brinanas pastebėjo liesą ilgą koją, užstojančią jiems kelią. 
Jie pakėlė galvas tiesiai į Mamutos piešinį ir aiktelėjo. Paskui pakėlė akis 
į Mamutą. Jondalarui atrodė, kad šamano veidas visiškai ramus, tačiau 
septynmetis ir aštuonmetis, pažvelgę į senąjį šamaną, spėriai atsistojo ir 
atsargiai šonu praslydę pro ekraną nukiūtino link pirmojo židinio, tarsi 
būtų griežtai išbarti. 

— Jie atrodė atgailaujantys, kone išsigandę, tačiau tu nepasakei nė žo- 
džio, o anksčiau tavęs jie nebijojo, - tarė Jondalaras. 

— Vaikai pamatė ekraną. Kartais pažvelgęs į galingos dvasios esmę pa- 
matai savo širdį. 

Jondalaras nusišypsojo ir linktelėjo, tačiau abejojo, kad suprato, ką 
senasis šamanas norėjo pasakyti. „Jis kalba kaip zelandonės, - pagalvojo 
jaunasis vyras. - Savaip kalbasi su šešėliais, kaip ir kiti jo pašauktieji. Vis 
dėlto Jondalaras nebuvo tikras, ar nori pamatyti savo širdį. 

Eidami pro lapės židinį berniukai linktelėjo raižytojui. Jis jiems taip 
pat nusišypsojo. Raneko šypsena praplatėjo, kai jis vėl atsisuko į mamuto 
židinį, kurį jau senokai stebėjo. Ką tik pasirodė Aila. Ji stovėjo priešais 
užuolaidą ir tampė tuniką, norėdama ją išlyginti. Nors dėl tamsios odos to. 
nebuvo matyti, Ranekas ją pamatęs išraudo, pajuto, kaip širdis ėmė spar- 

Kuo dažniau jis ją regėjo, tuo dailesnė ji jam atrodė. Ilgi saulės spin- 
duliai, srūvantys pro dūmų angą, nukreipė savo mirguliuojančią šviesą į 
moterį, arba jam taip pasidingojo. Ranekas norėjo įsiminti tą akimirką, 
atsižiūrėti. Jis galvojo apie ją aistringai viską pagražindamas. Jos tankūs, 
puikūs plaukai minkštomis bangomis krito aplink veidą, kaip aukso de- 
besis žaidė su saulės spinduliais. Jos nesąmoningi judesiai įkūnijo ypa- 
tingą grakštumą. Niekas nežino, kokį nerimą Ranekas išgyveno, kol ji 
buvo iškeliavusi, arba kokią laimę jautė, kad ji taps viena iš jų. Raižytojas 
susiraukė, kai moterį pamatęs Jondalaras prie jos priėjo ir savininkiškai 
apkabino. 

Aila su Jondalaru patraukė link pirmojo židinio. Moteris stabtelėjo 
ir su akivaizdžiai baiminga pagarba bei susižavėjimu nužvelgė ekraną. 
Einant koridoriumi pro lapės židinį Jondalaras atsistojo tiesiai už jos. 
Ranekas pastebėjo, kad Aila nukaito jį pamačiusi, o tada nudelbė akis. 
Pamačiusį Raneką ilgšį taip pat išmušė raudonis, tačiau žvilgsnis akyse 
aiškiai bylojo, kad jo emocijose džiaugsmo nebuvo. Vyrai prasilenkdami 
stengėsi vienas kitą sugluminti žvilgsniu - Jondalaras buvo stipriai įpykęs 
ir akivaizdžiai pavydėjo, o Ranekas labai stengėsi atrodyti pasitikintis sa- 
vimi ir ciniškas. Raneko akys automatiškai pagavo rimtą žvilgsnį už Jon- 
dalaro ėjusio žmogaus, vyro, kuris buvo stovyklos dvasingumo esmė, ir 
dėl kažkokios priežasties raižytojas truputį susigėdo. 

Trijulė priėjo pirmąjį židinį ir perėjo prieangį. Aila pradėjo suprasti, 
kepimo duobės žemėje šalinami apvytę lapai ir sudrėkusi žolė, o nuo iš 
tos duobės kylančio aromato visiems tekėjo seilės. Pasiruošimas prasidėjo 
dar prieš einant prie upės kasti molio, maistas gaminosi visą laiką, kol jie 
dirbo. Dabar jį tereikėjo patiekti alkaniems stovyklos žmonėms. 

Pirmiausia buvo išimtos kažkokios apskritos, tvirtos, krakmolingos 
šaknys, kurias reikėjo ilgokai virti, paskui ištrauktas krepšys su kaulų 
čiulpų, mėlynųjų meškauogių ir įvairiausių smulkintų bei grūstų sėklų — 
balandų, grūdų mišinio ir aliejingų kedrinių pinijų - mišiniu. Ilgas va- 
landas garinta išėjo tiršta, į pudingą panaši masė, kuri išlaikė formą net ir 
nuėmus krepšį. Nors uogos suteikė lengvą vaisių skonį, patiekalas nebuvo 

ištroškintos garuose, su storu lašinių sluoksniu. Mėsa net byrėjo — tokia 
ji buvo minkšta. 

Saulė leidosi ir aštrus vėjas ragino visus eiti vidun, į žeminę, kartu at- 
sinešti ir maistą. Šį kartą, vėl išgirdusi pasiūlymą pirmai pasirinkti, Aila 
taip nebesidrovėjo. Ši šventė buvo surengta jos garbei, ir nors būti dėme- 
sio centre jai vis dar nebuvo lengva, Aila buvo laiminga. 

Greta prisėdo Digija, ir Aila pajuto, jog į ją spokso. Digijos tankūs 
rausvai rudi plaukai buvo suimti atgal ir susukti į aukštą spiralę. Su plau- 
kais suvyta gija iš apvalių kaulo karoliukų, kurių kiekvienas buvo raižytas 
ir pradurtas rankomis, išsiskyrė kaip kontrastingos sruogos. Ji vilkėjo ilgą 
laisvą suknelę iš lanksčios odos - Aila galvojo, jog tai ilga tunika, kritusi 
minkštomis klostėmis nuo diržu sujuosto liemens. Tunika buvo nudažy- 
ta sodriai ruda spalva, išdailinta iki blizgesio. Suknelė buvo be rankovių, 
tačiau plati ties pečiais, o tai sudarė trumpų rankovių įspūdį. Nuo pečių 
nugaroje ir nuo trikampio formos iškirptės priekyje krito ir kiek žemiau 
juosmens kabojo ilgų, rausvai rudų mamuto plaukų kutai. 

Iškirptės linija buvo pabrėžta triguba kaulo karoliukų juosta, o kaklą 
mergina buvo padabinusi kūgiškų kriauklių, suvertų pakaitomis su cilin- 
dro formos kreidos gabaliukais ir gintaro lašeliais, vėriniu. Dešinės ran- 
kos žastą juosė mamuto kaulo apyrankė su įrėžtu nepamainomu ševrono 
raštu. Raštas buvo ochros raudonumo, geltona ir ruda spalvomis kartojo- 
si ant diržo, suausto iš gyvūnų plaukų, dalis jų buvo dažyti. Prie diržo už 
kilpos buvo prikabintas titnago peilis sa mamuto kaulo rankena žaliami- 
nės odos dėkle, o ant kitos kilpos kabojo tuščiavidurio juodo tauro rago 
apatinė dalis - puodelis gėrimui ir tauro židinio talismanas. 

Sijonas buvo sukirptas įstrižai: pradedant šonuose virš kelių, smailėjo 
priekyje ir gale. Įstrižą apatinį drabužio kraštą pabrėžė trys eilės kaulų 
karoliukų, triušių kailiukų juostelė ir dar viena kailio juostelė iš suraižytų 
starų nugarėlių. Nuo jų kabojo dar vieni kutai iš ilgų išorinių apsauginių 
gauruotųjų mamutų plaukų, siekiantys iki pat blauzdų apačios. Digija 
nemūvėjo kelnių, tad pro kutus buvo matyti kojos, taip pat ir tamsiai rudi 
aukšti batai, ties pėdomis panašūs į mokasinus, nupoliruoti iki blizgesio, 


atsparūs vandeniui. 


21 k 


JEAN M. AUEL 


Ailai pasidarė smalsu, kaip jie tą odą nublizgina. Visos jos odos ir kai- 
liai buvo minkštos, natūralios elnenos tekstūros. Aila vis tebespoksojo į 
Digiją su baiminga pagarba ir galvojo, kad ji pat gražiausia jos kada matyta 
moteris. 

— Digija, ji nuostabi, ta... tunika? 

— Gali vadinti ilga tunika. Iš tikrųjų tai vasarinė suknelė. Pasisiuvau 
ją praėjusių metų susirinkimui, kai Branagas pirmą kartą manęs paprašė. 
Apsigalvojau dėl drabužio, kurį ketinau rengtis. Žinojau, kad būsim vidu- 
je, o besilinksminant pasidarys šilta. 

Prie jų prisijungė Jondalaras, ir tapo akivaizdu, kad jis taip pat laiko Di- 
giją gana patrauklia. Jam nusišypsojus, žavesiui nebuvo įmanoma atsispir- 
ti - šypsena ne tik perdavė jo jausmus, tačiau kažkokiu būdu juos sustipri- 
no. Reakcija buvo tokia kaip visada: Digija šiltai ir kviečiamai nusišypsojo 
aukštam patraukliam vyrui ryškiai mėlynomis akimis. 

Priėjo Talutas su didžiule maisto lėkšte rankoje. Aila spoksojo išsižio- 
jusi. Vadas buvo užsimaukšlinęs fantastišką galvos apdangalą, taip aukštai 
iškilusį, kad brūžino lubas. Skrybėlė buvo suformuota iš odos, dažytos 
įvairiomis spalvomis, kelių skirtingų rūšių kailių, įskaitant ilgą krūmynų 
voverės uodegą, kabančią nugaroje, bei priekinių galų dviejų gana mažų 
mamuto ilčių, kurios styrojo abipus galvos ir galiukais jungėsi tarpusavyje 
kaip įėjimo arkos iltys. Jo tunika, kuri siekė iki kelių, buvo tamsiai kašto- 
ninė, bent jau tiek, kiek buvo galima matyti, mat priekis buvo taip gausiai 
dekoruotas sudėtingu kaulų karoliukų, gyvūnų dantų ir įvairių kriaukle- 
lių raštu, kad buvo sunku įžiūrėti odą. 

Be to, Talutui ant kaklo kabėjo sunkus vėrinys iš urvinio liūto letenų 
ir iltinių dantų su įterptais gintaro lašeliais, o ant krūtinės kabojo mamu- 
to kaulo plokštelė, išraižyta paslaptingais ženklais. Platus žemai sujuostas 
juodos odos diržas priekyje buvo surištas virvelėmis, kurios kabojo kaip 
kutai. Nuo diržo už kilpų kabėjo durklas, padirbintas iš užaštrintos ma- 
muto ilties galiuko, su kryžmai subrūkšniuota suėmimo vieta, kad būtų 
patogiau naudotis, žaliaminės odos makštys su titnago peiliu kaulo ran- 
kena ir apskritas, rato formos daiktas su į stipinus panašiais padalijimais. 
Nuo jo už odos juostelių kabėjo kapšelis, keletas iltinių dantų ir, šiurkštus 

jantys grindis, jam pajudėjus atskleidė, kad kelnės išdabintos ne menkiau 
nei tunika. 

Spindintis Taluto juodas apavas buvo ypač įdomus ne dėl puošmenų, 
nes jų nebuvo, tačiau dėl to, kad akivaizdžiai nebuvo matyti jokios siūlės. 
Atrodė, jog tai vientisas gabalas minkštos odos, suformuotos tiksliai pagal 
vyro koją. Tai buvo dar vienas iš galvosūkių, į kuriuos Aila vėliau norės 
gauti atsakymą. 

— Jondalarai! Matau, kad susiradai dvi pačias gražiausias moteris! — 
tarstelėjo Talutas. 

— Neklysti, - šypsodamasis atsakė Jondalaras. 

— Nedvejodamas lažinčiausi, kad šitos dvi papuoštų bet kokią draugi- 
ją, - toliau kalbėjo Talutas. - Tu daug keliavai, ką pasakysi ? 

— Nesiginčysiu. Daug moterų mačiau, tačiau niekur nesutikau tokių 
gražuolių kaip čia, — tarė Jondalaras, žiūrėdamas tiesiai į Ailą. Tada nusi- 
šypsojo Digijai. 

Digija nusijuokė. Ji mėgavosi šiuo pokalbiu, tačiau nebuvo abejonių, 
kam priklauso Jondalaro širdis. O Talutas visada skirdavo jai ekstravagan- 
tiškų komplimentų; ji buvo jo pripažinta atžala ir paveldėtoja, duktė jo 
sesers, kuri buvo jo motinos duktė. Jis mylėjo savo židinio vaikus ir aprū- 
pino juos, račiau tai buvo Nezės vaikai ir jos brolio Vaimezo paveldėtojai. 
Nezė įsisūnijo ir Raneką, nes jo motina buvo mirusi, todėl jis tapo kartu 
ir Vaimezo židinio vaiku, teisėta atžala bei paveldėtoju. Vis dėlto tai buvo 
išimtis. 

Visi stovyklos žmonės mielai stvėrėsi galimybės pasipuikuoti savo 
puošniais drabužiais, o Aila vis stengėsi nespoksoti tai į vieną, tai į kitą. 
Mamutojų tunikos buvo įvairiausių ilgių, su rankovėmis ir be jų, įvairiausių 
spalvų, su individualiomis dekoracijomis. Vyrų tunikos buvo kiek trum- 
pesnės, išpuoštos sunkesnėmis detalėmis, beveik visi buvo užsimaukšlinę 
kokį nors galvos apdangalą. Moterys buvo pamėgusios trikampio formos 
apatinius drabužių kraštus, nors Tulijai labiau patiko diržu sujuosti marš- 
kiniai, dėvimi ant kelnių. Jie buvo padengti sudėtingu ir skoningu karoliu- 
kų, kriauklių, dantų, raižyto mamutų kaulo ir ypač sunkių gintaro gabalų 
raštu. Nors Tulija nedėvėjo skrybėlės, jos plaukai buvo taip įmantriai su- 


šukuoti ir papuošti, kad ji galėjo lengvai būti priskirta prie skrybėlėtųjų. 

Vis dėlto iš visų neįprasčiausia buvo Krosijos tunika. Užuot susiėju- 
si iki smailumos priekyje, ji buvo įstrižai nukirpta per visą priekį, su sua- 
pvalintu galiuku dešinėje pusėje ir suapvalinta išpjova kairėje. Labiausiai 
stulbino spalva. Krosijos tunika buvo balta. Ne labai šviesi kreminė ar ma- 
muto kaulo spalvos, bet tikrai balta, maža to, kutuota ir išpuošta, be kitų 
dalykų, baltomis didžiosios šiaurinės gervės plunksnomis. 

Netgi vaikai buvo pasipuošę ceremonijai. Pamačiusi Latiją, stovinčią 
pakraštėlyje grupės, kuri malėsi aplink ją ir Digiją, Aila pakvietė mergaitę 
ateiti ir parodyti savo apdarą, tiesą sakant, pakvietė ją prisijungti. Latija 
sumanė pati taip pabandyti. Aila nusišypsojo. Ji nesugebėjo sugalvoti, kaip 
juos užsidėti, todėl galiausiai tik susuko vėrinius ir apvyniojo aplink galvą 
skersai kaktos taip, kaip kad nešioja svaidyklę. Lacija buvo greitai įtraukta 
į bendrą draugišką pasišaipymą ir droviai nusišypsojo Vaimezui pareiškus, 
kad ji atrodo dailiai - ekstravagantiškas komplimentas iš lakoniško vyro. 
Atėjus Latijai netruko pasirodyti ir Raidagas. Aila pasisodino berniuką 
ant kelių. Jo tunika buvo sukirpta kaip ir Taluto, tačiau kur kas mažiau 
ornamentuota. Jis nebūtų pakėlęs tokio svorio. Taluto apeiginis drabužis 
svėrė kelis kartus daugiau už patį Raidagą. Nedaugelis būtų pakėlę vien jo 
galvos apdangalą. 

O Ranekas nesiskubino pasirodyti. Kelis kartus Aila jo pasigedo ir dai- 
rėsi, tačiau jam pavyko užklupti ją netikėtai. Visi smaginosi rodydami Ai- 
lai savo apdarus vien tam, kad pamatytų jos reakciją; ji nuoširdžiai džiau- 
gėsi, buvo apimta įspūdžių ir visiškai neapsimetinėjo. Ją stebėjęs Ranekas 
sugalvojo pasirodyti ypač įsimintinai, todėl grįžo prie lapės židinio persi- 
rengti. Paskui iš liūto židinio stebėjo, kas vyksta, ir atsirado greta Ailos, kai 
ji buvo įsitraukusi į pokalbį. Ailai pasukus galvą Ranekas jau buvo ten, ir iš 
apstulbusio moters žvilgsnio jis suprato, kad trokštamą efektą pasiekė. 

Jo tunikos sukirpimas ir stilius buvo neįprasti: smailėjanti forma ir 
plačios platėjančios rankovės suteikė išskirtinai kitokią išvaizdą ir išdavė 
svetimšališką jos kilmę. Tai buvo ne mamutojų tunika. Tai buvo viena tų, 
kurią jis išmainė ir už kurią brangiai sumokėjo, tačiau vos tik išvydęs su- 
prato, kad privalo ją bet kokia kaina įsigyti. Viena iš šiaurinių stovyklų 

mai susijusius su mamutojais, ir vadui kaip abipusių ryšių ir būsimų drau- 
giškų santykių simbolis buvo padovanoti marškiniai. Jis nebuvo linkęs jų 
atiduoti, tačiau Ranekas buvo toks įkyrus ir galiausiai tiek daug už juos 
pasiūlė, kad anas nepajėgė atsispirti. 

Dauguma apdarų, kuriuos vilkėjo Liūto stovyklos žmonės, buvo nuda- 
Žyti įvairiausių atspalvių ruda, tamsiai raudona bei tamsiai geltona spalvo- 
mis ir gausiai dekoruoti šviesių spalvų kaulų karoliukais, dantimis, kriau- 
klelėmis ir gintaru, apvedžioti kailiu ir plunksnomis. Raneko tunika buvo 
dramblio kaulo spalvos, kone tokia pat šviesi, tik sodresnė nei gryna balta 
spalva. Jis žinojo, kad ji stulbinamai kontrastuoja su jo tamsia oda. Dar 
labiau stulbino apdaro dekoravimas. Ir marškinių priekis, ir nugara buvo 
lyg fonas piešiniui, sukurtam iš dygliakiaulės dyglių ir plonučių virvelių, 
išdažytų ryškiomis, išraiškingomis spalvomis. 

Marškinių priekį puošė abstraktus sėdinčios moters portretas, sukurtas 
iš visokių atspalvių raudonos, oranžinės, mėlynos, juodos ir rudos spalvų 
įvairiausiai sudėliotų koncentrinių apskritimų. Vienas ratų rinkinys sim- 
bolizavo jos pilvą, dar du buvo jos krūtys, arkos ratų viduje rodė šlaunis, 
pečius ir rankas. Galva buvo nupiešta kaip trikampis, kuris rodė smakrą 
ir plokščią viršugalvį, su paslaptingomis linijomis vietoj veido bruožų. Vi- 
duryje krūtų ir pilvo apskritimų ryškiai raudoni granatai akivaizdžiai vaiz- 
davo bamb3 ir spenelius, o palei plokščią viršugalvį buvo pritvirtinta eilė 
spalvotų akmenų: žalių ir rausvų turmalinų, raudonų granatų bei akvama- 
rinų. Kitoje marškinių pusėje ta pati moteris buvo pavaizduota iš nugaros: 
koncentriniai apskritimai arba jų dalys simbolizavo sėdmenis ir pečius. Tie 
patys spalvų deriniai kelis kartus pynėsi platėjančių rankovių apačioje. 

Aila tik spoksojo nesurasdama žodžių. Netgi Jondalaras apstulbo. Jis 
šitiek nukeliavo, sutiko daugybę skirtingai besirengiančių žmonių, regėjo 
nemažai ir kasdienai, ir apeigoms skirtų apdarų. Jis buvo matęs siuvinėji- 
mą dygliais, suprato ir žavėjosi jų dažymo procesu bei prisiuvimo būdu, 
tačiau niekad nebuvo matęs tokio įspūdingo ir spalvingo apdaro. 

— Aila, - kreipėsi Nezė, imdama iš jos lėkštę, - Mamuta trumpam tave 
kviečia. | 

Ailai atsistojus visi pradėjo rinkti maistą, grandyti lėkštes ir ruoštis 


apeigoms. Per ilgą artėjančią žiemą bus keliama ne viena šventė, atliekamos 

įvairiausios apeigos, kad būtų įdomiau ir įvairiau gana neaktyviu metų 
metu: brolių ir seserų šventė, ilgosios nakties paminėjimas, juokų varžy- 
bos, keletas festivalių ir švenčių Motinos garbei. Ailos įdukrinimas buvo 
netikėta proga, todėl dar labiau sveikintina. 

Kol žmonės kraustėsi prie mamuto židinio, Aila, Mamutos paprašyta, 
pasiruošė medžiagas laužui užkurti. Paskui ji laukė, staiga susinervinusi ir 
susijaudinusi. Bendrą ceremoniją Mamuta jai paaiškino, kad ji žinotų, ko 
pačiai tikėtis ir ko tikimasi iš jos, tačiau ji užaugo ne su mamutojais. Pri- 
imtina laikysena ir elgsena nebuvo jaugusios jai į kraują, ir nors Mamuta 
iš pažiūros suprato ir bandė numaldyti jos baimes, moteris nerimavo, kad 
gali padaryti ką nors netinkamo. 

Aila sėdėjo ant demblio prie laužo duobės ir stebėjo žmones. Akies 
kampučiu pastebėjo, kaip Mamuta vienu gurkšniu kažką nugurkia. Įsidė- 
mėjo, kad Jondalaras vienas įsitaisęs ant jų lovos pakylos. Jis atrodė suneri- 
męs ir ne itin laimingas, tad Aila ėmė svarstyti, ar teisingai elgiasi tapdama 
mamutoja. Ji užsimerkė ir pasiuntė tylius prašymus savo totemui. Jei urvi- 
nio liūto dvasia prieštarauja, ar duos jai ženklą? 

Kai Talutas su Tulija atsistojo abipus jos, Aila suprato, kad ceremoni- 
ja tuoj prasidės. Ant nedidelio laužiuko, palikto degti žeminėje, Mamuta 
užpylė šaltų pelenų. Nors taip jau buvo kartą nutikę ir žmonės žinojo, ko 
tikėtis, laukti ugnies tamsoje buvo baugu. Aila pajuto ranką ant peties, 
įžiebė kibirkštį, ir laukiančiųjų choras su palengvėjimu atsiduso. 

Kai laužas gerai įsidegė, ji atsistojo. Talutas su Tulija iš abiejų pusių 
žengė pirmyn, abu laikė po ilgą mamuto ilčių lazdą. Mamuta atsistojo už 
Ailos. 

— Mutos, Didžiosios Motinos Žemės vardu, mes susirinkome čia, kad 
pasveikintume Ailą mamutojų Liūto stovyklos žeminėje, - pradėjo Tuli- 
ja. - Mes ne tik sveikiname šią moterį Liūto stovykloje. Ji atėjo čia kaip pa- 
šalietė. Norime, kad ji taptų viena iš mūsų, kad ji taptų Aila iš mamutojų. 

Talutas tęsė: 

— Mes medžiojame didžiuosius gauruotuosius mamutus, kuriuos 
mums dovanojo Motina. Mamutai yra ir maistas, ir drabužiai, ir pastogė. 


Jei gerbsime Mutą, ji kiekvienais metais leis mamuto dvasiai atsinaujinti ir 

grįžti. Jei kada paniekinsime Motiną arba neįvertinsime mamuto dvasios 
dovanų, mamutai išeis ir niekada negrįš. Taip pasakojama. 

— Liūto stovyklos žmonės - kaip didieji urviniai liūtai; kiekvienas iš 
mūsų vaikštome išdidžiai ir be baimės. Aila taip pat vaikšto išdidžiai ir 
be baimės. Aš, Talutas iš liūto židinio, Liūto stovyklos vadas, siūlau Ailai 
vietą tarp mamutojų Liūto stovykloje. 

— Jai siūloma didelė garbė. Kodėl ji to verta? — atsišaukė balsas iš susi- 
rinkusiųjų. Aila atpažino Frebeką ir džiaugėsi, kad Mamuta ją įspėjo, jog 
tai apeigų dalis. 

— Aila įrodė savo vertę laužu, kurį čia matote. Atradusi didelę paslap- 
tį - akmenį, iš kurio galima įskelti ugnį, ji be atlygio pasiūlė šį stebuklą 
kiekvienam židiniui, - atsakė Tulija. 

— Aila yra moteris, turinti daug dovanų, daug talentų, - pridūrė Ta- 
lutas. — Išgelbėjusi gyvybę ji įrodė savo kaip prityrusios gydytojos vertę. 
Atnešusi maisto įrodė savo kaip prityrusios medžiotojos su svaidykle ir 
atsigabentu nauju ginklu, iečių mėtykle, vertę. Už šios arkos stovinčiais 
arkliais ji įrodo savo kaip gyvūnų valdovės vertę. Ji suteiktų garbės kiekvie- 
nam židiniui ir vertės Liūto stovyklai. Ji verta būti mamutoja. 

— Kas kalbės už moterį? Kas bus už ją atsakingas? Kas jai pasiūlys židi- 
nio giminystę? - sušuko Tulija aiškiai ir garsiai, žiūrėdama į brolį. Nespė- 
jus Talutui išsižioti pasigirdo kitas balsas: 

— Mamuta užtars Ailą! Mamuta bus atsakingas! Aila yra mamuto židi- 
nio duktė, - pareiškė senasis šamanas gilesniu, stipresniu ir valdingesniu 
balsu, nei Aila manė esant. 

Iš prietemos pasigirdo nuostabos šūksniai ir prislopintas murmesys. 
Visi buvo įsitikinę, kad Ailą įdukrins liūto židinys. Tai buvo netikėta... Ar 
tikrai? Aila niekada nesakė, kad ji šamanė ar kad norėtų ja būti; ji nesielgė 
kaip žmogus, susijęs su kažkuo nežinomu ir nepažįstamu, ji nebuvo mo- 
koma valdyti ypatingų galių. Ji buvo gydytoja. Ji turėjo ypatingą poveikį 
arkliams ir galbūt kitiems gyvūnams. Ji galėjo būti ieškotoja, gal net kvies- 
lė. Vis dėlto mamuto židinys atstovavo tų žemės vaikų, kurie vadino save 
mamutų medžiotojais, dvasinei esmei. Aila dar net negebėjo visiškai sklan- 
džiai kalbėti jų kalba. Kaip gali moteris, net nežinanti jų papročių ir nepa- 


Žįstanti Mutos, suprasti ir aiškinti žmonėms Motinos norus ir poreikius? 

— Talutas ketino ją įdukrinti, Mamuta, - pastebėjo Tulija. - Kodėl ji 
turėtų gyventi prie mamuto židinio? Ji dar nepaskyrė savęs Mutai ir nėra 
mokyta tarnauti Motinai. 

— Nesakiau, kad ji yra mokyta ar netgi bus mokoma, Tulija, nors ji 
apdovanota daugiau, nei tu įsivaizduoji. Aš manau, kad mokymas netgi 
labai pasiteisintų. Nesakiau, kad ji bus mamuto židinio duktė. Pasakiau, 
kad ji yra mamuto židinio duktė. Ji prie jo gimė, pasiaukojusi pačiai Mo- 
tinai. Ar nuspręs mokytis, ar ne, šį sprendimą tik ji pati gali priimti, ta- 
čiau tai galiausiai nesvarbu. Aila negali spręsti pati, tai nekontroliuojama. 
Mokyta ar ne, savo gyvenimu ji tarnaus Motinai. Aš užtariau ją ne tam, 
kad priimčiau mokyti, nebent ji to norėtų. Aš noriu ją priimti kaip savo 
židinio dukrą. 

Klausantis senojo šamano Ailą staiga nupurtė šaltis. Ji nemanė, kad jai 
patinka mintis, jog jos lemtis nulemta, jai pačiai nepavaldi, parinkta nuo 
gimimo. Ką jis nori pasakyti: kad ji pasiaukojusi Motinai ar kad savo gy- 
venimu tarnaus Motinai? Ar Motina ir ją pasirinko? Aiškindamas apie 
totemus Krebas papasakojo, kad yra priežastis, kodėl ją pasirinko didžiojo 
urvinio liūto dvasia. Užsiminė, kad jai prireiks galingos apsaugos. Ką reiš- 
kia būti pasirinktai Motinos? Ar dėl to jai reikės apsaugos? Ar tai reiškia, 
kad tapus mamutoja urvinis liūtas nebebus jos totemas? Daugiau jos ne- 
begins? Ši mintis kėlė nerimą. Aila nenorėjo prarasti savo totemo. Ji pasi- 
purtė, kad išsisklaidytų bloga nuojauta. 

Jondalarui ir taip jau buvo nelengva dėl jos įdukrinimo, po šio staigaus 
įvykių posūkio jis pasijuto dar nejaukiau. Jis girdėjo prislopintus aplink 
sėdinčių žmonių komentarus ir svarstė, ar tikrai jai skirta tapti viena iš 
jų. Ji netgi galėjo būti mamutojė prieš pasimesdama nuo savo žmonių, jei 
Mamuta sako, kad ji gimė prie mamuto židinio. 

Ranekas tryško džiaugsmu. Jis norėjo, kad Aila taptų viena iš jų, tačiau, 
jei ją įdukrintų liūto židinys, ji būtų jo sesuo. Būti Ailos broliu Ranekas 
neturėjo jokio noro. Jis norėjo su ja susijungti, o brolis ir sesuo susijungti 
negali. Kadangi abu buvo įvaikinti ir akivaizdžiai neturėjo tos pačios mo- 
tinos, jis buvo pasiruošęs ieškoti kito židinio, kuris jį įsūnytų, kad galėtų 
merginti, kad ir kaip nenorėtų prarasti ryšių su Neze ir Talutu. O jeigu ją 


įsidukrins mamuto židinys, šito neprireiks. Ypač jam buvo smagu, kad ji 

bus įdukrinta kaip Mamutos duktė, o ne kaip skirta tarnauti, nors netgi 
tai nebūtų jo atbaidę. 

Nezė buvo truputį nusivylusi; ji jau kone laikė Ailą savo dukra. Vis 
dėlto Nezei buvo svarbiausia, kad Aila pasiliktų, o jei Mamuta jos nori, 
tai ji tik dar labiau bus priimtina tarybai per vasaros susirinkimą. Talutas 
dirstelėjo į savo moterį ir sulaukęs linktelėjimo nusileido Mamutai. Tuli- 
ja taip pat neprieštaravo. Keturiese jie greitai pasitarė, ir Aila sutiko. Dėl 
kažkokios nenusakomos priežasties ji jautėsi laiminga, kad bus Mamutos 
duktė. 

Kai pritemdytoje žeminėje žmonės vėl nurimo, Mamuta pakėlė ranką 
delnu į save. 

— Ar moteris, Aila, žengs pirmyn? 

Ailai susuko pilvą ir keliai linko artinantis prie senolio. 

— Ar nori būti viena iš mamutojų? - pasiteiravo jis. 

— Taip, - sušnibždėjo ji trūkinėjančiu balsu. 

— Ar gerbsi Mutą, Didžiąją Motiną Žemę, garbinsi visas jos dvasias ir 
šiukštu niekada neįžeisi mamuto dvasios; ar sieksi būti verta mamutojų, 
nešti garbę Liūto stovyklai, ar visada gerbsi Mamutą ir mamuto židinio 
reikšmę? 

— Taip, - ji vargiai būtų pajėgusi ištarti ką daugiau. Aila nelabai žinojo, 
ko iš jos tikimasi, kad ceremonija užsibaigtų. 

— Ar stovykla priima šią moterį? - susirinkusiųjų paklausė Mamuta. 

— Priimame, - unisonu atsakė žmonės. 

— Ar yra nors vienas, kuris ją atstumia? 

Stojo ilga tyla. Aila baiminosi, kad Frebekas neprakalbtų protestuoda- 
mas, tačiau niekas nieko neatsakė. 

— Talutai, Liūto stovyklos vade, ar įrėši žymę? - intonavo Mamuta. 

Pamačius, kaip Talutas iš makščių traukia peilį, Ailos širdis pradėjo 
smarkiau plakti. Šitai buvo netikėta. Ji nežinojo, ką jis ketina daryti su tuo 
peiliu, tačiau, kad ir kas tai būtų, ji buvo tikra, kad jai nepatiks. Dičkis 
vadas suėmė Ailos ranką, atitraukė rankovę, paėmė titnago peilį ir grei- 
tai įpjovė tiesią žymę jos dilbyje. Ištryško kraujas. Aila pajuto skausmą, 
tačiau nė nekrūptelėjo. Kraujui ant peilio dar nenudžiūvus Talutas įrėžė 


tiesų ženklą ant jam po kaklu kabančios mamuto ilties plokštelės, kurią 

palaikė Mamuta, ir įrėžą kiek ištepliojo raudonai. Paskui Mamuta pasakė 
kelis žodžius, kurių Aila nesuprato. Ji nenutuokė, kad niekas kitas jų irgi 
nesuprato. 

— Aila dabar įrašyta tarp Liūto stovyklos žmonių, įskaičiuota tarp ma- 
mutų medžiotojų, - paskelbė Talutas. - Ši moteris yra ir amžinai bus Aila 
iš mamutojų. 

Mamuta paėmė nedidelį dubenėlį ir ant įpjovos rankoje užpylė gelian- 
čio skysčio — Aila suprato, jog tai antiseptinis valomasis tirpalas. Tada ša- 
manas ją apsuko, kad atsigręžtų veidu į žmones. 

— Sveika, Aila iš mamutojų, Liūto stovyklos nare, mamuto židinio du- 
kra, - jis akimirką pacylėjo, tada pridūrė, - didžiojo urvinio liūto dvasios 
pasirinktoji. 

Susirinkusieji pakartojo žodžius, ir Aila suvokė, kad tai antras kartas 
jos gyvenime, kai ji yra priimta, pripažinta ir tampa viena iš žmonių, kurių 
papročius vargiai pažįsta. Užsimerkusi ji girdėjo, kaip žodžiai aidu atsi- 
muša galvoje. Staiga jai toptelėjo, kad Mamuta paminėjo ir jos totemą! 
Nors dabar ji jau nebe Aila iš genties, savo totemo ji neprarado! Urvinis 
liūtas ją tebesaugo. Maža to, ji nebuvo Aila be žmonių, dabar ji - Aila iš 


mamutojų! 


— "Tu visada gali tikėtis prieglobsčio prie mamuto židinio, Aila, kad ir 
kur būtum. Meldžiu, priimk šią atminimo dovaną, mano židinio dukra, — 
tarė Mamuta ir nuo rankos nusimovė mamuto kaulo apyrankę, išraižytą 
zigzago linijomis. Pradurtus galus jis surišo ant Ailos rankos, vos žemiau 
įpjovimo. Paskui šiltai ją apkabino. 

Aila su ašaromis akyse nuėjo prie lovos pakylos, kur buvo sukrautos 
jos dovanos. Ji nusišluostė ašaras prieš imdama medinį dubenėlį, apvalų 
ir tvirtą, tačiau itin lygų ir glotnų. Dubenėlis nebuvo išgražintas nei dažy- 
tais, nei raižytais raštais, tik subtiliu medžio struktūros raštu. Indelis buvo 
visiškai simetriškas. 

— Prašau iš židinio dukters priimti dovanų vaistų dubenėlį, Mamuta, - 
tarė Aila. - Jei leisi, židinio duktė kasdien pripildys dubenėlį vaistų gelian- 
tiems pirštų, rankų ir kelių sąnariams. 

— O, šią žiemą būtų ne pro šalį, kad kas palengvintų mano artritą, — 
tarė jis šypsodamasis. Paėmęs dubenėlį perdavė jį Talutui, kuris apžiūrėjo 
daikrą, linktelėjo ir perdavė Tulijai. 

Kritiškai apžiūrėjusi dubenėlį Tulija iš pradžių nusprendė, kad jis per- 
nelyg paprastas, nes stigo papildomų puošmenų, raižytų ar tapytų, prie 
galiukais per nepaprastai lygią apdailą, pastebėjo tobulą formą ir simetri- 
ją, teko pripažinti, kad tai tikrai puikus dirbinys, tikriausiai puikiausias 
kada jos matytas šios rūšies meistrystės egzempliorius. Paleidus dubenėlį 


per rankas, kilo dar didesnis smalsumas ir susidomėjimas kitomis Ailos 

atsigabentomis dovanomis. Visi spėliojo, ar visos dovanos bus tokios dai- 
liai neįprastos. 

Talutas antras žengė į priekį, stipriai apkabino Ailą, tada padovano- 
jo jai titnago peilį su mamuto kaulo rankena. Jis buvo raudonai dažytos 
žaliaminės odos makštyse, ant kurių buvo išraižytas sudėtingas raštas, pa- 
našus į peilio, kurį prie diržo segėjo Digija. Aila išėmė peilį iš makščių ir 
tučtuojau spėjo, kad ašmenis tikriausiai pagamino Vaimezas. Ji įtarė, kad 
rankeną suformavo ir išraižė Ranekas. 

Aila atnešė Talutui sunkią krūvą tamsaus kailio. Jis plačiai nusišypso, 
papurtė apsiaustą, padarytą iš visos bizono odos, ir užsimetė jį ant pečių. 
Storas gauruotas kailis dičkį dar labiau stambino, ir jis smaginosi tokiu po- 
veikiu. Paskui Talutas pastebėjo, kad kailis nuo pečių krinta minkštomis 
klostėmis, ir atidžiau apžiūrėjo minkštą ir elastingą šiltos mantijos vidų. 

— Neze! Tu tik pažiūrėk, — tarė jis, - ar matei kada tokią minkštą bizo- 
no odą? Be to, ji šilta. Nemanau, kad norėsiu šitą persiūti į ką nors, netgi į 
skrandą! Ketinu dėvėti taip, kaip yra. 

Aila džiugiai nusišypsojo, patenkinta, kad jos dovana taip patiko. Jon- 
dalaras, stovėdamas atokiau ir viską stebėdamas per kelių arčiau susispie- 
tusių žmonių galvas, taip pat mėgavosi Taluto reakcija. Jis to ir tikėjosi, 
tačiau džiaugėsi matydamas, kad reakcija pranoko lūkesčius. 

Nezė Ailą šiltai apkabino, o tada padovanojo vėrinį iš suderintų ir sub- 
tiliai išdėstytų spiralinių kriauklių, kurios viena nuo kitos buvo atskirtos 
rūpestingai supjaustytais mažais kietų tuščiavidurių arktinių lapių kojų 
kauliukais, o priekyje kaip puošmena kabojo didelis iltinis urvinio liūto 
dantis. Aila prilaikė papuošalą, kol Tronija užrišo jį ant kaklo, tada, dirs- 
telėjusi žemyn, gėrėjosi tokia puikia dovana. Pakėlusi urvinio liūto dantį 
Aila nusistebėjo, kaip pavyko pragręžti skylę per danties šaknį. 

Aila atitraukė pakylos užuolaidą, iškėlė labai didelį dengtą krepšį ir 
pastatė Nezei po kojomis. Krepšys atrodė visai paprastas. Nė viena žole- 
lių, iš kurių jis buvo pintas, nebuvo dažyta, jokie spalvoti ar geometriniai 
raštai, jokios stilizuotos paukščių ar žvėrių figūros nedabino jo šonų ar 
dangčio. Atidžiau apžiūrėjusi moteris pastebėjo subtilų meną ir įvertino, 
kaip meistriškai krepšys padarytas. Ji suprato, jog jis pakankamai atsparus 


vandeniui, tad galėtų būti virimo krepšys. 

Nezė nukėlė dangtelį, kad jį apžiūrėtų, ir visa stovykla balsu išreiškė 
nuostabą. Krepšys, lanksčia beržo žieve padalytas į skyrius, buvo pilnas 
maisto. Čia buvo mažų kietų obuoliukų, saldžių pikantiškų laukinių mor- 
kų, nuluptų, susiraičiusių krakmolingų žemės riešutų šaknų, džiovintų 
vyšnių su išimtais kauliukais, džiovintų, tačiau vis dar žalių vienadienių 
pumpurų, apskritų žalių pieninių vikių, sudžiovintų ankštyse, džiovintų 
grybų, džiovintų žalių svogūnų stiebelių ir kažkokių neatpažįstamų džio- 
vintų lapelių bei riekelių. Apžiūrėjusi krepšio skyrius, Nezė šiltai nusišyp- 
sojo jaunai moteriai. Tai buvo tobula dovana. 

Kita prisiartino Tulija. Jos sveikinimo apkabinimui nestigo šilumos, 
tačiau jis buvo formalesnis, o įreikdama Ailai dovaną, nors ir ne baisiai 
įmantriai, Tulija pademonstravo tikrą apeigų išmanymą. Vadė dovanojo 
subtiliai dekoruotą, iš medžio išskaptuotą nedidelę dėželę suapvalintais 
kampais. Ant jos buvo ir išpieštas, ir išraižytas žuvies atvaizdas, taip pat 
priklijuota kriauklių gabalėlių. Žiūrint atrodė, kad matai gyvą vandenį su 
žuvimi ir povandeniniais augalais. Pakėlusi dangtelį Aila suprato tokios 
dailios dėželės paskirtį. Ji buvo pilna druskos. 

Aila šiek tiek nutuokė apie druskos vertę. Kai augo gentyje, kuri gy- 
veno prie Berano jūros, druska atrodė savaime suprantamas dalykas. Jos 
buvo visai lengva gauti, kai kurios žuvys netgi buvo ja konservuojamos. O 
žemyne, gyvendama slėnyje, druskos ji neturėjo, ir reikėjo laiko priprasti 
prie kitokio maisto skonio. Liūto stovykla buvo dar toliau nuo jūros nei 
slėnis. Druska, kaip ir kriauklės, buvo gabenama iš toli, tačiau Tulija jai 
padovanojo visą dėžutę. Tai buvo reta ir brangi dovana. 

Aila iš tikrųjų jautė baimingą pagarbą nešdama savo dovaną vadei. Ji 
vylėsi, kad Jondalaras neklydo siūlydamas, kas pritiktų tokia proga. Aila 
parinko snieginio leopardo kailį, to, kuris pabandė nugvelbti jos grobį tą 
žiemą, kai ji su Mažyliu mokėsi kartu medžioti. Aila teplanavo žvėrį nu- 
baidyti, tačiau paūgėjęs urvinis liūtas galvojo kitaip. Kai ėmė atrodyti, jog 
prasidės kova, Aila akmeniu iš svaidyklės pritrenkė subrendusią, nors ir 
nedidelę, katę, o paskui antruoju šūviu ją pribaigė. 

Dovana akivaizdžiai buvo netikėta. Tulijos akys išdavė, kad ji patenkin- 
ta. Pasidavusi pagundai užsimesti šį prabangų, storą žieminį kailį ant pe- 


čių ji pastebėjo unikalią kokybę, tą pačią, kurią įvardijo Talutas. Iš vidinės 

pusės kailis buvo neįtikėtinai minkštas. Kailiai paprastai būdavo kietesni 
nei odos. Dėl savo pobūdžio kailis grandikliais, naudojamais tempti ir 
minkštinti, gali būti apdirbamas tik iš vienos pusės. Nors išeidavo patva- 
resnis ir tvirtesnis, mamutojų metodu išdirbtas kailis buvo ne toks minkš- 
tas ir elastingas kaip Ailos - ji kailį apdorodavo tik taukais. Ailos dovana 
"Tulijai padarė didesnį įspūdį, nei ji tikėjosi, tad vadė nusprendė išsiaiškinti 
Ailos kailių dirbimo metodą. 

Vaimezas prisiartino su daiktu, įvyniotu į minkštą odą. Išvyniojus Ai- 
lai užėmė kvapą. Tai buvo nuostabus ieties antgalis, kaip vienas tų, kuriais 
ji taip žavėjosi. Jis žaižaravo laužo šviesoje kaip briaunotas brangakmenis, 
tik buvo už jį vertingesnis. Aila padovanojo Vaimezui tvirtą žolių demblį 
atsisėsti dirbant. Dauguma Ailos nuaustų demblių ir krepšių nebuvo spal- 
vingi ar raštuoti, tačiau paskutinę žiemą urve ji pradėjo eksperimentuo- 
ti su skirtingomis įvairių spalvų žolėmis. Suderinus įprastus jos audimo 
raštus išėjo demblys su vos pastebimu, tačiau išskirtiniu žvaigždžių raštu. 
Aila buvo visai patenkinta rezultatu, ir kai atrinkinėjo dovanas, nutįsę, 
nuo vidurio smailėjantys spinduliai priminė dailius Vaimezo antgalius, o 
audimo tekstūra darė užuominą į nedilelius rumbelius ir atplaišas, kurias 
jis atskeldavo. Jai buvo smalsu, ar titnago apdirbėjas tai pastebės. 

Apžiūrėjęs demblį Vaimezas padovanojo Ailai vieną retų savo šypse- 
nų. 

— Gražu. Primena Raneko motinos darbus, o ji geriau nei kas kitas iš- 
manė audimą iš žolių. Spėju, turėčiau jį pasaugoti, pasikabinti ant sienos, 
tačiau verčiau naudosiu. Sėdėsiu ant jo dirbdamas. Padės sutelkti mintis į 
tikslą. 

Jo sveikinimo apkabinimas visiškai nepriminė kalbėsenos santūrumo. 
Aila suprato, kad po tylia išore Vaimezas yra draugiškas, šiltas ir jausmin- 
gas Žmogus. 

Nebuvo jokios ypatingos dovanų teikimo sekos ar tvarkos. Aila paste- 
bėjo, kad kitas žmogus, stovintis prie pakylos ir laukiantis jos dėmesio, 
yra Raidagas. Ji atsisėdo greta ir atsakė į jo įnirtingą apkabinimą. Tada jis 
ištiesė delną ir iškėlė ilgą apskritą vamzdelį: tuščią paukščio kojos kaulą 
su įpjautomis skylutėmis. Ji paėmė jį iš berniuko ir pasukiojo rankose ne- 


visiškai suprasdama, kokia jo paskirtis. Vaikas jį paėmė atgal, pridėjo prie 

lūpų ir papūtė. Švilpynė paskleidė garsų, rėžiantį garsą. Aila irgi pabandė 
sušvilpti ir nusišypsojo. Tada ji berniukui padovanojo šiltą vandens nepra- 
leidžiantį ernio kailio gobtuvą, pasiūtą genties stiliumi. Apvilkdama juo 
vaiką Aila pajuto ilgesingą skausmą. Raidagas pernelyg priminė Durką. 

— Aš daviau jam tokį švilpuką, kad pakviestų mane, jei prisireiktų. Kar- 
tais Raidagui nepakanka jėgų šaukti, bet jis gali papūsti švilpynę, - paaiš- 
kino Nezė. - O šitą jis padarė pats. 

Digija nustebino Ailą padovanodama apdarą, kurį pati planavo vilkėti 
tą vakarą. Kai pamatė nuostabos kupiną Ailos žvilgsnį bežiūrint į drabužį, 
Digija nusprendė jį jai padovanoti. Aila stovėjo be žado, kol akys priplūdo 
ašarų. 

— Niekada neturėjau tokio gražaus apdaro. 

Tada ji įteikė Digijai savo dovaną: krepšių rinkinį ir kelis dailiai apdai- 
lintus medinius įvairių dydžių dubenėlius, kuriuos galima buvo naudoti 
kaip puodelius gerti ar sriuboms, netgi juose virti. Digija galės juos naudo- 
ti, kai įsikurs prie savo židinio su Branagu. Krašte, kur medžių labai mažai, 
rykams dažniau naudojami kaulai ir iltys, todėl mediniai dubenėliai buvo 
ypatinga dovana. Jos abi džiaugėsi ir apsikabino šiltai, kaip seserys. 

Norėdamas parodyti, jog negaili tinkamos dovanos, Frebekas Ailai pa- 
dovanojo porą kailinių batų iki kelių, viršuje išpuoštų ir klostuotų. Mote- 
ris apsidžiaugė, kad išrinko jam keletą geriausių vasarinių šiaurinio elnio 
odų. Šiaurinių elnių plaukeliai yra tuščiaviduriai, mažučiai oro pripildyti 
vamzdeliai. Tai natūrali izoliacija. Vasariniai kailiai, iš visų žvėrių kailių, 
buvo ir patys šilčiausi, ir lengviausi, praktiškiausi ir patogiausi dėvėti me- 
džiojant šaltu oru, todėl patys vertingiausi. Iš Ailos padovanotų gabalėlių 
buvo galima pasiūti tunikos ir kelnių komplektą, kuris būtų toks šiltas, 
kad tereikėtų papildomai užsimesti tik vieną viršutinį drabužį netgi šal- 
čiausiu oru, šitaip išsilaisvinant nuo didžiulio kailių svorio. Kaip ir kiti, 
Frebekas pastebėjo jos išdirbtų odų minkštumą, tačiau nieko nepasakė, o 
jo pasveikinimo apkabinimas buvo šaltas ir formalus. 

Fralija jai padovanojo prie batų derančias kumštines kailio pirštines, o 
Aila nėščiajai skyrė dailų medinį dubenį virti, pripildytą džiovintų lapų. 

— Tikiuosi, tau ši arbata patiks, Fralija, — tarė ji, pažvelgdama tiesiai į 


moterį, tarsi norėtų pabrėžti žodžius. - Ji puikiai tinka išgerti rytais vos 

pabudus po puodelį, o gal dar ir prieš miegą, vakarais. Jei pariks, kai baigsi, 
galėsiu duoti daugiau. 

Fralija pritariamai linktelėjo ir jiedvi apsikabino. Frebekas įtartinai jas 
nudelbė, tačiau Aila tiesiog įteikė dovaną, vargu ar galima skystis dėl Frali- 
jos dovanos, gautos iš naujausios Liūto stovyklos narės? Aila nebuvo visiš- 
kai patenkinta aplinkybėmis, ji būtų norėjusi gydyti Fraliją tiesiai ir atvirai. 
Vis dėlto griebtis gudrybės buvo geriau nei visai nepadėti, o Fralija vengė 
atsidurti situacijoje, kai gali pasirodyti, kad ji mėgina rinktis tarp savo mo- 
tinos ir savo vyro. 

Tada pirmyn žengė Krosija ir pritariamai linktelėjo Ailai. Ji įteikė jai 
mažą odos krepšelį, susiūtą šonuose ir surauktą viršuje. Krepšelis buvo dažy- 
tas raudonai, dailiai išpuoštas mažais kaulų karoliukais ir išsiuvinėtas baltais 
žemyn nukreiptais trikampiais. Aplink apskritą apatinį kraštą buvo išpuošta 
nedidelėmis baltųjų gervių plunksnomis. Aila susižavėjo krepšeliu, ir Digija 
patarė jį atidaryti. Viduje buvo virvelių ir siūlų, pagamintų iš mamutų vil- 
nos, sausgyslių, gyvūnų kailių ir augalų pluoštų - viskas rūpestingai susuk- 
ta į kamuoliukus arba apvyniota aplink nedideles kaulų atplaišas. Siuvimo 
krepšelyje taip pat buvo aštrių geležčių pjauti ir ylų skylutėms pradurti. Aila 
džiūgavo. Ji norėjo iš mamutojų išmokti siūti ir dekoruoti drabužius. 

Nuo pakylos ji paėmė mažą medinį dubenėlį su sandariu dangteliu ir 
padavė jį senajai moteriškei. Jį atidariusi Krosija sutriko ir dirstelėjo į Ailą. 
Jis buvo pilnas visiškai balto marmurinio minkšto tepalo - beskonių, bes- 
palvių, bekvapių gyvūnų taukų, išlydytų verdančiame vandenyje. Ji pauostė, 
nusišypsojo, tačiau vis dar buvo sutrikusi. 

— Padariau rožių vandenį... iš žiedlapių... sumaišiau su... kitais dalykais, 
pradėjo aiškinti Aila. 

— Štai dėl ko taip skaniai kvepia, spėju, tačiau kam tai? — paklausė Kro- 
sija. 

— Rankoms, veidui, alkūnėms, pėdoms. Gera jausti. Padarys lygius, 
tarė Aila ir paėmusi truputį tepalo, ėmė juo trinti išsausėjusį, sutrūkinėjusį, 
susiraukšlėjusį senos moters plaštakos viršų. Krosija palietė ranką, tada už- 
simerkė ir lėtai čiuopė lygesnę odą. Kai senoji ragana atsimerkė, Ailai pasi- 
dingojo, kad jos akys blizga labiau, nors ašarų nebuvo matyti. Kai moteris 


sveikindama stipriai ją apkabino, Aila pajuto, kad viduje ji virpa. 

Kiekviena įteikta dovana kiekvieną žmogų vertė tikėtis irgi ją gauti. 
Aila džiaugėsi, kad dovanoja tiek pat, kiek ir gauna. Jos dovanos mamu- 
tojams buvo neįprastos, taip kaip ir jų dovanos jai. Buvo lygiai taip pat 
smagu matyti, kad jos dovanos gerai priimamos, kaip ir jaustis turtingai 
dėl pačios gautų dovanų. Ji niekada nesijautė tokia ypatinga, tokia mie- 
lai laukiama ir norima. Jei būtų ėmusi apie tai galvoti, būtų pasipylusios 
džiaugsmo ašaros. 

Ranekas laikėsi atokiau, lūkuriavo, kol visi kiti įteiks savo dovanas. Jis 
norėjo būti paskutinis, kad jo dovana nesusimaišytų su kitomis. Iš visų 
ypatingų ir unikalių dovanų, kurias gavo Aila, jo dovana turėjo būti įsi- 
mintiniausia. Aila dėjo savo daiktus ant pakylos, kai pamatė dovaną, kurią 
išrinko Ranekui. Jei teko akimirką pagalvoti, kol suvokė, kad su juo dar 
nesikeitė dovanomis. Ji atsisuko su dovana rankose ir. pamatė erzinančią 
šypseną ir baltus dantis. 

— Mane pamiršai? — šypsojosi Ranekas. Jis stovėjo taip arti, kad Aila 
siomis juostelėmis tamsiai juodose jo akyse - giliose, skaidriose, prikaus- 


tančiose tamsiose akyse. Ji pajuto nuo jo sklindančią šilumą ir sutriko. 


vaną rankose, ją ištiesė. Jis pažvelgė žemyn, ir jo akyse atsispindėjo džiu- 
gesys išvydus tankius, prabangius, žiemiškai baltus arktinių lapių kailius. 
Dvejonės akimirka suteikė jai progą susitvardyti, ir kai Ranekas vėl į ją 
pažvelgė, Ailos akyse žaidė šelmiška šypsenėlė. 

— Maniau, tai tu pamiršai. 

Jis išsišiepė, tik dėl to, kad ji taip greitai perprato ir pasistvėrė jo juokelį, 
taip pat ir todėl, kad ji parūpino tinkamą įžangą dovanai įteikti. 

“- Ne, nepamiršau. Štai, - tarė jis ir ištiesė daiktą, kurį laikė už nugaros. 

Ji pažvelgė į gabalėlį raižytos mamuto ilties, kurią jis gaubė delnais, ir sun- 
kiai galėjo patikėti tuo, ką pamatė. Netgi atidavusi Ranekui baltus kailius, 
kuriuos ligi tol laikė rankose, savo dovanos ji nedrįso imti. Aila kone bai- 
minosi daiktelį paliesti, tik žvelgė į Raneką su tyra nuostaba. 

— Ranekai, - iškvėpė ji ir dvejodama ištiesė ranką. Jam teko ją paragin- 
ti, o ji daiktą laikė taip, tarsi bijotų sulaužyti. - Tai Yhaha! Tarsi būtum 


paėmęs Yhaha ir padaręs mažą, - šūktelėjo ji delnuose sukiodama dailų 

raižytą, ne daugiau nei trijų colių ilgio mamuto ilties arkliuką. Skulprūrėlė 
buvo nudažyta: geltona ochra - kailis, juodu anglies gruntu - kojos, statūs 
karčiai ir išilginis dryžis per nugarą iki uodegos, lygiai taip, kokių spalvų 
yra Yhaha. - Tik pažiūrėk, mažytės ausytės kaip tikros. Ir kanopėlės, ir 
uodega. Netgi spalvos kaip jos. O, Ranekai, kaip tau pavyko? 

Ranekas negalėjo jaustis laimingesnis, kai šiltai ją apkabino sveikin- 
damas. Aila sureagavo lygiai taip, kaip jis ir tikėjosi. Netgi svajojo. Meilė 
raižytojo akyse ją stebint buvo tokia akivaizdi, kad Nezės akys priplūdo 
ašarų. Moteris dirstelėjo į Jondalarą ir suprato, kad jis taip pat tai paste- 
bėjo. Zelandoniečio veide buvo įsirėžusi kančia. Nezė supratingai papurtė 
galvą. 

Kai visomis dovanomis buvo pasikeista, Aila su Digija nuėjo prie tau- 
ro židinio persirengti naujais apdarais. Nuo tada, kai Ranekas įsigijo tuos 
egzotiškus marškinius, Digija mėgino išgauti tokias spalvas. Galiausiai jai 
visai neblogai pavyko, ir iš kreminės odos ji pasiuvo tuniką trumpomis 
rankovėmis, trikampio formos iškirpte ir apatiniu kraštu. Prie jos prideri- 
no kelnes, sujuosiamas pintomis ryškių, panašių į marškinių rašto spalvų 
juostomis. Vasarą praleidus laukuose Ailos oda tamsiai nurudo, plaukai 
pašviesėjo, tapo beveik odos spalvos. Apdaras taip tiko, tarsi būtų siūtas 
specialiai jai. 

Digijos padedama Aila vėl užsirišo Mamutos dovanotą kaulo apyran- 
kę, paskui pasikabino Taluto dovanotą peilį raudonose makštyse, užsirišo 
Nezės vėrinį. Kai jaunoji mamutojė pasiūlė nusirišti nuo kaklo sudėvėtą, 
susitepusį, šiurkštų odos kapšelį, Aila griežtai atsisakė. 

— Tai mano amuletas, Digija. Jame slypi urvinio liūto, genties, mano 
dvasios. Po mažą trupinėlį, kaip Raneko išraižyta mažoji Yhaha. Krebas 
sakė, kad jei pamesiu amuletą, totemas manęs neras. Aš mirsiu, - pabandė 
paaiškinti Aila. 

Digija žiūrėjo į Ailą ir svarstė. Visą vaizdą gadino purvinas mažas odos 
kapšelis. Netgi odos juostelė aplink kalą buvo apspurusi, tačiau ji ir pamė- 
tėjo mintį. 

— Aila, ką darysi, kai jis susidėvės? Juostelė atrodo taip, tarsi tuoj nu- 
trūks, — pasiteiravo Digija. 


— Padarysiu naują kapšelį, įversiu naują juostelę. 

— Tada nėra taip svarbu pats kapšelis, o tai, kas viduje, tiesa? 

— Taip... 

Digija apsidairė ir staiga pastebėjo Krosijos Ailai padovanotą siuvimo 
krepšelį. Jį paėmusi mergina rūpestingai išėmė viduje buvusius daiktus, su- 
dėjo ant pakylos, o maišelį padavė Ailai. 

“- Ar yra kokia nors priežastis, dėl kurios negalėtum naudoti šito? Ga- 
lėtume jį pritvirtinti prie karolių gijos — puikiausiai tiktų vienas iš tavo 
plaukų, ir galėtum sau nešioti ant kaklo. 

Aila iš Digijos paėmė dailų, išpuoštą krepšelį, apžiūrėjo jį, o paskui ap- 
glėbė rankomis pažįstamą odinį ir pajuto paguodą, kurią jai teikė genties 
amuletas. Ji nebepriklausė genčiai, tačiau totemo neprarado. Urvinio liūto 
dvasia vis dar ją gina, ir ženklai, kuriuos ji siunčia, tebėra svarbūs, nors ji 
ir mamutojė. 

Grįžusi prie mamuto židinio Aila nuo galvos iki kojų buvo mamutojų 
moteris, daili, puikiai apsirengusi, aukšto statuso ir akivaizdžiai vertinga 
mamutojų moteris. Visų stovyklos žmonių akyse buvo matyti pritarimas 
naujausiai Liūto stovyklos narei, tačiau pora žvilgsnių bylojo daugiau. 
Meilė ir ilgesys švietė tamsiame besijuokiančiame, nekantrios vilties ku- 
piname žvilgsnyje, ne mažiau nei neviltingose liūdnose, neįtikėtinai gyvo 
mėlyno atspalvio akyse. Manuvas, pasisodinęs ant kelių Nuviją, šiltai nu- 
sišypsojo Ailai, pracinančiai pasidėti savo drabužių. Ji tiesiog nušvito atsa- 
kydama, tokia kupina džiaugsmo ir laimės, kad nemanė pajėgianti šitiek 
savyje sutalpinti. Ji buvo Aila iš mamutojų ir nusiteikusi padaryti viską, 
kas įveikiama jos jėgoms, kad tikrai būtų viena iš jų. Tada ji pamatė su 
Danugu besikalbantį Jondalarą, tiksliau, jo nugarą. Aila pajuto, kaip visa 
pakili nuotaika išgaruoja. Gal jo stovėsena, o gal tai, kaip jis laikė pečius, 
kažkas, slypinčio pasąmonėje, privertė ją sustoti. Jondalaras nebuvo lai- 
mingas. Tik ką ji dabar gali padaryti? 

Aila nuskubėjo pasiimti ugnies akmenų. Mamuta patarė jai palūkėti 
ir akmenis išdalyti vėliau. Tinkama ceremonija apgaubs akmenis dera- 
ma paslaptimi, padidins jų vertę. Ji susirinko nedidukus geltonai pilkus 
metalinio atspalvio geležies pirito gniutulus ir atsinešė juos prie židinio. 
Pakeliui praeidama pro 'Tuliją, kuri kalbėjosi su Neze ir Vaimezu, nugirdo 
ją sakant: 

— .„tačiau neturėjau supratimo, kad ji turi šitiek gėrybių. Pažiūrėk vien 
į kailius. Bizonų odos, baltųjų lapių kailiukai, o šitas snieginis leopardas — 
nedaug aplink tokių pamatysi... 

Aila nusišypsojo pajutusi sugrįžtant džiaugsmą. Jos dovanos buvo pri- 
imtinos ir įvertintos. 

Senolis paslapčių mėgėjas nedykinėjo. Kol Aila persirenginėjo, persi- 
rengė ir Mamuta. Jo veidas buvo išpaišytas zigzago linijomis, kurios pabrė- 
žė ir paryškino jo tatuiruotę, o kaip apsiaustą su gobtuvu dėvėjo urvinio 
liūto kailį, to paties urvinio liūto, kurio uodega puikavosi Talutas. Mamu- 
tos vėrinys buvo suvertas iš nedidelių išskobtų mamutų ilčių ssgmentų pa- 
kaitomis su įvairių gyvūnų iltiniais dantimis. Vienas urvinio liūto iltinis 
dantis buvo lygiai toks pat kaip Ailos vėrinyje. 

— Talutas planuoja medžioklę, todėl aš paieškosiu, - pasakė jai šama- 
nas. - Prisijunk prie manęs, jei gali ir jeigu nori. Šiaip ar taip, būk pasiruo- 
šusi. 

Aila linktelėjo, tačiau jai susuko skrandį. 

Link židinio artėjo besišypsanti Tulija. 

— Nežinojau, kad Digija ketina dovanoti tai tau, — pasakė ji. - Nesu 
tikra, ar anksčiau būčiau tam pritarusi; ji sunkiai prie jo dirbo, tačiau turiu 
pripažinti, jis tau pritinka, Aila. 

Aila tik šypsojosi, nežinodama, ką atsakyti 

— Todėl aš jai jį ir padovanojau, mama, - tarė Digija, besiartindama su 
savuoju instrumentu iš kaukolės. - Ketinau padaryti taip, kad užbaigta 
oda būtų tokia šviesi. Galėsiu pasisiūti sau kitą. 

— Aš pasiruošęs, - paskelbė su mamuto kaulo instrumentu pasirodęs 
Tornekas. 

— Gerai. Galėsi pradėti, vos Aila ims dalyti akmenis, - pasakė Mamu- 
ta. - Kur Talutas? 

— Pilsto savo gėralą, - šypsodamasis paaiškino Tornekas. - Ir labai dos- 
niai. Sakė, kad šventė turi būti kaip dera. 

- Tokia ir bus! — sugriaudėjo didysis vadas. - Štai, Aila, atnešiau tau 
puodelį. Šiaip ar taip, tu šios progos priežastis! 

Aila paragavo gėrimo vis dar jausdama, kad raugo skonis nevisiškai jai 


patinka. Visi kiti mamutojai, regis, gėrimu mėgavosi. Ji nusprendė išmokti 

ir pati juo mėgautis. Ji norėjo būti viena iš jų, daryti, ką daro jie, mėgti tai, 
ką jie mėgsta. Ji išgėrė iki dugno. Talutas vėl pripylė jos puodelį. 

— Talutas tau pasakys, kada pradėti dalyti akmenis, Aila. Prieš duoda- 
ma kiekvienam stuktelėk ir įskelk kibirkštį, - pamokė Mamuta. 

Ji linktelėjo, dirstelėjo į puodelį rankoje, išgėrė, papurtė galvą, nes gėri- 
mo būta stipraus. Padėjusi puodelį Aila pradėjo rinkti akmenis. 

— Aila dabar priskaičiuojama Liūto stovykloje, - tarė Talutas, kai visi 
nurimo. - Ji turi dar vieną dovaną. Kiekvienam židiniu po akmenį ugniai 
užkurti. Nezė yra liūto židinio saugotoja. Aila duos jai saugoti ugnies 
akmenį. 

Eidama link Nezės Aila stuktelėjo geležies piritą titnagu, įskėlė ryškią 
kibirkštį ir padavė jai akmenį. 

— Kas yra lapės židinio saugotojas? — tęsė Talutas, o Digija ir Tornekas 
pradėjo mušti saviškius kaulo instrumentus. 

— Aš. Ranekas yra lapės židinio saugotojas. 

Aila atnešė jam akmenį, jį sutrenkė. Imdamas akmenį Ranekas tylutė- 
liai ir šiltai sušnibždėjo: 

— Lapių kailiai yra minkštesni ir dailesni, nei kada mano maryti. Lai- 
kysiu juos savo lovoje ir kasnakt galvosiu apie tave jausdamas jų švelnumą 
savo nuoga oda, - jis palietė jos veidą, vos juntamai, delno viršumi, tačiau 
Aila pajuto fizinį sukrėtimą. 

Ji sutrikusi atsitraukė, o Talutas jau klausė, kas yra šiaurės elnio židi- 
nio saugotojas. Aila turėjo dukart sutrenkti į akmenį, kad įžiebtų kibirkštį 
"Tronijai. Fralija paėmė gervės židinio akmenį, o kai Tulija atsiėmė saviškį 
ir vienas buvo atiduotas Mamutai, mamuto židiniui, Aila pasijuto apsvai- 
gusi ir labiau už viską troško sėstis prie laužo į Mamutos nurodytą vietą. 

Pradėjo reikštis būgnų poveikis. Garsas buvo raminantis ir kartu įtrau- 
kiantis. Žeminė buvo pritemdyta, nedidelio laužo šviesa, ekrano išsklai- 
dyta, buvo vienintelis šviesos šaltinis. Aila girdėjo kvėpavimą, visiškai arti, 
ir dirstelėjo pažiūrėti, iš kur jis sklinda. Susigūžęs prie ugnies tupėjo žmo- 
gus... Ar tai buvo liūtas? Kvėpavimas virto tyliu urzgimu, beveik, tačiau 
ne visai. Jos pastabiai jautriai ausiai tai buvo panašu į įspėjamąjį urvinio 
liūto urzgimą. Dundantys būgnai pagriebė garsą ir suteikė jam rezonanso 


bei gylio. 

Staiga klaikiai urgzdamas šešėlio liūtas liuoktelėjo ir pajudėjo skersai 
ekrano, tačiau kone trūktelėjęs sustojo, išsigandęs netikėtos Ailos reak- 
cijos. Ji šešėliniam liūtui metė iššūkį tokiu tikrovišku ir tokiu grėsmingu 
riaumojimu, kad visi žiūrovai aiktelėjo. Siluetas atgavo liūtišką stotą ir at- 
siliepė raminamu besitraukiančio liūto urzgimu. Aila pamėgdžiojo piktą 
pergalingą urzgimą, paskui pradėjo niurnėti tardama bnk, bnk. Garsas vis 
tilo, tarsi liūtas nueitų šalin. 

Mamuta nusišypsojo sau. „Jos liūtas toks tobulas, kad ir tikrą apkvai- 
lintų, - pagalvojo jis patenkintas, kad ji taip spontaniškai prie jo prisijun- 
gė. Aila ir pati nežinojo, kodėl taip pasielgė, bet jai buvo smagu kaip liūtui 
pasišnekėti su Mamuta. Kai Mažylis paliko slėnį, ji nieko panašaus nedarė. 
Būgnai pasistvėrė ir paryškino sceną, tačiau dabar jie sekė paskui siluetą, 
gyvatiškai judantį išilgai ekrano. Ji buvo pakankamai arti, kad matytų, jog 
veiksmą kuria Mamuta, tačiau net ir ji juto poveikį. Ji tik stebėjosi, kaip 
paprastai sustingusios artrito kamuojamos senioko rankos gali šitaip len- 
gvai judėti. Paskui ji prisiminė jį kiek anksčiau mačiusi kažką nugurkiant 
ir įtarė, jog tai gali būti stiprūs skausmą malšinantys vaistai. Tikriausiai dėl 
to jis kitą dieną negaluos. 

Staiga Mamuta iššoko iš už ekrano ir pritūpė prie saviškio mamuto 
kaukolės būgno. Jis trumpai mušė jį greitai, paskui staiga nustojo. Paėmė 
puodelį, kurio Aila anksčiau nebuvo pastebėjusi, kažko iš jo išgėrė, tada 
prisiartino prie jos ir pasiūlė atsigerti. Net negalvodama ji išgėrė nedidelį 
gurkšnelį, paskui dar vieną, nors skonis buvo stiprus, muskusinis, nemalo- 
nus. Drąsinama kalbančių būgnų netrukus ji ėmė jausti gėrimo poveikį. 

Už ekrano šokinėjančios liepsnos ant jo nutapytiems gyvūnams sutei- 
kė gyvybės. Jie ją kerėjo, ji sutelkė į juos visą savo dėmesį ir girdėjo tik tolu- 
moje balsus stovyklos, pradėjusios giedoti. Pravirko vaikas, tačiau atrodė, 
jog tas garsas sklinda iš kokio kito pasaulio, o ją traukė keisti trūkčiojan- 
tys gyvūnų ant ekrano judesiai. Jie atrodė kone gyvi, nes būgnų muzika 
pripildė žeminę kanopų dunksėjimo, veršių maurojimo, trimituojančių 
mamutų garsų. 

Staiga tamsa išsisklaidė, sniego nuklotą lygumą apšvietė ūkanota saulė. 
Spietėsi nedidelė banda avijaučių, o aplink sūkuriavo pūga. Smigdama že- 


myn Aila jautė, jog yra ne viena. Kartu buvo Mamuta. Scena pasikeitė. Au- 

dra pasibaigė, tačiau vėjo gainiojami sūkuriuojantys sniego dribsniai laigė 
po stepę kaip vaiduoklių šmėklos. Ji sa Mamuta traukėsi iš negyvenamos 
tuštumos. Tada ji pastebėjo keletą bizonų, kurie mėgindami apsisaugoti 
nuo vėjo stoiškai kentė siauro slėnio pavėjinėje pusėje. Aila skriejo pirmyn, 
lėkė virš upės slėnio, kurį raižė gilios griovos. Paskui jie nusklendė palei 
intaką, kuris siaurėjo į stačių sienų kanjoną priekyje, ir Aila pamatė pažįs- 
tamą šoninį taką, į viršų kylantį išdžiūvusia sezoninio upokšnio vaga. 

Paskui ji vėl atsidūrė tamsioje vietoje ir žvelgė į nedidelį lauželį ir žmo- 
nes, susispietusius aplink ekraną. Ji girdėjo tylų skandavimą, nuolatinius 
pasikartojančius garsus. Sumirksėjusi prasimerkė ir pamatė išskydusius 
veidus, pastebėjo, kad Nezė, Talutas ir Jondalaras žvelgia į ją sunerimę. 

— Ar tau viskas gerai? - zelandoniškai pasiteiravo Jondalaras. 

— Taip, taip, man viskas gerai, Jondalarai. Kas nutiko? Kur aš buvau? 

— Tu turi man pasakyti. 

— Kaipjautiesi? - teiravosi Nezė. - Mamuta po to visada mėgsta išgerti 
šitos arbatos. 

— Man viskas gerai, - tarė ji sėsdamasi ir imdama puodelį. Ji tikrai jau- 
tėsi gerai. Truputį pavargusi, truputį apsvaigusi, tačiau neblogai. 

— Nemanau, kad šį kartą tau buvo taip jau baugu, Aila, — tarė eidamas 
link jos Mamuta. 

Aila nusišypsojo. 

— Ne, nesu išsigandusi, tačiau ką mes darėme? 

— Mes ieškojome. Aš manau, kad tu esi ieškančioji. Štai kodėl esi ma- 
muto židinio duktė, - tarė jis. - Turi kitų įgimtų talentų, tačiau tau reikia 
mokytis, - jis matė, kad ji suraukia antakius. - Dabar dėl to nesirūpink. 
Bus laiko apie tai pagalvoti vėliau. 

Talutas Ailai įpylė daugiau savo gėrimo ir aptarnavo kitus, kol Ma- 
muta pasakojo jiems apie paiešką, apie tai, kur jie buvo ir ką matė. Aila 
nugurkė gėrimą - šitokiu būdu geriant neatrodė taip jau blogai, — tada 
bandė klausytis, tačiau atrodė, kad buza greitai trenkė į galvą. Jos mintys 
klajojo, ir ji pastebėjo, kad Digija su Torneku vis dar groja savo instru- 
mentais, tačiau taip ritmingai ir viliojančiai, kad norėjosi judėti kartu su 
muzika. Ji prisiminė genties moterų šokį ir nebegalėjo susitelkti į Mamu- 


tos pasakojimą. 

Pajutusi, kad kažkas ją stebi, Aila apsidairė. Greta lapės židinio sėdėjo 
Ranekas ir žiūrėjo į ją įsmeigęs akis. Jis šypsojosi, ir ji atsakė šypsena. Staiga 
Talutas vėl pripylė jos puodelį. Ranekas paėjėjo į priekį ir atkišo pripilti 
savąjį; Talutas įpylė, o tada grižo prie pokalbio. 

— Tau neįdomu, tiesa? Eime ten, kur groja Digija su Torneku, - tyliai 
tarė Ranekas, palinkęs prie Ailos ausies. 

— Gal geriau ne. Jie kalba apie medžioklę, - Aila vėl nusisuko į rimtą 
diskusiją, tačiau buvo tiek daug praleidusi, jog nebesusigaudė, apie ką vy- 
rai kalba, ir neatrodė, jog jiems rūpėtų, klausosi ji ar ne. 

— Nieko nepražiopsosi. Jie vėliau mums viską papasakos. Paklausykim 
šitų, — tarė Ranekas ir nutilo, leisdamas jai išgirsti pulsuojančius muzikos 
garsus, sklindančius iš kitos židinio pusės. - Ar nenorėtum pažiūrėti, kaip 
Tornekui tai pavyksta? Jis tikrai labai šaunus. 

Pagauta ritmo Aila palinko garso link. Ji dirstelėjo į planus kuriantį 
būrelį, tada į Raneką ir nušvito šypsena. 

— Taip, verčiau pasižiūrėčiau į Torneką! — tarė ji ir pasijuto patenkinta 
savimi. 

Jai atsistojus Ranekas priėjo arčiau ir ją sustabdė. 

— Geriau liaukis šypsojusis, Aila, - pasakė jis kuo rimčiausiai, netgi 
griežtai. 

— Kodėl? - susirūpinusi pasiteiravo ji. Jos šypsena išblėso spėliojant, ką 
padarė neteisingai. 

— Nes tu tokia miela, kai šypsaisi, kad man užima kvapą, - atsakė Ra- 
nekas. Kiekvienas žodis buvo tiesa, tačiau paskui jis pridūrė: - Kaip aš 
eisiu su tavimi, jei pradėsiu dusti ? 

Aila nusišypsojo. Pagalvojusi, kaip jis žiopčioja dėl to, kad ji šypsosi, 
pradėjo kikenti. „Tai pokštas, žinoma“, - pagalvojo ji, nors nebuvo visiš- 
kai tikra, kad Ranekas juokauja. Jie nuėjo link naujojo mamuto židinio 
įėjimo. 

Jondalaras stebėjo juos ateinančius. Jos laukdamas jis mėgavosi ritmais 
ir muzika, tačiau tikrai neapsidžiaugė matydamas, kad Aila ateina prie 
muzikantų su Raneku. Pajuto, kaip sukyla pavydas, suspaudžia gerklę, pa- 
juto laukinį akstiną smogti vyrui, kuris drįso prisiartinti prie jo mylimos 


moters. Tik Ranekas, kad ir kaip kitoniškai atrodė, buvo mamutojas ir 

priklausė Liūto stovyklai. Jondalaras buvo tik svečias. Jie užsistos saviškį, o 
jis buvo vienas. Zelandonietis, pasitelkęs sveiką nuovoką, stengėsi susival- 
dyti: Ranekas su Aila tik eina drauge. Kaip galima tam prieštarauti? 

Nuo pat pradžių dėl jos įdukrinimo jam kilo dvejopi jausmai. Jis norė- 
jo, kad ji priklausytų kažkokiai žmonių grupei, nes pati to norėjo ir, kaip 
pats pripažino, kad taptų priimtinesnė jo žmonėms. Jis matė, kokia ji buvo 
laiminga, kai keitėsi dovanomis, ir džiaugėsi dėl jos. Drauge Jondalaras 
jautėsi kažkaip atsiribojęs ir labiau nei bet kada nerimavo, kad ji nebeno- 
rės su juo išvykti. Jondalaras svarstė, ar neturėtų ir pats leistis įsūnijamas. 

Iš pradžių jis tarsi buvo susijęs su Ailos įdukrinimu, tačiau dabar jautėsi 
kaip pašalinis stebėtojas, netgi Ailos atžvilgiu. Ji buvo viena iš jų. Tai buvo 
jos naktis, jos šventė, jos ir Liūto stovyklos. Jis jai nieko nepadovanojo ir 
nieko negavo mainais. Jis apie tai net nepagalvojo, nors dabar baisiai no- 
rėjo, kad būtų pamąstęs. Deja, Jondalaras neturėjo, ką padovanoti nei jai, 
nei kam nors kitam. Jis atvyko čia be nieko, jis nepraleido metų gaminda- 
mas ir kaupdamas daiktus. Kelionėse jis daug ko išmoko ir sukaupė žinių, 
tačiau neturėjo galimybės pasipelnyti iš savo įžvalgų. Viskas, ką jis atsiga- 
beno su savimi, buvo Atila. 

Tamsiu niūriu žvilgsniu Jondalaras stebėjo, kaip ji šypsosi Ranekui, 


juokiasi su juo ir jautėsi kaip nepageidaujamas įsibrovėlis. 


Kai aptarimas baigėsi, Talutas padalijo daugiau savojo fermentuoto 
gėrimo, pagaminto iš švendrų šaknų krakmolo ir įvairių kitų medžiagų. 
Vadas su jomis be paliovos eksperimentavo. Šventės centras persikėlė prie 
Digijos su Torneku, visi pagyvėjo. Jie grojo, žmonės dainavo, kartais visi 
kartu, kartais po vieną. Kai kurie šoko, tik ne tą energingą šokį, kurį Aila 
buvo mačiusi anksčiau: subtilios formos kūno judesiai buvo atliekami sto- 
vint vienoje vietoje, pagal ritmą, dažnai pritariant dainai. 

Aila pastebėjo, kad Jondalaras dažnai vis kažkaip atsitraukia, ir kelis 
kartus pajudėjo prie jo, tačiau vis kas nors sutrukdydavo. Čia buvo tiek 
daug žmonių. Atrodė, kad visi varžosi dėl jos dėmesio. Dėl Taluto gėrimo 
Aila negebėjo visiškai savęs kontroliuoti, buvo kiek išsiblaškiusi. 

Ji užėmė eilę prie melodingo kaukolės būgno ir, entuziastingai Digijos 
padrąsinta, prisiminė keletą genties ritmų. Jie buvo sudėtingi, išskirtiniai, 
Liūto stovyklos žmonėms neįprasti ir intriguojantys. Jei Mamutai dar 
buvo likę kokių abejonių dėl Ailos kilmės, prisiminimai, kuriuos įžiebė jos 
grojimas, visiškai juos pašalino. 

Paskui Ranekas liovėsi šokti ir sudainavo Ailai skirtą humoristinę dai- 
nelę, pilną užuominų ir dviprasmybių apie malonumo dovaną. Dainelė 
sukėlė plačius vypsnius bei supratingus linkčiojimus. Aila išraudo. Digija 
jai parodė, kaip sušokti ir sudainuoti pašaipų atsaką, tačiau pačioje pabai- 
goje, kai derėjo atsaką užbaigti užuomina apie priėmimą arba atstūmimą, 
Aila sustojo. Nevisiškai suprasdama žaidimo subtilybes, ji nieko nebedarė. 
Nors neketino raižytojo skatinti, taip pat nenorėjo, kad jis manytų, jog jai 


jis nepatinka. Ranekas šypsojosi. Prisidengus humoro kauke daina neretai 

buvo pasitelkiama kaip orumą išsauganti priemonė išsiaiškinti, ar susido- 
mėjimas abipusis. Netgi griežtas atstūmimas nebūtų jo sustabdęs; bet kokį 
kitą atsaką jis laikė pažadu. 

Aila svaigo nuo gėrimo, juoko, dėmesio. Visi norėjo prie jos pabūti, pa- 
sikalbėti, pasiklausyti, apkabinti. Ji neatminė, kad kada būtų šitaip links- 
minusis, jautusi tokią šilumą, būtų šitaip draugiškai, šitaip noriai priimta. 
Ir kaskart atsisukusi pamatydavo susižavėjimo kupiną švytinčią šypseną 
ir į ją sutelktą žėrintį tamsių akių žvilgsnį. Vakarui besibaigiant švenčian- 
čiųjų grupė pradėjo mažėti. Snaudulio įveikti vaikai buvo nunešti į lovas. 
Ailai pasiūlius, Fralija taip pat anksti nuėjo miegoti, netrukus ja pasekė 
visas gervės židinys. Galvos skausmu besiskundžianti Tronija - tą vakarą ji 
jautėsi prastai - nuėjo prie savo židinio žindyti Hatalo ir užmigo. Tada ne- 
pastebėtas išsmuko ir Jondalaras. Jis išsitiesė ant savo miego pakylos laukti 
Ailos ir ją stebėjo. 

Po kelių puodelių Taluto buzos Vaimezas tapo neįtikėtinai šnekus, pa- 
sakojo visokias istorijas ir laidė erzinančias pastabas iš pradžių Ailai, pas- 
kui Digijai, paskui ir visoms moterims. Staiga Tulijai jis pasirodė įdomus, 
ji taip pat ėmė jį kibinti ir pokštauti. Galiausiai pakvietė jį praleisti naktį 
prie tauro židinio kartu su Barzeku. Po Darnevo mirties ji nesidalijo savo 
lova su antru vyru. 

Vaimezas nusprendė, jog visai gera mintis užleisti židinį Ranekui, ir 
nėra neišmintinga duoti suprasti, kad moteris gali pasirinkti du vyrus. Jis 
nebuvo aklas, matė besivystančią dramą, nors abejojo, kad Ranekas su 
Jondalaru galėtų kaip nors susitarti. O didžioji moteris tą vakarą atrodė 
itin patraukli, ji buvo aukštai vertinama vadė, galinti suteikti nemenką 
statusą. Kas pasakys, kokius pakeitimus ji panorės padaryti, jei Ranekas 
nuspręs pakeisti lapės židinio sudėtį ? 

Kai trejetas pasitraukė į žeminės galą, Talutas prie liūto židinio kir- 
kindamas nusivedė Nezę. Digija su Torneku įsitraukė į eksperimentus su 
savo instrumentais ir nebematė nieko daugiau. Ailai pasidingojo, kad ji 
girdi kai kuriuos iš savo ritmų. Tada ji suvokė, kad jiedu su Raneku kalbasi 
dviese, ir staiga susidrovėjo. 

— Man atrodo, visi jau nuėjo miegoti, - tarė ji kiek besipinančiu balsu. 
Ji jautė buzos poveikį ir stovėdama truputį svyravo. Dauguma lempų buvo 


užgesintos, ir lajus kone išdegė. 

— Gal ir mes turėtume, - šypsodamasis tarstelėjo Ranekas. Aila pajuto 
jo akyse žėrint neišsakytą kvietimą. Ją traukė prie jo, tačiau nežinojo, kaip 
su tuo susidoroti. 

— Taip. Aš pavargau, — tarė ji, pajudėdama link savo lovos pakylos. Ra- 
nekas paėmė ją už rankos ir sulaikė. 

— Aila, neik, - jo šypsena buvo dingusi, tonas buvo primygtinis. Ji atsi- 
suko, o kitą akimirką jis ją apkabino ir stipriai prisispaudė lūpomis. Ji kiek 
pravėrė savąsias, ir jo atsakas buvo žaibiškas. Jis nubėrė bučiniais ją visą, jos 
lūpas, kaklą, rankos siekė jos krūtų, tada ėmė glamonėti jos šlaunis, suėmė 
sėdmenis, tarsi negalėtų ja pasisotinti, norėtų jos visos, iš karto. Netikėtai ja 
nuvilnijo susijaudinimo drebulys. Jis prisispaudė ją prie savęs, ji prie savęs 
pajuto kietą karštą jo vyriškumą, o staiga - ir šilumą tarp savo kojų. 

— Aila, aš tavęs geidžiu. Eime į mano lovą, - tarė jis, valdingai ją raginda- 


mas. Netikėtai paklususi ji nusekė paskui Raneką. 
AB 


Visą vakarą Jondalaras stebėjo, kaip jo mylima moteris juokiasi, pokš- 
tauja ir šoka su naujais žmonėmis. Kuo ilgiau stebėjo, tuo labiau pašalietis 
jautėsi. Labiausiai nepakenčiamas buvo patrauklusis tamsiaodis raižytojas. 
Jis norėjo išlieti savo rūstybę, įsikišti į jų pokalbį ir išsivesti Ailą, tačiau da- 
bar čia buvo jos namai, tai buvo jos įdukrinimo naktis. Kokią teisę jis turi 
sutrukdyti jos šventę? Jei nepajėgia džiaugtis drauge, gali bent nutaisyti 
pritarimo miną. Vis dėlto Jondalaras jautėsi apgailėtinai, todėl nuėjo gulti 
tikėdamasis užsimiršti miege. Deja, užmigti nepavyko. 

Iš tamsios uždaros erdvės Jondalaras stebėjo, kaip Ranekas apkabina 
Ailą ir nusiveda link savo lovos. Jondalaras buvo apstulbęs. Kaip ji gali eiti 
su kitu vyru, kai jis jos laukia? Nė viena moteris niekada nebuvo pasirinkusi 
kito, jei jis jos norėdavo, o čia buvo moteris, kurią jis mylėjo! Jis norėjo pa- 
šokti, ją pastverti ir kumščiu sugurinti tą besišypsantį tamsų snukį. 

Tada jo akyse iškilo išmušti dantys ir kraujas, atgimė gėdos ir tremties 
agonija. O čia net ne jo žmonės. Jie tikrai jį išvarytų, o stingdančioje šaltoje 


prieledyninių stepių naktyje nebuvo, kur eiti. O kur jam eiti be savo Ailos? 

Vis dėlto ji pasirinko. Ji pasirinko Raneką, ir tai yra jos teisė. Ji gali 
pasirinkti ką panorėjusi. Vien dėl to, kad Jondalaras laukia, nereiškia, kad 
ji turi ateiti pas jį. Ir ji neatėjo. Ji pasirinko vyrą iš savo žmonių, mamutojų, 
kuris šoko, dainavo, Airtavo su ja, su kuriuo ji juokėsi, su kuriuo jai buvo 
linksma. Ar galima ją kaltinti? Kiek kartų pats buvo pasirinkę kažką, su 
kuo juokavo, su kuo buvo linksma? 

Tik kaip ji galėjo taip pasielgti? Juk tai moteris, kurią jis myli! Kaip ji 
galėjo pasirinkti ką nors kitą, kai jis ją myli? Jondalaras krimtosi ir sielvar- 
tavo, tačiau ką galėjo padaryti? Nieko kita, tik nuryti kartų pavydo gniu- 


tulą ir stebėti, kaip jo mylima moteris eina paskui kitą vyrą į jo lovą. 


Aila aiškiai nemąstė, jos mintyse nuo Taluto gėrimo tvyrojo painiava. 
Be abejonės ją traukė prie Raneko, tačiau ne dėl to ji nuėjo su juo. Ji vis 
tiek būtų ėjusi. Aila buvo užaugusi gentyje. Ją mokė nedvejojant paklusti 
bet kuriam vyrui, kuris jai palieps, kuris duos jai ženklą, kad nori su ja 
poruotis. 

Jei bet kuris genties vyras duodavo ženklą genties moteriai, buvo tiki- 
masi, kad ji jam atsivers, lygiai taip pat, kaip kad prireikus atneš jam mais- 
to ar vandens. Nors buvo laikoma mandagumu paprašyti moters paslaugų 
iš jos poros arba vyro, su kuriuo ji paprastai buvo siejama, pirmiausia, tai 
nebuvo būtina, antra, būtų suteikta kaip savaime suprantama. Moteris vy- 
rui turėjo paklusti, tačiau jam nepriklausė. Ryšys tarp vyro ir moters buvo 
abipusiškai naudingas, draugiškas ir dažnai, praėjus kiek laiko, prieraišus, 
tačiau rodyti pavydą ar kokį kitą stiprų jausmą buvo neleistina. Moteris 
netapdavo nė kiek mažiau savo vyro moterimi vien todėl, kad suteikė 
nedidelę paslaugą kažkam kitam; ir vyras nė kiek ne mažiau mylėjo savo 
poros vaikus. Jis prisiimdavo už juos tam tikrą atsakomybę, rūpindavosi ir 
mokydavo, tačiau jis medžiodamas aprūpindavo visą gentį, nes visas mais- 
tas, surinktas ir sumedžiotas, buvo dalijamas. | 

Ranekas parodė Ailai tai, ką ji suprato kaip kitų signalą, komandą pa- 


tenkinti jo seksualinius poreikius. Kaip bet kuriai tinkamai išauklėtai gen- 

ties moteriai, jai netgi netoptelėjo atsisakyti. Ji kartą dirstelėjo link savo 
lovos pakylos, tačiau nepamatė mėlynų akių, pilnų sukrėtimo ir skausmo. 
Jei būtų pamačiusi, būtų nustebusi. 

Einant į lapės židinį Raneko įkarštis neatšalo, tačiau jis labiau valdėsi, 
nes Aila buvo jo teritorijoje. Jis sunkiai galėjo tuo patikėti. Jie susėdo ant jo 
lovos. Aila pastebėjo jam padovanotus baltus kailius. Ji pradėjo rišti savo 
diržą, tačiau Ranekas ją sustabdė. 

— Aš nori nurengti tave, Aila. Svajojau apie tai, norėčiau, kad viskas 
būtų tiesiog puiku, - tarė Ranekas. 

Ji neprieštaraudama truktelėjo pečiais. Jau buvo pastebėjusi, kad Rane- 
kas tam tikrais įpročiais skiriasi nuo Jondalaro, ir jai buvo smalsu. Ji nesie- 
kė sužinoti, kuris vyras geresnis, tiesiog fiksavo jų skirtumus. 

Ranekas kurį laiką į ją stebeilijosi. 

— Tu tokia graži, - pasakė jis pagaliau ir pasilenkė bučiniui. Jo lūpos 
buvo švelnios, nors pasidarydavo kietos, kai tvirtai ją bučiuodavo. Ant 
balto kailio ji pastebėjo jo tamsios rankos kontūrą ir švelniai paglostė tą 
ranką. Jo oda buvo tokia pati kaip ir bet kurio kito žmogaus oda. 

Pirmiausia jis išėmė į Ailos plaukus įpintus karolius ir kriaukleles, tada 
rankomis perbraukė jos plaukus, pakėlė sruogą prie savo veido ir pauostė. 

— Graži, kokia graži, - murmėjo jis. 

Jis atsegė jos vėrinį, paskui naująjį amuletų krepšelį ir atsargiai padėjo 
greta karolių ant suolelio prie lovos galvūgalio. Tada atrišo jos diržą, atsi- 
stojo ir prisitraukė ją prie savęs. Staiga nubėrė bučiniais jos veidą ir kaklą, 
čiuopė jos kūną po tunika, tarsi negalėdamas sulaukti atsako. Aila jautė jo 
susijaudinimą. Jo pirštų galiukai, gnaibantys jos spenelius, siuntė jausmų 
sroves po visą jos kūną. Ji palinko link jo, jam atsidavė. 

Tada jis liovėsi ir, giliai įkvėpęs, kilstelėjo jos tuniką, nuvilko per galvą 
ir tvarkingai sulankstęs padėjo prie kitų daiktų. O paskui tiesiog žiūrėjo 
į ją, tarsi stengdamasis viską įsiminti. Jis pasuko ją vienaip, paskui kitaip, 
norėjo atsižiūrėti, tarsi ir akims reikėtų pasitenkinimo. 

— Tobula, tiesiog tobula. Tik pažvelk, kuplios, tačiau turi formą, kaip 
ir turi būti, — kalbėjo jis, pirštų galiukais brėždamas jos krūtų profilį. Ji 
užsimerkė ir sudrebėjo nuo švelnaus prisilietimo. Staiga šilta burna ėmė 


čiulpti spenelį ir ji sudrebėjo. 

— Tobula, kaip tobula, - šnibždėjo jis pereidamas prie kitos krūties. 
Jis įsispraudė veidu tarp krūtų, tada abiem rankom suėmė jas ir ėmė vienu 
metu čiulpti abu spenelius, tyliai niurnėdamas iš malonumo. Ji išrietė ka- 
klą ir spaudėsi prie jo, jausdama didžiulius jausmų antplūdžius, tada siekė 
jo galvos, pajuto jo plaukus, tokius tankius ir taip smulkiai susisukusius. 
Aila leido savo rankoms mėgautis nauja patirtimi. 

Jie tebestovėjo, kai jis atsitraukė ir dirstelėjo į ją, su šypsena veide, paskui 
jis atrišo juosmens juostą ir numovė jai kelnes. Ranekas negalėjo atsispirti 
neapčiuopęs jos susiraičiusių šviesių plaukų, neapglėbęs jos kauburėlio. Jis 
palietė šiltą drėgnumą, tada ją pasodino. Greitai nusivilko marškinius ir 
padėjo greta jos, tada atsiklaupė priešais ją ir numovė vieną į mokasiną 
panašų batą. 

— Ar bijai kutenimo? - pasiteiravo jis. 

— Truputį, apačioje. 

— O kaip šitai? — jis ėmė masažuoti jos pėdą švelniai, bet tvirtai, labiau- 
siai spausdamas ties keltimi. - Gera? - jis pabučiavo pėdos keltį. 

— Gera, - šypsodamasi pakartojo ji. 

Jis atsakė šypsena, numovė antrą batą ir pamasažavo pėdą. Tada nu- 
traukė kelnes ir padėjo jas bei batus prie kitų daiktų. Paėmęs Ailą už ran- 
kų, Ranekas padėjo jai atsistoti. Abu nuogi stovėjo paskutinėje blėstančių 
mamuto židinio anglių šviesoje. Jis vėl ją apsuko, nužiūrinėjo iš nugaros. 

— O motina, kokia graži, tokia tobula. Visiškai tokia, kokia žinojau, 
kad būsi, - labiau sau nei jai jausmingai dainavo jis. 

— Ranekai, aš nesu graži, - paprieštaravo Aila. 

— Turėtum save pamatyti.. tada šitaip nekalbėtum. 

— Gražu, kad tu taip sakai, gražu, kad taip galvoji, tačiau aš nesu graži,- 
savo tvirtino Aila. 

— Tu dailiausia iš visų mano matytų moterų. 

Ji tik linktelėjo. Tegu sau taip galvoja, jei nori. Juk nesukliudysi. 

Atsižiūrėjęs jis pradėjo ją liesti, iš pradžių švelniai, visą, brėždamas jos 
kontūrą pirštų galiukais, judėdamas įvairiausiais kampais. Paskui atsidėjo 
smulkesnėms detalėms, sekė raumenų struktūrą po jos oda. Staiga Rane- 
kas nusiplėšė likusius savo drabužius ir palikęs juos gulėti, kur nukrito, 


paėmė ją ant rankų. Jis troško savo kūnu pajusti jos kūną. Ji taip pat jį jautė, 

jo šiltą, tvirtą, raumeningą kūną, jo kietą, tvinksintį vyriškumą. Aila uodė 
malonų vyrišką jo kvapą. Vyras pabučiavo ją į lūpas, paskui bučiniais nusė- 
jo veidą ir kaklą, švelniais įkandimais nubėrė pečius. Ranekas vis murmėjo 
sau panosėje: 

— Tokia graži, tokia tobula, Aila, noriu tavęs visaip. Noriu į tave žiūrėti, 
tave liesti, tave turėti. O motina, koks grožis. 

Ranekas vėl rankomis ėmė glamonėti jos krūtis, apžiojo spenelį, pa- 
čiulpė, paskui švelniai pakramsnojo. Suspaudęs krūtis jis ėmė vienu metu 
čiulpti abu spenelius, iš malonumo tyliai niurkdamas. Pradėjo čiulpti vie- 
ną krūtį stengdamasis kiek galima daugiau įtraukti į burną, paskui kitą. 
Atsiklaupęs ant kelių priešais, glaudėsi prie jos bambos, apsivijo rankomis 
jos kojas ir lygius apskirtus sėdmenų apvalumus, juos glamonėjo, paskui 
praskėtė. Švelniai pakramsnojo jos plaukus ir lėtai, erzinamai drėgnu lie- 
žuviu surado jos plyšį. Aila suaimanavo, jis pajuto jos virpantį atsaką. 

Tada atsistojo, paguldė ją ant savo lovos į minkštutėlius, prabangius, 
glamonėjančius kailius. Įsiropštė greta jos, bučiavo ją minkštomis lūpo- 
mis, čiulpė ir gnaibė jos krūtis, glostė, glamonėjo ir visaip lietė jos mote- 
riškumo raukšles ir plyšelius. Ji aimanavo, suriko, kai atrodė, kad jis vienu 
metu liečia ją visą. 

Jis paėmė jos ranką ir uždėjo ant savo tvirto, smarkiai padidėjusio or- 
gano. Aila atsisėdo, pasilenkė ir Raneko džiaugsmui skruostu prisiglaudė 
prie jo vyriškumo. Blausioje šviesoje ji įžiūrėjo savo šviesios rankos apy- 
brėžas jo tamsios odos fone. Jis buvo toks švelnus. Vis dėlto šio vyro kva- 
pas buvo kitoks, panašus, bet kitoks. Jo plaukai buvo susiraizgę ir kieti. Jis 
suaimanavo saldžioje ekstazėje, pajutęs, kaip šilta drėgnuma apgaubia jo 
vyriškumą. Tai buvo daugiau, nei jis įsivaizdavo, daugiau, nei drįso svajoti. 
Jis pagalvojo, kad niekaip nesusilaikys, kai ji pradėjo myluoti taip, kaip 
neseniai buvo išmokusi: greitai brėžti liežuviu, įtraukti statų kotą, tada pa- 
leisti, kartu tvirtai glamonėjant ranka. 

— O, Aila, Aila. Tu esi ji! Žinojau, kad tai tu. Tu mane apdovanojai. 

Staiga Ranekas atsisėdo. 

— Noriu tavęs, nebegaliu laukti. Meldžiu, dabar, - kimiai, įsitempęs 


sušnabždėjo jis. 

Ji persivertė ir jam atsivėrė. Jis užsiropštė ant jos ir įeidamas pratisai, 
trūkčiojamai suriko. Paskui atsitraukė ir vėl smeigė, dar ir dar kartą, jo bal- 
so tonas sulig kiekvienu smūgiu kilo. Aila išsirietė, atsivėrė norėdama jį 
sutikti. Ji mėgino prisitaikyti prie jo tempo. 

— Aila, aš pasiruošęs. Jau, — suriko jis įsitempdamas, paskui staiga suai- 
manavo su giliu palengvėjimo atodūsiu, dar kelis kartis įstūmė ir atsitrau- 
kė, o paskui suglebo gulėdamas ant jos. Prireikė laiko, kol Aila atsipalai- 
davo. 

Po kiek laiko Ranekas pasikėlė, atsilaisvino, nusirito ant šono ir pasirė- 
męs viena alkūne pažvelgė į Ailą. 

- Bijau, nebijau toks tobulas kaip tu, — tarė jis. 

Ji susiraukė. 

— Nesuprantu šito tobulumo, Ranekai. Ką reiškia „tobulas“? 

— Buvau per greitas. Tu tokia nuostabi, taip tobulai viską darai, per 
greitai buvau pasiruošęs. Negalėjau sulaukti, todėl manau, kad nebuvau 
toks tobulas tau, - paaiškino jis. 

— Ranekai, tai yra malonumo dovana, tiesa? 

— Taip, vienas pavadinimas toks. 

— Tu manai, kad man nebuvo malonu? Man buvo malonu, labai ma- 
lonu. || 

— Labai, tačiau ne tobulai. Jei gali luktelti, manau, greitai aš vėl būsiu 
pasiruošęs. 

— Nebūtina. 

— Gal ir nebūtina, Aila, tačiau aš noriu, - tarė jis ir pasilenkęs ją pabu- 
čiuoti. - Jau ir dabar beveik galiu, - pridėjo Ranekas, glamonėdamas jos 
krūtis, jos pilvą, siekdamas jos kauburėlio. Ji šoktelėjo nuo jo prisilietimo 
ir vis dar virpėjo. — Atsiprašau, tu buvai beveik pasiruošusi. Jei tik būčiau 
galėjęs susivaldyti truputį ilgiau. 

Ji nieko neatsakė. Jis bučiavo jos krūtis, trynė mažą kauburėlį, mylavo 
jos plyšelį. Akimirksniu ji vėl buvo pasiruošusi. Ji judino šlaunis ir rėkda- 
ma stūmėsi prie jo. Staiga, su antplūdžiu ir riksmu, atėjo palengvėjimas. 
Vyras pajuto drėgną šilumą. Tada ji atsipalaidavo. 

Ji jam nusišypsojo. 


— Manau, dabar malonumas tobulas, - tarė ji. 

— Ne visai, tačiau galbūt kitą kartą pavyks geriau. Viliuosi, bus daug 
kitų kartų, Aila, - atsakė jis, gulėdamas ant šono greta jos, ranką padėjęs 
jai ant pilvo. Ji sutrikusi susiraukė. Svarstė, ar viską teisingai suprato. 

Blausioje šviesoje jis matė tamsią savo ranką ant jos šviesios odos ir nu- 
sišypsojo. Jam visada patiko šitas spalvų kontrastas — jo tamsuma prie švie- 
sumo moters, kurią malonina. Tai palikdavo įspūdį, kurio joks kitas vyras 
negalėjo suteikti, ir moterys tai pastebėdavo. Jos visa tai įsidėmėdavo ir 
negalėdavo jo pamiršti. Jis džiaugėsi, kad Motina pasirinko dovanoti jam 
tokią tamsią odą. Jis buvo išskirtinis, neįprastas, nepamirštamas. Taip pat 
jam patiko po savo ranka jausti jos pilvą. Dar daugiau malonumo suteikė 
žinojimas, kad ji yra čia, greta jo, jo lovoje. Jis to tikėjosi, geidė, svajojo apie 
tai ir netgi dabar, jai esant čia, tai vis dar atrodė neįmanoma. 

Po kurio laiko jis perkėlė ranką jai ant krūtinės, paglamonėjo spenelį ir 
pajuto, kaip jis sukietėja. Aila buvo pradėjusi snūduriuoti, ji buvo pavargu- 
si ir truputį skaudėjo galvą. Kai jis ėmė nosimi glostinėti kaklą, paskui pri- 
glaudė savo lūpas prie jos, suprato, jog jis jos geidžia ir vėl duoda jai ženklą. 
Akimirką ji pajuto apmaudą ir netgi panoro atsisakyti. Tai ją nustebino, 
beveik sukrėtė ir ji visiškai atsibudo. Jis bučiavo jos kaklą, glostė pečius 
ir rankas, čiuopė kuplių krūtų apvalumus. Kai jis paėmė į burną spenelį, 
apmaudas išsisklaidė. Malonus jausmas pasruvo jos gelmėmis, pasiekė patį 
tobulo malonumo centrą. Jis perėjo prie kitos jos krūties, glamonėjo abu 
spenelius ir čiulpė po vieną iš eilės, leisdamas savo tylius malonumo garsus 
kažkur iš gerklės gilumos. 

— Aila, gražioji Aila, - murmėjo Ranekas. Staiga jis atsisėdo ir įsmeigė 
akis į ją, gulinčią ant jo lovos. - O, Motina! Negaliu patikėti, kad tu čia. 
Tokia daili. Šį kartą bus tobula, Aila. Žinau, kad šį kartą bus tobula. 


S 
Jondalaras pastėręs gulėjo ant lovos, tvirtai sukandęs dantis, žūtbūti- 
nai trokšdamas sugniaužtais kumščiais užsipulti raižytoją, tačiau prisiver- 


tė nesujudėti. Aila dirstelėjo tiesiai į jį, tada nusisuko ir nuėjo su Raneku. 

Kaskart užsimerkęs jis pamatydavo jos veidą, žvelgiantį tiesiai į jį, o paskui 
nusigręžiantį. 

Tai jos pasirinkimas! Tai jos pasirinkimas, vis kartojo sau. Ji sakė, kad 
jį myli, tačiau iš kur jai tai žinoti? Žinoma, galbūt jis jai patinka, netgi jį 
mylėjo, kai buvo vieni slėnyje, tada ji nieko daugiau nepažinojo. Jis buvo 
pirmas jos sutiktas vyras. O dabar, kai susipažino su kitais vyrais, kodėl 
ji negali pamilti ko nors kito? Jis stengėsi įtikinti save, kad sąžininga jai 
susipažinti su kitais ir pačiai pasirinkti, tačiau jis negalėjo sutalpinti į savo 
protą to, kad tąnakt ji pasirinko kažką kitą. 

Nuo tada, kai grįžo iš Dalanaro, aukštas, raumeningas, kone gražiai 
dailus vyras pats galėjo rinktis moteris. Kviečiantis jo neįtikėtinų akių 
žvilgsnis užburdavo, ir kiekviena moteris, kurios jis kada įsigeisdavo, būda- 
vojo. Tiesą sakant, jos darė viską, ką galėjo, kad jį paskatintų. Jos jį sekiojo, 
jo troško, norėdavo, kad jis jas pakviestų. Jis taip ir darė, tačiau nė viena 
moteris negalėjo prilygti pirmosios jo meilės prisiminimui arba įveikti jo 
kaltės naštos. O dabar vienintelė moteris visame pasaulyje, kurią jis paga- 
liau susirado, vienintelė moteris, kurią jis mylėjo, buvo kito vyro lovoje. 

Vien mintis, kad ji pasirinko kitą vyrą, kėlė skausmą. Girdint su nie- 
kuo nesupainiojamus garsus jai dalijantis malonumais su Raneku, jis nu- 
slopino aimaną, daužė lovą ir raitėsi lyg agonijoje. Atrodė, tarsi pilve virtų 
karštos anglys. Jam spaudė krūtinę, gerklė degė. Jis kvėpavo prislopintais 
aikčiojimais, tartum springtų dūmais. Iš akių kampučių tryško karštos aša- 
ros, nors Jondalaras buvo stipriai užsimerkęs. 

Galiausiai tai pasibaigė, ir jis truputį atsipalaidavo. O tada tai vėl prasi- 
dėjo, ir jis nebegalėjo tverti. Pašoko, kurį laiką neryžtingai pastovėjo, tada 
išlėkė per išėjimą į naująjį priestatą. Yhaha pastatė ausis ir atsisuko, kai jis 
pralėkė pro priestatą ir pro išorinę arką išbėgo į lauką. 

Vėjas bloškė jį prie žeminės. Staigus šaltis užgniaužė kvapą ir išgąsdi- 
no. Jondalaras ėmė suvokti aplinką. Jis pažvelgė kitapus suledėjusios upės, 
stebėjo debesis, skriejančius pro mėnulį. Jis žengė kelis žingsnius nuo pas- 
togės. Vėjo peiliai tuniką košė kiaurai, atrodė, skverbėsi kiaurai odą ir rau- 
menis iki pat kaulų smegenų. | 

Jis drebėdamas sugrįžo vidun ir pro arklius nudūlino atgal į mamu- 


to židinį. Vyras įsitempė, įsiklausė ir iš pradžių nieko neišgirdo. Tada 

pasigirdo kvėpavimo, aimanų, niurnėjimo garsai. Jis dirstelėjo į savo lovos 
pakylą, tada pasuko atgal į priestatą, nežinodamas, kuriuo keliu eiti. Vidu- 
je negalėjo ištverti, lauke nebūtų išgyvenęs. Galiausiai ištverti nebepajėgė, 
turėjo išeiti. Sugriebęs savo kelioninius kailius jis pro arką grįžo į arklių 
priestatą. 

Yhaha sužvengė ir krestelėjo galvą. Lenktynininkas gulėjo. Jis kilste- 
lėjo galvą nuo žemės ir tyliai pasisveikindamas sužvengė. Jondalaras pa- 
traukė prie gyvulių, patiesė savo kailius ant žemės greta Lenktynininko ir 
juose įsitaisė. Priestate buvo šalta, tačiau nė iš tolo ne taip šalta kaip lauke. 
Čia nebuvo vėjo, iš vidaus sklido kiek šilumos, dar kiek šilumos skleidė 
arkliai. O jų kvėpavimas nustelbė kito garsaus alsavimo garsus. Netgi čia 
jis didžiąją dalį nakties pragulėjo atsimerkęs — jo protas nuolat prisiminė 


garsus, iš naujo rodė scenas, tikras ir įsivaizduotas. 


Aila pabudo sulig pirmosiomis šviesos gijomis, prasibrovusiomis pro 
plyšius aplink dūmų angos dangtį. Ji ištiesė ranką skersai lovos ieškodama 
Jondalaro ir sutriko radusi Raneką. Kartu su buvusio vakaro prisiminimais 
atėjo suvokimas, kad jai baisiai skauda galvą; toks Taluto gėrimo poveikis. 
Ji tyliai išsiropštė iš lovos, susirinko drabužius, kuriuos Ranekas taip tvar- 
kingai buvo sudėjęs, ir nuskubėjo į savo lovą. Jondalaro ir čia nebuvo. Ji ap- 
žiūrėjo mamuto židinį ir kitas lovas. Vienoje miegojo Digija su Torneku ir: 
Ailai pasidarė įdomu, ar jiedu dalijosi malonumais. Tada ji prisiminė, kad 
Vaimezas buvo pakviestas į tauro židinį, o Tronija prastai jautėsi. Galbūt 
Digijai su Torneku tiesiog buvo patogiau miegoti čia. Nesvarbu. Jai buvo 
smalsu, kur yra Jondalaras. 

Ji prisiminė jo nemačiusi nuo vėlaus praėjusio vakaro. Kažkas sakė, kad 
jis nuėjo atsigulti, tačiau kur jis dabar? Ji vėl pastebėjo Digiją su Torneku. 
Jis tikriausiai taip pat miega prie kito židinio, pagalvojo Aila. Ji gundėsi 
patikrinti, tačiau atrodė, kad niekas dar nesikelia ir nesiruošia keltis, ir ža- 
dinti žmonių ji nenorėjo. Sunerimusi ji įsiropštė į tuščią savo lovą, susisu- 


ko į kailius ir neilgai trukus vėl užmigo. 


KET 


MAMUTŲ MEDŽIOTOJAI 


Kai moteris atsibudo antrą kartą, dūmų angos dangtis buvo patrauktas 
ir ryški dienos šviesa sklido į vidų. Ji norėjo keltis, tačiau pajutusi siaubin- 
gą tvinkčiojantį skausmą galvoje krito aukštielninka ir užsimerkė. „Arba 
aš baisiai susirgau, arba čia nuo Taluto buzos“, - pagalvojo ji. Kodėl žmo- 
nėms patinka gerti, jei vėliau šitaip sergama? Tada ji pagalvojo apie šventę. 
Ne viską aiškiai prisiminė, tačiau atsiminė muzikos ritmus, šokius ir dai- 
nas, nors iš tikrųjų nesuvokė, kaip tai sugrįžo į atmintį. Ji daug juokėsi, net- 
gi iš savęs, kai suprato, kad nelabai turi balsą dainuoti, ir visai nepaisė, kad 
tapo dėmesio centru. Tai nebuvo panašu į ją. Paprastai ji mėgdavo likti 
nuošalyje ir stebėti, mokytis ir treniruotis vienumoje. Kas yra tas gėrimas, 
kad šitaip pakeičia jos įgimtus polinkius ir verčia ją būti ne tokią atidžią? 
Įžūlesnę? Ar dėl to žmonės jį geria? 

Ji vėl atsimerkė, paskui atsargiai, prilaikydama galvą, atsistojo. Nusi- 
lengvino į viduje esantį naktinį krepšį - tvirtai supintas krepšys buvo maž- 
daug iki pusės prikrautas sauso, į miltelius susmulkinto žolėdžių stepių 
gyvūnų mėšlo - jis sugerdavo skysčius ir fekalijas. Nusiprausė šaltu van- 
deniu. Tada užkūrė ugnį ir pridėjo karštų virimo akmenų. Apsirengė dra- 
bužiais, kuriuos pasisiuvo prieš atvykdama. Dabar Aila juos vertino kaip 
paprastus kasdienius drabužius, nors siuvant jie atrodė labai egzotiški ir 
sudėtingi. | 

Vis dar atsargiai judėdama ji iš savo vaistų krepšelio paėmė kelis pake- 
tus ir įvairiomis proporcijomis sumaišė gluosnių žievės, kraujažolių, vaisti- 
nių noterų ir ramunėlių. Į virimo krepšį, kuriame ruošdavo rytinę arbatą, 
įpylė šalto vandens, dėjo karštus akmenis, kol jis užvirė, tada sudėjo žole- 
les. Paskui tupėjo prie ugnies užsimerkusi ir laukė, kol arbata bus tinkama 
gerti. Staiga ji pašoko, pajuto baisų tvinksnį galvoje, tačiau nekreipė į jį 
jokio dėmesio, ir vėl stvėrė savo vaistų krepšelį. 

„Kone pamiršau“, — pagalvojo ji imdama savo paketus, slaptąsias 
kontraceptines Izos žoles. Ar jos padeda jos totemui įveikti vyro totemo 
dvasią, kaip manė Iza, ar kažkaip priešinasi esencijai iš vyro organo, kaip 
įtarė Aila? Ji nenorėjo dabar pradėti kūdikio. Viskas pernelyg nestabilu. 
Ji norėjo Jondalaro pradėto kūdikio, tačiau laukdama arbatos pradėjo 
spėlioti, kaip atrodytų kūdikis, kuris būtų jos pačios ir Raneko mišinys. 
Kaip jis? Kaip aš? Ar po truputį abiejų? Tikriausiai abiejų, kaip Durkas... 

ir Raidagas. Jie buvo mišiniai. Tamsus Raneko sūnus taip pat atrodytų ki- 
toks, tik, su lengvu kartėliu pagalvojo ji, niekas nevadintų jo išsigimėliu 
arba negalvotų, kad jis gyvulys. Jis gebėtų kalbėti, juoktis ir verkti, kaip ir 
visi kiti vaikai. 

Žinodama, kaip Talutas jau anksčiau įvertino jos vaistus nuo galvos 
skausmo, Aila arbatos paruošė tiek, kad pakaktų keliems žmonėms. Išgė- 
rusi savo dalį ji nuėjo ieškoti Jondalaro. Naujasis priestatas, vedantis tiesiai 
iš mamuto židinio, pasirodė visai patogus. Aila džiaugėsi, kad nereikės eiti 
pro lapės židinį. Arkliai buvo lauke, tačiau eidama per priestatą ji pastebėjo 
kelioninius Jondalaro kailius, susuktus ir padėtus prie sienos. Moteris ėmė 
svarstyti, kaip jie ten atsidūrė. 

Atitraukusi užuolaidą ir žengusi į lauką pro antrą arką ji pamatė Talutą, 
Vaimezą ir Mamutą, kalbančius su Jondalaru, kuris buvo atsukęs į ją nugarą. 

— Kaip galva, Talutai? - pasiteiravo ji prisiartinusi. 

— Ar siūlai man stebuklingų kito ryto vaistų? 

— Man irgi skauda galvą, išviriau arbatos. Viduje yra daugiau, - tarė ji ir 
atsisuko į Jondalarą, visiškai laiminga šypsodamasi dėl to, kad jį rado. 

Akimirką jos šypsena sulaukė tokio paties atsako, tačiau tik akimirką. 
"Tada jo veidą užtemdė tamsus rūstus žvilgsnis, o akyse atsirado jai anksčiau 
nematyta išraiška. Jos šypsena išblėso. 

— Tu irgi nori arbatos, Jondalarai? — pasiteiravo ji sutrikusi, netekusi 
galvos. 

— Kodėl manai, kad man jos reikia? Aš vakar per daug neprisišvampau, 
tačiau nemanau, kad pastebėjai tai, - sviedė jis tokiu šaltu tonu, kad ji var-- 
giai jį atpažino. 

— Kur vaikštinėjai? Ieškojau tavęs anksčiau, bet lovoje nebuvo. 

— Tavęs irgi, - atrėžė jis. - Nemanau, kad tau svarbu, kur aš buvau, - jis 
nusisuko ir nuėjo toliau nuo jos. Ji pažvelgė į kitus tris vyrus. Taluto veide 
pamatė sutrikimą. Vaimezas atrodė suglumęs, tačiau nevisiškai nelaimingas. 
Mamutos žvilgsnio ji įskaityti nesugebėjo. 

— A... manau, nueisiu atsigerti tos arbatos, - tarė Talutas ir paskubomis 
spruko į žeminę. 

— Tikriausiai ir aš pabandysiu puodelį, - jam iš paskos nudūlino Vai- 

„Ką padariau ne taip?“ - galvojo Aila, ir anksčiau pajaustas sunkumas 
ėmė augti į sunkų sielvartingą mazgą skrandžio duobutėje. 

Mamuta tyrė ją, paskui pasakė: 

— Manau, turėtume susėsti ir pasikalbėti, Aila. Vėliau, kai ištaikysim 
akimirką dviese. Tavo arbata prie židinio gali privilioti svečių. Kodėl tau 
nepasiėmus ko nors užkąsti 

— Aš nealkana, - atsakė Aila. Jai maudė skrandį. Ji nenorėjo pradėti 
gyvenimo su naujais žmonėmis padarydama kažką netinkama. Ji spėliojo, 
kodėl Jondalaras toks piktas. 

Mamuta raminančiai nusišypsojo. 

— Turėtum pamėginti ką nors suvalgyti. Nuo tavo šventės liko šiek tiek 
mamutienos, manau, kad Nezė išsaugojo tau ir keletą tų garintų kepaliukų. 

Aila linktelėjo. Kai ėjo link pagrindinio žeminės įėjimo nusiminusi ir 
sunerimusi, pasidairė arklių, nes nuolat apie juos galvojo. Juos pamačiusi 
pastebėjo, kad kartu yra Jondalaras. Ailai šiek tiek palengvėjo. Ji pati dažnai 
sulaukdavo paguodos iš tų gyvulių, kai būdavo sunerimusi, ir nors dabar 
dar negalėjo sklandžiai galvoti, vylėsi, kad būdamas su jais Jondalaras pa- 
mažu pasijus geriau. 

Ji perėjo per prieangį, pasuko į virimo židinį. Nezė sėdėjo su Raidagu ir 
Rugija, valgė. Pamačiusi Ailą moteris nusišypsojo ir pakilo. Nezė, kad ir putli, 
buvo judri, o jos judesiai grakštūs. Aila įtarė, jog moteris yra ir gana stipri. 

— Pasiimk mėsos. Atnešiu kepaliuką, kurį tau atidėjau. Paskutinis, - tarė 
Nezė. - Jei nori, įsipilk puodelį karštos arbatos. Gauromečių su mėtomis. 

Atsisėdusi prie Nezės Aila atlaužė po gabalėlį tvirto drėgno kepaliuko 
Raidagui su Rugija, tačiau savo maistą tik knebinėjo. 

— Ar kas nors negerai, Aila? - pasiteiravo moteris. Ji suprato, kad kažkas 
negerai, ir netgi numanė priežastį. 

Aila sunerimusi pažvelgė į ją. 

— Neze, aš išmanau genties, ne mamutojų papročius. Noriu išmokti, no- 
riu būti gera mamutojų moteris, bet nežinau, kada elgiuosi blogai. Manau, 
vakar vakare padariau kažką blogai. 

— Kodėl taip galvoji? 

— Kai atsikėliau, Jondalaras buvo piktas. Manau, Talutas nelinksmas. Ir 


Vaimezas. Jie greitai nuėjo. Pasakyk, ką padariau ne taip, Neze. 

— Tu nepadarei nieko bloga, Aila, nebent blogai būti mylimai dviejų 
vyrų. Kai kurie vyrai, puoselėdami moteriai stiprius jausmus, elgiasi savi- 
ninkiškai. Jie nenori, kad ji būtų su kitais vyrais. Jondalarui atrodo, kad 
jis turi į tave teisių, ir pyksta, nes nuėjai į Raneko patalus. Tikriausiai ne 
tik Jondalaras pyksta. Manau, Ranekas panašiai jaučiasi, ir jei galėtų, būtų 
toks pat savininkiškas. Auginau jį nuo mažumės ir nebuvau mačiusi, kad 
jį taip užvaldytų moteris. Manau, Jondalaras mėgina neparodyti, kaip jau- 
čiasi, tačiau neįstengia, o jeigu jis rodo pyktį, tikriausiai tai trikdo Talutą ir 
Vaimezą. Štai kodėl jie paskubomis nuėjo. 

— Kartais mes daug rėkiame arba erziname vienas kitą. Mes rūpina- 
mės svetingumu ir mėgstame būti draugiški, tačiau mamutojai pernelyg 
nedemonstruoja giliausių savo jausmų. Tai gali pridaryti bėdų, ir mes 
stengiamės išvengti ginčų bei neskatiname kovų. Seserų taryba nepritaria 
netgi antpuoliams, kuriuos jaunuoliai mėgsta surengti nuvykę pas kitus 
žmones, tarkim, sangėjus, ir stengiasi juos uždrausti. Seserys sako, kad tai 
tik skatina atsakomuosius antpuolius ir žūva žmonės. Jos sako, kad geriau 
prekiauti negu puldinėti. Brolių taryba atlaidesnė. Nemažai jų jaunystėje 
patys puldinėjo. Pasak jų, tai tik būdas išnaudoti jaunatviškus raumenis ir 
patirti truputį jaudulio. 

Aila daugiau nebesiklausė. Užuot ką paaiškinusi, Nezė ją tik dar labiau 
sutrikdė. Jondalaras pyko todėl, kad ji atsakė į kito vyro signalą? Ar tai 
buvo priežastis pykti? Nė vienas genties vyras neleistų sau tokio emocinio 
proveržio. Braudas buvo vienintelis vyras, rodęs mažiausią susidomėjimą 
ja, ir tai tik todėl, kad jos nekentė. Vis dėlto dauguma žmonių stebėjosi, . 
kad jis užsiima su tokia bjauria moterimi. Braudas būtų pasveikinęs kito 
vyro susidomėjimą. Pradėjusi apie tai galvoti ji suvokė, kad Jondalarą nuo 
pat pradžių pykdė Raneko susidomėjimas. 

Iš prieangio pastebimai sunkiai atšleivojo Mamuta. 

— Neze, aš pažadėjau Mamutos dubenėlį pripildyti vaistų nuo artri- 
to, - tarė Aila. 

Ji atsistojo jam padėti, tačiau jis mostu ją nuvijo. 

— Tu eik. Aš ateisiu, tik užtruksiu kiek ilgiau. 

Ji nuskubėjo pro liūto ir lapės židinius. Kiek palengvėjo pastarąjį išvy- 


dus tuščią. Aila įdėjo kuro į mamuto židinio laužą. Peržiūrinėdama savo 

vaistus ji prisiminė daugybę kartų, kai dėjo šuteklius ir pleistrus bei ruošė 
skausmą malšinančius gėrimus Krebo sąnarių skausmams palengvinti. Šią 
medicinos sritį ji išmanė labai gerai. 

Aila neskubėjo klausinėti. Tepalais ir mirkalais palengvinusi įsisenėju- 
sius Mamutos skausmus ji palaukė, kol senolis patogiai įsitaisys ir pradės 
gurkšnoti šiltą arbatą. Ir pačiai, kaip senajam šamanui, palengvėjo suma- 
niai ir prityrusiai pritaikius savo amato žinias. Dalis juntamos įtampos 
atslūgo. Vis dėlto, kai pasiėmusi arbatos puodelį Aila atsisėdo priešais ša- 
maną, nežinojo, nuo ko pradėti. 

— Mamuta, ar ilgai gyvenai gentyje? - galiausiai pasiteiravo ji. 

— Taip, kiek užtrunka, kol bjaurus lūžis sugyja. O paskui jau norėjau 
sužinoti daugiau, todėl išbuvau, kol jie išėjo į genties susirinkimą. 

- Tu išmokai genties papročių? 

— Kai kurių. 

— Išmanai apie ženklus? 

— Taip, aš išmanau apie ženklus, kuriuos vyrai parodo moterims, - jis 
patylėjo, regis, svarstė, o paskui kalbėjo toliau. - Pasakysiu tau šį tą, ko 
niekam niekada nesu minėjęs. Ten buvo jauna moteris, kuri padėjo rū- 
pintis manimi, kol mano ranka buvo gydoma. Kai aš buvai įtrauktas į me- 
džioklės ceremoniją ir medžiojau kartu, ji buvo man atiduota. Aš žinojau, 
kas yra signalas ir ką jis reiškia. Aš naudojau signalą, nors iš pradžių buvo 
labai nejauku. Ji buvo plokščiagalvių moteris, ne itin man patraukli, ypač 
todėl, kad augdamas prisiklausiau apie juos visokiausių istorijų. Aš buvau 
jaunas ir sveikas, tad buvo tikimasi, jog elgsiuosi kaip genties vyrai. 

— Kuo ilgiau užsibuvau, tuo patrauklesnė ji man atrodė - nė nenu- 
manai, kaip gera yra turėti ką, nors kas nekantrauja patenkinti kiekvieną 
tavo poreikį ar troškimą. Tik gerokai vėliau sužinojau, kad ji turėjo vyrą. Ji 
buvo antroji moteris, jos pirmas vyras mirė, todėl vienas iš kitų medžioto- 
jų paėmė ją, truputį nenoriai, nes ji buvo iš kitos genties ir neturėjo vaikų. 
Išeidamas nenorėjau jos palikti, bet nujaučiau, kad ji bus laimingesnė gen- 
tyje nei su manimi ir mano žmonėmis. Nežinojau, kaip būsiu sutiktas, jei 
sugrįšiu su plokščiagalvių moterimi. Dažnai svarsčiau, kas jai nutiko. 

Aila užsimerkė ir ją užplūdo prisiminimai. Atrodė labai keista, netgi 


slėpininga visokias smulkmenas ir nuotrupas apie savo gentį sužinoti iš šio 

vyro, su kuriuo taip neseniai susipažino. Ji derino jo pasakojimus prie savo 
žinių apie Bruno genties istoriją. 

— Ji niekada nesusilaukė vaikų, visada buvo antra žmona, tačiau ją vi- 
sada kas nors priimdavo. Ji mirė per žemės drebėjimą prieš jiems mane 
surandant. 

Šamanas linktelėjo. Jis taip pat buvo patenkintas sužinojęs svarbią 
nuotrupą, užpildančią jo praeitį. 

— Mamuta, Nezė sako, kad Jondalaras pyksta todėl, kad aš dalijausi su 
Raneku lova. Ar tai tiesa? 

— Manau, taip. 

— Ranekas davė man signalą! Kaip Jondalaras gali pykti, jei Ranekas 
parodė man signalą? 

— Kur Ranekas išmoko genties signalų? - nustebęs pasiteiravo Mamuta. 

— Ne genties signalą. Kitų signalą. Kai Jondalaras atsidūrė mano slė- 
nyje ir mokė mane pirmojo ritualo ir malonumo dovanų iš Didžiosios 
Motinos Žemės Doni, aš paklausiau, koks jo signalas? Jis priglaudė lūpas 
prie mano lūpų, pabučiavo. Uždėjo ranką ant manęs, padarė... jutau ma- 
lonumą. Jis pasakė, kad šitaip sužinosiu, kada jis manęs nori; jis pasakė 
man savo signalą. Ranekas vakar vakare davė man signalą. Paskui pasakė: 
„Aš tavęs noriu. Einam į mano lovą“ Ranekas davė man ženklą. Jis ištarė 
komandą. 

Mamuta dirstelėjo į lubas ir ištarė: 

— O, Motina! - tada vėl dirstelėjo į Ailą. - Aila, tu nesupranti. Rane- 
kas iš tikrųjų tau parodė, kad tavęs geidžia, tačiau tai nebuvo paliepimas.. 

Aila žvelgė į jį aiškiai sutrikusi. 

— Nesuprantu. 

— Niekas negali tau paliepti, Aila. Tavo kūnas priklauso tau, tai tavo 
pasirinkimas. Tu sprendi, ką nori daryti ir su kuo nori daryti. Gali eiti į bet 
kurio pasirinkto vyro lovą, kol jis to nori, ir nematau čia nieko blogo. Tik 
neturi dalytis malonumais su niekuo, jei to nenori. Niekada. 

Ji apgalvojo jo žodžius. 

— O kas, jei Ranekas vėl palieps? Jis sakė, norės manęs vėl, daug kartų. 

— Neabejoju, kad norės, tačiau jis negali tau paliepti. Niekas negali tau 


paliepti. Tik ne prieš tavo valią. 

— Netgi jei susijungsiu? Niekada? 

— Nemanau, kad tokiomis aplinkybėmis tu ilgai išbūsi susijungusi. 
Ne, net tavo pora negali tau paliepti. Tu nepriklausai savo porai. Tik tu 
sprendi. 

— Mamuta, kai Ranekas davė man signalą, aš galėjau neiti? 

— Teisingai, - jis dirstelėjo į jos surauktus antakius. - Gailiesi, kad nu- 
ėjai su juo? 

— Gailiuosi? - Aila papurtė galvą. - Ne. Nesigailiu. Ranekas yra... ge- 
ras. Ne šiurkštus... kaip Braudas. Ranekas... rūpinosi manimi... gerai darė 
malonumus. Ne, nesigailiu dėl Raneko. Gailiuosi dėl Jondalaro. Gailiuosi, 
kad Jondalaras pyksta. Ranekas gerai daro malonumus, tačiau Ranekas... 


ne Jondalaras. 


Palinkusi į švilpiantį vėją Aila pašuko galvą šonu, mėgindama prideng- 
ti veidą nuo žvarbaus vėtros pustomo sniego. Kiekvienam žingsniui žiau- 
riai priešinosi jėga, kurią regimą darė tik daugybė sūkuriuojančių baltų 
sušalusių smėlio grūdelių. Tūžmingai siautėjant pūgai geliančios smiltys 
kaip botago kirčiai plakė veidą. Aila vos vos pramerkdavo akis, paskui nu- 
sisukdavo ir žengdavo dar kelis žingsnius. Nuožmios audros blaškoma ji 
dar kartą apsidairė. Lygi suapvalinta forma priekyje viliote viliojo, ir jai 
galiausiai palengvėjo palietus tvirtą mamuto kaulo arką. 

— Aila, nereikėjo eiti per šitokią pūgą, - pareiškė Digija. - Galima pa- 
siklysti už poros žingsnių nuo įėjimo. 

- Šitaip pusto jau daug daug dienų, o Yhaha su Lenktynininku vis išei- 
na. Norėjau sužinoti, kur. 

— Išsiaiškinai ? 

— Taip. Jiems patinka ganytis plotelyje už vingio. Vėjas ten nepučia taip 
stipriai, ir sniegas taip aukštai neapkloja žolės. Supūstos pusnys kitoje pu- 
sėje. Turiu truputį grūdų, bet žolės neliko. Arkliai žino, kur yra žolės, netgi 
kai siaučia pūga. Duosiu vandens čia, kai jie grįš, - pasakojo Aila trypda- 
ma kojomis ir nuo skrandos purtydama sniegą. Įėjusi ji pakabino viršutinį 
drabužį ant gembės prie įėjimo į mamuto židinį. 

— Ar galit patikėti? Ji išėjo į lauką tokiu oru, - pranešė Digija žmo- 
nėms, susirinkusiems prie ketvirtojo židinio. 

— Kodėl? - nesuprato Tornekas. 


— Arkliams reikia ėsti, ir aš... - pradėjo aiškinti Aila. 

— Tavęs ilgokai nebuvo, - papriekaištavo Ranekas. - Mamuta minėjo 
pastarąjį kartą tave matęs einančią į arklių priestatą, tačiau kai pažiūrėjau, 
tavęs ten nebuvo. 

— Visi pradėjo tavęs ieškoti, Aila, - pastebėjo Tronija. 

— Tada Jondalaras pastebėjo, kad ir tavo skrandos nėra, ir arklių. Jis 
pagalvojo, kad tu išėjai, - paaiškino Digija, - todėl nusprendėme verčiau 
paieškoti tavęs lauke. Kai iškišau nosį pažiūrėti, koks oras, pamačiau tave 
ateinančią. 

— Aila, turėtum kam nors pasakyti, jei išeini blogu oru, - švelniai su- 
barė Mamuta. 

— Ar supranti, kad žmonės nerimauja, kai išeini per tokią pūgą? - kiek 
pikčiau pasakė Jondalaras. 

Aila pabandė atsakyti, tačiau visi kalbėjo vienu metu. Žvelgdama į ją 
stebinčius veidus moteris išraudo. 

- Atsiprašau. Nenorėjau versti nerimauti. Ilgai gyvenau viena, nebuvo 
žmonių, kurie dėl manęs nerimautų, išeidavau ir pareidavau kada panorė- 
jusi. Nesu pratusi prie žmonių ir to, kad kas nors nerimautų, - tarė ji žiū- 
rėdama į Jondalarą, paskui į kitus. Mamuta pastebėjo, kad šviesiaplaukiui 
nusisukus Ailai tarp antakių susimetė raukšlė. 

Jondalaras pats visas išraudęs ėjo tolyn nuo žmonių, kurie nerimavo dėl 
Ailos. Ji teisi: gyveno viena ir kuo puikiausiai savimi pasirūpino. Kokią tei- 
sę jis turi abejoti jos veiksmais ar peikti už tai, kad niekam nepasisakė, kur 
einanti? Vis dėlto jis baiminosi nuo pat tos akimirkos, kai pastebėjo, kad 
ji pradingo, tikriausiai, išėjo į lauką, į pūgą. Jis buvo matęs blogų orų - žie- 
mos ten, kur jis užaugo, ypač šaltos ir atšiaurios, tačiau nebuvo matęs tokio 
žvarbaus oro. Šita audra šėlo be jokio atokvėpio, regis, jau pusę sezono. 

"Niekas labiau nesijaudino dėl jos saugumo kaip Jondalaras, tačiau jis 
nenorėjo rodyti didžiulio susirūpinimo. Po įdukrinimo nakties jam buvo 
sunku su ja kalbėtis. Iš pradžių jis jautėsi labai įskaudintas, kad ji pasirinko 
kitą vyrą, tad užsisklendė savyje, o paskui ėmė kamuotis prieštaringų jaus- 
mų tąsomas. Jis pašėlusiai pavydėjo, tačiau abejojo savo meile Ailai, nes 
gėdijosi, kad ją atvedė. 

Aila daugiau nesidalijo Raneko kailiais, tačiau kasnakt Jondalaras to 


bijojo. Dėl to jis buvo įsitempęs, nervingas ir laikydavosi atokiau nuo ma- 

muto židinio, kol ji neatsiguldavo į lovą. Galiausiai pats užsiropštęs ant 
jųdviejų miego pakylos atsukdavo jai nugarą ir stengdavosi jos nepaliesti. 
Jis baiminosi, kad gali nesusivaldyrti, bijojo palūžti, nusižeminti ir maldau- 
ti, kad ji jį mylėtų. 

Aila nesuprato, kodėl Jondalaras jos vengia. Pabandžius pasikalbėti, 
jis atsakinėjo vienskiemeniais žodžiais arba apsimesdavo miegantis; kai 
priliesdavo ranka, jis gulėdavo sustingęs ir nereaguodavo. Ailai dingojosi, 
kad ji jam nebepatinka, ypač jam atsinešus atskirus kailius miegoti, kad 
išvengtų deginančio jos kūno prisilietimo. Netgi dieną jis laikydavosi ato- 
kiau. Jie su Vaimezu ir Danugu prie virimo židinio įsirengė titnago apdir- 
bimo vietą, ir Jondalaras kone visą dieną praleisdavo ten - negalėjo dirbti 
su Vaimezu prie lapės židinio, tik per koridorių nuo patalų, kuriuose Aila 
miegojo su Raneku. 

Tai nuolat atstumiama, nors draugiškai prisiartindavo, Aila galiausiai 
sutriko, ėmė dvejoti ir pati atsitraukė. Tik tada Jondalaras pagaliau pradė- 
jo suvokti, kad tarp jų didėjantis atstumas yra jo paties darbas. Jis nežinojo, 
kaip viską pakeisti. Kad ir koks prityręs ir išmoningas buvo su moterimis, 
Jondalaras neturėjo įsimylėjėlio patirties. Jis nenorėjo Ailai pasakoti, ką 
jaučia. Zelandonietis prisiminė, kaip paskui jį sekiodavo jaunos moterys, 
skalambydamos apie savo jausmus, o jis nieko stipraus joms nejautė. Dėl 
to jis jautėsi nejaukiai, norėjo jų šalintis. Jis nenorėjo, kad Aila dėl jo taip 
pasijustų, todėl laikėsi atokiai. 

Ranekas žinojo, kad jie nesidalija malonumais. Jis skausmingai suvokė 
Ailą kiekvieną akimirką, nors stengėsi, kad tai nebūtų akivaizdžiai matyti. 
Jis žinojo, kada ji eina gultis ir kada keliasi, ką ji valgo, su kuo kalba, ir 
pats kuo daugiau laiko praleisdavo prie mamuto židinio. Tarp tų, kurie 
ten rinkdavosi, Raneko pašmaikštavimas, kartais nukreiptas į vieną ar kitą 
Liūto stovyklos narį, dažnai sukeldavo triukšmingą juoką. Jis buvo skru- 
pulingai atsargus ir niekada nepažemindavo Jondalaro, nesvarbu, ar Aila 
būdavo šalia, ar ne. Svečiai žinojo apie Raneko įpročius žaisti žodžiais, 
tačiau toks sumanumas niekada nebuvo stiprioji Jondalaro pusė. Šalia 
Raneko kompaktiško raumeningumo ir nerūpestingo pasitikėjimo savimi 


aukštas, patrauklus ir dailus vyras jautėsi kaip didelis stuobrys. 

Žiemai įsibėgėjus Jondalaro ir Ailos neišspręstas nesusipratimas tik gi- 
lėjo. Jondalaras pradėjo bijoti, kad visiškai jos neteks dėl tamsaus, egzotiš- 
ko, patrauklaus vyriškio. Jis vis įkalbinėjo save, kad turėtų būti sąžiningas 
ir leisti jai pasirinkti, kad jis neturi jokios teisės kelti jai reikalavimus. Vis 
dėlto jis laikėsi atokiai, nes nenorėjo suteikti jai progos rinktis. Jis bijojo 


būti atstumtas. 


Neatrodė, kad mamutojus trikdytų atšiaurios oro sąlygos. Saugykloje 
jie turėjo apsčiai maisto, tad užsiėmė įprasta žiemos veikla jaukiai ir sau- 
giai įsitaisę savo pusiau požeminiame name. Vyresni stovyklos nariai buvo 
linkę burtis aplink virimo židinį - gurkšnodami karštą arbatą jie porino 
istorijas, dalijosi prisiminimais, liežuvavo ir žaidė žaidimus su raižytais 
mamutų ilčių arba kaulų gabalėliais, jei nebūdavo įsitraukę į kokią kitą 
veiklą. Jaunesnieji rinkosi prie mamuto židinio. Juokėsi ir pokštavo, dai- 
navo, mokėsi groti muzikos instrumentais. O vaikai buvo laukiami visur. 
Tai buvo laisvas žmonių laikas; laikas pagaminti ir sutaisyti įrankius bei 
ginklus, rykus ir papuošalus; laikas pinti krepšius ir demblius, raižyti kau- 
lus, ragus, mamutų iltis, vyti virves, pinti tinklus, gaminti juosteles; laikas 
siūti ir puošti drabužius. 

Ailai buvo įdomu, kaip mamutojai apdirba odą, ypač kaip ją dažo. Taip 
pat ji susidomėjo spalvotu siuvinėjimu: plunksnomis, dygliais ir karoliu- 
kais. Puošti ir siūti drabužius jai buvo nauja ir neįprasta. 

— Sakei, parodysi, kaip padaryti odą raudoną. Manau, bizono oda, ku- 
rią išdirbau, jau tinkama, - pasakė Aila. 

— Gerai, parodysiu, - pažadėjo Digija. - Pažiūrėkim, kaip ji atrodo. 

Aila nuėjo prie saugojimo pakylos savo lovos galvūgalyje ir išlanksčiusi 
išskleidė visą kailį. Jis buvo neįtikėtinai minkštas paliesti, elastingas, kone 
baltas. Digija kritiškai jį apžiūrėjo. Ailos darbą ji stebėjo nekomentuoda- 
ma, tačiau labai susidomėjusi. 

Pirmiausia Aila aštriu peiliu prie pat odos nupjovė tankius karčius; tada 


odą pakėlė, užmetė ant didelio lygaus mamuto kojos kaulo ir ėmė gremžti 

kiek atbukintos titnago skeveldros kraštu. Grandė iš vidaus, kad pašalintų 
prikibusius riebalų ir kraujagyslių likučius, ir iš išorės, prieš plauką, nu- 
imdama išorinį odos sluoksnį, kuriame buvo ir skaidulų. Digija būtų jį 
suvyniojusi ir palikusi kelioms dienoms prie laužo, kad kailis pradėtų irti 
ir plaukai patys atsilaisvintų. Tuomet plaukai atsiskirs ir liks tik išorinis 
sluoksnis, gryna oda. Norint pagaminti minkštesnę, elneną primenančią 
odą, kaip darė Aila, ji būtų pririšusi ją prie rėmo, nugremžusi plaukus ir 
skaidulas. 

Kitas Ailos žingsnis atitiko ir Digijos pasiūlymą. Po mirkymo ir plovi- 
mo Aila planavo įtrinti odą taukais, kad ji suminkštėtų. Aila buvo įpratusi 
taip daryti. O Digija parodė Ailai, kaip pasigaminti skystą košelę iš pūdytų 
gyvūnų smegenų ir jomis sutepti odą. Aila nustebo, bet labai apsidžiaugė 
rezultatu. Ji jautė, kad smegenimis įtrinta oda suminkštėjo, tapo elastin- 
gesnė. Vis dėlto tik rūpestingai išgręžus odą prasidėjo darbas. Džiūdama ji 
turėjo būti nuolat tampoma ir traukoma. Galutinė odos kokybė priklausė 
nuo to, kaip gerai oda bus išdirbta šiame etape. 

- "Turi gerą ranką odai, Aila. Bizono oda sunki, o šita tokia minkšta. 
Nuostabi. Jau nusprendei, ką norėsi iš jos pagaminti? 

— Ne, - papurtė galvą Aila, - tačiau noriu, kad oda būtų raudona. Kaip 
manai? Apavą? 

— Ji pakankamai sunki tam, bet pakankamai minkšta tunikai. Pirmyn, 
nuspalvinkim. Galėsi vėliau pagalvoti, ką norėsi iš jos daryti, - tarė Digija. 
Moterims kartu žingsniuojant link paskutinio židinio, ji pasiteiravo: - Ką 
darytum su ta oda dabar, jei neketintum jos dažyti? 

— Palaikyčiau virš labai dūmingo laužo, kad oda vėl nesukietėtų, jei su- 
šlaptų nuo lietaus arba vandens, - pasakė Aila. 

Digija linktelėjo. 

- Šitaip ir aš daryčiau. O tai, ką ketiname padaryti su oda, leis lietui 
nuo jos nuslysti. 

Eidamos pro gervės židinį jos praėjo pro Krosiją, tad Aila prisiminė šį 
tą, ko ketino pasiklausti. 

— Digija, ar tu irgi žinai, kaip odą padaryti baltą? Kaip tunika, kurią 
buvo apsivilkusi Krosija? Man patinka raudona, tačiau vėliau norėčiau iš- 


mokti baltos. Man regis, pažįstu kai ką, kam pariktų balta. 

— Baltą sunku išgauti, sunku padaryti, kad oda taptų tikrai sniego bal- 
tumo. Manau, Krosija gebėtų tau geriau nei aš tai parodyti. Reikėtų krei- 
dos... gal Vaimezas turi. Titnagas randamas kalkėse, ir paprastai gabalai, 
kurių jis gauna iš kasyklos šiaurėje, iš išorės turi kreidos dangą, - paaiškino 
Digija. 

Jaunosios moterys nuėjo atgal prie mamuto židinio. Jos nešėsi nedide- 
les piesteles ir grūstuvėlius, kelis gabalus dažomosios medžiagos - įvairių 
atspalvių raudonosios ochros. 

Digija padėjo ant ugnies lydyti kiek taukų, tada aplink Ailą išdėliojo 
spalvotų medžiagų gabalėlius. Čia buvo gabalėlių anglies juodai spalvai 
išgauti, mangano - mėlynai, ryški sieros geltona derėjo prie daugybės spal- 
vų ochros: rudos, raudonos, geltonos, kaštoninės. Piestas atstojo natūra- 
lūs dubenėlio formos kaulai, tokie kaip elnių kaktikauliai, kai kurios buvo 
iškirstos iš granito ar bazalto, visai kaip akmeninės lempelės. Grūstuvėliai 
buvo suformuoti iš tvirtų mamutų ilčių ar kitų kaulų, išskyrus vieną, kuris 
buvo pailgas natūralus akmuo. 

— Kokio raudono atspalvio norėtum, Aila? Tamsiai raudono, kraujo rau- 
donumo, raudono kaip žemė, gelsvai raudono, tai yra tarsi saulės spalvos? 

Aila nežinojo, kad turi tokį platų pasirinkimą. 

— Nežinau... raudonos raudonos, - atsakė ji. 

— Man regis, paimsime šitą, — tarė ji, imdama gabalėlį, kuris buvo gana 
ryškaus žemės raudonumo, - ir įdėsime į jį truputį geltono, kad labiau 
išryškėtų raudona. Tada gali išeiti tavo pageidaujama spalva. 

Ji nedidelį gumulėlį raudonosios ochros įdėjo į akmeninę piestą ir pa- 
rodė Ailai, kaip labai smulkiai medžiagą sutrinti. Paskui kitame dubenyje 
padavė jai sumalti geltoną spalvą. Trečiame dubenyje Digija maišė dvi spal- 
vas, kol liko patenkinta gautuoju atspalviu. Tada įpylė karštų taukų, kurie 
pakeitė spalvą ir išryškino ją iki atspalvio, privertusio Ailą nusišypsoti. 

— Taip. Tai raudona. Tai graži raudona, - tarė ji. 

Paskui Digija paėmė ilgą elnio šonkaulį, kuris buvo perskeltas išilgai 
taip, kad iškiliajame gale buvo matyti porėtas vidinis kaulas. Naudodama 
šonkaulio poliruoklį porėtąja puse į apačią, ji pakabino truputį atvėsu- 


sių raudonų taukų ir mišinį įtrynė į paruoštą bizono odą. Digija spaudė 

stipriai, o odą laikė rankoje. Mineralinius dažus įtrynus į medžiagos po- 
ras, oda ėmė tolygiai blizgėti. Grūdėtos tekstūros odai poliruoklis ir dažai 
būtų suteikę ryškaus žvilgesio. 

Kurį laiką stebėjusi Aila paėmė kitą šonkaulį ir ėmė kartoti Digijos 
veiksmus. Digija ją stebėjo, kelis kartus pataisė. Kai odos kamputis buvo 
baigtas, ji trumpam Ailą sustabdė. 

- Žiūrėk, — tarė ji ir pakėlusi kampą ant odos užlašino kelis vandens 
lašus. - Nuteka, matai ? 

Vanduo pasiskirstė karoliukais ir nutekėjo žemyn, ant dažytos odos 


nepalikdamas jokių žymių. 


— Arjau nusprendei, kaip panaudosi raudonos odos gabalą? - pasitei- 
ravo Nezė. 

— Ne, - atsakė Aila. Ji išlankstė visą bizono odą, kad parodytų ją Rai- 
dagui ir pati dar kartą pasigrožėtų. Tai buvo jos, nes ji išdirbo ir išdažė 
odą. Ji iki šiol nebuvo turėjusi tiek daug ko nors raudono, o oda pasirodė 
nuostabiai raudona. - Raudona gentyje buvo šventa. Padovanočiau Kre- 
bui... jei galėčiau. 

— Manau, tai ryškiausia raudona, kokią esu mačiusi. Tikrai atsiras kas 
nors, kas jos smarkiai įsigeis. 

— Taip pat ji minkšta, - ženklais parodė Raidagas. Jis dažnai ateidavo 
prie mamuto židinio pas ją į svečius, o ji mielai jį sutikdavo. 

— Digija parodė, kaip pirmiausia suminkštinti su smegenimis, - šyp- 
sodamasi draugei papasakojo Aila. - Anksčiau naudojau riebalus. Sunku, 
be to, kartais lieka dėmių. Geriau naudoti bizonų smegenis, - ji truputį 
patylėjo, nutaisiusi mąslią išraišką, tada pasiteiravo: - Ar tiktų bet kokio 
gyvūno odai, Digija? — tada, kai Digija linktelėjo, tęsė: - Kiek smegenų 
reikėtų naudoti? Kiek šiaurės elniams? Kiek triušiui? 

— Muta, Didžioji Motina su savo begaline išmintim, - atsiliepė Rane- 
kas šypteldamas, - visada duoda kiekvienam gyviui kaip tik tiek smegenų, 
kad išsaugotų jo kailį. 

Gerklinis Raidago krizenimas Ailą kiek sutrikdė, paskui ji nusišypso- 
jo. 

— Visi turi pakankamai smegenų, kad nebūtų sugauti ? 

Ranekas nusijuokė. Aila jam pritarė. Ji buvo patenkinta savimi, kad su- 
prato potekstėje paslėptą juokelį. Ji kur kas geriau ėmė suprasti kalbą. 

Jondalaras, kaip tik ėjęs prie mamuto židinio, pamatė besijuokiančius 
Ailą su Raneku. Jis pajuto, kaip jo skrandis susitraukė į gniutulą. Mamuta 
pamatė, kaip jis užsimerkė, tarsi iš skausmo. Jis dirstelėjo į Nezę ir papurtė 
galvą. 

Danugas, sekiojantis paskui besisvečiuojantį titnago apdirbėją, paste- 
bėjo, kaip jis sustoja, suspaudžia atramą ir nuleidžia galvą. Jondalaro ir 
Raneko jausmai Ailai, dėl to gilėjanti problema buvo akivaizdi visiems, 
nors dauguma žmonių to nepripažino. Jie nenorėjo. kištis, tikėdamiesi 
duoti trijulei erdvės išsiaiškinti tarpusavyje. Danugas norėjo, kad galėtų 
jaunuoliams kaip nors padėti, tačiau buvo sutrikęs. Ranekas buvo jo bro- 
lis, nes Nezė jį įsisūnijo, tačiau jam patiko Jondalaras, vaikinas jį užjautė, 
jautė jo sielvartą. Jis ir pats puoselėjo stiprius, nors ir neapibrėžtus jausmus 
gražuolei naujajai Liūto stovyklos narei. Be nepaaiškinamų nuraudimų ir 
fizinių pojūčių, kai atsidurdavo greta jos, jis jautė esąs panašus į ją, artimas. 
Atrodė, ji tokia pat sutrikusi, ir nežino, kaip suvaldyti situaciją. Ir jis daž- 
nai pasijusdavo taip pat atsiradus naujų pokyčių ar kokių sunkumų. 

Jondalaras giliai įkvėpė, išsitiesė ir ėjo toliau. Aila nusekė jį akimis ir 
matė, kaip nuėjęs prie Mamutos Jondalaras kažką jam padavė. Stebėjo, 
kaip vyrai persimeta keliais žodžiais, o tada Jondalaras išeina, paskubo- 
mis, jai nė žodžio nepasakęs. Ji jau buvo pametusi pokalbio giją. Kai Jon- 
dalaras išėjo, ji nuskubėjo prie Mamutos, neišgirdusi Raneko jai užduoto 
klausimo, nepastebėjusi trumpalaikio nusivylimo, šmėstelėjusio jo veide. 
Kad pridengtų savo nusiminimą, jis mestelėjo juokelį, kurio ji taip pat ne- 
išgirdo. Nezė, kuri jautė subtiliausias giliausių jo jausmų niuansus, paste- 
bėjo skausmą jo akyse, o paskui pamatė, kaip jis ryžtingai sukanda dantis 
ir ištiesina pečius. 

Ji norėjo jam patarti, pasidalyti savo patirtimi ir ilgus metus kaupta 
išmintimi, tačiau sulaikė liežuvį. „Jie patys turi susikurti savo likimus“, — 


pagalvojo. 

Kadangi mamutojai gana ilgą laiką gyvendavo uždaroje patalpoje, jie 
privalėjo išmokti pakęsti, toleruoti vieni kitus. Žeminėje nebuvo tikro 
privatumo, išskyrus privatumą kiekvieno asmeninių minčių, ir visi labai 
rūpestingai stengėsi nesiskverbti į asmenines kito žmogaus mintis. Jie 
vengė uždavinėti asmeninius klausimus, neprašyti nekišo patarimų ir ne- 
siūlė pagalbos, nesikišdavo į rietenas, nebent būtų to paprašyti arba rie- 
tenos tapdavo nekontroliuojamos ir virsdavo visų problema. Atvirkščiai, 
pamatę besivystant sudėtingą situaciją jie ramiai nusiteikdavo, kantriai 
bei pakančiai laukdavo, kol draugas ar bičiulis užsimanys aptarti neri- 
mą, baimę ar neviltį. Jie nebuvo greiti kritikuoti ar labai kritiški, keldavo 
tik nedaugelį apribojimų asmens elgesiui, jei tai nežeisdavo arba rimtai 
netrikdydavo kitų. Žmonės pasirinkdavo tą problemos sprendimą, ku- 
ris pasiteisindavo ir patenkindavo visus. Jie su vienas kito sielomis elgėsi 
jautriai. 

— Mamuta, - pradėjo Aila, o tada suvokė, kad tiksliai nežino, ką pasa- 
kyti. - A... Manau, dabar pats metas pagaminti vaistų nuo artrito. 

- Neprieštarauju, - nusišypsojo senolis. - Jau seniai nebuvo tokios pa- 
togios žiemos. Jei nėra kitų priežasčių, džiaugiuosi, kad tu esi čia. Leisk, 
padėsiu šitą peilį, kurį išlošiau iš Jondalaro, ir atsiduosiu į tavo rankas. 

- Išlošei peilį iš Jondalaro? 

— Mudu su Krosija žaidėme kauliukais. Jis stebėjo ir atrodė susido- 
mėjęs, taigi pakviečiau jį pažaisti. Jis pasakė, kad norėtų, tačiau neturi, 
ką statyti. Pasakiau, kad tol, kol turi savų įgūdžių, jis visada turi kažką 
pasiūlyti. Aš stačiau tikėdamasis išlošti ypatingą peilį, pagamintą tam ti- 
kru būdu. Jis pralošė. Turėtų geriau pagalvoti prieš lošdamas su tuo, kuris 
tarnauja, — sukikeno Mamuta. - Štai tas peilis. 

Aila linktelėjo. Jo atsakymas patenkino jos smalsumą, tačiau ji troško, 
kad kas nors jai paaiškintų, kodėl Jondalaras nenori kalbėtis su ja. Grupė 
žmonių, kurie susižavėję apžiūrinėjo raudoną Ailos odą, išsiskirstė ir išėjo 
iš mamuto židinio, išskyrus Raidagą. Jis priėjo prie Ailos ir Mamutos. 
Stebėti, kaip ji gydo senąjį šamaną, vaikui buvo savotiška paguoda. Ber- 
niukas įsitaisė lovos pakylos kamputyje. 

— Pirmiausia pagaminsiu karštą šuteklį, - tarė Aila ir mediniame du- 


benyje pradėjo maišyti sudėtines dalis. 

Mamuta su Raidagu stebėjo ją matuojančią augalų dalis, maišančią, 
kaitinančią vandenį. 

— Ką naudoji šutekliui? - pasiteiravo Mamuta. 

— Nežinau, kaip jūsų kalba tie augalai vadinasi. 

— Apibūdink juos man. Gal aš galėsiu tau pasakyti. Pažįstu keletą auga- 
lų, žinau kelis vaistus. Norėčiau šio to išmokti. 

— Vienas augalas auga aukščiau kelių, - ėmė aiškinti Aila, rūpestingai 
prisimindama augalą. - Turi didelius lapus, ne skaisčiai žalius, tarsi būtų 
su dulkėmis. Lapai auga kartu su stiebu, paskui padidėja, po to smailėja 
ties galiuku. Po lapais minkšta, kaip kailis. Lapai geri daug kam, taip pat ir 
šaknys, ypač sulaužytiems kaulams. 

— Taukė! Tai turi būti taukė. Kas dar yra tavo šuteklyje? 

„Tai įdomu“, - pagalvojo jis. 

— Kitas mažesnis, nesiekia kelių. Lapai kaip maži iečių antgaliai, kaip 
daro Vaimezas, tamsiai žali, blizgantys, žiemą lieka žali. Stiebai kyla nuo 
lapų, turi mažaus žiedelius, šviesius, maži raudoni taškeliai viduryje. Tin- 
ka tinimams, taip pat bėrimams, - kalbėjo Atila. 

Mamuta papurtė galvą. 

— Lapai lieka žali žiemą, dėmėti žiedai, nemanau, kad šitą pažįstu. Ko- 
dėl tiesiog nepavadinus dėmėtu žiemažaliu? 

Aila linktelėjo. 

— Ar nori sužinoti kitus augalus? - pasiteiravo ji. 

- Taip, pirmyn. Apibūdink kitą. 

— Didelis augalas, didesnis nei Talutas, beveik medis. Auga žemumose, 
prie upių. Tamsios purpurinės uogos lieka ant augalo net ir žiemą. Jaunus 
lapus tinka valgyti, dideli ir seni per stiprūs, galima susirgti. Džiovintos 
šaknys šuteklyje padeda nuo tinimo, taip pat uždegimų, ir nuo skausmo. 
Džiovintų uogų dedu į arbatą nuo artrito. Ar žinai pavadinimą? 

— Ne, nemanau, tačiau jeigu tu pažįsti augalą, aš patenkintas, - pati- 
kino Mamuta. - Tavo vaistai nuo artrito man padeda, tu šauniai ruoši 
vaistus seniams. 

— Krebas buvo senas. Jis šlubavo ir kentėjo artrito skausmus. Iš Izos 


išmokau, kaip jam padėti. Paskui padėjau kitiems gentyje, - Aila nutilo ir 

pakėlė akis nuo mišinio. - Manau, Krosija taip pat kenčia nuo senatvinių 
skausmų. Noriu padėti. Manai, ji prieštaraus, Mamuta? 

— Ji nemėgsta pripažinti amžiaus trūkumų. Jaunystėje buvo išdidi gra- 
žuolė, tačiau manau, kad tu neklysti. Pasiteirauk, ypač jei žinai būdą, kuris 
neįžeistų jos išdidumo. Dabar jai tik tiek beliko. 

Aila linktelėjo. Kai pasiruošimai buvo baigti, Mamuta atitraukė dra- 
bužius. 

— Kol tu ilsėsiesi su šutekliu, - tarė Aila, - turiu kito augalo šaknų mil- 
telių. Noriu uždėti ant karštų anglių, tu pauostysi. Privers parkaituoti, ge- 
rai nuo skausmo. Tada, prieš miegą šįvakar, turiu naujo pavilgo sąnariams. 
Obuolių sultys ir aštri šaknis... 

— Turi omenyje krienus? Tas šaknis Nezė vartoja maistui. 

— Manau, taip, su obuolių sultimis ir Taluto buza. Oda sušils, ir viduje 
po oda taip pat sušils. 

Mamuta nusijuokė, 

— Kaip apskritai įkalbėjai Talutą leisti vartoti jo buzą iš išorės, o ne į 
vidų? 

Aila nusišypsojo. 

— Jam patinka magiški kito ryto vaistai. Pasakiau, kad visada jam jų 
paruošiu, — tarė ji, dėdama storą, klijingą, karštą gydomąjį kompresą ant 
geliančių senolio sąnarių. Jis patogiai atsigulė ant nugaros ir užsimerkė. 

— Šita ranka atrodo gerai, - komentavo Aila, darbuodamasi prie ran- 
kos, kuri anksčiau buvo sulaužyta. - Man atrodo, lūžis buvo bjaurus. 

— Tikrai bjaurus, - patvirtino Mamuta vėl atsimerkdamas. Jis dirste- 
lėjo į Raidagą, kuris tyliai viską stebėjo. Mamuta nebuvo nieko pasakojęs 
apie savo patirtį kitiems, išskyrus Ailą. Jis parylėjo, tada apsisprendęs aš- 
triai linktelėjo. 

— Laikas sužinoti, Raidagai. Jaunystėje keliaudamas nukritau nuo uo- 
los ir susilaužiau ranką. Buvau apsvaigęs ir galiausiai atklydau į plokščia- 
galvių... genties stovyklą. Kurį laiką ten gyvenau. 

— Tai štai kodėl tu taip greitai perpratai signalus! - nusišypsojo Raida- 
gas. - O aš maniau, kad tu labai sumanus. 

— Aš ir esu sumanus, jaunuoli, — išsiviepė Mamuta, - todėl kelis jų ir 


atsiminiau, kai Aila man priminė. 

Raidago šypsena išplatėjo. Išskyrus Nezę ir kitus liūto židinio šeimy- 
nykščius, jis mylėjo šiuos du žmones labiau už viską pasaulyje. Iki pasi- 
rodant Ailai berniukas niekada nebuvo toks laimingas. Pirmą kartą gy- 
venime jis galėjo kalbėti, žmonės jį suprasto, jis netgi galėjo priversti ką 
nors nusišypsoti. Jis stebėjo, kaip Aila slaugo Mamutą, ir netgi gebėjo pri- 
pažinti jos kruopštumą ir išmanymą. Kai Mamuta dirstelėjo į jo pusę, jis 
ženklais parodė: 

— Aila yra gera gydytoja. 

— Genties gydytojos yra labai prityrusios; ji mokėsi iš jų. Niekas ne- 
būtų geriau sugydęs mano rankos. Oda buvo nubrozdinta, purvina, buvo 
atviras lūžis, išsikišęs styrojo kaulas. Atrodė kaip mėsos gabalas. Moteris, 
vardu Uba, išvalė žaizdą, viską sustatė į vietas, ir ranka netgi neištino, ne- 
supūliavo, neatsirado uždegimo. Pasveikęs galėjau ta.ranka kuo puikiau- 
siai naudotis, ir tik šiais vėlesniais metais kartkartėmis juntu šiokį tokį 
skausmą. Aila mokėsi iš vaikaitės moters, kuri pagydė mano ranką. Man 
buvo pasakyta, kad ji laikoma geriausia, - pranešė Mamuta, stebėdamas 
Raidago reakciją. Berniukas atlaidžiai ir pašaipiai žvelgė į juos spėlioda- 
mas, kaip jie gali pažinoti tuos pačius žmones. 

— Taip. Ir Iza buvo geriausia, kaip jos motina ir senelė, - tarė Aila, 
baigusi darbuotis. Ji nekreipė dėmesio į tylią senolio ir berniuko kalbą. Ji 
žinojo viską, ką žinojo jos motina, turėjo ir motinos, ir senelės prisimini- 
mus. 

Aila perkėlė kelis akmenis iš židinio arčiau Mamutos lovos, dviem pa- 
galiukais sužėrė keletą gyvų anglių ir uždėjo juos ant akmenų. Tada ant 
anglių užbėrė į miltelius sutrintų oleandrų šaknų. Ji nuėjo atnešti Mamu- 
tai apklotų, kad išlaikytų šilumą. Jai bekamšant apklotus jis pasirėmė ant 
vienos alkūnės ir atidžiai į ją pažvelgė. 

— Genties žmonės skiriasi taip, kad kiti to nė nesuvokia. Ne tai svarbu, 
kad jie nekalba ar kad jų kalbėjimo būdas yra kitoks. Esmė ta, kad truputį 
skiriasi jų mąstysena. Jei Uba, moteris, kuri manimi pasirūpino, buvo tavo 
Izos senelė, ir ji iš savo motinos ir senelės išmoko prisiminimų, kaip tu 
išmokai, Aila? Tu neturi genties prisiminimų, - Mamuta pastebėjo, kaip 
Aila sutrikusi išraudo, tylomis iš nuostabos aiktelėjo, paskui įsmeigė akis 


į žemę. — Ar turi? 

Aila vėl pakėlė akis į Mamutą, paskui nudelbė jas žemyn. 

— Ne. Aš neturiu genties prisiminimų, - tarė ji. 

— Bet?.. 

Aila vėl dirstelėjo į jį. 

— Ką nori pasakyti? - pasiteiravo ji. Ji atrodė sunerimusi, kone išsigan- 
dusi. Ji vėl nudelbė akis. 

— Tu neturi genties prisiminimų, bet... kažką turi, tiesa? Kažką iš gen- 
ties? 

Aila laikė nuleidusi galvą. Iš kur jis žino? Ji niekada niekam nesakė, 
netgi Jondalarui. Sunkiai netgi pati sau tai pripažino, tačiau po to niekada 
nebebuvo visiškai tokia pati. Buvo laikai, kai tai prasidėjo... 

— Ar tai turi ką nors bendra su tavo kaip gydytojos įgūdžiais? — pasi- 
teiravo Mamuta. 

Ji dirstelėjo ir papurtė galvą. 

— Ne, - oakimis meldė jo patikėti. - Iza mane mokė. Buvau dar maža, 
tikriausiai mažesnė nei dabar Rugija, kai ji pradėjo mane mokyti. Iza su- 
prato, kad aš neturiu prisiminimų, tačiau ji skatino mane prisiminti, liep- 
davo tol kartoti, kol nieko nebepamiršdavau. Ji buvo labai kantri. Kai ku- 
rie žmonės jai sakė, kad kvaila mane mokyti. Negaliu prisiminti... esu per 
daug kvaila. Ji pasakė jiems: „Ne, ji paprasčiausiai kitokia. Aš nenorėjau 
būti kitokia. Verčiau save prisiminti. Sakiau sau, vis kartojau, net kai Iza 
manęs nemokė. Mokiausi prisiminti, saviškai. Paskui įgudau mokytis grei- 
tai, kad jie negalvotų, jog esu kvaila. 

Raidago akys buvo didelės ir suapvalėjusios. Labiau nei bet kas kitas jis 
suprato, kaip ji jautėsi, tačiau jis nepažinojo nė vieno žmogaus, kuris būtų 
taip pat jautęsis. Ypač tokio žmogaus kaip Aila. 

Mamuta dirstelėjo į ją apstulbęs. 

— Taigi tu įsiminei Izos genties prisiminimus. Nemenkas pasiekimas. 
Juk jie nusitęsia per kartų kartas, tiesa? 

Dabar Raidagas klausėsi atidžiai, jausdamas kažką labai svarbaus sau 
pačiam. 

— Taip, - patikino Aila, - tačiau aš neišmokau visų prisiminimų. Iza 
negalėjo manęs išmokyti visko, ką ji žinojo. Ji man sakė, kad ji nė pati ne- 


suvokia, kiek žino, tačiau ji mokė mane, kaip mokytis. Kaip išbandyti, kaip 

atsargiai išmėginti. Paskui, kai paaugau, ji pasakė, kad aš esu jos duktė, jos 
linijos gydytoja. Paklausiau, kaip aš galiu priklausyti jos linijai? Juk nesu 
tikra jos duktė. Netgi nepriklausau genčiai, neturiu prisiminimų. Tada ji 
man pasakė, kad aš turiu šį tą dar, kažką tokį pat puikų kaip prisiminimai, 
gal net geresnį. Iza galvojo, kad aš esu gimusi gydytojų linijoje kitų, geriau- 
sioje linijoje, kaip kad jos linija buvo geriausia. Štai kodėl aš esu jos linijos 
gydytoja. Ji sakė, kad vieną dieną aš būsiu geriausia. 

— Ar numanai, ką ji turėjo omeny? Ar žinai, ką tu turi? — pasiteiravo 
Mamuta. 

— Taip, manau, taip. Kai kam nors negerai, aš suprantu, kas negerai. 
Matau, kokios akys, kokios spalvos veidas, koks kvėpavimo kvapas. Pa- 
paklausti. Tada paruošiu vaistų, kurie padeda. Ne visada tų pačių vaistų. 
Kartais išbandau naujus vaistus, kaip kad buza artrito pavilguose. 

— Tavoji Iza tikriausiai buvo teisi. Šią dovaną turi geriausi gydytojai, — 
pastebėjo Mamuta, o paskui jam toptelėjo viena mintis, ir jis tęsė: - Paste- 
bėjau vieną skirtumą tarp tavęs ir gydytojų, kuriuos pažįstu, Aila. Tu nau- 
doji augalinius vaistus ir kitus gydymo būdus, kad gydytum. Mamutojų 
gydytojai taip pat kviečiasi į pagalbą dvasias. 

— Aš nepažįstu dvasių pasaulio. Gentyje jį pažinojo tik šamanas. Kai 
Izai prireikdavo dvasių pagalbos, ji prašydavo Krebo. 

Mamutas įdėmiai pažvelgė į jaunosios moters akis. 

— Aila, ar norėtum sulaukti dvasių pasaulio pagalbos? 

— Taip, tačiau nėra šamano, kurio galėčiau paprašyti. 

— Tau nereikia nieko prašyti, gali pati būti šamanė. 

— Aš? Šamanė? Aš esu moteris. Genties moteris negali būti šamanė, — 
tarė Aila pasiūlymo apstulbinta. 

— Tu nesi genties moteris. Tu esi Aila iš mamutojų. Esi mamuto židinio 
duktė. Geriausi mamutojų gydytojai išmano dvasių sferą. Tu esi gera gy- 
dytoja, Aila, tačiau kaip tu gali būti geriausia, jei negalėsi paprašyti dvasių 
pasaulio pagalbos? 

Aila pajuto, kaip į skrandį įsimeta didelis nerimo gniutulas. Ji buvo gy- 


dytoja, gera gydytoja, ir Iza pažadėjo, kad vieną dieną bus geriausia. Dabar 


267 A 


JEAN M. AUEL 


Mamuta tvirtina, kad ji negali būti geriausia be dvasių pagalbos. Tikriau- 
siai jis teisus. Juk Iza visada prašydavo Krebo pagalbos. 

— Aš nepažįstu dvasių pasaulio, Mamuta, — tarė Aila desperatiškai, 
kone panikuodama. 

Mamuta palinko arčiau moters jausdamas, jog atėjo tinkama akimirka, 
ir iš kažkokio vidinio šaltinio sėmėsi jėgų stengdamasis ją priversti persi- 
galvoti. 

— Pažįsti, - pasakė valdingu tonu, - argi ne, Aila? 

Jos akys išsiplėtė iš baimės. 

— Aš nenoriu pažinti dvasių pasaulio! - suriko ji. 

— Tucik bijaisi šito pasaulio, nes jo nesupranti. Galiu padėti tau supras- 
ti. Galiu tau padėti juo pasinaudoti. Tu gimei prie mamuto židinio, gimei 
Motinos paslaptims, nesvarbu, kur gimei ir kur nukeliausi. Negali išsisuk- 
ti, tavęs tai laukia, tai tavęs ieško. Tu negali to išvengti, tačiau mokėdama ir 
suprasdama galėsi tai suvaldyti. Gali priversti paslaptis tau tarnauti, Aila. 
Negali kovoti su savo likimu, o tau lemta tarnauti Motinai. 

— Aš gydytoja, toks mano likimas. 

— Taip, toks tavo likimas - būti gydytoja. Tai ir reiškia tarnauti Mo- 
tinai, ir vieną dieną tu gali būti pašaukta tarnauti kitokiu būdu. Turi būti 
pasiruošusi. Aila, tu nori būti geriausia gydytoja, tiesa? Netgi tu supranti, 
kad kai kurių ligų vien vaistais ir procedūromis neišgydysi. Kaip gydysi 
tokį, kuris daugiau nebenori gyventi? Ką vaistai duoda tam, kuriam rei- 
ki atsigauti nuo rimto nelaimingo atsitikimo? Kai kas nors miršta, kokių 
vaistų duosi pasilikusiesiems? 

Aila suraukė kaktą. Jei kas nors būtų žinojęs, ką jai daryti, kai mirė Iza, 
gal jai nebūtų pasibaigęs pienas ir nebūtų reikėję atiduoti sūnaus žindyti 
kitoms moterims. Ar ji žinotų, ką daryti, jei šitaip nutiktų kam nors, ką ji 
slaugys? Ar žinios apie dvasių pasaulį padėtų jai suprasti, ką daryti? 

Raidagas stebėjo įtemptą sceną suprasdamas, kad akimirkai buvo pa- 
mirštas. Jis bijojo pajudėti, bijojo, kad atitrauks juos nuo kažko labai svar- 
baus. Vaikas nesuprato, kas tai yra. 

— Aila, kas yra ta tavo baimė? Kas nutiko, kad tu nusisukai? Papasa- 
kok, - paprašė Mamuta šiltu įtikinėjančiu balsu. 


Aila staiga atsistojo. Ji paėmė šiltus kailius ir apkamšė senąjį šamaną. 

— Reikia pridengti, laikyti šilumą, kad šuteklis veiktų, - pasakė ji, aki- 
vaizdžiai suglumusi ir nusiminusi. Mamuta gulėjo ant nugaros, leido jai 
užbaigti gydymą neprieštaraudamas, suvokdamas, kad jai reikia laiko. Ji 
ėmė vaikštinėti aplinkui, atrodė susinervinusi ir susijaudinusi, klydinėjan- 
čiu žvilgsniu stebeilijo į erdvę ar kažkokią vidinę sceną. Staiga ji atsisuko 
į senolį. 

— Aš nenorėjau! — pareiškė ji. 

— Ko tu nenorėjai padaryti? - paklausė Mamuta. 

— Eiti į urvą... pamatyti šamanus. 

— Kada tu patekai į urvą, Aila? - Mamuta žinojo, kad moterims drau- 
džiama dalyvauti genties ritualuose. Ji tikriausiai padarė kažką, ko neturė- 
jo daryti, sulaužė kažkokį tabu. 

— Genties susirinkime. 

— "Tu ėjai į genties susirinkimą? Jie šaukia susirinkimą kartą per septy- 
nerius metus, tiesa? 

Aila linktelėjo. 

— Prieš kiek laiko buvo susirinkimas? 

Ji turėjo sustoti, pagalvoti, ir susitelkimas kiek praskaidrino jos min- 
tis. 

— Tada ką tik buvo gimęs Durkas, pavasarį. Kitą vasarą bus septyneri 
metai! Kitą vasarą bus genties susirinkimas. Gentis eis į susirinkimą, parsi- 
ves Urą. Ura ir Durkas susiporuos. Mano sūnus greitai bus vyras! 

— Ar tai tiesa, Aila? Jis bus tik septynerių metų, kai susiporuos? Tavo 
sūnus taps vyru toks jaunas? - netikėjo Mamuta. 

— Ne, ne toks jaunas. Gal po trejų, gal po ketverių metų. Jis... kaip Dru- 
vezas. Dar ne vyras. Uros motina klausė manęs dėl Durko, dėl Uros. Ji taip 
pat yra mišrių dvasių vaikas. Ura gyvens su Brunu ir Ebra. Kai Durkas su 
Ura bus pakankamai dideli, susijungs. 

Raidagas žiūrėjo į Ailą negalėdamas parikėti. Jis nevisiškai suprato vi- 
sas potekstes, tačiau vienas dalykas atrodė aiškus. Ji turi sūnų, mišrų, kaip 
ir jis, kuris gyvena su gentimi! 

— Kas nutiko genties susirinkime prieš septynerius metus, Aila? — tei- 
ravosi Mamuta nenorėdamas pasiduoti. Atrodė, kad jis tuoj tuoj gaus Ai- 


los sutikimą mokytis, nors ji ir atskleidė kelias intriguojančias temas, apie 

kurias jis norėtų paklausinėti. Jis buvo įsitikinęs, kad tai ne tik svarbu, kad 
tai būtina jos pačios labui. 

Aila su skausminga išraiška užmerkė akis. 

— Iza buvo per daug ligota, kad eitų. Ji pasakė Brunui, kad aš gydytoja. 
Brunas atliko apeigas. Ji pamokė mane, kaip sukramtyti šaknį ir pagaminti 
šamanams gėrimo. Tik kalbėjo, negalėjo parodyti. Tai pernelyg... šventa, 
kad gamintum mokymuisi. Šamanai genties susirinkime manęs nenorėjo, 
aš ne iš genties. Niekas daugiau nemokėjo pagaminti to gėrimo, tik Izos 
linija. Galiausiai jie sutiko. Iza sakė man nenuryti sulčių, kai kramtau, tik 
išspjauti į dubenėlį. O aš truputį nurijau. Vėliau aš sutrikau, įėjau į urvą, 
sekiau paskui laužus, radau šamanus. Jie manęs nematė, tačiau Krebas ži- 
nojo. 

Ji vėl ėmė jaudintis, žingsniuoti pirmyn ir atgal. 

— Tamsu, kaip gili skylė, aš krintu žemyn, - ji susigūžė, ėmė trinti ran- 
kas, tarsi šaltų. - Tada atėjo Krebas, kaip tu, Mamuta. Jis... jis... pasiėmė 
mane kartu. 

Tada ji nutilo, tik vaikštinėjo. Galiausiai sustojo ir vėl prakalbo. 

— Vėliau Krebas buvo labai piktas ir nelaimingas. Ir aš pasidariau... ki- 
tokia. Niekada nesakiau, tačiau kartais galvoju, kad eisiu ten atgal ir man... 
baisu. 

Mamuta laukė. Jis šiek tiek numanė, ką ji išgyveno. Jis irgi buvo įleis- 
tas į genties apeigas. Jie tam tikrus augalus naudojo ypatingais būdais, ir 
jis patyrė kažką nesuvokiamo. Jis vėliau ne kartą bandė, tačiau niekada 
nesugebėjo atkartoti to potyrio, netgi tapęs Mamuta. Jis jau ketino kažką 
pasakyti, kai Aila vėl prabilo: 

— Kartais noriu išmesti tą šaknį, bet Iza sakė, kad ji šventa. 

Akimirką užtruko, kol šamanas suprato Ailos žodžių prasmę. Viską 
suvokęs jis liko toks sukrėstas, kad kone pašoko. 

— Ar sakai, kad turi tą šaknį su savimi? — pasiteiravo jis sunkiai suval- 
dydamas jaudulį. 

- Išeidama pasiėmiau vaistų krepšelį. Šaknis yra vaistų krepšelyje, spe- 
cialiame raudoname maišelyje. 

— Arji vis dar gera? Sakei, kad praėjo jau daugiau nei treji metai, kai tu 


išėjai. Ar per tą laiką ji neprarado galios? 

— Ne, ji paruošta ypatingu būdu. Džiovinta laikosi labai ilgai. Ilgus 
metus. 

— Aila, - pradėjo Mamuta, stengdamasis teisingai sudėlioti žodžius, — 
galbūt labai pasisekė, kad ją tebeturi. Žinai, geriausias būdas įveikti baimę 
yra stoti jos akivaizdon. Gal norėtum paruošti tos šaknies vėl? Tik sau ir 
man? 

Aila nuo tos minties sudrebėjo. 

— Nežinau, Mamuta. Aš nenoriu, bijau. 

— Ne dabar par, - tarė jis. - Tik tada, kai kiek pasimokysi ir būsi tam 
pasiruošusi. Turėtų būti ypatingos apeigos, labai reikšmingos ir prasmin- 
gos. Galbūt pavasario, naujos gyvybės pradžios šventėje, - jis pamatė, kad 
ji vėl dreba. - Viskas priklauso tik nuo tavęs, neturi nuspręsti dabar. Vieno 
teprašau - leisk man pradėti mokymą ir pasiruošimą. Kai ateis pavasaris, 
jei nesijausi pasiruošusi, galėsi pasakyti „ne“. 

— Kas yra mokymas? - pasiteiravo Aila. 

— Pirmiausia norėčiau, kad išmoktum tam tikrų dainų ir giesmių, kaip 
naudotis mamuto kaukole. Paskui aiškinsimės tam tikrų ženklų ir simbo- 
lių reikšmes. 

Raidagas stebėjo, kaip ji susiraukia ir užsimerkia. Jis vylėsi, kad ji sutiks. 
Jis ką tik sužinojo apie savo motinos žmones daugiau nei bet kada, tačiau 
norėjo sužinoti dar daugiau. Jei Mamuta ir Aila planuoja ceremoniją su 
genties ritualais, jis buvo tikras, kad viską sužinos. 

Kai Aila atsimerkė, jos akyse buvo matyti nerimas. Ji sunkiai nurijo sei- 
les, tada linktelėjo. 

— Taip, Mamuta. Pamėginsiu atsigręžti į dvasių pasaulio baimę, jei tu 
man padėsi. 

Atsigulęs Mamuta nepastebėjo, kaip Aila suspaudė mažą dekoruotą 
krepšelį, kurį turėjo pasirišusi po kaklu. 


— Hu! Hu! Hu! Tai yra trys! - sušuko Krosija ir suktai sukikeno skai- 
čiuodama diskus pažymėtąja puse į viršų, kuriuos sugavo sekliu pintu du- 
benėliu. 

— Vėl tavo eilė, - pasakė Nezė. Jos sėdėjo ant grindų šalia apskritos iška- 
sos sausoje lioso dirvoje, kurią Talutas naudojo medžioklės žemėlapiams 
braižyti. - Tu dar turi septynis ėjimus. Statau dar du, - ji nubrėžė dar dvi 
linijas ant išlyginto braižymo duobės paviršiaus. 

Krosija paėmė pintą dubenėlį ir sukratė septynis nedidelius mamuto 
ilčių diskelius. Diskai, truputį išsigaubę, kad siūbuotų padėti ant plokščio 
paviršiaus, iš vienos pusės buvo lygūs, kita pusė buvo išraižyta linijomis ir 
nuspalvinta. Laikydama platų, seklų dubenėlį prie žemės, Krosija sviedė 
diskelius į orą. Tada, sumaniai jį judindama po raudonkraštį demblį, kuris 
žymėjo žaidimo teritorijos ribas, ji sugavo diskus į dubenėlį. Šį kartą keturi 
diskai sukrito žymėtąja puse į viršų ir tik trys buvo lygūs. 

— Tik pažiūrėk! Keturi! Tik tris reikia išmesti. Statau dar penkis. 

Aila, sėdėdama ant demblio netoliese, iš medinio puodelio gurkšnojo 
arbatą ir stebėjo, kaip senoji moteris dubenėlyje supurto diskelius. Krosija 
juos dar kartą išmetė ir dar kartą sugavo. Šį kartą penki diskai buvo atsisu- 
kę žymėtąja puse. | 

- Laimėjau! Ar nori dar pabandyti, Neze? 

— Na, gal dar vieną kartą, - tarė Nezė, siekdama pinto dubenėlio ir jį 
purtydama. Ji sviedė diskus į orą ir sugaudė juos į plokščią dubenėlį 

— Juodoji akis! - sušuko Krosija, rodydama į diską, kuris atsisuko puse, 
visa nudažyta juodai. - Tu pralaimėjai! Tai reiškia, kad esi skolinga man 


dvylika. Ar nori dar kartą sužaisti? 

— Ne, tau šiandien pernelyg sekasi, - stodamasi pastebėjo Nezė. 

— O kaip tu, Aila? - pasiūlė Krosija. - Gal nori pažaisti? 

— Man neitin sekasi žaisti, - tarė Aila. - Kartais pagaunu ne visus dis- 
kelius. 

Vis stiprėjant ilgos žiemos šalčiams, Aila ne kartą stebėjo lošimą. Ji pati 
žaidė mažai, ir tai tik praktikuodamasi. Ji žinojo, kad Krosija yra rimta 
lošėja, kuri nežaidžia dėl treniruočių ir nebūna labai kantri su žaidimo ne- 
išmanančiais ar neryžtingais žaidėjais. 

— Gerai, tai gal tada kauliukais? Kad jais žaistum, nereikia jokių įgū- 
džių. 

- Žaisčiau, bet nežinau, ką statyti, — tarė Aila. 

— Mudvi su Neze žaidžiame iš žymių, atsiskaitome vėliau. 

— Ar dabar, ar vėliau, nežinau, iš ko žaisti. 

— Tikrai turi ką nors, iš ko galėtum žaisti, - tarė Krosija kažkaip nekan- 
traudama leistis į žaidimą. - Ką nors vertinga. 

— O tu statysi ką nors panašios vertės? 

Senoji atžagariai linktelėjo. 

- Žinoma. 

Aila galvojo. 

— Galbūt... kailiai, oda arba kas nors jau padaryto. Palauk! Man regis, šį 
tą sugalvojau. Jondalaras žaidė su Mamuta ir statė įgūdžius. Kai pralaimė- 
jo, Jondalaras gamino ypatingą peilį. Ar patirtį galima statyti, Krosija? 

— Kodėl gi ne? - nesiginčijo toji. - Pažymėsiu štai čia, - Krosija plokš- 
čiąja piešimo peilio puse išlygino žemę. Moteris nuo žemės paėmė du 
daiktus ir iškėlė, po vieną abiejose rankose. - Žaidimui skaičiuosime tris 
žymes. Jei atspėsi teisingai, gausi žymę. Jei neatspėsi, žymę gausiu aš. Pir- 
moji, surinkusi tris, laimi. 

Aila dirstelėjo į du avijaučių kanopų kaulus, kuriuos laikė Krosija, — 
vieną išdažytą raudonomis ir juodomis linijomis, kitą lygų. 

— Aš turėčiau paimti lygųjį, teisingai ? — pasiteiravo ji. 

— Teisingai, - atsakė Krosija klastingai žvilgančiomis akimis. — Pasi- 
ruošusi? | 

Ji patrynė abu delnus su kauliukais viduje, tačiau žiūrėjo į Jondalarą, su 


Danugu sėdintį titnago apdirbimo teritorijoje. 

— Arjis tikrai toks geras, kaip pasakojama? - pasiteiravo ji, linktelėjusi 
galva jo pusėn. 

Aila dirstelėjo link vyriškio, šviesią galvą palenkusio prie raudonplau- 
kio berniuko. Kai atsisuko, Krosija abi rankas laikė už nugaros. 

— Taip, Jondalaras geras, - atsakė ji. 

„Ar Krosija specialiai pabandė nukreipti mano dėmesį kažkur kitur, 
mane išblaškyti?“ — smalsavo Atila. Ji atidžiai dirstelėjo į moterį, pastebėjo 
truputį pakeltus pečius, tai, kaip ji laiko galvą, veido išraišką. 

Krosija ištiesė rankas į priekį ir laikė jas ištiesusi, abi sugniaužtas į kumš- 
tį. Viename iš jų buvo kaulas. Aila tyrinėjo raukšlėtą veidą, kuris pasidarė 
lygus ir neišraiškingas, ir pabalusiais krumpliais, artrito išsukiotas senas 
rankas. Ar tikrai viena ranka vos vos arčiau krūtinės? Aila išsirinko kitą. 

— Pralaimėjai! - paskelbė Krosija ir atgniaužusi delną parodė kaulą, 
pažymėtą raudonai ir juodai. Piešimo duobėje ji nubrėžė trumpą žymę. 

— Pasiruošusi vėl mėginti? 

— Taip, - nesiginčijo Aila. 

Šį kartą Krosija pradėjo panosėje niūniuoti, kartu tarp delnų trindama 
kaulus. Ji užsimerkė, paskui įsmeigė akis į lubas ir spoksojo, tarsi pamačiu- 
si ką įdomaus prie dūmų angos. Aila gundėsi pakelti akis ir pažiūrėti, kas 
ten tokio stulbinamo, ir pradėjo sekti Krosijos žvilgsnį. Paskui prisiminusi 
suktą triuką, kuris jau buvo panaudotas jos dėmesiui atitraukti, ji greitai 
dirstelėjo atgal, kaip tik laiku, kad pamatytų, kaip suktoji sena moteris 
žvilgtelėjo į savo delnus traukdama rankas iš už nugaros. Išmoninga šykš- 
čios pagarbos šypsena šmėstelėjo sename veide. Stebint jos pečių ir rankų | 
raumenų judesius buvo aišku, kad ji judina paslėptas plaštakas. Ar Krosija 
galvoja, kad Aila pastebėjo vieną iš kauliukų ir sukeičia juos vietomis? Ar 
senoji tik nori, kad ji taip galvotų? 

„Šiame žaidime slypi šis tas daugiau, ne vien spėliojimas“, - pagalvo- 
jo Aila. Žaisti tapo įdomiau, nei stebėti. Krosija vėl ištiesė kumščius. Aila 
atidžiai į ją žvelgė. Viena vertus, spoksoti buvo nemandagu, ir ji nenorėjo, 
kad Krosija žinotų, ko ji ieško. Buvo sunku ką nors suprasti, nes senoji 
buvo prityrusi lošėja, tačiau atrodė, kad vienas petys per dalelę aukščiau 
arba kita ranka šį kartą truputį atitraukta. Aila pasirinko tą ranką, kurią, 


jos manymu, Krosija norėjo, kad ji pasirinktų. Neatspėjo. 

— Ha! Tu ir vėl pralaimėjai! —- džiaugsmingai sušuko Krosija, paskui 
greitai pridūrė: - Pasiruošusi? 

Dar Ailai nespėjus pritariamai linktelėti Krosija užkišo rankas už nu- 
garos, toliau nuo Ailos, tačiau šįkart palinko pirmyn. Aila šypsojosi. Seno- 
ji nuolat kažką kaitaliojo, mėgino susilaikyti nuo bet kokio kūno signalo. 
Aila pasirinko ranką, kurioje, jos manymu, buvo kaulas, ir buvo apdova- 
nota žyme piešimo dauboje. Kitą kartą Krosija pakeitė padėtį, nuleido 
rankas, ir Aila atspėjo neteisingai. 

— Jau trys! Aš laimėjau. Na, vienu vieninteliu žaidimu savo sėkmės ne- 
išbandysi. Ar nori dar kartą sužaisti? — pasiteiravo Krosija. 

— Taip, norėčiau dar kartą sužaisti, - tarė Aila. 

Krosija nusišypsojo, tačiau, kai Aila atspėjo du kartus iš eilės, jos išraiš- 
ka pasidarė nebe tokia maloni. Trečią kartą ji jau susiraukusi trynė avijau- 
čio kanopų kauliukus. 

— Tik pažiūrėk! Kas ten? - tarstelėjo Krosija, rodydama smakru, aki- 
vaizdžiai bandydama išblaškyti jaunąją moterį. Aila dirstelėjo, o kai atsi- 
gręžė, senoji vėl šypsojosi. Jaunoji moteris užtruko, kol pasirinko ranką, 
nors nusprendė greitai. Ji nenorėjo, kad Krosija pernelyg nusimintų, tačiau 
ji išmoko atpažinti nesąmoningus kūno signalus, kuriuos moteris siuntė 
žaisdama žaidimą, ir žinojo, kurioje rankoje slepiasi bespalvis kauliukas. 
"Tai buvo taip aišku, tarsi Krosija jai būtų pati pasakiusi. 

Krosijai nebūtų patikę sužinojus, kad ji taip lengvai išsiduoda. O Aila 
turėjo neįprastą pranašumą. Ji buvo taip įpratusi stebėti ir interpretuoti 
subtiliausias pozos ir veido išraiškos smulkmenas, kad darė tai kone ins- 
tinktyviai. Tai buvo esminė genties kalbos dalis, kuri perdavė reikšmės 
niuansus ir atspalvius. Ji pastebėjo, kad kūno judesiai ir pozos taip pat turi 
reikšmę šiems žmonėms, nors jie pirmiausia bendrauja verbaliniais gar- 
sais. 

Aila taip smarkiai stengėsi išmokti šnekamąją naujųjų žmonių kalbą, 
kad iš tikrųjų nė nesistengė suprasti jų pasąmoningos neišsakomos kal- 
bos. Dabar, kai gana pakenčiamai, tegu ir nelabai tiksliai, kalbėjo, galėjo 
išplėsti bendravimą pasitelkdama įgūdžius, kurie paprastai nelaikomi kal- 
bėjimo dalimi. Žaidimas, kurį jos žaidė su Krosija, leido jai suvokti, kiek 


daug ji galėtų sužinoti apie mamutojus taikydama žinias ir įžvalgas, kurių 

išmoko iš genties. Jeigu genties nariai negalėjo meluoti, nes kūno kalbos 
nenuslėpsi, tie, kurie buvo žinomi kaip „kiti“, dar menkiau gebėjo nuo jos 
ką nors nuslėpti. Jie net nesuvokė, kad kalba. Ji dar negalėjo visiškai inter- 
pretuoti kitų kūno signalų, tačiau... mokėsi. 

Aila vėl teisingai atspėjo, ir suirzusi Krosija pažymėjo Ailai trečią lini- 
ją. 

— Sėkmė dabar tavo pusėje, — tarė ji. - Kadangi aš laimėjau vieną žaidi- 
mą, o tu laimėjai kitą žaidimą, mes galime kuo ramiausiai skelbti lygiąsias 
ir pamiršti lažybas. 

— Ne, - paprieštaravo Aila. - Lažinomės iš įgūdžių. Tu laimėjai mano 
įgūdžius. Mano įgūdžiai yra medicina. Aš tau jų suteiksiu. Aš noriu tavo 
įgūdžių. 

- Kokių įgūdžių? - nustebo Krosija. - Įgūdžių lošti? Šiomis dienomis 
man šitai geriausiai sekasi, o tu mane jau įveikei. Ko iš manęs nori? 

— Ne, ne lošimo. Noriu pagaminti baltą odą, - pasakė Aila. 

Krosija nustebusi išsižiojo. 

— Baltą odą? 

— Baltą odą kaip tunikos, kurią vilkėjai per įdukrinimą. 

— Jau metų metus nedažiau baltai odos, - prisipažino Krosija. 

— Ar gali tai padaryti? — pasitikslino Aila. 

— Taip, - Krosijos žvilgsnis sušvelnėjo ir nutolo. - Išmokau dar visai 
maža iš savo motinos. Vienu metu gervių židiniui tai buvo šventa, bent 
jau taip pasakoja legendos. Niekas daugiau negalėjo jos dėvėti... - senosios 
moters žvilgsnis vėl sugriežtėjo. - Tik tai buvo prieš gervių židiniui šitaip . 
prarandant pagarbą, kad netgi nuotakos išpirka tėra lyg išmalda, - ji griež- 
tai nužvelgė jaunąją moterį. - O kam tau baltos odos? 

— Ji graži, - atsakė Aila, ir Krosijos žvilgsnis vėl nevalingai sušvelnė- 
jo. - Ir kai kam balta dar yra šventa, - baigė ji, nudelbusi žvilgsnį į savo 
rankas. - Noriu pasiūti ypatingą tuniką, tokią, kokia man patiktų. Ypatin- 
gą baltą tuniką. 

Aila nepastebėjo, kaip Krosija dirstelėjo Jondalaro link, kuris kaip tik 
kraipė galvą žvelgdama į jaunąją moterį, kuri tebesėdėjo palenkusi galvą. 


— O kąuž tai gausiu? - pasiteiravo Krosija. 

— Pamokysi mane? - Aila pakėlė akis ir nusišypsojo. Ji pastebėjo su- 
žibant godulį senose akyse, tačiau ir blykstelint kažką dar. Kažką labiau 
nutolusio ir švelnesnio. - Padarysiu tau vaistų nuo artrito, - tarė ji. - Kaip 
Mamutai. 

— Kas sako, kad man jų reikia, - kirto Krosija. - Aš nė iš tolo ne tokia 
sena kaip jis. 

— Ne, Krosija, tu nė iš tolo nesena, tačiau tau skauda. Nesakai, kad tau 
skauda, skundiesi kitkuo, tačiau aš suprantu, nes esu gydytoja. Vaistai ne- 
gali išgydyti geliančių kaulų ir sąnarių, niekas negalės tos ligos išvaryti, ta- 
čiau galiu padaryti, kad pasijustum geriau. Po karšto šuteklio bus lengviau 
judėti ir pasilenkti, padarysiu vaistų nuo skausmo, vienus rytais vartoti, ki- 
tus - kitu metu, - aiškino Aila. Tada pajutusi, kad moteriai reikia kažkaip 
išsaugoti orumą, pridūrė: - Privalau tau padaryti vaistų, kad atsiskaityčiau 
už lažybas. Tokia mano patirtis. 

— Na, tikriausiai turėčiau leisti tau išmokėti tavo skolą, - nusileido 
Krosija. - Noriu dar vieno dalyko. 

— Ko? Padarysiu, jei galėsiu. 

— Norėčiau daugiau to švelnaus balto tepalo, nuo kurio sena išsausėjusi 
oda taip suminkštėja ir... atjaunėja, - tyliai tarė ji. Tada atsitiesė ir mestelė- 
jo: - Žiemą mano oda visada suskeldėja. 

Aila nusišypsojo. 

— Pagaminsiu. Pasakyk, kokia oda tinkamiausia balinti, o aš pasiteirau- 
siu Nezės, ko yra šaltuose kambariuose. 

- Elnių oda. Šiaurinių elnių irgi tinka, nors ją geriau naudoti kaip kailį, 
dėl šilumos. Tiktų bet kokių elnių: tauriųjų, vapičių, didžiaragių. O prieš 
einant odos reikėtų šio to dar. 

— Ko)? 

— Reikėtų pradėti kaupti savo skystį. 

— Mano skystį ? 

- Kai šlapiniesi. Ne tik savo, ir kitų, nors savas tinka geriausiai. Pradėk 
kaupti jau dabar, dar nepradėjusi atitirpinti odos. Jį reikės kurį laiką palai- 
kyti šiltai, - aiškino Krosija. | 

— Paprastai šlapinuosi už užuolaidos į krepšį sa mamutų mėšlu ir pele- 


nais. Paskui išpilu. 

— Į krepšį negerai. Išsaugok mamuto kaukolės kriauklėje ar tankiame 
krepšyje. Kame nors, kas neprateka. 

— O kam reikalingas šlapimas? 

Krosija nutilo ir žvilgsniu vertino jaunąją moterį prieš atsakydama. 

— Aš nejaunėju, - galiausiai pasakė ji, - ir neturiu nieko, išskyrus Fra- 
liją... Jau nebe. Paprastai moterys perduoda savo įgūdžius vaikams ir anū- 
kams, tačiau Fralija neturi laiko ir ne itin domisi odos apdirbimu - jai 
patinka siuvimas ir karoliukai, o dukterų ji neturi. Jos sūnūs... Na, jie maži. 
Kas žino? Mano motina perdavė man žinias, ir aš turėčiau jas... kam nors 
perduoti. Tai odos išdirbimas - sunkus darbas, tačiau mačiau tavo odas. 
Netgi kailiuose ir odoje, kuriuos tu atsigabenai, matyti įgūdžiai, atidumas, 
o to būtinai reikia norint pagaminti baltą odą. Jau daugelį metų net ne- 
galvojau apie jos dažymą, niekas daugiau neparodė susidomėjimo, o tu 
paprašei. Todėl tau papasakosiu. 

Moteris pasilenkė į priekį ir suspaudė Ailos ranką. 

— Baltos odos paslaptis yra tavo šlapimas. Tau gali pasirodyti keista, ta- 
čiau tai tiesa. Kurį laiką paliktas šiltoje vietoje jis pasikeičia. Tada, jei jame 
mirkai odas, visi likę gumulėliai ir riebalai atsiskiria, taip pat išnyksta ir 
visos riebalų dėmės. Plaukai atsiskiria greičiau, oda lėčiau trūnija ir išlieka 
minkšta netgi neaprūkyta, todėl neįgaus gelsvai rudo ar rudo atspalvio. 
Tiesą sakant, šlapimas ir išbalina odą, ne iki tikro baltumo, tačiau netoli 
to. Paskui, odą kelis kartus išplovus, išgręžus ir sausai apdirbus, jau galima 
dažyti baltai. 

Krosija nebūtų galėjusi paaiškinti, kad šlapalas, kuris yra pagrindinė : 
sudedamoji šlapimo dalis, šilumoje suyra ir virsta amoniaku. Ji tik žinojo, 
kad jeigu šlapimui leidi pasenti, jis tampa kažkuo kitu. Kažkuo, kas vie- 
nu metu ištirpdo riebalus ir veikia kaip baliklis, ir to paties proceso metu 
padeda išsaugoti odą nuo bakterinio irimo. Ji nežinojo, kodėl tai vyksta, 
nevadino skysčio amoniaku - ji tik žinojo, kaip jis veikia. 

- Kreida... Ar turime kreidos? — pasiteiravo Krosija. 

— Vaimezas turi. Jis sakė, kad titnagas, kurį ką tik atsigabeno, kilęs iš 
kalkių uolos, ir jis dar turi kelis kreida padengtus akmenis. 

— Kodėl klausinėjai Vaimezo apie kreidą? Iš kur žinojai, kad sutiksiu 


tau parodyti? — įtariai pasiteiravo Krosija. 

— Nežinojau. Jau seniai norėjau pasiūti baltą tuniką. Jei nebūtum man 
papasakojusi, būčiau mėginusi pati, tačiau nė nenutuokiau apie šlapimo 
saugojimą, nė nebūčiau apie tai pagalvojusi. Labai džiaugiuosi, kad paro- 
dysi man, kaip viską atlikti tinkamai, - atsakė Aila. 

— Hmm, - tepasakė Krosija, įtikinta Ailos paaiškinimo, tačiau vis dar 
nenorėdama to pripažinti. - Tik pasistenk pagaminti to švelnaus balto 
tepalo, - dar pridūrė ji. - Ir padaryk šiek tiek to, ko reiks odai apdirbti. 


Manau, būtų neblogai sumaišyti su kreida. 


Šalis 
Lb Ž 


Aila patraukė užuolaidąir pažvelgė į lauką. Vėlyvos popietės vėjas aima- 
navo ir raudojo niūrią graudulingą melodiją - tai buvo puikus akompani- 
mentas nuobodžiam, išblukusiam kraštovaizdžiui ir pilkam apniukusiam 
dangui. Ji troško, kad žmones įkalinęs geliantis šaltis pasitrauktų, kad nors 
kiek palengvėtų. Rodėsi, kad slegiantis metų laikas niekada nepasitrauks. 
Yhaha sužvengė, ir atsisukusi Aila pamatė, kad prie arklių židinio ateina 
Mamuta. Moteris nusišypsojo. 

Aila nuo pat pradžių senajam šamanui jautė gilią pagarbą. O nuo tada, 
kai jis pradėjo ją mokyti, jos pagarba peraugo į meilę. Viena vertus, ji paste- 
bėjo stiprų panašumą tarp aukšto, lieso, neįtikėtinai seno šamano ir nedi- 
duko, susisukusio, vienakio genties mago - ne išvaizdos, o prigimties pana- 
šumą. Atrodytų, lyg ji vėl būtų suradusi Krebą arba bent jau jo kopiją. Abu 
rodė didžiulę pagarbą dvasių pasauliui, nors jų garbinamos dvasios turėjo 
skirtingus vardus; abu galėjo disponuoti stulbinamomis galioms, nors abu 
buvo fiziškai silpni; abu buvo išmintingi kalbėdami apie žmones. Vis dėlto 
tikriausiai stipriausia meilės priežastis buvo ta, kad, kaip ir Krebas, Mamu- 
ta Ailą mielai pripažino, suprato ir priėmė kaip savo židinio dukrą. 

— Ieškojau tavęs, Aila. Pamaniau, kad būsi čia, su savo arkliais, — tarė 
Mamuta. 

— Dairiausi į lauką. Norėčiau, kad jau būtų pavasaris, - atsakė Aila. 

— Dabar toks laikas, kai dauguma žmonių pradeda trokšti pokyčių, ką 


nors nauja daryti ar pamatyti. Jiems tampa nuobodu, jie ima ilgiau miegoti. 

Manau, būtent dėl to paskutinėje žiemos dalyje randame daugiau progų 
švęsti. Netrukus bus juokų varžytuvės. Daugumai jos labai patinka. 

— Kas yra juokų varžytuvės? 

— Būtent tai, kaip ir skamba. Visi mėgina prajuokinti kitus. Kai kurie 
apsirengia juokingais arba išvirkščiais drabužiais, nutaisinėja juokingas 
grimasas, laido juokus, krečia vieni kitiems pokštus. O jei kuris dėl to su- 
pyksta, visi iš to dar labiau juokiasi. Kone visi šios pramogos laukia, tačiau 
nė vienos šventės nelaukiama taip nekantriai kaip pavasario šventės. Tiesą 
sakant, todėl tavęs ir ieškojau, — tarė Mamuta. - Iki jos tau dar reikia daug 
ko išmokti. 

— Kodėl pavasario šventė tokia ypatinga? — Aila abejojo, ar labai jos 
laukia. 

— Spėju, dėl daugybės priežasčių. Tai ir pati iškilmingiausia, ir pati 
linksmiausia šventė. Ji žymi ilgų, stiprių šalčių pabaigą, šilumos pradžią. 
Sakoma, jei vienerius metus stebėsi metų laikų kaitą, suprasi gyvybę. Dau- 
guma žmonių skaičiuoja tris metų laikus. Pavasaris yra gimimo laikas. Su 
vaisiaus vandenų pliūpsniu - pavasariniais potvyniais - Didžioji Motina 
Žemė vėl atneša naują gyvybę. Vasara, šiltasis metų laikas, yra laikas augti 
ir didėti. Žiema yra mažoji mirtis. Pavasarį gyvenimas atsinaujina, atgims- 
ta. Trijų metų laikų dažniausiai pakanka, tačiau mamuto židinys skaičiuo- 
ja juos penkis. Motinos šventas skaičius yra penki. 

Nepaisant vidinių abejonių, Aila buvo apstulbinta mokymo, kurio 
Mamuta tvirtai laikėsi. Ji tiek daug išmoko: įgujo naujų idėjų, naujų min- 
čių, netgi pradėjo naujai mąstyti. Ji su jauduliu atrado ir apgalvojo tiek . 
daug naujų dalykų, buvo įsitraukusi į naują gyvenimą, nebebuvo atstum- 
ta. Žinios apie dvasias, skaičius, netgi medžioklės žinios gentyje nuo jos 
buvo slepiamos; tai buvo skirta tik vyrams. Tik šamanai ir jų padėjėjai jas 
kruopščiai tyrinėjo, ojokia moteris negalėjo būti šamane. Moterims nebu- 
vo leidžiama netgi diskutuoti tokiomis temomis kaip dvasios ar skaičiai. 
Medžioklė taip pat buvo tabu. Vis dėlto vyrai negalėjo uždrausti mote- 
rims klausytis, jie tik manė, kad moterys nieku gyvu to neišmoks. 

— Norėčiau pakartoti dainas ir skanduotes, kurių mokėmės, ir noriu 
pradėti tau rodyti šį tą ypatinga. Simbolius. Man regis, tau bus įdomu. Kai 


kurie jų yra medicininiai. 

— Medicininiai simboliai? — nustebo Aila. - Žinoma, tai labai įdomu. 

Jie abu nuėjo prie mamuto židinio. 

— Ketini ką nors daryti su balta oda? - pasiteiravo Mamuta, klodamas 
demblius prie laužo greta savo lovos. - Ar ketini ją pasilaikyti, kaip ir rau- 
doną? 

— Dar neapsisprendžiau dėl raudonos, tačiau iš baltos noriu pasiūti 
ypatingą tuniką. Mokausi siūti, tačiau jaučiuosi labai negrabi. Oda tokia 
tobula, nenoriu baltosios sugadinti, kol neįgudau. Digija man rodo, kar- 
tais Fralija, kai Frebekas neburbuliuoja. 

Aila suskaldė keletą kaulų ir sudėjo juos į liepsnas. Mamuta atnešė la- 
bai ploną ovalią mamuto ilties arplaišą su dideliu raižymo paviršiumi. Į 
mamuto iltį akmeniniu raižikliu buvo įrėžtas ovalo formos kontūras, pas- 
kui vis gilintas, kol išėjo griovelis. Staigiai stuktelėjus viename gale, kaulo 
plokštelė atskilo. Mamuta iš laužo paėmė gabalėlį kaulo anglies, o Aila at- 
sinešė mamuto kaukolę ir kūjo formos būgnų lazdelę, pagamintą iš rago. 
Moteris įsitaisė šalia senuko. 

— Prieš repetuojant su būgnu noriu parodyti tau tam tikrus mūsų nau- 
dojamus simbolius. Jie padės prisiminti, pavyzdžiui, dainas, pasakojimus, 
patarles, vietas, laiką, vardus, bet ką, ką gali reikėti prisiminti, - pradėjo 
Mamuta. - Tu mus išmokei rankų signalų ir ženklų, ir žinau, jog pastebė- 
jai, kad mes taip pat naudojame keletą gestų ir ženklų, nors ne tiek daug 
kiek gentis. Atsisveikindami pamojuojame, kviesdami mojame į save, jei 
norime, kad žmogus ateitų, ir tai suprantama. Naudojamės ir kitais rankų 
simboliais, ypač kai norime ką nors apibūdinti arba pasakodami istori- 
ją, atlikdami kokią ceremoniją. Štai vienas visai lengvas. Panašus į genties 
simbolį. 

Mamuta nubrėžė ratą, delną atsukęs į išorę. 

— Tai reiškia „visa, kiekvienas, visi, - paaiškino jis ir paėmė anglį. - 
Dabar aš galiu atlikti tą patį judesį su šia anglimi ant mamuto kaulo, ma- 
tai? — tarė jis, brėždamas apskritimą. - Taigi šitas simbolis reiškia „visa“, 
ir kaskart, kai jį pamatai, net jei jį yra nupiešęs kitas mamuta, žinosi jo 
reikšmę: „visa“. 

Senajam šamanui patiko mokyti Ailą. Ji buvo sumani ir greitai mo- 


kėsi, tačiau, maža to, jos noras mokytis buvo toks akivaizdus. Jos veide 

jam aiškinant atsispindėjo jausmai: smalsumas ir susidomėjimas bei tikra 
nuostaba viską supratus. 

— Niekad nė nebūčiau pagalvojusi! Ar visi gali šito išmokti? — pasitei- 
ravo ji. 

— Kai kurios žinios yra šventos, skirtos ir gali būti atskleidžiamos tik 
tiems, kurie pasižada prie mamuto židinio. Vis dėlto daugumą dalykų gali 
išmokti visi, kurie parodys susidomėjimą. Dažnai pasitaiko, kad tie, kurie 
visko mokosi, galiausiai paskiria save mamuto židiniui. Slaptosios žinios 
neretai slepia antrą arba netgi trečią prasmę. Dauguma žmonių žino, — 
jis ant kaulo nubrėžė dar vieną ratą, - kad šitai reiškia „visi . O yra dar 
ir kita prasmė. Yra daugybė didžiosios Motinos simbolių, tai vienas iš jų. 
Tai reiškia „Muta, visos gyvybės kūrėja“. Daugybė kitų linijų ir figūrų yra 
prasmingos, — tęsė šamanas. - Šitai reiškia „vanduo“, - kalbėjo jis, brėžda- 
mas Zigzagą. 

— Toks buvo žemėlapyje, kai medžiojome bizonus, - pastebėjo Aila. — 
Maniau, tai reiškia „upė“. 

— Taip, gali reikšti ir upę. Kaip nubrėžta, kur nubrėžta arba kas nubrėž- 
ta greta, viskas gali keisti prasmę. Jeigu šitaip, - aiškino Mamuta, brėžda- 
mas kitą zigzagą su keliomis pridėtinėmis linijomis, - vadinasi, vanduo 
netinka gerti. Taip pat kaip ir ratas, šitas ženklas turi kitą prasmę. Tai jaus- 
mų, aistros, meilės simbolis, o kartais ir neapykantos. Taip pat tai gali būti 
priminimas mūsų posakio: „Gilūs vandenys teka iš lėto“ 

Aila susiraukė, tame posakyje pajutusi kažkokią jai svarbią prasmę. 

— Dauguma gydytojų suteikia simboliams prasmę, padedančią prisi- 
minti, panašiai kaip prisimename posakius. Tik kad posakiai būna apie 
mediciną ar gydymą, ir jų paprastai niekas kitas nesupranta, - pasakojo 
Mamuta. - Nedaug jų žinau, tačiau kai nukaksime į vasaros susirinkimą, 
susitiksi su kitomis gydytojomis. Jos galės papasakoti daugiau. 

Aila susidomėjo. Ji prisiminė, kad genties susirinkime susitiko kitas 
gydytojas ir kiek daug iš jų išmoko. Jos dalijosi gydymo būdais ir vaistų re- 
ceptais, netgi išmokė ją naujų ritmų. Labiausiai tuomet ją džiugino žmo- 
nės šalia, su kuriais galima dalytis patirtimi. 

— Norėčiau išmokti daugiau, - pasakė ji. - Išmanau tik genties medi- 

— Man regis, tu turi daugiau žinių, nei manai, Aila. Tikrai daugiau nei 
dauguma ten pasirodysiančių gydytojų, patikėk manimi. Ne viena galės 
iš tavęs pasimokyti, tačiau, viliuosi, supranti, kad gali kiek užtrukti, kol 
būsi visiškai priimta, — senolis stebėjo, kaip ji vėl suraukia kaktą, ir troško, 
kad būtų koks būdas jos pradžiai palengvinti. Jis galėjo sugalvoti kelias 
priežastis, kodėl jai nebus lengva susitikti su kitais mamutojais, ypač di- 
delėmis grupėmis. Mamuta, pagalvojęs, jog dar ne laikas dėl to nerimauti, 
pakeitė temą. - Norėčiau tavęs šio to paklausti apie genties mediciną. Ar 
viskas tikrai tik prisiminimai? Ar yra būdų padėti prisiminti ? 

— Kaip atrodo augalai - sėklos, ūgliai, subrendę; kur jie auga, kam jie 
tinka, kaip sumaišyti, paruošti ir vartoti; visa tai — iš prisiminimų. Kiti 
gydymo būdai taip pat yra prisimenami. Aš galvoju apie naują būdą ką 
nors panaudoti, nes žinau, kaip tai naudoti, - aiškino Aila. 

— Nenaudojote jokių simbolių ir priminimų? 

Aila akimirką svarstė, paskui nusišypsojo, atsistojo ir atsinešė savo 
vaistų krepšelį. Išvertė priešais save visą turinį, nedidelių maišelių ir pake- 
tėlių rinkinį, rūpestingai apraišiotų virvelėmis ir juostelėmis. Paėmė du 
iš jų. 

— Šiame yra mėtos, — tarė ji, rodydama Mamutai. - O į šį subertos 
erškėtrožės: 

— Iš kur žinai? Nei atrišai, nei pauostei. 

— Žinau todėl, kad mėtos surištos virvele, suvyta iš plaušingos tam 
tikrų krūmų žievės, o virvelės gale yra du mazgai. Virvelė ant erškėtrožių 
paketėlio suvyta iš ilgų arklio uodegos plaukų, turi tris mazgus iš eilės, 
vieną po kito, - pasakojo Aila. - Skirtumą taip pat ir užuodžiu, jei nesu 
peršalusi, tačiau kai kurie labai stiprūs vaistai beveik nekvepia. Jie yra 
maišomi su labai kvepiančių augalų, kurie neturi stiprių gydomųjų savy- 
bių, lapais, kad nebūtų panaudoti netinkami vaistai. Skirtingos virvelės, 
skirtingi mazgai, skirtingi kvapai, kartais skirtingi maišeliai. Tai primini- 
mai, tiesa? 

— Sumanu... labai sumanu, - pastebėjo Mamuta. - Taip, tai primini- 
mai. Privalai prisiminti visas virveles ir mazgus, tiesa? Vis dėlto tai geras 


būdas užtikrinti, kad parinksi tinkamus vaistus. 

Aila buvo atsimerkusi, tačiau vis dar gulėjo nejudėdama. Buvo tam- 
su, mirgėjo tik blausi naktinė sužertų laužų šviesa. Jondalaras kaip tik 
ropštėsi į lovą, stengdamasis kuo mažiau trikdyti tylą. Ailai toptelėjo 
pasislinkti į vidurį, tačiau persigalvojo. Ji nenorėjo, kad jam būtų lengva 
nemačiomis įlipti ir išlipti iš lovos. Jondalaras susisuko į atskirus kailius 
ir gulėjo ant šono nusisukęs į sieną, nejudėdamas. Aila žinojo, kad jis 
negreitai užmiega, ji taip troško ištiesti ranką ir jį paliesti. Deja, ji jau 
buvo atstumta ir nenorėjo, kad dar kartą taip atsitiktų. Būdavo skaudu, 
kai jis sakydavo, kad yra pavargęs, apsimesdavo miegantis arba visai jos 
nepaisydavo. 

Jondalaras palaukė, kol iš kvėpavimo suprato, jog Aila pagaliau užmi- 
go. Tada tyliai pasisuko, pasirėmė ant alkūnės ir ėmė gėrėtis šalia gulin- 
čia moterimi. Jos susitaršę plaukai buvo išsidraikę ant kailių, viena ranka 
buvo nukarusi už apklotų, apsinuogino krūtinė. Nuo jos sklido šiluma ir 
silpnas moters kvapas. Jis pajuto, jog visas net virpa, taip norėjo ją palies- 
ti. Jis manė, kad ji nenorės būti jo trukdoma per miegus. Po trikdančios 
ir piktos reakcijos į naktį, praleistą su Raneku, jis baiminosi, kad ji dau- 
giau jo nebenorės. Vėliau, kai jie atsitiktinai susiliesdavo, ji krūpteldavo. 
Kelis kartus jis svarstė, gal vertėtų persikelti į atskirą lovą, netgi prie kito 
židinio, tačiau, kad ir kaip buvo sudėtinga miegoti greta jos, būtų kur kas 
blogiau miegoti atskirai. 

Susiraičiusi plaukų sruoga krito ant moters veido ir judėjo sulig kie- 
kvienu jos kvėptelėjimu. Jondalaras ištiesė ranką ir švelniai patraukė ją 
šalin, tada atsargiai atsigulė ant nugaros ir atsipalaidavo. Užmerkęs akis 


jis užmigo klausydamasis Ailos alsavimo. 


Aila pabudo pajutusi, kad kažkas į ją žiūri. Laužas buvo užkurtas, pro 


kiek pridengtą dūmų angą sruvo dienos šviesa. Ji pasuko galvą ir pamatė 

tamsias, įdėmias Raneko akis, tyliai ją stebinčias iš lapės židinio. Ji mie- 
guista jam nusišypsojo ir buvo apdovanota plačia džiaugsminga šypsena. 
Aila buvo tikra, kad vieta greta jos bus tuščia, tačiau ištiesė ranką į sumes- 
tus kailius, norėdama tuo įsitikinti. Tada nusimetė apklotus ir atsisėdo. 
Moteris žinojo, kad Ranekas palauks, kol ji atsikels ir apsirengs, tik tada 
ateis prie mamuto židinio pasisvečiuoti. 

Iš pradžių suvokusi, kad jis visą laiką ją stebi, Aila pasijuto nesmagiai. 
Tam tikra prasme tai glostė savimeilę. Ji žinojo, kad jo dėmesingume nėra 
jokių piktų kėslų, tačiau gentyje buvo nemandagu pro ribos akmenis 
spoksoti į kitos šeimos gyvenamąjį plotą. Iš tikrųjų genties urve nebuvo 
daugiau tikro privatumo nei mamutojų žeminėje, tačiau Raneko dėmesys 
atrodė kaip švelnus brovimasis į jos asmeninę zoną. Ši situacija tik pabrėžė 
slaptą jos juntamą įtampą. Kažkas visą laiką buvo netoliese. Nebuvo kitaip, 
kai gyveno gentyje, tačiau čia buvo žmonės, kurių papročių ji neišmanė. 
Skirtumai buvo labai nežymūs, tačiau žeminėje jie sustiprėjo, o gal ji tapo 
jiems jautresnė. Kartkartėmis Aila taip troško išeiti. Po trejų vienišų metų 
slėnyje ji neįsivaizdavo, kad ateis toks metas, kai ji trokš pabūti viena. Ji 
ėmė ilgėtis vienumos, laisvės ir vienatvės. 

Aila greitai apsiruošė, truputį užkando vakarienės likučių. Atviros 
dūmų angos paprastai reiškė, kad lauke giedra, ir ji nusprendė išeiti pa- 
sivaikščioti su arkliais. Kai nustūmė į šalį užuolaidą, vedančią į priestatą, 
pamatė prie arklių stovinčius Jondalarą ir Danugą. Moteris sustojo. 

Rūpinimasis arklų poreikiais ir priestate, ir, jei oras leisdavo, lauke su- 
teikdavo jai tam tikrą atokvėpį nuo žmonių. Ji norėdavo akimirkos tik sau, 
tačiau Jondalarui, regis, taip pat patiko leisti laiką su gyvūnais. Pamačiusi 
Jondalarą su arkliais Aila dažnai nemačiomis pasitraukdavo, nes ją pama- 
tęs nueidavo Jondalaras, saumurmėjęs pasiteisinimą, kad nenori trukdyti 
jai pasibūti su arkliais. Ji norėjo jam leisti pabendrauti su gyvūnais. Jie ne 
tik palaikė ryšį tarp jos ir Jondalaro, abiem rūpinantis arkliais reikėjo ben- 
drauti, kad ir kaip ribotai. Jo troškimas būti su arkliais ir jautrumas jiems 
vertė ją manyti, kad vyrui gyvulių draugijos reikia netgi labiau negu jai. 

Aila įėjo į arklių židinį. Gal prie Danugo Jondalaras taip greitai neišeis. 
Jai besiartinant jis jau traukėsi, tačiau ji pasiskubino pasakyti ką nors, kad 


įtrauktų jį į pokalbį. 

— Ar jau galvojai apie tai, kaip ketini mokyti Lenktynininką, Jondala- 
rai? - paklausė Aila ir sveikindamasi nusišypsojo Danugui. 

— Mokyrti jį ko? —- perklausė Jondalaras, kiek sutrikdytas jos klausimo. 

— Mokyri jį, kad galėtum jodinėti. 

Jis apie tai galvojo. Tiesą sakant, ką tik užsiminė apie tai Danugui. Jis 
nenorėjo išsiduoti, kad noras joti gyvuliu vis stiprėja. Ypač dabar, kai jau- 
tėsi varžomas savo negebėjimo susidoroti su akivaizdžia Ailos trauka Ra- 
nekui, jis įsivaizdavo save šuoliuojantį per stepę ant rudo eržilo nugaros. 
Jis troško būti laisvas kaip vėjas, tačiau abejojo, ar vis dar galėtų iš tikrųjų 
taip jaustis. Galbūt dabar Aila norės, kad Yhaha kumeliuku jodinėtų Ra- 
nekas. 

— Galvojau apie tai, tačiau nežinau, ar... kaip pradėti, - pareiškė Jon- 
dalaras. 

— Manau, kad toliau turėtum tęsti tai, ką pradėjome slėnyje. Leisk jam 
pratintis prie daiktų ant nugaros. Tegu įpranta nešioti krovinius. Nežinau, 
kaip išmokyti jį eiti ten, kur nori tu. Jis seks paskui virvę, tačiau ar jis galės 
sekti paskui virvę, kai tu sėdėsi jam ant nugaros? - Aila bėrė žodžius grei- 
tai, mėtė į galvą šaunančius pasiūlymus, kad tik Jondalaras pasiliktų. 

Danugas stebėjo ją, paskui Jondalarą, trokšdamas pasakyti ar padaryti 
ką nors, kad staiga viskas taptų kaip buvę, kad būtų gera ne tik jiedviem, 
bet ir visiems stovyklos gyventojams. Vos Aila nutilo, juos apgaubė nema- 
loni, sunki tyla. Danugas paskubėjo užpildyti prarają. 

— Galbūt jis galėtų laikyti virvę pats, sėdėdamas arkliui ant nugaros, 
užuot įsikibęs į karčius? — patarė jaunuolis. 

Staiga, tarsi tamsioje žeminėje kažkas būtų skėlęs gabalėliu geležies pi- 
rito į titnagą, Jondalaras tiksliai įsivaizdavo tai, ką pasakė Danugas. Užuot 
atsitraukęs, nors atrodė, kad spruks pirmai progai pasitaikius, Jondalaras 
užsimerkė ir suraukė kaktą. 

- Žinai, Danugai, gal ir pasisektų! — pratarė jis. Susijaudinęs dėl min- 
ties, kuri gali tapti problemos sprendimu, jis akimirką pamiršo netikrumą 
dėl ateities. - Galbūt galėčiau pritaisyti ką nors prie jo apynasrio ir pats 
laikyti tai sėdėdamas arkliui ant nugaros. Stiprią virvę... arba siaurą odos 


juostelę... o gal ir dvi. 

— Turiu siaurų juostelių, - įsiterpė Aila pastebėjusi, kad jis atrodo ma- 
žiau įsitempęs. Ji džiaugėsi, kad jis domisi, kaip mokyti eržiliuką, ir rūpi- 
nasi, ar tai pasiseks. - Tuoj atnešiu. Jos viduje. 

Jondalaras pro vidinę arką nusekė paskui Ailą prie mamuto židinio. 
Tada staiga sustojo, o ji nuėjo prie saugojimo pakylos paimti juostų. Ra- 
nekas kalbėjo su Digija ir Tronija, ir nušvitęs pergalinga šypsena atsisu- 
ko į Ailą. Jondalaras pajuto, kaip skrandis susisuka, užsimerkė ir sugriežė 
dantimis. Jis pradėjo trauktis link arkos. Aila atsisukusi padavė jam siaurą 
lanksčios odos ritinėlį. 

— Surišk ja, ji stipri, - pasakė Aila. - Praėjusią žiemą padariau, — ji pa- 
žvelgė į sunerimusias žydras akis, kurios atskleidė vyrą kankinančius skaus- 
mą, sutrikimą ir neryžtingumą. - Prieš tau ateinant į mano slėnį, Jondala- 
rai. Prieš didžiojo urvinio liūto dvasiai tave pasirenkant ir arvedant. 

Jis stvėrė ritinėlį ir išskubėjo. Negalėjo pasilikti. Kada tik raižytojas 
ateidavo prie mamuto židinio, jis turėdavo išeiti. Jis negalėdavo būti ne- 
toliese, kai tamsiaodis ir Aila būdavo kartu. Pastaruoju metu taip būdavo 
vis dažniau. Jis atokiai sėdėdamas stebėdavo jaunesnius žmones, susirink- 
davusius didesnėje erdvėje, apeigų plote, pasiskirstyti darbais, pasidalyti 
idėjomis ir patirtimi. Jis girdėjo, kaip jie mokosi groti ir dainuoti, klausėsi 
jų pokštų ir juoko. Ir kaskart, išgirdęs Ailą, besijuokiančią kartu su Rane- 
ku, susigūždavo. 

Jondalaras padėjo juostelės ritinį prie jaunojo gyvuliuko apynasrio, 
nuo gembės priestate nusikabino savo skrandą ir niauriai šypsodamasis 
Danugui išėjo į lauką. Per galvą užsivilko skrandą, užsimaukšlino gobtuvą, 
stipriai susiveržė aplink veidą, rankas įsikišo į iš rankovių karančias kumš- 
tines ir nudrožė į stepę. 

"Vėjas, per dangų šuorais genantis pilkus debesis, nebuvo nė kiek stipres- 
nis nei paprastai tokiu metų laiku. Saulė, protarpiais sušvintanti aukštų 
debesų properšose, regis, neturėjo daug įtakos temperatūrai, kuri vis tiek 
buvo neigiama. Sniego nebuvo daug, sausas oras traškėjo ir sulig kiekvienu 
kvėptelėjimu garų debesimis traukė drėgmę iš jo plaučių. Jis nebūtų ilgai 
ištvėręs lauke, tačiau šaltis ramino, nes pirmiausia reikėjo galvoti apie išgy- 
venimą. Jis nesuprato, kodėl taip stipriai sureagavo į Raneką. Be abejonės, 


dėl baimės prarasti Ailą, dėl vaizduotės reginių, kuriuose jie buvo kartu. 

Jondalarą graužė kaltė dėl jo paties dvejonių, delsimo ją visiškai, be jokių 
apribojimų pripažinti. Kažkuri jo dalis buvo įsitikinusi, kad Ranekas nusi- 
pelnė jos labiau. Vienas dalykas bent jau buvo tikras: Aila norėjo, kad jis, 
o ne Ranekas pamėgintų išjodinėti Lenktynininką. 

Danugas stebėjo, kaip Jondalaras kyla į šlaitą, paskui nuleido užuolai- 
dą ir lėtai grįžo vidun. Jaunuoliui einant pro šalį Lenktynininkas sužvengė 
ir pakratė galvą. Danugas dirstelėjo į arkliuką ir nusišypsojo. Atrodė, jog 
dabar kone visi džiaugiasi gyvūnais, glosto juos ir šnekina, nors ne taip be- 
tarpiškai kaip Aila. Atrodė taip natūralu žeminės priestate laikyti arklius. 
Kaip lengvai pasimiršo nuostaba ir apstulbimas, kurį jis juto pirmą kartą 
pamatęs gyvulius. Jis praėjo pro antrąją arką ir pamatė Ailą, stovinčią prie 
savo lovos pakylos. Stabtelėjo, o tada patraukė artyn. 

— Jis nuėjo pasivaikščioti į stepes, - tarė Ailai. - Nekoks sumanymas 
išeiti vienam, kai šitaip šalta ir vėjuota. Vis dėlto šiandien lauke ne taip 
blogai, kaip kartais būna. 

— Ar mėgini man pasakyti, kad jam viskas bus gerai, Danugai? - nu- 
sišypsojo Aila, ir jis akimirką pasijuto apsikvailinęs. Žinoma, Jondalarui 
viskas bus gerai. Jis keliavo toli, jis moka savimi pasirūpinti. - Dėkoju, - 
kalbėjo ji, - už pagalbą ir už norą padėti, - ji palietė jo ranką. Jos ranka 
buvo šalta, tačiau prisilietimas šiltas. Vaikinas pajuto jį labai intensyviai, ji jį 
jaudino. Širdyje Danugas jautė, jog ji siūlo šį tą daugiau - savo draugystę. 


— Galaš eisiu laukan ir patikrinsiu kelias žabangas, - pratarė jis. 


— Pabandyk šitaip, Aila, - pasiūlė Digija. 

Ji mikliai pradūrė skylę prie pat odos krašto mažu kauliuku - kietu, 
tvirtu arktinės lapės kojos kaulu su aštriu galiuku, dar paaštrintu smil- 
tainiu. Tada ji pro skylutę prakišo ploną gabalėlį sausgyslės siūlo, ir yla 
prastūmėjo jį pro skylę. Pirštais sugriebė iš kitos pusės odos ir ištraukė 
sausgyslę. Reikiamoje kito odos gabalo, kurį norėjo prisiūti prie pirmojo, 


vietoje Digija pradūrė dar vieną skylutę ir vėl procesą pakartojo. 

Aila atsiėmė odos skiauteles, kuriomis naudodamasi mokėsi siūti. Nau- 
dodama kvadratinį kietos mamuto odos gabalėlį kaip antpirštį, ji stumte- 
lėjo aštrų arktinės lapės kauliuką pro odą ir padarė nedidelę skylutę. Tada 
pamėgino pridėti ploną sausgyslę prie skylės ir prastumti. Deja, sekėsi 
prastai, ir Aila vėl pasijuto visiškai nusivylusi. 

- Nemanau, kad kada nors išmoksiu, Digija! - suaimanavo ji. 

- Tau tiesiog reikia praktikuotis, Aila. Aš tai darau nuo mažumės. Ži- 
noma, kad man lengva, tačiau tau pavyks, jeigu tik bandysi. Sumanymas 
tas pats, kaip kad įpjauti nedidelius plyšiukus titnago galiuku ir praverti 
odos raiščius, kaip siuvant darbo drabužius. Tai tau tiesiog puikiai pavyks- 
ta. 

Darbuotis su plona sausgysle ir mažomis skylutėmis kur kas sunkiau. 

— Negaliu pataikyti kiaurai sausgyslės. Jaučiuosi tokia atgrubnagė! 
Neįsivaizduoju, kaip Tronijai pavyksta prisiūti karoliukus ir plunksnas, 
kalbėjo Aila stebėdama Fraliją, kuri ilgą ploną mamuto ilties cilindrą riti- 
nėjo griovelyje smiltainio bloke. - Tikėjausi, kad ji man parodys. Noriu 
papuošti baltąją tuniką, kai ją pasiųsiu, tačiau neįsivaizduoju, ar kada mo- 
kėsiu ją pasiūti tokią, kokios noriu. 

— Išmoksi, Aila. Nemanau, kad yra kas nors, ko tu nesugebėtum pada- 
ryti, jei tikrai užsimanai, — pastebėjo Tronija. 

— Išskyrus dainuoti! - tarstelėjo Digija. 

Visi nusijuokė, ir Aila taip pat. Nors ji kalbėjo žemu ir maloniu bal- 
su, dainavimo talentu nebuvo apdovanota. Ji galėjo įvaldyti ribotą tonų 
diapazoną, pakankamą liūliuojančiai giedojimo monotonijai, o ir klausą 
turėjo. Suprasdavo, kada traukia pro šalį, ir gebėdavo melodiją sušvilpauti. 
Deja, bet koks balso laisvumas jai buvo nepasiekiamas. Virtuoziškumas, 
toks kaip Barzeko, buvo tikras stebuklas. Ji galėjo klausytis jo visą dieną, 
jei vyras būtų sutikęs taip ilgai dainuoti. Fralija taip pat turėjo puikų, šva- 
rų, aukštą ir malonų balsą, kurio Aila mėgo klausytis. Tiesą sakant, daugu- 
ma Liūto stovyklos narių mokėjo dainuoti, išskyrus Ailą. 

Apie jos balsą ir jos dainavimą buvo laidomi juokeliai. Juose užsime- 
nama ir apie Ailos akcentą, nors tai buvo labiau kalbėjimo būdas nei ak- 
centas. Ji juokėsi ne mažiau nei kiti. Ji nemokėjo dainuoti ir tai žinojo. 


Jie juokavo apie jos balsą, tačiau nemažai žmonių, bendraudami su ja 


a 
389 M 


JEAN M. AUEL 


asmeniškai, gyrė jos kalbėseną. Jie jautėsi pamaloninti, kad ji taip laisvai ir 
greitai pradėjo kalbėti jų kalba. Juokeliai apie jos dainavimą vertė ją jaustis 
grupės dalimi. 

Visi turėjo kažkokį būdo bruožą ar savybę, dėl kurios galima būdavo 
paerzinti: Talutą dėl ūgio, Raneką dėl odos spalvos, Tuliją dėl jėgos. Tik 
Frebekas buvo įžeidus, todėl visi iš to juokėsi jam už nugaros, bendraudami 
ženklų kalba. Net negalvodama apie tai, Liūto stovykla taip pat laisvai pra- 
dėjo kalbėti modifikuota genties kalbos versija. Aila buvo ne vienintelė, pa- 
jutusi priėmimo šilumą, - Raidagas taip pat buvo įtrauktas į linksmybes. 

Aila dirstelėjo į berniuką. Jis sėdėjo ant demblio ir laikė ant kelių Hara- 
lą, bandė aktyvų kūdikį sudominti kaulų krūvele, daugiausia elnio slanks- 
teliais. Haralas norėjo ropinėti aplink motiną ir galėjo išžarstyti karoliu- 
kus, kuriuos ji padėjo gaminti Fralijai. Raidagui puikiai sekėsi prižiūrėti 
kūdikius. Jis turėjo kantrybės žaisti ir užimti juos tiek, kiek jie norėdavo. 

Jis jai nusišypsojo. 

— Tu ne vienintelė, nemokanti dainuoti, - ženklais parodė jis. 

Ji atsakė šypsena. „Ne, - pagalvojo ji. - Tikrai ne vienintelė nemoku 
dainuoti. Raidagas nemoka nei dainuoti, nei kalbėti. Negali bėgioti ir 
žaisti, netgi gyventi visaverčio gyvenimo. 

Nepaisant gydymo, ji nežinojo, kiek ilgai berniukas gyvens. Jis galėjo 
mirti tuojau pat arba išgyventi dar kelerius metus. Ji tegalėjo mylėti jį kie- 
kvieną gyvenimo dieną ir viltis, kad galės mylėti ir rytoj. 

— Hatalas taip pat nemoka dainuoti! - ženklais parodė jis ir nusijuokė 
keistu gomuriniu savo juoku. Aila sukikeno ir papurtė galvą džiugiai sutri- 
kusi. Jis suprato, ką ji galvoja, ir pavertė tai pokštu, sumaniu ir juokingu. 

Nezė stovėjo prie židinio ir juos stebėjo. „Gal tu ir nedainuoji, Raida- 
gai, tačiau dabar tu gali kalbėti“, - galvojo ji. Jis keletą slankstelių per stu- 
buro smegenų skylę suvėrė ant storos virvės ir ėmė tarškinti juos kūdikiui. 
Rankų judesiais tariami žodžiai vis labiau leido suvokti, kad Raidagas yra 
sumanus ir supratingas. Anksčiau jam tikrai nebūtų patikėta atsakomybė 
prižiūrėti Hatalą, kad jo motina galėtų dirbti, netgi visai šalia. Kaip Aila 
pakeitė Raidago gyvenimą! Šią žiemą niekas neabejojo dėl jos žmogišku- 
mo, išskyrus Frebeką. Nezė buvo įsitikinusi, jog tai daugiau iš užsispyrimo 


nei dėl įsitikinimo. 

Aila vis grūmėsi su yla ir sausgyslėmis. Jeigu tik pavyktų plonas saus- 
gysles pataikyti į skylę ir iškišti į kitą pusę! Ji bandė tai padaryti Digijos 
parodytu būdu, tačiau šitas įgūdis mamutojai atėjo su patirties metais, tad 
Ailos dar laukė ilgas kelias. Ji numetė mokomąsias skiautes į sterblę ir pra- 
dėjo stebėti kitus žmones, gaminančius mamuto ilties karolius. 

Staigiai smogus į mamuto iltį tinkamu kampu, atskilo tikrai plona, 
kiek lenkta skeveldra. Joje į kaltą panašiu raižikliu buvo įrėžtos linijos, 
paskui grioveliai gilinti tol, kol atlūžo. Ilgi gabalai grandikliais buvo dro- 
žiami iki apytikrės cilindro formos, peiliais nudrožiamos ilgos raitytos 
skiedros. Paskui karoliai lyginami trinant dėl geresnės trinties sudrėkintu 
smiltainiu. Aštriomis titnago geležtėmis, prieš tai jose išpjausčius panašius 
į pjūklo dantukus ir pritvirtinus jas prie ilgo koto, kaulo cilindrai buvo 
pjaustomi į mažas atkarpėles, o paskui jų krašteliai nugludinami. 

Paskiausiai viduryje buvo išgręžiama skylutė, karoliukai suveriami ant 
virvelės arba prisiuvami prie drabužio. Gręžiama buvo specialiu įrankiu. 
Prityrusio įrankių dirbėjo rūpestingai suformuotas ilgas plonas titnago 
smaigalys buvo įstatytas į sausą, visiškai tiesų ir lygų strypą. Rankinio grąž- 
to galiuką rūpestingai įrėmus pačiame viduryje mažo, storo kaulo diskelio, 
panašiai kaip įžiebiant ugnį, strypelis tarp delnų buvo sukiojamas pirmyn 
ir atgal, kartu spaudžiant žemyn, kol prasigręždavo skylutė. 

Aila stebėjo, kaip Tronija tarp delnų suka strypą. Ji buvo labai susitel- 
kusi. Ailai toptelėjo, kad įdedama labai daug darbo pagaminti kažkam, 
kas neturi akivaizdžios naudos. Karoliukai niekaip nepadeda saugoti arba 
gaminti maisto, jais išpuošti drabužiai netampa naudingesni. Pamažu Aila 
pradėjo suprasti, kodėl karoliukai tokie vertingi. Liūto stovykla niekada 
nebūtų įstengusi įdėti šitiek laiko ir pastangų, jei neturėtų šilto, patogaus 
ir saugaus būsto bei pakankamų maisto atsargų. Tik bendradarbiaujanti, 
gerai organizuota grupė gali suplanuoti ir sukaupti pakankamai atsargų, 
kad užsitikrintų laisvalaikio karoliukams gaminti. Todėl kuo daugiau ka- 
rolių žmonės nešiojo, tuo ryškiau liudijo, kad Liūto stovykla yra klestinti, 
pageidaujama vieta gyventi ir iš kitų stovyklų gali reikalauti daugiau > 
garbos bei statuso. 

Paėmusi iš sterblės odą ir kaulo ylą, Aila padarė dar vieną skylutę, 
truputį didesnę, paskui bandė pro ją yla prakišti sausgyslę. Perkišo, tada 

patraukė iš galo, tačiau dygsnis neatrodė dailus ir standus. Netekusi drąsos 
ji vėl pakėlė akis ir stebėjo, kaip Raidagas nugarkaulio dalelę pro natūralią 
slankstelio nugaros smegenų skylę veria ant virvės. Berniukas paėmė kitą 
slankstelį ir gana kietą virvę prakišo per tą skylę. 

Aila giliai įkvėpė ir vėl ėmėsi darbo. „Ne taip jau sunku prakišti galiuką 

pro odą, - galvojo ji, beveik prastūmusi pro skylę visą ylą. - Jei tik pavyktų 
prie jos pritvirtinti sruogą, būtų lengviau... 
Raidagą, kuris surišęs virvės galus kratė nugarkaulių barškutį priešais Ha- 
talą. Stebėjo, kaip Tronija sukioja tarp delnų rankinį grąžtą, tada nusisuko 
pažiūrėti, kaip Fralija nedidelio smiltainio bloko griovelyje lygina kaulo 
cilindrą. Tada užsimerkė ir prisiminė, kaip Jondalaras jos slėnyje praėjusią 
vasarą iš kaulų darė iečių antgalius. 

Ji vėl dirstelėjo į kaulinę siuvimo ylą. 

— Digija! - sušuko ji. 

— Ką? - krūptelėjusi atsiliepė jaunoji moteris. 

— Man regis, sugalvojau būdą tai padaryti! 

— Padaryti ką? 

— Perverti sausgyslę pro skylę. Galima padaryti skylę kauliuko su aštriu 
smaigaliu gale, o paskui prakišti sruogą pro tą skylę. Kaip kad Raidagas 
kiša virvę pro tuos slankstelius. Tada galėsi pratraukti kauliuką pro odą, ir 
gija seks iš paskos. Ką manai? Pasiteisins? — teiravosi Aila. 

— Turėtų būti labai maža skylutė. 

— Skylės, kurias Tronija daro karoliuose, yra mažos. Ar ji turėtų būti 
daug mažesnė? 

- Šitas kaulas labai kietas ir tvirtas. Nebūtų lengva jame padaryti skylę, 
be to, nematau geros vietos skylei. 

— Ar negalėtume padirbti ko nors iš mamuto ilties ar žkokio kito kau- 
lo? Iš kaulo Jondalaras gamina ilgus siaurus iečių antgalius, lygina ir aš- 
trina juos smiltainiu, kaip Fralija. Ar mes negalėtume pasidaryti ko nors 
panašaus į mažytėlį ieties antgaliuką, o paskui išgręžti skylę kitame jo 
gale? — teiravosi Aila net įsitempusi iš jaudulio. 


Digija dar pagalvojo. 

— Turėtume paprašyti, pavyzdžiui, Vaimezo pagaminti mažesnį grąžtą, 


tačiau... Gali pavykti, Aila, manau, gali pavykti! 

Atrodė, kad kone visi šmirinėja aplink mamuto židinį. Žmonės būria- 
vosi grupėmis po tris ir keturis, progiesmiais niūniavo, tačiau ore tvyrojo 
laukimo nuojauta. Kažkaip pasklido žinia, kad Aila ketina išbandyti naują 
siūlo traukiklį. Keletas žmonių dirbo, kol išplėtoji šį sumanymą. Kadan- 
gi pirminė mintis buvo Ailos, ji turėjo pirmoji panaudoti naująjį įrankį. 
Vaimezas su Jondalaru kartu darbavosi, kol sugalvojo būdą pagaminti pa- 
kankamai mažą titnago grąžtą skylutei išgręžti. Ranekas išrinko mamuto 
iltį ir panaudodamas raižymo įrankius suformavo keletą labai mažų, ilgų 
smailėjančių cilindrų. Aila juos patenkinta išlygino ir išaštrino, tačiau sky- 
lę iš tikrųjų išgręžė Tronija. 

Aila jautė jaudulį. Jai atsinešus bandomąją odą ir sausgyslę, visi apstojo 
aplinkui ir nustojo apsimetinėti, kad tik kasdieniškai užsuko pasižvalgyti, 
kas vyksta prie šio židinio. Kieta, sausa elnio sausgyslė, ruda kaip sena oda 
ir tokio storio kaip pirštas, priminė medžio pagaliuką. Ji būna daužoma, 
kol tampa baltų kolageno skaidulų ryšuliu. Skaidulos lengvai skyla į atski- 
ras sruogas ir gali tapti storomis virvėmis arba plonyčiais puikiais siūlais — 
žiūrint, kam ko reikia. Aila jautė, kad akimirkai reikia dramatizmo, ir kiek 
užtruko apžiūrinėdama sausgyslę, kol galiausiai atskyrė ploną siūlelį. Su- 
drėkino jį burnoje, kad suminkštėtų ir sukibtų, tada laikydama siūlo trau- 
praverti siūlą. Sausgyslė pradėjo džiūti, truputį sukietėjo. Aila rūpestingai 
prakišo sausgyslės siūlą per mažutę skylutę, įvėrusi su palengvėjimu tyliai 
atsiduso ir pakėlė kaulinį siuvimo antgalį su nuo galo kabančiu siūlu. 

Paskui ji paėmė gabalėlį dėvėtos odos, kurią naudojo mokydamasi, ir 
bedusi įrankio galiuką netoli krašto, pradūrė skylutę. Šį kartą įrankį ji pra- 
traukė kiaurai odos ir nusišypsojo pamačiusi, kad jis kartu nusitempia ir 
siūlą. Ji iškėlė odą parodyti susirinkusiesiems, pasigirdo nuostabos šūks- 


niai. Paėmusi odos kąsnelį, kurį ketino pritvirtinti, Aila procesą pakartojo, 

nors persmeigiant antgalį per storesnę, labiau įdiržusią odą teko kaip ant- 
pirštį panaudoti mamuto odos kvadratėlį. Aila sutraukė abu gabalus, pa- 
darė antrą dygsnį ir iškėlė parodyti. 

— Veikia! — tarė ji, plačiai ir pergalingai nusišypsojusi. Aila padavė odą 
bei adatą Digijai, kuri padarė kelis dygsnius. 

— Tikrai veikia. Štai, mama, pabandyk, — tarė moteris, odą ir siūlų trau- 
kiklį tiesdama vadei. 

Tulija taip pat padarė kelis dygsnius ir pritariamai palingavo galva. 
Vadė padavė išbandyti Nezei, tada atėjo Tronijos eilė. Tronija įteikė skiau- 
tes Ranekui, kuris pabandė prakišti galiuką per abu odos gabalėlius vienu 
metu ir suprato, kad pro storą odą prasiskverbti sunku. 

— Jei pagamintum siaurutį pjovimo smaigalį iš titnago, — tarė jis atiduo- 
damas siuvinį Vaimezui, - būtų lengviau pradurti storą odą. Ką manai? 

Vaimezas pats išbandė įrankį ir pritariamai sulinksėjo. 

— Taip, tačiau šitas siūlų traukiklis labai patogus. 

Visi stovyklos nariai išbandė naująjį įrankį ir pritarė, kad tai geras išra- 
dimas. Siūti buvo kur kas lengviau turint siūlą traukiantį, o ne stumiantį 
įrankį. 

Talutas iškėlė mažutį siuvimo įrankį, iš visų pusių jį apžiūrėjo ir susiža- 
vėjęs palingavo galva. Ilgas laibas kotelis, smailėjantis viename gale, buvo 
išradimas, kurio vertė pripažinta akimirksniu. Buvo įdomu, kodėl niekas 
nieko panašaus nesugalvojo anksčiau. Labai paprastas iš pažiūros, tačiau 


neįtikėtinai efektyvus. 


Arklių kanopos sutartinai bildėjo kieta žeme. Aila susikūprinusi, pri- 
siglaudusi prie kumelės keteros žvairavo į vėją, šalčiu deginantį jai veidą. 
Ji jojo lengvai: valdinga jos kelių bei šlaunų įtampa tobulai persidavė ga- 
lingiems šuoliuojančio arklio raumenims. Pastebėjusi kirų kanopų ritmo 
pokyčius Aila dirstelėjo į Lenktynininką. Jis vis dar lėkė pirmyn, tačiau 
aiškiai pavargo ir atsiliko. Moteris pamažu sustabdė Yhaha, eržiliukas taip 
pat sustojo. Sunkiai šnopuodami, apgaubti garų debesų arkliai panarino 
galvas. Abu buvo pavargę, tačiau pasibėgiojo gerai. 

Tiesiai sėdėdama, lengvai šokčiodama sulig arklio žingsniu Aila pato- 
giu greičiu pasuko atgal prie upės. Ji mėgavosi proga pabūti lauke. Buvo 
šalta, tačiau gražu: spindintį saulės švytėjimą dar ryškino žaižaruojantis 
ledas ir nesenos pūgos sunešta baltuma. 

Vos iškėlusi koją iš žeminės tą rytą Aila nusprendė išsivesti arklius ilgiau 
pasimankštinti. Pats oras viliojo į lauką. Atrodė, kvėpuoti tapo lengviau, 
tarsi kas sunkią naštą būtų nuritinęs. Moteriai pasidingojo, kad šaltis nebe 
toks stiprus, nors iš pažiūros niekas nebuvo pasikeitę. Ledas buvo toks pat 
sustingęs, mažučiai vėjo sunešto sniego gumulėliai tokie pat kieti. 

Aila negalėjo tiksliai žinoti, kad temperatūra pakilo ir vėjas pučia nebe 
taip stipriai, tačiau nustatė vos pastebimus skirtumus. Nors tai galima 
vertinti kaip intuiciją, nuojautą, tikrovėje tai buvo įžvalgus jautrumas. 
Žmonės, gyvenantys ypač šalto klimato sąlygomis, pastebi netgi vos rna- 
žiau atšiaurias sąlygas ir dažnai pernelyg greitai tuo apsidžiaugia. Pavasa- 


ris dar neatėjo, tačiau nepermaldaujami gilaus, slegiančio šalčio gniaužtai 

atsileido ir lengva, bet pastebima šiluma kartu atnešė pažadą, kad gyveni- 
mas vėl pabus. 

Aila nusišypsojo, kai eržiliukas šoko pirmyn išdidžiai išrietęs sprandą, 
iškėlęs uodegą. Ji vis dar galvojo apie Lenktynininką kaip apie kūdikį, kurį 
padėjo Yhaha atsivesti, tačiau jis jau nebebuvo mažylis. Nors nevisiškai 
subrendęs, eržiliukas praaugo savo motiną ir buvo tikras lenktynininkas. 
Jis mėgo bėgti, buvo greitas, tačiau abiejų arklių bėgimo būdas skyrėsi. 
Lenktynininkas buvo nepalyginamai greitesnis trumpose distancijose, 
lengvai iš pradžių pralenkdavo savo motiną, tačiau Yhaha turėjo daugiau 
ištvermės. Ji galėjo ilgiau greitai bėgti, tad bebėgant bet kokį atstumą ji 
neišvengiamai pasivydavo ir aplenkdavo savo vaiką. 

Aila nulipo nuo kumelės, tačiau prieš atitraukdama užuolaidą ir eidama 
į žeminę akimirką luktelėjo. Ji dažnai pasitelkdavo arklius kaip priemonę 
ištrūkti iš žmonių būrio, o tą rytą jai ypač palengvėjo, kad oras buvo toks 
tinkamas ilgam bėgimui. Kad ir kaip ji džiaugėsi vėl susiradusi žmonių, 
buvo priimta kaip viena iš jų ir įtraukta į jų veiklą, kartkartėmis jai rei- 
kėdavo pabūti vienai. Tai būdavo ypač būtina, kai abejonės ir neišspręsti 
nesusipratimai padidindavo įtampą. 

Frebeko apmaudui, Fralija daug laiko leido prie mamuto židinio su 
jaunais žmonėmis. Aila vis girdėjo ginčus prie gervės židinio arba, tikriau, 
Frebeko niurnėjimus ir moralizavimus skundžiantis Fralijos nebuvimu. 
Aila suprato, kad vyrui nepatinka, jog Fralija pernelyg artimai su ja ben- 
drauja, ir manė, kad nėščioji turėtų saugoti ramybę ir laikytis atokiau. 
Ypač Aila sunerimo, kai Fralija pasisakė pasišlapinusi su krauju. Ji buvo . 
įspėjusi nėščiąją, kad praras kūdikį, jei nesiilsės, ir pažadėjo paruošti tam 
tikrų vaistų. Deja, dabar būtų sunkiau gydyti, kai nuolat šalia sukinėjasi 
nepatenkintas Frebekas. 

Gyvenimą apsunkino vis didėjanti painiava dėl Jondalaro ir Raneko. 
Jondalaras buvo nutolęs, tačiau pastaruoju metu atrodė panašesnis į anks- 
tesnįjį save. Prieš kelias dienas Mamuta paprašė jo ateiti ir pasikalbėti apie 
kažkokį jo sugalvotą įrankį. Šamanas visą dieną buvo užimtas ir sumany- 
mą aptarti turėjo laiko tik vakare, kai prie mamuto židinio paprastai susi- 
rinkdavo jaunimas. Nors vyrai tyliai sėdėjo atokiau, galėjo lengvai nugirsti 


juoką ir įprastus draugiškus pasierzinimus. 

Ranekas buvo dėmesingesnis nei paprastai ir pastaruoju metu spaudė 
Ailą, prisidengęs erzinimu ir juokais, vėl ateiti į jo lovą. Jai vis dar buvo su- 
dėtinga tiesiai jam atsakyti neigiamai; paklusnumas vyro norams buvo per 
giliai joje įsišaknijęs, kad lengvai būtų įveiktas. Ji kvatojosi iš jo juokelių — 
bėgant laikui vis geriau suprato humorą, netgi rimtus ketinimus, kuriuos 
jis kartais slėpė. Aila sumaniai išsisukinėjo nuo jo numanomo kvietimo, 
kartu juokindama kitus Raneko sąskaita. Jis taip pat juokėsi, džiaugėsi jos 
šmaikštumu, ir Aila jautė, kaip ją traukia jo lengvas draugiškumas. Jiems 
buvo smagu būti kartu. 

Mamuta pastebėjo, kad Jondalaras taip pat šypsosi ir pritardamas lin- 
guoja galva. Titnago apdirbėjas vengė jaunimo susirinkimų, tik stebėjo 
draugiškus pajuokavimus. Juokai tik didindavo jo pavydą. Jis nenutuokė, 
kad dažnai juoką sukelia neigiamas Ailos atsakymas į Raneko pasiūlymus, 
nors Mamuta tai žinojo. 

Kitą dieną Jondalaras jai nusišypsojo. „Pirmą kartą per šitiek laiko“, 
pagalvojo Aila, tačiau pajuto, kaip jai užima kvapą ir širdis pradeda smar- 
kiau plakti. Kitas kelias dienas jis anksčiau parėjo prie židinio, ne visada 
laukdavo, kol ji užmigs. Nors Aila vis dar nenorėjo jo spausti, o Jondalaras 
tarsi dvejojo, ar prie jos artintis, ji pradėjo viltis, kad jį pamažu apleidžia 
bet koks nerimas. Kita vertus, pernelyg viltis moteris bijojo. 

Aila giliai įkvėpė, tada nustūmė į šalį sunkią užuolaidą, palaikė ją ar- 
kliams ir nupurčiusi bei ant gembės pakabinusi skrandą įėjo vidun. Keista, 
prie mamuto židinio buvo kone tuščia. Čia buvo tik Jondalaras. Jis kal- 
bėjosi su Mamuta. Ji apsidžiaugė, tačiau drauge ir nustebo jį pamačiusi. 
Suvokė, kaip retai pastaruoju metu jį mato. Ji nusišypsojo ir nuskubėjo 
prie vyrų, tačiau rūsti Jondalaro mina nustūmė ją pristabdė. Jis neatrodė 
labai laimingas ją pamatęs. 

— Tu dingai visam rytui, viena! — išpyškino jis. - Ar nežinai, kaip pa- 
vojinga išeiti vienai? Žmonės nerimauja. Jau ruošėsi eiti tavęs ieškoti, - jis 
nepasakė, kad jis buvo tas, kuris nerimavo, arba tas, kuris jau ruošėsi eiti 
ieškoti. 

Aila, išgąsdinta jo įkarščio, atsitraukė. 

— Buvau ne viena. Buvau su Yhaha ir Lenktynininku. Išsivedžiau juos 


pabėgioti. Jiems reikėjo. 

— Na, neturėtum šitaip išlėkti tokiame šaltyje. Pavojinga išeiti vienai, — 
jau nebe taip įtikinamai pakartojo jis ir atsisuko į Mamutą tikėdamasis 
pagalbos. 

— Juk sakiau, kad ne viena. Buvau su Yhaha ir Lenktynininku, o lauke 
gražu, saulėta, nebe taip šalta, — ją sutrikdė ir sujaudino jo pyktis, nes ne- 
suvokė, kad jis slepia baimę dėl jos saugumo. Ji buvo kone neištveriama. — 
Jau esu buvusi žiemą lauke viena, Jondalarai. Kaip manai, kas eidavo su 
manimi, kai gyvenau viena slėnyje? 

„Ji teisi, - pagalvojo jis. - Ji moka savimi pasirūpinti. Neturėčiau ban- 
dyti jai aiškinti, kada ir kur ji gali eiti. Mamuta neatrodė pernelyg susirū- 
pinęs, kai pasiteiravau, kur Aila, o juk ji jo židinio duktė. Reikėjo daugiau 
dėmesio atkreipti į senąjį šamaną“ Jondalaras pasijuto visiškai kvailai, tarsi 
iš nieko būtų iškėlęs sceną. 

— A.. na... gal turėčiau pažiūrėti arklių, - sumurmėjo jis traukdamasis 
ir nuskubėjo į priestatą. 

Aila stebėjo jį išeinantį nustebusi: nejaugi jis galvoja, kad ji arkliais 
nepasirūpino? Ji buvo sutrikusi ir nusiminusi. Regis, visiškai neįmanoma 
Jondalaro suprasti. 

Mamuta atidžiai ją stebėjo. Jos nuoskauda ir neviltis buvo aiškiai ma- 
tyti. Kodėl gi šitiems žmonėms taip sunku perprasti savo problemas? Jis 
buvo linkęs atvirai pasikalbėti, atverti jiems akis ir priversti pamatyti, kas 
akivaizdu visiems kitiems. Vis dėlto senolis tam atsispyrė. Jis jau padarė 
tiek, kiek jautėsi turįs padaryti. Mamuta nuo pat pradžių jautė slaptą ze- 
landoniečio įtampą ir buvo įsitikinęs, kad problemos ne tokios akivaiz- 
džios, kaip atrodo. Geriau leisti patiems viską išsiaiškinti. Visi daugiau 
pasimokys iš patirties, jei bus palikti vieni surasti savo problemų sprendi- 
mus. Vis dėlto jis turėtų padrąsinti Ailą pokalbiui arba bent jau padėti jai 
atpažinti savo pačios pasirinkimus, sužinoti norus ir galimybes. 

— Sakei, kad lauke nebe taip šalta, Aila? - pasiteiravo Mamuta. 

Kiek užtruko, kol klausimas surado kelią ją prislėgusių neramių min- 
čių labirinte 

— Ką? O... taip. Man regis. Iš tikrųjų šilumos nesijaučia, tiesiog nebe- 


atrodo taip šalta. 

— Smalsu, kada ji sulaužys žiemos nugarkaulį, - tarė Mamuta. - Tik- 
riausiai jau netrukus. 

— Sulaužys nugarkaulį ? Nesuprantu. 

— Tai tik toks posakis, Aila. Sėskis, papasakosiu tau žiemos istoriją apie 
Didžiąją dosniąją Žemę Motiną, kuri sukūrė visa, kas gyva, - šypsodama- 
sis tarė senolis. Aila atsisėdo greta jo ant demblio prie laužo. 

- Įnirtingoje kovoje Motina Žemė atėmė gyvybės jėgas iš chaoso, kuris 
yra šalta ir nejudanti tuštuma, kaip mirtis. Iš jo ji sukūrė gyvybę ir šilu- 
mą, tačiau jai nuolat tenka kautis dėl sukurtos gyvybės. Kai stoja šaltasis 
metų laikas, žinome, kad prasidėjo grumtynės tarp dosniosios Motinos 
Žemės, kuri nori atnešti šilumą bei gyvybę, ir šaltos chaoso mirties, tačiau 
pirmiausia jai reikia pasirūpinti savo vaikais. 

Ailą istorija įtraukė, ir ji padrąsinamai nusišypsojo. 

— Kąjji turi padaryti, kad pasirūpintų savo vaikais? 

— Vienus užmigdo, kitus šiltai aprengia, kad šalčio nebotų, tretiems 
ji liepia prisirinkti maisto ir pasislėpti. Kai darosi vis šalčiau, kai mirtis iš 
pažiūros ima viršų, Motina yra stumiama vis tolyn. Šaltojo sezono gilu- 
moje, kai Motina kaunasi gyvybės ir mirties mūšyje, niekas nejuda, niekas 
nesikeičia, viskas atrodo negyva. Mūsų atveju, jei neturėtume šiltos vie- 
tos gyventi ir maisto, kurį sukaupėme, žiemą laimėtų mirtis; kartais kovai 
užsitęsus ilgiau nei paprastai, taip ir nutinka. Tada niekas neina į lauką. 
Žmonės pasakoja istorijas arba kalbasi, gamina daiktus, tačiau ne itin daug 
juda ir daugiau miega. Štai kodėl žiema vadinama mažąja mirtimi. 

— Galiausiai, kai šaltis nustumia ją tiek toli, kiek ji leidžiasi, ji pasiprie- 
šina. Ji stumiasi atgal, kol sulaužo žiemos nugarkaulį. Tai reiškia, kad pava- 
saris sugrįš, tačiau dar ne iš karto. Ji ilgai kovojo, todėl privalo pailsėti, kad 
vėl galėtų atnešti gyvybę. Tik tampa aišku, kad ji laimėjo. Gali tai jausti, 
gali užuosti tai ore. 

— Užuodžiau! Tikrai užuodžiau, Mamuta! Todėl ir išsivedžiau arklius 
pabėgioti. Motina sulaužė žiemos nugarkaulį! - sušuko Aila. Pasakojimas 
tarsi tiksliai paaiškino jos jauseną. 

— Matyt, atėjo laikas šventei, kaip tau atrodo? 


— O taip. Aš irgi taip manau! 

— Galbūt norėtum padėti man ją surengti? - Mamuta ilgokai laukė, 
kol Aila linktelėjo. - Dar ne visi jaučia jos pergalę, tačiau netrukus pajus. 
Abu galėsim stebėti ženklus, ir tada nuspręsime, kad jau laikas. 

— Kokius ženklus? 

— Kai gyvybė vėl pradeda busti, visi žmonės jaučiasi skirtingai. Vieni 
būna laimingi ir nori eiti į lauką, tačiau vis dar per daug šalta, kad daug 
būtum gryname ore, todėl jie tampa irzlūs, susierzinę. Jie nori pripažin- 
ti gyvybės prabudimą savyje, tačiau dar turi praeiti ne viena stipri audra. 
Žiema žino, kad viskas prarasta, ir šiuo metų laiku tampa pikčiausia, žmo- 
nės tai jaučia ir taip pat pyksta. Džiaugiuosi, kad mane perspėjai. Nuo da- 
bar iki pavasario žmonės bus neramiausi. Man regis, tu tai pastebėsi, Aila. 
Štai tada šventei tinkamiausiais metas. Šventė suteikia žmonėms dingstį 
išreikšti laimę užuot pykus. 

„Žinojau, kad ji pastebės, — galvojo Mamuta, matydamas ją susirau- 
kiant. — Aš vos pradėjau jausti skirtumą, o ji jau atpažino. Žinojau, kad ji 
apdovanota, tačiau jos gebėjimai vis dar mane stulbina, ir esu tikras, kad 
dar neatskleidžiau viso jos potencialo. Gal niekada ir nesužinosiu. Jos ga- 
limybės gali būti gerokai didesnės nei mano. Ką ji sakė apie tą šaknį ir ce- 
remoniją su šamanais? Norėčiau, kad ji paruoštų... Medžioklės ceremonija 
su gentimi! Tai mane pakeitė, poveikis buvo gilus. Tai vis dar esti manyje. 
Ji taip pat turėjo patirties... Ar tai galėjo ją pakeisti? Sustiprinti jos natūra- 
lius polinkius? Smalsu... Pavasario šventė... Ar ne per greita vėl išsitraukti 
šaknį? Gal derėtų palaukti, kol ji padirbės su manimi per nugarkaulio su- 


laužymo šventę... arba kitą... nuo dabar iki pavasario jų bus daug..: 


Digija ėjo koridoriumi link mamuto židinio nešina sunkiais viršuti- 
niais darbužiais. 

— Tikėjausi tave rasti, Aila. Norėjau patikrinti keletą tų spąstų, kuriuos 
anądien pastačiau, pažiūrėti, gal sugavau kokią baltąją lapę. Noriu papuoš- 
ti Branago skrandą. Ar nori eiti su manimi? 


Aila, ką tik pabudusi, dirstelėjo į pusiau atvirą dūmų angą. 

— Lauke atrodo gražu. Tuoj apsirengsiu. 

Ji nusitraukė apklotus, atsisėdo, pasirąžė, nusižiovavo, tada nuėjo į 
užuolaida užtrauktą kampelį prie arklių priestato. Pakeliui praėjo pro 
lovos pakylą, ant kurios miegojo pustuzinis vaikiščių, kaip vilkiukai su- 
kritusių vienas ant kito. Pamačiusi, kad Raidagas atsimerkęs, moteris jam 
nusišypsojo. Vaikas vėl užsimerkė ir susirangė tarp jauniausios, ketverių 
metukų, Nuvijos ir Rugijos, kuriai netrukus sukaks aštuoneri. Krūvoje 
buvo Krisaveras, Brinanas ir Tusija, be to, Ailai pasirodė, kad pastaruoju 
metu kiti mažiai pradėjo pastebėti ir Fralijos jauniausiąjį, Tašerį, kuriam 
dar nebuvo nė trejų. Ant moterystės slenksčio atsidūrusi Latija, kaip pa- 
stebėjo Atila, su vaikais žaidė vis rečiau. 

Vaikai buvo geranoriškai palepinti: galėjo valgyti ir miegoti kada ir kur 
panorėję, retai paisė teritorinių vyresniųjų pretenzijų:-jiems priklausė visa 
žeminė. Jie galėjo reikalauti suaugusių stovyklos narių dėmesio, ir dažnai 
pasirodydavo, jog tai priimama kaip maloni pramoga: niekas niekur ne- 
skubėjo, niekas nesiruošė niekur eiti. Kad ir kur smalsumas nuvesdavo 
vaikus, vyresnieji buvo pasiruošę jiems padėti ir ką nors paaiškinti. Jei jie 
norėdavo siūti odas, jiems būdavo duodama įrankių, odų atraižų ir saus- 
gyslių virvelių. Jei jie norėdavo gaminti akmeninius įrankius, jiems būda- 
vo duodama titnago gabalėlių ir akmeninių arba kaulinių kūjų. 

Vaikai eidavo imtynių ir vartėsi kūlio, išsigalvodavo žaidimų, kurie ne- 
retai priminė suaugusiųjų veiklą. Jie įsirengė mažus savo židinius, mokėsi 
kurti ugnį, apsimesdavo medžiojantys, suveriantys mėsos gabalus iš šaltų 
saugyklos patalpų ir ją kepantys. Kai žaidimas židiniais išsiplėtė iki vyres- 
niųjų poravimosi mėgdžiojimo, suaugusieji atlaidžiai šypsojosi. Nė viena 
normalaus gyvenimo dalis nebuvo slapta ar suvaržyta; visa tai buvo būti- 
nos instrukcijos prieš žmogui tampant suaugusiu. Vienintelis tabu buvo 
smurtas, ypač stiprus ir nereikalingas įtūžis. 

Vaikai išmoko, kad gyvenant taip glaudžiai, visiems kartu, niekas nesu- 
ardytų stovyklos arba žmonių greičiau kaip smurtas, ypač kai ilgomis šal- 
tomis žiemomis visi yra įkalinti žeminėje. Ar atsitiktinai, ar sąmoningai, 
visi papročiai, manieros, įsigalėjusi tvarka ir praktika, net jeigu ne atvirai 
tam skirta, buvo nutaikyta smurtui mažinti. Buvo toleruojamas plataus 


diapazono individualus elgesys ir veikla, jei tik tai nevedė prie smurto arba 

nebuvo skirta stipriems jausmams išlieti. Asmeniniai įgūdžiai buvo puose- 
lėjami ir skatinami. Tolerancija skatinama; pavydas, nors suprantamas, ne. 
Varžybos, įskaitant lažybas, buvo aktyviai išnaudojamos kaip alternatyva, 
tačiau būdavo ritualizuojamos, griežtai kontroliuojamos ir vykdomos api- 
brėžtose ribose. Vaikai greitai mokėsi pagrindinių taisyklių. Rėkti buvo 
priimtina; suduoti — ne. 

Patikrinusi didįjį vandens maišą Aila vėl nusišypsojo miegantiems vai- 
kams, kurie išvakarėse iki vėlumos prasėdėjo prie ugnies. Ji džiaugėsi, kad 
ją vėl supo vaikai. 

— Prieš išeidama turėčiau prikasti sniego. Turime nedaug vandens, o 
kurį laiką jau nesnigo. Švaraus sniego netoliese sunku rasti. 

— Neeikvokim laiko, - patarė Digija. - Prie mūsų židinio yra vandens, 
turi jo ir Nezė. Grįždamos galėsime parnešti daugiau, - kol Aila rengėsi, ji 
apsivilko šiltus žieminius lauko drabužius. - Turiu ir vandenmaišį, ir už- 
kąsti mudviem nusistvėriau, tad, jeigu nesi alkana, galime iš karto ir eiti. 

— Maistas gali palaukti, bet noriu išgerti karštos arbatos, - atsakė Aila, 
tačiau Digijos nekantrumas ją užkrėtė. Dar visai neseniai mamutojai pra- 
dėjo sukinėtis lauke prie žeminės, o praleisti kiek laiko vien Digijos drau- 
gijoje atrodė tikrai smagu. 

— Man regis, Nezė išvirė arbatos, nemanau, kad prieštaraus, jei įsipilsim 
puodelį. 

— Rytais ji verda mėtų; aš tik šio to įdėsiu... Šio to, ką mėgstu gerti ry- 
tais. Tikriausiai ir svaidyklę pasiimsiu. 

Nezė primygtinai pareikalavo, kad abi jaunos moterys dar užvalgytų 
virtų grūdų ir davė abiem pasiimti po riekę vakarykščio kepsnio. Talutas 
norėjo išsiaiškinti, kuriuo keliu jos ketina eiti, taip pat klausinėjo apie Di- 
gijos spąstų vietą. Kai jos išėjo pro pagrindinį įėjimą, diena buvo ką tik 
prasidėjusi: saulė kilo iš debesų kalno horizonte ir leidosi į kelionę per 
giedrą dangų. Aila pastebėjo, kad arkliai jau išėjo. Ji jų nekaltino. 

Digija parodė Ailai, kaip greitai apsisukti kojas odos kilpa, pritvirtinta 
prie ovalaus rėmo, skersai perausto tvirtomis gluosnio vytelėmis - apsiauti 
patogius sniego batus. Truputį pasipraktikavusi Aila sniego paviršiumi jau 


drožė greta Digijos. 

Jondalaras stebėjo jas išeinančias nuo priestato arkos. Suraukęs anta- 
kius jis pažvelgė į dangų ir nusprendė sekti įkandin, paskui persigalvojo. 
Matė kelis debesis, tačiau pavojaus niekas nepranašavo. Kodėl jis visada 
taip nerimauja dėl Ailos, kai tik ji išeina iš žeminės? Juokinga būtų, jei vi- 
sur ją sekiotų. Ji išėjo ne viena, su Digija, abi jaunos moterys puikiai suge- 
bėjo savimi parsirūpinti... Net jei ims snigti... Arba blogiau. Po kiek laiko 
jos pastebės, kad jis seka, ir jis tik maišysis, kai jos norės pabūti vienos. Jis 
nuleido užuolaidą ir pasuko vidun, tačiau negalėjo atsikratyti nuojautos, 
kad Ailai gresia pavojus. 
jusią, kietą baltu kailiu gaišeną, kyburiuojančią iš kilpos, tvirtai susiver- 
žusios aplink žvėrelio kaklą. — Pastačiau ir daugiau spąstų. Greičiau juos 
patikrinkim. 

Aila norėjo pasilikti ir apžiūrėti spąstus, tačiau nusekė paskui Digiją. 

— K3 ketini su jais daryti? — pasiteiravo ji pasivijusi. 

— Priklausys nuo to, kiek bus. Norėjau papuošti Branago skrandą, ta- 
čiau siuvu jam ir tuniką, raudoną, nors ne tokią ryškią, kaip tavoji. Ji bus il- 
gomis rankovėmis, tad reikės dviejų odų. Ketinu pritaikyti antrosios odos 
spalvą prie pirmosios. Man regis, gražu būtų išpuošti žieminių lapių kailiu 
ir dantimis. Ką manai? 

— Manau, kad bus gražu, - kurį laiką jos klumšėjo per sniegą, paskui 
Aila tarė: - Kaip manai, kas būtų geriausia baltai tunikai? 

— Nuo daug ko priklauso. Ar nori kitų spalvų, ar kad viskas būtų bal- 
ta? 

— Man regis, geriau tegu viskas būna balta... 

— Baltosios lapės būtų gražu. 

— Galvojau apie tai, bet... Nemanau, kad būtų visai gerai, - tarė Aila. 
Ne spalva jai kėlė nerimą. Ji prisiminė, jog baltųjų lapių kailius išrinko pa- 
dovanoti Ranekui per įdukrinimo apeigas, ir nenorėjo, kad kas nors pri- 
mintų tas dienas. | 

Antri spąstai buvo suveikę, tačiau tušti. Sausgyslių kilpa buvo nugrauž- 
ta, buvo matyti vilko pėdsakai. Trečiuose taip pat kabėjo lapė, akivaizdžiai 
sušalusi į ledą, tačiau buvo gerokai apėsta, tiesą sakant, kailis buvo bever- 


tis. Aila vėl pastebėjo vilko pėdsakus. 

— Atrodo, spąstais prigaudžiau lapių vilkams, - pajuokavo Digija. 

— Regis, jis tik vienas, - pastebėjo Aila. 

Digija pradėjo nuogąstauti, kad neturės dar vieno gero kailio, net jei 
į ketvirtus spąstus kas bus įkliuvęs. Jos nuskubėjo į tą vietą, kur moteris 
buvo įtaisiusi kilpą. 

— Turėtų būti štai ten, netoli tų krūmų, — tarė ji, besiartindama prie 
nedidelės giraitės, - bet nematau... 

— Štai ten, Digija! — šūktelėjo Aila ir nuskubėjo pirmyn. - Ir atrodo 
gerai. Tik pažiūrėk į tą uodegą. 

— Nuostabu! - su palengvėjimu atsiduso Digija. - Norėjau mažiausiai 
dviejų, — ji iš kilpos išėmė suledėjusią lapę, surišo kartu su pirmąja lape 
ir permetė abi per medžio šaką. Dabar, sugavusi dvi lapes, Digija jautėsi 
labiau atsipalaidavusi. - Išalkau. Gal stabtelkim ir čia užkąskim? 

— Dabar, kai pasakei, ir aš pasijutau alkana. 

Jos buvo retais labiau krūmais nei medžiais apaugusiame slėnyje, sufor- 
muotame upelio, kuris prasigraužė per storą lioso dirvos klodą. Paskuti- 
nėmis ilgos, atšiaurios žiemos dienomis net nedidelis slėnis atrodė blyškus 
ir išsekęs. Tai buvo nuobodi vieta: be jokių spalvų, niūriai pilka. Sena ir 
sukritusi sniego danga, vietomis pralaužta tik sumedėjusių krūmų, buvo 
daugybės žvėrių išvaikščiota ir atrodė sutrypta bei purvina. Nulūžusios ša- 
kos, atveriančios žalią medieną, rodė, kur siautėta vėjo, sniego ir išalkusių 
gyvūnų. Gluosniai ir alksniai, klimato bei metų laiko svorio nulenkti prie 
žemės, atrodė kaip palaikiai krūmeliai. Stovėjo keletas liesų, bet aukštų ir 
lieknų berželių. Vėjyje triukšmingai šnarėjo plikos jų šakelės, tarsi triukš- | 
mingai reikalaudamos užpildančio žalumos prisilietimo. Net kadagiai 
buvo praradę spalvą. Išsikraipiusios pušys pilkų kerpių šašais aplipusiais 
kamienais buvo išblukusios, o aukšti maumedžiai - tamsūs ir sulinkę nuo 
sunkios sniego naštos: 

Palei žemą skardį pūpsojo sniego kalva, ginkluota ilgomis aštriomis 
nendrių ietimis — sausais sumedėjusiais stiebais ūglių, kurie praėjusią va- 
sarą buvo pasiųsti užkariauti naujų teritorijų. Aila mintyse pasižymėjo 
tą vietą ne kaip neįžengiamą spygliuotų erškėtynų tankmę, o kaip vietą, 
kurioje tinkamu metų laiku galima paieškoti uogų ir gydomųjų lapų. Už 
blyškių, pavargusių dekoracijų Aila įžvelgė slypinčią viltį, o po ilgo įkali- 

nimo net žiemos išvargintas kraštovaizdis atrodė daug žadantis, ypač švie- 
čiant saulei. 

Dvi jaunos moterys susižėrė sniegą ir pasidarė sėdynes toje vietoje, kur 
vasarą būtų nedidelio upelio krantas. Digija atidarė krepšelį ir išėmė už- 
kandžius ir, dar svarbiau, vandenį. Atidariusi beržo žievės dėžutę ji Ailai 
padavė kompaktišką kelioninį sausainį - į apskritą paplotėlį suformuotą 
maistingą mišinį iš džiovintų vaisių, mėsos ir energijos suteikiančių būti- 
nų riebalų. 

— Vakar vakare mama pagamino garintų kepalėlių su kedrinėmis pi- 
nijomis ir davė man vieną, - pasigyrė Digija, išvyniojusi kitą paketėlį ir 
atlauždama gabalėlį Ailai. Tie pyragėliai tapo jos mėgstamiausi. 

— Reikės paklausti Tulijos, kaip juos gaminti, — tarė Aila atsikandusi 
kąsnelį, o paskui išvyniojo Nezės duoto kepsnio riekes ir atpjovė abiem po 
truputį. - Man regis, čia tikra puota. Tereikia tik keleto šviežių pavasari- 
nių žalumynų. 

— Tada būtų tobula. Vos galiu sulaukti pavasario. Po nugarkaulio lau- 
žymo šventės laukti darosi vis sunkiau, - atsakė Digija. 

Aila džiaugėsi draugišku pasivaikščiojimu ir net pradėjo jausti šilumą 
seklioje įduboje, apsaugotoje nuo vėjų. Ji atsirišo juostelę pakaklėje ir nu- 
sismaukė gobtuvą, tada patiesino aplink galvą pritvirtintą svaidyklę. Mo- 
teris užsimerkė ir atsuko veidą saulei. Pro nuleistus akių vokus ji matė aps- 
kritas padūmavusias orbitas raudoname fone ir juto svaiginančią šilumą. 
Kai vėl atsimerkė, atrodė, kad viską mato aiškiau. 

— Ar žmonės per nugarkaulio laužymo šventę visada eina imčių? - pa- 
siteiravo Aila. - Niekad nemačiau, kad kas imtųsi nejudindamas pėdų. 

— Taip, tai pagerbti... 

- Žiūrėk, Digija! Pavasaris! - pertraukė draugę Aila ir pašokusi nusku- 
bėjo prie gluosnio. Priėjus Digijai ji parodė palei laibą šakelę brinkstančius 
pumpurus, ir vieną išlindusį per anksti, jau trykštantį skaisčia pavasario 
žaluma. Moterys nustebusios, kupinos džiaugsmo viena kitai nusišypsojo, 
tarsi pačios būtų išradusios pavasarį. | 

Sausgyslių kilpa vis dar kyburiavo ne taip toli nuo gluosnio. Aila ją pa- 
kėlė. 

— Manau, tai labai geras būdas medžioti. Nereikia ieškoti gyvūnų. Pa- 
darai spąstus ir ateini vėliau jų pasiimti. O kaip tu juos darai ir iš kur Žinai, 
kad sugausi lapę? 

— Padaryti nesunku. Žinai, sausgyslės sukietėja, jei jas sušlapini ir leidi 
išdžiūti, visai kaip neišdirbta oda. 

Aila linktelėjo. 

— Gale suriši nedidelę kilpą, - rodė Digija, - tada imi kitą galą ir pra- 
kiši, padarai kitą kilpą, kaip tik tokio dydžio, kad tilptų lapės galva. Tada 
sušlapini ir leidi išdžiūti, kad atvira kilpa taip ir liktų atvira. Tada eini ten, 
kur atklysta lapės, paprastai ten, kur būni jų mačiusi arba anksčiau gaudei. 
Šitą vietą man parodė mama. Paprastai lapės čia ateina kasmet, matyti, 
jei yra pėdsakų. Jos dažnai vaikšto tais pačiais takais, esančiais netoli jų 
guolių. Kad pastatytum spąstus, turi surasti lapių taką, ir ten, kur jis eina 
per krūmus ar netoli medžių, startai kilpą skersai tako, maždaug jų galvos 
aukštyje. Pritvirtini, kaip šitą, čia ir čia, - aiškino ir rodė Digija. Aila ste- 
bėjo susitelkusi, suraukusi kaktą. 

— Kai lapė bėga taku, jos galva patenka į kilpą, o bėgant toliau kilpa už- 
siveržia aplink kaklą. Kuo labiau lapė kovoja, tuo tvirčiau užsiveržia kilpa. 
Ilgai netrunka. Vienintelė bėda - susirasti lapę, kol jos nerado kas nors 
kitas. Danugas man pasakojo, kaip spąstus stato šiauriau gyvenantys žmo- 
nės. Jie palenkia jauną medelį ir pririša jį prie kilpos taip, kad atsilaisvintų 
vos žvėris pakliūva, ir medžiui atsitiesiant laimikis pakeliamas į viršų. Kol 
grįžti, lapės ir kyburiuoja aukštai. 

— Atrodo, sumanymas puikus, - tarė Aila, eidama atgal link jų kėdžių. 
Ji pakėlė akis, tada staiga, Digijos nuostabai, nusivyniojo nuo galvos svai- 
dyklę ir ėmė šniukštinėti žemę. - Kur akmuo? - sušnibždėjo ji. — Štai! 

Tokiu staigu judesiu, kad Digija vos spėjo pastebėti, Aila stvėrė akme- 
nį, įstatė jį į svaidyklę, apsuko ir paleido skrieti. Digija girdėjo, kaip akmuo 
nusileido, tačiau tik grįžusi prie sėdynių pamatė, kas buvo Ailos taikinys. 
Tai buvo baltas šermuonėlis, iš viso kokių keturiolikos colių ilgio, tačiau 
penkių colių ilgio buvo vien balta pūkuota uodega juodu galiuku. Vasarą 
pailgas minkštakailis žvėriukas turės sodriai rudą kailį su balta papilve, ta- 
čiau žiemą gyvatiškas mažas kūnelis tapdavo gryno šilko baltumo, išskyrus 


juodą nosytę, aštrias mažas akutes ir patį uodegos galiuką. 

— Jis vogė mūsų keptą mėsą! — paaiškino Aila. 

— Tame sniege jo net neįžiūrėjau. Turi geras akis, - pastebėjo Digija. — 
Tu tokia greita su ta svaidykle, nesuprantu, kam tau reikia sukti galvą dėl 
spąstų, Aila. 

— Su svaidykle gerai medžioti, kai matai tą, ką nori nudobrti, tačiau 
spąstai medžioja už tave tau net nesant. Abu būdus naudinga išmanyti, — 
kuo rimčiausiai atsakė Aila. 

Jos susėdo baigti valgyti. Aila ranka vis paglostydavo minkštą storą 
mažojo plėšrūno kailiuką. 

- Šermuonėlių kailis pats gražiausias, - pastebėjo ji. 

— Daugumos tų ilgų žebenkščių, - nesiginčijo Digija. - Audinių, saba- 
lų, netgi ernių neblogi kailiai. Ne tokie minkšti, tačiau tinkamiausi gob- 
tuvams, jei nenori, kad šaltis kibtų prie veido. Tik spąstais juo sunku su- 
medžioti, o su ietimi visai neįmanoma. Jie greiti ir nirtūs. Tavo svaidyklė, 
regis, pasiteisina, nors vis dar nesuprantu, kaip tu tai darai. 

— Mokiausi naudotis svaidykle medžiodama tos rūšies gyvūnus. Pačio- 
je pradžioje medžiojau tik mėsėdžius ir pirmiausia mokiausi jų papročių. 

— Kam? - nustebo Digija. 

— Nebuvo tikimasi, kad aš apskritai medžiosiu, todėl nemedžiojau jokių 
valgomų gyvūnų, tik tuos, kurie vogė mūsų maistą, - ji suprunkštė ir ironiš- 
kai sukikeno suvokusi, ką pasakė. - Pagalvojau, kad šitaip bus geriausia. 

— Kodėl jie nenorėjo, kad tu medžiotum? 

— Genties moterims medžioti uždrausta... Galiausiai jie leido man nau- 
doti svaidyklę, - Aila akimirką patylėjo, prisiminusi tuos laikus. - Ar žinai, 
kad ernį nudobiau gerokai anksčiau nei triušį? - ji ironiškai nusišypsojo. 

Digija apstulbusi papurtė galvą. „Kokia keista turėjo būti Ailos vaikys- 
tė“, - pagalvojo ji. 

Jos atsistojo ir susiruošė eiti. Digija nuėjo pasiimti lapių, Aila pakėlė 
minkštą baltą šermuonėlį. Perbraukė ranka išilgai kūnelio iki pat uodegos 
galiuko. 

- Štai ko aš noriu! - staiga sušuko ji. - Šermuonėlio! 

— Juk tu jį ir turi? — nustebo Digija. 

— Ne, noriu pasakyti, baltai tunikai. Noriu papuošti ją baltu šermuonė- 


lių kailiu ir uodegomis. Man patinka šitos uodegos su juodais galiukais. 

— Kur ketini parūpinti pakankamai šermuonėlių tunikai papuošti? — 
nustebo Digija. — Pavasaris ateina, netrukus jie keis spalvą. 

— Labai daug man nereikia. Kadangi vieną jau turiu, paprastai neto- 
liese būna daugiau. Aš juos sumedžiosiu. Dabar, - pareiškė Aila. - Reikia 
susirasti keletą gerų akmenų. 

Ji ėmė stumdyti sniegą, prie užšalusio upelio kraštų ieškodama akme- 
nų. 

— Dabar? - nepatikėjo Digija. 

Aila sustojo ir pakėlė akis. Susijaudinusi ji kone pamiršo Digiją. Su ja 
ieškoti pėdsakų ir sėlinti gali būti sudėtingiau. 

— Tau nereikia manęs laukti, Digija. Grįžk. Aš rasiu kelią atgal. 

— Grįžti? Nė už ką šito nepraleisiu! 

— Mokėsi būti labai tyli? 

Digija nusišypsojo. 

— Aš esu medžiojusi, Aila. 

Aila išraudo supratusi, kad pasakė netinkamai. 

— Nenorėjau... 

- Žinau, kad nenorėjai, - atsakė Digija ir nusišypsojo. - Manau, kad 
vertėtų šio to pasimokyti iš žmogučio, kuris nudobė ernį anksčiau nei triu- 
šį. Erniai yra nirtesni, piktesni, bebaimiai ir pagiežingiausi iš visų Žvėrių, 
įskaitant hienas. Esu mačiusi, kaip jie nuveja nuo grobio leopardus, jie pa- 
sipriešins netgi urviniam liūtui. Pasistengiu nesipainioti tau po kojomis. 
Jei manai, kad aš nubaidysiu šermuonėlį, pasakyk, ir palauksiu tavęs čia. 
Tik neprašyk manęs grįžti. 

Aila su palengvėjimu nusišypsojo ir pagalvojo, kaip nuostabu turėti 
draugę, kuri ją taip greitai supranta. 

- Šermuonėliai tokie pat blogi kaip erniai. Jie tik mažesni, Digija. 

— Ar galiu kuo nors padėti ? 

— Mums dar liko keptos mėsos. Gali praversti, tačiau pirmiausia reikia 
rasti takus... Tada, kai prisirinksiu pakankamai akmenų. 

Surinkusi ją tenkinančią krūvą „kulkų“, Aila susidėjo jas į maišelį, pri- 
tvirtintą prie diržo. Ji paėmė savo krepšį ir pasikabino jį ant kairiojo pe- 
ties. Tada sustojusi ištyrinėjo kraštovaizdį tyrinėdama, kur geriausia pra- 


dėti šermuonėlių paieškas. Digija stovėjo greta, vos per žingsnį atsilikusi, 

laukė, kol Aila rodys kelią. Tarsi garsiai galvodama, Aila pradėjo tyliai jai 
pasakoti: 

- Šermuonėliai nesuka gūžtų. Naudoja, ką suranda, netgi triušių 
olas — bet pirma nugalabija triušį. Manau, jiems net nereikėtų gūžtų, jeigu 
neatsivestų jauniklių. Jie visą laiką juda: medžioja, laksto, karstosi, stabte- 
lėję apsidairo. Ir visą laiką žudo, dieną ir naktį, netgi ką tik prisiriję. Jie ryja 
viską: voveres, triušius, paukščius, kiaušinius, vabzdžius, netgi dvėselieną 
ir supuvusią mėsą, tačiau dažniausiai jie galabija ir ryja šviežią grobį. Už- 
speisti į kampą jie gamina dvokiantį muskusą, ne švirkščia kaip skunkai, 
tačiau dvokia ne prasčiau, ir skleidžia tokius garsus... — Aila išleido garsą: 
pusiau prislopintą riksmą, pusiau kriuksėjimą. - Malonumų sezonu jie 
švilpauja... 

Digija buvo visiškai apstulbusi. Ji ką tik sužinojo apie žebenkštis ir 
šermuonėlius daugiau negu per visą gyvenimą. Ji net nenutuokė, kad jie 
apskritai skleidžia kokius nors garsus. 

— Patelės yra geros motinos, turi daug mažylių, dviejų rankų... - Aila 
nutilo pagalvoti skaičiavimo žodžio, - dešimt, kartais daugiau. O kartais 
tik kelis. Mažyliai lieka su motina, kol beveik užauga, - Aila stabtelėjusi 
kritiškai nužvelgė vietovę. - Šiuo metų laiku prieauglis gali vis dar būti su 
motina. Mes ieškome pėdsakų... manau, netoli nendrių tankynės. 

Ji patraukė link sniego pusnies, kuri daugiau ar mažiau dengė susimai- 
šiusią stiebų ir ūglių, daugybę metų augusių toje pačioje vietoje, masę. 

Digija nusekė iš paskos stebėdamasi, iš kur tiek galėjo išmokti Aila, 
kuri už ją buvo vos vos vyresnė. Digija pastebėjo, kad Aila kalbėdama tik 
labai mažai suklydo - tai buvo vienintelis jos susijaudinimo požymis. Tai 
leido suvokti, kaip puikiai Aila dabar kalba. Ji retai kalbėjo greitai, tačiau 
mamutojiškai jau kalbėjo kone tobulai, išskyrus tai, kaip tarė tam tikrus 
garsus. Digija manė, kad ji gali taip ir neprarasti šios kalbėjimo manieros, 
ir netgi tikėjosi, kad nepraras. Tai darė ją išskirtinę ir... labiau žmogišką. 

— Ieškok mažų pėdsakų penkiais pirštukais, kartais matyti tik keturi. Jų 
pėdsakai mažiausi iš visų mėsėdžių, o užpakalines letenas stato į priekinių 
pėdas. | 

Digija laikėsi atsitraukusi, nenorėjo užminti smulkių pėdsakų, viską 


stebėjo. Aila lėtai ir kruopščiai apžiūrinėjo kiekvieną sniegu padengtos 

žemės lopinėlį, kiekvieną nugriuvusį rąstą, kiekvieną kiekvieno krūmo 
šakelę, liesus plikų beržų kamienus ir sunkias tamsžaliais spygliais pušų ša- 
kas. Staiga ji liovėsi taip akylai dairiusis, nes išvydo reginį, kuris jai užėmė 
kvapą. Ji lėtai nuleido koją, įkišo ranką į krepšį, išėmė didelį gabalą pusža- 
lės keptos bizonienos ir paguldė ją ant žemės priešais save. Tada atsargiai 
atsitraukė ir įkišusi ranką į maišelį paėmė akmenų. Digija stebeilijo pro 
jos petį nejudėdama, stengdamasi įžvelgti tai, ką mato draugė. Galiausiai 
ji pastebėjo kažką krutant ir pamatė keletą mažų baltų figūrėlių, vingiais 
judančių jų link. Žvėreliai skuodė stebėtinu greičiu, nors turėjo ropštis per 
sudžiūvusias nukritusias šakas, aukštyn ir žemyn per medžius, pro krū- 
mus, per ir aplink nedideles sniego kišenėles ir plyšius. Jie užvaldydavo vis- 
ką, ką rasdavo pakeliui. Digija anksčiau niekada negaišdavo laiko mažiems 
ėdriems plėšrūnams stebėti, tad spoksojo kaip pakerėta. Kartkartėmis gy- 
vūnėliai sustodavo, sužaibuodavo nerimo pilnomis žibančiomis juodomis 
akutėmis, pastatydavo ausis išgirdę kokį garsą, tačiau juos neklystamai vi- 
liojo nelemto grobio kvapas. 

Rangydamasi per pelėnų ir pelių, po medžių šaknimis žiemojančių 
tritonų ir varlių urvus, mesdamasi prie nedidelių paukštelių, kurie buvo 
pernelyg sušalę ir alkani, kad paspruktų, artinosi niokojanti aštuonių ar 
dešimties mažų baltų šermuonėlių orda. Sukiodami galvas su nekantriais 
mažais juodais akių karoliukais, jie šokdavo su mirtinu tikslumu, taiky- 
damiesi į aukos smegenis, sprandą, jungo veną. Jie kirto be gailesčio. Tai 
buvo patys efektyviausi, labiausiai kraujo ištroškę gyvūnų pasaulio žudi- 
kai, ir Digija staiga labai apsidžiaugė, kad jie tokie maži. Atrodė, nėra jo- 
kios kitos tokio beprasmio niokojimo priežasties, tik gryna aistra žudyti. 
O šermuonėliams reikėjo aktyvų kūnelį nuolat aprūpinti „kuru“, nes gam- 
tos taip buvo nulemta. 

Šermuonėlius traukė gabalas pusžalės mėsos, ir jie nedvejodami trum- 
piausiu keliu leidosi link tikslo. Staiga žvėreliai sutriko: stipriai sviesti akme- 
nys nusileido tarp puotaujančių šermuonėlių, keli krito, orą užnuodijo su 
niekuo nesupainiojamas muskuso tvaikas. Digija taip pakerėta stebėjo žvė- 
relius, kad pražiopsojo Ailos rūpestingą pasiruošimą ir staigius metimus. 

"Tada, tarsi iš niekur, tarp baltų šermuonėlių šoko didelis juodas žvėris. 


Aila apstulbo išgirdusi grėsmingą urzgimą. Vilkas atbėgo gabalo bizonie- 

nos, tačiau jį sulaikė du įžūlūs bebaimiai šermuonėliai. Vos truputį atsi- 
traukęs juodas plėšrūnas pastebėjo ką tik sumedžiotą šermuonėlį ir tada 
griebė jį. 

O Atila neketino leisti juodam vilkui pavogti jos šermuonėlio; ji per 
daug pastangų įdėjo, kad jį nušautų. Tai buvo jos grobis, jai jų reikėjo 
baltajai tunikai. Vilkui risnojant su mažu baltu grobuonimi dantyse Aila 
nubėgo jam iš paskos. Vilkai taip pat mėsėdžiai. Besimokydama naudotis 
svaidykle, ji stebėjo juos ne mažiau atidžiai. Moteris suprato ir juos. Bėg- 
dama paskui žvėrį ji pastvėrė nukritusią šaką. Ryžtingai užpultas vienišas 
vilkas paprastai pasiduoda, tad galėjo išmesti šermuonėlį. 

Jei būtų gauja ar bent jau du vilkai, ji nebūtų planavusi tokio beato- 
dairiško užpuolimo, tačiau kai juodasis vilkas stabtelėjo pasitaisyti grobio 
nasruose, Aila puolė jį su šaka, užsimojo ir stipriai smogė. Ji negalvojo apie 
šaką kaip apie ginklą, ji tenorėjo išgąsdinti vilką, nubaidyti jį, priversti iš- 
mesti mažą kailinį žvėriuką. O išsigąsti teko Ailai. Vilkas numetė šermuo- 
nėlį prie kojų ir grėsmingai bei bjauriai urgzdamas šoko tiesiai ant jos. 

Instinktyvi jos reakcija buvo mesti šaką į vilką, gintis ir drauge sulaikyti 
puolantį žvėrį, o greitas energijos antplūdis skatino bėgti. Deja, sušalusi 
ir trapi šaka sulūžo. Aila liko su apipuvusiu strampu rankoje, tačiau atlū- 
žęs šakos galas nuskriejo vilkui į snukį. To pakako jam sustabdyti. Vilkas, 
rodės, taip pat tik gąsdino ir ne itin norėjo pulti. Sustojęs pakelti negyvo 
šermuonėlio vilkas išdūlino iš medžiais apaugusio slėnio. 

Aila buvo išsigandusi, tačiau supykusi, sukrėsta. Ji paprasčiausiai nega- 
lėjo leisti šermuonėliui taip prapulti. Ji vėl nubėgo paskui vilką. 

— Palik jį ramybėje! - suriko Digija. - Tu pakankamai turi! Tegu šitas 
tenka vilkui. 

Aila negirdėjo; ji nekreipė dėmesio į Digijos šauksmus. Vilkas bėgo 
per atvirą lauką, o ji buvo visai arti. Siekdama akmens ir pamačiusi, kad 
liko tik du, Aila nubėgo paskui vilką, nors tikėjosi, kad didelis plėšrūnas 
netrukus nuo jos atsiplėš. Privalėjo dar kartą pabandyri. Ji įdėjo akmenį į 
svaidyklę ir paleido jį į sprunkantį vilką. Netrukus paleistas antras akmuo 
užbaigė tai, ką pradėjo pirmasis. Abu pasiekė taikinį. 

Ji pajuto pasitenkinimą, kai vilkas parkrito. Šitas žvėris daugiau iš jos 


nieko nevogs. Nubėgusi pasiimti šermuonėlio ji nusprendė, kad gali kuo 

puikiausiai pasiimti ir vilko kailį, tačiau kai Digija ją surado, Aila sėdėjo 
prie negyvo juodo vilko bei balto šermuonėlio nejudėdama. Jos veido iš- 
raiška sukėlė Digijai susirūpinimą. 

— Kas atsitiko, Aila? 

— Turėjau jai leisti jį pasilikti. Turėjau suprasti, kad ji turi priežastį ieš- 
koti keptos mėsos, net jei jos norėjo šermuonėliai. Vilkai žino, kokie tie 
mažiai nirtūs, be to, vieniši vilkai paprastai atsitraukia nepuolę nepažįsta- 
moje vietoje. Turėjau palikti jai tą šermuonėlį. 

— Nesuprantu. Argavai šermuonėlį, o kartu ir juodą vilko kailį. Ką nori 
pasakyti? Kodėl reikėjo atiduoti jai tą šermuonėlį ? 

- Žiūrėk, — tarė Aila, rodydama į juodos vilkės papilvę. - Ji žindo. Ji 
turi mažylių. 

— Ar ne peranksti atsivesti vilkiukų? 

— Taip. Ne sezonas. Ji vieniša. Štai kodėl turėjo tiek vargti, kad susiras- 
tų pakankami maisto. Štai kodėl atėjo keptos mėsos, štai kodėl taip norėjo 
šermuonėlio. Pažiūrėk į jos šonkaulius. Mažyliai viską iš jos iščiulpė. Vieni 
kaulai ir kailis. Jei ji gyventų su gauja, ji padėtų išmaitinti vilkiukus, tačiau 
jei būtų gyvenusi su gauja, vilkiukų neturėtų. Paprastai vilkiukų atsiveda 
tik gaujos vadė, o šita vilkė netinkamo plauko. Vilkai pripranta prie tam 
tikrų spalvų ir žymių. Ji kaip ta balta vilkė, kurią aš stebėdavau, kai mo- 
kiausi. Anos jie taip pat nemėgo. Ji vis mėgindavo prieiti prie gaujos vado 
ir vadės, tačiau jie urgzdavo jai prisiartinus. Kai gauja padidėjo, baltoji išė- 
jo. Gal ji pavargo nuo to, kad niekas jos nemėgo. 

Aila nudelbė akis į juodą vilkę. 

— Kaip ir ši. Gal todėl ji ir norėjo vilkiukų, nes jautėsi vieniša. Nereikė- 
jo jų atsivesti taip anksti. Manau, čia ta pati juoda vilkė, kurią mačiau, kai 
medžiojome bizonus, Digija. Tikriausiai ji paliko savo gaują pasiieškoti 
vienišo vilko ir pradėti naują gaują. Šitaip ir susikuria naujos gaujos. Vie- 
nišiams visada sunku. Vilkai mėgsta medžioti drauge, jie rūpinasi vieni 
kitais. Patinas vadas visada padeda patelei auginti vilkiukus. Reikėtų tau 
juos pamatyti, jie žaidžia kaip kūdikiai. Tik kur jos patinas? Ar ji tokį su- 
sirado? Ar jis žuvo? 

Digija stebėjosi matydama, kad Aila tramdo ašaras dėl negyvos vilkės. 


— Kažkada jie visi nudvesia, Aila. Mes visi grįšime pas Motiną. 

- Žinau, Digija, tačiau, pirma, ji buvo kitokia, antra, ji buvo vieniša. Ji 
turėjo turėti kažką, kol gyveno: porą, gaują, kuriai priklausytų, bent jau 
mažylių. 

Digijai pasirodė, kad ji pradėjo suprasti, kodėl Aila tiek sielvartauja dėl 
sudžiūvusios senos juodos vilkės. Ji įsivaizdavo save jos vietoje. 

- Ji turėjo vilkiukų, Aila. 

— O dabar jie taip pat nudvės. Jie neturi gaujos. Netgi patino. Be moti- 
nos jie nudvės, - staiga Aila pašoko. - Neketinu leisti jiems žūti! 

— Ką nori pasakyt? Kur eini? 

— Ketinu eiti ir juos surasti. Atseksiu juodos vilkės pėdsakais iki guo- 
lio. 

— Tai gali būti pavojinga. Gal netoliese yra daugiau vilkų? Kaip gali 
būti tokia įsitikinusi ? 

— Esu tikra, Digija. Tik pažiūrėk į ją. 

— Ką gi, jei negaliu tavęs perkalbėti, tik vieną dalyką pasakysiu, Aila. 

— Ką? 

— Jei tikiesi, kad gūbrinsiu per stepę ieškodama vilkų pėdsakų paskui 
tave, gali pati neštis savo šermuonėlius, - pareiškė Digija, iš krepšio iš- 
vertusi penkis baltus grobuonių lavonėlius. - Man pakaks mano lapių, - 
džiaugsmingai išsišiepė Digija. 

— Oi, Digija, — tarė Aila šypsodamasi šiltai, su meile. - Tu juos atne- 
šei. 

Abi jaunos moterys apsikabino, viena kitai taip reikšdamos meilę ir 
draugystę. 

— Viena yra tikra, Aila. Šalia tavęs nuobodu nebūna! - Digija padėjo 
sukrauti šermuonėlius į Ailos krepšį. - O ką darysi su vilke? Jei mes jos 
nepaimsim, paims kažkas kitas, o juodo vilko kailis nėra itin įprastas. 

— Norėčiau jį pasiimti, tačiau pirmiausia reikia rasti vilkiukus. 

— Gerai, aš ją panešiu, — tarė Digija, per petį persisverdama suglebusį 
vilkės kūną. — Vėliau, jei bus laiko, nudirsiu, - ji norėjo dar šio to paklaus- 
ti, bet persigalvojo. Netrukus visiškai tiksliai išsiaiškins, ką Aila planuoja 
daryti, jei koks vilkiukas bus likęs gyvas. 

Joms teko grįžti iki slėnio, kad atsektų teisingus pėdsakus. Vilkė puikiai 


pasistengė paslėpti savo pėdas, nes suprato, kokia nesaugi yra gyvybė, kurią 

ji palieka neprižiūrėtą. Kelis kartus Digija manė, kad jos pametė pėdsakus. 
Ji pati buvo nebloga pėdsekė, tačiau Aila užsispyrusiai ieškodavo, kol vėl 
surasdavo pėdsakus. Kol moterys surado vietą, kur, Ailos įsitikinimu buvo 
guolis, saulė jau rodė vėlyvą popietę. 

— Turiu būti atvira, Aila. Nematau jokių gyvybės žymių. 

— Taip ir turėtų būti, jei jie vieni. Jei būtų gyvybės žymių, jos tik pri- 
trauktų pavojų. 

— Gal tu ir teisi, tačiau jei viduje yra vilkiukų, kaip ketini juos išvilio- 
ti? 

— Spėju, yra tik vienas būdas. Pati eisiu jų pasiimti. 

- Negali šitaip elgtis, Aila! Viena yra stebėti vilkus iš tolo, tačiau ne- 
galima lįsti į jų irštvą. O jei ten ne tik mažyliai? Netoliese gali būti kitas 
suaugęs vilkas. 

— Ar matai kokio kito suaugusio vilko pėdsakus, išskyrus juodosios? 

— Ne, tačiau man vis dar nepatinka mintis, kad tu lįsi į vilkų irštvą. 

— Taip toli nuėjau ne tam, kad pasitraukčiau neišsiaiškinusi, ar ten yra 
vilkiukų. Privalau lįsti, Digija. 

Aila padėjo savo kuprinę ir patraukė prie mažos juodos angos žemėje. 
Ji buvo iškasta prie senos irštvos, apleistos labai seniai. Tai nebuvo pati 
palankiausia vieta, tačiau geriausia, ką juodoji vilkė galėjo susirasti, kai jos 
pora, senas vienišas vilkas, priviliotas jos per ankstyvo įkarščio, žuvo kovo- 
je. Aila atsigulė ant pilvo ir ėmė rangytis į vidų. 

- Aila, palauk, - šūktelėjo Digija. — Štai, paimk mano peilį. 

Aila linktelėjo, dantimis sukando peilį ir pajudėjo į tamsią skylę. Iš pra- 
džių landa leidosi žemyn, takas buvo siauras. Staiga ji pasijuto, stringanti 
ir turėjo atsitraukti. 

— Geriau eikim, Aila. Darosi vėlu. Jei jau negali įlįsti, tai negali. 

— Ne, - ginčijosi ta, traukdama per galvą skrandą, - įlįsiu. 

Dar neatsidūrusi irštvoje Aila drebėjo nuo šalčio. Ji vos pralindo pro 


pirmą žemyn besileidžiančio tunelio atkarpą. Netoli irštvos, kur tunelis 


laja 


MAMUTŲ MEDŽIOTOJAI 


išsitiesino, buvo erdviau. Irštva atrodė apleista. Jos pačios kūnas užstojo 
šviesą, tad prireikė laiko, kol akys priprato prie tamsos. Tik pradėjus trauk- 
tis atgal jai pasidingojo, kad girdi kažkokį garsą. 

— Vilkeli, mažasis vilkeli, ar tu čia? - šūktelėjo ji, paskui, prisiminusi tą 
daugybę kartų, kai stebėjo ir klausėsi vilkų, ji maldaujamai suinkštė. Pas- 
kui įsiklausė. Vos girdimas tylus virkavimas sklido iš giliausio, tamsiausio 
irštvos kampelio. Ailai norėjosi surikti iš džiaugsmo. 

Ji pasirangė, pajudėjo arčiau garso ir vėl suinkštė. Verksmas priartėjo, ji 
pamatė dvi švytinčias akutes. Ailai siekiant vilkiuko, jis atsitraukė ir tyliai 
suurzgė, gal sušnypštė, ir ji pajuto, kaip į plaštaką sminga aštrus kaip ada- 
tėlė dantukas. 

— O! Tu kovingai nusiteikęs, - nusišypsojo Aila. - Tad turi gyvybės. 
Dabar jau ateik, vilkeli. Viskas bus gerai, ateik, — ji vėl siekė mažylio mal- 
daujamai inkšdama ir pajuto pūkuotą kailio kamuoliuką. Gerai suėmusi 
ji prisitraukė purkščiojantį ir besipriešinantį žvėriuką ir atbula išlindo iš 
irštvos. 

- Žiūrėk, ką radau, Digija! — pergalingai išsišiepė Aila ir iškėlė mažą, 
pilką, pūkuotą vilkės jauniklį. 


Jondalaras buvo lauke, žingsniavo pirmyn ir atgal tarp pagrindinio įė- 
jimo ir arklių priestato. Netgi su šilta senąja Taluto skranda, kurią buvo 
apsivilkęs, jis jautė, kaip krinta temperatūra saulei artinantis prie horizon- 
to. Kelis kartus jis buvo užsiropštęs ant šlaito ir žvalgėsi ta kryptimi, kuria 
išėjo Aila su Digija, ir jau norėjo ropštis dar kartą. 

Jis bandė užgniaužti savo nerimą nuo pat dviejų jaunų moterų išėjimo 
ryte. Kai vyras pradėjo sunerimęs žingsniuoti pirmyn ir atgal ankstyvą po- 
pietę, kiti žeminėje atlaidžiai šypsojosi. O dabar jis nebebuvo vienintelis 
susirūpinęs dėl moterų. Tulija ir pati kelis kartus buvo užkopusi ant šlaito, 
o Talutas jau kalbėjo apie tai, kad reikia suburti grupę ir eiti jų ieškoti su 
deglais. Netgi Yhaha ir Lenktynininkas atrodė sunerimę. 

Švytintis ugnies kamuolys vakaruose, neriantis į debesų virtinę palei 
žemės kraštą, atrodė kaip aiškiai apibrėžtas ryškiai raudonas šviesos ratas; 
nežemiškas apskritimas be gelmės ar dimensijos, pernelyg tobulas, per- 
nelyg simetriškas, kad priklausytų natūraliai aplinkai. Švytintis raudonas 
šviesulys nuspalvino debesis ir suteikė sveiką atspalvį išblyškusiam veidui 
kito nežemiško bičiulio, pasirodžiusiam rytiniame danguje. 

Tuo metu, kai Jondalaras susiruošė dar kartą kopti į šlaitą, viršuje pa- 
sirodė dvi figūros. Siluetai išryškėjo gyvame violetiniame fone, kuris jau 
mainėsi į tamsiai mėlyną. Virš galvų sužibo pirmoji žvaigždė. Jis giliai at- 
siduso ir prisišliejo prie ilčių arkos, nes kiek apsvaigo staiga atslūgus įtam- 


pai. Jos saugios. Aila saugi. 

„Tik kur jos taip ilgai buvo? Galėjo geriau pagalvoti, užuot vertusios 
visus šitaip nerimauti. Kas jas taip ilgai užlaikė? Gal jos buvo patekusios į 
bėdą? Reikėjo sekti įkandin“ 

— Jos čia! Jos čia! - sušuko Latija. 

Žmonės pusnuogiai išbėgo iš žeminės; tie, kurie jau buvo lauke, nubė- 
go jų pasitikti. 

— Kur šitiek užtrukot? Jau beveik tamsu. Kur tu buvai? — vos pasiekus 
žeminę ėmė kamantinėti Ailą Jondalaras. 

Ji apstulbusi įsmeigė į jį akis. 

— Leisk joms pirma į vidų įeiti, - pasiūlė Tulija. Digija suprato, kad 
motina taip pat nesidžiaugia, tačiau jų nebuvo visą dieną, jos pavargusios, 
staigiai šalo. Priekaištauti bus galima vėliau, kai Tulija įsitikins, kad abi 
moterys jaučiasi gerai. Visi sugužėjo vidun, tiesiai per prieškambarį ir vi- 
rimo židinį. 

Digija, patenkinta, kad gali nusimesti krovinį, nusikėlė juodos vilkės 
maitą, kuri sukietėjo ir įgavo jos pečių formą. Jai nukritus ant demblio, 
pasigirdo nuostabos šūksniai. Jondalaras išbalo. Būta bėdos. 

— Tai vilkas! - pareiškė Druvezas, vėpsodamas į seserį su baiminga pa- 
garba. - Kur gavot šitą vilką? 

— Palauk, kol pamatysi, ką Aila parsinešė, - pasakė Digija, traukdama 
iš krepšio baltas lapes. 

Aila iš kuprinės viena ranka išmetė sušalusius šermuonėlius, o kitą at- 
sargiai laikė ties krūtine prie šiltos, su kailiniu gobtuvu tunikos. 

— Labai gražūs šermuonėliai, — tarstelėjo Druvezas, nors maži balti 
plėšrūnai jam nepaliko nė perpus tokio įspūdžio kaip juodas vilkas. Vyras 
nenorėjo Ailos įžeisti. 

Aila nusišypsojo berniukui, tada atsirišo juostelę, kuria buvo susijuosu- 
si skrandą, ir įkišusi ranką užantin ištraukė mažą, pilką kailio kamuolėlį. 
Visi sužiuro norėdami suprasti, ką gi ji atsinešė. Staiga kamuoliukas suju- 
dėjo. 

Vilkiukas jaukiai miegojo įsitaisęs prie šilto Ailos kūno po jos viršutiniu 
drabužiu, bet jį išgąsdino šviesa, triukšmas ir nepažįstami kvapai. Vilkiu- 
kas suinkštė ir vėl pabandė prisiglausti prie moters, kurios kvapas ir šiluma 


tapo pažįstami. Ji padėjo mažą pūkuotą padarą ant žemės piešimo įdubo- 

je. Vilkiukas atsistojo, kelis žingsnius nusvirduliavo į priekį, tada greitai 
atsitūpė ir padarė balutę, kuri greitai susigėrė į minkštą, purią žemę. 

— Čia vilkas! — pareiškė Danugas. 

— Vilkiukas! - pridūrė Latija džiaugsmo kupinomis akimis. 

Aila pastebėjo, kaip Raidagas lenkiasi apžiūrėti žvėriuko. Jis ištiesė ran- 
ką, mažylis ją pauostė, paskui palaižė. Raidago šypsena spinduliavo grynu 
džiaugsmu. 

— Kur gavai vilkiuką, Aila? - ženklais pasiteiravo berniukas. 

— Ilga istorija, - mostelėjo ji, - vėliau papasakosiu. 

Ji greitai nusivilko skrandą. Nezė ją paėmė ir padavė Ailai puodelį karš- 
tos arbatos. Ji dėkinga paėmė ir nugėrė gurkšnelį. 

— Nesvarbu, kur ji jį gavo. Ką ji ketina su juo daryti? - griežtai pasitei- 
ravo Frebekas. Aila žinojo, kad jis supranta tylią gestų kalbą, nors tvirtino 
priešingai. Jis akivaizdžiai suprato Raidagą. Ji atsisuko į Frebeką. 

- Ketinu juo rūpintis, Frebekai, - tarė ji, o akyse žėrėjo iššūkis. - Nu- 
žudžiau jo motiną, - ji mostelėjo juodosios vilkės link, - todėl ketinu pa- 
sirūpinti šiuo mažyliu. 

- Tai ne mažylis. Tai vilkas! Žvėris, kuris gali sužeisti žmones, - pareiš- 
kė Frebekas. 

Aila retai laikydavosi tokios tvirtos nuostatos bendraudama su juo ar 
kitais. Erebekas žinojo, jog ji verčiau nusileis nereikšmingais klausimais, 
kad išvengtų konflikto. Jis nesitikėjo tokio atviro pasipriešinimo, ir jam tai 
nepatiko, nes jautė, kad situacija klostosi ne jo naudai. 

Manuvas dirstelėjo į vilko jauniklį, tada į Frebeką ir nušvito plačia šyp- 
sena. 

— Bijai, kad šitas žvėris tave sužeis, Frebekai ? 

Juoko pliūpsnis privertė Frebeką nurausti iš pykčio. 

— Ne tai turėjau omeny. Norėjau pasakyti, kad vilkai gali sužeisti žmo- 
nes. Pirmiausia arkliai, dabar vilkai. Kas toliau? Aš ne gyvulys, nenoriu gy- 
venti su gyvuliais ir žvėrimis, - sviedė Frebekas ir nudūlino sau. Jis nebuvo 
linkęs aiškintis, ar prireikus rinktis kiti Liūto stovyklos nariai pasirinktų jį, 
ar Ailą su jos gyvūnais. 

— Ar dar liko to bizono kepsnio, Neze? 


— Tikriausiai jūs išbadėjusios. Paruošiu jums lėkštę vakarienės. 

— Ne man. Vilkiukui, - paaiškino Aila. 

Nezė atnešė Ailai gabalą keptos mėsos, spėliodama, kaip toks mažas 
vilkas ją ės. Aila prisiminė seniai išmoką pamoką: kūdikiai gali maitintis 
tuo, kuo minta jų motinos, tik tai turi būti minkštesnis, lengviau kram- 
tomas ir ryjamas ėdalas. Kartą į slėnį ji parsigabeno sužeistą liūtų jauniklį 
ir vietoj pieno maitino jį mėsa ir sultiniu. Vilkai taip pat mėsėdžiai. Ji 
prisiminė, kad, kai stebėjo vilkus norėdama juos geriau pažinti, matė, jog 
senesni vilkai dažnai sukramtydavo ir nurydavo maistą, kad parneštų jo 
į irštvą, o paskui atrydavo jaunikliams. Jai nereikėjo kramtyti, ji turėjo 
rankas ir aštrų peilį, tad galėjo mėsą supjaustyti. 

Susmulkinusi mėsą į košelę Aila sudėjo ją į dubenį, pripylė šilto van- 
dens, kad ėdalo temperatūra būtų panaši į motinos pieno. Jauniklis uos- 
tinėjosi palei piešimo įdubos kraštus, tačiau atrodė, jog bijo nuklysti už 
jos ribų. Aila atsisėdo ant demblio, ištiesė ranką ir tyliai šūktelėjo vilką. 
Ji paėmė mažylį iš šaltos vienišos vietos, atnešė jį į šilumą ir jaukumą, jos 
kvapas jam jau asocijavosi su saugumu. Pūkuotas kailio kamuoliukas nu- 
svirduliavo ištiestos rankos link. 

Pirmiausia Aila žvėrelį pakėlė ir apžiūrėjo. Paaiškėjo, kad mažasis vil- 
kiukas yra patinėlis, labai mažas, tikriausiai nuo jo gimimo praėjo ne dau- 
giau kaip vienas pilnas mėnulio ciklas. Buvo smalsu, ar jis turėjo broliukų 
ir sesučių, O jei taip, kada jie nugaišo. Ailos manymu, žvėrelis nebuvo su- 
žeistas, neatrodė, jog jam trūko maisto, nors juodoji vilkė, be abejonės, 
badavo. Pagalvojusi apie sunkumus, kuriuos juodoji turėjo iškęsti, kad 
šitas mažius liktų gyvas, Aila prisiminė išbandymus, su kuriais pati buvo 
susidūrusi. Jos ryžtas dar labiau sustiprėjo. Ji pasistengs išsaugoti vilkės 
sūnų gyvą, ir joks Frebekas ir niekas kitas jos nesustabdys. 

Pasiguldžiusi mažylį į sterblę, Aila į smulkiai supjaustytos mėsos du- 
benį įmerkė pirštą ir pakišo jį vilkiukui po nosimi. Žvėrelis buvo alkanas. 
Pauostė, lyžtelėjo, o paskui švariai nulaižė pirštą. Aila pirštu pakabino 
dar vieną porciją, ir šitą jis godžiai nulaižė. Laikydama žvėrelį sterblėje 
moteris jį maitino ir jautė, kaip apvalėja jo mažas pilvukas. Pajutusi, kad 
jo pilvukas jau pakankamai pilnas, Aila pakišo jam po nosimi truputį 
vandens, bet vilkiukas jo tik paragavo. Tada Aila žvėrelį nunešė prie ma- 


muto židinio. 

— Man regis, keletą senų krepšių rasi štai ant ano suolo, - pasakė Ma- 
muta, atsekęs iš paskos. 

Aila nusišypsojo. Šamanas tiksliai žinojo, ką ji turi omeny. Panaršiu- 
si ji surado didelę virimo pintinę, kiek prairusią viename gale, ir padėjo 
ant pakylos greta savo lovos galvūgalio. Kai Aila įdėjo į pintinę vilkiuką, 
jis ėmė virkaudamas prašytis laukan. Iškėlusi žvėrelį Aila ėmė dairytis nė 
neįsivaizduodama, kas tiktų vietoj pintinės. Gundėsi priimti jį į lovą, ta- 
čiau šitai jau buvo išbandžiusi augindama arklius ir liūtą: paskui būna per 
sunku pakeisti jų įpročius, be to, Jondalaras tikriausiai nepanorės miegoti 
vienoje lovoje su vilku. 

— Jam nepatinka krepšyje. Tikriausiai trūksta motinos ar kitų mažylių, 
kad miegotų kartu, - pasiskundė Atila. 

— Duok jam ką nors savo, Aila, - patarė Mamuta. - Ką nors minkšto, 
jaukaus, pažįstamo. Dabar tu jo motina. 
ri. Dailusis Digijos dovanotas apdaras, tas, kurį pati pasisiuvo slėnyje prieš 
čia atvykdama, ir keletas naudotų niekučių, kuriuos jai mainais atidavė kiti 
žmonės. Gentyje ji turėjo galybę atsarginių apsiautalų, netgi slėnyje... 

Iš slėnio atsigabentą kuprinę Aila pastebėjo padėtą tolimajame sau- 
gojimo pakylos kampe. Pasiraususi joje ištraukė ji Durko skraistę, tačiau 
akimirką palaikiusi sulankstė ir įgrūdo atgal. Nebūtų galėjusi jos atiduoti. 
Tada surado genties apsiautalą - didelį, seną, minkštą odos gabalą. Tokį ji 
dėvėjo apsisukusi aplink ir susijuosusi ilga juosta, tiek, kiek gali prisiminti, 
iki tos dienos, kai pirmą kartą išėjo iš slėnio su Jondalaru. Dabar tai atrodė. 
taip seniai. Ji įtiesė į krepšį genties apsiautalą ir įdėjo ten vilkiuką. Žvėrelis 
apsiuostė, greitai susisuko į kamuoliuką ir netrukus jau saldžiai miegojo. 

Staiga Aila suvokė, kokia yra pavargusi ir alkana, o jos drabužiai vis dar 
šlapi nuo sniego. Ji nusiavė šlapius batus, išsiėmė jų įklotus, pagamintus 
iš veltos mamutų vilnos, persirengė sausais drabužiais ir apsiavė minkštą 
vidaus apavą, kurį pasidaryti pamokė Talutas. Susidomėjusi apavu, kuriuo 
jis avėjo per jos įdukrinimo ceremoniją, Aila įkalbėjo vadą parodyti, kaip 
pačiai tokį pasidaryti. 

Batai buvo pagaminti išnaudojant natūralias briedžio ar elnio odos sa- 


vybes: užpakalinės gyvūnų kojos ties sąnariu taip aštriai užsilenkia, kad at- 


1 420 


MAMUTŲ MEDŽIOTOJAI 


kartoja natūralią žmogaus pėdos formą. Oda įpjaunama virš ir po sąnariu 
bei nudiriama kaip vientisas gabalas. Išdirbus odą, jos apačia pagal norimą 
dydį užsiuvama sausgysle, o viršutinė dalis apvyniojama virvele ar juostele 
ir surišama virš kulkšnies. Šitaip padaromi besiūliai šilti ir patogūs odiniai 
batai-kojinės. 

Persirengusi Aila nuėjo į priestatą pažiūrėti ir nuraminti arklių, tačiau 
priėjusi pastebėjo kumelės dvejonę ir pasipriešinimą. 

— Užuodi vilką, tiesa, Yhaha? Turėsit priprasti. Abudu. Vilkas kurį lai- 
ką pagyvens su mumis, - ji ištiesė rankas ir leido abiem arkliams pauostyti. 
Lenktynininkas atsitraukė, suprunkštė ir atkragino galvą, paskui pauostė 
dar kartą. Yhaha sukišo snukį į moters rankas, tačiau priplojo ausis ir ne- 
ryžtingai striuoktelėjo. 

— Pripratai prie Mažylio, Yhaha, gebėsi priprasti ir prie... Vilko. Atne- 
šiu jį čia rytoj, kai pabus. Pamačiusi, koks jis mažas, suprasi, kad jis tavęs 
nenuskriaus. 

Grįžusi Aila pamatė prie lovos Jondalarą, žiūrintį į vilkiuką. Jo išraiš- 
ka buvo neįskaitoma, tačiau moteriai pasidingojo, kad vyro akyse įžvelgia 
smalsumą ir kažką panašaus į švelnumą. Jondalaras pakėlė galvą ir, pama- 
čius Ailą, jo kaktą kaip įprasta išvagojo raukšlės. 

— Aila, kodėl taip ilgai užsibuvai? — pasiteiravo jis. — Visi jau ruošėsi 
eiti jūsų ieškoti. 
čią juodąją vilkę, privalėjau išsiaiškinti, ar pavyks rasti jos mažylius, - tei- 
sinosi Aila. 

— Koks skirtumas? Vilkai nuolat žūva, Aila! - iš pradžių jis kalbėjo 
ramiu tonu, tačiau baimė dėl jos saugumo paliko atspaudą balse. - Buvo 
kvaila šitaip sekti vilko pėdsakais. Jei būtum sutikusi gaują, jie būtų tave 
nužudę, - Jondalaras netvėrė kailyje, tačiau su palengvėjimu atėjo neti- 
krumas ir truputį nevilties kupino pykčio. 

— Man yra skirtumas, Jondalarai, - užsiplieskė ji. - Nesu kvaila. Me- 
džioti pradėjau nuo mėsėdžių. Pažįstu vilkus. Nebūčiau sekusi iki gaujos 
irštvos. Gauja būtų pasirūpinusi vilkiukais. 

— Net jei ji buvo vieniša vilkė, kodėl visą dieną praleidai vaikydamiasi 
vilkiūkštį? - Jondalaro balsas pagarsėjo. Jis bandė palengvinti savo įtam- 


pą, kartu mėgindamas ją įtikinti daugiau šitaip nerizikuoti. 

— Šitas mažylis — viskas, ką jo motina vilkė kada turėjo. Negalėjau jam 
leisti badauti todėl, kad užmušiau motiną. Jei vaikystėje niekas nebūtų pa- 
sirūpinęs manimi, dabar čia nekalbėčiau. Ir aš privalau pasirūpinti, net jei 
tai vilkų jauniklis, - Ailos balsas taip pat pakilo. 

— Tai ne tas pats. Vilkas yra žvėris. Turėtum būti protingesnė, Aila. Ne- 
gali rizikuoti savo gyvybe dėl vilkų jauniklio, - šaukė Jondalaras. Atrodo, 
ji niekada nesupras. - Ne toks dabar oras, kad būtum lauke visą dieną. 

— Turiu pakankamai nuovokos, Jondalarai, - Ailos akyse švystelėjo 
pyktis. - Aš buvau lauke. Manai, nežinau, koks buvo oras? Manai, nesu- 
prantu, kada mano gyvybei gresia pavojus? Pasirūpinau savimi prieš tau 
pasirodant, buvau susidūrusi su kur kas rimtesniais pavojais. Pasirūpinau 
netgi tavimi. Man nereikia, kad tvirtintum, jog esu kvaila ir neturiu nuo- 
vokos. 

Žmonės, susirinkę prie mamuto židinio, į ginčą reagavo nervingai šyp- 
sodamiesi ir stengdamiesi kuo mažiau jį aštrinti. Jondalaras apsidairė ir pa- 
stebėjo keletą žmonių, besišypsančių ir besikalbančių tarpusavyje, tačiau 
iš visų išsiskyrė tamsaus gymio vyras žibančiomis akimis. Ar jo plačioje 
šypsenoje būta globėjiškumo)? 

— "Tu teisi, Aila. Tau manęs nereikia. Niekam, - sviedė Jondalaras, tada 
pamatęs ateinantį Talutą pasiteiravo: - Talutai, ar neprieštarausi, jei persi- 
kelsiu prie virimo židinio? Stengsiuosi niekam nesipainioti po kojomis. 

— Ne, žinoma, neprieštarauju, tačiau... 

— Gerai, dėkoju, - rėžė Jondalaras, griebdamas savo patalus ir mantą 
nuo lovos pakylos, kuria dalijosi su Aila. 

Aila buvo sukrėsta, netvėrė savyje vien pagalvojusi, kad jis tikrai nori 
miegoti atskirai. Ji jau kone buvo pasiruošusi jį maldauti neišeiti, tačiau 
išdidumas sulaikė. Jie miegojo toje pačioje lovoje, tačiau jau taip seniai 
nesidalijo malonumais, kad Aila buvo cikra, jog jis liovėsi ją mylėjęs. Jei 
Jondalaras jos daugiau nebemyli, ji nemėgins priversti jo pasilikti, nors 
vien nuo tos minties skrandis iš baimės ir sielvarto susiveržė į mazgą. 

— Geriau tada pasiimk ir savo maisto dalį, - pasiūlė ji, kai jis kišosi savo 
mantą į kuprinę. Tada, mėgindama surasti būdą, kad išsiskyrimas nebūtų 
toks sudėtingas, pridūrė: - Nors nežinau, kas tau ten gamins. Ten netikras 


židinys. 

— Kas, tavo manymu, man gamino kelionėje? Doni? Man nereikia 
moters, kad manimi rūpintųsi. Pats sau pasigaminsiu! — sugriebęs pilną 
glėbį kailių, Jondalaras nudrožė pro lapės bei liūto židinius ir numetė 
savo patalus greta titnago apdirbimo vietos. Aila stebėjo jį nueinantį ir 
nenorėjo patikėti tuo, kas ką tik įvyko. 

Žeminė net dūzgė nuo kalbų apie jų išsiskyrimą. Išgirdusi naujienas 
atlėkė Digija. Ji sunkiai galėjo tuo patikėti. Kol Aila maitino vilkiuką, 
jiedvi su motina nuėjo prie tauro židinio ir kurį laiką tyliai kalbėjosi. Di- 
gija, taip pat persirengusi sausais drabužiais, atrodė pasimokiusi iš situa- 
cijos ir nusiteikusi ryžtingai. Taip, joms nederėjo užsibūti pernelyg ilgai 
dėl jų pačių saugumo, taip pat dėl nerimo, kurį sukėlė kitiems, tačiau 
jokiomis aplinkybėmis ji nebūtų pasielgusi kitaip. Tulija mielai būtų 
šnektelėjusi ir su Aila, tačiau jautė, jog nederėtų to daryti, ypač išklau- 
sius Digijos pasakojimą. Prieš pradėdama beprasmį vilko sekimą Aila 
liepė Digijai grįžti, be to, abi buvo suaugusios jaunos moterys, puikiai 
gebančios savimi pasirūpinti. Vis dėlto Tulija gyvenime nebuvo šitaip 
nerimavusi dėl Digijos. 

Nezė paragino Troniją, abi prikrovė pašildyto maisto lėkštes ir atnešė 
prie mamuto židinio Ailai su Digija. Galbūt kas pasitaisys, kai moterys 
ko nors užvalgys ir turės progos papasakoti savo istoriją. 

Visi laikėsi neklausinėję apie vilko jauniklį, kol nebuvo patenkinti jau- 
nųjų moterų bei mažojo vilkiuko šilumos ir maisto poreikiai. Nors jautėsi 
išbadėjusi, Ailai maistas sunkiai lindo. Ji vis žvalgėsi ten, kur nuėjo Jon- 
dalaras. Atrodė, kad visi Liūto stovyklos mamutojai susirado kelią į ma- 
muto židinį tikėdamiesi istorijos apie jaudinantį, nekasdienišką nuotykį, 
kurį bus galima pasakoti dar daugybę kartų. Ar Aila turėjo ūpo, ar ne, jie 
visi norėjo sužinoti, kodėl ji sugrįžo į žeminę su vilkiuku užantyje. 

Digija pradėjo dėstyti keistą istoriją apie baltąsias lapes kilpose. Dabar 
ji buvo visiškai tikra, kad būtent juodoji vilkė, nusilpusi ir alkana, viena 
pati nepajėgi sumedžioti elnio, arklio ar bizono. Tam, kad pramistų, ji 
turėjo vogti lapes iš spąstų. Aila netgi spėjo, kad juodoji sekė Digijos 
pėdsakais nuo kilpos prie kilpos, kol moteris jas statė. Paskui Digija pa- 
pasakojo, kaip Aila užsimanė baltų kailiukų, kad kažką kažkam pasiūtų, 


tačiau šįkart ne iš baltų lapių, ir ėmė ieškoti šermuonėlių. 

Jondalaras atėjo pasakojimui jau prasidėjus ir stengėsi tyliai bei nepas- 
tebimai sėdėti prie tolimosios sienos. Jis jau gailėjosi ir plūdo save, kad 
taip paskubomis išėjo, tačiau pajuto, kaip kraujas išteka iš veido išgirdus 
Digijos pastabą. Jei Aila siuva kažkam kažką balta su baltu kailiu ir nenori 
žieminių lapių, tai tikriausiai todėl, kad jau yra padovanojusi tam kažkam 
baltų žieminių lapių. Jis pernelyg gerai žinojo, kam per įdukrinimo ce- 
remoniją ji padovanojo baltųjų lapių. Jondalaras užsimerkė ir sugniaužė 
kumščius. Jis net nenorėjo galvoti, tačiau niekaip negalėjo iš galvos išmesti 
tų minčių. Aila tikriausiai siuva kažką tamsiaodžiam vyrui, kuris taip stul- 
binamai atrodo baltuose kailiuose: Ranekui. 

Ranekas taip pat svarstė, kas tas „kažkas“. Jis įtarė, jog tai Jondalaras, 
tačiau vylėsi, kad galbūt tai kas nors kitas, netgi jis pats. Tai suteikė jam 
idėją. Ar ji gamina kažką jam, ar ne jam, jis vis dar gali padaryti ką nors 
jai. Jis prisiminė jos jaudulį ir džiaugsmą dėl padovanoto raižyto arkliu- 
ko ir sugalvojo išdrožti jai dar ką nors; ką nors, kas ją pradžiugintų ir vėl 
sujaudintų, ypač dabar, kai aukštasis šviesiaplaukis išsinešdino. Jondalaro 
buvimas visą laiką kažkaip ribojo, tačiau jei jis savanoriškai atsisakė savo 
prioritetinės pozicijos, paliko jos lovą ir jos židinį, Ranekas yra laisvas jos 
siekti aktyviau. 

Mažasis vilkiukas pro miegus suinkštė, tad Aila, sėdėjusi ant savo lovos 
pakylos krašto, ištiesė ranką ir paglostė jį. Per savo trumpą gyvenimą jis 
jautėsi taip šiltai ir saugiai, kaip kad dabar, tik susirangęs prie motinos, o ji 
ne kartą paliko jį vieną šaltoje irštvoje. O Ailos ranka ištraukė jį iš liūdnos 
ir bauginančios vienumos, atnešė jam šilumą, maisto, suteikė saugumo 
jausmą. Jis net nepabudo nuo raminančio prisilietimo. 

Aila leido Digijai tęsti pasakojimą, pridurdavo tik kokias pastabas ar 
ką paaiškindavo. Ji ne itin norėjo kalbėti, tačiau buvo įdomu, kad kitos 
jaunos moters pasakojimas buvo visiškai kitoks, nei ji būtų papasakojusi. 
Jis nebuvo neteisingas, tačiau žvelgta iš kito kampo. Aila truputį nustebo 
išgirdusi kai kuriuos jos kompanionei likusius įspūdžius. Ji nevertino situ- 
acijos kaip pavojingos. Digija kur kas labiau išsigando vilko, neatrodė, kad 
ji juos suprastų. 

Vilkai yra vieni švelniausių mėsėdžių, labai nuspėjami, jei kreipi dėme- 
sį į jų signalus. Pavyzdžiui, žebenkštys kur kas labiau ištroškusios kraujo, o 


lokiai labiau nenuspėjami. Labai retai vilkai puola žmones. 

Vis dėlto Digijai taip neatrodė. Ji nupasakojo, kaip vilkė nirčiai puolė 
Ailą ir kaip ji, Digija, išsigando. Tai buvo pavojinga, tačiau net jei Aila 
nebūtų jos atrėmusi, ataka buvo gynybinė. Ji galėjo būti sužeista, tačiau 
tikriausiai ji nebūtų žuvusi. Vilkė būtų atsitraukusi vos atgavusi negyvą 
šermuonėlį ir nubėgusi sau. Kai Digija pradėjo pasakoti, kaip Aila kišo 
galvą į vilkų irštvą, stovykla sužiuro į ją su baiminga pagarba. Arba ji labai 
drąsi, arba beprotė, tačiau Aila nemanė nei taip, nei kitaip. Ji žinojo, kad 
netoliese nėra suaugusių vilkų, nes nebuvo kitų pėdsakų. Juodoji buvo vie- 
niša vilkė, tikriausiai toli nuo savo gimtosios teritorijos, ir ji buvo negyva. 

Digijos gyvai papasakoti Ailos žygdarbiai kėlė daugiau nei baimingą 
pagarbą vienam iš klausytojų. Jondalaras vis labiau jaudinosi. Jo mintyse 
istorija dar labiau išsipūtė, jis matė Ailą ne tik pavojuje, tačiau puolamą 
vilkų, sužeistą, kraujuojančią... Jis negalėjo ištverti tokių minčių ir jo anks- 
tesnis nerimas grįžo su dviguba jėga. Kiti žmonės jautėsi panašiai. 

— Neturėjai stumti savęs į šitokį pavojų, Aila, - pastebėjo vadė. 

— Mama! - papriekaištavo Digija. Moteris buvo pažadėjusi, kad savo 
rūpesčių neišsakys. 

Žmonės, kuriuos vis dar buvo įtraukęs pasakojimas, rūsčiai sužiuro į 
ją, - vadė pertraukė išmaniai pasakojamą dramatišką istoriją. Dėl to, kad 
tikra, ji buvo dar labiau jaudinanti. Nors ši istorija bus pasakojama dar ne 
kartą, niekada daugiau neturės tokio poveikio, kaip pirmą kartą girdint. 
Nuotaika buvo sugadinta - šiaip ar taip, Aila grįžo ir yra saugi. 

Aila dirstelėjo į Tuliją, paskui pažvelgė į Jondalarą. Ji žinojo, kurią aki- 
mirką jis grįžo prie mamuto židinio. Jis pyko, atrodo, pyko ir Tulija. 

— Man nebuvo kilęs toks pavojus, - pasakė ji. 

— Nemanai, kad pavojinga lįsti į vilkų irštvą? — pasitikslino Tulija. 

— Ne. Visiškai nepavojinga. Tai buvo vienišos vilkės irštva, o ji buvo 
negyva. Aš įlindau tik paieškoti vaikučių. 

— Gal ir taip, tačiau nebuvo būtina užsibūti iki vėlumos ieškant vilko 
pėdsakų. Kai grįžot, jau buvo beveik tamsu, - priekaištavo Tulija. 

Jondalaras sakė tą patį. 

- Žinojau, kad juodoji turi jauniklių, ji žindė. Be motinos jie būtų 
žuvę, - paaiškino Aila, nors jau buvo minėjusi tai anksčiau ir manė, kad 


buvo suprasta. 

— Todėl tu įstūmei į pavojų savo gyvybę, — „... ir Digijos“, pagalvojo Tuli- 
ja, nors to nepasakė, - dėlvilko gyvybės? Kai juodoji puolė tave puolė, buvo 
neprotinga toliau ją vaikytis vien tam, kad atsiimtum šermuonėlį. Turėjai 
leisti jai bėgti. 

— Nesutinku, Tulija, - pertraukė seserį Talutas. Visi atsisuko į vadą. — 
Netoliese klajojo išbadėjęs vilkas, kuris jau sekė Digiją, statančią spąstus. 
Kas pasakys, kad ji nebūtų atsekusi iki čia? Orai šyla, vaikai ilgiau žaidžia 
lauke. Jei ta vilkė būtų tapusi pakankamai nerami, ji būtų galėjusi netikėtai 
užpulti kurį vaiką. Dabar žinome, kad vilkė negyva. Šitaip geriau. 

Žmonės pritariamai palingavo galvas, tačiau Tulijos taip lengvai nenu- 
sikratysi. 

— Gal ir geriau, kad vilkas nudėtas, tačiau negali sakyti, kad būtinai rei- 
do, ką mes su juo darysim? 

— Manau, Aila pasielgė teisingai, kai vijosi vilką ir jį nugalabijo, tačiau ti- 
krai apmaudu, kad buvo nudėta žindoma motina. Visos motinos nusipelno 
teisės auginti savo jauniklius, netgi motinos vilkės. Dar daugiau, tai nebu- 
vo visiškai nenaudingos pastangos, ne veltui Aila su Digija atsekė iki vilkų 
irštvos, Tulija. Jos padarė daugiau, ne tik rado vilkės jauniklį. Kadangi jos 
surado tik vienus pėdsakus, žinome, kad netoliese neslankioja badaujantys 
vilkai. Be to, jei, Motinos vardu, Aila pasigailėjo vilkės motinos jauniklio, 
nematau nieko bloga. Jis toks mažas padariukas. 

— Dabar jis mažas padariukas, tačiau juk neliks mažas. Ką veiksime su 
suaugusiu vilku žeminėje? Kaip žinosime, kad jis tada neims puldinėti vai- 
kų? - įsiterpė Frebekas. - Prie mūsų židinio netrukus bus mažas kūdikėlis. 

— Spręsdamas pagal jos gebėjimą apsieiti su gyvūnais, aš manau, Aila 
žino, kaip išlaikyti tą vilką, kad jis ko nors nesužeistų. Dar daugiau, sakau 
tai dabar, kaip Liūto stovyklos galva, - jei atsirastų bent užuomina, kad tas 
vilkas gali ką nors sužeisti, - Talutas įsmeigė akis į Ailą, - aš jį nudėsiu. Ar 
sutinki su tuo, Aila? 

Visų akys pasisuko į ją. Iš pradžių ji išraudo ir suakmenėjo, paskui ėmė 
sakyti, ką jaučia. 

— Negaliu užtikrinti, kad šitas mažylis užaugęs nieko nesužeis. Ne- 


galiu netgi pažadėti, kad jis pasiliks. Nuo kūdikystės auginau kumelę. Ji 

išėjo ieškoti eržilo ir kuriam laikui prisijungė prie kaimenės, tačiau su- 
grįžo. Taip pat auginau liūtą, kol jis visiškai suaugo. Yhaha buvo tarsi 
motinos pakaitalas Mažyliui, kai jis buvo mažas, ir jiedu tapo draugais. 
Nors urviniai liūtai medžioja arklius ir galėjo lengviausiai sužeisti mane, 
jis nė karto nekėlė grėsmės nė vienai iš mudviejų. Jis visada buvo tik mano 
Mažylis. 

— Kai Mažylis išėjo ieškoti poros, jis negrįžo, nepasiliko, tačiau svečiuo- 
davosi pas mus, o kartais mes susitikdavome jį stepėse. Jis niekada negrasi- 
no Yhaha, Lenktynininkui ar man, netgi kai surado porą ir pradėjo naują 
šeimą. Mažylis užpuolė du vyrus, kurie įėjo į jo urvą. Vieną nužudė, tačiau 
kai paliepiau jam pasitraukti ir palikti Jondalarą bei jo brolį ramybėje, jis 
nuėjo. Ir urvinis liūtas, ir vilkas yra mėsėdžiai. Gyvenau su urviniu liū- 
tu, stebėjau vilkus. Nemanau, kad vilkas, užaugęs su stovyklos žmonėmis, 
kada nors vieną jų pultų. Vis dėlto sakau čia ir dabar - jei pasirodys bent 
užuomina pavojaus kokiam vaikui ar kokiam asmeniui... - ji kelis kartus 


nurijo seiles, — aš, Aila iš mamutojų, pati jį nudėsiu. 


UA) 


Kitą rytą Aila nusprendė supažindinti vilkiuką su Yhaha ir Lenktyni- 
ninku. Ji norėjo, kad jie priprastų prie jo kvapo ir išvengtų nereikalingo 
nervingumo. Pamaitinusi mažylį, Aila pastvėrė jį ir nusinešė į priestatą su- 
pažindinti su arklių pora. Ailai nežinant, ją einančią stebėjo keletas žmo- 
nių. 

Prieš eidama prie arklių su jaunuoju vilku ji paėmė gabalėlį sudžiūvusio 
arklių mėšlo, sutrupino jį ir ištrynė žvėriuką pluoštuotomis dulkėmis. Aila 
tikėjosi, kad stepių arklys panorės susidraugauti su dar vienu medžiojančiu 
žvėrimi, kaip kad susidraugavo su urviniu liūtu. Drauge Aila gerai prisimi- 
nė, kad Yhaha mieliau priėmė mažylį, kai jis išsivoliojo arklių mėšle. 

Kai ji atkišo saują pūkuoto kailio Yhaha iš pradžių pasibaidė, tačiau 
prigimtinis smalsumas nugalėjo. Ji atsargiai prisiartino, pauostė rami- 
nantį, pažįstamą arklio kvapą kartu su kur kas labiau jaudinančiu vilko 


kvapu. Lenktynininkas buvo toks pat smalsus, tik gana neatsargus. Nors 

jis instinktyviai saugojosi vilkų, niekada negyveno su laukine kaimene ir 
niekada nebuvo persekiojamas gaujos prityrusių medžiotojų. Jis atžirglio- 
jo prie šilto ir gyvo, įdomaus, nors vargu ar grėsmingo kailiniuoto daikto, 
kurį Aila gaubė delnais, ir ištiesė kaklą atidžiau apžiūrėti. 

Kai abu arkliai pakankamai prisiuostė, kad susipažintų su mažyliu, 
Aila padėjo jį ant žemės priešais du didelius žolėdžius ir išgirdo aiktelėji- 
mą. Dirstelėjusi link mamuto židinio įėjimo ji pastebėjo, kad Lacija laiko 
atitraukusi užuolaidą. Už jos spietėsi Talutas, Jondalaras ir keletas kitų 
žmonių. Jie nenorėjo jai trukdyti, tačiau taip pat buvo smalsūs ir netvėrė 
noru pamatyti pirmąjį vilkiuko ir arklių susitikimą. Kad ir koks jis buvo 
mažas, vilkai yra plėšrūnai, o arkliai — natūralios vilkų aukos. Vis dėlto ka- 
nopos ir dantys gali būti grėsmingi ginklai. Yra žinoma, kad arkliai sužeidė 
ar nugalabijo visiškai suaugusius juos puolusius vilkus, tad lengvai galėjo 
susitvarkyti su tokiu mažu plėšrūnu. 

Arkliai žinojo, kad iš mažojo medžiotojo jiems joks pavojus nekyla, ir 
greitai nugalėjo savo pradinį nerimą. Ne vienas žmogus nusišypsojo ma- 
tydamas, kaip vilkiukas, pats vos didesnis už kanopą, apžiūrinėja stambias 
keistų milžinų kojas. Yhaha nuleido galvą ir arkišo snukį, atsitraukė, tada 
vėl prie vilko prikišo savo ilgą judrią nosį. Lenktynininkas prie tokio įdo- 
maus mažylio prisiartino iš kitos pusės. Vilkiukas susirietė ir susigūžė pa- 
matęs prie jo artėjant milžiniškas galvas. Mažyliui atrodė, kad visas pasau- 
lis buvo apgyvendintas milžinų. Žmonės, netgi ta moteris, kurį jį ramino 
ir maitino, taip pat buvo didžiulė. 

Vilkiukas neužuodė jokios grėsmės šiltame kvape, sklindančiame iš iš-. 
plėstų šnervių. Jautriai žvėrelio uoslei šitų arklių kvapas buvo pažįstamas. 
Jis buvo įsismelkęs į Ailos drabužius ir daiktus, netgi į pačią moterį. Ma- 
žylis nusprendė, kad keturkojai milžinai taip pat yra gaujos nariai, tad su 
paprastai mažyliams būdingu noru įsiteikti pakėlė mažą juodą nosiukę ir 
prisilietė prie šiltos kumelės nosies. 

- Jie susilietė nosimis! — sušnabždėjo Latija. 

Kai vilkiukas, kaip įprasta mažyliams, pradėjo laižyti kumelės snukį, 
Yhaha greitai pakėlė galvą. Vis dėlto ji buvo pernelyg susidomėjusi, kad il- 
gam atsitrauktų nuo stebinančio mažo žvėriuko, ir netrukus jau palankiai 


priėmė glamonėjantį šiltą mažojo plėšrūno liežuvį. 

Po kelių pažinties minučių Aila nutarė vilkiuką išnešti. Nors viskas 
prasidėjo sėkmingai, Aila nusprendė nepersistengti. Vėliau pasiims jį pa- 
jodinėti. 

Gyvūnams pažindinantis Jondalaro veide Aila pastebėjo linksmo švel- 
numo išraišką. Tą pačią, kadaise tokią dažną, užliejančią neišmatuojama 
laime. Gal dabar, turėjęs laiko pagalvoti, jis atsikraustys atgal prie mamuto 
židinio? Deja, kai įėjusi vidun ji jam nusišypsojo plačia, nuostabia savo 
šypsena, jis nusisuko ir nuleido akis, o paskui greitai nulėkė paskui Talutą 
prie virimo židinio. Aila nuleido galvą. Jos džiaugsmas išgaravo, jo vietoje 
liko tik gelianti saunkuma ir įsitikinimas, kad jam ji nėmaž nebepatinka. 

Niekas negalėjo labiau nutolti nuo tiesos. Jondalaras gailėjosi, kad 
pasielgė taip skubotai, gėdijosi, kad pademonstravo tokį nesubrendėliš- 
ką elgesį, ir buvo tikras, kad po šitokio staigaus išėjimo tapo nebepagei- 
daujamas. Jis nemanė, kad Ailos šypsena tikrai skirta jam. Zelandonietis 
buvo įsitikinęs, kad Aila paprasčiausiai džiaugėsi sėkmingai supažindinusi 
gyvūnus. Ją regint Jondalarą patį užliejo tokia meilės ir ilgesio agonija, kad 
jis nebegalėjo ištverti greta mylimos moters. 

Ranekas matė, kaip Aila nuseka ilgšį akimis. Jam buvo smalsu, kiek 
truks išsiskyrimas ir kokie bus jo padariniai. Raižytojas kone bijojo viltis, 
tačiau negalėjo susilaikyti nepagalvojęs, kad Jondalarui pasitraukus pa- 
didėja jo galimybės pelnyti Ailą. Jis numanė, kad pats nemažai prisidėjo 
prie išsiskyrimo, tačiau nujautė, kad problema slypi giliau. Ranekas aki- 
vaizdžiai domėjosi Aila, tačiau nei ji, nei Jondalaras neparodė, jog tai visiš- 
kai nederama. Jondalaras neišsakė jokių konkrečių ketinimų susijungti su 
Aila, jis tik slapčia pyko ir vis atsitraukdavo. o Aila, nors Raneko nedrąsi- 
no, taip pat ir neatstūmė. 

Tikra tiesa, Ailai patiko Raneko draugija. Ji nelabai suprato, kas verčia 
Jondalarą šitaip jos šalintis, tačiau neabejojo, kad ji kažką daro neteisin- 
gai. Raneko dėmesingumas leido jai suvokti, kad jos elgesys nėra visiškai 
netinkamas. 

Latija žibančiomis akimis, susidomėjusi vilkiuku stovėjo greta Ailos. 
Prie jų priėjo Ranekas. 

— "To reginio niekada nepamiršiu, Aila, - tarė Ranekas. - Mažytis pa- 


darėlis, prikišęs nosį prie didžiulio arklio. Koks drąsus mažas vilkas! 

Ji pakėlė akis ir nusišypsojo, labai apsidžiaugusi Raneko pagyrimu, tar- 
si žvėriukas būtų jos pačios vaikas. 

— Iš pradžių Vilkas buvo išsigandęs. Arkliai gerokai didesni. Džiau- 
giuosi, kad jie taip greitai susidraugavo. 

— Ar šitaip ketini jį pavadinti? Vilku? - pasiteiravo Latija. 

— Iš tikrųjų tai dar negalvojau. Nors atrodo, kad toks vardas tinkamas. 

— Negaliu sugalvoti geresnio, - pripažino Ranekas. 

— Ką tu manai, Vilke? - pasiteiravo Aila. Ji vilkiuką iškėlė ir ėmė jį 
nužiūrinėti. Mažylis nekantriai pasirangė ir lyžtelėjo jos veidą. Visi nusi- 
šypsojo. 

— Manau, jam patinka, - pastebėjo Latija. 

— Tu tikrai pažįsti gyvūnus, Aila, - tarė Ranekas, o paskui, žvelgdamas 
klausiamu žvilgsniu, pridūrė: - Tiesa, norėčiau tavęs šio to paklausti. Iš 
kur žinojai, kad arkliai jo nesužeis? Vilkų gaujos medžioja arklius, o aš 
mačiau, kaip arkliai užmuša vilkus. Jie mirtini priešai. 

Aila kiek parylėjusi atsakė: 

— Nesu tikra. Tiesiog žinojau. Gal dėl Mažylio? Urviniai liūtai taip 
pat žudo arklius, tačiau reikėjo pamatyti Yhaha su mažuoju liūtuku. Ji jį 
saugojo kaip tikra motina ar bent jau teta. Yhaha žinojo, kad vilkiukas jos 
nesužeis, Lenktynininkas, regis, irgi. Manau, jei pradedi nuo mažumės, 
dauguma gyvūnų gali tapti draugais, taip pat ir žmonių draugais. 

— Ar todėl Yhaha su Lenktynininku yra tavo draugai? — pasiteiravo 
Latija. 

- Taip, aš taip manau. Mes turėjome laiko priprasti vieni prie kitų. Šito 
reikia ir Vilkui. 

— Kaip manai, jis gali priprasti ir prie manęs? - paklausė Latija su tokiu 
troškimu, kad Aila nusišypsojo, atpažinusi tą jausmą. 

- Štai, — tarė ji, tiesdama mažylį mergaitei, — palaikyk. 

Latija rankomis apglėbė šiltą besiranganųį padarėlį, paskui palenkė 
skruostą, kad pajustų, koks minkštas pūkuotas jo kailiukas. Vilkiukas pa- 
laižė ir ją, vadinasi, įtraukė į savo gaują. 

— Man regis, aš jam patinku, - pareiškė Latija. - Jis ką tik mane pabu- 

Aila šypsojosi išvydusi tokią džiaugsmingą reakciją. Ji žinojo, kad vil- 
kiukams toks draugiškumas natūralus; regis, žmonės negali tam atsispirti, 
kaip ir suaugę vilkai. Tik paūgėję vilkai tampa drovesni, įtaresni ir šalinasi 
nepažįstamųjų. 

Jaunoji moteris smalsiai stebėjo mažylį Latijos rankose. Vilko plaukas 
vis dar buvo būdingas jaunikliams, be šešėlių, tamsiai pilkos spalvos. Tik 
vėliau atsiras tamsios ir šviesios juostos, būdingos tipiniam suaugusio vil- 
ko plaukui, jei apskritai atsiras. Jo motina buvo visa juoda, netgi tamsesnė 
nei jauniklis, ir Ailai buvo smalsu, kokios spalvos bus Vilkas. 

Visi pasuko galvas pasigirdus Krosijos riksmui. 

— Tavo pažadai nieko nereiškia! Žadėjai mane gerbti! Žadėjai, kad aš 
visada būsiu laukiama, nepaisant nieko! 

- Žinau, ką pažadėjau. Man nereikia priminti! - šaukė Frebekas. 

Ginčas nebuvo netikėtas. Ilgomis žiemomis pakakdavo laiko gamin- 
ti ir taisyti įvairius daiktus, drožinėti ir austi, pasakojimams ir dainoms, 
žaidimams ir muzikai. Atsiduoti visiems, kad ir išgalvotiems laisvalaikio 
užsiėmimams ir pramogoms. Vis dėlto ilgajam sezonui einant į pabaigą 
ateidavo metas, kai dėl ankšto gyvenimo įsiplieksdavo konfliktai, kildavo 
susierzinimas. Dėl užslėpto konflikto tarp Frebeko ir Krosijos susiklostė 
tokie įtempti santykiai, kad dauguma žmonių nujautė neišvengiamą pro- 
trūkį. | 

— O dabar nori, kad išeičiau. Aš motina, neturinti, kur eiti, o tu mane 
išvarai. Ar tai vadini pažado tesėjimu? 

Žodžių kova sklido visu koridoriumi ir netrukus visa jėga pasireiškė 
prie mamuto židinio. Vilkiukas, triukšmo ir sambrūzdžio išgąsdintas, išsi- 
rangė iš Latijos rankų ir dingo jai dar nepamačius, kur jis nubėgo. 

— Aš tesiu pažadus, - aiškino Frebekas. - Blogai mane išgirdai. Norė- 
jau pasakyti, kad... — tada jis jai pažadėjo, tačiau nežinojo, ką reikš gyventi 
su sena ragana. 

„Jeigu tik galėčiau turėti Fraliją ir nereikėtų taikstytis su jos motina“, — 
galvojo jis dairydamasis ir stengdamasis sugalvoti kokį būdą išlįsti iš kam- 
po, į kurį Krosija jį užspeitė. 

— Turėjau omeny, kad... - jis pastebėjo Ailą ir įsmeigė akis tiesiai į ją. — 


Mums reikia daugiau erdvės. Gervės židinys mums nepakankamai didelis. 

O ką reikės daryti, kai kūdikis pasirodys? O prie šito židinio daugybė vie- 
tos, netgi gyvūnams! 

— Tai ne gyvūnams. Mamuto židinys buvo tokio paties dydžio dar prieš 
Ailai pasirodant, - stojosi Ailos ginti Ranekas. — Čia renkasi visa stovykla, 
jis turi būti didesnis. Vis tiek būna sausakimšas. Negali turėti tokio didelio 
židinio. 

— Ar prašau tokio didelio? Tik sakau, kad mūsiškis nepakankamai di- 
delis. Kodėl Liūto stovykla stato patalpas gyvūnams, o ne žmonėms? 

Daugiau žmonių rinkosi pažiūrėti, kas vyksta. 

— Negali paimti erdvės iš mamuto židinio, - pareiškė Digija, užleisda- 
ma į priekį senąjį šamaną. - Pasakyk jam, Mamuta. 

— Niekas nestato namų Vilkui. Jis miega krepšyje prie jos galvūgalio, - 
nuosaikiu tonu pradėjo Mamuta. - Leidi suprasti, kad Aila turi visą šitą 
židinį. Iš tikrųjų ji turi labai mažai erdvės, kurią galėtų pavadinti sava. 
Žmonės čia susirenka nepriklausomai nuo to, ar vyksta kokios apeigos, 
ypač vaikai. Čia visada kas nors būna, įskaitant Fraliją ir jos vaikus. 

— Sakiau Fralijai - man nepatinka, kad ji čia leidžia tiek daug laiko, 
tačiau ji sako, kad jai reikia daugiau erdvės savo darbams išsidėlioti. Fralija 
neateitų čia dirbti, jei turėtų pakankamai vietos prie savo židinio. 

Fralija išraudo ir grįžo prie gervės židinio. Sakė šitaip Frebekui, tačiau 
tai nebuvo tikra tiesa. Jai patiko leisti laiką prie mamuto židinio kitų žmo- 
nių draugijoje ir dėl to, kad Ailos patarimai padėjo jai sudėtingo nėštumo 
metu. Dabar Fralija pajuto, kad turėtų laikytis nuošaliai. 

— Šiaip ar taip, kalbu ne apie vilką, — tęsė Frebekas, — nors niekas ma- | 
nęs neklausė, ar noriu dalytis žemine su tuo žvėrimi. Tik dėl to, kad vienas 
asmuo nori čia temptis visokius gyvius, nesuprantu, kodėl turėčiau su jais 
gyventi. Nesu gyvulys, neužaugau su gyvuliais, tačiau šičia gyvuliai verti- 
nami labiau nei žmonės. Visa stovykla pastatė atskirą patalpą arkliams, o 
mes įsprausti į mažiausią žeminės židinį! 

Kilo triukšmas, kai visi ėmė šaukti vienu metu, mėgindami būti iš- 
girsti. 

— Ką nori pasakyti sakydamas „mažiausias žeminės židinys“? — šėlo 
Tornekas. - Mes turime ne daugiau erdvės nei tu, gal ir dar mažiau, o žmo- 

— Tiesa, - patvirtino Tronija. Manuvas niršiai lingavo galvą jai pritar- 
damas. 

— Niekas neturi daug erdvės, - tarė Ranekas. 

— Jis teisus! — vėl pritarė Tronija, tik pikčiau. - Manau, netgi liūto ži- 
dinys yra mažesnis nei tavo, Frebekai, o ten gyvena daugiau žmonių, ir 
dar didesnių. Jie tikrai susispaudę. Gal jiems turėtų atitekti kiek erdvės iš 
virimo židinio. Jei kuris židinys ir nusipelnė to, tai jie. 

- Liūto židinys neprašo daugiau erdvės, - pabandė pasakyti Nezė. 

Aila dairėsi tai į vienus, tai į kitus nepajėgdama suprasti, kaip visa sto- 
vykla staiga įsivėlė į rėksmingą ginčą. Ji jautė, kad kažkokiu būdu visa kaltė 
tenka jai. 

Staiga nuskardeno garsus maurojimas, kuris įveikė visą bruzdesį ir visus 
nutildė. Viduryje židinio valdinga poza, plačiai išskėtęs kojas, stovėjo Ta- 
lutas. Dešinėje rankoje jis laikė paslaptingai išpuošrą, ilgą, tiesią mamuto 
ilties lazdą. Prie jo priėjusi Tulija dar labiau sustiprino valdžios įspūdį. Aila 
net pabūgo galingos poros. 

— Atsinešiau kalbėjimo lazdą, - pareiškė Talutas, iškėlęs lazdą ir ją kra- 
tydamas, kad visiems būtų aišku. - Aptarsime problemą taikiai ir bešališ- 
kai ją išspręsime. 

— Motinos vardu, tegu nė vienas neišniekina kalbėjimo lazdos, - pri- 
dūrė Tulija. — Kas kalbės pirmas? 

— Manau, tegu pirmas kalba Frebekas. Jis iškėlė problemą. 

Aila traukėsi į kraštą, stengdamasi atitolti nuo triukšmingai šūkaujan- 
čių žmonių. Ji pastebėjo, kad Frebekas, regis, sutriko ir nervinasi dėl viso 
nedraugiško dėmesio, sutelkto į jį. Raneko pastaba leido suprasti, kad vi- 
sas šitas nesusipratimas — jo kaltė. Aila, truputį pasislėpusi už Danugo, 
tikriausiai pirmą kartą atidžiai tyrinėjo Frebeką. 

Jis buvo vidutinio ūgio, gal kiek žemesnis. Dabar, tai pastebėjusi, ji pa- 
galvojo, kad yra tikriausiai kiek aukštesnė už jį. Ji buvo kiek aukštesnė ir 
už Barzeką, o ūgiu tikriausiai prilygo Vaimezui. Ji buvo taip įpratusi būti 
už visus aukštesnė, kad anksčiau nekreipė į tai dėmesio. Frebeko plaukai 
buvo šviesiai rudi, truputį praretėję; akys — vidutiniškai žydro atspalvio, o. 
tiesūs, lygūs bruožai neturėjo jokių trūkumų. Jis buvo įprastai atrodantis 


vyriškis. Aila negalėjo rasti nieko, kas skatintų jo agresyvų, įžeidų elgesį. 

Augdama Aila svajodavo būti tokia panaši į kitus gentainius, kaip kad Fre- 
bekas buvo panašus į savo žmones. 

Kai Frebekas žengė pirmyn ir paėmė kalbėjimo lazdą iš Taluto, Aila 
akies kampučiu pastebėjo piktdžiugiškai išsišiepusią Krosiją. Žinoma, se- 
nąją galima bent iš dalies kaltinti dėl Frebeko veiksmų, tačiau argi tai vis- 
kas? Turėjo būti šis tas daugiau. Aila pasidairė Fralijos, tačiau tarp žmonių, 
susirinkusių prie mamuto židinio, jos nebuvo matyti. Paskui ji pastebėjo, 
kad nėščioji viską stebi iš gervės židinio. 

Frebekas kelis kartus atsikrenkštė, tada stvėrė kaulo lazdą ir tvirtai ją 
suėmęs prakalbo. 

— Taip, aš turiu problemą, - jis nervingai apsidairė, tada nutaisė rūstų 
žvilgsnį ir atsistojo tiesiau. - Turiu omeny, problemų turi gervės židinys. Ne- 
pakanka vietos. Neturime vietos dirbti, tai mažiausias židinys žeminėje... 

— Ne mažiausias. Jūsiškis didesnis nei mūsų, - nesusivaldžiusi išrėkė 
Tronija. 

"Iulija ją griežtu žvilgsniu sudraudė. 

— Turėsi progos pakalbėti, Tronija, kai Frebekas pabaigs. 

"Ironija išraudo ir atsiprašydama sumurmėjo. Jos sutrikimas tarsi sutei- 
kė Frebekui drąsos. Jo stovėsena tapo dar agresyvesnė. 

— Dabar mes neturime pakankamai vietos, Fralijai nepakanka vietos 
dirbti ir... Krosijai reikia daugiau erdvės. O netrukus atsiras dar vienas 
žmogus. Manau, mes turėtume turėti daugiau erdvės, - Frebekas atidavė 
lazdą Talutui ir žengė atgal. 

— Tronija, dabar tu gali pasisakyti, - pasiūlė Talutas. 

— Nemanau... aš tiesiog... Ką gi, tikriausiai kalbėsiu, — tarė ji, žengė pir- 
myn ir paėmė lazdą. 

— Mes neturime daugiau vietos nei gervės židinys, o žmonių lygiai tiek 
pat, - paskui ji pridūrė, mėgindama pasitelkti į pagalbą Talutą: - Man 
regis, netgi liūto židinys mažesnis... 

— Tai nesvarbu, Tronija, - pertraukė Talutas. - Liūto židinys neprašo 
daugiau erdvės ir mes nesame pakankamai arti gervės židinio, kad mus pa- 
veiktų Frebeko troškimas turėti daugiau vietos. Jūs, šiaurinio elnio židinys, 
turite teisę kalbėti, nes pokyčiai gervės židinyje, labiausiai tikėtina, lems 


jūsiškės erdvės pokyčius. Ar dar ką nori pridurti ? 

— Ne, nemanau, - atsakė Tronija purtydama galvą ir atidavė jam laz- 
dą. 

— Dar kas nors? 

Jondalaras troško pasakyti ką nors, kas padėtų išspręsti konfliktą. Deja, 
jis buvo pašalietis ir jautė, kad jam ne vieta kištis. Jis norėjo būti šalia Ailos 
ir dabar dar labiau gailėjosi, kad perėjo miegoti kitur. Jis beveik apsidžiau- 
gė, kai į priekį žengė ir kaulo lazdą paėmė Ranekas. Kažkam reikėjo Ailą 
užtarti. 

— Tai nėra labai svarbu, tačiau Frebekas perdeda. Negaliu pasakyti, rei- 
kia ar ne jiems daugiau vietos, tačiau gervės židinys nėra mažiausias židi- 
nys žeminėje. Ta garbė atiteko lapės židiniui. Na, mes tik dviese, ir esame 
viskuo patenkinti. 

Pasigirdo murmėjimas, Frebekas spoksojo į raižytoją. Abu vyrai nieka- 
da nerado bendros kalbos. Ranekas visada jautė, kad jie mažai turi ką ben- 
dra ir buvo linkęs Frebeką ignoruoti. Frebekas priėmė tai kaip panieką, ir 
tame buvo šiek tiek tiesos. Ypač nuo tada, kai jis pradėjo laidyti menkina- 
mas pastabas Ailai, Ranekas pernelyg nevertino Frebeko. 

Talutas, mėgindamas užbėgti už akių dar vienam bendram ginčui, pa- 
kėlė balsą ir kreipėsi į Erebeką. 

— Kaip, tavo manymu, reikėtų pakeisti žeminės erdvę, kad jums atsiras- 
tų daugiau vietos? — ir padavė jam ilgą kaulo lazdą. 

— Niekada nesakiau, kad noriu atimti vietos iš šiaurinio elnio židinio, 
tačiau man atrodo, kad jei kai kurie žmonės turi vietos gyvuliams, išeina, 
kad jie turi erdvės daugiau, nei jiems reikia. Prie žeminės pastatytas visas 
priestatas arkliams, tačiau niekam, regis, nerūpi, kad pas mus netrukus 
atsiras dar vienas žmogus. Galbūt daiktus būtų galima patraukti.... - užsi- 
kirsdamas baigė Frebekas. Jis nebuvo patenkintas pamatęs, kad kalbėjimo 
lazdos siekia Mamuta. 

— Ar siūlai, kad tam, jog gervės židiniui atsirastų daugiau erdvės, šiau- 
rės elnio židinys turėtų persikraustyti prie mamuto židinio? Jiems būtų la- 
bai nepatogu. O dėl čia dirbti ateinančios Fralijos, juk neketini jos įkalinti 
prie gervės židinio? Būtų nesveika, ir ji netektų draugijos, kurią čia randa. 
Taip ir numatyta, kad savo darbus ji atsineštų čia. Šis židinys yra skirtas 


suteikti patalpas darbams, kuriems reikia daugiau erdvės nei jos yra prie 

kiekvieno židinio. Mamuto židinys priklauso visiems, o dabar jis kone per 
ankštas susirenkantiesiems. 

Kai Mamuta atidavė kalbėjimo lazdą Talutui, Frebekas atrodė kiek nu- 
rimęs. Jis vėl pasišiaušė, kai lazdą paėmė Ranekas. 

— Kalbant apie arklių priestatą, visiems bus naudos iš naujos erdvės, 
ypač kai iškasime saugojimo rūsius. Netgi dabar ne vienam atsirado pa- 
togus įėjimas. Pastebėjau, kad pats ten laikai viršutinius darbužius ir nau- 
dojiesi dažniau nei pagrindiniu išėjimu, Frebekai, - tarė Ranekas. - Be 
to, kūdikiai yra maži. Jie neužima daug vietos. Nemanau, kad jums reikia 
daugiau erdvės. 

— Iš kur tu žinai? —- pertraukė jį Krosija. - Prie tavo židinio niekas nie- 
kada negimė. Kūdikiai užima vietos, ir kur kas daugiau, nei tau atrodo. 

Tik viską išsakiusi Krosija susivokė, kad pirmą kartą gyvenime stojo 
į Erebeko pusę. Ji susiraukė, paskui nusprendė, kad jis tikriausiai teisus. 
Gal jiems tikrai reikia daugiau vietos. Tiesa, kad mamuto židinys yra su- 
sirinkimų vieta, tačiau atrodo, jog Aila gauna didesnį statusą dėl to, kad 
gyvena prie tokio didelio židinio. Nors visi laikė jį bendru, kai Mamuta 
gyveno čia vienas, dabar, išskyrus apeiginius susirinkimus, visi elgiasi taip, 
lyg jis būtų Ailos. Didesnė gervės židinio erdvė galėtų padidinti jos narių 
statusą. 

Regis, visi priėmė Krosijos įsikišimą kaip signalą pradėti bendrai kalbė- 
ti, tad supratingai susižvalgę Talutas su Tulija leido protrūkiui tekėti sava 
vaga. Kartais žmonėms reikia išsakyti savo nuomonę. Pertraukėlės metu 
Tulija sugavo Barzeko žvilgsnį ir, kai viskas aprimo, jis žengė į priekį ir pa- - 
reikalavo lazdos. Tulija pritariamai linktelėjo, tarsi numanytų, ką jis ketina 
pasakyti, nors jie tarpusavyje nesitarė. 

— Krosija teisi, — tarė jis linkteldamas jos pusėn. Ji atsistojo tiesiau, pri- 
ėmė pripažinimą ir jos nuomonė apie Barzeką pagerėjo. - Kūdikiai užima 
vietos, kur kas daugiau vietos, nei atrodo. Gal ir atėjo laikas šiokiems to- 
kiems pokyčiams, tačiau nemanau, kad vietą turėtų užleisti mamuto židi- 
nys. Gervės židinio poreikiai auga, tačiau tauro židinio poreikiai mažesni. 
Tarnegas išėjo gyventi į savo moters stovyklą, o netrukus jiedu su Digija 
pradės naują stovyklą. Tada ir ji išeis. Todėl tauro židinys, suprasdamas 


augančios šeimos poreikius, užleis šiek tiek vietos gervės židiniui. 

— Ar tai tave tenkina, Frebekai? — pasiteiravo Talutas. 

— Taip, - atsakė Frebekas, nelabai suvokdamas, kaip derėtų reaguoti į 
tokį netikėtą įvykių posūkį. 

— Tada aš paliksiu judviem išsiaiškinti ir susitarti, kiek erdvės atiduos 
tauro židinys. Manau, kad būtų teisinga pakeitimus daryti tik tada, kai 
Fralija pagimdys. Ar sutinki? 

Frebekas linktelėjo. Jis vis dar buvo priblokštas greito problemos spren- 
dimo. Ankstesnėje stovykloje jis nė nebūtų drįsęs svajoti apie galimybę 
prašyti daugiau erdvės; jei būtų paprašęs, būtų išjuoktas. Jis neturėjo pri- 
vilegijų, statuso tokiems reikalavimams kelti. Kai prasidėjo ginčai su Kro- 
sija, jam nė galvoj nebuvo didesnis gyvenamasis plotas. Jis tik užčiuopė 
kažkokį būdą atsakyti į jos geliančius, nors ir teisingus kaltinimus. Dabar 
jis įtikinėjo save, kad erdvės stoka buvo visų ginčų priežastis, ir pirmą kartą 
ji stojo jo pusėn. Jis pajuto sėkmės virpulį. Jis laimėjo mūšį. Du mūšius: 
vieną su stovykla, kitą - su Krosija. Žmonėms skirstantis jis pamatė Barze- 
ką kalbantis su Tulija ir jam toptelėjo, kad derėtų jiems padėkoti. 

— Vertinu jūsų supratingumą, - tarė Frebekas vadei ir tauro židinio vy- 
rui. 

Barzekas, kaip ir derėjo, paneigė nuopelnus. Vis dėlto jis su Tulija būtų 
nepatenkinti, jei Frebekas nebūtų pripažinęs jo labui padarytų nuolaidų. 
Jie pernelyg gerai suprato, kad užleido kur kas daugiau nei kelias pėdas 
ploto. Susitarimas reiškė, kad gervės židinys yra vertas pelnyti tokią dova- 
ną iš vadės židinio, nors Tulija su Barzeku turėjo omenyje Krosijos ir Fra- 
lijos statusą, kai anksčiau tarpusavyje aptarinėjo židinių ribų pakeitimus. 
Vadė jau įvertino besikeičiančius abiejų šeimų poreikius. Barzekas netgi 
svarstė anksčiau iškelti šį klausimą, tačiau Tulija pasiūlė palaukti tinka- 
mesnio momento, galbūt pasiūlyti daugiau ploto kaip dovaną kūdikiui. 

Abu suprato, kada atėjo ta akimirka. Tereikėjo susižvalgyti ir linktelėti, 
perduoti signalą vienas kitam. Kadangi Frebekas ką tik pasiekė pergalę, 
gervės židinys turės taikytis prie ribų sureguliavimo. Barzekas kaip tik 
išdidžiai replikavo, kokia išmintinga yra Tulija, kai dėkodamas prisiarti- 
no Frebekas. Grįždamas į gervės židinį jis mėgavosi nutikimu, skaičiavo 
taškus, kuriuos jautėsi laimėjęs, tarsi tai būtų vienas tų žaidimų, kuriuos 

Tai ir buvo žaidimas, labai subtilus ir visiškai rimtas rangų žaidimas, 
kurį žaidžia visi socialūs gyvūnai. Tai yra metodas, pagal kurį gyvūnai 
išsirikiuoja — arkliai kaimenėse, vilkai gaujose, žmonės bendruomenė- 
se, — kad galėtų gyventi drauge. Žaidime kovoja dvi priešingos jėgos, abi 
vienodai svarbios išgyvenimui: individuali autonomija ir bendruomenės 
gerovė. Tikslas - pasiekti pusiausvyrą. 

Kartais ir tam tikromis aplinkybėmis individai gali būti beveik auto- 
nomiškai. Individas gali gyventi vienas ir nesirūpinti dėl rango, tačiau nė 
viena rūšis negali išgyventi be santykių tarp individų. Galutinė kaina būtų 
kur kas liūdnesnė nei mirtis. Tai būtų išnykimas. Kita vertus, visiškas in- 
divido pastovumas grupėje ne mažiau pražūtingas. Gyvenimas nėra statiš- 
kas ir nesikeičiantis. Be individualumo negali būti pokyčių, prisitaikymo 
ir natūraliai besikeičiančio pasaulio. Bet kurios nepajėgiančios prisitaikyti 
rūšys taip pat pasmerktos išnykimui. 

Žmonės gyvena bendruomenėmis, nesvarbu, ar mažomis dviejų žmo- 
nių, ar tokiomis didelėmis kaip pasaulis. Kad ir kokią formą pasirenka vi- 
suomenė, ji susidėlios pagal kažkokią hierarchiją. Visuotinai suprantamos 
mandagybės ir papročiai gali padėti sumažinti trintį ir įtampą, palaikyti 
tinkamą pusiausvyrą nuolat besikeičiančioje sistemoje. Kai kuriose situ- 
acijose daugumai individų nereikia aukoti daug asmeninės nepriklauso- 
mybės bendruomenės labui. Kitais atvejais bendruomenės poreikiai gali 
pareikalauti kraštutinės asmeninės individo aukos, netgi gyvybės. Viena 
nėra teisingiau už kita, viskas priklauso nuo aplinkybių; tačiau nė vienas 
kraštutinumas negali išsilaikyti pernelyg ilgai. Jokia sistema ilgai netvers, 
jei keletas žmonių reikš savo individualumą bendruomenės sąskaita. 

Aila dažnai pasijusdavo lyginanti genties ir mamutojų bendruomenes. 
Ji pradėjo nujausti šitą principą galvodama apie skirtingus Bruno ir Liūto 
stovyklų vadų lyderystės požymius. Ji matė, kaip Talutas deda kalbėjimo 
lazdą į įprastą vietą ir prisiminė, kad pirmą kartą atvykusi į mamutojų sto- 
vyklą pagalvojo, jog Brunas yra geresnis vadas nei Talutas. Brunas būtų 
paprasčiausiai priėmęs sprendimą ir kiti būtų paklusę jo įsakymui, nesvar- 
bu, ar patiktų jis jiems, ar ne. Nedaugelis netgi būtų sugalvoję svarstyti, ar 
vado nurodymas jiems patinka. Brunui niekad nereikėjo ginčytis ar šaukti. 


Aštrus žvilgsnis ar trumpa atžari komanda tučtuojau sulaukdavo dėmesio. 

Jai dingojosi, kad Talutas nekontroliuoja triukšmingų patenkintų žmo- 
nių, kad jie jo negerbia. 

Dabar ji nebebuvo tokia tikra. Jai atrodė, kad kur kas sudėtingiau va- 
dovauti grupei žmonių, kurie įsitikinę, kad visi, vyrai ir moterys, turi teisę 
pasisakyti ir būti išklausyti. Aila vis dar manė, kad Brunas yra geras savo 
bendruomenės vadas, tačiau jau abejojo, ar jis sugebėtų vesti šiuos žmones, 
taip laisvai reiškiančius savo pažiūras. Žeminėje tapdavo labai triukšmin- 
ga, kai visi nedvejodami išsakydavo savo nuomonę, tačiau Talutas nė karto 
neleido peržengti tam tikrų ribų. Nors jis tikrai buvo pakankamai stiprus, 
kad primestų savo valią žmonėms, jis pasirinko vadovautis bendru susita- 
rimu. Jis galėjo remtis tam tikromis sankcijomis ir papročiais, savo meto- 
dais reikalauti dėmesio, tačiau įtikinant reikėjo kirokio pobūdžio jėgos nei 
prievartaujant. Talutas pelnė pagarbą gerbdamas kitus. 

Eidama prie žmonių grupės, stovinčios prie laužo duobės, Aila nesą- 
moningai apsidairė ieškodama vilkiuko. Jo nepamačiusi nusprendė, kad 
žvėriukas surado kokią vietelę pasislėpti nuo sambrūzdžio. 

— „. Frebekas tikrai savo pasiekė, - kalbėjo Tornekas, - dėkui Tulijai 
ir Barzekui. 

— Aš džiaugiuosi dėl Fralijos, - tarė Tronija, kuriai palengvėjo sužino- 
jus, kad šiaurės elnio židiniui spaustis nereikės. - Viliuosi, kad tai Frebeką 
kuriam laikui nuramins. Šį kartą jis tikrai pradėjo didelį mūšį. 

— Man nepatinka tokios didelės kovos, - tarė Aila prisiminusi, jog šita 
kova prasidėjo dėl Frebeko nusiskundimo, kad jos gyvūnai turi daugiau 
erdvės nei jis. 

— Nesuk sau galvos, - patarė Ranekas. - Žiema buvo ilga. Tokiu metų 
laiku visada kas nors panašaus nutinka. Tai tik nedidelė priemonė jaudu- 
liui susikurti. 

— Jam nereikėjo kelti šitokio triukšmo dėl vietos, - įsiterpė Digija. — 
Girdėjau mamą su Barzeku kalbant apie tai gerokai anksčiau. Jie ketino 
suteikti gervės židiniui erdvės kaip dovaną Fralijos kūdikiui. Viskas, ko 
Frebekui reikėjo, tai paprašyti. 

— Štai kodėl Tulija tokia gera vadė, - pastebėjo Tronija. - Ji apgalvoja 
tokius dalykus. 


— Ji gera, ir Talutas šaunus, — pritarė Aila. 

— Taip, tikrai, - nusišypsojo Digija. - Todėl jis vis dar vadas. Niekas 
nelieka vadu ilgai, jei neužsitikrina žmonių pagarbos. Manau, Branagas 
bus toks pat šaunus. Jis galės mokytis iš Taluto, - šilti jausmai tarp Digijos 
ir jos motinos brolio siekė giliau nei formalūs giminystės santykiai, kurie, 
kartu su statusu ir motinos paveldu, jaunajai moteriai užtikrino aukštą sta- 
tusą tarp mamutojų. 

— O kas taptų vadu, jei Talutas nebūtų pelnęs pagarbos? - susidomėjo 
Aila. - Ir kodėl? 

— Na... a... - pradėjo Digija. 

Tada jaunuoliai atsisuko į Mamutą, ieškodami atsakymo į šitą klausi- 
mą. 

— Jei senas buvęs vadas perduoda aktyvų vadovavimą jaunesniam bro- 
liui ir seseriai, kurie buvo išrinkti, paprastai giminaičiams, būna mokymosi 
laikotarpis, paskui ceremonija. Tada senieji vadai tampa patarėjais, - pasa- 
kė šamanas ir mokytojas. 

— Taip. Šitaip ir Brunas padarė. Kai jis buvo jaunesnis, jis gerbė senąjį 
Zougą ir klausėsi jo patarimų. Kai paseno, atidavė lyderystę Braudui, savo 
moters sūnui. O kas nutinka, jei stovykla nustoja gerbti savo vadą? Jaunes- 
nį vadą? - labai susidomėjusi toliau klausinėjo Aila. 

— Pokyčiai nevyksta greitai, - tarė Mamuta. — Žmonės pamažu nustoja 
į jį kreiptis. Jie eitų kur nors kitur, pas kažką, kas sėkmingiau vadovautų 
medžioklei, geriau išspręstų problemas. Kartais vadovavimo tiesiog atsisa- 
koma, kartais stovykla suskyla, vieni nueina su nauju vadu, kai kurie pasi- 
lieka su senuoju. Vadai paprastai lengvai neužleidžia savo pozicijų ir ne- . 
perduoda valdžios. Tai gali sukelti problemų, netgi kovų. Tada sprendimo 
kreipiamasi į tarybą. Vadas ar vadė, vadovavę su žmogumi, kuris kelia pro- 
blemų arba laikomas atsakingu už problemas, retai pajėgūs pradėti naują 
stovyklą, nors ji pati... - Mamuta sudvejojo, ir Aila pastebėjo, kaip jis metė 
žvilgsnį į senąją gervės židinio moterį, kuri kalbėjosi su Neze. - Tas asmuo 
gali būti niekuo dėtas. Žmonėms reikia vadų, kuriais jie galėtų kliautis, ir 
nebepasitikima tais, kurie turi problemų arba patiria tragedijų. 

Aila linktelėjo. Mamuta žinojo, kad ji suprato ir tai, ką jis pasakė, ir tai, 
ką norėjo pasakyti. Pokalbis tęsėsi toliau, tačiau Ailos mintys vėl nuklydo 


prie genties. Brunas buvo geras vadas, tačiau ką jo gentis būtų dariusi, jei 

Braudas nebūtų toks buvęs? Jai buvo smalsu, ar jie pripažintų naują vadą 
ir kas juo galėtų būti. Turės daug laiko prabėgti, kol Braudo moters sūnus 
bus pakankamai suaugęs. 

Staiga Aila sunerimo. 

— Kur Vilkas? — pasiteiravo ji. 

Ji nematė žvėriuko nuo ginčo pradžios, ir niekas kitas jo nematė. Visi 
puolė ieškoti. Aila apieškojo savo lovos pakylą, paskui išnaršė visus židi- 
nio kampelius, netgi užuolaida užtrauktą patalpą su pelenų ir arklių mėšlo 
krepšiu, kurį ji buvo rodžiusi mažyliui. Jai pradėjo kilti panika, panaši į tą, 
kurią pajunta motinos dingus vaikui. 

— Štai jis, Aila, - jai palengvėjo išgirdus Torneką tai sakant. Drauge ji 
pajuto, kaip suspaudė skrandį, kai jis pridūrė: - Frebekas atneša. 

Ji kone sustingo iš nuostabos, kai pamatė ateinantį gervės židinio vyrą. 
Neji vienintelė spoksojo apstulbusi ir negalėdama patikėti tuo, ką mato. 

Frebekas, nė kartelio nepraleidęs progos sumenkinti Ailos gyvūnų ar jos 
pačios dėl ryšio su jais, švelniai apkabinęs glėbyje atnešė vilkiuką ir atida- 
vė jai. Moteris pastebėjo akimirkos dvejonę, atrodė, tarsi vyras su mažuoju 
skirtųsi nenoriai. Švelnesnio žvilgsnio Frebeko akyse Aila nebuvo mačiusi. 

— Tikriausiai jis išsigando, - ėmė pasakoti Frebekas. — Fralija sakė, kad 
jis inkšdamas atkūrė prie mūsų židinio. Nė nepastebėjo, iš kur jis atsirado. 
Ir vaikai kone visi ten buvo susirinkę, o Krisaveras užkėlė jį ant saugojimo 
pakylos prie savo lovos galvūgalio. Ten sienoje yra gili niša. Nueina toli į 
kalvą. Vilkas ją surado ir nuropojo iki pat galo, o paskui negalėjo išlįsti. 

— Tikriausiai prisiminė savo irštvą, - pastebėjo Aila. 

— Ir Fralija taip sakė. Jai buvo per sunku įlįsti jo ištraukti, ji dabar tokia 
didelė. Tikriausiai bijojo pasiklausiusi Digijos pasakojimo apie tai, kaip tu 
lindai į vilkų irštvą. Taip pat ji nenorėjo, kad lįstų Krisaveras. Kai aš ten 
nuėjau, įlindau į nišą ir paėmiau Vilką, - Erebekas parylėjo, o kai vėl pra- 
bilo, Aila jo balse išgirdo nuostabos gaidelę. - Kai jį pasiekiau, žvėriukas 
taip apsidžiaugė mane pamatęs, kad aplaižė visą mano veidą. Negalėjau jo 
sustabdyti. 

Frebekas pasirinko labiau nešališką ir atsainesnį toną norėdamas at- 
skleisti faktą, kad buvo sujaudintas savaime suprantamo išsigandusio vil- 

— Padėtas ant žemės Vilkas vėl pradėjo virkauti, taigi pakėliau jį, - susi- 
būrusiems aplink žmonėms pasakojo Frebekas. - Neįsivaizduoju, kodėl jis 
pasirinko gervės židinį ar mane ieškodamas saugios vietos. 

— Jis mano, kad stovykla yra jo gauja, žino, kad tu esi stovyklos narys, 
ypač, kai išnešei jį iš irštvos, kurią jis susirado, - atsakė Aila. 

Frebekas pasuko prie savo židinio pergalingo džiaugsmo apimtas. Jis 
jautė ir kažką gilesnio, kažkokią neįprastą šilumą, džiaugėsi, kad yra prii- 
mamas kaip lygus kitiems stovyklos nariams. Kiti jo neignoravo, nepasi- 
šaipė. Talutas visada išklausydavo, tarsi jis turėtų statusą, suteikiantį tokią 
teisę, o Tulija, pati vadė, pasisiūlė atiduoti dalį savo ploto. Netgi Krosija 
stojo į jo pusę. 

Frebekui gumulas atsistojo gerklėj pamačius Fraliją, didžiausią savo 
turtą, aukšto statuso moterį, kurios dėka visa tai tapo įmanoma; gražiąją 
nėščią moterį, kuri tuojau gimdys pirmą jo židinio kūdikį, židinio, kurį 
jam suteikė Krosija, gervės židinio. Frebekas susierzino išgirdęs, kad ni- 
šoje slepiasi vilkiukas, tačiau nuoširdi žvėrelio reakcija jį nustebino. Netgi 
naujasis vilkiūkštis jį pasveikino, o paskui norėjo, kad tik jis jį paguostų. O 
Aila pasakė, kad taip yra todėl, kad vilkas žino, jog jis yra Liūto stovyklos 
narys. Netgi Vilkas žino, kad čia jo vieta. 

— Na, dabar jūs geriau jį pasilaikykit, - perspėjo Frebekas, sukdamasis 
eiti, — ir stebėk jį. Jei neprižiūrėsi, vėl kur nuklys. 

Frebekui nuėjus, keletas netoliese stovėjusių žmonių visiškai sutrikę 
susižvalgė. 

— Tai bent pokytis! Įdomu, kas jam įgėlė? - nusistebėjo Digija. - Jei | 
nepažinočiau Frebeko, pamanyčiau, kad jam tikrai patiko Vilkas! 

— Nemanau, kad jis jo nekenčia, - pastebėjo Ranekas, jausdamas kaip 


niekada daug pagarbos gervės židinio vyrui. 


Keturkojai Motinos tvariniai Liūto stovyklos gyventojams iki šiol bū- 
davo arba maistas ir kailis, arba dvasių personifikacijos. Jie pažinojo gyvū- 
nus jų natūralioje aplinkoje, išmanė jų būdą ir migracijos kelius, žinojo, 
kur jų ieškoti arba kaip juos medžioti. Vis dėlto mamutojai nepažinojo 
atskirų gyvūnų, kol nepasirodė Aila su savo arkliais. 

Santykiai tarp Ailos ir arklių, o laikui bėgant - ir tarp kitų žmonių ir 
arklių nuolat kėlė nuostabą. Niekam niekada nė netoptelėjo, kad tokie gy- 
vūnai klausytų žmonių, kad juos galima išmokyti atsiliepti į švilpimą arba 
nešti raitelį. Vis dėlto, kad ir kokie įdomūs bei patrauklūs buvo arkliai, 
susidomėjimą jais nusvėrė stovyklos susižavėjimas vilkiuku. Mamutojai 
gerbė vilkus kaip medžiotojus, o kartais kaip priešininkus. Kartais vilką 
žmonės sumedžiodavo dėl žieminio kailio, kartais, nors ir labai retai, nuo 
vilko dantų žūdavo žmogus. Dažniausiai vilkai ir žmonės gerbė vieni kitus 
ir laikėsi atokiai. 

Mažyliai visada skleidžia ypatingą žavesį; toks įgimtas jų išgyvenimo 
būdas. Mažyliai, įskaitant ir gyvūnų jauniklius, paliečia kažkokią atsaką 
sukeliančią sielos stygą. O Vilkas — tuo vardu jis tapo žinomas - buvo 
neįprastai žavus. Nuo pat pirmos dienos pūkuotas tamsiai pilkas kamuo- 
liukas, ant netvirtų kojyčių svirduliuojantis po žeminę, pakerėjo žmonių 
giminę. Akivaizdžiam žvėrelio nuoširdumui buvo sunku atsispirti, ir ne- 
trukus jis tapo stovyklos numylėtiniu. 

Nors stovyklos žmonės to nesuvokė, pasitarnavo ir tai, kad žmonių 


ir vilkų įpročiai ne taip jau daug ir skiriasi. Ir vieni, ir kiti yra protingi, 

socialūs gyvūnai, kuriuos būrio viduje sieja visa apimantys, sudėtingi ir 
besikeičiantys santykiai, suteikiantys naudos grupei, kartu atsižvelgiant ir 
į individų poreikius. Dėl panašios socialinės struktūros ir tam tikrų cha- 
rakteristikų, kurios plėtojosi nepriklausomai žmonių ir kanidų bendruo- 
menėse, tarp vienų ir kitų buvo įmanomi unikalūs santykiai. 

Vilko gyvenimas prasidėjo neįprastomis, sudėtingomis aplinkybėmis. 
Būdamas vienintelis gyvas likęs vienišos vilkės, netekusios savo poros, va- 
dos mažylis, jis niekada nejuto vilkų gaujos artumo. Užuot saugiai jautęsis 
apsuptas vados bičiulių ar rūpestingų tetų ir dėdžių, kurie būtų likę greta 
mamai trumpam pasitraukus, jis patyrė vilkų jaunikliui nebūdingą viena- 
tvę. Vienintelis kitas žinomas vilkas buvo jo motina. Prisiminimai apie ją 
ėmė blukti jos vietą užėmus Ailai. 

Vis dėlto moteris buvo šis tas daugiau. Nusprendusi pasilikti ir auginti 
vilkiuką, ji tapo žmogiškąja puse ypatingo ryšio, kuris išsivystys tarp dvie- 
jų visiškai skirtingų rūšių — kanidų ir žmonių, ryšio, kuris turės ryškias ir 
ilgalaikes pasekmes. 

Net jei aplink būtų kitų vilkų, Vilkas buvo atskirtas per jaunas, kad su 
saviškiais užmegztų tinkamą ryšį. Mėnesio su trupučiu jis kaip tik būtų 
pradėjęs išeidinėti iš irštvos, kad pabendrautų su giminaičiais vilkais, su 
kuriais ir tapatintųsi visą gyvenimą. O jis atsidūrė Liūto stovykloje tarp 
arklių ir žmonių. 

Šis kartas buvo pirmas, tačiau ne paskutinis. Atsitiktinai ar numatytai, 
žinia pasklido: tai vėl nutiks, daugybę kartų, ne vienoje vietoje. Visų na- 
minių šunų veislių protėviai buvo vilkai ir iš pradžių jie išsaugojo esmines | 
vilkiškas savybes. Laikui bėgant ištisos vilkų kartos, gimstančios ir augina- 
mos žmonių aplinkoje, pradėjo skirtis nuo savo protėvių laukinių šunų. 

Gyvūnus, gimstančius su genetinės rūšies neatitinkančiais požymiais, 
pavyzdžiui, tamsaus plauko, su balta dėme, lenkta uodega, mažesnius ar 
didesnius, gauja paprastai nustumtų į nuošalę arba išvarytų iš būrio, tačiau 
žmonės neretai tokius labiausiai ir mėgo. Netgi genetiškai apsigimusius 
vilkus, pavyzdžiui, neūžaugas ar stambiakaulius milžinus, kurie laukinėje 
gamtoje nebūtų išgyvenę, juo labiau dauginęsi, žmonės pasilikdavo. Pama- 
žu neįprasti arba nuo normos nukrypę gyvūnai buvo veisiami, kad išliktų 


ir sustiprėtų tam tikros žmonių pageidaujamos savybės; taip daugumos 


Tau 


MAMUTŲ MEDŽIOTOJAI 


šunų išorinio panašumo į protėvius vilkus bemaž nebeliko. Išliko vilkams 
būdingas protas, budrumas, ištikimybė ir žaismingumas. 

Tarsi būtų gyvenęs vilkų gaujoje, Vilkas greitai perprato santykinę 
hierarchiją stovyklos viduje, tik jo statuso supratimas nevisiškai atitiko 
žmonių požiūrį. Nors Liūto stovyklos vadė buvo Tulija, Vilkui vyraujanti 
patelė buvo Aila; vilkų gaujoje moteriškasis lyderis buvo vados motina, 
kuri retai leisdavo kitoms patelėms atsivesti palikuonių. 

Niekas stovykloje tiksliai nežinojo, ką žvėris galvoja ar jaučia, ar aps- 
kritai jam kyla minčių ar jausmų, kuriuos galėtų suprasti žmonės. Tai ne- 
buvo svarbu. Mamutojai apie viską sprendė iš elgesio, o Vilko veiksmai 
neleido abejoti, kad jis beatodairiškai myli ir garbina Ailą. Kad ir kur ji 
būdavo, užtekdavo jai sušvilpti, spragtelti pirštais, kviečiamai mostelti ar 
net linktelti, jis jau tupėdavo prie jos kojų ir pakėlęs galvą garbinančiomis 
akimis nekantriai laukdavo menkiausio jos nurodymo. Žvėriukas visiškai 
nesidrovėjo savo reakcijų, buvo visiškai atlaidus kitų elgesiui. Jis nusižemi- 
nęs neviltingai inkšdavo, kai Aila jį subardavo, ir džiaugsmingai sukdavosi 
ratu, kai ji jo pasigailėdavo. Jis gyveno dėl jos dėmesio. Vilkas netverdavo 
džiaugsmu, kai ji su juo žaisdavo ar išdykaudavo, tačiau vien jį pakalbinusi 
ar paglosčiusi moteris sulaukdavo jausmingo lyžtelėjimo ar kokio kito aki- 
vaizdaus atsidavimo ženklo. 

Su visais kitais Vilkas buvo santūresnis. Daugumai jis rodė įvairiausio 
laipsnio draugiškumą ir palankumą, o žmonės stebėjosi, kad gyvūnas gali 
rodyti tiek skirtingų jausmų. Vilko reakcija į Ailą stiprino stovyklos įsi- 
tikinimą, kad moteris turi magiškų galių valdyti žvėris. Tai padidino jos 
statusą. 

Jaunajam vilkui buvo kiek sudėtingiau nustatyti, kas yra vyriškasis 
žmonių gaujos vadas. Vilkų gaujoje tą padėtį užėmė tas, kuriuo labiau- 
siai rūpinosi visi kiti vilkai. Sveikinimo ceremonija, kai patiną lyderį ap- 
supdavo kiti vilkai, nekantraujantys palaižyti jo snukį, pauostyti kailį ir 
prasibrauti artyn, neretai baigdavosi nuostabiu bendru staugimu, taip vi- 
suotinai patvirtinant jo lyderystę. Žmonių gauja tokio dėmesio nerodė nė 
vienam konkrečiam patinui. 

Vis dėlto Vilkas pastebėjo, kad du dideli keturkojai, šios taisyklių nesu- 


varžytos, nešabloniškos gaujos nariai, aukštą šviesiaplaukį pasveikina entu- 

ziastingiau nei kurį kitą, išskyrus Ailą. Be to, jo kvapas stipriai laikėsi aplink 
Ailos lovą ir greta, kur buvo ir Vilko krepšys. Nesant kitų užuominų pilkis 
linko pripažinti Jondalaro lyderystę. Jo polinkis sustiprėjo, kai draugiškai 
prisiartinęs prie to žmogaus sulaukė šilto ir žaismingo dėmesio. 

Pustuzinis kartu žaidusių vaikų buvo jo vados bičiuliai, ir Vilką daž- 
nai buvo galima surasti su jais, dažniausiai prie mamuto židinio. Išmokę 
tinkamai gerbti aštrius mažus dantukus ir neprovokuoti gynybinio krims- 
telėjimo vaikai išsiaiškino, kad Vilkas mėgsta būti liečiamas, glostomas ir 
myluojamas. Jis pakęsdavo netyčinį jausmų perteklių ir, atrodė, supranta 
skirtumą tarp Nuvijos, kuri myluodama jį truputį per stipriai suspausdavo, 
ir Brinano, kuris traukdavo už uodegos tik tam, kad išgirstų jį cyptelint. 
Pirmoji buvo pakančiai ištveriama, antrasis apdovanojamas pelnytu dan- 
tų grybštelėjimu. Vilkas mėgdavo žaisti, sugebėdavo įsiterpti į besiimi- 
nėjančiųjų vidurį. Vaikai greitai sužinojo, kad jis visada atneša numestus 
daiktus. Kad ir kur visi pavargę vaikai sukrisdavo į krūvą ir sumigdavo, 
vilkiukas dažnai būdavo tarp jų. 

Pirmą vakarą pažadėjusi niekad neleisti Vilkui nieko sužeisti Aila apsi- 
sprendė tikslingai ir dėmesingai jį mokyti. Yhaha pačioje pradžioje mokė 
atsitiktinai. Pirmą kartą Aila užsiropštė ant kumelės nugaros impulso pa- 
stūmėta ir nežinojo, kad toliau jodinėdama intuityviai mokėsi ją valdyti. 
Dabar ji jau išmanė signalus ir naudojo juos sąmoningai. Vis dėlto moteris 
dažniausiai valdė kumelę intuityviai ir buvo įsitikinusi, jog Yhaha paklūs- 
ta jos komandoms dėl to, kad pati to nori. 

Urvinį liūtą Aila dresavo šiek tiek tikslingiau. Radusi sužeistą jauni- 
klį jau žinojo, kad gyvūnus galima padrąsinti vykdyti jos norus. Pirmo- 
sios dresavimo pastangos buvo nukreiptos katiniškam, bet triukšmingam 
liūtuko prieraišumui suvaldyti. Ji dresavo meile, taip, kaip gentyje buvo 
auginami vaikai. Už švelnų elgesį ji atlygindavo meile ir tvirtai nustum- 
davo į šoną arba atsistojusi nueidavo šalin liūtui pamiršus įtraukti nagus 
ar per šiurkščiai žaidžiant. Kad ir koks susijaudinęs jis liuoktelėdavo link 
Ailos, kad ir kaip nevaldydavo entuziazmo, Mažylis išmoko sustoti jai 
ištiesus ranką ir griežtai ištarus „Stok!“ Jis taip gerai įsisavino pamokas, 
kad net suaugęs urvinio liūto patinas, kone to paties ūgio, tačiau sunkesnis 


už Yhaha, sustodavo išgirdęs Ailos komandą. O ji niekada nepamiršda- 

vo meiliai jį paglostyti ir pakasyti, o kartkartėmis ir švelniai apsikabinusi 
pasiraičioti ant žemės. Augdamas liūtukas išmoko daug - netgi medžioti 
kartu su Aila. 

Aila netrukus suprato, kad vaikams nepamaišys suprasti vilkų įpročius. 
Ji pradėjo pasakoti jiems istorijas apie tuos laikus, kai pati mokėsi medžio- 
ti ir tyrinėjo vilkus bei kitus mėsėdžius. Paaiškino mažiesiems, kad vilkų 
gaujose, kaip ir mamutojų stovykloje, yra vadas patinas ir vadė patelė, kad 
vilkai bendrauja tam tikromis pozomis, gestais ir šiek tiek balsu. Atsisto- 
jusi keturpėsčia parodė vado stovėseną: galva pakelta, ausys stačios, uode- 
ga tiesi, ir prie vado besiartinančio kito vilko pozą: kiek susigūžęs, lyžteli 
vado snukį. Be to, tobulai pamėgdžiodama garsus, ji parodė įspėjimą „atsi- 
trauk“ ir žaismingą elgesį. Dažnai pamokose dalyvaudavo ir pilkis. 

Vaikams tai patiko, neretai su tokiu pačiu malonumu klausėsi ir suau- 
gusieji. Netrukus vilkų signalai buvo įtraukti į mažųjų žaidimus, tačiau nė 
vienas nenaudojo jų geriau ir su didesniu supratimu kaip vaikas, kuris pats 
daugiausia kalbėjo ženklais. Tarp vilko ir mišrių dvasių berniuko užsimez- 
gė ypatingas ryšys, kuris nustebino stovyklos žmones ir privertė Nezę iš 
nuostabos linguoti galva. Raidagas ne tik naudojo vilkų signalus ir įtraukė 
daugumą garsų - atrodė, jis pasiekė dar daugiau. Stebintiems iš šalies ne- 
retai dingojosi, kad jiedu iš tikrųjų kalbasi, o jaunasis vilkas, regis, suprato, 
kad berniukui reikia ypatingo rūpesčio ir dėmesio. 

Nuo pat pradžių Vilkas prie Raidago mažiau dūko, buvo švelnesnis 
ir savišku, mažylišku būdu jį gynė. Išskyrus Ailą, Raidago draugiją Vilkas 
vertino labiausiai. Jei Aila būdavo užsiėmusi, pilkis ieškodavo berniuko, 
ir dažnai galima buvo jį surasti miegantį greta Raidago arba jam ant ke- 
lių. Aila ir pati nevisiškai suprato, kaip jiems taip gerai sekasi vienam kitą 
suprasti. Berniuko elgesį galėjo paaiškinti įgimtas Raidago gebėjimas skai- 
tyti subtilius vilko signalų niuansus, tačiau kaip vilkiukas žinojo silpno 
žmonių vaiko poreikius? 

Kartu su kitomis mažylio dresavimo komandomis Aila išvystė modi- 
fhkuotus vilkų signalus. Pirmiausia po kelių nelemtų nutikimų jis išmoko, 
visai kaip žmonės, naudotis krepšiu su mėšlu bei pelenais arba išeiti į lau- 
ką. Buvo stebėtinai nesunku. Vilką, regis, patį trikdė jo išmatos, jis visas 


susigūžė Ailos išbartas. Antroji pamoka buvo gerokai sudėtingesnė. 

Vilkas mėgo kramsnoti odą, ypač apavą, ir atrodė, jog atpratinti jį nuo to 
nebėra vilties. Kai tik nusikaltimo vietoje užklupusi Aila jį išbardavo, jis at- 
gailaudavo ir nusižeminęs prašydavo malonės. Deja, Vilkas nesidavė auklė- 
jimas ir grįždavo prie įpročio, kartais vos tik Aila nusisukdavo. Visų apavui 
iškilo pavojus, tačiau labiausiai - jos mėgstamoms minkštos odos kojinėms. 
Atrodė, Vilkas negali palikti jų ramybėje. Teko kabinti apavą aukštai, kur 
žvėris nepasiektų, kitaip kojinės būtų suplėšytos į skutelius. Maža to, kovo- 
dama, kad pilkis nekramtytų jos daiktų, Aila jausdavosi kur kas blogiau, kai 
jis sunaikindavo kieno kito turtą. Ji buvo atsakinga už tai, kad atsivedė jį į 
žeminę, ir jautė, kad bet kokia Vilko padaryta žala yra jos kaltė. 


Aila siuvo užbaigtą vėrinį prie baltos odos tunikos, kai prie lapės židi- 
nio išgirdo bruzdesį. 

— Ei, tu! Atiduok! - šūkavo Ranekas. 

Iš garsų Aila suprato, kad Vilkas vėl į kažką įsisuko. Atbėgusi pažiū- 
rėti, kokia bėda nutiko šį kartą, pamatė Raneką su Vilku, berampančius 
nudėvėtą batą. 

— Vilke, mesk! - paliepė ji, staigiai nuleisdama ranką prie pat jo snu- 
kio. Vilkiukas tučtuojau paleido batą, nuleidęs uodegą susigūžė ir priplo- 
jęs ausis maldaujamai suinkštė. Ranekas pasidėjo batą ant pakylos. 

— Tikiuosi, batas liko sveikas, - tarė Aila. 

— Nesvarbu, šitas senas, - šypsodamasis pasakė Ranekas ir susižavėjęs 
pridūrė: - "Iu tikrai pažįsti vilkus, Aila. Jis daro tiksliai tai, ką jam pasa- 
kai. 

— Tik tol, kol stoviu ir žiūriu, - atsakė ji, stebeilydama į žvėrį. Vilkas 
rangydamasis nenuleido nuo jos akių. - Vos nusisuksiu, jis įniks į kokį 
kitą daiktą, kurio žino, kad negalima liesti. Vos pamatęs mane ateinančią 
numes, tačiau nežinau, kaip jį išmokyti neliesti kitų žmonių daiktų. 

— Galbūt jam reikia kokio savo daiktelio, - pasiūlė Ranekas, paskui 
pažvelgė į Ailą švelniomis juodomis, žėrinčiomis akimis: - Arba ko nors 

Vilkiukas slinkosi prie jos ir inkšdamas prašė dėmesio. Galiausiai pra- 
radęs kantrybę kelis kartus viauktelėjo. 

— Lik čia! Ramiai! — nusivylusi sakomandavo Aila. Vilkas atsitraukė, 
atsigulė ir visiškai sugniuždytas pakėlė į ją akis. 

Ranekas kurį laiką stebėjo, tada pasakė Ailai: 

- Jis negali ištverti, kai tu juo nusivylusi. Nori žinoti, kad tu jį myli. 
Man regis, suprantu, kaip jis jaučiasi. 

Ranekas priėjo arčiau, o jo tamsios akys buvo tiesiog sklidinos šilumos 
ir poreikio, kurie anksčiau ją taip giliai palietė. Aila pajuto dilgčiojantį 
savo kūno atsaką ir sutrikusi atsitraukė. Paskui, kad paslėptų susijaudini- 
mą, pasilenkusi pakėlė vilkiuką. Mažius susijaudinęs lyžtelėjo jos veidą ir 
rangėsi iš laimės. 

— Matai, koks jis laimingas, kai žino, kad tau patinka? - pastebėjo Rane- 
kas. - Aš irgi būčiau laimingas, jei žinočiau, kad tau patinku. Ar patinku? 

— A... Žinoma, tu man patinki, Ranekai, - sutrikusi sumikčiojo Aila. 

Jis nušvito plačia šypsena, o jo akyse švystelėjo šelmiška ugnelė bei kaž- 
kas gilesnio. 

— Bus vienas malonumas parodyti, koks esu laimingas žinodamas, kad 
tau patinku, - tarė jis, priėjo arčiau ir apkabino ją per liemenį. 

— Aš tikiu, - tarė ji išsisukinėdama, - tau nereikia nieko rodyti, Rane- 
kai. | 

Ne pirmą kartą jis bandė prie jos prieiti. Paprastai tarsi pokštaudamas, 
kad ji suprastų, kaip jis jaučiasi. Kartu jis stengėsi suteikti galimybę išsisuk- 
ti nė vienam nepraradus orumo. Rimčiau spaudžiama Aila ėmė trauktis, 
panūdo sprukti. Ji nujautė, jog Ranekas prašys ateiti į jo lovą, ir nežinojo, 
ar pavyks atsakyti „ne“ vyrui, kuris liepia arba net tiesiogiai to reikalauja. 
Moteris suprato, jog turi teisę atsisakyti, tačiau paklusnumas vyrui buvo 
taip įsišaknijęs, kad ji nebuvo tikra, jog sugebės tai padaryti. 

— Kodėl ne, Aila? - eidamas šalia jos nenusileido Ranekas. - Kodėl ne- 
leidi man tavęs siekti? Juk dabar miegi viena. Neturėtum miegoti viena. 

Ji pajuto gailesčio antplūdį suvokusi, kad tikrai miega viena, tačiau nu- 
sprendė to neparodyti. 

— Nemiegu viena, - tarė ji ir iškėlė žvėriuką. - Vilkas miega su manimi, 


krepšyje štai čia, mano galvūgalyje. 

— Tai ne tas pats, - atkirto Ranekas. Jis kalbėjo rimtai ir neatrodė nusi- 
teikęs nusileisti. Paskui staiga sustojo ir nusišypsojo. Nenorėjo jos skubin- 
ti. Matė, kad ji nusiminusi. Ne tiek daug laiko praėjo nuo išsiskyrimo su 
Jondalaru. Geriau išsklaidyti įrampą. - Vilkas per mažas, kad tave sušildy- 
tų... Privalau pripažinti, kad jis patrauklus, - jausmingai pridūrė Ranekas 
ir paglostė vilkiuko galvą. 

Aila nusišypsojusi paguldė pilkį į krepšį. Tas tučtuojau iššoko, atsisė- 
dęs ant grindų pradėjo kasytis, paskui nukėblino prie maisto dubenėlio. 
Aila pradėjo lankstyti baltą tuniką, norėjo padėti ją nuošaliau. Ji glostė 
minkštą baltą odą ir baltus šermuonėlių kailiukus, tiesino mažytes uode- 
gėles juodais galiukais ir juto, kaip skrandis įsitempia, o gerklėje atsiranda 
gumulas. Akis gėlė nuo ašarų, kurias Aila mėgino suvaldyti. „Ne, tai ne tas 
pats, - galvojo ji. - Kaip gali būti tas pats?“ 

— Aila, juk žinai, kaip stipriai tavęs geidžiu, kaip labai tu man patin- 
ki, - stovėdamas už jos tarė Ranekas. - Argi nesupranti? 

— Manau, suprantu, - atsakė ji. Nenusisuko, tik užsimerkė. 

— Myliu tave, Aila. Suprantu, kad esi sutrikusi, tačiau noriu, kad žino- 
tum: pamilau tave vos išvydęs. Noriu gyventi su tavimi prie vieno židinio, 
noriu susijungti su tavimi. Noriu padaryti tave laimingą. Suprantu, kad 
tau reikia laiko pagalvoti. Neprašau, kad tuojau pat nuspręstum, tačiau pa- 
žadėk pagalvoti... Pagalvok, ar leisi man pabandyti padaryti tave laimingą. 
Ar pagalvosi ? 

Aila nudelbė akis į rankose laikomą baltąją tuniką, jos mintys pynėsi. 
„Kodėl Jondalaras nebenori sa manimi miegoti? Kodėl jis liovėsi mane 
lietęs, nebesidalija sa manimi malonumais, netgi kai miegojome kartu? 
Viskas pasikeitė, kai tapau mamutoja. Ar jis nenorėjo, kad būčiau įdukrin- 
ta? Jei nenorėjo, kodėl nepasakė? Gal norėjo? Juk sakė, kad nori. Maniau, 
jis mane myli. Gal persigalvojo? Tikriausiai daugiau nebemyli. Jis niekada 
neprašė susijungti. Ką darysiu, jei Jondalaras išvyks be manęs? - gumulas 
skrandyje sukietėjo į akmenį. - Ranekui aš patinku, jis nori man patikti. 
Jis gražus, linksmas, visada priverčia mane juoktis... Jis mane myli. O aš jo 
nemyliu. Norėčiau jį mylėti... Galbūt turėčiau pabandyti ?“ 

— Gerai, Ranekai, aš apie tai pagalvosiu, — tyliai tarė ji, tačiau kalbant 


gerklė įsitempė ir susopo. 

Jondalaras stebėjo, kaip Ranekas palieka mamuto židinį. Zelandonietis 
tapo stebėtoju, nors dėl to jautėsi sutrikęs. Nei šioje bendruomenėje, nei 
jo gimtuosiuose namuose suaugusiesiems nedera spoksoti arba pernelyg 
uoliai rūpintis kasdiene kito žmogaus veikla, o Jondalaras visada buvo itin 
jautrus socialiniams papročiams. Jis nerimavo, kad bus palaikytas mažvai- 
kiu, tačiau nieko negalėjo padaryti. Bandė tai nuslėpti, tačiau nuolat ste- 
bėjo Ailą ir mamuto židinį. 

Nerūpestinga raižytojo eisena ir džiaugsminga šypsena grįžtant prie 
lapės židinio Jondalaro širdį pripildė baimės. Zelandonietis suprato, kad 
Aila pasakė arba padarė kažką, kas privertė mamutoją šitaip spinduliuoti, 
o liguistos vaizduotės užvaldytas jis ėmė tikėtis blogiausio. 

Jondalaras žinojo, kad jam palikus mamuto židinį, Ranekas ten tapo 
nuolatinis svečias, ir kaltino save, kad pats sukūrė tokią galimybę. Svajojo, 
kad galėtų atsiimti žodžius, ištrinti visą kvailą ginčą, tačiau buvo įsitikinęs, 
kad ką nors taisyti jau per vėlu. Jis jautėsi bejėgis, tačiau tam tikra prasme 
palengvėjo būnant toliau nuo Ailos. 

Nors vyras pats sau to nepripažino, Jondalaro veiksmus lėmė daugiau 
nei paprastas troškimas leisti Ailai pasirinkti vyrą, kurio ji nori. Jis jautėsi 
toks įskaudintas, kad dalis jo troško suduoti smūgį atgal. Jei Aila galėjo jį 
atstumti, jis gali atstumti ją. Negana to, jis norėjo leisti sau pačiam pasirink- 
ti, pažiūrėti, ar galės įveikti savo meilę jai. Jis nuoširdžiai svarstė, ar nebūtų 
geriau jai pasilikti čia, kur yra priimta ir mylima, nei keliauti su juo į Zelan- 
doniją. Jis bijojo savo reakcijos, jei jo žmonės Ailą atstums. Ar jis panorės 
dalytis su ja atstumtųjų gyvenimu? Ar panorės išsikraustyti, vėl palikti savo 
žmones, ypač sukorus tokį ilgą kelią atgal? Ar jis taip pat ją atstums? 

Jei ji pasirinks mylėti ką nors kitą, tada jis bus priverstas ją palikti, ir ne- 
teks susidurti su galimai nemaloniu sprendimu. Tik nuo minties, kad Aila 
pamilsta ką nors kitą, taip susuko skrandį, kvapą užėmė toks neištveria- 
mas skausmas, kad jis nežinojo, ar pajėgtų tai pakelti, ar norėtų tai ištverti. 
Kuo Jondalaras labiau kovojo su savimi, kad neparodytų savo meilės, tuo 


savininkiškesnis ir pavydesnis darėsi, ir tuo labiau savęs už tai neapkentė. 

Bandymas surūšiuoti širokias galingas ir įvairias emocijas nieko gero 
nedavė. Jondalaras negalėjo valgyti ir miegoti, sulyso, atrodė nusikama- 
vęs. Drabužiai pakibo ant jo kaip ant rėmo. Jis negalėjo susitelkti, netgi 
prie dailaus naujo titnago gabalo. Kartais imdavo galvoti, ar nepraranda 
nuovokos, o gal yra apsėstas kokios pagiežingos tamsos dvasios? Jį draskė 
meilė Ailai, sielvartas, baimė jos netekti. Kas gali nutikti, jei jis jos nepa- 
leis? Jis negalėjo ramiai būti netoliese, bijojo prarasti savitvardą ir padaryti 
ką nors, ko vėliau tektų gailėtis. Vis dėlto Jondalaras negalėjo liautis ją 
stebėjęs. 

Liūto stovykla atlaidžiai žvelgė į nedidelį svečio netaktą. Nepaisant 
Jondalaro mėginimo tai nuslėpti, mamutojai nutuokė apie jo jausmus 
Ailai. Visa stovykla kalbėjo apie skausmingai nemalonią padėtį, kurioje 
atsidūrė trys jauni žmonės. Pašaliečiams problemos sprendimas atrodė 
gana paprastas. Aila su Jondalaru akivaizdžiai patinka vienas kitam, tai 
kodėl paprasčiausiai atvirai neiškloja, kaip jaučiasi, o paskui nepakviečia 
Raneko į bendrą sąjungą? Tik Nezė nujautė, kad viskas nėra taip parasta. 
Išmintinga, motiniška moteris jautė, kad Jondalaro meilė Ailai per daug 
stipri, kad delstų tik dėl kelių žodžių stokos. Tarp jaunuolių vyko kažkas 
gilesnio. Labiau nei kas kitas Nezė suprato ir Raneko meilės jaunajai mo- 
teriai gelmę. Ji netikėjo, jog šią situaciją galima išspręsti bendra sąjunga. 


Aila turės pasirinkti. 


Tarsi mintys turėtų pavergiančių galių, vos Ranekas paprašė Ailos pa- 
galvoti apie bendrą židinį ir iškėlė skausmingai akivaizdų faktą, kad ji da- 
bar miega viena, jaunoji moteris negalėjo galvoti apie nieką daugiau. Įsiki- 
busi įsitikinimo, kad Jondalaras pamirš jų šiurkštų apsižodžiavimą ir grįš, 
ypač todėl, kad kaskart metusi žvilgsnį link virimo židinio, pro atraminius 
polius ir daiktus, kabančius nuo lubų kituose židiniuose, ji spėdavo paste- 
bėti, kaip Jondalaras nusisuka. Aila vylėsi, kad jis vis dar pakankamai ja 
domisi, jeigu žvilgčioja jos kryptimi. Deja, sulig kiekviena vieniša naktimi 


jos viltys tirpo. 

„Pagalvok apie tai..“ Šie Raneko žodžiai aidėjo Ailos galvoje trupinant 
džiovintų varnalėšų ir paprastųjų šertvių lapus Mamutos arbatai nuo ar- 
trito. Aila vis mintijo apie nuolat besišypsantį tamsiaodį svarstydama, ar 
ji galėtų pasistengti jį pamilti. O vien nuo minties apie gyvenimą be Jon- 
dalaro imdavo sopėti skrandį. Įbėrusi šviežių gaulterijų ir užpylusi mišinį 
karštu vandeniu ji nunešė dubenį senoliui. 

Sulaukusi padėkos Aila nusišypsojo, tačiau atrodė susirūpinusi ir liū- 
dna. Visą dieną ji buvo išsiblaškiusi. Mamuta žinojo, kad ji liūdi Jondalarui 
išsikrausčius, ir troško jai padėti. Šamanas matė, kaip anksčiau ją kalbino 
Ranekas, ir svarstė, ar nepabandžius apie tai šnektelėti. Jis buvo įsitikinęs, 
kad Ailos gyvenime niekas nevyksta be tikslo. Mamuta neabejojo, kad da- 
bartinius sunkumus Motina sukūrė ne be priežasties, ir delsė kištis. Kad ir 
kokius išbandymus trejetas jaunuolių patiria, tai būtina. Senolis stebėjo, 
kaip Aila išeina į arklių priestatą, matė, kaip ji šiek tiek vėliau sugrįžo. 

Sužėrusi laužą Aila nuėjo prie lovos pakylos, nusirengė ir pasiruošė 
gultis. Laukė sunkus išbandymas - naktis žinant, kad Jondalaras nemie- 
gos greta. Ji užsiėmė visokiais smulkiais darbeliais, kad kuo vėliau įlįstų į 
kailius, nes žinojo, kad pusę nakties tysos atsimerkusi. Galiausiai iškėlė iš 
krepšio vilkiūkštį ir atsisėdusi ant lovos krašto mylavo, glostė ir kalbino 
šiltą, mylintį mažą gyvūnėlį, kol jis užmigo jos glėbyje. Paskui, paguldžiusi 
Vilką į krepšį, vėl paglostė, kol jis nurimo. Kad ištvertų be Jondalaro, Aila 
liejo meilę vilkui. 


Mamuta pabudo ir atsimerkė. Tamsoje jis sunkiai išskyrė miglotus si- 
luetus. Žeminėje buvo tylu — tvyrojo nakties tyluma, pripildyta švelnaus 
bruzdesio, gilaus kvėpavimo, tylaus miegančiųjų niurnėjimo. Šamanas 
lėtai pasuko galvą link laužo duobėje blyškiu raudoniu žėruojančių žari- 
jų mėgindamas nustatyti, kas jį pakėlė iš gilaus miego ir privertė visiškai 
atsibusti. Netoliese jis išgirdo įtemptą kvėpavimą ir slopinamą raudą, tad 
nustūmė apklotus į šalį. 


— Aila? Aila, ar tau skauda? - tyliai pasiteiravo Mamuta. 

Aila pajuto šiltą plaštaką prie savo dilbio. 

— Ne, - atsakė ji nuo įtampos prikimusiu balsu. Ji vis dar gulėjo nusisu- 
kusi į sieną. 

— Tu verki. 

— Atsiprašau, kad tave pažadinau. Turėjau būti tylesnė. 

— Ir buvai tyli. Ne triukšmas pažadino mane, o tavo poreikis. Motina 
mane pakvietė. Tau skauda. Tau gelia viduje, tiesa? 

Aila giliai, skausmingai atsikvėpė mėgindama nuslopinti verksmą, kuris 
baudėsi ištrūkti. 

— Taip, - atsakė ji ir atsisuko. Mamuta išvydo blausioje šviesoje žybsin- 
čias ašaras. 

— Tada verk, Aila. Neturėtum to laikyti viduje. Turi priežastį jausti 
skausmą, turi teisę verkti, - tarė šamanas. 

— Oi, Mamuta, - iš širdies gilumos iškūkčiojo ji. Ailai palengvėjo gavus 
leidimą liūdėti, tad vis dar stengdamasi verkti kuo tyliau, ji plyštančia širdi- 
mi liejo savo sielvartą. 

— Nesidrovėk, Aila. Dera išsiverkti, - kalbėjo senolis, sėsdamasis ant lo- 
vos krašto ir švelniai ją glostydamas. - Viskas susiklostys taip, kaip ir turėtų, 
kaip skirta. Viskas gerai, Aila. 

Galiausiai aprimusi Aila susirado minkštos odos skiautelę, nusišluostė 
veidą ir nosį, tada atsisėdo greta šamano. 

— Dabar jaučiuosi geriau, - tarė ji. 

— Visada geriau išsiverkti, kai jauti poreikį, tačiau tai dar ne viskas, Aila. 

Moteris palenkė galvą. 

— Suprantu, - tarė ji, tada atsisukusi pasiteiravo: - Tik kodėl? 

— Vieną dieną suprasi. Tikiu, kad tavo gyvenimą valdo galingos jėgos. 
Tau skirta ypatinga lemtis. Neši nelengvą naštą: tik pažiūrėk, tokia jauna, o 
kiek jau visko patyrei. Tavo gyvenimas nebus vien tik skausmas, tikrai patir- 
si didelių džiaugsmų. Tu esi mylima, Aila. Tu pritrauki meilę. Tai tau duota, 
kad padėtų nešti tavo naštą. Visada turėsi meilės... Gal net per daug... 

— Maniau, Jondalaras mane myli... 

— Nebūk tokia įsitikinusi, kad yra kitaip, tačiau tave myli daugybė žmo- 
nių, įskaitant ir šitą senį, - šypsodamasis pasakė Mamuta. Aila nusišypso- 


jo. - Netgi vilkas ir arkliai tave myli. Argi nepakanka mylinčių? 

— "Tu teisus. Iza mane mylėjo. Ji buvo mano motina. Nesvarbu, kad 
gimiau ne jai. Mirdama ji pasakė, kad mane mylėjo labiausiai iš visų... 
Krebas mane mylėjo... Nepaisant to, kad jį nuvyliau... Įskaudinau, - Aila 
akimirką nutilo. - Uba mane mylėjo... ir Durkas, - ji vėl nutilo. - Kaip 
manai, ar dar kada pamatysiu sūnų, Mamuta? 

Prieš atsakydamas šamanas patylėjo. 

— Kiek laiko praėjo nuo tada, kai jį matei? 

— Treji... Ne, ketveri metai. Jis gimė ankstyvą pavasarį. Buvo trejų, kai 
išėjau. Pagal amžių jis panašus į Raidagą... - staiga Aila įsmeigė akis į se- 
nąjį šamaną ir prabilo nuoširdžiausiai susijaudinusi: - Mamuta, Raidagas 
yra maišytas vaikas, kaip ir mano sūnus. Jei Raidagas gali čia gyventi, ko- 
dėl negalėtų Durkas? Tu nukeliavai į pusiasalį ir grįžai, kodėl aš negalė- 
čiau nueiti, susirasti Durką ir parsivesti jį čia? Ne taip.jau toli. 

Svarstydamas, kaip atsakyti, Mamuta suraukė antakius. 

— Negaliu atsakyti, Aila. Tik tu pati gali, tačiau privalai labai rūpes- 
tingai apsvarstyti prieš nuspręsdama, kas geriausia ne tik tau, bet ir tavo 
sūnui. Tapai mamutoja. Išmokai kalbėti mūsų kalba, sužinojai daug 
mūsų papročių, tačiau dar daug ką apie mūsų gyvenimo būdą tau reikia 
patirti. 

Aila nesiklausė kruopščiai parinktų šamano žodžių. Jos mintys jau 
šuoliavo pirmyn. 

— Jei Nezė pasiėmė vaiką, kuris net negali kalbėti, kodėl nepasiėmus 
tokio, kuris gali? Durkas išmoktų kalbą... Durkas būtų Raidago draugas... 
Durkas galėtų jam padėti, nubėgtų ką atnešti... Durkas geras bėgikas. 

Mamuta netrukdė entuziastingai vardyti Durko privalumų, kol Aila 
pati nutilo. Tada jis paklausė: 

— Kada ketini keliauti jo parsivesti, Aila? 

— Vos tik galėsiu. Šį pavasarį... Ne, pavasarį keliauti per sunku, per 
daug patvinusios upės. Turėsiu palaukti vasaros, - Aila patylėjo. - Gal ne. 
Šią vasarą vyksta genties susirinkimas. Jei nespėsiu prieš išeinant, turėsiu 
laukti, kol jie sugrįš. O jie parsives Urą... 

— Mergaitę, kuri pažadėta tavo sūnui? - pasitikslino Mamuta. 

— Taip. Po kelerių metų jie susiporuos. Genties vaikai auga greičiau 


nei kitų... Negu aš. Iza nemanė, kad kada tapsiu moterimi. Buvau tokia 


455 A 


JEAN M. AUEL 


lėta, palyginti su genties mergaitėmis... Ura bus moteris, pasiruošusi tu- 
rėti porą ir savo židinį, - Aila suraukė antakius. - Kai ją mačiau, ji buvo 
dar visai maža, kaip ir Durkas... Kai paskutinį kartą regėjau sūnų, jis 
buvo mažas berniukas. Netrukus taps vyru, aprūpins savo moterį, kuri 
turės vaikų. Aš neturiu poros. Mano sūnaus moteris turės vaikų anks- 
čiau už mane. 

— Ar žinai, kiek tau metų, Aila? 

— Tiksliai nežinau, tačiau visada skaičiuoju metus žiemos pabaigo- 
je, kaip dabar. Nežinau kodėl, - ji vėl suraukė antakius. - Spėju, atėjo 
laikas pridėti dar vienerius metus. Tai reiškia, kad turėčiau būti... — ji 
užsimerkusi susitelkė į skaitvardžius, - man dabar aštuoniolika metų, 
Mamuta. Aš senstu! 

— Buvai vienuolikos, kai gimė sūnus? — nustebo šamanas. Aila link- 
telėjo. - Pažinojau keletą mergaičių, kurios tapo moterimis devynerių 
ar dešimties, tačiau vis tiek labai jaunos. Latija dar net ne moteris, o eina 
dvyliktus. 

— Netrukus bus. Žinau, — pastebėjo Aila. 

— Tikriausiai neapsirinki. Ne tokia jau tu sena, Aila. Digija yra septy- 
niolikos, o susijungs tik per šių metų vasaros susirinkimą. 

— Teisingai, aš pažadėjau dalyvauti jos jungtuvėse. Negaliu eiti ir į 
vasaros susirinkimą, ir į genties susirinkimą, - Mamuta pastebėjo, kaip 
ji išblykšta. - Bet kuriuo atveju, negaliu eiti į genties susirinkimą. Netgi 
nesu tikra, ar galiu grįžti į gentį. Aš prakeikta. Mirusi. Netgi Durkas gali 
pamanyti, kad aš dvasia, ir išsigąsti. O, Mamuta, ką man daryti? 

— Turi labai rūpestingai apsvarstyti prieš nuspręsdama, kas geriau- 
sia, - pakartojo šamanas. Aila dėbtelėjo nusiminusi, ir jis nusprendė 
pakeisti temą. - Laiko turi pakankamai. Dar net ne pavasaris. Nors pa- 
vasario šventė ateis, nė mirktelti nespėsim. Ar pagalvojai apie tą ritualą 
su šaknimi? Ar norėtum jį įtraukti į pavasario šventę? 

Ailą nupurtė šaltukas. Sumanymas ją baugino, tačiau Mamuta bus 
šalia ir jai padės. Jis žinos, ką daryti. Senolis atrodo toks susidomėjęs, 
taip nori tai patirti. 


— Gerai, Mamuta. Taip, aš tai padarysiu. 


1 456 


MAMUTŲ MEDŽIOTOJAI 


Jondalaras netrukus pajuto, kad Ailos ir Raneko santykiai pasikeitė, 
nors nenorėjo to pripažinti. Stebėjęs juodu kelias dienas vyras jau nebe- 
galėjo paneigti, kad Ranekas tiesiog gyvena prie mamuto židinio, o Aila jį 
mielai sutinka ir jo buvimu džiaugiasi. Kad ir kaip Jondalaras stengėsi save 
įtikinti, kad taip geriausia ir kad jis teisingai pasielgė persikraustydamas, 
negalėjo palengvinti meilės praradimo skausmo ar įveikti nuoskaudos, 
kad yra atstumtas. Nepaisant fakto, kad būtent jis nuo Ailos pasitraukė ir 
savanoriškai atsisakė jos patalo ir draugijos, dabar jautėsi taip, lyg ji jį būtų 
atstūmusi. 

„Ilgai netruko, - galvojo Jondalaras. - Jau kitą dieną tas sukiojosi ap- 
linkui, o ji vos sulaukė, kol aš išeisiu, kad galėtų meiliai jį sutikti. Tikriau- 
siai tik ir laukė abudu, kol aš išeisiu, turėjau susiprasti... 

„Už ką ją kaltini, Jondalarai? Juk pats išėjai, - kalbėjo jis sau. - Ji ne- 
liepė tau išeiti. Po pirmo karto pas jį nė negrįžo. Ji tavęs laukė, buvo tau 
pasiruošusi, juk žinai... 

„Todėl dabar pasiruošusi jam. O jis nekantrus. Kas galėtų jį kaltinti? 
Gal taip ir geriau. Čia ji norima, mamutojai labiau pripratę prie plokščia- 
galvių... prie genties. O ji mylima... 

„Taip, ji mylima. Ar ne šito jai troškai, ne to linkėjai? Kad būtų priim- 
ta, kad kas nors ją mylėtų... 

„Aš ją myliu, - galvojo jis, kupinas skausmo ir sielvarto. - O, Motina! 
Kaip ištverti? Ji vienintelė moteris, kurią kada šitaip mylėjau. Nenoriu jos 
įskaudinti, nenoriu, kad kiti nuo jos nusisuktų. Kodėl ji? O, Doni, kodėl 
tai turėjo būti ji?“ 

„Gal turėčiau išeiti? Taip ir yra, išeisiu“, - tą akimirką, negalėdamas 
aiškiai mąstyti, nusprendė zelandonietis. 

Jis nudrožė prie liūto židinio ir pertraukė Talutą sa Mamuta, kurie ap- 
tarinėjo artėjančią pavasario šventę. 

— Išeinu, - sviedė Jondalaras kone pakvaišęs iš nevilties. - Ką galėčiau 
iškeisti į šiek tiek reikmenų? 


Vadas su šamanu supratingai susižvalgė. 

— Jondalarai, bičiuli mano, - tarė Talutas, plodamas jam per petį, - su 
džiaugsmu duosim tau visko, ko prireiks, tačiau dabar išeiti negali. Pava- 
saris artėja, tačiau pažvelk laukan, šėlsta pūga, o žiemos pabaigos pūgos 
pačios nirčiausios. 

Jondalaras nurimo ir suvokė, kad staigaus impulso apimtam išeiti neį- 
manoma. Nė vienas sveiko proto žmogus tokiu metu nepradėtų ilgos ke- 
lionės. 

Talutas pajuto, kaip įtampa Jondalaro raumenyse atsileidžia, ir kalbėjo 
toliau: 

— Pavasarį prasidės potvynis, o teks kirsti ne vieną upę. Be to, negali 
nusibelsti taip toli nuo namų, peržiemoti su mamutojais ir likti nemedžio- 
jęs mamutų su tikrais mamutų medžiotojais, Jondalarai. Grįžus daugiau 
tokia proga nebepasitaikys. Pirmoji medžioklė būna vasaros pradžioje, vi- 
siems suėjus į vasaros susirinkimą. Geriausias laikas leistis į kelionę būtų iš 
karto po to. Padarytum man didelę paslaugą, jei nutartum pabūti bent jau 
iki pirmosios mamutų medžioklės. Norėčiau, kad pats parodytum savo 
iečių mėtyklę. 

— Taip, žinoma, pagalvosiu, - tarė Jondalaras ir pažvelgė raudonplau- 


kiui vadui į akis. - Dėkui, Talutai. Tu teisus, dar negaliu išeiti. 


Mamuta sukryžiavęs kojas sėdėjo mėgstamoje apmąstymų vietoje, ant 
lovos pakylos, greta tos, kurią naudojo kaip atsarginių šiaurės elnių odų 
paklodžių, kailių ir kitokių paralų saugojimo vietą. Jis galvojo. Po tos nak- 
ties, kai buvo jos verksmo pažadintas, senolis kur kas geriau suprato Ailos 
neviltį dėl Jondalaro išėjimo. Jos baisus liūdesys paliko jam gilų įspūdį. 
Nors ji gebėjo nuslėpti savo jausmų mastą nuo daugumos žmonių, dabar 
jis sąmoningiau žvelgė į kai kurias jos elgesio smulkmenas, kurias anksčiau 
gal buvo pražiūrėjęs. Nors atrodė, kad Aila nuoširdžiai mėgaujasi Raneko 
draugija ir juokiasi iš jo pokštų, vis dėlto ji tvardėsi, o meilė ir dėmesys, 


kuriuos liejo Vilkui ir arkliams, slėpė paliktosios ilgesį. 

Mamuta ėmė atidžiau stebėti ilgšį zelandonietį ir jo elgesyje pastebėjo 
tą patį sielvartą. Jondalaras atrodė kupinas kankinančio nerimo, nors taip 
pat bandė jį slėpti. Kai nevilties vejamas jaunuolis pasišovė išeiti per pa- 
čią pūgą, senasis šamanas pradėjo būgštauti, kad iš baimės prarasti Ailą jo 
sveika nuovoka ima krikti. Senoliui, kuris taip artimai bendravo su Mutos 
ir jos deivių dvasių pasauliu, šitas potraukis atrodė gilesnis nei paprasta 
jaunuolių meilė. Gal Motina ir jam turi planų? Planų, į kuriuos įtraukta 
Aila? 

Nors Mamuta nenorėjo kištis, jis svarstė, kodėl Motina vis byloja, kad 
pati yra jėga, slypinti už abipusių Ailos ir Jondalaro jausmų. Šamanas buvo 
įsitikinęs, kad galiausiai Muta sudėlios aplinkybes pagal savo pageidavi- 
mus, tačiau šiuo atveju ji tikriausiai troško jo pagalbos. 

Mamutai šitaip svarstant, ar verta ir kaip išsiaiškinti Motinos norus, 
prie mamuto židinio akivaizdžiai ieškodamas Ailos atklydo Ranekas. Ma- 
muta žinojo, kad ji išsivedė vilkiuką pasijodinėti su Yhaha ir kurį laiką 
negrįš. Apsidairęs Ranekas pamatė besiartinantį senąjį šamaną. 

— Ar žinai, kur Aila, Mamuta? - pasiteiravo Ranekas. 

— Taip, lauke su gyvūnais. 

— Smalsu, kodėl kurį laiką jos nemačiau? 

— Pastaruoju metu tu dažnai ją matai. 

Ranekas išsišiepė. 

— Viliuosi ją matyti kur kas dažniau. 

— Ji ne viena čia atvyko, Ranekai. Argi Jondalaras neturi šiokių tokių 
pirmumo teisių? 

— Gal ir turėjo, kai pasirodė, bet jis pasidavė. Jis paliko židinį, - pareiš- 
kė Ranekas. Iš vyro tono Mamuta pajuto, kad jis teisinasi. 

— Neabejoju, kad juos vis dar sieja stiprūs jausmai. Nemanau, kad iš- 
siskyrimas truks amžinai, jei jų giliam prisirišimui bus suteikta galimybė 
augti, Ranekai. 

- Mamuta, jei siūlai man atsitraukti, apgailestauju. Jau per vėlu. Aš taip 
pat puoselėju Ailai stiprius jausmus, - nuo juntamų emocijų Raneko bal- 
sas užlūžo. - Mamuta, aš ją myliu, noriu su ja susijungti, sukurti su ja židi- 
nį. Jau laikas man įsikurti su moterimi, noriu prie savo židinio jos vaikų. 


Nebuvau sutikęs panašios į Ailą. Ji - viskas, apie ką aš svajojau. Jei pavyktų 

ją įkalbėti, norėčiau paskelbti mūsų pasižadėjimą per pavasario šventę, o 
vasaros susirinkime susijungti. 

— Ar tu tikrai būtent šito nori, Ranekai? - pasitikslino Mamuta. Jis 
mylėjo Raneką, suprato, kad Vaimezas labai apsidžiaugtų, jei tamsaus gy- 
mio berniukas, kurį jis atsigabeno iš kelionės, susirastų moterį ir įsikur- 
tų. - Yra daugybė mamutojų moterų, kurios mielai su tavimi susijungtų. 
Ką pasakysi apie tą dailią raudonplaukę, kuriai beveik pasižadėjai? Kuo 
ji vardu? Trisija? - Mamuta neabejojo, kad jei raudonis būtų matomas, 
Raneko veidas tviekstų. 

— Pasakysiu... Pasakysiu, kad apgailestauju. Niekuo negaliu padėti. Ne- 
noriu nieko kito, tik Ailos. Dabar ir ji mamutojė. Ji turėtų susijungti su 
mamutoju. Noriu, kad tai būčiau aš. 

— Jei tam skirta įvykti, Ranekai, - švelniai pastebėjo Mamuta, - taip 
ir bus, tačiau atsimink štai ką: renkiesi ne tu. Ir netgi ne ji. Ailą tikslingai 
pasirinko Motina, suteikė jai daug dovanų. Kad ir ką tu nuspręstum, kad 
ir ką pasirinktų ji, Muta pirmoji turi į ją teisių. Bet kuris vyras, kuris su ja 


susijungs, taip pat susijungs tikslingai. 


Šitai senovinei žemei nepastebimai keliant savo apledijusį šiaurietišką 
veidą arčiau didžiosios švytinčios žvaigždės, aplink kurią skriejo, netgi te- 
ritorijos arčiau ledynų pajuto švelnius šilumos bučinius ir ėmė lėtai vaduo- 
tis iš gilios, šaltos žiemos miego. Pavasaris iš pradžių budo nenoriai, pas- 
kui, su skuba metų laiko, kuriam skirta trumpai gyvuoti, pernelyg greitai 
nusimetė sušalusį kiautą, tad užliejo ir pažadino dirvą. 

Lašai, varvantys nuo šakų ir arkų pirmomis šiltesnėmis dienomis, šal- 
tomis naktimis sustingdavo į varveklius. Pamažu šiltėjant ilgi smailėjantys 
kotai augo, paskui atitrūkdavo nuo ledinių gniaužtų ir persmeigdavo su- 
sitraukusius ir papilkėjusius pusnių kauburius. Iš jų sunkėsi purvinas van- 
duo. Tirpstančio sniego ir ledo grioveliai, upeliukai ir upokšniai jungėsi 
į srautus, kurie išnešė šalčio sukauptą ir įkalintą drėgmę. Vanduo plūdo 
senais kanalais ir skrodėmis arba smulkiame liose prasigrauždavo naujus 
takus. Kartais žmonės patys raginiais kastuvais ar mamutų ilčių ssmtuvais 
iškasdavo kanalus ir jais nukreipdavo polaidžio vandenį. 

Ledo sukaustyta upė girgždėjo ir aimanavo stengdamasi nusimesti žie- 
mos gniaužtus, o tirpsmo srautai liejosi į dar nematomą srovę. Staiga, be 
jokio įspėjimo, aiškiai, kad išgirstų visi žeminės gyventojai, pokštelėjimu, 
o paskui dundančiu grumėjimu buvo paskelbta, kad ledas jau nebesulaiko 
plūstančio vandens srauto. Smagi, galinga srovė pagavusi skraidino ledo 
gabalus, lytys šokčiojo, panirdavo ir vėl iškildavo smaigaliu į viršų. Ledo- 
nešis žymėjo metų laikų pasikeitimą. 

Tarsi šaltis irgi būtų išneštas su potvyniu, taip pat kaip ir upė sting- 


dančios žiemos įkalinti mamutojai išsiliejo iš žeminės. Nors buvo tik kiek 

šilčiau, prislopintą gyvenimą viduje pakeitė energinga veikla lauke. Bet 
kokia dingstis išeiti į lauką buvo sutinkama džiaugsmingai, netgi pavasari- 
nis valymasis teikė malonumo. 

Pagal jų standartus, Liūto stovyklos žmonės buvo švarūs. Nors ledo ir 
sniego buvo gausu, vandeniui pasigaminti reikėjo ugnies ir didelių kuro 
atsargų. Tirpsmo vanduo buvo vartojamas ne tik virti ir gerti, dalis jo buvo 
sunaudojama praustis. Mamutojai reguliariai ėjo į pirtį. Asmeninės patal- 
pos paprastai būdavo gerai sutvarkytos, įrankiai ir rykai prižiūrimi, lengvi 
drabužiai, kuriuos žmonės vilkėjo viduje, buvo valomi šepečiais, o kartais 
skalbiami, visada gerai prižiūrėti. Vis dėlto žiemos pabaigoje tvaikas žemi- 
nėje tapdavo nepakeliamas. 

Prie to dvoko dar prisidėdavo laikomų, neretai kiek apgedusių produk- 
tų, virto, žalio, kartais pūvančio maisto kvapai; rūgštus degančių riebalų 
tvaikas, nes šviežių sustingusių taukų gabalai paprastai būdavo dedami į 
senas akmenines lempeles. Dvokė krepšiai su išmatomis, ne visada tučtuo- 
jau išnešami, bei talpyklos su šlapimu, kuris būdavo kaupiamas ir laikomas, 
kad veikiamas bakterijų suirtų ir virstų amoniaku. Smirdėjo žmonės. Nors 
pirtys buvo naudingos ir išvalydavo odą, jos nedaug tepadėjo šalinant na- 
tūralius kūno kvapus. Ne tokia buvo ir pirties paskirtis. Žmogaus kvapas 
buvo asmens identiteto dalis. 

Mamutojai buvo įpratę prie sodrių ir aitrių natūralių kasdienio gyve- 
nimo kvapų. Jų uoslė buvo gerai išvystyta ir pasitelkiama, kaip ir regėjimas 
bei klausa, kaupti žinioms apie aplinką. Netgi gyvūnų kvapai nebuvo lai- 
komi nemaloniais, mat jie taip pat buvo natūralūs. Orams šiltėjant, netgi. 
nosys, pripratusios prie kasdieniškų gyvenimo kvapų, pradėjo pastebėti 
dvidešimt septynių žmonių bendro gyvenimo uždaroje patalpoje pase- 
kmes. Taigi pavasarį buvo atitraukiamos užuolaidos žeminei išvėdinti, o 
per visą žiemą susikaupusios atliekos iškuopiamos ir išmetamos. 

Ailai tai reiškė išmėžti arklių priestatą. Arkliai gerai ištvėrė žiemą, ir 
Aila tuo labai džiaugėsi. Ji tuo nesistebėjo — stepiniai arkliai yra tvirti gy- 
vūnai, prisitaikę prie rūsčių ir atšiaurių žiemų. Nors teko patiems ieškotis 
pašaro, Yhaha su Lenktynininku galėdavo kada panorėję ateiti į prieglobs- 
tį, kur kas geresnį, nei galėtų rasti jų laukiniai giminaičiai. Be to, žmonės 


jiems duodavo vandens ir netgi šiek tiek pašaro. Laukiniai arkliai bręsta 

greitai, normaliomis sąlygomis tai būtina išgyvenimui, todėl Lenktyni- 
ninkas, kaip ir kiti panašiu metu gimę kumeliukai, visiškai suaugo. Nors 
bėgant laikui jis dar kiek sustambės, tai jau buvo tvirtas jaunas eržilas, šiek 
tiek didesnis už savo motiną. 

Pavasaris buvo stokos ir nepritekliaus metas. Kai kurių maisto produk- 
tų, ypač pamėgtų daržovių, atsargos buvo išsekusios, o ir viso kito suma- 
žėjo. Kritiškai įvertinę atsargas, visi buvo labai patenkinti, kad nusprendė 
eiti į tą paskutinę bizonų medžioklę. Jei būtų jos atsisakę, dabar pradėtų 
trūkti mėsos. Vis dėlto prisivalgę mėsos mamutojai likdavo nepasisotinę. 
Aila, prisiminusi pavasarinį stiprinantį gėrimą, kurį Iza ruošdavo Bruno 
genčiai, nusprendė truputį pagaminti ir mamutojams. Įvairiausių džiovin- 
tų žolių, įskaitant geležies turinčias rauktalapes rūgštynes ir nuo skorbuto 
saugančias erškėtrožes, nuoviras sumažino būtinų vitaminų stoką, pasi- 
reiškiančią dėl šviežio maisto trūkumo, tačiau nepašalino to maisto troš- 
kimo. Visi buvo išbadėję pirmųjų šviežių žalumynų. O Ailos medicinos 
žinių prireikė ne tik stiprinantiems gėrimams. 

Gerai izoliuotoje ir kelių laužų, lempų bei natūralios kūnų šilumos pri- 
šildytoje pusiau požeminėje patalpoje buvo šilta. Netgi lauke spaudžiant 
stingdančiam šalčiui viduje nereikėjo daug prisirengti. Žiemą eidami į lau- 
ką žmonės rūpestingai apsimuturiuodavo, tačiau sniegui pradėjus tirpti 
toks rūpestingumas buvo pamirštas. Nors oro temperatūra laikėsi tik vos 
aukščiau nulio, dingojosi, jog yra gerokai šilčiau, ir žmonės išeidavo į lauką 
apsivilkę ne ką daugiau kaip įprastus kambarinius drabužius. Paprastai jie 
spėdavo sušlapti tirpstančiame sniege ar pavasariniame lietuje ir sušalda- 
vo, o tai silpnino jų atsparumą ligoms. 

Šiltėjančiomis pavasario dienomis Aila turėjo daugiau darbo gydydama 
kosulį, slogą ir gerklės peršulį nei šalčiausios žiemos viduryje. Pavasarinio 
peršalimo ir kvėpavimo takų infekcijos epidemija palietė visus. Netgi Aila 
kelioms dienoms atgulė į lovą gydytis nuo lengvos karštinės ir sunkaus krū- 
tininio kosulio. Vos prasidėjus šilrajam sezonui ji jau buvo gydžiusi kone 
visus Liūto stovyklos narius. Priklausomai nuo poreikio ji ruošė gydomą- 
sias arbatas, gydė garais ir dėjo karštus šuteklius ant gerklės ir krūtinės. Ji. 
išmoningai elgėsi su ligoniais. Visi gyrė jos vaistų efektyvumą. Jei niekas 


daugiau negelbėdavo, pati Aila padėdavo žmonėms pasijusti geriau. 

Nezė papasakojo, kad pavasarį jie visada peršąla, tačiau kai netrukus po 
jos atgulė Mamuta, Aila nusprendė nepaisyti savo pačios savijautos ir juo 
pasirūpinti. Aila nerimavo, kad tokiame amžiuje sunki kvėpavimo takų 
infekcija gali būti mirtina. O šamanas, nepaisant garbaus amžiaus, vis dar 
buvo didžiai ištvermingas ir atsigavo greičiau nei kai kurie kiti stovyklos 
nariai. Nors ir mėgavosi jos atsidavimu, senolis ragino ją aplankyti kitus, 
kuriems gydymo ir priežiūros labiau reikia, o ir pačiai pailsėti. 

Ailos nereikėjo raginti, kai Fralija sukarščiavo, o kūną ėmė tampyti ko- 
sulys, tačiau jos noras padėti nieko nepakeitė. Frebekas neįsileido Ailos 
prie židinio gydyti nėščiosios. Krosija niršiai ginčijosi, visi iki vieno stovy- 
kloje jai pritarė, tačiau vyras buvo nepalaužiamas. Krosija netgi ginčijosi 
su Fralija, mėgino ją įtikinti nepaisyti Frebeko norų, tačiau bergždžiai. 
Ligonė tik papurtė galvą ir užsikosėjo. 

— Kodėl? - teiravosi Mamutos Aila, kartu gurkšnodama karštą gėri- 
mą ir klausydamasi Fralijos kosulio priepuolių. Tronija prie savo židinio 
pasiėmė Tašerį, pagal amžių jis buvo tarp Nuvijos ir Hatalo. Krisaveras 
miegojo su Brinanu prie tauro židinio, kad nėščia serganti moteris galėtų 
pailsėti. Ailą nerimo banga perliedavo kaskart, kai Fralija užsikosėdavo. 

— Kodėl jis neleidžia man jai padėti? Juk mato, kad kiti jaučiasi geriau, 
o Fralijai pagalbos reikia labiau nei bet kam. Šitaip kosėti jai per sunku, 
ypač dabar. 

— Klausimas nesunkus, Aila. Jei jau kas įsitikinęs, kad gentis yra gyvu- 
liai, tai nieku gyvu nepatikės, kad jie ką nors išmano apie mediciną. Tu 
užaugai gentyje, kaip gali ką nors išmanyti? 

- Jie ne gyvuliai! Genties gydytojos labai prityrusios. 

— Žinau, Aila. Geriau už visus suprantu genties gydytojų sumanumą. 
Man regis, dabar čia visi tai žino, išskyrus Frebeką. Kiti bent jau vertina 
tavo gebėjimus, o Frebekas po visų ginčų nenori trauktis. Jis bijo prarasti 
reputaciją. 

— Kas svarbiau? Jo reputacija ar Fralijos kūdikis? 

— Fralija tikriausiai galvoja, kad svarbiau Frebeko reputacija. 

— "Tai ne Fralijos kaltė. Frebekas su Krosija stengiasi priversti ją rinktis 
vieną iš jų, o ji nesirenka. 


— Tai Fralijos sprendimas. 

— Čia kaip tik ir bėda. Ji nenori nuspręsti. Ji atsisako rinktis. 

Mamuta papurtė galvą. 

— Ne, ji renkasi, sąmoningai arba ne. Tačiau renkasi ne tarp Frebeko 
ir Krosijos. Ar greitai jai gimdyti? — pasiteiravo jis. - Man ji atrodo pasi- 
ruošusi. 

“| — Nesu tikra, tačiau nemanau, kad jau pasiruošusi. Pilvas atrodo dides- 
nis, nes ji labai liesa, tačiau kūdikio padėtis dar netinkama. Tai man ir kelia 
nerimą. Manau, per anksti. 

— Tu nieko negali padaryti, Aila. 

— Na, jei Frebekas su Krosija šitiek dėl visko nesiginčytų... 

— Tai nesusiję. Tai ne Fralijos problema, tai Krosijos ir Frebeko tarpu- 
savio santykiai. Fralija neturėtų leistis įveliama į jų problemas. Ji pati gali 
spręsti, tiesą sakant, ir sprendžia. Ji renkasi nieko nedaryti. Arba, jei tavo 
baimės pagrįstos, o aš įsitikinęs, kad pagrįstos, ji renkasi gimdyti dabar 
arba vėliau. Gali būti, kad ji renkasi tarp savo kūdikio gyvybės ir mirties... 
Ir save tikriausiai stumia į pavojų. Toks jos pasirinkimas, ir už to gali slypė- 


ti daugiau, nei mudu su tavimi nutuokiame. 


Aila pabudo vidury nakties ir ramiai gulėdama įsiklausė. Nesuprato, 
kas ją pažadino, tačiau pasidingojo, jog tamsioje žeminėje balsu aimanuoja 
Fralija. Po ilgos tylos Aila nusprendė, jog jai prisisapnavo. Suinkštė Vilkas. 
Aila tiesė ranką, norėdama jį nuraminti. Galbūt žvėrelis sapnavo blogą sa- 
pną, ir tai ją prižadino. Ailos ranka sustojo dar nepasiekusi mažylio, nes ji 
įsitempė vėl išgirdusi lyg ir prislopintą aimaną. 

Aila nusviedė apklotus ir atsikėlė. Tyliai apėjusi užuolaidą apgraibomis 
susirado kelią prie krepšio nusilengvinti, tada per galvą užsimovė tuniką ir 
nuėjo prie židinio. Girdėjo slopinamą kosulį, paskui prasidėjo priepuolis, 
kuris galiausiai baigėsi tokia pat slopinama aimana. Aila pamaišė anglis, 
pridėjusi truputį pakurų ir kaulo drožlių įkūrė nedidelį lauželį, tada įmetė 
kelis virimo akmenis ir siekė vandenmaišio. | 

— Ir man užplikyk arbatos, - iš tamsos nuo miego pakylos sušnibždėjo 


Mamuta, tada nustūmė apklotus ir atsisėdo. - Manau, netrukus visi atsikels. 

Aila linktelėjusi į virimo krepšį įpylė daugiau vandens. Kilo dar vienas 
kosulio priepuolis, paskui prie gervės židinio pasigirdo bruzdesys ir pri- 
slopinti balsai. 

- Jai reikia vaistų kosuliui numaldyti ir ko nors, kas pristabdytų gim- 
dymą... jei dar ne per vėlu. Geriau peržiūrėsiu savo vaistus, - tarė Aila, 
dėdama gėrimo dubenėlį ant žemės, paskui sudvejojo, — ...dėl visa ko, jei 
kas nors pakvies. 

Aila pakėlė nuodėgulį, ir Mamuta stebėjo, kaip ji juda prie džiovintų 
augalų rėmo, kurį atsivežė iš slėnio. „Tikras stebuklas stebėti, kaip ji imasi 
savojo gydymo meno, - galvojo Mamuta. — Tokia jauna ir šitokia prityru- 
si. Frebeko vietoje, labiau nerimaučiau dėl jos amžiaus bei galimo neišma- 
nymo nei dėl kilmės. Žinau, kad Ailą mokė geriausia gydytoja, tačiau iš 
kur jau dabar ji gali šitiek išmanyti? Tikriausiai tai įgimta, o toji gydytoja 
Iza tik įžvelgė dovaną nuo pat pradžių“ Jo mintijimus pertraukė dar vienas 


kosulio priepuolis iš gervės židinio. 


=P 


— Štai, Fralija, išgerk vandens, - sunerimęs pasiūlė Frebekas. 

Fralija papurtė galvą. Moteris negalėjo kalbėti, stengėsi suvaldyti ko- 
sulį. Ji gulėjo ant šono pasirėmusi alkūne, prie burnos laikė prispaudusi 
minkštos odos skiautę. Moters akys blizgėjo nuo karštinės, veidas buvo 
išraudęs. Ji dirstelėjo į motiną, kuri sėdėdama ant lovos kitoje koridoriaus 
pusėje veriamai ją stebėjo. 

Krosija akivaizdžiai ir pyko, ir sielvartavo. Ji viską išbandė, kad įtikintų 
savo dukrą paprašyti pagalbos: įtikinėjo, argumentavo, griežtai kritikavo. 
Veltui. Krosija pati buvo gavusi iš Ailos vaistų nuo peršalimo, todėl buvo 
kvaila Fralijai nevartoti bent to, kas yra po ranka. Tai vis tas užsispyrėlis, 
tas kvailys Frebekas kaltas, tačiau nieko gero nebus, jei užsiminsi apie tai. 
Krosija apsisprendė daugiau netarti nė žodžio. 

Fralijos kosulys atslūgo, ir ji išsekusi krito ant nugaros. Gal nors tas 
kitas skausmas, kurio ji nenorėjo pripažinti, šįkart neužklups. Fralija bai- 


mingai laukė sulaikiusi kvapą, kad tik kaip nors jo nesužadintų. Skausmas 

prasidėjo nugaros apačioje. Moteris užsimerkė ir giliai įkvėpė, stengdama- 
si jį nuginti, paskui uždėjo plaštaką prie išsipūtusio pilvo šono ir pajuto, 
kaip susitraukia raumenys. Skausmas, o drauge ir jos nerimas, stiprėjo. 
„Per anksti, - galvojo ji. - Kūdikis neturėjo gimti dar bent vieną mėnulio 
ciklą“ 

= Fralija? Ar viskas gerai? - Frebekas tebestovėjo šalia su vandeniu. 

Matydama, kaip jis kremtasi, koks jaučiasi bejėgis, moteris pabandė 
nusišypsoti. 

— Šitas kosulys, — pratarė ji. — Pavasarį visi serga. 

„Niekas jo nesupranta, - galvojo ji, - o mažų mažiausiai - mano mo- 
tina. Jis taip smarkiai stengiasi visiems įrodyti, kad yra šio to vertas. Todėl 
nenusileidžia, todėl šitiek ginčijasi, todėl taip greit įsižeidžia. Jis trikdo 
Krosiją. Frebekas nesupranta, kad žmogaus vertė — ryšių kiekis ir kokybė, 
jo įtakos svarba matyti iš to, kiek jis gali pareikalauti iš kito ir kiek atiduos 
mainais taip, kad visi matytų. Juk mano motina bandė jam tai įrodyti ati- 
duodama teisę į gervę, ne tik į židinį, kurį jungtuvėse atsinešiau, bet teisę į 
gervę kaip prigimtinę: 

Kai gervės židinys, kuris pagal pavadinimą vis dar buvo Krosijos, nors 
ji mažai ką ir teturėjo, atiteko Frebekui, kaip įrodymo, kad jis tai vertina 
ir supranta, senoji tikėjosi paklusnumo jos norams ir reikalavimams. Ti- 
kriausiai, ji reikalavo per daug. Tiek daug netekusiai Krosijai buvo sunku 
atiduoti bet kokias likusias teises į statusą, ypač tam, kuris tiek mažai turė- 
jo. Krosija bijojo, kad Frebekas statusą dar labiau sumenkins, ir jai reikėjo 
nuolat įsitikinti, kad ji nors kiek reikšminga. Fralija nebūtų jo sugėdinusi, 
jei bandytų paaiškinti situaciją. Tai buvo subtilūs dalykai, tai, ką supranti 
augdamas... jei tai yra tavyje. Deja, Frebekas niekada nieko neturėjo. 

Fralija vėl pradėjo jausti skausmą nugaroje. Jei ramiai pagulėtų, gal pra- 
eitų... jei ištvertų nekosėjusi. Ji taip svajojo pasikalbėti su Aila, bent jau 
gauti kokių vaistų nuo kosulio, tačiau nenorėjo, kad Frebekas pagalvotų, 
jog ji stoja motinos pusėn. Ilgai aiškinantis tik sudirgtų gerklė, o Frebekas 
pradėtų gintis. Ji vėl pradėjo kosėti, kaip tik tuo metu, kai sąrėmis labai 
sustiprėjo. Fralija šiaip taip užgniaužė skausmo riksmą. 

— Fralija? Ar tai daugiau.. nei kosulys? - pasiteiravo Frebekas, įdėmiai 


žiūrėdamas į moterį. Jis nemanė, kad šitaip aimanuojama dėl kosulio. 

Ji sudvejojo. 

— Ką nori pasakyti? — pasiteiravo ji. 

— Na, kūdikis... Jau turi du vaikus, tu žinai, kaip būna, tiesa? 

Fraliją vėl užgniaužė kankinantis kosulys, o atgavusi savitvardą ji išsi- 


suko nuo atsakymo. 


Kai Aila grįžo prie lovos apsirengti, aplink dūmų angos dangčio kraš- 
tus pradėjo ryškėti šviesa. Diduma stovyklos pusę nakties nemiegojo. Pir- 
miausia žmones pažadino nevaldomas Fralijos kosulys, tačiau netrukus 
tapo akivaizdu, kad ji kenčia ne tik dėl peršalimo. Tronija vargo su Tašeriu, 
kuris įsigeidė grįžti pas mamą, todėl paėmusi berniuką ant rankų atsinešė 
prie mamuto židinio. Vaikas vis verkė, tad Aila ėmė jį nešioti po erdvų 
židinį mėgindama išblaškyti visokiais daiktais. Iš paskos sekiojo vilkiukas. 
Galiausiai moteris Tašerį pro lapės ir liūto židinius nunešė prie virimo ži- 
dinio. 

Jondalaras stebėjo, kaip ji artinasi, bandydama paguosti ir nuraminti 
kūdikį, o jo širdis ėmė sparčiau plakti. Mintyse jis troško, kad ji prieitų 
arčiau, tačiau jautėsi įsitempęs ir neramus. Jam išsikrausčius jie vargiai kal- 
bėjosi, tad Jondalaras nežinojo, ką pasakyti. Apsidairė aplink mėgindamas 
sugalvoti ką nors berniukui nuraminti ir tarp kepsnio likučių pastebėjo 
nedidelį kauliuką. 

— Gal jis norėtų pakramtyti šitą? — ištiesė kaulą Jondalaras, kai Aila 
žengė prie didelio bendro židinio. 

Ji paėmė kaulą ir įdėjo vaikui į rankutę. 

- Štai, gal norėtum, Tašeri ? 

Mėsos nebuvo likę, tik kvapas. Vaikas apvalų galą įsigrūdo į burną, pa- 
ragavo, nusprendė, kad patinka, ir pagaliau nurimo. 

— Puikiai sumanei, Jondalarai, - pagyrė Aila. Laikydama trimerį ji sto- 
vėjo šalia ir žiūrėjo į jį. 

— Mano motina taip darydavo, kai ožiuodavosi mažoji sesutė, - paaiš- 


kino jis. 

Jie žvelgė vienas į kitą, ištroškę vienas kito, negalėdami atsižiūrėti. Jie 
stebėjo vienas kitą be žodžių, dėmėjosi kiekvieną bruožą, kiekvieną šešėlį 
ir liniją, kiekvieną pasikeitusią smulkmeną. „Jis neteko svorio, - galvojo 
Aila. - Atrodo nusikamavęs: „Ji nerimauja. Liūdi dėl Fralijos, nori padė- 
ti, - galvojo Jondalaras. - O Doni, ji tokia graži!“ 

Tašeris išmetė kaulą, ir jį pastvėrė Vilkas. 

— Mesk! - paliepė Aila. 

Žvėriukas nenoriai padėjo kaulą ant žemės, tačiau stovėjo šalia ir jį sau- 
gojo. 

— Gali kuo ramiausiai jam jį atiduoti. Nemanau, kad Frebekui itin pa- 
tiktų, jei duotum Tašeriui kaulą, pabuvojusį vilko nasruose. 

— Nenoriu, kad jis vis imtų daiktus, kurie yra ne jo. 

- Jis jo neatėmė. Tašeris pats numetė. Vilkas tikriausiai pagalvojo, kad 
tai skirta jam, - protingai spėjo Jondalaras. 

— Gal tu ir teisus. Spėju, nepakenktų, jei leisčiau jam jį pasilikti. 

Ailai davus ženklą vilkiukas mikliai stvėrė grobį, nusikepurnėjo tiesiai į 
miego kailius, kuriuos Jondalaras buvo pasitiesęs ant grindų netoli titnago 
apdirbimo vietos, patogiai įsitaisė ant jų viršaus ir pradėjo graužti. 

— Vilke, nešdinkis iš ten, - eidama artyn paliepė Aila. 

— Viskas gerai, Aila... jei tu nieko prieš. Jis dažnai čia ateina ir jaučiasi 
kaip namuose. Aš... tikrai juo džiaugiuosi. 

— Ne, aš neprieštarauju, - tarė ji ir nusišypsojo. - Tu ir Lenktynininkui 
visada buvai geras. Man regis, gyvūnams tu patinki. 

— Bet ne taip kaip tu. Tave jie myli, aš... - staiga jis nutilo. Kaktoje su- 
simetė raukšlės, jis užsimerkė. Atsimerkęs atsistojo tiesiau ir žengė žings- 
nį atgal. - Motina suteikė tau retą dovaną, - tarė jis kur kas formalesniu 
tonu. 

Staiga Aila pajuto, kaip akys priplūsta deginančių ašarų, suskausta ger- 
klė. Ji nudelbė akis į žemę ir taip pat žengė žingsnį atgal. 

— Iš to, kas girdėti, atrodo, kad Tašeris netrukus turės broliuką arba 
sesutę, — pakeitė temą Jondalaras. 

— Bijau, kad būtent taip, - tarė Aila. 


— Tikrai? Nemanai, kad ji turėtų gimdyti? - nustebo Jondalaras. 

— Žinoma, bet ne dabar. Per anksti. 

— Tu tikra? 

— Ne, nesu tikra. Man nebuvo leista ją apžiūrėti, - atsakė Aila. 

— Frebekas? 

Aila linktelėjo. 

— Nežinau, ką daryti. 

— Nesuprantu, kodėl jis taip nuvertina tavo įgūdžius. 

— Pasak Mamutos, jis galvoja, kad plokščiagalviai nieko neišmano apie 
gydymą, todėl ir netiki, kad aš ko nors galėjau išmokti. Manau, kad Fralijai 
tikrai reikia pagalbos, tačiau Mamuta tvirtina, kad ji pati turi paprašyti. 

— Mamuta tikriausiai teisus, tačiau jei ji tikrai ruošiasi gimdyti, turėtų 
paprašyti. 

Aila patogiau paėmė Tašerį, kuris įsikišo į burną nykštį ir akimirką at- 
rodė visiškai tuo patenkintas. Ji nužvelgė Vilką ant pažįstamų kailių, kurie 
dar visai neseniai gulėjo šalia jos paralų. Kailiai ir Jondalaro artumas pri- 
minė jo prisilietimus ir tai, kaip ji tuomet jausdavosi. Aila troško, kad šitie 
kailiai tebegulėtų ant jos lovos pakylos. Vėl dirstelėjo į Jondalarą geismo 
kupinomis akimis, vyras akimirksniu pajuto savo kūno atsaką, troško jos 
siekti, tačiau atsitraukė. Jo reakcija Ailą sutrikdė. Jondalaras juk pažvelgė 
į ją tuo žvilgsniu, nuo kurio imdavo dilgčioti giliai viduje. Kodėl jis atsi- 
traukė? Ji jautėsi sugniuždyta, tačiau akimirką pajuto... kažką... gal viltį ? 
Galbūt pavyks rasti būdą jį pasiekti, jei nesiliaus mėginusi? 

— Viliuosi, kad paprašys, - tarė Aila, - tačiau sustabdyti gimdymą gali 
būti per vėlu, - ji pasisuko eiti, ir Vilkas atsistojo, susiruošęs sekti jai iš. 
paskos. Ji dirstelėjo į žvėrį, paskui į žmogų, stabtelėjo ir paklausė: - Jon- 
dalarai, jei Fralija mane pakvies, ar palaikysi Vilką? Negaliu leisti, kad jis 
atsektų ir painiotųsi po kojomis prie gervės židinio. 

— Taip, žinoma, palaikysiu, - tarė tas. - Tik ar jis čia eis? 

- Vilke, grįžk! - paliepė Aila. Žvėrelis pakėlė galvą ir tyliai suinkštė 
lyg klausdamas. - Grįžk į Jondalaro lovą! - tarė Aila rodomai iškėlusi ran- 
ką. - Eik į Jondalaro lovą, - pakartojo. Vilkas pabruko uodegą, susigūžė 
ir grįžo. Tada atsisėdo ant kailių ir ėmė ją stebėti. 

— Lik čia! - dar kartą liepė ji. Vilkiukas atsigulė, padėjo galvą ant lete- 


nų ir nusekė akimis nueinančią motetfį. 

Vis dar sėdėdama ant savo lovos Krosija stebėjo, kaip Fralija rėkia ir 
blaškosi. Galiausiai skausmas praėjo ir Fralija giliai įkvėpė. Deja, tai sukėlė 
dar vieną kosulio priepuolį, ir motinai pasidingojo, kad dukros žvilgsnyje 
nebėra vilties. Krosija taip pat nežinojo, ko griebtis. Kažkas turi ką nors 
daryti! Fralijos gimdymas gerokai pasistūmėjo, o kosulys ją nualino. Ne- 
buvo daug vilčių dėl kūdikio, dar gerokai per anksti, o per anksti gimę 
kūdikiai neišgyvena. Vis dėlto Fralijai reikėjo ko nors skausmui ir kosuliui 
palengvinti, o vėliau reikės ko nors, kas padėtų ištverti sielvartą. Pokalbis 
su Fralija nieko gero neduos, tik ne tada, kai tas kvailys šlaistosi aplink. 
Nejaugi jis nemato, kad moteris pavojuje? 

Krosija stebeilijo į Frebeką, slampinėjanųį aplink Fralijos lovą. Jis atro- 
dė bejėgis ir sunerimęs. „Gal jis tikrai nesupranta? - dingtelėjo senajai. 
Gal derėtų dar kartą pabandyti, tačiau ar bus kas gero, jei pasišnekėsiu su 
Fralija?“ 

— Frebekai! - šūktelėjo Krosija, - noriu su tavimi šnektelti. 

Vyras atrodė nustebęs. Krosija retai kreipdavosi į jį vardu arba praneš- 
davo, kad nori su juo pasikalbėti. Dažniausiai ji paprasčiausiai rėkdavo. 

— Ko nori? 

— Fralija per daug užsispyrusi, kad manęs paklausytų, tačiau dabar jau 
ir tau turi būti akivaizdu, kad ji gimdo... 

Pokalbį pertraukė dusinančio kosulio priepuolis. 

— Fralija, pasakyk man tiesą, - tarė Frebekas, kai kosulys nuslopo, - ar 
tu gimdai? 

— Aš... manau, taip, — atsakė ji. 

Frebekas išsišiepė. 

— Kodėl man nepasakei? 

— Vyliausi, jog tai netiesa. 

— Kodėl? - staiga nusivylęs pasiteiravo jis. - Nenori šito kūdikio? 

— Per anksti, Frebekai. Kūdikiai, kurie gimsta šitaip anksti, neišgyve- 
na, - už dukterį atsakė Krosija. | 

— Neišgyvena? Fralija, ar kas nors negerai? Ar tiesa, kad kūdikis ne- 


išgyvens? — sukrėstas ir baimės apimtas teiravosi Frebekas. Jausmas, kad 

vyksta kažkas labai blogo, persekiojo jį visą dieną. Jis vis dar nenorėjo tuo 
patikėti ir nemanė, kad gali būti šitaip baisu. 

— Tai pirmas mano židinio kūdikis, Fralija. Tavo kūdikis, gimęs prie 
mano židinio, - jis atsiklaupė greta moters lovos ir paėmė jos plaštaką. — 
Šitas kūdikis turi gyventi. Pasakyk, kad kūdikis gyvens, - meldė jis, - Fra- 
lija, pasakyk, kad šitas kūdikis gyvens. 

— Negaliu pasakyt. Nežinau, - ji buvo įsitempusi, kalbėjo kimiai. 

— Galvojau, išmanai tokius dalykus, Fralija. Tu juk motina. Jau turi du 
vaikus. 

— Kiekvienas gimdymas skirtingas, - sušnabždėjo ji. - Šitas buvo su- 
dėtingas nuo pat pradžių. Nerimavau, kad galiu vaikelį prarasti. Buvo tiek 
rūpesčių... Kol suradom, kur įsikurti... Nežinau. Tik manau, kad kūdikiui 
gimti dar per anksti. 

— Kodėl nesakei man, Fralija? 

— O ką tai būtų pakeitę? — santūriai, kone beviltiškai ištarė Krosija. — 
Ką tu būtum daręs? Ar išmanai ką nors apie nėštumą? Gimdymą? Kosulį ? 
Skausmą? Ji nenorėjo nieko tau sakyti, nes tu negalėjai nieko padaryti, tik 
įžeidei vienintelę moterį, galinčią padėti. Dabar kūdikis mirs, ir nė nenu- 
manau, kiek jėgų dar liko Fralijai. 

Frebekas atsisuko į Krosiją. 

— Fralijai? Fralijai niekas negresia! Ar gresia? Moterys nuolat gimdo 
vaikus. 

— Nežinau, Frebekai. Pasižiūrėk pats. Spręsk tu. 

Fralija bandė sulaikyti užeinantį kosulio priepuolį, o skausmas nuga- 
roje vėl prasidėjo. Ji gulėjo užsimerkusi, suraukusi antakius, susitaršiusiais, 
sulipusiais plaukais, veidas žvilgėjo nuo prakaito. Frebekas pašoko. 

— Kur eini, Frebekai? — paklausė Fralija. 

— Einu pakviesti Ailos. 

— Ailos? Bet aš maniau... 

— Kad tu turi bėdų, ji užsiminė vos čia pasirodžiusi. Ji neklydo. Jei jau 
tada suprato, gal ji tikrai gydytoja? Visi tai kartoja. Nežinau, ar tai tiesa, 
tačiau reikia ką nors daryti... Nebent tu nenori. 


— Pakviesk Ailą, - sušnibždėjo Fralija. 

Susijaudinimas ir įtampa savaime persidavė per visą žeminę, kai Frebe- 
kas nudrožė koridoriumi link mamuto židinio. 

— Aila, Fralija... - vos pradėjo jis, per daug susinervinęs ir nusiminęs, 
kad rūpintųsi savo orumu. 

— Taip, žinau. Paprašyk ko nors, kad man padėtų. Pakviesk Nezę ir 
atnešk tą indą. Atsargiai, karšta. Tai nuoviras gerklei, - susakė Aila skubė- 
dama link gervės židinio. 

Pakėlus akis ir pamačius Ailą Fralijai staiga didžiai palengvėjo. 

— Pirmiausia turime išlyginti patalus ir paguldyti tave patogiai, — tarė 
Aila, traukdama visus apklotus ir antklodes bei ramstydama moterį kai- 
liais ir pagalvėmis. 

Fralija nusišypsojo ir staiga nežinia kodėl pagalvojo, kad Aila vis dar 
kalba su akcentu. „Ne, ne tikru akcentu, - pagalvojo ji. - Tiesiog jai sunku 
tarti tam tikrus garsus. Keista, kaip lengvai priprantama prie tokių dalykų“ 
Paskui prie lovos išdygo Krosija. Ji padavė Ailai gabalą sulankstytos odos. 

— Čia Fralijos gimdymo paklodė, Aila, - moterys išskleidė odą, gim- 
dyvė pasislinko, ir jos patiesė paklodę apačioje. - Tave pakvietė dar laiku, 
tačiau gimdymo nebesustabdysi, — pastebėjo Krosija. - Blogai. Nujaučiu, 
jog šįkart bus mergaitė. Apmaudu, kad ji mirs. 

— Nebūk tokia tikra, Krosija, - sudraudė Aila. 

— Šitas kūdikis ateina per anksti. Juk supranti. 

— Taip, tačiau dar neatiduok jo kitam pasauliui. Daug ką galima pada- 
ryti, jei pavyks... ir jei gimdymas pracis gerai, - Aila pažvelgė į Fraliją. — 
Palaukim ir pamatysim. 

— Aila, - švytinčiomis akimis kreipėsi į ją Fralija, - manai, kad yra vil- 
tiės? 

— Vilties visada yra. Išgerk širo. Numaldys kosulį, pasijusi geriau. Tada 
pasižiūrėsime, kiek pasistūmėjai. 

— Kas čia? - griežtai pasiteiravo Krosija. 

Aila prieš atsakydama akimirką tyrinėjo moterį. Jos balse buvo girdėti 
valdingumas, tačiau Aila jautė, jog klausimą lėmė rūpestis ir susidomėji- 
mas. Aila nusprendė, jog reiklus tonas labiau buvo kalbos maniera, tarsi ji 

kalbėseną kaip nesuvokiamą ar per įžūlią, jei žmogus, nesantis lyderio po- 
zicijoje, ima kalbėti valdingai. 

— Laukinių juodųjų vyšnių vidinė žievė, kad nuramintų, numaldytų 
kosulį ir palengvintų gimdymo skausmą, - paaiškino Aila, - pavirta kar- 
tu su džiovintomis ir smulkintomis varpotųjų juodžolių šaknimis, kurios 
padeda stumiantiems raumenims stipriau dirbti ir paspartina gimdymą. 
Gimdymas pernelyg pasistūmėjo, kad jį sustabdytum. 

—- Hmm, - balsu tarė Krosija ir pritariamai linktelėjo. Ją tiek pat domi- 
no Ailos patirtis, kiek ir tiksli arbatos sudėtis. Atsakymas tenkino: Krosija 
suprato, kad Aila ne tik dalija vaistus, apie kuriuos jai kažkas pasakojo, 
tačiau ir žino, ką daro. Senė nurimo ne todėl, kad pati būtų žinojusi augalų 


savybes, o todėl, kad jas žinojo Aila. 


Dienai bėgant, visi trumpam užsukdavo į gervės židinį pasisvečiuoti 
ar pasiūlyti pagalbą, tačiau drąsinamose žmonių šypsenose buvo liūdesio. 
Jie suprato, kad Fralijai teko sunkus išbandymas ir labai maža vilties, kad 
pabaiga bus laiminga. Frebekui laikas sustojo. Jis nežinojo, ko tikėtis, ir 
jautėsi sutrikęs. Jam teko būti netoliese moterims gimdant, tačiau jis ne- 
prisiminė, kad viskas truktų taip ilgai. Jis nemanė, kad kitoms moterims 
pagimdyti vaikus buvo šitaip sudėtinga. Ar jos visos šitaip stengiasi, blaš- 
kosi ir rėkia? 

Visoms moterims susirinkus prie jo židinio, jam ten nebebuvo vietos, 
šiaip ar taip, jo ir nereikėjo. Niekas net nepastebėjo jo, sėdinčio ant Krisa- 
vero lovos, stebinčio ir laukiančio. Galiausiai jis atsistojo ir išėjo, nors ne 
visai žinojo, kur eiti. Jis nusprendė, kad yra alkanas, ir patraukė prie virimo 
židinio tikėdamasis rasti kepsnio likučių ar ko nors kito užkąsti. Kažkur 
pasąmonėje jis mąstė, jog vertėtų susirasti Talutą. Jautė poreikį su kuo 
nors pasikalbėti, pasidalyti savo patirtimi su kitu žmogumi, kuris galėtų 
suprasti. Kai Frebekas priėjo mamuto židinį, čia prie laužo įdubos stovėjo 
Ranekas, Danugas ir Tornekas. Jie kalbėjosi sa Mamuta ir buvo iš dalies 
užtvėrę praėjimą. Frebekas stabtelėjo, nes ne itin norėjo su jais susidurti ar 


paprašyti pasitraukti. 

Jis dvejojo, tačiau negalėjo stypsoti ten amžinai ir žengė per centrinę 
erdvę mamuto židinio link jų. 

— Kaip ji, Frebekai? — pasiteiravo Tornekas. 

Jį šiek tiek išgąsdino draugiškas klausimas. 

— Norėčiau žinoti, - atsakė jis. 

— Suprantu, kaip jautiesi, - kreivai šypsodamasis tarė Tornekas. - Nie- 
kad nesijaučiu labiau nereikalingas nei gimdant Tronijai. Negaliu tverti 
matydamas, kaip ji kenčia skausmus. Taip trokštu, kad kuo nors galėčiau 
jai padėti, tačiau iš manęs niekada nieko nereikia. Tai moterų reikalas, 
ji turi tai padaryti. Mane visada stebina, kaip jos pamiršta sunkumus ir 
skausmą vos pamačiusios kūdikį ir supratusios, kad... - jis nutilo suvokęs, 
kad pasakė per daug. - Atleisk, Frebekai, nenorėjau... 

Frebekas susiraukė, tada atsisuko į Mamutą. 

- Fralija sakė mananti, kad šis vaikelis ateina per anksti. Krosija tvirtina, 
kad per anksti gimę kūdikiai neišgyvena. Ar tai tiesa? Ar kūdikis mirs? 

— Negaliu atsakyti, Frebekai. Viskas Mutos rankose, - atsakė senolis, — 
tačiau aš žinau, kad Aila nepasiduoda. Viskas priklauso nuo to, kiek per 
anksti prasidėjo gimdymas. Per anksti gimę kūdikiai yra maži ir silpni, štai 
kodėl jie paprastai miršta. Tik ne visada, ypač jei ne pernelyg anksti gimsta. 
Kuo ilgiau jie išgyvena, tuo didesnė tikimybė, kad nemirs. Neįsivaizduoju, 
ką ji sugeba, bet jei kas nors gali ką nors padaryti, tai tik Aila. Jai duota 
galinga dovana, ir galiu patikinti tave, kad nė vienas gydytojas nėra geriau 
išmokytas. Iš savo patirties žinau, kokios prityrusios yra genties gydytojos. 
Viena jų kadaise mane gydė. 

— Tave gydė plokščiagalvių moteris? - nustebo Frebekas. - Nesupran- 
tu. Kada? Kodėl? 

— Kai buvau jaunas, kelionėje, - atsakė Mamuta. 

Vyras laukė, kol šamanas pratęs pasakojimą, tačiau netrukus tavo aki- 
vaizdu, kad daugiau informacijos atskleisti jis neketina. 

- Seni, - plačiai išsišiepęs tarė Ranekas, — man įdomu, kiek pasakoji- 
mų ir paslapčių slepia tavo ilgo gyvenimo metai. 

— Vien pamiršau jų daugiau, nei vertas visas tavo gyvenimas, jaunuoli, 
o prisimenu nemažai. Jau buvau senas, kai tu gimei. 


— Kiek tau metų? - pasmalsavo Danugas. - Ar žinai? 

— Buvo laikas, kai skaičiavau, ant odos šešėlio kiekvieną pavasarį pie- 
šiau priminimus apie reikšmingus tais metais nutikusius įvykius. Pripil- 
džiau keletą tokių odų, apeiginis ekranas yra viena iš jų. Dabar, kai šitaip 
pasenau, nebeskaičiuoju. Vis dėlto pasakysiu tau, Danugai, koks esu senas. 
Mano pirmoji moteris turėjo tris vaikus, - Mamuta dirstelėjo į Frebeką, — 
pirmagimis sūnus mirė. Antrasis vaikas, mergaitė, turėjo keturis vaikus. 
Vyriausia iš tų keturių, mergaitė, užaugusi pagimdė Tuliją ir Talutą. Tu, 
žinoma, esi pirmas Taluto moters vaikas. Tulijos pirmagimio moteris ti- 
kriausiai šiuo metu jau laukiasi kūdikio. Jei Muta padovanos man dar vie- 
ną ciklą, gali būti, kad pamatysiu savo penktąją kartą. Štai koks aš senas, 
Danugai. 

Danugas papurtė galvą. Tai buvo daugiau, nei jis kada įsivaizdavo. 

- Ar jūs su Manuvu giminaičiai, Mamuta? - pasiteiravo Tornekas. 

- Jis yra trečias jaunesniojo pusbrolio moters vaikas, taip kaip tu esi 
trečias Manuvo moters vaikas. 

Kaip tik tuo metu prie gervės židinio kilo kažkoks sujudimas, ir visi 
sutartinai atsisuko. 

— Giliai įkvėpk ir dar kartą pastumk, — nurodinėjo Aila. - Jau beveik 
viskas. 

Fralija gaudė orą ir stipriai stanginosi, įsikibusi į Nezės rankas. 

- Gerai! Puiku! - drąsino Aila. - Štai jis. Ateina! Puiku! Štai! 

— Mergaitė, Fralija! - tarė Krosija. - Sakiau, kad šįkart bus mergaitė! 

— Kaipji? - nesikentė Fralija. - Ar ji... 

— Neze, padėk jai pagimdyti placentą, - tarė Aila, valydama gleives . 
iš kūdikio burnytės. Vaikelis iš paskutiniųjų stengėsi pirmą kartą įkvėpti. 
Tvyrojo grėsminga tyla, ir staiga pasigirdo širdį stabdantis, stebuklingas 
gyvybės riksmas. 

— Ji gyva! Ji gyva! - suriko Fralija, o jai iš akių pasipylė vilties ir palen- 
gvėjimo ašaros. 

„Taip, ji gyva, - galvojo Aila, — tačiau tokia mažutė“ Moteris nebuvo 
mačiusi tokio mažulyčio kūdikėlio. Mergaitė buvo gyva, spardėsi ir kvėpa- 
vo. Aila paguldė mažylę kniūbsčią ant Fralijos pilvo ir priminė sau, kad iki 
šiol regėjo tik genties naujagimius. Kitų vaikai tikriausiai nuo pat pradžių 


yra mažesni. Ji padėjo Nezei susitvarkyti su placenta, tada apvertusi vaikelį 

iš anksto paruošta raudonai dažyta sausgysle dviejose vietose perrišo virkš- 
telę ir aštriu titnago peiliu perpjovė tarp surišimų. Į gera ar į bloga, dabar 
ji buvo palikta pati sau. Nepriklausoma, gyva, alsuojanti žmogiška būtybė. 
Vis dėlto jos laukia kritinės dienos. 

Aila valydama rūpestingai apžiūrėjo kūdikį. Mergaitė atrodė tobula, 
tik labai mažutė ir silpnai verkė. Suvysčiusi į minkštą odos antklodę Aila 
atidavė ją Krosijai. Kai Nezė su Tulija išėmė gimdymo paklodę, Aila, įsi- 
tikinusi, kad Fralija įsitaisiusi švariai ir patogiai, aprūpinta sugeriamaisiais 
įklotais iš mamutų vilnos, naujagimę dukrelę paguldė į laukianti Fralijos 
glėbį ir mostu pakvietė Frebeką ateiti pasižiūrėti pirmosios savo židinio 
dukters. Arčiau priėjo ir Krosija. 

Fralija išvystė dukrelę ir pažvelgė į Ailą su ašaromis akyse. 

- Ji tokia mažytė, - pasakė ji, globdama kūdikėlį. Tada moteris atsirišo 
tunikos priekį ir priglaudė kūdikį prie krūties. Naujagimė pašniukštinėjo 
ir susirado spenelį, o iš šypsenos Fralijos veide Aila suprato, kad ji žinda. 
Deja, po kelių akimirkų mergytė paleido krūtį, savo pačios pastangų išse- 
kinta. 

— Ji tokia maža... ar gyvens? — teiravosi Ailos Frebekas, tačiau skambė- 
jo panašiau į maldavimą. 

— Ji kvėpuoja. Jei gali žįsti, vilties yra, tačiau reikės pagalbos. Mergaitė 
turi būti laikoma šiltai, nereikėtų jai leisti eikvoti tų menkų jėgų kam ki- 
tam, kaip tik žįsti. Visas išgertas pienas turi būti skirtas augti, - kalbėjo 
Aila, paskui, griežtai nužvelgusi Frebeką su Krosija, pridūrė: - Jei norite, 
kad mergytė gyventų, prie šio židinio daugiau negali būti peštynių. Mer- 
gaitė jaus nerimą, o to negalima leisti, nes ji turi augti. Jai net negalima 
leisti verkti, ji neturi tam jėgų. Motinos pieno teikiamas jėgas ji eikvotų 
verkti, o privalo augti ir stiprėti. 

— Kaip gi apsaugosiu ją nuo verkimo, Aila? Kaip žinosiu, kada reikia 
maitinti, jei ji neverks? — teiravosi Fralija. 

— Ir Frebekas, ir Krosija privalės tau padėti, nes mergaitė turės kiekvie- 
ną akimirką būti su tavimi, tarsi tu tebebūtum nėščia, Fralija. Manau, ge- 
riausia būtų padaryti savotiškus neštuvus, kad mažylė nuolat gulėtų prie 
tavo krūtinės. Šitaip ji nešals, ją ramins tavo artumas ir širdies plakimas, 


nesji prie to pripratusi. O visų svarbiausia, kad kiekvieną kartą užsimanius 


477 


A) 
4 


JEAN M. AUEL 


Žįsti jei tereikės pasukti galvytę ir pasiekti tavo spenelį, Fralija. Tada jėgų, 
kurių reikia augti, ji neeikvos verkimui. 

— O kaip ją pervystyti? - pasiteiravo Krosija 

— Patepk odelę tuo švelniu tepalu, kurio tau daviau, Krosija. Pagamin- 
siu jo daugiau. Išmatoms ir šlapimui sugerti naudok švarų, sausą mėšlą. 
Prireikus pervystyti, viską išmesk, tačiau pasistenk mergytės pernelyg 
nejudinti. Ir tu privalai ilsėtis, Fralija, kuo mažiau judėti. Pabandysiu nu- 
malšinti tavo kosulį. Jei mažylė išgyvens kelias kitas dienas, tada sulig kie- 
kviena diena ji vis stiprės. Su jūsų, Frebekai ir Krosija, pagalba ji turi tokią 
galimybę. 

Raudona saulė leidosi į debesų tumulus virš horizonto. Užtraukus 
užuolaidas žeminę pripildė tramdomos vilties jausmas. Žmonės baigė va- 
karieniauti, kūrė laužus, tvarkėsi, guldė vaikus ir rinkosi pasibūti, drau- 
giškai pasišnekučiuoti. Prie mamuto židinio laužo sėdėjo keletas žmonių, 
tačiau visi tyliai šnabždėjosi, tarsi garsiai kalbėti kažkaip nederėtų. 

Aila pagirdė Fraliją švelniu raminamuoju gėrimu ir paliko miegan- 
čią. Ateinančiomis dienomis jai nedaug teks miegoti. Dauguma kūdikių 
įpranta ilgokai pamiegoti, kol išalksta, tačiau Fralijos naujagimė vienu 
metu ilgai žįsti nepajėgs, todėl ilgai ir nemiegos. Kol vaikelis sustiprės, 
Fralijai teks ilsėtis protarpiais nusnūstant. 

Buvo kone keista matyti Frebeką su Krosija neįprastai mandagius ir su- 
sivaldžiusius, sutartinai besidarbuojančius, kad pagelbėtų Fralijai. Gal ilgai 
tai netruks, tačiau abu stengėsi, ir jų priešiškumas, regis, kiek sumažėjo. 

Krosija nuėjo miegoti anksti. Diena buvo sunki, o ji jau nebe jaunuolė. 
Buvo pavargusi, be to, tikėjosi vėliau atsikelti, kad padėtų Fralijai. Krisave- 
ras vis dar miegojo su Tulijos sūnumi, o Tronija pasiliko Tašerį. Frebekas 
Jis jautėsi ir sunerimęs, norėjo apsaugoti mažutį kūdikėlį, pirmąjį savo ži- 
dinio vaiką, ir išsigandęs. Aila kelioms akimirkoms įdavė jam ją palaikyti, 
kol jiedvi su Krosija bandė patogiau paguldyti Fraliją. Jis žvelgė į mergytę, 

baimingai ir pagarbiai stebėdamasis, kad tokia maža būtybė gali būti tokia 
tobula. Ant mažučių pirštukų net nageliai buvo. Frebekas bijojo pajudėti, 
bijojo ją sulaužyti. Jam gerokai palengvėjo, kai Aila paėmė mergytę, nors 
paleido ją nenoriai. 

Staiga Frebekas atsistojo ir nuėjo koridoriumi. Šį vakarą jis nenorėjo 
būti vienas. Jis sustojo mamuto židinio pakrašty ir apžvelgė prie laužo sė- 
dinčius žmones. Čia buvo susirinkę jaunesnieji stovyklos nariai. Dar vakar 
jis būtų drožęs pro šalį prie virimo židinio pasišnekėti su Talutu ir Neze 
arba Tulija ir Barzeku, gal Manuvu arba Vaimezu. Pastaruoju metu jis 
daugiau bendravo su Jondalaru ir kartais Danugu. Nors prie virimo židi- 
nio dažnai sėdėdavo Krosija, buvo lengviau nekreipti dėmesio į senąją nei 
leistis Digijos ignoruojamam arba jausti Raneko panieką. Tornekas visada 
buvo draugiškas, o jo moteris yra gimdžiusi, todėl turėtų viską suprasti. 
Frebekas giliai įkvėpė ir žengė artyn. 

Susirinkusieji prapliupo juoku kaip tik jam priėjus prie Tronijos. Aki- 
mirką Frebekui dingtelėjo, kad juokiamasi iš jo, ir jis jau norėjo nueiti. 

— Frebekai! Štai ir tu! - šūktelėjo Tornekas. 

— Man regis, dar liko šiek tiek arbatos, - tarė Digija. - Tuojau įpilsiu. 

— Visi kalba, kad gimė nuostabi mažutė mergytė, - pastebėjo Rane- 
kas. - O Aila tvirtina, kad ji gali išgyventi. 

— Mums pasisekė, kad turime Ailą, - tarė Tronija. 

— Taip, tikrai, - nesiginčijo Frebekas. Niekas akimirką nieko nesakė — 
tai buvo pirmi geri žodžiai, Frebeko kada pasakyti Ailai. 

— Per pavasario šventę galėsime duoti jai vardą, — tarė Latija. Frebekas 
jos nė nepastebėjo - mergaitė sėdėjo šešėlyje greta Mamutos. - Tai atneš- 
tų sėkmę. 

— Tikrai, - kiek jaukiau pasijuto Frebekas ir paėmė Digijos ištiestą 
puodelį. 

— Man šventė taip pat bus svarbi, - pranešė Latija, kartu droviai ir iš- 
didžiai. 

— Latija jau moteris, - paaiškino Frebekui Digija su švelniai globėjiška 
vyresniosios sesers mina, lyg informuotų kitą nusimanantį suaugusįjį. 

- Šiais metais per vasaros susitikimą ji patirs pirmojo malonumo ritu- 


alą, - pridūrė Tronija. 

Frebekas nusišypsojo ir linktelėjo Latijai, ne visai žinodamas, ką pasa- 
kyti. 

— Ar Fralija tebemiega? — pasiteiravo Aila. - Miegojo, kai išėjau. Ko 
gero, ir aš eisiu prigulti, - tarė ji stodamasi. - Pavargau, - ji prilietė plašta- 
ka Frebeko petį. - Ar ateisi manęs pažadinti, kai Fralija pabus? 


— Taip, ateisiu, Aila... ir... o... ačiū, — švelniai tarė jis. 


— Aila, man regis, ji stiprėja, - tarė Fralija. - Neabejotinai pasunkėjo, 
pradėjo dairytis. Man atrodo, ir žinda ilgėliau. 

— Praėjo jau penkios dienos. Neabejoju, kad sustiprėjo, - pritarė Aila. 

Fralija nusišypsojo, jos akys prisipildė ašarų. 

— Aila, nežinau, ką būčiau be tavęs dariusi. Kaltinu save, kad anksčiau 
nesikreipiau. Šitas nėštumas nuo pat pradžių neatrodė normalus, tačiau 
kai motina su Frebeku pradėjo kovoti, aš negalėjau stoti į kurio nors pusę. 

Aila tik linktelėjo. 

— Suprantu, kad su mano mama nelengva, tačiau ji tiek daug prarado. 
Žinai, ji buvo vadė. 

— Šitiek numaniau. 

— Aš esu vyriausia iš keturių vaikų, turėjau dvi seseris ir brolį... Buvau 
maždaug Latijos amžiaus, kai tai nutiko. Motina nusivedė mane į Elnio 
stovyklą supažindinti su jų vadės sūnumi. Ji norėjo sudaryti sąjungą. Eiti 
nenorėjau, o susipažinus jis man visai nepatiko. Buvo vyresnis, jam labiau 
rūpėjo mano statusas nei aš, tačiau viešnagei dar nepasibaigus mama mane 
įkalbėjo. Buvo susitarta dėl jungtuvių kitą vasarą. Kai grįžome į stovyklą... 
O, Aila, tai buvo siaubinga... - Fralija užsimerkė, stengdamasi susivaldy- 
ti. - Niekas nežino; kas nutiko... kilo gaisras. Būstas buvo senas, statytas 
dar motinos dėdės. Žmonės kalbėjo, kad nendrės, mediena ir kaulai... vis- 
kas buvo perdžiūvę. Tikriausiai kilo naktį... nė vienas neišsigelbėjo... 

- Fralija, man labai gaila, - tarė Aila. 

— Neturėjome kur eiti, todėl apsisukome ir grįžome į Elnio stovyklą. 
Žmonės mūsų gailėjo, bet neapsidžiaugė mus pamatę. Jie baiminosi blo- 


gos lemties, be to, mes netekome statuso. Elnio stovykla norėjo sulaužyti 

susitarimą, tačiau Krosija iškėlė ieškinį seserų taryboje ir privertė juos lai- 
kytis žodžio. Elnio stovykla būtų praradusi įtaką ir statusą, jei būtų atsi- 
traukusi. Susijungiau tą vasarą. Mama pasakė, kad privalau tai padaryti. 
Tik tiek mums teliko, tačiau toje sąjungoje niekada nebuvo daug laimės, 
išskyrus Krisaverą ir Tašerį. Mama nuolat su visais pykosi, ypač su mano 
vyru. Ji buvo pratusi vadovauti, priimti sprendimus ir pelnyti pagarbą. 
Nebuvo lengva visko netekti. Ji nenorėjo pasiduoti. Žmonės ėmė laikyti 
ją pikta, priekabia, nuolat besiskundžiančia, nenorėjo su ja bendrauti, - 
Fralija patylėjo, paskui tęsė: 

— Kai mano vyrą užbadė tauras, Elnio stovykla paskelbė, kad mes pri- 
šaukiame nelaimes, ir privertė mus išeiti. Motina bandė man surasti kitą 
porą. Keletas vyrų susidomėjo, vis dar turėjau prigimtinį statusą — to, su 
kuo esi gimusi, atimti negalima, tačiau niekas nenorėjo mamos. Visi kar- 
tojo, jog ji neša nelaimes, tačiau tikriausiai žmonėms nepatiko, kad ji nuo- 
lat skundžiasi. Negaliu jos kaltinti. Niekas tiesiog nesupranta. 

— Vienintelis pasiūlymą pateikė Frebekas. Ne kažin ką, - Fralija nusi- 
šypsojo, - tačiau pasiūlė viską, ką turi. Iš pradžių abejojau. Jis niekada ne- 
turėjo aukšto statuso, ne visada žinojo, kaip elgtis. Mamą tai trikdė. Norė- 
damas būti šio to vertas jis stengėsi išaukštinti save pasakodamas visokias 
bjaurastis apie kitus. Vis dėlto nusprendžiau pabandyti. Motina nustebo, 
kai grįžusi pasakiau, kad priimu jo pasiūlymą. Ji niekada nesuprato... 

Fralija dirstelėjo į Ailą ir švelniai nusišypsojo. 

— Gali įsivaizduoti, ką reiškia susijungti su žmogumi, kuris tavęs nenori 
ir nuo pat pradžių tavimi nesirūpina? O paskui pažinti vyrą, kuris taip 
tavęs trokšta, kad noriai atiduoda viską, ką turi, ir prižada viską, ką tik ge- 
bės įgyti? Tą pirmąją naktį, kai kartu išėjome, Frebekas elgėsi su manim... 
kaip su ypatingu turtu. Jis negalėjo patikėti, kad turi teisę mane paliesti. 
Jaučiausi... negaliu paaiškinti... norima. Jis vis dar toks pat, kai mes vieni, 
tačiau su motina pradėjo kautis iš karto. Tai buvo jo garbės reikalas, gydysi 
tu mane ar ne. Negalėjau jo pažeminti, Aila. 

— Man regis, suprantu, Fralija. 

— Vis kartoju sau, kad viskas nėra taip blogai, ir tavo vaistai man padė- 
jo. Visada tikėjau, kad atėjus laikui jis persigalvos, tačiau norėjau, kad tai 


būtų jo sumanymas, o ne kažkieno priverstas jis taip pasielgtų. 

— Džiaugiuosi, kad jis tai padarė. 

— Nežinau, kaip būčiau pasielgusi, jei mano kūdikis būtų... 

— Dar negalime būti tikri, tačiau, man regis, tu teisi. Ji tikrai atrodo 
stipresnė, — tarė Aila. 

Fralija nusišypsojo 

— Jau sugalvojau jai vardą, viliuosi, Frebekas apsidžiaugs. Nusprendžiau 
pavadinti ją Bektija. 


Nuras“ 
I Ak 

Aila stovėjo prie tuščios saugojimo pakylos ir rūšiavo įvairius džiovin- 
tus augalus. Čia buvo nedidelės krūvelės žievės, šaknų ir sėklų, ryšulėliai 
stiebų, dubenėliai džiovintų lapų, žiedų ir vaisių, o kai kurie augalai buvo 
sudžiovinti visi. Ranekas artinosi stengdamasis neišsiduoti, kad kažką sle- 
pia už nugaros. 

— Aila, tu užsiėmusi? — pasiteiravo jis. 

— Ne, nelabai, Ranekai. Peržiūrinėju savo vaistus, žiūriu, ko trūksta. 
Šiandien buvau lauke su arkliais. Pavasaris tikrai ateina — tai mano mėgs- 
tamiausias metų laikas. Jau brinksta žali pumpurai ir pūkuoti gluosnių ka- 
čiukai. Man taip patinka tie pūkuoti mažučiai žiedeliai. Netrukus viskas 
sužaliuos. 

Ranekas nusišypsojo regėdamas jos entuziazmą. 

— Visi laukia pavasario šventės. Tada švenčiame naują gyvenimą, naują 
pradžią, o su nauju Fralijos kūdikiu ir Latijos moteryste turime dar dau- 
giau ką švęsti. 

Aila šiek tiek susiraukė. Ji nebuvo tikra, kad laukia savo dalies pavasa- 
rio šventėje. Mamuta ją mokė, tad nutiks šiokių tokių įdomių dalykų. Tai 
truputį baugino. Viskas bus gerai. Ji vėl nusišypsojo. 

Ranekas ją stebėjo spėliodamas, kas vyksta jos mintyse, ir mėgindamas 
sugalvoti būdą paliesti tėmą, dėl kurios atėjo. 

- Šiais metais ceremonija bus ypač jaudinanti... - jis nutilo, ieškoda- 
mas tinkamų žodžių. 

— Spėju, neklysti, - tarė Aila, vis galvodama apie savo dalyvavimą šven- 

— Neatrodo, kad pernelyg džiūgautum, - šypsodamasis pastebėjo Ra- 
nekas. 

— Nejaugi? Aš tikrai laukiu Fralijos kūdikio vardynų, labai džiaugiuosi 
dėl Latijos. Prisimenu, kokia laiminga pati buvau pagaliau tapusi moteri- 
mi, ir kaip palengvėjo Izai. Tiesiog Mamuta dar šį tą planuoja, o aš nesu 
dėl to tikra. 

— Vis pamirštu, kad tu nelabai seniai mamutojė. Nežinai, kokia būna 
pavasario šventė. Nieko keista, kad nelauki jos taip, kaip visi kiti, - ner- 
vingai mindžiukuodamas Ranekas dirstelėjo į žemę, tada vėl pakėlė akis 
į Ailą. - Aila, gal lauksi šventės labiau, ir aš taip pat, jei... - jis nutilo nu- 
sprendęs pakeisti taktiką ir ištiesė slėptą daiktą. - Padariau šitą tau. 

Pamačiusi, ką jis laiko, Aila pažvelgė į Raneką iš nuostabos ir džiaugs- 
mo plačiai išplėstomis akimis. 

— Padarei tai man? Kodėl? 

— Nes norėjau. Ji tavo, ir viskas. Manyk, jog tai dovana pavasario pro- 
ga, - drąsinamai tarė vyras. 

— Tai viena taviškių moters-paukštės figūrėlių, - pratarė ji su baiminga 
pagarba ir džiaugsmu. - Panaši į tą, kurią rodei man anksčiau, tačiau ne 
ta pati. 

Jo akys įsiplieskė. 

— Šitą drožiau specialiai tau, tačiau privalau įspėti, - apsimestinai su- 
rimtėjęs pridūrė Ranekas: - Ją užbūriau, todėl ji... Tau patiks ir tas, kuris 
ją padarė. 

— Tam tau nereikėjo burtų, Ranekai. 

— Vadinasi, ji tau patinka? Pasakyk, ką manai? — teiravosi Ranekas, 
nors paprastai neklausdavo žmonių, ką jie mano apie jo darbus; jam buvo 
nesvarbu, ką žmonės galvoja. Jis dirbdavo sau arba norėdamas pamalonin- 
ti Motiną, tačiau šįkart labiau už viską jis troško įtikti Ailai. Į kiekvieną 
įrėžą, į kiekvieną liniją Ranekas sudėjo visą širdį, visą ilgesį, visas svajones 
tikėdamasis, kad šita Motinos figūrėlė stebuklingai paveiks jo mylimą mo- 
terį. 

Atidžiai apžiūrinėdama figūrėlę Aila pastebėjo žemyn nukreiptą tri- 


kampį. Mokydamasi sužinojo, jog tai moters simbolis, nes trejetas buvo 

gimdančios galios skaičius, šventas Mutai. Kampas kartojosi kaip ševro- 
nai ten, kur raižinio priekis vaizdavo moterį, arba nugaroje, kai vaizdavo 
paukštį. Visas daiktelis buvo dekoruotas stulbinamu geometriniu raštu iš 
ševronų eilių ir lygiagrečių linijų. Į raštą buvo malonu žiūrėti, tačiau sim- 
boliai slėpė daugiau. 

— Nuostabiai padaryta, Ranekai. Man ypač patinka, kaip įrėžei štai tas 
linijas. Raštas savotiškai primena plunksnas, tačiau verčia galvoti ir apie 
vandenį, kaip žemėlapiuose, - tarė Aila 

Raneko šypsena virto džiaugsmingu vypsniu. 

- Taip ir maniau! Žinojau, kad tu pastebėsi! Plunksnos - tai jos dva- 
sios, kai virtusi paukščiu ji grįžta pavasarį, ir Motinos gimdymo vandenys, 
užpildantys upes. 

— Muta nuostabi, Ranekai, tačiau negaliu jos pasilikti, - tarė Aila, mė- 
gindama daiktelį atiduoti. 

— Kodėl ne? Aš padariau ją tau, - tarė jis, nė negalvodamas imti. 

— Kuo galėčiau tau atlyginti? Neturiu nieko, kas šiam daiktui prilygrų 
verte. 

— Jei tik tai kelia tau nerimą, turiu pasiūlymą. "Tu turi šį tą, ko aš noriu, 
ir kas yra verta kur kas daugiau nei šitas gabalėlis mamuto ilties, - išdrožė 
Ranekas šypsodamasis, o jo akys juokėsi ir švietė meile. Paskui jis surim- 
tėjo. - Susijunk su manimi, Aila. Būk mano moteris. Noriu gyventi prie 
vieno židinio, noriu, kad tavo vaikai būtų mano židinio vaikai. 

Aila neskubėjo atsakyti. Ranekas matė ją dvejojant, todėl kalbėjo to- 
liau, bandė ją įtikinti. 

— Pagalvok, kiek mudu turim bendra. Tu esi mamutojų moteris, aš esu 
mamutojų vyras, tačiau abu įvaikinti. Jei susijungsim, nė vienam nereikės 
kraustytis į kitą stovyklą. Abu galėsime pasilikti Liūto stovykloje, ir tu to- 
liau galėsi rūpintis Mamuta bei Raidagu, tad Nezė bus labai laiminga. O 
visų svarbiausia, Aila, aš tave myliu, noriu su tavimi dalytis savo gyveni- 
mu. 

— Aš... nežinau, ką pasakyti. 

— Pasakyk „taip“, Aila. Praneškim visiems. Įtraukim pasižadėjimo apei- 
gas į pavasario šventę. Sąjungą galėsime įforminti šią vasarą per jungtuvių 

— Nesu tikra... nemanau... 

— Neprivalai atsakyti dabar, - Ranekas vylėsi, kad ji sutiks iškart. Da- 
bar suvokė, kad gali dar ilgiau užtrukti, tačiau nenorėjo, kad ji pasakytų 
„ne“. - Tik pasakyk, kad suteiksi man progą parodyti tau, kaip stipriai 
tave myliu, kaip stipriai tavęs geidžiu, koks aš laimingas, kad galime būti 
kartu. 

Aila prisiminė, ką jai sakė Fralija. Tikrai ypatingai jautiesi žinodama, 
kad vyras tavęs trokšta, kad yra vyras, kuriam patinki, kuris tavęs nuolat 
nevengia. Jai patiktų pasilikti čia, kur gyvena ją mylintys ir jos mylimi 
žmonės. Liūto stovykla Ailai buvo kaip šeima. Jondalaras tikrai nepasiliks. 
Ji jau seniai tai žinojo. Zelandonietis norėjo grįžti į savo namus, anksčiau 
ketino ją pasiimti kartu. Dabar atrodo, kad jis jos nė matyti nenori. 

Ranekas buvo mielas, Ailai jis tikrai patiko, susijungus su juo galima 
būtų pasilikti čia. Be to, nederėtų delsti, jei ketina susilaukti dar vieno kū- 
dikio. Ji juk nejaunėja. Nepaisant Mamutos tvirtinimų, aštuoniolika metų 
Ailai atrodė labai daug. „Kaip bus nuostabu turėti dar vieną kūdikį, - gal- 
vojo ji. - Kaip Fralijos, tik stipresnį. Galėčiau susilaukti vaikų su Raneku. 
Ar jie turėtų Raneko bruožų, jo gilias juodas akis, minkštas lūpas, trumpą 
plačią nosį, taip besiskiriančią nuo stambių, aštrių kumpų genties vyrų no- 
sių? Jondalaro nosis nei trumpa plati, nei stambi kumpa... Kodėl aš galvoju 
apie Jondalarą?“ 

Tada jai toptelėjo mintis, nuo kurios širdis pradėjo smarkiai plakti. Jei 
pasiliktų čia ir susijungtų su Raneku, galėtų nueiti ir parsivesti Durką! 
Galbūt kitą vasarą, kai nebus genties susirinkimo. O kaipgi Ura? O kodėl 
ir jos neparsivedus? Iškeliavusi su Jondalaru, ji daugiau niekada nepama- 
tytų Durko. Zelandoniečiai gyvena per toli, o Jondalaras nenorės grįžti 
ir pasiimti Durką drauge. Jei tik Jondalaras pasiliktų ir taptų mamutoju... 
Tikrai taip nebus... Ji žvilgtelėjo į tamsiaodį vyrą ir pamatė meilę jo akyse. 
Galbūt derėtų pagalvoti apie sąjungą su Raneku? 

— Sakiau, kad pagalvosiu apie tai, Ranekai, - pažadėjo ji. 

— Žinau, kad sakei, tačiau, jei tau reikia daugiau laiko apsispręsti dėl 
pažado, bent jau ateik į mano lovą, Aila. Suteik man progą parodyti, kaip 
smarkiai tu man rūpi. Pasakyk, kad sutinki. Ateik į mano lovą, Aila, - įkal- 


binėjo Ranekas, paėmęs ją už rankos. 

Aila nudelbė akis mėgindama suvokti savo jausmus. Ji jautė aiškų, 
tačiau švelnų norą jam paklusti. Nors suprato, kodėl taip jaučiasi, buvo 
sunku pasipriešinti auklėjimui, kad gultis į vyro patalus privalu. Maža to, 
ji svarstė, kad galbūt derėtų suteikti jam progą, galbūt pabandyti, kaip Fra- 
lija išbandė Frebeką. 

Aila linktelėjo, vis dar žiūrėdama žemyn. 

— Aš ateisiu į tavo lovą. 

— Šiąnakt? — tarė jis drebėdamas iš džiaugsmo ir jausdamas, jog tuoj 
suriks. 


— Taip, Ranekai. Jei nori, šiąnakt ateisiu į tavo lovą. 


Jondalaras įsitaisė taip, kad žvelgdamas į koridorių ir atviras židinių 
erdves galėtų macyti beveik visą mamuto židinį. Jis taip įprato stebėti Ailą, 
kad apie tai nė negalvojo. Tai jo net netrikdė ir buvo jo egzistencijos dalis. 
Kad ir ką darytų, ji visada buvo jo mintyse, kartais nesąmoningai. Jis žino- 
jo, kada ji miega ir kada pabunda, kada valgo, kada darbuojasi. Jis žinojo, 
kada ji išeina, kas ateina jos aplankyti ir kiek ilgai užsibūna. Jis netgi šiek 
tiek numanė, apie ką ji kalbasi su kitais žmonėmis. 

Jis žinojo, kad Ranekas prie mamuto židinio praleidžia kone visą laiką. 
Nors jam nepatiko matyti juos kartu, jis žinojo, kad tarp Raneko ir Ailos 
nėra intymaus ryšio, ir ji, regis, vengia bet kokio artimo kontakto. Ailos 
elgesys jį savotiškai užliūliavo. Jondalaras susitaikė su padėtimi ir aprimo, 
todėl visiems skirstantis miegoti jis nebuvo pasiruošęs pamatyti Ailą ei- 
nančią su Raneku prie lapės židinio. Iš pradžių jis negalėjo tuo patikėti 
ir nusprendė, kad ji paprasčiausiai eina ko nors pasiimti ir netrukus grįš į 
lovą. Jondalaras suvokė, kad ji nusprendė praleisti naktį su raižytoju tada, 
kai Aila liepė Vilkui grįžti prie mamuto židinio. 

Tai suvokus Jondalarui tarsi ugnis sprogo galvoje ir po visą kūną pa- 
skleidė deginantį skausmą ir įtūžį. Jis buvo sutriuškintas. Pirmiausia bau- 
dėsi pulti prie lapės židinio ir plėšte išplėšti mylimą moterį. Įsivaizduoda- 
mas besityčiojantį Raneką Jondalaras troško sumaitoti jo tamsų laimingą 
veidą, suniokoti tą niekinančią, pašaipią šypseną. Jis iš paskutiniųjų sten- 
gėsi susivaldyti, galiausiai stvėrė savo skrandą ir išlėkė į lauką. 

Godžiai, dideliais gurkšniais traukdamas šaltą orą Jondalaras stengėsi 
atvėsinti liepsnojantį pavydą, kol kone šaltyje ėmė šalti plaučiai. Ankstyvo 

pavasario šalčio atkryčiai, kai temperatūra nukrisdavo žemiau nulio, su- 
kietino purvynę, upelius pavertė klastingomis čiuožyklomis, žemę sugul- 
dė nelygiais grumstais ir duobėmis. Tapo sunku vaikščioti. Tamsoje jis 
paslydo, teko keberiotis, kol atgavo pusiausvyrą. Pasiekęs arklių priestatą, 
Jondalaras įėjo vidun. 

Yhaha pasisveikindama sušnarpštė, o Lenktynininkas suprunkštė ir 
ieškodamas švelnumo niuktelėjo jam tamsoje. Šią sudėtingą žiemą Jonda- 
laras daug laiko praleido su arkliais ir netgi dar daugiau bendravo su jais 
beprasidedant pavasariui. Jie mėgo jo draugiją, o jis atsipalaiduodavo jų 
šilumoje. Vyrui už akių užkliuvo vidinės užuolaidos krustelėjimas. Tada 
prie savo kojų jis pajuto letenas ir išgirdo maldaujamą inkštimą. Pasilenkęs 
jis paėmė vilkiuką. 

— Vilke! - tarė Jondalaras šypsodamasis, tačiau atsitraukė, kai nuošir- 
dus žvėriukas lyžtelėjo jo veidą. - Ką čia darai? — jo šypsena išblėso. - Ji 
privertė tave išeiti, tiesa? Įpratai, kad ji būna šalia tavęs, dabar ilgiesi. Su- 
prantu, kaip jautiesi. Sunku priprasti miegoti vienam, iki tol miegojus gre- 
ta jos. 

Glostydamas ir myluodamas vilkiuką Jondalaras jautė, kaip įtampa at- 
slūgsta. Jis nenorėjo jo paleisti. 

— Ką man su tavimi daryti, Vilke? Nenoriu leisti tau eiti atgal. Tikriau- 
siai turėčiau leisti tau miegoti su manimi. 

Tada jis susiraukė supratęs, kad susidūrė su dilema. Kaip jis ketina grįž- 
ti į savo lovą su mažyliu? Lauke šalta, ir jis nebuvo tikras, kad mažasis žvė- 
riukas norės su juo eiti į lauką, tačiau jei jis įeis pro mamuto židinio angą, 
kad pasiektų savo lovą, turės praeiti pro lapės židinį. Tą akimirką niekas 
pasaulyje nebūtų jo privertęs eiti pro lapės židinį. Jondalaras troško, kad 
būtų pasiėmęs miego kailius. Be laužo priestate buvo šalta, tačiau miego 
kailiuose tarp arklių būtų visai pakenčiama. Jis neturėjo pasirinkimo. Jis 
turi pasiimti mažylį į lauką ir grįžti pro pagrindinį įėjimą. 

Jis paglostė arklius, o paskui, priglaudęs vilkiuką prie krūtinės, atitrau- 
kė užuolaidą ir žengė į šaltą naktį. Vėjas, šįkart labiau juntamas, lediniu 
pliaukštelėjimu nudiegė veidą ir praskyrė jo skrandos kailį. Vilkiukas su- 


sirangė arčiau vyro kūno ir suinkštė, tačiau pasprukti nebandė. Jondalaras 

atsargiai judėjo gumburiuota sušalusia žeme. Jam gerokai palengvėjo pa- 
siekus pagrindinį įėjimą. 

Kai jis įžengė į virimo židinį, žeminėje buvo tylu. Jondalaras nuėjo prie 
savo miego kailių, padėjo ant žemės Vilką ir apsidžiaugė pamatęs, kad tas 
laimingas, nes jam leista pasilikti. Vyras greitai nusitraukė skrandą ir apa- 
vą, tada įropojo į patalus. Kartu pasiėmė ir žvėrelį. Jondalaras jau išsiaiš- 
kino, kad nėra taip šilta ant grindų atviroje židinio teritorijoje, kaip kad 
uždarose miego pakylose, ir jis miegodavo su drabužiais, todėl jie buvo 
susiglamžę. Kiek užtruko, kol susirado patogią padėtį ir įsitaisė guolyje, o 
greta susirangęs mažas kailio kamuoliukas netrukus užmigo. 

Jondalarui ne taip pasisekė. Vos užsimerkęs jis išgirdo nakties garsus ir 
priešindamasis jiems suakmenėjo. Paprastai žmonių kvėpavimas, vartyma- 
sis, kosėjimas ir šnabždesiai naktimis buvo tik fonas, kurį lengva ignoruoti. 


O dabar Jondalaro ausis girdėjo garsus, kurių girdėti nenorėjo. 


Ranekas švelniai paguldė Ailą ant kailių, tada pažvelgė į ją. 

— Tu tokia graži, Aila, tokia tobula, aš taip tavęs trokštu, noriu, kad 
amžinai būtum su manimi. O, Aila, - kalbėjo jis, tada pasilenkęs pūstelė- 
jo jai į ausį, paskui įkvėpė moters kvapo. Ji pajuto prie savo lūpų putlias, 
minkšras jo lūpas ir pajuto savo atsaką. Jis uždėjo plaštaką jai ant pilvo ir 
ėmė lėtai sukti ratus, kiek paspausdamas. 

Netrukus vyras pasiekė ir apglėbė delnais putlias Ailos krūtis, nuleido 
galvą, suėmė lūpomis sukietėjusį spenelį ir pradėjo jį čiulpti. Ji suaimanavo 
pajutusi dilgčiojimą ir pasistūmėjo šlaunimis arčiau jo. Jis spaudėsi prie 
jos, ji prie savo šlaunies jautė šiltą kietą vyriškumą. Ranekas siekė ir suėmė 
lūpomis kitą spenelį, stipriai jį čiulpė, kartu skleisdamas tylius malonumo 
garsus. 

Jis perbraukė ranka jos šonu ir šlaunimi, paskui vidine šlaunies puse 
nukeliavo iki drėgnų jos moteriškumo klosčių ir siekė įsiskverbti vidun. 
Ji jautė, kaip jis čiuopia jos gelmes, ir spaudėsi prie jo. Ranekas apsisuko, 
tada vėl prie jos prisispaudė, pačiulpė vieną krūtį, paskui kitą, tada nosimi 


prisiglaudė tarp jų. 

— O, Aila, mano gražioji, mano tobuloji moterie. Kaip tu priverti 
mane taip greitai pasiruošti? Tai Motinos būdai, tu valdai jos paslaptis. 
Mano tobulybe... 

Jam vėl čiulpiant spenelį ji jautė spaudimą, kuris siuntė virpulius per 
visą kūną. Viduje ji juto tai užplūstant, tai atlėgstant įtampą, paskui jo 
rankos surado jos malonumų vietą. Aila suriko, kai jis pradėjo ją ritmiš- 
kai trinti, vis stipriau ir greičiau. Staiga ji pasijuto pasiruošusi sueičiai. Ji 
ėmė stumtis prie Raneko judindama šlaunis, rėkdama, siekdama jo. Jis ją 
užgulė, Aila pakėlė kojas, padėjo nukreipti jo vyriškumą ir palaimingai at- 
siduso pajutusi jį įeinant. Jo kūnas judėjo pirmyn ir atgal, jausmai kaupėsi, 
Ranekas išrėkė jos vardą. 

— O, Aila, Aila, aš taip tavęs geidžiu! Būk mano moteris, Aila! Būk 
mano moteris! - murmėjo Ranekas, kaupiantis didžiajam malonumo ant- 
plūdžiui. Jos riksmas kilo su ritmingais švokštimais. Jis judėjo vis greičiau, 
kol išsilaisvinusi šilta neapibūdinamo jausmo banga nusinešė juos abu. 

Ranekas išsipliekęs gulėjo ant viršaus, o Aila sunkiai alsuodama sten- 
gėsi atgauti kvapą. Jau taip seniai ji nebuvo patyrusi malonumo. Paskutinį 
kartą - jos įdukrinimo naktį. Moteris suvokė, kaip jai šito trūko. Ranekas 
taip džiaugėsi ją turėdamas ir taip nuoširdžiai troško pamaloninti, kad 
kone persistengė. Aila buvo pasiruošusi labiau nei tikėjosi, ir nors viskas 
įvyko greitai, nepasitenkinimo ji nejuto. 

— Man buvo tobula, - sušnibždėjo Ranekas. - Ar tu laiminga, Aila? 

— Taip, su tavim patiriu didelį malonumą, Ranekai, - atsakė ji ir išgir- 
do jį atsidūstant. 

Abu gulėjo ramiai, mėgavosi patirtu malonumu. Ailos mintys vėl nu- 
klydo prie jo klausimo. Ar ji laiminga? Nelaiminga nesijautė. Ranekas 
buvo puikus ir dėmesingas vyras, ji patyrė malonumą, tačiau... kažko stigo. 
Nebuvo taip pat, kaip būdavo su Jondalaru, tačiau ji nežinojo, kur slypi 
tas skirtumas. 

Galbūt viskas dėl to, kad ji dar nevisiškai priprato prie Raneko, galvojo 
ji, bandydama patogiau įsitaisyti. Jis pradėjo darytis truputį per sunkus. 
Ranekas, pajutęs jos judėjimą, pasikėlė, nusišypsojo jai, tada nusirito ir at- 
sigulė šalia ant šono, jaukiai prisiglaudęs prie jos. 


Jis įsikniaubė į jos kaklą, tada į ausį sušnibždėjo: 

— Myliu tave, Aila. Labai tavęs trokštu. Pasakyk, kad būsi mano mo- 
teris. 


Aila neatsakė. Ji negalėjo pasakyti „taip“, tačiau neatsakė ir „ne“. 


Jondalaras griežė dantimis ir gniaužė miego kailius, spaudė juos kumš- 
čiais prieš savo valią klausydamasis iš lapės židinio sklindančio murmėji- 
mo, tankaus alsavimo ir sunkių ritmingų judesių garsų. Jis užsitraukė ant 
galvos apklotą, tačiau vis tiek girdėjo prislopintus Ailos riksmus. Jis įsikan- 
do odos, kad nepradėtų klykti, tačiau gerklės gilumoje pats išrėkė skausmą 
ir visišką neviltį. Vilkas suinkštė, prisislinko arčiau ir nulaižė sūrias ašaras, 
kurias vyras bandė sulaikyti. 

Jis negalėjo to ištverti. Jondalaras negalėjo pakęsti minties apie Ailą su 
Raneku. Vis dėlto ir ji šitaip pasirinko, ir jis. Kas, jei ji vėl grįš į raižytojo 
lovą? Dar kartą tų garsų jis negalės ištverti. Tik ką jis gali padaryti? Išeiti. 
Jis privalo išeiti. Rytoj. Iš ryto, vos prašvitus, jis išeis. 

Jondalaras nemiegojo. Jis gulėjo savo kailiuose pastiręs nuo įtampos, 
suvokdamas, kad jie tik ilsisi, dar nebaigė. Galiausiai, kai žeminėje buvo 
girdėti tik miego garsai, jis vis dar nemiegojo. Mintyse vis girdėjo Ailą su 
Raneku, įsivaizdavo juos kartu. 

Kai blausi pirmoji šviesa išryškino uždengtą dūmų angą, dar prieš vi- 
siems sujundant Jondalaras atsikėlė, sugrūdo į kuprinę savo miego kailius, 
užsidėjo skrandą, apsiavė batus, pasiėmė ietis su mėtykle, tyliai nuėjo prie 
pirmosios arkos ir pastūmė užuolaidą. Vilkas susiruošė kartu, tačiau Jon- 
dalaras kimiai sušnibždėjo jam likti ir išėjęs nuleido užuolaidą. 

Lauke, užkluptas nirtaus vėjo, jis užsimaukšlino gobtuvą ir tvirtai suri- 
šo jį aplink veidą, palikdamas vos menką plyšį akims. Jondalaras užsimovė 
kumštines, už virvelių kybančias iš rankovių, pasitaisė kuprinę ir ėmė kop- 
ti į šlaitą. Po kojomis traškėjo ledas. Vyras klupo blausioje pilko ankstyvo 
ryto šviesoje akinamas karštų ašarų, kurioms vienumoje davė valią. 

Pasiekus kalvos viršų stiprus, žvarbus vėjas smūgiavo iš visų pusių. Jon- 


dalaras stabtelėjo pagalvoti, kuria kryptimi traukti, tada pasuko į pietus, 


— 

palei upę. Eiti buvo sunku. Buvo pakankamai šalta, tad tirpsmo upeliu- 
kus ir balas padengė ledas. Vyras iki kelių smigo į pusnis ir sulig kiekvienu 
žingsniu turėjo traukti kojas. Kitur žemė buvo kieta ir grublėta, neretai 
slidi. Jis čiuožė ir slydo, o kartą pargriuvo ir nusibrozdino šlaunį. 

Įdienojant saulė neįveikė debesų storai aptraukto dangaus. Pilką, be 
šešėlių dieną vienintelis jos buvimo įrodymas buvo išsklaidyta, tačiau ryš- 
kėjanti šviesa. Jondalaras žingsniavo, mintis nukreipęs į save, kone nežiū- 
rėdamas, kur eina. 

Kodėl jis negali net pagalvoti apie Ailą su Raneku? Kodėl taip sun- 
ku leisti jai pačiai pasirinkti? Ar jis savininkiškai jos trokšta? Ar kiti vyrai 
kada šitaip jaučiasi? Jaučia tokį skausmą? Ar tai dėl to, kad ją liečia kitas 
vyras? Ar tai baimė ją prarasti? 

Ar kas daugiau? Gal jis jaučiasi pelnytai ją praradęs? Aila visai nesivar- 
žydama pasakoja apie savo gyvenimą gentyje, ir jis klausosi, kaip ir visi kiti, 
kol pagalvoja, ką apie tai pamanytų jo žmonės. Ar ji jaustųsi taip pat lais- 
vai kalbėdama apie savo vaikystę su zelandoniečiais? Moteris taip puikiai 
pritapo Liūto stovykloje. Mamutojai priėmė ją besąlygiškai. O jei būtų 
žinoję apie jos sūnų?.. Sunku buvo taip galvoti. Jei šitaip jos gėdijasi, gal ir 
turėjo atsisakyti, tačiau negalėjo ištverti minties, kad ją praras. 

Galiausiai į niūrios savistabos užkaborius prasiskverbė troškulys. Su- 
stojęs Jondalaras siekė vandenmaišio, tada suprato, kad pamiršo jį pasiim- 
ti. Prie kitos pusnies jis pralaužė ledo plutą, pasėmė saują sniego ir laikė 
jį burnoje, kol ištirpo. Viską darė negalvodamas, nes nuo vaikystės buvo 
mokomas nemalšinti troškulio sniegu, pirmiausia jo neištirpinus, geriau- 
sia burnoje. Ryjant sniegą kūnas atšąla, netgi tirpinti burnoje dera kraštu- 
tiniu atveju. 

Pasigedęs vandenmaišio Jondalaras buvo priverstas apsvarstyti padėtį. 
Suvokė, kad užmiršo ir maisto įsidėti, tačiau ilgai apie tai negalvojo. Jis 
buvo pernelyg paskendęs mintyse, kurias kėlė garsų iš žeminės prisimini- 
mai ir paties išsigalvotos scenos. 

Jondalaras drožė skersai baltų tyrų ir nė nestabtelėjęs brido tiesiai į pus- 
nį. Jei būtų stebėjęs aplinką, gal būtų pamatęs, kad tai daugiau nei pusnis. 
Deja, jis negalvojo. Žengęs dar kelis žingsnius jis pralaužė plutą ir susmigo 


iki kelių, tik ne į sniego pusnį, o į užsistovėjusio tirpsmo vandens baseiną. 

Kailiu padengtas odinis apavas buvo pakankamai nelaidus vandeniui, kad 
išsilaikytų sniege, netgi šlapiame, tirpstančiame sniege, tačiau ne vandeny- 
je. Geliantis šaltis galiausiai įveikė vidinius rūpesčius. Jondalaras išbrido iš 
balos laužydamas ledą, o tada pajuto dar ir stingdantį vėją. 

„Kokią kvailystę iškrėčiau, - pagalvojo jis. - Neturiu netgi drabužių 
pasikeisti. Nė maisto. Nė vandenmaišio. Turiu grįžti. Visai nepasiruošiau 
keliauti Ir ką aš sau galvojau? Žinai, ką sau galvojai, Jondalarai“, - priminė 
jis sau ir užsimerkė skausmo apimtas. 

Nemaloniai drėgnos pėdos ir blauzdos šalo. Jondalaras svarstė, ar prieš 
leidžiantis atgal nevertėtų kiek pradžiūti. Paskui jis suvokė, kad ir ugnies 
akmens nepasiėmė, neturi netgi ugnies grąžto, nei prakurų. Apavo įklotai 
nuvelti iš mamutų vilnos, tad netgi jiems sušlapus kojos nesušals, jei jis 
nesustos. Jondalaras leidosi atgal keikdamas save už kvailumą, vis dėlto 
bijodamas kiekvieno žingsnio. 

Sekdamas savo pėdomis jis susivokė galvojąs apie brolį. Prisiminė, kaip 
Tonolanas, patekęs į slanksmėlį prie Didžiosios Motinos Upės žiočių, 
norėjo ten pasilikti ir mirti. Pagaliau Jondalaras visiškai suprato, kodėl 
Tonolanas prarado norą gyventi mirus Jetamijai. Prisiminė, kad brolis pa- 
sirinko likti su žmonėmis moters, kurią mylėjo. Tik Jetamija buvo gimusi 
upės žmonėms, o Aila mamutojams kur kas svetimesnė. „Ne, - pasitaisė 
jis, - netiesa. Aila dabar yra mamutojė: 

Artindamasis prie žeminės Jondalaras pamatė jo link traukiančią stam- 
bią kresną figūrą. 

— Nezė sunerimo ir pasiuntė mane tavęs ieškoti. Kur buvai? — pasitei- 
ravo Talutas, susilyginęs su Jondalaru. 

— Ėjau pasivaikščioti. 

Dičkis vadas linktelėjo. Kad Aila dalijosi malonumais su Raneku, nie- 
kam ne paslaptis, tačiau ir Jondalaro sielvartas nebuvo toks asmeniškas, 
kaip jam dingojosi. 

— Kojas sušlapai. 

— Įsmukau pro ledą į baseiną, maniau, kad paprasta pusnis. 

Leidžiantis šlaitu link Liūto stovyklos Talutas pasakė: 

— Persiauk nedelsdamas, Jondalarai. Turiu atliekamą batų porą, duosiu 


tau. 


- 

— Dėkoju, - tarė jaunuolis, staiga suvokęs, kad jis — visiškas pašalietis. 
Neturi nieko savo, yra visiškai priklausomas nuo Liūto stovyklos geros va- 
lios, netgi kalbant apie kelionei būtinus drabužius ir reikmenis. Jis nenorė- 
jo ko nors prašyti, tačiau neturėjo pasirinkimo. Kita vertus, išvykęs nebe- 
valgys jų maisto ir netenkins kitų savo poreikių naudodamas jų išteklius. 

— Štai kur tu, - tarė Nezė, jam įėjus į žeminę. - Jondalarai, tu visas šla- 
pias ir suledėjęs! Greičiau nusiauk, tuoj atnešiu ko karšto atsigerti. 

Nezė atnešė jam karšto gėrimo, Talutas davė porą senų batų ir sausas 
kelnes. 

— Gali pasilikti, - pasakė jis. 

— Esu dėkingas, Talutai, už viską, ką dėl manęs darote, tačiau noriu 
paprašyti paslaugos. Privalau išeiti. Turiu grįžti į savo namus. Per ilgai už- 
sibuvau. Laikas traukti atgalios, tačiau man reikia šiokių tokių kelionės 
reikmenų ir šiek tiek maisto. Atšilus maisto susirasti bus lengviau, tačiau 
reikia šiek tiek pačiai pradžiai. 

— Su džiaugsmu duosiu viską, ko tau reikia. Nors mano drabužiai tau 
truputį per dideli, gali juos vilkėti, - tarė dičkis vadas, paskui išsišiepęs ir 
glostydamas tankią raudoną barzdą pridūrė: - Turiu geresnį sumanymą. 
Paprašykim tau apdarų Tulijos. 

— Kodėl Tulijos? - nustebo Jondalaras. 

— Jos pirmasis vyras buvo maždaug tavo sudėjimo, esu tikras, ji tebeturi 
daugumą jo drabužių. Geriausios kokybės. Tulija tuo pasirūpino. 

— Kodėl ji turėtų man juos atiduoti ? 

— "Tu dar nepareikalavai savo už lažybas, ji tau skolinga. Tik pasakyk, 
kad reikia kelionės mantos ir drabužių, ji pasistengs duoti tau viską, kas 
geriausia, kad tik įvykdytų įsipareigojimą, - paaiškino Talutas. 

— "Teisingai, - nusišypsojo Jondalaras. Jis buvo pamiršęs laimėtas lažy- 
bas ir pasijuto geriau supratęs, kad nėra visiškai be išteklių. - Paprašysiu. 

— Tu neplanuoji išeiti, tiesa? 

— Planuoju. Vos tik galėsiu, — atsakė Jondalaras. 

Vadas atsisėdo rimtam pokalbiui. 

- Nėra išmintinga keliauti dabar. Viskas tirpsta. Žiūrėk, kas nutiko vos 
išėjus pasivaikščioti, - kalbėjo Talutas. - Be to, tikėjausi, kad eisi sa mumis 


į vasaros susirinkimą ir medžioti mamutų. 

— Nežinau, - atsakė Jondalaras. Pastebėjęs prie laužo duobės užkan- 
džiaujantį Mamutą jis prisiminė Ailą ir suprato, jog sunkiai ištvers dar vie- 
ną dieną. Kaip tada pasilikti iki vasaros susirinkimo? 

— Geriausia leistis į ilgą kelionę vasaros pradžioje. Taip saugiau. Turė- 
tum luktelti, Jondalarai. 

— Pagalvosiu, - pažadėjo zelandonietis, nors neketino pasilikti ilgiau 
nei būtina. 

— Būtinai pagalvok, - tarė Talutas stodamasis. - Nezė man liepė pri- 
žiūrėti, kad pusryčiams užkirstum jos virtos karštos sriubos. Ten ji sudėjo 
paskutines sveikas šaknis. 

Jondalaras baigė rištis Taluto apavą, tada atsistojo ir nuėjo prie ugniavie- 
tės, kur dubenėlį sriubos baigė valgyti Mamuta. Jaunuolis pasveikino senolį, 
paėmęs vieną iš netoliese sukrautų dubenėlių įsipylė samtį sriubos, įsitaisė 
greta senojo šamano ir išsitraukęs valgymo peilį bedė į mėsos gabalėlį. 

Mamuta iššluostęs padėjo savo dubenėlį ir atsisuko į Jondalarą. 

— Netyčia nugirdau, kad planuoji netrukus išeiti. 

— Taip, rytoj arba dar kitą dieną. Vos susiruošiu, - atsakė Jondalaras. 

— Per greitai! - pareiškė Mamuta. 

— Žinau. Talutas sakė, kad blogas metų laikas keliauti, tačiau jau esu 
keliavęs netikusiu laiku. 

— Ne tai turiu omeny. Privalai pasilikti iki pavasario šventės, - visiškai 
rimtai pasakė šamanas. 

— Suprantu, kad tai rimta proga, visi tik apie tai ir kalba, tačiau man 
tikrai reikia eiti. 

— Negali išeiti, nesaugu. 

— Kodėl? Ką pakeis kelios dienos? Vis tiek bus tirpsmo ir potvynių, — 
jaunasis svečias negalėjo suvokti, kodėl senolis taip primygtinai reikalauja, 
kad jis pasiliktų šventėje, kuri neturi jam jokios ypatingos reikšmės. 

— Jondalarai, nė kiek neabejoju, kad tu sugebėtum keliauti bet kokiu 
oru. Galvoju ne apie tave. Galvoju apie Ailą. 

— Ailą? - susiraukė Jondalaras, o jo skrandis susitraukė į gumulą. - Ne- 
suprantu. | 

— Mokiau Ailą šiokių tokių mamuto židinio praktikų. Per šią pavasario 


šventę mudu planuojame ypatingą ceremoniją. Panaudosime šaknį, kurią 

ji atsinešė iš genties. Ji kartą jos pavartojo... vadovaujant genties šamanui. 
Turėjau patirties su keliais magiškais augalais, kurie gali nuvesti į dvasių 
pasaulį. Nesu išbandęs tos šaknies, o Aila niekada nevartojo jos viena. Mes 
abu išbandysim šį tą nauja. Regis, ji... šiek tiek nuogąstauja ir... tam tikri 
pokyčiai ją nuliūdintų. Jei tu išeisi, poveikis Ailai gali būti nenuspėjamas. 

— Ar sakai, kad Ailai atlikti ceremoniją su šaknimi yra pavojinga? - rū- 
pesčio kupinu balsu pasiteiravo Jondalaras. 

— Bendraujant su dvasių pasauliu visada būna pavojaus elementas, — 
paaiškino šamanas, — tačiau ji jau keliavo tenai viena. Jei tai pasikartos, 
be vadovo arba mokytojo ji gali pasiklysti. Todėl aš ją ir mokau, tačiau 
Ailai reikia pagalbos tų, kurie jai ką nors jaučia, ją myli. Būtina, kad tu čia 
liktum. 

— Kodėl aš? — nustebo Jondalaras. - Mes... daugiau nebe kartu. Yra 
kitų, jaučiančių Ailai... meilę. Kitų, kuriems ji puoselėja jausmus. 

Senolis atsistojo. 

— Negaliu tau to paaiškinti, Jondalarai. Tai nuojauta, intuicija. Galiu 
tik pasakyti, kad girdint tave kalbant apie išėjimą mane apima baisi, tamsi 
nuojauta. Nesu tikras, ką tai reiškia, tačiau aš... verčiau... ne, pasakyčiau 
tvirčiau: neišeik, Jondalarai. Jei ją myli, pažadėk, kad neišeisi iki pavasario 
šventės, - užbaigė Mamuta. 

Jondalaras atsistojo ir įsmeigė akis į seną, neperprantamą šamano vei- 
dą. Nebuvo panašu, kad jis iškeltų tokį reikalavimą be priežasties, tačiau 
kodėl taip svarbu, kad Jondalaras liktų čia? Ką žino Mamuta, ko nežino 
jis? Kad ir kas tai būtų, nerimastingos Mamutos dvejonės privertė jį nuo- 
gąstauti. Jis negali išeiti, jei Ailai kyla pavojus. 


— Pasiliksiu, - tarė Jondalaras. - Pažadu neišeiti iki pavasario šventės. 


Praėjo dar kelios dienos, kol Aila sugrįžo į Raneko lovą, tačiau ne to- 
dėl, kad jis nebūtų jos skatinęs. Jai buvo sunku atsisakyti, kai jis pirmą 
kartą tiesiai to paprašė. Vaikystės auklėjimas buvo toks stiprus, kad ji jau- 


tė, jog pasielgs baisiai netinkamai, jei pasakys „ne“. Ji beveik tikėjosi, kad 

Ranekas supyks; tačiau jis supratingai atsižvelgė į jos atsisakymą ir tikino 
suprantąs, kad jai reikia laiko pagalvoti. 

Sužinojusi apie ilgą Jondalaro pasivaikščiojimą ryte po jos nakties 
su tamsiaodžiu raižytoju Aila įtarė, jog tai kažkaip susiję su ja. Ar tokiu 
būtu jis rodo, kad ji vis dar jam patinka? Jondalaras atrodė dar labiau 
nutolęs. Kiek galėdamas jos vengė, kalbėjosi tik tada, kai tai buvo bū- 
tina. Aila nusprendė, kad jis jos nemyli. Moteris pasijuto baisiai nelai- 
minga galiausiai tai pripažinusi, tačiau bandė to neparodyti. 

Kita vertus, Ranekas labai aiškiai rodė savo meilę. Jis ir toliau pri- 
mygtinai kvietė ją į savo kailius, spaudė apsispręsti dėl židinio sukūrimo 
ir formaliai pripažintos sąjungos, meldė būti jo moterimi. Galiausiai 
Aila vėl sutiko dalytis kailiais, labiausiai dėl Raneko supratingumo, ta- 
čiau susilaikė nepasižadėjusi pastovesniems santykiams. Kelias naktis ji 
praleido su raižytoju, tačiau paskui vėl nusprendė kuriam laikui susi- 
laikyti, ir šį kartą atsisakyti buvo lengviau. Ji jautė, jog viskas klostosi 
pernelyg greitai. Ranekas norėjo paskelbti apie pasižadėjimą pavasario 
šventėje, kuri vyks vos po kelių dienų. Ailai reikėjo laiko pagalvoti. Ji 
mėgavosi malonumais su Raneku - mylintis vyras žinojo, kaip ją pa- 
maloninti, be to, Ailai jis patiko. Tiesą sakant, labai patiko, tik kažko 
stigo. Aila jautė neaiškų savotišką neužbaigtumą. Nors norėjo ir troško 
pamilti, ji Raneko nemylėjo. 

Ailai būnant su Raneku, Jondalaras negalėdavo užmigti, ir ta įtampa 
tapo matoma. Nezei atrodė, kad zelandonietis sublogo, tačiau su senais 
Taluto drabužiais, kurie ant jo tiesiog karojo, ir nešukuota žiemos barz- 
da buvo sunku tiksliai pasakyti. Netgi Danugas pastebėjo, kad Jonda- 
laras atrodo sulysęs ir nusikamavęs, ir numanė kodėl. Jaunuolis troško 
kaip nors padėti; jam labai rūpėjo abu, ir Jondalaras, ir Aila, tačiau pa- 
dėti negalėjo niekas. Netgi Vilkas, nors jis aplinkiniams dalijo daugiau 
paguodos nei nutuokė. Kai tik Ailos nebūdavo prie židinio, vilkiukas 
ieškojo Jondalaro. Vyras jautė, jog jis ne vienintelis sielvartauja, kai yra 
atstumtas. Taip pat jis vis daugiau laiko praleisdavo su arkliais, nėtgi 
kartkartėmis su jais miegodavo, kad pabėgtų nuo skausmingų scenų že- 


minėje. Jis pasitraukdavo, kai šalia būdavo Aila. 

Per kelias kitas dienas oras sušilo ir Jondalarui pasidarė sunkiau 
išvengti Ailos. Nepaisant patižusio sniego ir pakilusio vandens, ji vis 
dažniau jodinėjo arkliais. Nors jis stengėsi nemačiomis dingti pama- 
tęs ją ateinančią į priestatą, kelis kartus teko mikčioti atsiprašinėjant ir 
paskubomis sprukti atsitiktinai ją susitikus. Jodinėti dažnai ji pasiim- 
davo vilką, kartais Raidagą, tačiau kai norėdavo ištrūkti viena, vilkiuką 
palikdavo prižiūrėti berniukui. Raidagas tuo tik džiaugėsi. Yhaha su 
Lenktynininku visiškai susipažino su vilkiuku ir jo draugijoje jautėsi 
patogiai. Ir Vilkas, atrodė, mėgavosi arklių draugija, nesvarbu, ar tupė- 
davo Yhaha ant nugaros, ar bėgdavo greta mėgindamas neatsilikti. Tai 
buvo puiki mankšta ir pateisinama dingstis Ailai pasprukti iš žeminės, 
kuri po ilgos žiemos atrodė maža ir ankšta. Vis dėlto ji negalėjo pabėgti 
nuo maišaties stiprių jausmų, kurie virė aplink ją ir jos viduje. 

Ji pradėjo skatinti ir nukreipti Lenktynininką balsu, švilpimu ir si- 
gnalu jodama su Yhaha. Kai tik ji pagalvodavo, kad turėtų pradėti jį 
pratinti nešti raitelį, pagalvodavo apie Jondalarą ir susilaikydavo. "Tai 
nebuvo sąmoningas sprendimas, daugiau atidėliojimas ir pašėlęs troš- 
kimas, kad viskas kaip nors išsispręstų. Aila seniau tikėjosi, kad Jonda- 
laras Lenktynininką mokys ir juo jodinės. 

Jondalaras galvojo maždaug tą patį. Per vieną iš jų atsitiktinių susiti- 
kad yra per daug užsiėmusi, o arkliui po ilgos žiemos reikia mankš- 
tintis. Jis buvo pamiršęs, koks grynas jaudulys apima jojant ant arklio 
nugaros. Pamatęs šalia šuoliuojantį Lenktynininką, kuris paskui šoko. 
į priekį prieš savo motiną, Jondalaras panoro sėdėti ant jaunojo eržilo 
nugaros ir joti greta Ailos ant Yhaha. Nors apskritai jis galėjo valdyti 
kumelę, jautė, kad ji tiesiog jį pakenčia. Vyras dėl to visada jautėsi ne- 
eržiliuką ir jautė jam tikrą prieraišumą, jo mintyse Lenktynininkas irgi 
buvo Atilos. 

Orams šylant Jondalaras vis daugiau galvojo apie išėjimą. Jis nu- 
sprendė paklausyti Taluto patarimo ir už pralaimėtas lažybas paprašyti 
Tulijos būtiniausių drabužių ir kelionės reikmenų. Kaip vadas ir spėjo, 


Tulija apsidžiaugė, kad taip lengvai įvykdys įsipareigojimus. 

Jondalaras rišosi diržą ant naujosios tamsiai rudos tunikos, kai į virimo 
židinį įžirgliojo Talutas. Pavasario šventė turėjo būti po rytojaus. Visi ma- 
tavosi puošnius drabužius ruošdamiesi didžiajai dienai, ilsėjosi po pirties ir 
maudynių šaltoje upėje. Pirmą kartą nuo to laiko, kai išėjo iš namų, Jonda- 
laras turėjo daugybę puikiai pasiūtų, dailiai dekoruotų drabužių, taip pat 
kuprinių, palapinių ir kitos kelioninės įrangos. Jis visada mėgavosi puikia 
kokybe, ir jo supratingumas neliko Tulijos nepastebėtas. Ji visą laiką įtarė, 
o dabar įsitikino, kad Jondalaras kilęs iš aukšto statuso zelandoniečių. 

— Atrodo, tarsi tau siūta, Jondalarai, - pagyrė Talutas. - Karoliukai 
ties pečiais krinta taip, kaip ir turi būti. 


— Taip, drabužiai tinka puikiai, Tulija buvo daugiau nei dosni. Ačiū už 


pasiūlymą. 

— Džiaugiuosi, kad nusprendei neišvykti iš karto. Tau patiks vasaros 
susirinkimas. 

— Na... a... aš ne... Mamuta... - Jondalaras ieškojo žodžių norėdamas 


paaiškinti, kodėl neišvyko, kaip buvo suplanavęs. 

— „. ir pasirūpinsiu, kad būtum pakviestas į pirmąją medžioklę, — tęsė 
Talutas nutaręs, kad Jondalaras pasiliko dėl jo patarimo ir kvietimo. 

— Jondalarai? - truputį sukrėsta į jį kreipėsi Digija. - Iš nugaros pama- 
niau, kaip tai Darnevas! - ji apėjo jį ir šypsodamasi nužiūrinėjo. Jai patiko 
tai, ką pamatė. - Nusiskutai, - pastebėjo ji. 

— Pavasaris. Nusprendžiau, kad jau laikas, - tarė jis atsakydamas šypse- 
na, akimis rodydamas, kad ji taip pat patraukli. 

Ją pagavo jo mėlynos akys, jo įkalinanti trauka. Digija nusijuokė ir nu- 
sprendė, kad kažkada Jondalaras buvo švarus ir vilkėjo tinkamais drabu- 
žiais. Jis atrodė tikrai netvarkingas su susitaršiusia, netvarkyta barzda ir 
Taluto atiduotais apdarais. Ji net pamiršo, koks jis patrauklus. 

— Dailiai atrodai su tais drabužiais, Jondalarai. Jie tau tinka. Palauk, 
kol nueisi į vasaros susirinkimą. Nepažįstamieji visada sulaukia daug dė- 
mesio, tad manau, mamutojų moterys panorės, kad pasijustum labai lau- 


kiamas, - erzinamai besišypsodama kalbėjo Digija. 

— Bet... - Jondalaras liovėsi bandęs jiems paaiškinti, kad neplanuoja su 
jais keliauti į vasaros susirinkimą. Galės pasakyti vėliau, išeidamas. 

Talutui su Digija išėjus jis pasimatavo kitą apdarą, labiau tinkantį ke- 
lionei ar vilkėti kasdien. Tada jis išėjo į lauką paieškoti vadės, kad dar kartą 
jai padėkotų ir parodytų, kaip puikiai tinka drabužiai. Prieangyje jis sutiko 
ką tik įėjusius Danugą, Raidagą ir Vilką. Vienoje rankoje jaunuolis nešė 
Raidagą, kitoje Vilką. Jie buvo apsivynioję kailį, vis dar šlapiais plaukais. 
Danugas po maudynių upėje atnešė berniuką į žeminę. 

— Jondalarai, puikiai atrodai, - ženklais parodė Raidagas. — Visi pasi- 
ruošę pavasario šventei? 

— Taip. O tu? - ženklais atsakė jis. 

— Aš taip pat turiu naujus drabužėlius. Nezė pasiuvo specialiai pavasa- 
rio šventei, - šypsodamasis atsakė Raidagas. 

— Taip pat ir vasaros susirinkimui, - pridūrė Danugas. — Ji pasiuvo 
naujus drabužius ir man, ir Latijai, ir Rugijai. 

Jondalaras pastebėjo, kad Danugui prašnekus apie vasaros susirinkimą 
Raidago šypsena išblėso. Neatrodė, kad jis lauktų didžiojo vasarinio susi- 
būrimo taip, kaip laukė kiti. 

Kai Jondalaras nustūmė sunkią užuolaidą susiruošęs eiti laukan, Da- 
nugas, nenorėdamas, kad jo žodžiai būtų nugirsti, sušnibždėjo Raidagui: 

— Ar nederėjo jam pasakyti, kad Aila lauke? Kaskart ją pamatęs jis 
skuodžia šalin. 

— Ne. Ji nori jį pamatyti. Ir jis nori ją pamatyti. Rodo teisingus signalus, 
tačiau taria neteisingus žodžius, - ženklais parodė Raidagas. 

— Tu teisus, bet kodėl ji to nesupranta? Kaip jiems prisiversti vienam 
kitą suprasti ? 

— Reikia pamiršti žodžius. Rodyti signalus, - atsakė Raidagas su gen- 
čiai nebūdinga šypsena. Tada jis pastvėrė vilkiuką ir nusinešė jį į žeminę. 

Tai, ko jaunuoliai jam nepasakė, Jondalaras išvydo vos išėjęs laukan. 
Aila buvo lauke prie pagrindinio įėjimo su abiem arkliais. Ji ką tik atidavė 
Raidagui Vilką, kad juo pasirūpintų, ir buvo nusiteikusi ilgam smarkiam 
pasijodinėjimui. Ji norėjo išsklaidyti seniai juntamą įtampą. Ranekas no- 
rėjo, kad ji iki pavasario šventės sutiktų su juo susijungti, o Aila niekaip 


negalėjo apsispręsti. Ji vylėsi, kad jojimas padės jai apsigalvoti. Kai pamatė 

Jondalarą, pirmiausia jai šovė mintis pasiūlyti jam joti su Yhaha, kaip jau 
buvo dariusi anksčiau. Aila žinojo, kad jam tai patinka, ir vylėsi, kad jo 
meilė arkliams juos suartins. Vis dėlto ji norėjo joti ir pati. Ji to labai laukė 
ir jau buvo susiruošusi išvykti. 

Kai Aila vėl dirstelėjo į jį, jai užėmė kvapą. Aštria titnago geležte jis nu- 
sigramdė barzdą ir atrodė toks panašus į tą slėnio Jondalarą, kurį pažino 
praėjusią vasarą, kad jos širdis ėmė daužytis, o veidas užkaito. Į jos fizinius 
signalus zelandonietis nesąmoningai atsakė savo signalais, ir Aila nepajėgė 
atsispirti jo žvilgsnio traukai. 

— Nusiskutai barzdą, - tarė Aila. 

Nė nesuvokdama ji prašneko zelandoniškai. Akimirką užtruko, kol jis 
suprato, kas buvo kitaip, paskui nesusilaikė nenusišypsojęs. Jau seniai jis 
nebuvo girdėjęs savosios kalbos. Šypsena ją padrąsino, ir jai toptelėjo iš- 
ganinga mintis. 

— Kaip tik ketinau išjoti su Yhaha, ir vis galvoju, kad jau metas pradėti 
Lenktynininką pratinti prie raitelio. Kodėl tau nevykus su mumis ir ne- 
pabandžius jo išjodinėti? Puiki diena tam. Sniegas beveik nutirpo, atželia 
nauja žolė. Ir žemė dar ne tokia kieta, jei staiga kas nukristų, — išpylė ji 
užbėgdama įvykiams už akių, kol dar neatsitiko nieko tokio, kas priverstų 
jį apsigalvoti ir nutolti. 

— A... nežinau, — dvejojo Jondalaras. - Maniau, pirma tu norėsi jį pra- 
jodinėti. 

— Jis prie tavęs pripratęs, Jondalarai. Nesvarbu, kuris iš mūsų jos juo 
pirmas. Nepamaišys, jei būsime dviese. Vienas galės jį maldyti ir raminti, 
kol kitas užsilips. 

— Tikriausiai tu teisi, - tarė jis suraukdamas antakius. Jis nežinojo, ar 
turėtų joti su ja į stepes. Jis nesumojo, kaip atsisakyti, ir tikrai norėjo joti. — 
Jei tikrai nori, kad padėčiau, tikriausiai galiu. 

— Eisiu ir atsinešiu vedimo virvę ir vediklį, kurį jam padarei, - tarė Aila 
ir pasileido į priestatą, kol jis nepersigalvojo. - Gal jūs jau kilkite šlaitu? 

Jondalarui jau pradėjo kilti visokios mintys, tačiau Aila dingo jam ne- 
spėjus persigalvoti. Jis pasišaukė arklius ir pradėjo kopti į plačias lygumas. 
Aila jį pasivijo beveik pačiame viršuje. Ji paėmė ne tik apynasrį ir virvę, 


tačiau ir kuprinę bei vandenmaišį. Kai jie pasiekė stepes, Aila nusivedė 

Yhaha prie kalvelės, kurioje anksčiau leido kai kuriems Liūto stovyklos 
nariams, ypač jaunesniems, jodinėti kumele. Išlavintu šuoliu ji stryktelėjo 
ant šiaudų spalvos arklio nugaros. 

— Lipk, Jondalarai. Galėsim joti dviese. 

— Dviese? - kone supanikavo jis. Jis nesvarstė galimybės joti dviese su 
Aila ir buvo pasiruošęs sprukti. 

— Tik tol, kol rasim smagų, lygų ruožą. Čia bandyti negalime. Lenkty- 
nininkas gali įlėkti į lomą arba nušuoliuoti žemyn šlaitu, - paaiškino ji. 

Jis pasijuto spąstuose. Kaip pasakyti, kad nejos dviese su ja tokio trum- 
po atstumo)? Jis atėjo prie kauburio ir rūpestingai apsižergė kumelę, steng- 
damasis sėdėti atsitraukęs nuo Ailos ir jos neliesti. Tą par akimirką, kai jis 
užlipo, ji paragino kumelę pasileisti greita risčia. 

Nebuvo kaip to išvengti. Kad ir kaip jis stengėsi, ant besikratančio 
arklio negalėjo prie jos nesiglausti. Jautė jos kūno šilumą pro drabužius, 
uodė lengvą malonų aromatą džiovintų gėlių, kurias ji naudojo prausda- 
masi, sumišusį su tokiu pažįstamu moters kvapu. Sulig kiekvienu kumelės 
žingsniu Jondalaras juto, kaip prie jo priglunda jos blauzdos, šlaunys ir 
nugara, jautė, kaip atsakydamas kyla jo vyriškumas. Jam sukosi galva, jis 
kovojo su savimi, tvardėsi, kad nepultų bučiuoti jos kaklo, kad ištiesęs ran- 
kas neapglėbtų kuplių, standžių krūtų. 

Kodėl jis sutiko? Kodėl neišsisuko? Negi svarbu, ar jis kada jodinės 
Lenktynininku:? Jie niekada nejodinės kartu. Jis girdėjo žmones kalbant, 
kad Aila su Raneku per pavasario šventę ketina paskelbti apie savo pasiža- 
dėjimą. O paskui jis pats išeis ir pradės ilgą kelionę namo. 

Aila davė ženklą Yhaha sustoti. 

— Ką manai, Jondalarai ? Priekyje puiki, lygi juosta. 

— Taip, puikiai atrodo, - greitai atsakė tas ir nušoko nuo Yhaha. 

Aila, perkėlusi koją, nuslydo pro kitą pusę. Ji greitai alsavo, veidas buvo 
išraudęs, akys blizgėjo. Moteris uodė šio vyro kvapą, įsigėrusį į jo kūno 
šilumą, ir virpėjo pajutusi kietą, karštą jo vyriškumo gumbą. „Jaučiu jo 
poreikį, - galvojo ji. - Kodėl jis taip skubiai nuo manęs pasitraukė? Kodėl 
jis manęs nenori? Kodėl jis manęs nebemyli ?*“ 

Stovėdami priešingose kumelės pusėse abu stengėsi susitvardyti. Aila 


sušvilpė Lenktynininkui. Švilpesys skyrėsi nuo to, kurį ji naudojo Yhaha 

pakviesti. Paglosčiusi, pakasiusi Lenktynininką ir pasikalbėjusi su juo, 
Aila jau galėjo vėl pažvelgti į Jondalarą. 

— Ar norėtum uždėti jam ant galvos valdymo juostas? — pasiteiravo ji, 
vesdama jaunąjį eržilą link krūvos didelių kaulų. 

— Nežinau. Kaip tu darytum? - paklausė jis. Jis jau susitvardė ir pradė- 
jo jaudintis dėl jojimo ant jaunojo arkliuko. 

— Niekada nenaudojau nieko Yhaha valdyti, išskyrus savo judesius. 
Lenktynininkas yra pripratęs būti vedamas už juostų, man regis, aš jas 
naudočiau, - pasakė Aila. 

Jie drauge uždėjo Lenktynininkui apynasrį. Lyg ką nujausdamas jis 
buvo žvitresnis nei paprastai, tad jie jį glostė ir tapšnojo, kol arklys nurimo. 
Jie sukrovė porą mamutų kaulų, kad Jondalaras turėtų ant ko pasilypėti 
lipdamas ant arklio, tada arčiau privedė arkliuką. Ailai patarus, Jondala- 
ras patrynė jo kaklą, nugarą, kojų apačią, užsikniaubė ant jo kasydamas ir 
glostydamas, leido jam visiškai apsiprasti su žmogaus artumu. 

— Kai tik ant jo užsilipsi, apsikabink jo kaklą. Jis gali stotis piestu, kad 
tavęs nusikratytų, - tarė Aila, stengdamasi kuo geriau Jondalarui patar- 
ti. — Jis tikrai išmoko nešti krovinį, kai grįžome iš slėnio, todėl gal ir nebus 
taip sunku priprasti prie tavęs. Laikyk vedimo virvę, kad ji nenukristų ant 
žemės ir jis neįsipainiotų, tačiau aš tiesiog leisčiau jam bėgti. Tegul bėga 
kur panorėjęs, kol pavargs. Aš su Yhaha seksiu iš paskos. Pasiruošęs? 

— Tikriausiai, - nervingai šypsodamasis atsakė Jondalaras. 

Jondalas pasilypėjo ant didžiulių kaulų, užsikniaubė ant gauruoto tvir- 
to gyvulio, pasikalbėjo su juo, o Aila prilaikė jo galvą. Tada vyras užkėlė 
koją per arklio nugarą, įsitaisė ir apsikabino rankomis jo kaklą. Pajutęs 
svorį tamsusis eržilas priplojo ausis. Aila jį paleido. Jis kartą liuoktelėjo ant 
užpakalinių kojų, paskui išrietė nugarą, mėgindamas nusimesti naštą. Jon- 
dalaras tvirtai laikėsi. Tada, lyg pateisindamas savo vardą, arkliukas šoko ir 
greitais šuoliais nurūko per stepę. 

Jondalaras prisimerkė į veidą pučiant šaltam vėjui ir pajuto didžiulį 
jaudulio antplūdį. Jis stebėjo, kaip apačioje mirga žemė, ir negalėjo patikė- 
ti tuo, kas vyksta. Jis iš tikrųjų jojo jaunu eržilu, o potyris iš tikrųjų buvo 
lygiai toks jaudinantis, kaip ir įsivaizdavo. Jis užsimerkė ir jautė didžiulę 


galią raumenų, šokčiojančių ir įsitempiančių po juo, jį užliejo stebuklingos 


503 4 


JEAN M. AUEL 


nuostabos jausmas. Tarsi pirmą kartą gyvenime jis dalijosi pačios Didžio- 
sios Motinos Žemės stebuklu ir kūriniu. 

Jis jautė, kad arkliukas pavargsta. Jondalaras išgirdo šalia dundant kitas 
kanopas, atsimerkė ir greta išvydo Ailą, lekiančią ant Yhaha. Jis nušypsojo 
jai rodydamas savo nuostabą ir džiaugsmą, o išvydus jos atsakomąją šypse- 
ną jo širdis pradėjo smarkiau plakti. Visa kita išbluko, tapo nereikšminga. 
Visas Jondalaro pasaulis tilpo nepamirštame jojime raitomis ant lekiančio 
eržilo ir skausmingai gražioje jo mylimos moters šypsenoje. 

Galiausiai Lenktynininkas sulėtino žingsnį, po to visai sustojo. Jon- 
dalaras nušoko. Jaunasis arkliukas stovėjo kone iki žemės nukoręs galvą, 
išskėtęs kojas, jo šonai kilojosi sunkiai kvėpuojant. Sustabdžiusi Yhaha 
nušoko ir Aila. Iš kuprinės ji ištraukė kelias skiautes minkštos odos, vie- 
ną padavė Jondalarui, kad jis nušluostytų prakaituotą gyvulį, tada pati 
nušluostė Yhaha. Du išsekę arkliai prisišliejo vienas prie kito, susiglaudė, 
ieškodami vienas kitame paguodos. 

— Aila, aš kol gyvas nepamiršiu šito pasijodinėjimo, - tarė Jondalaras. 

Jis jau seniai nebuvo taip atsipalaidavęs. Jie dirstelėjo vienas į kitą, nu- 
sišypsojo, nusijuokė dalydamiesi akimirkos stebuklu. Nieko negalvodama 
ji siektelėjo jį pabučiuoti, jis linktelėjo prie jos, tada staiga prisiminė Rane- 
ką. Jis sustingo ir nuplėšė jos rankas nuo savo kaklo. 

— Nežaisk su manim, Aila, - kimiu balsu rėžė jis, stumdamas ją šalin. 

— Nežaisti? - įskaudinta apsiašarojo ji. 

Jondalaras užsimerkė, sukando dantis ir drebėjo nuo įtampos mėginda- 
mas susivaldyti. Tada staiga, tarsi sueižėjus ledo užtvankai, visko pasidarė 
per daug. Jis stvėrė ją ir pradėjo bučiuoti; siurbėsi į jos lūpas stipriu, lūpas 
žalojančiu, žūtbūtiniu bučiniu. Kitą akimirką ji jau gulėjo ant žemės, o jo 
rankos buvo po jos tunika, plėšė kelnių raištį. 

Ji mėgino jam padėti, atrišti raištį, tačiau jis negalėjo laukti. Jondala- 
ras nekantriai, abiem rankom, su visa aistros, kurios jau nebebuvo galima 
paneigti, jėga ties juosmeniu sugriebė minkštą Ailos kelnių odą. Moteris 
išgirdo, kaip kelnės per siūles plyšta. Apgraibomis paieškojęs ties savo kel- 
nių praskiepu, jis ją užgulė ir tarsi paklaikęs ėmė badyti tvirtu, tvinkčio- 


jančiu kotu. 

Aila nuleido ranką norėdama jį nuvesti, pati juto kylant susijaudinimą. 
Ji suvokė, ko jis taip žūtbūtinai trokšta. Kas sukėlė jam tokį aistringą įtūžį ? 
Kas įžiebė jo geismingą poreikį? Nejaugi jis nemato, kad ji jam pasiruo- 
šusi? Rodėsi, jos kūnas nuo pat vaikystės būtų mokytas atliepti jo porei- 
kiams, jo signalams. Jam tereikėjo jos norėti, tada ir ji jo įsigeistų. Tai buvo 
viskas, ko ji laukė. Jos akys plūdo geismo ir meilės ašaromis; ji taip ilgai 
laukė, kad jis vėl jos panorėtų. 

Su aistra, taip pat ilgai slopinta kaip ir Jondalaro, Aila jam atsivėrė, jį 
mielai sutiko, atidavė jam tai, ką jis ketino pasiimti pats. Ji virpėjo jusdama 
jo ilgą kietą organą, tiriantį jos gelmes, ją pripildantį. Jis atsitraukė, o ji 
maldavo, kad jis grįžtų, vėl ją pripildytų. Ji pasikėlė jo pasitikti grįžtančio, 
tiesėsi prie jo šilto kūno ir juto, kaip giliai viduje dilgčioja nepaliaujamai 
kylantis geismas. Ji išrietė nugarą, norėjo jausti jo judesius, spaudėsi prie 
jo, vėl jį sutiko ir priėmė. 

Jis su neįtikėtinu džiaugsmu riktelėjo. Šitaip jautėsi nuo pat pirmojo 
karto. Jiedu tiko vienas kitam, atitiko vienas kitą, jos gelmės - jo dydį, tarsi 
jis būtų sukurtas jai, o ji - jam. „O Motina, o Doni, kaip man jos trūko. 
Kaip aš jos geidžiau“, - galvojo Jondalaras. Kaip jis ją mylėjo! Jis paniro į 
ją, pajuto šiltą, drėgną glamonę, ji jį apglėbė, priėmė jį. Vyras siekė dau- 
giau, kol visas jo vyriškumas prasmego moters gelmėse. 

Jį užliejo gilūs malonumo pliūpsniai. Jie sklido bangomis. Jis nėrė vėl, 
dar kartą, o ji siekė jo, alko jo, labai norėjo. Su laukiniu nesivaržymu, be 
jokių apribojimų jis vis grįžo pas ją, vis greičiau, o ji jį kaskart pasitikdavo. 
Vyras jautė, kad jos įtampa auga kartu su jo, kol smailė, viršūnė, paskutinės 
malonumų bangos sudužo virš jų abiejų. 

Jondalaras ilsėjosi užgulęs Ailą vidury atvirų stepių, bundančių nauja 
gyvybe. Tada staiga jis ją apkabino, įsikniaubė veidu jai į kaklą ir išrėkė jos 
vardą: 

— Aila, o, mano Aila, mano Atila. 

Jis pabučiavo jos kaklą, lūpas, užmerktas akis. Tada liovėsi taip pat stai- 
ga, kaip ir pradėjo. Atsitraukė ir pažvelgė į ją. 

- Tu verki! Aš tave įskaudinau! O Didžioji Motina, ką aš padariau! — 
suriko jis, pašoko ir pažiūrėjo žemyn į Ailą, gulinčią ant plikos žemės su- 


plėšytais drabužiais. - Doni! O Doni, ką aš padariau? Aš ją išprievartavau. 


505 


t 


NN 


JEAN M. AUEL 


Kaip galėjau šitaip pasielgti? Su ja, nuo pat pradžių pažinojusia šitą skaus- 
mą. Dabar ir aš jai taip padariau. O, Doni. O Motina! Kaip tu leidai man 
šitaip pasielgti! 

— Ne, Jondalarai! - sėsdamasi tarė Aila. - Viskas gerai, tu manęs nej- 
skaudinai. 

Jis jos negirdėjo. Jis atsuko nugarą, nes negalėjo į ją žiūrėti, ir ranko- 
mis užsidengė veidą. Jis negalėjo atsigręžti. Jis nuėjo pykdamas ant savęs, 
kupinas gėdos ir kaltės. Jei jis negali pasikliauti savimi, užtikrinti, kad jos 
neįskaudins, vadinasi, turi laikytis nuo jos kuo toliau ir pasistengti, kad ji 
būtų atokiai nuo jo. Ji teisingai pasirinko Raneką, galvojo jis. Aš jos nenu- 
sipelniau. Jis girdėjo, kaip ji atsistoja ir eina prie arklių. Paskui išgirdo, kaip 
ji eina artyn, pajuto jos plaštaką ant savo rankos. 

— Jondalarai, tu... 

Jis apsisuko. 

— Pasitrauk nuo manęs! - atšovė jis, kupinas kaltės ir pykčio. 

Ji atsitraukė. Ką dabar padarė ne taip? 

— Jondalarai?.. - kraipėsi ji vėl, žengdama artyn. 

— Pasitrauk nuo manęs! Ką, negirdi? Jei neatsitrauksi, aš galiu nesu- 
sivaldyti ir vėl tave išprievartauti! — Jondalaro žodžiai nuskambėjo kaip 
grasinimas. | 

— Tu manęs neprievartavai, Jondalarai, - tarė ji jam nusisukus ir žings- 
niuojant tolyn. - Tu negali manęs prievartauti. Nėra tokio laiko, kada aš 
nebūčiau tau pasiruošusi... 

Jondalaro mintys buvo tokios kupinos kaltės ir pasibjaurėjimo savimi, 
kad jis jos negirdėjo. 

Jis vis dar ėjo, pasuko atgal, link Liūto stovyklos. Ji kurį laiką stebėjo 
jį žingsniuojantį, mėgino nusiraminti. Tada nuėjo atgal prie arklių. Aila 
paėmė Lenktynininko pavadį, įsikibusi į stačius kumelės karčius užšoko 
ant jos ir greitai prisivijo Jondalarą. 

- Juk neketini visą kelią drožti pėsčias? — pasiteiravo ji. 

Iš pradžių jis nieko neatsakė, net neatsisuko. „Jei ji galvoja, kad vėl jo- 
sime dviese... — pagalvojo jis, jai jojant greta. Akies kampučiu jis pamatė, 


kad ji veda už savęs eržiliuką, ir galiausiai atsisuko. 

Ji žvelgė į jį švelniai ir ilgesingai. Ji atrodė patrauklesnė, geidžiamesnė ir 
jis mylėjo ją labiau nei bet kada, dabar, kai buvo tikras, kad viską sugadino. 
Ji troško būti šalia jo, pasakyti jam, kaip nuostabu buvo, kokia pilnatvės 
apimta ji jautėsi, kaip ji jį myli. Deja, jis buvo toks piktas, o ji tokia sutriku- 
si, kad nebežinojo, ką pasakyti. 

Jie žvelgė vienas į kitą, geidė vienas kito, juos traukė vieną prie kito. 
Deja, jų tylūs meilės šauksmai neišgirsti dingo nesusipratimų ir kultūriš- 


kai įsišaknijusių įsitikinimų triukšme. 


— Manau, turėtum joti Lenktynininku, - pasakė Aila. - Atgal tolimas 
kelias. 

„Kelias ilgas“, - mintijo jis. Kiek toli jis nuėjo nuo savo namų? Vis dėlto 
linktelėjo ir nusekė paskui ją prie akmens greta nedidelio upeliuko. Lenk- 
tynininkas nebuvo įpratęs nešioti raitelius. Vis dar buvo geriau užsėsti ant 
jo švelniai. Eržilas vėl suglaudė ausis, pasistojo piestu, žengė kelis baikščius 
žingsnius, tačiau greitai nusiramino ir nusekė paskui kumelę, kaip buvo 
daręs ne vieną kartą anksčiau. 

Grįždami jie nesikalbėjo. Kai pasiekė stovyklą, abu džiaugėsi, kad 
žmonės buvo arba žeminėje, arba gerokai atokiau nuo jos. Nė vienas ne- 
buvo nusiteikęs kasdieniškam pokalbiui. Vos sustojus Jondalaras nulipo ir 
patraukė prie pagrindinio įėjimo. Jis atsisuko kaip tik Ailai ruošiantis įeiti 
į priestatą. Pajuto, jog turi ką nors pasakyti. 

- A... Aila? 

Ji stabtelėjo ir atsisuko. 

— Labai to norėjau, tu žinai. Niekada nepamiršiu šitos popietės. Pasijo- 
dinėjimo, turiu omeny. Ačiū tau. 

- Nedėkok man, Jondalarai. Dėkok Lenktynininkui. 

— Lenktynininkas nepadarė to vienas. 

— Ne, tu padarei kartu su juo. 

Jis žiojosi dar kažką sakyti, paskui persigalvojo, susiraukė, nudelbė akis 
ir įėjo pro pagrindinį įėjimą. 

Aila kurį laiką stebeilijo į tą vietą, kur jo būta, užsimerkė ir sunkiai nu- 


rijo beprasiveržiančią raudą. Susitvardžiusi moteris įėjo vidun. Nors ar- 

kliai pakeliui gėrė iš upelių, ji jiems įpylė vandens į didelius gėrimo dube- 
nis, tada išsitraukusi minkštas odos skiauteles pradėjo jomis trinti Yhaha. 
Paskui paprasčiausiai apsivijo rankomis kumelę, prisišliejo prie jos, kaktą 
prispaudė prie gauruoto senos bičiulės kaklo - vienintelės bičiulės, kurią 
turėjo gyvendama slėnyje. Netrukus prie jos prigludo Lenktynininkas, ir ji 
pateko į dviejų arklių spaustuvus. Šis pažįstamas spaudimas ją guodė. 

Mamuta matė Jondalarą įeinant pro priekinį įėjimą, girdėjo Ailą pries- 
tate besirūpinančią arkliais. Šamanas aiškiai jautė, kad kažkas labai blogai. 
Kai jis pamatė ją ateinančią prie mamuto židinio, jos netvarkinga išvaizda 
vertė manyti, kad ji nukrito nuo arklio ir susižeidė. Akivaizdu, kad buvo 
šis tas daugiau. Kažkas jai kėlė nerimą. Iš savo pakylos šešėlių mamuta ją 
stebėjo. Ji persirengė, ir jis pastebėjo, kad jos drabužiai suplėšyti. Turėjo 
kažkas nutikti. Įbėgo Vilkas, lydimas Raidago ir Danugo, kuris išdidžiai 
laikė iškėlęs tinkliuką su keliomis žuvimis. Aila nusišypsojo ir pagyrė Žve- 
jus, tačiau vos jie patraukė į liūto židinį iškrauti savo grobio ir prisirinkti 
daugiau pagyrimų, ji pakėlė vilkiuką, laikė jį apkabinusi ir lingavo pirmyn 
ir atgal. Senolis sunerimo. Jis atsistojo ir nuėjo prie Ailos lovos pakylos. 

— Norėčiau dar kartą pakartoti genties ritualą su šaknimi, - tarė jis. — 
Tiesiog įsitikinti, kad mes viską darome teisingai. 

— Ką? - paklausė ji, sutelkdama į jį žvilgsnį. - A... jei nori, Mamuta. 

Ji įdėjo Vilką į krepšį, tačiau jis tučtuojau iššoko ir patraukė prie liūto 


židinio pas Raidagą. Žvėrelis nebuvo nusiteikęs ilsėtis. 


Aila akivaizdžiai buvo giliai nugrimzdusi į kažkokias ją jaudinančias 
mintis. Ji atrodė taip, tarsi būtų verkusi arba tuoj pravirks. 

— Sakei, - pradėjo Mamuta, stengdamasis priversti ją kalbėti ir galbūt 
išsipasakoti, nusimesti nuo savęs naštą, - kad Iza tau papasakojo, kaip pa- 
ruošti gėrimą. 

— Taip. 

— Ir papasakojo, kaip pasiruošti pačiai. Ar turi viską, ko tau reikia? 

— Būtina apsivalyti. Neturiu tų pačių dalykų, dabar kitas metų laikas, 
tačiau apsivalymui galiu naudoti kitus dalykus. 

— Tavo šamanas, tavo Krebas, jis vadovavo tavo patirčiai ? 

Ji sudvejojo. 

— Taip. 

— Jis turėjo būti labai galingas. 

— Jo totemas - urvinis lokys. Jis jį pasirinko, suteikė jam galių. 

— Ar kiti žmonės dalyvavo rituale su šaknimi? 

Aila nuleido galvą, tada linktelėjo. 

„Yra kažkas, ko ji man nesako“, - galvojo Mamuta svarstydamas, ar tai 
svarbu. 

— Ar jie jam padėjo tai valdyti ? 

— Ne. Krebo galios buvo didžiausios iš visų žmonių. Aš žinau, jaučiau 
tai. 

— Kaip tu tai jautei, Aila? Niekada man nepasakojai. Maniau, genties 
moterims uždrausta dalyvauti giliausiose apeigose. 

Ji vėl nudelbė akis. 

— Uždrausta, - sumurmėjo ji. 

Jis pakėlė jos smakrą. 

— Tikriausiai derėtų man apie tai papasakoti, Aila. 

Ji linktelėjo. 

— Iza niekada nerodė man, kaip tai pagaminti. Ji sakė, jog tai per daug 
šventas daiktas, kad jį eikvotum mokymuisi, tačiau bandė man tiksliai pa- 
aiškinti, kaip tai padaryti. Kai nuėjome į genties susirinkimą, šamanai ne- 
norėjo, kad aš daryčiau jiems gėrimą. Jie sakė, kad aš nepriklausau genčiai. 
Galbūt jie buvo teisūs, - pridūrė Aila, vėl nuleisdama galvą. - Tik nebuvo 
nieko kito. 

„Ar ji meldžia supratimo?“ - svarstė Mamuta. 

— Manau, padariau jį per stiprų arba per daug. Jie visko nebaigė. Vėliau, 
po durnaropių ir moterų šokio, aš gėrimą radau. Buvau apsvaigusi. Tega- 
lėjau galvoti apie tai, kad Iza sakė, jog tai per daug šventa, kad būtų galima 
švaistyti. Todėl išgėriau. Neprisimenu, kas nutiko po to, tačiau niekada to 
nepamiršiu. Kažkokiu būdu radau Krebą ir šamanus, ir jis nuvedė mane į 
prisiminimų pradžią. Prisimenu kvėpusi šiltą jūros vandenį, raususis mo- 
lyje... Gentis ir kiti, mes visi kilę iš tos pačios pradžios, ar tai žinojai? 

— Nenustebau, - atsakė Mamuta, galvodamas, kiek daug atiduotų už 
tokią patirtį. 

— Taip pat buvau išsigandusi, ypač prieš Krebui mane randant ir nusi- 
vedant. Ir... nuo tada... aš nebe tokia pati. Kartais mano sapnai mane bau- 
gina. Manau, jis mane pakeitė. 

Mamuta linktelėjo. 

— Tai viską paaiškintų. Spėliojau, kaip tu tiek daug gali padaryti be mo- 
kymo. 

— Krebas taip pat pasikeitė. Labai ilgai mūsų santykiai nebebuvo tokie 
kaip anksčiau. Su manimi jis pamatė kažką, ko anksčiau nebuvo įžvelgęs. 
Aš jį įskaudinau, nežinau, kaip, tačiau įskaudinau, - tarė Aila, o jos akyse 
kaupėsi ašaros. 

Mamuta švelniai apkabino tyliai jam į petį verkiančią moterį. Paskui 
jos ašaros pasipylė kaip grėsmingas srautas, ji sriūbavo ir drebėjo nuo už- 
plūdusio sielvarto. Jos liūdesys dėl Krebo išlaisvino ašaras, kurias ji laikė 


užspaudusi, - sielvarto ašaras, sutrikimo ir suardytos meilės ašaras. 


ti 


Jondalaras stebėjo Ailą iš virimo židinio. Jis troško pas ją nueiti, kaip 
nors viską pataisyti, mėgino sugalvoti, ką pasakyti, kai su ja pasikalbėti nu- 
ėjo Mamuta. Kai pamatė ją verkiančią, buvo tikras, kad ji viską papasakojo 
senoliui. Jondalaro veidas degė iš gėdos. Jis negalėjo liautis galvojęs apie 
nutikimą stepėse, ir kuo daugiau apie tai galvojo, tuo blogiau jautėsi. 

Paskui jis tarė sau: „Viskas, ką tu padarei, tai išsisukai. Net nepamėgi- 
nai jai padėti, net nepabandei jai pasakyti, kad gailiesi arba kaip siaubin- 
gai jautiesi, - Jondalaras nekentė savęs ir troško išeiti, susikrauti viską ir 
pasišalinti, kad nesusidurtų su Aila, sa Mamuta, su niekuo. Tik jis paža- 
dėjo Mamutai, kad pasiliks iki pavasario šventės. - Tikriausiai Mamuta 
galvoja, kad aš vertas paniekos. Argi sulaužyti pažadą bus daug blogiau?“ 
Vis dėlto jį sulaikė daugiau nei pažadas. Mamuta pasakė, kad Ailai gali 
grėsti pavojus, tad nesvarbu, kad ir kaip jis savęs nekenčia, kad ir kaip nori 
pabėgti, jis nepaliks Ailos vienos pavojaus akivaizdoje. 

— Ar dabar jautiesi geriau? — pasiteiravo Mamuta, kai Aila atsisėdo ir 


nusišluostė akis. 

— Taip, - patikino ji. 

- Jautiesi įskaudinta? 

Ailą jo klausimas nustebino. Iš kur jis žino? 

— Ne, visai ne, tačiau jis taip galvoja. Taip norėčiau jį suprasti, — tarė ji 
vėl ašarodama. Tada pabandė nusišypsoti. - Šitiek neverkiau gyvendama 
gentyje. Jiems darydavosi nejauku. Iza galvojo, kad mano akys silpnos, nes 
vandeniuoja, kai man liūdna, ir ji visada gydydavo jas ypatingais vaistais, 
kai aš verkdavau. Įpratau spėlioti, ar taip būna tik man, ar visų kitų akys 
irgi šlapiuoja. 

— Dabar jau žinai, - nusišypsojo Mamuta. - Ašaros mums duotos 
skausmui palengvinti. Gyvenimas ne visada lengvas. 

— Krebas mėgo sakyti, kad su galingais totemais nelengva gyventi. Jis 
buvo teisus. Urvinis liūtas suteikia galingą apsaugą, tačiau ir sudėtingų 
išbandymų. Visada iš jų mokiausi, visada buvau dėkinga, tačiau tai nėra 
lengva. 

— Tai būtina. Esu įsitikinęs. Tu esi pasirinkta ypatingam tikslui. 

— Kodėl aš, Mamuta? - išrėkė Aila. - Nenoriu būti ypatinga. Noriu 
būti moteris kaip visos, susirasti porą, turėti vaikų. 

— Privalai būti tas, kas esi, Aila. Tai tavo likimas, tavo lemtis. Jei ne- 
gebėtum to padaryti, nebūtum pasirinkta. Galbūt tai kažkas, ką geba tik 
moterys. Nesijausk nelaiminga, vaike. Ne visas tavo gyvenimas bus vien 
išbandymai ir mėginimai. Bus ir daug laimės. Taip pat viskas gali susiklos- 
tyti ne taip, kaip tu nori, arba kaip tu manai, kad turėtų būti. 

— Mamuta, dabar Jondalaro totemas taip pat urvinis liūtas. Jis lygiai 
taip pat kaip aš buvo pasirinktas ir pažymėtas, - jos rankos nesąmoningai 
siekė randų ant šlaunies, tačiau jie buvo pridengti kelnių. - Maniau, jis 
buvo išrinktas man, nes moteris su galingu totemu turi turėti vyrą su ga- 
lingu totemu. Dabar nebežinau. Manai, jis bus mano pora? 

— Motina tai nuspręs. Kad ir ką tu darysi, negali to pakeisti. Jei jis buvo 
pasirinktas, tam turi būti priežastis. 

Ranekas žinojo, kad Aila išjojo su Jondalaru. Jis taip pat su keliais bičiu- 
liais leidosi žvejoti, tačiau visą dieną baiminosi, kad aukštas gražuolis vėl ją 
atsikovos. Su Darnevo drabužiais Jondalaras atrodė ryškus ir įspūdingas, 


tad raižytojas, kliaudamasis išugdytu estetiniu jautrumu, kuo puikiausiai 

suvokė nepaneigiamą svečio patrauklumą, ypač traukiantį moteris. Jam 
palengvėjo pamačius, kad jie vis dar išsiskyrę ir atrodė nutolę kaip visada. 
O kai jis paprašė jos ateiti į jo lovą, ji pasakė esanti pavargusi. Jis nusišyp- 
sojo ir patarė jai pailsėti. Ranekas džiaugėsi matydamas, kad ji bent jau 
miega viena, jei ir nėjo miegoti su juo. 

Aila buvo ne tiek pavargusi, kiek emociškai išsekusi. Atsigulusi ji ilgai 
gulėjo nemiegodama, svarstė, galvojo. Ji džiaugėsi, kad Raneko nebuvo 
prie žeminės jiems su Jondalaru grįžus. Ji jautėsi dėkinga, kad jis nepyko, 
kai ji jį atstūmė - ji vis dar tikėjosi pykčio ir bausmės už drąsą nepaklusti. 
Ranekas nebuvo reiklus, ir šitas supratingumas kone privertė ją pakeisti 
nuomonę apie galimybę nepaklusti. 

Ji vis dar bandė išsiaiškinti, kas atsitiko, o labiausiai — suprasti savo 
jausmus. Kodėl Jondalaras ją paėmė, jei jos nenorėjo? Kodėl jis buvo su ja 
toks šiurkštus? Beveik kaip Braudas. Tada kodėl ji buvo tokia pasiruošusi 
Jondalarui? Kai Braudas ją prievartavo, tai buvo sunkus išmėginimas. Ar 
tai meilė? Ar ji jaučia malonumą dėl to, kad jį myli? Ir Ranekas priverčia ją 
jausti malonumą, tačiau ji jo nemyli. O gal myli? 

Gal ir myli, tam tikra prasme, kitaip. Jondalaro nekantrumas priminė 
Braudo elgesį, tačiau tai buvo visai kas kita. Jondalaras buvo šiurkštus ir 
susijaudinęs, tačiau jos neprievartavo. Ji suprato skirtumą. Braudas norė- 
jo ją tik įskaudinti, priversti pasiduoti. Jondalaras jos geidė, ir ji atliepė iš 
gilumos, kiekviena savo kūno skaidula, jautėsi patenkinta ir išsipildžiusi. 
Nebūtų šitaip jautusis, jei jis būtų ją skaudinęs. Ar jis būtų ją prievartavęs, 
jei ji nebūtų jo norėjusi? Ne, svarstė ji, nebūtų. Ji buvo įsitikinusi, kad, jei 
ji būtų prieštaravusi, jei ji būtų jį nustūmusi, jis būtų liovęsis. Ji nepriešta- 
ravo, ji jį mielai priėmė, norėjo jo, jis privalėjo tai pajusti. 

Jis jos geidė, tačiau ar jis ją mylėjo? Vien dėl to, kad jis norėjo pasidalyti 
su ja malonumais, nereiškia, kad vis dar ją myli. Galbūt meilė sustiprina 
malonumus, tačiau įmanoma juos patirti ir nemylint. Ranekas jai tai pa- 
rodė. Ranekas ją myli, ji tuo neabejoja. Jis nori su ja susijungti, nori su 
ja įsikurti, nori jos vaikų. Jondalaras niekada neprašė susijungti, nė karto 
nepasakė, kad norėtų jos vaikų. 

Nors anksčiau jis ją mylėjo. Galbūt ji jautė malonumą dėl to, kad jį my- 


lėjo, netgi jei jis jos jau nebemyli? Jis jos vis dar norėjo ir ją paėmė. Kodėl 

paskui buvo toks šaltas? Kodėl jis vėl ją atstūmė? Kodėl jis liovėsi ją mylė- 
jęs? Kadaise ji galvojo, kad jį pažįsta. Dabar ji jo visiškai nebesuprato. Aila 
guolyje susisuko į kamuoliuką ir tyliai pravirko. Pravirko, nes labai norėjo, 


kad Jondalaras vėl ją pamiltų. 


ka 


— Džiaugiuosi, kad sugalvojau pakviesti Jondalarą į pirmąją mamutų 
medžioklę, - tarė Talutas Nezei, kai jie pasitraukė prie liūto židinio. - Jis 
visą naktį krapštėsi prie ieties, manau, tikrai nori eiti. 

Nezė dirstelėjo į jį, pakėlė antakius ir papurtė galvą. 

— Mamutų medžioklė jam mažiausiai rūpi, - pareiškė ji, tada apkamšė 
kailiu šviesią miegančios jauniausios dukters galvą, su švelnia meilės kupi- 
na šypsena nužvelgė moteriškėjančią vyriausiosios, kuri buvo susirangiusi 
prie jaunesnės sesutės, figūrą. - Kitą žiemą reikės pagalvoti apie atskirą 
vietą Latijai, ji bus jau moteris, tačiau Rugijai jos stigs. 

Talutas atsigręžė ir pamatė svečią, šluojantį titnago skiedras ir tuo pat 
metu besistengiantį pro židinius pamatyti Ailą. Jos nepamatęs, jis nukrei- 
pė žvilgsnį į lapės židinį. Talutas pasuko galvą ir pamatė, kaip Ranekas 
lipa į lovą vienas, tačiau jis taip pat vis dirsčiojo Ailos lovos link. „Nezė 
tikriausiai teisi ,- pagalvojo Talutas. 

Jondalaras būdravo, kol paskutinis žmogus išėjo iš virimo židinio. Jis 
darbavosi prie ilgos titnago geležtės, kuriai bandė pritaisyti tvirtą kotą 
taip, kaip tai darė Vaimezas. Mokydamasis gaminti mamutų medžioklei 
tinkamas ietis pirmiausia jis stengėsi padaryti tikslią mamutojų ieties ko- 
piją. Viena jo proto dalis, kuri visą laiką suvokė amato niuansus, jau gal- 
vojo apie galimus pagerinimus ar bent jau įdomius eksperimentus, tačiau 
procesas buvo pažįstamas, nereikėjo itin susitelkti. Jis negalėjo galvoti apie 
nieką kitą, išskyrus Ailą, tad darbą panaudojo tik kaip būdą išvengti drau- 
gijos ir kalbų. Jondalaras norėjo pabūti vienas, tik su savo mintimis. 

Jam didžiai palengvėjo pamačius, kad ji eina miegoti viena; jis nemanė, 
jog būtų ištvėręs, jei ji būtų nuėjusi į Raneko lovą. Jis atidžiai sulankstė 
savo naujus drabužius, tada įsirangė į naujus miego kailius, kurie buvo pa- 


tiesti ant senojo jo kelioninio ritinio viršaus. Sunėręs rankas už galvos vy- 

ras įsistebeilijo į pernelyg pažįstamas virimo židinio lubas. Ne vieną naktį 
jis gulėjo nemiegodamas ir jas tyrinėjo. Jis vis dar jautė sąžinės graužatį ir 
gėdą. Šią naktį mintys nebuvo tokios skausmingos, ir, kad ir kaip savęs 
už tai nekentė, jis vis prisimindavo popietės malonumus. Jis galvojo apie 
tai, rūpestingai atgamino kiekvieną akimirką, prisiminė kiekvieną smul- 
kmeną, dabar lėtai mėgaudamasis tuo, apie ką neturėjo laiko pagalvoti 
pirmiau. 

Jis buvo labiau atsipalaidavęs nei bet kada nuo Ailos įdukrinimo, ir 
pusiau snūduriuodamas pasinėrė į svajingus apmąstymus. Ar jis bent įsi- 
vaizdavo, kad ji bus tokia geisminga? Privalėjo įsivaizduoti. Ar ji tikrai at- 
sakė tokiu troškimu? Siekė jo, tarsi būtų geidusi jo ne mažiau, nei jis jos 
geidė? Vėl apie ją pagalvojęs jis pajuto tempimą slėpsnose, prisiminė jos 
šiltas gelmes, taip visiškai jį apkabinančias. Šįkart geismas buvo lengvesnis, 
lyg šiltas prisiminimas, o ne varginantis, žeidžiantis skausmas, sulipdytas 
iš užslopinto geismo, galingos meilės ir deginančio pavydo. Jondalaras pa- 
galvojo apie Ailai teikiamą malonumą - jam patiko teikti jai malonumą. 
Jis sumanė keltis ir pas ją nueiti. 

Tik nusimetęs apklotus ir atsisėdęs, veikiamas svajingų intymių apmąs- 
tymų, jis suvokė, kokios iš tikrųjų yra šios popietės pasekmės. Jis negali eiti 
į jos lovą. Niekada. Jis niekad daugiau negalės jos paliesti. Jis ją prarado. 
Daugiau tai nebebuvo pasirinkimo reikalas. Jis sunaikino bet kokią gali- 
mybę būti pasirinktas. Jis paėmė ją prievarta, prieš jos valią. 

Atsisėdęs ant savo miego kailių, pėdas nuleidęs ant grindų kilimėlio, 
o alkūnes atrėmęs į sulenktus kelius, jis laikė parėmęs nulenktą galvą ir 
pajuto kankinančią gėdą. Jo kūnas kilnojosi nuo tylaus pasibjaurėjimo sa- 
vimi. Iš visų niekingų dalykų, kurių jis pridirbo per savo gyvenimą, šitas 
nežmoniškas veiksmas buvo visų blogiausias. 

Netgi mišrių dvasių vaikas ir jį pagimdžiusi motina nėra tokie pasi- 
bjaurėtini kaip vyras, kuris paima moterį prieš jos valią. Pati Didžioji Mo- 
tina Žemė viešai tai smerkia, tai draudžia. Tereikia stebėti jos sukurtus gy- 
vūnus, kad suprastum, kaip tai yra nežmoniška. Nė vienas gyvūnų patinas 
niekada neima patelės prieš jos valią. 

Atėjus sezonui patinai gali kautais vienas su kitu dėl privilegijos pama- 


loninti pateles, tačiau kai elnio patinas apsižergia patelę, jei tereikia nueiti 

šalin, jei ji jo nenori. Jis gali mėginti daug kartų, tačiau ji turi leistis, ji turi 
jį priimti. Jis negali jos prievartauti. Tai būtų gėdinga bet kuriam gyvūnui. 
Vilko ar liūto patelė kviečia pačios pasirinktą patiną. Ji trinasi į jį, prieš jo 
nosį paskleidžia gundantį kvapą, patraukia į šalį uodegą, kai jis ją apžergia. 
Vis dėlto ji piktai nusisuks nuo bet kurio patino, kuris pabandys ją apžerg- 
ti prieš jos valią. Jis brangiai sumokės už savo įžūlumą. Patinas gali būti 
labai įkyrus, tačiau visada renkasi patelė. Taip norėjo Motina. Tik žmo- 
gaus patinas kada panorėjęs prievartauja moterį — beširdis, išsigimėliškas 
patinas. 

Tie, kurie tarnauja Motinai, dažnai sakydavo Jondalarui, kad jis - Mo- 
tinos išrinktasis, ir visos moterys tai supranta. Jokia moteris negali jam 
atsispirti, netgi pati Motina. Tai dovana. Dabar netgi Doni nuo jo nusi- 
suktų. Jis neprašė nei Doni, nei Ailos, neprašė nieko. Jis ją išprievartavo, 
paėmė prieš jos valią. 

Tarp Jondalaro žmonių bet kuris vyras, taip iškrypėliškai pasielgęs, 
būtų atstumtas arba jam baigtųsi dar blogiau. Kai jis augo, berniukai tar- 
pusavyje šnabždėjosi apie skausmingai atimamą vyriškumą. Nors jis nepa- 
žinojo nė vieno, kam taip būtų nutikę, buvo įsitikinęs, jog tai tinkamiausia 
bausmė. Dabar pats buvo tas, kuris turėtų būti nubaustas. Apie ką jis sau 
galvojo? Kaip galėjo padaryti tokį dalyką? 

„O dar nerimavai, kad ji nebus priimta, — tarė jis sau. - Bijojai, kad 
ji bus atstumta, nebebuvai tikras, ar pajėgsi su tuo gyventi. Kuris bus at- 
stumtas dabar? Ką jie apie tave pagalvotų, jeigu žinotų? Ypač po to... kas 
nutiko anksčiau. Dabar netgi Dalanaras tavęs nepriimtų. Jis išbrauktų tave 
iš savo židinio, nusisuktų nuo tavęs, nutrauktų visus ryšius. Zolena būtų 
priblokšta. Martona... Jis nenorėjo net galvoti, kaip jaustųsi jo motina. 

Aila kalbėjosi sa Mamuta. Ji turėjo jam pasakyti, dėl šito tikriausiai ir 
verkė. Jondalaras atsirėmė kakta į kelius ir užsidengė galvą rankomis. Kad ir 
ką jie jam padarys, jis to nusipelnė. Šitaip susigūžęs kurį laiką jis regėjo, įsi- 
vaizdavo žiaurias bausmes, kurias jam įvykdys žmonės. Jis netgi troško, kad 
jie padarytų jam ką nors baisaus, kas palengvintų jį slegiančios kaltės naštą. 

Pamažu nugalėjo sveikas protas. Jis suvokė, kad niekas visą vakarą jam 
apie tai nė žodžiu neužsiminė. Mamuta netgi kalbėjosi su juo apie pavasa- 


rio šventę ir Jondalarą kankinusios temos nepalietė. Tada dėl ko ji verkė? 

Galbūt ji verkė dėl to, tik niekam nieko nepasakė? Jis pakėlė galvą ir per 
pritemdytus židinius žvelgė Ailos guolio kryptimi. Ar taip gali būti? Iš visų 
žmonių ji turi daugiausia teisių reikalauti atlygio. Ji jau patyrė daugiau, nei 
įmanoma, nežmoniškos prievartos iš to brutalaus plokščiagalvio... Kokią 
teisę jis turi blogai kalbėti apie tą kitą žmogų? Ar pats kuo geresnis? 

“Vis dėlto ji niekam nieko nepasakė. Ji jo nedemaskavo, nereikalavo jam 
bausmės. Ji buvo per gera jam. Jis jos nenusipelnė. Ji teisingai padarys, jei 
pasižadės Ranekui, galvojo Jondalaras. Į galvą atėjus tai minčiai jis gerklėje 
pajuto tvirtą, skausmingą gumulą, nes suprato, jog tai ir bus bausmė. Doni 
suteikė jam tai, ko jis labiausiai troško. Ji surado jam vienintelę moterį, 
kurią jis pamilo. Deja, jis nepajėgė jos priimti. O dabar ją prarado. Tai jo 
paties kaltė, jis, nors ir sielvartaudamas, priims savo bausmę. 

Kiek pajėgė save prisiminti, Jondalaras visada turėjo kovoti su savimi, 
kad susivaldytų. Kiti žmonės rodė jausmus - juokėsi, pyko, verkė - kur kas 
lengviau nei jis. Dar daugiau, jis nepasiduodavo ašaroms. Nuo tada, kai buvo 
išsiųstas, kai teko atsisveikinti su trapia lengvatike jaunyste, kai visą naktį 
raudojo dėl prarastų namų ir šeimos, jis verkė tik vieną kartą: Ailos glėby- 
je dėl brolio netekties. Šią naktį jis vėl sielvartavo. Tamsioje žeminėje, visų 
metų atstumu nuo vaikystės namų, Jondalaras tyliai, nesuvaldomai raudojo 


dėl netekties, kurią aštriausiai jautė. Netekties moters, kurią mylėjo. 


Ilgai laukta pavasario šventė buvo kartu ir naujųjų metų šventė, ir pa- 
dėkos diena. Švenčiama ne pačioje pavasario pradžioje, bet jam įpusėjus, 
kai pirmieji žali pumpurai ir ūgliai gerai išbujoja ir jau gali būti renkami. 
Šventė mamutojams žymėjo metų ciklo pradžią. Su aistringu džiaugsmu 
ir nenusakomu palengvėjimu, kurį visiškai įvertinti gali tik gyvenantieji 
ant išgyvenimo ribos, jie sveikino žemės žaliavimą, kuris jiems garantavo 
gyvenimą tarp gyvūnų, su kuriais dalijosi žeme. 

Giliausiomis, šalčiausiomis naktimis atšiaurios ledynų žiemos, kai at- 
rodo, kad pats oras šaldo, abejonė, ar šiluma ir gyvybė vėl sugrįš, gali iškilti 


ir labiausiai tikinčioje širdyje. Tuo metu, kai pavasaris atrodė labiausiai 

nutolęs, prisiminimai ir pasakojimai apie ankstesnes pavasario šventes pa- 
lengvindavo giliai įsišaknijusias baimes ir atnaujindavo viltį, kad Motinos 
žemės metų laikų ciklas tikrai tęsiasi. Dėl šios priežasties kiekviena pava- 
sario šventė būdavo rengiama taip, kad kuo labiau jaudintų jos dalyvius ir 
būtų įsimintina. 

Per didžiąją pavasario šventę nebūdavo valgoma nieko, kas liko nuo 
praėjusių metų. Žmonės pavieniui ir nedidelėmis grupelėmis dienų die- 
nas medžiojo, žvejojo, spendė spąstus ir rinko augalus. Jondalaras puikiai 
pasinaudojo iečių mėtykle ir džiaugėsi galėdamas vienas pats prisidėti, nes 
nudobė besilaukiančią bizono patelę, kad ir kokią liesą bei išsekusią. Buvo 
renkami visi įmanomi rasti valgomi žoliniai produktai: beržų žirginiai ir 
gluosnių kačiukai; jauni besivejantys paparčių stiebai, taip pat ir seni ša- 
kniastiebiai, kuriuos galima iškepti, nulupti ir sumalti į miltus; sultingas, 
nuo šviežiai kylančios sulos saldus pušų ir beržų brazdas; šiek tiek juodai 
purpurinių varnauogių su kietomis sėklytėmis, prisirpusių greta mažų 
rausvų žiedelių ant remontantinių žemų krūmelių; ir iš užuovėjingų vie- 
tų, ten, kur buvo pridengtos sniegu, ryškiai raudonos bruknės, sušalusios 
ir dabar atitirpusios, minkštos ir saldžios, kybančios tarp tamsių lapelių 
ant žemų šakelių kuokštų. 

Žmonės pririnkdavo visokiausių pumpurų, ūglių, svogūnėlių, šaknų, 
lapų, žiedų - žemė buvo dosni puikių šviežių produktų. Ūgliai ir šviežios 
ankštys augalų, išskiriančių pieniškas sultis, buvo naudojami kaip daržo- 
vės, o žiedais, kupinais sodraus nektaro, buvo saldinami patiekalai. Švieži 
žali dobilų, balandų, dilgėlių, pienių, saulenių ir laukinių salotų lapeliai 
bus verdami arba valgomi švieži; buvo ieškoma usnių, ypač saldžiųjų usnių 
šaknų. Labai mėgstami buvo lelijų svogūnėliai, švendrų ūgliai ir meldų 
stiebai. Saldžias aromatingas saldymedžio šaknis buvo galima valgyti švie- 
žias arba keptas pelenuose. Kai kurie augalai buvo renkami dėl maistingu- 
mo, kiti labiausiai dėl skonio, kurio suteikdavo, nemažai buvo naudojama 
arbatoms. Aila žinojo daugumos jų gydomąsias savybes ir taip par šiek tiek 
pasirinko savo reikmėms. 

Akmenuotuose šlaituose buvo renkami siauri vamzdiški laukinių svo- 
gūnų laiškai, o sausose, plynose vietose - maži citrininių rūgštynių lape- 


liai. Drėgnose, atvirose vietose palei upę buvo renkami šalpusniai. Dėl 

kiek sūroko skonio jie buvo naudingi prieskoniai, nors Aila jų prisirinko 
kosuliui ir astmai gydyti. Česnakų skonio meškinių česnakų žalumynai 
buvo renkami dėl skonio ir kvapo, kaip ir aitrios kadagių uogos, pipiriški 
tigrinių lelijų svogūnėliai, skoningi bazilikai, šalavijai, kmynai, mėtos, lie- 
pos, kurios augo kaip išsiplėtę krūmai, ir daugybė kitų žolių bei žalumynų. 
Kai kurie bus išdžiovinti ir laikomi, kiti panaudoti šviežiai sugautoms žu- 
vims ir įvairių rūšių mėsai, atgabentai šventei, paskaninti. 

Žuvies, tokiu metų laiku labai mėgstamos, buvo daug. Dauguma gy- 
vūnų po žiemos tebebuvo liesi, tačiau šviežia mėsa, simboliškai įskaitant 
bent vieną pavasarį gimusį gyvūnėlį — šiais metais tai buvo bizono verše- 
lis, — visada buvo įtraukiama į šventės meniu. Gebėjimas surengti šventę 
vien iš šviežių žemės produktų reiškė, kad Motina Žemė vėl siūlo visą savo 
dosnumą, kad ji ir toliau aprūpins ir maitins savo vaikus. 

Žmonėms ieškant ir renkant šventei maistą, pavasario šventės laukimas 
jau kelias dienas stiprėjo. Tai jautė net arkliai. Aila pastebėjo, kad jie neri- 
mauja. Ryte ji išsivedė juos į lauką, kiek atokiau nuo žeminės, norėdama 
jais pasirūpinti ir iššukuoti. Tai atpalaiduodavo Yhaha ir Lenktynininką, 
taip pat nuramindavo ir ją, suteikdavo dingstį pabūti vienumoje ir apie 
viską pagalvoti. Ji žinojo, kad šiandien turi duoti atsakymą Ranekui. Rytoj 
pavasario šventė. 

Vilkas, susirangęs netoliese, ją stebėjo. Jis uodė orą, pakėlė galvą ir ap- 
sidairė, o tada ėmė plakti uodega į žemę rodydamas, kad artinasi kažkas 
draugiškai nusiteikęs. Aila atsisuko ir pajuto, kaip veidas užkaista, o širdis 
pradeda daužytis. 

— Tikėjausi rasti tave vieną, Aila. Jei tu nieko prieš, norėčiau su tavimi 
šnektelti, - tarė Jondalaras keistu, prislopintu balsu. 

— Tikrai nieko prieš, - atsakė Aila. 

Jis buvo nusiskutęs, jo šviesūs plaukai tvarkingai suimti ir surišti ties 
sprandu. Vyras vilkėjo vieną naujų iš Tulijos gautų apdarų. Jis taip šauniai 
atrodė - Digija mėgo vartoti žodį „dailus“. Ailai beveik atėmė kvapą, bal- 
sas strigo gerklėje. Netik jo išvaizda sujaudino moterį: jo buvimas užpildė 
erdvę aplink ją ir palietė ją, tarsi jis būtų žėrinti kibirkštis, kuri ją šildo, 
netgi jei stovi atokiau. Tai buvo šiluma, ne kaitra, tačiau didesnė, labiau 


užpildanti, ir ji norėjo paliesti tą šilumą, troško jausti, kaip ji ją apglėbia ir 

nuneša jo link. Vis dėlto kažkas jo akyse ją sulaikė, kažkoks neapsakomas 
liūdesys, kurio ji anksčiau nebuvo pastebėjusi. Ji tyliai stovėjo laukdama, 
kol jis prabils. 

Jis trumpam užsimerkė, sutelkė mintis, nors gerai nežinojo, kaip pra- 
dėti. 

— Ar prisimeni, kai drauge gyvenome tavo slėnyje, dar prieš tau išmoks- 
tant gerai kalbėti, kartą norėjai man pasakyti, kas buvo svarbu, tačiau tu 
neradai tam tinkamo žodžio? Tu pradėjai kalbėti man ženklais. Prisime- 
nu, tada maniau, kad tavo judesiai tokie gražūs, beveik kaip šokis. 

Ji prisiminė tai pernelyg gerai. Tada norėjo jam pasakyti tai, ką būtų 
norėjusi pasakyti dabar: ką ji jam jaučia, kaip jis pripildo ją jausmo, kuriam 
vis dar nėra žodžių nusakyti - netgi nepakaktų pasakyti, kad jį myli. 

— Nesu tikras, kad yra žodžių pasakyti tai, ką privalau pasakyti. Ap- 
gailestauju — tai tik garsai, ištrūkstantys man iš lūpų, tačiau nežinau, kaip 
dar kitaip kalbėti. Apgailestauju, Aila, o daugiau nieko negaliu pasakyti. 
Neturėjau teisės tavęs prievartauti, tačiau negaliu atsiimti to, kas jau pada- 
ryta. Galiu tik pažadėti, kad daugiau tai niekada nenutiks. Greitai išeisiu, 
vos Talutui pasirodys, kad jau saugu keliauti. Čia tavo namai. Žmonės čia 
tavimi rūpinasi... myli tave. Tu esi Aila iš mamutojų. Aš - Jondalaras iš 
Zelandonijos. Atėjo laikas man keliauti namo. 

Aila negalėjo kalbėti. Ji nudelbė žvilgsnį mėgindama paslėpti ašaras, 
kurių nepajėgė sulaikyti, tada nusisuko ir pradėjo trinti Yhaha. Ji negalėjo 
žiūrėti į Jondalarą. Jis išeina, jis eina namo ir net neprašo jos keliauti kartu. 
Jis jos nenori. Jis jos nemyli. Ji nurijo raudą ir toliau trynė arklį. Nuo tada, 
kai išėjo iš genties, neteko taip stipriai stengtis, kad nepravirktų. 

Jondalaras stovėjo ir žiūrėjo į jos nugarą. Jai nerūpi, galvojo jis. Turėjau 
seniausiai išeiti. Ji atsuko man nugarą; jis norėjo irgi apsisukti ir palikti ją 
su arkliais, tačiau tyli jos judesių kalba perdavė žinią, kurios jis negalėjo 
išreikšti žodžiais. Tai buvo tik jausmas, nuojauta, kad kažkas negerai, ir jis 
nenorėjo nueiti. 

— Aila?.. 

— Taip, - tarė ji vis dar nusisukusi ir iš paskutiniųjų stengdamasi, kad 
balsas neužlūžtų. 


— Ar aš.... galiu ką nors padaryti prieš išeidamas? 

Ji atsakė ne iš karto. Ji norėjo pasakyti ką nors, kas priverstų jį persi- 
galvoti, karštligiškai mėgino sugalvoti būdą, kad jis prieitų arčiau, kad jis 
liktų susidomėjęs. Arkliai. Jam patinka Lenktynininkas, jam patinka juo 
jodinėti. 

— "Taip, - atsakė ji pagaliau stengdamasi, kad balsas skambėtų norma- 
liai. 

Jis jau sukosi eiti, kai ji neatsakė, tačiau dabar greitai atsigręžė. 

— Galėtum man padėti dresuoti Lenktynininką... kol čia esi. Neturiu 
pakankamai laiko su juo būti, - ji atsisuko ir vėl į jį pažvelgė. 

Arjis įsivaizdavo, kad ji bus tokia išblyškusi ir drebanti? 

— Nežinau, kiek čia būsiu, — tarė jis, - tačiau padarysiu, ką galėsiu. 

Jis jau žiojosi pasakyti daugiau, norėjo pasakyti, kad ją myli ir kad išei- 
na todėl, jog ji nusipelno daugiau. Ji nusipelno tokio vyro, kuris mylės ją 
be apribojimų, tokio kaip Ranekas. Ieškodamas tinkamų žodžių jis nudel- 
bė akis. 

Aila bijojo, kad ilgiau nepajėgs sulaikyti ašarų. Ji nusisuko į kumelę 
ir vėl pradėjo ją šukuoti, paskui metė šepetį, užšoko ant Yhaha ir nujojo. 
Jondalaras pakėlė akis, žengė kelis žingsnius atgal nustebęs, žiūrėdamas, 
kaip Aila su Yhaha šuoliuoja šlaitu, o Lenktynininkas ir jaunas vilkas seka 
joms įkandin. Jis stypsojo dar ilgai, net grupelei dingus iš akių, paskui lėtai 


nugūrino į žeminę. 


Laukimas ir įtampa buvo tokie stiprūs, kad naktį prieš pavasario šventę 
niekas negalėjo užmigti — ir vaikai, ir suaugusieji užsibuvo iki vėlumos. 
Latija buvo ypač susijaudinusi, vieną akimirką nekantravo, o kitą jau ner- 
vinosi dėl trumpos lytinės brandos ceremonijos, paskelbsiančios apie jos 
pasirengimą pradėti ruoštis moterystės šventimui, kuris vyks vasaros susi- 
rinkimo metu. 

Nors ji pasiekė fizinę brandą, jos moterystė nebus visiška, kol neįvyks 
apeigos, kurių kulminacija yra pirmosios nakties malonumai. Tuomet vy- 


ras ją atvers, kad ji galėtų priimti Motinos siųstas apvaisinančias dvasias. 

Tik tada, kai bus pajėgi motinystei, ji visais atžvilgiais bus laikoma mote- 
rimi, galinčia įkurti židinį ir susijungusi su vyru sudaryti sąjungą. Iki tol 
ji bus tarpinės būsenos: jau nebe vaikas, tačiau dar ne moteris. Tuo metu 
iš vyresnių moterų ir tų, kurios tarnauja Motinai, mergaitė mokysis apie 
moterystę, motinystę ir vyrus. 

Vyrai, išskyrus Mamutą, buvo išvyti iš mamuto židinio. Čia susirinko 
visos moterys, kad morališkai paremtų, patartų ir ką naudingo pasiūlytų 
nepatyrusiai Latijai. Jai buvo aiškinamos kito vakaro apeigos. Aila, nors 
dalyvavo kaip vyresnė moteris, mokėsi taip pat kaip ir jaunesnioji. 

— Rytoj vakare tau ne kažin ką teks daryti, Latija, - aiškino Mamu- 
ta. — Vėliau tu turėsi daugiau išmokti, tačiau čia tik pranešimas. Talutas 
paskelbs, paskui aš tau duosiu Mutą. Laikyk ją saugioje vietoje, kol būsi 
pasiruošusi sukurti savo židinį. 

Latija, sėdinti priešais senolį, linktelėjo. Ji gėdijosi, tačiau drauge džiau- 
gėsi jai tekusiu dėmesiu. 

— Supranti, po rytojaus tu niekada negalėsi likti viena su vyru arba net- 
gi viena kalbėtis su vyru, kol nebūsi tikra moteris, - tarė Mamuta. 

— Netgi su Danugu ir Druvezu? - pasitikslino Latija. 

— Taip, netgi su jais, - atsakė šamanas. Jis paaiškino, kad per šitą per- 
einamąjį laikotarpį, kai jai stinga apsaugos, saugančiųjų vaikystės dvasių ir 
visos moterystės galios, ji laikoma labai pažeidžiama visokių kenksmingų 
įtakų. Reikalaujama, kad ji būtų budriai kitų moterų visą laiką stebima ir 
neturėtų likti viena netgi su savo broliu ir pusbroliu. 

— O kaip Brinanas? O Raidagas? - teiravosi jaunoji moteris. 

— Jie vis dar vaikai, - atsakė Mamuta. - Vaikai visada saugūs. Aplink 
juos visą laiką sklando saugančios dvasios. Štai kodėl tu dabar turi būti 
saugoma. Tave sergstinčios dvasios tave palieka, užleidžia vietą gyvenimo 
jėgoms, Motinos galioms. 

— Juk Talutas ar Vaimezas man nieko bloga nepadarytų. Kodėl negaliu 
viena su jais šnektelti ? 

— Vyrų dvasias traukia prie gyvybės jėgų — tu pati pajusi, kad dabar 
vyrus traukia prie tavęs. Kai kurios vyrų dvasios pavydi Motinos galių. Jos 
gali panorėti atimti jas iš tavęs šiuo metu, kai esi labai pažeidžiama. Jos 


gali jų nepanaudoti gyvybei sukurti, tačiau tos jėgos galingos. Be tinkamų 

atsargumo priemonių vyro dvasia gali į tave įeiti. Jei ir nepavogs tavo gy- 
vybinių galių, gali jas pažeisti arba užvaldyti. Tuomet gali nutikti taip, kad 
niekada nebeturėsi vaikų arba tavo troškimai gali tapti vyriški ir tu įsigeisi 
dalytis malonumais su moterimis. 

Latijos akys išsiplėtė. Ji nenutuokė, kad viskas šitaip pavojinga. 

— Būsiu atsargi, neleisiu jokiai vyro dvasiai pernelyg prisiartinti, bet... 
Mamuta... 

— Kas yra, Latija? 

— O kaipgi tu, Mamuta? Tu juk vyras. 

Kelios moterys sukikeno, o Latija išraudo. Gal tai kvailas klausimas? 

— Ir aš būčiau to paties paklaususi, — tarstelėjo Aila. Latija dėkinga į ją 
pažvelgė. 

— Geras klausimas, - nesiginčijo Mamuta. - Aš vyras, tačiau taip pat 
tarnauju Motinai. Tikriausiai būtų saugu kalbėtis sa manimi bet kuriuo 
metu ir, žinoma, tam tikrų ritualų metu. Kai aš veikiu kaip vienas iš tų, 
kurie tarnauja, tu turėsi kalbėtis sa manimi viena, Latija. Vis dėlto manau, 
kad būtų visiškai neblogai, jeigu neateitum šiaip sau manęs aplankyti arba 
pasikalbėti, nebent su tavimi būtų kita moteris. 

Latija linktelėjo rimtai suraukusi antakius. Ji pradėjo jausti atsakomybę 
dėl kuriamų naujų santykių su žmonėmis, kuriuos pažinojo ir mylėjo visą 
gyvenimą.- 

— Kas nutinka, kai vyro dvasia pavagia gyvybės jėgas? - teiravosi Aila, 
labai susidomėjusi šiais mamutojų įsitikinimais - jie buvo šiek tiek pažįs- 
tami, vis dėlto labai skyrėsi nuo genties tradicijų. 

— Tada turi galingą šamaną, - paaiškino Tulija. 

— Arba blogą, - pridūrė Krosija. 

— Ar tai tiesa, Mamuta? - pasiteiravo Aila. Lacija atrodė nustebusi ir su- 
trikusi, netgi Digija, Tronija ir Fralija susidomėjusios atsigręžė į Mamutą. 

Senolis kaupė mintis mėgindamas išrinkti teisingą atsakymą. 

— Mestik jos vaikai, - pradėjo jis. - Mums sunku suprasti, kodėl Muta, 
didžioji Motina, kai kuriuos iš mūsų pasirenka ypatingais tikslais. Tik ži- 
nome, kad ji turi priežastį. Galbūt būna metas, kai jai prireikia ko nors, 
turinčio išskirtinų galių. Kai kurie žmonės gimsta su tam tikromis dova- 
nomis. Kiti gali būti pasirenkami vėliau, tačiau nė vienas nepasirenkamas 


be jos žinios, - keletas žvilgsnių nukrypo į Ailą. 

— Ji yra visų Motina, - tęsė šamanas. - Niekas negali visiškai jos pažin- 
ti, matyti visų jos pavidalų. Štai kodėl ant Motiną vaizduojančių figūrėlių 
nematyti jos veido, - Mamuta atsigręžė į vyriausią stovyklos moterį. - Kas 
yra blogis, Krosija? 

- Blogis yra piktavališka žala. Blogis yra mirtis, - įsitikinusi savo teisu- 
mu atsakė toji. 

— Motina yra viskas, Krosija. Mutos veidas yra pavasario užgimime, 
vasaros dosnume, tačiau jis yra ir mažojoje žiemos mirtyje. Ji yra gyvy- 
bės jėgos, tačiau kitas gyvybės veidas yra mirtis. Kas kita yra mirtis, jei ne 
grįžimas į ją, kad atgimtum? Ar mirtis yra blogis? Be mirties negali būti 
gyvybės. Ar tikrai blogis yra piktavališka žala? Gali būti, tačiau net ir tie, 
kurie, atrodytų, daro blogį, daro tai dėl jos. Blogis yra jėga, kurią ji valdo, 
priemonė jos tikslams pasiekti. Tai tik nepažįstamas Motinos veidas. 

— O kas nutinka, kai vyro dvasia pavagia gyvybės jėgą iš moters? - pa- 
kartojo klausimą Lacija. Jai nereikėjo svarstymų, ji norėjo žinoti. 

Mamuta įtariai ją nudelbė. Ji buvo beveik moteris, turėjo teisę išgirsti 
atsakymą. 

— Moteris mirtų, Latija. 

Mergaitė sudrebėjo. 

— Netgi pavogus, gali kiek likti, pakankamai, kad prasidėtų nauja gyvy- 
bė. Moteryje slypinčios gyvybinės galios tokios galingos, kad ji gali nė ne- 
žinoti, jog jos yra pavogtos, kol negimdo. Kai moteris miršta gimdydama, 
tai visada dėl to, kad vyro dvasia pavogė iš jos gyvybines jėgas prieš moterį 
atveriant. Štai kodėl nesveika pernelyg ilgai laukti moterystės apeigų. Jei 
Motina tave paruošė praėjusį rudenį, būčiau šnektelėjęs su Neze, kaip su- 
organizuoti kelių stovyklų susirinkimą ir atlikti apeigas, kad tau nereikėtų 
žiemą gyventi be apsaugos. Būčiau tuo pasirūpinęs, net jei būtumei nete- 
kusi jaudinančio šventimo per vasaros susirinkimą. 

— Džiaugiuosi, kad neteks to praleisti, tačiau, - Latija patylėjo, vis dar 
labiau susirūpinusi gyvybinėmis galiomis nei šventimu, - ar moteris visa- 
da miršta? 

— Ne, kartais ji kovoja, kad išsaugotų gyvybines jėgas. Jei jos galingos, 
ji gali pasilikti ne tik jas, bet ir vyro jėgą arba jos dalį. Tada viename kūne 
ji slepia abiejų galias. 

— Tai yra tos moterys, kurios tampa galingomis šamanėmis, - įsiterpė 
Tulija. 

Mamuta linktelėjo. 

— Neretai tai būna tiesa. Kad išmoktų naudoti ir vyrišką, ir moterišką 
galią, dauguma žmonių prašo mamuto židinio vadovavimo, ir dauguma 
jų būna pašaukti tarnauti. Dažnai jie labai geri gydytojai arba keliautojai į 
Motinos anapusinį pasaulį. 

— O kaip ta vyro dvasia, kuri pavagia gyvybines galias? - teiravosi Fra- 
lija, atrėmusi savo naujagimę į petį ir švelniai ją glostydama. Ji žinojo, kad 
šitą klausimą nori užduoti jos motina. 

— Tai ir yra pats blogis, - tarė Krosija. 

— Ne, - papurtė galvą Mamuta. - Netiesa, vyro galia tiesiog pritrau- 
kiama prie moters gyvybinių galių. Jis pats negali susivaldyti, ir vyrai daž- 
niausiai nesupranta, kad jų vyriška galia pavogė jaunos moters gyvybines 
galias, kol pajunta, kad jų nebetraukia prie moterų. Tada jie mėgaujasi 
kitų vyrų draugija, o jauni vyrai tampa pažeidžiami. Jie nenori būti kito- 
kie, nenori, kad kas nors sužinotų, jog jų vyriška galia pažeidė kokią mote- 
rį. Neretai jie jaučia stiprią gėdą ir užuot atėję prie mamuto židinio bando 
viską nuslėpti. 

— Tarpjų yra didelės galios blogų žmonių, - nenusileido Krosija, - tu- 
rinčių galią suardyti visą stovyklą. 

— Vyro ir moters galia viename kūne labai stipri. Be vadovavimo ji gali 
iškrypti ir tapti pagiežinga, gali norėti sukelti ligas ir nesėkmes, netgi mir- 
tį. Netgi neturėdamas tokios galios žmogus, kuris geidžia nesėkmės kitam, 
gali padaryti, kad taip nutiktų. Turint galių pasekmės beveik neišvengia- 
mos, tačiau tinkamai vadovaujant vyras su abiem jėgomis gali tapti tiesiog 
galingu šamanu, kaip ir moteris su abiem galiom. Tokie žmonės dažnai 
labai atsargiai naudoja jas vien tik gerais tikslais. 

— Kas, jei toks asmuo nenori būti šamanu? — teiravosi Aila. Gal ji ir 
gimė su dovanomis, tačiau vis dar jautėsi taip, tarsi būtų stumiama kažkur, 
kur nėra tikra, kad nori būti. 

— Neprivalo, - atsakė Mamuta, - tačiau tarp tų, kurie tarnauja Moti- 


nai, jiems lengviau rasti draugiją. 

— Ar prisimeni tuos sangėjų keliautojus, kuriuos susitikome prieš 
daugelį metų, Mamuta? - pasiteiravo Nezė. - Tada buvau jauna, tačiau ar 
nebuvo kažkokios sumaišties prie vieno jų židinių? 

— Taip, dabar, kai užsiminei, pamenu. Kaip tik grįžome iš vasaros susiti- 
kimo, kartu dar ėjo kelios stovyklos. Niekas nežinojo, ko tikėtis, būta kelių 
antpuolių, tačiau galiausiai užkūrėme draugystės laužą. Kelios mamutojų 
moterys buvo sutrikusios, nes vienas sangėjų vyras norėjo prie jų prisidė- 
ti „Motinos namuose“. Ilgai aiškinomės, kol supratome, kad tas židinys, 
kuris, kaip mes manėme, sudarytas iš vienos moters ir jos dviejų vyrų, iš 
tikrųjų yra vieno vy70 ir jo dviejų vyrų židinys. Maža to, vienas iš tų vyrų 
buvo moteris, o kitas - vyras. Sangėjai vadino jį „ji“. Jis buvo barzdotas, 
tačiau vilkėjo moteriškais drabužiais ir nors neturėjo krūtų, buvo vieno 
vaiko „motina“. Jis tikrai elgėsi kaip to vaiko motina. Nesu tikras, ar vaiką 
jam pagimdė to židinio, ar kokia kita moteris, tačiau man žmonės papasa- 
kojo, kad jis patyrė visus nėštumo simptomus ir gimdymo skausmą. 

- Jis tikriausiai labai troško būti moterimi, - pakomentavo Nezė. - Gal 
jis visai nevogė kitos moters gyvybinių galių? Gal jis gimė netinkamame 
kūne? Šitaip irgi nutinka. 

- Oaarjam kiekvienu mėnulio laiku skauda pilvą? - paklausė Digija. — 
Toks yra moters patikrinimas. 

Visi nusijuokė. 

— Ar tau mėnulio laiku skauda pilvą, Digija? Galėčiau paruošti vaistų 
skausmui numalšinti, - pasiūlė Aila. 

— Kitą kartą paprašysiu. 

— Kai turėsi vaikų, taip blogai nebebus, Digija, - įsiterpė Tronija. 

— O kai laukiesi, nereikia nerimauti dėl įklotų ir kaip vėliau jų tinkamai 
atsikratyti, - tarė Fralija. - Taip norisi turėti vaikų, — pridūrė ji šypsoda- 
masi miegančiai mažutei, tačiau sveikai dukrytei, ir nušluostė pieno lašelį 
prie jos burnikės. Staiga surimtėjusi ji pažvelgė į Ailą. - Ką tu naudojai, 
kai buvai... jaunesnė? 

— Minkštas odos juosteles. Jos puikiai tinka, ypač jei reikia keliauti. 
Kartais jas sulenkdavau arba prikimšdavau muflonų vilnų arba kailių, arba 
net paukščių plunksnų. Kartais suspaustų minkštų augalų pūkų. Niekada 


neteko naudoti sauso mamutų mėšlo, tačiau jis taip pat puikiai tinka. 

Mamuta panorėjęs tapdavo nepastebimas, tarsi ištirpdavo fone. Mote- 
rys pamiršdavo jį esant ir laisvai kalbėdavosi taip, kaip nieku gyvu nesišne- 
kučiuotų kito vyro akivaizdoje. Aila suvokė senolio buvimą ir pastebėjo, 
kad šamanas tylomis jas stebi. Galiausiai, kai pokalbis nuslopo, Mamuta 
vėl kreipėsi į Latiją: 

— Netrukus tu panorėsi susirasti vietą asmeninei bendrystei su Muta. 
Kreipk dėmesį į savo sapnus. Jie padės tau rasti tinkamą vietą. Prieš aplan- 
kydama asmeninę šventovę turėsi pasninkauti, apsivalyti, visada pripažin- 
ti keturias kryptis bei anapusinį pasaulį ir dangų, teikti jai atnašas ir aukas, 
ypač jei norėsi, kad Motina tau padėtų, arba prašysi palaiminimo. Ypač tai 
bus svarbu, Latija, kai atėjus laikui panorėsi kūdikio arba suprasi, kad ėmei 
lauktis. Tada turėsi eiti į asmeninę šventovę ir sudeginti jai auką - dovaną, 
kuri dūmų pavidalu pakils į Motiną. 

— Iš kur žinosiu, ką jai padovanoti? — pasiteiravo Latija. 

— "Tai gali būti kas nors surasta arba pagaminta. Suprasi, kas tinka. Vi- 
sada supranti. 

— Jei norėsi ypatingo vyro, taip pat gali jos paprašyti, - suokalbiškai 
šypsodamasi įsiterpė Digija. - Negaliu nė pasakyt, kiek kartų prašiau Bra- 
nago. 

Aila dirstelėjo į Digiją ir apsisprendė daugiau išsiaiškinti apie asmeni- 
nes šventovės. 

— Kiek daug reikia mokytis! - atsiduso Latija. 

— Tau padės mama, taip pat ir Tulija, - tarė Mamuta. 

— Nezė paprašė, ir aš sutikau šiais metais būti tavo saugančiąja, Lati- 
ja, - užsiminė Tulija. 

— O, Tulija! Aš taip džiaugiuosi, - tarė Latija. - Nesijausiu tokia vie- 
niša. 

— Ką gi, - nuoširdžiam mergaitės džiaugsmui nusišypsojo vadė, - ne 
kasmet Liūto stovykloje atsiranda nauja moteris. 

Latija susikaupusi suraukė antakius, tada tyliai pasiteiravo: 

— Tulija, o kaip ten būna? Turiu omeny, palapinėje. Tą naktį. 

Tulija dirstelėjo į Nezę ir nusišypsojo. 

— Truputį nerimauji? 


— Taip, truputį. 

— Nesijaudink. Viską tau paaiškinsiu, žinosi, ko tikėtis. 

— Ar tai panašu į mūsų su Druvezu vaikystės žaidimus? Jis taip stipriai 
ant manęs užšokdavo... Man regis, stengėsi būti panašus į Talutą. 

— Ne visai, Latija. Ten buvo vaikų žaidimai, jūs tik žaidėte, stengėtės 
užaugti. Tada jūs buvote dar maži, per maži. 

— Tiesa, buvome labai maži, - patvirtino Latija jausdamasi kur kas su- 
augesnė. - Tie žaidimai mažiems vaikams. Jau seniai liovėmės šitaip žaisti. 
Jei atvirai, tai daugiau visai nebežaidžiame. Pastaruoju metu nei Danugas, 
nei Druvezas net nenori su manimi kalbėtis. 

— Norės, - patikino Tulija. - Esu tuo tikra. Tik prisimink, kad nuo šiol 


neturi daug su jais kalbėtis ir netgi negali būti su jais viena. 


Aila pasiekė didelį vandenmaišį, odos juostomis prikabintą ant gembės, 
įbestos į vieną iš atraminių stulpų. Jis buvo padarytas iš didžiaragio elnio 
skrandžio, išdirbto taip, kad išliktų natūraliai atsparus vandeniui. Van- 
denmaišis buvo pripildytas pro angą apačioje, kuri paskui buvo užlenkta ir 
užrišta. Atpjovus trumpą priekinės kojos kaulo su natūralia kiauryme per 
vidurį segmentą, viename jo gale ratu buvo įrėžtas griovelis. Kitos elnio 
skrandžio angos kraštas buvo pririštas prie kaulo tvirtai apsukant virve per 
griovelį — taip susiformavo savotiškas kranelis. 

Aila ištraukė kamštį — ploną strypelį odos, kuris buvo prakištas pro 
kiaurymę ir vienoje vietoje kelis kartus sumegztas mazgu. Ji įpylė vandens 
į vandeniui nelaidų krepšį, kurį naudojo ypatingajai ryto arbatai gaminti, 
ir vėl įstūmusi odos mazgą į kranelį jį uždarė. Iki raudonumo įkaitę virimo 
akmenys metami į vandenį šnypštė. Ji juos kelis kartus pamaišė, kad iš- 
gautų kuo daugiau šilumos, tada išgriebė plokščiais pagaliukais ir sumetė 
atgal į ugnį. Drėgnomis lazdelėmis moteris paėmė kitus karštus akmenis 
ir sumetė juos į vandenį. Kai vanduo pradėjo virti, ji subėrė reikiamą kiekį 
džiovintų lapų bei šaknų mišinio. Būtinai reikėjo įdėti ir smulkių, į vijo- 
klius panašių auksuotųjų kopčių stiebelių. 

Aila ypač stengėsi nepamiršti išgerti slaptųjų Izos vaistų. Ji vylėsi, kad 
galinga magija talkins jai taip pat, kaip tokią daugybę metų padėjo Izai. 
Dabar ji nenorėjo kūdikio. Jautėsi pernelyg neužtikrinta. 

Apsirengusi ji įsipylė nuoviro į savo gėrimo puodelį, atsisėdo ant dem- 

blio netoli ugnies ir paragavo stipraus skonio, tikrai kartaus gėrimo. Ji jau 
įprato prie šio skonio rytinės arbatos. Tai buvo jos laikas pabusti, tai tapo jos 
rytmetinės rutinos dalimi. Gurkšnodama arbatą ji mintijo, ką teks nuveikti: 
išaušo toji laiminga diena, kurios visi taip laukė, pavasario šventės diena. 
“ Ailai džiaugsmingiausias įvykis bus Fralijos kūdikio vardynos. Mažutis 
kūdikėlis sėkmingai augo, jo jau nebereikėjo kiekvieną akimirką laikyti prie 
motinos krūtinės. Mergytė buvo pakankamai stipri, kad rėktų, dieną galėjo 
miegoti viena, nors Fralija mieliau laikė ją netoliese ir dažnai naudodavosi 
nešykle. Šiomis dienomis prie gervės židinio buvo kur kas linksmiau, ne tik 
todėl, kad visi sutartinai džiaugėsi kūdikiu, tačiau ir todėl, kad Krosija su 
Frebeku išsiaiškino, jog gali gyventi kiekvieną akimirką nesiginčydami. Ne 
dėl to, kad nebūtų problemų, tačiau jie geriau bendravo ir Fralija pati ėmėsi 
aktyvesnių veiksmų mėgindama juos sutaikyti. 

Aila galvojo apie Fralijos kūdikį, kai pakėlusi akis pamatė ją stebintį Ra- 
neką. Tai taip pat buvo ta diena, kai jis norėjo paskelbti apie pasižadėjimą, ir 
ji krūptelėjo prisiminusi, kad Jondalaras pasisakė išeinąs. Staiga ji prisiminė 
tą siaubingą naktį, kai mirė Iza. 

„Tu nepriklausai genčiai, Aila, - pasakė tada Iza. - Tu gimei kitiems, tau 
skirta būti su jais. Eik į šiaurę, Aila. Susirask saviškius. Susirask sau porą. 

„Susirask sau porą“, - galvojo Aila. Anksčiau ji buvo įsitikinusi, kad tai 
Jondalaras, tačiau jis išeina, grįžta namo be jos. Jondalarui jos nereikia... 

Jos reikia Ranekui. Ji nejaunėja. Jei ketina kada turėti vaikų, turėtų tuo 
pasirūpinti netrukus. Ji nugėrė gurkšnelį Izos vaistų ir skysčio lašus kartu 
su nuosėdomis ėmė sukti puodelio dugne. Jei ji liausis gėrusi Izos vaistus, 
jei dalysis malonumais su Raneku, ar dėl to jos viduje pradės augti kūdikis? 
Reikia pamėginti ir išsiaiškinti. Gal ji turėtų susijungti su Raneku? Įsikurti 
su juo, turėti jo židinio vaikų. Ar jie bus dailūs tamsiaodžiai kūdikėliai tam- 
siomis akimis ir tankiai susiraizgiusiais plaukais? O gal jie bus kaip ji? O gal 
po truputį abiejų? 

Jei ji čia pasiliks, susijungs su Raneku, nebus taip toli nuo genties. 
Galės nueiti pasiimti Durko ir jį parsivesti. Ranekas geras Raidagui, gal 
neprieštaraus prie savo židinio turėti mišrių dvasių vaiką? Gal ji galėtų ofi- 


cialiai įsivaikinti Durką, padaryti jį mamutoju? 

Mintis, kad tikrai gali būti įmanoma atgauti sūnų, pripildė ją ilgesio. 
Galbūt kaip tik ir reikia, kad Jondalaras išeitų be jos? Jei ji išeis su juo, 
niekada daugiau nepamatys savo sūnaus. O jei jis išeis be jos, ji niekada 
daugiau nepamatys Jondalaro. 

Rinktis tenka jai. Ji pasiliks. Susijungs su Raneku. Aila bandė įvardy- 
ti visus privalumus, kad įsitikintų, jog geriau yra pasilikti. Ranekas geras 
vyras, jis ją myli ir jos geidžia. Ir jis tikrai jai patinka. Nebus jau taip baisu 
gyventi su juo. Ji turės vaikų. Galės susirasti Durką ir parsivesti jį gyventi 
kartu. Geras vyras, jos žmonės, ji vėl susigrąžins sūnų. Tai buvo daugiau, 
nei ji kada svajojo. Ko dar ji galėtų prašyti? Taip, ko daugiau, jei Jondalaras 
išeina? 

„Pasakysiu jam, - pagalvojo ji. - Pasakysiu Ranekui, kad šiandien gali 
paskelbti mūsų pasižadėjimą“ Ailai atsistojus ir einant link lapės židinio 
jos galvoje sukosi vienintelė mintis: Jondalaras išeina be jos. Ji daugiau 
niekada nebematys Jondalaro. Netgi galutinai tai suvokusi ji pajuto triuš- 


kinantį svorį ir užsimerkė, kad įveiktų sielvartą. 


— Talutai! Neze! - Ranekas išbėgo iš žeminės ieškodamas vado ir įmo- 
tės. Jis buvo toks susijaudinęs, kad vos galėjo kalbėti. - Ji sutiko! Aila suti- 
ko! Pasižadėjimas! Mes ketiname tai padaryti! Aila ir aš! 

Jondalaro jis nė nematė, o jei ir būtų pastebėjęs, jam tai nebūtų rūpėję. 
Ranekas negalėjo galvoti apie nieką kitą, tik apie tai, kad mylima mote- 
ris - moteris, kurios jis troško labiau už viską pasaulyje, - sutiko būti jo. 
O Nezė matė Jondalarą, pastebėjo, kaip jis išblykšta, matė, kaip stveriasi 
lenktos atraminės mamuto ilties, išvydo skausmą jo veide. Galiausiai jis 
paleido atramą ir nuėjo link upės. Nezė sunerimo. Upė buvo patvinusi, 
pilna stiprių srovių. Taip lengva plaukti ir leistis nunešamam. 

— Mama, nežinau, ką šiandien apsivilkti. Negaliu sugalvoti, - inkštė 
Latija, sunerimusi dėl pirmosios ceremonijos, kurioje bus pripažintas jos 
išaugęs statusas. 

— Eime, pažiūrėsim, — tarė Nezė, greitomis mesdama žvilgsnį upės 


link. Jondalaro nesimatė. 


Jondalaras visą rytą vaikštinėjo palei upę; galvoje tvyrojo sumaištis, jis 
vis girdėjo džiaugsmingus Raneko žodžius. Aila sutiko. Jie paskelbs pasi- 
žadėjimą per ceremoniją šįvakar. Jis vis kartojo sau, kad visą laiką šito tikė- 
josi, tačiau susidūręs su faktu suprato, kad taip nebuvo. Sukrėtimas buvo 
kur kas didesnis, nei jis įsivaizdavo. Kaip ir Tonolanas, praradęs Jetamiją, 
jis norėjo mirti. 

Nezė turėjo šiokį tokį pagrindą nuogąstauti. Jondalaras nuėjo link 
upės be jokių konkrečių tikslų. Tiesiog ta kryptis pasitaikė. Priėjęs sūku- 
ringą vandens srautą vyras pajuto keistą trauką. Atrodė, tarsi upė siūlytų 
ramybę, palengvintų skausmą, numaldytų sielvartą ir sutrikimą. Jondala- 
ras tik žvelgė į srovę - kažkokia kita panaši trauka laikė jį krante. Kitaip 
nei Jetamija, Aila nebuvo mirusi, o tol, kol ji gyva, privalo rusenti menkas 
vilties lauželis. Vis dėlto labiausiai Jondalaras jaudinosi dėl jos saugumo. 

Jis surado nuošalų kampelį, atskirtą krūmų ir nedidelių medelių, au- 
gančių palei upę. Jis stengėsi pasiruošti sunkiam vakaro išbandymui, šven- 
timui, į kurį bus įtrauktos ir pasižadėjimo apeigos. Jis kartojo sau, kad šį 
vakarą ji ne iš tikrųjų susijungia su Raneku. Ji tik pasižadės sukurti su juo 
židinį kažkuriuo metu ateityje, ir Ranekas taip pat pasižadės. Jondalaras 
sakė Mamutai, kad pasiliks iki pavasario šventės, tačiau tai nebuvo jį sais- 
tantis pažadas. Nors jis neturėjo supratimo, kas tai turėtų būti ar ką jis 
galėtų padaryti, negalėjo išeiti žinodamas, kad Ailai gresia kažkoks neži- 
nomas pavojus. Nesvarbu, kad teks stebėti jos pasižadėjimą Ranekui. Jei 
Mamuta, kuris žino dvasių kelius, nujaučia jai kylantį pavojų, Jondalarui 


telieka tikėtis blogiausio. 

Apie vidudienį Aila pasakė Mamutai, kad ketina pradėti ruoštis ša- 
knies ceremonijai. Jie kelis kartus pakartojo apeigų detales, kalbėjosi, kol 
ji jautėsi pakankamai tikra, kad nepamiršo nieko svarbaus. Ji susirinko 
švarius drabužius, minkštą, drėgmę įgeriančią zomšinę elnio odą ir keletą 
kitų daiktų, tačiau užuot ėjusi per priestatą patraukė link virimo židinio. 
Aila norėjo pamatyti Jondalarą ir kartu tikėjosi, kad jo nepamatys. Ji ir 
nusivylė, ir jai palengvėjo, titnago apdirbimo vietoje pamačius tik Vaime- 
z3. Jis pasakė nuo ankstyvo ryto Jondalaro neregėjęs, tačiau su džiaugsmu 
padavė jos prašytą nedidelį titnago gniutulą. 

Priėjusi upę ji ilgokai žingsniavo prieš srovę, ieškodama tinkamos vie- 
tos. Sustojo ten, kur į upę įtekėjo nedidelis upelis. Nedidukas vandentakis 
nuskalavo akmeninę atodangą ir priešingoje upės pusėje suformavo aukš- 
tą krantą, kuris užstojo vėją. Sprogstančių krūmų ir medžių ekranas slėpė 


jį nuo pašalinių akių, o praėjusių metų krituoliai parūpino sausų malkų. 


UIA 


Jondalaras stebėjo upę iš nuošalaus patogaus taško, tačiau buvo taip 
paniręs į save, kad iš tikrųjų nė nematė pašėlusiai srūvančio drumzlino 
vandens. Jis netgi nesuvokė, kaip mainosi šešėliai saulei kopiant aukštyn 
dangumi ir išsigando išgirdęs kažką besiartinant. Jis neturėjo nuotaikos 
kalbėtis, nemėgino būti malonus ir draugiškas šią mamutojų šventės dieną. 
Vyras greitai pasislėpė už kažkokio krūmo norėdamas likti nepastebėtas, 
kol žmogus nueis. Pamatęs ateinančią Ailą, kuri akivaizdžiai ruošėsi čia pa- 
silikti, jis sutriko. Jondalaras norėjo tylomis pasitraukti, tačiau Aila buvo 
pernelyg gera medžiotoja. Ji išgirstų, jis buvo tuo tikras. Paskui pagalvojo, 
kad gal reiktų paprasčiausiai išlįsti iš krūmų, kažkaip pasiteisinti, kad buvo 
nusilengvinti, ir traukti savo keliu. Jis nepadarė nei viena, nei kita. 

Stengdamasis likti kuo labiau nepastebimas jis liko pasislėpęs ir stebė- 
jo. Negalėjo susilaikyti, nepajėgė netgi prisiversti nusigręžti, nors greitai 


suprato, kad ji, manydama, jog yra viena, ruošiasi artėjančiam ritualui. Iš 

pradžių jį tiesiog pribloškė jos buvimas, paskui vyras liko apstulbintas. At- 


rodė, tarsi jam skirta visa tai stebėti. 


1, 


Aila greitai, pasinaudojusi ugnies akmeniu ir titnago gabalu, įkūrė lau- 
žą ir sudėjo kaitinti virimo akmenis. Ji norėjo, kad jos apsivalymo ritualas 
būtų kuo panašesnis į genties atliekamą, tačiau be tam tikrų pakeitimų 
nebuvo įmanoma apsieiti. Ji nusprendė užkurti laužą genties būdu, sukio- 
dama sausą pagaliuką tarp delnų ir trindama jį į plokščią medžio gabalą, 
kol atsiras karšta kibirkštis. Vis dėlto gentyje moterims nebuvo skirta ne- 
šioti ugnį arba kurti laužą ritualiniais tikslais. Aila nusprendė: jei jau pra- 
silenkia su tradicijomis užkurdama laužą, kuo puikiausiai gali pasinaudoti 
ugnies akmeniu. 

Vis dėlto moterims buvo leidžiama gaminti peilius ir kitus akmeni- 
nius įrankius tol, kol tie įrankiai netampa medžiokliniais ginklais arba 
nebus skirti ginklams gaminti. Ji nusprendė, kad jai reikia naujo amuletų 
krepšelio. Papuoštas mamutojų krepšelis, kurį ji dabar nešiojo, nepritiks 
genties ritualui. Kad pasidarytų tinkamą genties amuletų krepšelį, jai rei- 
kėjo genties peilio - štai kodėl ji prašė Vaimezo nesulūžusio titnago gniu- 
tulo. Paieškojusi prie vandens, ji surado upės suapvalintą kumščio dydžio 
akmenuką, kurį galima panaudoti kaip akmeninį kūjį. Juo ji nuo nedide- 
lio titnago gniutulo, prieš pradėdama jį formuoti, nudaužė išorinę kreidos 
pilkumo žievę. Jau kurį laiką nebuvo pati dirbusi įrankių, tačiau metodo 
nepamiršo ir netrukus visiškai įsitraukė į užduotį. 

Kai baigė, tamsiai pilkas blizgus akmuo buvo apytikriai ovalaus cilin- 
dro formos su suplotu viršumi. Jį ištyrinėjusi Aila nuskėlė dar vieną at- 
plaišą, tada rūpestingai nusitaikė ir nukirto skiedrą nuo plokščio viršaus 
siaurajame ovalo gale, taip padarydama kirtimo pakylą. Pasukusi akmenį 
tinkamu kampu, ji stuktelėjo toje vietoje, kur buvo įrėža. Atskilo gana sto- 
ra ovalo formos geležtė skustuvo aštrumo ašmenimis. 

Pasinaudojusi tik akmeniniu kūju ir viską atlikusi lengvai ir greitai, 
ji pasidarė kuo puikiausiai tinkamą naudoti, labai aštrų peilį, kurį valdy- 
ti reikėjo atsargiai ir tiksliai. Aila neketino jo pasilikti. Šitas peilis buvo 

skirtas laikyti rankoje, be rankenos. Kadangi šiuo metu ji turėjo pakanka- 
mai plonašmenių įrankių, dauguma jų buvo su rankenomis, jai nereikėjo 
genties peilio, išskyrus šią ypač progą. Negaišdama laiko dėl saugumo ir 
lengvesnio valdymo bukinti ypatingai aštrios geležtės, nuo atsineštos el- 
nenos krašto Aila atrėžė ilgą siaurą juostą, o iš galo išpjovė nedidelį aps- 
kritimą. Tada ji vėl stvėrė akmeninį kūjį. Rūpestingai nuskėlus dar keletą 
titnago gabalėlių, peilis pavirto yla su aštriu galiuku. Ji juo palei visą odos 
apskritimo kraštą išdūrė skyles, o tada per jas pervėrė odos juostelę. 

Nuo kaklo nusiėmusi dekoruotą kapšelį Aila atrišo mazgą ir į delną 
išbėrė šventus daiktus, savo totemo ženklus. Trumpai juos apžiūrėjo, tada 
suspaudusi kumštyje prispaudė prie krūtinės. Paskui daiktelius ji supylė 
į naują, paprastesnį genties stiliaus krepšelį ir tvirtai sutraukė juostelę. Ji 
apsisprendė likti sa mamutojais ir susijungti su Raneku, tačiau nesitikėjo 
rasti urvinio liūto ženklą, patvirtinantį, jog apsisprendimas teisingas. 

Baigusi gaminti amuletą ji nuėjo prie upelio ir į virimo krepšį pasėmė 
vandens, iš laužo sudėjo karštus akmenis. Dar buvo per ankstyvas metų 
laikas rasti putojančią muilo šaknį, kraštovaizdis buvo pernelyg atviras, o 
asiūkliai augo šešėlingose drėgnose vietose. Ji turėjo rasti pakaitalų tradi- 
cinėms genties apsivalymo medžiagoms. 

Į karštą vandenį pribėrusi saldžiai kvepiančių, putas sudarančių džio- 
vintų galvažiedžių žiedų, moteris dar pridėjo kelminių paparčių lapų ir 
kelis sinavadų žiedus, nusiskintus pakeliui. Tada Aila sudėjo pumpurais 
nusėtas beržo šakeles, dėl aromato - gaulterijų, ir padėjo indą į šoną. Ji 
ilgai negalėjo sugalvoti, ką panaudoti vietoj blusas ir utėles naikinančio 
asiūklių nuoviro. Išeitį pasiūlė Nezė. 

Aila greitai nusirengė, paėmė dvi tvirtai supintas skysčio talpyklas ir 
patraukė prie upės. Vienoje buvo ką tik pagamintas malonaus aromato 


mišinys, o kitoje - senas šlapimas. 

Jondalaras kiek anksčiau kartą paprašė Ailos parodyti genties titnago 
apdirbimo techniką. Ir tada jos įgūdžiai jam padarė įspūdį, tačiau stebėti 

ją, nė nenutuokiančią, kad yra stebima, ir dirbančią šitaip ramiai bei už- 
tikrintai buvo tikrai nuostabu. Ji dirbo be kaulo plaktukų ar daužeklių, 
tačiau reikiamus įrankius pasigamino greitai, tarsi: be jokių pastangų. 
Jondalarui net pasidarė smalsu, ar jam pačiam šis darbas pavyktų taip pat 
puikiai, jei naudotų tik akmeninį kūjį. Jis žinojo, kad reikia didžiulės kan- 
trybės, tačiau ji minėjo, kad genties titnago apdirbėjas, iš kurio ji mokėsi, 
buvo kur kas geresnis už ją. Staiga jo nuomonė apie plokščiagalvių titnago 
apdirbimo įgūdžius smarkiai pagerėjo. 

Taip pat ji greitai pasidarė ir odos kapšelį. Paprastas kapšelis gal ir ne- 
buvo itin patvarus, tačiau konstrukcija savotiškai išradinga. Tik pamatęs, 
kaip Aila laiko daiktelius iš kapšelio, kaip juos dėlioja, Jondalaras paste- 
bėjo, kokia ji prislėgta, kokia liūdna ir sielvarto apimta. Ji turėjo švytėti 
džiaugsmu, ir vis dėlto neatrodė laiminga. Tikriausiai jam taip tik pasi- 
rodė. 

Jam užėmė kvapą, kai ji pradėjo nusirenginėti. Regint jos pilnutinį, 
subrendusį grožį geismas kone visiškai jį užvaldė. Jondalaras susilaikė tik 
prisiminęs neišpasakytai bjaurų savo poelgį praėjusį kartą, kai pasidavė 
troškimams. Žiemai ji vėl buvo pradėjusi pintis kaseles, panašias į Digijos, 
tad kai ji paleido savo ilgus plaukus, jis prisiminė pirmąjį kartą, kai pamatė 
ją nuogą, vasaros kaitroje, slėnyje: tuomet Ailos oda atrodė auksinė, nuos- 
tabi, visa šlapia po maudynių. Jis liepė sau nežiūrėti. Turėjo progą pasiša- 
linti nepastebėtas, kai ji įbrido į upę, tačiau net jei nuo to būtų priklausiusi 


jo gyvybė, jis nebūtų sujudėjęs. 

Valymosi procedūrą Aila pradėjo nuo seno šlapimo. Amoniakas buvo 
aitrus, stipriai dvokė, tačiau jis tirpdė ant odos ir plaukuose susikaupu- 
sius riebalus, negailestingai naikino blusas ar utėles, jeigu jų buvo. Jis netgi 
šviesino plaukus. Upės vandenys, vis dar pilni ledynų tirpsmo, buvo šal- 
ti kaip ledas. Šaltis Ailą gaivino, o dumblotos, bet sraunios upės sūkuriai 
netgi ramesnėje vietoje nuo kūno gremžė visą purvą ir riebalus, plukdė 


juos tolyn kartu su aitriu amoniako kvapu. 

Jos kūnas buvo rausvas nuo šveitimosi ir šalto vandens. Aila drebėjo 
nuo šalčio, tačiau saldžiai kvepiantis mišinys vis dar buvo šiltas ir suputojo 
į saponinų turinčias slidžias pamuiles. Ji įtrynė skystį į visą kūną ir plaukus. 
Šį kartą ji patraukė į baseinėlį artėliau upelio žiočių, kur vandenys nebuvo 
tokie nešvarūs. Išnirusi iš upės apsisupo minkšta elnena, nusišluostė, šuka- 
vosi plaukus kietu šepečiu, tvarkėsi juos mamuto kaulo plaukų smeigtuku. 


Buvo gera jaustis gaiviai ir švariai. 


Jondalaras, nors baisingai troško su ja susijungti, geidė ją pamalonin- 
ti, jautė tikrą pasitenkinimą vien ja gėrėdamasis. Jam pakako matyti jos 
svaiginamą kūną, grožėtis moteriškais linkiais, tvirtais raumenimis, kurie 
rodė moters turimą jėgą. Jis mėgavosi ją stebėdamas, regėdamas jos natū- 
raliai grakščius judesius, matydamas ją dirbančią lengvai, demonstruojan- 
čią patirties ir praktikos išlavintus įgūdžius. Kurdama ugnį ar dirbinda- 
ma reikiamą įrankį ji tiksliai žinojo, ką daryti, ir judesių veltui nešvaistė. 
Jondalaras visada žavėjosi jos gebėjimais ir patirtimi, jos sumanumu. Tai 
buvo dalis jos žavesio. Jam taip trūko buvimo su ja ir vien jos stebėjimas 
patenkino poreikį būti greta. 

Aila jau buvo beveik apsirengusi, kai išgirdo jauno vilko viauktelėjimą. 
Ji pakėlė galvą ir nusišypsojo. 

— Vilke? Ką čia veiki? Pabėgai nuo Raidago? - pasiteiravo ji, kai vil- 
kiukas prišoko pasisveikinti. Jis buvo patenkintas ir susijaudinęs, kad ją. 
surado. Tada jis pradėjo uostinėti aplinkui, kol Aila rinkosi daiktus. 

— Ką gi, jei jau mane radai, galime grįžti. Eime, Vilke! Einam. Ką ten 
darai po tais krūmais?.. Jondalarai! 

Aila liko be žado supratusi, ką surado vilkiukas, o Jondalaras buvo per- 
nelyg sutrikęs, kad kalbėtų. Jų akys susitiko ir kalbėjo geriau, nei žodžiai 
galėtų pasakyti. Jie abu nėnorėjo patikėti tuo, ką mato. Galiausiai Jonda- 
laras pamėgino pasiaiškinti. 

— Aš... ėjau pro... ir... a... 

Jis pasidavė, net nemėgino pabaigti bandymo apsiprašyti, apsisuko ir 


greitai nudrožė šalin. Aila nusekė paskui jį stovyklos link lėčiau, sunkiai 

plumpindama šlaitu link žeminės. Jondalaro elgesys ją sutrikdė. Ji nežino- 
jo, kaip ilgai jis ten lindėjo, tačiau suprato, kad ją stebėjo. Kodėl jis nuo jos 
slėpėsi? Įėjusi į žeminę per priestatą, ji pasuko prie mamuto židinio ieško- 
dama Mamutos, nes norėjo užbaigti pasiruošimus šventei. Aila prisiminė, 
kaip Jondalaras į ją žiūrėjo. 

“ Jondalaras į stovyklą grįžo ne iš karto. Nežinojo, kaip jausis susidūręs 
su Aila ar kuriuo kitu žmogumi. Priėjęs kelią, nuo upės vedantį į žeminę, 
jis apsisuko ir grįžo atgal. Tad netrukus vėl atsidūrė toje pačioje nuošalioje 
slaptavietėje. 

Jis nuėjo prie nedidelio Ailos laužo likučių, atsiklaupė ir ranka pajuto 
lengvą šilumą. Paskui pusiau užsimerkė ir prisiminė sceną, kurią slapčia 
stebėjo. Atsimerkęs pastebėjo jos paliktą titnago šerdį ir pakėlė ją norėda- 
mas apžiūrėti. Tada surinko atskeltas atplaišas ir skiedras, vieną kitą pri- 
dėjęs prie šerdies pabandė geriau išsiaiškinti darbo procesą. Netoli odos 
skiaučių pamatęs ylą, Jondalaras taip pat paėmė ją ir apžiūrėjo. Ji buvo 
pagaminta ne jam įprastu būdu. Atrodė pernelyg paprasta, netgi grubi, 
tačiau tai buvo geras, efektyvus įrankis. „Ir aštrus“, - pagalvojo vyras, baks- 
telėjęs į pirštą. 

Tas įrankis priminė jam Ailą, regis, savotišku būdu atstovavo jos pa- 
slapčiai, akivaizdiems prieštaravimams. Jos nekaltas atvirumas, apgaubtas 
paslapties, jos paprastumas, supamas senovinių žinių, jos sąžiningas nai- 
vumas, palaikomas jos patirties gelmių ir gerovės. Jis nusprendė įrankį pa- 
silikti, kad visada primintų mylimą moterį. Įvyniojęs aštrų įrankį į odos 


juostelę, vyras jį pasiėmė su savimi. 


Šiltą popietę buvo puotaujama prie virimo židinio, tačiau arkinio įėji- 
mo ir netgi naujojo priestato užuolaidos buvo atitrauktos ir surištos, kad 
skverbtųsi gaivus oras ir būtų lengviau vaikščioti. Dauguma pasilinksmi- 
nimų vyko lauke, ypač žaidimai ir varžybos - atrodo, populiariausia pava- 
sario sporto šaka buvo imtynės. Lauke buvo ir dainuojama bei šokama. 

Mėgdžiodami Didžiąją Motiną, kuri vėl atnešė žemei šilumą ir gyvy- 


bę, ir norėdami parodyti, jog įvertino žemės dovanas, kurias Motina jiems 

suteikė, mamutojai keitėsi dovanomis, vieni kitiems linkėjo sėkmės, lai- 
mės ir geros kloties. Dovanos paprastai buvo nedidelės, pavyzdžiui, diržai 
arba peilių makštys, pakabukams ir karuliams skirti gyvūnų dantys su per 
šaknį pragręžtomis skylėmis arba su grioveliu virvei apvynioti, karoliukų 
vėriniai, kurie galėjo būti naudojami nešioti arba prisiūti prie drabužių. 
Šiais metais pati populiariausia dovana buvo naujasis siūlo traukiklis kartu 
su adatos dėklais - mažomis tūtelėmis iš mamutų ilčių arba tuščiavidurių 
paukščių kaulų. Pirmąjį pasidarė Nezė ir dekoruotame siuvimo reikmenų 
krepšelyje laikė kartu su ketvirtaine mamuto odos skiautele - antpirščiu. 
Keletas žmonių šį sumanymą „pasiskolino“. 

Ugnies akmenys, kurių turėjo kiekvienas židinys, buvo laikomi stebu- 
klingais ir šventais, tad saugomi nišoje kartu su Motinos figūrėle. Barzekas 
padovanojo keletą paties sugalvotų prakurų rinkinių, kurie buvo priimti 
su didžiuliu entuziazmu. Keliaujant buvo patogu neštis rinkinį, kurį su- 
darė itin lengvai nuo kibirkšties užsiliepsnojančios medžiagos - pūkai, 
smulkintas džiovintas mėšlas, medžio skiedros, be to, buvo vietos ugnies 
akmeniui ir titnagui įsidėti. 

Kilus stingdančiam vakaro vėjui, stovykla, šiltai nusiteikusi, grįžo vi- 
dun. Buvo nuleistos sunkios lauko užuolaidos. Atėjo laikas nusiraminti, 
įsikurti, persirengti apeiginiais drabužiais arba pridėti baigiamąsias puoš- 
menas, gal vėl prisipilti puodelius mėgstamo gėrimo, gaivios žolelių arba- 
tos arba Taluto buzos. Paskui visi patraukė prie mamuto židinio rimtajai 
pavasario šventės daliai. 

Aila su Digija mostu pakvietė drauge atsisėsti Latiją; dabar ji buvo be-- 
veik viena iš jų, beveik jauna moteris. Danugas su Druvezu stebėjo ją su 
neįprastu drovumu. Ji ištiesino pečius ir pakėlė galvą, tačiau kalbėti atsi- 
sakė. Jie nusekė ją akimis. Latija nusišypsojusi įsitaisė tarp dviejų moterų, 
jausdamasi labai ypatinga. Rodės, jai čia ir priklauso būti. 

Latija vaikystėje buvo berniukų draugė ir žaidimų bičiulė, tačiau dabar 
ji nebebuvo nei vaikas, nei mergaitė, kurią ignoruoja ar niekina jauni vyru- 
kai. Ji perėjo į magiškai patrauklų, lengvai grėsmingą ir kartu paslaptingą 
moterų pasaulį. Pasikeitė jos kūno formos, ir ji galėjo vien praeidama pro 
šalį jų kūnuose sukelti netikėtus, nesuvaldomus jausmus ir atsakus. Netgi 


tiesus žvilgsnis galėjo trikdyti. 

Dar labiau baugino tai, apie ką jaunuoliai buvo tik girdėję. Ji galėjo pa- 
daryti taip, kad iš jos kūno tekėtų kraujas, nors nėra jokios žaizdos ir aki- 
vaizdaus skausmo, ir dėl to kažkokiu būdu gebėjo į save pritraukti pačios 
Motinos magiją. Jie nenutuokė, kaip tai vyksta, tik žinojo, kad vieną dieną 
iš savo kūno ji pagimdys naują gyvybę; vieną dieną Latija pagimdys vaiką. 
Tik pirmiausia vyras turi paversti ją moterimi. Toks buvo jų vaidmuo - ži- 
noma, ne su Latija, ji buvo sesuo ir giminaitė, pernelyg artimai susijusi. O 
vieną dieną, kai jie bus vyresni ir labiau prityrę, jie gali būti atrinkti įvykdy- 
ti šią svarbią funkciją, nes, nors ir gali priversti kraują tekėti, moteris negali 
gimdyti vaikų, kol vyras nepadarė jos moterimi. 

Ateinantis vasaros susitikimas kiek nušvies ir jaunuolius, ypač Danu- 
gą, nes jis vyresnis. Jie niekada nebūdavo spaudžiami, tačiau kai tapdavo 
pasiruošę, moterys, kurios buvo pasiryžusios vieną sezoną gerbti Motiną, 
tapdavo prieinamos jauniems vyrams, suteikdavo jiems patirties ir pamo- 
kydavo paslaptingų džiaugsmų būdų. 

Tulija purtydama kalbėjimo lazdą nuėjo į grupės vidurį ir palaukė, kol 
žmonės nurims. Sulaukusi visų dėmesio, ji perdavė dekoruotą mamuto 
kaulo lazdą Talutui. Jis puikavosi visomis vado regalijomis, įskaitant ma- 
mutų ilčių galvos apdangalą. Mamuta pasirodė apsirengęs puošniai deko- 
ruotu baltos odos apsiaustu. Jis laikė įmantriai išraitytą medžio lazdą, kuri 
atrodė esanti vientisas gabalas, tik vienas galas buvo sausas, plikas, lyg ne- 
gyva šaka, o kitas galas tryško žaliais pumpurais ir šviežiais žaliais lapeliais. 
Jis atidavė ją Tulijai. Jai, kaip vadei, buvo skirta pradėti pavasario šventę. 
Pavasaris buvo moterų metų laikas: naujos gyvybės gimimo metas, nau- 
jos pradžios laikas. Tulija abiem rankom virš galvos palaikė dvipusę lazdą, 
luktelėjo, tada lazda stipriai smogė į kelį ir perlaužė ją per pusę. Tai sim- 
bolizavo galą senų ir pradžią naujų metų. Po to prasidėjo vakarinė apeigų 
dalis. 

— Pastarąjį ciklą Motina šypsojosi mums didžiai maloniai, - pradėjo Tu- 
lija. - Turime tiek daug ką švęsti, kad bus sunku nuspręsti, kurį reikšmingą 
įvykį panaudoti metų pradžiai skaičiuoti. Mamutojai įsidukrino Ailą. Tai- 
gi mes turime naują moterį. Taip pat Motina pasirinko paženklinti Latiją 
kaip pasiruošusią moterystei, todėl netrukus turėsime dar vieną, - Aila 


nustebo išgirdusi savo vardą. - Mes turime naują kūdikį, mergaitę, kuriai 

bus suteiktas vardas, ir norime pranešti apie naują sąjungą, - Jondalaras 
užsimerkė ir sunkiai nurijo seiles. Tulija kalbėjo toliau: - Mes puikiai ir 
sveikai peržiemojome. Atėjo laikas ciklui vėl prasidėti. 

Kai Jondalaras pakėlė akis, Talutas žengė pirmyn ir paėmė kalbėjimo 
lazdą. Jis matė, kaip Nezė duoda ženklą Latijai. Ji atsistojo, nervingai šyp- 
sodamasi dviem jaunoms moterims, greta kurių jautėsi taip saugiai, ir pri- 
ėjo prie vado. Talutas jai padrąsinamai ir meiliai nusišypsojo. Šalia mamos 
ji matė stovintį Vaimezą. Jo šypsena, nors mažiau užkrečiama, buvo tokia 
pat pilna pasididžiavimo ir meilės savo sesers dukrai ir jo paveldėtojai, kuri 
netrukus taps moterimi. Tai buvo visiems svarbi akimirka. 

— Labai didžiuojuosi pranešdamas, kad Lacija, pirmoji liūto židinio 
duktė, pasiruošusi tapti moterimi, — tarė Talutas. - Ji bus įtraukta į mote- 
rystės šventimą šios vasaros susirinkime 

Mamuta žengė link jos ir padavė jai daiktą. 

— Tai yra tavo Muta, Latija, - tarė jis. - Su ja, kaip vieta Motinai įsikur- 
ti, kurią dieną galėsi įkurti savo židinį. Laikyk ją saugioje vietoje. 

Latija paėmė raižytą mamuto ilties daiktelį ir grįžo į savo vietą. Mergai- 
tė džiaugdamasi parodė savo Mutą sėdintiesiems netoliese. Aila taip pat ja 
susidomėjo ir apžiūrėjusi suprato, kad ją padarė Ranekas, nes pati turėjo 
panašią. Prisiminusi ištartus žodžius paaiškėjo, kodėl jis jai ją padovanojo. 
Ji privalėjo turėti Mutą, kad galėtų su juo įkurti židinį. 

— Ranekas tikriausiai nori išbandyti kažką nauja, - pakomentavo Di- 
gija, matydama moters-paukštės figūrą. - Tokios nesu mačiusi. Labai neį- 
prasta. Nesu tikra, ar ją suprantu. Maniškė panašesnė į moterį. 

— Jis padovanojo man tokią kaip Latijos, - pasigyrė Aila. - Manau, jog 
tai kartu moteris ir paukštis, priklauso nuo to, kaip žiūri, - Aila paėmė La- 
tijos Mutą ir parodė skirtingais kampais. - Jis sakė, kad norėjo pavaizduoti 
Motiną jos dvasine forma. 

— Taip, dabar, kai parodei, matau, - pripažino Digija. Ji atidavė mažąją 
figūrėlę Lacijai, kuri rūpestingai apgaubė ją rankomis. 

— Man ji patinka. Ji ne tokia kaip visų kitų, ir tai reiškia kažką ypatin- 
ga, — tarė Latija apsidžiaugusi, kad Ranekas skyrė jai tokią unikalią Mutą. 
Nors ir niekada negyveno prie liūto židinio, Ranekas taip pat buvo jos bro- 


lis, tačiau jis buvo tiek daug vyresnis už Danugą, kad atrodė labiau dėdė nei 

brolis. Ji ne visada jį suprasdavo, tačiau labai jį gerbė ir žinojo, kad visi ma- 
mutojai vertina jį kaip raižytoją. Ji būtų patenkinta bet kuria jo pagaminta 
Muta, tačiau jautėsi pamaloninta, kad jai padovanoti Ranekas išrinko to- 
kią kaip Atilos. Ailai jis būtų dovanojęs tik patį geriausią savo raižinį. 

Fralijos kūdikio vardynų ceremonija jau prasidėjo ir visų trijų jaunų 
moterų dėmesys nukrypo į ją. Aila atpažino mamuto kaulo plokštelę su 
įrėžtais ženklais, kurią iškėlė Talutas, ir akimirką pajuto jaudulį prisiminu- 
si savo įdukrinimą. Vis dėlto apeigos akivaizdžiai buvo įprastinės. Mamuta 
privalo žinoti, ką daryti. Stebėdama, kaip Fralija rodo dukrytę šamanui ir 
Liūto stovyklos vadui, Aila staiga prisiminė kitą vardo suteikimo ceremo- 
niją. Tada buvo pavasaris, prisiminė ji, tik motina buvo ji ir ji atnešė kūdikį 
baimingai tikėdamasi blogiausio. 

Ji išgirdo Mamutą sakant: 

— Kokį vardą išrinkai šitam vaikui? 

Išgirdo Fralijos atsaką: 

— Ji bus vadinama Bektija. 

Aila mintyse girdėjo Krebą tariant: 

„Durkas, berniuko vardas yra Durkas: 

Ašaros pasirodė jos akyse ir ji vėl pajuto dėkingumą ir palengvėjimą, 
kai Brunas priėmė jos sūnų, o Krebas jam davė vardą. Ji pakėlė akis ir pa- 
stebėjo Raidagą, sėdintį tarp kitų vaikų su Vilku ant kelių, stebintį ją to- 
kiomis pačiomis didelėmis, rudomis seniokiškomis akimis. Jos taip smar- 
kiai priminė Durką. Ji pajuto staigų troškimą vėl pamatyti sūnų, tačiau 
staiga ją apėmė suvokimas. Durkas buvo maišytas, kaip Raidagas, tačiau 
jis gimė genčiai, buvo genties pavadintas ir priimtas, gentyje augintas. Jos 
sūnus buvo genties, o ji genčiai buvo mirusi. Ji sudrebėjo ir pamėgino iš- 
sklaidyti savo mintis. 

Išgirdusi sukrėsto kūdikio riksmą Aila atsipeikėjo ir sutelkė dėmesį 
į apeigas. Mergytei buvo įpjauta į ranką aštriu peiliu, o į mamuto kaulo 
plokštę įrėžta žyma. Bektija gavo vardą ir buvo įskaičiuota tarp mamuto- 
jų. Mamuta pylė geliantį skystį ant nedidelio įpjovimo, kartu versdamas 
mažutį kūdikėlį, lig tol nepažinusį skausmo, dar garsiau protestuoti. Pik- 
tas kūdikio klyksmas sukėlė Ailai šypseną. Nepaisant ankstyvo gimimo, 
Bektija augo stipri. Ji buvo pakankamai sveika, kad verktų. Fralija iškėlė 

Bektiją, kad visi ją pamatytų, tada apkabino ir pradėjo aukštu švelniu bal- 
su dainuoti guodžiančią, bet džiaugsmingą dainelę. Kūdikis nurimo. Bai- 
gusi dainuoti Fralija grįžo į savo vietą greta Frebeko ir Krosijos. Po kelių 
akimirkų Bektija vėl pradėjo rėkti, tačiau staiga nurimęs kūdikio riksmas 
bylojo, kad jai buvo pasiūlyta pati geriausia paguoda. 

Digija jai niuktelėjo, ir Aila suvokė, kad buvo jos eilė. Ji buvo pakvies- 
ta išeiti pirmyn. Akimirką Aila negalėjo pajudėti, paskui norėjo pabėgti, 
tačiau nebuvo kur. Ji nenorėjo pasižadėti Ranekui, norėjo Jondalaro, no- 
rėjo melsti jį, kad neiškeliautų vienas. Pakėlusi akis ji pamatė nekantrų, 
džiaugsmingą, besišypsantį Raneko veidą, ir giliai įkvėpusi atsistojo. Jon- 
dalaras jos nenorėjo, o Ranekui ji pasakė, kad jam pasižadės. Aila nenoriai 
patraukė prie Liūto stovyklos vadų poros. 

Tamsiaodžiui, stebinčiam, kaip ji iš šešėlių artinasi į centrinio laužo 
šviesą, užėmė kvapą. Aila vilkėjo blyškios odos apdarą, kurį jai padovano- 
jo Digija, tą, kuris jai taip puikiai tiko. Plaukai nebuvo supinti kaselėms, 
nebuvo sudėti į kuodelius ar suformuoti į vieną tų sudėtingų šukuosenų su 
įpintais vėriniais ir papuošalais, kaip kad mamutojų moterims įprasta. Iš 
pagarbos genties šaknies ceremonijai Aila pasiliko palaidus plaukus. Tan- 
kios, švytinčios jų bangos, krintančios žemiau pečių, švytėjo laužo šviesoje 
ir aukso aureole rėmino unikalius, gamtos kruopščiai nulietus veido bruo- 
žus. Tą akimirką Ranekas įsitikino, kad ji - Motinos įsikūnijimas, gimęs 
su tobulos dvasios moters kūnu. Jis taip geidė, kad ji taptų jo moterimi, 
kad juto tai kone skausmingai, kaip geliantį ilgesį. Vyras sunkiai galėjo pa- 
tikėti, kad šitas vakaras yra tikras. 

Ne vienintelis Ranekas buvo kone baimingai pakerėtas Ailos grožio. 
Kai ji žengė į laužo šviesą, visa stovykla apstulbo. Elegantiški ir prabangūs 
mamutojų drabužiai bei neregėtas natūralus jos plaukų grožis sudarė su- 
krečiantį derinį, kurį dar stiprino dramatiškas apšvietimas. Talutas galvojo 
apie vertę, kurią ji pridės Liūto stovyklai, o Tulija dėl statuso, kuris atiteks 
visiems, pasiryžo nustatyti labai didelę nuotakos išpirką, net jei dalį jos 
tektų sumokėti pačiai. Mamuta, įsitikinęs, kad jai skirta kažkokiu svarbiu 
būdu tarnauti Motinai, įsidėmėjo jos instinktyvią tinkamo laiko nuojautą 
ir natūralų polinkį į dramatizmą. Jis suprato, kad vieną dieną šita moteris 

Vis dėlto niekas nejautė jos buvimo stipriau nei Jondalaras. Jį, kaip ir 
Raneką, apsvaigino jos grožis, tačiau Jondalaro motina buvo lyderė, mo- 
tiną pakeitė jo brolis, Dalanaras įkūrė ir vadovavo naujai stovyklai, o Zo- 
lena pasiekė aukščiausią rangą tarp zelandonių. Jis užaugo tarp natūralių 
lyderių ir jautė tas Ailos savybes, kurias įžvelgė Liūto stovyklos vadų pora 
ir šamanas. Tarsi kažkas būtų spyręs jam į saulės rezginį ir išmušęs visą orą, 
staiga jis suprato, ką prarado. 

Vos Ailai atsistojus greta Raneko, Tulija pradėjo ceremoniją. 

— Ranekai iš mamutojų, Liūto stovyklos lapės židinio sūnau, tu prašei 
Ailos iš mamutojų, Liūto stovyklos mamuto židinio dukters, kurią saugo 
urvinio liūto dvasia, sudaryti sąjungą ir įkurti židinį. Ar tai tiesa, Rane- 
kai? 

— "Taip, tiesa, — atsakė jis ir atsisuko į Ailą su absoliutaus džiaugsmo 
šypsena. 

Tada Talutas kreipėsi į Ailą. 

- Aila iš mamutojų, Liūto stovyklos mamuto židinio dukra, kurią sau- 
go urvinio liūto dvasia, ar sutinki susijungti su Raneku iš mamutojų, Liūto 
stovyklos lapės židinio sūnumi? 

Aila užsimerkė ir prieš atsakydama nurijo seiles. 

— Taip, - galiausiai vos girdimai pratarė ji, - sutinku. 

Jondalaras, įsitaisęs atokiau prie galinės žeminės sienos, užsimerkė ir 
sukando dantis taip, kad net smilkiniuose pradėjo tvinksėti. Tai buvo jo 
paties kaltė. Jei jis nebūtų jos išprievartavęs, gal ji nebūtų atsigręžusi į Ra- 
neką. Deja, ji jau atsisuko į jį. Pradėjo miegoti jo lovoje. Nuo pirmosios 
dienos, kai ją įsidukrino mamutojai, ji miega jo lovoje. Ne, teko pripažin- 
ti Jondalarui, tai nevisiškai tiesa. Po tos pirmosios nakties ji nemiegojo 
raižytojo lovoje iki to kvailo ginčo, kai jis paliko mamuto židinį. Kodėl 
jie susiginčijo? Jis juk ant jos nepyko, tiesiog nerimavo. Kodėl tada paliko 
mamuto židinį? 

Tulija atsisuko į Vaimezą, kuris stovėjo greta Raneko prie Nezės. Aila 
jo nė nepastebėjo. 

— Ar tu pripažįsti sąjungą tarp lapės židinio sūnaus ir mamuto židinio 
dukters? 


— Pripažįstu šią sąjungą ir jai pritariu, - atsakė Vaimezas. 

— O tu, Neze? - teiravosi Tulija. - Ar pripažinsi sąjungą tarp savo sū- 
naus Raneko ir Ailos, jei bus susitarta dėl tinkamos nuotakos išpirkos? 

— Pritariu sąjungai, - atsakė moteris 

Prabilo Talutas. Jis kreipėsi į senolį, stovintį greta Ailos. 

— Mamutojų dvasių ieškotojau, tu, kuris atsisakei vardo ir židinio, ku- 
ris buvai pašauktas, kuris buvai paskirtas mamuto židiniui, kuris kalbiesi 
su visų Didžiąja Motina, tu, kuris tarnauji Mutai, - kalbėjo Talutas, rū- 
pestingai vardydamas visus šamano titulus ir kreipinius, - ar tu, Mamuta, 
sutinki su sąjunga tarp Ailos, mamuto židinio dukters, ir Raneko, lapės 
židinio sūnaus? 

Mamuta atsakė ne iš karto. Jis nužvelgė Ailą, kuris stovėjo nuleidusi 
galvą. Ji laukė, ir jam vis tylint pakėlė akis. Šamanas ištyrė jos išraišką, įver- 
tino kūno padėtį, apžvelgė jos aurą. 

— Mamuto židinio duktė gali susijungti su lapės židinio sūnumi, jei 
panorės, - galiausiai pasakė mamuta. - Nėra dėl ko šią sąjungą uždrausti. 
Ailai nereikia nei mano, nei kieno kito pritarimo ar pripažinimo. Renkasi 
ji. Rinksis visada, kad ir kur ji būtų. Jei kada reikės leidimo, aš jį duosiu. Ji 
visada liks mamuto židinio duktė. 

Tulija nudelbė senolį. Ji nujautė, kad jo žodžiuose slypi daugiau, nei vi- 
siems atrodo. Atsakyme buvo kažkokio dviprasmiškumo, ir jai buvo smal- 
su, ką šamanas norėjo pasakyti. Tulija nusprendė pagalvoti apie tai vėliau. 

— Ranekas, lapės židinio sūnus, ir Aila, mamuto židinio duktė, paskel- 
bė apie savo ketinimą susijungti. Jie nori sudaryti sąjungą, sumaišyti savo 
dvasias, dalytis vienu židiniu. Visi susijusieji yra tokios pat nuomonės, - 
tarė Tulija ir atsisuko į raižytoją. - Ranekai, jei susijungsi, ar pažadi Ailai 
suteikti savo ir savo vyriškos dvasios apsaugą, rūpintis ja, kai Motina ją 
palaimins nauja gyvybe, ar pripažinsi jos vaikus savo židinio vaikais? 

- Taip, pasižadu. Šito noriu labiau už viską, - atsakė Ranekas. 

— Aila, jei susijungsi, ar pažadi rūpintis Raneku ir suteikti jam moteriš- 
kos dvasios apsaugą, ar besąlygiškai pasveikinsi Motinos gyvybės dovaną, 
ar dalysies savo vaikais su savo židinio vyru? - teiravosi Tulija. 

Aila išsižiojo atsakyti, tačiau iš pradžių nepasigirdo jokio garso. Ji už- 
sikosėjo ir atsikrenkštė, tada galiausiai atsakė, bet atsakymas buvo kone 

— Taip, pasižadu. 

— Ar visi girdėjo ir liudija pasižadėjimą? — susirinkusių žmonių pasi- 
teiravo Tulija. 

— Girdėjome ir liudijame, - sutartinai atsakė žmonės. Tada Digija su 
Torneku pradėjo lėtai mušti ritmą savaisiais kaulo instrumentais, kaskart 
subtiliai keisdami toną, kad pritartų ką tik pradėjusiems giedoti balsams. 

— Judu susijungsite per vasaros jungtuves, kad visi mamutojai galėtų tai 
paliudyti, - pasakė Tulija. - Tris kartus apeikite židinį, kad įtvirtintumėte 
pasižadėjimą. 

Ranekas su Aila ranka rankon lėtai apėjo židinį muzikos ir žmonių 
skanduočių ritmu. Atlikta. Pasižadėta. Ranekas buvo ekstazėje. Einant 
jam atrodė, kad kojomis neliečia žemės. Jo laimė buvo tokia nežabota, kad 
buvo neįmanoma patikėti, jog Aila šitaip nesijaučia. Jis pastebėjo tam tikrą 
nenorą, tačiau pateisino ją manydamas, jog ji drovisi, yra pavargusi arba 
jaudinasi. Jis ją taip stipriai mylėjo, kad nepajėgė suvokti, kad ji jo taip pat 
stipriai nemyli. 

Aila sukdama aplink laužavietę jautė sunkumą širdyje, nors stengėsi to 
neparodyti. Jondalaras, suakumpęs, nepajėgiantis išlaikyti savo kūno, tarsi 
jo kaulai būtų subyrėję, jautėsi kaip tuščias, išpiltas maišas. Labiau už viską 
jis norėjo išeiti, bėgti nuo reginio dailios moters, kurią mylėjo, einančios 
greta laimingai išsiviepusio tamsiaodžio. 

Jiems užbaigus trečią ratą, prasidėjo apeigų dalis, skirta linkėjimams 
ir dovanų visiems šventės „kaltininkams“ teikimui. Tarp Bektijos dovanų 
buvo erdvė, duota gervės židiniui nuo tauro židinio, taip pat gintaro ir 
kriauklelių vėrinys ir nedidukas peilis išpuoštose makštyse - pradžia tur- 
to, kurį ji sukaups per gyvenimą. Lacijai buvo įteiktos asmeninės moteriai 
svarbios dovanos ir daili gausiai dekoruota vasarinė tunika, pasiūta Nezės. 
Tokia tunika tinkama vilkėti per vasaros susirinkimo šventimus. Kur kas 
daugiau dovanų ji gaus nuo artimų draugų ir giminaičių iš kitų stovyklų. 

Ailai su Raneku žmonės pridovanojo namų apyvokos rykų: iš rago iš- 
skaptuotą samtį, grandyklę su plyšiu keičiamai geležtei ir dviem rankeno- 
mis, naudojamą vidinei kailių pusei suminkštinti, austų grindų kilimėlių, 
puodelių, dubenėlių, lėkščių. Nors Ailai atrodė, kad jie gavo daug daiktų, 

susirinkimą, tačiau tikimasi, kad ir jie, ir Liūto stovykla teiks atsakomąsias 
dovanas. Mažos ar didelės, dovanos visada reiškė įsipareigojimą, ir skaičia- 
vimas, kas kam ir kiek skolingas, buvo sudėtingas, tačiau be galo jaudinan- 
tis žaidimas. 

— Oi, Aila, aš taip džiaugiuosi, kad mes susijungsime tuo pačiu metu, — 
tarė Digija. - Bus taip smagu viską kartu planuoti, tačiau tu grįši čia, o 
aš išeisiu statytis naujos žeminės. Kitais metais man tavęs trūks. Bus taip 
smagu sužinoti, kurią Motina palaimins pirmą. Tave ar mane. Aila, turė- 
tum būti tokia laiminga. 

— Tikriausiai ir esu, - tarė Aila ir nusišypsojo, nors širdį spaudė liūde- 
sys. 

Digijai buvo smalsu, kodėl jai taip stinga entuziazmo. Kažkodėl neat- 
rodė, kad Aila džiūgautų pasižadėjusi. Aila taip pat galvojo. Ji turėtų būti 
laiminga, norėjo būti laiminga, tačiau jautėsi netekusi vilties. 

Visiems bendraujant Aila su Mamuta nepastebėti išslinko prie tauro 
židinio pasiruošti. Po to jie grįžo koridoriumi, tačiau Mamuta stabtelė- 
jo šešėliuose tarp šiaurės elnio ir mamuto židinių. Žmonės nedidelėmis 
grupelėmis buvo giliai įsitraukę į pašnekesį ir šamanas laukė, kol niekas 
nežiūrės jų kryptimi. Tada jis mostelėjo Ailai ir jie greitai nuėjo į apeigų 
erdvę, iki paskutinės akimirkos stengdamiesi likti šešėliuose. 

Mamuta, iš pradžių nepastebėtas, tyliai stovėjo priešais laužą greta 
ekrano. Jis buvo užsimetęs apsiaustą su gobtuvu, kurį priekyje prilaikė ant 
krūtinės sukryžiuotomis rankomis. Jis buvo užsimerkęs. Aila sėdėjo prie 
Mamutos pėdų ant žemės, sukryžiavusi kojas, nuleidusi galvą, taip pat ant 
pečių užsimetusi apsiaustą su gobtuvu. Kai juos žmonės pagaliau pastebė- 
jo, kilo kažkokia prietaringa baimė, kad jie taip staiga atsirado, nors niekas 
nematė jų ateinančių. Atrodė, tarsi visą tą laiką jie būtų tūnoję čia. Žmo- 
nės greitai susirado vietas atsisėsti. Jie buvo kupini laukimo ir susijaudi- 
nimo, pasiruošę mamuto židinio paslaptims bei magijai. Visi nekantravo 
pamatyti naujas apeigas. 

Pirmiausia Mamuta norėjo įrodyti dvasių pasaulio buvimą, išryškinti 
kitokio suvokimo tikrovę, kurioje šamanas veikė už tuos, kurie tą pasaulį 
pažinojo tik iš žodinių pasakojimų arba, galbūt, padarinių. Žmonės nuri- 

regimai judėjo aplink laužą, o vėjas, prislopintai aimanuodamas, stūgavo 
aplink pridarytas dūmų angas. Taip pamažu, kad niekas nė nepastebėjo 
kada, aimanuojantis vėjas virto monotonišku niūniavimu, paskui ritmiš- 
ku skandavimu, o susirinkusieji prisijungė ir natūraliai papildė virpantį 
garsą. Senasis šamanas pradėjo svyruoti, sūpuotis, tarsi šoktų. Tada ritmą 
pabrėžė būgno garsai ir tarškėjimas. Pasirodė, jog buvo suimtos ir barški- 
namos kelios apyrankės. 

Staiga Mamuta nusimetė apsiaustą ir atsistojo priešais susirinkusiuo- 
sius visiškai nuogas. Jokių kišenių, jokių rankovių, jokių paslaptingų klos- 
čių, kur jis galėtų ką nors paslėpti. Nepastebimai jis tarsi išaugo jų akyse, 
jo skaidrus virpantis buvimas užpildė erdvę. Aila sumirksėjo žinodama, 
kad senasis šamanas nepasikeitė. Jei ji susitelks, matys pažįstamą povyzą 
senolio nukarusia oda, ilgomis, liesomis kaulėtomis kojomis ir rankomis. 
Tik viskas buvo kitaip. Jis vėl susitraukė iki normalaus ūgio, tačiau atrodė 
nurijęs ar kažkaip įtraukęs tą mirgančią būtį, kuri apsupo jį švytėjimu ir 
darė didesnį nei realybėje. Jis laikė rankas išskėtęs priešais save. Jos buvo 
tuščios. Šamanas kartą suplojo delnais ir jų neatitraukė vieno nuo kito. 
Užsimerkė, iš pradžių stovėjo ramiai, tačiau netrukus pradėjo drebėti, tar- 
si įsitemptų priešais didelę jėgą. Lėtai, su didžiulėmis pastangomis, jis ati- 
traukė delnus. Tarp jų atsirado juodas neaiškus pavidalas ir tikrai ne vienas 
žiūrovas sudrebėjo. Pavidale slypėjo tarsi koks neišreiškiamas blogio pojū- 
tis: kažko smerktino, kalto, gąsdinančio. Aila pajuto, kaip jai ant sprando 
pasišiaušia plaukai, ir ji sulaikė kvapą. 

Mamutai skečiant rankas pavidalas didėjo. Tarp susirinkusiųjų ėmė 
sklisti dirginantis baimės kvapas. Visi atsisėdo tiesiau, įsitempė, skandavo 
tarsi dejuodami, vis intensyviau. Įtampa žeminėje tapo kone neištveriama. 
Forma tamsėjo, pampo, rangėsi, tarsi gyventų savo gyvenimą, arba, tiks- 
liau, gyvenimą neigtų. Senasis šamanas įsitempė, jo kūnas nuo pastangų 
drebėjo. Aila susitelkė. Ji baiminosi dėl senolio. 

Be išankstinio įspėjimo Aila pati pajuto įtraukiama, paimama ir staiga 
atsidūrė greta Mamutos, jo prote arba jo vizijoje. Dabar ji aiškiai matė, su- 
prato pavojų ir buvo išsigandusi. Šamanas valdė juodumą anapus žodžių, 
anapus suvokimo. Mamuta ją įtraukė ir tam, kad ją apsaugotų, ir tam, 

metu suprasdama, kas vyksta, ir mokydamasi. Kai šamanas vėl ėmė glausti 
rankas, pavidalas mažėjo. Aila matė, kad jis stumiamas atgal, ten, iš kur 
pasirodė. Garsus trakštelėjimas, tarsi perkūno trenksmas, nuskambėjo jos 
galvoje, kai jis suglaudė rankas. 

Pavidalas dingo. Mamuta privertė blogį pasitraukti, ir Aila suvokė, kad 
Mamuta pasikvietė kitas dvasias padėti jam susigrumti su tuo daiktu. Ji 
jautė miglotas gyvūnų figūras - saugančias mamuto ir urvinio liūto dva- 
sias, galbūt netgi paties urvino lokio dvasią. Tada ji sugrįžo į savo vietą, vėl 
sėdėjo ant kilimėlio ir stebeilijo į senolį, kuris vėl buvo tiesiog Mamuta. 
Fiziškai jis buvo pavargęs, tačiau dvasinės jo galimybės paaštrėjo, patobu- 
lėjo po galių kovos. Aila taip pat, regis, viską matė aiškiau ir jautė, kad sau- 
gančios dvasios niekur nedingo. Aila jau buvo pakankamai išmokusi, kad 
suprastų, jog Mamuta norėjo išvalyti bet kokias užsilikusias piktavališkas 
įtakas, kurios galėjo kelti pavojų apeigoms. Jos buvo blogio pritrauktos 
prie šamano ir drauge su blogiu išvarytos. 

Mamuta ženklu paprašė tylos. Skandavimas ir būgnijimas liovėsi. At- 
ėjo laikas Ailai pradėti genties šaknies apeigas. Šamanas norėjo pabrėžti 
stovyklos pagalbos svarbą: vėl atėjo laikas skanduoti. Kad ir kur juos nuvi- 
lios šaknies ritualas, skandavimo garsas galės parvesti juos atgal. 

Laukimo kupinoje vakaro tyloje Aila pradėjo mušti neįprastus ritmus 
instrumentu, nepanašiu į jokį mamutojų kada matytą instrumentą. Jis 
buvo tiksliai toks, koks ir turėjo būti: apverstas didelis medinis dubuo, 
išskobtas iš vieno medžio gabalo. Aila jį atsigabeno iš slėnio. Daiktas ste- 
bino tiek savo dydžiu, tiek tuo, kad buvo naudojamas kaip instrumentas. 
Atvirose, sausose ir vėjuotose stepėse nebuvo pakankamai didelių medžių, 
tinkamų tokiam dubeniui padaryti. Netgi periodiškai užtvindomame 
upės slėnyje retai kur augo labai dideli medžiai, tačiau nedidukas slėnis, 
kuriame gyveno Atila, buvo apsaugotas nuo bjauriausių, stipriausių vėjų. 
Čia buvo daugiau nei pakankamai vandens keletui didelių spygliuočių. 
Vieną jų nukirto žaibas, ir dubenį ji pasidirbino iš šio medžio dalies. 

Garsui išgauti Aila naudojo lygią medinę lazdelę. Nors suduodant į 
skirtingas vietas buvo galima išgauti šiokius tokius tono pokyčius, tai ne- 
buvo muzikinis perkusinis instrumentas, kaip kad rezonuojantis kaukolės 


būgnas ar mentikaulis; dubuo buvo skirtas ritmui išgauti. Liūto stovyklos 

žmonės susidomėjo, tačiau tai nebuvo jų muzika ir jie nesijautė smagiai. 
Ritmiški garsai, kuriuos skleidė Aila, aiškiai buvo svetimšališki, tačiau, 
kaip ji ir tikėjosi, jie sukūrė atmosferą, atitinkančią genties žmonių po- 
jūčius. Mamutą užvaldė gentyje praleisto laiko prisiminimai. Kai ji baigė 
mušti, atsirado neužbaigtumo pojūtis, tarsi tikėtasi buvo daugiau. Ore 
liko tvyroti kažkokia nuojauta. 

Stovykla nežinojo, ko laukti, tačiau kai Aila nusimetė apsiaustą ir atsi- 
stojo, juos nustebimo ant jos kūno ištapyti raštai, raudonų ir juodų spalvų 
apskritimai. Mamutojai dekoravo drabužius, o ne kūnus. Tik tie, kurie 
priklausė mamuto židiniui, puošėsi veido tatuiruotėmis. Pirmą kartą Liū- 
to stovyklos žmonės pajuto pasaulį, iš kurio atėjo Aila, - tokią svetimą 
kultūrą, kad negalėjo iki galo jos suprasti. Tai nebuvo paprasčiausiai kito- 
kio stiliaus tunikos ar vyraujančių spalvų pasirinkimas, vienoks ar kitoks 
ietgalis, netgi ne skirtinga kalba. Tai buvo kitoks mąstymo būdas. Drauge 
teko pripažinti, jog tai buvo žmogiškas mąstymo būdas. 

Mamutojai apstulbę stebėjo, kaip Aila, padavusi Mamutai puodelį, 
įpila į jį vandens. Tada ji paėmė džiovintą šaknį, kurios jie nebuvo paste- 
bėję, ir pradėjo ją kramtyti. Iš pradžių buvo sunku. Šaknis buvo sena, per- 
džiūvusi, o sultis reikėjo išspjauti į dubenėlį. Nebuvo galima nuryti. Kai 
Mamuta vėl pradėjo svarstyti, ar šaknis po šitiek laiko vis dar turės poveikį, 
Aila paaiškino, jog tikėtina, kad ji bus stipresnė. 

Regis, po amžinybės - Aila prisiminė, kad ir pirmą kartą atrodė, jog už- 
truko labai ilgai, - ji sukramtytą tyrę ir likusias sultis išspjovė į dubenėlį su 
vandeniu, paskui viską išmaišė pirštu, kol susidarė vandeningas baltas skys- 
tis. Nusprendusi, kad gėrimas paruoštas, Aila atidavė dubenį Mamutai. 

Mušdamas savo būgną ir tarškindamas apyrankių barškutį šamanas pa- 
rodė būgnininkams ir giesmininkams tinkamą palaikyti rirmą, o paskui 
linktelėjimu Ailai nurodė, kad yra pasiruošęs. Ji nervinosi, nes ankstesnė 
patirtis su šaknimi kėlė nemalonias asociacijas. Aila rūpestingai pergal- 
vojo kiekvieną pasiruošimo smulkmeną, stengėsi prisiminti viską, ką jai 
buvo minėjusi Iza. Ji padarė viską, ką sugalvojo, kad ceremonija būtų kuo 
panašesnė į genties apeigas. Ji atsakė linktelėjimu, Mamuta pakėlė dubenė- 
lį prie lūpų ir nugėrė pirmąjį gurkšnį. Išgėręs pusę, šamanas atidavė dube- 


nėlį Ailai. Ji išgėrė likusią pusę. 

Gėrimo skonis buvo senoviškas, priminė sodrią dirvą giliame, šešėliuo- 
tame pirmykščiame miške, kur saulės šviesa sklaidėsi pro keistų milžiniš- 
kų medžių ir žalumos kupolą. Aila poveikį pradėjo jausti kone iš karto, ją 
pradėjo pykinti, ėmė svaigti galva. Besisukančioje žeminėje jos regėjimas 
apsiblausė, atrodė, kad smegenys plečiasi ir ima spausti visą galvą. Staiga 
žeminė pradingo, ji atsidūrė kitoje, tamsioje vietoje. Jautėsi pasiklydusi, 
akimirką ją apėmė panika. Paskui jai ėmė atrodyti, kad kažkas jos siekia, 
ir suvokė, kad toje pačioje vietoje yra Mamuta. Ailai palengvėjo jį suradus, 
tačiau Mamuta buvo ne jos galvoje, kaip Krebas anuomet, jis nekreipė Ai- 
los ar savęs, kaip Krebas. Jis visiškai nieko nevaldė, abu tiesiog buvo ten ir 
laukė, kas nutiks. 

Silpnai, tarsi žmonės būtų likę žeminės viduje, o ji pati išėjusi į lauką, 
Aila girdėjo giedojimą ir skambius būgnų garsus. Ji susitelkė į tuos garsus. 
Jie turėjo patvarumo poveikį, buvo lyg nuoroda ir leido pajusti, jog ji nėra 
viena. Mamutos artumas taip pat veikė raminamai, nors ji būtų pageida- 
vusi stipraus vedančio proto, kuris rodė jai kelią anksčiau. 

Tamsa išbluko į pilkumą, paskui pradėjo švytėti ir kaitaliotis. Ji juto 
judesį, tarsi kartu su Mamuta vėl skrietų tarp stepių, tačiau nebuvo jokių 
išskirtinių ženklų, tik perėjimo per supančius švytinčius debesis jausmas. 
Pamažu, vis didėjant greičiui, ūkanų debesis susiliejo į ploną mirguliuo- 
jančių vaivorykštės spalvų juostelę. Ji slydo žemyn ilgu permatomu tu- 
neliu su sienelėmis, tarsi burbulo viduje, vis greičiau ir greičiau, tiesiai į 
akinamai baltą šviesą, kaip saulės, bet ledo šaltumo. Ji suriko, tačiau jokio 
garso nebuvo girdėti. Tada Aila metėsi į šviesą, o paskui - kiaurai jos. 

Ji atsidūrė giliojė, šaltoje, bauginamai pažįstamoje juodoje tuštumoje. 
Jau buvo čia buvusi, tačiau aną kartą Krebas ją surado ir išvedė atgalios. 
Aila menkai jautė, kad Mamuta vis dar kartu, tačiau suprato, kad jis negali 
jai padėti. Žmonių giesmė tebuvo girdėti kaip vos girdimas atgarsis. Aila 
buvo tikra, kad jei jie liautųsi, ji nieku gyvu nerastų kelio atgalios. Drauge 
ji abejojo, ar nori grįžti. Šioje vietoje nebuvo jokių pojūčių, jokių jausmų, 


tik nebūtis, kuri leido patirti jos sutrikimą, jos skausmingą meilę ir bevil- 

tišką nepasitenkinimą. Juoda tuštuma baugino, tačiau neatrodė baisesnė 
už sielos viduje juntamą vienatvę ir sielvartą. 

Ji vėl pasijuto judanti, tamsa pradėjo sklaidytis. Aila vėl atsidūrė ūkanų 
debesy, tačiau šitas buvo kitoks, tankesnis, sunkesnis. Debesis prasiskyrė, 
ir priešais Ailą atsivėrė visiškai nepažįstamas reginys. Tai nebuvo paprastas 
atsitiktinis jai žinomas kraštovaizdis. Čia buvo pilna jai nežinomų pavi- 
dalų ir formų; lygių, taisyklingų, kietais plokščiais paviršiais ir tiesiomis 
linijomis, didžiulės apimties, ryškių, akinančių, nenatūralių spalvų. Kai 
kurie pavidalai gana greitai judėjo arba taip tik atrodė. Aila nesuprato, ko- 
dėl, tačiau šita vieta jai nepatiko. Ji grūmėsi, kad iš jos išsivaduotų, iš jos 


ištrūktų. 

Jondalaras stebėjo, kaip Aila geria skystį. Vyras sunerimo, nes pamatė 
ją sustingstant, o jos veidas išbalo. Ji kelis kartus užsikosėjo, tarsi springtų, 
tada susmuko ant žemės. Mamuta taip pat nugriuvo. Nebuvo neįprasta, 
kad šamanas kristų ant žemės, kai toli nuklysta į kitą pasaulį ieškodamas 
dvasių, kartais prieš tai suvalgęs ar išgėręs ko nors, kad jam padėtų iškeliau- 
ti. Mamuta su Aila gulėjo ant nugarų, o būgnai ir giesmės netilo. Jis matė, 
kaip Vilkas veržiasi artyn, tačiau žvėrelis buvo laikomas atokiau. Jonda- 
laras suprato, kaip jaučiasi Vilkas. Vyras norėjo skubėti prie Ailos, netgi 
dirstelėjo į Raneką pažiūrėti, kokia jo reakcija. Vis dėlto neatrodė, kad kas 
iš Liūto stovyklos nerimautų, todėl jis sudvejojo ir į šventas apeigas nesiki- 
šo. Jis pats pradėjo giedoti. Mamuta aiškiai davė suprasti, kaip tai svarbu. 

Kai ilgokai palaukus nė vienas iš gulinčiųjų nesujudėjo, Jondalaras pra- 
dėjo labiau baimintis dėl Ailos. Jam pasidingojo, kad mato susirūpinimą 
kelių kitų žmonių veiduose. Jis atsistojo ir pabandė ją įžiūrėti, tačiau lau- 
žai buvo išdegę, o žeminėje - gana tamsu. Išgirdęs inkštimą jis dirstelėjo į 
Vilką. Jauniklis vėl suinkštė, pažvelgė į Jondalarą maldaujančiomis akimis, 
kelis kartus paėjėjo link Ailos, o tada grįžo prie vyro. 

Buvo girdėti priestate žvengianti Yhaha. Ji atrodė sunerimusi, tar- 


si jaustų pavojų. Zelandonietis nuėjo pažiūrėti, kas nutiko. Nors mažai 

tikėtina, tačiau koks plėšrūnas galėjo įsibrauti į priestatą ir sukelti pavojų 
arkliams, kol visi užsiėmę. Jį pamačiusi Yhaha sužvengė. Jondalaras nepa- 
stebėjo nieko, kas galėtų lemti tokį kumelės elgesį, tačiau ji akivaizdžiai 
buvo išsigandusi. Atrodė, jog jos nenuramina nei glostymas, nei paguodos 
žodžiai. Ji tarsi baudėsi eiti link mamuto židinio, nors anksčiau niekada 
nebandė patekti vidun. Lenktynininkas taip pat buvo neramus, jautrus, 
tikriausiai jam persidavė motinos nerimas. 

Vilkas vėl atsidūrė prie jo kojų, inkšdamas ir verkšlendamas lakstė tarp 
Jondalaro ir mamuto židinio angos. 

— Kas yra, Vilke? Kas tau kelia nerimą? 

„Kodėl nerimsta Yhaha?“ — galvojo Jondalaras. Tada jam toptelėjo, 
kas gali kelti nerimą gyvūnams. Atila! Jie tikriausiai nujaučia Ailai kilusį 
pavojų! 

Jondalaras nudrožė atgal ir dabar jau pamatė, kaip keletas žmonių, 
susibūrę aplink Mamutą ir Ailą, stengiasi juos pažadinti. Nepajėgdamas 
daugiau susilaikyti jis nuskubėjo prie mylimos moters. Ji buvo pastirusi ir 
atšalusi, raumenys sukietėję. Ji vos bekvėpavo. 

— Aila! - suriko Jondalaras. - O, Motina, ji atrodo beveik negyva! Aila! 
O, Doni, neleisk jai mirti! Aila, sugrįžk! Nemirk, Aila! Meldžiu, nemirk! 


Jis laikė ją apkabinęs, šaukė vardu melsdamas, kad ji nemirtų. 


Aila jautė, kad slysta vis tolyn. Ji stengėsi išgirsti būgnijimą ir giesmes, 
tačiau jie atrodė kaip blankūs prisiminimai. Paskui jai pasidingojo, kad 
girdi savo vardą. Ji įsitempė ir įsiklausė. Taip, štai ir vėl pasikartojo, jos 
vardas, išsakytas nekantriai, su didele jėga. Ji pajuto, kaip Mamuta pajuda 
arčiau ir abu drauge įsiklausė į skandavimą. Ji girdėjo gaudžiančius garsus 
ir pasijuto traukiama to garso link. Tada tolumoje ji išgirdo gilų, vibruo- 
jantį, kapotą ritmą būgnų, vis pasikartojantį žodį 5472. Dar aiškiau išgirdo 
šaukiant savo vardą: sielvartingai, su troškimu ir neįveikiama meile, ku- 
riai neįmanoma atsispirti. Ji jautė, kaip švelnus zondas jos ieško ir paliečia 


bendrą jos su Mamuta būvį. 

Staiga ji pajudėjo, jautėsi tempiama ir stumiama išilgai vienišos švytin- 
čios pakrantės. Apėmė jausmas, jog greitis tapo labai didelis. Sunkus de- 
besis dingo. Akies mirksniu ji praskriejo pro tuštumą. Žėrinti vaivorykštė 
tapo pilka migla, o kitą akimirką ji jau buvo žeminėje. Apačioje, po ja, jos 
pačios kūnas, nenatūraliai ramus, su pilku apsiaustu, tysojo išsipliekęs ant 
grindų. Ji matė nugarą šviesiaplaukio vyro, prie jos palinkusio ir laikančio 
ją glėbyje. Tada ji pajuto, kaip Mamuta ją stumia. 

Ailos akių vokai suvirpėjo, ji atsimerkė ir pamatė į ją įsmeigtą Jondalaro 
veidą. Stipri baimė jo akyse pasikeitė į neapsakomą palengvėjimą. Ji paban- 
dė prabilti, tačiau liežuvis buvo apsunkęs, jai buvo šalta, stingdomai šalta. 

- Jie sugrįžo! - išgirdo Nezę sakant. - Nenutuokiu, kur jie buvo, tačiau 
sugrįžo. Jiems šalta! Atneškit kailių ir ko nors karšto išgerti. 

Digija nuo savo lovos atitempė visą glėbį kailių ir Jondalaras pasitrau- 
kė, kad ji galėtų apkamšyti Ailą. Atskubėjo Vilkas, užšoko ir ėmė laižyti 
jos veidą, tada Ranekas atnešė puodelį karštos arbatos. Talutas padėjo jai 
atsisėsti. Ranekas laikė karštą gėrimą jai prie lūpų, ir ji dėkinga nusišypso- 
jo. Iš priestato sužvengė Yhaha, ir Aila atpažino įtampos ir baimės garsą. 
Moteris susirūpinusi atsisėdo ir sužvengė atsakydama, kad nuramintų ku- 
melę. Tada ji paklausė, kur Mamuta, ir žūtbūtinai panoro jį pamatyti. 

Žmonės padėjo jai atsistoti, ant pečių užmetė kailį ir nuvedė pas senąjį 
šamaną. Jis taip pat buvo apkamšytas kailiais, rankoje laikė karštos arbatos 
puodelį. Senolis nusišypsojo, tačiau akyse buvo matyti nerimo pėdsakas. 
Nenorėdamas pernelyg nuvilti stovyklos, jis mėgino supaprastinti jų rizi- 
kingą eksperimentą. Jis nenorėjo, kad Ailai susidarytų klaidingas įspūdis 
apie tikrąjį jiems iškilusį pavojų. Ji taip pat norėjo apie tai pasikalbėti, ta- 
čiau abu vengė tiesiogiai užsiminti apie patirtį. Nezė greitai pajuto, kad 
jiems reikia pasikalbėti, tad ramiai visus išginė ir paliko juodu vienus. 

— Kur mes buvome, Mamuta? - pasiteiravo Aila. 

— Nenumanau, Aila. Anksčiau nesu ten buvęs. Tai buvo kita vieta, gal- 
būt kitas laikas. Galbūt tai nebuvo tikra vieta, - mąsliai pasakė jis. 

— Turėjo būti, - pratarė moteris. - Tie daiktai atrodė kaip tikri, kai 
kurie jų atrodė pažįstami. "Ta tuštuma, ta tamsa... Ten buvau su Krebu. 

— Tikiu tavimi, kai sakai, kad tavo Krebas buvo galingas. Tikriausiai 


kur kas labiau nei suvoki, jei galėjo kontroliuoti tokią vietą. 

— Taip, jis buvo, Mamuta, bet... - Ailai toptelėjo mintis, tačiau ji ne- 
buvo tikra, ar pavyks ją išsakyti. - Krebas kontroliavo tą vietą, jis parodė 
man savo prisiminimus ir mūsų pradžių pradžią. Nemanau, kad Krebas 
kada nukeliavo ten, kur buvome mudu, Mamuta. Nemanau, kad jis būtų 
pajėgęs. Galbūt tai mane ir apsaugojo. Jis turėjo tam tikrų galių ir galėjo 
jas valdyti, tačiau jos buvo kitokios. Vieta, kur mes nukeliavome šįkart, 
buvo nauja vieta. Jis negalėjo patekti į naują vietą, jis galėjo patekti tik ten, 
kur jau buvo buvęs. Gal jis suprato, kad aš galiu? Svarstau, gal būtent dėl 
to taip nuliūdo? 

Mamuta linktelėjo. 

— Gali būti. Svarbiau tai, kad ta vieta kur kas pavojingesnė, nei aš įsivaiz- 
davau. Dėl stovyklos pamėginau viską lengvai padaryti. Jei būtume ilgėliau 
užtrukę, visai nebūtume sugebėję grįžti. Ir grįžome ne patys. Mums padė- 
jo... Padėjo kažkas, kas turėjo tokį stiprų... troškimą, kad mes grįžtume, jog 
įveikė visas kliūtis. Kai tokia kryptinga valios jėga nukreipiama siekti tiks- 
lo, jokie apribojimai neatsilaiko, išskyrus, tikriausiai, pačią mirtį. 

Aila susiraukė akivaizdžiai sunerimusi. Mamutai pasidarė smalsu, ar ji 
žino, kas parvedė juos atgalios, ar ji supranta, kodėl jai apsaugoti reika- 
linga tokia kryptinga valia. Ateis tinkamas laikas, ir ji supras, tačiau ne jis 
turėjo jai tai pasakyti. Ji turėjo išsiaiškinti pati. 

— Niekada daugiau ten nekeliausiu, - tęsė jis. - Esu per senas. Nenoriu, 
kad mano dvasia pasiklystų toje tuštumoje. Vieną dieną, kai išvystysi savo 
galias, tu vėl gali panorėti keliauti. Nepatarčiau, tačiau, jei vyksi, pasirū- 
pink galinga apsauga. Įsitikink, kad tavęs lauks kažkas, kas galės pakviesti 
atgal. 

Eidama link savo lovos Aila paieškojo Jondalaro, tačiau Ranekui atne- 
šus arbatos jis pasitraukė ir dabar lūkuriavo nuošalyje. Nors jis nedvejoda- 
mas atskubėjo pajutęs, kad ji pateko į pavojų, dabar nebesijautė toks tikras. 
Ji ką tik pasižadėjo mamutojų raižytojui. Kokią teisę jis turėjo laikyti ją ap- 
kabinęs? Regis, visi žinojo, ką daryti, nešė kailius ir karštus gėrimus. Jis tai 
pajuto, nes taip smarkiai jos norėjo... Gal ir padėjo kažkokiu keistu būdu. 
O dabar, geriau pagalvojęs, ėmė tuo abejoti. Tikriausiai tuo metu ji, šiaip 
ar taip, buvo begrįžtanti. Atsitiktinumas. Tiesiog pasitaikė būti šalia. Ji to 


net neprisimins. 

Kai Aila baigė kalbėtis sa Mamuta, Ranekas nuėjo pas Ailą ir meldė 
ją ateiti į jo lovą, ne dalytis malonumais, tiesiog apsikabinti ir sušilti. O 
Aila primygtinai tvirtino, kad patogiau jausis savo pataluose. Galiausiai 
jis nusileido, tačiau ilgai gulėjo kailiuose negalėdamas užmigti ir galvojo. 
Nors visiems buvo akivaizdu, jis gebėjo nekreipti dėmesio į nepaliaujamą 
Jondalaro susidomėjimą Aila, nors jis ir paliko mamuto židinį. Vis dėlto 
po šio vakaro Ranekas negalėjo paneigti stiprių jausmų, kuriuos ilgšis ze- 
landonietis tebepuoselėja Ailai. Tik ne po to, kai matė, kaip jis meldžiasi 
Motinai dėl jos gyvybės. 

Jis neabejojo, kad Jondalaras sugrąžino Ailą, tačiau nenorėjo patikėti, 
kad ji atsakys į jo jausmus. Juk tą vakarą pasižadėjo jam. Aila ketino būti jo 
moterimi, dalytis jo židiniu. Jis taip pat dėl jos baiminosi, ir mintis prarasti 
ją ar dėl kokio pavojaus, ar kito vyro, vertė tik dar labiau jos norėti. 

Jondalaras matė pas Ailą einanųį Raneką ir lengviau atsikvėpė išvydęs, 
jog tamsiaodis grįžta prie savo židinio vienas. Paskui jis apsivertė ant kito 
šono ir ant galvos užsitraukė kailius. Na ir kas, ji nenuėjo su juo šią naktį. 


Galiausiai nueis. Juk pati jam pasižadėjo. 


Savo metus Aila paprastai skaičiuodavo žiemos pabaigoje, o naujus me- 
tus pradėdavo kartu su naujos gyvybės sezonu. Jos aštuonioliktasis pavasa- 
ris buvo nuostabus pievų gėlių gausa ir šviežia naujų ūglių žaluma. Jis buvo 
laukiamas taip, kaip gali būti laukiamas tik stingdančios žiemos nuniokoto- 
se dykvietėse. Po pavasario šventės gamta greitai keitėsi. Išblukusius ryškius 
stepių žiedus pakeitė sparčiai besistiebiantys vešlūs naujos žolės stiebai, o su 
jais pasirodė ir klajojantys žolėdžiai. Prasidėjo sezoninė migracija. 

Gausios įvairiausių rūšių gyvūnų bandos traukė per atviras lygumas. 
Kai kurie būrėsi į nesuskaičiuojamus pulkus, kiti grupavosi mažesnėmis 
bandomis ar šeimų grupėmis, tačiau visi galėjo prasimaitinti ir išgyventi 
neaprėpiamose, vėjo perpučiamose, neįtikėtinai turtingose ganyklose su 
jas vagojančiomis ledyno maitinamų upių sistemomis. 

Didžiuliai didžiaragių bizonų būriai užliejo kalvas ir daubas. Tai buvo 
gyva, maurojanti, nerimstanti, banguojanti masė, po savęs paliekanti tik 
pliką, sutremptą žemę. Laukinių galvijų - taurų - būriai mylių mylias nu- 
sidriekė atvirose miškingose vietovėse palei didžiųjų upių slėnius. Gyvū- 
nai keliavo į šiaurę ir kartais susimaišydavo su vapičių ir stambiaragių elnių 
kaimenėmis. Droviosios stirnos mažais būreliais per miškingus paupius ir 
šiaurės miškus traukė į pavasario ir vasaros ganyklas kartu su nedraugin- 
gais briedžiais, kurie taip pat dažnai užklysdavo į stepių pelkes ir tirpsmo 
ežerus. Laukiniai ožiai ir muflonai, paprastai gyvenantys kalnuose, nusi- 
leido į atviras šaltų šiaurinių sričių lygumas ir maišėsi prie vandenviečių 
su mažomis šeimyninėmis saigų grupėmis bei didesnėmis stepinių arklių 


kaimenėmis. 

Sezoninis gauruotųjų gyvūnų judėjimas buvo labiau ribotas. Su savo 
storu riebalų sluoksniu ir sunkia dviguba kailio danga jie buvo prisitai- 
kę gyventi greta ledyno ir negalėjo ištverti per daug šilumos. Jie kiaurus 
metus gyveno šiauriniuose prieledyniniuose stepių regionuose, kur šaltis 
buvo stipresnis, bet sausas, o sniego nedaug. Žiemą jie prasimaitindavo 
šiurkščia sudžiūvusia užsilikusia žole. Į avis panašūs avijaučiai buvo nuo- 
latiniai suledėjusios šiaurės gyventojai ir nedidelėmis bandomis judėjo ri- 
botoje teritorijoje. Gauruotieji raganosiai, paprastai besiburiantys šeimų 
grupėmis, bei didesnės gauruotųjų mamutų bandos nuklysdavo toliau, 
tačiau žiemą likdavo šiaurėje. Piečiau, kiek šiltesnėse ir drėgnesnėse žemy- 
ninėse stepėse, gilus sniegas palaidodavo maistą, tad stambieji žinduoliai 
nežinodavo, ko griebtis. Pavasarį jie traukdavo į pietus ir pariebėdavo nuo 
švelnios šviežios žolės. Vos atšildavo, jie vėl traukdavo į šiaurę. 

Liūto stovykla džiūgavo matydama, kaip lygumos vėl priplūsta gyvy- 
bės, ir įsimindavo kiekvieną pasirodžiusią rūšį, ypač gyvūnus, kurie mėgo 
gilius šalčius. Būtent tie labiausiai padėjo jiems išgyventi. Vaizdas didžiu- 
lių nenuspėjamų raganosių su dviem ragais, priešakinis kurių ilgas ir žemai 
nukaręs, bei dviem sluoksniais rausvai rudo kailio - minkštos pūkuotos 
pavilnės ir išorinio sluoksnio ilgų apsauginių plaukų - visada sukeldavo 
nuostabos šūksnius. 

Vis dėlto niekas nesukeldavo tokio tikro mamutojų jaudulio kaip pa- 
stebėti mamutai. Kai ateidavo įprastas jų pasirodymo laikas, kas nors iš 
Liūto stovyklos visada būdavo žvalgyboje. Gyvendama su gentimi Aila 
buvo mačiusi mamutą tik iš tolo, todėl susijaudino kaip niekas kitas, kai 
vieną popietę Danugas parlėkė šlaitu rėkdamas: 

— Mamutai! Mamutai! 

Ji viena pirmųjų išlėkė iš žeminės jų pažiūrėti. Talutas, kuris dažniau- 
siai nešdavo Raidagą pasisodinęs ant pečių, buvo stepėse su Danugu, tad 
Aila pastebėjo, kad Nezė, nešanti berniuką ant šlaunies, atsilieka. Ji pa- 
traukė atgal, tada pamatė, kad Jondalaras iš moters paėmė vaiką ir užsikėlė 
sau ant pečių. Už tai jis pelnė dvi šiltas šypsenas. Aila taip pat nusišypsojo, 
nors Jondalaras jos nematė. Šypsena vis dar švietė veide, kai ji atsisuko į 
Raneką, kuris bėgo ją besivydamas. Jos švelni, nuostabi šypsena pažadino 


jame stiprų šilumos pojūtį ir įnirtingą norą, kad ji jau jam priklausytų. Ji 

negalėjo susilaikyti neatsakiusi į jo tamsiose, žibančiose akyse šviečiančią 
meilę ir užvaldančią šypseną, todėl šypsojosi toliau. 

Liūto stovykla stepėse tyliai, su baiminga pagarba stebėjo didžiulius 
gauruotus padarus. Tai buvo didžiausi jų žemės gyvūnai - tiesą sakant, 
visų žemių. Banda su keletu jauniklių ėjo gana arti, ir sena mamutė atsar- 
giai nudelbė žmones. Ties pečiais ji buvo kokių dešimties pėdų, aukšta ku- 
polo formos galva ir kupra ant gugos, kurioje kaupėsi papildomi riebalai 
žiemai. Trumpa nugara, kuri stačiai leidosi prie dubens, užbaigė charakte- 
ringą ir tučtuojau atpažįstamą mamutės kūno apybrėžą. Jos kaukolė buvo 
didžiulė, uodega trumpa, taip pat nedidelės ir ausys, saugančios šilumą. 

Mamutai buvo itin prisitaikę prie savo šaltų namų. Jų oda buvo labai 
stora, su trijų colių ar dar storesniu poodinių riebalų sluoksniu, padeng- 
ta maždaug colio ilgio minkšta, tankia pavilne. Šiurkštūs ilgi viršutiniai 
plaukai, net iki dvidešimties colių ilgio, buvo tamsiai rausvi, vietomis rudi 
ir tvarkingais sluoksniais karojo virš storos žieminės pūkuotos vilnos kaip 
šilta, drėgmės nepraleidžianti danga ir apsauga nuo vėjo. Mamutai turė- 
jo stiprius, dildes primenančius krūminius dantis, tad maitinosi žiemine 
šiurkščia, sausa žole, beržų, gluosnių ir maumedžių žieve ir šakelėmis. Va- 
sarą gyvūnai mito žalia žole ir viksvomis. 

Visų įspūdingiausios buvo didžiulės mamutų iltys, kėlusios visuotinę 
nuostabą ir pagarbą. Jos augo viena greta kitos iš apatinių žandikaulių, 
iš pradžių krypo stačiai žemyn, paskui stipriai rietėsi į viršų, o galiausiai 
krypo vidun. Senų patinų iltys siekė iki šešiolikos pėdų ilgio ir jau būdavo 
susikryžiavusios priekyje. Jaunų gyvūnų iltys buvo efektyvūs ginklai bei 
įrankiai medžiams rauti ir ieškant maisto sniegui ganyklose valyti, tačiau 
kai abu galai užsiriesdavo ir susikryžiuodavo, iltys labiau painiojosi ir kliu- 
dė nei padėjo. 

Pamačius didžiulius gyvūnus Ailą užplūdo prisiminimai. Pirmą kar- 
tą pamačiusi gauruotus žvėris ji troško eiti medžioti su genties vyrais. O 
štai dabar Talutas ją pakvietė kartu su mamutojais eiti į pirmąją mamutų 
medžioklę. Aila mėgo medžioti, tad suvokimas, kad iš tikrųjų galės prisi- 
jungti prie medžiotojų, sukėlė laukimo virpulį. Ji iš tikrųjų pradėjo laukti 


vasaros susirinkimo. 

Pirmoji sezono medžioklė turėjo svarbią simbolinę prasmę. Kad ir ko- 
kie stambūs ir didingi buvo gauruotieji mamutai, mamutojų jausmai jiems 
pranoko nuostabą dėl jų dydžio. Žmonės priklausė nuo šių gyvūnų kur 
kas labiau, nei atrodė iš pirmo žvilgsnio: mamutai buvo ne vien maistas. 
Stengdamiesi užtikrinti didžiųjų gyvūnų gyvavimo tęstinumą mamutojai 
užmezgė su jais ypatingus santykius. Žmonės gerbė mamutus, nes nuo jų 
priklausė pačių mamutojų identitetas. 

Gamtoje mamutai neturėjo tikrų priešų; jokiems plėšrūnams jie ne- 
buvo nuolatinis maisto šaltinis. Didžiuliai, dukart už kitus stambius ka- 
čių šeimos žinduolius didesni urviniai liūtai, kurie paprastai medžiodavo 
stambius žolėdžius — taurus, bizonus, didžiaragius elnius, vapičius, brie- 
džius bei arklius ir galėjo nugalabyti visiškai subrendusį patiną, kartkartė- 
mis parversdavo jauną, pasiligojusį ar labai seną mamutą. Vis dėlto jokie 
keturkojai plėšrūnai, po vieną ar būriu, nebūtų įveikę suaugusio mamuto 
pačiame jėgų žydėjime. Tik mamutojams, žmogiškos padermės Didžio- 
sios Motinos Žemės vaikams, buvo duotas gebėjimas medžioti didžiausius 
jos kūrinius. Jie buvo išrinktieji. Mamutojai buvo pranašesni už visus kitus 
jos kūrinius. Jie buvo mamutų medžiotojai. 

Kai mamutų banda praėjo, Liūto stovyklos žmonės entuziastingai nu- 
sekė įkandin. Ne medžioti - tam ateis laikas vėliau. Jie norėjo susirinkti 
minkštą jų žieminę pavilnę, kuri buvo pradėjusi kristi didelėmis saujomis 
pro šiurkštesnius apsauginius išorinius plaukus. Natūraliai tamsiai raudo- 
na vilna buvo renkama nuo žemės ir dygliuotų krūmų, už kurių užkibda- 
vo. Ši vilna buvo laikoma ypatinga mamuto dvasios dovana. 

Jei pasitaikydavo, taip pat entuziastingai būdavo surenkama balta muf- 
lonų vilna - laukinės avys natūraliai šėrėsi pavasarį. Reikalinga buvo ir ne- 
įtikėtinai minkšta žemės rudumo pūkuota avijaučių vilna bei šviesiai rau- 
dona raganosių pavilnė. Mintyse žmonės siuntė padėkas Didžiajai Žemei 
Motinai, kuri iš gausių aruodų teikė savo vaikams viską, ko jiems reikėjo: 
daržoves, gyvūnus ir medžiagas, tokias kaip titnagas ar molis. Žmonėms 


tereikėjo žinoti, kada ir kur ieškoti. 


Nors šviežios daržovės - angliavandenių šaltinis - buvo noriai įtfau- 


kiamos į valgiaraštį, pavasarį ir vasaros pradžioje mamutojai medžiojo ma- 


žai, nebent mėsos atsargos visiškai išsekdavo. Gyvūnai būdavo per daug 

liesi. Gili, atšiauri žiema iščiulpdavo iš jų visas riebalų forma sukauptas 
energijos atsargas. Jų migraciją lėmė poreikis atsiganyti. Būdavo nudobia- 
mas vienas kitas bizonų patinas, ypač jei jo kailis ties sprandu būdavo vis 
dar juodas — tai rodė, kad likę kažkiek riebalų. Tikdavo ir kai kurių rūšių 
besilaukiančios patelės dėl švelnios vaisiaus mėsos ir odos, iš kurios tiko 
siūti minkštus vaikiškus drabužėlius bei apatinius. Didžioji išimtis buvo 
šiaurės elniai. 

Gausios šiaurės elnių kaimenės migravo į šiaurę. Raguotos patelės su 
praėjusių metų jaunikliais įprastais keliais traukė į tradicines vaikavimosi 
vietas, o iš paskos sekė patinai. Kaip ir visų kitų besiganančių gyvūnų, elnių 
gretas retino vilkai, kurie šmirinėjo bandos pakraščiuose ieškodami silpnų 
ir senų gyvulių. Medžiojo ir kelių rūšių katės: didžiosios lūšys, ilgakūniai 
leopardai, o kartais ir didžiuliai urviniai liūtai. Didieji plėšrūnai prie liku- 
čių pakviesdavo į svečius galybę kitų plėšrūnų bei maitėdų, ir keturkojų, 
ir skraidančių: lapes, hienas, ruduosius lokius, civetas, nedidukus stepių 
katinus, ernius, žebenkštis, varnus, peslius, vanagus ir daugybę kitų. 

Dvikojai medžiotojai irgi juos medžiojo. Nepaniekindavo ir medžio- 
klės konkurentų kailių bei plunksnų, nors šiaurės elniams Liūto stovykla 
teikė pirmenybę - ne dėl mėsos, nors jos irgi neišmesdavo. Liežuviai buvo 
tikras delikatesas, mėsa daugiausia džiovinama kaip kelioninis maistas. 
Labiausiai mamutojai norėjo kailių. Paprastai jie būdavo pilkšvai rusvi, 
tačiau atspalviai kito nuo kremiškai balto iki beveik juodo su rausvai rudu 
plauku jaunų gyvulių. Daugumos šiaurėje paplitusių elnių kailiai buvo 
lengvi ir šilti. Kadangi jų kailis buvo natūraliai izoliuotas, šaltam orui ne- 
galėjai rasti puikesnių drabužių nei tie, kurie pasiūti iš šiaurės elnio odos. 
Jie gerai tiko ir lovoms bei ant žemės tiesiamoms paklodėms. Apsupdama 
bandą ir su duobės spąstais Liūto stovykla medžiodavo juos kasmet, kad 
papildytų savo atsargas, ir dovanoms, kad turėtų, ką pasiimti, kai leisis į 
savąsias vasaros klajones: 

Liūto stovyklai ruošiantis į vasaros susirinkimą, žmonių susijaudini- 
mas stiprėjo. Bent kartą kiekvieną dieną kas nors pasakydavo Ailai, kaip 
labai ji apsidžiaugs susipažinusi su kokiu giminaičiu ar draugu arba kaip 


smarkiai anie norėtų su ja susipažinti. Vienintelis, kuriam akivaizdžiai 

stigo entuziazmo dėl stovyklų susirinkimo, buvo Raidagas. Aila niekada 
nebuvo mačiusi berniuko tokio prislėgto, tad sunerimo dėl jo sveikatos. 

Kelias dienas atidžiai jį stebėjusi, vieną neįprastai šiltą popietę, kai jis 
lauke stebėjo šiaurės elnių kailius tampančius žmones, Aila prisėdo greta. 

— Pagaminau tau naujų vaistų, Raidagai, pasiimti į vasaros susirinki- 
mą, — tarė Aila. - Jie šviežesni, tad galbūt stipresni. Privalėsi man pasa- 
kyti, jei pajusi kokį skirtumą, pagerėjimą ar pablogėjimą, - tarė ji, kartu 
pasitelkusi rankų signalus ir tardama žodžius, kaip paprastai kalbėdavo su 
Raidagu. - Kaip jautiesi? Ar pastaruoju metu yra kokių pokyčių? 

Raidagas mėgo šnekučiuotis su Aila. Nors jis buvo neapsakomai dėkin- 
gas dėl atsiradusios galimybės kalbėtis su kitais stovyklos nariais, jie ženklų 
kalbą suprato ir naudojo paprastai ir tik tiesioginei minčiai išreikšti. Vai- 
kas ilgus metus suprato jų žodinę kalbą, tačiau su juo kalbėdami žmonės 
buvo linkę supaprastinti žodžius, kad jie atitiktų naudojamus ženklus. Jos 
ženklai niuansais ir jausmu buvo artimesni žodinei kalbai, be to, ji pridė- 
davo ir žodžių. 

— Ne, jaučiuosi taip pat, - ženklais atsakė berniukas. 

— Nesi pavargęs? 

— Ne... taip. Visada truputį pavargęs, - nusišypsojo jis. - Nelabai. 

Aila linktelėjusi atidžiai jį apžiūrinėjo, ieškojo kokių regimų simpto- 
mų, mėgino įsitikinti, kad nėra jokių jo būklės pokyčių, bent jau sveikata 
nesuprastėjo. Ji neįžvelgė jokių fizinio pablogėjimo ženklų, tačiau vaikas 
atrodė prislėgtas. 

— Raidagai, kas tau neduota ramybės? Tu nusiminęs? 

Jis truktelėjo pečiais ir nusigręžė. Paskui vėl atsisuko į Ailą. 

— Nenoriu eiti, - parodė jis ženklais. 

— Kur nenori eiti? Nesuprantu. 

— Nenoriu į susirinkimą, - atsakė vaikas ir vėl nusisuko. 

Aila suraukė antakius, tačiau vaiko nespaudė aiškinti toliau. Atrodė, 
Raidagas nenori apie tai kalbėti, ir netrukus nuėjo į žeminę. Ji per priekinį 
prieangį nusekė iš paskos mėgindama neparodyti savo įtarimų ir iš virimo 
židinio stebėjo, kaip jis atsigula ant lovos. Aila nerimavo. Jis retai diėnos 
vidury savo noru atsiguldavo į lovą. Pamačiusi įeinančią Nezę, kuri stabte- 


lėjo pririšti priekinę užuolaidą, Aila nuskubėjo jai padėti. 

— Neze, ar žinai, kas yra Raidagui? Jis atrodo toks... nelaimingas, - tarė 
Aila. 

- Žinau. Tokiu metų laiku jam visada šitaip. Tai dėl vasaros susirinki- 
mo. Jam ten nepatinka. 

- Jis taip ir sakė. Kodėl? 

Nezė patylėjo ir atsigręžė visą Ailą. 

— Tu tikrai nesupranti, tiesa? — jaunoji moteris papurtė galvą. Nezė 
truktelėjo pečiais. - Nesirūpink dėl to, Aila. Tu nieko negali padaryti. 

Eidama koridoriumi Aila dirstelėjo į berniuką. Jis buvo užsimerkęs, 
tačiau ji žinojo, kad nemiega. Ji papurtė galvą trokšdama, kad galėtų kaip 
nors jam padėti. Spėjo, jog tai kažkaip susiję su jo kitoniškumu, tačiau jis 
juk buvo susirinkimuose anksčiau. 

Ji nuskubėjo pro tuščią lapės židinį prie mamuto židinio. Staiga pro 
priekinį įėjimą šuoliais atlėkė Vilkas ir ėmė žaismingai šokinėti prie jos 
kojų. Aila ženklu sukomandavo jam nurimti. Jis pakluso, tačiau atrodė 
toks įskaudintas, kad ji suminkštėjo ir numetė jam gerokai apkramtytą 
minkštos odos gabalėlį, kuris kadaise buvo jos mėgstami batai-kojinės. 
Ji galų ale atidavė jas vilkui, kai paaiškėjo, jog tai tikriausiai vienintelis 
būdas atpratinti jį kramtyti kitų apavą. Jam greitai atsibodo senas žaislas. 
Žvėriukas prigulė ant priekinių kojų, ėmė vizgenti uodegą ir vamptelėjo. 
Aila negalėjo nesišypsoti ir nusprendė, jog šiandien tiesiog per gera diena 
pasilikti viduje. Iš karto, nė negalvojusi, ji griebė svaidyklę, apvalių akme- 
nukų maišelį, kurių buvo prisirinkusi, ir davė ženklą Vilkui ją sekti. Pama- 
čiusi priestate Yhaha moteris nusprendė pasiimti ir kumelę. 

Aila pro arkinį priestato išėjimą išėjo jauno pilko vilko, kurio kailis ir 
žymės, kitaip nei jo juodosios motinos, buvo tipiškos jo rūšiai, ir šieno 
spalvos arklio lydima. Pusiaukelėje, eidama link upės, ji pastebėjo Lenkty- 
nininką. Su juo buvo Jondalaras. Saulės šilumoje jis buvo nusivilkęs marš- 
kinius, už virvės vedė jaunąjį eržiliuką. Kaip ir pažadėjęs, jis dresavo Lenk- 
tynininką. Tam vyras skirdavo didumą savo laiko, tiesą sakant, atrodė, kad 
abu, ir žmogus, ir arklys, tuo džiaugiasi. 

Jondalaras ją pamatęs mostu parodė palaukti ir ėmė eiti artyn. Buvo 
neįprasta, kad jis prie jos artinosi ir rodė, kad nori su ja pakalbėti. Po nu- 


tikimo stepėse Jondalaras pasikeitė. Daugiau jis jos tarsi nebevengė, tačiau 

bendrauti nesistengė, o jei jau tekdavo, tai elgdavosi kaip svetimas, buvo 
santūrus ir mandagus. Ji vylėsi, kad eržiliukas juos suartins, tačiau Jonda- 
laras atrodė dar labiau nutolęs. 

Ji laukė žiūrėdama į ateinantį aukštą, raumeningą, dailų vyrą. Nekvies- 
tas ir neprašytas į galvą atėjo šilto jos atsako į jo poreikį stepėse prisimini- 
mas. Akimirksniu ji pajuto, kad jo geidžia. Tai buvo nevaldoma jos kūno 
reakcija, tačiau Jondalarui besiartinant ji pastebėjo, kad raudonis plūsta į 
jo veidą, o ryškiai mėlynose akyse atsiranda tas ypatingas žvilgsnis. Ji pa- 
stebėjo pūpsant jo vyriškumą, nors neketino ten žiūrėti. Moteris pajuto, 
kaip pati ima rausti. 

— Atleisk man, Aila, nenorėjau trukdyti. Pamaniau, jog turiu tau paro- 
dyti šį naują pavadį, kurį padariau Lenktynininkui. Gal panorėsi panau- 
doti tokį ir Yhaha? - tarė Jondalaras normaliu balsu. Jis troško, kad šitaip 
galėtų valdyti visą kūną. 

— Visai nesutrukdei, - atsakė Aila. 
tarpusavyje supintų ir susuktų juostelių. 

Šiemet poravimosi laikas kumelei prasidėjo anksčiau. Vos pastebėjusi 
pakitusią Yhaha būklę Aila stepėse išgirdo charakteringą eržilo žvengimą. 
Nors Aila vėl surado bičiulę, kai Yhaha kartą išėjo gyventi su eržilu ir jo 
kaimene, ji negalėjo nė pagalvoti apie tai, jog atiduos Yhaha eržilui. Šįkart 
gali ir nebeatgauti. Aila naudojo į apynasrį panašų įtaisą su virve aplink 
sprandą, kad apribotų kumelę ir jaunąjį eržilą, kuris rodė didelį susido- 
mėjimą ir buvo susijaudinęs. Aila laikė gyvulius priestate, jei negalėjo būti 
greta. Nuo tada ji nuolat naudojo apynasrį, nors labiau norėjo suteikti 
Yhaha laisvę ateiti ir išeiti kada panorėjus. 

— Kaipjis veikia? - pasiteiravo Atila. 

Jondalaras pademonstravo įtaisą ant Yhaha. Vieną apynasrį jis buvo 
pagaminęs jai. Aila iš pažiūros nešališkai uždavė kelis klausimus, tačiau 
vargiai kreipė dėmesį į atsakymus. Ji, stovėdama netoli mylimo vyro, kur 
kas geriau suvokė jo šilumą, uodė jo silpną, malonų, vyrišką kvapą. Atrodė, 
jog ji nepajėgia nežiūrėti į jo rankas, į krūtinėje žaidžiančius raumenis, iš-- 
sišovusį vyriškumą. Ji vylėsi, kad jos klausimai ves į tolesnį pokalbį, tačiau 


vos baigęs aiškinti įtaiso veikimo principą Jondalaras staigiai nuėjo. Aila 

stebėjo, kaip jis stveria savo marškinius, šoka ant Lenktynininko ir naujo- 
siomis kamanomis nukreipia jį aukštyn šlaitu. Akimirką ji norėjo vytis jį 
su Yhaha, paskui persigalvojo. Jis taip nekantravo nuo jos pasitraukti — tai 
turi reikšti, kad jis nenori būti šalia jos. 

Aila stebėjo Jondalarą, kol jo jau nebebuvo matyti. Energingai viauksė- 
damas Vilkas galiausiai susigrąžino jos dėmesį. Ji aplink galvą apsivyniojo 
svaidyklę, patikrino akmenis, tada stvėrė vilkiūkštį ir užsodino Yhaha ant 
čiuprynos. Tada užšoko pati ir pajudėjo šlaitu į kitą pusę nei nujojo Jon- 
dalaras. Ji planavo pamedžioti su Vilku - kuo puikiausiai galėjo tai daryti. 
Vilkas jau pradėjo sėlinti ir mėgino pats pagauti peles bei kitus mažus gy- 
vūnėlius. Aila pastebėjo, kad jis puikiai geba išbaidyti gyvūnus, kai ji me- 
džiodavo su svaidykle. Nors iš pradžių viskas įvyko atsitiktinai, vilkiukas 
greitai mokėsi ir jau beveik gebėjo pabaidyti žvėris Ailai paliepus. 


Vienu požiūriu Aila neklydo. Jondalaras šitaip paskubomis nujojo ne 
todėl, kad tuo metu nenorėjo būti greta jos, o todėl, kad norėjo greta jos 
būti visą laiką. Jam reikėjo pasprukti nuo savo paties reakcijos į Ailos ar- 
tumą. Dabar ji buvo pasižadėjusi Ranekui, ir jis prarado bet kokią turėtą į 
ją teisę. Pastaruoju metu jis pradėjo jodinėti norėdamas išsisukti iš nema- 
lonios padėties, pabėgti nuo įtampos kovojant su prieštaringais jausmais 
arba tiesiog trokšdamas pagalvoti. Jondalaras pagaliau suprato, kodėl Aila 
taip dažnai jodinėdavo su Yhaha, kai kažkas jai kėlė nerimą. Jojimas atvira 
pieva apsižergus eržilą, veidu jaučiant vėją ir jaudino, ir ramino. 

Stepėje jis Lenktynininkui davė ženklą pasileisti šuoliais ir prisišliejo 
arčiau stipraus jo sprando, palinko pirmyn. Buvo stebėtinai nesunku pri- 
pratinti arklį pripažinti raitelį, tačiau įvairiausiais būdais ir Aila, ir Jonda- 
laras jau kurį laiką eržiliuką prie to pratino. Sunkiau nuspręsti, kaip pri- 
versti Lenktynininką suprasti ir norėti eiti ten, kur nori raitelis. 

Jondalaras suprato, kad Ailos vadovavimas Yhaha atsirado savaime, 
natūraliai, kad jos vadovavimas kumelei vis dar buvo nesąmoningas. Vyrui 
kilo mintis arklį dresuoti. Jo nukreipiamieji judesiai buvo kur kas tikslin- 


gesni, o mokydamas arklį jis mokėsi ir pats. Jis išmoko, kaip ant arklio 

užsėsti, kaip prisiderinti prie galingų eržilo raumenų, o ne paprasčiausiai 
šokčioti ant nugaros, atrado, kad gyvulio jautrumas šlaunų spaudimui ir 
kūno padėties poslinkiams gali padėti lengviau jį valdyti. 

Įgavęs daugiau pasitikėjimo savimi ir ėmęs jaustis patogiau, Jondalaras 
pradėjo jodinėti daugiau — tai buvo kaip tik ta praktika, kurios reikėjo. 
Kuo daugiau jis būdavo su Lenktynininku, tuo didesnį prieraišumą jam 
jautė. Jis jį mylėjo nuo pat pradžių, tačiau vis tiek tai buvo Ailos arklys. Jis 
vis sau kartojo, kad dresuoja Lenktynininką jai, tačiau negalėjo pakęsti 
minties, kad eržiliuką teks palikti. 

Jondalaras planavo išeiti iškart po pavasario šventės, tačiau vis dar buvo 
čia ir nelabai žinojo, kodėl. Svarstė apie priežastis — vis dar pernelyg anksty- 
vas, nenuspėjamas metų laikas, pasižadėjo Ailai išdresuoti Lenktynininką. 
Jondalaras suprato, jog tai tik dingstys. Talutas manė, kad jis pasiliko, nes 
nusprendė eiti su jais į vasaros susirinkimą. Jondalaras nesistengė to paneig- 
ti, nors sau vis kartojo, kad iškeliaus prieš stovyklai išeinant. Kiekvieną va- 
karą atsigulęs, o ypač tuomet, kai Aila nueidavo į lapės židinį, jis sakė sau, 
kad išeis kitą dieną. Ir kiekvieną dieną vis atidėliojo. Jis grūmėsi su savimi, 
bet kai jau rimtai susiruošdavo krautis daiktus ir eiti, prisimindavo ją atšalu- 
sią ir pastirusią ant mamuto židinio grindų ir negalėdavo niekur pajudėti. 

Kitą dieną po šventės Mamuta su juo šnektelėjo ir paaiškino, kad ša- 
knis buvo per galinga jam suvaldyti. „Buvo pernelyg pavojinga“, - pasakė 
šamanas ir patikino daugiau niekada jos nenaudosiąs. Jis ir Ailai patarė 
daugiau jos nenaudoti ir įspėjo, kad reikės stiprios apsaugos, jei kada nu- 
spręs kitaip. Tiesiai to nepasakydamas senolis leido suprasti, kad Jondala- 
ras susisiekė su Aila ir yra atsakingas už jos grįžimą atgal. 

Šamano žodžiai Jondalarą sutrikdė, tačiau iš jų jis gavo ir keistos pa- 
guodos. Jei mamuto židinio vyras baiminasi dėl Ailos saugumo, kodėl pra- 
šė jo pasilikti? Ir kodėl Mamuta sako, kad tai jis parsikvietė ją atgal? Argi 
ji nepasižadėjo Ranekui? Nėra ko abejoti raižytojo jausmais. Jei Ranekas 
ten buvo, kodėl Mamutai prireikė Jondalaro? Kodėl ne Ranekas parvedė 
ją atgal? Ką senolis žino? Kad ir kas tai būtų, Jondalaras negalėjo ištverti 
minties, kad jo nebus, kai jai vėl jo prireiks arba kad ji viena susidurs su 
kokiu baisiu pavojumi. Vis dėlto ir minties apie jos gyvenimą su kitu vyru 


jis negalėjo ištverti. Niekaip negalėjo apsispręsti, eiti ar pasilikti. 

— Vilke! Padėk ją! - piktai ir nusiminusi sušuko Rugija. Ji su Raidagu 
žaidė prie mamuto židinio, kur Nezė juos nusiuntė, kad pati galėtų krautis 
daiktus. - Aila! Vilkas paėmė mano lėlę ir neatiduoda. 

Aila sėdėjo ant lovos vidurio, apsupta tvarkingų daiktų krūvelių. 

— Vilke! Mesk! - paliepė ji. - Ateik čia, - parodė ženklais. 

Vilkas numetė lėlę, pasiūtą iš odos likučių, ir įspraudęs uodegą tarp 
kojų nuspūdino pas Ailą. 

— Čia, - tarė ji, plekšnodama į vietą savo lovos galvūgalyje, kur jis pa- 
prastai miegojo. Vilkiukas užšoko. - Gulėk ir daugiau netrukdyk Rugijai 
su Raidagu. 

Vilkas padėjo galvą ant letenų ir stebeilijo į Ailą sielvartingomis, atgai- 
laujančiomis akimis. 

Aila vėl pradėjo dėliotis savo daiktus, tačiau netrukus liovėsi ir pradė- 
jo stebėti du vaikus, žaidžiančius ant mamuto židinio grindų. Ji neketino 
spoksoti, tačiau susidomėjo. Jiedu žaidė „židinius“: buvo įsitikinę, kad 
gyvena kartu kaip suaugę vyrai ir moterys. Jų vaikas buvo odinė lėlė, su- 
rišta į žmogaus formą - su apskrita galva, kūneliu, rankomis ir kojomis, 
suvystyta į minkštą antklodėlę. Būtent lėlė ir apstulbino Ailą. Ji niekada 
neturėjo lėlės; genties žmonės nedirbino jokios rūšies atvaizdų: nei piešė, 
nei skaptavo, nei rišo iš odos. Lėlė priminė jai sužeistą triušiuką, kurį ji 
kartą atnešė į urvą Izai pagydyti. Ji globojo ir sūpavo tą triušį taip, kaip kad 
Rugija laikė lėlę ir su ja žaidė. 

Aila žinojo, kad paprastai Rugija inicijuoja žaidimus. Kartais jie žais- 
davo, kad yra susijungę, kitą kartą būdavo vadais: brolis ir sesuo, atsakingi 
už savo stovyklą. Aila stebėjo nedidukę šviesiaplaukę mergytę ir rudaplau- 
kį berniuką, ir staiga įsisąmonino jo genties bruožus. Rugija galvoja, kad 
Raidagas jos brolis, tačiau Aila labai abejojo, ar jie kada kartu bus stovy- 
klos vadai. 

Rugija atidavė lėlę Raidagui prižiūrėti, o pati atsistojo ir nuėjo su kaž- 
kokia išsigalvota užduotimi. Raidagas stebėjo ją nueinančią, tada padėjo 


lėlę, pakėlė į Ailą akis ir nusišypsojo. Berniukas nebuvo taip susidomėjęs 

įsivaizduojamu kūdikiu, kai Rugija greitai negrįžo. Jam labiau patiko tikri 
kūdikiai, nors jis neprieštaraudamas įsitraukė į Rugijos žaidimą. Po kurio 
laiko Raidagas taip pat atsistojo ir nuėjo. Rugija tikriausiai pamiršo ir Žai- 
dimą, ir lėlę, tad Raidagas nuėjo ieškoti jos arba kuo dar užsiimti. 

Aila vėl sugrįžo prie svarstymų, ką pasiimti į vasaros susirinkimą. Atro- 
do, praėjusiais metais ji pernelyg daug kartų rūšiavo savo daiktus, sprendė, 
ką pasiimti, o ką palikti. Šį kartą ji pakavosi kelionei ir turėtų pasiimti 
tik tai, ką pajėgs panešti. Jau apsitarė su Tulija, kad arklius su neštuvais 
pasitelks dovanoms gabenti; tai padidintų ir jos, ir visos Liūto stovyklos 
statusą. Ji paėmė raudonai dažytą odą ir papurtė ją, mėgindama nuspręs- 
ti, ar jos prireiks. Ji taip ir nesugebėjo apsispręsti, ką pagaminti iš raudo- 
nos odos. Iki šiol nežinojo, kur ją panaudos, tačiau raudona buvo šventa 
genties spalva, be to, ji jai patiko. Ji sulankstė odą ir padėjo prie tų kelių 
daiktų, kuriuos norėjo pasiimti greta būtiniausių dalykų: labai mėgstamą 
drožinėtą arkliuką, kurį Ranekas padovanojo per įdukrinimo ceremoniją, 
ir naująją Mutą; dailųjį Vaimezo įteiktą antgalį, kai kuriuos papuošalus, 
karoliukus ir vėrinius; Digijos dovanotą apdarą, baltą pačios pasiūtą tuni- 
ką ir Durko skraistę. 

Peržiūrinėjant daiktus jos mintys klaidžiojo, ir ji pajuto galvojanti apie 
Raidagą. Ar jis kada iš tikrųjų turės porą kaip Durkas? Ji nemanė, kad va- 
saros susirinkime bus panašių į jį mergaičių. Paskui suvokė, kad netgi nėra 
tikra, jog jis suaugs, todėl pasijuto dėkinga, kad jos sūnus stiprus ir sveikas, 
kad turės porą. Braudo gentis šiuo metu jau turėtų būti susiruošusi trauk- 
ti į genčių susirinkimą, jei dar neišėjo. Tikimasi, jog Ura grįš su jais, kad 
pagaliau susituoktų su Durku. Tikriausiai mergaitė bijo palikti savo gentį. 
Vargšelė Ura, kaip jai bus sunku palikti žmones, kuriuos pažįsta, ir išei- 
ti gyventi į nepažįstamą vietą su svetima gentimi. Ailos protą perskrodė 
mintis, kuri anksčiau nebuvo toptelėjusi. Ar Durkas jai patiks? Ar ji patiks 
Durkui? Ji to vylėsi, nes mažai tikėtina, kad jie turės kitą pasirinkimą. 

Galvodama apie sūnų Aila siekė kapšelio, kurį atsigabeno iš slėnio. Ji 
kapšelį atrišo ir išpylė turinį. Jos širdis sustojo pamačius mamuto kaulo 
raižinį. Tai buvo moteris, tačiau nepanaši į jokius jos matytus moters rai- 
žinius. Tik dabar Aila suvokė, kokia ji neįprasta. Dauguma deivių, išskyrus 


simbolines Raneko moteris-paukštes, buvo putlios, apskritų motiniškų 

formų su vieninteliu gumbu, kartais dekoruotu, reiškiančiu galvą. Visos 
jos turėjo simbolizuoti Motiną, tačiau čia buvo išdrožta liekna moteris su 
plaukais, supintais į daugybę plonų kasyčių, taip, kaip ji nešiojo. Labiau- 
siai stebino tai, kad jos veidas buvo kruopščiai išraižytas, su dailia nosimi, 
smakro ir akių užuominomis. 

Ji laikė raižinį rankoje. Jis išskydo jai prie akis užplūdus prisiminimams. 
Jai nė nesuvokiant veidu jau sruvo ašaros. Šią figūrėlę išdrožė Jondalaras, 
dar slėnyje. Kai ją padarė, jis pasakė, jog norėjo įkalinti jos dvasią, kad jie 
niekada neišsiskirtų. Štai kodėl jis drožinį padarė panašų į Ailą, nors nie- 
kada niekam nederėjo gaminti atvaizdo, panašaus į tikrą asmenį, - bijo- 
ta įkalinti žmogaus dvasią. Jis pasakė norįs, jog statulėlę ji pasiliktų, kad 
niekas negalėtų panaudoti jos piktam, prieš ją. „Tai buvo mano pirmoji 
Muta“, - suvokė Aila. Jis padovanojo ją po pirmųjų ritualų, kai pavertė ją 
tikra moterimi. 

Ji niekada nepamirš tos vasaros, praleistos slėnyje dviese, drauge. O da- 
bar Jondalaras ruošėsi išeiti be jos. Ji priglaudė kaulo figūrėlę prie krūtinės. 
Ji troško iškeliauti kartu. Vilkas užjaučiamai suinkštė ir per colį pasislinko 
artyn, nes žinojo, kad turi likti savo vietoje. Ji ištiesė į žvėrį rankas, įkniau- 
bė veidą į jo kailį, o gyvūnas pabandė nulaižyti jos sūrias ašaras. 

Aila išgirdo, kaip koridoriumi kažkas ateina, greitai atsisėdo, nusi- 
šluostė veidą ir pabandė susitvardyti. Ji nusisuko apsimesdama, kad ieško- 
jo kažko sau už nugaros, kai pro šalį, įsitraukę į pokalbį, praėjo Barzekas 
su Druvezu. Tada ji įdėjo raižinį atgal į krepšelį ir rūpestingai padėjo ant 
viršaus ryškiai dažytos odos, kurią pati nudažė. Ji tuos daiktus pasiims su 


savimi. Ji niekaip negalėjo palikti savo pirmosios Mutos. 
: k 


Vėliau tą vakarą, kai Liūto stovykla ruošėsi vakarieniauti, Vilkas staiga 
grėsmingai suurzgė ir nulėkė link pagrindinio įėjimo. Aila pašokusi nubė- 
go iš paskos svarstydama, kas galėjo nutikti. Įkandin nubėgo dar keletas 
žmonių. Atitraukusi užuolaidą Aila nustebo pamačiusi nepažįstamąjį — 
labai išsigandusį nepažįstamąjį, besitraukiantį nuo beveik suaugusio vilko, 


kuris, atrodė, buvo nusiteikęs pulti. 

— Vilke! Ateik! - paliepė Aila. Vilkiukas nenoriai atsitraukė, tačiau vis 
dar žiūrėjo į nepažįstamą vyrą iššiepęs dantis ir urgzdamas. 

— Ludegai! - plačiai šypsodamasis žengė į priekį Talutas ir apkabino 
žmogų, imdamas jį į savo meškininką glėbį. - Įeik. Eime vidun, šalta. 

— Aš.. a... nežinau, - dvejojo vyras, stebeilydamas į jauną vilką. - Ar 
viduje yra jų daugiau? 

— Ne. Kitų nėra, - atsakė Aila. - Vilkas tavęs neskriaus. Aš jam nelei- 
siu. 

Ludekas pažvelgė į Talutą nežinodamas, ar galima tikėti nepažįstama 
moterimi. 

— Kodėl žeminėje laikote vilką? 

— Ilga istorija. Tokias geriau pasakoti šiltai, prie ugnies. Užeik, Lude- 
gai. Vilkiukas tau nieko bloga nepadarys. Pažadu, - tarė Talutas, mesda- 
mas reikšmingą žvilgsnį į Ailą, kai vedė jaunuolį pro arką. 

Aila tiksliai suprato, ką šitas žvilgsnis reiškia. Geriau jau Vilkas nesu- 
žeistų šito nepažįstamojo. Ji nusekė iš paskos, nurodė jaunam žvėriui likti 
greta jos, tačiau nežinojo, kaip liepti jam nustoti urzgus. Situacija buvo 
nauja. Ji žinojo, kad vilkai, nors ir būna labai jausmingi bei prisirišę prie 
savo būrio, kartais užpuola ir nužudo svetimus, kurie įsibrauna į jų terito- 
riją. Vilko elgesys visiškai suprantamas, tačiau nebuvo priimtinas. Jam teks 
pratintis prie nepažįstamų, patinka jam tai ar ne. 

Nezė šiltai pasveikino pusseserės sūnų, paėmė jo kuprinę bei skrandą, 
padavė juos Danugui nunešti ant laisvos lovos pakylos prie mamuto židi- 
nio. Tada Nezė atvykėliui prikrovė lėkštę maisto ir surado vietą atsisėsti. 
Ludegas vis dar atsargiai, nervingai nuogąstaudamas, dėbčiojo vilko link, 
ir kaskart tą žvilgsnį pajutęs žvėris imdavo grėsmingiau urgzti. Ailai su- 
draudus, jis priplodavo ausis ir susigūždavo, tačiau kitą akimirką vėl urzgė 
ant nepažįstamojo. Ji svarstė prilaikyti Vilką užnėrusi jam ant kaklo virvę, 
tačiau nemanė, kad tai ką nors išspręstų. Šitaip budrus gyvūnas tik dar 
labiau sunerims ir pradės dar labiau nemėgti vyriškio. 

Raidagas drovėjosi svečio, nors jį ir pažinojo, todėl laikėsi atokiau. 
Berniukas greitai įžvelgė problemą. Jis jautė, kad vyro įtampa prisideda 
prie nerimą keliančios situacijos. Galbūt pamatęs, kad Vilkas draugiškas, 


Ludegas atsipalaiduotų. Dauguma Liūto stovyklos susigrūdo prie virimo 

židinio. Raidagas išgirdo, kad pabudo Hatalas, ir jam šovė mintis. Nuėjęs 
prie šiaurės elnio židinio jis nuramino mažylį, tada paėmė už rankutės ir 
atsivedė prie virimo židinio, tačiau nuėjo ne prie jo motinos, o prie Ailos 
su Vilku. 

Pastaruoju metu žvitrus gyvūnėlis Hatalą smarkiai traukė, tad vos pa- 
matęs pūkuotą pilką padarą jis džiugiai sukikeno ir laimingas pasileido 
prie Vilko. Deja, kūdikio žingsneliai dar nebuvo tvirti. Jis suklupo ir už- 
virto ant pilkio. Vilkas suinkštė, tačiau vienintelė jo reakcija buvo lyžcelti 
vaiko veidą, o tai privertė Hatalą sukikenti. Jis stūmė šalin šiltą, drėgną 
liežuvį, putnias rankutes sukišo į ilgus nasrus, pilnus aštrių dantų, tada su- 
griebė kailį ir pabandė prisitraukti pilkį prie savęs. 

Viską užmiršęs Ludegas iš nuostabos suapvalėjusiomis akimis stebė- 
jo, kaip kūdikis tampo žvėrį, tačiau labiausiai jį stebino kantrus ir švel- 
nus nuožmaus plėšrūno nuolankumas. Šitaip užpultas Vilkas jau negalėjo 
budriai stebėti nepažįstamojo, be to, jis buvo dar nevisiškai suaugęs ir ne 
toks ištvermingas kaip suaugę vilkai. Aila nusišypsojo Raidagui tučtuojau 
supratusi, kad jis atsivedė Hatalą būtent tuo tikslu, kuris ir buvo pasiektas. 
Kai Tronija atėjusi pasiėmė sūnų, Aila pakėlė Vilką nusprendusi, kad pats 
laikas pristatyti jį nepažįstamajam. 

— Manau, Vilkas greičiau prie tavęs pripras, jei leisi jam pažinti savo 
kvapą, - pasakė ji jaunuoliui. 

Aila puikiai kalbėjo mamutojų kalba, tačiau Ludegas pastebėjo skir- 
tumą tariant tam tikrus žodžius. Jis pirmą kartą atidžiai į ją pažvelgė spė- 
liodamas, kas ji tokia. Žinojo, kad pernai išeinant Liūto stovykloje jos - 
nebuvo. Tiesą sakant, jis neatsiminė ją anksčiau matęs. Neabejojo, kad 
būtų prisiminęs tokią gražią moterį. Iš kur ji atkeliavo? Jis pakėlė akis ir 
pastebėjo jį stebintį aukštą šviesiaplaukį nepažįstamąjį. 

— Ką turėčiau padaryti? — pasiteiravo Ludegas. 

— Tiesiog leisk jam pauostyti ranką. To turėtų pakakti. Taip pat jam 
patinka būti glostomam, tačiau pernelyg neskubėk. Jam reikės laiko tave 
pažinti, - paaiškino Atila. 

Ludegas gana nedrąsiai ištiesė ranką. Aila pastatė Vilką ant žemės, kad 
jis galėtų pauostyti, tačiau pati iš arti viską budriai stebėjo. Ji nemanė, kad 


Vilkas puls, tačiau visiškai tuo tikra nebuvo. Po kiek laiko vyras atsargiai 

palietė storą besišeriantį kailį. Jis niekada gyvenime nebuvo lietęs gyvo vil- 
ko, tad patirtis buvo tikrai jaudinanti. Jis nusišypsojo Ailai ir vėl pagalvojo, 
kad ji labai graži, kai šypsosi. 

— Talutai, gal aš greitai pažersiu savo naujienas, - tarė Ludegas. - Man 
regis, Liūto stovykla turi papasakoti daug įdomaus. 

Dičkis vadas nusišypsojo. Šitoks susidomėjimas jam patiko. Paprastai 
naujienas atneša pasiuntiniai, ir jie netgi parenkami dėl pomėgio pasakoti 
šaunias istorijas, ne vien tik dėl gebėjimo greitai bėgti. 

— Tuomet pasakok. Kokių naujienų atnešei? — teiravosi Talutas. 

— Visų svarbiausia — pasikeitė vasaros susirinkimo vieta. Svečius priims 
Vilko stovykla. Praėjusiais metais išrinktą susirinkimo vietą nuplovė po- 
tvynis. Turiu ir kitų, liūdnų žinių. Nakčiai apsistojau sangėjų stovykloje. 
Ten siaučia liga, žudanti liga. Keletas jau mirė, o kai ruošiausi išeiti, labai 
smarkiai sirgo vadės sūnus ir duktė. Abejotina, ar jie išgyvens. 

— O, tai baisu! - sušuko Nezė. 

— Kokia liga juos pakirto? — pasiteiravo Aila. 

— Atrodo, ji slypi krūtinėje. Didelis karštis, smarkiai kosti, sunku kvė- 
puoti. 

— Ar toli ta vieta? — dar pasiteiravo Aila. 

— Nejaugi nežinai? 

— Aila viešnia, tačiau dabar įdukrinta, - paaiškino Tulija. Tada atsisu- 
ko į Ailą. - Nelabai toli. 

— Ar galim ten užsukti, Tulija? Arba gal kas nors gali mane ten palydė- 
ti? Gal galėčiau padėti sergantiems vaikams? 

— Nežinau. Ką manai, Talutai? 

— Nepakeliui, jei vasaros susirinkimas bus Vilko stovykloje, o jie net ne 
giminaičiai, Tulija. 

— Man regis, Darnevas toje stovykloje turėjo tolimų giminaičių, - tarė 
"Tulija. - Labai apmaudu, kad jaunieji brolis ir sesuo šitaip serga. 

— Galbūt derėtų užsukti, tačiau tokiu atveju reiktų išeiti nedelsiant, — 
tarė Talutas. | 


Ludegas klausėsi didžiai susidomėjęs. 


— Ką gi, dabar, kai aš išdėsčiau savo naujienas, norėčiau sužinoti apie 


naująją Liūto stovyklos narę, Talutai. Ar ji tikrai gydytoja? Iš kur atsirado 
vilkas? Neteko girdėti, kad kas žeminėje laikytų vilką. 

— Čia dar ne viskas, — įsiterpė Frebekas. — Aila dar turi du arklius, ku- 
melę ir jauną eržiliuką. 
Svečias negalėdamas patikėti nužvelgė Frebeką, o tada atsilošė ir nusi- 


teikė klausytis Liūto stovyklos pasakojimų. 


Ryte, po ilgos pasakojimų nakties, Ludegui buvo pademonstruoti Ai- 
los ir Jondalaro jodinėjimo įgūdžiai. Jie paliko deramą įspūdį. Jis išvyko į 
kitą stovyklą nusiteikęs kartu su žinia apie pasikeitusią vasaros susirinki- 
mo vietą skleisti žodį apie naują mamutojų moterį. Liūto stovykla planavo 
išeiti kitą rytą, tad likusi dienos dalis buvo skirta paskutiniams pasiruoši- 
mams. 

Aila nusprendė pasiimti daugiau vaistų, nei kad paprastai nešiojasi 
vaistų krepšelyje, todėl peržiūrinėjo žolelių atsargas ir kartu kalbėjosi su 
daiktus besikraunančiu Mamuta. Ji daug galvojo apie genties susirinkimą, 
ir stebėdama, kaip senasis šamanas glosto sustingusius savo sąnarius, prisi- 
minė senus genties žmones, kurie negalėjo įveikti ilgo kelio ir buvo palikti. 
Kaip Mamuta tą ilgą kelią sukars? Tai ją taip kamavo, kad ji išėjo į lauką 
ieškoti Taluto ir to pasiteirauti. 

— Didumą kelio aš jį gabensiu ant nugaros, - paaiškino Talutas. 

Ji pastebėjo, kaip Nezė padeda dar vieną ryšulį į daiktų krūvą, kuriuos 
teks sukrauti ant arklių neštuvų. Netoliese ant žemės sėdėjo visiškai nelai- 
mingas Raidagas. Staiga Aila nuėjo ieškoti Jondalaro. Atrado jį tvarkantį 
Tulijos duotą kelioninį krepšį. 

- Jondalarai! Štai kur tu, - apsidžiaugė ji. 

Jis krūptelėjo ir pakėlė akis. Tą akimirką jis mažiausiai tikėjosi pama- 
tyti Ailą. Jis kaip tik galvojo apie ją, svarstė, kaip tinkamai atsisveikinti. Jis 
buvo nusprendęs, kad pats laikas, kai visi iškeliauja iš žeminės, ir jam išeiti. 
Užuot su Liūto stovykla ėjęs į vasaros susirinkimą, jis patrauks kitu keliu 
ir pradės ilgą kelionę namo. 

— Ar žinai, kaip Mamuta pateks į vasaros susirinkimą? — pasiteiravo 


Aila. 

Klausimas užklupo jį visiškai nepasiruošusį. Tai nebuvo labiausiai ne- 
atidėliotinas dalykas, apie kurį turėtų galvoti. Jis netgi nebuvo visiškai ti- 
kras, kad supranta, apie ką ji kalba. 

— Ą... ne, - atsakė jis. 

— Talutas jį neša, ant nugaros. O dar yra Raidagas. Jį taip pat reikia 
nešti. Aš svarstau, Jondalarai, juk dresavai Lenktynininką, jis jau priprato 
ką nors nešti ant nugaros, tiesa? 

— Taip. 

— Ir tu gali jį valdyti, jis eis, kur tu nori, kad eitų, tiesa? 

— Taip, manau, taip. 

— Puiku! Tada nėra jokių kliūčių mamutai ir Raidagui joti į susirinki- 
mą raitiems. Jie nemokės arklio valdyti, tačiau mudu galėsime juos vesti. 
Šitaip bus kur kas lengviau visiems, o Raidagas toks nelaimingas pasta- 
ruoju metu, gal tai pakels jam ūpą. Pameni, koks jis buvo susijaudinęs, 
kai pirmą kartą jojo ant Yhaha? Juk tu neprieštarauji, Jondalarai? Mums 
nereikia joti, jei visi kiti eina, — tarė Aila. 

Ji buvo tokia patenkinta ir susijaudinusi dėl sumanymo, kad akivaiz- 
džiai net nesvarstė, jog jis galėtų neiti kartu. „Kaip galiu atsisakyti?“ - gal- 
vojo jis. Sumanymas puikus, o Liūto stovykla tiek daug jam padarė, kad tai 
atrodė mažų mažiausia, ką jis galėtų padaryti. 

— Ne, neprieštarauju eiti, - atsakė Jondalaras. Jis pajuto keistą palen- 
gvėjimą, tarsi sunkus akmuo būtų nuritintas nuo širdies, ir stebėjo, kaip 
Aila eina Talutui pasakyti naujienų. Jis nuskubėjo baigti pakuotis, tada 
pasiėmė savo mantą ir nuėjo prisijungti prie likusios stovyklos. Aila prižiū- 
rėjo kraunamus neštuvus. Jie buvo beveik pasiruošę eiti. 

Nezė pamatė ateinantį Jondalarą ir nusišypsojo. 

— Džiaugiuosi, kad nusprendei eiti sa mumis ir padėti Ailai su arkliais. 
Manau, Mamutai bus kur kas patogiau. Tik pažvelk į Raidagą! Nesu ma- 
čiusi, kad jis šitaip jaudintųši dėl kelionės į vasaros susirinkimą. 

„Kodėl man dingojasi, kad Nezė žinojo, jog norėjau traukti namo?“ — 
svarstė Jondalaras. 

— O aš svarstau, kokį įspūdį padarysime ne tik pasirodę su arkliais, ta- 


čiau su ant jų jojančiais žmonėmis, - pastebėjo Barzekas. 

— Jondalarai, mes tavęs laukiam. Aila negali apsispręsti, kuriam ant ku- 
rio arklio joti, - tarė Talutas. 

— Nemanau, kad yra didelis skirtumas, - atsakė Jondalaras. - Su Yhaha 
joti šiek tiek lengviau. Ji taip stipriai nekrato. 

Jis pastebėjo, kad Ranekas padeda Ailai subalansuoti krovinius. Jonda- 
laras susigūžė viduje pamatęs juos drauge besijuokiančius, o tada suvokė, 
koks trumpas buvo atokvėpis. Jis tik atidėjo tai, kas neišvengiama, tačiau 
dabar buvo įsipareigojęs. Padaręs paslaptingus gestus ir susakęs slaptus žo- 
džius, Mamuta įbedė Mutą į žemę ties pagrindiniu įėjimu, paliko ją saugo- 
ti žeminės, o tada Ailos ir Taluto padedamas atsisėdo ant Yhaha. Atrodė, 
jis nervinasi, tačiau buvo sunku tai suprasti. Jondalarui pasirodė, kad jis 
puikia slepia jaudulį. 

O Raidagas nesijaudino, jis jau buvo sėdėjęs ant arklio nugaros. Jis tik 
sunerimo, kai aukštas vyras jį pastvėrė ir užsodino Lenktynininkui ant 
nugaros. Eržilu jis nebuvo jojęs. Jis išsišiepė Latijai, kuri jį stebėjo ir susi- 
rūpinusi dėl jo saugumo, ir džiaugdamasi jo nauja patirtimi. Mergaitė šiek 
tiek pavydėjo. Ji iš toli stebėjo, kaip Jondalaras dresuoja arklį, nes buvo 
sunku įkalbėti kitą moterį eiti su ja tiesiog pastovėti ir stebėti - tokie buvo 
suaugusiųjų trūkumai. Ji nusprendė, kad jaunam arkliui dresuoti magijos 
nereikia. Tereikia kantrybės ir, žinoma, arklio. 

Atlikusi paskutinius patikrinimus stovykla šlaitu patraukė aukštyn į 
kalvą. Pusiaukelėje Aila sustojo. Sustojo ir Vilkas. Jis viltingai ją stebėjo. Ji 
žvelgė į žeminę, kurioje surado namus ir buvo pripažinta savo rūšies žmo- 
nių. Jai jau stigo jos jaukaus saugumo, tačiau ji niekur nebus dingusi, kai 
jie sugrįš, vėl bus pasiruošusi juos priglobti ilgai šaltai žiemai. Vėjas judino 
užuolaidą, kabančią virš mamuto ilčių arkos, ir viršuje Aila vėl pamatė ur- 
vinio liūto kaukolę. Liūto stovykla be žmonių atrodė vieniša. Aila iš ma- 


mutojų staiga pajuto nerimastingą liūdesio skausmą. 


Plačios pievos, dosnus gyvybės šaltinis tame šaltame krašte, keliaujan- 
čiai Liūto stovyklai atskleidė ir kitą atsinaujinančio ciklo veidą. Melsvai 
violetiniai, pramaišiui su gelsvu atspalviu, paskutiniai žemaūgių irisų žie- 
deliai buvo pablyškę, tačiau vis dar spalvingi; o bijūnai panašiais į paparčius 
lapais žydėjo visu gražumu. Plati lysvė tamsiai raudonų žiedų, užpildžiusi 
visą erdvę tarp dviejų kalvų, sukėlė keliautojų susižavėjimo ir nuostabos 
šūksnius. Daugiausia augo jaunų miglių, eraičinų ir ašuočių, kurios paver- 
tė stepę švelniai banguojančia sidabro jūra su melsvais šalavijų šešėliais. 
Kai jaunos žolės sunoks ir ašuotės praras savo plunksniškumą, sodrus ly- 
gumų sidabras nusidažys auksu. 

Jaunasis vilkas mėgavosi atradęs daugybę smulkių gyvūnėlių, kurie 
gyveno ir tarpo plačiose prerijose. Jis lakstė paskui šeškus ir šermuonė- 
lius vasariniais rudais kailiukais ir atitraukdavo, kai bebaimiai plėšrūnai 
gindavo savo pozicijas. Kai pelės, pelėnai ir kirstukai aksomo kailiukais, 
įpratę vengti lapių, sprukdavo į urvelius, išraustus beveik dirvos paviršiuje, 
Vilkas imdavo vaikytis smiltpeles, žiurkėnus ir ilgaauses spygliuotąsias dy- 
gliakiaules. Ailą prajuokino jo išgąstinga nuostaba, kai storauodegis šoklys 
trumpomis priekinėmis kojelėmis ir trimis pirštais ant ilgų užpakalinių 
kojelių šuoliais spruko ir nėrė į urvelį, kuriame pralindėjo visą žiemą. Kiš- 
kiai, didieji žiurkėnai ir didieji šokliai buvo pakankamai dideli maistui ir 
tikrai skanūs iškepti ant iešmo vakare prie laužo. Aila savo svaidykle pa- 
guldė keletą Vilko išbaidytų gyvūnėlių. 

Uoliai besidarbuojantys stepių graužikai buvo naudingi: jie išpurenda- 


vo ir apversdavo viršutinį dirvos sluoksnį, tačiau intensyviu rausimu kiek 

pakeisdavo kraštovaizdį. Liūto stovyklai žygiuojant per kraštą, visur esan- 
čių dėmėtųjų starų urvų buvo per daug, kad juos suskaičiuotum. Kai kur 
žmonėms tekdavo apeiti aplink šimtus žole apaugusių kauburėlių, kokių 
dviejų trijų pėdų aukščio - kiekviename buvo įsikūrusi stepinių švilpikų 
bendruomenė. 

Starai buvo mėgstamiausias juodųjų peslių grobis, nors ilgasparniai 
vanagai taip pat mito ir kitais graužikais, taip pat dvėseliena ir vabzdžiais. 
Grakštūs paukščiai paprastai pastebėdavo nieko neįtariančius starus 
sklandydami ore, tačiau pesliai galėdavo pakibti kaip pelėsakaliai arba pa- 
prastieji sakalai, skristi labai žemai ir stverti auką netikėtai. Be vanagų ir 
sakalų, vislius mažus graužikus mėgo gelsvarudžiai ereliai. Vieną kartą pa- 
stebėjusi keistą Vilko pozą Aila atidžiau įsižiūrėjo ir pamatė vieną didžiulį 
tamsiai rudą plėšrųjį paukštį tupiantis greta savo lizdo ant žemės. Paukštis 
snape jaunikliams parnešė starą. Aila stebėjo susidomėjusi, tačiau nei ji, 
nei Vilkas paukščių netrikdė, 

Iš atvirų stepių dosnumo gyveno daugybė kitų sparnuočių: visur knibž- 
dėjo kregždžių ir kalviukų, žvyrių, baltųjų tetervinų ir kurapkų, jerubių ir 
didžiųjų einių bei dailiųjų gervių gražuolėlių, melsvai pilkų su juodomis 
galvomis ir baltais plunksnų kuokštais virš akių. Jos atskrisdavo sukti lizdų 
pavasarį, mėgaudavosi vabzdžių, driežų ir gyvačių gausybe, o rudenį trimi- 
tuodamos išskrisdavo, danguje išsidėsčiusios dideliais trikampiais. 

Talutas ėjo pirmas ir nustatė tempą, prie kurio buvo pratęs, kai keliau- 
davo su visa stovykla. Visi ėjo taip, kad patys lėčiausi grupės nariai nebūtų 
pernelyg raginami. Dabar vadas išsiaiškino, kad jie juda kur kas greičiau 
nei paprastai. Skirtumą lėmė arkliai. Sukrovus dovanas, prekes mainams ir 
palapinių kailius ant neštuvų, žmonėms, kuriems kitu atveju būtų tekę visa 
tai gabenti ant nugarų, buvo gerokai lengviau. Vadas džiaugėsi padidėju- 
siu tempu, ypač dėl to, kad ketino sukti iš kelio. Drauge kilo problema - 
jis suplanavo maršrutą, numatė sustojimus, kad išnaudotų tikrai žinomų 
vandenviečių privalumus. Dabar eidamas turėjo viską persvarstyti. 

Jie sustojo prie nedidelės upelės, nors buvo dar visai anksti. Arčiau 
vandens stepės kartais užleisdavo vietą medžiams, ir jie įsirengė stovyklą 
dideliame, medžių apsuptame lauke. Nuėmusi nuo Yhaha neštuvus Aila 


nusprendė pasiimti Latiją pasijodinėti. Mergaitė su džiaugsmu padėjo 

prižiūrėti arklius, o gyvūnai prie mergaitės stipriai prisirišo. Dviese ris- 
nodamos per nedidelę medžių giraitę, kur sumišai augo melsvosios eglės, 
beržai, skroblai ir maumedžiai, jos prijojo gėlėmis nubertą progumą, ne- 
didelę, medžių apsuptą vešlią pievą, tikrą stepėse žaliuojantį stebuklą. Aila 
sustojo ir priešais sėdinčiai arklį apsižergusiai merginai tyliai sušnibždėjo 
į ausį: 

— Būk labai rami, Latija, ir žiūrėk štai ten, prie vandens. 

Latija dirstelėjo, kur nurodė Aila. Pirmiausia ji susiraukė, nes nieko 
neįžiūrėjo, o paskui nusišypsojo pamačiusi antilopę saigą su dviem jauni- 
kliais. Antilopė budriai pakėlė galvą. Paskui Latija išvydo keletą kitų gy- 
vūnų. Kiek smailėjantys ragai spirale augo tiesiai iš mažos antilopės galvos, 
jos didelė nosis buvo nukarusi ir todėl atrodė, kad snukis išskirtinai ilgas. 

Šitaip tyliai sėdint ant arklio nugaros ir stebint išryškėjo paukščių bal- 
sai: balandžių burkavimas, linksma devynbalsės dainelė, genio riksmas. 
Aila išgirdo dailią, grakščią geltonosios volungės trelę ir atsiliepė, pakar- 
tojo taip tiksliai, kad net sutrikdė paukštį. Latija taip pat panoro išmokti 
šitaip švilpauti. 

Aila davė Yhaha vos juntamą signalą, ir ta atsargiai paėjėjo link par- 
ką primenančios properšos, matomos tarp medžių. Latija kone pradėjo 
drebėti iš susijaudinimo, kai jos priėjo arčiau antilopių. Ji pamatė dar vie- 
ną patelę su dviem jaunikliais. Staiga padvelkė vėjo gūsis, visos kaip viena 
saigos pakėlė galvas ir akimirksniu jau šuoliavo pro medžius atviros stepės 
link. Jas nusivijo pilkas ruožas, ir Aila suprato, kas privertė jas bėgti. 

Tuo metu, kai Vilkas grįžo pūškuodamas ir išsitiesė kaip ilgas, Yha- 
ha taikingai rupšnojo žolę, o dvi jaunos moterys saulės nužertoje pievoje 
skabė žemuoges. Greta Ailos ant žemės gulėjo puokštė spalvingų gėlių: 
ryškiai raudonais žiedais, ilgais plonais žiedlapiais, kurie atrodė taip, tarsi 
būtų panardinti į ryškiai raudonus dažus. Buvo ir puokštelė aukso gelto- 
numo galvučių pramaišiui su baltais pūkuotais rutuliais. 

— Kaip norėčiau, jog čia būtų pakankamai uogų, kad galėtume parneš- 
ti kitiems, — tarė Aila, imdama dar vieną mažutę, tačiau išskirtinai saldžią 
ir kvapnią uogą ir dėdamasi į burną. 

— Paskui rasime kur kas daugiau. Norėčiau, kad čia nors man pakak- 


tų, — plačiai nusišypsojusi atsakė Latija. - Be to, noriu prisiminti šią vietą 

kaip ypatingą, skirtą tik mudviem, Aila, - įsimetusi uogą į burną mergaitė 
užsimerkusi mėgavosi jos skoniu. Staiga ji susimąstė. - Tie antilopių jau- 
nikliai dar labai maži, tiesa? Niekada nebuvau taip arti jauniklių. 

— Tai dėl Yhaha galėjome šitaip arti prieiti. Antilopės nebijo arklių. 
"Tačiau Vilkas, - tarė Aila, žvelgdama į žvėrį, o tas pakėlė akis išgirdęs savo 
vardą, - tai jis jas išbaidė. 

— Aila, ar galiu šio to paklausti? 

- Žinoma. Visada gali klausti, ko panorėjusi. 

— Kaip manai, ar kurią dieną susirasiu arklį? Turiu omeny, mažutį, 
kad galėčiau juo rūpintis, kaip tu rūpinaisi Yhaha, kad ji prie manęs pri- 
prastų? 

— Nežinau. Neplanavau rasti Yhaha. Tiesiog taip nutiko. Bus sunku 
rasti mažylį. Motinos visada gina jauniklius. 

— Jei tu norėtum dar vieno arklio, mažo arkliuko, kaip tu pasielgtum? 

— Niekada apie tai negalvojau... Spėju, jei norėčiau mažo arkliuko... 
Leisk pagalvoti... Reikia sugauti jo motiną. Prisimeni bizonų medžioklę 
praėjusį rudenį? Jei medžioji arklius ir įvarai kaimenę į panašų aptvarą, 
neprivalai visų nugalabyti. Kelis jauniklius galima pasilikti. Galbūt netgi 
įmanoma atskirti jauniklius nuo kitų, o kitus paleisti, jeigu tau jų nerei- 
kia, - nusišypsojo Aila. - Man dabar arklius medžioti būtų kur kas sun- 
kiau. 

Kai jos grįžo, dauguma žmonių buvo susėdę aplink didelį laužą ir val- 
gė. Abi jaunos moterys pasiėmė maisto ir atsisėdo. 

— Matėm saigų, - tarstelėjo Latija. - Netgi su mažyliais. 

— Man atrodo, jūs dar matėt ir žemuogių, - sausai pakomentavo Nezė 
pastebėjusi raudonai suteptas dukters rankas. Latija išraudo prisiminusi, 
kad norėjo viską sau vienai pasilikti. 

— Buvo nepakankamai, kad galėtume parnešti, - gynėsi Aila. 

— Nesvarbu. Pažįstu Latiją ir žemuoges. Ji su niekuo nepasidalydama 
visą lauką nuvalgytų, jei pasitaikytų proga. 

Pastebėjusi Latijos sutrikimą, Aila pakeitė temą. 

— Taip pat prisirinkau šalpusnių nuo kosulio sergančiai stovyklai ir au- 
galų raudonais žiedais - nežinau jų pavadinimo. Jų šaknys labai tinka nuo 


gilaus kosulio ir ištraukia gleives iš krūtinės, - tarė ji. 

— Nežinojau, kad todėl skini tas gėlės, - tarė Latija. - Iš kur tu žinai, 
kad jie būtent ta liga serga? 

— Nežinau, tačiau kai pamačiau tuos augalus, pagalvojau, kad kuo ra- 
miausiai galiu kiek prisiskinti, nes mes visi sirgome būtent ta liga. Kiek dar 
užtruksime, Talutai? 

- Sunku pasakyti, - atsakė vadas. - Keliaujame greičiau nei paprastai. 
Tikriausiai sangėjų stovyklą prieisime jau kitą dieną. Žemėlapis, kurį man 
paruošė Ludegas, yra labai geras, tačiau viliuosi, kad nepavėluosime. Jie 
serga stipriau, nei maniau. 

Aila susiraukė. 

— Iš kur žinai? 

— Radau kažkieno paliktus ženklus. 

— Ženklus? — nustebo Aila. 

— Einam su manim, aš tau parodysiu, - tarė Talutas. Jis padėjo savo 
puodelį ir atsistojo, nusivedė Ailą prie kaulų krūvos netoli vandens. Kau- 
lų, ypač didžiųjų, tokių kaip kaukolės, buvo galima rasti visoje lygumoje, 
tačiau artinantis Ailai tapo akivaizdu, kad tai ne natūraliai susiformavusi 
krūva. Kažkas tikslingai ją sukrovė. Mamuto kaukolė su nulaužtomis ilti- 
mis buvo uždėta ant viršaus atvirkščiai. 

— Tai reiškia blogą žinią, - tarė Talutas, rodydamas į kaukolę. - Labai 
blogą. Matai šitą apatinį žandikaulį su dviem į jį atremtais nugarkauliais? 
Žandikaulio galiukas rodo, kuria kryptimi eiti, o stovykla yra už dviejų 
dienų. 

- Jiems reikia pagalbos, Talutai! Tai todėl jie čia paliko ženklus? 

Talutas parodė į gabalėlį apanglėjusios beržo žievės, pakabintos ant at- 
laužto kairės ilties galo. 

— Matai? - paklausė jis. 

— Taip. Jis apsvilęs, tarsi palaikytas ugnyje. 

- Tai reiškia ligą, žudančią ligą. Kažkas mirė. Žmonės bijo tokios rū- 
šies ligų, o šioje vietoje žmonės dažnai sustoja. Šitas ženklas pastatytas čia 
ne prašant pagalbos, o įspėti kitus, kad suktų šalin. 

— O, Talutai! Privalau eiti. Kiti neturite to daryti, tačiau aš eiti priva- 


lau. Galiu išjoti dabar pat, su Yhaha. 


579 K 


JEAN M. AUEL 


— Ir ką tu jiems pasakysi ten pasirodžiusi? — pasiteiravo Talutas. - Ne, 
Aila. Jie neleistų tau jiems padėti. Niekas tavęs nepažįsta. Jie netgi ne ma- 
mutojai, jie sangėjai. Jau aptarėme tai. Mes suprantame, kad tu norėtum 
eiti. Patraukėme šituo keliu ir eisime su tavimi. Manau, dėl arklių užtruk- 


sime ne dvi, o vieną dieną. 


; 


į 


Saulė jau lietė žemės kraštą, kai keliautojų būrys iš Liūto stovyklos 
prisiartino ir sustojo prie didelės gyvenvietės, išdėstytos ant plačios natū- 
ralios terasos maždaug trisdešimt pėdų virš didžiulės sraunios upės. Juos 
pastebėję keletas žmonių apstulbę įsispoksojo, o paskui nubėgo į vieną iš 
pastogių. Išlindo vyras ir moteris. Jų veidai buvo nutepti raudonąja ochra, 
o plaukai apibarstyti pelenais. 

„Per vėlu“, - pagalvojo Talutas, kartu su Tulija besiartindamas prie san- 
gėjų stovyklos. Iš paskos ėjo Nezė su Aila, kuri vedė Yhaha su raitu Ma- 
muta ant nugaros. Buvo akivaizdu, kad jie pertraukė kažką svarbaus. Kai 
svečiai atsidūrė maždaug už dešimties pėdų, žmogus su raudonai dažytu 
veidu iškėlė ranką ir atsuko plaštaką delnu į priekį. Tai buvo akivaizdus 
ženklas sustoti. Jis prabilo į Talutą kalba, kuri buvo kitokia, tačiau Ailai 
skambėjo kažkaip pažįstamai. Atrodė, tarsi galėtų ją suprasti, tikriausiai 
dėl panašumo į mamutojų. Talutas atsakė savo kalba. Tada vyras vėl prabi- 
lo, šį kartą mamutojiškai: 

— Kodėl mamutojų Liūto stovykla atėjo pas mus šį kartą? Čia siaučia 
liga, ir kilo didelis sielvartas. Nejaugi nematėt ženklų? 

— Matėme ženklus, - atsakė Talutas. - Atsivedėme moterį, mamuto 
židinio dukrą ir patyrusią gydytoją. Pasiuntinys Ludegas, kuris praėjo pro 
čia prieš kelias dienas, papasakojo apie jūsų bėdas. Mes susiruošėme ke- 
liauti į vasaros susirinkimą, tačiau pirmiausia Aila, mūsų gydytoja, panoro 
užsukti čia ir pasiūlyti savo patirtį. Vienas iš mūsų buvos susijęs su vienu iš 
jūsų; mes giminaičiai. Atėjome. 

Vyras pažvelgė į greta stovinčią moterį. Buvo akivaizdu, kad ji gedi, ir 


susikaupti jai prireikė pastangų. 

— Per vėlu, - pasakė ji. - Jie mirė, - jos žodžiai perėjo į raudą ir ji rėkte 
išrėkė savo sielvartą: - Jie mirė. Mano vaikai, mano kūdikiai, mano gyve- 
nimas, jie mirė. 

Prie moters iš šonų žengė du žmonės ir ją nusivedė. 

— Mano sesuo kenčia didelį sielvartą, — paaiškino vyras. — Ji neteko ir 
dukters, ir sūnaus. Mergaitė jau beveik buvo moteris, o berniukas keliais 
metais jaunesnis. Mes visi gedime. 

Talutas užjaučiamai palingavo galvą. 

— Tikrai didelis sielvartas. Mes dalijamės jūsų liūdesius ir siūlome ko- 
kią tik galime paguodą. Jei tai atitinka jūsų papročius, mes norėtume pasi- 
likti ir pridėti savo ašaras prie jūsiškių, jūsų vaikams grįžtant prie Motinos 
krūtinės. 

— Jūsų gerumas yra vertinamas ir niekada nebus pamirštas, tačiau tarp 
mūsų vis dar yra sergančiųjų. Jums gali būti pavojinga pasilikti. Gali būti 
pavojinga jums ateiti. 

— Talutai, paklausk jo, ar aš galėčiau apžiūrėti sergančius. Gal galėsiu 
jiems padėti, - tyliai pratarė Aila. 

— Taip, Talutai. Pasiteirauk, ar Aila gali apžiūrėti ligonius, - pridūrė 
Mamuta. - Man regis, ji galės pasakyti, ar mums saugu čia pasilikti. 

Vyras raudonu veidu griežtai nužvelgė ant arklio įsitaisiusį senolį. San- 
gėjas apstulbo pamatęs arklius, tačiau nenorėjo pasirodyti apžavėtas, be to, 
dar buvo sugniuždytas sielvarto. Žmogus kuriam laikui atidėjo savo smal- 
sumą į šalį ir bylojo už savo seserį bei stovyklą. O prabilus Mamutai, keistas 
reginys vyro, sėdinčio ant arklio nugaros, staiga jam smogė su nauja jėga. 

— Kaip tas žmogus atsidūrė ant arklio nugaros? - galiausiai sviedė jis. — 
Kodėl arklys stovi ramiai? Ir tas kitas ana ten? 

— Ilga istorija, - atsakė Talutas. - Tas žmogus yra mūsų Mamuta, o 
arkliai priklauso gydytojai. Kai ateis laikas, su džiaugsmu jums viską pa- 
pasakosime, tačiau pirmiausia Aila norėtų apžiūrėti ligonius. Galbūt galės 
jiems padėti. Ji gebės mums pasakyti, ar blogio dvasia dar lūkuriuoja, ir ar 
ji galės ją patenkinti ir nukenksminti. Ar mums saugu pasilikti. 

— Sakei, ji prityrusi. Privalau tavim tikėti. Jei ji gali įsakinėti arklio dva- 


siai, privalo turėti galingos magijos. Einu, šnektelsiu su likusiais viduje. 

— Yra dar vienas gyvūnas, apie kurį turėtumėte žinoti, - tarė Talutas, 
tada atsisuko į moterį. 

— Pašauk jį, Aila. 

Ji švilptelėjo, ir iš Raidago glėbio išsirangė Vilkas. Sangėjų vadas ir kiti 
stebėtojai išsigando, kai jų link pasileido jaunas vilkas, tačiau dar labiau 
nustebo, kai jis sustojo prie Ailos kojų ir viltingai įsmeigė į ją akis. Sulaukęs 
moters ženklo jis atsigulė ant pilvo, tačiau jo budrus dėmesys, sutelktas į 
nepažįstamuosius, vertė juos jaustis nejaukiai. 

Tulija atidžiai stebėjo sangėjų stovyklos reakciją ir greitai suprato, 
kokį didžiulį įspūdį paliko paklusnūs gyvūnai. Jie padidino reikšmingu- 
mą žmonių, su kuriais buvo susiję, ir Liūto stovyklos apskritai. Mamuta 
vien sėdėdamas ant arklio nugaros pelnė pagarbą. Jie delbė jį neparikliais 
žvilgsniais, o jo žodžiuose slypėjo didelė valdžia. O reakcija į Ailą bylojo 
dar daugiau. Žmonės stebeilijo į ją su baiminga pagarba ir savotišku bai- 
mingu nuolankumu. 

Vadė suprato, kad pati jau priprato prie gyvūnų, tačiau prisiminė savo 
nuogąstavimus pirmą kartą pamačiusi Ailą su arkliais. Tulijai nebuvo sun- 
ku suprasti sangėjus. Ji matė, kaip Aila atsinešė į žeminę mažą vilkiuką, 
stebėjo, kaip jis auga. Žvelgdama į Vilką taip, kaip jis atrodo pašaliečiams, 
ji suvokė, kad jo jau nebegalima laikyti mažučiu žvėreliu. Gal jis ir jaunas, 
tačiau iš išvaizdos - kone visiškai suaugęs vilkas, o arklys - subrendusi ku- 
melė. Jei Aila gali palenkti valią jaudrių ir nervingų arklių ir nepriklau- 
somų vilkų, kad galėtų juos valdyti, kokias dar galias ji gali kontroliuoti ? 
Ypač kai buvo pasakyta, kad ji mamuto židinio duktė ir gydytoja. 

Tulija svarstė, kaip jie bus priimti atvykę į vasaros susirinkimą, tačiau 
visai nenustebo, kai Aila buvo pakviesta apžiūrėti pasiligojusių stovyklos 
žmonių. Mamutojai įsitaisė laukti. Išėjusi Aila pasuko prie Mamutos, Ta- 
luto ir Tulijos. 

— Man regis, juos ištiko tai, ką Nezė vadina pavasario liga: karštinė ir 
sunkumas krūtinėje, sunku kvėpuoti, tik jie susirgo vėliau ir stipriau, - pa- 
aiškino Aila. - Du vyresni žmonės mirė anksčiau, tačiau liūdniausia, kad 
mirė vaikai. Nežinau, kodėl tai nutiko. Jauni žmonės paprastai pakanka- 
mai stiprūs, kad atsigautų po tokių ligų. Atrodo, blogiausia jau praeityje. 
Kai kurie smarkiai kosti, ir aš galiu padėti, kad jiems kiek palengvėtų, ta- 

čiau nė vienas nebeatrodo rimtai sergantis. Norėčiau paruošti šį tą ir pa- 
dėti motinai. Ji labai sunkiai išgyvena. Negali jos kaltinti. Nesu visiškai 
tikra, tačiau nemanau, kad mums kiltų pavojus, jei liktume laidotuvėms. 
Tik nemanau, kad derėtų apsistoti jų žeminėje. 

— Siūlau pastatyti palapines, jei nusprendžiame pasilikti, - tarė Tu- 
lija. — Jiems pakankamai sunku ir be svetimųjų, o jie net ne mamutojai. 


Sangėjai yra... kitokie. 


Ailą ryte pažadino netoli palapinės sklindantys balsai. Ji greitai atsi- 
kėlė, apsirengė ir išlindo pažiūrėti. Keletas žmonių kasė ilgą siaurą griovį. 
Lauke, prie laužo, sėdėjo Tronija su Eralija ir žindė kūdikius. Aila nusi- 
šypsojo ir atėjo prie jų. Virimo krepšyje garavo kvapni šalavijų arbata. Ji 
pasisėmė puodelį ir atsisėdusi greta dviejų moterų ėmė gurkšnoti karštą 
gėrimą. 

— Ar juos šiandien ketina laidoti? — pasiteiravo Fralija. 

- Tikriausiai, - atsakė Aila. - Nemanau, kad Talutas norėjo klausti tie- 
siai, tačiau man susidarė toks įspūdis. Nesuprantu jų kalbos, tačiau kart- 
kartėmis nugirstu kokį žodį. 

— Tikriausiai jie kasa kapą. Tik įdomu, kodėl tokį ilgą? - pastebėjo 
Tronija. 

— Nežinau, tačiau džiaugiuosi, kad greitai išeisime. Suprantu, kad dera 
pasilikti, tačiau nemėgstu laidotuvių, - kalbėjo Fralija. 

— Niekas nemėgsta, - tarė Aila. - Kaip norėčiau, kad būtume čia atsi- 
radę prieš keletą dienų. 

— Vis tiek nežinai, ar būtų pavykę kaip nors tiems vaikams padėti, — 
pastebėjo Fralija. 

— Taip užjaučiu motiną, - įsiterpė Tronija. - Jau pakankamai sunku 
vieno vaiko netekti, tačiau prarasti du vienu metu... Nežinau, ar pajėgčiau 
ištverti, — ji tvirčiau apkabino Hatalą, tačiau mažius pradėjo muistytis ir 
išsirangė. 

— Taip. Labai sunku netekti vaiko, - pritarė Aila. Jos balsas buvo 
toks niūrus, kad privertė Fraliją pakelti akis. Aila padėjo savo puodelį ir 

atsistojo. — Mačiau netoliese augant pelynų. Iš šaknų gaminami labai sti- 
prūs vaistai. Nedažnai juos naudoju, tačiau noriu pagaminti ką nors, kas 


nuramintų ir atpalaiduotų motiną. Tie vaistai turi būti stiprūs. 


Dienai bėgant Liūto stovykla stebėjo arba netiesiogiai dalyvavo įvai- 
riose veiklose ir ceremonijose, tačiau į vakarą atmosfera pasikeitė: atsirado 
įtampa, kuri užkrėtė netgi lankytojus. Kilusios emocijos pažadino neap- 
simestinius mamutojų sielvarto šauksmus ir liūdesį, kai abu vaikai buvo 
iškilmingai išgabenti iš namų hamakus primenančiuose neštuvuose ir pri- 
nešti prie kiekvieno žmogaus atsisveikinti. 

Kai neštuvais nešini žmonės lėtai traukė pro gedinčius susirinku- 
siuosius, Aila pastebėjo, kad vaikai aprengti dailiai pasiūtais ir saikingai 
dekoruotais puošniais drabužiais, tarsi būtų pasipuošę į svarbią šventę. 
Drabužiai Ailai įstrigo ir suintrigavo. Tunikos ir ilgos kelnės buvo pa- 
siūtos iš įvairiausiai dažytų ir natūralių atspalvių odų ir kailių skiaučių, 
rūpestingai sudėliotų į sudėtingą geometrinį raštą, apibrėžtą ir išryškintą 
vientisais plotais. Tie plotai buvo užpildyti tūkstančiais mažučių mamutų 
kaulų karoliukų. Ailą persmelkė mintis: nejaugi visas darbas buvo atliktas 
naudojant tik aštrią ylą?! Galbūt kas nors įvertintų mažutę, aštriu galiuku 
mamuto kaulo lazdelę su skylute gale? 

Taip pat ji pastebėjo galvos raiščius ir diržus, o mergaitei ant pečių — 
apsiaustą su stulbinamais piešiniais. Jie buvo tarsi įlieti į medžiagą, regis, 
pagamintą iš pavilnės, kurią paliko praeinantys gauruoti žvėrys. Ailai no- 
rėjosi jį paliesti, atidžiau patyrinėti ir sužinoti, kaip tai padaryta. Deja, 
šiuo metu tai būtų nederama. Greta stovintis Ranekas taip pat tai paste- 
bėjo ir pakomentavo sudėtingą statmenai susikertančių spiralių raštą. Aila 
vylėsi, kad iki išeidama dar spės daugiau sužinoti, kaip tai padaryta, galbūt 
mainais į vieną kaulų smaigaliukų su skylute. 

Taip pat abu vaikai buvo išgražinti papuošalais iš kriauklių, iltinių 
dantų, kaulo. Berniukui netgi buvo užkabintas didelis neįprastas akmuo, 
kuris buvo pragręžtas nešioti kaip pakabutis. Kitaip nei suaugusieji, kurių 


plaukai buvo sutaršyti ir pabarstyti pelenais, vaikai buvo dailiai sušukuoti, 

jų plaukai sudėlioti įmantriomis šukuosenomis: berniuko - kasytėmis, o 
mergaitės — dideliais kuodeliais abipus galvos. 

Aila negalėjo išsklaidyti jausmo, kad vaikai tik miega ir bet kurią aki- 
mirką pabus. Jie atrodė pernelyg jauni, pernelyg sveiki, apskritais skruos- 
tais, neraukšlėtais veidais, kad išeitų, kad turėtų pereiti į dvasių karalystę. 
Ji pajuto, kaip ją perlieja drebulys, ir nevalingai dirstelėjo į Raidagą. Paju- 
tusi Nezės žvilgsnį Aila nusisuko. 

Galiausiai vaikų kūnai buvo atnešti prie ilgo, siauro griovio. Juos pa- 
guldė galva prie galvos. Atsistojo moteris su keistu savotišku galvos ap- 
dangalu ir ilga karoliukais siuvinėta tunika. Ji pradėjo veriamą aukšto 
tono giesmę, visiems įvariusią virpulį. Aplink kaklą ji buvo pasikabinusi 
daug vėrinių ir pakabučių, kurie tarškėjo ir skambėjo jai judant. Ant riešų 
ji buvo užsimovusi keletą laisvų mamutų kaulų apyrankių. Tas apyrankes 
sudarė keli atskiri pusės colio pločio žiedai. Aila suprato, kad jos panašios 
į tas, kurias nešioja kai kurie mamutojai. 

Nuskambėjo gilus aidintis garsas - pažįstamas dūžis į mamuto kau- 
kolės būgną, veriantis ir grėsmingas. Moteris pradėjo siūbuoti ir suktis, 
pakildavo ant pirštų galiukų, kilojo pėdas, kartais pasisukdavo į vieną ar 
kitą pusę, tačiau liko vienoje vietoje. Šokdama ji aštriai ir ritmiškai mojavo 
rankomis, o jos apyrankės tarškėjo. Aila į ją sureagavo, ir nors jos negalėjo 
šnekėtis, ji pajuto trauką. Mamuta paaiškino, kad moteris, nors ir ne gydy- 
toja kaip Aila, tačiau iš tų, kurios gali bendrauti su dvasių pasauliu. Ji buvo 
sangėjų mamutos atitikmuo. „Arba Krebo“, - krūptelėjo Aila. Jai vis dar 
buvo sunku pripažinti moterį šamanę. 

Vyras ir moteris raudonais veidais vaikus pabarstė raudonosios ochros 
milteliais, o Aila prisiminė raudonosios ochros tepalą, kuriuo Krebas įtry- 
nė Izos kūną. Į kapą iškilmingai buvo įdėta keletas kitų daiktų: ištiesintų 
mamuto ilčių lazdos, ietys, keli titnago peiliai ir durklai, mamuto, bizono 
ir arklio raižiniai. „Ne taip puikiai padirbinti kaip Raneko', - pagalvo- 
jo Aila. Ji nustebo pamačiusi ilgą mamuto kaulo lazdą, išpuoštą žiediniu, 
kaip stipinai, dviračio ratą primenančiu raižiniu, prie kurios buvo pritvir- 
tintos plunksnos ir kiti daiktai. Lazda gulėjo prie abiejų vaikų. Kai sangėjai 
prisijungė prie verksmingos, veriamos moters giesmės, Aila tyliai palinko 


pirmyn ir sušnibždėjo Mamutai: 

— Tos lazdos atrodo kaip Taluto. Ar čia kalbėjimo lazdos? 

— Taip. Sangėjai panašūs į mamutojus kur kas labiau, nei kai kurie no- 
rėtų pripažinti, - atsakė Mamuta. — Yra šiokių tokių skirtumų, tačiau šita 
laidojimo ceremonija labai panaši į mūsų. 

— Kodėl į vaikų kapą dedamos kalbėjimo lazdos? 

— Dedami tie daiktai, kurių reikės pabudus dvasių pasaulyje. Jie yra 
brolis ir sesuo, vadės sūnus ir dukra, kuriems skirta būti vadais, jei ne šiame 
pasaulyje, tai kitame, - aiškino Mamuta. - Būtina parodyti jų rangą, kad 
tenai jie neprarastų statuso. 

Aila kurį laiką stebėjo, paskui, pradėjus berti žemę, vėl pasiteiravo Ma- 
mutos: 

— Kodėl jie paguldyti šitaip? Galva prie galvos? 

— Jiedu yra brolis ir sesuo, - atsakė senolis, tarsi tai viską paaiškintų. 
Paskui, pamatęs jos sutrikusią miną, kalbėjo toliau: - Kelionė į dvasių pa- 
saulį gali būti ilga, sudėtinga ir trikdanti, ypač tokiems jauniems žmonėms. 
Reikia, kad jie bendrautų, padėtų ir paguostų vienas kitą, tačiau Motina 
pasibjaurėtų, jei brolis ir sesuo dalytųsi malonumais. Jei jaunuoliai pabus 
vienas greta kito, gali pamiršti, kad yra brolis ir sesuo, ir netyčia susiporuo- 
ti. Jie gali pamanyti, kad miegojo drauge todėl, kad jiems skirta susijungti. 
Galva prie galvos kelionėje jie galės vienas kitą drąsinti, o pasiekę anapusy- 
bę žinos, kokie ryšiai juos sieja. 

Aila linktelėjo. Visa tai atrodė logiška, tačiau stebėdama užpilamą kapą 
ji vis dar karštai troško, kad būtų atėjusi čia keliomis dienomis anksčiau. 


Gal ir nebūtų tiems žmonėms padėjusi, tačiau bent jau būtų pabandžiusi. 


Talutas sustojo prie nedidelio vandentakio krašto, dirstelėjo pasroviui, 
pažvelgė į aukštupį, tada pasitikrino žymėtoje mamuto kaulo plokštelėje, 
kurią laikė rankoje. Patikrinęs saulės padėtį, patyrinėjo šiaurės pusėje susi- 
telkusius debesis, pauostė vėją. Galiausiai jis apžvelgė teritoriją gretimais. 

— Nakčiai apsistosime čia, — pareiškė vadas, nusimesdamas savo krepšį 


ir kuprinę. 

Jis nuėjo prie sesers, sprendžiančios, kur stovės svarbiausia palapinė, 
kad prijungiamoms, kurios naudodavo dalį tų pačių statybinių atramų, 
pakaktų lygios vietos. 

— Tulija, ką pasakytum, jei stabtelėtume trumpiems mainams? Ką tik 
esame... — tarė jis, rodydamas jai dvi mamuto kaulo plokšteles su ant jų 
įrėžtais ženklais. - Žiūrėk, čia žemėlapis, rodantis kelią į Vilko stovyklą, 
naująją vasaros susirinkimo vietą, o čia tas, kurį jis paskubomis man nu- 
braižė rodydamas kelią į sangėjų stovyklą. Nuo čia visai nedaug iš kelio, 
kad aplankytume Mamuto stovyklą. 

— Turi omeny Avijaučio stovyklą? - susierzinusi ir nuliūdusi atsakė Tu- 
lija. — Jie tikrai įžūliai pasielgė pakeitę stovyklos pavadinimą. Visi turi ma- 
muto židinį, tačiau niekas negali visos stovyklos pavadinti mamuto vardu. 
Argi ne visi mes mamutų medžiotojai ? 

— Stovyklos visada vadinamos pagal vado židinį, o jų naujasis vadas yra 
mamuta. Be to, tai nereiškia, kad negalime su jais prekiauti, jei į susirin- 
kimą jie neina. Žinai, jie susiję su Gintaro stovykla ir visada turi parduo- 
ti kažkiek gintaro, - kalbėjo Talutas žinodamas sesers silpnybę šiltiems 
auksaspalviams sukietėjusių sakų akmenukams. - Vaimezas minėjo, kad 
jie gali prieiti ir prie gero titnago. Turim daug šiaurės elnio odų, jau nekal- 
bant apie kelis puikius kailius. 

— Nežinau, kaip vyras gali įkurti židinį, jei net moters neturi. Na, tik 
pasakiau, kad jie įžūlūs. Vis dar galime su jais prekiauti. Žinoma, turėtu- 
me stabtelti, Talutai, - vadės veido išraišką pakeitė paslaptinga šypsena. — 
Taip, be abejonių. Manau, bus įdomu, kai Mamuto stovykla susipažins su 
mūsų mamuto židiniu. 

— Gerai. Tokiu atveju geriau išeikime anksčiau, - tarė Talutas. Jis sutri- 
kęs ją nužvelgė ir papurtė galvą svarstydamas, ką jo protingoji ir nuovoki 


sesulė galvoja. 


o It 
Kai Liūto stovykla priėjo didelę vingiuotą upę, prasigraužusią kana- 


l4 tarp stačių lioso dirvos krantų, panašiai kaip prie jų žeminės, Talutas 

patraukė kyšuliu tarp tarpeklių ir atidžiai stebėjo aplinką. Jis netoli van- 
dens, salpoje apačioje, matė elnius ir taurus, besiganančius žalioje pievo- 
je, priaugusioje pavienių nedidukų medelių. Kiek tolėliau priešais aukštą 
skardį, kur upė staigiai darė vingį, jis pastebėjo didelę krūvą visokiausių 
kaulų. Aplink suverstus išdžiūvusius kaulus šmirinėjo nedidukės figūrėlės. 
Talutas pastebėjo, kaip keletas jų pastveria ir nusineša gabalus. 

- Jie vis dar čia, - paskelbė jis. - Tikriausiai stato. 

Keliautojai nusileido šlaitu žemyn link stovyklos, išsidėsčiusios ant 
plačios terasos, ne daugiau nei penkiolika pėdų virš upės lygio. Jei Ailą 
nustebino Liūto stovyklos būstas, tai Mamuto stovykla stačiai pribloškė. 
Vietoj vienos didelės, velėna uždengtos ilgos žeminės, kuri Ailai panėšėjo 
į urvą ar netgi Žmogui gyventi tinkamą olą, šioje stovykloje ant terasos 
glaudėsi keletas apskritų atskirų namelių. Jie taip pat buvo sutvirtinti sto- 
ru velėnos sluoksniu ir dengti moliu, o apačioje aplinkui kuokštais augo 
žolė. Labiausiai Ailai jie priminė didžiulius plikus švilpikų kauburėlius. 

Priėjusi arčiau moteris suprato, kodėl stogai buvo pliki. Kaip ir Liūto 
stovykloje, šie mamutojai naudojo namelių stogus kaip apžvalgos aikšte- 
les. Ant dviejų namelių stogų ir būriavosi žiūrovai. Nors jie atkreipė dėme- 
sį į svečius, ne dėl tos priežasties buvo sulipę ant suapvalintų stogų. Liūto 
stovyklai praėjus pro vaizdą užstojusį namelį, Aila pamatė jų susidomėji- 
mo objektą ir apstulbo. 

Talutas neklydo. Jie statė. Aila nugirdo Tulijos pastabas apie vardą, 
kurį šie žmonės sau pasirinko, tačiau pamačius jų statomą būstą, tai atrodė 
tinkamiausia. Nors užbaigtas jis tikriausiai atrodys taip, kaip ir visi kiti, 
mamuto kaulus kaip statybines atramas šie mamutojai naudojo ypatingu 
būdu, tarsi atspindinčiu ypatingas gyvūno savybes. Tiesa, ir Liūto stovy- 
kla naudojo mamutų kaulus kaip struktūrinį statinio rėmą, atrinkdavo kai 
kuriuos gabalus ir juos pataisydavo, kad tiktų, tačiau kaulai, naudojami 
šiame būste, tarnavo ne vien kaip atramos. Jie buvo atrenkami ir išdėstomi 
taip, kad pastatas gebėtų perduoti pačią mamuto esmę, tai yra išreikštų 
mamutojų įsitikinimus. 

Konstrukcijai sukurti pirmiausia iš kaulų krūvos teko sugabenti daug 
vienodų skeleto dalių. Pradėta nuo maždaug šešiolikos pėdų skersmens 


ties pagrindu, mamutų kaukolių rato, sudėliotų taip, kad kietas kaktų 

paviršius būtų atsuktas į vidų. Angą atstojo jau matyta arka iš dviejų di- 
delių lenktų ilčių, abiejose pusėse įtvirtintų į mamutų kaukolių įdubas ir 
sujungtų viršuje. Iš išorės aplinkui, maždaug iki pusės ilčių aukščio, kilo 
žiedinė sienelė, padaryta iš, ko gero, šimto mamutų „V“ formos apatinių 
žandikaulių, po keturis vienas ant kito sukrautų smaigaliais žemyn. 

Bendras šių „V“ formos krūvų, sudėtų viena prie kitos, efektas statinyje 
buvo ir pats įspūdingiausias, ir reikšmingiausias. Kartu jie kūrė zigzago 
raštą, panašų į tą, kuris žemėlapiuose simbolizuoja vandenį. Kaip Aila iš- 
moko iš Mamutos, zigzaginis vandens ženklas buvo pats reikšmingiausias 
Didžiosios Motinos, visos gyvybės kūrėjos, simbolis. Jis reiškė žemyn nu- 
kreiptą jos kauburio trikampį, jos gimdą. Šitiek kartų padaugintas simbo- 
lis reiškė visa, kas gyva; ne tik vandenį, tačiau ir Motinos vaisiaus vandenis, 
kurie užplūsta žemę bei pripildo upes ir jūras, kai ji gimdo visa, kas gyva 
žemėje. Nebuvo jokių abejonių, kad čia bus mamuto židinio būstas. 

Apskritimas dar nebuvo užbaigtas, tačiau žmonės dirbo prie likusios 
būsto dalies: simetriškai, tačiau labai tvirtai derino ir tvirtino petikaulius, 
dubens kaulus bei stuburo gabalėlius. Atviras medinis rėmas viduje buvo 
papildoma atrama statiniui, ir atrodė, kad stogas bus pastatytas ant ma- 
mutų ilčių. 

— Tikrų menininkų darbas! - tarė Ranekas ir žengęs į priekį ėmė atvi- 
rai girti jų rankų darbą. 

Aila žinojo, kad jis įvertins. Pastebėjusi kiek atokiau stovintį Jondalarą 
su Lenktynininko pavadžiu rankoje ji suprato, kad jis ne mažiau apimtas 
įspūdžio ir vertina protą, kuris iškėlė tokį sumanymą. Jei atvirai, visa Liū- 
to stovykla buvo netekusi žado. Vis dėlto, kaip Tulija ir įtarė, Mamuto 
stovyklą ne mažiau pribloškė jų svečiai, tiksliau, kartu su jais keliaujantys 
prijaukinti gyvūnai. 

Kurį laiką mamutojai apstulbę stebeilijo vieni į kitus, o paskui mote- 
ris ir vyras, abu šiek tiek jaunesni nei Liūto stovyklos vadai, išėjo į priekį 
pasveikinti Tulijos ir Taluto. Vyras šlaitu tempė sunkius mamuto kaulus — 
čia buvo, be abejonės, ne laikina buveinė, kurią galima pernešti iš vietos į 
vietą, tačiau nuolatinis statinys. Vyras buvo išsirengęs iki juosmens ir pra-- 
kaituotas. Jo veidas buvo smarkiai tatuiruotas, tad Ailai teko pačiai save 


sudrausti, kad nespoksotų. Jis ne tik ant kairiojo skruosto turėjo ševroną, 

kaip Liūto stovyklos Mamuta, tačiau ir dviejų spalvų, mėlynos ir raudo- 
nos, simetriškai išdėstytų zigzagų, trikampių ir deimanto formų bei sta- 
tmenai susikertančių spiralių raštą. 

Moteris taip pat akivaizdžiai dirbo ir taip pat buvo nuoga nuo juos- 
mens, tačiau vietoj kelnių buvo užsisiautusi sijoną, kuris krito kiek žemiau 
kelių. Tatuiruočių ji neturėjo, tačiau nosies sparnelis buvo pervertas žiedu, 
pagamintu iš nedidelio gabalėlio išraižyto ir nupoliruoto gintaro. 

— Tulija, Talutai, kokia staigmena! Tikrai jūsų nelaukėme, tačiau Mo- 
tinos vardu sveikiname Liūto stovyklą, - tarė moteris. 

— Mutos vardu dėkojame už šiltą sutikimą, Avarija, - atsiliepė Tulija. — 
Nenorėjom ateiti nepatogiu laiku. 

— Buvome netoliese, Vinsavekai, - pridūrė Talutas, - ir negalėjom pra- 
eiti neužsukę. 

— Liūto stovyklai svečiuotis nėra nepatogaus laiko, - atsakė vyras, — 
tačiau kaip atsitiko, kad buvote netoliese? Jums pro čia į Vilko stovyklą 
nepakeliui. 

- Pasiuntinys, atvykęs pranešti apie pasikeitusią susirinkimo vietą, pa- 
keliui buvo užsukęs į sangėjų stovyklą ir papasakojo, kad jie labai serga. 
Mes turime naują narę, gydytoją, Ailą iš mamuto židinio, - sakė Talutas, 
modamas jai pasirodyti. - Ji panoro nueiti ir pažiūrėti, ar galėtų padėti. 
Kaip tik einam iš ten. 

— Taip, žinau tą sangėjų stovyklą, - tarė Vinsavekas ir atsisuko į Ailą. 
Akimirką moteris jautė, kaip vyro akys ją gręžte gręžia. Ji kiek dvejojo, nes 
vis dar nebuvo įpratusi tiesiai žvelgti į nepažįstamus žmones. O dabar ji 
pajuto, kad drovumui arba genties moterų kuklumui nėra tinkamas laikas 
ir atsakė tokiu pačiu įdėmiu žvilgsniu. Staiga jis nusijuokė, ir jo blyškiai 
pilkose akyse sužibo pritarimas, jos moteriškumo įvertinimas. Ji pastebėjo, 
kad jis nepaprastai patrauklus vyriškis, ne dėl to, kad dailus ar turi kokių 
ypatingų bruožų, nors tatuiruotės tikrai jį išskyrė iš kitų, tačiau dėl valios 
jėgos ir proto. Jis pakėlė akis į ant arklio sėdintį Mamutą. 

— Taigi tu vis dar su mumis, senoli, — tarė jis akivaizdžiai patenkintas 
ir supratingai nusišypsojęs pridūrė: - Ir vis dar gebi nustebinti. Nuo kada 
tapai kviesliu? Ar reikia kito žodžio? Su Liūto stovykla keliauja du arkliai 


ir vilkas? Tai daugiau nei kvietimo dovana. 

— Kitas žodis gal ir pritiktų, Vinsavekai, tačiau tai ne mano dovana. 
Gyvūnai atsiliepia Ailai. 

— Ailai? Regis, senasis Mamuta surado savęs vertą dukterį, - Vinsave- 
kas vėl ją nužvelgė akivaizdžiai susidomėjęs. Jis nepastebėjo rūstaus Rane- 
ko žvilgsnio - jį pastebėjo Jondalaras. Zelandonietis suprato, kaip jaučiasi 
Ranekas, ir pirmą kartą pajuto keistą bendrystę su raižytoju. 

— Užrteks čia stypsoti ir plepėti, - tarė Avarija, - turėsim tam pakanka- 
mai laiko. Keliautojai tikriausiai pavargo ir išalko. Leiskit, surasiu jums ko 
pavalgyti ir vietos pailsėti. 

— Matom, kad statot naują būstą, Avarija. Nereikia dėl mūsų vargintis. 
Vietos palapinėms pasistatyti pakaks, - tarė Tulija. - Vėliau su malonumu 
kartu su jumis pavakarieniausim ir galbūt parodysim jums keletą puikių 
šiaurės elnių odų bei kailių, kuriuos kaip tik pasiėmėm. 

— Aš geriau sumaniau! - sugriaudėjo Talutas, kur stovi nusimesdamas 
savo kuprinę. - Mes galime jums padėti. Gal tiksliai ir nežinosiu, kur ką 
dėti, tačiau mano nugara pakankamai plati vienam dviem mamutų kaule- 
liams. 

— "Taip, ir aš norėčiau padėti, - prisidėjo Jondalaras, vesdamas į priekį 
Lenktynininką ir padėdamas Raidagui nulipti. - Toks neįprastas namas. 
Niekada nemačiau nieko panašaus. 

- Žinoma, vertiname jūsų pagalbą. Kai kurie iš mūsų skuba į vasaros 
susirinkimą, tačiau reikia visos vasaros būstui tinkamai pastatyti, todėl tu- 
rime jį suręsti prieš išeidami. Liūto stovykla labai dosni, - atsakė Vinsave- 
kas svarstydamas, kiek gintaro gabalų jų dosnumas kainuos, kai prasidės 
mainai. Paskui jis nusprendė, kad geriau būtų užbaigti statyti būstą ir nu- 
maldyti kai kuriuos besiskundžiančius stovyklos narius. 

Vinsavekas žmonių minioje iš pradžių nepastebėjo aukšto šviesiaplau- 
kio, tačiau įsižiūrėjo į jį atidžiau, tada vėl dirstelėjo į Ailą, kuri iš neštuvų 
kinkė Yhaha. Jis buvo svetimas, kaip ir Aila, ir su arkliais tvarkėsi iš pa- 
žiūros taip pat lengvai kaip ir ji. Vis dėlto ir tas mažas plokščiagalvis kuo 
puikiausiai valdo vilką, o jis tai jau ne svetimas. Tai turi turėti ką bendra su 
moterimi. Mamuto stovyklos vadas mamuta vėl atkreipė dėmesį į Ailą. Jis. 
pastebėjo, kad aplink sukiojasi rudaodis raižytojas; „Ranekas visada turė- 


jo akį tam, kas gražu ir išskirtina, - pagalvojo jis. - Tiesą sakant, jis elgiasi 

savininkiškai, tačiau kas tada tas nepažįstamasis? Argi jis niekaip nesusijęs 
su moterimi?“ Vinsavekas dirstelėjo į Jondalarą ir pastebėjo, kad tas stebi 
Ailą su Raneku. 

„Čia kažkas vyksta, - nusprendė Vinsavekas ir nusišypsojo. - Kad ir 
kokie būtų ryšiai, jei jie abu taip susidomėję, labai tikėtina, kad moteris 
oficialiai dar nesusijungusi: Jis dar kartą ją nudelbė. Įspūdinga moteris, 
mamuto židinio duktė, gydytoja, arba taip jie tvirtina, ir tikrai turi kažko- 
kių unikalių gebėjimų bendrautu su gyvūnais. Be abejonės, aukšto statuso 
moteris, tačiau iš kur ji atėjo? Ir kodėl visada Liūto stovykloje atsitinka kas 


nors neįprasta?“ 


Abi vadės stovėjo viduje beveik užbaigtos, tačiau tuščios naujos žemi- 
nės. Nors išorė buvo dengta, zigzaginis sienų raštas buvo subtiliai mato- 
mas ir iš vidaus. 

— Ar tikrai nenori keliauti sa mumis, Avarija? — pasiteiravo Tulija. Jos 
kaklą juosė naujas didelių gintarų vėrinys. - Mes mielai palauksim dar ke- 
lias dienas, kol pasiruoši. 

- Ne, keliaukit. Žinau, kad visi nekantrauja patekti į susirinkimą, o jūs 
jau tiek daug padarėt. Žeminė beveik baigta, o be jūsų tikrai dar nebūtume 
baigę. 

— Mums buvo vienas malonumas darbuotis su jumis. Turiu pripažin- 
ti, naujasis būstas tikrai įspūdingas. Tai garbė Motinai. Tavo brolis tikrai 
pažymėtinas. Beveik gali jausti Motinos buvimą viduje, - Tulija kalbėjo 
nuoširdžiai, ir Avarija tai suprato. 

- Dėkoju tau, Tulija. Nepamiršime jūsų pagalbos. Štai kodėl nebeno- 
rime jūsų užlaikyti. Jūs jau susivėlinot, nes pasilikote mums padėti. Visos 
geriausios vietos bus užimtos. 

— Dabar jau ilgai netruks, kol nueisim. Mūsų krovinys žymiai lengves- 
nis. Mamuto stovykla derasi atkakliai. 

Avarija nužvelgė naują didžiosios vadės vėrinį. 


— Nė iš tolo ne taip atkakliai kaip Liūto stovykla, - atkirto ji. 

Tulija nesiginčijo. Ji buvo įsitikinusi, kad Liūto stovykla geriau pasipel- 
nė besiderėdama, tačiau būtų neregėta tai pripažinti. Ji pakeitė temą. 

— Ką gi, lauksime jūsų ten. Jei pavyks, pasistengsim užimti jums vietą. 

— Įvertinčiau tai, tačiau įtariu, kad mes būsime paskutiniai. Teks paim- 
ti, kas liks. Nors jūsų taip pat lauksim, - atsakė Avarija. 
 — Tada mes išeisim iš ryto, - tarė Tulija. Moterys apsikabino, susilietė 
skruostais, o tada Liūto stovyklos vadė nuėjo prie palapinių. 

— Tiesa, Tulija, jei kartais nepamatyčiau Ailos iki jums išeinant, prašau 
dar kartą padėkoti jai už ugnies akmenį, - tarė Avarija, paskui staiga pri- 
dūrė akivaizdžiai nesivaržydama: — Ar jau nustatėt jos nuotakos išpirką? 

— Galvojom apie tai, tačiau ji turi tiek daug ką pasiūlyti, kad darosi su- 
dėtinga, - atsakė Tulija ir pasisuko eiti. Žengusi kelis žingsnius ji atsigręžė 
ir nusišypsojo. — Jos su Digija taip suartėjo, kad Aila man dabar beveik 
kaip dukra. 

Nueidama "Iulija vos galėjo slėpti šypseną. Jai pasidingojo, jog Vinsa- 
vekas kreipia ypatingą dėmesį į Ailą, ir suprato, kad Avarijos komentaras 
nėra kasdienė pastaba. Jis bus įpareigojęs seserį. „Nebūtų bloga partija, 
galvojo Tulija, — ir turėti ryšių su mamutų stovykla pasirodytų naudinga. 
Žinoma, pirmiausia teisę turi Ranekas. Šiaip ar taip, jie pasižadėję, tačiau 
jei kas nors kaip Vinsavekas pateiks pasiūlymą, nepakenks jį apsvarstyti. 
Mažų mažiausiai tai pakels jos vertę. Taip, Talutas puikiai sumanė sustoti 
ir ką nors išmainyti. 

Avarija stebėjo ją nueinančią. „Vadinasi, Tulija ketina pati derėtis dėl 
nuotakos išpirkos. Šitai numaniau. Galbūt pakeliui derėtų sustoti Gintaro 
stovykloje, žinau, kur motina slepia žalių akmenų, ir jei Vinsavekas suma- 
nytų siekti Ailos, jam reikės visko, ką tik galės gauti. Niekada nemačiau už 
Tuliją ryžtingiau besiderančios moters“, - pavydžiai susižavėjusi galvojo 
Avarija. Anksčiau ji pernelyg neįsiklausė į didžiąją Liūto stovyklos vadę, 
bet pastarąsias kelias dienas pasitaikius progai geriau susipažinti, ji pradė- 
jo ją gerbti ir netgi pamėgo. Tulija sunkiai dirbo kartu, buvo dosni pelnytų 
pagyrų, o kad buvo sunkiai įveikiama derybininkė, ką gi, toks vadės vai- 
dmuo. „Tiesą sakant, jei būčiau labai jauna ir pasiruošusi santuokai, -'gal- 
vojo Avarija, - būčiau nieko prieš, jei dėl mano nuotakos išpirkos derėtųsi 


tokia moteris kaip Tulija. 

Nuo Mamuto stovyklos Liūto stovykla keliavo į šiaurę, daugiausia palei 
upę. Netoli didžiųjų vandentakių, kurie raižė žemyną, šiaurės kraštovaiz- 
dis nuolat keitėsi ir demonstravo didžiulę augmenijos pasaulio įvairovę. 
Mamutojų kelias vedė nuo tundros kalvų ir lioso lygumų iki nendrėmis 
apaugusių miško ežerų, nuo klampių pelkių iki vėjuotų kalvynų ir žolėtų 
pievų, pasipuošusių ryškiomis vasaros gėlėmis. Nors šiaurės lygumos buvo 
skurdžios, žiedai neretai buvo didesni ir ryškesni nei pietietiškų rūšių. Aila 
atpažino daugelį jų, nors ne visada žinojo jų pavadinimus. Praeidama pro 
šalį arba viena išjojusi ar išėjusi pasivaikščioti ji neretai nusiskindavo kelis 
augalus ir parodydavo juos Mamutai, Nezei, Digijai ar kam kitam, kad tie 
pasakytų augalo pavadinimą. 

Kuo arčiau buvo vasaros susirinkimo vieta, tuo dažniau Aila prasima- 
nydavo dingsčių nuklysti kur į šoną. Vasara buvo tas metų laikas, kai jai 
norėdavosi vienumos. Toks buvo jos būdas, kiek galėjo save prisiminti. 
Žiemą ji priimdavo žiauraus oro lemtą įkalinimą, ar Bruno genties urve, ar 
savajame slėnyje, ar mamutojų žeminėje. O vasarą, nors naktimis nemėgo 
būti viena, dažnai mėgavosi vienatve kur nors ištrūkusi dieną. Tai būdavo 
jos laikas: savoms mintims, atsiliepti į savo impulsus, išsilaisvinti iš suvar- 
žymų, kai esi pernelyg stebimas ar iš įtarumo, ar iš meilės. 

Kai keliautojai apsistodavo vakarui, Ailai būdavo visai nesunku pasa- 
kyti, kad nori pažinti augalus arba pamedžioti. Taip ji ir darydavo. Pasi- 
telkusi iečių mėtyklę arba svaidyklę atgabendavo šviežios mėsos, tačiau iš 
tikrųjų norėdavo ištrūkti ir pabūti viena. Jai reikėjo laiko pagalvoti. Ji bai- 
minosi atvykti į stovyklą ir gerai nesuprato, kodėl taip jaučiasi. Jau susipa- 
žino su pakankamai daug žmonių, gana lengvai būdavo priimama, todėl 
suprato, kad problema slypi ne čia. Kuo labiau jie artinosi prie stovyklos, 
tuo labiau jaudinosi Ranekas, tuo niūresnis atrodė Jondalaras. Ir tuo la- 
biau ji norėjo išvengti šito stovyklų susirinkimo. 

Paskutinį kelionės vakarą Aila grįžo iš ilgo pasivaikščiojimo su puokšte 


gėlių. Ji pastebėjo, kad žemės lopinėlis prie laužo išlygintas, ir Jondalaras 

piešimo peiliu ten braižo ženklus. Tornekas laikė atlūžusią mamuto kaulo 
plokštelę ir išsitraukęs aštrų peilį studijavo žymes. 

- Štai ir ji, — tarė Jondalaras. — Aila tau geriau už mane paaiškins. Nesu 
tikras, ar sugebėčiau rasti kelią į slėnį iš Liūto stovyklos. Tikrai žinau, kad 
nesugebėčiau iš čia. Pernelyg daug sukiojomės iš kelio. 

— Jondalaras mėgina sudaryti žemėlapį, rodantį, kur yra slėnis, kur tu 
radai ugnies akmenų, - paaiškino Talutas. 

— Vos leidomės į kelionę, visur dairiausi ir nemačiau nė vieno ugnies 
akmens, - pasakė Tornekas. - Kada nors norėčiau ten nukeliauti ir pri- 
rinkti daugiau. Tų, kuriuos turime, amžinai neužteks. Manajame jau visai 
nemažas griovelis. 

— Man sunku nustatyti atstumą, - tarė Jondalaras. - Mes keliavome 
raiti, todėl sunku pasakyti, kiek dienų užtruktų einant pėsčiomis. Be to, 
daug tyrinėjome, stabčiojome, kada sumanę, nesilaikėme jokios logiškos 
krypties. Esu beveik tikras, kad ėjome atgal per upę, kuri teka per jūsų 
slėnį, toliau šiaurėje. Galbūt net ne vieną kartą. Kai ėjome atgal, jau buvo 
beveik žiema, ir dauguma orientyrų pasikeitė. 

Aila padėjo gėles, paėmė piešimo peilį ir pamėgino sugalvoti, kaip nu- 
piešti kelio į slėnį žemėlapį. Pradėjusi brėžti liniją staiga sudvejojo. 

— Nesistenk būtinai nubraižyti iš čia, - padrąsino Talutas. - Geriau 
pagalvok, kaip ten nusigauti iš Liūto stovyklos. 

Susitelkusi Aila suraukė antakius. 

— Suprantu, kad turėčiau parodyti kelią nuo Liūto stovyklos, - atsakė 
ji, - tačiau vis dar nelabai gerai išmanau žemėlapius. Nežinau, ar mokėsiu 
nupiešti. 

— Na, dėl to nesijaudink, - tarė Talutas. - Mums nereikės žemėlapio, 
jei galėsi parodyti kelią. Galbūt grįžę iš vasaros susirinkimo, galėsime ten 
nukeliauti, — tada raudonbarzdis smakru mostelėjo gėlių link. - Ko par- 
nešei šįkart, Aila? 

— Noriu, kad man pasakytumėt. Žinau, kas tai, bet negaliu įvardyti. 

- Žinau, kad ta raudona yra snaputis, — tarė Talutas, — o štai šita — 
aguona. | 

— Dar daugiau gėlių? - pastebėjo ką tik priėjusi Digija. 

— Taip. Ir Talutas pasakė šitų dviejų pavadinimus, - tarė Aila. 


s95 k 


JEAN M. AUEL 


— Pažiūrėkim: štai čia — šilinis viržis, o štai čia bestiebė naktižiedė, — 
dar dvi atpažino Digija ir atsisėdo greta Ailos. - Jau beveik atėjom. Ta- 
lutas sako, jog rytoj pasieksime reikiamą vietą. Vos galiu sulaukti. Rytoj 
pamatysiu Branagą, o tada jau visai netrukus galutinai susijungsim. Net 
nežinau, ar šiąnakt pavyks užmigti. 

Aila nusišypsojo. Digija buvo tokia susijaudinusi, kad buvo sunku atsi- 
laikyti jos entuziazmui. Drauge tai Ailai tik priminė, kad ji taip pat netru- 
kus susijungs. Jondalaro kalbos apie slėnį ir grįžimą į jį atnaujino ilgesingą 
jo troškimą. Ji jį stebėjo stengdamasi, kad nebūtų akivaizdu, ir turėjo toli- 
mą nuojautą, kad jis ją taip pat stebi. Ji vis trumpam susitikdavo jo žvilgsnį 
prieš abiem nusigręžiant. 

— O, Aila, ten tiek žmonių, su kuriais norėsiu tave supažindinti. Taip 
džiaugiuosi, kad mes ketiname susijungti tose pačiose jungtuvių apeigose. 
Tai visada mus vienys. 

Jondalaras atsistojo. 

— Man reikia eiti... ir, a... susitvarkyti miegmaišį, - tarė jis ir nuskubėjo 
šalin. 

Digija stebėjo, kaip Aila nuseka jį akimis, ir buvo kone tikra, kad pa- 
matė suvaldytas ašaras. Ji papurtė galvą. Aila tikrai neatrodė kaip moteris, 
kuri tuojau susijungs ir įkurs naują židinį su mylimu vyru. Nebuvo jokio 


džiaugsmo, jokio jaudulio. Kažko stigo. Kažko, vardu Jondalaras. 


Ryte Liūto stovykla toliau patraukė prieš srovę. Žmonės keliavo ly- 
gumų plokščiakalniu, tačiau kairėje vis išvysdavo švystelint sraunią upę, 
drumzliną nuo ledynų nuotėkio ir plakamo dumblo. Pasiekę išsišakoji- 
mą, vietą, kurioje suteka dvi didelės upės, jie pasuko palei kairiąją atšaką. 
Brastomis besikeldami per du didelius intakus, jie daugumą savo mantos 
sudėjo į valtelę, kurią tuo tikslu pasiėmė. Po to mamutojai nusileido į salpą 
ir keliavo per upės slėnio miškus ir žolėtas pievas. 

Talutas stebėjo lomų ir tarpeklių sistemą aukštame dešiniajame kran- 
te kitapus upės, realųjį kraštovaizdį lygindamas su simboliais išbraižyta 
kaulo lentele, kurios reikšmės Ailai vis dar buvo neaiškios. Priekyje, už 
staigaus vingio, buvo aukščiausias kitos kranto linijos taškas - jis kilo per 
kokius du šimtus pėdų virš vandens. Šiapus platus žolėtas laukas ir miško 
lopinėliai tęsėsi dar kelias mylias. Aila pastebėjo kaulų piramidę su vilko 
kaukole ant viršaus. Keistas akmenų rentinys dryko skersai upę ten, kur 
traukė Talutas. 

Toje vietoje upė buvo plati ir sekli, bet kuriuo atveju būtų pereinama, 
tačiau kažkas viską dar palengvino. Žmonėms pereiti per upę vietoj bras- 
tos akmenų buvo supiltos akmenų, žvirgždo ir kaulų krūvos, o vanduo 
sruvo per tarpus. 

Jondalaras sustojo, norėdamas viską atidžiau apžiūrėti. 

— Koks puikus sumanymas! — pastebėjo jis. - Galima pereiti upę net 
kojų nesušlapus. | 

— Geriausios vietos statyti būstus yra anoje pusėje — tos gilios tuštu- 


mos yra puiki apsauga nuo vėjo. O medžioti geriausia šioje, - paaiškino 

Barzekas. — Šitą kelią potvynis kasmet nuplauna, tačiau Vilko stovykla 
kasmet atstato naują. Atrodo, šiemet jie papildomai pasidarbavo, tikriau- 
siai, kad būtų lengviau svečiams. 

Talutas pajudėjo. Aila pastebėjo, kad Yhaha ypač susijaudinusi, ir pa- 
galvojo, kad arklys nervinasi dėl brastos tako su vandens tarpais per vidurį, 
tačiau kumelė perėjo be jokių nutikimų. 

Vadas pusiaukelė sustojo. 

- Štai čia puiki vieta žvejoti, — pareiškė jis. — Srovė greita, todėl iki čia 
atplaukia net jūrinės lašišos. Taip pat ir eršketai. Ir kitos žuvys, lydekos, 
upėtakiai, šamai, - savo komentarus jis labiausiai skyrė Ailai su Jondalaru, 
nors turėjo omeny ir jaunimą, kuris čia anksčiau nebuvo. Jau praėjo keleri 
metai, kai Liūto stovykla visu būriu viešėjo Vilko stovykloje. 

Kitoje pusėje, Talutui vedant juos link plataus tarpeklio, tikriausiai 
pusės mylios pločio, Aila išgirdo keistą garsą, tarsi garsų gaudimą ar pri- 
slopintą riaumojimą. Jie pamažu kilo į kalvą. Maždaug šešiasdešimt pėdų 
tarpeklio dugną. Aila dirstelėjo į priekį ir išsižiojo. Saugomi stačių sienų, 
maždaug mylios ilgio dauboje buvo patogiai išdėstyti koks pustuzinis 
atskirų apskritų namelių. Vis dėlto Aila aiktelėjo pamačiusi ne apskritas 
žemines. 

Tai buvo žmonės. Gyvenime Aila nebuvo mačiusi šitiekos žmonių. 
Gerokai per tūkstantį žmogystų, daugiau nei trisdešimt stovyklų, suėjo 
į mamutojų vasaros susirinkimą. Visa teritorija buvo užpildyta palapinių. 
Čia buvo keturis ar penkis kartus daugiau žmonių, nei sueidavo į genties 
susirinkimą, ir visi spoksojo į ją. 

Teisingiau, į jos arklius ir Vilką. Jaunasis pilkis pasislėpė jai tarp kojų. 
Jis jautėsi lyg perkūno trenktas, kaip ir Aila. Moteris pajuto Yhaha paniką, 
buvo įsitikinusi, kad ir Lenktynininkas jaučiasi panašiai. Baimė dėl gyvū- 
nų padėjo jai įveikti pačios juntamą baimę pamačius tiek daug žmogiškų 
būtybių. Ji pakėlė akis ir išvydo, kaip Jondalaras įsirėžęs traukia virvę ir 
bando sulaikyti piestu besistojantį Lenktynininką. Išsigandęs berniukas 
sėdėjo tvirtai įsikibęs arklio kaklo. 

— Neze, paimk Raidagą! - šūktelėjo ji. Moteris jau pamatė, kas vyksta, 


ir vargu ar jai reikėjo Ailos raginimo imtis veiksmų. Aila padėjo nulipti 

Mamutai ir apsikabinusi rankomis kumelės kaklą nusivedė ją prie jaunojo 
eržilo, norėdama padėti jam nusiraminti. Vilkas gūrino įkandin. 

— Apgailestauju, Aila. Turėjau pagalvoti, kaip arkliai sureaguos į tokią 
daugybę žmonių, - tarė Jondalaras. 

— Žinojai, kad jų bus šitiek daug? 

— Aš... nežinojau, bet spėjau, kad jų gali būti maždaug tiek par, kiek 
susirenka į zelandoniečių vasaros susirinkimą. 

— Man regis, turėtume įkurti Švendrų stovyklą kur nors nuošaliau, — 
prabilo Tulija. - Gal čia, stovyklavietės pakrašty? Būsim tolėliau nuo vis- 
ko, - kalbėdama ji apsidairė, - tačiau Vilko stovykloje teka upelis ir šiemet 
suka štai čia. 

"Iulija tikėjosi žmonių reakcijos ir nenusivylė. Juos pastebėjo kertančius 
upę ir visi susigrūdo pažiūrėti Liūto stovyklos atvykimo. Tik ji nenujautė, 
kad gyvulius šitaip priblokš pirmasis prisistatymas žmonių kaimenei. 

— O jeigu štai ten, prie sienos? — pasiūlė Barzekas. - Ne itin lygu, ta- 
čiau galime nulyginti. 

— Man tai atrodo puiki vieta. Ar yra prieštaraujančiųjų? — tarė Talutas, 
reikšmingai žiūrėdamas į Ailą. Jiedu su Jondalaru kaip tik vedė gyvūnus ta 
kryptimi, norėdami juos nuraminti. Liūto stovykla pradėjo valyti akme- 
nis, brūzgynus ir lyginti vietą didelei, dvipusei bendrai palapinei. 

Gyventi palapinėje buvo kur kas patogiau, jei naudojami du odos 
sluoksniai. Izoliacinis sluoksnis ir oras per vidurį padėjo sulaikyti šilumą, 
o drėgmė, susikaupdavusi šaltais vakarais, nutekėdavo vidine išorinės odos 
puse ant žemės. Vidinės odos, kurios buvo užkamšytos po vidiniais žemės 
paklotais, kuo puikiausiai saugojo nuo vėjo. Nors nė iš tolo ne toks tvirtas 
kaip Liūto stovyklos žeminė, tai buvo patvaresnis statinys nei viengubų 
sienų nakčiai skirta pastogė, tik dalis visos vasaros palapinės, kurią žmo- 
nės naudojo keliaudami. Savo vasaros namus jie vadino Švendrų stovykla, 
kad atskirtų vasaros namus, kad ir kur pasitaikydavo buvoti, nuo žiemos 
namų. Vis tiek apie save jie galvojo kaip apie priklausančius grupei, vadi- 
namai Liūto stovykla. 

Palapinė buvo padalyta į keturias atskiras kūgiškas sritis, kiekviena su 
atskiru židiniu, paremta tvirtais, lanksčiais jaunais medeliais, nors galė- 


jo ir buvo naudojami mamutų šonkauliai ir kiti ilgi kaulai. Centrinėje, 

didžiausioje dalyje, prisiglaus liūto, lapės ir mamuto židiniai. Kadangi pa- 
lapinė nebuvo tokia erdvi kaip žeminė, pirmiausia ji bus naudojama mie- 
goti, o retai pasitaikydavo, kad visi palapinėje miegotų vienu metu. Kitos 
veiklos, asmeninės, socialinės ir viešos, vyks lauke, todėl įsikūrimas taip 
pat reiškė apibrėžtą teritoriją už palapinės sienų. Buvo svarbi ir Švendrų 
stovyklos pagrindinio virimo židinio vieta lauke. 

Kol Liūto stovykla statė palapinę ir nustatinėjo savo teritorijos ribas, 
kiti susirinkę mamutojai pradėjo atsigauti nuo pirmojo sukrėtimo, ir lai- 
kiną tylą pakeitė susijaudinusių balsų šurmulys. Pagaliau Aila nustatė to 
nuolatinio prislopinto gaudesio šaltinį. Ji prisiminė, kaip triukšminga jai 
atrodė vos atvykus į Liūto stovyklą, kai visi kalba vienu metu. Šįkart tas 
triukšmas buvo daug kartų stipresnis, susiliejo visos minios balsai. 

„Nieko keista, kad Yhaha ir Lenktynininkas taip baidosi“, - galvojo 
Aila.. Nuolatinis žmonių balsų gausmas ir ją vertė baidytis. Ji taip pat ne- 
buvo prie to pripratusi. Genties susirinkimas nebuvo toks didelis, tačiau, 
jei ir būtų buvęs, niekada nebūtų šitaip triukšminga. Jie bendraudami var- 
tojo nedaug žodžių; genties žmonių susirinkimas buvo tylus. O su žmo- 
nėmis, kurie vartoja verbalinę kalbą, išskyrus retus atvejus, stovyklavietėje 
visą laiką buvo triukšminga. Kaip vėjas stepėse, balsai niekada neščiuvo, 
keitėsi tik jų intensyvumas. 

Daug žmonių nuskubėjo pasveikinti Liūto stovyklos, pasiūlė pagalbą 
įrengiant stovyklos vietą ir buvo šiltai pasveikinti. Talutas ir Tulija tarpu- 
savyje reikšmingai susižvalgė. Jie neprisiminė anksčiau turėję tiek daug 
draugų, šitaip troškusių padėti. Padedama Latijos, Jondalaro ir Raneko, 
ir kurį laiką Taluto, Aila įtaisė vietą arkliams. Abu jauni vyrai lengvai dir- 
bo drauge, tačiau kalbėjosi nedaug. Ji atmetė smalsiųjų pasiūlymus padė- 
ti paaiškinusi, kad arkliai drovisi, ir svetimi žmonės gali juos sunervinti. 
Visiems tapo akivaizdu, kad būtent ji valdo gyvūnus, ir tai sužadino dar 
daugiau smalsumo. Žinia apie ją greitai sklido. 

Tolimiausiame stovyklavietės pakrašty, truputį už tarpeklio sienos lin- 
kio, kuris vėrėsi į upės slėnį, jie pastatė savotišką stoginę, pašiūrę iš odos 
palapinės, kurią Aila su Jondalaru naudojo keliaudami dviese. Statinį jie 


parėmė nedideliais medeliais ir tvirtomis šakomis. Ji buvo šiek tiek paslėp- 

ta nuo žvilgsnių žmonių, įsikūrusių lomoje, tačiau vėrėsi vaizdas į upę ir 
nuostabias pievas su medžiais kitapus. 

Jie įsikraustė ir kiek per ankštoje palapinėje įsirenginėjo vietas miegoti, 
kai oficialiai jų pasveikinti atėjo Vilko stovyklos delegacija ir keletas kitų 
mamutojų. Jie buvo šeimininkų stovyklos teritorijoje ir, nors to buvo tiki- 
masi, buvo daugiau nei mandagu pasiūlyti visiems svečiams naudoti Vilko 
stovyklos įprastas žuvingas užtvankas, uogynus, riešutynus, sėklų ir šaknų 
augavietės ir medžioklės žemes. Nors vasaros susirinkimas ir nesitęs visą 
sezoną, tokios didelės grupės priglaudimas savo padarys, todėl buvo bū- 
tina rasti tam tikrą konkrečią teritoriją, kurios derėtų vengti, kad nebūtų 
pereikvotos regiono atsargos. 

Talutas gana nustebo išgirdęs apie pakeistą vasaros susirinkimo vietą. 
Mamutojai paprastai nesusitikdavo namų stovykloje. Paprastai jie pasi- 
rinkdavo kokią nors vietą stepėse ar dideliame upės slėnyje, kur toks dide- 
lis žmonių sambūris geriau prisitaikytų. 

— Didžiosios visų Motinos vardu, sveikiname Liūto stovyklą, — tarė 
liesa žilaplaukė moteris. 

Tulija liko sukrėsta ją pamačiusi. Vadė buvo neįprastai maloni ir itin 
sveikatinga moteris, lengvai prisiimanti savąją atsakomybės dalį, tačiau at- 
rodė, jog per pastarąjį sezoną ji paseno dešimčia metų. 

— Marlija, vertiname jūsų svetingumą. Mutos vardu dėkojame tau. 

— Kaip matau, vėl tai padarėte, - tarė vyras, sveikindamasis suėmęs abi 
Taluto rankas. 

Valesas buvo jaunesnis už seserį, tačiau pirmą kartą Tulija pastebėjo, 
kad jį taip pat pakeitė laiko ženklai. Dėl to ji staiga ėmė suvokti ir savo 
mirtingumą. Ji visada manė, kad Marlija ir Valesas yra panašaus amžiaus 
kaip ji. 

— Manau, tai yra jūsų didžiausia staigmena, - toliau kalbėjo Valesas. — 
Kai Toranas atbėgo šūkaudamas kažką apie per upę einančius su jumis 
arklius, visi išėjo pažiūrėti. O paskui kažkas pastebėjo vilką... 

— Neprašome jūsų dabar apie tai pasakoti, - tarė Marlija, - nors, turiu 
pripažinti, smalsu. Tiesiog teks pernelyg dažnai kartotis. Kuo puikiausiai 


galime palaukti iki vakaro, tada papasakosite visiems iš karto. 

- Žinoma, Mazlija teisi, - pritarė Valesas, nors buvo pasiruošęs tuojau 
pat išklausyti pasakojimo. Jis taip pat pastebėjo, kad jo sesuo atrodo ypač 
pavargusi. Jis baiminosi, jog tai bus jos paskutinis vasaros susirinkimas. 
Štai kodėl jis sutiko būti šeimininkas, kai iš pradžių išrinktą vietą nuplovė 
pasikeitusi upės vaga. Šį sezoną reikės perduoti lyderystę. 

— Prašom naudotis viskuo, ko tik prireiks. Ar patogiai įsikūrėte? Ap- 
gailestauju, kad esate taip toli, tačiau susivėlinote. Nebuvau tikra, kad aps- 
kritai pasirodysite, - kalbėjo Marlija. 

- Ėjome aplinkiniu keliu, - paaiškino Tulija, - tačiau čia geriausia vie- 
ta. Geriau gyvūnams. Jie nepratę prie tokios daugybės žmonių. 

— Norėčiau sužinoti, kaip jie priprato prie vieno! — atsišaukė balsas. 
Tulijos akys sužibo pamačius aukštą jaunuolį, tačiau Digija puolė prie jo 
pirma. 

- Tarnegai! Tarnegai! — suriko ir puolė jo apkabinti. Už jos išsirikiavo 
visi kiti tauro židinio žmonės. Jis apkabino motiną, paskui Barzeką, visų 
akyse blizgėjo ašaros. Tada dėmesio išsireikalavo Druvezas, Brinanas ir 
Tusija. Jis apglėbė rankomis abu berniukus, apkabino juos, pastebėjo, kad 
jie ūgtelėjo, tada pakėlė ant rankų Tusiją. Po abipusio pasiglebėsčiavimo ir 
kutenimo, virtusio smagiais pasikikenimus, Tarnegas ją nuleido. 

— Tarnegai! - nugriaudėjo Talutas. 

— Talutai, senas meškine! - tokiu pat galingu balsu atsišaukė jaunuolis 
ir abu vyrai apsikabino. Buvo matyti stiprus šeimyninis panašumas — jis 
buvo kone toks pat lokys kaip ir jo dėdė, tačiau Tarnegas iš motinos pa- 
veldėjo tamsesnį gymį. Jis pasilenkęs pasitrynė skruostais su Neze, paskui 
šelmiškai išsišiepęs apsikabino apkūnią moteriškaitę ir ją pakėlė. 

— Tarnegai! Ką darai? Paleisk mane, - plūdosi ta. 

Jis švelniai nuleido ją ant žemės ir mirktelėjo. 

— Dabar jau žinau, kad esu toks pat šaunuolis kaip tu, Talutai, - tarė 
Tarnegas ir garsiai nusikvatojo. — Ar žinai, kaip seniai svajojau šitaip pasi- 
elgti? Vien tam, kad įrodyčiau, jog galiu? 

— Nebuvo būtina... - pradėjo Nezė. 

Talutas atrkragino galvą ir garsiai nusikvatojo. 

— Reikia šio to daugiau, jaunuoli. Kai galėsi prilygti man pataluose, 


būsi toks pat šaunuolis. 

Nezė numojo ranka bandydama apginti savo orumą ir tik žiūrėjo į savo 
meškiną purtydama galvą, švelniai susierzinusi. 

— Kas tokio yra tuose vyruose, kad seniai sugalvoja įrodinėti, jog tebėra 
jauni? — pastebėjo ji. - Na, bent jau aš galėsiu pailsėti, - ji sugavo susido- 
mėjusį Ailos žvilgsnį. 

* — Nesilažinčiau! - atkirto Talutas. - Nesu toks senas, kad vis dar ne- 
galėčiau išsivalyti kelio prie savo židinio liūtės vien dėl to, kad valau kitų 
nuosėdas. 

— Hmm, - Nezė truktelėjo pečiais ir nusisuko nesivargindama atsa- 
kyti. 

Aila stovėjo greta abiejų arklių ir prie savęs laikė Vilką, kad jis neurgztų 
ir negąsdintų žmonių. Visą sceną ji stebėjo didžiai susidomėjusi, įskaitant 
ir aplinkinių žmonių reakcijas. Danugas su Druvezu arrodė šiek tiek sutri- 
kę. Nors jie neturėjo patirties, suprato, kokia tema kalbama. Labai dažnai 
tai jiems neduodavo ramybės. Tarnegas su Barzeku buvo išsišiepę iki ausų. 
Latija išraudo ir pabandė pasislėpti už Tulijos, kuri savo povyza bylojo, 
kad tokios paikystės jos neliečia. Dauguma žmonių atlaidžiai šypsojosi, 
netgi Jondalaras, pastebėjo Aila, ir tai ją nustebino. Ji anksčiau svarstė, ar 
Jondalaro elgesio jos atžvilgiu priežastys neturi ko bendra su skirtingais 
papročiais. Galbūt, kitaip nei mamutojai, zelandoniečiai nemanė, kad 
žmonės turi teisę pasirinkti partnerius. Dabar neatrodė, kad jis žiūrėtų į 
tai nepalankiai. 

Nezei einant į palapinę Aila pastebėjo, jog jos lūpose taip pat žaidžia 
išmanėliška šypsenėlė. 

— Tai nutinka kasmet, - pusiau šnibždomis mestelėjo ji. - Jis iškelia 
didelę sceną, visiems puikuojasi, koks šaunuolis yra, pirmas kelias dienas 
netgi susiranda kitą pakaitalą ar porą, nors visada ieško panašių į mane, 
šviesių ir apkūnių. Paskui, kai galvoja, kad niekas nebepastebės, su džiaugs- 
mu didumą naktų leidžia Švendrų stovykloje ir nebūna laimingas, jei nėra 
manęs. 

— O kurtu būni? 

- Kas žino? Šitokio dydžio susirinkime, net nors visus pažįsti, ar bent 
jau visas stovyklas, visų nepažįsti labai gerai. Kiekvienais metais atsiranda 


kas nors, ką norisi geriau pažinti. Nors, pripažįstu, pakankamai dažnai tai 

būna kita moteris su augančiais vaikais ir naujas mamutienos ruošimo bū- 
das. Kartais koks vyras krinta man į akį arba aš jam, tačiau netrimituoju 
apie tai. Nieko tokio, kad Talutas giriasi, tačiau jei tiesa paaiškėtų, nema- 
nau, kad jam patiktų, jei aš girčiausi. 

— Todėl tu nesigiri, - tarė Aila. 

— Tai visai nesunku padaryti, kad išsaugotum harmoniją ir geranoriš- 
kumą prie židinio... Ir, na, jam įsiteiktum. 

— Tu tikrai jį myli, tiesa? 

— Tą seną lokį! - puolė prieštarauti Nezė, paskui nusišypsojo, o akyse 
atsirado švelnumo. - Iš pradžių visko buvo, pati žinai, koks jis gali būti 
triukšmingas, tačiau niekada neleidau jam išmušti savęs iš pusiausvyros 
arba užčiaupti. Manau, tai jis manyje ir vertina. Talutas gali žmogų per- 
laužti per pusę, jei norėtų, tačiau tai ne jo būdui. Kartais supyksta, tačiau 
jame nėra žiaurumo. Niekada nesužeistų silpnesnio už save, vadinasi, be- 
veik nieko! Taip, aš jį myliu, o kai myli žmogų, nori elgtis taip, kad jam 
patiktų. 

— Ar tu... neitum su kitu vyru, kuris tau krito į akį, netgi jei norėtum, 
jei taip jam patiktų? 

— Mano amžiuje tai nesunku, Aila. Tiesą sakant, jei tiesa paaiškėtų, ne- 
turėčiau itin kuo didžiuotis. Kai buvau jaunesnė, vis dar laukdavau vasaros 
susirinkimų dėl kelių naujų veidų ir linksmų žaidimų. Ir netgi kailiuose 
pasivoliodavau kartkartėmis, tačiau dėl vieno Talutas, mano manymu, 
teisus. Nedaug yra vyrų, galinčių jam prilygti. Ne dėl visų nukrypimų, ku- 
riuos jis skaičiuoja, tačiau dėl to, kad jam rūpi, kaip jis tai daro. 

Aila supratingai linktelėjo. Paskui svarstydama susiraukė. O ką daryti, 
jei yra du vyrai, ir abu rūpinasi? 

— Jondalarai! 

Aila pakėlė akis; kai išgirdo nepažįstamą balsą šūktelint jo vardą. Pa- 
matė, kaip jis nusišypso, nužingsniuoja prie moters ir šiltai su ja pasisvei- 
kina. 

— Tai tu vis dar su mamutojais? Kur tavo brolis? — teiravosi galingai 
atrodanti, ne aukšta, bet raumeninga moteris. 

Jondalaro kakta iš skausmo susiraukšlėjo. Iš moters išraiškos Aila pa- 


matė, kad ji viską suprato. 

— Kaip tai nutiko? 

— Liūtė nugvelbė jo grobį, tai jis nusivijo ją į guolį. Jos pora jį užpuolė, 
o mane sužeidė, - kuo trumpiau nusakė Jondalaras. 

Moteris užjaučiamai palingavo galvą. 

- Sakai, buvai sužeistas. Kaip pavyko išsikapstyti ? 

Jondalaras dirstelėjo į Ailą ir pamatė, kad ji juos stebi, tad pasivedėjo 
moterį artyn. 

— Aila, čia yra Bresija iš mamutojų, Gluosnių stovyklos vadė... Tiksliau, 
Vapičių stovyklos. Talutas minėjo, kad taip vadinasi jūsų žiemos stovykla. 
Čia Aila iš mamutojų, Liūto stovyklos mamuto židinio dukra. 

Bresija buvo užklupta netikėtai. Mamuto židinio dukra! Iš kur ji atsi- 
rado? Praėjusiais metais Liūto stovykloje jos nebuvo. Aila netgi ne mamu- 
tojų vardas. 

— Bresija, - pakartojo Aila. - Jondalaras man apie tave pasakojo. Tu esi 
ta, kuri išgelbėjo jį ir jo brolį iš Didžiosios Motinos Upės slanksmėlio, tu 
esi Tulijos draugė. Malonu susipažinti. 

„Tikrai ne mamutojiškas akcentas, ir ne sangėjų, - galvojo Bresija. - Taip 
pat ir ne Jondalaro akcentas. Nesu tikra, ar tai apskritai akcentas. Ji tikrai 
kalba mamutojiškai labai puikiai, tačiau keistai nuryja kai kuriuos žodžius. 

— Man taip pat malonu susipažinti... Aila, sakei? - pasitikslino Bresija. 

- Taip, Aila. 

— Koks neįprastas vardas, - neišgirdusi jokių paaiškinimų Bresija kal- 
bėjo toliau. - Atrodo, tu esi ta, kuri, a... prižiūri tuos... gyvūnus, - staiga jai 
toptelėjo, kad ji gyvenime nėra buvusi taip arti gyvų žvėrių, bent jau tokių, 
kurie stovėtų ramiai ir nemėgintų sprukti. 

— Taip yra todėl, kad jie jai atsiliepia, - nusišypsojęs paaiškino Jonda- 
laras. 

— O ar ne tave esu mačiusi su vienu iš jų? Turiu pripažinti, užklupai 
mane netikėtai, Jondalarai. Su tais drabužiais vieną akimirką pamaniau, 
kad tu Darnevas. Kadangi vedei arklį, pamaniau, kad arba man vaidenasi, 
arba Darnevas grįžo iš dvasių pasaulio. 

— Apie gyvūnus mokausi iš Ailos, - paaiškino Jondalaras. - Tai ji iš- 
gelbėjo mane ir nuo urvinio liūto. Patikėk manimi, ji moka elgtis su gy- 

— Akivaizdu, - nesiginčijo Bresija, šį kartą nudelbusi akis į Vilką, kuris 
nebeatrodė toks nervingas, nors jo budrus dėmesingumas nežadėjo nieko 
gera. — Ar todėl ji buvo įdukrinta prie mamuto židinio? 

— Tai viena iš priežasčių. 

Bresija pataikė kaip pirštu į akį spėdama, kad mamutojų Liūto stovykla 
Ailą įdukrino neseniai. Jondalaro atsakymas jos spėjimus patvirtino. Vis 
dėlto tai neatsakė į klausimą, iš kur ji atsirado. Dauguma žmonių pada- 
rė prielaidą, kad ji pasirodė su aukštu šviesiaplaukiu, galbūt židinio pora, 
arba yra jo sesuo. Vis dėlto Bresija žinojo, kad Jondalaras jų teritorijoje 
pasirodė tik su broliu. Kur jis rado šitą moterį? 

— Aila! Kaip smagu vėl tave matyti! 

Ji atsisuko ir pamatė Branagą su Digija prie šono. Jie šiltai apsikabino, 
pasitrynė skruostais. Nors ji matė jaunuolį tik kartą, atrodė, jog tai senas 
draugas. Kaip buvo smagu tame susirinkime nors ką nors pažinoti! 

— Mama nori, kad ateitum ir susipažintum su Vilko stovyklos vadu ir 
vade, - tarė Digija. 

— Žinoma, - nesiginčijo Aila tikrai apsidžiaugusi, kad atsirado dingstis 
pasprukti nuo akylosios Bresijos. Aila pastebėjo, kaip smarkiai dirba mo- 
ters protas, kaip atsiskleidžia sukti jos spėjimai, ir greta jos jautėsi truputį 
nesmagiai. — Jondalarai, ar pabūsi čia su arkliais? — ji pastebėjo, kad su 
Branagu ir Digija atėjo keletas kitų žmonių ir artinasi prie gyvūnų. - Jiems 
viskas dar nauja, jie bus laimingesni, jei netoliese bus bent vienas pažįsta- 
mas žmogus. Kur Raidagas? Jis galėtų prižiūrėti Vilką. 

— Viduje, - atsakė Digija. 

Aila atsisuko pažiūrėti ir pamatė berniuką droviai stovintį prie įėjimo. 

— Tulija nori, kad susipažinčiau su vade. Ar prižiūrėsi Vilką? - ženklais 
ir žodžiais tarė Aila. 

— Pažiūrėsiu, - ženklais atsakė jis ir apsupusią žmonių minią nužvelgė 
kiek nuogąstaudamas. Raidagas lėtai atėjo, tada atsisėdo greta Vilko ir jį 
apkabino. 

— Tik pažiūrėk! Ji kalbasi net su plokščiagalviais. Jai puikai sekasi su 
gyvuliais! — iš minios pasigirdo pašaipus balsas. Keletas žmonių nusijuo- 
kė. 


Aila apsisuko ir sužaibavo akimis ieškodama kalbėjusiojo. 

— Sujais kalbėtis gali bet kas, galima ir su akmeniu kalbėtis, svarbiausia, 
kad jie atsakytų, - antra kito žmogaus pastaba sukėlė dar daugiau juoko. 

Aila pasisuko ta kryptimi kone springdama, tokia pikta, kad vos galėjo 
kalbėti. 

— Ar kažkas mėgina pasakyti, kad šitas berniukas yra gyvulys? — pra- 
bilo labiau pažįstamas balsas. Aila susiraukė pamačiusi į priekį žengiant 
Liūto stovyklos atstovą. 

— Aš sakau, Frebekai. Argi ne? Jis nesupranta, ką aš sakau, plokščiagal- 
viai yra gyvuliai, pats ne kartą tai kartojai. 

— O dabar sakau, kad klydau, Čalegai. Raidagas puikiai supranta vis- 
ką, ką sakai, ir visai nesunku sulaukti jo atsakymo. Tiesiog turi išmokti jo 
kalbos. 

— Kokios dar kalbos? Plokščiagalviai nekalba. Kas tau pripaistė tokių 
nesąmonių? 

— Ženklų kalba. Jis kalba rankomis, - tarė Erebekas. Pasigirdo visuo- 
tinis pašaipus juokas. Aila stebėjo vyrą dabar jau susidomėjusi. Frebekui 
nepatikdavo, kai iš jo juokdavosi. 

— Nenori, netikėk, - truktelėjęs pečiais jis pasisuko eiti, tarsi visai ne- 
rūpėtų, o paskui atsisuko į vyrą, kuris pašiepė Raidagą. - Dar šį tą tau 
pasakysiu. Jis gali kalbėtis ir su vilku, ir jei pasakys vilkui tave pulti, nesila- 
žinčiau dėl tavo galimybių laimėti. 

Čalegui nė nenutuokiant Frebekas ženklais šį tą parodė berniukui - 
rankų judesiais, kurie nepažįstamiesiems nieko nereiškė. Raidagas savo 
ruožtu pasiteiravo Ailos. Visa Liūto stovykla stebėjo, mėgaudamasi žino- 
jimu, kas vyksta, nes suprato slaptąją kalbą. Jie galėjo kalbėti visų šių žmo- 
nių akivaizdoje šiems nė nenutuokiant, kas aptarinėjama. 

"Nė neatsisukęs Frebekas kalbėjo toliau: 

— Kodėl tau jiems neparodžius, Raidagai? 

Staiga vilkas jau nebesėdėjo taikingai vaiko apkabintas. Sklandžiu 
šuoliu jis atsidūrė prie replikas laidžiusio vyro, pašiaušė nugaros gaurus, 
iššiepė dantis ir grėsmingai urzgė. Tai išvydus visiems žiūrovams plau- 
kai ant sprando pasišiaušė. Vyro akys išsprogo ir jis persigandęs atšoko. 
Dauguma šalia jo buvusių žmonių taip pat atšoko, tačiau Calegas traukėsi 


toliau. Raidagui davus ženklą Vilkas ramiai grįžo į savo vietą ir atsitūpė 

greta berniuko. Rodės, jis visai patenkintas savimi, kelis kartus apsisuko, 
atsigulęs padėjo galvą ant letenų ir stebėjo Ailą. 

Rizikinga, nusprendė sau Aila. Vis dėlto Raidago duotas signalas ne- 
reiškė „pulti“. Šitą žaidimą vaikai dažnai žaisdavo su vilku, staigaus ap- 
simestinio užpuolimo žaidimą, kurį tarpusavyje žaidžia jauni vilkiukai. 
Vilkas buvo išmokytas nekąsti. Aila panašius signalus pasitelkdavo me- 
džioklės išvykose norėdama, kad vilkas pabaidytų gyvūnėlius. Nors kartais 
jis galiausiai užpuldavo ir pats nugalabydavo žvėrelį, tai nebuvo ženklas iš 
tikrųjų ką nors užpulti. Vilkas to žmogaus nė nepalietė. Jis tik liuoktelėjo 
jo link. Tačiau galėjo ir užpulti. 

Aila žinojo, kaip niršiai vilkai gina savo teritoriją ir savo gaują. Jie žudo, 
kad apgintų saviškius. Vis dėlto stebėdama Vilką grįžtantį ji mintijo, kad, 
jei vilkai geba juoktis, tai jis juokėsi. Ji niekaip negalėjo išmesti iš galvos 
jausmo, kad žvėris suprato, kas vyksta; buvo sumanyta blefuoti, ir jis tiks- 
liai žinojo, kaip tai padaryti. Tai nebuvo tiesiog apsimestinis užpuolimas, 
jo judesiuose nebuvo nieko žaisminga. Jis rodė visus ženklus, kad puola. 
Paprasčiausiai laiku sustojo. Staigus pasirodymas daugybei žmonių jau- 
nam vilkui buvo sudėtingas, tačiau jis puikiai prisiderino. O išraiška to 
žmogaus veide rodė, kad rizikuoti vertėjo. Raidagas ne gyvulys! 

Branagas atrodė kiek sukrėstas, tačiau Digija plačiai šypsojosi, kai jie 
priėjo prie Tulijos ir Taluto bei dar vienos poros. Aila buvo oficialiai pri- 
statyta šeimininkų stovyklos vadų porai ir akimirksniu suprato, ką žinojo 
visi kiti. Marlija smarkiai sirgo. Ji netgi neturėtų čia stovėti, galvojo Aila, 
mintyse rinkdama jai vaistus ir ruošdama preparatus. Matydama jos odos 
spalvą, akių išvaizdą, odos ir plaukų tekstūrą Aila svarstė, ar kas nors jai 
galėtų padėti. Ji jautė tos moters stiprybę; ji lengvai nepasiduos. Tai gali 
būti svarbiau už vaistus. 

— Neblogas pasirodymas, Aila, - tarė Marlija, pastebėjusi įdomią jos 
kalbos keistenybę. - Tu ar berniukas valdėte vilką? 

— Nežinau, - šypsodamasi atsakė Aila. - Vilkas reagavo į signalus, ta- 
čiau mes abu juos davėme. 

— Vilkas? Sakai taip, tarsi tai būtų vardas, - pastebėjo Valesas. 

— Tai ir yra vardas. 


— Arir arkliai turi vardus? — pasiteiravo Marlija. 
J 


Į 608 


MAMUTŲ MEDŽIOTOJAI 


— Kumelė vardu Yhaha, - Aila tiksliai atkartojo arklio žvengimą, o 
Yhaha jai atsakė. Tai sukėlė žmonių šypsenas, tačiau kiek nervingas. — 
Dauguma žmonių taria tiesiog Yhaha. Eržilas yra jos vaikas. Jondalaras 
praminė jį Lenktynininku. Tai zelandoniečių kalbos žodis, reiškiantis tą, 
kuris mėgsta greitai bėgti ir pralenkti kitus. 

| Marlija linktelėjo. Aila akimirką įdėmiai žvelgė į moterį, o tada atsisu- 
ko į Talutą. 

— Labai pavargau įrenginėdama tą vietą arkliams. Matai tą rąstą? Gal 
galėtum atnešti, kad galėčiau atsisėsti ? 

Akimirką didysis vadas visiškai apstulbo. Tai buvo Ailai visiškai ne- 
būdinga. Ji paprasčiausiai nebūtų tokio dalyko prašiusi, ypač pokalbio su 
šeimininkų stovyklos vadais viduryje. Jei kam nors reikia vietos atsisėsti, 
tai Marlijai. Tada jam ir paaiškėjo. Na, žinoma! Kodėl jis pats apie tai ne- 
pagalvojo anksčiau? Jis nedelsdamas nuskubėjo ir pats atnešė rąstą. 

Aila atsisėdo. 

— Tikiuosi, jūs nieko prieš. Kodėl tau neatsisėdus greta, Marlija? 

Marlija atsisėdo truputį drebėdama. Ji nusišypsojo. 

— Dėkui tau, Aila. Neplanavau ilgai čia stovėti. Kaip supratai, kad man 
svaigsta galva? 

— Ji gydytoja, - paaiškino Digija. 

— Kvieslė ir gydytoja? Koks neįprastas derinys. Nieko keista, kad jos 
panoro mamutos židinys. 

— Norėčiau šį tą tau paruošti, jei vartotum, - tarė Aila. 

Dabar, kol dar visai nenukrypome nuo temos, norėčiau užduoti vieną 
klausimą. Ar buvai tikra, kad vilkas nesužeis to žmogaus? 

Aila akimirką pacylėjo. 

— Ne. Nebuvau. Jis vis dar labai jaunas, ne visada visiškai patikimas. Vis 
dėlto manau, jog buvau pakankamai arti, kad sustabdyčiau puolimą, jei jis 
pats nebūtų laiku sustojęs. 

Mazlija linktelėjo. 

— Ir žmonės ne visada visiškai patikimi; nesitikiu, kad gyvūnai tokie 


būtų. Jei būtum atsakiusi kitaip, nebūčiau tavimi patikėjusi. Supranti, vos 

atsigavęs Čalegas ims skųstis, kad išsaugotų orumą. Jis iškels šį klausimą 
brolių taryboje, o jie perduos mums. 

— Mums? 

— Seserų tarybai, - paaiškino Tulija. - Seserys yra galutinė valdžia. Jos 
arčiau Motinos. 

— Džiaugiuosi, kad čia buvau ir viską mačiau. Dabar nereikės nerimau- 
ti, kaip atskirti prieštaringus pasakojimus, kuriais nuo pat pradžių sunku 
vilką. — Jie atrodo visiškai normalūs gyvūnai, ne dvasios ir ne stebuklingi. 
Pasakyk man, ką gyvūnai ėda, kai būna su tavimi, Aila? Jie ėda? 

— Tą patį, ką visada. Vilkas ėda daugiausia mėsą, žalią arba virtą. Jis 
tarsi dar vienas žmogus namuose, paprastai ėda tą, ką aš valgau, netgi dar- 
žoves. Kartais jam ką sumedžioju, tačiau jam neblogai sekasi pačiam gau- 
dyti peles ir smulkius gyvūnėlius. Arkliai ėda žolę ir grūdus. Svarsčiau juos 
nuvesti į tą pievą kitapus upės ir kuriam laikui palikti. 

Valesas dirstelėjo skersai vandenų, paskui į Talutą. Aila suprato, kad jis 
galvoja. 

— Nesmagu taip sakyti, Aila, tačiau gali būti pavojinga palikti juos ten 
vienus. 

— Kodėl? - pasiteiravo ji su lengva panika balse. 

— Dėl medžiotojų. Jie atrodo kaip bet kurie kiti arkliai, ypač kume- 
lė. Tamsus jauniklio kailis gana neįprastas. Galėtume paskleisti žinią, kad 
niekas nemedžiotų rudų arklių, ypač jei jei atrodo labai draugiški. Tačiau 
tas kitas... kone visi stepių arkliai tokio plauko, ir nežinau, ar galima prašy- 
ti žmonių nemedžioti arklių. Kai kuriems tai skaniausia mėsa, - paaiškino 
Valesas. 

— Tada aš turėsiu eiti su ja, - tarė Aila. 

— Negali! - šūktelėjo Digija. - Viską pražiopsosi. 

— Negaliu leisti niekam jos skriausti, - atsakė Aila. - Na ir kas, kad 
pražiopsosiu. 

— Būtų taip pat blogai, — tarė Tulija. 

— Negali nieko sugalvoti? - nusiminė Digija. 

— Ne... jeigu tik ji būtų irgi ruda, - tarstelėjo Aila. 

— Ką gi, tai kodėl nepadarom jos rudos? 

— Rudos? Kaip? 

- Jei sumaišytume kiek dažų, kaip odai, ir įtrintume? 

Aila akimirką svarstė. 

— Nemanau, kad pavyks. Puiki mintis, Digija, tačiau bėda ta, kad nu- 
rudinus nebus itin didelio skirtumo. Netgi Lenktynininkui yra pavojaus. 
Rudi arkliai vis tiek atrodo kaip arkliai, o jei kas nors medžioja arklius, 
nebus lengva prisiminti nežudyti rudų. 

- Tiesa, - nesiginčijo Talutas. - Medžiotojai galvoja apie medžioklę, o 
du rudi arkliai, kurie nesibaido žmonių, yra nepaprastai geri taikiniai. 

— O jeigu kokia kita spalva, tarkim... raudona? Kodėl nepadarius Yha- 
ha raudonu arkliu? Ryškiai raudonu arkliu. Tada ji tikrai išsiskirtų. 

Aila galvojo. 

— Man nepatinka mintis apie jos pavertimą raudonu arkliu, Digija. Ji 
atrodys taip keistai. Nors mintis nebloga. Visi suprastų, kad ji nepaprastas 
arklys. Manau, turėtume tai padaryti, tačiau ryškiai raudonas arklys... Pa- 
lauk! Turiu kitą sumanymą, - Aila nuskubėjo į palapinę, ant miego kailių 
išvertė kelioninį krepšį ir kone pačiame dugne rado tai, ko ieškojo. Ji išbė- 
go iš palapinės, laikydama tą daiktą rankose. 

— Pažvelk, Digija! Prisimeni? - Aila išskleidė ryškiai raudoną odą, ku- 
rią pati nudažė. — Taip ir nesugalvojau, ką iš jos pasiūti. Man tiesiog patiko 
spalva. Galiu užrišti tai Yhaha, kai ji ganysis pievoj viena. 

— Tikrai ryškiai raudona! - šypsodamasis palingavo galvą Valesas. — 
Man regis, pasiseks. Visi ją pamatę supras, kad tai ypatingas arklys, ir ti- 
kriausiai neskubės medžioti, netgi nieko negirdėjęs. Šivakar pranešime, 
kad negalime medžioti arklio su raudonu dangalu ir rudžio, kuris ganosi 
kartu. 

— Nepakenktų ką nors užrišti ir Lenktynininkui, - pastebėjo Talu- 
tas. - Nebūtinai tokio ryškaus, tačiau ką nors žmogaus gaminto, kad kie- 
kvienas, kuris prieis pakankamai arti, kad galėtų sviesti ietį, suprastų, jog 
jie nepaprasti. 

— Aš siūlyčiau, — įsiterpė Marlija, - kadangi ne visi žmonės visiškai 
patikimi, kartais sakymo nepakanka. Gal būtų išmintinga jums ir jūsų 
Mamutai sugalvoti kokį draudimą nežudyrti šių arklių? Geras prakeiksmas 

— Visada galima pasakyti, kad Raidagas pasiųs Vilką pulti kiekvieno, 
kas nuskriaus arklius, - tarė Branagas šypsodamasis. - Ta istorija turbūt 
jau sklinda iš lūpų į lūpas ir sulig kiekvienu pasakojimu darosi įspūdin- 
gesnė. 

— Gal ir ne tokia prasta mintis, - tarė Marlija stodamasi, - bent jau 
galima paskleisti kaip gandą. 

Jie stebėjo nueinančius Vilko stovyklos vadus. Liūdnai palingavusi gal- 
vą Tulija nuėjo į palapinę. Talutas nusprendė eiti ir išsiaiškinti, kas organi- 
zuoja varžybas, kad pasiūlytų iečių mėtyklių rungtį, ir stabtelėjo šnektelti 
su Bresija ir Jondalaru. Visas trejetas nuėjo drauge. Digija su Branagu kar- 
tu su Aila nuėjo prie arklių. 

— Tiksliai žinau žmogų, kuriam pavesti skleisti gandus, - tarė Brana- 
gas. — Aplink jau sklando pasakojimai, tad jei žmonės visiškai ir netikės, 
manau, vengs arklių. Nemanau, jog kas norės rizikuoti, kad Raidagas už- 
siundytų vilką. Ketinau paklausti, kaip Raidagas susiprato duoti ženklą 
vilkui? 

Digija nustebusi pažvelgė į vyrą, kuriam pasižadėjo. 

— Spėju, nežinai, tiesa? Nežinau, kodėl pamaniau, jeigu aš Žinau, tai ir 
tu turėtum žinoti. Frebekas neišsigalvojo kažko, kad apgintų Liūto stovy- 
klą. Jis kalbėjo tiesą. Raidagas supranta viską, ką visi sako. Visada suprato. 
Mes tik to nežinojom, kol Aila neišmokė mūsų ženklų kalbos, kad galė- 
tume ir jį suprasti. Kai Frebekas apsimetė, kad nueina, jis kažką pasakė 
Raidagui, o Raidagas pasiteiravo Ailos. Mes visi supratome, ką jie sako, 
todėl žinojome, kas nutiks. 

— Ar tai tiesa? — teiravosi Branagas. - Jūs kalbėjotės tarpusavyje ir nie- 
kas to nesuprato! - jis nusijuokė. - Na, jei ketinu perprasti Liūto stovy- 
klos staigmenas, tikriausiai turėčiau taip pat mokytis šios slaptos kalbos. 

— Aila, - šūktelėjo Krosija, eidama iš palapinės. Jie stabtelėjo ir palau- 
kė, kol moteris prisivijo. - Tulija ką tik man papasakojo, ką ketini daryti, 
kad pažymėtum arklius, - tarė ji besiartindama. - Sumanymas puikus, ir 
raudona išsiskirs ant šviesaus plauko arklio, tačiau tu neturi dviejų ryškiai 
raudonų odų. Kai tvarkiausi daiktus, radau šį tą, ką norėčiau, kad turė- 
tum, - ji išvyniojo visai neseniai atrištą gniutulą, išėmė sulankstytą odą ir 


krestelėjusi ją išskleidė. 

— O, Krosija! - šūktelėjo Aila. - Kaip gražu! 

Aila giliai įkvėpė nustebinta kreidos baltumo odos apsiausto, dekoruo- 
to subtiliais besikartojančias trikampiais išdėstytais mamutų ilčių karoliu- 
kais ir raudonąja ochra dažytais dygliakiaulių spygliais, prisiūtais į kairę 
pusę krypstančių spiralių ir zigzagų raštu. 

* Pamačiusios tokį susižavėjimą Krosijos akys nušvito. Siūdama tuniką 
Aila suprato, kaip sudėtinga išbalinti odą. 

— Tai Lenktynininkui. Man regis, balta prie jo tamsiai rudo plauko 
puikiai matysis. 

— Krosija, šita oda tam per graži. Ji išsiteps ir sudulkės, o jei jis sumanys 
su ja pasivolioti, nubyrės visos puošmenos. Negaliu leisti, kad Lenktyni- 
ninkas nešiotų tai laukuose, - tarė Aila. 

Krosija griežtai ją nudelbė. 

— Jei kas nors medžios arklius ir pamatys rudą arklį su baltu dekoruotu 
dangalu ant nugaros, kaip manai, tikėtina, kad medžiotojas nukreips į jį 
ietį ? 

— Ne, bet tu pernelyg daug darbo įdėjai į šią odą, kad leistum ją sunio- 
koti. 

— Darbo įdėjau prieš daugelį metų, - atsakė Krosija, jos veido išraiška 
sušvelnėjo, ir su migla akyse ji pridūrė: - Ją dariau savo sūnui, Fralijos bro- 
liui. Niekada nesugebėjau jos niekam atiduoti. Nebūčiau ištvėrusi maty- 
dama, kaip kažkas kitas ją dėvi, o išmesti nenorėjau. Tampiausi su savimi 
iš vienos vietos į kitą, nenaudingą odos gabalą, iššvaistytą darbą. Jei ši oda 
padės apsaugoti gyvūną, ji nebebus nenaudinga, darbas įgis šiokią tokią 
vertę. Noriu, kad ją paimtum už tai, ką davei man. 

Aila paėmė siūlomą paketą, tačiau atrodė sutrikusi. 

— Kaaš tai daviau, Krosija? 

— Tai nesvarbu, — staiga nukirto senoji. - Tiesiog paimk. 

Frebekas, skubantis į palapinę, pakėlė galvą, pamatė jas besišnekančias 
ir nusišypsojo. Jis buvo patenkintas savimi. Moterys jam taip pat nusišyp- 
sojo. | 

— Aš labai nustebau, kai Frebekas ėmė ginti Raidagą, - pakomentavo 
Branagas. - Būčiau manęs, kad jis bus paskutinis, tai padarysiantis. 

- Jis labai pasikeitė, — tarė Digija. - Jam vis dar patinka ginčytis, tačiau 


nebe taip piktybiškai. Kartais jis panūsta įsiklausyti. 

— Na, jis niekada nebijojo žengti į priekį ir išsakyti savo nuomonę, — 
pastebėjo Branagas. 

— Galbūt taip ir buvo, - tarė Krosija. - Niekada nesupratau, ką Fralija 
jame įžvelgė. Viską išbandžiau, kad tik atkalbėčiau ją nuo tos sąjungos. 
Jis nieko neturėjo pasiūlyti. Jo motina neturėjo statuso, jis neturėjo jokių 
ypatingų gebėjimų, man atrodė, kad ji save pasmerkia... O galbūt vien tik 
įžūlumas prašyti bylojo jo naudai, ir jis tikrai jos norėjo. Spėju, kad visą 
laiką reikėjo pasikliauti jos sveika nuovoka, šiaip ar taip, ji mano duktė. 
Vien dėl to, kad kažkieno prasta kilmė, nereiškia, kad žmogus nenorės 
tobulėti. 

Branagas dirstelėjo į Digiją, paskui pro Krosijos galvą pažvelgė į Ailą. 


Jo nuomone, senoji pasikeitė dar labiau nei Frebekas. 


Aila palapinėje buvo viena. Ji nužvelgė teritoriją, kuri bus jos gyvena- 
moji vieta visą vasaros susirinkimo laiką. Ji ieškojo, ką dar reikia sulanks- 
tyti, ką perstatyti, norėjo rasti nors kokią priežastį, kad atidėtų išėjimą iš 
Švendrų stovyklos ribų. Mamuta pasakė, kad vos bus pasiruošusi, jis norė- 
tų ją supažindinti su žmonėmis, su kuriais ji susijusi unikaliu būdu, - ma- 
mutomis, tais, kurie priklauso mamuto židiniams. 

Ji laukė to susitikimo kaip sunkaus išbandymo; juk tikrai jie norės ją 
iškvosti, įvertinti ir nuspręsti, ar ji turi teisę priklausyti jų gretoms. Širdy- 
je ji netikėjo, kad turėtų priklausyti. Ji nemanė turinti ypatingų talentų 
ir specialių dovanų. Ji yra gydytoja, nes iš Izos įgijo gydytojai reikalingų 
žinių ir patirties. Turėti gyvūnų taip pat jokios magijos nereikia. Kumelė 
jai atsiliepia todėl, kad, kai buvo viena ir vieniša savo slėnyje, Aila priėmė 
be motinos likusią kumelaitę dėl draugijos, o Lenktynininkas ten gimė. Ji 
išgelbėjo Vilką, nes taip įsipareigojo jo motinai, o tada jau žinojo, kad prie 
žmonių augę gyvūnai bus draugiški. Anokia čia paslaptis. 

Raidagas kurį laiką pabuvo su ja palapinėje, kol ji jį apžiūrėjo, paklau- 
sinėjo apie savijautą ir mintyse sau priminė, kad reikia peržiūrėti jo vais- 
tų dozę. Paskui jis išėjo į lauką ir įsitaisė kartu su Vilku stebėti žmonių. 
Nezė pritarė Ailai, kad berniuko nuotaika daug geresnė. Moteris buvo 
kupina teisuoliško džiugesio ir pagyrų Frebekui, kuris jau tiek prisiklausė 
pagiriamųjų žodžių, kad kone sutriko nuo netikėto dėmesio. Aila nebuvo 
mačiusi jo tiek besišypsančio ir suprato, kad dalis jo laimės priklauso nuo 


priėmimo į grupę ir priklausymo jai jausmo. Ji suprato tą jausmą. 

Aila paskutinį kartą apsidairė, paėmė žaliaminės odos maišelį ir prisi- 
tvirtino jį prie diržo, tada atsidususi išėjo į lauką. Rodos, visi kažkur pra- 
šapo, išskyrus Mamutą, kuris kalbėjosi su Raidagu. Pastebėjęs ją artinantis 
Vilkas pakėlė galvą, todėl ir Mamuta su Raidagu atsisuko. 

— Visi išėjo? Galbūt turėčiau pasilikti ir prižiūrėti Raidagą, kol kas 
nors grįš, - greitai pasisiūlė Aila. 

— Vilkas mane prižiūri, - ženklais parodė išsišiepęs berniukas. - Niekas 
ilgiau neužtrunka pamatęs Vilką. Pats sakiau Nezei eiti. Ir tu eik, Aila. 

- Jis teisus. Atrodo, Vilkas su malonumu lieka čia su Raidagu, o geres- 
nio sargybinio nesugalvosi, - tarė Mamuta. 

— O kas, jei jis susirgs? - spyrėsi Aila. 

— Susirgęs pasakysiu Vilkui: „Atvesk Ailą“, - Raidagas parodė ženklą, 
kurį buvo išmokęs bežaisdamas. Vilkas pašoko, uždėjo letenas Ailai ant 
krūtinės ir lyžtelėjo skruostą. Jis nekantravo sulaukti dėmesio. 

Ji nusišypsojo, pašiaušė žvėries sprandą, tada davė ženklą jam atsigulti. 

— Aš noriu čia likti, Aila. Man patinka stebėti. Upę. Arklius pievoje. 
Praeinančius žmones, - Raidagas šyptelėjo. - Jie net ne visada mane mato, 
spokso į palapinę, spokso į arklių pašiūrę. Paskui pamato vilką. Juokingi 
Žmonės. 

— Ką gi, spėju, viskas bus gerai. Nezė nebūtų jo palikusi, jei nebūtų ma- 
niusi, kad bus saugu, - tarė Aila, nugalėjusi paskutinį vidinį argumentą, 
stabdantį išeiti. - Aš pasiruošusi eiti, Mamuta. 

Jiems kartu keliaujant link nuolatinių Vilko stovyklos būstų Aila pa- 
stebėjo, kad palapinės ir stovyklos įrengtos gana tankiai, daug žmonių 
vaikštinėja aplinkui. Ji džiaugėsi, kad įsikūrė pakraštyje, kur apsidairius 
galima matyti medžius ir žoles, upę ir pievą. Keletas žmonių jiems praei- 
nant linktelėjo, keletas šnektelėjo. Aila stebėjo, kaip sveikinimus priima 
Mamuta, ir elgėsi atitinkamai. 

Vienas būstas kiek nelygios šešių panašių būstų eilės gale atrodė pa- 
grindinis veiklos centras. Prie to namo Aila pastebėjo išvalytą plotą be jo- 
kių palapinių ir suprato, kad tikriausiai šioje vietoje renkasi žmonės. Sto- 
vyklos, kurios šliejosi prie šios aikštelės, nebuvo panašios į įprastas šeimų 
stovyklas. Viena palapinė buvo aptverta tvora iš atvirai išdėstytų mamutų 


kaulų, šakų ir išdžiūvusių krūmų - ji žymėjo teritorijos ribas. Praeidama 

Aila išgirdo ją šaukiant vardu. Ji stabtelėjo ir stebėjosi, kas galėtų ją šaukti 
iš kitapus tvoros. 

— Latija! — tarė ji, o paskui prisiminė, ką jai pasakojo Digija. Tol, kol 
Latija tebebuvo Liūto stovyklos buveinėje, ryšių su vyrais apribojimai per- 
nelyg nevaržė jos judėjimo ir veiklos. O pasiekus susirinkimo vietą buvo 
būtina ją laikyti nuošaliai. Kartu su ja gyveno keletas kitų jaunų moterų; 
visos šypsojosi ir kikeno. Aila buvo pristatyta Latijos bendraamžėms, ku- 
rios, atrodo, ją savotiškai baimingai gerbė. 

— Kur eini, Aila? 

— Prie mamuto židinio, - už Ailą atsakė Mamuta. 

Latija linktelėjo, tarsi turėjusi žinoti. Uždaroje kiemo teritorijoje 
aplink palapinę, kuri buvo išpuošta tapytais raudonosios ochros raštais, 
Aila pastebėjo Tuliją, besikalbančią su keletu kitų moterų. Ji pamojavo ir 
nusišypsojo. 

— Latija, žiūrėk! Raudonoji pėda! - prislopintu, susijaudinusiu balsu 
tarė viena iš jos draugių. Sušokusios pažiūrėti jaunosios moterys pradėjo 
kikenti. Aila pati labai susidomėjusi žvelgė į moterį, kuri neskubriai slinko 
pro šalį. Jai praeinant buvo matyti, kad jos basų kojų padai sodriai nuda- 
žyti ryškiai raudonai. Aila buvo apie jas girdėjusi, tačiau iki šiol nė vienos 
nematė. Atrodo, kad ji visiškai paprasta moteris, pagalvojo Aila. Vis dėlto 
buvo kažkokia savybė, kuri vertė atsigręžti antrą kartą. 

Moteris prisiartino prie būrelio jaunų vyrų, kurių Aila prieš tai nebuvo 
pastebėjusi. Jie stoviniavo netoli mažų medelių guoto kitoje aikštės pu- 
sėje. Ailai pasidingojo, kad jos eisena tapo labiau pabrėžtina, o šypsena 
ilgesingesnė, ir ji staiga ėmė labiau pastebėti jos raudonas pėdas. Moteris 
sustojo pasikalbėti su jaunuoliais, ir jos vaiskus juokas nuvilnijo per tuščią 
erdvę. Su senoliu nueidama tolyn Aila prisiminė Mamutos ir moterų po- 
kalbį pavasario šventės išvakarėse. 

Visos jaunos moterys, esančios tarpinėje būsenoje, - jau nebe mergai- 
tės, bet dar ne moterys, - buvo nuolat stebimos, tačiau ne tik globėjų. Da- 
bar Aila pastebėjo keletą grupių jaunuolių, stoviniuojančių pakraščiuose 
užgintos teritorijos, kurioje buvojo Latija ir jos bendraamžės. Vyrukai 
stengėsi akies krašteliu išvysti uždraustas, vadinasi, ir geidžiamiausias jau- 


nas moteris. Jokiu kitu gyvenimo tarpsniu moteris nebūdavo didesnio 

vyriškosios lyties susidomėjimo objektas. Jaunos moterys mėgavosi savo 
unikaliu statusu ir ypatingu jo teikiamu dėmesiu, ir buvo lygiai taip pat 
susidomėjusios priešinga lytimi, nors nesiteikė to rodyti atvirai. Dažniau- 
siai laiką jos leido žvilgčiodamos iš palapinės arba pro tvorą ir apkalbi- 
nėdamos vyrus, kurie žingsniuodavo pro šalį arba perdėtai kasdieniškai 
stoviniuodavo aikštės pakraščiuose. 

Nors jaunuoliai, kurie stebėjo ir buvo savo ruožtu stebimi, galėjo laikui 
bėgant sukurti židinį su tomis, kurios kaip tik dabar tampa moterimis, jie 
tikrai buvo ne tie, kurie, tikėtina, bus pasirinkti pirmai svarbiai iniciacijai. 
Jaunos moterys ir vyresnės patarėjos, kurios gyveno toje pačioje palapinė- 
je, aptardavo kelis kandidatus iš vyresnių ir labiau prityrusių vyrų. Su tais, 
kurių kandidatūros būdavo svarstomos, paprastai susisiekiama asmeniš- 
kai, o tada nusprendžiama galutinai. 

Dieną prieš ceremoniją jaunos moterys, kurios visos kartu gyveno 
vienoje palapinėje, - kartais jų būdavo per daug vienai palapinei ir bū- 
davo įkuriamos dvi jaunų moterų stovyklos, - pasirodydavo visos kartu. 
Suradusios vyrą, su kuriuo nori praleisti naktį, apsupdavo jį ir įkalindavo 
savo rate. Šitaip sučiupti vyrai turėdavo eiti su iniciacijai pasiruošusiomis 
merginomis - nedaugelis pasipriešindavo tokiam reikalavimui. Tą naktį, 
po tam tikrų paruošiamųjų ritualų, jie visi kartu eidavo į pritemdytą pa- 
lapinę, apgraibomis surasdavo vienas kitą ir praleisdavo naktį tyrinėdami 
vienas kito skirtumus ir vieni iš kitų mokydamiesi malonumų. Buvo nu- 
matyta, kad nei jaunos moterys, nei vyrai nežinos, su kuo galiausiai jie su- 
siporavo, nors praktiškai beveik visada žinodavo. Stebinčios vyresniosios 
prižiūrėdavo, kad nebūtų pernelyg didelio šiurkštumo, į jas būdavo galima 
kreiptis tomis retomis progomis, kai prireikdavo patarimo. 

Jei dėl kokių nors priežasčių kuri nors iš jaunų moterų nebūdavo atver- 
ta, tai galėjo būti įvykdoma tyliame antrosios nakties rituale, atvirai nieko 
nekaltinant. 

Nei Danugas, nei Druvezas nebūtų pakviesti į Latijos palapinę, pir- 
miausia dėl to, kad jie pernelyg artimi giminaičiai, tačiau ir dėl to, jog jie 
per jauni. Kitos moterys, kurios šventė pirmuosius ritualus praėjusiais me- 
tais, ypač tos, kurios dar neturėjo vaikų, galėjo pasirinkti pavaduoti Di- 

ypatingos ceremonijos, kurios metu jos būdavo pagerbiamos ir atskiriamos 
visam sezonui, tokių moterų padai būdavo nutepami ryškiai raudonais 
dažais, kurie nenusiplauna, nors pamažu nusitrina. Raudoni padai reiškia, 
jog tokia moteris pajėgi padėti jaunuoliams įgyti patirties. Ne viena taip 
pat nešiojo raudonos odos raiščius ant žasto, kulkšnių ar juosmens. 

Nors nuo erzinimų visiškai neišsisuksi, moterys vertino pamatinį savo 
užduoties rimtumą. Suprasdamos natūralų drovumą ir už nekantravimo 
slypintį poreikį, jos elgėsi su kiekvienu jaunuoliu dėmesingai, mokė, kaip 
švelniai pažinti moterį, taip, kad vieną dieną jis būtų pasirinktas atverti 
moterį, taip, kad vieną dieną ji galėtų pagimdyti kūdikį. Norėdama paro- 
dyti, kaip džiaugiasi jų tarnyste, Muta palaimindavo daugumą šių moterų. 
Netgi tos, kurios trumpam buvo susijungusios, tačiau jų gimdose gyvybė 
neužsimezgė, dažnai sezono pabaigoje jau laukdavosi. . 

Greta dar moterimis netapusių merginų, moterys raudonais padais 
buvo labiausiai ieškomos visokio amžiaus vyrų. Visam likusiam gyveni- 
mui niekas taip greitai nesužadindavo mamutojų vyro kaip švystelėjęs 
raudonas padas moteriai praeinant. Tai žinodamos, kai kurios moterys, 
kad būtų patrauklesnės, nuspalvindavo savo padus raudonai. Nors šitaip 
paskyrusi save moteris galėdavo laisvai išsirinkti bet kurį vyrą, jos tarnau- 
davo jaunesniems, tad bet kuris vyresnis, kuris sugebėdavo įtikinti tokią 
moterį pasidalyti savo kompanija, jausdavosi pagerbtas. 

Mamuta nusivedė Ailą į stovyklą, kuri buvo ne taip toli nuo moterys- 
tės ritualų stovyklos. Iš pirmo žvilgsnio atrodė, jog tai įprasta palapinė su 
šeimynine stovykla. Skirtumas, pastebėjo ji, buvo tas, kad visi žmonės ta- 
tuiruoti. Kai kurie, kaip senasis Mamuta, teturėjo paprastą tamsiai mėlyną 
ševroną aukštai ant dešiniojo skruosto; tris ar keturias laužtines linijas, lyg 
apatines dalis žemyn nukreipto trikampio, vieną įterptą į kitą. Jie priminė 
jai apatinius žandikaulius mamutų, kurie buvo panaudoti Vinsaveko būs- 
to statybai. Tatuiruotės kitų, ypač vyrų, kaip pastebėjo Aila, buvo kur kas 
įmantresnės. Raštą sudarė ne tik ševronai, tačiau ir mėlynų bei raudonų 
spalvų trikampiai, zigzagai, romboidai ir susikertančios spiralės. 

Aila džiaugėsi, kad prieš ateidami į susirinkimą jie sustojo Mamuto 
stovykloje. Ji suprato, kad būtų išsigandusi tatuiruotų veidų, jei nebūtų 


jau susipažinusi su Vinsaveku. Kad ir kokios stulbinančios ar sudėtingos 

buvo tatuiruotės ant šių žmonių veidų, nė vieno nebuvo tokia įmantri 
kaip jo. 

Kitas jos pastebėtas skirtumas buvo tas, kad, nors iš pažiūros daugiau- 
sia buvo moterų, stovykloje nematyti vaikų. Jie akivaizdžiai buvo palikti 
kam nors prižiūrėti šeimyninėse stovyklose. Aila greitai suprato, kad šita 
vieta nėra skirta vaikams. Čia buvo skirta rinktis suaugusiesiems, rimties 
susitikimams, diskusijoms ir ritualams, o drauge ir žaidimams. Keletas 
žmonių stovyklos lauko teritorijoje žaidė su žymėtais kauliukais, lazdelė- 
mis ir mamuto kaulo gabalėliais. 

Mamuta nuėjo prie palapinės įėjimo, kuris buvo atidarytas, ir pagrem- 
žė į odą. Pro jo pečius Aila žvelgė į blausų vidų mėgindama niekaip ne- 
patraukti vaikštinėjančiųjų lauke dėmesio. O jie taip pat mėgino, steng- 
damiesi neatrodyti pernelyg nekantrūs, atidžiau į ją įsižiūrėti. Jiems kėlė 
smalsumą jauna moteris, kurią senasis Mamuta ne tik priėmė mokyti, ta- 
čiau netgi įsidukrino. Ji buvo svetima, buvo kalbama, netgi ne mamutojė. 


Niekas net nežinojo, iš kur ji atėjo. 

Ne vienas užsibrėžė nueiti pro Švendrų stovyklą pasižiūrėti arklių ir 
vilko. Žmonės stebėjosi ir liko paveikti neįprasto įspūdžio pamatę tuos 
gyvūnus, nors ir nenorėjo to parodyti. Kaip kas nors gali suvaldyti eržilą? 
Arba priversti kumelę taip ramiai stovėti, kai aplink šitiek žmonių? Ir dar 
vilkas? Kodėl vilkas toks romus su Liūto stovyklos žmonėmis? Prie visų 
kitų elgėsi kaip normalus vilkas. Niekas kitas negalėjo prie jo prisiartinti 
arba net peržengti stovyklos ribų be kvietimo. Buvo kalbama, kad jis puo- 
lė Čalegą. 

Senolis mostu pakvietė Ailą į vidų, ir abu susėdo greta didelio laužo, 
nors viename šone liepsnojo tik maža ugnelė, netoli moters, kuri sėdėjo 
kitapus. Tai buvo stambi moteris. Aila nebuvo mačiusi tokio apkūnaus 
žmogaus ir stebėjosi, kaip ji galėjo taip toli atkeliauti. 

— Atvedžiau savo dukrą su tavimi susipažinti, Lomija, - tarė senasis 


Mamuta. 

— Svarsčiau, kada pasirodysi, - atsakė toji. 

Tada, nieko daugiau nepasakiusi, ji pagaliukais iš ugnies išėmė iki 
raudonumo įkaitusį akmenį. Išvyniojusi lapų kuokštą, ji užmetė kelis ant 
akmens ir pasilenkė arčiau įkvėpti besirangančių dūmų. Aila užuodė šala- 
vijus, kiek silpniau - tūbes ir lobelijas. Ji atidžiai stebėjo moterį, pastebėjo, 
kaip jai sunku kvėpuoti ir kaip netrukus palengvėjo, tad suprato, kad mo- 
teris kenčia nuo chroniško kosulio, galbūt astmos. 

— Ar gamini ir sirupą nuo kosulio iš tūbių šaknų? — pasiteiravo jos 
Aila. - Galėčiau padėti. 

Iš pradžių ji kalbėjo nenoriai ir nebuvo tikra, kodėl taip pasielgė ne- 
pristatyta. Vis dėlto Aila norėjo padėti ir kažkodėl pajuto, kad taip būtų 
teisinga. 

Lomijos galva trūktelėjo, ji krūptelėjo, tada su nauju susidomėjimu 
pažvelgė į jauną šviesiaplaukę moterį. Šypsenos užuomina švystelėjo Ma- 
mutos veide. 

— Ar ji taip pat gydytoja? - Mamutos pasiteiravo Lomija. 

— Manau, kad nėra geresnės, netgi tu ne geresnė, Lomija. 

Lomija žinojo, kad tai pasakyta ne nepagarbiai. Senasis Mamuta labai 
gerbė jos įgūdžius. 

— O aš maniau, kad tu įsidukrinai jauną moterį tik savo paskutiniams 
metams palengvinti, Mamuta. 

— Taip ir padariau, Lomija. Ji taip palengvino mano žiemos artritą ir 
visokias kitokias negalias bei skausmus, - atsakė tas. 

— Džiaugiuosi, kad joje yra daugiau, nei galima pamatyti. Nors tam ji 
tokia jauna. 

— Nepaisant jos jaunystės, joje slypi daug daugiau, nei numanai, Lo- 
mija. 

Tada Lomija atsisuko. 

— Tu esi Aila. 

- Taip, aš esu Aila iš mamutojų Liūto stovyklos, mamuto židinio duk- 
tė... ir ginama urvinio liūto, - baigė Aila, kaip Mamuta ją buvo pamokęs. 

— Aila iš mamutojų. Hmm. Neįprastai skamba, kaip ir tavo balsas. 
Nors visai maloniai. Išsiskiria. Verčia žmones tave pastebėti. Aš esu Lomi- 


ja, Vilko stovyklos Mamuta ir mamutojų gydytoja. 

— Svarbiausia gydytoja, - pataisė Mamuta. 

— Kaip aš galiu būti svarbiausia gydytoja, senasis Mamuta, jei ji man 
prilygsta? 

— Nesakiau, kad Atila tau prilygsta, Lomija. Sakiau, nėra geresnių. Jos 
kilmė... neįprasta. Ją mokė... žmogus su itin giliomis tam tikrų gydymo 
būdų žiniomis. Ar gebėtum atpažinti subtilų tūbių aromatą, kurį nustel- 
bia sunkus šalavijų kvapas, taip greitai, jei nežinotum, kad jų ten yra? O 
tada suprasti, nuo ko tu gydaisi? 

Lomija susiruošė kalbėti, paskui sudvejojo ir nieko neatsakė. 

— Man regis, ji būtų supratusi vos dirstelėjusi į tave. Ji turi retą suprati- 
mo dovaną ir stulbinamų žinių apie vaistus bei gydymo būdus, tačiau jai 
stinga įgūdžių taikant būtent tuos būdus, kuriuos tu geriausiai išmanai: 
rasti ir palengvinti problemą, kuri sukelia ligą, ir padėti kam nors, kas nori 
būti sveikas. Ji gali daug iš tavęs išmokti ir aš viliuosi, kad tu sutiksi ją mo- 
kyti. Taip pat manau, kad pati nemažai gali iš jos išmokti. 

Lomija atsisuko į Ailą. 

— O tu šito nori? 

— Noriu. 

- Jei jau tiek daug žinai, ko manaisi galinti išmokti iš manęs? 

— Aš gydytoja. Tai yra... kas esu... mano gyvenimas. Negaliu būti kito- 
kia. Gydymo meno mane mokė ta, kuri buvo... geriausia, tačiau nuo pačių 
pradžių mokė mane, kad visada dar yra, ko išmokti. Būčiau dėkinga, jei 
galėčiau mokytis iš tavęs, - atsakė Aila. Jos nuoširdumas buvo tikras. Ji 
buvo išbadėjusi kalbų su žmogumi, su kuriuo galėtų pasidalyti idėjomis, 
aptarti gydymo būdus ir pasimokyti. 

Lomija tylėjo. Gydymo menas? Kur ji girdėjo šitaip sakant? Ji mintį 
kuriam laikui nustūmė į šalį. Paskui prisimins. 

— Aila turi tau dovaną, - tarė Mamuta. - Pakviesk visus, ką tik nori, 
tačiau paskui, kai pakviesi, nuleisk uždangą. 

Visi, kurie buvo lauke, jiems kalbantis arba suėjo į vidų, arba susispietė 
prie įėjimo. Visi susigrūdo vidun. Niekas nenorėjo nieko pražiopsoti. Kai 
visi įsitaisė ir įėjimo uždanga buvo nuleista ir užrišta, Mamuta iš piešimo 
rato pasėmė saujelę žemių ir užbėrė nedidelę liepsną, tačiau ryškios dienos 


šviesos visiškai užtemdyti nebuvo įmanoma. Ji sklido pro dūmų angą ir 

blausiai švietėsi pro palapinės sienas. Menkai apšviestoje palapinėje tokio 
dramatiško pasirodymo, kaip kad tamsioje žeminėje, surengti nepavyks, 
tačiau visi iki vieno mamutos pripažins jo galimybes. 

Aila nuo juosmens atsirišo nedidelį dėklą, tą, kurį jiedu sa Mamuta 
paprašė padaryti Barzeko, iš jo ištraukė prakurų, ugnies akmenį ir titnagą. 
Kai viskas buvo paruošta, Aila nurijo seiles ir pirmą kartą per daugybę mė- 
nulio ciklų pasiuntė tylią žinią savo totemui. Tai nebuvo konkretus pra- 
šymas, tik mintis apie didelę, įspūdingą, greitai įsiplieksiančią kibirkštį, 
kad išeirų Mamutos pageidautas efektas. Tada ji paėmė titnagą ir stipriai 
trenkė į geležies piritą. Blykstelėjo ryški kibirkštis, tada išblėso. Ji dar kartą 
sudaužė, ir netrukus ugniavietėje vėl pleveno nedidukė liepsnelė. 

Mamutos išmanė visokiausių gudrybių ir buvo įpratę kurti efektus. Jie 
didžiuodavosi savimi, jei gebėdavo atpažinti, kaip tai atlikta. Mažai kas 
juos galėjo nustebinti, tačiau Ailos ugnies pokštas visus pribloškė. 

— Magija slypi pačiame ugnies akmenyje, - paaiškino senasis Mamuta, 
kai Aila sudėjo medžiagas atgal į žaliaminės odos dėklą ir padavė jį Lomi- 
jai. Tada jo kalbos tonas ir kokybė pasikeitė. - O būdas, kaip iš jo išgauti 
ugnį, buvo atskleistas Ailai. Man nereikėjo jos įdukrinti, Lomija. Ji buvo 
gimusi prie mamuto židinio, Motinos pasirinkta. Jai telieka sekti savo li- 
kimu, tačiau dabar suprantu, kad aš buvau pasirinktas būti jo dalimi. Štai 
kodėl man skirta tiek daug metų. 

Nuo jo žodžių visi iki vieno mamuto židinio palapinėje sudrebėjo, 
žmonėms plaukai pasišiaušė. Jis prisilietė prie tikros paslapties, giliausio 
kvietimo, kurį kiekvienas jų tam tikru mastu jautė anapus dirbtinių pašvi- 
tų ir įprasto cinizmo. Senasis Mamuta buvo fenomenas. Vien jo egzisten- 
cija buvo stebuklinga. Niekas niekada negyveno taip ilgai. Metams bėgant 
netgi jo vardas pasimiršo, jie visi buvo mamutos, savo stovyklų šamanai, 
tačiau jis buvo paprasčiausiai Mamuta, jo vardas ir pašaukimas tapo vie- 
niu. Niekas neabejojo, kad turi būti koks paaiškinimas, kodėl jis gyvena 
taip ilgai. Jei jis sako, kad priežastis yra Aila, vadinasi, ji supranta gilias 
ir nepaaiškinamas juos supančio pasaulio gyvybės paslaptis, su kuriomis 
kiekvienas jų jautė pašaukimą kovoti. 

Su Mamuta išėjusi iš palapinės Aila buvo susimąsčiusi. Ji taip pat paju- 


to įtampą, oda pagaugais nuėjo Mamutai prakalbus apie jos likimą, tačiau 


623 A 


JEAN M. AUEL 


ji nenorėjo būti tokio intensyvaus dvasių, kurių ji negali valdyti, susidomė- 
jimo objektas. Jos baugino, visos tos kalbos apie likimą. Ji niekuo nesiskyrė 
nuo visų kitų žmonių ir nenorėjo skirtis. Taip pat jai nepatiko, kai buvo 
aptarinėjama jos tartis. Liūto stovykloje niekas to nebepaisė. Ji jau ir pa- 
miršusi buvo, kad kai kurių žodžių paprasčiausiai nesugeba taisyklingai 
ištarti, nors ir kiek bando. 

— Aila! Štai kur tu. Ieškojau tavęs. 

Aila pažvelgė į žiburiuojančias tamsias akis ir plačią, švytinčią šypse- 
ną tamsiaodžio vyro, kuriam buvo pasižadėjusi. Ji taip pat nusišypsojo. 
Jis buvo būtent tas, kurio reikėjo, kad nukreiptų jos protą nuo sekinančių 
minčių. Ji atsisuko į Mamutą pasiklausti, ar jam jos vis dar reikia. Nusišyp- 
sojęs senolis liepė jai eiti ir pasivaikščioti po stovyklavietę su Raneku. 

— Noriu tave supažindinti su keliais raižytojais. Kai kurių darbai tikrai 
puikūs, - tarė Ranekas ir nusivedė ją apkabinęs per liemenį. - Mūsų stovy- 
kla visada netoli mamuto židinio. Ne tik raižytojų, ir kitų menininkų. 

Jis buvo susijaudinęs. Ir Aila jautė panašų pagyvėjimą, kokį pajuto pati 
sužinojusi, kad Lomija yra gydytoja. Nors galėjo kilti tam tikra konkuren- 
cija dėl gebėjimų ir kiekvienam tenkančio statuso, niekas kitas nesuprato 
amato niuansų ar įgūdžių taip, kaip kitas jį praktikuojantis asmuo. Tik 
su kitu gydytoju ji galėtų aptarti santykinius tūbių pranašumus, palyginti 
su gaulterijomis, pavyzdžiui, gydant kosulį. Ailai stigo tokių diskusijų. Ji 
matė, kaip Jondalaras, Vaimezas ir Danugas praleisdavo neįtikėtinai daug 
laiko kalbėdamiesi apie titnagą ir įrankių gamybą. Ji suvokė, kad Ranekas 
taip pat džiūgauja galėdamas pabendrauti su kitais raižytojais, apdirban- 
čiais mamuto kaulą. 

Eidama per aikštelę Aila pastebėjo Danugą su Druvezu ir dar keletą 
kitų jaunuolių. Jie šypsojosi ir nervingai mindžiukavo besikalbėdami su 
raudonpade moterimi. Danugas dirstelėjęs pastebėjo Ailą, nusišypsojo, 
tada greitai atsiprašė savo draugų ir per sutryptą, sausą žolę nustriuoksėjo 
link Ailos su Raneku. Jiedu palaukė, kol vaikinas pasivijo. 

— Mačiau, kaip kalbėjaisi su Latija. Ketinau atsivesti kelis draugus su 
tavim supažindinti, Aila, tačiau mes negalime prieiti pernelyg arti prie tų 
jukučių palapinės... Oi, tai yra, - Danugas išraudo suvokęs, kad išdavė pra- 


vardę, kurią jauni vyrai davė vietai, į kurią buvo neįleidžiami. 

— Viskas gerai, Danugai. Jos tikrai daug kikena. 

Aukštas jaunuolis atsipalaidavo. 

— Čia tikrai nėra nieko bloga. Ar skubate? Gal gali ateiti ir dabar su jais 
susipažinti ? 

Aila klausiamai pažvelgė į Raneką. 

— Aš taip pat ją vedžiausi su keliais žmonėmis supažindinti, - atsakė 
Ranekas. - Na, neskubame. Galime pirmiau susipažinti su tavo draugais. 

Jie patraukė prie jaunuolių grupės ir Aila pastebėjo, kad raudonpadė 
moteris vis dar ten. 

— Norėjau su tavim susipažinti, Aila, - tarė moteris, kai Danugas visus 
supažindino. - Visi apie tave kalba, spėlioja, iš kur tu atėjai ir kodėl tie 
gyvūnai tavęs klauso. Tu uždavei mums mįslę, kurią, esu tikra, narpliosi- 
me metų metus, - ji nusišypsojo ir šelmiškai mirktelėjo Ailai. - Paklausyk 
mano patarimo. Niekam nesakyk, iš kur atėjai. Tegu spėlioja. Taip sma- 
giau. 

Ranekas nusijuokė. 

— Ko gero, ji teisi, Aila, - tarė jis. - Pasakyk man, Migija, kodėl šiais 
metais tavo padai raudoni? 

— Kai mudu su Zakaneku išardėm židinį, nenorėjau pasilikti jo sto- 
vykloje, tačiau nebuvau tikra, kad noriu grįžti į motinos namus. Šitai pa- 
sirodė kaip tik tinkama. Tai suteikia man vietą kurį laiką pagyventi, o jei 
Motina pasirinks už tai padovanoti man vaiką, nesigailėsiu. O, tai priminė 
man... Ar žinai, kad Motina dar vienai moteriai padovanojo tavo dvasios 
kūdikį, Ranekai? Prisimeni Trisiją? Marlijos dukterį ? Tą, kuri gyvena čia, 
Vilko stovykloje? Praėjusiais metais ji buvo pasirinkusi raudonas pėdas. 
Šiemet ji turi berniuką. Toralijos mažoji mergytė buvo tamsi, kaip tu, bet 
ne šitas vaikas, mačiau jį. Jis labai šviesus, raudonais palukais, netgi švieses- 
niais nei jos, tačiau jis atrodo visiškai kaip tu. Tokia pati nosis ir visa kita. 
Ji pavadino jį Ralevu. 

Aila dirstelėjo į Raneką su savotiška šypsena veide ir pastebėjo, kaip 
jo veido spalva dar labiau patamsėja. „Jis rausta, - galvojo ji, - tačiau turi 
gerai jį pažinoti, kad pastebėtum. Esu tikra, jis prisimena Trisiją. 

— Gal geriau eikim, Aila, - tarė Ranekas, vėl apkabindamas ją per lie- 


menį, tarsi ragindamas grįžti per aikštę. Aila trumpam pasipriešino. 

— Labai įdomu su tavimi pasikalbėti, Migija. Viliuosi, dar turėsim pro- 
gos šnektelti, - tarė Aila, tada atsisuko į Nezės sūnų. - Labai džiaugiuosi, 
kad pakvietei mane ateiti ir susipažinti su tavo draugais, Danugai, - ji nu- 
sišypsojo viena sako gražiųjų, kvapą gniaužiančių šypsenų jam ir Druve- 
zui. - Labai džiaugiuosi su jumis visais susipažinusi, - pridūrė ji, iš eilės 
pažvelgdama į kiekvieną jaunuolį. Tada nuėjo su Raneku. 

Danugas stebėjo ją nueinančią, tada sunkiai atsiduso. 

— Norėčiau, kad Ailos pėdos būtų raudonos, - tarstelėjo jis. Jis išgirdo 
kelis pritariančius komentarus. 

Kai Ranekas su Aila ėjo pro didelį namą, kurį iš trijų pusių supo aikš- 
telė, pasigirdo iš jo sklindantys būgnų garsai ir keli kiti įdomūs, anksčiau 
negirdėti garsai. Ji dirstelėjo įėjimo link, tačiau jis buvo uždarytas. Jiems 
sukant į kitą palapinę aikštelės gale, kažkas žengė jiems priešais. 

— Ranekai, - į vyrą kreipėsi moteris. Ji buvo žemesnė nei vidutinio 
ūgio, pieno baltumo oda, nusėta strazdanomis. Jos akys, išmargintos ru- 
dais taškeliais, spindinčios auksu ir žaluma, tryško pykčiu. 

— Vadinasi, tu tikrai atvykai su Liūto stovykla. Kai nestabtelėjai prie 
mūsų namo pasisveikinti, pamaniau, gal įkritai į upę ar buvai kur pakeliui 
sutryptas, - jos tonas buvo pagiežingas. 

— Trisija! Aš... o... ketinau... aš... turėjom pastatyti palapinę, —- atsakė 
Ranekas. Aila niekada nebuvo mačiusi, kad gražiakalbis, nuolat meilikau- 
jantis vyras šitaip netektų žado, o jo veidas būtų toks pat raudonas kaip 
Migijos pėdos. Gerai, kad tai slėpė ruda oda. 

— Ar neketini manęs supažindinti su savo drauge, Ranekai? - sarkastiš- 
kai pasiteiravo Trisija. Buvo akivaizdu, kad ji susierzinusi. 

— Taip, - tarė Ranekas, - norėčiau, kad jūs susipažintumėte. Aila, tai 
"Trisija, mano... a... draugė. 

— Turiu šį tą tau parodyti, Ranekai, — tarė Trisija, šiurkščiai ignoruo- 
dama pristatymą, — tačiau nemanau, kad dabar tai svarbu. Tik užsimini- 
mas apie pasižadėjimą daug nereiškia. Spėju, jog tai yra moteris, su kuria 
tu susijungsi per jungtuvių apeigas šį sezoną, - jos balse, be pykčio, buvo 
girdėti ir skausmas. 

Aila įspėjo, kas nutiko, ir užjautė Trisiją. Ji nežinojo, kaip išspręsti šitą 


sudėtingą situaciją. Staiga ji žengė pirmyn ir iškėlė abi savo rankas. 

— Trisija, aš esu Aila iš mamutojų, Liūto stovyklos mamuto židinio 
duktė, saugoma urvinio liūto. 

Sveikinimosi ofhicialumas priminė Trisijai, kad ji yra vadės duktė, o Vil- 
ko stovykla - vasaros susirinkimo šeimininkė. Ji turi pareigų. 

— Mutos, Didžiosios Motinos vardu, Vilko stovykla sveikina tave, Aila 
iš mamutojų, - pasakė ji. 

— Man buvo pasakyta, kad tavo motina yra Marlija. 

— Taip, aš esu Marlijos duktė. 

— Susipažinau su ja anksčiau. Ji įsimintina moteris. Džiaugiuosi, kad 
susipažinau su tavimi. 

Aila išgirdo, kaip Ranekas su palengvėjimu atsidūsta. Ji dirstelėjo į jį 
ir per jo petį pastebėjo Digiją traukiančią link būsto, iš kurio girdėjosi bū- 
gnijant. Impulso pagauta ji nusprendė, kad Ranekas pats turėtų išsiaiškin- 
ti savo santykius su Trisija. 

— Rancekai, mačiau Digiją, noriu jai šį tą pasakyti. Ateisiu ir susipažin- 
siu su raižytojais vėliau, — tarė Aila ir greitai nuėjo. 

Raneką pritrenkė jos greitas pasitraukimas ir staigus suvokimas, kad 
dabar turės pasilikti su Trisija ir kaip nors pasiaiškinti. Jis žiūrėjo į dai- 
lią jauną moterį, kuri stovėjo čia pat ir laukė. Trisija buvo pikta ir pažei- 
džiama. Jos raudoni plaukai, ypač gyvo atspalvio, kokio jis niekur kitur 
nematė, kartu su raudonais padais praėjusį sezoną suteikė jai dvigubo pa- 
trauklumo. Be to, ji taip pat buvo menininkė. Jam padarė įspūdį jos darbų 
kokybė. 'Trisija pynė be galo dailius krepšius, o išskirtiniai kilimėliai ant 
Raneko grindų buvo jos nuausti. Tąkart ji taip rimtai priėmė savo pasiža- 
dėjimą Motinai, kad iš pradžių nė galvoti nenorėjo apie prityrusį vyrą. Jos 
priešinimasis tik pakurstė jo aistrą. 

Iš tikrųjų jis nepasižadėjo. Tiesa, jis rimtai tai svarstė, ir būtų pasižadė- 
jęs, jei ji nebūtų atsidavusi tai veiklai. Tai Trisija atsisakė formaliai pasiža- 
dėti bijodama, kad tai supykdys Mutą ir ji atsiims savo palaiminimą. „Ką 
gi, - galvojo Ranekas, - Motina tikriausiai nebaisiai supyko, jei panaudojo 
mano dvasią Trisijos kūdikiui. Jis spėjo, kad būtent tai ji nori jam parody- 
ti — kad ji jau turi kūdikį atsinešti prie jo židinio, be to, jo dvasios kūdi-- 
kį. Kitomis aplinkybėmis jai nebūtų įmanoma atsispirti, tačiau jis mylėjo 


Ailą. Jei jis turėtų pakankamai pasiūlyti, gal jų abiejų prašytų susijungti. 

Kadangi reikėjo pasirinkti, klausimų nekilo. Vien nuo minties, kad tektų 
gyventi be Ailos, jo skrandžio duobutėse užsimegzdavo panikos mazgas. 
Jis geidė jos labiau, nei kada gyvenime troško bet kurios kitos moters. 

Aila šūktelėjo Digijai ir ją prisivijusi nuėjo drauge. 

— Kaip matau, susipažinai su Trisija, - pastebėjo Digija. 

— Taip, bet man atrodo, jai reikia pasikalbėti su Raneku, todėl apsi- 
džiaugiau pamačiusi tave. Man pasitaikė proga pasprukti ir palikti juos 
vienus, - pasakė Aila. 

— Neabejoju, kad ji norės su juo pasikalbėti. Praėjusį sezoną visa stovy- 
klavietė žinojo, kad ji neketina pasižadėti. 

- Žinai, ji turi vaiką. Sūnų. 

— Ne, nežinojau! Vargiai turėjau progą kam nors daugiau nei pasisvei- 
kinti, ir niekas man nepasakė. Tai padarys ją vertesnę ir padidins jos nuo- 
takos išpirką. Kas tau pasakė? 

— Migija, viena iš raudonpadžių. Ji sako, kad berniukas Raneko dva- 
sios. 

— Ta dvasia vikri! Yra pora mažylių su jo esme. Su kitais vyrais niekada 
negali būti tikras, tačiau jo atveju galima tiksliai žinoti. Jo odos spalva pra- 
simuša, — tarė Digija. 

— Migija sakė, kad tas berniukas labai šviesus, raudonplaukis, tačiau iš 
veido atrodo kaip Ranekas. 

— Bus įdomu! Manau, tikriausiai vėliau užsuksiu pas Trisiją, - šypsoda- 
masi pasakė Digija. - Vienos vadės dukteriai privalu apsilankyti pas kitos 
vadės dukterį, ypač šeimininkų. Ar norėsi eiti su manimi, kai aš eisiu? 

— Nesu tuo tikra... Taip, manau, norėčiau, - tarė Aila. 

Jos pasiekė lenktą įėjimo arką būsto, iš kurio sklido neįprasti garsai. 

— Ketinu sustoti čia, muzikos namelyje. Man atrodo, tau gali patikti, - 
tarė Digija, tada pakrebždeno į odinę durų uždangą. Belaukdama, kol kas 
nors iš vidaus uždangą atriš, Aila dairėsi. 

Pietryčių pusėje buvo tvorelė iš septynių mamutų kaukolių ir kitų 
kaulų, užpildytų tvirtai suplūktu moliu. „Tikriausiai apsauga nuo vėjo“, 
galvojo Aila. Lomoje, kurioje buvo įsikūrusi gyvenvietė, vienintelis vėjas 
užpūsdavo iš upės slėnio. Šiaurės rytų pusėje ji suskaičiavo keturis didelius 


lauko židinius ir dvi aiškias darbo vietas. Viena buvo skirta dirbinti įran- 

kiams ir rykams iš mamutų ir kitokių kaulų, kitos tikriausiai labiausiai sie- 
josi su apdirbimu titnago, kurio buvo randama netoliese. Aila pamatė Jon- 
dalarą ir Vaimezą, keletą kitų vyrų ir moterų, tikriausiai taip pat titnago 
apdirbėjų. Ji turėjo susiprasti, kad Jondalarą bus galima rasti būtent čia. 

Užuolaida buvo atitraukta ir Digija pamojo Ailai sekti paskui, tačiau 
kažkas prie įėjimo jas sustabdė. 

— Digija, juk žinai, kad čia svečių neįleidžiame. Mes repetuojame. 

— Kilija, ji mamuto židinio duktė, - nustebusi pasakė Digija. 

— Nematau tatuiruočių. Kaip gali būti mamuta be tatuiruočių? 

— Čia Aila, senojo Mamutos dukra. Jis ją įdukrino prie mamuto židi- 
nio. 

— Aišku. Luktelk truputį, pasiteirausiu. 

Digija nekantravo, kad vėl tenka laukti, tačiau Aila atidžiau įsižiūrėjo į 
būstą ir jai susidarė įspūdis, kad jis kažkoks susmukęs ar įgriuvęs. 

— Kodėl nepasakei, kad ji ta, kur su gyvūnais? — grįžusi papriekaištavo 
Kilija. - Užeikit. 

— Turėtum žinoti, kad neatsivesčiau čia nieko, kas nebūtų priimtinas, — 
atkirto Digija. 

Namelyje nebuvo tamsu, dūmų anga buvo šiek tiek didesnė nei papras- 
tai ir įleido į vidų pakankamai šviesos. Po ryškios saulės šviesos, plieskian- 
čios lauke, viduje akims reikėjo laiko prisitaikyti. Iš pradžių Ailai pasidin- 
gojo, kad Digija kalbasi su vaiku. Tik pamačiusi moterį Aila suvokė, kad ji 
tikriausiai netgi vyresnė, o ne jaunesnė nei jos aukšta, kresna bičiulė. Klai- 
dingą įspūdį lėmė dviejų moterų ūgio skirtumas. Kilija buvo nedidukė, 
smulkaus sudėjimo, beveik daili, ir greta Digijos nesunku buvo ją palaikyti 
vaiku. Lankstūs judesiai išdavė pasitikėjimą ir brandžią patirtį. 

Nors iš išorės pastogė atrodė didelė, viduje erdvės buvo mažiau, nei 
Aila įsivaizdavo. Lubos buvo žemesnės nei įprastai, o pusę naudingos er- 
dvės užėmė keturios mamutų kaukolės. Jos iš dalies buvo įkastos į žemę, o 
ilčių kiaurymės styrojo į viršų. Į kiaurymes buvo įbesti nedideli medeliai, 
panaudoti kaip atramos gana įsmukusioms luboms paremti. Apsidairius 
Ailai paaiškėjo, kad šita pastogė toli gražu nenauja. Mediena ir nendrių 
stogas nuo amžiaus buvo papilkėję. Čia nebuvo jokių įprastų namų apy- 


vokos reikmenų ar didelio virimo židinio, tik nedidelė laužavietė. Grindys 


629 A 


JEAN M. AUEL 


buvo švariai iššluotos, likę tik tamsūs ankstesnių didelių židinių pėdsakai. 
Tarp atraminių statinių buvo ištemptos virvės, o nuo jų kabančios užuo- 
laidos, kurios galėjo būti naudojamos erdvei padalyti, buvo sustumtos į 
vieną galą. Permesti per virves arba ant gembių kabėjo patys nejprasčiausi 
Ailos kada matyti daiktai. Spalvingi apdarai, stebuklingai išpuošti galvos 
apdangalai, mamutų kaulų karolių ir kriauklelių vėriniai, kaulų ir gintaro 
pakabukai bei keletas daiktų, kurių paskirties ji nė nemėgino suprasti. 

Namelyje buvo keletas žmonių. Vieni sėdėjo aplink nedidelę laužavie- 
tę ir gurkšnojo iš puodelių; dar pora buvo įsitaisę pro dūmų angą krintan- 
čiame šviesos rate ir siuvo drabužius. Įėjimo kairėje keletas žmonių sėdėjo 
arba klūpėjo ant grindų demblių, greta didelių mamutų kaulų, dekoruotų 
raudonomis linijomis ir zigzagais. Aila atpažino kojos kaulą, petikaulį, du 
apatinius žandikaulius, dubens kaulą ir kaukolę. 

Viešnios buvo sutiktos šiltai, tačiau Aila jautė, jog kažką nutraukė. Visi 
į jas žiūrėjo, tarsi panūdę išsiaiškinti, kodėl jos čia atėjo. 

— Nenustokite repetuoti dėl mūsų, - tarė Digija. - Atvedžiau Ailą su- 
pažindinti, tačiau nenorėjome pertraukti. Palauksime, kol baigsite, - žmo- 
nės vėl grįžo prie savo užsiėmimų, o Digija su Aila įsitaisė ant demblių. 

Moteris, klūpėjusi priešais didelį šlaunikaulį, kūjo formos šiaurės elnio 
rago dalimi pradėjo mušti pastovų ritmą, tačiau skleidžiamas garsas buvo 
daugiau nei ritmiškas. Sudavus į kojos kaulą skirtingose vietose, pasklis- 
davo skirtingo aukščio ir tono skardus, melodingas garsas. Aila įsižiūrėjo 
atidžiau svarstydama, kodėl tembras toks neįprastas. 

Maždaug trisdešimties colių ilgio kojos kaulas buvo horizontaliai 
paguldytas ant dviejų atramų, kiek pakeltas nuo žemės. Sąnario gumbas 
viršuje buvo nupjautas, išimta dalis porėtos vidinės medžiagos, taip padi- 
dinant natūralų kanalą. Kaulo viršuje tamsiai raudona ochra buvo išpieš- 
tos skersinės tolygiai išdėstytos zigzago juostos, primenančios raštus, taip 
dažnai matomus ant visko, nuo apavo iki būstų sienų. Rodės, šitos linijos 
yra kai kas daugiau nei puošmenos ar simboliai. Kurį laiką stebėjusi Aila 
įsitikino, kad moteris, grojanti kojos kaulo instrumentu, juostų raštu nau- 
dojasi kaip nuoroda, kur trinktelti, kad pasigirstų norimas garsas. 

Aila buvo girdėjusi grojant kaukolės būgnais ir mentikauliu. Visų tų 


instrumentų tonai skyrėsi, tačiau anksčiau ji nebuvo girdėjusi tokios mu- 

zikinių garsų įvairovės. Mamutojai, regis, galvoja, kad ji turi kokių nors 
magiškų dovanų, tačiau tai atrodė stebuklingiau už viską, ką ji lig šiol darė. 
Vienas vyras rago kūju pradėjo mušti į panašų kaip Torneko turimą mamu- 
to petikaulį. Tembras ir tonas skardėjo kitaip, kažkaip aštriai, tačiau garsas 
papildė ir pridėjo įdomumo muzikai, kurią moteris grojo kojos kaulu. 
“Didelis trikampio formos mentikaulis buvo maždaug dvidešimt pen- 
kių colių ilgio, su siauru kakleliu viršuje, palei apatinį kraštą išplatėjo iki 
maždaug dvidešimties colių. Vyras instrumentą, suėmęs už kaklelio, laikė 
stačią, plačią apačią atrėmęs į žemę. Šitas kaulas taip pat buvo išdažytas 
lygiagrečiomis ryškiai raudonomis zigzago juostomis. Kiekviena juostelė, 
maždaug mažojo pirštelio pločio, buvo padalyta vienodo pločio atkar- 
pomis, kurių kiekvienos kraštas buvo visiškai tiesus ir lygus. Dažniausiai 
buvo suduodama plačios apačios viduryje: raudonų juostelių raštas buvo 
nusidėvėjęs, o kaulas nuo daugkartinio naudojimo blizgėjo. 

Kai įsijungė kiti mamutų kaulų instrumentai, Aila sulaikė kvapą. Iš 
pradžių ji galėjo tik klausyti, buvo užvaldyta sudėtingų muzikos garsų. 
Neilgai trukus ji susitelkė į kiekvieną garsą atskirai. 

Vyresnysis vyras grojo didesniuoju iš apatinių žandikaulių, tačiau vie- 
toj raginio kūjelio naudojo mamuto ilties galą, kokių dvylikos colių ilgio 
su grioveliu aplink, kad storesniame gale susidarytų bumbulas. Pats žan- 
dikaulis buvo išdažytas kaip ir kiti instrumentai, tačiau tik dešinė pusė. 
Jis buvo apverstas ir tvirtai atremtas į grindis kaire neišpiešta puse, deši- 
nė, grojamoji pusė, buvo pakelta nuo žemės, tad garsas buvo švarus, ne- 
slopinamas. Grodamas vyras taukšėjo išilgai lygiagrečių laužytų raudonų 
juostų, kurios buvo išpieštos kiaurymėse, taip pat palei išorinį žandikaulio 
kraštą. Kartą perbraukęs kaulo gabalėliu per gumburiuotą dantų paviršių, 
muzikantas sukūrė gergždžiantį skambesį. 

Kitu, jaunesnio gyvulio, žandikauliu grojo moteris. Jis buvo dvidešim- 
ties colių ilgio, penkiolikos colių pločio plačiausioje vietoje, dešinėje pu- 
sėje taip pat išdažytas raudonomis laužytomis juostomis. Gili, apie dviejų 
colių pločio ir penkių colių ilgio skylė, kur buvo išrautas dantis, pakeitė 
skardumą ir pabrėžė aukštesnį toną. 

Moteris, grojusi dubens kaulo instrumentu, taip pat laikė jį stačią, atrė- 


musi vieną galą į žemę. Ji daužė rago kūjeliu daugiausia į kaulo vidurį, kur 

buvo nedidelis natūralus įlinkis. Toje vietoje garsas buvo stipresnis ir tono 
pokyčiai ryškesni, o raudonos juostelės kone visiškai nusitrynusios. 

Aila jau buvo susipažinusi su stipriais, skardžiais, žemesniais mamu- 
tų kaukolių būgnų tonais. Čia kaukolės būgnu grojo jaunas vyras. Gar- 
sas buvo visai toks pat kaip būgnų, kuriais taip prityrusiai grojo Digija 
su Mamuta. Būgnai taip pat buvo išdažyti daužymo vietoje, ant kaktos ir 
ties kaukolės skliautu, tačiau šįkart tai buvo ne laužytos linijos, o visiškai 
kitoks išsišakojančių linijų raštas bei nesusiliečiantys ženklai ir taškai. 

Nuskambėjus baigiamajai natai, žmonės pradėjo diskutuoti. Digija įsi- 
traukė į pokalbį, o Aila tik klausėsi mėgindama suprasti nežinomus termi- 
nus. Ji nenorėjo trukdyti. 

— Kūriniui trūksta balanso ir harmonijos, - pasakė moteris, grojusi ko- 
jos kaulo instrumentu. — Manau, prieš Kilijos šokį turėtume įterpti vėjo 
birbynę. 

— Esu tikra, pavyktų įkalbėti Barzeką tą dalį sudainuoti, Tarija, - įsi- 
terpė Digija. 

— Geriau būtų jį įtraukti vėliau. Ir Kilijos, ir Barzeko vienu metu būtų 
per daug. Vienas atitrauks dėmesį nuo kito. Ne, manau, penkių tonų ger- 
vės kaulo vėjo birbynė būtų geriausia. Pamėginkim, Manenai, - tarė ji vy- 
rui su dailiai pakirpta barzda, kuris prisijungė prie jų iš kitos grupės. 

Trio vėl pradėjo groti, šį kartą garsai naujai atvykusioms moterims jau 
buvo pažįstami. Aila jautėsi pamaloninta, kad jai leista stebėti, ir nenorėjo 
nieko kita, tik tyliai sėdėti ir mėgauti šia nauja patirtimi. Įsiliejus įsimena- 
miems vėjo birbynės tonams, skleidžiamiems į Aeitą panašaus instrumen- 
to, pagaminto iš tuščiavidurio gervės kojos kaulo, Aila staiga prisiminė 
klaikų dvasinį didžiojo urvinio lokio balsą genties susirinkime. Tik vienas 
šamanas gebėjo skleisti tokį garsą. Tai buvo paslaptis, perduodama jo lini- 
ja, tačiau kažką jis laikė burnoje. „Tikriausiai kažkoks panašus dalykėlis“, - 
pagalvojo Aila. 

Niekas nesujaudino Ailos labiau už pradėjusią šokti Kiliją. Jau anks- 
čiau Aila pastebėjo, kad mergina ant abiejų rankų mūvi laisvas apyrankes, 
panašiai kaip sangėjų šokėja. Kiekviena apyrankė buvo padaryta iš penkių 


siaurų mamuto ilties juostelių, gal pusės colio pločio, su įstrižomis įpjo- 

vomis. Jos nuo centre esančio rombo sklido taip, kad visoms apyrankėms 
susiglaudus susidarydavo vientisas zigzagas. Visų juostelių pakraščiuose 
buvo pragręžta po mažą skylutę apyrankėms surišti. Tam tikru būdu judi- 
nami papuošalai tarškėjo. 

Kilija liko beveik vienoje vietoje, kartais lėtai sukurdama neįtikėtinas 
pozas ir jose pasilikdama, kartais atlikdama akrobatinius judesius. Tai 
vertė garsiai tarškėti laisvas apyrankes. Judesiai lanksčios, stiprios moters 
buvo tokie grakštūs ir sklandūs, kad atrodė, jog jai viskas pavyksta visai 
lengvai. Aila suprato, kad nieku gyvu to nepakartotų. Ją užvaldė šokėjos 
pasirodymas, ir ji išgirdo save spontaniškai bekomentuojančią reginį, kaip 
kad dažnai daro mamutojai. 

— Kaip tau tai pavyksta? Tai nuostabu! Viskas. Garsai, judesiai. Nieka- 
da nemačiau nieko panašaus, - kalbėjo Aila. Pritarimo šypsenos parodė, 
kad jos komentarai buvo mielai priimti. 

Digija jautė, kad muzikantai patenkinti ir jiems nebereikia smarkiai 
susikaupti. Dabar jie buvo labiau atsipalaidavę, pasiruošę pailsėti, pasido- 
mėti paslaptinga moterimi, kuri aiškiai atsirado iš niekur, o dabar buvo 
mamutojė. Kažkas pamaišė anglis lauže, pridėjo malkų ir virimo akmenų, 
į medinį virimo dubenį pripylė vandens arbatai. 

- Tikrai matei ką nors panašaus į tai, Aila, - pastebėjo Kilija. 

— Ne, tikrai nemačiau, - prieštaravo Aila. 

— O kaip tie ritmai, kuriuos man rodei? - neatlyžo Digija. 

— "Tai visi kas kita. Ten buvo paprasčiausi genties ritmai. 

— Genties ritmai? — nustebo Tarija. - Kas yra genties ritmai? 

— Gentis yra žmonės, su kuriais aš užaugau, - pradėjo aiškinti Aila. 

— Jie apgaulingai paprasti, - pertraukė ją Digija, - tačiau sužadina sti- 
prius jausmus. 

— Ar gali mums parodyti? - susidomėjo jaunuolis, grojęs kaukolės bū- 
gnu. 

Digija dirstelėjo į Ailą. 

— Galėtume, Aila? — pasiteiravo ji, o kitiems paaiškino: - Mudvi tru- 
putį bandėme groti. 


— Tikriausiai galėtume, - nesiginčijo Aila. 

— Tai pirmyn, — tarė Digija. - Mums reikia kažko, kad galima būtų 
giliai ir tolygiai mušti, prislopinto, ne skardaus garso, tarsi suduotum į 
žemę. Gal Aila galėtų pasinaudoti tavo būgnu, Marutai? 

— Manau, jei apie šitą kūjelį apvyniotume skiautelę odos, turėtų pa- 
vykti, - savo kojos kaulo instrumentą pasiūlė Tarija. 

Muzikantai susidomėjo. Naujovės visada domina. Digija atsiklaupė 
ant kilimėlio Tarijos vietoje, Aila sukryžiavusi kojas atsisėdo arčiau būgno 
ir paplekšnojo jį, kad pajustų skambesį. Tada Digija keliose vietose sudavė 
į kojos kaulo instrumentą, kol Aila nustatė, kuris garsas yra tinkamas. 

Kai jos buvo pasiruošusios, Digija pastebėjo Ailą linktelint ir pradė- 
jo mušti lėtą, tolygų ritmą, kiek keisdama tempą, tačiau visiškai nekeis- 
dama tono. Aila užsimerkė, ir kai pajuto tolygų Digijos ritmą, įsitraukė 
pati. Kaukolės būgno garsas buvo pernelyg skardus, kad tiksliai atkarto- 
tų garsus, kuriuos Aila prisiminė. Buvo sunku atkurti, pavyzdžiui, sun- 
kų griaustinio trenksmą; aštrūs kapoti smūgiai labiau priminė nuolatinį 
grumėjimą. Anksčiau ji jau buvo repetavusi su tokiu būgnu. Netrukus 
prie stipraus, tolygaus Digijos dunksėjimo ji prijungė neįprastą polifoninį 
ritmą, iš pažiūros atsitiktinį kratinį kapotų garsų, sklindančių kintamu 
tempu. Abu ritmai buvo tokie skirtingi, kad tarsi neturėjo jokio ryšio. Vis 
dėlto pasikartojantis Ailos ritmo smūgis tarsi visai atitiktinai sutapdavo 
su kas penktu Digijos dūžiu. 

Abiejų moterų ritmai kūrė vis stiprėjantį laukimo jausmą, pamažu 
kilo lengvas nerimas, kol du ritmai, nors tai atrodė visiškai neįmanoma, 
susiliejo. Vos žmonėms atsipalaidavus vėl kildavo įtampa. Tą akimirką, 
kai atrodė, kad niekas ilgiau nebeištvers, Aila su Digija prieš baigiamąjį 
smūgį nutilo ir ore paliko tvyroti sustiprėjusį laukimą. Tada Digijos, taip 
pat ir visų kitų nuostabai, pasigirdo tarsi vėjo, veriantis, į Aeitos panašus 
švilpimas, įsimenanti, baugi pabaigos melodija. Ji suvirpino visų klausan- 
čiųjų širdis. Po paskutinės natos liko tvyroti kito pasaulio egzistavimo 
pojūtis. 

Kelias akimirkas niekas nieko nekalbėjo. Galiausiai Tarija pratarė: 

— Kokia keista, simetrinė, įtraukianti muzika. 

Paskui keli žmonės panoro, kad Aila parodytų jiems ricmus, ir nekan- 


travo juos išbandyti. 

— Kas grojo vėjo birbyne? — pasiteiravo Tarija, žinodama, kad tikrai ne 
Manenas, nes jis stovėjo greta jos. 

— Niekas, - atsakė Digija. - Tai buvo ne instrumentas. Aila švilpė. 

— Švilpė? Kaip įmanoma šitaip švilpti? 

— Aila gali pamėgdžioti bet kokį švilpesį, - paaiškino Digija. - Turė- 
tumėt paklausyt, kaip ji mėgdžioja paukščių giesmes. Jie net pamano, kad 
ji - paukštis. Ji gali priversti juos atskristi ir lesti jai iš rankos. Tai dalis jos 
bendravimo su gyvūnais. 

— Ar galėtum pašvilpauti mums kaip paukščiai, Aila? - nepatikliai pa- 
prašė Tarija tonu. 

Aila nemanė, kad čia tinkama vieta, tačiau greitai pakartojo savo 
paukščių giesmių repertuarą ir sulaukė apstulbusių žvilgsnių. To Digija 
ir tikėjosi. 

Aila buvo dėkinga, kai Kilija pasisiūlė jai viską aprodyti. Moteris pa- 
demonstravo kostiumus ir kitus reikmenis. Paaiškėjo, kad kai kurie galvos 
apdangalai iš tikrųjų yra veido kaukės. Dauguma daiktų buvo pernelyg 
ryškiai, neskoningai nudažyti, tačiau dėvint naktį prie laužo kostiumų 
spalvos išsiskirtų ir atrodytų normalios. Kažkas sėmė iš mažo kapšelio rau- 
donąją ochrą, trynė ir maišė ją su riebalais. Krūptelėjusi Aila vėl prisiminė, 
kaip Krebas raudonąja ochra trynė Izos kūną prieš laidotuves. Ailai buvo 
pasakyta, kad šitas tepalas bus naujoms kaukėms išpuošti ir muzikantų bei 
šokėjų veidams ir kūnams prieš pasirodymą nudažyti. Taip pat ji pastebėjo 
maltos anglies ir baltos kreidos. 

Aila stebėjo vyrą, prie tunikos siuvantį karoliukus. Jis naudojosi yla. 
Žinoma, daug lengviau būtų dirbti naudojantis siūlo traukikliu, tačiau 
moteris nusprendė suteikti Digijai progą jį atnešti. Aila jau ir taip sulaukė 
pernelyg daug dėmesio, tad jautėsi nesmagiai. Moterys apžiūrėjo karoliu- 
kų vėrinius ir kitus papuošalus, ir Kilija prie ausų priglaudė dvi kūgio for- 
mos spiralines jūrų kriaukles. 

— Gaila, kad tavo ausys nepradurtos, — tarė šokėja. — Šitos gražiai tau 
tiktų. 

— Jos tikrai gražios, - pritarė Aila. Ji pastebėjo skyles Kilijos ausyse, 
taip pat ir nosyje. Jai patiko Kilija, ji ja žavėjosi ir pajuto ryšį, kuris galėtų 


išsirutulioti į draugystę. 

— Kodėl tau vis tiek jų nepasiėmus? Gali šnektelti su Tulija ar Digija ir 
leisti joms pradurti skylutes. Ir tikrai turėtum pasidaryti tatuiruotę, Aila. 
"Tada galėtum eiti kur panorėjusi, nereikėtų nuolat aiškinti, kad priklausai 
mamuto židiniui. 

— Aš tikrai ne mamuta, - pasiteisino Aila. 

— Manau, kad esi, Aila. Nesu tikra, kokios yra apeigos, tačiau žinau, 
kad Lomija nesudvejotų, jei pasakytum, kad esi pasiruošusi atsiduoti Mo- 
tinai. 

— Nesu tikra, ar esu pasiruošusi. 

— Gal ir ne, bet būsi. Jaučiu tai tavyje. 

Kai jiedvi su Digija išėjo, Aila suvokė, kad jai buvo suteikta labai ypa- 
tinga, asmeniška proga žvilgtelti į užkulisius - ten tik nedaugeliui galima 
patekti. Tai buvo paslapčių vieta. „Kaip daug stebuklingiau ir antgamtiš- 
kiau tai turi atrodyti stebint iš šalies“, - galvojo Aila. Ji dirstelėjo link ti- 
tnago apdirbimo vietos, tačiau Jondalaro ten nebebuvo. 

Ji sekė paskui Digiją, klajojančią po stovyklavietę, einančią link lomos 
krašto, ieškančią draugų ir giminaičių, besiaiškinančios, kur įsikūrusios 
atskiros stovyklos. Jos praėjo vietą, kur trys stovyklos, pūpsančios tarp 
krūmų, buvo atsisukusios į aikštelę. Toje vietoje buvo pastebimas kitoniš- 
kumas, tačiau iš pradžių Aila negebėjo suvokti, kodėl tai jaučia. Paskui ji 
pradėjo pastebėti specifines smulkmenas. Palapinės buvo apskurusios, ne 
itin gerai įtemptos, skylės apgailėtinai užlopytos, jei apkritai užlopytos. 
Stiprus nemalonus kvapas ir musių dūzgimas patraukė jos dėmesį į pū- 
vantį mėsos gabalą, paliktą ant žemės tarp dviejų palapinių, paskui ji pa- 
stebėjo daugiau išmėtytų šiukšlių. Ji žinojo, kad vaikai neretai išsipurvina, 
tačiau tie, kurie spoksojo į jas, atrodė seniai nematę vandens. Jų drabužiai 
buvo purvini, plaukai nešukuoti, veideliai murzini. Toje vietoje tvyrojo 
bjaurus purvas. 

Aplink vieną palapinę Aila pastebėjo besisukiojantį Čalegą. Jos pasi- 
rodymas užklupo jį netikėtai ir jo pirmoji reakcija buvo pagiežinga neapy- 
kanta. Tai ją sukrėtė. Šitaip į ją žiūrėjo tik Braudas. Tada Čalegas suvaldė 
tą išraišką, tačiau nenuoširdi, piktavališka šypsena, ko gero, buvo dar blo- 


gesnė nei akivaizdi neapykanta. 

— Eime iš čia, - paniekinamai pauostinėjusi tarė Digija. - Visada ne- 
blogai žinoti, kur jie yra, kad žinotum, ko vengti. 

Staiga pasigirdo garsūs spygsmai ir riksmai, ir iš vienos palapinių išlė- 
kė du vaikai, ką tik dešimtmetį perkopęs berniukas ir kokių vienuolikos 
mergaitė. 

Atiduok! Negirdi? Atiduok man! - klykė mergaitė, vydamasi ber- 
niuką. 

— Pirmiausia pagauk mane, sesute, - erzinosi tas, iškėlęs kažką jai prieš 
nosį ir purtydamas. 

— Tu... Oi, tu... Atiduok! - suklykė mergaitė ir, pagauta naujo jėgų ant- 
plūdžio, nusivijo jį. 

Berniuko šypsena aiškiai bylojo, kad jis didžiai mėgaujasi mergaitės 
pykčiu ir neviltimi, tačiau kai atsigręžė į ją pažiūrėti, nepastebėjo išlindu- 
sios šaknies. Jis užkliuvo ir sunkiai nugriuvo, mergaitė užvirto ant jo ir iš 
visų jėgų pradėjo jį mušti bei daužyti. Tada jis stipriai smogė jai į veidą, ir 
seseriai iš nosies pasipylė kraujas. Ji suriko ir žiebė jam į dantis, prakirsda- 
ma lūpą. 

— Padėk man, Aila! - pakvietė Digija. Ji palinko prie ant žemės besiri- 
tinėjančių vaikų. Ji nebuvo tokia galinga kaip motina, tačiau buvo aukšta 
ir stipri, tad kai sugriebė berniuką, kuris tą akimirką buvo užgriuvęs seserį, 
vaikas jai nebesipriešino. Aila laikė mergaitę, kuri iš visų jėgų kovojo norė- 
dama nubėgti prie berniuko. 

— Ką, jūsų manymu, čia darot? - subarė Digija. - Kaip galima užsi- 
traukti tokią gėdą? Muštis, daužyti vienam kitą, o dar brolis ir sesuo. Ką 
gi, judu eisite su manimi. Reikia tučtuojau imtis priemonių! — pareiškė 
ji, už rankos tempdama besipriešinantį berniūkštį. Aila sekė iš paskos su 
mergaite, kuri vis stengėsi pasprukti. 

Žmonės spoksojo į jas praeinančias, ryžtingai vedančias kruvinus vai- 
kus, o paskui sekė iš paskos. Tuo metu, kai Digija su Aila atitempė vaikus 
prie namo stovyklavietės viduryje, apie įvykį jau buvo pasklidusi žinia. Čia 
laukė būrelis moterų. Aila pastebėjo tarp jų Tuliją, Marliją ir Bresiją, va- 
des, todėl suvokė, kad čia seserų taryba. | 

— Ji pirma pradėjo! - sušuko berniukas. 


— Jis paėmė mano... - suklykė mergaitė. 

— Tylos! - griežtai ir garsiai tarė Tulija. Jos akyse žibėjo įtūžis. 

— Mušimas ar sudavimas kitam žmogui nepateisinamas, — pareiškė 
Marlija taip pat tvirtai ir griežtai kaip ir Tulija. - Abu esate pakankamai 
dideli, kad tai suprastumėte, o jei dar nesupratote, suprasite dabar. Atneš- 
kite odos diržus, - paliepė ji. 

Į vieną namelį nubėgo jaunas vyras. Netrukus pasirodė Valesas keliais 
odos diržais nešinas. Mergaitė atrodė siaubo apimta, berniuko akys išsi- 
plėtė. Jis muistėsi stengdamasis išsilaisvinti, ištrūko ir jau puolė bėgti, ta- 
čiau Talutas, kuris kaip tik artinosi iš Švendrų stovyklos, greitu šuoliu jį 
sugavo ir partempė atgal. 

Aila sunerimo. Abiem vaikams reikėjo sutvarkyti sužeidimus. Maža to, 
ką jie ketina jiems daryti? Šiaip ar taip, jie tik vaikai. 

Kol Talutas laikė berniuką, kitas vyras paėmė vieną ilgą odos juostą ir 
ėmė aplink jį vynioti, taip pririšdamas prie šono dešinę ranką. Ne itin tvir- 
tai, kad nesutrikdytų kraujotakos, tačiau rankos pajudinti nebuvo įmano- 
ma. Tada kažkas suvyniojo mergaitę, kuri pradėjo verkti, kai jos dešinioji 
ranka buvo pririšta prie šono. 

— Tačiau... Jis paėmė mano... 

— Nesvarbu, ką jis paėmė, - nukirto Tulija. 

— Yra kitų būdų susigrąžinti, - pareiškė Bresija. — Turėjai ateiti į seserų 
tarybą. Tam ir yra taryba. 

— Kaip manai, kas nutiks, jei visiems bus leista daužyti vienam kitą vien 
todėl, kad kažkas nepritaria, erzinasi arba kažką paima? — pasiteiravo dar 
viena moteris. 

— Abu privalote pasimokyti, - tarė Marlija, kai berniuko kairė šlaunis 
buvo pririšta prie mergaitės dešinės šlaunies. - Nėra stipresnių ryšių, nei 
ryšys tarp brolio ir sesers. Tai ryšys nuo gimimo. Todėl, kad tai prisimin- 
tumėte, jūs būsite vienas prie kito pririšti dvi dienas, o rankos, kuriomis 
vienas kitam smogėte, bus nuleistos žemyn, kad daugiau nebepakiltų iš 
pykčio. Dabar turėsite padėti vienas kitam. Negalėsite eiti ten, kur negali 
eiti kitas. Negalėsite miegoti, kol kitas neatsiguls. Negalėsite valgyti, gerti, 
praustis ar atlikti kitų asmeninių veiksmų be kito. Išmoksite priklausyti 


vienas nuo kito, kaip ir privalėsite tai daryti visą gyvenimą. 

— O visi jus pamatę supras, kokią bjaurystę vienas kitam iškrėtėte, — 
garsiai paskelbė Talutas, kad visi girdėtų. 

— Digija, — tyliai tarė Aila, — jiems tikrai reikia pagalbos. Mergaitės 
nosis tebekraujuoja, o berniuko lūpa sutinusi. 

"Digija nuėjo prie Tulijos ir kažką pašnibždėjo jai į ausį. Moteris linkte- 
lėjo, tada žengė pirmyn. 

— Prieš grįždami į stovyklą eikite su Aila prie mamuto židinio. Ji apžiū- 
rės sužeidimus, kuriuos jūs vienas kitam padarėte. 

Pirmiausia jiems teko išmokti suderinti žingsnį, kad galėtų eiti surišto- 
mis kulkšnimis. Digija kartu su Aila ir vaikais nuėjo prie mamuto židinio. 
Išvaliusios ir sutvarkiusios žaizdas, abi jaunos moterys stebėjo, kaip vaikai 
nuklibinkščiuoja. 

- Jie iš tikrųjų kovojo, - pastebėjo Aila, joms grįžtant į Švendrų stovy- 
klą, — tačiau berniukas tikrai iš jos kažką atėmė. 

— Nesvarbu, - atsakė Digija. - Muštynės nėra būdas susigrąžinti daik- 
tą. Jie privalo suprasti, kad muštis draudžiama. Akivaizdu, kad savo sto- 
vykloje jie to neišmoko, todėl privalo išmokti čia. Tai padės tau suprasti, 
kodėl Krosija taip nenorėjo Fralijos jungtuvių su Erebeku. 

— Kodėl? 

— Nejaugi nesupranti? Frebekas kilęs iš vienos tokių stovyklų. Visos 
trys artimai susijusios. Calegas yra Frebeko pusbrolis. 

— Ką gi, Frebekas tikrai smarkiai pasikeitė. 

— Tiesa. Būsiu su tavimi atvira - vis dar nesu dėl jo tikra. Manau, nu- 
spręsiu tada, kai jis tikrai bus išbandytas. 

Aila niekaip negalėjo pamiršti vaikų ir minties, kad iš šios patirties jai 
dera kažko išmokti. Nuosprendis buvo greitas ir visiškai nesvarstytinas. 
Jiems netgi nebuvo suteikta proga paaiškinti, niekas nė negalvojo pirma 
apžiūrėti jų žaizdas — ji vis dar netgi nežinojo jų vardų. Vis dėlto rimtai 
sužeisti jie nebuvo ir neabejotinai mušėsi. Kadangi bausmė buvo greita, 
mažai tikėtina, kad jie ją užmirš. Ji nebuvo skausminga, nors pažeminimo 
ir pajuokos skausmą vaikai jaus ne vienerius metus. 

— Digija, - tarė Aila - dėl tų vaikų, juk jiems liko laisvos rankos, kas 


sutrukdys atsirišti ? 

— Visi tai žino. Kad ir koks pažeminimas vaikščioti po stovyklavietę 
surištiems ir su nuleistomis rankomis, bus kur kas blogiau, jei jie nusiims 
raiščius. Bus sakoma, kad juos valdo blogosios pykčio dvasios, kad jie net 
nesugeba susivaldyti, kad įvertintų vienas kito pagalbos vertę. Jų bus ven- 
giama, ir jie dar labiau apsijuoks. 

— Nemanau, kad jie kada tai pamirš, - pastebėjo Aila. 

— Taip kaip ir daugybė kitų vaikų. Netgi ginčysis kurį laiką mažiau, 
nors nepakenktų jiems vienam ant kito truputį parėkti, - tarė Digija. 

Aila nekantravo grįžti į Švendrų stovyklą, pasiilgo jos jaukumo. Ji su- 
sipažino su tokia daugybe žmonių ir tiek daug pamatė, kad galva sukosi. 
Prireiks laiko viskam susigulėti. Aila nesusilaikė nepažvelgusi į titnago ap- 
dirbimo plotą. Šį kartą ji pamatė Jondalarą, tačiau ir dar šį tą, ko nesitikėjo 
pamatyti. Ten buvo Migija. Ji dievinamai žvelgė į jo stulbinamas mėlynas 
akis, ir Ailai pasidingojo, kad moteris stovi kažkaip ypatingai. Jondalaras 
šypsojosi Migijai lengva, malonia šypsena, kurios Aila jau seniai nebuvo 
mačiusi. Jo akyse buvo tas žvilgsnis, kurio ji taip pat jau seniai nebuvo pa- 
stebėjusi. 

— Maniau, tos moterys raudonais padais turėtų rūpintis jaunų vyrų 
mokymu, - tarė Aila pagalvojusi, kad Jondalaro tikrai nereikia nieko mo- 
kyti. 

Digija pastebėjo Ailos išraišką ir greitai pamatė jos nerimo priežastį. 
Ji galėjo tai suprasti, tačiau, kita vertus, jam žiema taip pat buvo ilga ir 
sunki. 

- Jis taip pat turi fizinių poreikių, Aila, visai kaip tu. 

Staiga Aila išraudo. Juk, šiaip ar taip, ji miega Raneko lovoje, o Jondala- 
ras miega vienas. Kodėl ji turėtų sielotis, jei jis susiras moterį pasidalyti ma- 
lonumais vasaros susirinkime? Žinojo, kad turėjo to tikėtis, tačiau suprato, 
kodėl sielojasi. Aila norėjo, kad Jondalaras dalytųsi malonumais su ja. Ne- 
buvo labai svarbu, ar jis pasirinks Migiją. Svarbu, kad jis nepasirinko jos. 

- Jei jis ketina ieškoti moters, geriausia, ką gali rasti, tai palankiai nu- 
siteikusią raudonpadę, - aiškino Digija. - Jos negali įsipareigoti, kol sezo- 
nas nepasibaigia. Nebent jausmas labai stiprus, šiaip jis nesitęsia visą ilgą 
žiemą. Nemanau, kad jo jausmas Migijai bus labai stiprus, Aila. Ji gali jam 


padėti atsipalaiduoti ir blaiviau mąstyti. 

— Tu teisi, Digija. Koks skirtumas? Jis išeis po mamutų medžioklės, 
taip sako... O aš pasižadėjau susijungti su Raneku, - tarė Aila. 

„Tada, - mintijo ji, joms braunantis pro žmonių minias, — aš grįšiu į 
gentį, susirasiu Durką ir parsivesiu jį čia. Jis taps mamutoju, dalysi mūsų 
židiniu, bus Raidago draugas. Taip pat jis galės pasiimti Urą, kad turė- 
tų porą... O aš gyvensiu čia su naujaisiais draugais ir Raneku, kuris mane 
myli, ir Durku, savo sūnumi, savo vieninteliu vaiku... Ir Raidagu, ir arkliu, 
ir Vilku... Ir niekada nebepamatysiu Jondalaro“, - galvojo Aila. Ją apgaubė 


ledinė niūruma. 


Išsišiepusios ir kikendamos Rugija su Tusija atbėgo į pagrindinę pala- 
pinės dalį. 

— Lauke dar viena, - pranešė Rugija. 

Aila greitai nudelbė akis į žemę, Nezė su Tulija supratingai susižvalgė, 
Fralija nusišypsojo, o Frebekas išsiviepė. 

— Dar viena kas? - tik pasitikslino Nezė, nors ir taip žinojo. 

— Dar viena delegacija, - atsakė mažoji Tusija, jau išpuikusi nuo di- 
džiulio dėmesio. 

- Šitiek delegacijų ir dar saugančiosios pareigos. Užimta bus tavo vasa- 
ra, Tulija, - pastebėjo Fralija, pjaudama Tašeriui mėsos. Ji žinojo, kad vadė 
jaučiasi esanti šlovės viršūnėje ir yra visos Liūto stovyklos bei jos nariams 
rodomo susidomėjimo centras. 

Tulija su Aila išėjo į lauką, kiek vėliau išėjo ir Nezė. Fralija su Frebeku 
nuėjo prie palapinės angos pasmalsauti, kas atėjo. Frebekas išėjo paskui 
tris moteris, tačiau Fralija pasiliko prižiūrėti vaikų, kad tie nesipainiotų 
po kojomis. Grupė žmonių stovėjo už teritorijos, kuri Vilko supratimu 
priklausė Liūto stovyklai. Nematomas ribas jis nužymėjo savo kvapu ir 
nuolat jas saugojo. Bet kas galėjo prieiti, tačiau niekas negalėjo tų ribų 
peržengti be aiškiai išreikšto Vilkui pažįstamo žmogaus palankumo. 

Žvėris, iššiepęs dantis ir tyliai urgzdamas, gynybine poza stovėjo tarp 
palapinės ir žmonių. Nė vienas svečias neketino išbandyti jo intencijų. Aila 
mostu liepė Vilkui atsistoti prie jos šono ir parodė ženklą „draugas“. Ji visą 


rytą mokė žvėrį suprasti šį nurodymą ir jį vykdyti parodžius jai ar bet ku- 

riam kitam Liūto stovyklos nariui. Priešingai nei liepė instinktai, ženklas 
reiškė, kad vilkas turi įleisti pašaliečius į gaujos teritoriją. Nors jau matytus 
svečius buvo lengviau toleruoti nei visiškai nepažįstamus žmones, žvėris 
aiškiai leido suprasti, kad draugijos nemėgsta, ir jam visada palengvėdavo, 
kai lankytojai išeidavo. 

Kartkartėmis, tik tam, kad priprastų prie daugybės žmonių, Aila pasi- 
imdavo jį į stovyklavietę ir laikydavo prie pat savęs. Tvirtai žingsniuojančią 
moterį su vilku prie kojos visada lydėdavo žvilgsniai ir nuostabos šūksniai, 
todėl Aila jausdavosi nesmagiai. Vis dėlto ji jautė, jog tai būtina. Kadangi vil- 
kų ir žmonių papročiai tokie panašūs, o žmonės buvo jo gauja, vis dėlto buvo 
keletas dalykų, prie kurių Vilkui derėjo priprasti. Žmonės mėgsta vieni kitų 
draugiją, netgi nepažįstamųjų, jiems patinka rinktis didelėmis grupėmis. 

Vilkas ne visą laiką leido Švendrų stovykloje. Jis dažnai nuklysdavo į 
pievą su arkliais, kartais vienas pats leisdavosi pasibastyti arba eidavo su 
atskirais žmonėmis, dažniausiai Aila, kartais su Jondalaru, Danugu ir, di- 
delei daugumos nuostabai, su Frebeku. 

Frebekas pasišaukdavo žvėrį ir nueidavo su juo arklių pašiūrės link. 
Vilkas vertė žmones nervintis, o tai galėjo turėti prastą poveikį delegaci- 
joms, kurios, pasiųstos kokio nors vyro, ateis pirštis Ailai. Vyrai nesiekė su 
Aila susijungti, jie žinojo, kad ji pasižadėjusi Ranekui. Jie ieškojo ne poros, 
jie ieškojo sesers. Ėjo delegacijos su pasiūlymais ją įdukrinti. 

Tulija, kad ir kokia nuovoki buvo, kad ir kaip išmanė žmonių prigimtį 
ir papročius, nesitikėjo tokio populiarumo. Kai pirmą kartą prie jos priėjo 
pažįstama moteris, turėjusi tik sūnus, ir pasiteiravo, ar jos nesudomintų 
jos židinio ir stovyklos pasiūlymas įsidukrinti Ailą, Tulija tučtuojau per- 
prato potekstę. 

— Turėjau susiprasti iš pat pradžių, — vėliau stovyklai aiškino Tulija, 
kad vieniša aukšto statuso moteris, graži ir talentinga, bus ypač geidžiama 
sesuo, ypač dėl to, kad ji įdukrinta prie mamuto židinio. Paprastai jis nelai- 
komas šeimos židiniu. Mes, tiksliau, Aila, neprivalome priimti kurį nors tų 
pasiūlymų, nebent, žinoma, ji to norėtų. Vis dėlto vien pasiūlymai savai- 
me didina jos vertę, - Tulijos akys švietė džiaugsmu. Ji suprato, kiek daug 
Aila prisidėjo prie Liūto stovyklos statuso ir vertės. Širdyje ji beveik troš- 
ko, kad Aila nebūtų pasižadėjusi Ranekui. Jei ji būtų prieinama, jos nuo- 


takos išpirka būtų stulbinama. Kita vertus, tai reikštų, kad Liūto stovykla 

ją praras, o pasilaikyti lobį tikriausiai naudingiau, nei jį prarasti, tegu ir už 
labai didelę kainą. Tol, kol konkreti vertė nenustatyta, spėliojimai visada 
ją padidina. Įdukrinimo pasiūlymai atvėrė visiškai naują galimybių sritį. 
Ji galėjo būti įdukrinama tik nominaliai ir liktų Liūto stovykloje. Ji galėjo 
netgi tapti vade, jei jos potencialus brolis turėtų tinkamų ryšių ir ambicijų. 
O jei Digija su Aila abi taptų vadėmis, tiesioginis ryšys atneštų Liūto sto- 
vyklai neregėtą įtaką. Visos tos mintys sukosi Tulijos galvoje, kai moteris 
ėjo pasitikti naujos delegacijos. 

Aila jau pradėjo suprasti puošybos raštų, naudojamų drabužiams ir apa- 
vui, pobūdį. Raštai atspindėjo tam tikros grupės tapatybę. Nors visos stovy- 
klos naudojo tas pačias pagrindines geometrines formas, vienų vyravimas, 
pavyzdžiui, daugiau ševronų nei rombų, bei jų derinimo būdai reikšmingai 
bylojo apie stovyklos kilmę ir jos ryšius su kitomis stovyklomis. Vis dėlto 
Aila, kitaip nei Tulija, iš šių raštų akimirksniu negalėdavo visko suprasti — 
ji dar asmeniškai nepažinojo žmonių, kad tiksliai žinotų, kur juos patalpin- 
ti bendrame hierarchijos audinyje, ir neišmanė ryšių grupės viduje. 

Kai kurių stovyklų statusas buvo toks aukštas, kad Tulija būtų pasi- 
tenkinusi mažesniu materialinių gėrybių kiekiu. Kitų stovyklų galimybės 
būtų neblogos, jei sutiktų nemažai sumokėti. Remdamasi jau gautais pa- 
siūlymais, šitą grupę Tulija atmetė iš karto. Vargu ar su ja apskritai verta 
kalbėti, šie žmonės paprasčiausiai per mažai galės įnešti į santykius, kad 
būtų verta saistytis. Dėl to Tulija jiems buvo ypač maloni, tačiau nepa- 
kvietė įeiti į palapinę, ir jie suprato, kad per mažai pasiūlė ir per vėlai atėjo. 
Vien pasiūlymo pateikimas buvo naudingas - tai buvo būdas sudaryti są- 
jungą su Liūto stovykla, kurios įtaka šitaip padidėjo. Tai bus prisimenama 
palankiai. 

Kol visi stovėjo prie palapinės ir keitėsi mandagybėmis, Frebekas pa- 
stebėjo, kad Vilkas-sunerimo ir ėmė urgzti žiūrėdamas upės link. Staiga 
jis dingo. 

— Aila! - suriko Frebekas. - Vilkas kažką nusivijo! 

Ji sušvilpė, garsiai, veriamai ir nekantriai, tada nuskubėjo pasižiūrėti į 
kelią, vedantį upės link. Ji matė, kaip Vilkas grįžta, naujos grupės žmonių 
lydimas. Šitie nebuvo svetimi. 


— Tai Mamuto stovykla, - pasakė Aila. - Matau Vinsaveką. 

Tulija atsisuko į Frebeką. 

— Ar negalėtum paieškoti Taluto? Turim tinkamai juos pasveikinti, 
taip pat gali pranešti Marlijai arba Valesui, kad jie pagaliau atvyko. 

Frebekas linktelėjo ir nuėjo. 

Delegacija, kuri atėjo pateikti pasiūlymo, buvo pernelyg smalsi, kad iš 
karto išeitų. Pirmasis prie jų priėjo Vinsavekas, pamatė delegaciją, Ailą, 
Tuliją ir greitai perprato aplinkybes. Jis numetė savo kuprinę ir šypsoda- 
masis priėjo prie susibūrusiųjų. 

— Tulija, tikriausiai geras ženklas, kad tave pirmą sutikau, nes tave pir- 
miausia ir norėjau pamatyti, - tarė Vinsavekas siekdamas abiejų jos rankų 
ir skruostu trindamasis į jos skruostą, kaip kad daro seni, geri draugai. 

— Kodėl gi mane pirmą panūdai maryti? - nelauktai sau pačiai pražy- 
do šypsena Tulija. Jis buvo tikras kerėtojas. 

Jis klausimo lyg neišgirdo. 

— Pasakyk, kodėl tavo svečiai pasipuošę geriausiais apdarais? Tikriau- 
siai delegacija? 

Prabilo moteris: 

— Mes pateikėme pasiūlymą įsidukrinti Ailą, — tarė ji, tarsi pasiūlymas 
nebūtų visiškai atmestas. - Mano sūnus neturi sesers. 

Netgi Aila beveik matė, kaip dirba Vinsaveko protas. Jam prireikė tik 
akimirkos padėčiai perprasti, dar akimirkos apsispręsti ir veikti. 

— Ką gi, aš irgi ketinu pateikti pasiūlymą. Vėliau tai padarysiu oficia- 
liai, tačiau, kad galėtum pagalvoti, Tulija, aš noriu pasiūlyti sąjungą, - jis 
atsisuko į Ailą ir paėmė abi jos rankas. - Noriu su tavimi susijungti, Aila. 
Noriu, kad ateitum ir padarytum mano mamuto židinį šiuo tuo daugiau 
nei tik pavadinimas. Tik tu gali man tai suteikti, Aila. Tu atsineštum židi- 
nį, tačiau mainais gautum Mamuto stovyklą. 

Aila priblokšta krūptelėjo. Vinsavekas žinojo, kad ji jau įsipareigojusi. 
Kodėl jis to prašo? Net jeigu norėtų, argi ji galėtų persigalvoti ir susijungti 
su juo? Nejaugi taip lengva sulaužyti pasižadėjimą? 

- Ji jau prižadėjusi Ranekui, - pastebėjo Tulija. 

Vinsavekas pažvelgė tiesiai į didžiąją vadę, supratingai nusišypsojo, 
tada įkišo ranką į maišą ir ištraukė sugniaužtą kumštį. Kai atlenkė plaštaką, 


ant jo delno gulėjo du nuostabūs, nugludinti, vienodi gintaro gabalai. 

— Viliuosi, jis turi gerą nuotakos išpirką, Tulija. 

Tulijos akys išsiplėtė. Jo pasiūlymo pakako, kad jai užgniaužtų kvapą. 
Jis aiškiai liepė jai įvardyti nuotakos išpirką, įvertinti ją gintaru, jei tik to 
nori, nors, žinoma, tikrai nederėtų to daryti. Tada ji prisimerkė. 

— Negaliu nuspręsti, Vinsavekai. Aila pati renkasi. 

- Žinau, tačiau imk šitas mano dovanas, Tulija. Tai už pagalbą mums 
statant namus, — tarė jis ir įspraudė gintarus jai į delną. 

Tulija blaškėsi. Ji negalėjo atsispirti gintarams. Jei juos priims, tai su- 
teiks Vinsavekui pranašumą. Vis dėlto tai bus Ailos sprendimas ir, pasiža- 
dėjusi ar ne, ji yra laisva pasirinkti. Kodėl ji turėtų prieštarauti ? Gniaužda- 
ma delne gintarus ji pamatė triumfuojančią Vinsaveko išraišką ir pasijuto 
lyg parsidavusi už du gintaro gabalus. Jis suprato, kad ji nesvarstys jokio 
kito pasiūlymo. Jei jam pavyks įkalbėti Ailą, ji jo. Na, Vinsavekas Ailos 
nepažįsta, galvojo Tulija. Niekas nepažįsta. Gal ji ir vadina save mamutoja, 
ji vis dar svetima. Ir kas pasakys, kas ją valdo. Ji stebėjo, kaip vyras su įspū- 
dingai tatuiruotu veidu nukreipia visą savo dėmesį į jaunąją moterį, matė 
ir Ailos reakciją. Be abejonės, susidomėjimo būta. 

— Tulija! Kaip malonu vėl tave matyti! - ištiesusi rankas artinosi Avari- 
ja. - Mes taip susivėlinom, visos geros vietos užimtos. Gal žinai kokią gerą 
vietą stovyklai įsirengti? Kur jūs įsikūrėt? 

— Tiesiog čia, - pasakė Nezė, irgi skubėdama pasveikinti Mamuto 
stovyklos vadės. Ji labai susidomėjo pokalbiu tarp Tulijos ir Vinsaveko ir 
taip pat pastebėjo jo veido išraišką. Ranekas tikrai neapsidžiaugs sužino- 
jęs, kad Vinsavekas ketina pateikti pasiūlymą Ailai. Nezė tikrai abejojo, ar 
Mamuto stovyklos vadui mamutai bus taip lengva įkalbėti Ailą, kad ir ką 
jis pasiūlytų. 

— Tikrai? Taip atokiai nuo visų? - nustebo Avarija. 

— Su gyvūnais mums čia geriausia vieta. Minioje jie ima nervintis, — 
tarė Tulija, tarsi vietą būtų pasirinkusi tikslingai. 

- Vinsavekai, jei Liūto stovykla čia, kodėl mums neįsikūrus kur neto- 
liese? - pasiūlė Avarija. 

— Vieta čia nebloga. Yra pranašumų, daugiau erdvės išsiplėsti, - tarė 
Nezė. „Jei ir Liūto, ir Mamuto stovyklos įsikurs čia, - galvojo ji, - dalis 


veiklos iš centro taip pat persikels čia: 

Vinsavekas nusišypsojo Ailai. 

— Negaliu sugalvoti nieko, ko norėčiau labiau, nei įsikurti greta Liūto 
stovyklos, — tarė jis. 

Tada į stovyklą įžygiavo Talutas ir griausmingu balsu pasveikino Ma- 
muto stovyklos vadus. 

— Vinsavekai! Avarija! Galiausiai pasirodėt! Kur taip užtrukot? 

— Pakeliui kai kur užsukom, - atsakė Vinsavekas. 

— Paprašyk Tulijos parodyti, ką jis jai atnešė, — tarstelėjo Nezė. 

Tulija vis dar jautėsi kiek sutrikusi ir norėjo, kad Nezė būtų patylėjusi. 
Vis dėlto ji atlenkė delną ir ištiesė gintarą parodyti broliui. 

— Kokie gražūs gabalai, — grožėjosi Talutas. - Kaip suprantu, nu- 
sprendėte pasiderėti. Ar žinot, kad Gluosnių stovykla turi baltų spiralinių 
kriauklių? 

— Vinsavekas pageidauja daugiau nei kriauklių, - paaiškino Nezė. - Jis 
nori pateikti pasiūlymą Ailai... Savo židinį. 

- Ji juk pasižadėjusi Ranekui, - nustebo Talutas. 

— Pasižadėjimas yra tik pasižadėjimas, - atkirto Vinsavekas. 

Talutas dirstelėjo į Ailą, į Vinsaveką, į Tuliją, tada nusikvatojo. 

— Ką gi, šis vasaros susirinkimas ilgai nepasimirš. 

— Ne vien tik užsukom į Gintaro stovyklą, - tarė Avarija. - Matydama 
tavo, Talutai, tankius raudonus karčius, kai ką prisiminiau. Mes stengė- 
mės išvengti urvinio liūto rusvais karčiais, tačiau jis, regis, traukė ta pačia 
kryptimi kaip ir mes. Liūtų šeimos nemačiau, bet reikėtų įspėti žmones, 
kad netoliese yra šių žvėrių. 

— Netoliese visada būna liūtų, - pastebėjo Talutas. 

— Taip, bet konkrečiai šitas elgėsi keistai. Liūtai paprastai šitaip ne- 
sidomi žmonėmis, tačiau kurį laiką maniau, kad šitas mus persekioja. Jis 
prieidavo taip arti, kad man būdavo sunku naktį užmigti. Tai didžiausias 
mano kada matytas urvinis liūtas. Vis dar drebu vien apie jį pagalvojusi, — 
pasakojo Avarija. | 

Aila, suraukusi antakius, atidžiai klausėsi, paskui papurtė galvą. Ne. 
Tik sutapimas, pagalvojo ji. Yra daugybė didelių urvinių liūtų. | 

— Kai įsikursit, ateikit į aikštelę. Kalbamės apie mamutų medžioklę, o 


mamuto židinys planuoja medžioklės ceremoniją. Nepakenktų dar vienas 


647 A 


JEAN M. AUEL 


geras kvieslys. Esu tikras, norėsi mamutienos jungtuvių puotai, jei jau ketini 
joje dalyvauti, Vinsavekai! — tarė Talutas. Jau susiruošęs eiti jis atsisuko į 
Ailą: - Kadangi ketini su mumis medžioti mamutus, kodėl tau nėjus su ma- 
nim? Ir pasiimk savo iečių mėtyklę. Vis tiek ketinau ateiti tavęs pasiimti. 

— Eisiu su jumis, - pasakė Tulija. - Turiu nueiti į moterystės palapinę 


ir pamatyti Latiją 


- Šitas geros kokybės. Ypač įrankiams su geležtėmis, tokiems kaip kal- 
tai, gremžtuvai, grąžtai, - parklupęs ant vieno kelio Jondalaras tyrinėjo 
glotnų, pilkšvą, smulkios struktūros titnago vidinį paviršių. Jis naudojo 
ypatingai suformuotą gabalą šviežio rago, tvirtą, tačiau pakankami elas- 
tingą, kad nesulūžtų. Tai buvo kartu kastuvėlis ir svertas, skirtas tvirto ti- 
tnago gabalui iš kreidos matricos išplėšti. Tada Jondalaras akmeniniu kūju 
jį perskėlė ir atvėrė. 

— Vaimezas sako, kad čia randamas titnagas yra vienas iš geriausių, — 
pareiškė Danugas. 

Jondalaras mostu parodė į stačią uolą tarpeklyje, kurią bėgant metams 
nugludino srūvantis vanduo. Iš ne ypač tvirto kalkakmenio kyšojo ir dau- 
giau kieto titnago luitų, įkalintų baltoje matinėje plutoje. 

- Titnagas visada geriausias, jei gali jį pasiimti tiesiai iš šaltinio. Šita 
vieta panaši į Dalanaro titnago kasyklą, o jo akmuo mano apylinkėse buvo 
geriausias. 

— Vilko stovykla tikriausiai galvoja, kad šitas titnagas geriausias, — tarė 
Tarnegas. - Kai pirmą kartą čia atėjau, buvau su Valesu. Reikėjo girdėti, 
kaip jis susižavėjęs svaičioja. Kadangi šita vieta taip arti jų stovyklos, jie 
šitas iškasenas laiko savomis. Gerai padarei, kad paprašei jų leidimo ateiti, 
Jondalarai. 

- Tai tiesiog mandagumas. Žinau, kaip Dalanaras jaučiasi dėl savo ka- 
syklos. 

— Kas tokio ypatingo šitame akmenyje? Dažnai upių salpose aptinku 


titnago, — stebėjosi Tarnegas. 

— Kartais pasitaiko salpose surasti neblogų ką tik išplautų gniutulų, 
ir juos kur kas lengviau pasiimti. Užtrunka, kol išgauni iš uolos. O labai 
ilgai atvirai gulintis titnagas linkęs išdžiūti, - paaiškino Jondalaras. - Tada 
greičiau atskyla trumpesnės arplaišos. 

| Jei titnagas būna ilgai gulėjęs atvirai, Vaimezas kartais kuriam laikui 
užkasa jį į šlapią žemę, kad būtų lengviau jį apdirbti, - įsiterpė Danugas. 

— Esu taip daręs. Padeda, tačiau priklauso nuo gniutulo dydžio ir kiek 
jis išsausėjęs. Jei gabalas didelis, gali būti per senas. Geriau tinka mažiems, 
netgi iki kiaušinio dydžio, tačiau tokius vargu ar verta apdirbti, nebent jie 
tikrai aukščiausios kokybės. 

— Kažką panašaus darome su mamutų iltimis, - pastebėjo Tarnegas. — 
Pirmiausia suvyniojame iltį į drėgnas odas ir užkasame karštuose pelenuo- 
se. Kaulas pakinta, tampa tankesnis, tada lengviau jį apdirbti, lengviau 
sulenkti. Tai geriausias būdas ištiesinti visą iltį. 

— Svarsčiau, kaip jūs tai padarote, - tarė Jondalaras, o tada nutilo, aki- 
vaizdžiai susimąstė. - Mano brolis būtų norėjęs tai išsiaiškinti. Jis buvo 
iečių dirbėjas. Mokėjo pagaminti puikų tiesų kotą, išmanė medžio savy- 
bes, galėjo jį lenkti ir formuoti. Man regis, jūsų procesą jis taip pat būtų 
perpratęs. Gali būti, kad žinios apie jūsų metodus yra viena priežasčių, 
kodėl Vaimezui taip greitai toptelėjo mintis, kad kaitintą titnagą gali būti 
lengviau apdirbti. Jis vienas geriausių man žinomų titnago apdirbėjų. 

— Tau taip pat puikiai einasi su titnagu, Jondalarai, - tarė Tarnegas. — 
Netgi Vaimezas gerai apie tave atsiliepia, o jo pagyrų lengvai nepelnysi. 
Žinai, galvojau, man reikės gero titnago apdirbėjo Tauro stovyklai. Žinau, 
sakei, kad ruošiesi grįžti namo, tačiau kelionė bus tokia ilga. Ar nesvarsty- 
tum galimybės pasilikti, jei turėtum, kur pasilikti? Noriu pasakyt, ar neno- 
rėtum dėtis prie mano stovyklos? 

Jondalaras suraukė kaktą mėgindamas sugalvoti būdą atsisakyti Tarne- 
go pasiūlymo ir drauge šio vyro neįžeisti. 

- Nežinau. Man reikia apie tai pagalvoti. 

- Žinau, kad Digijai tu patinki, esu tikras, ji sutiktų. O tu be jokio 
vargo surastum, su kuo įkurti židinį, - drąsino Tarnegas. - Vis pastebiu, 
kad apie tave sukiojasi moterys, netgi raudonpadės. Pirmiausia Migija, 


dabar ir visos kitos suranda dingstį apsilankyti titnago apdirbėjų kieme. 

Gal dėl to, kad tu čia naujokas. Moterys visuomet domisi vyrais, kurių 
nepažįsta, — jis nusišypsojo. - Girdėjau ne vieną vyrą sakant, kad norėtų 
būti aukštas šviesiaplaukis svetimšalis. Visi norėtų, kad raudonpadės jais 
susidomėtų, tačiau dabar atėjo Danugo eilė, - Tarnegas išmanančiai nusi- 
viepė savo jaunajam pusbroliui. 

Ir Jondalaras, ir Danugas atrodė sutrikę. Jondalaras atsistojo ir žvalgėsi 
ieškodamas, kur nukreipti dėmesį. Visai atsitiktinai pastebėjo, kad greta 
šių dviejų vyrų jis nėra iškirtinai aukštas. Visi trys buvo panašaus ūgio, o 
Danugas dar ir augti nenustojęs. Jis turėjo būti antrasis Talutas. Susirin- 
kime buvo visokio stoto vyrų, lygiai taip pat kaip zelandoniečių vasaros 
susirinkimuose. 

— Kągi, norėčiau, kad pagalvotum apie Tauro stovyklą, Jondalarai. Da- 
bar, kai Digija ir Branagas galiausiai susijungs, šį rudenį pradėsim statyti, 
nors.dar nenusprendžiau, ar statydinti vieną būstą, kaip Liūto stovykla, ar 
mažesnius atskirus namelius kiekvienai šeimai. Aš linkęs būti ssnamadiš- 
kas. Man labiau patinka dideli, tačiau daugybė jaunų žmonių nori vietos 
tik savo artimiesiems. Pripažįstu, kad kai žmonės ima ginčytis, būtų puiku 
turėti tik savo vietelę. 

— Vertinu pasiūlymą, Tarnegai, - tarė Jondalaras, — tikrai, tačiau ne- 
noriu sudaryti tau klaidingo įspūdžio. Aš keliausiu namo. Privalau grįžti, 
galiu pateikti tau daugybę priežasčių. Pavyzdžiui, turiu parnešti namo ži- 
nią apie brolio mirtį. Vis dėlto tiesa ta, kad iš tikrųjų nežinau, kodėl turiu 
iškeliauti. Tiesiog nežinau. 

— Tai dėl Ailos? - nerimastingai suraukęs antakius išdrįso paklausti 
Danugas. 

— Iš dalies taip, pripažįstu. Netrokštu pamatyti, kaip ji dalijasi židiniu 
su Raneku, tačiau mėginau įtikinti ją keliauti su manimi, kai sutikome jus. 
Dabar atrodo, kad šiaip ar taip grįšiu namo vienas... Šito taip pat nelaukiu, 
tačiau tai nieko nekeičia: Vis tiek turėsiu keliauti. 

— Nežinau, ar viską suprantu, tačiau linkiu tau kuo geriausios sėkmės. 
Ir tegul Motina šypsosi tau kelionėje. Kaip manai, kada iškeliausi? — tei- 
ravosi Tarnegas. 


— Netrukus po mamutų medžioklės. 

- Kalbant apie mamutų medžioklę, turėtume grįžti. Šią popietę ji jau 
planuojama, - pastebėjo Tarnegas. 

Jie patraukė palei upę, kuri buvo didžiojo vandenkelio palei gyvenvietę 
intakas. Toje vietoje, kur tarpeklio sienos siaurėjo, vyrai pradėjo ropštis 
per akmenis. Ropšdamiesi iš tarpeklio labai skardinga atbraila, jie priėjo 
grupę jaunuolių, įžeidžiamai ir drąsinamai šūkaujančių dviem kitiems, ku- 
rie grūmėsi. Tarp žiūrovų buvo ir Druvezas. 

— Kas čia dedasi? — tarė Tarnegas, žengdamas į jų vidurį ir skirdamas 
kovotojus. Vienam iš burnos sruvo kraujas, kito akis buvo visiškai užti- 
nusi. 

— Jie tiesiog... a... varžėsi, - tarė kažkuris. 

— "Taip, jie, a... treniravosi... imtynių žaidynėms. 

— Tai ne varžybos, - pareiškė Tarnegas. - Tai muštynės. 

— Ne, mes nesimušėm, - pareiškė berniukas užtinusia akimi, — tiesiog 
žaidėm. 

— Pajuodusius paakius ir išdaužytus dantis vadini žaidimu? Jei jūs tik 
treniruojatės, nevertėjo eiti į šitą nuošalią vietą, kur jūsų niekas nemato. 
Ne, šitai buvo suplanuota. Geriau iš karto man pasakykit, kas čia vyksta. 

Niekas nesiteikė pasakyti, tačiau mindžiukavimo būta daug. 

— O kaip visi kiti? - nužvelgdamas jaunuolius pasiteiravo Tarnegas. — 
Ką visi kiti čia veikiate? Įskaitant ir tave, Druvezai. Ką, tavo manymu, pa- 
darys motina ir Barzekas, kai išsiaiškins, kad čia buvai ir skatinai mušty- 
nes? Man regis, geriau pasakyk, kas čia vyksta. 

Vis dar niekas netarė nė žodžio. 

— Na ką gi, parvesime jus namo ir leisime tarybai nuspręsti, ką su ju- 
mis daryti. Seserys sugalvos kokį būdą, kaip išmušti iš jūsų norą grumtis. 
Visiems būsite geras pavyzdys. Galbūt netgi visiems bus uždrausta eiti į 
mamutų medžioklę. 

— Nesakyk joms, Tarnegai, - ėmė prašyti Druvezas. - Dalenas tik ban- 
dė juos sustabdyti. 

— Sustabdyti? Gal vis dėlto papasakok, dėl ko kilo šitos grumtynės, - 
paprašė Tarnegas. | 

— Man regis, aš žinau, - tarė Danugas. Visi atsisukę sužiuro į aukštą 


jaunuolį. - Tai dėl antpuolio. 

— Kokio antpuolio? - nustebo Tarnegas. Tai skambėjo rimtai. 

— Keletas žmonių kalbėjo apie antpuolį į sangėjų stovyklą, - paaiškino 
Danugas. 

— Juk žinot, kad antpuoliai uždrausti. Tarybos stengiasi susiderėti dėl tai- 
kos laužo ir sudaryti su sangėjais sąjungą. Net nenoriu galvoti, kokių bėdų 
antpuolis būtų padaręs, - tarė Tarnegas. - Kam kilo mintis apie antpuolį? 

— Nežinau, - atsakė Danugas. - Vieną dieną visi ėmė apie tai kalbėti. 
Kažkas atrado sangėjų stovyklą už kelių dienų kelio. Planuota pasakyti, 
kad keliaujama medžioti, o vietoj to nueiti ir įsilaužti į jų stovyklą, pagrob- 
ti jų maistą ir juos išvaikyti. Pasakiau jiems, kad man neįdomu, ir pagalvo- 
jau, kad jie tikri kvailiai, jei šitaip elgiasi. Jie tik prisidarys rūpesčių sau ir 
visiems kitiems. Be to, buvome užsukę į sangėjų stovyklą pakeliui į čia. Ką 
tik mirė brolis ir sesuo. Gal tai ir ne ta pati stovykla, tačiau jie tikriausiai 
visi blogai dėl to jaučiasi. Nemanau, kad teisinga juos užpulti. 

— Danugas gali šitaip elgtis, - prabilo Druvezas. - Niekas nevadins 
jo bailiu, nes niekas nenori su juo susigrumti. O kai Dalenas pasakė, kad 
neis į jokį antpuolį, visa šutvė puolė sakyti, kad jis bijo kautis. Štai tada jis 
ir pasakė, kad parodys, jog nebijo susiimti su niekuo. Mes pažadėjom eiti 
kartu, kad jie visi ant jo nesupultų. 

— Kuris iš jūsų Dalenas? - pasiteiravo Tarnegas. Pirmyn žengė berniu- 
kas su sulaužytu dantimi, jam iš burnos tekėjo kraujas. - O tu kas toks? — 
pasiteiravo jis kito, kurio akis jau ėmė juoduoti ir mėlynuoti. Vaikas delsė 
atsakyti. 

— Jį vadina Kluvu. Jis Čalego sūnėnas, - pasakė Druvezas. 

— Suprantu, ką mėgini padaryti, - niūriai pareiškė Kluvas. - Suversi 
visą kaltę man vien dėl to, kad Druvezas yra tavo brolis. 

— Ne, neketinu kaltinti nė vieno. Ketinu leisti spręsti brolių tarybai. 
Visi galite tikėtis būti ten pašaukti, įskaitant ir mano brolį. Dabar, man 
regis, geriau apsitvarkykit. Jei į susirinkimą grįšite šitaip atrodydami, visi 
supras, kad mušėtės, ir niekas negalės to nuslėpti nuo seserų. Man nereikia 
jums pasakoti, kas nutiks, jei jos išsiaiškins, kad mušėtės dėl antpuolio. 

Jaunuoliai išsiskirstė nelaukdami, kol Tarnegas persigalvos, tačiau išėjo 
dviem grupėmis, vieni su Kluvu, kiti su Dalenu. Tarnegas pabandė įsimin- 


ti, kurie su kuo nuėjo. Tada visas trejetas tęsė kelionę į susirinkimą. 

— Yra šis tas, ką norėčiau išsiaiškinti, jei tu nieko prieš, - tarė Jondala- 
ras. - Kodėl brolių tarybai leisi spręsti, ką daryti su tais jaunuoliais? Ar jie 
tikrai neatskleis to seserų tarybai ? 

— Seserys visiškai netoleruoja muštynių ir neklausytų jokių pasiteisini- 
mų. Ne vienas brolių jaunystėje ėjo į antpuolius, kartą kelis mušėsi, vien 
dėl trupučio jaudulio. Nejaugi niekada nesimušei, nors neturėjai to daryti, 
Jondalarai? 

— Na, taip, tikriausiai mušiausi. Taip pat ir sučiuptas buvau. 

— Broliai yra atlaidesni, ypač tiems, kurie mušasi dėl geros priežasties. 
Žinoma, Dalenas turėjo kam nors pasakyti apie antpuolį užuot mušęsis, 
kad parodytų jiems, jog nieko nebijo. Regis, vyrams lengviau toleruoti 
tokius dalykus. Seserys tvirtina, kad muštynės visada veda prie kitų muš- 
tynių, ir tai gali būti tiesa. Kluvas teisus, - kalbėjo Tarnegas, - Druvezas 
yra mano brolis. Jis iš tikrųjų neskatino muštynių, jis bandė padėti savo 
draugui. Bjauru matyti, kad jis dėl to pateko į bėdą. 

— Ar tu kada su kuo nors mušeisi, Tarnegai? - pasiteiravo Danugas. 

Būsimasis vadas akimirką žvelgė į savo jaunąjį pusbrolį, paskui linkte- 
lėjo. 

— Kartąar du, ne tiek jau daug vyrų norėjo mesti man iššūkį. Kaip ir tu, 
aš stambesnis už daugumą. Man regis, kartais tos varžybos daugiau būna 
muštynės, nei kas nors tai pripažįsta. 

— Suprantu, - susimąstęs pratarė Danugas. 

— Jos bent jau vyksta stebint budrioms akims, kad niekas nebūtų smar- 
kiai sužeistas. Jos neturi jokios ateities ir neprasideda keršto muštynės, — 
Tarnegas dirstelėjo į dangų. - Netrukus pusiaudienis, jau vėliau, nei galvo- 


jau. Geriau paskubėkim, jei norim išgirsti apie mamutų medžioklę. 

ŽŽ 
Kai Aila su Talutu pasiekė aikštę, jis pasivedėjo ją link nedidelės kalvos 
vienoje pusėje, kuri natūraliai tarnavo kaip mažesnių grupelių buriavimosi 


vieta ir buvo naudojama tiek kasdieniams, tiek ypatingiems susirinkimams. 

Vienas kaip tik vyko, ir Aila žvelgė į žmonių minią ieškodama Jondalaro. 
Pastaruoju metu tiek jį ir tematė. Nuo tos akimirkos, kai atvyko, atrodo, 
jis prašapo minioje. Ankstyvą rytą išeidavo iš Švendrų stovyklos ir grįžda- 
vo vėlai vakare, jei apskritai pareidavo. 

Kai pavykdavo jį pamatyti, dažniausiai jis būdavo su moterimi, papras- 
tai kaskart vis kita. Ji susivokė Digijai ar kam nors kitam girdint laidanti 
menkinamas pastabas apie daugybę jo partnerių. Ir ne ji vienintelė. Kartą 
nugirdo Talutą mestelint, kad jam smalsu, ar Jondalaras per vieną trum- 
pą sezoną bando atsigriebti už visą žiemą. Stovykloje apie jo žygdarbius 
kalbėjo ne vienas, dažnai su humoru ir paslėptu savotišku susižavėjimu. 
Visiems įstrigo ir numanoma jo ištvermė, ir akivaizdus patrauklumas. Ne 
pirmą kartą jo patrauklumas moterims tapo kalbų tema, tačiau pirmą kar- 
tą jam iš tikrųjų jos nerūpėjo. 

Aila taip pat juokėsi iš tų komentarų, tačiau nakties sutemose kovojo 
su ašaromis ir svarstė, kas jai negerai. Kodėl jis niekada nepasirenka jos? 
Vis dėlto ji juto keistą paguodą matydama jį su daugybe skirtingų moterų. 
Bent jau ji suprato, kad jis nerado vienos konkrečios jai pakeisti. 

Ji nežinojo, kad Jondalaras stengiasi kuo labiau vengti Švendrų stovy- 
klos. Ankštesnėje palapinėje jis kur kas labiau suvokė, kad ji su Raneku 
miega drauge - ne kiekvieną naktį toje pačioje lovoje, nes ji jautė, kad kar- 
tais jai reikia jos pačios lovos privatumo, tačiau greta vienas kito. Buvo 
visai nesudėtinga visą dieną prabūti titnago apdirbimo teritorijoje, o ten 
būdavo kviečiamas susipažinti ir pavalgyti kartu kitose palapinėse. Pirmą 
kartą be brolio pagalbos jis susirasdavo draugų ir jau išsiaiškino, jog tai 
visai nesunku. 

Moterys suteikdavo jam dingstį užsibūti ir nakčiai, jei ir ne visai, tai 
bent jau iki vėlumos. Iš tikrųjų jis mažai ką jautė bent vienai iš jų, tačiau 
jautėsi kaltas, kad išnaudoja jas kaip pretekstą negrįžti į savo stovyklą. Jon- 
dalaras atsilygindavo joms taip, kaip geriausiai išmanė, o dėl to darėsi dar 
patrauklesnis. Dauguma moterų buvo patyrusios, kad tokie dailūs vyrai 
kaip Jondalaras dažniausiai rūpinasi tik savo malonumais. O zelandonie- 
tis buvo pakankamai prityręs, kad priverstų kiekvieną moterį pasijusti pa- 
kankamai mylima. Jam tai buvo palengvėjimas, nereikėjo kovoti su savo 


stipriu potraukiu, su trikdančiais jausmais. Jis mėgavosi moterimis, tik šį- 

kart visiškai paviršutiniškai. Jis alko gilesnių jausmų, kurių visada siekė, ir 
nė viena moteris jų nesužadino, išskyrus Ailą. 

Aila pamatė jį pareinantį iš Vilko stovyklos titnago kasyklos kartu su 
Tarnegu ir Danugu ir, kaip neretai būna jį pamačius, pajuto, kaip širdis 
ima šokinėti bei suskausta gerklę. Ji pastebėjo, kaip prie vyrų trijulės priei- 
na Tulija ir nueina su Jondalaru, o Tarnegas su Danugu toliau traukia prie 


jų. Talutas jiems pamojo. 


— Noriu pasiteirauti apie tavo žmonių papročius, Jondalarai, - pradėjo 
Tulija, kai jie susirado nuošalią vietelę pasikalbėti. - Žinau, kad tu garbini 
Motiną, ir tai gerai apibūdina tave ir tavo zela... zelandoniečius. Tik ar jūs 
visada atliekate iniciacijos į moterystę ritualus supratingai ir švelniai ? 

— Pirmuosius ritualus? Taip, žinoma. Kaip galima nesirūpinti tuo, kaip 
jauna moteris bus atverta pirmą kartą? Mūsų apeigos ne visai tokios kaip 
jūsų, tačiau manau, kad tikslas tas pats, - atsakė Jondalaras. 

— Gerai. Kalbėjausi su keletu moterų. Jos gražiai atsiliepia apie tave, tu 
buvai kelis kartus rekomenduotas, ir tai yra svarbu. Svarbiau yra tai, kad 
Latija prašė tavęs. Ar sutiksi dalyvauti jos iniciacijoje? 

Jondalaras suvokė, kad turėjo šito tikėtis. Jis tokių prašymų gaudavo ir 
anksčiau, tačiau dabar kažkodėl pamanė, kad Tulija paprasčiausiai norėjo 
išsiaiškinti jo žmonių papročius. Anksčiau Jondalaras visada trokšte trokš- 
davo dalyvauti tokioje ceremonijoje, tačiau šįkart sudvejojo. Jis visada po 
to jausdavo baisią kaltę, kad pasinaudojo labai šventomis apeigomis savo 
gilesniems poreikiams patenkinti. Jis nebuvo tikras, kad dabar pajėgtų su- 
sidoroti su sumišomis emocijomis, ypač kai Latija jam taip patinka. 

— Tulija, dalyvavau panašiuose ritualuose ir suprantu, kokią garbę ju- 
dvi su Latija man siūlote. Šįkart, man regis, privalau atsisakyti. Suprantu, 
kad iš tikrųjų nesame giminės, tačiau visą žiemą gyvenau Liūto stovykloje 
ir Latiją laikau seserimi, — teisinosi Jondalaras, - ypatinga jaunesniąja se- 
serimi. 


Tulija linktelėjo. 

— Labai blogai, Jondalarai. Daugybe požiūrių tu būtum tobulas. At- 
ėjai iš taip toli, tarp jūsų nėra jokios galimos giminystės. Galiu suprasti, 
kodėl vertini ją kaip seserį. Iš tikrųjų negyvenai prie to paties židinio, ta- 
čiau Nezė visada su tavimi elgėsi meiliai, kaip su sūnumi, o Latija tikrai 
teikia vilčių. Nėra didesnio paniekinimo Motinos akyse, nei vyrui atverti 
moterį, gimusią iš jo paties motinos. Jei tu jautiesi kaip brolis, bijau, kad 
santykiai suteptų ceremoniją. Džiaugiuosi, kad man pasakei. 

Jiedu kartu sugrįžo prie žmonių, sėdinčių ir stovinčių ant šlaito ir ten, 
kur jis išsilygino į aikštelę. Jondalaras pastebėjo, kad kalba Talutas, o dar 
įdomiau buvo tai, kad greta stovėjo Aila su iečių mėtykle. 

— Pamatysit, kaip toli Aila šiuo ginklu gali nusviesti ietį, - sakė Talu- 
tas, — tačiau aš norėčiau juos abu jums pristatyti geresnėmis aplinkybėmis, 
kad tikrai galėtumėte įvertinti, ką ginklas gali. Žinau, kad dauguma mėgs- 
tate didesnes ietis su suformuotais antgaliais, kuriuos Vaimezas sugalvojo 
mamutams medžioti, tačiau šitas mėtymo ginklas tikrai turi pranašumų. 
Liūto stovykloje jį jau išbandėme. Mėcykle galima sviesti gero dydžio ietį, 
tačiau reikia treniruotis, visai kaip svaidant ranka. Dauguma mūsų užau- 
gome svaidydami ietis, žaisdami ir medžiodami. Esame pripratę svaidyti, 
tačiau jei pamatysite, kaip puikiai šis ginklas veikia, esu tikras, ne vienas 
užsimanysite pabandyti. Aila sako, kad planuoja jį panaudoti mamutų 
medžioklėje. Neabejoju, ir Jondalaras panaudos, todėl kai kurie medžio- 
tojai galės pamatyti, ką jis gali. Kalbėjom apie varžybas, tačiau jos dar ne- 
parengtos. Kai grįšime iš medžioklės, derėtų suplanuoti didelį turnyrą su 
visokiausių rūšių varžybomis. 

Bendruomenė išreiškė pritarimą jo siūlymui, tada Bresija pasakė: 

— Man regis, didelis turnyras - puikus sumanymas, Talutai. Visai ne- 
prieštaraučiau, jei jis truktų dvi tris dienas. Mes daug treniravomės su mė- 
tymo lazda. Kai kuriems pavyksta vienu metimu numušti net kelis pulko 
paukščius. O šiuo metu, manau, turėtume leisti mamutoms nustatyti ge- 
riausią dieną išvykti, ir lai jie kelis kartus pakviečia mamutus. Jei daugiau 
nėra ko aptarti, grįšiu į savo palapinę. 

Susirinkusieji pradėjo skirstytis, bet staiga vėl kilo susidomėjimas, nes 
į aikštę atžygiavo Vinsavekas, įkandin — visa jo stovykla, delegacija, kuri 
kalbėjo apie Ailos įdukrinimą. Paskutinieji sekė Nezė su Raidagu iš Liūto 

stovyklos. Delegacijos nariai jau pradėjo skleisti žinią, kad Mamuto stovy- 
klos vadas mamuta nusiteikęs sumokėti už Ailą bet kokią nuotakos išpir- 
ką, kokios tik Tulija paprašys, nepaisant fakto, kad ji jau pasižadėjusi. 

- Žinai, jis siekia teisės pavadinti savo stovyklą pagal mamuto židinį 
vien dėl to, kad pats yra mamuta, - dviejų greta stovinčių moterų pokalbį 
nugirdo Jondalaras, - tačiau jis negali siekti jokio židinio, kol nėra susi- 
jungęs. Moteris atsineša židinį. Jis tiesiog nori jos, nes ji mamuto židinio 
duktė, kad jo tariama Mamuto stovykla galėtų teisėtai taip vadintis. 

Jondalaras atsitiktinai stovėjo greta Raneko, kai nugirdo kažką jam 
pasakant. Jis nustebo pajutęs užuojautą, kai pamatė tamsiaodžio vyro iš- 
raišką. Jondalarui dingojosi, kad jis vienintelis galėjo suprasti, kaip tą aki- 
mirką jautėsi Ranekas. Vis dėlto zelandonietis bent jau žinojo, kad vyras, 
įtikinęs Ailą gyventi su juo, ją neabejotinai myli. Drauge buvo akivaizdu, 
kad Vinsavekui Ailos reikia tik jo tikslams pasiekti, ne dėl to, kad ji jam 
rūpėtų. 

Aila taip pat nugirdo nuotrupas kalbų, kuriose buvo minimas jos var- 
das. Jai nepatiko tai, ką išgirdo. Gentyje būtų pakakę nusukti akis, kad 
netyčia nepamatytum, kas ką kalba, tačiau esant visiškai žodiniam ben- 
dravimui moteris negalėjo „užmerkti“ savo ausų. 

O paskui staiga viską nustelbė erzinantys kelių vyresnių vaikų balsai ir 
žodis „plokščiagalvis“. 

— Pažiūrėk į tą gyvulį, apsirengęs visai kaip žmogus, - rodydamas pirš- 
tu į Raidagą tarė vyresnis berniukas ir nusijuokė. 

— Jei jie rengia arklius, tai kodėl ne plokščiagalvius? - pridūrė kitas ir 
nuskambėjo dar daugiau juoko. 

- Jie tvirtina, kad jis žmogus, juk žinai. Sako, kad jis supranta viską, ką 
sakai, ir gali net kalbėti, - pasakė dar vienas vaikpalaikis. 

- Žinoma, jei priverstų vilką staipytis ant užpakalinių kojų, tikriausiai 
ir jį pavadintų žmogumi. 

— Gal tu geriau pasisaugok, kai kalbi. Čalegas sakė, plokščiagalvis gali 
ant tavęs užsiundyti vilką. Jis tvirtina, kad plokščiagalvis privertė vilką jį 
pulti. Dėl to Čalegas kreipėsi į Brolių tarybą. | 

— Ką gi, ar tai neįrodo, kad jis gyvulys? Jei gali priversti kitą gyvulį 
pulti? 

— Mano motina nemano, kad teisinga, jog į vasaros susirinkimą atsivedė 
gyvūnų. 

— O mano dėdė sako, kad arklių nepaisytų, netgi vilko, nes juos laiko 
atokiau, tačiau turėtų būti uždrausta vestis plokščiagalvį į susitikimus ir 
apeigas, kurios skirtos žmonėms. 

— Ei, plokščiagalvi! Nagi, nešdinkis iš čia. Grįžk į savo bandą, pas kitus 
gyvulius, kur tau ir priklauso būti. 

Iš pradžių Aila buvo per daug priblokšta, kad sureaguotų į tokias atviras 
niekingas pastabas. Paskui pamatė, kaip Raidagas užsimerkia, nudelbia akis 
ir pradeda trauktis Švendrų stovyklos link. Liepsnodama pykčiu ji užsipuo- 
lė balsingiausią vaiką: 

— Kas tau darosi? Kaip gali vadinti Raidagą gyvuliu? Tu ką, aklas? - vos 
tvardydamasi liejo įtūžį Aila. Keletas žmonių sustojo pažiūrėti, kas vyks- 
ta. - Nejaugi nematai, kad jis supranta kiekvieną tavo žodį? Kaip gali būti 
toks žiaurus? Nejaugi nejauti gėdos? 

— Kodėl mano sūnus turėtų gėdytis? — užsistojo vaikį moteris. — Tas 
plokščiagalvis yra gyvulys ir neturėtų būti įleistas į šventas Motinos cere- 
monijas. 

Aplink susibūrė dar daugiau žmonių, įskaitant didumą Liūto stovyklos. 

— Aila, nekreipk į juos dėmesio, - tarė Nezė, mėgindama atvėsinti jos 
įtūžį. 

— Gyvulys! Kaip drįsti sakyti, kad jis gyvulys? Raidagas toks pat žmogus 
kaip ir tu! - atsisukusi į moterį suriko Aila. 

— Nereikia manęs šitaip įžeidinėti, - atkirto moteris. - Aš ne plokščia- 
galvių patelė. 

— Ne, nesi. Ji būtų kur kas žmoniškesnė už tave. Turėtų daugiau užuojau- 
tos, daugiau supratingumo. 

— Iš kur tu tiek žinai? 

— Niekas nežino geriau už mane. Jie mane priglaudė, augino, kai nete- 
kau savo žmonių, kai nieko daugiau neturėjau. Būčiau mirusi, jei nebūčiau 
sulaukusi genties moters užuojautos, - rėžė Aila. - Didžiuojuosi, kad esu 
genties moteris ir motina. 

— Ne! Aila, nereikia! - išgirdo ji riktelint Jondalarą, tačiau jai ničniekas 


nerūpėjo. 

— Jie yra žmonės, taip pat ir Raidagas. Žinau, nes turiu sūnų, tokį kaip 


jis. 

— O, ne, - susigūžė Jondalaras, sprausdamasis pirmyn ir stodamasis 
greta jos. 

— Arji sako, kad turi tokį sūnų? - pasitikslino kažkuris vyras. - Mai- 
šytų dvasių sūnų? 


— Bijau, tai jau atsitiko, Aila, - tyliai tarė Jondalaras. 

— Ji išsigimėlio motina. Geriau pasitrauk nuo jos, - vyras žengė prie 
moters, kuri ginčijosi su Aila. - Jei ji pritraukia prie savęs tos rūšies dva- 
sias, jos gali patekti ir į kitos moters vidų. 

— Teisingai! Geriau ir tu nuo jos pasitrauk, - pasakė kitas vyras aki- 
vaizdžiai besilaukiančiai šalia jo stovinčiai moteriai ir ją nusivedė. Ir kiti 
pradėjo trauktis. Jų veiduose švietė pasibjaurėjimas ir baimė. 

— Genties? — tarė vienas muzikantas. - Tie ritmai, kuriuos ji grojo... 
argi ji nesakė, jog tai genties ritmai? Tai štai ką ji turėjo omenyje. Plokš- 
čiagalvių ritmus? 

Apsidairiusi Ailą pajuto paniką, ir ji žūtbūt panoro sprukti kuo toliau 
nuo šių žmonių, kurie žiūri į ją su tokiu pasibjaurėjimu. Tada ji užsimer- 
kė, giliai įkvėpė ir įžūliai pakėlė smakrą. Kokią teisę jie turi sakyti, kad jos 
sūnus mažiau nei žmogus? Akies kampučiu ji matė, kad Jondalaras stovi 
greta, vos vos užjos, ir jautėsi jam be galo dėkinga. 

Staiga iš kitos pusės pirmyn žengė dar vienas vyras. Ji atsisukusi nusi- 
šypso Mamutai, paskui ir Ranekui. Greta jos atsistojo Nezė, paskui Talu- 
tas, o tada, labai keista, Frebekas. Kone kaip vienas greta Ailos išsirikiavo 
visa Liūto stovykla. 

— Jūs klystat, - Mamuta tarė miniai balsu, kuris atrodė per daug ga- 
lingas, kad sklistų iš tokio senio gerklės. - Plokščiagalviai nėra gyvuliai. 
Jie žmonės, tokie patys Motinos vaikai kaip ir mes. Aš taip pat kurį laiką 
gyvenau su jais, medžiojau su jais. Jų gydytoja išgydė mano ranką, iš jų 
mokiausi savito bendravimo su Motina. Motina nemaišo dvasių, nebūna 
vilkaarklių ar liūtelnių. Genties žmonės kitokie, tačiau skirtumas nereikš- 
mingas. Tokie vaikai kaip Raidagas arba Ailos sūnus negimtų, jei jie ne- 


būtų žmonės. Jie ne išsigimėliai. Jie paprasčiausi vaikai. 

— Man nerūpi, ką tu sakai, senasis Mamuta, - pareiškė nėščia mote- 
ris. - Nenoriu nei plokščiagalvio, nei maišytų dvasių vaiko. O jeigu ji tokį 
jau turi, ta dvasia gali klajoti aplink ją. 

— Moterie, Aila tau ne grėsmė, - atkirto senasis šamanas. - Dvasia, pa- 
sirinkta tavo vaikui, jau viduje. Dabar jos nebepakeisi. Ne Aila suteikė savo 
kūdikiui plokščiagalvio vyro dvasią, ne ji pritraukė tą dvasią prie savęs. 
Toks buvo Motinos pasirinkimas. Turite prisiminti, vyro dvasia niekada 
nenuklysta toli nuo vyro. Aila užaugo gentyje. Ji tapo moterimi gyvenda- 
ma su jais. Kai Muta nusprendė padovanoti jai kūdikį, ji galėjo rinktis tik 
iš tų vyrų, kurie buvo netoliese, o jie visi buvo genties vyrai. Žinoma, kad 
įeiti į Ailą buvo pasirinkta vieno iš jų dvasia, tačiau čia aplink nematome 
jokių genties vyrų, tiesa? 

— Senasis Mamuta, o jei netoliese būtų plokščiagalvių vyrų? — iš mi- 
nios šūktelėjo moteris. 

— Spėju, pasirenkant dvasią jie turėtų būti labai arti, netgi dalytis tuo 
pačiu židiniu. Gentis yra žmonės, tik šiek tiek kitokie. Kadangi Motina 
gyvybę vertina labiau nei gyvybės nebuvimą, atėjus metui ji padovanojo 
Ailai kūdikį, tačiau mišrių dvasių. Kai aplinkui tokia daugybė mamutojų 
vyrų, vienas jų būtų pasirinktas pirmiau. 

— "Tai tu taip tvirtini, senoli, - atsišaukė kitas balsas. - Nesu tikras, ar 
tai tiesa. Laikysiu savo moterį atokiau nuo jos. 

— Nekeista, kad ji taip gerai sutaria su gyvuliais, ji su jais užaugo, - Aila 
atsisukusi pamatė, kad kalba Čalegas. 

— Ar tai reiškia, kad jų burtai stipresni nei mūsų? — atkirto Frebekas. 
Per minią nuvilnijo nerimo šurmulys. 

— Girdėjau ją sakant, kad jokie čia burtai. Pasak jos, kad visi taip gali, — 
Frebekas atpažino Čalego stovyklos mamutą. 

— Tai kodėl tada niekas anksčiau to nepadarė? - ginčijosi Frebekas. — 
Tu mamuta. Jei bet kas gali, leisk man pažiūrėti, kaip tau pavyks joti ant 
arklio. Kodėl neini įsakinėti Vilkui? Mačiau, kaip Aila švilpesiu pakviečia 
paukščius iš dangaus. 

— Kodėl tu stoji už ją, Frebekai, prieš savo šeimą, prieš savo stovyklą? — 


pasiteiravo Calegas. 

— Kuri stovykla yra mano? Ta, kuri mane atstūmė, ar ta, kuri mane pri- 
ėmė? Mano židinys yra gervės, mano stovykla - Liūto. Aila gyveno greta 
visą žiemą. Aila ten buvo, kai gimė Bektija, o ji nėra maišyta. Mano židinio 
dukters čia net nebūtų, jei tada nebūtų buvę Ailos. 

Jondalaras klausėsi Frebeko su gumulu gerklėje. Kad ir ką jis kalbėjo, 
reikėjo tikros drąsos susipriešinti su savo pusbroliu, savo giminaičiais, savo 
gimtąja stovykla. Jondalaras vos galėjo patikėti, kad čia tas pats žmogus, 
kuris kėlė šitiek rūpesčių. Iš pradžių jis taip greitai pasmerkė Frebeką, ta- 
čiau kuris iš jų dėl Ailos jautėsi sutrikęs? Kuris baiminosi, ką žmonės pa- 
sakys, jei ji užsimins apie savo kilmę? Kuris pabūgo, kad sava šeima ir savi 
žmonės atstums, jei ją užsistos? Frebekas parodė, koks bailys yra Jondala- 
ras. Frebekas ir Aila. 

Kai jis pamatė ją nuryjant savo baimę ir pakeliant galvą, pasiruošusią 
susidurti su visais ją žeminančiais žmonėmis, suprato niekada gyvenime 
nejautęs didesnio pasididžiavimo. Ailą užstojo visa Liūto stovykla, ir jis 
vos galėjo tuo patikėti. Tie, kurie priėmė, buvo tie, kuriems rūpėjo. Su 
meile ir pasididžiavimu galvodamas apie Ailą ir Liūto stovyklą Jondalaras 


pamiršo, kad buvo pirmasis, atskubėjęs prie jos. 


Liūto stovykla grįžo į Švendrų stovyklą aptarti netikėtos krizės. Pra- 
dinis siūlymas iš karto išvykti buvo greitai atmestas. Šiaip ar taip, jie ma- 
mutojai, o čia vasaros susirinkimas. Tulija užsuko Latijos, kad ir ji būtų 
įtraukta į diskusiją ir pasiruoštų tikimybei išgirsti nemalonių komentarų 
savo pačios, Ailos arba Liūto stovyklos atžvilgiu. Latijos buvo paklausta, 
ar ji nenori atidėti savo moterystės ritualų. Latija aistringai užsistojo Ailą 
ir nusprendė, kad grįš į specialią palapinę ceremonijoms ir apeigoms, ir 
tegu tik pabando kas ką bloga pasakyti apie Ailą ir Liūto stovyklą. 

Tada Tulija pasiteiravo Ailos, kodėl ji anksčiau neužsiminė apie sūnų. 
Aila paaiškino, kad nenorėjo apie jį kalbėti, nes tai vis dar pernelyg skaus- 
minga. Nezė greitai išaiškino, kad jai tai buvo žinoma seniai. Mamuta taip 
pat prisipažino žinojęs. Nors vadė troško, kad irgi būtų žinojusi, ir svarstė, 
kodėl jai niekas nieko nepasakė, Ailos ji nekaltino. Ji mąstė apie tai, ar 
būtų galvojusi apie jaunąją moterį kaip nors kitaip, jei būtų žinojusi apie 
jos sūnų, ir pripažino, kad gal būtų nesuteikusi jai tiek daug potencialios 
vertės ir statuso. Tada ji pradėjo svarstyti savo poziciją. Ar yra koks skirtu- 
mas? Ar Aila nors kiek kitokia? 

Raidagas buvo labai nuliūdęs ir nusiminęs. Regis, negelbėjo niekas, ką 
Nezė sakė ar darė. Jis nevalgė, nėjo iš palapinės, nekalbėjo, išskyrus atsaky- 
mus į tiesmukus klausimus, jis tik sėdėjo apsikabinęs Vilką. Nezė buvo dė- 
kinga už gyvūno kantrybę. Aila nusprendė pažiūrėti, ką galėtų padaryti. Ji 
surado berniuką sėdintį su Vilku ant savo miego ritinio tamsiame kampe. 


Jai besiartinant vilkas pakėlė galvą ir ėmė uodega mušti į grindis. 

— Ar galiu pasėdėti čia su tavimi, Raidagai? — pasiteiravo Aila. 

Jis pritariamai truktelėjo pečiais. Ji atsisėdo greta, paklausė, kaip jis jau- 
čiasi, kalbėjo su juo garsiai, tačiau automatiškai rodė žodžius ženklais, kol 
suvokė, kad tikriausiai per tamsu juos įžiūrėti. Tada jai toptelėjo tikrasis 
gebėjimo kalbėti žodžiais privalumas. Signalais arba rankų ženklais galėjai 
susikalbėti taip pat gerai, tačiau ribojo gebėjimas matyti. 

"Tai buvo panašu į skirtumą tarp medžioklės duriant ietimi, kaip gen- 
tyje, ir ietį sviedžiant. Abu būdai efektyvūs siekiant parnešti namo mė- 
sos, tačiau antrojo platesnės galimybės. Ji pastebėjo, kokie naudingi gali 
būti ne kiekvienam suprantami ženklai ir judesiai, kai norima slaptai ar 
asmeniškai bendrauti. Vis dėlto pasitelkus garsiai ir aiškiai tariamus žo- 
džius įgyjamas gerokai didesnis pranašumas. Verbaline kalba gali kalbėti 
su žmogumi, esančiu už užtvaros, kitoje patalpoje ar netgi šaukti per ats- 
tumą, arba kalbėti didelei grupei. Gali kalbėti, kai kas nors atsukęs tau 
nugarą arba kai ką nors laikai, vadinasi, rankos atsilaisvina kitais tikslais. 
Be to, gali tyliai šnibždėti tamsoje. 

Aila kurį laiką tyliai pasėdėjo prie berniuko, tada pradėjo su juo kalbė- 
ti, pasakoti Raidagui apie gyvenimą gentyje. 

— Tam tikra prasme šitas susirinkimas man primena genties susirin- 
kimą, — kalbėjo Aila. — Čia, net jei atrodau taip pat kaip visi, jaučiuosi 
kitaip. Ten aš buvau kitokia... aukštesnė už bet kurį vyrą... tiesiog didelė ir 
bjauri moteris. Buvo siaubinga, kai pirmą kartą ten nuėjau. Bruno genčiai 
vos leido pasilikti dėl to, kad atsivedė mane. Jie pareiškė, kad aš ne iš gen- 
ties, tačiau Krebas primygtinai tvirtino, kad jai priklausau. Jis buvo šama- 
nas, ir jie nedrįso su juo ginčytis. Gerai, kad Durkas dar buvo kūdikis. Kai 
žmonės jį pamatė, pagalvojo, kad jis išsigimęs. Visi spoksojo. Žinai, koks 
tas jausmas. Jis nebuvo išsigimęs. Jis buvo tiesiog maišytas, kaip tu. Arba 
galbūt tu labiau panašus į Urą. Jos mama buvo iš genties. 

— Anksčiau sakei, kad Ura susijungs su Durku? - pasitikslino Raida- 
gas, pasisukdamas į laužo šviesą, kad jo mostus būtų galima įžiūrėti. Ne- 
lauktai jis susidomėjo. 

— Taip. Jos motina atėjo pas mane, ir viską sutarėm. Jai taip palengvėjo 


sužinojus, kad yra kitas vaikas, berniukas, toks pat kaip jos duktė. Ji taip 

bijojo, kad Ura niekada neras poros. Jei atvirai, aš apie tai daug negalvojau. 
Aš tik jaučiausi dėkinga, kad gentis priėmė Durką. 

— Durkas priklauso genčiai? Yra maišytas, tačiau priklauso genčiai? — 
ženklais pasitikslino berniukas. 

- Taip, Brunas jį pripažino, Krebas davė vardą. Netgi Braudas negali to 
išjo atimti. Ir visi jį myli, išskyrus Braudą, netgi Oga, Braudo pora. Ji jį žin- 
dė, kai netekau pieno, kartu su savo sūnumi Grevu. Jie užaugo kartu kaip 
broliai, ir jie yra geri draugai. Senasis Grodas padarė Durkui nedidukę ietį, 
kaip tik pagal jo ūgį, - Aila nusišypsojo tai prisiminusi. - Nors labiausiai 
jį myli Uba. Uba yra mano sesuo, kaip tau Rugija. Dabar ji Durko motina. 
Kai Braudas liepė man išeiti, atidaviau jį Ubai. Gal jis atrodo šiek tiek ki- 
taip, tačiau taip, Durkas priklauso genčiai. 

— Nekenčiu būti čia, - įnirtingu pykčiu mostelėjo Raidagas. - Norė- 
čiau būti Durkas ir gyventi su gentimi. 

Raidago komentaras Ailą išgąsdino ir nustebino. Jie dar daugiau pa- 
sikalbėjo, galiausiai ji įkalbėjo jį šio to užkąsti, o paskui apkamšė lovoje. 
Raidago žodžiai liko jos galvoje. 

Ranekas visą vakarą stebėjo Ailą. Jis pastebėjo, kaip ji sustoja vidury 
kokio nors veiksmo, tarkim, keldama prie lūpų kąsnelį maisto, akyse žvel- 
gia kažkur į tuštumą arba staiga nerimo raukšlės išvagoja kaktą. Jis suprato, 
kad mintys sunkiai ją slegia, ir labai stipriai norėjo ją paguosti, pasidalyti 
jos rūpesčiais. 

Tą vakarą visi liko Švendrų stovykloje, tad palapinė buvo sausakimša. 
Ranekas palaukė, kol Aila galų gale pradėjo rangytis į savo miego kailius, : 
tada greitai įlindo į savo. 

— Gal ateisi šį vakarą į mano kailius, Aila? - Ranekas stebėjo, kaip ji 
užsimerkia ir susiraukia. - Neturiu omeny malonumų, - pridūrė jis kuo 
greičiau, - nebent pati norėtum. Žinau, kad tau buvo sunki diena... 

— Manau, Liūto stovyklai buvo dar sunkesnė, - tarė Aila. 

— Nemanau, kad būna sunkiau, tačiau tai nesvarbu. Tiesiog noriu tau 
ką nors duoti, Aila. Mano kailiai tave sušildys, mano meilė tave paguos. 
Noriu šiąnakt būti arti tavęs. 

Ji paklusniai linktelėjo ir įlindo į Raneko miegmaišį, tačiau užmigti 


negalėjo, nepajėgė netgi patogiai įsitaisyti. Ranekas tai suprato. 

— Atila, kas tau kelia nerimą? Gal norėtum apie tai pasikalbėti? -— pasi- 
teiravo jis. 

— Galvoju apie Raidagą ir savo sūnų, tačiau nežinau, ar galiu apie tai 
kalbėti. Man tiesiog reikia pagalvoti. 

— Tikriausiai norėtum grįžti į savo lovą, tiesa? - galiausiai pasakė jis. 

— Suprantu, kad nori padėti, Ranekai, ir tai jau savaime padeda labiau 
nei galiu pasakyti. Negaliu nusakyti, kiek daug man reiškė, kai pamačiau 
tave ten, stovintį greta manęs. Aš taip dėkinga visai Liūto stovyklai. Visi 
man tokie geri, tokie nuostabūs, netgi per geri. Tiek daug iš jų išmokau, 
taip didžiuojuosi, kad esu mamutojė, kad galiu pasakyti, jog jie yra mano 
žmonės. Maniau, kad visi kiti, tie, kuriuos įpratau vadinti kitais, yra to- 
kie kaip Liūto stovykla. Dabar suprantu, kad taip nėra. Kaip ir gentyje, 
dauguma žmonių yra geri, tačiau ne visi. Ir netgi gerieji nevienodai visada 
geri. Turėjau šiokių tokių minčių... kūriau planus... Dabar man reikia pa- 
galvoti. 

— Tau geriau galvojasi savo lovoje, o ne čia, susispaudus su manimi. 
Pirmyn, Aila, tu vis tiek būsi greta manęs, - tarė Ranekas. 

Ranekas ne vienintelis stebėjo Ailą. Kai Jondalaras pamatė ją išne- 
riančią iš Raneko miegmaišio ir einančią į savo, jį užplūdo keisti sumišę 
jausmai. Jam palengvėjo, kad neprireikė griežti dantimis klausantis, kaip 
ji dalijasi malonumais su raižytoju, tačiau jam pajuto skausmingą gailestį. 
Jei jis būtų tamsiaodžio raižytojo vietoje, norėtų apglėbti Ailą, ją paguosti, 
pamėginti perimti nors dalelę jos skausmo. Jam būtų skaudu, jei ji paliktų 
jo lovą ir nueitų miegoti viena. 

Kai Ranekas užmigo ir gili tyla pripildė palapinę, Aila tyliai atsisto- 
jo, užsimetė lengvą skrandą apsisaugoti nuo nakties vėsos ir išėjo į tamsią 
žvaigždėtą naktį. Akimirksniu šalia atsidūrė Vilkas. Jiedu nuėjo į arklių 
pašiūrę, kur juos pasveikino Lenktynininko žvengimas ir tylus Yhaha 
prunkštelėjimas. Kumelę pakasiusi, paglosčiusi ir tyliai su ja pasikalbėjusi 
Aila apsikabino Yhaha sprandą ir prigludo prie jos. 

Kiek kartų šieno spalvos kumelė buvo jos vienintelė draugė? Aila nusi- 
šypsojo. Ką gentis pagalvotų apie jos draugus? Du arkliai ir vilkas! Ji buvo 
dėkinga už jų buvimą, jų draugiją, tačiau viduje vis tiek buvo tuštuma. Kaž- 


ko stigo, kažko labiausiai trokštamo. Vis dėlto jis buvo čia. Netgi anksčiau 

už Liūto stovyklą atsistojo greta jos. Ji netgi nepastebėjo, iš kur jis atėjo. 
Tik staiga Jondalaras atsidūrė greta, šalia jos, stojo prieš juos visus. Prieš jų 
pasibjaurėjimą, jų panieką. Buvo baisu, blogiau nei genties susirinkime. O 
ji nebuvo kitokia. Jie jos bijojo, jos nekentė. Tai štai ką jis stengėsi jai pasa- 
kyti visą laiką. Vis dėlto netgi jei ji būtų žinojusi, niekas nebūtų pasikeitę. 
Ji negalėjo leisti jiems užgaulioti Raidagą ar šmeižti jos sūnų. 

Pro palapinės angą ją stebėjo kita pora akių. Jondalaras taip pat nega- 
lėjo užmigti. Jis matė, kaip ji atsikėlė, ir tyliai nusekė įkandin. Kiek kartų 
matė ją šitaip su Yhaha? Jis džiaugėsi, kad ji turi gyvūnus, į kuriuos gali 
atsigręžti, tačiau baisiai troško būti kumelės vietoje. Deja, buvo per vėlu. 
Ji jo nenori, ir jis jos nekaltina. Staiga Jondalaras suvokė emocinį sutriki- 
mą, išvydo savo veiksmus naujai, aiškiai. Taip, jis padarė tai pats. Nuo pat 
pradžių jis paprasčiausiai nebuvo sąžiningas ir neleido jai pasirinkti. Dėl 
menko pavydo jis nuo jos nusisuko. Jam buvo skaudu, ir jis taip pat norėjo 
įskaudinti Ailą. 

„Pripažink, yra šis tas daugiau, Jondalarai, — tarė jis sau. - Tau skaudu, 
tačiau žinai, kaip ji buvo auginta. Ji net nesuprato tavo pavydo. Eidama tą 
vakarą į Raneko lovą ji paprasčiausiai buvo paklusni genties moteris. Štai 
kur tikroji problema - jos gentis. Tu to gėdijaisi. Tu gėdijaisi, kad ją myli, 
bijojai, kad tau teks susidurti su tuo, su kuo ji susidūrė šiandien. Nežinojai, 
ar galėsi ją užstoti. Nesvarbu, kaip tu sakaisi ją mylįs, bijojai, kad tu taip 
pat nuo jos nusigręši. Ką gi, visiškai ne gėda ją mylėti, gėdytis reikia savo 
bailumo. O dabar jau per vėlu. Ji pakovojo už save, o paskui ją užstojo visa 
Liūto stovykla. Tavęs jai visai nereikia, tu jos ir nenusipelnei“ 

Galiausiai šaltis parginė Ailą atgalios. Įeidama į palapinę ji dirstelėjo 
į Jondalaro miego vietą. Jis buvo pasivertęs ant šono, veidu į kitą pusę. Ji 
nėrė į savo patalus ir pajuto, kaip jos siekia sunki mieguista ranka. Ranekas 
tikrai ją myli, ji tai žinojo, ir ji jį myli, tik saviškai. Ji nejudėdama gulėjo ir 
klausėsi tolygaus Raneko alsavimo. Po kiek laiko jis nusisuko į kitą pusę ir 
patraukė jo ranką. 

Aila mėgino užmigti, tačiau negalėjo liautis galvojusi. Ji norėjo eiti 
Durko ir parsivesti jį į Liūto stovyklą, kad sūnus gyventų su ja. Dabar ji 
klausė savęs, ar šitaip jam bus geriausia. Ar su ja jis bus laimingesnis, nei 


likęs gyventi su gentimi? Ar jis galėtų būti laimingas gyvendamas su žmo- 

nėmis, kurie jo nekenčia? Kurie vadintų jį plokščiagalviu arba, dar blo- 
giau, pusiau gyvuliu, išsigimėliu. Gentyje jis yra žinomas, mylimas. Jis yra 
vienas iš jų. Galbūt Braudas jo nekenčia, tačiau netgi genties susirinkime 
jis turėtų draugų. Jis buvo priimtas, jam bus leista dalyvauti varžybose ir 
apeigose. Įdomu, ar Durkas turi genties prisiminimų? 

Jei negalėtų jo išsivesti, ar pati galėtų grįžti į gentį ir su ja gyventi? Da- 
bar, kai surado žmones, tokius kaip ji pati, ar vėl galėtų priimti genties pa- 
pročius? Gentis niekada neleistų jai laikyti gyvūnų. Ar ji norėtų atsisakyti 
Yhaha, Lenktynininko bei Vilko ir būti tik Durko motina? Šiuo metu 
Brunas moko jį medžioti. 

Tikriausiai jis jau nudėjo pirmąjį smulkų savo grobį ir parnešė juos pa- 
rodyti Ubai. Aila nusišypsojo sau įsivaizduodama tą situaciją. Uba jį nuo- 
širdžiai pagirs, pasakys, koks jis drąsus ir stiprus medžiotojas. 

„Durkas turi mamą! - suvokė Aila. - Uba yra jo motina. Uba jį augi- 
no, jį prižiūrėjo, slaugė jo mažus randelius ir nubrozdinimus. Kaip galima 
jį iš jos atimti? Kas ja pasirūpins, kai ji pasens? Netgi kai jis buvo kūdikis, 
kai netekau pieno, kitos genties moterys jam buvo labiau mamos nei aš. 

„Šiaip ar taip, kaip galėčiau nueiti ir jį išsivesti? Aš prakeikta. Genčiai 
esu negyva! Jei Durkas mane pamatys, aš jį tik išgąsdinsiu, ir išgąsdinsiu 
visus kitus. Net jei ir nebūtų to mirtino prakeiksmo, ar jis apsidžiaugtų 
mane pamatęs? Ar jis nors prisimintų mane? 

Kai išėjau, jis buvo dar visai mažytis. Dabar turėtų būti genties susirin- 
kime ir susipažinti su Ura. Jis dar mažas, tačiau tikriausiai jau galvoja apie 
tą laiką, kai jie susijungs. Jis planuoja sukurti židinį, visai kaip aš, - mintijo 
Aila. - Net jei įtikinčiau jį, kad nesu dvasia, Durkas turės kartu pasiimti 
Urą, o Ura čia jausis apgailėtinai. Gana sunku jai bus palikti savo gentį ir 
gyventi su Durko gentimi, tačiau persikelti į pasaulį, kuriame viskas sve- 
tima, kur kas blogiau. Ypač į tokį pasaulį, kuriame ji būtų nekenčiama ir 
nesuprasta. 

O kas, jei aš grįšiu į slėnį? O tada parsivesiu Durką su Ura gyventi ten? 
Tik Durkui reikės žmonių... taip pat ir man. Nenoriu gyventi viena, tad 
kodėl Durkas turėtų norėti gyventi slėnyje vienas su manimi ? 

Aš galvoju apie save, ne apie Durką. Jam nebus geriau čia atėjus. Tai 


jo nepadarys laimingo, tik aš būsiu laiminga. Deja, daugiau aš nebe 

Durko motina, Uba jo motina. Aš jam tik mirusios motinos prisimini- 
mas, gal taip geriau ir palikti. Gentis yra jo pasaulis, ir, patinka ar ne, čia 
mano pasaulis. Negaliu sugrįžti į gentį, Durkas negali pereiti čia. Šiame 
pasaulyje nėra vietos, kur mudu su sūnumi galėtume gyventi drauge ir 


būti laimingi“ 


Kitą rytą Aila pakirdo anksti. Netgi kai pagaliau užmigo, miegojo 
prastai. Dažnai pabusdavo susapnavusi drebančią žemę ir trupančius ur- 
vus, jautėsi nerami ir prislėgta. Ji padėjo Nezei prikaitinti vandens sriubai 
ir sumalė grūdų pusryčių košei. Aila džiaugėsi proga su Neze pasikalbėti. 

- Jaučiuosi siaubingai dėl visų rūpesčių, kurių pridariau, Neze. Dėl ma- 
nęs vengia visos Liūto stovyklos. 

— Net nekalbėk šitaip. Tai ne tavo kaltė, Aila. Turėjome pasirinkimą, 
ir pasirinkome. Tu tik gynei Raidagą, o jis taip pat yra stovyklos narys, nė 
kiek ne menkesnis už mus. 

— Visa šita bėda padėjo man šį tą suprasti, - kalbėjo Aila. - Nuo tada, 
kai išėjau iš genties, niekada nepalioviau galvoti apie tai, kaip kurią dieną 
sugrįšiu ir pasiimsiu savo sūnų. Dabar supratau, kad niekada negalėsiu to 
padaryti. Negaliu parsivesti jo čia, negaliu grįžti tenai. Žinodama, kad nie- 
kada jo nepamatysiu, jaučiuosi taip, lyg būčiau vėl jį praradusi. Norėčiau 
pravirkti, gedėti, sielvartauti, tačiau jaučiuosi tuščia ir išdžiūvusi. 

Nezė perrinkinėjo ir nuo stiebelių skynė praėjusią dieną surinktas švie- 
žias uogas. Trumpam liovusis dirbti ji ramiai pažvelgė į Ailą. 

— Gyvenime visi patiria nusivylimų. Visi netenka mylimųjų. Kartais 
nutinka tikrų tragedijų. Tu netekai savo žmonių visai maža. Tai buvo 
tragedija, tačiau tu nieko negalėjai padaryti. Blogiau, jei kaltintum save. 
Vaimezas kiekvieną dieną kaltina save dėl mirties moters, kurią mylėjo. 
Man atrodo, Jondalaras kaltina save dėl brolio mirties. Tu netekai sūnaus. 
Motinai sunku netekti sūnaus, tačiau tau šis tas liko. Tu žinai, kad jis ti- 
kriausiai gyvas. Raidagas neteko motinos... Kurią dieną aš jo neteksiu. 

Po pusryčių Aila išėjo į lauką. Nemažai žmonių slampinėjo aplink 


Švendrų stovyklą. Ji dirstelėjo link susirinkimo centro, paskui į Maume- 

džių stovyklą, neseniai įrengtus Mamuto stovyklos vasaros namus. Nuste- 
bo pamačiusi į ją žiūrinčią Avariją. Ailai pasidarė smalsu, kaip ji šiandien 


jaučiasi dėl to, kad pasistatė palapines taip arti Liūto stovyklos. 


Avarija nuėjo prie palapinės, kurią brolis pasiskyrė kaip mamuto židi- 
nį, pagremžė į odą ir nelaukdama atsako įėjo. Vinsavekas buvo išskleidęs 
savo patalus taip, kad jie užėmė kone pusę grindų erdvės. Pačiame vidury- 
je buvo atkaltė, įmantriai išpuošta oda, įtempta ant mamutų kaulų rėmo. 
Kaulai tarpusavyje buvo surišti žaliamine oda. Brolis buvo įsitaisęs pata- 
luose ir šliejosi į atkaltę. 

— Sumišai jaučiuosi, - be kokios įžangos pradėjo Avarija. 

— Įsivaizduoju, - nenustebo Vinsavekas. - Liūto stovykla sunkiai 
triūsė statydama mūsų namą. Kai jie išėjo, visi jautėme jiems daugiau nei 
draugiškumą. O Aila su savo arkliais ir vilku tiesiog stulbinanti ir kelia 
truputį baimingos pagarbos. O dabar, jei tikėtume senais pasakojimais ir 
papročiais, Liūto stovykla priglaudė šlykštynę, nežaboto blogio moterį, 
kuri traukia prie savęs gyvuliškas plokščiagalvių dvasias taip, kaip laužo 
liepsna naktį vilioja plaštakes. Ji tas dvasias paskleis kitoms moterims. Ką 
tu manai, Avarija? 

— Nežinau, Vinsavekai. Aila man patinka, ji neatrodo blogio įsikūni- 
jimas. Ir berniukas nepanašus į gyvulį. Jis tik silpnas ir negali kalbėti, ta- 
čiau tikrai tikiu, kad jis viską supranta. Tikriausiai jis žmogus, gal ir kiti 
plokščiagalviai žmonės. Gal senasis Mamuta teisus. Motina paprasčiausiai 
pasirinko dvasią vienintelių vyrų, kurie buvo netoli Ailos, kai dovanojo jai 
kūdikį. Nežinojau, kad kažkada ji gyveno su plokščiagalvių būriu. Neži- 
nojau ir kad tas senolis su jais gyveno. 

— Tas senolis tiek nugyveno, kad pamiršo daugiau nei visa grupė jau- 
nuolių kada patirs, ir dažnai jis būna teisus. Turiu nuojautą, Avarija. Ne- 
manau, kad tai turės ilgalaikį blogą poveikį. Ailoje slypi kažkas, kas verčia 
mane manyti, jog Motina ją saugo. Manau, kad iš šito ji išeis dar galinges- 
nė, nei atėjo. Išsiaiškinkim, kaip Mamuto stovykla jaučiasi įsikūrusi greta 


Liūto stovyklos. 

— Kur Tulija? — pasiteiravo Fralija, apsidairiusi palapinėje. 

— Nuėjo su Latija atgal į moterystės palapinę, - atsakė Nezė. - Kodėl 
klausi? 

— Ar prisimeni tą stovyklą, kuri atėjo su pasiūlymu įdukrinti Ailą prieš 
pasirodant Mamuto stovyklai? 

Aila klausiamai sužiuro į Fraliją. 

— Taip, - atsakė Nezė. — Tie, kurie, Tulijos manymu, turėjo per mažai 
ką pasiūlyti. 

- Jie lauke ir vėl teiraujasi Tulijos. 

- Eisiu pažiūrėti, ko jie nori, - tarė Nezė. 

Aila laukė viduje visai nenorėdama su jais susidurti, jei nebūtinai reikia 
dalyvauti. Nezė grįžo po kelių minučių. 

— Jie vis dar nori tave įdukrinti, Aila, - tarė ji. - Tos stovyklos vadė 
turi keturis sūnus. Jie nori, kad būtum jų sesuo. Sako, jei jau turi sūnų, tai 
įrodo, jog gali turėti vaikų. Jie padidino pasiūlymą. Tikriausiai derėtų tau 
išeiti jų pasveikinti Motinos vardu. 

"Iulija su Latija žingsniavo per stovyklavietę ranka rankon, įsmeigusios 
akis pirmyn, nepaisydamos smalsių žvilgsnių žmonių, pro kuriuos parei- 
davo. 

- Tulija! Latija! Luktelkit, - pašaukė Bresija, skubėdama jas pasivyti. — 
Kaip tik ruošėmės siųsti pas tave pasiuntinį, Tulija. Norėjome pakviesti 
tave šį vakarą pavakarieniauti su mumis Gluosnių stovykloje. 

— Dėkoju tau, Bresija. Vertinu tavo kvietimą. Žinoma, ateisim. Žino- 
jau, kad galiu tavimi pasikliauti. 

— Mes senos draugės, Tulija. Kartais senomis pasakomis tikima tik to- 
dėl, kad jos senos. Fralijos kūdikis man labai patiko. 

— Ji gimdė per anksti. Bektija net nebūtų išgyvenusi, jei nebūtų Ai- 
los, - paskubėjo apginti draugę Latija. 

— Vis svarstau, iš kur ji atsirado. Visi galvojo, kad ji atėjo su Jondala- 
ru. Abu aukšti, šviesiaplaukiai, tačiau aš geriau žinojau. Prisiminiau, kai 
traukėm jį su broliu iš purvynės prie Berano jūros. Tada jos su jais nebuvo, 
supratau, jog tai ne mamutojų ir ne sangėjų akcentas. Tik vis dar nežinau, 


kaip ji suvaldo tuos arklius ir tą vilką. 


1670 


MAMUTŲ MEDŽIOTOJAI 


Tulija jautėsi kur kas geriau besiartindama prie lomos vidurio ir Vilko 


stovyklos namelių. 


— Kiek jau šitaip pasielgė? — Tarnegas pasiteiravo Barzeko, kai išėjo dar 
viena delegacija. 

— Beveik pusė stovyklų atliko tokį susitaikymo veiksmą, - pasakė Bar- 
zekas. - Manau, kad dar viena kita gali nuspręsti susijungti sa mumis. 

— Vis tiek lieka dar beveik pusė stovyklų, - atsakė Talutas. - Ir kai ku- 
rios iš jų gana stipriai mums priešiškos. Netgi yra tvirtinančiųjų, kad mes 
turėtume išeiti. 

— Taip, bet pažiūrėk, kas jie tokie. Girdėjau tik vienintelį Calegą tvirti- 
nant, kad turėtume išeiti, - pastebėjo Tarnegas. 

— Jie taip pat mamutojai, o netgi netikusio vėjo nuneštos sėklos įsiša- 
knija, - pastebėjo Nezė. 

— Man nepatinka šitas skilimas, — tarė Talutas. - Abiejose pusėse per 
daug gerų žmonių. Norėčiau sugalvoti kokį būdą vėl viską sutvarkyti. 

— Aila taip pat siaubingai jaučiasi. Ji sako, kad tai ji sukėlė problemų 
Liūto stovyklai. Ar matei jos žvilgsnį, kai tie jaunikliai, kurie kovėsi, pra- 
dėjo ją vadinti patele? 

— Turi omeny tuos, kuriuos sučiupome prie... - pradėjo Danugas, ta- 
čiau Tarnegas skubiai jį pertraukė. 

— Ji turi omeny brolį ir seserį, kuriuos Aila su Digija nutvėrė pliekian- 
čius vienas kitą. 

„Danugui derėtų būti apdairesniam. Jis vos neišsidavė užsiminęs apie 


berniukus, kurie mušėsi“, - pagalvojo Tarnegas. 


— Niekad nemačiau Raidago tokio nusiminusio, - tęsė Nezė. - Kasmet 
susirinkimuose jam vis sunkiau. Jam nepatinka, kaip žmonės su juo elgiasi, 


tačiau šiais metais dar blogiau... Gal dėl to, kad nepalyginamai geriau tapo 

Liūto stovykloje. Bijau, kad visa tai jam neišeis į gera, tik nenumanau, ką 
daryti. Netgi Aila nerimauja, o tai verčia mane dar labiau jaudintis. 

— Kur Aila dabar? - pasiteiravo Danugas. 

— Lauke su arkliais, - atsakė Nezė. 

— Manau, ji turėtų priimti tai kaip komplimentą, kai yra vadinama „gy- 
vūnų moterimi“. Tenka pripažinti, jai puikiai sekasi su gyvūnais, tarste- 
lėjo Barzekas. - Yra manančiųjų, kad ji net gali kalbėti su jų dvasiomis iš 
kito pasaulio. 

— O kiti tvirtina, kad tai tik įrodo ją gyvenus su gyvuliais, - priminė 
jam Tarnegas. - Ir kaltina pritraukiant skirtingų rūšių dvasias, kurios nėra 
tokios laukiamos. 

— Aila vis dar tvirtina, kad bet kas gali susidraugauti su gyvūnais, - pa- 
stebėjo Talutas. 

— Ji stengiasi tai sumenkinti, - tarė Barzekas. - Gali būti, kad dėl to 
kai kurie kiti nelaiko to svarbiu dalyku. Žmonės labiau pripratę prie tokių 
kaip Vinsavekas, prie tokių, kurie leidžia tau suprasti, kokie jie didūs. 

Nezė dirstelėjo į Tulijos žmogų ir svarstė, kodėl atrodo, kad Vinsave- 
kas jam ne itin patinka. Mamuto stovykla viena pirmųjų stojo jų pusėn. 

— Gal tu ir teisus, Barzekai, - pastebėjo Tarnegas. - Keista, kaip greitai 
gali priprasti prie gyvūnų, kai jie taip gerai elgiasi. Jie neatrodo nenatū- 
ralūs. Jie tokie patys kaip visi kiti gyvūnai, išskyrus tai, kad gali arti pri- 
eiti, juos paliesti. Vis dėlto kai geriau pagalvoji, tai atrodo nesuprantama. 
Kodėl šitas vilkas paklūsta signalams silpno vaiko, kurį lengvai perplėštų? 
Kodėl tie arkliai leidžiasi, kad kažkas sėstų jiems ant nugaros ir jotų? Ir kas 
privertė žmogų apie tai bent pagalvoti ? 

— Nenustebčiau, jei vieną dieną tai pabandytų Latija, - tarė Talutas. 

— Ne kas kitas, o būtent ji, - pritarė Danugas. - Ar matėt, ką ji darė 
čia atėjusi? Pirmiausia nuėjo į arklių pašiūrę. Ji pasiilgo jų labiau nei kitų. 
Man regis, ji įsimylėjusi tuos arklius. 

Jondalaras tylėdamas klausėsi. Padėtis, į kurią Aila pati save įstūmė 
paminėjusi savo kilmę, buvo skausminga ir žeminanti. Vis dėlto daugeliu 
atžvilgių nebuvo taip blogai, kaip jis įsivaizdavo. Jis nustebo, kad ji nebuvo 
dar labiau pasmerkta. Jis tikėjosi, kad ji bus apjuodinta, išvaryta, visiškai 


atstumta. Ar tarp jo žmonių tabu stipresni, ar jis tik taip galvojo? 

Kai Liūto stovykla stojo už ją, jis pagalvojo, kad tie žmonės turi būti 
reta išimtis, kurią labiau galima atleisti dėl Raidago. Paskui, kai paramą pa- 
siūlyti atėjo Vinsavekas ir Avarija iš Mamuto stovyklos, Jondalaras pradėjo 
abejoti savo išvadomis. O kai vis daugiau stovyklų savanoriškai ėjo siūlyti 
paramą Liūto stovyklai, jis buvo priverstas patikrinti savo įsitikinimus. 

" Jondalaras buvo fiziškas žmogus. Jis suprato tokias sąvokas kaip „mei- 
lė“, „užuojauta“, „pyktis“ ir „supratimas“, kuriomis buvo grįsti jo paties 
jausmai, nors ir negebėjo jų gerai išreikšti. Jis gebėjo protingai aptarinė- 
ti neapčiuopiamas temas ir dvasinius dalykus, tačiau tai nebuvo jo aistra. 
Savo visuomenės poziciją jis priėmė be nuodugnių svarstymų. O Aila sto- 
jo prieš minią su tokiu orumu ir tylia jėga, kad pagarba jai tik padidėjo. Tai 
suteikė jam retą įžvalgą. 

Jis pradėjo suprasti, kad vien dėl to, jog kai kurie žmonės mano, kad 
tam tikras elgesys netinkamas, tas elgesys toks netampa. Žmogus gali pa- 
sipriešinti vyraujančiam įsitikinimui ir apginti asmeninius savo principus. 
Pasekmių gali būti, tik nebūtinai viskas bus prarasta. Tiesą sakant, galima 
pelnyti šį tą svarbaus, net jeigu tai pajusi tik savo širdyje. Ailos neišvarė 
žmonės, taip neseniai ją įdukrinę. Pusė jų norėjo ją priimti ir tikėjo, kad ji 
yra kaip reta talentinga ir drąsi. 

Kita pusė manė kitaip, tik ne visi dėl tų pačių priežasčių. Kai kurie 
įžvelgė galimybę įgyti įtakos ir statuso pasipriešinus galingai Liūto sto- 
vyklai tuo metu, kai jos padėčiai ėmė kilti grėsmė. Kiti nuoširdžiai siuto, 
kad šitaip puolusiai moteriai leista gyventi tarp jų. Jų nuomone, ji įkūnijo 
blogį, juolab kad ji visai neatrodė esanti bloga. Ji atrodė kaip bet kuri kita 
moteris, netgi patrauklesnė nei dauguma, tačiau apgavo juos žvėrių valdy- 
mo triuku, kurio turėjo išmokti gyvendama su žvėriškomis plokščiagalvė- 
mis šlykštynėmis. Ir netgi pavyko apkvailinti dalį mamutojų, kurie ėmė 
galvoti, kad plokščiagalviai yra žmonės. 

Nemažai žmonių jos bijojo. Ji pati prisipažino, kad pagimdė vieną tų 
apgailėtinų pusiau gyvulių, tad dabar kilo grėsmė visoms vasaros susirin- 
kimo moterims. Koks skirtumas, ką tvirtina senasis Mamuta, juk visi žino, 
kad tam tikro vyro dvasia nuolat pritraukiama prie tos pačios moters. Liū- 
to stovykla leido Nezei pasilikti tą gyvulių vaiką, ir pažiūrėkit, ką jie įgijo! 
Dar daugiau gyvulių ir bjaurybę moterį, kurią tikriausiai jis ir pritraukė. 
Visą Liūto stovyklą reikia ištremti. 

Mamutojai buvo artimai susiję. Beveik visi kiekvienoje stovykloje ga- 
lėjo surasti bent vieną giminaitį arba draugą. O dabar jų gyvenimo audi- 
niui kilo grėsmė būti suplėšytam. Dauguma žmonių, įskaitant ir Talutą, 
buvo labai sunerimę. Buvo sušauktos tarybos, tačiau jos tik susikivirčijo. 
Situacija neturėjo precedento, o tarybos neturėjo priemonių bei nežinojo 


strategijų jai spręsti. 


sa 
KS 


bi 


Ryškiai popietės saulei nelabai sekėsi išskaidyti niūrią stovyklavietės 
atmosferą. Vesdamasi Yhaha taku Švendrų stovyklos link Aila pastebėjo 
vietą, kur iš žemės buvo kasama raudonoji ochra. Tai priminė jai svečia- 
vimąsi muzikos palapinėje. Nors muzikantai vis dar repetavo ir planavo 
didžiąją šventę po mamutų medžioklės, nebeliko paties laukimo ir susijau- 
dinimo jausmo. Netgi laimę, kurią Digija jautė dėl tuoktuvių, o Latija — 
dėl pakylėjimo iki moters statuso, prislopino nesutarimai, dėl kurių galėjo 
sugriūti visas vasaros susirinkimas. 

Aila kalbėjo, kad išeis, tačiau Nezė ją įtikino, kad tai nieko nepakeis. 
Ne ji sukėlė problemą. Jos buvimas tik iškėlė į viešumą gilų ir esminį dviejų 
grupuočių nesutarimą. Nezė paaiškino, kad problema brendo nuo tada, 
kai ji pasiėmė Raidagą. Nemažai žmonių vis dar nepalankiai žvelgė į tai, 
kad jam buvo leista gyventi su mamutojais. 

Aila nerimavo dėl Raidago. Jis retai šypsodavosi, ji pastebėjo jį netekus 
įprasto švelnaus humoro. Jis neturėjo apetito, neatrodė, kad jis gerai mie- 
ga. Berniukas mėgo klausytis jos kalbų apie gyvenimą su gentimi, tačiau 
retai įsitraukdavo į pokalbius. 

Moteris paliko Yhaha pašiūrėje ir pamatė Jondalarą raitą ant Lenkty- 
nininko. Jis per plačią pievą jojo tilto per upę link. Pastaruoju metu atrodė 
pasikeitęs. Ne toks nutolęs, tačiau liūdnesnis. 

Nė nepagalvojusi Aila nusprendė eiti į aikštę stovyklavietės viduryje 
ir pažiūrėti, kokia vyksta veikla. Vilko stovykla, kaip susirinkimo šeimi- 
ninkė, nusprendė nestoti nė į vieną pusę. Aila buvo įsitikinusi, kad Vilko 
stovykla palaiko Liūto stovyklos poziciją. Ji neketino slėptis. Ji nebuvo 


šlykštynė, gentis yra žmonės, taip pat ir Raidagas su jos sūnumi. Ji norėjo 

ką nors daryti, pasirodyti. Galbūt aplankyti mamutų židinį, muzikos na- 
melį arba pasikalbėti su Latija. 

Ji leidosi ryžtingai nusiteikusi, linkčiodama tiems, kurie ją pripažino, 
ir nekreipė dėmesio į nepažįstamuosius. Priėjusi prie muzikos namelio pa- 
matė išeinančią Digiją. 

"- Aila! Tu kaip tik tas žmogus, kurį norėjau sutikti. Ar kur nors eini? 

— Tiesiog nusprendžiau išeiti iš Liūto stovyklos. 

— Gerai! Ketinu aplankyti Trisiją ir pamatyti jos kūdikį. Jau bandžiau, 
tačiau kada tik ateidavau, jos nebūdavo. Kilija ką tik pasakė, kad ji yra. Ar 
nori eiti su manimi? 

— Taip. 

Jos nuėjo link vadės namo. 

— Atėjome aplankyti, Trisija, - prie įėjimo paaiškino Digija, - ir pažiū- 
rėti tavo kūdikio. 

— Užeikit, - pakvietė moteris. - Ką tik paguldžiau, bet nemanau, kad 
jau užmigo. 

Aila laikėsi atokiai, kol Digija paėmusi laikė kūdikį, su juo burkavo ir 
jį šnekino. 

— Nenori jo pažiūrėti, Aila? — galiausiai paklausė Trisija. Tai prilygo 
iššūkiui. | 

- Tikrai noriu. 
tokia balta, kad kone permatoma, o akys tokios blyškiai mėlynos, kad 
kone bespalvės. Plaukučiai ryškiai oranžiniai, beveik raudoni, tačiau buvo 
tankiai susiraitę kaip ir spyruoklinės Raneko garbanos. Kuo aiškiausiai šis 
veidas buvo vaikiška Raneko veido versija. Aila neabejojo, kad Ralevas yra 
Raneko vaikas. Ranekas pradėjo jį Trisijos viduje taip pat, kaip Braudas 
pradėjo Durką jos viduje. Ji negalėjo susilaikyti nespėliojusi ar, kai susi- 
jungs su Raneku, irgi kurią dieną turės panašų į šį kūdikį ? 

Aila ėmė kalbinti vaikelį, laikydama jį glėbyje. Jis žvelgė į ją susidomė- 
jęs, tarsi susižavėjęs, paskui nusišypsojo ir švelniai, tyliai, linksmai suulbė- 
jo. Aila priglaudė jį prie savęs, užmerkė akis, pajuto minkštą jo skruostuką 
ir pajuto, kaip jos širdis tirpsta. 


— Argi jis ne gražus, Aila? — paklausė Digija. 

— Tikrai, argi ne gražus? — kiek aštresniu tonu pakartojo Trisija. 

Aila dirstelėjo į jaunąją motiną. 

— Ne, jis nėra gražus, - tarė Aila, o Digija išsižiojo iš nuostabos. — 
Niekas niekada nesakys, kad jis gražus, bet jis pats... mieliausias mano 
kada matytas kūdikis. Jokia moteris pasaulyje nepajėgs jam atsispirti. Jis 
neturi būti gražus. Jis labai ypatingas, Trisija. Manau, tau labai pasisekė, 
kad jį turi. 

Motinos šypsena sušvelnėjo. 

— Tikriausiai ir esu laiminga, Aila. Ir pritariu, jis nėra gražus, tačiau 
geras ir toks mielas. 

Staiga lauke kilo šurmulys, riksmai ir aimanos. Trys jaunos moterys 
nuskubėjo prie įėjimo angos. 

— O Didžioji Motina! Mano duktė! Kas nors jai padėkit! - aimanavo 
moteris. 

— Kas atsitiko? Kur ji? — teiravosi Digija. 

— Liūtas! Ją pagavo liūtas! Pievoje. Kas nors jai padėkit, meldžiu! 

Keletas vyrų su ietimis rankose jau pasileido link tako. 

— Liūtas? Negali būti! - suriko Aila ir pasileido paskui vyrus. 

— Aila? Kur tu bėgi? - šūktelėjo Digija mėgindama ją pasivyti. 

— Gelbėti mergaitės! - atsišaukė Aila. 

Ji skuodė tako link. Tako viršuje stovėjo žmonių minia ir stebėjo taku 
bėgančius vyrus su ietimis. Už jų, atvirai matomas žolingoje salpoje ki- 
tapus upės, buvo didžiulis urvinis liūtas gauruotais rusvais karčiais. Jis 
suko ratus aplink aukštą mergaitę, kuri buvo suakmenėjusi iš baimės ir 
negalėjo pajudėti. Aila dirstelėjo žemyn, atidžiai apžiūrėjo žvėrį, tada 
nubėgo į Liūto stovyklą. Prie jos prišoko Vilkas. 

— Raidagai! - pašaukė Aila. - Ateik ir paimk Vilką! Turiu parsivesti 
tą mergaitę. 

Kai Raidagas išėjo iš palapinės, ji tvirčiausiu tonu paliepė Vilkui likti, 
o berniukui nurodė saugoti, kad žvėris niekur neišeitų. Tik tada ji sušvil- 
pė Yhaha. 

Užšokusi ant kumelės nugaros Aila taku nušuoliavo žemyn. Vyrai su 
ietimis jau kirto upę, kai ji su Yhaha juos aplenkė. Vos pasiekusi tvirtą 


žemę kitapus upės ji paragino Yhaha lėkti šuoliais tiesiai į liūtą ir mer- 

gaitę. Žmonės, viską stebintys nuo tako viršaus, žiūrėjo nustebę ir ap- 
stulbę. 

— Ką ji sau mano? - pasakė kažkas piktai. - Net ieties neturi. Iki šiol 
mergaitė atrodė nesužeista, tačiau šitoks lėkimas su arkliu į liūtą gali jį su- 
kurstyti. Jei vaikas bus sužeistas, tai jos kaltė. 

Jondalaras nugirdo šį komentarą, kaip ir keli kiti žmonės iš Liūto sto- 
vyklos. Jie klausiamai į jį sužiuro, o jis tiesiog stebėjo Ailą, rydamas nuo- 
gąstavimo gumulus. Aila tikriausiai neabejojo savo veiksmais, kitaip nieku 
gyvu nebūtų lėkusi žemyn su Yhaha. 

Ailai su Yhaha artėjant didžiulis urvinis liūtas sustojo ir atsisuko. Ant 
jo nosies buvo randas, pažįstamas randas. Ji prisiminė, kaip jis jį gavo. 

— Yhaha, tai Mažylis! Tai tikrai Mažylis! - suriko ji stabdydama arklį 
ir slysdama nuo nugaros. 

Ji nubėgo prie liūto net nesvarsčiusi, kad jis gali jos neprisiminti. Tai 
buvo jos Mažylis. Ji buvo jo mama. Ji užaugino jį nuo kūdikystės, juo rūpi- 
nosi, jie drauge medžiojo. 

Būtent šitą bebaimiškumą jis ir prisiminė. Liūtas patraukė link Ailos. 
Mergaitė stovėjo nejudėdama. Paskui Aila pajuto, kaip liūtas ją apkabino 
ir parvertė. Ji rankomis apsivijo jo stambų gauruotą kaklą, apkabino jį visu 
ūgiu, o jis apsivijo ją priekinėmis letenomis. Toks buvo to žvėries apkabi- 
nimas. 

— O, Mažyli, tu grįžai. Kaip tu mane radai? - verkė Aila ir šluostėsi 
džiaugsmo ašaras į šiurkščius liūto karčius. 

Galiausiai ji atsisėdo ir pajuto, kaip šiurkštus liežuvis laižo jos veidą. 

— Liaukis! - sudraudė ji šypsodamasi, - visą odą nulaižysi. 

Moteris pakasė jį tose vietose, kur Mažylis labiausiai mėgo. Tylus mur- 
kiantis urzgimas išdavė, kad gyvūnas patenkintas. Liūtas apsivertė ant 
nugaros, kad ji galėtų pakasyti jam pilvą. Aila pastebėjo, kaip mergaitė, 
aukšta, šviesiais ilgais plaukais, išplėtusi akis stovi ir juos stebi. 

- Jis ieškojo manęs, — tarė jai Aila. - Manau, jis mudvi supainiojo. Da- 
bar gali eiti, tačiau eik, nebėk. 

Aila kasė Mažyliui pilvą ir paausius, kol mergaitė atsidūrė laukiančio 
vyro glėbyje. Jis apkabino ją su akivaizdžiu palengvėjimu ir nusivedė taku. 


Kiti žmonės stovėjo atokiai, įsitvėrę paruoštas ietis. Tarp jų Aila matė 

Jondalarą su paruošta iečių mėtykle, o greta jo - žemesnį tamsiaodį vyriš- 
kį. Iš kitos Raneko pusės stovėjo Talutas, o greta jo — Tulija. 

— Tau reikia eiti, Mažyli. Nenoriu, kad tave sužeistų. Net jei tu pats 
didžiausias urvinis liūtas žemėje, ietys gali tave sustabdyti, - tarė Aila ypa- 
tinga kalba, kuri susidėjo iš genties žodžių ir ženklų bei žvėrių garsų. Ma- 
žylis pažinojo garsus ir tikrai žinojo signalus. Jis pasirito ir atsistojo. Aila 
apkabino jo sprandą, o tada nebepajėgė atsispirti. Permetusi koją įsitaisė 
jam ant nugaros ir įsikibo į rausvus karčius. Ne pirmas kartas. 

Ji juto, kaip po ja kilnojasi kieti galingi raumenys, tada žvėris pasileido 
šuoliais ir akimirksniu pasiekė visą grobį besivejančio liūto greitį. Nors ir 
anksčiau buvo jojusi ant liūto, taip ir nesugebėjo sugalvoti signalų, kuriais 
jį nukreiptų. Jis bėgo ten, kur norėjo, tačiau leido jai joti ant savo nugaros. 
Tai visada būdavo jaudinantis laukinis pasijodinėjimas, ir ji tai ypač mėgo. 
Ailą įsikibo į liūto karčius, ir vėjui plakant jos veidą uodė jo stiprų klajo- 
klišką kvapą. 

Aila pajuto, kaip jis pasisuka ir sustoja. Liūtai buvo sprinteriai; kitaip 
nei Vilkas, jis neturėjo ištvermės ilgoms distancijoms. Ji dirstelėjo į prieky- 
je laukiančią, ramiai besiganančią Yhaha. Arklys sužvengė jiems artėjant 
ir pakratė galvą. Mažylio kvapas buvo stiprus ir keliantis nerimą, tačiau 
kumelė padėjo auginti liūtuką nuo mažumės, buvo jam kaip savotiška mo- 
tina. Nors ties ketera jis ūgiu kone prilygo jai, buvo ilgesnis ir sunkesnis, 
arklys šio liūto nebijojo, ypač kai kartu su juo buvo Aila. 

Kai liūtas sustojo, Aila nuslydo nuo jo nugaros. Ji jį apkabino, vėl pa- 
kasė, tada signalu, panašiu į akmens sviedimą svaidykle, liepė jam eiti. Ai- 
lai ašaros ritosi stebint jį nueinantį. Mažylis mosavo uodega. Kai išgirdo 
tik jam būdingą 5mk, brzk grumėjimą, kurį būtų bet kur atpažinusi, at- 
sakydama ėmė sriūbauti. Ašaros užliejo akis ir vaizdas išsiliejo. Didžiulis 
gelsvrudis katinas rausvais karčiais dingo aukštoje žolėje. Aila žinojo, kad 
daugiau niekada juo nebejos, kad niekada daugiau nepamatys savo lauki- 
nio neįtikėtino sūnaus-liūto. 

Grumėjimas tęsėsi, kol galiausiai didžiulis, tiesiog milžiniškas urvinis 
liūtas giliai, lyg iš pilvo gilumos, sukrečiamai suriaumojo. Garsas buvo gir- 


dėti mylių mylias. Atsisveikinimu jis supurtė pačią žemę. 

Aila davė ženklą Yhaha ir ėmė eiti atgal. Kad ir kaip ji mėgo joti ku- 
mele, norėjo kuo ilgiau prisiminti jausmą to paskutinio pašėlusio pasijo- 
dinėjimo liūtu. 

Galiausiai Jondalaras atplėšė akis nuo užburiančio reginio ir stebėjo 
išraiškas kitų vyrų veiduose. Jis numanė, ką jie galvoja. Arkliai yra viena, 
galbūt ir vilkas, bet urvinis liūtas? Jis nušvito plačia, patenkinta pasidi- 
džiavimo ir palengvėjimo šypsena. Tegu dabar kas nors netiki jo pasako- 
jimais! 

Vyrai patraukė taku paskui Ailą jausdamiesi kone kvailai dėl iečių, 
kurios buvo visiškai nenaudingos. Stebėtojai atsitraukė jai artėjant, davė 
kelią moteriai ir arkliui, spoksojo į ją apstulbę, negalėdami patikėti ką tik 
matytu reginiu, su baiminga pagarba. Netgi Liūto stovykla, kuri buvo gir- 
dėjusi Jondalaro pasakojimus ir žinojo apie Ailos gyvenimą slėnyje, nega- 
lėjo patikėti tuo, ką pamatė. 


Aila rinkosi, kokius drabužius pasiimti į medžioklę: jai buvo pasaky- 
ta, kad naktimis gali būti labai šalta. Jie bus visai greta gigantiškos ledo 
sienos - matys priekinį ledyno kraštą. Jos nuostabai, Vaimezas atnešė jai 
keletą puikiai padirbtų iečių ir paaiškino privalumus antgalių, kuriuos su- 
galvojo mamutams medžioti. Tai buvo netikėta dovana. Po visų liaupsių ir 
kitokio keisto mamutojų elgesio ji nebežinojo, kaip elgtis pačiai. Vaimezas 
ją nuramino savo ypatingąja šilta šypsena ir pareiškė, kad planavo šitą do- 
vaną dar nuo pasižadėjimo susijungti su jo židinio sūnumi. Aila klausinėjo 
vyrą apie galimybę pritaikyti tas ietis iečių mėtyklei, kai į palapinę įėjo 
Mamuta. 

— Mamutos norėtų su tavimi šnektelti. Jie nori, kad padėtum kvietimu 
atvilioti mamutus, Aila, - tarė jis. - Mano, jei tu prakalbinsi mamuto dva- 
sią, ji norės duoti mums daug dovanų. 

— Aš tau jau sakiau, kad neturiu jokių ypatingų galių, - meldė Aila. = 
Neisiu su jais kalbėtis. 

— Suprantu, Aila. Paaiškinau, kad tu gal ir turi kvieslės talentą, tačiau 
esi nemokyta. Jie primygtinai reikalavo, kad tave pakviesčiau. Pamatę tave 
jojančią ant liūto ir liepiančią jam išeiti jie įtikėjo, kad tu turi turėti stiprią 
įtaką mamuto dvasiai, mokyta esi ar ne. 

- Tai buvo Mažylis, Mamuta. Liūtas, kurį pati auginau. Negalėčiau 
taip pasielgti su bet kuriuo kitu liūtu. 

— Kodėl kalbi apie tą liūtą taip, tarsi būtum jo motina? — pasigirdo 
balsas nuo įėjimo. Ten stovėjo stambi figūra. - Ar tu jo motina? - teiravosi 


Lomija. Ji įėjo į palapinę Mamutai kviečiamai pamojus. 

— Tikriausiai, tam tikra prasme. Auginau jį nuo mažumės. Jis buvo su- 
žeistas panikos apimtų elnių, suspardytas į galvą. Vadinu jį Mažyliu, nes jis 
tikrai buvo visai mažas, kai jį suradau. Niekada niekaip kitaip ir nevadi- 
nau. Jis visada buvo tiesiog Mažylis, net ir užaugęs, - aiškino Aila. - Neži- 
nau, kaip dera vadinti gyvūnus, Lomija. 

— Kodėl tas liūtas tada pasirodė pačią lemtingiausią akimirką, jei tu jo 
nekvietei? - pasiteiravo Lomija. 

— Atsitiktinai. Nieko čia paslaptingo. Tikriausiai jis užuodė mano arba 
Yhaha kvapą ir atėjo manęs ieškoti. Jis kartkartėmis grįždavo aplankyti, 
netgi tada, kai susirado porą ir savo šeimą. Paklausk Jondalaro. 

- Jeigu jis nebuvo paveiktas ypatingos įtakos, kodėl tada nesužeidė tos 
mergaitės? Ji su juo neturėjo jokių motiniškų santykių. Ji sakė, kad jis ją 
pargriovė ir ji jau manė, kad suės, o jis jai tik veidą palaižė. 

— Manau, vienintelė priežastis, kodėl jis sustojo, yra ta, kad toji mergai- 
tė yra kiek panaši į mane. Ji aukšta, šviesiaplaukė. Jis užaugo su žmogumi, 
ne su liūtais, todėl laiko žmones savo šeima. Jis buvo įpratęs mane užklupti 
arba pargriauti, kai būdavo ilgėliau nematęs, ir jei aš jo nesustabdydavau. 
Jis visada elgėsi žaismingai. Jis mėgo būti myluojamas ir kasomas, - aiški- 
no Aila. Ji pastebėjo, kad jai kalbant į palapinę prigužėjo mamutų. 

Droviai šypsodamasis Vaimezas pasitraukė jiems iš kelio. Ji pas juos 
nėjo, tai jie sugužėjo pas ją. Jis susiraukė pastebėjęs pamažu artyn besi- 
spraudžiantį Vinsaveką. Ranekui bus sunku, jei Aila nuspręs pasirinkti 
kitą. Jis niekad nebuvo matęs savo židinio sūnaus labiau nusiminusio nei 
tada, kai sužinojo apie Vinsaveko pasiūlymą. Vaimezui teko pripažinti, 
kad jis taip pat nusiminė. 

Vinsavekas stebėjo į klausimus atsakinėjančią Ailą. Jis buvo ne juokais 
priblokštas. Jis buvo, šiaip ar taip, vadas, mamuta, susipažinęs su laikinos 
įtakos schemomis taip pat kaip ir su antgamtinių jėgų pavidalais. Kaip 
ir kiti mamutos, jis buvo pašauktas prie mamuto židinio, nes jautė pas- 
karą tyrinėti gilesnes dimensijas, atrasti ir išaiškinti priežastis, slypinčias 
už regimybės. Jį galėjo sujaudinti tik tikrai nepaaiškinama paslaptis arba 
akivaizdžios galios demonstravimas. Nuo pirmojo susitikimo jis jau- 
tė Ailos paslaptį, kuri jį intrigavo, ir tam tikrą ramią jėgą, tarsi jos narsa 


jau būtų išmėginta. Vinsavekas spėjo, kad Motina ją stebi, štai kodėl jos 

problemos bus išspręstos. Jis nenumanė, kokiomis priemonėmis tai bus 
padaryta, ir buvo nuoširdžiai nustebintas rezultatų. Jis suprato, kad dabar 
niekas nė nebandys priešintis Ailai arba tiems, kurie ją priglaudė. Niekas 
nepurkštaus dėl jos kilmės ar sūnaus, kurį ji kažkada pagimdė. Jos galios 
per didelės. Ar ji jas panaudotų gerais, ar kenksmingais tikslais, tai bus tik 
atsitiktinumas, kaip vasara ir žiema, tai tik dvi tos pačios medžiagos pusės, 
išskyrus tai, kad niekas nenorės asmeniškai užsitraukti jos priešiškumo. Jei 
ji gali valdyti urvinį liūtą, kas žino, ką dar ji sugeba? 

Vinsavekas, kartu su senuoju Mamuta ir kitais mamutomis, augo toje 
pačioje aplinkoje, toje pačioje kultūroje. Įsitikinimai, patvirtinantys jų egzis- 
tenciją, buvo įsišakniję giliai — tai jų protinio ir moralinio pagrindo dalis. 

Laikyta, kad žmonių gyvenimai iš anksto numanyti, juos nedaug tega- 
lima valdyti. Liga smogdavo be priežasties ir nors ją galima buvo gydyti, 
vieni mirdavo, o kiti pasveikdavo. Lygiai taip pat nenuspėjami buvo ir ne- 
laimingi atsitikimai, o jei kas nutikdavo žmogui esant vienam, dažniausiai 
tai baigdavosi mirtimi. Atšiaurus klimatas ir greitai besikeičiantys orai, 
atnešti masyvių žemės ledynų artumos, galėjo lemti sausras arba potvy- 
nius, kurie tučtuojau darė poveikį gamtinei aplinkai. O žmonės buvo nuo 
jos visiškai priklausomi. Per daug šalta arba per daug lietinga vasara galė- 
jo sustabdyti augalų augimą, sumažinti gyvūnų populiaciją ir pakeisti jų 
migracijos kryptis; tai galėjo virsti negandomis ir sunkiais išmėginimais 
mamutus medžiojantiems žmonėms. 

Jų metafizinės visatos struktūra buvo lygiagreti jų fiziniam pasauliui 
ir pasitarnavo pateikiant atsakymus į neišsprendžiamus klausimus - klau- 
simus, kurie galėjo sukelti didelį nerimą be jokio priimtino arba, remian- 
tis jų priesakais, protingo paaiškinimo. Kiekviena struktūra, kad ir kokia 
naudinga, yra ribojanti. Jų pasaulio gyvūnai klajojo laisvai, augalai tarpo 
atsitiktinai ir žmonės buvo artimai susipažinę su gamtos dėsniais. Jie Ži- 
nojo, kur auga tam tikri augalai, ir suprato gyvūnų elgesį, tačiau jiems ne- 
toptelėjo, kad pobūdį galima keisti; kad ir augalai, ir gyvūnai, ir žmonės 
pasižymi įgimtu gebėjimu keistis ir prisitaikyti. Kad iš tikrųjų be to jie 
neišgyventų. 

Ailos įtaka gyvūnams, kurią ji išsiugdė, nebuvo suvokiama kaip na- 


tūrali. Niekas niekada anksčiau nebandė tramdyti ar jaukinti gyvūnų. 

Mamutos, užbėgdami už akių poreikiui paaiškinimų, kurie palengvintų 
nerimą, sukeltą šitų bauginančių inovacijų, ieškojo patenkinančių atsaky- 
mų ir protu naršė teorinę metafizinio pasaulio konstrukciją. Ji atliko ne 
paprastą gyvūnų prijaukinimo veiksmą: Aila pademonstravo antgamtinę 
galią, gerokai pranokstančią jų vaizduotę. Jos įtaką gyvūnams, kuri atrodė 
tokia akivaizdi, buvo galima paaiškinti tik jos priėjimu prie pirminės dva- 
sios formos, o kartu ir prie pačios Motinos. 

Vinsavekas, kaip senasis Mamuta ir kiti mamutos, dabar buvo įsitiki- 
nęs, kad Aila ne tik mamuta - viena tų, kurios tarnauja Motinai. Ji yra 
kažkas daugiau. Gal ji įkūnija kokią antgamtinę būtybę? Ji gali būti pati 
įsikūnijusi Muta. Visa tai buvo labiau tikėtina dėl to, kad ji nesipuikavo. 
Kad ir kokios jos galios, Vinsavekas buvo tikras, kad jos laukė kažkoks 
svarbus likimas. Buvo jos egzistencijos priežastis, ir jis karštligiškai troško 
tapti to dalimi. Ją buvo pasirinkusi Didžioji Motina Žemė. 

— Visi tavo pasiaiškinimai yra geri, - įtikinamai tarė Lomija išklausiu- 
si visus Ailos prieštaravimus. — Gal galėtum dalyvauti kvietimo apeigose 
net jei nemanai, kad turi tam gabumų? Daugelis žmonių įsitikinę, kad tu 
atneši sėkmę mamutų medžioklėje, jei prisijungsi prie kvietimo. Tau tai 
nepakenks. Mamutojai bus laimingi. 

Aila nematė išeities, nepavyks atsisakyti. Drauge ji nejaukiai jautėsi dėl 
meilikavimų. Buvo nesmagu net eiti per stovyklavietę, tad būsimos ma- 
mutų medžioklės Aila laukė ir labai susijaudinusi, ir kaip atokvėpio, kaip 


galimybės kuriam laikui nuo visko atitrūkti. 


Aila pabudusi pažvelgė į atvirą trikampę pašiūrės tipo kelioninės pa- 
lapinės angą. Dienos šviesa jau pradėjo balinti rytinį dangaus pakraštį. 
Ji tyliai atsikėlė stengdamasi nepažadinti Raneko ar ko kito ir niekieno 
nepastebėta išėjo į laiką. Ore tvyrojo drėgna ankstyvo ryto vėsa, tačiau 
dar neknibždėjo vabzdžių spiečiai. Aila pajuto palengvėjimą, nes praėjusią 
naktį ore jų buvo net tiršta. | 

Penkiasdešimt vyrų ir moterų, atrinktų pirmajai sezono mamutų me- 


džioklei, pasiekė nemalonias, bet neišvengiamas pelkes. Po paviršiniu 

sluoksniu glūdinti nuolat įšalusi žemė, dabar suminkštinta pavasario ir va- 
saros tirpsmo, neleido prasisunkti vandeniui. Kur tirpsmo vandens kaupė- 
si daugiau, nei galėjo išgaruoti, atsirasdavo stovinčio vandens. Bet kurioje 
užsitęsusioje šiltesnio sezono kelionėje pasitaikydavo rasti susikaupusio 
požeminio vandens ruožų, besikeičiančių nuo didelių seklių tirpsmo eže- 
rų iki tylių tvenkinėlių, atspindinčių judantį dangų, ir klampių purvynių. 

Jau buvo per vėli popietė spręsti, ar bandyti kirsti pelkę, ar ieškoti 
aplinkkelio. Pelkėse veisėsi spiečių spiečiai uodų, mašalų, amarų ir mos- 
kitų, kurie kilo pasitikti medžiotojų kaip aukšti dūzgiantys tamsių dūmų 
sūkuriai. Vabzdžiai lindo po drabužiais, gėlė, palikdami raudonas pabrin- 
kusias įkandimų žymes, zvimbė aplink akis ir griaužė medžiotojų ir ar- 
klių burnas. Greitai pastačius stovyklą buvo uždegti laužai skraidančioms 
vabzdžių ordoms atbaidyti. Pirmąją naktį kelionėje tie, kurie anksčiau 
nematė panaudojant Ailos ugnies akmens, kaip visada šūkčiojo iš nuos- 
tabos ir baimingos pagarbos, tačiau dabar jau atrodė savaime suprantama, 
kad ji įkurs laužą. Medžiotojų naudojamos palapinės buvo paprasčiausios 
pašiūrės iš kelių odų, susiūtų į vieną gabalą, kad susidarytų didelė danga. 
Jos forma priklausė nuo „statybinių medžiagų“, kurių pavykdavo rasti toje 
vietoje arba kurias nešdavosi patys žmonės. Odos uždangai iškelti galė- 
jo būti panaudota mamuto kaukolė su vis dar styrančiomis didžiulėmis 
iltimis arba sulenkti lankstūs žemaūgių gluosnių kamienai. Medelių ne- 
prireikdavo nupjauti. Netgi mamutų medžioklės ietys kartkartėmis at- 
likdavo dvigubą darbą ir pasitarnaudavo kaip palapinės strypai. Kartais 
didelis odos gabalas buvo panaudojamas kaip papildomas žemės paklotas. 
Šį kartą odos danga, kuria naudojosi Liūto stovyklos ir keli kiti medžioto- 
jai, buvo užmesta ant nuožulnaus „kraigo“, kurio vienas galas buvo tvirtai 
įbestas į žemę, o kitas pririštas prie medžio šakos. 

Stovyklai įsikūrus Aila panaršė tankioje augmenijoje prie pelkės ir apsi- 
džiaugė radusi tam tikrų nedidelių augalėlių su rankos formos tamsžaliais 
lapais — tai buvo auksašakniai. Kiek pakapsčiusi ji išsikasė keletą žalsvai 
geltonų gumbų ir išvirė iš jų gydomojo ir vabzdžius atbaidančio pavilgo. 
Aila naudojo jį jautrioms arklių akims ir sugeltiems snukiams patepti. Pas- 
kui pati pasitepė sukandžiotą odą, tada pavilgo paprašė dar keletas žmo- 
nių. Galiausiai nuo moskitų įkandimų teko gydyti visą medžiotojų būrį. 

Daugiau sutrintų šaknų Aila pridėjo į riebalus, kad tepalo būtų kitai die- 
nai. Vėliau ji surado plotelį vaistinių muskrėslių ir išrovusi keletą augalų 
įmetė juos į ugnį - kad dūmai dar labiau atbaidytų vabzdžius ir bent prie 
laužo būtų santykinai ramu. 

Aila nuėjo prie pajuodusio stovinčio vandens baseino, pasidengusio 
maurais ir žiedadulkėmis. Drėgnoje ryto vėsoje skraidantys kankintojai 
buvo nurimę. Aila sudrebėjo ir pasitrynė rankas, tačiau grįžti į šiltesnę 
pastogę nebandė. Ji stebeilijo į tamsų vandenį vargu ar pastebėdama, kaip 
palengva iš rytų braunasi šviesa ir užpildo visą dangaus skliautą. Pirmieji 
saulės spinduliai išryškino susiraizgiusios augmenijos vaizdą. Staiga Aila 
ant pečių pajuto šiltą kailį. Ji į jį įsisiautė ir pajuto, kaip iš nugaros jos lie- 
menį apglėbia ranka. 

— Sušalai, Aila. Jau seniai čia lauke stovi, - tarė Ranekas. 

— Negalėjau miegoti, - atsakė ji. 

— Kas negerai? 

— Nežinau. Tiesiog neramu. Negaliu paaiškinti. 

— Tu sunerimusi nuo pat kvietimo ceremonijos, tiesa? — pasiteiravo 
Ranekas. 

— Nepagalvojau apie tai. Tikriausiai tu teisus. 

— Juk tu nedalyvavai. Tu tik stebėjai. 

— Nenorėjau dalyvauti. Kas nors galėjo nutikti, - atsakė Aila. 


k K 

Iš karto po pusryčių medžiotojai susikrovė mantą ir iškeliavo toliau. Iš 
pradžių jie pabandė pelkę apeiti pakraščiu, tačiau pasirodė, kad aplinkke- 
lio nėra, nebent labai toli. Talutas su keletu kitų medžioklės vadų atidžiai 
su keliais kitais keliauninkais ir galiausiai pasirinko maršrutą, kuris, regis, 
siūlė lengviausią kelią. 

Pažliugusią žemę netruko pakeisti virpanti pelkė. Ne vienas medžio- 
tojas nusiavė apavą ir basomis žengė į šaltą, purviną vandenį. Aila su 
Jondalaru atidžiau vedė susinervinusius arklius. Šalčiamėgiai vijokliai ir 


ilgos žalsvai pilkų kerpių barzdos karojo nuo žemaūgių beržų, gluosnių 

ir alksnių, augančių taip arti vienas kito, kad sudarė miniatiūrinės arkti- 
nes džiungles. Kelias buvo nepatikimas. Nesant kietos žemės, kuri surištų 
šaknis ir suteiktų stabilumo, medžiai augo neįtikėtinais kampais ir sklido 
ant žemės. Medžiotojams teko brautis pro nukritusius kamienus, susi- 
raizgiusius krūmus, į vandenį pusiau panirusias šaknis ir šakas, kurios į 
žabangas įtraukdavo nieko neįtariančią pėdą. Nendrių ir viksvų kuokštai 
apgaulingai atrodė stabilesni, nei buvo iš tikrųjų, o samanos ir paparčiai 
slėpė dvokiančius užsistovėjusius duburius. 

Žmonės judėjo lėtai, kelionė sekino. Įpusėjus rytui keliautojai stabte- 
lėjo pailsėti — visi buvo sukaitę ir permirkę prakaitu. Vos būriui pajudėjus 
Talutas įsipainiojo į ypač kibią alksnio šaką ir, pratrūkęs jam nebūdingu 
pykčiu, medį nuožmiai sukapojo didžiuliu kirviu. Iš įkirtų sunkėsi ryškiai 
oranžinis skystis, primenantis kraują. Ailą apėmė bloga nuojauta. 

Žmonės nieko taip labai nelaukė kaip tvirtos žemės. Aukšti paparčiai 
ir dar aukštesnės žolės, aukštesnės nei žmogaus ūgio, augo sodrioje pro- 
gumoje netoli pelkės. Jie pasuko į rytus norėdami išvengti balų, kurios 
driekėsi į vakarus, ir pagaliau pradėjo kilti iš pelkėtos žemumos. Pasirodė 
didelės ir mažesnės upių santaka. Talutas, Vinsavekas ir kelių kitų stovy- 
klų vadai sustojo sutikrinti žemėlapių, išraižytų ant mamuto kaulo. Dar 
daugiau ženklų jie peiliais išraižė žemėje. 

Prie upės medžiotojai artėjo per beržyną. Jis nebuvo panašus į mišką 
aukštų, išlakių medžių, kokie veši šiltesniame klimate. Atšiauriomis priele- 
dyninėmis sąlygomis augantys beržai buvo sunykę, tikri nykštukai, tačiau 
savotiškai gražūs, įvairiausių keistų formų, tarsi būtų tikslingai genimi ir 
formuojami. Kiekvienas medis buvo išskirtinis, blyškus, subtiliai gražus. 
Plonos, svyrančios šakelės tik iš pažiūros buvo trapios. Kai Aila pabandė 
vieną nulaužti, ji pasirodė besanti tampri tarsi sausgyslė. Kitos šakos, siū- 
buojamos vėjo, kaip spragilai kūlė aplinkinę augmeniją. 

— Jos vadinamos „senomis motinomis“. 

Aila atsisuko ir pamatė Vinsaveką. 

— Man regis, tai tinkamas pavadinimas. Primena niekada neįvertinamą 
senos moters jėgą. Tai šventa giraitė, ji saugo paslaptingas galias, — tarė jis 


rodydamas į žemę. 

Maži virpantys šviesžaliai beržų lapeliai nevisiškai užstojo saulę. Taš- 
kuoti šešėlių raštai švelniai šoko ant miško pakloto, storai nukloto pūvan- 
čiais lapais. Tada Aila pastebėjo po tam tikrais medžiais iš po samanų iššo- 
kusius didelius, baltais taškeliais nusėtus, ryškiai raudonus grybus. 

— Tie grybai... Ar sakai, kad jie turi paslaptingų galių? Jie yra nuodingi. 
Gali tave nužudyti, - tarė Aila. 

- Taip, žinoma, nebent žinai paslaptį, kaip juos paruošti. Štai kodėl jų 
nedera vartoti netinkamai. Tik išrinktieji gali tyrinėti paslaptingų galių 
pasaulį. 

— Arjie turi vaistinių savybių? Nė vienos nežinau, - teiravosi Aila. 

— Nežinau, aš ne gydytojas. Turėsi paklausti Lomijos, - atsakė Vin- 
savekas. Tada, jai nė nesusivokus, jis paėmė abi jos rankas ir pažvelgė į ją. 
Teisingiau, jai atrodė, kad jis žvelgia į jos vidų. - Kodėl kovojai su manimi 
kvietimo apeigose, Aila? Nutiesiau tau kelią į anapusybę, tačiau tu man 
pasipriešinai. 

Aila pajuto keistą vidinį konfliktą, tarsi būtų plėšiama į dvi dalis. Vin- 
saveko balsas buvo šiltas ir įtraukiantis, ir ji pajuto nenugalimą troškimą 
paskęsti juodose jo akių gelmėse, plūduriuoti vėsiame tamsiame tvenkiny- 
je, duoti jam viską, ko jis trokšta. Drauge ji jautė neįveikiamą poreikį išsi- 
veržti, atsitraukti ir išlaikyti savo identitetą. Valios pastangomis ji nukrei- 
pė akis ir sugavo juos stebinčio Raneko žvilgsnį. Vyras greitai nusisuko. 

— Gal tu ir nutiesei kelią, tačiau aš nebuvau pasiruošusi, - atsakė Aila, 
vengdama Vinsaveko žvilgsnio. Pakėlė akis tik jam nusijuokus. Jo akys 
buvo pilkos, ne juodos. 

— Tu šauni! Tu stipri, Aila. Niekad nesutikau panašios į tave. Tu taip 
tinki mamuto židiniui, Mamuto stovyklai. Pasakyk, kad dalysiesi mano 
židiniu, — tarė Vinsavekas, su visa įtaiga ir jausmingumu, kuriuos sugebėjo 
įlieti į savo prašymą. 

— Aš pasižadėjusi Ranekui, - atsakė Aila. 

— Tai nesvarbu, Aila. Atsivesk jį kartu, jei nori. Neprieštaraudamas 
dalyčiausi mamuto židinį su tokiu talentingu raižytoju. Paimk mus abu! 
Arba aš priimsiu jus abu, - jis vėl nusijuokė. - Nebūtų pirmas kartas. Vy- 


ras taip pat turi tam tikro patrauklumo! 

— Aš... aš nežinau, - atsakė ji ir nudelbė akis į purvinas arklio kano- 
pas. 

— Aila, aš nuvesiu Lenktynininką prie upės ir nuplausiu jo kojas. Pur- 
vas prilipo ir pridžiūvo. Ar norėtum, kad nuvesčiau ir Yhaha? — pasiteira- 
vo Jondalaras. 

— Pati nuvesiu, - apsidžiaugė dingstimi pasitraukti Aila. Vinsavekas 
buvo žavus, tačiau ir truputį baugino. 

- Ji štai ten, greta Raneko, - tarė Jondalaras ir pasuko link upės. 

Vinsavekas nulydėjo akims aukštą šviesiaplaukį. „Smalsu, kokį vaidme- 
nį jis atlieka visame tame, - svarstė vadas mamuta. - Jie atvyko kartu, jis 
supranta jos gyvūnus, tikriausiai taip pat gerai kaip ir ji, tačiau neatrodo, 
kad jie dalytųsi malonumais. Neatrodo, kad jis turėtų sunkumų dėl mo- 
terų. Avarija pasakojo, kad moterys jį mėgsta, tačiau jis niekada neliečia 
Ailos, niekada nemiega su ja. Kalbama, kad jis atmetė moterystės ritualą, 
nes jo jausmai pernelyg broliški. Ar šitaip jis jaučiasi ir su Aila? Broliškai ? 
Ar todėl jis pertraukė mus ir nukreipė ją atgal pas raižytoją?“ Vinsavekas 
susiraukė, tada atsargiai išrovė keletą didelių grybų ir galvelėmis žemyn 


virve juos pririšo prie „senųjų motinų“ džiūti. Grįždamas juos pasiims. 

Kirtę intaką medžiotojai pasiekė sausesnę teritoriją su atviromis beme- 
dėmis balomis, plytinčiomis kiek tolėliau. Vandens paukščių gagenimas, 
klaksėjimas ir klyksmai įspėjo apie priešais esantį didelį tirpsmo vandens 
ežerą. Jie netoliese įkūrė stovyklą ir keletas žmonių nuėjo prie vandens 
parnešti vakarienės. Laikinuose vandens telkiniuose žuvies nebūdavo, 
nebent jie būdavo nuolatinės upės ar srauto dalis. Tarp aukštų švendrų, 
meldų, viksvų ir viksvameldžių sąžalynų šaknų murkdėsi valgomų varlių 
buožgalviai ir raudonpilvės rupūžės. 

Pagal kažkokį paslaptingą sezoninį ženklą daugybė įvairių paukščių, 
daugiausia vandens, skrido į šiaurę prisijungti prie tetervinų, auksinių 
erelių ir baltųjų pelėdų. Pavasario vanduo, atnaujinantis augalų augimą, ir 
didžiuliai nendrėmis apaugę liūnai kvietė nesuskaičiuojamus pulkus mi- 


gruojančių paukščių sustoti, sukti lizdus ir daugintis. Dauguma paukščių 

mito nesubrendusiomis amfibijomis, kai kurie - ir suaugusiomis, taip pat 
tritonais ir gyvatėmis, sėklomis ir svogūnėliais, visur esančiais vabzdžias, 
netgi smulkiais žinduoliais. 

— Vilkui šita vieta patiktų, — tarė Bresijai Aila, stebėdama porą sklan- 
dančių paukščių. Ji rankoje laikė svaidyklę ir vylėsi, kad jie priskris arčiau 
krašto ir jai neteks pernelyg giliai bristi jų parsinešti. - Jis labai mikliai juos 
man parneša. 

Bresija pažadėjo Ailai parodyti savo svaidymo lazdelę ir norėjo pati 
pamatyti tiek išliaupsintus jaunosios moters svaidyklės naudojimo įgū- 
džius. Pabandžiusios abi liko patenkintos. Bresijos ginklas buvo pailginta, 
apytikriai rombo formos skersinė kojos kaulo dalis su pašalintu sąnario 
gumbu ir užaštrintu galu. Ginklas skriejo ratu, ir metus į sparnuočių būrį, 
vienu metimu buvo galima nukirsti kelis paukščius. Aila pagalvojo, kad 
metamoji lazdelė kur kas labiau tinka paukščiams medžioti nei jos svai- 
dyklė, tačiau svaidyklę buvo galima pritaikyti plačiau. Ja galima medžioti 
ir gyvūnus. 

— Atsivedei arklius, kodėl Vilką palikai stovykloje? — pasiteiravo Bre- 
sija. 

— Vilkas vis dar labai jaunas, nežinau, kaip jis elgtųsi mamutų me- 
džioklėje. Nenoriu rizikuoti: šita medžioklė turi pasisekti. Arkliai padės 
pargabenti mėsą į stovyklą. Be to, Raidagas su Vilku niekada nesijaučia 
vienišas, - tarė Aila. - Taip jų abiejų pasiilgau. 

Bresija gundėsi pasiteirauti Ailos, ar ji tikrai turi tokį kaip Raidagas 


sūnų, paskui persigalvojo. Tema vis dar buvo pernelyg opi. 


Kitas kelias dienas toliau traukiant į šiaurę kraštovaizdis pastebimai 
pasikeitė. Balos pradingo, su jomis ir triukšmingi paukščiai. Atviras, be 
medžių lygumas pripildė klaiki, kaukiančio vėjo pripildyta tyla, nešanti 
atskirties jausmą. Dangų aptraukė niūri, pilka, vientisa debesų danga. Ji 
temdė saulę ir naktį slėpė žvaigždes. Lijo retai. Atvirkščiai, oras atrodė 
sausesnis ir vėsesnis, pūtė aštrus vėjas, kuris, atrodė, iščiulpia drėgmę netgi 


iš iškvėpto oro. Kartkartėmis vakarais pilkame monotoniškame danguje 

atsirasdavo kokia properša, ir pamatydavai saulėlydį. Jis drėgmės persotin- 
toje padangėje atrodydavo toks švytintis, toks žaižaruojantis, kad keliau- 
tojai nerasdavo žodžių reginiui apibūdinti, net baimindavosi tokio gryno 
grožio. 

Čia buvo tolimo horizonto kraštas. Vienas žemas vilnijančias kalvas 
keitė kitos žemos vilnijančios kalvos, nebuvo jokių iškilusių viršūnių, ku- 
rios suteiktų perspektyvos, jokių meldais žaliuojančių pelkių, kurios iš- 
sklaidytų begalinę pilkumą, rudumą ir apdulkėjusį lygumų auksą. Atrodė, 
lygumos tęsis amžinai, drieksis visomis kryptimis, išskyrus šiaurę. Čia pla- 
tų akiratį prarijo tanki rūko migla, kuri slėpė visus už jos esančio pasaulio 
požymius ir neleido akiai nustatyti, kaip toli tai yra. 

Čia nebuvo nei žole apaugusios stepės, nei suledėjusi tundra, - tai buvo 
savotiškas vieno ir kito mišinys. Šalčiui ir sausrai atsparių žolių kuokštai, 
žolės su tankia šaknų sistema, miniatiūriniai sumedėję pelynų ir kiečių 
krūmai maišėsi su arktiniais pelkiniais viržiais, miniatiūriniais rododen- 
drais ir rausvais varnauogių žiedeliais. Dominavo blausiai purpuriniai al- 
pinių viržių žiedai. Nepaisant atšiaurių sąlygų, ne daugiau kaip keturių 
colių aukščio mėlynių krūmeliai žadėjo normalaus dydžio uogų gausą, o 
beržai kaip sumedėję vijokliai driekėsi palei žemę. 

Netgi žemaūgiams medžiams augti buvo sunku dėl dviejų priežasčių. 
Tikroje šiaurės tundroje vasarą temperatūra per žema, kad medžių sėklos 
sudygtų ir užaugtų. Stepėse kaukiantys vėjai, sugeriantys dar nespėjusią 
susikaupti drėgmę, nuolat šluoja kraštovaizdį ir labiau negu šaltis trukdo 
formuotis augalijai. Dėl tokio derinio žemė lieka sušalusi ir sausa. 

Besistumiančius link priekyje tvyrančio storo balto rūko medžioto- 
jus pasitiko dar blyškesnis kraštas, pasirodė plikos apkerpėjusios uolos ir 
akmenys. Prie paviršiaus prigludusi žvyniška geltona, pilka, ruda, netgi 
skaisčiai oranžinė pluta buvo panašesnė į uolieną nei augalą. Vis dar pa- 
sitaikydavo keletas žydinčių žolių ir miniatiūrinių krūmokšnių, didelius 
plotus dengė žolių ir viksvų kuokštai. Netgi šioje laukinėje, niūrioje šaltų 
ir sausų vėjų, kurie, atrodė, nepajėgūs palaikyti gyvybę, taršomoje vietoje 
gyvenimas tęsėsi. 

Pradėjo ryškėti, kas slepiasi už paslaptingos rūko uždangos: žymės, įsi- 


rėžusios į didžiulius uolų luitus; ilgi gūbriai smėlio, akmenų ir žvirgždo; 

ne vietoje gulintys, tarsi iš dangaus nematomo milžino numesti didžiuliai 
akmenys. Vanduo akmenuotą žemę plovė plonais upeliukais ir srauniais 
murzglinais srautais, o labiau prisiartinus prie ūkanų pagaliau pasijuto šal- 
ta oro drėgmė. Šešėlinguose užkaboriuose buvo užsilikę purvino sniego, o 
įduboje už didžiulio riedulio nedidelę balutę supo senas sniegas. Giliai jos 


viduje buvo matyti sodraus ir ryškiai mėlyno ledo klodai. 


ie 


Po pietų vėjas pasikeitė. Kai keliautojai įsirengė stovyklą, jau snigo sau- 
su, vėjo pustomu sniegu. Talutas ir kiti medžiotojai sunerimę ėmė tartis. 
Vinsavekas kelis kartus nesėkmingai kvietė mamuto dvasią. Jie tikėjosi 
kuo greičiau surasti didžiuosius žvėris. 

Naktį, ramiai gulėdama savo kailyje, Aila ėmė suvokti paslaptingus 
garsus, sklindančius, regis, iš pačių žemės gelmių - džeržgesį, pokšėjimą, 
kliuksėjimą ir gurguliavimą. Ji nepajėgė jų atpažinti, neturėjo supratimo, 
iš kur jie sklinda. Tai vertė ją nervintis, ji pabandė užmigti, tačiau būdravo 
toliau. Galiausiai link ryto nuovargis padarė savo, ir ji nugrimzdo į miegą. 

Pabudusi Aila suprato, kad jau vėlu. Atrodė neįprastai šviesu, visi buvo 
išėję iš palapinės. Ji čiupo savo skrandą, tačiau nuėjo tik iki angos. Kai pa- 
žvelgė į lauką, taip ir liko stypsoti išsižiojusi. Pasikeitęs vėjas laikinai iš- 
sklaidė vasarinę garuojančio ledo miglą. Moteris atlošė galvą ir stebeilijo 
į stūksančią ledyno sieną. Ji buvo tokia neįtikėtinai didžiulė, kad viršus 
skendo debesyse. 

Vien tik dėl dydžio ledynas atrodė arčiau, nei buvo iš tikrųjų. Keletas 
didžiulių gabalų, kadaise nusiritusių stačia dantyta siena, buvo sukritę į 
netvarkingą krūvą gal už ketvirčio mylios. Ten buvo susibūrę keletas žmo- 
nių. Ji suvokė, kad jie galėtų būti etalonas tikrajam neišmatuojamos ledo 
užtvaros dydžiui įvertinti. Reginys buvo neįtikėtinas ir neapsakomai gra- 
žus. Saulės šviesoje — Aila staiga pastebėjo, kad lauke saulėta, - jis žaiža- 
ravo milijonais atskilusių ledo kristaliukų, kurie žvilgėjo visais įmanomais 


atspalviais. Gili pagrindinė spalva buvo to paties stulbinamo mėlynumo, 

kuris buvo matyti duburyje. Nebuvo tinkamų žodžių tam apibūdinti. Jo- 
kia jėga nebuvo reikšminga greta jo didybės, puikumo ir galios. 

Aila kuo skubiau baigė rengtis. Dingojosi, kad kažką pražiopsojo. Ji 
įsipylė iš pažiūros arbatos likučių su plona jau pradėjusio formuotis ledo 
luobele ant viršaus, bet paaiškėjo, kad tai mėsos sultinys. Aila nusprendė, 
kad jis puikus, ir išgėrė iki dugno. Tada pasėmė pilną samtį sustingusių vir- 
tų grūdų, suvyniojo juos į storą šaltos keptos mėsos riekę ir greitu žingsniu 
patraukė prie kitų medžiotojų. 

— Svarsčiau, ar apskritai kada pabusi, - pamatęs ją ateinančią mestelėjo 
Talutas. 

— Kodėl manęs nepažadinot? — pasiteiravo Aila ir nurijo paskutinį 
pusryčių kąsnį. 

— Neišmintinga žadinti taip saldžiai įmigusį žmogų, nebent nelaimės 
atveju, — atsakė Talutas. 

— Dvasiai reikia laiko nakties klajonėms, kad galėtų sugrįžti pailsėju- 
si, - pridūrė Vinsavekas, eidamas jos pasveikinti. Jis bandė paimti abi jos 
rankas, tačiau ji išsisuko, greitai pasitrynė su juo skruostais ir nuėjo tyri- 
nėti ledo. 

Galingi ledo luitai akivaizdžiai krito su didele jėga. Jie buvo giliai įsmi- 
gę į žemę, oji atrodė aplinkui sujudinta. Taip pat netrukus tapo akivaizdu, 
kad jie čia guli jau kelerius metus: paviršių storu tamsiai pilku sluoksniu 
dengė vėjo suneštas žvyras. Jis atsirado nuo akmenų, kurie ledo pakraš- 
čiuose buvo sutrupinti į miltus. Šen bei ten buvo matyti balti suspausto 
sniego sluoksniai. Paviršius nuo netolygaus vandens tirpimo ir vėlesnio 
stingimo metams bėgant tapo duobėtas ir nelygus, o keletas nedidelių at- 
kaklių augalėlių netgi įsišaknijo lede. 

— Ateik čia, Aila, - pakvietė ją Ranekas. Pakėlusi akis ji pamatė jį sto- 
vint ant didelio, kiek įstrižo ledo bloko. Moteris nustebo greta jo pamačiu- 
si Jondalarą. - Bus lengviau, jei apeisi iš kitos pusės. 

Aila apėjo ledo luitų krūvą ir per eilę atlūžusių šukių ir gabalų užsi- 
ropštė viršun. Nuo rupių akmenų dulkių, įsiėdusių į ledą, paprastai slidus 
paviršius buvo šiurkštus ir pakankamai saugus eiti. Truputį pasisaugant 
buvo nesunku ropštis ir vaikštinėti. Pasiekusi aukščiausią vietą Aila susto- 


jo ir užsimerkė. Vėjas smūgiavo gūsiais, tarsi tikrindamas jos apsisprendi- 

mą atlaikyti jo jėgą, o didžioji siena greta grumėjo, aimanavo ir traškėjo. Ji 
atsuko veidą į ryškią šviesą virš galvos, matomą netgi pro užmerktus vokus. 
Veido oda pajuto kosminę kovą tarp dangiškojo šviesulio kaitros ir masy- 
vios ledo sienos šalčio. Pats oras spengė neryžtingumu. 

Tada ji atsimerkė. Ledas valdė jos žvilgsnį, pripildė akis. Didžiulė, ga- 
linga, grėsminga, patį dangų siekianti ledo platybė driekėsi per visą žemės 
plotą, kiek jos akys užmatė. Greta stūksantys kalnai atrodė nereikšmingi. 
Reginys Ailą pripildė nežemiško džiūgavimo, baimingą pagarbą įkvepian- 
čio susijaudinimo. Jos šypsena sukėlė pritariamas Jondalaro ir Raneko šyp- 
senas. 

— Esu tai matęs, - tarė Ranekas, - tačiau galiu regėti tiek kartų, kiek 
yra žvaigždžių danguje, ir niekada nepavargsiu. 

Ir Aila, ir Jondalaras pritariamai linktelėjo. 

— Tai gali būti pavojinga, - pridūrė Jondalaras. 

— Kaip šitas ledas čia atsidūrė? - pasiteiravo Aila. 

— Ledas juda, - paaiškino Ranekas. — Kartais išauga, kartais susitrau- 
kia. Šitie gabalai atskilo, kai siena siekė iki čia. Tada šita krūva buvo kur 
kas didesnė. Ji susitraukė, kaip ir siena, - Ranekas tyrinėjo ledyną. - Man 
regis, praėjusį kartą ji buvo toliau. Gali būti, kad ledynas vėl auga. 

Aila perliejo žvilgsniu atvirą kraštovaizdį mėgindama nustatyti, kiek 
toli gali matyti nuo aukščiausio apžvalgos taško. 

— Ei, žiūrėkit! — suriko ji rodydama į pietryčius. - Mamutai! Matau 
mamutų bandą! 

— Kur? - staiga susijaudino Ranekas. 

Jaudulys kaip ugnis pasklido tarp medžiotojų. Talutas, kuris netvėrė 
vietoje vos išgirdęs žodį „mamutai“, jau ropštėsi ant ledo krūvos. Viršų jis 
pasiekė keliais žingsniais, ranka nuo saulės prisidengė akis ir pažvelgė ten, 


kur rodė Aila. 


- Ji teisi! Jie tikrai ten! Mamutai! - nugriaudėjo vadas, nevaldydamas 


nei emocijų, nei savo balso garso. 

Ledu jau ropštėsi kiti, visi ieškojo vietos, iš kur pamatytų didžiulius 
padarus su iltimis. Aila palypėjo žemyn, kad užleistų vietą Bresijai. 

Pastebėjus mamutus atėjo tam tikras palengvėjimas ir susijaudinimas. 
Galiausiai jie bent jau pasirodė. Kad ir ko laukė mamuto dvasia, pagaliau 
ji leido šio pasaulio tvariniams pasirodyti žmonėms, kuriuos Muta buvo 
išrinkusi mamutams medžioti. 

Viena iš Bresijos stovyklos moterų užsiminė vienam iš vyrų, kad matė 
Ailą stovinčią pačiame ledo krūvos viršuje užsimerkusią ir sukiojančią gal- 
vą, tarsi kažko ieškotų arba galbūt kviestų. Kai ji atsimerkė, ten jau buvo 
mamutai. Vyras supratingai linktelėjo. 

Aila spoksojo į ledo krūvą apačioje ir ruošėsi leistis žemyn. Greta atsi- 
stojo Talutas, spindėdamas tokia plačia šypsena, kokios ji nebuvo mačiusi. 

— Atila, tu labai labai pradžiuginai šitą vadą, - pasakė raudonbarzdis 
milžinas. 

— Aš nieko nepadariau, — gynėsi Aila. - Man tik pasisekė juos pama- 
tyti. 

— To pakanka. Kad ir kam pirmam pasiseka juos pamatyti, tas mane 
labai pradžiugina. Džiaugiuosi, kad tai buvai tu, - paaiškino Talutas. 

Aila jam nusišypsojo. Ji tikrai mylėjo šitą dičkį. Ji laikė jį dėde, broliu, 
bičiuliu ir jautė, kad ji jam taip pat panašiai miela. 

— Į ką ten žiūrėjai apačioje, Aila? - pasiteiravo Talutas, pradėjęs leistis 
įkandin. 

— Į nieką konkrečiai. Tiesiog pastebėjau, kad nuo čia matosi šitos krū- 
vos forma. Žiūrėk, kaip ji pakyla toje pusėje, kur lipom, o paskui lenkiasi 
atgal. 

Talutas atsainiai dirstelėjo, o paskui sužiuro įdėmiau. 

— Aila, tau ir vėl pavyko! 

— Pavyko kas? 

— Labai pradžiuginti šitą vadą! 

Jo šypsena buvo užkrečiama. Aila nusišypsojo. 

— Kas tave pradžiugino šįkart, Talutai? — pasiteiravo ji. 

- Tu leidai man pastebėti šitos ledo krūvos formą. Čia juk aklasis kan- 
jonas. Nevisiškai uždaras, tačiau tai galima sutvarkyti. Jau žinau, kaip tuos 


mamutus sumedžiosim! 

Laiko švaistyti nebuvo galima. Mamutai galėjo nukėblinti tolyn arba 
vėl galėjo pasikeisti oras. Medžiotojai privalėjo negaišdami išnaudoti susi- 
dariusias galimybes. Medžioklės vadai pasitarė, tada greitai pasiuntė kelis 
žvalgus ištirti apylinkių ir bandos dydžio. Jų laukdami mamutojai surentė 
ledo ir akmenų sieną atvirai erdvei užblokuoti vienoje šalto kanjono pu- 
sėje. Suversta ledo krūva virto aptvaru tik su viena anga. Kai grįžo žvalgai, 
medžiotojai ėmė kurpti planą, kaip į spąstus įvaryti didžiulius gauruo- 
čius. 

Talutas papasakojo, kaip Aila su Yhaha padėjo į spąstus įvaryti bi- 
zonus. Ne vienas susidomėjo, tačiau paskui padarė išvadą, kad tokių di- 
džiulių žvėrių atveju vienišas raitelis negebėtų koordinuotai varyti, nors 
padėti galėtų. Kad mamutai pajudėtų link spąstų, reikia rasti kokių kitų 
priemonių. 

Atsakymą pateikė ugnis. Vėlyvos vasaros audros su perkūnija neretai 
padegdavo išdžiūvusius laukus, tad netgi mažai ko bijantys didžiuliai ma- 
mutai vengė ugnies. Be to, tokiu metų laiku gali būti sunku padegti žolę. 
Ugnis turi degti degluose, laikomuose varovų rankose. 

— Iš ko pasidarysime deglus? - pasiteiravo kažkas. 

— Iš sausos žolės ir mamutų mėšlo, surištų ir sumirkytų riebaluose, — 
atsakė Bresija, - kad greitai įsiliepsnotų ir degtų karštai. 

— O greitai uždegti galėsime Ailos ugnies akmeniu, - pridūrė Talutas. 
Sulaukta pritarimo linkčiojimų. 

— Reikės ugnies daugiau nei vienoje vietoje, - pastebėjo Bresija, — ir 
išdėstytos tinkama tvarka. 

— Aila kiekvienam Liūto stovyklos židiniui padovanojo po ugnies 
akmenį. Kelis turime pasiėmę, aš turiu ir Ranekas turi. Jondalaras taip pat 
vieną turi, - kalbėjo Talutas, suvokdamas, kiek prestižo šitas pareiškimas 
jam prideda. Labai blogai, kad čia nėra Tulijos. Ji būtų įvertinusi akimirką. 
Ailos ugnies akmenys neįkainojami, ypač dėl to, kad jų akivaizdžiai ne 
pernelyg gausu. | 

— Kai priversime mamutus pajudėti, kaip užsitikrinsime, kad jie sueis į 
spąstus? — pasiteiravo moteris iš Bresijos stovyklos. — Čia atvira teritorija. 

Mamutojai paruošė paprastą ir aiškų planą. Jie pastatė dvi eiles pira- 


midžių iš atskilusių ledo gabalų ir akmenų, vėduokle einančių nuo ledo 

kanjono angos. Talutas savo didžiuliu kirviu netruko suskaldyti didžiulio 
ledyno šukes į mažesnius gabalus, kuriuos jau buvo galima pakelti. Už kie- 
kvienos piramidės buvo paruošta keletas deglų. Iš penkiasdešimties me- 
džiotojų tik keletas išsidėstė pačiame kanjone, už apsauginių ledo blokų, 
ir pasiruošė pirmajam puolimui iš priekio. Kiti sustojo už akmenų pirami- 
džių. Likusieji, patys greičiausi ir ištvermingiausi bėgikai, - kad ir kokie 
stambūs, mamutai gebėjo trumpai, bet greitai spurtuoti, - susiskirstę į dvi 


grupes iš abiejų pusių apsups bandą. 


r 


Jaunesniems mamutojams, kurie pirmą kartą leidosi medžioti didžiu- 
lių gauruotų žvėrių, Bresija pradėjo aiškinti kai kuriuos mamutų įpročius, 
nurodė silpnąsias vietas bei pasakojo, kaip juos medžioti. Aila atidžiai 
klausėsi ir kartu su kitais medžiotojais įėjo į ledo kanjoną. Vapičių stovy- 
klos vadė vadovaus priekiniam puolimui iš vidaus, tad norėjo patikrinti 
spąstus bei išsirinkti vietą. 

Vos atsidūrusi tarp ledo sienų Aila pastebėjo, kad nukrito tempera- 
tūra. Prie laužo, kurį užkūrė, kad ištirpintų riebalus deglams, pjaudama 
žolę bei nešiodama ledo luitus ji nepajuto šalčio. Vis dėlto žmonės buvo 
taip arti didžiojo ledyno, kad per naktį paliktą vandenį aptraukdavo ledo 
pluta netgi vasarą, o dieną tekdavo vilkėti skrandą. Viduje, suledėjusiame 
aptvare, buvo dar šalčiau, tačiau apžvelgusi erdvią patalpą dantytos ledo 
krūvos viduje Aila pasijuto atsidūrusi kitame, baltai mėlyname atšiauraus, 


stingdančio grožio pasaulyje. 


Kaip ir uolėtame karijone netoli slėnio, dideli ledo luitai, naujai atlū- 
žę nuo sienų, gulėjo ant žemės suskilę ir išsibarstę. Virš jų kabojo aštrūs 
varvekliai ir stūksojo akinamo baltumo smailės, o ledas plyšiuose ir kam- 
puose tamsėjo iki gilaus, sodraus, ryškaus mėlio. Staiga ji prisiminė Jonda- 


laro akis. Minkštesni, suapvalėję kraštai senesnių blokų ir luitų, atlūžusių 

ir sukritusių krūvomis, nugludinti laiko ir padengti smulkiu vėjo suneštu 
žvirgždu, kvietė ant jų ropštis ir tyrinėti. 

Iš gryno smalsumo, kol kiti ieškojosi vietų medžioklei, Aila taip ir pa- 
darė. Ji čia nelauks mamutų. Aila su Yhaha padės gauruočius varyti, taip 
pat prisijungs ir Jondalaras su Lenktynininku. Pasitarnaus arklių greitis, 
taip pat ji su Jondalaru turės duoti po ugnies akmenį kiekvienai varovų 
grupei. Aila pastebėjo, kad prie įėjimo buriuojasi daugiau žmonių, ir nu- 
skubėjo ten. Yhaha iš stovyklos sekė paskui Jondalarą su Lenktynininku. 
Aila sušvilpė ir kumelė lengva risčia atrisnojo pas ją. 

Dvi varovų grupės patraukė link mamutų bandos. Medžiotojai suko 
plačiu lankstu, kad apeitų aplink bandą pernelyg jos nesutrikdę. Ranekas 
su Talutu įsitaisė už ledo kanjono, abipus kreipiamųjų piramidžių. Abu 
buvo pasiruošę prireikus greitai parūpinti ugnies. Praeidama Aila pamoja- 
vo Talutui ir nusišypsojo Ranekui, laukiantiems prie ledo ir akmenų krū- 
vų. Vinsavekas stovi vienoje pusėje su Raneku, pastebėjo Aila, apdovano- 
dama jį atsakomąja šypsena. 

Aila ėjo Yhaha priešaky, jos ietys ir iečių mėtyklė buvo saugiai įtaisytos 
pintinėse ant kumelės nugaros kartu su deglais. Netoli žingsniavo kele- 
tas kitų medžiotojų, tačiau niekas daug nekalbėjo. Visi buvo susitelkę į 
mamutus, karštligiškai troško, kad medžioklė pasisektų. Aila dirstelėjo į 
Yhaha, paskui į bandą priekyje. Suvokė, kad mamutai vis dar ganosi toje 
pačioje pievoje, kurioje ji pirmą kartą juos pamatė. Viskas vyko taip grei- 
tai, kad ji beveik neturėjo laiko galvoti. Per trumpą laiką mamutojai labai 
daug nuveikė. 

Aila visada svajojo medžioti mamutus. Ją perliejo laukimo šaltukas su- 
vokus, kad netrukus ji tikrai dalyvaus pirmojoje savo gyvenime mamutų 
medžioklėje. Kažkoks absurdas, staiga pamanė ji. Kaip gali padarai, tokie 
maži ir silpni kaip žmonės, mesti iššūkį milžiniškiems gauruotiems žvė- 
rims su iltimis ir tikėtis sėkmės? Vis dėlto štai ir ji čia, nusiteikusi įveikti 
didžiausią gyvūną, kuris kada vaikštinėjo žeme, tik keliomis mamutų me- 
džioklės ietimis. Ne, tai nevisiškai tiesa. Dar ji turi saumanumo, patirties ir 
kitų medžiotojų paramą. Ir Jondalaro iečių mėcyklę. | 

Ar naujoji jo ištobulinta iečių mėtyklė tik didesnėms ietims? Žinoma, 


ji išbandė, tačiau su saviške moteris dar nebuvo visiškai apsipratusi. 

Aila pastebėjo Lenktynininką ir kitą medžiotojų grupę, artėjančius 
link jų per sausą žolę. Regis, ir mamutų banda judėjo mitriau. Ar žvėrys 
nervinasi dėl to, kad žmonės bando juos apsupti? Jų grupė paspartino 
žingsnį, kiti irgi atrodė sunerimę. Buvo duotas signalas paimti deglus. Aila 
greitai ištraukė juos iš Yhaha pintinių ir perdavė kitiems. Visi nekantriai 
laukė stebėdami, kaip kita grupė dalijasi deglus. Tada medžioklės vadas 
davė ženklą. 

Aila nusimovė kumštines ir pritūpė prie nedidelės krūvelės gaurome- 
čių pūkų bei sutrupinto mėšlo. Kiti priėję arčiau laukė. Ji stuktelėjo ugnį 
įžiebiantųį titnagą į gelsvai pilką geležies pirito gabalą. Kibirkštis išblėso, ji 
kirto dar kartą. Regis, įsižiebė. Ji dar kartą sudaužė akmenis, kad į smilks- 
tančias pakuras sukristų daugiau kibirkščių, ir pabandė įpūsti liepsną. 
Tada jai į pagalbą atėjo staigus vėjo gūsis ir ugnis greitai apgaubė pakuras 
ir smulkintą mėšlą. Aila įmetė kelis gabalėlius lajaus, kad lauželis degtų 
karščiau, ir atsitraukė. Pirmieji medžiotojai prikišo savo deglus prie ugnies, 
paskui uždegė kitiems ir pradėjo skleistis vėduokle. 

Nebuvo konkretaus signalo pradėti varyti mamutus. Varymas pra- 
sidėjo iš lėto, kai pavieniai medžiotojai metėsi link didžiulių žvėrių šū- 
kaudami ir mojuodami dūmijančiomis liepsnomis. Dauguma mamutojų 
buvo prityrę ir pratę darbuotis drauge. Netrukus pastangos tapo labiau 
sutelktos, abi varovų grupės susiderino, ir gauruotieji padarai prajudėjo 
link piramidžių. 

Didelė mamutų patelė, bandos matriarchė, regis, įžvelgusi, dėl ko kilo 
visa sumaištis, pasuko į šoną. Aila rėkdama ir mojuodama deglu pradėjo 
bėgti link jos. Staiga ji prisiminė, kaip viena bandė persekioti kaimenę ar- 
klių, teturėdama rūkstančius deglus. Visi arkliai, išskyrus vieną, paspruko. 
„Ne, du“, - pagalvojo Aila. Žindanti kumelė įkrito į spąstų duobę, tačiau 
ne ši gelsva kumelaitė. Ji atsigręžė į Yhaha. 

Rėksmingas mamutės trimitas Ailą užklupo netikėtai. Ji atsisuko kaip 
tik laiku, kad pamatytų, kaip sena matriarchė nudelbia silpną, nereikš- 
mingą padarą, skleidžiantį pavojaus kvapą, o tada pasileidžia į ją bėgti. 
Šįkart jaunoji moteris buvo ne viena. Pakėlusi akis ji šalia pamatė Jondala- 


rą, paskui kelis kitus medžiotojus. Jų buvo daugiau, negu gauruota iltėtoji 

tikėjosi. Pakėlusi straublį ji sutrimitavo, pakėlė priekines kojas, dar kartą 
sutrimitavo, o tada metėsi atgal. 

Ant aukštumos buvo lopinėlis sudžiūvusios žolės, kurios nepalietė 
vasarinis ledynų nuotėkis. Nors tvyrojo migla, lietaus jau seniai nebuvo. 
Laužai, panaudoti deglams uždegti, buvo palikti be priežiūros, ir netru- 
kus liepsnos, kurstomos aštraus vėjo, pasklido po žolę. Mamutai pirmieji 
pastebėjo gaisrą, pajuto ne tik degančios žolės, bet ir išdegusios žemės bei 
smilkstančių krūmų kvapą, pažįstamą prerijų gaisro kvapą, tik dar grės- 
mingesnį. Senoji matriarchė vėl sutrimitavo. Šįkart jai pritarė visas rėks- 
mingų trimitų choras. Gauruoti rausvai rudi žvėrys, jauni ir seni, vis di- 
dindami greitį jau paniškai lėkė link nežinomo, tačiau gerokai didesnio 
pavojaus. 

Šoninis vėjas siuntė dūmų lavinas link medžiotojų, lekiančių, kad su- 
spėtų su banda. Aila, pasiruošusi šokti ant Yhaha, atsigręžė į liepsnas ir 
suprato, kas sukėlė didžiųjų žvėrių paniką. Ji akimirką stebėjo, kaip traš- 
kantys raudoni liežuviai godžiai skinasi kelią per lauką, žarsto kibirkštis 
ir verčia dūmų kamuolius. Moteris suprato, kad žmonėms ugnis negresia. 
Net jei ji įveiktų plikos, akmenuotos žemės plotus, ją sustabdytų ledinis 
kanjonas. Aila pastebėjo, kad Jondalaras jau užšoko ant Lenktynininko ir 
lipa ant kulnų besitraukiantiems mamutams. Ji nuskubėjo paskui jį. 

Lenkdama jauną moterį iš Bresijos stovyklos Aila išgirdo, kaip toji gar- 
siai šnopuoja, nes visą kelią bėgo nenorėdama atsilikti nuo didžiųjų žvė- 
rių. Mamutams, jau pajudėjusiems maršrutu, kuris neišvengiamai nuves 
į šaltąjį kanjoną, bus sunkiau pasukti į šoną, tad abi moterys nusišypsojo 
viena kitai, kai banda įlėkė į tiesiąją tarp piramidžių. Aila jojo priekyje; 
dabar buvo jos eilė skubinti žvėris. 

Aila pastebėjo, kad deglai už akmenų piramidžių įsižiebia dundančių 
milžinų šonuose ir kiek priekyje. Medžiotojai nenorėjo rizikuoti ir įžiebti 
deglų pernelyg toli, kad banda nepasuktų į šoną dabar, kai jau buvo taip 
arti. Staiga Aila priartėjo prie angos lede, pasuko Yhaha į šoną, stvėrė savo 
ietį, nušoko nuo arklio ir pajuto, kaip sudrebėjo žemė paskutiniam mamu- 
tui įdundant į spąstus. Moteris prisijungė prie persekiotojų ir vos nelipo 
ant kulnų senam patinui priekyje susikryžiavusiomis iltimis. Buvo uždeg- 


tos degiosios medžiagos, suverstos į krūvas ties spąstų anga, kad išsigandę 

žvėrys liktų viduje. Apibėgusi ugnį Aila dar kartą atsidūrė šaltame aptvare. 
Čia jau nebebuvo atšiauraus, romaus grožio buveinė. Nuo kietų ledo sie- 
nų ataidėjo klausą draskantis ir nervus dirginantis mamutų trimitavimas. 
Aila buvo kupina kone nepakeliamos įtampos, pusiau baimės, pusiau su- 
sijaudinimo. Ji nurijo savo baimę ir pirmąją ietį įstatė į griovelį iečių mė- 
tyklės viduryje. 

Mamutė judėjo link tolimojo galo ieškodama, pro kur išvesti savo 
bandą, tačiau čia, aukštai ant ledo luito, laukė Bresija. Senoji matriarchė 
pakėlė straublį ir iš nevilties sutrimitavo, o Vapičių stovyklos vadė sviedė 
ietį į pravirą gyvūno gerklę. Riksmą nuslopino gurguliavimas, ir iš gerklės 
pasipylęs kraujas šaltą baltą ledą apraškė šiltu raudoniu. 

Antras ietį sviedė jaunuolis iš Bresijos stovyklos. Ilgas aštrus titnago 
antgalis persmeigė storą mamutės odą ir įsmigo giliai pilve. Dar viena ietis 
taip pat surado minkštą papilvę, o nuo koto svorio joje atsivėrė ilgas ply- 
šys. Mamutė kimiai ir skausmingai sukriokė, kai iš žaizdos pasipylė kraujas 
ir spindinčios pilkai baltos žarnų virvės. Senoji susipainiojo savo pačios 
viduriuose. Dar viena į pasmerktą žvėrį sviesta ietis pataikė į šonkaulį ir 
atšoko, o lėkusi jai iš paskos ilga, plokščia, plona geležtė pataikė į tarpą 
tarp dviejų šonkaulių ir įsmigo. 

Senoji mamutė susmuko ant kelių, dar pabandė atsistoti, tada parvirto 
ant šono. Ji dar kartą pakėlė straublį mėgindama įspėjamai surikti, paskui 
lėtai, kone grakščiai, sudribo ant žemės. Bresija ietimi prilietė karingos se- 
nos patelės galvą, pašlovino drąsią jos kovą ir padėkojo Didžiajai Motinai 
už auką, kuri leis žemės vaikams išgyventi. 

Bresija ne vienintelė stovėjo prie drąsaus mamuto ir dėkojo Motinai. 
Medžiotojai savaime susibūrė į grupes ir pasiruošė kiekvieno mamuto 
puolimui. Ietį sviedžiant iš toliau, nusižiūrėto mamuto iltys, straublys 
ir sunkios kojos medžiotojo nepasiekia. Vis dėlto derėjo saugotis kitų 
medžiotojų aukų. Kraujas, plūstantis iš sužeistų ir mirštančių žvėrių, su- 
minkštino sušalusią žemę, paskui sustingo ryškiai raudonas luitais, sli- 
džiais, tad vaikščioti darėsi pavojinga. Ledo kanjone maišėsi medžiotojų 
šūksniai ir mamutų riksmai, o žvilgančios sienos sustiprino ir atkartojo 


kiekvieną garsą. 

Kelias akimirkas stebėjusi bandą Aila nuėjo paskui jauną patiną, kurio 
sunkios iltys buvo ilgos ir riestos, tačiau vis dar naudingos kaip ginklai. 
Įstačiusi sunkią ietį į naują mėtyklę, ji patogiau pasiėmė ginklą. Prisiminė 
Bresiją sakius, kad pilvas yra viena pažeidžiamiausių mamuto vietų, o pa- 
leistos bandos matriarchės žarnos jai padarė didžiulį įspūdį. Aila nusitaikė 
ir stipriai sviedė mirtiną ginklą per ledo kanjoną. 

Ietis nuskriejo greitai ir tiksliai, pataikė į mamuto pilvą. Ginklas buvo 
galingas, sviesta stipriai. Vis dėlto joks kitas medžiotojas nepadėjo, tad jai 
derėjo nusitaikyti į labiau gyvybiškai svarbią vietą. Į pilvą pataikiusi ietis 
žvėries iš karto nepaguldė. Mirtinai sužeistas mamutas gausiai kraujavo, 
tačiau skausmas jį dar labiau supykdė ir suteikė jėgų atsigręžti į užpuolikę. 
Mamutas įžūliai sutrimitavo ir nuleidęs galvą nudundėjo link jaunosios 
moters. 

Tolimas metimas, kurį Ailai suteikė mėtyklė, buvo vienintelis jos pra- 
našumas. Ji metė savo ietis ir nukūrė link ledo luito. Bebandant užsiropš- 
ti koja nuslydo. Ji kepurnėjosi apačioje kaip tik tuo metu, kai didžiulis 
mamutas trenkėsi į tą luitą visa savo jėga. Didžiulė iltis pusiau perskėlė 
masyvų suledėjusio vandens gabalą ir nustūmė jį tiesiai į Ailą. Iš nevilties 
surikęs mirštantis žvėris smūgiavo ir plėšė ledo luitą, mėgindamas pasiekti 
padarą už jo. Staiga į įsiutusį patiną viena po kitos atskriejo dvi ietys. Vie- 
na įsmigo jam į kaklą, kita sutraiškė šonkaulį su tokia didžiule jėga, kad 
pasiekė pačią širdį. 

Mamutas susmuko greta sutrupinto ledo. Iš žaizdų pasipylęs kraujas 
telkėsi į gilias raudonas balas, kurios garavo, šalo ir iš karto ledėjo ant šalto 
ledynų ledo. Vis dar drebėdama Aila išropojo iš už luito. 

— Ar viskas gerai? — pasiteiravo Talutas, tiesdamas jai ranką ir padėda- 
mas atsistoti. 

— Taip, manau, kad taip, - atsakė ji vis dar be kvapo. 

Talutas suėmė ietį, kuri styrojo iš mamuto krūtinės, galingai atsiduso ir 
ją ištraukė. Naujas kraujo pliūpsnis pasipylė prieinant Jondalarui. 

— Aila, buvau tikras, kad jis tave pasiekė, - tarė Jondalaras. Jo veido 
išraiška buvo daugiau nei nerami. - Turėjai palaukti, kol aš ateisiu... ar kas 


nors kitas tau į pagalbą. Ar tikrai tau viskas gerai? 

— Taip, gerai, tačiau labai džiaugiuosi, kad judu buvote netoliese, - tarė 
ji šypsodamasi. - Mamutų medžioklė tikrai jaudinanti. 

Talutas akimirką įdėmiai į ją žiūrėjo. Per plauką. Mamutas vos jos ne- 
pribaigė, tačiau ji neatrodo neįprastai nusiminusi. Truputį be kvapo ir su- 
sijaudinusi, tačiau tai normalu. Jis nusišiepė ir linktelėjo, tada ištyrė savo 
ieties galiuką. 

— Ha! Vis dar tinkamas! - pareiškė jis. - Su šituo pagaliuku galiu imtis 
dar vieno! - ir nužirgliojo į skerdynes. 
vis dar daužėsi iš baimės. Jis vos jos neprarado! Tas mamutas vos jos nenu- 
žudė. Jos gobtuvas buvo nusmukęs, plaukai išsitaršę, akyse spindėjo jaudu- 
lys, pati visa išraudusi, sunkiai alsavo. Susijaudinusi ji buvo tokia graži, tad 
poveikis buvo momentinis ir užvaldantis. 

„Mano gražuolė moteris“, - galvojo jis. Jo nuostabioji, jaudinanti Aila, 
vienintelė moteris, kurią jis iš tikrųjų mylėjo. Ką būtų daręs, jei būtų jos 
netekęs? Jis jautė, kaip į slėpsnas plūsta kraujas. Baimė ją prarasti ir meilė 
pažadino jo poreikį, pripildė jį stipraus troškimo ją apkabinti. Jis jos geidė. 
Jis geidė jos labiau nei bet kada gyvenime. Būtų paėmęs ją tą akimirką, 
tiesiog ten, šaltyje, ant kruvino ledo kanjono dugno. 

Aila dirstelėjo į Jondalarą ir pamatė tą jo žvilgsnį, pajuto charizmą, ku- 
riai neįmanoma atsispirti, kaip ir gyvoms, lyg gilus ledynų mėlis mėlynoms 
akims, tik šiltoms. Jis jos geidžia. Ji suprato, kad jis jos geidžia. Ir ji troško 
jo su tokia ugnimi, kuri sekino ir kurios neįmanoma buvo nuslopinti. Ji jį 
mylėjo, labiau nei manė, kad įmanoma ką nors mylėti. Ji tiesėsi į jį, siekė jo, 
alko jo bučinio, jo prisilietimo, jo meilės. 

— Talutas man ką tik pasakė! — su panika balse ką tik atbėgęs sušuko 
Ranekas. — Ar čia šitas patinas? — jis dirstelėjo apstulbęs. - Ar tu tikrai 
nesužeista, Aila? 

Aila akimirką stebeilijo į Raneką nieko nesuprasdama, paskui pamatė, 
kaip šydas aptraukia Jondalaro akis ir jis traukiasi atgalios. Tada ją pasiekė 
Raneko klausimo prasmė. 

— Ne, aš nesužeista, Ranekai. Man viskas gerai, - tarė Aila, tačiau ne- 
buvo tikra, jog tai tiesa. Jos mintyse tvyrojo sumaištis stebint, kaip Jonda- 


laras iš mamuto kaklo ištraukia savo ietį ir nueina. Ji nulydėjo jį akimis. 

„Ji nebe mano Alla, ir tai tik mano kaltė!“ - galvojo jis. Staiga jis pri- 
siminė nutikimą stepėse, kai pirmą kartą jojo Lenktynininku. Sugrįžo są- 
žinės graužimas ir gėda. Jis suprato, koks tai baisus nusikaltimas, tačiau 
ir vėl būtų taip pat pasielgęs. Ranekas bus jai geresnis vyras. Iš pradžių jis 
atsuko jai nugarą, o paskui išniekino. Jis jos nenusipelnė. Jondalaras vylėsi, 
kad jau pradeda priimti tai, kas neišvengiama, vylėsi, kad kurią dieną, kai 
grįš namo, galės ją pamiršti. Jis netgi gebėjo mėgautis tam tikra draugyste 
su Raneku. O dabar suprato, kad skausmas ją praradus niekada nedings, 
jis niekada neatsikvošės be Ailos. 

Jis pamatė mamutą, paskutinį jauniklį, kuris kažkaip išvengė skerdy- 
nių. Jondalaras sviedė ietį į gyvūną su tokia nuožmia jėga, kad parklupdė 
jį ant kelių. Viską palikęs vyras išėjo iš ledinio kanjono. Turėjo pasitraukti, 
turėjo pabūti vienas. Ėjo tol, kol žinojo, kad kiti medžiotojai jo nebema- 
tys. Tada susiėmė rankomis už galvos, sugriežė dantimis ir pabandė susi- 
valdyti. Tada krito kniūbsčias ir pradėjo kumščiais pliekti žemę. 

— O, Doni! - rėkė jis, mėgindamas atsikratyti skausmo ir kančios, - ži- 
nau, kad tai mano kaltė. Tai aš atgręžiau jai nugarą, aš ją atstūmiau. Nebu- 
vau vien pavydus, aš gėdijausi ją mylėti. Bijojau, kad ji nebus pakankamai 
gera mano žmonėms, baiminausi, kad jos nepriims, kad dėl jos ir aš būsiu 
atstumtas. Daugiau man tai nerūpi. Tai aš esu nepakankamai geras jai, ta- 
čiau aš ją myliu. O Didžioji Motina, aš ją myliu, aš jos geidžiu. Doni, kaip 
aš jos geidžiu! Jokia kita moteris man nieko nereiškia. Iš jų grįžtu tuščias. 
Doni, noriu ją susigrąžinti. Žinau, kad dabar jau per vėlu, tačiau noriu 


susigrąžinti savo Ailą. 


Talutas niekada nesijausdavo labiau savo stichijoje nei mėsinėdamas 
mamutus. Pusnuogis, net šlapias nuo prakaito jis mojavo savo didžiuliu 
kirviu, tarsi tai būtų vaikų žaisliukas, traiškė kaulus ir iltis, kapojo saus- 
gysles, skrodė storą odą. Jis mėgavosi darbu ir žinojimu, kad padeda savo 
žmonėms, džiaugėsi, kad gali išnaudoti savo galingą kūną ir sumažinti 
kitų pastangas, šiepėsi iš malonumo, kad pasitelkia savo galingus raume- 
nis taip, kaip niekas kitas negebėtų. Visiems, jį stebintiems, neliko nieko 
kita kaip šypsotis. 

Vis dėlto norint nudirti storą didžiulių gyvūnų odą reikės ne vieno 
žmogaus, taip pat kaip ir jai išdirbti prireiks visos grupelės. Netgi joms 
pargabenti reikėjo sutelkti pajėgas, štai kodėl medžiotojai atsirinkdavo tik 
geriausias. Tas pats taikytina ir kiekvienai kitai daliai didžiulio gyvulio, 
nuo ilčių iki uodegos. Medžiotojai buvo ypač išrankūs ir mėsai - atrink- 
davo tik geriausius gabalus, labiausiai tuos, kurie riebiausi, o kitką palik- 
davo. 

Vis dėlto švaistymas nebuvo toks didžiulis, kaip atrodė. Mamutojams 
teko viską gabentis-ant pečių, tad transportuojant prastos kokybės liesą 
mėsą žmogaus kalorijų būtų išeikvota daugiau, nei įgyta ją suvartojus. 
Rūpestingai atsirinkus, atgalios pargabento maisto ilgam užteks daugy- 
bei žmonių ir nereikės vėl greitai eiti medžioti. Tie, kurie medžioja ir yra 
priklausomi nuo sumedžioto maisto, nepersistengia. Jie paprasčiausiai 
vartoja išmintingai. Jie gyveno arti Didžiosios Žemės Motinos, išmanė jos 


kelius ir suprato priklausą nuo jos. Jie neeikvojo jos išteklių. 

Kol medžiotojai mėsinėjo, oras laikėsi stebėtinai puikus, tik dramatiš- 
kai kaitaliojosi dienos ir nakties temperatūra. Nors ir arti didžiojo ledyno, 
ryškioje vasaros saulėje dienomis buvo visai šilta, pakankamai šilta, kad 
džiovinančiame vėjyje išdžiūtų kažkiek liesos mėsos ir būtų priimtina ją 
gabenti namo. O naktys visą laiką priklausė ledui. Išvykimo dieną pasikei- 
tęs vėjas atnešė padrikus debesis vakaruose ir pastebimai atšalo. 

Ailos arkliai niekada nebuvo taip vertinami kaip ruošiantis kelionei 
atgal. Visi medžiotojai pasiruošė po pilną krovinį ir tučtuojau suprato 
nešulinių gyvulių naudą. Ypatingą susidomėjimą kėlė neštuvai. Keletas 
žmonių stebėjosi, kodėl Aila užsispyrusiai tempė su savimi ilgus baslius, 
kurie akivaizdžiai nebuvo ietys. Dabar jie pritariamai linksėjo. Vienas 
vyras pokštaudamas netgi paėmė dalinai pakrautus neštuvus ir pats juos 
tempė. 

Nors jie pabudo anksti, nes nekantravo grįžti į stovyklą, išvyko rytui 
jau įpusėjus. Apie vidudienį medžiotojai užkopė ant ilgos, siauros smėlio, 
žvyro ir riedulių kalvos, gerokai seniau suneštos priekinio ledyno krašto, 
besiplečiančio į šiaurę. Kai jie pasiekė suapvalintą ozo kraštą ir sustojo pa- 
ilsėti, atsigręžusi atgal Aila pirmą kartą iš tolo pamatė rūko neapgaubtą 
ledyną. Ji negalėjo atsižiūrėti. 

Nors keli debesys vakaruose ir užstojo pačias tolumas, saulėje švytinti 
begalinė ledo užtvara, aukščio kaip kalnai, driekėsi per visą žemę kiek akys 
užmatė. Ji nubrėžė ribą, už kurios niekas negalėjo patekti. Tai tikrai buvo 
žemės kraštas. 

Priekinis kraštas buvo nelygus, prisitaikęs prie nežymių vietinių vie- 
tovės skirtumų, o užsiropštus ant viršaus būtų pasimačiusios duobės ir 
kauburiai, kolonos ir properšos, gana dideli vertinant žmogaus mastais. 
Vis dėlto, palyginti su paties ledyno dydžiu, paviršius buvo gana lygus. 
Besidriekiantis plačiau, nei įmanoma įsivaizduoti, nenumaldomas ledy- 
nas žvilgančiais ledo šarvais aptraukė ketvirtadalį žemės paviršiaus. Kai 
medžiotojai vėl pajudėjo, Aila vis dairėsi ir matė, kaip iš vakarų atplaukia 
debesys, o kylanti migla ledą apgaubia paslaptimi. 

Nepaisant sunkių nešulių, atgal medžiotojai keliavo greičiau. Kasmet 
vietovė per žiemą gerokai pasikeisdavo, tad maršrutus, netgi per gerai Ži- 


nomas vietas, reikėdavo iš naujo ištirti. Sįkart kelias link ledyno šiaurėje ir 

atgal buvo žinomas. Visi buvo džiugūs, pakilios nuotaikos, nes medžioklė 
pasisekė. Keliauninkai nekantravo grįžti į susirinkimą. Atrodė, nė vieno 
neslegia našta, išskyrus Ailą. Nuojauta, kamavusi pakeliui į šiaurę, grįžtant 
tik stiprėjo. Ji vengė kam nors užsiminti apie savo nuogąstavimus. 

Raižytojas buvo toks kupinas neramaus laukimo, kad vos galėjo tverti. 
Daugiausia nerimo kėlė nemąžtantis Vinsaveko susidomėjimas Aila, nors 
Ranekas jautė ir silpną gilesnį, vidinį prieštaravimą. Aila vis dar buvo jam 
pasižadėjusi, jie nešėsi mėsos jungtuvių puotai. Netgi Jondalaras, regis, 
priėmė sąjungą. Nors nieko nebuvo tiesiai pasakyta, Ranekas jautė, kad 
ilgšis susivienijo su juo prieš Vinsaveką. Zelandonietis turėjo daugybę 
pagirtinų savybių, tad droviai mezgėsi draugystė. Vis dėlto Ranekas jau- 
tė, kad Jondalaro buvimas yra tyli grėsmė jo sąjungai su Aila ir gali būti 
kliūtis, stovinti tarp jo ir visiškos laimės. Ranekas būtų laimingas, jei jis 
pagaliau išeitų. 

Aila visai nelaukė jungtuvių ceremonijos, nors žinojo, kad turėtų lauk- 
ti. Ji žinojo, kaip stipriai Ranekas ją myli, ir tikėjo, kad su juo galės būti 
laiminga. Mintis turėti kūdikį kaip Trisijos pripildė ją džiaugsmo. Savo 
mintyse Aila nė neabejojo, kad Ralevas yra Raneko vaikas. Tai ne kažko- 
kio dvasių susimaišymo išdava. Ji buvo tikra, kad tamsiaodis pradėjo vaiką 
savo syvais, kai su Trisija dalijosi malonumais. Ailai patiko raudonplaukė 
moteris ir ji ją užjautė. Ji nusprendė, kad neprieštaraudama dalysis Raneku 
ir netgi židiniu, jei Trisija panorės. 

Tik tamsiausiose nakties gelmėse Aila sau pripažino, kad gali visai ne- 
būti laiminga gyvendama prie Raneko židinio. Ji apskritai vengė su juo 
miegoti kelionės metu, išskyrus kelias progas, kai atrodė, kad jam ypač 
jos reikia, ne fiziškai, tačiau dėl to, kad jis geidė užtikrinimo ir artumo. 
Grįžtant atgal ji nepajėgė dalytis malonumais su Raneku. Atvirkščiai, savo 
lovoje naktimis ji galvojo tik apie Jondalarą. Tas pats klausimas vis sukosi 


jos galvoje, tačiau ji niekaip negalėjo prieiti prie išvados. 


Pagalvojusi apie medžioklės dieną, artimą susidūrimą su mamutu ir 


skausmingo poreikio atspindį Jondalaro akyse ji ėmė svarstyti, ar gali būti, 

kad jis vis dar ją myli? Tada kodėl buvo taip nutolęs visą žiemą? Kodėl nu- 
stojo su ja dalytis malonumais? Kodėl paliko mamuto židinį? Ji prisiminė 
tą dieną stepėse, kai jis pirmą kartą jojo Lenktynininku. Kai pagalvodavo 
apie jo geismą, jo poreikį ir savo norą bei entuziastingą priėmimą, ji nega- 
lėdavo užmigti. Ji be galo jo geidė, tačiau prisiminimus temdė jo atstūmi- 
mas, jos pačios skausmas bei sutrikimas. 

Po vienos ypač ilgos dienos ir vėlyvos vakarienės Aila buvo tarp pir- 
mųjų, palikusių laužą ir patraukusių į palapinę. Ji atstūmė Raneko viltingą 
prašymą pasidalyti su juo kailiais švelniai atsakiusi, jog yra pavargusi po vi- 
sos dienos kelionės. Paskui, pamačiusi jo nusivylimą, Aila pasijuto blogai. 
Ji tikrai buvo pavargusi ir visiškai netikra dėl savo jausmų. Prieš įeidama į 
palapinę Aila prie arklių pastebėjo Jondalarą. Jis stovėjo nusisukęs. Mote- 
ris paslapčia žavėjosi jo kūnu, judesiais, stovėsena. Ji taip gerai jį pažinojo, 
kad manė, jog atpažintų net iš jo metamo šešėlio. Tada pajuto, kad jos kū- 
nas taip pat nevalingai į jį reaguoja. Ji ėmė alsuoti greičiau, veidas iškaito, 
ir ji pajuto tokią trauką, kad pajudėjo vyro link. 

„Tai neduos jokios naudos, - stabtelėjusi pagalvojo. - Jei nueisiu su juo 
pasikalbėti, jis tiesiog atsitrauks ir radęs kokią dingstį nueis ieškoti kito 
pašnekovo. Atila įėjo į palapinę vis dar kupina jausmų, kuriuos jis sukėlė, 
ir įropojo į savo kailius. 

Ji buvo pavargusi, tačiau vėl negalėjo užmigti, vartėsi ir sukinėjosi, 
mintyse neigė, kad ilgesingai trokšta Jondalaro. Tik kas jai negerai? Ne- 
atrodytų, kad jis jos norėtų, tad kodėl ji turėtų jo geisti? Kodėl tada jis 
kartais žiūri į ją žx0 žvilgsniu? Kodėl jis taip stipriai jos geidė tada, stepėse? 
Atrodė, tarsi jį taip prie jos traukė, jog jis nepajėgė atsispirti. Tada jai top- 
telėjo mintis, ir ji susiraukė. Gal jį traukė prie jos taip, kaip ją traukia prie 
jo, tačiau tikriausiai jis nenori išsiduoti. Ar ši problema kyla visą laiką? 

Ji pajuto, kaip vėl išrausta, tačiau šį kartą iš graužaties. Šitaip pagalvojus, 
viskas staiga tapo suprantama, paaiškėjo jo atsitraukimas ir bėgimas šalin. 
Ar tai dėl to, kad jis 262077 jos norėti? Prisiminusi visus tuos kartus, kai 
bandė prie jo priartėti, šnektelti, troško jį suprasti, o Jondalaras tenorėjo 
jos išvengti, ji pasijuto pažeminta. „Jis manęs nenori, - galvojo ji. - Kitaip 


nei Ranekas, Jondalaras sakė, kad myli mane, kalbėjo apie tai, kad pasiims, 

kai mes gyvenome slėnyje, tačiau nė karto nepaprašė su juo susijungti. Nė 
karto neminėjo, kad norėtų dalytis židiniu, kad norėtų mano vaikų“ 

Akių kampučiuose Aila pajuto karštas ašaras. „Kodėl jis man taip 
rūpi, kai aš jam nė kiek nerūpiu? - ji patraukė nosį, atgalia ranka nusi- 
šluostė ašaras. - Visą tą laiką, kai galvoju apie jį, kai jo trokštu, jis tenori 
mane pamiršti. 

„Ką gi, Ranekas manęs trokšta, jis suteikia daug malonumų. Jis man 
toks geras, nori dalytis sa manimi židiniu, o aš net nesu jam maloni. Taip 
pat jo vaikai dailūs, bent jau Trisijos kūdikis dailus. Manau, derėtų tapti 
malonesnei Ranekui ir pamiršti Jondalarą, - pagalvojo ji. Vis dėlto netgi 
žodžiams formuojantis galvoje jai vėl pasipylė ašaros ir, kad ir kaip bandė, 
nepajėgė nuslopinti minties, kuri kilo iš pačių širdies gelmių. - Taip, Rane- 
kas man geras, tačiau Ranekas - ne Jondalaras. O aš myliu Jondalarą. 

Aila vis dar nemiegojo, kai į palapinę pradėjo lįsti žmonės. Ji stebėjo, 
kaip pro angą įeina Jondalaras ir dvejojamas pažvelgia jos kryptimi. Ji atsakė 
trumpu žvilgsniu, tada pakėlė smakrą ir nusigręžė. Kaip tik tuo metu įėjo 
Ranekas. Ji atsisėdo ir jam nusišypsojo. 

— Maniau, tu pavargusi. Todėl ir nuėjai anksti miegoti, - tarė raižytojas. 

- Taip maniau, tačiau nepavyko užmigti. Pagalvojau, gal vis dėlto norė- 
čiau pasidalyti su tavimi kailiais, — tarė ji. 

Jei saulė būtų švietusi, Raneko šypsena ryškumu būtų su ja konkuravusi. 

— Kai aš pavargęs, tai jau niekas nesulaikys manęs nuo miego, - pastebėjo 
Talutas geranoriškai išsišiepęs ir atsisėdo ant miegmaišio nusiauti. Aila pa- 
stebėjo, kad Jondalaras nesišypso. Jis užsimerkė, tačiau tai nepaslėpė skaus: 
mo, kai susigūžęs, lyg pralaimėjęs, jis gūrino link savo miego vietos. Staiga 
jis apsisuko ir išlėkė iš palapinės. Ranekas su Talutu persimetė žvilgsniais, 


tačiau paskui tamsiaodis atsisuko į Ailą. 


Pasiekę pelkę medžiotojai nusprendė paieškoti aplinkkelio. Jie per 
daug nešėsi, kad vėl bruktųsi per tankmę. Pasitikslinus pernykščiame 
mamuto kaulo žemėlapyje buvo nuspręsta kitą rytą sukti kita kryptimi. 

Talutas buvo įsitikinęs, kad net sukdami plačia apylanka jie neužtruks il- 
giau, nors buvo kiek sunkiau įtikinti Raneką, kuris negalėjo pakęsti jokių 
atidėliojimų. 

Išvakarėse medžiotojams nusprendus keisti maršrutą, Aila jautėsi neį- 
prastai sudirgusi. Arkliai taip pat visą dieną baidėsi ir netgi šukavimu bei 
mylavimu buvo neįmanoma jų nuraminti. Kažkas buvo negerai. Ji nesu- 
prato, kas tai buvo, tiesiog keistas nerimas. Aila išėjo pasivaikščioti į atvirą 
stepę mėgindama atsipalaiduoti ir nuklydo toli nuo stovyklos. 

Ji pastebėjo pulkelį tetervinų ir paieškojo svaidyklės, tačiau buvo ją pa- 
miršusi. Staiga, be jokios akivaizdžios priežasties, paukščiai lyg apimti pa- 
nikos nuskrido. Tada virš horizonto pasirodė auksinis erelis. Apgaulingai 
lėtais sparnų judesiais jis skrodė oro sroves ir atrodė niekur itin neskubąs. 
Vis dėlto, kur kas greičiau nei Aila susivokė, erelis jau taikėsi į žemai skren- 
dančią žvyrę. Staiga, neregėtai pagreitėjęs, erelis aštriais nagais čiupo auką 
ir mirtinai ją suspaudė. 

Aila sudrebėjo ir parskubėjo į stovyklą. Pasiliko joje iki vėlumos, kal- 
bėjosi su žmonėmis, mėgino išsiblaškyti. Kai atsigulė, užmigti sekėsi sun- 
kiai, o paskui kankino neramūs sapnai. Ji dažnai atsibusdavo, o auštant 
nubudusi daugiau nebeužmigo. Išlindusi iš miegmaišio išėjo iš palapinės 
ir įkūrė ugnį, kad galėtų užvirti vandens. 

Ji gurkšnojo ryto arbatą ir dangui šviesėjant išsiblaškiusi spoksojo į 
liauną stiebelį su sudžiūvusiu žiedyno skėčiu, augantį netoli ugniavietės. 
Pusiau nuvalgytas šaltas keptas mamuto kumpis buvo pakeltas aukščiau, 
ant trikojo iš mamuto iečių, tiesiai virš ugnies, kad neatitektų plėšikau- 
jantiems gyvūnams. Staiga ji atpažino, jog tas augalas yra laukinė morka. 
Malkų krūvoje pastebėjusi sulaužytas šakeles smailėjančiais galiukais, ji 
pasinaudojo jomis kaip kasimo lazdelėmis ir iškasė šaknį, tūnančią keli co- 
liai žemiau paviršiaus. Paskui Aila pamatė dar kelis sudžiūvusius žiedynų 
skėčius, o juos kasdama užtiko kelis dagių stiebelius, traškius ir sultingus. 
Tik pirma reikia nulupti spyglius. Netoli dagių ji surado didelį pumpo- 
taukšlį, vis dar baltą ir šviežią, ir viendienių su traškiais naujais pumpurais. 
"Tuo metu, kai žmonės pradėjo bruzdėti, Aila jau virė didelį pintą puodą 


sriubos, sutirštintos traiškytais grūdais. 

— Nuostabu! - tarė Talutas, kaulo samčiu ssmdamasis antrą porciją. — 
Kaip nusprendei šįryt išvirti tokius nuostabius pusryčius? 

— Negalėjau užmigti, o paskui pastebėjau, kad netoliese auga daržovių. 
Tai nukreipė mano mintis nuo... tam tikrų dalykų, - atsakė ji. 

— Aš tai miegojau kaip lokys žiemą, - tarė Talutas, o tada atidžiai ją nu- 
žvelgė. Jis troško, kad čia būtų Nezė. - Ar kas nors kelia tau nerimą, Aila? 

Ji papurtė galvą. 

— Ne... na, taip. Tik nežinau, kas tai. 

— Tu sergi? 

— Ne, ne tai. Aš tiesiog jaučiuosi... keistai. Arkliai taip pat kažką jaučia. 
Lenktynininką sunku suvaldyti, ir Yhaha tokia nervinga. 

Staiga Aila metė savo puodelį ir apglėbusi save rankomis, tarsi ginda- 
masi, su siaubu įsmeigė akis į dangų pietų pusėje. 

- Talutai! Žiūrėk! - tolumoje į viršų kilo tamsiai pilkas stulpas, o dan- 
gų ėmė gaubti didžiulis banguojantis tamsus debesis. - Kas ten? 

— Nežinau, - atsakė dičkis, regis, ne mažiau išsigandęs. - Pakviesiu 
Vinsaveką. 

— Aš taip pat nesu tikras, - jis atsisuko į tatuiruoto šamano balsą. - Tai 
kyla iš kalnų pietryčiuose, - Vinsavekas sunkiai tvardėsi. Nederėjo jam 
rodyti savo baimių, tačiau tai nebuvo lengva. - Tikriausiai tai Motinos 
ženklas. 

Aila buvo tikra, kad nutiko kažkokia siaubinga katastrofa, jei žemė ši- 
tai išspjovė su tokia galinga jėga. Tamsiai pilkas stulpas turėjo būti nejti- 
kėtinai didelis, jei toks didelis atrodo iš taip toli. Piktai kylantis debesis vis 
brinko. Smarkūs vėjai pradėjo nešti jį į vakarus. 

— Tai Doni krūtų pienas, - pasakė Jondalaras, labiau dalykiškai, pavar- 
todamas savo kalbos žodžius. Dabar jau visi buvo išėję iš palapinės, stebėjo 
bauginantį išsiveržimą ir didžiulį besiplečiantį tankių ugnikalnio pelenų 
debesį. 

— Kas tai... tas žodis, kur tu pasakei? - paklausė Talutas. 

— Tai kalnas, ypatingos rūšies kalnas šitaip prasiveržia. Mačiau kartą, 
kai buvau dar visai mažas, - pasakojo Jondalaras. - Mes vadiname juos 
Motinos krūtimis. Senoji Zelandonė pasakodavo legendą. Tas, kurį aš 


mačiau, buvo aukštumose toli nuo jūros. Vėliau vienas vyras, kuris tuo 

metu keliavo ir buvo arčiau, papasakojo, ką matė. Pasakojimas buvo labai 
jaudinantis, tačiau aš išsigandau. Būta kelių nestiprių žemės drebėjimų, ir 
iš karto po to sprogo kalnas. Jis šitaip išsiveržė ir pasiuntė juodą debesį, 
kuris užtemdė dangų. Tai nėra įprastas debesis. Jis pilnas lengvų dulkių, 
tokių kaip pelenai. Šitas, - jis mostelėjo link didžiulio juodo debesies, ku- 
ris skriejo į vakarus, - atrodo, tarsi šitą neštų tolyn nuo mūsų. Viliuosi, 
vėjas nepasikeis. Kai tie pelenai nusės, jie viską palaidos. Gal ir labai giliai. 

— "Tai turėtų būti labai toli, - tarė Bresija. - Iš čia net kalnų nematyti, 
nėra jokio garso, jokio riaumojimo ar grumėjimo, nei drebančios žemės. 
Tik tas didžiulis išsiveržimas ir milžiniškas tamsus debesis. 

- Štai kodėl, net jei pelenai ten ir iškris, nebus taip blogai. Mes pakan- 
kamai toli. 

— Sakei, buvo žemės drebėjimų? Žemės drebėjimai visada Motinos 
ženklai. Ir šitas tikriausiai taip pat. Mamutos turi medituoti, suprasti to 
reikšmę, - tarė Vinsavekas, nenorėdamas atrodyti mažiau žinąs nei sve- 
timšalis. 

Išgirdusi „žemės drebėjimas“ Aila daugiau beveik nesiklausė. Pasaulyje 
nebuvo nieko, ko ji bijotų labiau nei žemės drebėjimo. Būdama penkerių, 
įnirtingai skylant kietai žemei ji prarado savo šeimą. Kitas žemės drebėji- 
mas nužudė Krebą, tada Braudas ištrėmė ją iš genties. Žemės drebėjimai 
visada pranašavo niokojančias netektis, skausmingus pokyčius. Aila tik 
vargais negalais pajėgė valdytis. 

Tada akies kampučiu ji pamatė švystelint pažįstamą pilką kailį. Kitą 
akimirką link jos atlėkęs žvėris pašoko ir uždėjo drėgnas, purvinas letenas 
jai ant krūtinės. Aila pajuto, kaip šiurkštus liežuvis lyžteli jos skruostą. 

— Vilke! Vilke! Ką tu čia darai? - tarė ji, taršydama jo sprandą, paskui 
nutilo ir siaubo apimta suriko. 

— O, ne! Tai dėl Raidago! Vilkas atėjo, kad parvestų mane pas Raida- 
gą! Turiu eiti. Privalau tučtuojau eiti! 

— Palik neštuvus, arklių krovinius ir jok, — tarė Talutas. Skausmas jo 
akyse buvo akivaizdus. Raidagas buvo jo židinio sūnus ne mažiau nei kiti 
Nezės vaikai, vadas jį mylėjo. Jei galėtų, jei nebūtų toks didelis, Aila būtų 
pasiūliusi jam joti Lenktynininku ir grįžti kartu su ja. 


Ji įbėgo į palapinę apsirengti ir pamatė Raneką. 

— Raidagas, - pranešė ji. 

- Žinau. Ką tik išgirdau. Leisk man padėti. Įdėsiu maisto ir vandens 
tau į kuprinę. Ar tau reikės miegmaišio? Jį irgi supakuosiu, - kalbėjo vyras, 
kol ji raiščiais muturiavo savo batus. 

— O, Ranekai, - tarė Aila. Jis buvo toks geras jai, - kaip galiu tau atsi- 
dėkoti ? 

- Jis mano brolis, Aila. 

„Žinoma, - pagalvojo ji, - Ranekas taip pat jį myli: 

— Atsiprašau. Nepagalvojau. Ar nori grįžti kartu su manimi? Maniau 
pakviesti Talutą, tačiau jis per didelis, kad jotų Lenktynininku. O tu ga- 
lėtum. 

— Aš? Lipti ant arklio? Niekada! - atsakė Ranekas išsigandęs ir net 
šiek tiek atsitraukė. 

Aila suraukė antakius. Ji nesuprato, kad jis taip blogai jaučiasi dėl ar- 
klių, tačiau dabar, kai apie tai pagalvojo, jis buvo vienas iš tų nedaugelio, 
kurie niekada neprašė pajodinėti. Jai pasidarė smalsu, kodėl jis bijo. 

— Pirmiausia neturėčiau supratimo, kaip jį valdyti, ir... bijau nukristi, 
Aila. Gerai, kad jodinėji tu, tai vienas iš dalykų, kurie man tavyje patinka, 
tačiau aš niekada nejosiu, - tarė Ranekas. - Aš renkuosi savo dvi kojas. 
Man net laivai nepatinka. 

— Vis dėlto kas nors turi su ja joti. Ji neturi keliauti viena, - nuo įėjimo 
pareiškė Talutas. 

- Ir nekeliaus, - tarė Jondalaras. Jis buvo apsirengęs kelioniniais drabu- 
žiais ir stovėdamas greta Yhaha laikė už pavadžio Lenktynininką. 

Aila su palengvėjimu atsiduso, paskui susiraukė. Kodėl jis keliaus su ja? 
Jis niekada niekur nenorėjo vykti su ja tik dviese. Ji iš tikrųjų jam nerūpi. Ji 
džiaugėsi, kad jis bus šalia jos, tačiau neketino jam to pasakyti. Ir taip jau 
pernelyg daug kartų nusižemino. 

Kol ji krovė nešulių krepšius ant Yhaha, pastebėjo, kad Vilkas laka iš 
Raneko indo. Taip pat jis surijo ir pusę lėkštės mėsos. 

— Ačiū, kad jį pamaitinai, Ranekai, - tarė Aila. 

— Vien dėl to, kad nejodinėju arkliais, nereiškia, kad man nepatinka 
gyvūnai, Aila, — tarė raižytojas, jausdamasis pažemintas. Jis nenorėjo jai 


prisipažinti, kad bijo jodinėti. 

Ji linktelėjo ir nusišypsojo. 

— Susitiksim, kai grįši į Vilko stovyklą, - tarė Aila. Jie apsikabino ir 
pasibučiavo. Ailai pasidingojo, kad jis ją apkabino netgi pernelyg karštai. 
Ji taip pat apkabino Talutą ir Bresiją, brūkštelėjo skruostu Vinsavekui ir 
užšoko ant arklio. Vilkas tučtuojau atsirado prie Yhaha kulnų. 

— Tikiuosi, Vilkas ne per daug pavargęs bėgti atgal, nes sukorė nemažą 
kelią, kol mus pasiekė, - tarė Aila. 

- Jei jis pavargs, galėsit dviese joti ant Yhaha, - tarė Jondalaras, įsitaisęs 
ant Lenktynininko ir mėgindamas nulaikyti nervingą eržilą. 

— Teisingai. Nepagalvojau, - prisipažino Atila. 

— Pasirūpink ja, Jondalarai, - tarė Ranekas. - Kai ji dėl ko nors ne- 
rimauja, pamiršta pasirūpinti savimi. Norėčiau, kad jungtuvėse ji būtų 
sveika. 

— Pasirūpinsiu ja, Ranekai. Nesijaudink, turėsi prie savo židinio sveiką 
šaunią moterį, - atsakė Jondalaras. 

Aila dirstelėjo į vieną, paskui į kitą. Buvo pasakyta daugiau nei tik žo- 


džiai. 


Jie tolygiai keliavo iki vidudienio, tada sustojo pailsėti ir užkrimsti ke- 
lioninio maisto. Aila taip nerimavo dėl Raidago, kad verčiau būtų traukusi 
toliau, tačiau pailsėti reikėjo arkliams. Jai buvo smalsu, ar jis pats pasiun- 
tė Vilką. Tai atrodė tikėtina. Visi kiti būtų pasiuntę žmogų. Vienintelis 
Raidagas buvo įsitikinęs, kad Vilkas pakankamai sumanus perprasti žinią, 
sekti Ailos pėdsakais ir ją surasti. Šiaip sau jis to nebūtų daręs, vadinasi, tai 
labai svarbu. 

Neramumai pietryčiuose ją baugino. Didžiulė kolona, spjaudžiusi į 
dangų, nurimo, tačiau debesis tebebuvo ir plėtėsi. Keistų žemės traukulių 
baimė Ailai buvo tokia didelė ir taip įsišaknijusi, kad ji buvo lengvo 2 
būsenos. Tikrai baimė dėl Raidago vertė ją tvardytis. 

Vis dėlto, kad ir kokių baimių apimta, Aila stipriai jautė Jondalaro bu- 


vimą. Jau buvo beveik pamiršusi, kokia laiminga jausdavosi būdama dviese 

su juo. Ji svajojo šitaip joti su Yhaha ir Lenktynininku - tik jiedu. Ir kad 
šalia lapsėtų vilkas. Kol jie ilsėjosi, Aila jį stebėjo, tačiau slapčia, su gen- 
ties moters gebėjimu likti nepastebimai, matyti, tačiau nebūti matomai. 
Vien žiūrint į jį jai kilo šilti jausmai ir troškimas būti dar arčiau. Vis dėlto 
pastaruoju metu ji suvokė, kodėl jis taip nepaaiškinamai elgėsi, ir sutriko 
supratusi, kad brukosi prie jo, nors buvo nepageidaujama. Aila nenorėjo 
rodyti savo susidomėjimo. Jei Jondalaras jos nenori, ji irgi jo nenorės ar 
bent jau neketina leisti jam žinoti, kad yra trokštamas. 

Jondalaras taip pat ją stebėjo bandydamas sugalvoti būdą su ja pasikal- 
bėti. Pasakyti, kaip stipriai jis ją myli, pabandyti ją atsikovoti. Jam atrodė, 
kad ji jo vengia, jis niekaip negalėjo pagauti jo žvilgsnio. Jis žinojo, kaip ji 
sunerimusi dėl Raidago, - ir pats bijojo blogiausio, - ir nenorėjo jai truk- 
dyti. Vyras abejojo, ar dabar tinkamas metas prakalbti apie asmeninius 
jausmus. Nemažai laiko praėjo ir jis nė nebežinojo, kaip pradėti. Jojant 
atgal jį lankė pašėlusios vizijos apie tai, kaip jie apskritai neužsuka į Vilko 
stovyklą, o toliau joja dviese, gal net visą kelią iki jo namų. Jondalaras su- 
prato, kad tai neįmanoma. Jos reikia Raidagui, ji susižadėjusi su Raneku. 
Jie ketina susijungti. Kodėl ji sutiko joti su juo? 

Ilgai jie nesiilsėjo. Vos Ailai pasirodė, kad arkliai pakankamai pailsėjo, 
jie vėl leidosi joti. Nujojo visai netoli, kai pamatė kažką ateinant. Žmogus 
iš tolo pasisveikino, o jam prisiartinus jie pažino Ludegą, pasiuntinį, pra- 
nešusį apie naują vasaros susirinkimo vietą. 

— Aila! Tavęs aš ir ieškau. Nezė pasiuntė mane tavęs parvesti. Bijau, 
kad turiu tau blogų žinių. Raidagas labai serga, - pasakė Ludegas. Tada 
apsidairė. — Kur visi kiti? 

— Ateina. Mes nuskubėjome greičiau, vos sužinoję apie Raidagą, - at- 
sakė Aila. 

— Kaip jūs galėjote sužinoti? Aš vienintelis pasiųstas bėgikas, - nuste- 
bo Ludegas. 

— Ne, - atsakė Jondalaras, — tu vienintelis pasiuntinys žmogus, tačiau 
vilkai bėga greičiau. 

Staiga Ludegas pastebėjo jaunąjį vilką. 


— Juk jis nėjo medžioti su tavimi. Kaip Vilkas čia atsirado? 

— Manau, jį pasiuntė Raidagas, - atsakė Aila. - Jis surado mus kitapus 
pelkės. 

— "Tai irgi labai gerai, - pridūrė Jondalaras. - Tu galėjai pražiopsoti me- 
džiotojus. Grįždami jie nusprendė apeiti pelkę. Kai esi sunkiai apsikrovęs, 
lengviau eiti kieta žeme. 

— Vadinasi, mamutus suradot. Gerai, visi apsidžiaugs, - tarė Ludegas, 
tada dirstelėjo į Ailą. - Man regis, geriau paskubėk. Pasisekė, kad tu taip 
netoli. 

Aila pajuto, kaip staiga išbalo. 

— Ar nori atgal joti, Ludegai? — pasiteiravo Jondalaras. - Galime joti 
dviese. 

— Ne, jums reikia skubėti. Ir taip daug kelio man sutaupėt. Ramiausiai 
grįšiu pėsčias. 

Aila ginė Yhaha visą kelią iki vasaros susirinkimo. Ji nušoko nuo arklio 
ir įbėgo į palapinę dar niekam nesužinojus, kad ji grįžo. 

— Aila! Tu čia! Pačiu laiku. Bijojau, kad jis užges tau nespėjus grįžti, — 
tarė Nezė. - Tikriausiai Ludegas bėgo labai greitai. 

— Ne Ludegas mus surado, o Vilkas, - tarė Aila nusimesdama viršuti- 
nius drabužius ir skubėdama prie Raidago lovos. 

Jai teko užsimerkti, kad įveiktų akimirkos sukrėtimą. Vaiko žandikau- 
lių išsidėstymas ir įtampos raukšlės iškalbingiau nei žodžiai bylojo, kad jis 
kenčia skausmą, siaubingą skausmą. Raidagas buvo išblyškęs, akis juosė 
tamsūs ratilai, skruostikauliai ir antakių keteros styrojo aštriais kampais. 
Kiekvienas įkvėpimas reikalavo pastangų ir kėlė dar daugiau skausmo. 
Aila dirstelėjo į Nezę, stovinčią prie lovos. 

— Kas atsitiko, Neze? - dėl Raidago ji bandė sulaikyti ašaras. 

— Ir aš norėčiau žinoti. Jis jautėsi gerai, paskui visai staiga užėjo šitie 
skausmai. Išbandžiau viską, ką man sakei, daviau jam vaistų. Niekas nepa- 
dėjo, - pasakojo Nezė. 

Aila pajuto, kaip kažkas švelniai palietė jos ranką. 

— Džiaugiuosi, kad atėjai, - ženklais parodė berniukas. 

Kur ji jau buvo tai mačiusi? Pastangas parodyti ženklus kūnu, pernelyg 
silpnu, kad judėtų? Iza. Tokia ji buvo, kai mirė. Tada Aila kaip tik grįžo iš 

mamutų medžioti. Užtruko ne itin ilgai. Kas nutiko Raidagui? Kodėl jis 
taip greitai susirgo? Ar liga visą laiką lėtai prie jo sėlino? 

— Tu pasiuntei Vilką, tiesa? - paklausė Aila. 

— Žinojau, kad jis tave ras, - mostelėjo berniukas. - Vilkas sumanus. 

Tada Raidagas užmerkė akis, ir Aila nusukusi galvą taip pat užsimerkė. 
Buvo skaudu matyti, kaip jis taip stengiasi kvėpuoti, jausti jo skausmą. 

— Kada paskutinį kartą gėrei savo vaistus? — pasiteiravo Aila, kai jis 
atsimerkė ir ji galėjo į jį pažvelgti. 

Raidagas vos regimai papurtė galvą. 

— Nepadeda. Niekas nepadės. 

— Ką čia kalbi, kodėl niekas nepadės? Tu ne gydytojas. Iš kur žinai? Aš 
žinau, — tarė Aila stengdamasi, kad balsas skambėtų tvirtai ir pozityviai. 

Jis vėl silpnai papurtė galvą. 

- Žinau. 

— Ką gi, apžiūrėsiu tave, tačiau pirmiausia paruošiu tau vaistų, — tarė 
Aila. Labiausiai ji bijojo palūžti. Jai susiruošus eiti, jis palietė jos ranką. 

— Neik. 

Berniukas vėl užsimerkė ir Aila stebėjo, kaip jis kovoja dėl dar vieno 
kankinančio įkvėpimo, paskui dar vieno. Ji buvo bejėgė ką nors padaryti. 

— Ar Vilkas čia? - galiausiai ženklais paklausė jis. 

Aila sušvilpė. Kad ir kas lauke stengėsi Vilką sulaikyti, kad jis nelįstų į 
palapinę, staiga tai tapo nebeįmanoma. Žvėris atidūmęs užšoko ant lovos 
ir mėgino palaižyti berniuko veidą. Raidagas nusišypsojo. Šito Aila beveik 
nesugebėjo ištverti - šitos šypsenos genties veide, tokios būdingos Raida- 
gui. Padūkusio jauno žvėries galėjo būti per daug. Aila mostu paliepė jam 
nulipti. 

— Aš pasiunčiau Vilką. Norėjau Ailos, - vėl ėmė moti Raidagas. - No- 
rėjau... — atrodė, jis nežino, kaip žodį išreikšti ženklais. 

— Ko tu norėjai, Raidagai? - drąsino Aila. 

- Jis mėgino man pasakyti, - tarė Nezė. - O aš nesugebėjau jo suprasti. 
Tikiuosi, tu galėsi. Atrodo, jam tai labai svarbu. 

Raidagas užmerkė akis ir suraukė antakius. Aila pajuto, kad jis mėgina 
kažką prisiminti. 


— Durkas laimingas. Jis... priklauso. Aila, aš noriu... genties šamano. 

Jis taip sunkiai stengėsi ir taip išseko... Aila tegalėjo stengtis jį suprasti. 

— Genties šamano? - ženklas buvo tylus. - Nori pasakyti, dvasių pa- 
saulio žmogaus? - garsiai pasitikslino Aila. 

Raidagas padrąsėjęs linktelėjo. Išraiška Nezės veide buvo neįskaitoma. 

- Ar tai jis ketina pasakyti? — pasiteiravo moteris. 

— "Taip, aš taip manau, - patvirtino Aila. - Ar tai padės? 

Nezė linktelėjo, trumpai, piktai, kapotai. 

— Suprantu, ko jis nori. Jis nenori būti gyvulys, jis nori patekti į dvasių 
pasaulį. Jis nori būti palaidotas... kaip žmogus. 

Dabar Raidagas pritariamai linksėjo. 

- Žinoma, - patikino Aila. - Jis yra žmogus, - ji atrodė sutrikusi. 

— Ne. Nėra. Jis niekada nebuvo įskaičiuotas tarp mamutojų. Jie nebūtų 
jo priėmę. Jie sakė, kad jis gyvulys, - tarė Nezė. 

— Nori pasakyt, jis negali būti palaidotas? Jis negali nueiti į dvasių pa- 
saulį? Kas sako, kad negali? — Ailos akyse žėrėjo įtūžis. 

— Mamuto židinys, - atsakė Nezė, - to neleistų. 

— Na, argi aš ne mamuto židinio duktė? Aš leisiu! - pasipiktino Aila. 

— Iš to nebus nieko gera. Mamuta taip pat leistų. Turi sutikti mamuto 
židinio nariai, o jie nesutinka, - tarė Nezė. 

Raidagas viltingai klausėsi, tačiau dabar jo viltys ėmė blėsti. Aila matė 
jo išraišką, jo nusivylimą, ir pyko labiau nei bet kada. 

— Mamuto židinys neturi sutikti. Ne jie sprendžia, ar žmogus yra žmo- 
gus, ar nėra. Raidagas yra žmogus. Jis ne didesnis gyvulys nei mano sūnus. 
Mamuto židinys gali pasilaikyti savo laidotuves. Raidagui jų nereikia. Kai 
ateis laikas, aš tai padarysiu pagal genties papročius, taip, kaip palaidojau 

„Krebą, šamaną. Raidagas pateks į dvasių pasaulį, ar iš mamuto židinio, ar 
ne! 

Nezė dirstelėjo į berniuką. Dabar jis atrodė labiau atsipalaidavęs. 
„Ne, — nusprendė ji. - Nurimęs. Įstangos, įtampa, kurią jis rodė, buvo 
dingusios. Jis palietė Ailos ranką. 

— Aš ne gyvulys, - parodė ženklais. 

Atrodė, jis norėjo dar kažką pridurti. Aila laukė, paskui staiga suvokė, 
kad nebegirdėti garsų, nebekovojama dėl kankinamo įkvėpimo. Jam dau- 

Skaudėjo Ailai. Ji pakėlė akis ir pamatė Jondalarą. Jis čia buvo visą lai- 
ką, jo veidas buvo sielvarto išvagotas, kaip ir jos bei Nezės. Staiga jie visi 
trys apsikabino, stengdamiesi vienas kitame surasti paguodą. 

Tada dar vienas gyvis ėmė rodyti sielvartą. Nuo grindų po Raidago 
lova iš gauruotos gerklės pasigirdo žemas inkštimas, paskui verksmas, ku- 
ris tęsėsi, gilėjo ir kilo į tikrą, aidinųį Vilko staugimą. Kvapui išsekus, jis 
vėl pradėjo, iškaukė savo netektį skardžia, klaikia, pagaugus keliančia, su 
niekuo nesupainiojama vilko giesme. Žmonės rinkosi prie palapinės an- 
gos pažiūrėti, tačiau įeiti nedrįso. Netgi trejetas, skendėjęs savo sielvarte, 
nutilo ir nustebęs klausėsi. Jondalaras pagalvojo, kad joks žvėris ar žmogus 


negalėtų norėti skaudesnės ir nuostabesnės elegijos. 


Kai pirmasis kankinantis sielvartas apmalšo, Aila sėdėjo prie mažo lie- 
so kūnelio nejudėdama. Ašaros vis plūdo. Ji stebeilijo į erdvę tyliai pri- 
simindama savo gyvenimą gentyje, savo sūnų, kaip pirmą kartą pamatė 
Raidagą. Ji mylėjo Raidagą. Jis jai reiškė tiek par kiek Durkas ir tam tikra 
prasme pastarąjį atstojo. Nors sūnus iš jos buvo atimtas, Raidagas suteikė 
jai galimybę daugiau apie jį sužinoti, patirti, koks jis bus augdamas ir bręs- 
damas, kaip jis gali atrodyti, kaip mąstyti. Kai ji šypsodavosi iš švelnaus 
Raidago humoro arba džiaugdavosi jo nuovokumu ir protu, įsivaizduo- 
davo, kad ir Durko supratingumas panašus. Dabar Raidagas mirė, o jos 
subtilus ryšys su Durku nutrūko. Ji gedėjo abiejų. 

Nezė sielvartavo ne mažiau, tačiau gyvenimo poreikiai taip pat buvo 
svarbūs. Jai ant kelių užsiropštė Rugija, įsižeidusi ir sutrikusi, kad jos žai- 
dimų draugas ir brolis daugiau negalės žaisti, negalės netgi rankomis pa- 
rodyti žodžių. Danugas kaip ilgas buvo išsitiesęs ant savo lovos ir sriūbavo 
pakišęs galvą po paralais. Kažkas turėjo pasakyti ir Latijai. 

— Aila? Aila, - galiausia prabilo Nezė, - ką reikia daryti, kad palaido- 
tume jį pagal genties papročius? Reikia pradėti jį ruošti. 

Ailai prireikė laiko, kad susigaudytų, jog kažkas su ja kalba. Ji suraukė 
antakius ir susitelkė į Nezę. 

— Ką? 


las 


MAMUTŲ MEDŽIOTOJAI 


— Turime pradėti ruoštis laidotuvėms. Ką reikia daryti? Nieko neišma- 
nau apie genties laidotuves, 

„Tikrai, - pagalvojo Aila, - niekas iš mamutojų neišmano. Ypač ma- 
muto židinys. O aš išmanau:“ Ji prisiminė genties laidotuves, kuriose daly- 
vavo, ir svarstė, kas turėtų būti atlikta. Prieš laidojant žmogų pagal genties 
papročius, pirmiausia jį reikia priskirti genčiai. Tai reiškia, kad jam reikia 
duoti vardą, taip pat jam reikia amuleto su trupinėliu raudonosios ochros. 
Staiga Aila atsistojo ir išskubėjo. 

— Kur eini? — pasiteiravo Jondalaras. 

— Kad Raidagas priklausytų genčiai, turiu pagaminti jam amuletą. 

Aila nudrožė per stovyklavietę, akivaizdžiai įpykusi, praėjo pro mamu- 
to židinį nė nedirstelėjusi į jį. Ji traukė tiesiai į titnago apdirbimo teritoriją, 
o Jondalaras sekė įkandin. Jis šiek tiek nutuokė, ką ji sugalvojo. Ji paprašė 
titnago gniutulo, ir meistrai jai jį davė. Paskui apsidairiusi susirado kūjo 
akmenį ir pasiruošė sau darbo vietą. 

Kai ji pradėjo formuoti titnagą genties būdu, o mamutojų titnago ap- 
dirbėjai susigaudė, ką ji daro, visi nekantravo pasižiūrėti ir susigrūdo kiek 
įmanoma arčiau. Niekas nenorėjo dar labiau sužadinti jos įtūžio, tačiau tai 
buvo reta proga išvysti naujovę. Jondalaras kartą bandė paaiškinti genties 
metodą, kai Ailos kilmė tapo visuotinai žinoma, tačiau jo mokymas buvo 
kitoks. Jis neturėjo būtino susivaldymo, reikalingo taikant genties meto- 
dus. Netgi kai jam pasisekė, mamutojai pagalvojo, kad dirbinys pavyko dėl 
Jondalaro įgūdžių, o ne neįprasto metodo. 

Aila nusprendė pagaminti du atskirus įrankius — aštrų peilį ir ylą - ir 
parsinešti juos į Švendrų stovyklą amuletui gaminti. Ji sugebėjo padaryti 
tinkamą peilį, tačiau buvo tokia kupina sielvarto, kad net rankos drebėjo. 
Pabandžiusi suformuoti sudėtingesnį, siaurą ir aštrų galiuką, ji titnagą su- 
trupino. Pamačiusi, kiek žmonių ją stebi, dar labiau susinervino. Moteris 
jautė, kad mamutojų titnago apdirbėjai vertina genties įrankių gamybos 
būdą, o ji ne itin gerai jį įvaldžiusi. Paskui Aila supyko, kad jai parūpo, 
kas ką pamanys. Ir antruoju bandymu ji įrankį sulaužė. Iš nevilties moteris 
piktai pravirko ir vis mėgino nusišluostyti ašaras. Staiga priešais ją atsi- 
klaupė Jondalaras. | 

— Ar šito tau reikia, Aila? - pasiteiravo jis, iškėlęs dūrimo įrankį, kurį ji 


pasidarė ypatingai pavasario šventės ceremonijai. 

— Tai genties įrankis! Iš kur gavai?.. Šitą aš padariau! — sušuko ji. 

- Žinau. Tą dieną grįžau ir paėmiau. Maniau, neprieštarausi. 

Ji nustebo, sutriko ir savotiškai apsidžiaugė. 

— Ne, neprieštarauju. Džiaugiuosi, kad paėmei. Tik kodėl? 

— Norėjau... ištyrinėti, - atsakė jis. Negalėjo prisiversti pasakyti, kad no- 
rėjo jos prisiminimo, pasakyti, kad galvojo išvykti be jos. Jis nenorėjo išvykti 
be jos. 

Ji parsinešė įrankius į Švendrų stovyklą ir paprašė Nezės skiautelės minkš- 
tos odos. Atnešusi, ko prašyta, moteris stebėjo, kaip Aila gamina paprastą 
suraukiamąjį krepšelį. 

— Atrodo kiek grubesni, tačiau tie įrankiai tikrai puikiai tarnauja, - pa- 
stebėjo Nezė. - O kam krepšelis? 

— Tai bus Raidago amuletas. Toks, kokį sau pasidariau pavasario šventei. 
Turiu į jį įdėti gabalėlį raudonosios ochros ir pavadinti jį kaip gentyje priim- 
ta. Taip pat jis turi turėti totemą, kuris jį gintų pakeliui į dvasių pasaulį, - ji 
patylėjo ir suraukė antakius. - Nežinau, ką Krebas darydavo, kad nustaty- 
tų Žmogaus totemą, tačiau jis niekada nesuklysdavo... Galbūt aš galėčiau su 
Raidagu pasidalyti savo totemu. Urvinis liūtas yra galingas totemas, kartais 
su juo sunku gyventi, tačiau jis tiek kartų jau išmėgintas. Raidagas nusipelnė 
stipraus, saugančio totemo. 

— Ar aš galiu ką nors padaryti? Ar jį reikia paruošti? Aprengti? — teira- 
vosi Nezė. 

— Taip, ir aš norėčiau padėti, - pridūrė Lacija. Ji kartu su Tulija stovėjo 
įėjimo angoje. | 

— Taip pat ir aš, - tarė Mamuta. 

Pakėlusi akis Aila pamatė kone visą Liūto stovyklą, norinčią padėti ir lau- 
kiančią jos nurodymų. Stigo tik medžiotojų. Ji pajuto didžiulę šilumą tiems 
žmonėms, kurie priglaudė svetimą našlaitį, priėmė jį kaip savą. Drauge Aila 
pajuto teisuolišką pyktį mamuto židinio nariams, kurie vaiko net palaidoti 
nenorėjo. | 

— Gerai, pirmiausia tegu kas nors nueina raudonosios ochros, sutrina ją, 
kaip Digija daro dažydama odą. Įmaišykite truputį lydytų taukų, kad pasida- 
rytų tepalas. Tai reikės įtrinti į kūną. Tinkamoms genties laidotuvėms reikia 


urvinių lokių taukų. Genčiai urvinis lokys yra šventas. 

— Neturime urvinių lokių taukų, - pastebėjo Tornekas. 

- Čia nedaug tėra urvinių lokių, - pridūrė Manuvas. 

— O gal tiktų mamutų taukai, Aila? - pasiūlė Mamuta. - Juk Raidagas 
priklausė ne tik genčiai. Jis buvo mišrūnas, jis buvo taip pat ir pusiau mamu- 
tojas. Mums šventas yra mamutas. 

— Taip, manau, galime panaudoti mamutų taukus. Jis buvo ir mamutojas. 
Nederėtų to pamiršti. 

- Okaip jį aprengti, Aila? - teiravosi Nezė. — Šitų naujų drabužėlių jis nė 
karto nebuvo apsivilkęs. Pasiuvau jam šiemet. 

Aila suraukė kaktą, tada linktelėjo. 

— Kodėl ne? Kai bus nuteptas raudonąja ochra, kaip gentyje, turi būti ap- 
rengtas geriausiais drabužiais, kaip per mamutojų laidotuves. Taip, manau, 
mintis puiki, Neze. 

— Niekaip nebūčiau atspėjęs, kad raudona spalva šventa ir jų laidotuvė- 
se, - pakomentavo Frebekas. 

— Aš net nepagalvojau, kad jie laidoja mirusiuosius, - prisipažino Kro- 
sija. 

— Akivaizdu, to nemanė ir mamuto židinys, - įsiterpė Tulija. - Jis tikrai 
nustebs. 

Aila paprašė Digijos vieno tų medinių dubenėlių, kuriuos įteikė jai kaip 
įdukrinimo dovaną. Jie buvo pagaminti genties būdu. Aila indą panaudojo 
raudonajai ochrai ir mamutų taukams sumaišyti į spalvotą tyrę. Raidagą tyre 
įtrynė Nezė, Krosija ir Tulija, trys vyriausios Liūto stovyklos moterys, o pas- 
kui ir aprengė. Aila truputį riebios raudonos tyrės atidėjo vėlesniam laikui, o 
gabalėlį raudonos geležies rūdos įdėjo į pačios pagamintą krepšelį. 

— O kaip jį įsukti? - pasiteiravo Nezė. - Ar jis neturėtų būti įsuktas? 

— Nežinau, ką tai reiškia, - prisipažino Aila. 

— Mes naudojame odą arba kailį, arbą ką panašaus nešti. Guldant į kapą 
žmogus į tai įsukamas, - paaiškino Nezė. 

Aila suvokė, kad tai dar vienas mamutojų paprotys. Atrodė, kad Raidagą 
taip turtingai aprengus ir sudėjus visus jo papuošalus jau ir taip laidotuvės 
buvo labiau mamutojų nei genties. Trys moterys laukdamos ją stebėjo. Ji 
dirstelėjo į Tuliją, paskui į Nezę. Taip, tikriausiai Nezė teisi. Kažką reikia pa- 


naudoti nešti, kažką panašaus į lovos uždangalą. Tada ji dirstelėjo į Krosiją. 

Staiga, nors jau kurį laiką nebuvo nė pagalvojusi, ji šį tą prisiminė: 
Durko skraistę. Skraistę, kurią ji naudojo nešiodamasi sūnų prie krūti- 
nės, kai jis buvo kūdikis, o vos pradėjusį vaikščioti - jam priremti prie 
šlaunies. Tai buvo vienintelis daiktas, kurį išeidama iš genties ji pasiėmė 
visiškai be praktinės paskirties. Vis dėlto kokią daugybę vienišų naktų 
Durko nešiojimo skraistė padėjo jai pajusti ryšį su vienintele jos žinota 
saugia vieta ir tais, kuriuos mylėjo. Kiek naktų su šita skraiste ji miegojo! 
Kiek į ją priverkta! Kiek ji sūpuota! Tai buvo vienintelis jos turimas daik- 
tas, kuris priklausė sūnui. Aila abejojo, ar galėtų jį atiduoti, tačiau ar jai 
tikrai jo reikėjo? Argi ketina jį nešiotis visą likusį gyvenimą? 

Aila pastebėjo Krosiją vėl į ją sužiūrant ir prisiminė jos baltą apsiaustą, 
tą, kurį Krosija pasiuvo savo sūnui. Ji nešiojosi jį su savimi ne vienerius 
metus, nes jis tiek daug jai reiškė. Vis dėlto ji atidavė jį Lenktynininkui, 
norėdama jį apginti. Ar ne daug svarbiau Raidagui būti įvyniotam į ką 
nors, kas atėjo iš genties, kai jis siunčiamas vienas pats keliauti į dvasių 
pasaulį, nei jai toliau tampytis Durko skraistę? Krosija galiausiai paleido 
sūnaus prisiminimą. Galbūt atėjo laikas ir jai paleisti Durką, tapti tiesiog 
dėkingai, kad jis - daugiau nei prisiminimas. 

— Aš turiu kai ką jam įvynioti, - pasakė Aila. Ji nuskubėjo į savo mie- 
go vietą, iš daiktų krūvos apačios ištraukė sulankstytą odą ir ją išpurtė. Ji 
dar kartą priglaudė švelnią, lanksčią seną savo sūnaus skraistės odą prie 
skruosto ir užsimerkė, skęsdama prisiminimuose. Tada sugrįžo ir atidavė 
skraistę Raidago motinai. 

— Čia apsiautalas, - pasakė Nezei, - genties apsiautalas. Kažkada pri- 
klausė mano sūnui. Dabar padės Raidagui dvasių pasaulyje. Dėkui tau, 
Krosija, - pridūrė ji. 

— Kodėl man dėkoji? 

— Už viską, ką man padarei, ir kad pamokei, jog motinoms privalu 
kažkuriuo metu paleisti savo vaikus. 

— Hm! - numykė senoji mėgindama atrodyti griežta, tačiau akyse su- 
žibo jausmai. Nezė paėmė iš Ailos skraistę ir uždengė ja Raidagą. 

Tuo metu jau sutemo. Aila planavo atlikti paprastas apeigas palapinės 
viduje, tačiau Nezė paprašė jos palaukti iki ryto ir ceremoniją atlikti lau- 


ke, kad visi susirinkusieji pamatytų Raidago žmoniškumą. Taip pat gal 

ir medžiotojai sugrįš. Niekas nenorėjo, kad Talutas ir Ranekas praleistų 
Raidago laidotuves, tačiau pernelyg ilgai delsti irgi nevalia. 

Vėliau kitą rytą jie išnešė kūną į lauką ir paguldė ant skraistės. Aplink 
susirinko daug žmonių, jų ėjo vis daugiau. Pasklido žinia, kad Aila keti- 
na surengti Raidagui plokščiagalvių laidotuves, ir visiems tapo smalsu. 
Laikydama nedidelį dubenėlį raudonosios ochros tyrės ir amuletą Aila 
pradėjo kviesti dvasias, kaip visada darydavo Krebas. Staiga vėl kilo šur- 
mulys. Dideliam Nezės palengvėjimui, grįžo medžiotojai su visa mamutų 
mėsa. Jie parvilko ir abu neštuvus. Medžiotojai planavo, kokius pakeiti- 
mus padaryti, kad žmonėms juos vilkti būtų lengviau. 

Apeigos buvo atidėtos, kol žmonės sudėjo saugoti mamutieną. Ta- 
lutui su Raneku buvo pranešta, kas atsitiko. Niekas neprieštaravo, kad 
apeigos būtų tęsiamos. Mišraus genties vaiko mirtis mamutojų vasaros 
susirinkime iškėlė tikrą dilemą. Raidagas buvo vadinamas šlykštyne ir 
gyvuliu, tačiau gyvuliai nelaidojami, o jų mėsa saugoma. Laidojami tik 
žmonės, ir jie stengdavosi numirėlius palaidoti kuo greičiau. Nors mamu- 
tojai nelabai norėjo suteikti Raidagui žmogaus statusą, jie suprato, kad iš 
tikrųjų jis nebuvo gyvulys. Niekas negarbino plokščiagalvių dvasių kaip 
elnių, bizonų ar mamutų, ir niekas nesiruošė saugoti Raidago kūno kaip 
mamutų skerdienos. Jis buvo šlykštynė būtent dėl to, kad visi matė jo 
žmoniškumą, tačiau jį sumenkino ir neketino jo pripažinti. Jie džiaugėsi 
leisdami Ailai ir Liūto stovyklai atsikratyti Raidago kūnu ir taip išspręsti 
problemą. 

Aila atsistojo ant kalvos ir vėl pradėjo apeigas. Ji stengėsi prisimin- 
ti ženklus, kuriuos tokiais atvejais darydavo Krebas. Ji tiksliai nežinojo, 
ką kiekvienas ženklas reiškė, nes jų buvo mokomi tik šamanai. Vis dėlto 
ji žinojo bendrą tikslą ir turinį, ir atlikdama apeigas viską aiškino Liūto 
stovyklai bei kitiems stebintiems mamutojams. 

— Dabar aš kviečiu dvasias, - kalbėjo ji. - Didžiojo urvinio lokio dva- 
sią, urvinio liūto, mamuto ir visų kitų, taip pat senąsias vėjo, miglos ir lie- 
taus dvasias, - ji paėmė mažąjį dubenėlį. - Dabar ruošiuosi jam suteikti 
vardą ir priimti jį į gentį, — tarė ji, merkdama pirštą į raudoną tyrę. Aila 
nubrėžė liniją nuo jo kaktos iki nosies. Tada atsistojo ir pasakė žodžiais 


bei ženklais: - Berniuko vardas yra Raidagas. 

Joje slypėjo kažkokios ypatingos savybės, atsispindėjusios balso tone, 
išraiškos intensyvume. Aila bandė prisiminti tikslius, teisingus ženklus ir 
judesius. Netgi jos keista kalbėsena laikė žmones prikaustytus ir apstul- 
bintus. Greitai pasklido žinia apie ją, stovinčią ant ledo ir kviečiančią ma- 
mutus. Niekas neabejojo, kad šita mamuto židinio duktė turi teisę atlikti 
šitą ceremoniją ir bet kurią kitą ceremoniją, nesvarbu, turi mamutos tatui- 
ruotę ar ne. 

— Dabar jis pavadintas genties būdu, - aiškino Aila, — tačiau taip pat 
jam reikia totemo, kuris padėtų rasti dvasių pasaulį. Nežinau jo totemo, 
todėl pasidalysiu savuoju, urvinio liūto dvasia. Tai labai galingas, globėjiš- 
kas totemas, tačiau jis to vertas. 

Tada ji apnuogino nedidukę, liesą dešinę Raidago koją ir raudonosios 
ochros tyre nubrėžė keturias lygiagrečias linijas jam ant šlaunies. Aila atsi- 
stojo ir pranešė žodžiais ir ženklais: 

— Urvinio liūto dvasia, berniukas Raidagas atiduodamas tau saugoti, - ji 
paėmė amuletą ir užrišo juostelę vaikui ant kaklo. - Dabar Raidagas pava- 
dintas ir priimtas į gentį, — tarė ji karštligiškai trokšdama, kad tai būtų tiesa. 

Aila išrinko laidojimo vietą kiek atokiau gyvenvietės. Liūto stovykla 
paprašė Vilko stovyklos leidimo vaiką ten palaidoti. Leidimas buvo gau- 
tas. Nezė į Durko skraistę suvyniojo mažą pastirusį kūnelį, tada Talutas 
pakėlė berniuką ir nunešė į laidojimo vietą. Jis nesigėdijo ašarų, kurios jam 
biro berniuką guldant į seklų kapą. 

Liūto stovyklos žmonės stovėjo aplink negilią duobę. Mamutojai ste- 
bėjo, kaip į kapą dedama keletas daiktų. Nezė atnešė ir šalia padėjo maisto. 
Latija pridėjo Raidago mėgstamiausią mažą švilpynę. Tronija atnešė kaulų 
vėrinį ir elnio stuburo slankstelių, kuriais berniukas naudojosi praėjusią 
žiemą Liūto stovykloje prižiūrėdamas kūdikius ir mažesnius vaikus. Tai jis 
labiausiai mėgo veikti, nes tuomet jautėsi naudingas. Tada netikėtai prie 
kapo pribėgo Rugija ir įmetė savo mėgstamiausią lėlę. 

Ailai davus ženklą visi Liūto stovyklos žmonės ėmė po akmenį ir rū- 
pestingai guldė ant į skraistę suvynioto kūnelio. Tai buvo jo kapo akmenų 
piramidės pradžia. Tada Aila pradėjo laidotuvių apeigas. Ji nieko neaiški- 
no, tikslas atrodė pakankamai aiškus. Moteris naudojo tuos pačius žen- 


klus, kuriuos Krebas naudojo per Izos laidotuves ir kuriuos ji, savo ruožtu, 

naudojo Krebui pagerbti, kai rado jį akmenimis užverstame urve. Ailos 
judesiai laidojimo ritualui suteikė prasmę, kuri buvo kur kas archajiškesnė, 
nei visi nutuokė, ir gražesnė, nei kas nors įsivaizdavo. 

Ji vartojo ne supaprastintą genties kalbą, kurios pati išmokė Liūto sto- 
vyklą. Tai buvo išsami, sudėtinga, turtinga genties kalba - judesiuose ir 
viso kūno pozose slypėjo gilios potekstės ir prasmės niuansai. Nors dau- 
guma ženklų buvo slapti, - netgi Aila nežinojo tikrosios jų reikšmės, — 
buvo įtraukta ir nemažai įprastų ženklų, kuriuos Liūto stovykla mokėjo. 
Žmonės pajėgė suvokti esmę, suprato, kad tai apeigos, atliekamos ką nors 
siunčiant į anapusybę. Kitiems mamutojams Ailos judesiai atrodė kaip 
subtilus, tačiau išraiškingas šokis, kupinas rankų, plaštakų judesių, pozų ir 
gestų. Ji žmonėse savo tyliu grakštumu pažadino meilę ir netektį, liūdesį ir 
mistinį mirties troškimą. 

Jondalaras buvo sukrėstas. Jam laisvai sruvo ašaros, kaip ir visiems ki- 
tiems Liūto stovyklos nariams. Stebėdamas jos nuostabų, tylų šokį jis pri- 
siminė slėnyje praleistą laiką - kaip seniai, regis, tai buvo. Kartą ji paban- 
dė jam kažką pasakyti tokiais pat grakščiais judesiais. Netgi tada, nors jis 
nesuprato, jog tai kalba, jos išraiškinguose judesiuose jis pajuto kažkokią 
gilesnę prasmę. Dabar, kai išmanė daugiau, jis nustebo, kiek daug nežino- 
jo. „Kokia-graži, - galvojo jis, - yra Aila, kai šitaip juda: 

Jis prisiminė pozą, kurią ji naudojo, kai jie susitiko, - ji sėdėdavo ant 
žemės sukryžiavusi kojas, nuleidusi galvą, laukdama, kol jis patapšnos jai 
per petį. Netgi išmokusi kalbėti ji kartais atsisėsdavo tokia poza. Tai visada 
jį trikdė, ypač kai sužinojo, kad tai genties judesys. Tuomet Aila paaiškino, 
kad taip ji stengiasi išreikšti ką nors, kam stinga žodžių. Jis nusišypsojo 
sau - sunku patikėti, kad tada, kai jie susipažino, ji nemokėjo kalbėti. Da- 
bar ji laisvai kalbėjo dviem kalbomis: mamutojiškai ir zelandonietiškai. 
Tiksliau, trimis, jeigu priskaičiuotum ir genties kalbą. Per tą trumpą laiką, 
ji netgi truputį pramoko sangėjiškai. 

Jondalaras, stebėdamas, kaip ji judesiais atlieka genties ritualą, pa- 
skendo prisiminimuose apie slėnį ir apie jų meilę. Jis troško jos labiau nei 
kada ko nors gyvenime. Arti jos stovėjo Ranekas, toks pat sužavėtas kaip 
ir jis. Kaskart, kai pažvelgdavo į Ailą, Jondalaras negalėdavo išvengti ir 


tamsiaodžio vyriškio vaizdo. Vos atėjęs Ranekas ją susirado ir pasistengė, 

kad Jondalaras nepamirštų, jog Aila vis dar pasižadėjusi Ranekui. Ir Aila 
atrodė nutolusi, nepagaunama. Zelandonietis kelis kartus pamėgino su ja 
šnektelti, išsakyti, kaip apgailestauja, tačiau po pirmų bendro sielvarto aki- 
mirkų Aila, regis, neturėjo noro priimti Jondalaro mėginimų ją paguosti. 
Jis svarstė, ar tik pats to neįsivaizduoja. Kai ji šitokia nusiminusi, ko dar 
galima tikėtis? 

Staiga visos galvos pasisuko į pastovaus ritmo garsą. Būgnininkas Ma- 
rutas nuėjo į muzikos namą ir atsinešė savo mamuto kaukolės būgną. Pa- 
prastai muzika grodavo per mamutojų laidotuves, tačiau šįkart skleidžia- 
mi garsai nebuvo įprasti mamutojų ritmai. Tai buvo nepažįstami, keisti, 
žavintys genties ritmai, kuriuos būgnininkui parodė Aila. Tada barzdo- 
tasis muzikantas Manenas fleita pradėjo groti paprastą Ailos švilpautą 
melodiją. Muzika nepaaiškinamai pritiko prie judesių moters, kuri šoko 
ritualinį šokį, išnykstantį taip pat greitai kaip ir muzikos garsai. 

Aila jau buvo kone užbaigusi ritualą, tačiau nusprendė jį pakartoti, nes 
skambėjo genties garsai. Grodami antrą kartą, muzikantai pradėjo impro- 
vizuoti. Padedami įgūdžių ir patirties jie paprastus genties garsus pavertė 
kažkuo kitu, kas nebuvo nei genties, nei mamutojų, o abiejų mišinys. To- 
bulas akompanimentas mišrių dvasių berniukui. 

Aila baigė ritualą lydima muzikos. Moteriai pasipylė ašaros. Ji matė, kad 
verkia ne viena, - buvo matyti daug ašarotų akių, ir ne tik Liūto stovyklos. 

Pasibaigus laidotuvių ritualams, tamsus, sunkus debesis, artėjęs iš pie- 
tryčių, pradėjo temdyti saulę. Buvo audrų sezonas, tad ne vienas pradėjo 
ieškotis pastogės. Vietoj vandens pradėjo kristi lengvos dulkės, iš pradžių 
labai lėtai. Paskui gausiau ėmė leistis vulkaniniai pelenai, vėjo atnešti nuo 
toli kalnuose išsiveržusio ugnikalnio. 

Aila stovėjo prie Raidago kapo akmenų piramidės ir jautė, kaip plunks- 
nų lengvumo ugnikalnio pelenai byra ant jos, uždengia plaukus, pečius, 
aplimpa rankas, antakius, netgi blakstienas, paverčia ją bespalve, blyškia, 
pilka figūra. Smulkios, lengvos dulkės padengė viską — kapo piramidės 
akmenis, žolę, netgi rudas tako dulkes. Tą patį atspalvį įgijo medžiai ir 
krūmai. Jie uždengė ir prie kapo stovinčius žmones. Ailai jie visi ėmė at- 
rodyti vienodi. Tokių bauginančių galių kaip žemė ir mirtis akivaizdoje 
pradingo visi skirtumai. 


- Jie siaubingi! - skundėsi Tronija, prie lomos krašto purtydama lovos 
dangalus ir taip sukeldama dar daugiau pelenų. — Jau kelias dienas valo- 
mės, tačiau jų pilna ir maiste, ir vandenyje, drabužiuose, pataluose. Jie vi- 
sur prasismelkia, jų neįmanoma atsikratyti. 

— Reikia tik dar vieno smarkaus lietaus, - pareiškė Digija, išpildama 
purviną vandenį, kuriuo plovė palapinę dengusią odą. - Arba geros pūgos. 
"Tada jie nusėstų. Vieninteliai metai, kai laukiu žiemos. 

— Neabejoju, kad lauki, - atkirto Tronija, tada skersomis ją nužvelgė 
ir išsišiepė. — Manau, kad tuo metu jau būsi susijungusi ir gyvensi su Bra- 
nagu. 

Daili šypsena pakeitė Digijos bruožus. Ji pagalvojo apie artėjančias 
jungtuves. 

— Neneigsiu, Tronija, - tarstelėjo ji. 

— Ar tiesa, kad mamuto židinys dėl šitų pelenų ruošiasi atidėti jungtu- 
ves? - pasiteiravo Ironija. 

— Taip, be to, ir moterystės ritualą. Tik visi prieštarauja. Žinau, kad 
Latija nenori laukti, nė aš nenoriu. Galiausiai jie nusiledijo. Jie nebenori 
daugiau blogų jausmų: daugybė žmonių mano, kad jie klydo dėl Raidago 
laidotuvių, — tarė Digija. 

— Vis dėlto kai kurie žmonės jiems pritarė, — prisijungė Fralija, atėjusi 
su pilnu krepšiu pelenų. Ji suvertė juos į lomą. - Kad ir ką jie nusprendė, 
kas nors vis tiek mano, jog jie neteisūs. 


— Spėju, reikėjo pagyventi su Raidagu, kad sužinotų, - tarė Tronija. 

— Nesu tikra, - tarė Digija. - Jis gyveno su mumis gana ilgai, tačiau 
niekada negalvojau apie jį kaip visiškai apie žmogų, kol nepasirodė Aila. 

— Nemanau, kad ji taip nekantriai laukia jungtuvių kaip tu, Digija, — 
tarė Tronija. - Man įdomu, kas jai negerai. Gal ji serga? 

— Nemanau, - tarė Digija. - Kodėl taip sakai? 

— Ji elgiasi neteisingai. Ruošiasi susijungti, tačiau neatrodo, kad to 
lauktų. Ji gauna daugybę dovanų ir visa kita, tačiau neatrodo laiminga. Ji 
turėtų būti kaip tu. Kaskart, kai kas nors ištaria „jungtis“, tu jau šypsaisi, 
tavo veide atsiranda svajinga išraiška. 

— Ne visi vienodai laukia savo jungtuvių, - pastebėjo Fralija. 

— Ji tikrai jautėsi labai artima Raidagui, - pridūrė Digija. - Ji gedi ne 
mažiau nei Nezė. Jei jis būtų buvęs mamutojas, jungtuvės tikriausiai būtų 
atidėtos. 

— Ir aš nekaip jaučiuosi dėl Raidago, ir aš jo pasiilgau, jis buvo toks 
geras Hatalui, - tarė Tronija. - Mes visi jaučiamės blogai, nors jam taip 
baisiai skaudėjo, kad man net palengvėjo jam mirus. Manau, Ailai kelia 
nerimą dar kažkas. 

Ji nepridūrė, kad nuo pat pradžių abejojo Ailos ir Raneko jungtuvė- 
mis. Nebuvo reikalo kelti tą klausimą, tačiau, nepaisant Raneko jausmų 
pasirinktai moteriai, Tronija vis dar manė, kad Aila labiau myli Jondalarą. 
Pastaruoju metu, regis, jį ignoravo. Ji matė, kaip aukštas zelandonietis su- 


sirūpinęs išeina iš palapinės ir traukia į stovyklavietės centrą. 


+ 


Jondalaras linkčiojo atsakydamas žmonėms, kurie sveikinosi jam pra- 
einant, tačiau jo mintys buvo nukreiptos į vidų. Ar jis tik įsivaizduoja, ar 
Aila tikrai jo vengia? Šitiek laiko stengęsis nesipainioti jai po kojomis, jis 
niekaip negalėjo patikėti, kad dabar, kai jis nori šnektelti vienumoje, ji jo 
vengia. Nepaisant jos pasižadėjimo Ranekui, sielos kamputyje Jondalaras 
vis dar turėjo viltį, kad jam tereikia liautis jos vengus, ir ji vėl bus jam priei- 
nama. Nereikia, kad jo trokštų, tegu tik būna atvira. O ji, regis, užsivėrė. 


Jondalaras nusprendė, kad vienintelis būdas išsiaiškinti yra tiesiogiai su ja 

susidurti. Deja, jam būdavo sunku rasti Ailą tokioje vietoje ir tokiu laiku, 
kad jiedu galėtų pasikalbėti vieni. 

žengė nepriklausomu žingsniu, pasitikėdama savimi linkčiojo besisveiki- 
nantiems žmonėms. „Ji pasikeitė“, - pagalvojo Jondalaras. Jis visada ap- 
stulbdavo matydamas, kokių pokyčių atneša pirmieji ritualai. Latija nebe- 
buvo vaikas arba kikenanti nervinga mergiūkštė. Nors vis dar buvo labai 
jauna, judėjo su moterišku užtikrintumu. 

— Sveikas, Jondalarai, — tarė ji šypsodamasi. 

— Sveika, Latija. Atrodai laiminga. 

„Daili jauna moteris“, - šypsodamasis pagalvojo pats sau. Jo akys išda- 
vė jausmus. Ji sulaikė kvėpavimą ir išpūtė akis, o paskui žvilgsniu atsakė į 
jo nesąmoningą kvietimą. 

— Ir esu. Pavargau būti visą laiką vienoje vietoje. Pirmas kartas, kai ga- 
liu viena pasivaikščioti... Arba su kuo noriu, - ji siūbtelėjo kiek arčiau ir 
pakėlė galvą. - Kur eini? 

— Ieškau Atilos. Gal ją matei? 


Latija atsiduso, tada draugiškai nusišypsojo. 


Vo oo 

— Nekaltink jų visų, Aila, - tarė Mamuta. Jie sėdėjo lauke, šiltoje saulė- 
kaitoje, didelio alksnio šešėlyje. - Buvo keletas, kurie nepritarė. Aš — vie- 
nas iš jų. 

— Nekaltinu tavęs, Mamuta, net nežinau, ar kaltinu kitus, tačiau kodėl 
jie nesupranta? Kas verčia žmones taip jų nekęsti ? 

— Galbūt matydami, kokie mes panašūs, jie ima ieškoti skirtumų, — 
Mamuta pacylėjo, tada kalbėjo toliau. - Iki rytojaus turi nueiti į mamuto 
židinį, Aila. Negali susijungti, kol nenueisi. Tu paskutinė, supranti. 

— Taip, tikriausiai turėčiau, - numykė Atila. 

— Tavo nenoras suteikia Vinsavekui vilties. Jis šiandien vėl manęs tei- 
ravosi, ar, mano manymu, tu svarstei jo pasiūlymą. Jis tvirtina, kad jeigu 


nenori sulaužyti pasižadėjimo, jis ketina šnektelti sa Raneku apie jo kaip 

antrojo sutuoktinio priėmimą. Jo pasiūlymas gali labai padidinti tavo 
nuotakos išpirką ir visiems jums suteiks labai aukštą statusą. Kaip jautiesi 
dėl to, Aila? Ar norėtum priimti Vinsaveką su Raneku į bendrą porą? 

— Vinsavekas kažką užsiminė per medžioklę. Turiu pasiteirauti, ką apie 
tai mano Ranekas, - tarė Aila. 

Mamuta pagalvojo, kad bet kuriuo atveju ji rodo aiškiai per mažai 
entuziazmo. Blogas laikas jungtuvėms, kai ji vis dar taip stipriai gedi. Ji 
sulaukia šitiek pasiūlymų ir dėmesio, tad buvo sunku patarti jai dar pa- 
laukti. Jis pastebėjo, kad staiga ji suglumo, ir atsisuko pažiūrėti, ką Aila 
pamatė. Link jų ėjo Jondalaras. Ji atrodė sunerimusi ir žengtelėjo į šalį, 
tarsi skubėtų nueiti. Vis dėlto ji negalėjo taip staigiai nutraukti pokalbio 
su Mamuta. 

— Štai kur tu, Aila. Ieškojau tavęs. Norėčiau su tavimi šnektelti. 

— Dabar aš kalbuosi su Mamuta, - atsakė ji. 

— Manau, mes jau baigėm, jei nori pasikalbėti su Jondalaru, - atsakė 
Mamuta. 

Aila nudelbė akis žemyn, paskui pažiūrėjo į senolį. Ji aiškiai vengė su- 
nerimusio Jondalaro žvilgsnio. Tada tyliai pratarė: 

— Nemanau, kad mudu turime ką vienas kitam pasakyti, Mamuta. 

Jondalaras pajuto, kaip visas išbąla, o paskui perlieja karštis. Ji tikrai jo 
vengia! Ji netgi nenori su juo pasikalbėti. 

— O... Ką gi, na... aš... Apgailestauju, kad sutrukdžiau, - tarė jis trauk- 
damasis. Tada, trokšdamas rasti kokią vietą pasislėpti, nuskubėjo tolyn. 

Mamuta atidžiai ją stebėjo. Jam nueinant ji lydėjo jį akimis, jos akys iš- 
davė didžiulį nerimą. Jis palingavo galvą, tačiau susilaikė nieko nepasakęs. 
Jie drauge sugrįžo į Liūto stovyklą. 

Artėdama prie stovyklos Aila pamatė ateinančias Nezę su Tulija. Rai- 
dago mirtis smarkiai paveikė Nezę. Vos vakar ji atnešė likusius jo vaistus 
ir abi verkė. Nezė nenorėjo pasilikti tų vaistų kaip skaudaus priminimo, 
tačiau ir nebuvo įsitikinusi, kad juos derėtų išmesti. Tai privertė Ailą su- 
vokti, kad, Raidagui mirus, Nezei dingo ir poreikis jį gydyti. 

— Mes ieškojom tavęs, Aila, - tarė Tulija. Ji atrodė patenkinta savimi 
kaip didelę staigmeną planuojantis žmogus. Tai didžiajai vadei nebuvo bū- 
dinga. Moterys išlankstė rūpestingai sudėliotą nešulį. Ailos akys išsiplėtė, 

o abi moterys susižvalgė ir nusišypsojo. - Visoms nuotakoms reikia naujos 
tunikos. Paprastai ją siuva vyro motina, tačiau aš norėjau padėti Nezei. 

Tai buvo stulbinantis apdaras iš aukso geltonumo odos, išskirtinai ir 
gausiai išpuoštas; kai kurios jo dalys buvo tankiai užpildytos mamuto kau- 
lo karoliukų raštu, išryškintu nedidukais gintaro gabaliukais. 

pa Ji tokia graži ir šitiek darbo įdėta! Vien išsiuvinėti karoliukais ti- 
kriausiai prireikė daugybės dienų. Kada gi spėjote? - stebėjosi Aila. 

— Pradėjau iš karto, kai paskelbėt apie pasižadėjimą, o užbaigėme čia, — 
pasakė Nezė. - Eime į palapinę, pasimatuosi. 

Aila dirstelėjo į Mamutą. Tas šypsodamasis linktelėjo. Jis žinojo apie 
šį siuvinį, netgi slapčia susitarė dėl staigmenos. Trys moterys nuėjo į pa- 
lapinę, link Tulijos miego ploto. Aila nusirengė, tačiau nežinojo, kaip tą 
tuniką vilkėti. Moterys ją aprengė. Tai buvo specialiai sukirpta tunika, 
atvira priekyje ir tvirtai sujuosiama pirštais austa juosta iš raudonos ma- 
mutų vilnos. 

— Gali vilkėti ją šitaip susijuosusi, jei tiesiog nori pasipuošti ir kam nors 
pasirodyti, - aiškino Nezė. - O ceremonijai turėsi praskleisti ją šitaip, — ji 
atgal atitraukė priekinės dalies viršų ir perrišo juostą. - Tuoktuvių metu 
moterys išdidžiai rodo savo krūtis, kai atneša savo židinį, kad suformuotų 
sąjungą su vyru. 

Moterys žengė kelis žingsnius atgal, kad galėtų pasigėrėti būsima nuo- 
taka. „Ji gali didžiuotis savo krūtimis, - pagalvojo Nezė. - Motiniškos 
krūtys, su tokiomis galės žindyti. Kaip blogai, kad greta jos nėra motinos. 
Kiekviena moteris didžiuotųysi tokia dukra“ 

— Ar jau galim įeiti? - pašnairavo į palapinę Digija. Visos stovyklos mo- 
terys sugužėjo pasigėrėti Ailos apdarais. Regis, visos buvo nustebusios. 

— Dabar prisidenk, kad galėtum išeiti ir pasirodyti vyrams, - tarė Nezė, 
suskleisdama ir perrišdama tuniką. - Iki ceremonijos viešai neturėtum dė- 
vėti jos atviros. 

Aila žengė į lauką. Ją pasitiko pritariamai besišypsantys, džiugūs Liūto 
stovyklos vyrai. Kiti žmonės, ne iš Liūto stovyklos, taip pat ją stebėjo. Vin- 
savekas žinojo apie staigmeną ir pasistengė būti netoliese. Ją pamatęs jis 
apsisprendė kokiu nors būdu vis tiek su ja susijungti, net jei tektų dalytis 


ir su dešimčia vyrų. 

Kitas vyras, kuris taip pat nebuvo iš Liūto stovyklos, nors dauguma 
žmonių galvojo kitaip, irgi stebėjo. Jondalaras nusekė paskui Ailą su Ma- 
muta nenorėdamas taikstytis su Ailos atsisakymu arba netgi tuo patikėti. 
Apie staigmeną jis išgirdo iš Danugo, tad lūkuriavo kartu su visais. Kai ji 
išėjo į lauką, Jondalaras gerte gėrė ją akimis, paskui užsimerkė ir skausmin- 
gai susiraukė. Jis ją prarado. Aila rodo savo ketinimą kitą dieną susijungti su 
Raneku. Jis giliai įkvėpė ir sukando dantis. Jis negali pasilikti, žiūrėti, kaip ji 
susituokia su tamsiaodžiu raižytoju iš Liūto stovyklos. Atėjo laikas išvykti. 

Kai Aila persirengė kasdieniais drabužiais ir vėl išėjo sa Mamuta, Jon- 
dalaras nuskubėjo į palapinę. Jis džiaugėsi radęs ją tuščią. Susikrovęs kelio- 
nės mantą jis vėl mintyse padėkojo Tulijai. Viską susidėjęs, krūvą uždengė 
miego kailiu. Jis planavo palaukti iki ryto, su visais atsveikinti ir išeiti iš 
karto po pusryčių. Iki tol niekam neprasitars. 

Visą dieną Jondalaras lankė pavienius draugus, su kurias susipažino su- 
sirinkime. Jis su jais neatsisveikino, tačiau apie tai galvojo. Vakare jis atski- 
rai pabuvo su visais Liūto stovyklos nariais. Jie buvo kaip šeima. Bus sunku 
išeiti, žinoti, kad niekad jų nebepamatysi. Dar sunkiau buvo surasti būdą 
pasikalbėti su Aila, bent kartelį. Jis ją stebėjo, ir kai pamatė, kad jiedvi su 
Latija pasuko arklių pašiūrės link, greitai nuėjo iš paskos. 

Kalbėjosi jie dirbtinais ir nejaukiais žodžiais. Jondalaro kalboje buvo 
kažkokio primygtinumo, kuris pripildė Ailą neramios įtampos. Kai ji nu- 
ėjo į palapinę, jis pasiliko su arkliais ir iki sutemstant šukavo rudąjį er- 
žilą. Prisiminė, kad pirmą kartą pamatė Ailą padedančią apsikumeliuoti 
Yhaha. Nieko panašaus anksčiau vyras nebuvo matęs. Palikti jį taip pat 
bus sunku. Jondalaras jautė Lenktynininkui daugiau, nei kada manė, jog 
įmanoma jausti gyvūnui. 

Galiausiai jis nuėjo į palapinę ir įsiropštė į savo lovą. Užsimerkė, tačiau 
užmigti nesisekė. Jis gulėjo atsimerkęs ir galvojo apie Ailą, apie laiką, pra- 
leistą slėnyje, ir jų meilę, kuri iš lėto tarpo. Ne, ne taip jau iš lėto. Jis pamilo 
ją nuo pat pradžių, jis tik lėtai tai pripažino, lėtai įvertino, todėl pamažu 
prarado. Jis atstūmė jos meilę, dabar už tai mokės visą gyvenimą. Kaip ga- 
lėjo būti toks kvailas? Jis niekada jos nepamirš, neišsigydys jos praradimo 
skausmo ir niekada sau neatleis. 

Naktis buvo ilga ir sunki. Kai pirma aušros šviesa silpnai švystelėjo pro 


palapinės angą, ilgiau tverti jis nebegalėjo. Jondalaras negalėjo atsisveikin- 

ti nei su Aila, nei su niekuo kitu. Tiesiog reikėjo išeiti. Jis tyliai susirinko 
kelioninius drabužius, miegmaišį ir nemačia išslinko iš palapinės. 

— Nusprendei nelaukti. Šitiek numačiau, - tarė Mamuta. 

Jondalaras apsisuko. 

— Aš... a... turiu eiti. Negaliu ilgiau pasilikti. Laikas... aš... - mikčiojo 
jis. 

— Suprantu, Jondalarai. Linkiu tau geros kelionės. Tavęs laukia ilgas 
kelias. Privalai pats nuspręsti, kas tau geriausia. Tik nepamiršk, kad negali 
rinktis, jei nėra iš ko, — tarė senolis ir nėrė į palapinę. 

Jondalaras susiraukė eidamas link arklių pašiūrės. Ką Mamuta turėjo 
omeny? Kodėl tie, kurie tarnauja Motinai, visada taria žodžius, kuriuos 
sunku suprasti ? 

Pamačius Lenktynininką Jondalarą užplūdo troškimas išjoti juo, bent 
jau tiek išsinešti. Deja, Lenktynininkas buvo Ailos arklys. Jis paglostė abu, 
apsikabino rudojo eržilo sprandą, pastebėjo Vilką ir jausmingai jį paglos- 


tė. Tada greitai atsistojo ir nudrožė taku žemyn. 

Kai Aila pabudo, saulės šviesa jau sruvo. Diena turės būti puiki. Tada 
ji prisiminė, jog tai jungtuvių šventės diena. Jau nebeatrodė taip puiku. Ji 
atsisėdo ir pasidairė. Kažkas buvo ne taip. Ji turėjo įprotį pirmiausia pa- 
budusi dirstelti Jondalaro link. Jo čia nebuvo. „Šįryt Jondalaras atsikėlė 
anksti“, - pagalvojo Aila. Ji niekaip negalėjo įveikti nuojautos, kad kažkas 
negerai. 

Ji atsikėlė, apsirengė ir išėjo į lauką praustis bei paieškoti šakelės dan- 
tims. Nezė prie laužo keistai ją nužvelgė. Jausmas, jog kažkas atsitiko, labai 
sustiprėjo. Ji dirstelėjo link arklių pašiūrės. Yhaha su Lenktynininku atro- 
dė kaip visada, taip pat ir Vilkas. Ji grįžo į palapinę ir dar kartą apsidairė. 
Nemažai žmonių buvo atsikėlę ir išėję dienos darbams. Tada ji pastebėjo, 
kad Jondalaro vieta tuščia. Jis išėjo ne dienai. Trūko jo miegmaišio ir ku- 
prinės, visko. Jondalaras išėjo! 


Aila supanikavusi išbėgo laukan. 


m— 

— Neze! Jondalaras išėjo! Jis ne kažkur Vilko stovykloj, jis išėjo. Ir pa- 
liko mane! 

— Žinau, Aila. Aš to tikėjausi, nejaugi tu ne? 

- Jis net neatsisveikino! Maniau, ketina pasilikti iki jungtuvių. 

— Šito jis mažiausiai norėjo, Aila. Jis niekada netroško pažiūrėti, kaip 
tu susijungi su kuo nors kitu. 

— Bet... bet... Neze, jis manęs nenorėjo. Ką dar turėjau daryti ? 

— O ką tu nori daryti? 

— Noriu iškeliauti su juo! O jo nebėra. Kaip jis galėjo mane palikti? 
Jis ketino mane pasiimti. Šitaip mes planavome. Kas nutiko visiems mūsų 
planams, Neze? — rypavo ji, staiga apsipylusi ašaromis. Nezė ištiesė rankas 
ir guodžiamai apkabino sriūbaujančią jauną moterį. 

— Planai keičiasi, Aila. Gyvenimai keičiasi. O kaipgi Ranekas? 

— Aš jam netinku. Jis turėtų susijungti su Trisija. Tai ji jį myli, - pasakė 
Aila. 

— O tujo nemyli? Juk jis myli tave. 

— Norėjau jį pamilti, Neze. Mėginau, stengiausi, tačiau aš myliu Jonda- 
larą. Dabar Jondalaro nebėra, - vėl prapliupo ašaromis Aila. - Jis manęs 
nemyli. 

— Artu tuo tikra? - paklausė Nezė. 

— Jis mane paliko ir nė neatsisveikino. Neze, kodėl jis išėjo be manęs? 
Ką bloga aš padariau? - meldė sužinoti Aila. 

— Manai, kad padarei ką nors netinkamo? 

Aila nutilo ir suraukė antakius. 

— Vakar jis norėjo su manimi pasikalbėti, bet aš nesutikau. 

— Kodėl nenorėjai su juo pasikalbėti ? 

— Todėl... todėl, kad jis manęs nenorėjo. Visą praėjusią žiemą, kai aš jį 
taip mylėjau, norėjau su juo būti, jis manęs nenorėjo. Jis netgi nesikalbėjo 
su manimi. | 

— Todėl, kai pagaliau panoro, tu atsisakei. Šitaip kartais nutinka, — 
tarstelėjo Nezė. 

— Aš noriu su juo pasikalbėti, Neze. Aš noriu būti su juo. Net jei jis 
manęs nemyli, noriu būti su juo. O jis išėjo. Jis paprasčiausiai atsikėlė ir 
nuėjo. Jis negali išeiti! Jis negalėjo nueiti... toli... 


Nezė dirstelėjo į ją ir beveik nusišypsojo. 

— Kaip toli jis galėjo nueiti, Neze? Pėsčias? Aš vaikštau greitai, galbūt 
galiu jį pasivyti? Galbūt turėčiau jį pasivyti ir sužinoti, kodėl jis norėjo su 
manimi pasikalbėti. O, Neze, aš turėčiau būti su juo. Aš jį myliu. 

— Tada vykis jį, vaikeli. Jei jo nori, jei jį myli, vykis. Pasakyk jam, kaip 
jautiesi. Bent jau suteik jam progą pasakyti tau, ką norėjo pasakyti. 

— Tu teisi! - Aila atgalia ranka nusišluostė ašaras ir mėgino galvoti. — 
Šitaip ir turėčiau padaryti. Taip ir padarysiu. Dabar par! — tarė ji ir bėgte 
pasileido taku, Nezei nespėjus nieko pasakyti. Ji perbėgo per upės brastos 
akmenis, į pievą. Tada sustojo. Ji nežinojo, kuriuo keliu eiti. Kaip jį susek- 
ti? Amžinybės prireiks šitaip vejantis. 

Staiga Nezė išgirdo du veriamus švilpesius. Ji nusišypsojo, kai pro šalį 
pralėkė Vilkas, o Yhaha pastačiusi ausis pasileido paskui pilkį. Lenktyni- 
ninkas sekė iš paskos. Moteris stebėjo, kaip gyvūnai taku nuliuoksi pas 
jaunąją moterį. 

Kai Vilkas pribėgo, Aila davė ženklą ir pasakė: 

— Ieškok Jondalaro, Vilke. Ieškok Jondalaro! 

Vilkas pradėjo uostinėti žemę ir oro sroves. Pilkiui pajudėjus, Aila 
pastebėjo lengvą nulenktos žolės ir sulaužytų šakelių pėdsaką. Ji užšoko 
Yhaha ant nugaros ir nušuoliavo. 

Tik pradėjus joti jai iškilo klausimų. Ką aš jam pasakysiu? Kaip aš jam 
pasakysiu, kad jis žadėjo mane pasiimti kartu? Kas, jeigu jis neišklausys? 
Kas, jeigu jis manęs nenorės? 

Lietus nuo medžių ir lapų nuplovė vulkaninių pelenų dangą. Jonda- 
laras per salpos pievas ir giraites drožė abejingas kaip reta puikios vasaros 
dienos grožiui. Jis net tiksliai nežinojo, kur eina, tiesiog sekė palei upę. 
Sulig kiekvienu žingsniu mintys vis labiau jį slėgė. 

„Kodėl išėjau be jos? Kodėl keliauju vienas? Gal turėčiau grįžti ir pa- 
prašyti jos eiti su manimi? Ji nenori eiti su tavimi. Ji mamutojė. Jie yra jos 
žmonės. Ji pasirinko Raneką, ne tave, Jondalarai, - priminė jis sau. - Taip, 
ji pasirinko Raneką, tačiau ar tu leidai jai pasirinkti?“ 

"Tada jis sustojo. Kaip ten sakė Mamuta? Kažką apie pasirinkimą. „Ne- 
galima pasirinkti, jeigu nėra iš ko. Ką jis turėjo omeny? | 

Jondalaras įpykęs papurtė galvą, o tada staiga suvokė, kad viską supran- 


ta. Jis niekada nesuteikė progos jai pasirinkti. Aila nepasirinko Raneko, 

bent jau ne iš pradžių. Galbūt tą įdukrinimo naktį ji turėjo pasirinkimą... 
Ar tikrai? Ją augino gentis. Niekas niekada jai neminėjo, kad ji gali rinktis. 
„O tada aš ją atstūmiau. Kodėl prieš išeidamas neleidau jai pasirinkti? To- 
dėl, kad ji sa manimi nesikalbėjo: 

„Ne, todėl, kad bijojai, jog ji pasirinks ne tave. Nustok sau melavęs. Ji 
galiausiai nusprendė su tavimi nekalbėti ir tu išsigandai, kad ji tavęs nepa- 
sirinks, štai kodėl, Jondalarai. Tu jai nesuteikei progos. Ar dabar geriau?“ 

„Kodėl negrįžti ir neleidi jai pasirinkti? Bent jau gali tai pasiūlyti? Tik 
ką jai pasakysi? Ji ruošiasi didžiosioms apeigoms. Ką tu pasiūlysi? Ką tu 
gali pasiūlyti ?“ 

„Gali pasiūlyti pasilikti. Netgi gali pasisiūlyti būti antras vyras, kartu 
su Raneku. Ar ištvertum? Ar pajėgtum dalytis ja su Raneku? Jei vienintelis 
pasirinkimas yra visiškai jos neturėti, ar galėtum pasilikti ir ja dalytis?“ 

Jondalaras stovėjo nejudėdamas, užsimerkęs, suraukęs antakius. Tik jei 
neturėtų kito pasirinkimo. Labiausiai jis troško parsivesti ją namo, kad jo 
namai taptų jos namais. Mamutojai ją priėmė. Nejaugi zelandoniečiai bus 
mažiau palankūs? Kai kurie, gal ne visi, tačiau jis negalėjo garantuoti. 

„Ranekas turi Liūto stovyklą ir galybę kitokių ryšių. Tu negali jai net 
savo žmonių pasiūlyti, savo ryšių. Nežinai, ar jie priims ją, ar priims net 
tave. Tu neturi ko pasiūlyti, išskyrus save. 

„Jeigu negali nieko daugiau, tik šitai pasiūlyti, ką darytume, jeigu žmo- 
nės mūsų nepriimtų? Galėtume eiti kur nors kitur. Galėtume netgi grįžti 
čia. Jis susiraukė. Ilga kelionė. Gal vis dėlto jis turėtų pasisiūlyti pasilikti, 
įsikurti čia? Tarnegas užsiminė, kad naujai stovyklai reikės titnago apdirbė- 
jo. O kaip Ranekas? Dar svarbiau, kaip Aila? Kas, jei ji visai jo nenorės? 

Jondalaras buvo taip paskendęs savo mintyse, kad negirdėjo duslaus 
kanopų dunksėjimo. Staiga ant jo užšoko vilkas. 

— Vilke? Ką tu čia darai... — jis pakėlė galvą ir negalėdamas patikėti 
stebeilijo, kaip nuo Yhaha nugaros nulipa Aila. 

Ji artinosi prie jo droviai, labai nuogąstaudama, kad jis vėl atsuks jai 
nugarą. Kaip jam pasakyti? Kaip priversti jį išklausyti? Ką jai daryti, jei jis 
klausyti nenorės? Tada ji prisiminė tas pirmąsias bežodes dienas ir būdą, ku- 
riuo ji buvo išmokyta prašyti, kad kas nors išklausytų. Regis, tai buvo prieš 
visą amžinybę. Ji grakščiai parpuolė ant žemės, nuleido galvą ir laukė. 

Jondalaras spoksojo išsižiojęs. Akimirką jis nieko nesuprato, paskui 
prisiminė. Tai buvo jos signalas. Kai ji norėjo pasakyti jam ką nors svar- 
baus, tačiau stigo žodžių, pasitelkdavo šį genties signalą. Kodėl dabar kal- 
ba su juo genties kalba? Ką tokio svarbaus nori jam pasakyti? 

- Stokis, — tarė jis. - Nereikia šitaip elgtis. 

O tada prisiminė tinkamą atsaką. Jis patapšnojo jai per petį. Kai Aila 
pakėlė akis, jos buvo pilnos ašarų. Jis parklupo ant kelių ir jas nušluostė. 

— Aila, kodėl taip elgiesi? Kodėl tu čia? 

— Jondalarai, vakar mėginai man kažką pasakyti, o aš tavęs nesiklau- 
siau. Dabar aš noriu tau šį tą pasakyti. Sudėtinga, tačiau noriu, kad išklau- 
sytum. Štai kodėl šitaip prašau. Ar išklausysi, nenusigręši ? 

Švystelėjo tokia karšta viltis, kad Jondalaras nerado žodžių. Jis tik link- 
telėjo ir paėmė jos rankas. 

— Kažkada tu norėjai, kad eičiau su tavimi, - pradėjo ji, - o aš nenorė- 
jau palikti slėnio, - ji nutilo, giliai įkvėpė. - O dabar aš noriu keliauti su 
tavimi, bet kur, kur tik tu eisi. Kažkada sakei, kad mane myli, kad manęs 
geidi. Dabar aš manau, kad tu nebenori manęs mylėti, tačiau aš vis tiek 
noriu eiti su tavimi. 

— Stokis, Aila, meldžiu, — tarė jis ir padėjo jai atsikelti. - O kaip Rane- 
kas? Maniau, tu jo trokšti. 

Jis vis dar laikė ją apkabinęs. 

— Aš nemyliu Raneko. Aš myliu tave, Jondalarai. Niekada nepalioviau 
tavęs mylėjusi. Neįsivaizduoju, ką padariau, kad tu lioveisi mylėjęs mane. 

— Tu mane myli? Tu vis dar mane tebemyli? O, Aila, mano Aila, - vis 
stipriau ją spausdamas kalbėjo Jondalaras. Tada pažvelgė į ją taip, tarsi ma- 
tytų pirmą kartą, ir jo akys prisipildė meilės. Ji pakėlė galvą, ir jo lūpos su- 
rado jos lūpas. Jie susivienijo, apsikabino su stipria ir švelnia aistra, kupina 
meilės ir ilgesio. 

Aila negalėjo patikėti, kad yra jo glėbyje, kad jis ją laiko apkabinęs, jos 
geidžia, ją myli. Juk praėjo tiek daug laiko. Ašaros suplūdo jai į akis, ji mė- 
gino jas sulaikyti baimindamasi, kad jis vėl neteisingai jas supras. Paskui 
jai tai atrodė nebesvarbu ir ji leido ašaroms srūti. | 

Jis pažvelgė į jos dailų veidą. 

— Tu verki, Aila. 

— Tai tik todėl, kad tave myliu. Turiu verkti. Tai buvo taip seniai, o aš 
taip stipriai tave myliu, - paaiškino ji. 

Jis pabučiavo jos akis, ašaras, lūpas ir pajuto, kaip ji jam atsiveria, švel- 
niai, neabejotinai. 

— Aila, ar tikrai tu čia? — teiravosi jis. - Maniau, kad tave praradau, 
ir supratau, kad tai tik mano kaltė. Myliu tave, Aila, niekada nesilioviau 
tavęs mylėjęs. Privalai tuo patikėti. Visada tave mylėjau, nors ir suprantu, 
kodėl tu galvojai kitaip. 

— Tu nenorėjai manęs mylėti, tiesa? 

Jis užsimerkė ir jo kaktą išvagojo raukšlės. Jis išgirdo skausmingą tiesą 
ir linktelėjo. 

— Aš gėdijausi, kad myliu moterį, kilusią iš genties, ir nekenčiau savęs už 
tai. Niekada su niekuo nebuvau toks laimingas kaip su tavimi. Aš tave my- 
liu, ir kai buvome dviese, viskas buvo tiesiog tobula. O kai atsidūrėme tarp 
kitų žmonių... kaskart, kai tu padarydavai ką nors, ko išmokai gentyje, aš 
sutrikdavau. Visada bijojau, jog pasakysi ką nors, ir tada visi sužinos, kad 
aš myliu moterį, kuri yra... šlykštynė, - jis baisiai sunkiai ištarė tą žodį. 

— Visi nuolat man kartodavo, kad galiu turėti bet kurią moterį. Nė 
viena moteris negali man atsispirti, žmonės sakė man, netgi pati Motina. 
Tai atrodė tiesa. Tik niekas nežinojo, kad aš nepažinojau moters, kurios 
iš tikrųjų geisčiau, kol nesutikau tavęs. O ką jie pasakytų, jei parsivesčiau 
tave namo? Jei Jondalaras gali turėti visas, kodėl namo jis parsigabeno... 
plokščiagalvio... šlykštynės motiną? Bijojau, kad jie tavęs nepripažins, kad 
ir mane atstums, nebent... aš atsigręšiu prieš tave. Bijojau, kad galiu taip 
pasielgti, jei teks rinktis tarp savo žmonių ir tavęs. 

Aila susiraukė. Ji nudelbė akis. 

— Nesupratau. Tau reikėtų priimti sunkų sprendimą. 

— Aila, - tarė Jondalaras, atsukdamas jos veidą į save. - Aš tave myliu, 
gal tik dabar iš tikrųjų supratau, kaip man tai svarbu. Ne tik kad tu mane 
myli, tačiau kad aš tave myliu. Dabar suprantu, kad turiu tik vieną pasirin- 
kimą. Tu man svarbesnė nei mano žmonės, nei bet kas. Noriu būti ten, kur 
būsi tu, - jos akys vėl priplūdo ašarų, kad ir kaip ji mėgino jas suvaldyti. — 
Jei tu nori pasilikti čia ir gyventi su mamutojais, aš pasiliksiu ir tapsiu ma- 

— Ar šito tu nori? 

— Jei to nori tu... - pradėjo Jondalaras, paskui prisiminė Mamutos žo- 
džius. Galbūt jis turėtų suteikti jai pasirinkimą, pasakyti jai, ko labiau no- 
rėtų pats. — Aš noriu būti su tavimi, tai visų svarbiausia, patikėk manimi. 
Pasilikčiau čia mielai, jei šito nori tu. Jei klausi manęs, ko norėčiau aš, tai 
noriu keliauti namo ir pasiimti tave kartu. 

— Pasiimti mane kartu? Daugiau manęs nebesigėdiji? Nebesigėdiji 
genties ir Durko? 

— Ne. Nebesigėdiju tavęs. Didžiuojuosi tavimi. Nebesigėdiju ir genties. 
Tu ir Raidagas išmokėte mane šio to labai svarbaus. Galbūt atėjo laikas pa- 
mokyti ir kitus. Aš tiek daug išmokau. Noriu tai parnešti savo žmonėms. 
Noriu jiems parodyti iečių mėtyklę, Vaimezo titnago apdirbimo būdą, 
tavo ugnies akmenis, siūlo traukiklį, arklius ir vilką. Visa tai matydami gal 
jie panorės išklausyti žmogų, mėginantį pasakyti, kad genties žmonės taip 
pat yra Motinos Žemės Vaikai. 

— Tavo totemas yra urvinis liūtas, Jondalarai, - visiškai ir galutinai įsi- 
tikinusi pasakė Atila. 

— Jau anksčiau tai minėjai. Kas tave taip įtikino? 

— Pameni, sakiau, kad su galingais totemais sunku gyventi? Jie sunkiai 
tave mėgina, tačiau jų dovanos, tai, ko iš jų išmoksti, yra to vertos. Tu iš- 
laikei sunkų išmėginimą, tačiau ar dabar gailiesi? Šitie metai mums abiem 
buvo sunkūs, tačiau aš tiek daug sužinojau apie save ir apie kitus. Daugiau 
jų nebebijau. Tu taip par labai daug sužinojai apie save ir apie gentį. Ma- 
nau, tam tikra prasme tu jos bijojai. Dabar tai įveikei. Urvinis liūtas yra 
genties totemas ir tu jai daugiau nebejauti neapykantos. 

— Manau, tu teisi. Džiaugiuosi, kad urvinis liūtas pasirinko mane, jei 
tai reiškia, kad aš tau priimtinas. Neturiu ko tau pasiūlyti, Aila, išskyrus 
save. Negaliu pažadėti jokių ryšių, netgi savo žmonių. Negaliu nieko žadė- 
ti, nes nežinau, ar zelandoniečiai priims tave. Jei ne, mes rasime kitą vietą. 
Aš tapsiu mamutoju, jei tu to nori, tačiau mieliau parsivesčiau tave namo 
ir Zelandonijoje sumegztume mazgą. 

— Ar tai tarsi jungtuvės? — pasiteiravo Aila. - Anksčiau niekada ne- 
prašei manęs susijungti. Kvietei keliauti kartu, tačiau nė karto neprašei 


sukurti židinį. 


739 į 


JEAN M. AUEL 


— Aila, Aila, kas man darosi? Kodėl aš laikiau savaime suprantama, kad 
tu viską supranti? Galbūt dėl to, kad tu žinojai tiek daug, ko nežinojau aš, 
tu taip greitai tiek daug išmokai, kad aš pamiršau, jog tu tik mokaisi. Ti- 
kriausiai aš turėčiau išmokti ženklą, kaip pasakyti dalykus, kuriems stinga 
žodžių. 

Tada, su linksma džiaugsmo šypsena, jis ant vieno kelio parklupo prieš 
ją ant žemės. Jis atsisėdo nevisiškai sukryžiavęs kojas, nuleidęs galvą, kaip 
ji visada darydavo. Jis žvelgė į ją. Aila akivaizdžiai sutriko. Tai jį pradžiugi- 
no, nes būtent taip visada jausdavosi pats. 

— Ką darai, Jondalarai ? Vyrai neturėtų taip elgtis. Jiems nereikia prašy- 
ti leidimo kalbėti. 

— Privalau prašyti. Ar grįši su manimi, ar susijungsi su manimi, ar su- 
megsi zelandonietišką mazgą, sukursi su manimi židinį, pagimdysi man 
vaikų? 

Aila vėl pravirko ir jautėsi kvailai dėl visų šitų besiliejančių ašarų. 

— Jondalarai, niekada nieko kito netroškau. Taip. Atsakau į visus klau- 
simus. Dabar, meldžiu, stokis. 

Jis atsistojo ir ją apkabino jausdamasis neįtikėtinai laimingas. Pabu- 
čiavo ją, o tada laikė apkabinęs, tarsi bijotų paleisti, baimindamasis vėl ją 
prarasti, kaip vos nenutiko. 

Jis vėl ją pabučiavo. Kartu su nuostaba, kad Aila šalia, augo geismas. 
Moteris tai pajuto, ir jos kūnas atsiliepė, buvo jam pasiruošęs. Šį kartą 
Jondalaras nenorėjo jos užvaldyti. Jis troško jos visiškai, absoliučiai. Jis 
atsitraukė ir nusimetė kelioninį krepšį, kurį tebelaikė užsikabinęs. Tada 
ištraukė ir paklojo patiesalą. Ant jo staiga užšoko Vilkas. 

— O tu turėsi kuriam laikui pasitraukti, - tarė Jondalaras ir nusišypsojo 
Ailai. 

Ji paliepė Vilkui eiti šalin ir nusišypsojo Jondalarui. Jis atsisėdo ant 
patiesalo ir ištiesė į ją rankas. Ji prie jo prisijungė, jau visa dilgčiojanti, lau- 
kianti, nenusakomai jo geidžianti. 

Tada jis ėmė švelniai ją bučiuoti, siekė jos krūtų ir per ploną tuniką 
mėgavosi kiekvienu, net pačiu mažiausiu, pažįstamu jos kuplių apvalumų 
kontūru. Ji taip pat tai prisiminė. Ji greitai nusitraukė tuniką. Jis siekė jos 
abiem rankom, ir kitą akimirką ji jau gulėjo ant nugaros, o jis tvirtai prisi- 

spaudė lūpomis prie jos lūpų. Jis rankomis glamonėjo krūtis, surado spe- 
nelį, o paskui šiltomis, drėgnomis lūpomis jį apžiojo. Ji suaimanavo, kai 
virpulio bangos nuvilnijo giliai, į patį vidų, į tą vietelę, kuri taip jo alko. 
Ji glostė jo rankas, plačią nugarą, paskui sprandą, plaukus. Vieną akimir- 
ką net nustebo, kad jie nėra tankiai susiraitę. Ši mintis išsisklaidė taip pat 
greitai kaip ir atėjo. 

Jis vėl ją bučiavo, jo liežuvis švelniai tyrinėjo Ailos burną. Ji įtraukė jo 
liežuvį, paskui tyrė pati, prisimindama, kad jo prisilietimų niekada ne per 
daug, jie niekada ne per įžūlūs, visada jautrūs ir išmoningi. Ji džiaugėsi 
atgijusiais prisiminimais. Buvo beveik kaip pirmąjį kartą. Aila vėl mokėsi 
šio vyro ir prisiminė, kaip gerai jis ją pažinojo. Kiek naktų ji jo ilgėjosi? 

Jis skanavo jos lūpų šilumą, paskui jos kaklo sūrumą. Ji pajuto, kaip šilti 
virpuliai keliauja jos skruostu, paskui kaklo šonu. Jis pabučiavo jos petį, 
švelniai pakramsnojo, pačiulpė, pažaidė su jautriomis vietelėmis, kurių, ži- 
nojo, ten esant. Netikėtai vėl apžiojo spenelį. Ji aiktelėjo staigiai užplūdus 
stipriems pojūčiams. Paskui atsiduso ir suaimanavo iš malonumo, vyrui 
žaidžiant abiem speneliais. 

Jondalaras atsisėdo, pažvelgė į ją, o paskui užsimerkė, tarsi norėdamas 
įsiminti tai, ką mato. Kai vėl atsimerkė, Aila šypsojosi. 

— Aš myliu tave, Jondalarai, ir taip stipriai tavęs geidžiu. 

— O, Aila, man net skauda, kaip tavęs trokštu. Vis tiek tave beveik 
atidaviau. Kaip aš galėjau tai padaryti, kai šitaip tave myliu? - jis vėl ją 
bučiavo tvirtai apkabinęs, tarsi vis dar bijotų, kad gali prarasti. Ji įsikibo 
į jį su tokiu pačiu užsidegimu. Staiga nebeliko, ko laukti. Suėmęs abi jos 
krūtis atrišo jos diržą. Ji pakėlė šlaunis ir nusimovė pusilges vasarines kel- 
nes, o jis atsisagstęs nusitraukė marškinius, nusispyrė apavą. Apkabinęs 
ją per liemenį Jondalaras padėjo galvą jai ant pilvo, paskui nusileido tarp 
kojų ir pabučiavo plaukuotą kauburėlį. Tada akimirkai sustojo, praskyrė 
jos kojas ir abiem rankom laikydamas ją atvertą žvelgė į gilias rausvas 
klostes tarsi į švelnius, drėgnus gėlės žiedlapius. Tada kaip bitė panėrė į 
juos ir ragavo. Ji suriko, išsirietė, kol jis tyrinėjo kiekvieną žiedlapį, kie- 
kvieną klostę, kiekvieną raukšlę, kandžiojo, čiulpė, erzino, tiesiog puota- 
vo teikdamas jai malonumą taip, kaip to troško tas ilgas, nesuskaičiuoja- 

Tai buvo Aila. Tai buvo jo Aila. Tai buvo jos skonis, jos medus. Paties 
Jondalaro organas buvo kupinas karščio ir nekantravo. Jis norėjo palaukti, 
norėjo, kad tai tęstųsi, tačiau staiga ji nebegalėjo susilaikyti, kvėpavo sun- 
kiai ir greitai, švokštė, aikčiojo, kvietė jį. Ji siekė jo, prisitraukė, o pasiekusi 
palydėjo į savo šiltą, gilų šulinį. 

Slysdamas jis giliai atsiduso, leido savo vyriškumui judėti, kol moteris 
visiškai jį apglėbė. Tai buvo jo Aila. Tai buvo moteris, kuriai jis tiko, ta, 
kuri tiko jam, kuri priėmė jį visą. Jis akimirką stabtelėjo, mėgavosi gilaus 
apkabinimo prabanga. Šitaip su ja buvo nuo pat pirmojo karto ir kaskart 
vėliau. Kaip jam galėjo šauti į galvą ją atiduoti kitam vyrui? Motina ti- 
kriausiai sukūrė Ailą kaip tik jam, kad jis galėtų pagerbti ją visiškai, pra- 
džiugintų ją savo malonumais. Tai jiems skirta. 

Jis atsitraukė ir pajuto, kad ji veržiasi prie jo taip pat, kaip jis veržiasi 
prie jos. Jis vėl atsitraukė ir stūmė, vėl atgal ir vėl vidun. Jie niro vienas į 
kitą dar kartą, banga sukilo, pasiekė viršūnę ir sudužo virš jų, išleisdama 
virpantį džiugesį. 

Poilsis buvo malonumų dalis. Ji mėgo po jų ant savęs jausti jo svorį. Jis 
niekada nebuvo sunkus. Paprastai jis atsikeldavo pirmas. Ji užuodė ant sa- 
vęs jo kvapą ir tai vertė ją šypsotis, priminė apie malonumus, kuriais jie ką 
tik dalijosi. Ji niekada nejautė tokios pilnatvės kaip tada, kai jie baigdavo 
myluotis. Jis vis dar būdavo ten, jos viduje. 

Jis mėgo po savimi jausti visą jos kūną. Tai buvo taip seniai, taip kvailai 
seniai. Ji jį mylėjo. Kaip ji vis dar galėjo jį mylėti po viso šito? Kaip jam taip 
galėjo pasisekti ? Niekada, niekada daugiau jis jos nebepaleis. 

Galiausiai jis atsitraukė, nusirito nuo Ailos ir jai nusišypsojo. 

— Jondalarai? 

— Taip? 

— Eime paplaukioti. Upė netoli. Paplaukiokim, kaip buvome pratę slė- 
nyje. Po to grįšime į Vilko stovyklą. 

Jis atsisėdo greta jos ir nusišypsojo. 

— Eime! - tarė jis, akimirksniu pašoko, tada padėjo atsistoti jai. Vilkas 
taip pat atsistojo vizgindamas uodegą. 

— Taip, gali eiti su mumis, — tarė Aila, kai jie pakėlė savo daiktus ir 


patraukė prie upės. Vilkas nekantriai šuoliavo įkandin. 

Jie paplaukiojo, nusiprausė ir upėje pažaidė su vilku. Arkliai pasiraičio- 
jo žolėje, pasiganė ir pailsėjo. Visi jie buvo toli nuo minios. Aila su Jonda- 
laru apsirengė. Jie jautėsi atsigavę ir išbadėję. 

— Jondalarai? — atsistojusi prie arklių tarė Aila. 

— Taip. 

— Jokim dviese su Yhaha. Noriu jausti tave arti. 

Visą kelią atgalios Aila galvojo, kaip viską pasakyti Ranekui. Ji to ne- 
laukė. Stovykloje Ranekas jau nekantravo ir akivaizdžiai buvo nepaten- 
kintas. Jis jos ieškojo. Visi kiti jau buvo pasiruošę to vakaro jungtuvėms — 
arba kaip svečiai, arba kaip dalyviai. Ranekas neapsidžiaugė matydamas, 
kad Aila su Jondalaru joja dviese su Yhaha, o Lenktynininkas kinkuoja iš 
paskos. 

— Kur buvai? Jau turėjai būti apsirengusi. 

— Turiu pasikalbėti su tavimi, Ranekai. 

— Neturime laiko kalboms, - atsakė jis su paklaikusiu žvilgsniu akyse. 

— Apgailestauju, Ranekai. Privalome pasikalbėti. Kur nors, kur būtu- 
me vieni. 

Jam neliko nieko kita, tik sutikti. Pirmiausia Aila nuėjo į palapinę ir 
kažką išėmė iš savo kuprinės. Jie nuėjo šlaitu žemyn link upės, o paskui pa- 
ėjėjo pakrante. Galiausiai Aila sustojo, įkišo ranką už tunikos ir išsitraukė 
raižytą moterį, persimainančią į paukštę. Tai buvo Muta, kurią jai išdrožė 
Ranekas. 

— Turiu tai tau atiduoti, Ranekai, - tarė Aila, tiesdama figūrėlę jam. 

Ranekas tarsi nudegintas atšoko. 

— Ką nori pasakyt? Tu negali jos atiduoti. Jos tau reikia, kad galėtum 
sukurti židinį. Tau jos reikia mūsų jungtuvėms, - kalbėjo jis, o balsas išda- 
vė kylančią paniką. 

- Štai kodėl privalau ją atiduoti. Negaliu sukurti židinio su tavimi. Aš 
išeinu. 

- Išeini? Negali išeiti, Aila. Pasižadėjai. Viskas paruošta. Jungtuvės šįva- 
kar. Sakei, kad susijungsi su manimi. Aš myliu tave, Aila. Nejaugi nesupran- 


ti? Aš tave myliu, - panika Raneko balse kilo sulig kiekvienu teiginiu. 

- Žinau, - švelniai tarė Aila. Sukrėtimas ir skausmas, atsispindintys jo 
akyse, ją žeidė. - Pasižadėjau, ir viskas paruošta. Deja, privalau išvykti. 

— Kodėl? Kodėl dabar, taip staiga? — tarė Ranekas aukštu, kone prislo- 
pintu balsu. 

— Todėl, kad dabar turiu išeiti. Geriausias laikas keliauti, o mūsų laukia 
ilga kelionė. Aš išeinu su Jondalaru. Aš jį myliu. Niekada nesilioviau jo 
mylėjusi. Maniau, jis nemyli... 

— Kai manei, kad jis tavęs nemyli, tada ir aš buvau pakankamai geras? 
"Tai štai kaip viskas buvo? - tarė Ranekas. - Visą mūsų kartu praleistą laiką 
tu svajojai, kad aš būčiau jis. Tu niekada manęs nemylėjai. 

— Norėjau tave mylėti, Ranekai. Tu man patinki. Ne visada norėdavau 
Jondalaro, kai būdavau su tavimi. Ne vieną kartą padarei mane laimingą. 

— Vis dėlto ne visada. Nebuvau pakankamai geras. Tu buvai tobula, 
tačiau aš ne visada buvau tobulas tau. 

— Niekada neieškojau tobulumo, Ranekai. Aš jį myliu, Ranekai. Kiek 
ilgai mane mylėtum žinodamas, kad aš myliu kitą vyrą? 

— Mylėčiau tave iki mirties, Aila, ir aname pasaulyje. Nejaugi nesupran- 
ti? Niekada nepamilsiu nieko taip, kaip myliu tave. Tu negali manęs palik- 
ti, — su ašaromis akyse maldavo tamsus, patrauklus menininkas; anksčiau 
jam neteko ko nors maldauti. 

Aila jautė jo skausmą ir troško nors kiek jį sumažinti. Deja, ji negalėjo 
jam duoti vienintelio dalyko, kurio jis troško. Ji negalėjo jo mylėti taip, 
kaip myli Jondalarą. 

— Apgailestauju, Ranekai. Prašau. Paimk Mutą, - ji vėl ištiesė figūrėlę. 

— Pasilik sau! — sviedė jis sukaupęs visą pagiežą. - Gal aš tau ir nepa- 
kankamai geras, tačiau man tavęs nereikia. Čia aš galėsiu pasirinkti. Pir- 
myn, bėk su savo titnago dirbėju. Man nerūpi. 

— Negaliu jos pasilikti, - tarė Aila ir padėjo Mutą ant žemės prie jo 
kojų. Tada nulenkė galvą ir apsisuko eiti. 

Ji nuėjo atgal palei upę skaudančia širdimi. Ji žinojo, kokį skausmą su- 
kėlė Ranekui. Nenorėjo šitaip baisiai jo užgauti. Jei būtų koks kitas būdas, 
būtų jį pasirinkusi. Ji vylėsi, kad daugiau niekada niekas nepamils jos taip, 
kad ji negalėtų atsakyti tokia pat meile. 

— Aila! - šūktelėjo Ranekas. Ji atsisuko ir palaukė, kol jis prisivijo. — 
Kada išeini? 

— Vos susikrausiu daiktus. 

— Tai netiesa, tu žinai. Man rūpi, - jo veide buvo įsirėžę sielvartas ir 
skausmas. Ji norėjo pribėgti, paguosti jį, tačiau nedrįso jo drąsinti. - Vi- 
sada žinojau, kad tu jį myli, nuo pat pradžių, - prisipažino jis. - O aš taip 
tave mylėjau, taip tavęs geidžiau, kad nenorėjau to pripažinti. Bandžiau 
save įtikinti, kad tu mane myli, ir vyliausi, kad bėgant laikui pamilsi iš ti- 
krųjų. 

— Ranekai, labai apgailestauju, — tarė ji. - Jei pirma nebūčiau pamilu- 
si Jondalaro, būčiau pamilusi tave. Galėčiau būti su tavimi laiminga. Tu 
buvai man toks geras, visada vertei mane juoktis. Aš tikrai tave myliu, tu 
žinai. Ne taip, kaip tu trokšti, tačiau visada tave mylėsiu. 

Jo juodos akys buvo kupinos sielvarto. 

— Aš niekada nesiliausiu tavęs mylėjęs, Aila. Niekada tavęs nepamiršiu. 
Nusinešiu šitą meilę į kapą, — tarė Ranekas. 

— Nesakyk taip! Tu nusipelnei didesnės laimės. 

Jis nusijuokė karčiu, sunkiu juoku. 

— Nesijaudink, Aila. Aš dar nepasirengęs tam kapui. Bent jau nepakan- 
kamai, kadleisčiau tam nutikti. Vieną dieną tikriausiai susijungsiu su kokia 
moterimi, sukursiu židinį, ji turės vaikų. Galbūt netgi ją mylėsiu. Vis dėlto 
nė viena moteris niekada nebus tokia kaip tu, ir niekada nejausiu kitai mo- 
teriai to, ką jaučiau tau. Žmogaus gyvenime taip gali nutikti tik kartą. 

Jie patraukė atgalios. 

— Ar tai bus Trisija? - pasiteiravo Aila. - Ji tave myli. 

Ranekas linktelėjo. 

— Galbūt. Jei ji manęs norės. Dabar, kai turi sūnų, kiti vyrai jos dar 
labiau norės. O ir anksčiau ji turėjo daugybę pasiūlymų. 

Aila sustojo ir pažvelgė į Raneką. 

— Manau, Trisija tave paims. Dabar ji įskaudinta, tačiau tik todėl, kad 
labai stipriai tave myli. Tau reikia dar šį tą žinoti. Jos sūnus, Ralevas, yra 
tavo sūnus, Ranekai. 

— Nori pasakyt, mano dvasios sūnus? - Ranekas susiraukė. - Tikriausiai 


tu teisi. 

— Ne, noriu pasakyt, kad ne tavo dvasios sūnus. Turiu omeny, Ralevas 
yra tavo sūnus, Ranekai. Jis yra sūnus iš tavo kūno, tavo syvų. Ralevas yra 
tavo sūnus lygiai tiek pat, kiek jis yra Trisijos sūnus. Tu pasėjai jį augti jos 
viduje, kai dalijaisi malonumais. 

— Iš kur žinai, kad aš su ja dalijausi malonumais? - kiek sutriko Rane- 
kas. - Praėjusiais metais ji buvo raudonpadė ir labai tam atsidavusi. 

— Žinau todėl, kad gimė Ralevas, o jis yra tavo sūnus. Šitaip prasideda 
visa gyvybė. Štai kodėl malonumais pagerbiame Motiną. Tai gyvybės pra- 
džia, Ranekai. Žinau tai. Prisiekiu tau, tai tiesa, ir šitos priesaikos negalima 
sulaužyti, — tarė Aila. 

Ranekas susitelkęs suraukė antakius. Tai buvo keista nauja mintis. Mo- 
terys yra motinos. Jos gimdo vaikus, dukteris ir sūnus. Kaip gali vyras turė- 
ti sūnų? Ar gali Ralevas būti jo sūnus? Na, jei Aila taip sakė, turi taip būti. 
Ji nešioja Mutos esmę. Ji yra dvasios moteris. Ji gali būti netgi Didžiosios 


Motinos Žemės įsikūnijimas. 


6 

Jondalaras vėl patikrino kuprines, tada atsivedė Lenktynininką. Aila 
su visais atsisveikino. Yhaha buvo apkrauta ir kantriai laukė, tačiau Vilkas 
susijaudinęs bėgiojo tarp jųdviejų, suprasdamas, kad kažkas vyksta. 

Ailai buvo sunku palikti mylimus žmones, kai ji buvo išvaryta iš gen- 
ties. Tuomet ji pasirinkimo neturėjo. Dabar, savo noru atsisveikindama 
su žmonėmis, kuriuos pamilo Liūto stovykloje, ji suprato, kad daugiau jų 
nebepamatys. Tai buvo dar sunkiau. Tą dieną ji jau išverkė tiek ašarų, kad 
stebėjosi, iš kur jų dar atsiranda. Ji pravirkdavo kaskart, kai apkabindavo 
naujai atrastą ir taip greitai paliekamą draugą. 

— Talutai, - sriūbavo ji, apsikabinusi dičkį raudonplaukį vadą, — ar 
kada minėjau, kad tik dėl tavo juoko nusprendžiau pas jus paviešėti? Aš 
taip bijojau kitų, kad buvau pasiruošusi šuoliais lėkti atgal į slėnį, kol neiš- 
girdau tavęs juokiantis. 

— Tu mane pravirkdysi, Aila. Nenoriu, kad iškeliautum. 

— Aš jau verkiu, — tarė Latija. - Aš irgi nenoriu, kad tu iškeliautum. 


Prisimeni tą pirmą kartą, kai leidai man paliesti Lenktynininką? 

— Aš prisimenu, kai ji leido Raidagui joti ant Yhaha, - pastebėjo 
Nezė. - Man regis, tai buvo laimingiausia diena jo gyvenime. 

— Aš pasiilgsiu arklių, - įsikibusi į Ailą aimanavo Latija. 

— Gal kurią dieną prasimanysi savo mažą arkliuką, Latija, - pastebėjo 
Aila. 

— Ir aš pasiilgsiu arklių, - įsiterpė Rugija. 

Aila ją pakėlė ir tvirtai apkabino. 

— Tada galbūt ir tu turėsi mažą arkliuką. 

— O, Neze, - pravirko Aila, - kaip galiu tau už viską atsidėkoti ? Žinai, 
visai maža netekau motinos, tačiau man labai sekėsi. Turėjau dvi motinas, 
kurios ją pakeitė. Iza pasirūpino manimi vaikystėje, tačiau tu buvai ta mo- 
tina, kurios man reikėjo, kad tapčiau moterimi. 

— Paimk, - tarė Nezė, tiesdama jai ryšulėlį ir stengdamasi nepasiduoti 
ašaroms. — Tai tavo jungtuvių tunika. Noriu, kad ją turėtum, kai jungsiesi 
su Jondalaru. Jis taip pat man kaip sūnus. O tu mano duktė. 

Aila vėl apkabino Nezę, tada atsigręžė į jos išstypusį, augalotą sūnų. 
Danugas ją apglėbė visai nesivaržydamas. Ji jautė vyrišką jo jėgą, jo kūno 
šilumą, o akimirką - ir traukos kibirkštį, kai jis sušnibždėjo jai į ausį: 

— Norėjau, kad būtum mano raudonpadė. 

Ji atsitraukė ir nusišypsojo. 

— Danugai! Tu taip suvyriškėjai! Norėčiau pasilikti ir pamatyti, kaip tu 
tampi antruoju Talutu. 

— Galbūt, kai būsiu vyresnis, leisiuosi į ilgą kelionę ir ateisiu tavęs ap- 
lankyti! 

Paskui ji apkabino Vaimezą ir pasidairė Raneko. Jo nebuvo matyti. 

— Apgailestauju, Vaimezai, — tarė ji. 

— Ir aš apgailestauju. Norėjau, kad pasiliktum su mumis. Norėjau pa- 
matyti, kokius vaikus tu pagimdysi prie jo židinio. Vis dėlto Jondalaras 
puikus vyras. Tegu kelionėje Motina jums šypsosi. 

Aila iš Tronijos rankų paėmė Hatalą ir apsidžiaugė, kai jis sukikeno. 
Tada Manuvas pakėlė Nuviją. | 

— Ji čia yra tik tavo dėka. Niekada to nepamiršiu, nepamirš ir ji, — tarė 


Manuvas. Aila apkabino jį, paskui Troniją ir Torneką. 

Frebekas laikė Bektiją, o Aila atsisveikinėjo su Fralija ir berniukais. 
Tada ji apkabino Krosiją. Iš pradžių senoji laikėsi kietai, nors Aila jautė, 
kad ji virpa. Paskui senoji Krosija tvirtai apkabino jaunąją moterį ir jos 
akyse sužvilgo ašaros. 

— Neužmiršk, kaip gaminama balta oda, - nurodė ji. 

— Nepamiršiu, gabenuosi tuniką, - tarė Aila, paskui šelmiškai šypso- 
damasi pridūrė: - Krosija, privalai prisiminti - niekada nežaisk kauliukais 
su mamuto židinio nariu. 

Krosija nustebusi į ją dirstelėjo, o paskui sukikeno. Aila atsisuko į Fre- 
beką. Prie jų priėjo Vilkas, ir Frebekas pakasė jam už ausų. 

— Pasiilgsiu šito žvėries, - pasakė jis. 

— O šitas žvėris, - atsakė Aila, — pasiilgs tavęs! 

— Ir tavęs pasiilgsiu, Aila, - pridūrė Frebekas. 

Aila pasijuto suspausta žmonių iš tauro židinio, nes ją apsupo visi vai- 
kai ir Barzekas. Taip pat su savo moterimi čia buvo Tarnegas. Digija su 
Branagu kiek palaukė, o paskui abi jaunos moterys puolė viena kitai į glėbį 
vėl plūsdamos ašaromis. | 

— Tam tikra prasme su tavimi sunkiausia atsisveikinti, Digija, — tarė 
Aila. - Niekada neturėjau tokios draugės, kuri būtų mano amžiaus ir 
mane suprastų. 

- Žinau, Aila. Negaliu patikėti, kad tu išvyksti. Kaip dabar mudvi su- 
žinosim, kuri pirma susilaukė kūdikio? 

Aila atsitraukė ir kritiškai nužvelgė Digiją, tada nusišypsojo. 

— Tu. Tu jau laukiesi. 

— Man irgi taip pasirodė. Tikrai taip manai? 

— Taip. Esu tikra. 

Aila pastebėjo, kad greta Tulijos stovi Vinsavekas. Ji švelniai brūkštelė- 
jo jo tatuiruotą skruostą. 

— Tu mane nustebinai, - tarė jis. - Nesupratau, kad jis bus tas vieninte- 
lis. Na, visi turime silpnybių, - jis supratingai pažvelgė į Tuliją. 

Vinsavekui buvo nemalonu, kad jis taip neteisingai įvertino padėtį, vi- 
siškai neatsižvelgė į aukštą šviesiaplaukį. Jis kiek pyktelėjo ant Tulijos, kad 
ji priėmė jo vienodus gintaro gabalus suprasdama, kad mažai tikėtina, jog 


jis gaus tai, dėl ko derasi. Vinsavekas ignoravo faktą, kad pats ją spaudė. Jis 

ėmė svaidyti apgalvotas užuominas, neva ji priėmusi gintarus dėl silpny- 
bės ir nesumokėjusi tikrosios jų vertės. Kadangi tai buvo lyg ir dovana, ji 
negalėjo jų grąžinti. Vyras stengėsi nuostolius išlyginti kandžiomis pasta- 
bomis. 

"Tulija, prieš eidama prie Ailos, žvilgsniu nudelbė Vinsaveką. Įsitikinu- 
si, kad jis viską stebi, ji šiltai ir nuoširdžiai apkabino jaunąją moterį. 

— Turiu tau šį tą. Esu tikra, visi sutiks, kad jie puikiai tau tinka, - tarė 
Tulija ir į Ailos delną įspraudė du nuostabius, vienodus gintaro gabalus. — 
Jie tiks prie tavo tuoktuvių tunikos. Pagalvok, gal norėtum nešioti juos 
ausyse. 

— O, Tulija, - apsidžiaugė Aila. - Šito jau per daug. Jie tokie gražūs! 

— Ne per daug, Aila. Jie buvo skirti tau, - tarė Tulija, triumfuojančiai 
žvelgdama į Vinsaveką. 

Aila pastebėjo, kad Barzekas taip pat šypsosi, o Nezė pritariamai lin- 
guoja galva. 

Jondalarui taip pat buvo sunku palikti Liūto stovyklą. Šie žmonės pri- 
ėmė jį maloniai, jis pamažu visus pamilo. Daugelis atsisveikinimų buvo 
verksmingi. Paskiausiai jis kalbėjosi sa Mamuta. Jie apsikabino ir pasitry- 
nė skruostais, tada prie jų priėjo Aila. 

— Noriu tau padėkoti, - tarė Jondalaras. - Manau, nuo pat pradžių su- 
pratai, kad man skirta sunki pamoka, - senasis šamanas linktelėjo, o Jon- 
dalaras kalbėjo toliau: — Iš tavęs ir iš mamutojų daug išmokau. Išmokau 
atskirti, kas turi prasmę, o kas yra paviršutiniška, perpratau savo meilės 
Ailai gelmes. Daugiau nebeturiu suvaržymų. Stovėsiu greta jos prieš savo 
pikčiausius priešus ir geriausius draugus. 

— Dabar pasakysiu tau dar šį tą, ką turėtum žinoti, Jondalarai, — tarė 
Mamuta. - Nuo pat pradžių supratau, kad jai lemta būti su tavimi. Kai 
išsiveržė ugnikalnis, žinojau, kad netrukus ji su tavimi išvyks. Atmink štai 
ką: Ailai skirta kur kas daugiau, nei kitiems atrodo. Ją pasirinko Motina, 
jos gyvenime bus daug iššūkių, taip pat ir tavajame. Jai reikės tavo apsau- 
gos ir stiprybės, kurią suteiks tavo meilė. Štai kodėl turėjai išmokti šitą 
pamoką. Niekada nelengva būti išrinktuoju, tačiau visada būna ir didžiu- 
lės naudos. Pasirūpink ja, Jondalarai. Juk žinai, kad kai ji rūpinasi kitais, 


pamiršta pasirūpinti savimi. 


749 4 


JEAN M. AUEL 


Jondalaras linktelėjo, o Aila apkabino senolį šypsodamasi, nors akys 
ašarojo. 

— Norėčiau, kad Raidagas būtų čia. Man taip jo trūksta. Aš taip pat 
išmokau savo pamokas. Norėjau grįžti savo sūnaus, tačiau Raidagas mane 
pamokė, kad privalau leisti Durkui gyventi savo gyvenimą. Kaip galiu už 
viską atsidėkoti, Mamuta? 

— Nereikia jokių padėkų, Aila. Mūsų keliams buvo lemta susikirsti. 
Pats nežinodamas aš tavęs laukiau, o tu, dukra, suteikei man daug džiaugs- 
mo. Tau nebuvo skirta grįžti Durko. Jis buvo tavo dovana genčiai. Vaikai 
visada yra džiaugsmas, tačiau ir skausmas. Ir jie visi turi gyventi savo gyve- 
nimą. Netgi Muta leidžia savo vaikams vieną dieną pasukti savo keliu. Aš 
bijau dėl mūsų, jei mes kada ją apleisim. Jei pamiršime gerbti savo Didžiąją 
Motiną Žemę, ji mūsų nebelaimins ir mums nebeteiks savo dovanų. 

Aila su Jondalaru užsėdo ant arklių, pamojavo žmonėms, paskuti- 
nį kartą su visais atsisveikino. Dauguma iš stovyklavietės atėjo palinkėti 
jiems geros kelionės. Jiems pajudėjus Aila vis dar dairėsi vieno žmogaus, 
tačiau Ranekas jau buvo su ja atsisveikinęs, o ištverti viešesnio pasirodymo 
nebūtų pajėgęs. 

Galiausiai pradėjusi leistis taku Aila jį pamatė, stovintį atskirai nuo 
visų. Su dideliu dvasios sunkumu ji sustojo ir jam pamojavo. 

Ranekas pamojo atsakydamas. Vienoje rankoje prie krūtinės jis gniau- 
žė gabalėlį mamuto kaulo, išdrožinėtą moters-paukštės figūrą. Į kiekvieną 
įrėžą, į kiekvieną linkį jis su meile liejo savo estetiškos ir jautrios sielos viltis. 
Drožinėjo figūrėlę Ailai, tikėdamasis kerais pritraukti ją prie savo židinio. 
Jis vylėsi besijuokiančiomis akimis ir kibirkščiuojančia išmintimi pakerėti 
jos širdį. Dabar, kai talentingas, žavus, puikiu humoro jausmu apdovano- 
tas menininkas stebėjo nujojančią savo mylimą moterį, jokia šypsena ne- 


dabino jo veido, o besijuokiančios juodos akys buvo sklidinos ašarų. 

Koa A 

Kur pasuks karšta širdis: 
prie jaukaus genties ugniakuro ar 
į mylimojo krašto nežinomybę... 


a a iema arklių slėnyje prabėgo nepastebimai. Aila išmoko išlikti 
4 „ viena, prisijaukino liūtą ir kumelę, išmoko šaudyti lanku, meistriškai 
1 įkurti ugnį, bet nenumaldė troškimo surasti Kitus, savuosius. Su 
likimo atsiųstu mylimuoju Jondalaru, šviesiaplaukiu gražuoliu, kurį išgelbėjo nuo 
mirties ir išgydė, moteris iškeliauja ieškoti žmonių. Jie susitinka su mamutojais, 
mamutų medžiotojais, žmonėmis iš kitos giminės. Gentis, pakerėta jos 
nepaprasto gebėjimo „susikalbėti“ su gyvuliais ir medžioklės įgūdžių, priima 
svečius prie savo židinio. Nors tenka pratintis prie keistų papročių ir naujos 
kalbos, ausiai neįprasto klegesio, Aila susiranda pirmąją draugę, genties 
priglaustas maišytas kaip ir jos sūnus, vaikas skausmingai primena praeitį, O 
žavus juodaodis raižytojas Ranekas kelia naujus nepatirtus jausmus. Trauka, 
kurią jam jaučia, įplieskia baisų Jondalaro pavydą. Ledinę žiemą jauna moteris 
praleidžia neapsispręsdama, su kuriuo likti. Artėja pavasarinė mamutų 
medžioklė ir Ailai tenka rinktis gyvenimo draugą ir likimą: įsikurti prie Raneko 
židinio ar traukti su Jondalaru į nežinomą kraštą... 


Jean Marie Auel (g. 1936) - Amerikoje gimusi rašytoja, pakerėjusi pasaulį 
Žemės vaikų saga. Mintis parašyti trumpą apysaką apie vienišą kromanjoniečių 
moterį neandertaliečių gentyje toptelėjo jau sulaukus keturiasdešimties, 
užauginus penkis vaikus. Jean sėdo rašyti tokią knygą, kokias mėgo pati — 
įtraukiančias, suteikiančias žinių. Kad atvertų langą į pirmykščių žmonių pasaulį, 
J. Auel išstudijavo visą įmanomą archeologinę medžiagą, dalyvavo išlikimo 
kursuose, mokėsi primityviųjų amatų, gydymo vaistažolėmis. Rezultatas — 
šešios knygos, pelniusios pasaulio archeologų, antropologų ir paleontologų 
pagarbą. Tačiau milijonus skaitytojų visame pasaulyje sužavėjo ne tik įtikimas 
Europos priešistorės vaizdas, bet ir jaudinantis pasakojimas apie tarpusavio 
santykius, meilės ribas ir moterį, kurios rankose atsidūrė žmonijos likimas. 

